
In august 1595, tronul Moldovei a fost ocupat de Ieremia Movilă, 
care — cu o întrerupere de cîteva luni, în mai-septembrie 1600, pricinuită 
de ocuparea tării de către Mihai Viteazul — a domnit pînă la moartea sa 
(30 iunie 1606). Domnia lui reprezintă o creştere a influenţei polone în 
treburile interne ale Moldovei, el fiind instrumentul docil al politicii po¬ 
lone împotriva planurilor lui Mihai Viteazul. Pe tărîm economic-social, 
se observă o creştere şi mai mare a puterii boierimii. După moartea lui! 
a urmat o scurtă domnie a fratelui său Simion (pînă la 14 sept. 1607), 
apoi a fiului său Constantin (1607—1611). In acest timp au început însă şi 
luptele între urmaşii celor doi fraţi, terminate cu stingerea familiei lui 
Ieremia. Scaunul domnesc a fost ocupat apoi de Ştefan Tomşa II (1611— 
1615 şi 1621—1623), Alexandru Movilă (1615—1616), Radu Mihnea (1616— 
1619 şi 1623—1626), Gaspar Graţiani (1619—1620), Alexandru Iliaş (1620— 
1621 şi 1631—1633), Miron Barnovschi (1626—1629 şi 1633), Alexandru 

Coconul (1629—1630) şi Moise Movilă (1630—1631 şi 1633_1634). Sub 

Radu Mihnea şi Alexandru Iliaş (care au domnit de cîte două ori şi 
în Ţara Românească), se observă o creştere a influenţei greceşti în ţările 
noastre. La invitaţia lor, au venit la noi numeroşi ierarhi, călugări şi 
dregători greci, a sporit numărul mînăstirilor închinate Locurilor Sfinte 

din Răsărit. împotriva grecilor s-au produs mai multe mişcări, în amîn- 
două ţările române. 

In ciuda faptului că au fost aşa de multe schimbări de domnie, scau¬ 
nul mitropolitan de la Suceava a fost ocupat pentru o foarte lungă peri¬ 
oadă de timp. cu o scurtă întrerupere — de un singur ierarh : mitropo¬ 
litul Anastasie Crimca sau Crimcovici, care i-a urmat Iui Teodosie 
Barbovschi. 

PERIOADA A TREIA (SECOLELE XIV—XVII i) 


Viaţa lui Anastasie Crimca pinâ îa alegerea ca mitropolit . Se numea 
din botez Iile, fiind fiul lui Ioan Crimca (Crimcovici) din Suceava, şi 
al soţiei sale Cristina. Aceasta a murit în 1594, fiind îngropată în biserica 
din Pătrăuţi (inscripţia de pe mormînt o numeşte «cneaghină»). La 24 
februarie 1587, Petru Şchiopul a «miluit» pe «Ilie diiac, fiul Crimcoaiei 
din Suciavă», cu o silişte pustie numită Unguraşi pe rîul Suceava, ca 
să întemeieze un sat. Domnitorul i-a făcut această danie pentru că «a 
văzut dreapta şi credincioasa lui slujbă», în timpul unui atac al cazacilor. 

Prin 1589_1590 a cerut aceluiaşi domnitor sări schimbe dania, primind 

satul Dragomireşti, lingă Suceava. Nu ştim cînd şi unde s-a călugărit. 
Probabil la Putna. Va fi învăţat carte tot la una din mînăstirile ţării. 
In 1599 era preot slujitor la biserica domnească din Suceava. 

In anul 1600, la intrarea lui Mihai Viteazul în Moldova, mitropolitul 
Gheorghe Movilă cu episcopii Agafton al Romanului şi Teodosie al Ră¬ 
dăuţilor s-au refugiat în Polonia, împreună cu familia domnitoare a Mo- 
vileştilor. Nevoind să răspundă la invitaţia ce le-a fost făcută de Mihai 
Viteazul, prin protopopul Teodor, de a-şi relua scaunele vlădiceşti, un 
sinod, întrunit la Iaşi la 2 iunie 1600, a declarat pe vlădici fugari «căzuţi 
din scaunele lor şi neiertaţi». 

în prima jumătate a lunii iunie 1600> au fost aleşi doi episcopi noi . 
Filotei la Roman şi Anastasie Crimca la Rădăuţi. La 19 iunie, noul epis¬ 
cop Anastasie făgăduia credinţă lui Mihai Viteazul şi fiului său Nicoiae 
Pătraşcu, precum şi mitropolitului Dionisie Rally Paleologul, rînduit^ oa 
«mtîistătător» al Bisericii moldovene. Păstoria lui Anastasie la Rădăuţi 
a fost de scurtă durată, căci în septembrie 1600, Mihai Viteazul pierdea 
Moldova, iar Ieremia Movilă îşi reocupa scaunul domnesc. Odată cu el 
s-au reîntors şi cei trei ierarhi care-şi părăsiseră scaunele în luna mai. 

Anastasie a făcut loc lui Teodosie Barbovschi, retrăgîndu-se poate 
la moşia care-i fusese dăruită de Petru Şchiopul. La scurt timp după 
aceasta, a ctitorit o bisericuţă în hotarul satului său Dragomireşti lingă 
Suceava. Acolo se afla o biserică veche din lemn, cu hramul Sfîntul Ioan 
Bogoslovul (Teologul). Vlădica Anastasie a pus noului lăcaş acelaşi 
hram, dar a adăugat şi pe al Sfîntului Prooroc Ilie, nume care l-a purtat el 
din botez, şi pe al dreptului Enoh. Pisania slavonă de deasupra uşii de 
intrare, din 27 iulie 1602, arată că noul lăcaş de închinare a fost ridicat 
de «smeriţii robi şi închinătorii Sfintei Treimi, Kir Anastasie Crimco¬ 
vici, fost episcop la Rădăuţi şi pan Lupu Stroici, mare logofăt şi fratele 
său pan Simion, mare vistiernic». Prin 1602—1605, ajutat de logofătul 
Lupd (Luca) Stroici a ridicat biserica mare de la Dragomirna, cu hra¬ 
mul Pogorîrea Duhului Sfînt. Noua ctitorie deschidea şirul unor remar- 

cabile realizări arhitectonice în secolul al XVII-lea, care continuau 
epoca de strălucire a artei moldoveneşti din timpul lui Ştefan cel Mare 
şi Petru Rareş. Probabil» proin-episcopul Anastasie a vieţuit pe lîngă 
ctitoria sa pînă în primăvara anului 1606, cînd a fost ales episcop al Ro¬ 
manului (între 20 ianuarie şi 12 mai). Vor fi stăruit pentru alegerea lui 
(mai corect pentru iertarea lui de către Ieremia Movilă) cei doi boieri 
din familia Stroici. A păstorit la Roman abia doi ani, pînă prin februarie 
1608, cînd a fost chemat să ia locul lui Teodosie Barbovschi (f 23 febru¬ 
arie 1608). Documentar, ca mitropolit de Suceava, e atestat numai la 
35 iunie 1608. 

Mitropolit al Moldovei. Deşi a păstorit în împrejurări grele, cu dese 
schimbări de domni şi lupte pentru tron, mitropolitul Anastasie a căutat 
să păstreze bune raporturi cu toţi, urmărind binele Bisericii şi al ţării 
sale. Desigur, el nu se va fi amestecat în treburile politice ale ţării, aşa 
cum au făcut unii din înaintaşii lui, mai ales că scaunul domnesc se 
mutase acum la Iaşi, pe cînd cel mitropolitan a rămas, în continuare, 1a 
Suceava. 

In anul 1617 s-a iscat însă o neînţelegere între mitropolitul Anastasie 
şi Radu Mihnea, care a dus la înlăturarea sa din scaunul mitropolitan. 
Pricina acestei neînţelegeri stă în faptul că mitropolitul s-a împotrivit 
multelor închinări de mînăstiri moldovene la Locurile Sfinte, făcute de 
acest domn, ca şi afluxului de greci la dregătoriile ţării. A fost înlocuit 
cu mitropolitul Teofan, al treilea ierarh cu acest nume care a păstorit 
în scaunul de la Suceava. Această schimbare s-a petrecut prin iunie 1617 
(între 30 mai şi 12 iulie). De la Teofan III se păstrează o Pravilă, scrisă 
cu cheltuiala sa la mînăstirea Bistriţa. Este amintit în cîteva acte de la 
Radu Mihnea (1616—1619) şi chiar de la urmaşul său Gaspar Graţiani 
(3619 1620). Totuşi, acesta l-a reaşezat pe Anastasie în scaun, în primă¬ 

vara anului 1619 (între 23 aprilie şi 16 mai). 

In 1622—1623 se găsea la Bistriţa din Oltenia ca «fost mitropolit al 
Sucevei». Probabil l-a însoţit pe Radu Mihnea care acum era domn în 
Ţara Românească. Proin mitropolitul Teofan se pare că s-a retras la 
mînăstirea Slatina, unde a mai trăit peste 20 de ani (f după 22 octombrie 
1640). 

La 16 mai 1619, Anastasie Crimca este întîlnit din nou în scaunul 
mitropolitan. A păstorit pînă la moartea sa, întîmplată la 19 ianuarie 
1629. A fost îngropat în pronaosul bisericii mari de la mînăstirea Dra- 
gomirna, ctitoria sa. 



PERIOADA A TREIA (SECOLELE XIV-XVIII) 


Putem urmări mai multe aspecte din activitatea lui Anastasie Crim- 
ca, în calitate de întîistătător al Bisericii din Moldova. 

Îndrumător aî vieţii bisericeşti. Izvoarele vremii ne arată că vlădica 
Anastasie a fost preocupat mereu de ridicarea morală, socială şi culturală 
a clerului din Moldova. în această lucrare a găsit un sprijin statornic în 
domnitorul Miron Barnovschi. 

Astfel, în toamna anului 1626 (20 septembrie) mitropolitul Anastasie 
a întrunit într-un sobor pe sufraganii sai de la Roman, Rădăuţi şi Huşi, 
luînd unele măsuri pentru îndrumarea vieţii călugăreşti. Prin «aşeză- 
mîntul» întocmit atunci, se hotăra ca vieţuitorii din mînăstiri să nu mai 
aibă averi, să nu împrumute bani cu dobîndă, egumenul să fie ales de 
soborul minăstirii pe un an, cu dreptul de a putea fi reales, să mănînce 
cu toţii la masa de obşte, să nu se primească călugăriţe sau alte femei 
în mînăstirile de călugări. Se prevedea apoi să nu mai fie primiţi în 
mînăstirile moldovene «ungureni», adică români din Transilvania. 
Această măsură a fost luată fie de teama ca aceştia să nu aducă oarecari 
practici catolice sau calvine, care să influenţeze în sens negativ pe că¬ 
lugării moldoveni, fie pentru a evita neplăcerile cu conducătorii politici 
ai Transilvaniei, care se vor fi plîns domnilor Moldovei că iobagii lor 
se călugăresc în mînăstirile de peste munţi. La începutul anului 1627, 
domnitorul Miron Barnovschi -— în înţelegere cu mitropolitul a ho- 
tărît scutirea tuturor slujitorilor mănăstirilor de orice dări, în afară de 
cele către domnie. 

Patriot luminat şi organizator al asistenţei sociale . Mitropolitul 
Anastasie Crimca s-a dovedit, în tot cursul păstoririi sale, un ierarh cu 
multă înţelegere faţă de nevoile credincioşilor săi. 

A îndeplinit şi anumite misiuni diplomatice. De pildă, în 1612, a con¬ 
dus delegaţia moldoveană trimisă de Ştefan Tomşa II sa încheie pace cu 
regele Poloniei. în 1616, a îndeplinit aceeaşi misiune, ca trimis al dom¬ 
nitorului Radu Mihnea. 

Dragostea sa faţă de popor rezultă şi din conflictul avut cu Radu 
Mihnea, care l-a înlocuit în anul 1617 cu Teofan, pentru că s-a împo¬ 
trivit închinărilor de mînăstiri moldoveneşti la Locurile Sfinte. El însuşi 
a oprit închinarea ctitoriei sale de la Dragomirna. 

Dar vlădica Anastasie şi-a arătat dragostea şi mila. faţă de cei mulţi 
şi oropsiţi şi prin înfiinţarea unor modeste instituţii de asistenţă socială. 
Astfel, încă de la început, biserica mică de la Dragomirna slujea ca bol- 
niţă, căci un document din 1612 de Ia Ştefan Tomşa o numea «bisericuţa 
bolniţă». 

In anul 1619, a înfiinţat un spital în Suceava. După cunoştinţele pe 
care le avem pînă acum, acesta este primul spital din ţara noastră atestat 
documentar într-un oraş. Un document de la Gaspar Gmţiani din 16 mai 
1619 arată că domnul a dăruit mitropolitului «un loc în mijlocul tîrgului... 
Sucevii, din locul domnesc... ca să facă acolo, pe acel loc spital întru 
numele Domnului, ca să fie pentru cei săraci şi neputincioşi şi şchiopi 
şi orbi şi alţii care vor să se odihnească toţi aceia acolo, într-acel spi¬ 
tal». Un document din anul următor (13 aprilie 1620), prin care se con¬ 
firmau anumite danii făcute Dragomirnei, oferă unele ştiri cu privire la 
mijloacele de întreţinere ale spitalului. Astfel, documentul respectiv 
menţiona că domnitorul Gaspar Graţiani i-a dăruit şi un vad de moară 
pe rîul Suceava, mai jos de satul Buninţi, «însă de la această moară, să 
aibă grijă să dea la bolniţă (spital n.n.), la săracii din tîrgul Suceava, 
cît va fi voia egumenului, căci acea bolniţă a fost făcută în numele lui 
Dumnezeu de ctitorul sfintei mînăstiri, părintele şi rugătorul nostru chir 
Anastasie Crimcovici, mitropolit de Suceava». 

Rezultă, din actele citate, că bolniţă de la Dragomirna şi spitalul 
pentru săracii din tîrgul Suceava s-au ridicat pe cheltuiala mitropolitului 
Anastasie Crimca şi s-au întreţinut din veniturile hărăzite de el însuşi 
în acest scop. Nu ştim cît a funcţionat spitalul din Suceava, căci mai 
avem o singură menţiune despre el, din 1641. 

Ctitor de iocaşuri sfinte. Arătam mai sus că în anul 1602 Anastasie 
Crimca, ajutat de cei doi fraţi Stroici, isprăvise o bisericuţă pe moşia sa 
de la Dragomireşti (Dragomirna). Prin 1602—1605 a început — cu ajuto¬ 
rul material al logofătului cărturar Lupu Stroici — zidirea bisericii mari 
de la mînăstirea Dragomirna, cu hramul Pogorîrea Duhului Sfînt, una 
dintre cele mai de seamă realizări ale artei medievale româneşti. Se 
pare că a fost construită de un meşter cu numele Dima. Cunoscute 
fiind calităţile de mare artist ale lui Anastasie Crimca, presupunem că 
biserica a fost ridicată după indicaţiile sale. Ea impresionează şi se deo¬ 
sebeşte de celelalte monumente arhitectonice din ţara noastră, atît prin 
înălţimea sa neobişnuită (32 m, faţă de o lărgime de abia 9,60 m), cît şi 
prin împodobirea întregii turle cu ornamente săpate în piatră. Toate 
aceste elemente aşează biserica mănăstirii Dragomirna alături de biserica 
lui Neagoe Basarab de la Curtea de Argeş şi de ctitoria mai tîrzie a lui 
Vasile Lupu, biserica Sfinţii Trei Ierarhi din Iaşi. Dragomirna a inspirat 
apoi şi alte construcţii de biserici moldoveneşti din secolul XVII (Solea, 
Bîrnova, Trei Ierarhi, Golia ş.a.), mai ales în ce priveşte elementele or¬ 
namentale. 

Mitropolitul ctitor s-a îngrijit în tot cursul vieţii sale de mînăstirea 
Dragomirna, făcîndu-i felurite danii sau solicitînd de la domnii ţării anu¬ 
mite întăriri de danii sau scutiri. Alte numeroase danii i-a făcut Lupu 
Stroici. ' 

în anul 1627, la îndemnul mitropolitului, domnitorul Miron Barnov- 
schi a ridicat ziduri puternice în jurul mînăstirii, după cum arată 
inscripţia turnului principal şi Letopiseţul lui Miron Costin. Acelaşi domn 
a dăruit Dragomirnei cîteva sate (Fărceni, Nicşeni, Salcea). Poate ca 
să-şi arate recunoştinţa faţă de acest binefăcător al Dragomirnei, Anas¬ 
tasie Crimca — sau unul din ucenicii lui miniaturişti — l-a pictat pe 
un document, din anul 1627, prin care dăruia un sat mînăstirii ctitorită 
de el în Iaşi. 

Grija mitropolitului Anastasie faţă de Dragomirna se desprinde şi 
din «testamentul» său, scris pe paginile unui Apostol, manuscris slavon, 
aflat astăzi în Biblioteca de Stat din Viena, prin care arunca blestem 
asupra celui care ar închina mînăstirea Sfîntului Munte sau Patriarhiei 
din Ierusalim. Tot acolo rînduia ca «nici călugări, nici egumeni din ţară 
străină să nu fie aşezaţi în mînăstirea aceasta». 

Mînăstirea Dragomirna mai păstrează pînă azi cîteva obiecte de artă 
dăruite de mitropolitul Anastasie : un epitaf, o perdea lucrată din fire de 
aur, argint şi mătase, pe fond de catifea purpurie, făcută de «smerenia sa 
arhiepiscopul Anastasie Crimcovici şi mitropolit al Sucevei, întru pome¬ 
nirea sa şi a părinţilor săi Ioan Crimca şi Cristina», o cruce lucrată din 
lemn de cedru, cu 32 iconiţe (scene) sculptate. 

Jefuită de cazaci în 1653, de tătari în 1758, Dragomirna a suferit 
unele adăugiri ulterioare, care i-au schimbat aspectul originar, încît, în 
anul 1961, au început lucrările de restaurare ştiinţifică a întregului com¬ 
plex mănăstiresc. 

Către sfîrşitul vieţii, în zilele «binecinstitorului domn Io Miron 
Barnovschi voievod», deci între anii 1626—1629, Anastasie Crimca a înăl¬ 
ţat o nouă ctitorie : eclisiarniţa de pe lîngă biserica Sfîntul Gheorghe din 
Suceava, pe atunci catedrală mitropolitană. Este de proporţii reduse, ca 
şi biserica mică sau bolniţa de la Dragomirna şi de plan dreptunghiular, 
cu trei încăperi, separate prin ziduri groase (altar, naos şi pridvor). 

Consemnăm şi faptul că la 1 iunie 1622, mitropolitul Anastasie a dă¬ 
ruit mînăstirii Secu şapte fălci de vie, cu cramă şi pivniţe, lîngă Cotnari, 
cu îndatorirea de a se face pomenirea părinţilor săi, în ziua de Sfîntul 
Sava (5 decembrie), iar a sa în ziua de Sfîntul Nicolae. O altă danie, tot 
de 7 fălci de vie la Cotnari, a făcut şi mînăstirii Solea, ctitoria lui Ştefan 

Tomşa II. Presupunem că această mînăstire a fost ridicată şi înzestrată 
la îndemnul mitropolitului Anastasie. 

Miniaturist. Vlădica Anastasie Crimca a rămas în istoria Bisericii şi 
culturii noastre mai ales prin manuscrisele sale cu miniaturi, în limba 
slavonă. Bogata activitate miniaturistică, desfăşurată la Neamţ şi Putna 

în timpul lui Ştefan cel Mare, a fost continuată — şi depăşită — de 
«şcoala» creată la mînăstirea Dragomirna de către marele ei ctitor, la 

începutul secolului al XVII-lea. 

Se cunosc peste 25 de manuscrise din timpul lui Anastasie Crimca, 
majoritatea împodobite cu miniaturi. Dintre acestea, şapte se găsesc în 
muzeul mănăstirii Dragomirna (trei Tetraevangheie , trei Liturghiere şi o 
Psaltire), toate cu miniaturi, două în Biblioteca Academiei R.S.R. (Apos- 
toii). Majoritatea se găsesc însă în diferite biblioteci de peste hotarele 
ţării: un Apostol în Biblioteca de Stat din Viena, scris pe pergament şi 
împodobit cu miniaturi de însuşi mitropolitul Anastasie în 1610, cinci 
în Muzeul de Stat din Moscova (Sbornic sau Zlataust, Penticostar pe per¬ 
gament cu miniaturi, Triod înflorat, Psaltire, cu miniaturi, Proloage sau 
vieţi de sfinţi pe ianuarie-aprilie), două în Biblioteca Lenin din Moscova 
(Pateric şi Proloage pe lunile mai-august), trei în Biblioteca Saltîkov 
Scedrin din Leningrad ( Psaltire, Tipic şi o lucrare a lui Simion Meta- 
îrast, probabil Vieţile Sfinţilor), trei în Lvov (un Tetraevanghel cu mi¬ 
niaturi, Vieţile Sfinţilor şi Pandectele iui Nicon), una în Dresda (opera 
lui Petru şi îoan din Damasc) ş.a. Dar numărul manuscriselor rămase de 
la Anastasie Crimca şi ucenicii săi a fost mult mai mare. 

Un cercetător rus — A. I. îaţimirski — semnala şi existenţa unui ma¬ 
nuscris cu «stihuri» (versuri) scrise de mitropolitul moldovean. Ar fi o 
activitate necunoscută a sa, care l-ar face un precursor al marelui mi- 
tropolit-poet Dosoftei. 

Notăm, ca un amănunt semnificativ, că cele două volume de Pro¬ 
loage: care au ajuns pînă la noi, au fost dăruite de vlădica Anastasie 
Mitropoliei din Tîrgovişte. 

Manuscrisele din ţară şi Apostolul de la Viena, cercetate pînă acum 
sub raport artistic, cuprind peste 250 de miniaturi, la care se adaugă nu¬ 
meroase frontispicii şi iniţiale înflorate, lucrate de mitropolit sau de 
«ucenicii» lui. între aceştia, pomenim pe diacul Dumitraşcu Belinschi, 
căruia îi aparţin trei dintre manuscrisele aflate la Dragomirna, monahul 
Teofil de la Voroneţ, care a scris Tetraevanghelul de la Lvov şi «zugra¬ 
vul Ştefan din Tîrgul Sucevei», care l-a împodobit, diacul Petru (Sbor- 
nicul de la Moscova), diacul Vasile (Patericul de la Moscova), monahul 
Pahomie (opera lui Ioan şi Petru din Damasc), «popa Manoil din Su- 

ceava», căruia îi aparţin Proloagele pe ianuarie-aprilie şi lucrarea lui 
Simion Metafrast. 

Este foarte greu de redat cele mai reprezentative miniaturi ale mi¬ 
tropolitului Anastasie. Ne limităm doar la indicarea numărului de scene 
din cîteva manuscrise. De pildă Tetraevangheîui 1/1934 din 1609 are apro¬ 
ximativ 40 de miniaturi, cu scene din Noul Testament, in Tetraevangheîui 
2/1934, din 1615, sînt redate 14 scene, iar Liturghierul 3/1934, din 1616, 
are 20 de scene. In Apostolul aflat în Biblioteca de Stat din Viena, 
lucrat în 1610, apar peste 40 de scene înfăţişînd proorocii şi drepţii Ve¬ 
chiului Testament. Tot atît de interesante sînt şi cele aproape 50 de scene 
din Tetraevangheîui de la Lvov înfăţişînd scene biblice, cîteva din car¬ 
tea Facerii, restul din Noul Testament, legate mai cu seamă de activita¬ 
tea Mîntuitorului. 

Un interes cu totul aparte prezintă cele 50 de miniaturi din Psaltirea 
aflată în muzeul mînăstirii Dragomirna scrisă în 1616. Pe lingă unele 
scene întîlnite şi în alte manuscrise, apar scene legate fie de această 
carte, fie de istoria poporului evreu, mai ales în legătură cu împăratul 
şi proorocul David. Cercetătorii operei artistice a lui Anastasie Crimca 
au ajuns la concluzia că portretele din această Psaltire n-au fost copiate 
din altă parte, ci au fost create de imaginaţia artistului, sprijinită numai 
pe textul biblic. Trebuie relevat şi faptul că autorul introduce o seamă 
de elemente locale. De pildă, David şi Solomon poartă pe cap coroane 
asemănătoare celor ale voievozilor români, cetăţile au turnuri specific 
moldoveneşti, cîntăreţii care acompaniază versetele psalmilor folosesc 
buciume, cobze, cornuri sau bat tobe şi talere, instrumente muzicale folo¬ 
site de poporul nostru, în locul chimvalelor, harfelor, trîmbiţelor sau 
strunelor, proprii ritualului vechi-testamentar, Imortalizarea elementu¬ 
lui naţional conferă acestor miniaturi o notă de originalitate, fiind sin¬ 
gura de acest gen în miniaturistica românească. Celelalte manuscrise 
redau chipurile unor sfinţi (apostoli, evanghelişti, ierarhi, mucenici) şi 
felurite scene biblice, fie din Vechiul, fie din Noul Testament. 

Trebuie subliniat în chip deosebit faptul că mitropolitul Anastasie 
este primul autoportretist din pictura românească. Chipul său apare în 
manuscrisele sale de peste 15 ori. El stă cu mîinile împreunate pentru 
rugăciune, sau ţinînd o carte ori un pergament, îngenunchiat in faţa 
bisericii mici de la Dragomirna, în faţa sfinţilor ei patroni (Enoch, Ilie 
şi Ioan Teologul), a Sfinţilor Evanghelişti, a celor trei autori ai Litur¬ 
ghiilor răsăritene, sau în faţa Sfintei Treimi. Este înfăţişat întotdeauna 
în veşminte arhiereşti, purtînd un sacos împodobit cu multe cruci (po- 
listavros), omofor alb cu cruci negre şi cu mitră pe cap. Din aceste 

autoportrete, constatăm că era de statură mijlocie, cu părul lung, barba 
rotundă şi căruntă. 

în toate aceste miniaturi, mitropolitul artist s-a inspirat din pictura 
bisericilor moldoveneşti şi a icoanelor care circulau pe atunci în Mol¬ 
dova, pe care el le-a întregit cu imaginaţia sa artistică, adăugind şi nu¬ 
meroase elemente locale (Sfîntul Ioan cel Nou de la Suceava şi cele 
amintite mai sus). Toate miniaturile se remarcă prin imaginaţie, inspi¬ 
raţie, armonie de culori, reprezentînd adevărate opere de artă în acest 
gen, nu numai în plastica românească ci şi în cea universală. 

Toate manuscrisele lui Anastasie Crimca au însemnări în care se 
arată că au fost scrise şi ilustrate de el — sau din porunca sa — «întru 
pomenirea sa şi a părinţilor săi Ioan şi Cristina», fiind dăruite «nou zi¬ 
ditei sale mînăstiri Dragomirna». Execuţia caligrafică a manuscriselor 
este uniformă, ceea ce dovedeşte caracterul de unitate al şcolii minia- 
turistice de la Dragomirna. 

Cîteva dintre manuscrisele lui Anastasie Crimca (Tetraevangheiele, 
Liturghierele) sînt legate în plăci de argint aurit (ferecătură), lucrate de 
Gligorie Moisiu, cel mai bun meşter în arta argintăriei româneşti. Pe co¬ 
perte sînt lucrate felurite icoane în relief. Dintre acestea, reţinem Pogo- 
rîrea Duhului Sfînt din Tetraevangheluî 1/1934, sub care este redat şi 
mitropolitul înghenunchiat, şi aceeaşi scenă în Tetraevangheluî 2/ 
1934, sub care este o inscripţie slavonă de opt rînduri, avînd în părţile la¬ 
terale pe mitropolitul Anastasie şi pe domnitorul Ştefan Tomşa, înge- 
nunchiaţi, fiecare cu cîte o cruce şi o tăbliţă în mîini. 

Toate acestea ne fac să considerăm pe deplin îndreptăţită remarca 
unui cercetător că opera lui Anastasie Crimca constituie «o ultimă în¬ 
florire şi sclipire a miniaturisticii moldoveneşti», în faţa influenţei cres- 
cînde a tiparului (G. Popescu-Vîlcea), De altfel, vlădica Anastasie este 
şi ultimul mare reprezentant al culturii slavone în Moldova. 

Concluzii. Din cele expuse aci, reiese că mitropolitul Anasta¬ 
sie a desfăşurat o bogată activitate pastor ai-socială şi cultural-artis¬ 
tică, fiind unul dintre cei mai luminaţi ierarhi din trecutul Bisericii 
noastre. Cele două biserici ctitorite la Dragomirna, ec lesiarniţa de la 
catedrala mitropolitană din Suceava, cele două spitale de la Drago¬ 
mirna şi Suceava, grija faţă de clerul de mir şi monahal, protestul său 
energic împotriva amestecului străin în treburile ţării şi ale Bisericii, 
manuscrisele împodobite cu miniaturi, ca şi îndelungata activitate 
ca episcop şi mitropolit, aşează pe Anastasie Crimca în rîndul mari¬ 
lor ierarhi din trecutul Bisericii româneşti . Prin multiplele sale reali- 

zări, eî a deschis drumul vrednicilor ierarhi cărturari din perioada 
imediat următoare , luptători pentru apărarea tezaurului de credinţă 
ortodoxă şi pentru propăşirea cultural-spirituală a Bisericilor pe care 
le păstoreau. 

MITROPOLITUL 
VARLAAM AL MOLDOVEI 


După moartea lui Anastasie Crimca, scaunul vlădicesc de la Suceava 
a fost cîrmuit, pentru scurt timp, de mitropolitul Atanasie (1629—1632), 
fost egumen la Bistriţa — unde se călugărise — apoi episcop de Rădăuţi 
(1613—1616) şi Roman (1616—1629). A murit la 13 iulie 1632, fiind în¬ 
gropat în pridvorul bisericii-mînăstirii Bistriţa. 

După moartea lui, în scaunul mitroplitan a fost ridicat învăţatul arhi¬ 
mandrit Varlaam de la Secu, unul din marii cărturari ai secolului al 
XVII-lea. El a păstorit în timpul scurtelor domnii ale lui Alexandru 
îliaş (1631—1633), Miron Barnovschi (1633) şi Moise Movilă (1633—1634), 
apoi în tot timpul domniei lui Vasile Lupu (1634—1653), Sub acest domn, 
Biserica a ajuns la o strălucire pe care n-o mai cunoscuse din timpul 
lui Ştefan cel Mare. 

Astfel, sub el s-a înfiinţat cea dintîi tipografie din Moldova, în 
care au apărut primele cărţi de cuprins teologic în româneşte, s-a în¬ 
trunit un sinod la Iaşi, care a cercetat Mărturisirea Ortodoxă a lui Petru 
Movilă, un alt sinod care a luat măsuri împotriva acţiunii prozelitiste 
dusă de calvinii din Transilvania, s-au ridicat biserici şi mînăstiri, între 
care Sfinţii Trei Ierarhi din Iaşi, în care au fost aşezate moaştele Cuvioa¬ 
sei Paraschiva, au fost ajutate cele patru Patriarhii şi alte aşezăminte 
bisericeşti din Răsărit. într-un astfel de mediu prielnic pentru dezvoltarea 
culturii şi a vieţii bisericeşti, şi-a desfăşurat activitatea vrednicul mi¬ 
tropolit Varlaam. 

Viaţa iui Varlaam pinâ la ridicarea in scaunul mitropolitan . Se 
trăgea dintr-o familie de răzeşi, cu numele Moţoc, din părţile Vrancei. 
Asupra satului în care a văzut lumina zilei părerile sînt împărţite (Ba- 
loteşti, Capoteşti — azi dispărut — Purceleşti, Cofeşti), toate pe malul 
Putnei. Probabil din botez se numea Vasile. Se cunosc patru din fraţii 
şi surorile sale cu fiii lor. 

A învăţat carte grecească şi slavonească la «schitul lui Zosin», în¬ 
temeiat în 1564, în timpul lui Al. Lăpuşneanu, de Zosim Vistiernicelul. 
Pe locul acestui schit, vornicul Nestor Ureche şi soţia sa Mitrofana au 
ridicat, in 1602, mînăstirea Secu de astăzi. Acolo exista o şcoală de 
seamă, sub conducerea învăţatului călugăr Dositei, numit, în documen¬ 
tele vremii, stareţ, egumen, năstavnic sau dascăl. Călugărit la Secu, 
sub numele de Varlaam, a ajuns curînd egumen al mînăstirii. Pe lingă 
grijile gospodăreşti, egumenul Varlaam a avut şi frumoase preocupări 
cărturăreşti. Acum a tălmăcit în româneşte lucrarea ascetică Scara sau 
Leaslviţa Sfîntului Ioan Scărarul (1618). Datorită rodnicei sale activităţi 
cărturăreşti, cît şi vieţii sale îmbunătăţite, a fost hirotesit arhimandrit. 

A ajuns în curînd unul din oamenii de încredere ai domnitorului 
Miron Barnovschi. Acesta, împreună cu mitropolitul Anastasie Crimca, 
au încredinţat arhimandritului Varlaam o misiune la Kiev şi Moscova. 
A plecat în decembrie 1628, fiind însoţit de cîţiva dregători şi călugări, 
precum şi de mai mulţi slujitori. Avea asupra lui mai multe scrisori de 
recomandare către ţarul Mihail Feodorovici al Rusiei (1613—1645) şi către 
patriarhul Filaret Nichitici al Moscovei, din partea lui Miron Barnovschi 
şi a lui Anastasie Crimca, în care se arata că este trimis în Rusia ca să 
cumpere icoane pentru mînăstirea Dragomirna şi pentru alte două bise¬ 
rici ctitorite de domnul moldovean (la Bîrnova şi în Iaşi). 

In drum spre Moscova, solia s-a oprit la Kiev, unde era egumen al 
Lavrei Pecerska fiul de domn român Petru Movilă. Varlaam i-a predat 
manuscrisul unui Octoih slav de la Neamţ, cerut de Petru Movilă, în 
vederea tipăririi unei noi ediţii slave, îndreptată ,(Octoihul a apărut la 
Lvov, în 1630, fiind închinat lui Miron Barnovschi şi lui Petru Movilă ; 
pe carte apar şi stemele celor două ţări româneşti, în care domnise tatăl 
său, Simion Movilă). După o şedere de cîteva zile, solia a pornit din nou 
spre Moscova, primind acum şi scrisori de recomandare către ţar şi 
patriarh din partea lui 'Petru Movilă şi a mitropolitului Iov Boreţki al 
Kievului. Ajunşi la Moscova, solii moldoveni au fost primiţi în audienţă 
de ţar, la 4 martie 1629. Varlaam a comandat apoi mai multe icoane — 
după modelul ales de el — la doi zugravi din Moscova. A zăbovit în 
capitala Rusiei aproape un an, nefiind terminate icoanele. Cu toate aces¬ 
tea, la 20 decembrie 1629 a plecat spre ţară, dar fără icoane, căci patri¬ 
arhul Filaret considera icoanele executate ca «necuvioase», fapt pentru 
care n-a îngăduit ieşirea lor din ţară. Le-a obţinut Vasile Lupu, mult mai 
tîrziu, prin 1639. 

Ajuns acasă, arhimandritul Varlaam a găsit lucrurile schimbate, 
căci Anastasie Crimca murise, iar scaunul domnesc era ocupat de 

Alexandru Coconul (1629—29 apr. 1630), înlocuit în curînd cu Moise 
Movilă (29 apr. 1630 dec. 1631). S-a retras atunci la mănăstirea Secu. 
Nu peste mult timp însă, a murit mitropolitul Atanasie (13 iulie 1632). 
Frumoasele sale însuşiri duhovniceşti, cultura sa adîncă şi strădaniile 
neobosite în slujba Bisericii şi a ţării au făcut pe arhimandritul .Varlaăm 
vrednic de cinstea de a fi ales în scaunul mitropolitan, trecîndu-se peste 
bătrînii episcopi de Roman, Rădăuţi şi Huşi. A fost hirotonit întru arhie¬ 
reu în ziua de 23 septembrie 1632. 

Cu acest prilej, a rostit o cuvîntare învăţatul dascăl şi predicator 
grec Meletie Syrigos (1586—1664), aflat pe atunci la Iaşi. Primii ani de 
păstorire ai mitropolitului Varlaam au căzut în vremuri destul de tulburi, 
din pricina prea deselor schimbări de domni, dar a continuat apoi nestîn- 
jenită în tot cursul domniei lui Vasile Lupu. 

înfiinţarea tipografiei din Iaşi. Din multipla activitate a mitropolitu¬ 
lui Varlaam, vom reţine, în primul rînd, pe cea cărturărească. La îndem¬ 
nul său, Vasile Lupu 1 s-a îngrijit de înfiinţarea unei tipografii la Iaşi, 
prima din Moldova. Faptul că în Moldova s-a înfiinţat aşa de tîrziu o 
tiparniţă (aproape la un veac şi jumătate după a lui Macarie în Ţara 
Românească), ni-1 putem explica prin existenţa atîtor centre de caligra¬ 
fiere a manuscriselor ■— îndeosebi în limba slavă — care au împiedicat 
introducerea mai timpurie a tiparului. 

încă din 1637, Varlaam cerea «ajutor pentru lucrul acesta» de la 
ţarul Moscovei, pe care-1 cunoscuse cu cîţiva ani în urmă, arătînd că 
are gata de tipar o Cazanie . Nu ştim din ce motive nu a fost ajutat de 
Moscova. Peste trei ani, în 1640, Petru Movilă a trimis la Iaşi primele 
matriţe, precum şi meşteri tipografi de la Kiev, în frunte cu ieromonahul 
Sofronie Pociaţki, numit conducător al tipografiei, care a primit apoi şi 
alte însărcinări. în anul următor, Vasile Lupu îl trimitea pe Sofronie Ia 
Lvov, sa aducă şi de acolo material tipografic. 

La 20 decembrie 1642 ieşea de sub tipar o Scrisoare de mulţumire a 
delegaţilor greci ia sinodul de la Iaşi din 1642 către Vasile Lupu, pre 
cum şi hotărîrea de anatematizare a mărturisirii de credinţă pusă sub 
numele patriarhului Ciril Lucaris (f 1638), luată de sinodul patriarhal 
din Constantinopol în mai 1642, sub preşedinţia patriarhului ecumenic 
de atunci, Partenie I. 

In acelaşi an a apărut un Catihisis slav , necunoscut pînă acum, dar 
păstrat în copie, într-un manuscris, la Leningrad. Pe aici încolo, noua ti¬ 
parniţă a dat la lumină numai cărţi româneşti de învăţătură biseri- 

ceaşcă : Cazania, Cele şapte Taine , Răspunsul la Catehismul calvinesc, 

Pravila şi Paraclisul Născătoarei de Dumnezeu. 

Cazania din 1643. în 1641 a fost dată în lucru, iar în 1643 a ieşit de 
sub teascurile tiparniţei de la Trei Ierarhi prima carte românească din 
Moldova şi — în acelaşi timp — una din cele mai de seamă din istoria 
vechii culturi româneşti. Este cunoscuta Cazanie, numită a lui Varlaam 
sau, cu titlul ei exact: Carte românească de învăţătură dumenecele preste 
an şi la praznice Împărăteşti şi la svănţi mari. Este o lucrare masivă, cu 
506 file (1012 pagini), ilustrată cu numeroase gravuri în lemn, reprezen- 
tînd scene biblice, chipuri de sfinţi, frontispicii, viniete, iniţiale înflo¬ 
rate etc. Acestea au fost lucrate de meşterul gravor Ilia, care a ilustrat 
şi unele din cărţile tipărite la Kiev şi Lvov. Presupunem că el n-a lucrat 
singur, ci ajutat de unii călugări moldoveni (poate de la Neamţ, Putna 
sau Dragomirna, unde exista o bogată tradiţie miniaturistică). 

Toate aceste podoabe grafice şi iconografice, cu mai multe caractere 
de litere, fac din Cazanie una dintre cele mai artistice opere tipărite din 
vechea cultură românească. 

Cartea începea cu un «Cuvînt împreună cătră toată semenţiia ro¬ 
mânească», adresat de Vasile Lupu «la toată semenţiia românească pre- 
tutinderea ce să află pravoslavnici într-această limbă». Textul propriu- 
zis era foarte scurt: «Dintru cît s-au îndurat Dumnazău diintru mila 
sa de ne-au dăruit, dăruim şi noi acest dar limbii romaneşti, carte pre 
limba romanească, întăiu de laudă lui Dumnezău, după aceea de învăţă¬ 
tură şi de folos sufletelor pravoslavnici. Să (dacă) iaste şi de puţin preţ, 
iară voi să o priimiţi nu ca un lucru pămîntesc, ce ca un odor ceresc, şi 
priînsă cetind pre noi pomeniţi şi întru ruga voastră pre noi nu uitareţi 
şi hiţi sănătoşi». Deci, din însăşi foaia de titlu şi din cuvîntul domnitoru¬ 
lui, se desprinde limpede ideea de unitate naţională, cartea fiind hărăzită 

tuturor românilor («dar limbii româneşti»). 

Urma apoi un «Cuvînt cătră cetitoriu», scris de «smeritul arhiepiscop 
Varlaam şi mitropolitul de Ţara Moldovei». Arăta aci motivele care l-au 
determinat să scrie : «limba românească n-are carte pre limba sa», cît 
şi «lipsa dascălilor şi a învăţăturii». «Pentru aceea, — continua el de 
nevoe mi-au fost, ca un datornic ce sînt lui Dumnzeu cu talantul ce 
mi-au dat, să-mi poci plăti datoriia, măcar de cît, pînă ce mă duc în casa 
cea de lut a moşilor miei». în partea finală, preciza că «tipariul cu toate 
meşterşugurile cîte trehuesc» au fost trimise de Petru Movilă, iar chel¬ 
tuiala tipăririi a fost suportată de Vasile Lupu. 

Cazania are două părţi. Partea întîi cuprinde 54 de cazanii la dumi¬ 
nici (13 ale Triodului, 9 ale Penticostarului şi 32 ale Octoihului), iar par- 

tea a dona cuprinde 21 de cazanii la sărbătorile împărăteşti şi ale sfinţi¬ 
lor. Fiecare cazanie duminecală are patru părţi: cuvîntul introductiv la 
Evanghelie, pericopa evanghelică a zilei, învăţătura întîi şi învăţătura 
a doua. Această împărţire nu o întîlnim la cazaniile sărbătorilor şi ale 
sfinţilor. 

S-a discutat mult asupra autenticităţii Cazaniei lui Varlaam. în scri¬ 
soarea pe care a adresat-o ţarului Mihail Feodorovici în 1637, prin care-i 
solicita ajutorul la înfiinţarea unei tipografii, mitropolitul moldovean 
îi scria că are gata de tipar Cuvîntările la Evanghelii ale patriarhului 
Calist (sec. XIV). 

Pe baza acestei afirmaţii, mulţi cercetători au socotit Cazania de la 
1643 ca o traducere după cuvîntările acestuia. Dar în foaia de titlu a 
Cazaniei se afirma că ea este «diîn multe scripturi tălmăcită din limba 
slovenească pre limba românească de Varlaam mitropolitul de ţara 
Moldovei». Iar în prefaţă el însuşi scria : «adunat-am diîn toţi tălcov- 
nicii sventei Evanghelii, dascălii Besearecii noastre». Pe baza acestor 
afirmaţii, unii cercetători au socotit că într-adevăr Cazania este o tra¬ 
ducere, după un text tipărit la Lvov sau la Kiev. 

Abia în 1970, prof. Pândele Olteanu a stabilit că izvorul principal 
al Cazaniei lui Varlaam îl constituie Cartea intitulată Comoara (BiŞXtov 
ovoyaCo^svov eocaopo?) a lui Damaschin Studitul, cel mai bun teolog grec 
din secolul al XVI-lea, un spirit multilateral, enciclopedic. Acesta era 
originar din Salonic, învăţase în vestita şcoală din mînăstirea Studion 
(de unde îi vine şi numele), a fost exarh al Patriarhiei din Constantinopol 
în Ucraina (1665 1672), episcop de Litski şi Rendinski şi apoi mitropolit 

de Navpactos şi Arta, în Epir (f 1577). 

Dintre numeroasele sale lucrări, cea mai importantă este Comoara 
tipărită pentru prima oară în 1557—1558, la Veneţia. Cuprinde 36 de cu- 
vîntări la duminicile mai însemnate ale anului şi la unele sărbători. Mai 
tîrziu au apărut peste 30 de ediţii, în neogreacă. Comoara lui Damaschin 
a cunoscut o largă răspîndire în lumea slavilor ortodocşi, îndeosebi la 
slavii macedoneni şi la bulgari, unde a format un adevărat curent cul¬ 
tural, numit al «damaschinelor» (se cunosc peste 200 manuscrise slave). 
Unele din ele au circulat — în slavoneşte — şi în ţările noastre. 

în Cazania de la 1643 sînt traduse şi prelucrate — integral sau par¬ 
ţial ■ peste 20 de cuvîntări ale lui Damaschin Studitul, cuprinzînd peste 
200 de pagini. Tălmăcitorii le-au prelucrat însă intr-un mod original şi 
numai anumite cuvîntări, înlăturînd repetările inutile, incursiunile, amă¬ 
nuntele nesemnificative, afirmaţiile neştiinţifice şi naive, simplificînd 
simţitor retorismul exagerat din originalul neogrec. Ei n-au urmat întru 

iotul nici versiunile slave, care au tradus integral şi exact textul neo¬ 
grecesc al lucrării lui Damaschin. 

In afară de această carte, Varlaam s-a servit şi de alte izvoare la 
alcătuirea Cazaniilor sale. Prof. Atanasie Popa din Cluj a descoperit mai 
multe manuscrise care au circulat în Transilvania, anterioare Cărţii de 
învăţătură din 1643, dar care cuprind şi unele cazanii identice sau foarte 
apropiate cu ale acesteia (Codicele Draganu, de prin 1630; Codicele Si- 
bian, în Bibi. Inst. Teologic din Sibiu, din 1639 ; Cazania de la Cluj, de 
prin 164.0 şi Codicele Marţian). înseamnă că aceste manuscrise au fost 
copiate de pe texte româneşti care au circulat înainte de 1643. Acest 
lucru reiese şi dintr-o însemnare (epilog) a preotului Urs din Cotiglet — 
Bihor, care copiase o Cazanie în 1680 ; «am scris această carte ce să 
chiamă paucenie dintru păuceniia lui Io Alixandru-Vodă din Ţara Mol¬ 
dovei». Deşi cazaniile preotului Urs sînt asemănătoare, aproape identice 
cu cele din Cazania lui Varlaam, totuşi el n-a copiat textul din această 
ediţie (sînt cazanii omise, altele în plus, evangheliile sînt luate după Noul 
Testament de la Alba-Iulia etc). Din toate acestea, prof. Atanasie Popa 
a ajuns la concluzia că a existat o Cazanie (păucenie) moldovenească 
mai veche, pe care o datează din timpul domniei lui Alexandru Lăpuş- 
neanu (a doua jumătate a secolului al XVI-lea). 

Alte Cazanii fac parte din familia textelor (manuscriselor) rotaci- 
zante din Transilvania (cazuri de rotacism, multe fonetisme dialectale, 
anumite forme morfologice şi sintactice, lexicul — mai ales cuvintele de 
origine latină azi dispărute etc.). în aceste cazanii apar şi^unele cuvinte 
de origine maghiară (chelşug, lacăt, ratez, hotnog, camătă : etc), unele 
cuvinte şi expresii folosite numai în Transilvania (cuminecătură, cocon, 
prunc, pită, muiere etc.), ca şi unele lucruri specifice Transilvaniei (de 
pildă, între «năroadele» venite la Ierusalim la praznicul Cincizecimii, 
se aflau şi : sîrbi, cehi şi nemţi). Toate acestea duc la concluzia că unii 
dintre «tîlcovnici» au fost cărturari transilvăneni sau moldoveni care 
au trăit mult timp în Transilvania. 

La concluziile acestea, se adaugă şi cercetările pr. Scarlat Porcescu 
de la Iaşi, care, analizînd critic textul Cazaniei de la 1643, a constatat că 
ea este opera mai multor traducători. Lipsa de unitate în ce priveşte cu¬ 
prinsul, structura şi dimensiunile cazaniilor, dar mai cu seamă limba lor, 
cu numeroase particularităţi dialectale, confirmă acest lucru. Anumite 
particularităţi ale graiului moldovenesc întîlnite în unele cazanii se da- 
toresc fie mitropolitului Varlaam, fie altor «tîlcovnici» moldoveni. 

Concluzia generală care se desprinde de aci este aceea că mitropo¬ 
litul Varlaam nu este traducătorul — şi cu atît mai puţin autorul Ca- 

zaniei, care-i poartă numele. El numai a adunat tălmăcirile mai vechi, 
făcute de unii cărturari moldoveni şi ardeleni, fie după Damaschin Stu- 
ditul (după textul grec sau după unul din numeroasele manuscrise slave 
care au circulat la noi), fie după alţi autori, care au rămas pînă acum 
necunoscuţi (cazania la Sfîntul Ioan cel Nou se ştie că a fost tradusă 
după Viaţa sa, scrisă de Grigorie Ţamblac). 

Acest lucru nu ştirbeşte cu nimic din contribuţia personală a lui Var- 
laam. Dacă nu este autorul şi nici traducătorul Cârtii de învăţătură de 
la 1643, el are totuşi meritul că a strlns într-o lucrare unitară vechile 
cazanii traduse sau prelucrate din greceşte şi slavoneşte, care circulau 
în manuscris, în Transilvania şi Moldova, ie-a stilizat şi le-a dat la tipar, 
ca «dar» întregului neam românesc . 

Cazania prezintă un interes deosebit din punct de vedere lingvistic. 
Ea prezintă cea mai îngrijită formă de exprimare a limbii române în prima 
jumătate a secolului al XVII-lea, o limbă apropiată de cea populară, plas¬ 
tică, expresiva, curăţită de multele slavonisme ale limbii literare ro¬ 
mâneşti din secolul al XVI-lea. De aceea, pe bună dreptate, spunea un 
cercetător că ea «deţine în limba română un loc analog Bibliei lui Luther 
în cultura germană» (G. Ivaşcu), 

Circulaţia Cazaniei iui Variaam. Prin conţinutul ei, cît şi prin fru¬ 
museţea graiului întîlnit în predicile sale, Cartea românească de învăţă¬ 
tură de la 1643 a cunoscuJt cea mai largă răspîndire între vechile tipărituri 
româneşti, încît ea a contribuit nu numai la apărarea Ortodoxiei, ci şi la 
întărirea conştiinţei de unitate naţională românească. Este interesant că 
ea s-a răspîndit mai mult în Transilvania, unde se mai păstrează şi azi în 
zeci de biserici (numai N. Iorga găsise 20 de exemplare, în 1905, în păr¬ 
ţile de sud ale Transilvaniei, iar în 1943 s-au înregistrat, In Transilvania 
de nord, 24 de exemplare). în vestul ţării (Banat, Arad, Hunedoara, Bi¬ 
hor, Sătmar), au fost identificate recent 72 de exemplare. 

Se cunosc, apoi, numeroase copii în manuscris făcute în Transilvania, 
fie după ediţia de la 1643, fie după manuscrisele care circulau înainte de 
tipărire. Cazania era atît de preţuită aici, încît s-au născut şi procese 
între sate sau între credincioşi pentru stăpînirea ei. Astfel, în 1687 a avut 
loc un proces în părţile Orăştiei, în faţa «unui scaun protopopesc» ; în 
1689 se judecau două sate din părţile Lăpuşului înaintea mitropolitului 
de atunci al Ardealului, numit tot Variaam; în 1738 un proces înaintea 
unui «sobor preoţesc», altul în 1745, amîndouă în părţile Făgăraşului etc. 
Uneori, cîte un exemplar din Cazanie făcea cîte un drum lung prin toate 
ţinuturile locuite de români, fiind o adevărată «carte călătoare». Pentru 

a ajunge în stăpînirea ei, credincioşii făceau jertfe materiale vrednice 
de luare aminte. Aşa de pilda, credincioşii din satul Muntele Someşului 
Cald, la îndemnul preotului lor Ursan, au cumpărat un exemplar din Caza¬ 
nie cu zece oi şi opt miei. 

Preţuirea de care se bucura Cazania lui Varlaam reiese şi din aceea 
că a fost retipărită — cu adaosuri sau cu omisiuni — în mai multe rînduri, 
fie sub titlul slav de Cazanie, fie sub cel grecesc de Chiriacodromion 
(Alba Iulia 1699; Bucureşti, 1732, 1763, 1858; Rîmnic, 1748, 1781, 1792; 
Buzău, 1834 ; Sibiu, 1855 etc.; unele din acestea, dar şi alte tipărituri, re¬ 
produc din podoabele Cazaniei din 1643). Prin larga ei răspîndire, Ca¬ 
zania lui Varlaam a unit în acelaşi cuget şi în aceeaşi credinţă pe românii 
de pretutindeni, ca un nepreţuit «dar» limbii româneşti. 

Şapte Taine. A doua carte de seamă a mitropolitului Varlaam este 
cea intitulată Şapte taine a Bisericii, apărută la Iaşi, în noiembrie 1644. 
Este o lucrare masivă, cu peste 340 de pagini. La tălmăcirea ei a lucrat 
şi logofătul Eustratie. Era o explicare a celor şapte Taine, sub formă ca- 
tehetică — întrebări şi răspunsuri. Se aseamănă şi cu o pravilă, căci 
fiecare taină era explicată şi pe temeiul canoanelor, cu felurite comen¬ 
tarii din dreptul bizantin şi canonic (de fapt, pe prima pagină apare şi 
titlul de : Pravilă pe scurt... pentru ceale şapte taine...). Cartea era menită 
să apere temeiurile credinţei ortodoxe împotriva protestanţilor care nu 
recunoşteau cele 7 Taine. S-a răspîndit şi în Ardeal, unde se cunosc 
copii, în manuscris. 

S-a afirmat că tălmăcitorii au folosit opera Cele şapte Taine a arhie¬ 
piscopului Gavriil Severu din Filadelfia (t 1616), care apăruse intr-o ver¬ 
siune slavă, la Kiev, în 1640. Mai nou, s-a arătat, cu mai mult temei (P. Ol- 
teanu), că este o prelucrare după opera retorului Toma (Teofan) Elea- 
vulkos (sec. XVI), prim-secretar patriarhal, fost profesor al lui Damas- 
chin Studitul. 

Răspunsul ia Catehismul calvinesc. Cum s-a ajuns la tipărirea aces¬ 
tei cărţi? îh 1640 sau 1642 s-a tipărit, în satul Prisaca, de lîngă Alba Iulia, 
«cu voia şi cu porunca» principelui Gheorghe Râkoczy I, «cu sfatul şi în¬ 
demnarea şi cu cheltuiala» predicatorului calvin al curţii princiare 
Gheorghe Csulay, un Catehism în româneşte, dar cu un conţinut calvi- 
nizant. Răspîndit de cîrmuitorii calvini în cercuri cît mai largi de credin¬ 
cioşi români, în scopuri prozelitiste, un exemplar a ajuns şi în biblioteca 
învăţatului boier muntean Udrişte Năsturel, fratele doamnei Elina, soţia 
lui Matei Basarab. Acolo a fost găsit de mitropolitul Varlaam, cînd a 
fost trimis într-o misiune, la Tîrgovişte, de către Vasile Lupu pentru 
a face împăcarea sa cu Matei Basarab, Citindu-1 şi găsindu-1 «plin de 

otravă de moarte sufletească», vlădica Varlaam, conştient de rolul care 
revenea ierarhilor din Ţara Românească şi Moldova în acţiunea de apă¬ 
rare a Ortodoxiei româneşti din Transilvania, «îndată am chemat şi am 
strîns săbor dintr-o amîndoao părţile şi din Ţara Rumănească şi din Ţara 
Moldovei», pentru a lua atitudine împotriva Catehismului, Probabil, «so¬ 
borul» s-a întrunit prin 1644 sau 1645, credem că la Iaşi, unde era scau¬ 
nul domnesc şi unde stătea însuşi mitropolitul Varlaam (deşi, oficial, re¬ 
şedinţa sa era tot la Suceava). 

Desigur au participat ierarhii celor două ţări, egumenii marilor mî- 
năstiri moldovene — inclusiv Sofronie Pociaţki de la Trei Ierarhi — şi 
poate chiar unii dintre boierii cărturari : Udrişte Năsturel din Ţara Româ¬ 
nească, Eustratie Logofătul, Grigore Ureche Vornicul şi alţii din Mol¬ 
dova. Soborul a luat în cercetare un Răspuns la acel Catehism, întocmit 
de vlădica Varlaam. A fost tipărit, în 1645, probabil la Iaşi, unde apă¬ 
ruseră şi celelalte lucrări ale mitropolitului cărturar, sub titlul: Cartea 
carea să chiamă Răspunsul împotriva Catihismusului calvinesc (32 foi, 
format mic). După alţi cercetători s-ar fi tipărit la Dealu. 

Deşi aproape toţi cercetătorii consideră Răspunsul ca o lucrare ori¬ 
ginală, noi credem că este o prelucrare, după unele lucrări teologice de 
combatere a calvinismului, apărute în limbile greacă sau slavă, 

înainte de a cerceta cuprinsul Răspunsului , ne vom opri asupra pre¬ 
dosloviei, căci în ea apare din nou ideea de unitate naţională. Mitropo¬ 
litul se adresa «cătră creştinii din Ardeal şi cătră alţi creştini toţi carii 
sînt pravoslavnici... iubiţi creştini şi cu noi de un neam rumâni, pretu- 
tinderea tuturor, ce se află în părţile Ardealului şi şi într-alte ţări pre- 
tutinderea, ce sînteţi cu noi intr-o credinţă». 

în textul propriu-zis al Răspunsului , se reproducea mai întîi învăţă¬ 
tura calvinilor aşa cum era expusă în Catehism, apoi dezvolta, pe larg, 
învăţătura ortodoxă asupra problemei respective. De notat ca, în Răs¬ 
punsul său, Varlaam se folosea numai de citate din Sfînta Scriptură, fără 
a recurge la învăţătura Sfinţilor Părinţi, deci folosea propriile arme ale 
calvinilor. Cu toate că nu s-a ocupat decît de «glavele» 4, 9, 10, 12, 36 şi 
54, totuşi n-a rămas nimic necombătut din principalele învăţături calvine. 

Iată problemele de care se ocupa Răspunsul mitropolitului moldo¬ 
vean : 1. Despre Sf. Scriptură, dovedind că nu este singurul izvor al re¬ 
velaţiei ,* 2. Despre credinţă şi faptele bune, arătînd că amîndouă sînt 
necesare mîntuirii; 3, Despre predestinaţie, arătînd că omul poate face 
binele sau răul, iar mîntuirea nu depinde numai de voia absolută a lui 
Dumnezeu, ci şi de voinţa omului; 4. Despre împăcarea cu Dumnezeu şi 
răscumpărarea omenirii prin patimile şi moartea lui Hristos. Pentru 

mîntuire nu e de ajuns numai credinţă, ci trebuiesc şi fapte, adică o viaţă 
trăită după învăţătura lui Hristos ; 5—6. Despre Biserică, dezvoltînd în¬ 
văţătura ortodoxă despre atributele ei, despre Biserică-depozitară a 
mijloacelor duhovniceşti rînduite de Hristos şi de apostoli pentru min- 
tuirea oamenilor, între care sînt şi cele şapte Taine. In continuare vor¬ 
bea despre posturi; 7. Despre cinstirea şi închinarea la sfinţi şi icoane, 
apărîndu-le împotriva atacurilor calvine. 

Răspunsul lui Varlaam are o deosebită însemnătate, pentru că ne 
arată că Bisericile Ortodoxe din Ţara Românească şi Moldova erau 
conştiente de rolul care le revenea în acţiunea de apărare a unităţii de 
neam şi de credinţă a românilor de pe ambele versante ale Carpaţilor. 
Cîrmuitorii calvini din Transilvania au răspuns la cartea polemică a mi¬ 
tropolitului Varlaam abia în 1656, cînd au tipărit, la Alba Iulia, broşura 
intitulată Scutul Catihizmuşului, ca răspuns den Scrăptura Svintâ , Îm¬ 
potriva răspunsului a doao ţâri fără Scriptură Svintâ . 

Paraclisul Născătoarei de Dumnezeu. Tot Varlaam a tipărit un Pa¬ 
raclis al Născătoarei de Dumnezeu, probabil în 1645. Acesta, după textul 
propriu-zis al paraclisului, cuprinde 48 de versuri originale, despre pe¬ 
depsirea necredincioşilor şi două povestiri biblice, în proză : înrobirea 
Ierusalimului de către Nabucodonosor şi istoria Suzanei. Versurile se 
apropie de cele populare, iar relatările în proză se remarcă printr-un stil 
cronicaresc, deosebit de expresiv. Se pare că Varlaam a fost influenţat 
în această versificare de un alt scriitor umanist neo-grec, Ioanichie Car- 
tanos (t 1550), care a publicat o carte cu extrase din Biblie (un florilegiu), 
tradusă şi în slavoneşte. 

Notăm că şi în alte tipărituri ale lui Varlaam, apar unele «versuri la 
stema Moldovei» (Cazanie, Cele şapte Taine). Acestea sînt cele dintîi 
versuri tipărite în limba română. 

Ultima carte tipărită în cursul păstoririi lui Varlaam se intitula 
Carte românească de Învăţătură la pravilele Împărăteşti şi de la alte giu- 
deaţe (Iaşi, 1646), cunoscută şi sub numele de Pravila lui Vasile Lupu. 
Era tradusă din greceşte de învăţatul logofăt Eustratie. Partea întîi a 
Pravilei este traducerea în româneşte a unei legiuiri agrare sau «cod 
rural bizantin» (NqjioC care a cunoscut o largă răspîndire în 

ţările române, iar partea a doua este prelucrată după o lucrare a pena- 
listului italian Prosper Farinaccius (1544—1618) : Praxis et theoreticae 
criminalis, desigur după o versiune grecească (amîndouă izvoarele Pra¬ 
vilei au la bază corpul de legi al împăratului Justinian). Se observă însă 
şi unele influenţe juridice slave asupra Pravilei. Cuprinde dispoziţii pri¬ 
vitoare la toate materiile dreptului, cu deosebire chestiuni penale. 

Leastvîţa. Arătam mai sus că în timp ce era egumen la Secu r Var¬ 
ia am a tradus în româneşte (adăugind şi o versiune slavă mai veche) 
opera ascetică Scara (greceşte iar în slavă Leastvîţa), scrisă de 

Sfîntul Ioan Scărarul sau Sinaitul, trăitor în Muntele Sinai (*f 649), pen¬ 
tru întărirea vieţii duhovniceşti din mînăstiri. Traducerea sa a rămas 
în manuscris. Cele 30 de cuvîntări ale Sfîntului Ioan Scărarul au fost 
traduse din greaca clasică în cea comună (neogreacă) de către umanistul 
Maxim Margunios (1549—1602), episcopul Citerei, adăugind şi unele in¬ 
terpretări, unele explicaţii. Traducerea interpretată a lui Margunios a 
apărut într-o primă ediţie, ia Veneţia, în 1590. Varlaam a tradus în ro¬ 
mâneşte tocmai această versiune a lui Margunios, inclusiv comentariile 
sau explicaţiile sale (cu cîteva omisiuni neînsemnate şi cu cîteva expli¬ 
caţii în plus pentru cititorii săi români). Traducerea vădeşte un mare 
talent literar, încît dă uneori impresia unei lucrări originale. 

Versiunea slavă pusă de Varlaam alături de textul românesc este 
transcrisă după o veche traducere, făcută de timpuriu după originalul 
grecesc al Sfîntului Ioan Scărarul. De aceea, textul slav este mai redus 
faţă de versiunea românească, lipsindu-i comentariile lui Margunios, 
La noi au circulat zeci de manuscrise slave — în diferite redacţii — ale 
acestei opere. 

Alte fapte din timpul păstoririi lui Varlaam. Biserica Sfinţii Trei Ie¬ 
rarhi şi aducerea moaştelor Cuvioasei Paraschiva . Datorită sprijinului 
generos al lui Vasile Lupu, cultura, arta şi, în genere, viaţa bisericească 
au cunoscut o stare de înflorire, cum nu se mai întâlnise în Moldova din 
timpul lui Ştefan cel Mare şi Petru Rareş. Credem că mitropolitul Var¬ 
laam n-a fost un simplu martor al acestei vieţi culturale-bisericeşti 
înfloritoare, ci el va fi îndemnat pe domn la săvârşirea unora din fap¬ 
tele sale. 

Intre altele, Vasile Vodă Lupu a ctitorit minunata mănăstire Sfinţii 
Trei Ierarhi din Iaşi, o capodoperă a artei moldovene, care «s-a sfinţit 
cu mîna arhiepiscopului Varlaam», la 6 mai 1639, după cum arată pisania 
slavonă aşezată deasupra uşii de intrare. Pictura a fost făcută de patru 
zugravi ruşi, în anii 1641—1642. Ea a devenit pentru un timp catedrală mi¬ 
tropolitană, căci, aşa cum am spus, mitropolitul Varlaam stătea mai mult 
la Iaşi, unde era şi domnul, mai ales pentru îndrumarea mişcării cultu¬ 
rale de atunci. 

Pentru că Vasile Lupu plătise toate datoriile Patriarhiei ecumenice, 
Sinodul patriarhal, în frunte cu patriarhul ecumenic Partenie I (1639— 
1644), a hotărît să dăruiască voievodului moldovean moaştele Sfintei Pa¬ 
raschiva, aflate pe atunci în Constantinopol. In iunie 1641, moaştele, în- 

soţite de trei mitropoliţi greci (Ioanichie de Heracleea, Partenie de Adri- 
anopol şi Teofan de Paleopatra), au fost aduse în Moldova. La Galaţi, 
alaiul cu sfintele moaşte a fost întîmpinut de Vasile Lupu, de episcopii 
Evloghie al Romanului şi Gheorghe al Huşilor, înconjuraţi de o mare 
mulţime de preoţi şi credincioşi. în ziua de 13 iunie, au fost aşezate în 
biserica mînăstirii Sfinţii Trei Ierarhi. 

Academia de la Trei Ierarhi. în anul 1640, Vasile Lupu, desigur tot 
la îndemnul mitropolitului Varlaam, a pus bazele unui aşezămînt şcolar 
la Iaşi, considerat ca «prima instituţie cu elemente de învăţămînt supe¬ 
rior din Moldova». Pînă nu de mult, se credea că este vorba de un cole¬ 
giu (liceu). Recent, s-a arătat ca e vorba de o Academie, după modelul 
celei înfiinţate la Kiev de Petru Movilă. La început se pare că a func¬ 
ţionat în chiliile de la Trei Ierarhi, iar în 1641 Vasile Lupu a cumpărat 
o casă în apropiere, în care a fost aşezată Academia. 

Vasile Lupu a cerut de la Petru Movilă, mitropolitul Kievului, şi 
dascăli învăţaţi pentru şcoala sa. Mitropolitul i-a trimis un grup de pro¬ 
fesori (se pare că patru), în frunte cu Sofronie Pociaţki, fost rector al 
Academiei movilene din Kiev, care la Iaşi a primit mai multe însărci¬ 
nări: profesor de retorică şi rector al Academiei, egumen la Trei Ierarhi 
şi conducător al tipografiei. 

Toţi profesorii (pe lîngă Pociaţki mai cunoaştem doar pe Ignatie 
Iavlovici) erau oameni cu aleasă pregătire umanistă, primită desigur 
la şcolile din Polonia sau la Academia din Kiev. N-ar fi exclus ca în¬ 
tre profesorii Academiei să se fi numărat şi români, poate logofătul 
Eustratie, care va fi comentat cu elevii săi pravilele şi obiceiurile pă- 
mîntului, şi alţii. 

între studiile predate în noua Academie se numărau : cele «şapte 
arte liberale», obişnuite în şcolile medievale : gramatica, retorica, dia¬ 
lectica (artes sermonicales), aritmetica, geometria, astronomia şi muzica 
(artes reales), la care se adăugau : teologia, filozofia şi dreptul. Se în¬ 
văţau şi limbile latina, greacă, slavonă, ca limbi culte şi de circulaţie 
oficială, dar şi limba română, pe care o cunoşteau elevii (în însemnă¬ 
rile de călătorie ale lui Pa vel de Alep se spunea că Vasile Lupu a în¬ 
fiinţat «un mare colegiu românesc »). 

Dintr-un act mai tîrziu (1656) aflăm că Vasile Lupu a dăruit mînăs¬ 
tirii satele Răchiteni, Tămăşeni şi Iugani, din ţinutul Roman, pentru 
întreţinerea profesorilor. 

Prin 1646 — an în care a murit şi Petru Movilă — grupul de pro¬ 
fesori veniţi de la Kiev, în frunte cu Sofronie Pociaţki, a fost înlăturat- 

Conducerea Academiei a trecut în mina unor profesori greci. Locul 
limbii latine a fost luat de limba greacă, iar orientarea umanistă a 
dascălilor kieveni a fost schimbată cu una tradiţionalistă, ortodoxă. 
Şcoala a dăinuit timp îndelungat, tot sub forma ei iniţială, de Acade¬ 
mie, dar cu dascăli greci, pînă l'a începutul secolului al XlX-lea (între 
profesorii ei de mai tîrziu, amintim pe Nicolae Kerameus, Teodor 
Trapezuntul, îeremia Cacavela ş.a.). Se presupune că între elevii acestei 
şcoli s-au numărat şi marii cărturari moldoveni Nicolae Milescu spăta¬ 
rul şi mitropolitul Dosoftei. 

Grija faţă de preoţime. Vlădica Varlaam a obţinut de la toţi domni¬ 
torii sub care şi-a desfăşurat activitatea anumite hrisoave, prin care 
erau acordate unele scutiri şi drepturi pentru clerul său. Astfel, la 26 
septembrie 1633, deci numai la trei zile după hirotonie, obţine un hrisov 
de la Alexandru Iliaş, prin care se oprea orice amestec abuziv al dregă¬ 
torilor domneşti în judecarea şi «globirea preoţilor». La 24 februarie 
1649, aceste drepturi ale preoţimii au fost reînnoite, printr-un hrisov dat 
de Vasile Lupu, prin care judecarea preoţilor şi călugărilor era încredin¬ 
ţată mitropolitului şi episcopilor eparhioţi. La 5 mai 1652 a obţinut de 
la Vasile Lupu un nou hrisov, prin care erau recunoscute şi întărite 
scutirile şi celelalte drepturi acordate preoţimii de înaintaşii săi în 
scaunul domnesc. 

Legăturile cu celelalte Biserici Ortodoxe . Tot în incinta mînăstirii 
Trei Ierarhi din Iaşi s-au ţinut lucrările sinodului din 1642, care a aprobat 
Mărturisirea Ortodoxă, întocmită de mitropolitul Petru Movilă al Kievu¬ 
lui, despre care vom vorbi în paginile următoare. Desigur, rolul principal 
în pregătirea lucrărilor sinodului a revenit mitropolitului Varlaam, în 
calitate de cîrmuitor al Bisericii din Moldova. 

In 1645, mitropolitul Varlaam a avut prilejul să primească, la Iaşi, 
pe mitropolitul Petru Movilă al Kievului, de care se simţea legat sufle¬ 
teşte, fiind amîndoi oameni de carte şi apărători ai Ortodoxiei împotriva 
prozelitismului altor culte, 

în acelaşi an, la 2 iunie, mitropolitul Varlaam, cu sufraganii săi şi 
cu egumenii marilor mînăstiri moldovene au dat o scrisoare de recoman¬ 
dare către ţarul Rusiei, fostului mitropolit al românilor ardeleni, Ilie 
Iorest, înlăturat din scaun de cîrmuitorii calvini din Transilvania. 

Mitropolitul Varlaam a hirotonit cîţiva ierarhi străini. De pildă, la 
23 martie 1645, .a hirotonit întru arhiereu pe ieromonahul Paisie, egume¬ 
nul mînăstirii Galata, ales — prin stăruinţele lui Vasile Lupu — patriarh 
al Ierusalimului. Se pare că tot el a hirotonit şi pe unii dintre episcopii 

ortodocşi — ruteni sau români — din Muncaci şi din Maramureş. In 
ultimele luni de păstorire a primit, la Iaşi, vizita patriarhului Macarie 
al Antiohiei, însoţit de fiul său, arhidiaconul Pavel de Alep. 

Mai amintim încă un fapt — neîntîlnit în istoria Bisericii româneşti — 
legat de mitropolitul Varlaam. In anul 1639, patriarhul Ciril Contaris 
(1638—1639), rivalul şi urmaşul în scaun al lui Ciril Lucaris, a fost su¬ 
grumat, din porunca autorităţilor turceşti. Intre cei trei candidaţi cano¬ 
nici, găsiţi vrednici pentru ocuparea scaunului patriarhal vacant, se nu¬ 
măra şi mitropolitul Varlaam ai Moldovei. Ceilalţi doi erau mitropoliţii 
Partenie al Adrianopolului (care a şi fost ales) şi Porfirie al Niceii. Deşi 
Varlaam a rămas să conducă mai departe Biserica din Moldova — lucru 
mult mai folositor pentru ea — totuşi trecerea sa printre candidaţii la 
scaunul ecumenic arată nu numai prestigiul la care a ajuns ţara şi Bise¬ 
rica Moldovei sub Vasile Lupu, dar şi preţuirea de care se bucura Varlaam 
în tot Răsăritul ortodox. 

Sfârşitul mitropolitului, în aprilie 1653, Vasile Vodă Lupu a pierdut 
scaunul domnesc, retrăgîndu-se spre Hotin. Desigur, odată cu el a plecat 
şi mitropolitul Varlaam, care i-a fost colaborator preţios în tot cursul 
domniei. Din Letopiseţul lui Miron Costin aflăm că noului domn Gheorghe 
Ştefan «i-au citit molitva de domnie Ghedeon episcopul de Huşi, fiind 
mitropolitul Varlaam eşit la munte, la monăstirea Secul». Astfel, după 
o păstorire plină de fapte mari pentru ţara şi Biserica Moldovei, mi¬ 
tropolitul Varlaam se reîntorcea în mînăstirea sa de metanie, de unde 
plecase în urmă cu 21 de ani. 

A vieţuit la Secu încă patru ani. Este pomenit în mai multe acte 
ale vremii, interesîndu-se de starea materială a mînăstirii. Şi-a redactat 
în cîteva rînduri testamentul, ultimul fiind din 18 august 1657. Două 
din ele nu le-a putut iscăli «că au fost bolnav, fulgerat de mîini... ce 
unde-i trebuia punea pecetea». Probabil a fost paralizat. Toate lucrurile 
agonisite în cursul vieţii le lăsa mînăstirii Secu : sate, vii, prisăci, mori, 
case etc. Pentru rude, rînduia să se dea doar patru «boloboace» de 
miere surorii sale Caterina (peste patru ani, ea însăşi făcea o însemna¬ 
tă danie mînăstirii Secu). Rînduia de asemenea ca nici un nepot să nu 
mai ceară nimic, căci «s-a îndurat» de ei fiind în viaţa. 

La scurtă vreme după întocmirea diatei, mitropolitul Varlaam «s-a 
dus în casa cea de lut a moşilor săi», după cuvîntul său din «predoslovia» 
Cazaniei rămase de la el. A fost îngropat în mormîntiul pe care şi l-a 
gătit singur, prin 1641—1642, lîngă zidul de miazăzi al bisericii mînăstirii 
Secu, spre strana dreaptă. Data trecerii sale din viaţă nu a mai fost 
trecută pe lespedea de piatră de pe mormînt 

Concluzii. Prin îndelungata şi multipla sa activitate, mitropoli¬ 
tul Varlaam şi-a înscris numele în rîndul marilor ierarhi cărturari din 
trecutul nostru . Şi-a adus un aport preţios la tipărirea de cărţi în limba 
română, a sprijinit cu hotărîre pe românii transilvăneni în lupta lor pen¬ 
tru apărarea Ortodoxiei, a stat în legătură cu Bisericile Ortodoxe de 
pretutindeni, a stăruit pe iîngă domnii ţârii pentru preoţii săi, a avut 
un rol însemnat în pregătirea sinodului de la Iaşi şi la împăcarea dintre 
Matei Basarab şi Vasile Lupu, Teolog, bun patriot, conştient de unitatea 
românească, mitropolitul Varlaam a fost, mai presus de toate, unul din 
marii făuritori ai limbii româneşti literare, pregătind drumul marilor 
prozatori moldoveni de mai tîrziu. 

In curgerea veacurilor, poporul român drepţcredincios a dat Bise¬ 
ricii noastre ortodoxe ostenitori vrednici prin cuvîni şi faptă, care au 
contribuit la propăşirea Bisericii şi a ţarii. Dar din mijlocul poporului 
român au odrăslit mulţi oameni de seamă care şi-au pus toate puterile de 
muncă în slujba altor Biserici şi popoare, aducîndu-şi un aport preţios 
la renaşterea lor culturală, politică sau bisericească. Intre aceştia, la loc 
de frunte se numără Petru Moghilă sau Movilă, mitropolitul Kievului, 
a cărui personalitate a dominat întreaga viaţă bisericească şi naţională 
a Ucrainei ortodoxe în prima jumătate a secolului al XVII-lea. 

Viaţa lui Petru Movilă. Viitorul mitropolit se trăgea din familia Mo- 
vileştilor, care, in ultimul deceniu al secolului al XVI-lea şi primul de¬ 
ceniu al secolului următor, au ocupat — pentru mai mulţi ani — scaunele 
domneşti din Moldova şi Ţara Românească. S-a născut la Suceava la 21 
decembrie 1596, ca fiu al lui Simion Movilă — mai tlrziu domn în Ţara 
Românească şi Moldova — şi al soţiei sale Marghita, călugărită ulterior 
sub numele de Melania. Pe atunci, scaunul domnesc din Moldova era 
ocupat de Ieremia Movilă, fratele tatălui său, iar în fruntea Bisericii se 
găsea un alt frate, mitropolitul Gheorghe (1587—1591 şi 1595—1605). Cei 
trei fraţi erau ctitorii mînastirii Suceviţa. Tatăl celor trei fraţi, deci 
bunicul lui Petru, era marele logofăt Ioan Movilă căsătorit cu Maria, 
fiica lui Petru Rareş. Petru era, aşadar, strănepotul lui Petru Rareş şi al 
lui Ştefan cel Mare. Dintre fraţii lui Petru, trei au ajuns domni în Mol¬ 
dova şi Ţara Românească : Mihail, Gavriil şi Moise. Un alt frate a fost 
Pavel, mort de mic şi îngropat la Dobrovăţ, altul Ioan. 

După moartea tatălui său, tînărul fiu de domn, împreună cu mama şi 
fraţii săi, au pribegit în Ţara Românească, apoi s-au aşezat definitiv în 



32 


PERIOADA A TREIA (SECOLELE XIV-XVÎIÎ) 


Polonia. Şi-a început învăţătura în casa părintească, continuînd-o la 
vestita şcoală ortodoxă a frăţiei din Lvov (Liov, Lemberg), unde a învăţat 
limbile latină, greacă, slavă şi polonă, la care se adăugau şi celelalte 
studii : gramatica, poetica, retorica, dialectica, teologia. Potrivit obiceiu¬ 
lui nobililor polonezi, a trebuit să înveţe şi mînuirea armelor, luînd 
parte şi la două lupte ale polonilor împotriva turcilor, la Ţuţora şi la 
Hotin. Prin 1622 a cumpărat o moşie la Rubiejovka, în apropiere de Kiev, 
oraş pe care îl cerceta des, mai ales cu prilejul hramurilor cunoscutei mî- 
năstiri Pecerska (Lavra Peşterilor), la sărbătoarea Adormirii Maicii Dom¬ 
nului. Era pe atunci stareţ al mînăstirii arhimandritul Zaharia Kopîs- 
tenski (j S aprilie 1627), iar mitropolit al Kievului Iov Boreţki (1620-— 
1631). Sub înrîurirea acestora, dar şi datorită înclinărilor sale înnăscute, 
s-a hotărît să se călugărească. După ce s-a pregătit duhovniceşte timp de 
cinci ani la moşia sa de la Rubiejovka, unde a zidit şi o biserică cu hra¬ 
mul Sfîntul Ioan cel Nou de la Suceava, a fost călugărit la Kiev, în 
toamna anului 1627. La 6 septembrie 1627, chiar înainte de tunderea în 
monahism, a fost ales arhimandrit — egumen al mînăstirii Lavra Pecer¬ 
ska, cu ajutorul cancelarului Toma Zamoyski, fiul lui Jan, protectorul fa¬ 
miliei Movileştilor, alegere întărită şi de regele Sigismund III al Polo¬ 
niei. în luna decembrie a aceluiaşi an, a fost hirotonit şi ridicat la treapta 
de arhimandrit. 

Pentru a înţelege mai bine activitatea desfăşurată de Petru Movilă 
ca egumen ai mînăstirii Pecerska şi apoi ca mitropolit al Kievului, tre¬ 
buie să cunoaştem situaţia politică, socială, culturală şi bisericească a 
Ucrainei în prima jumătate a secolului al XVII-lea. în anul 1569, s-a 
încheiat aşa numita uniune de la Lublin, prin care Polonia se unea cu 
Lituania (Reczospolita Polska). întinsele teritorii de la Marea Baltică 
pînă la Marea Neagră, care formau pînă atunci marele cnezat al Litua¬ 
niei (cu oraşele Poloţk, Vilno, Grodno, Brest, Jitomir, Kiev, Pereiaslavl), 
au fost alipite acum la regatul Poloniei, unul din cele mai puternice state 
din Europa medievală. 

Aceste teritorii erau locuite aproape în întregime de ruşi albi (bie¬ 
loruşi) şi ucraineni ortodocşi. Era firesc ca regatul polon catolic să ur¬ 
mărească întărirea catolicismului în aceste părţi, mai ales că, în Galiţia, 
Ortodoxia era destul de puternică, fiind patronată de cîţiva nobili or¬ 
todocşi (în 1539 se înfiinţase Episcopia ortodoxă de la Lvov, ca o conti¬ 
nuatoare a celei din Halici, apoi altele). Credincioşii bieloruşi, ucraineni 
şi ruteni din regatul Poloniei erau grupaţi în jurul Bisericii, întocmai ca 
şi românii din Transilvania. în marile oraşe — Vilna, Luţk, Liov (Lvov), 
Kiev — aceşti credincioşi ortodocşi au pus bazele unor «frăţii» (braJtstva), 

pentru apărarea Ortodoxiei şi pentru promovarea culturii slavone tra¬ 
diţionale. 

Propaganda catolică-iezuită împotriva Ortodoxiei era însă în plină 
desfăşurare, încurajată de regele Sigismund III al Poloniei. Prin unelti¬ 
rile iezuiţilor, o bună parte din episcopii şi preoţii ortodocşi din aceste 
părţi au fost siliţi să îmbrăţişeze unirea cu Roma. Este cunoscută unirea 
realizată în sinodul de la Brest-hitovsk, în 16—20 octombrie 1596, de¬ 
nunţată abia după 350 de ani, în 1946. La scurt timp după săvîrşirea aces¬ 
tui act, au trecut la uniaţie numeroşi episcopi, care au devenit apoi 
duşmani ai Ortodoxiei (între ei şi învăţatul arhiepiscop de Poloţk, Me- 
letie Smotriţki, autorul unui Catehism catolic), precum şi mulţi nobili, 
care urmăreau să facă parte şi pe viitor din dieta — seimul — Poloniei. 
Bisericile ortodoxe au început să fie dărîmate, închise sau vîndute celor 
de alte confesiuni, de la care ortodocşii trebuiau să le închirieze, ave¬ 
rile bisericilor ortodoxe erau confiscate, iar credincioşii lipsiţi de drep¬ 
turi şi siliţi sa îmbrăţişeze uniaţia. Cele mai multe biserici din Kiev — 
inclusiv catedrala Mitropoliei — au ajuns în mîna iezuiţilor. S-au înfi¬ 
inţat mai multe colegii iezuite în diferite oraşe (Cameniţa, Vilna, Bar etc.), 
prin care se urmărea polonizarea — şi implicit catolicizarea — nobi¬ 
limii lituane, bieloruse şi ucrainiene, pînă atunci, în mare parte, orto¬ 
doxă. Cu toate aceste asupriri, poporul dreptcredincios a rămas statornic 
în vechea credinţă şi nu o dată cazacii zaporojeni s-au ridicat cu sabia 
în mînă pentru apărarea credinţei pravoslavnice. 

Abia prin 1620—1621, patriarhul Teofan al Ierusalimului —în drum 
de la Moscova spre eparhia sa — a izbutit să restabilească ierarhia orto¬ 
doxă în regatul polon, hirotonind şase episcopi ortodocşi, precum şi un 
nou mitropolit al Kievului, Iov Boreţki, în locul celor care primiseră 
unirea cu Roma. 

Egumen al havrei Pecerska. în astfel de împrejurări vitrege a ajuns 
Petru Movilă, la vîrsta de 31 de ani, arhimandrit şi egumen al havrei 
Pecerska din Kiev. Trebuie precizat că datorită dîrzeniei arhimandritu¬ 
lui Nichifor Tur (1593—1599), havra Pecerska a rămas în stăpînirea orto¬ 
docşilor în ciuda încercărilor mitropolitului Mihail Ragoza, trecut în 
sinodul de la Brest la uniţi, de-a o trece în stăpînirea acestora, hupta 
pentru Ortodoxie a fost continuată de urmaşul lui Nichifor, egumenul 
Elisei Pleteneţki (1599—1624), care a înfiinţat în mînăstire o tipografie, 
de sub teascurile căreia au ieşit un număr însemnat de cărţi de slujbă 
şi de apărare a Ortodoxiei. în acest scop, a strîns în jurul său o seamă de 
oameni învăţaţi şi pricepuţi în probleme de tipar : Zaharia Kopîstenski, 
havrentie Zizanie Tuskanovski, predicatorul Iosif Kirilovici, Pamvo şi 

Ştefan Berînda (de origine românească, poate Berindei), Timotei Ver- 
biţki, care a lucrat mai Itîrziu în tipografia lui Matei Basarab din Cîmpu- 
lung, originar, poate, din Verbiţa Doljului şi alţii. Tot arhimandritul 
Elisei a înfiinţat o şcoală în mănăstire şi a pus bazele unei «frăţii orto¬ 
doxe» la Kiev. Această rodnică activitate a fost continuată de arhiman¬ 
dritul Zaharia Kopîstenski, deşi a stat în fruntea Lavrei numai trei ani 
(1624—1627). 

Primind această bogată moştenire de la înaintaşii săi, Petru Movilă 
a izbutit să ridice activitatea bisericească şi culturală a mănăstirii Pe- 
cerska la un prestigiu necunoscut pînă atunci. în timpul celor cinci ani 
de activitate ca egumen el a dovedit a fi o personalitate excepţională, 
cerută de situaţia critică în care se găsea Ortodoxia din regatul polon, 
între altele, s-a ocupat de restaurarea şi înfrumuseţarea mînăstirii şi a 
peşterilor în care se aflau moaşte de sfinţi, cît şi de întocmirea vieţii 
acelora. A continuat activitatea tipografică a predecesorilor lui, dînd la 
lumină vreo 15 cărţi de slujbă şi de învăţătură în limba slavonă. 

în anul 1631, a pus bazele unui colegiu, întîi în Lavră, mutat apoi în 
mînăstirea Bratska, din care s-a dezvoltat vestita Academie duhovni¬ 
cească de la Kiev. Nevoia unei asemenea şcoli se simţea atunci mai mult 
ca oricînd, pe de o parte, ca ortodocşii să nu mai fie nevoiţi să frecven¬ 
teze şcolile iezuiţilor, pe de altă parte, ca să poată ridica nivelul cultural 
al clerului său şi, în felul acesta, să poată apăra cu temei adevărurile de 
credinţă ortodoxe. în curînd (1633), colegiul a devenit o instituţie de în- 
văţămînt superior, o Academie. 

în anul 1632, a avut loc alegerea noului rege al Poloniei. Cu acest 
prilej, arhimandritul Petru Movilă a strîns în jurul său pe mulţi nobili 
poloni, izbutind să impună alegerea ca rege a lui Wladislav IV (1632—■ 
1648). în felul acesta, noul rege s-a văzut silit sa recunoască unele din 
vechile drepturi şi libertăţi ale ortodocşilor din regatul său, prin aşa 
numitele «articole de împăcare» (Articula de pacificatione sau Pacta 
conventa) dintre ortodocşi şi uniţi, semnate de Wladislav la 1 noiembrie 
1632, cu cîteva zile înainte de încoronarea sa. Printre altele, au fost 
cîştigate : libertatea de cult a Ortodoxiei în regatul polon, recunoaşterea 
legală a Mitropoliei ortodoxe a Kievului, cu episcopiile sufragane : Lvov 
(singura episcopie ortodoxă menţinută tot timpul şi pînă atunci), Luţk, 
Przemysl şi Mstislav ; dreptul pentru Biserica Ortodoxă de a avea bi¬ 
serici, tipografii şi spitale ; menţinerea frăţiilor ortodoxe şi dreptul de 
a înfiinţa altele ; restituirea tuturor bisericilor ortodoxe din Kiev, răpite 
de uniţi; dreptul — pentru credincioşii ortodocşi — de a dobîndi orice 
demnităţi în stat etc. Cu toate acestea, luptele dintre ortodocşi şi uniţi 

au continuat, ajungîndu-se şi la ciocniri sîngeroase, incit ulterior multe 
din drepturile primite au fost revizuite, iar uniţii au rămas favorizaţi. 

Mitropolit al Kievului. La 2 martie 1631, a trecut la cele veşnice mi¬ 
tropolitul Iov Boreţki al Kievului, fiind ales în locul său episcopul Isaia 
Kopinski de Przemysl. Nefiind recunoscut de autorităţile de stat polone, 
ca şi ierarhii hirotoniţi de Teofan al Ierusalimului, s-au făcut noi alegeri 
de vlădici. în scaunul de «arhiepiscop şi mitropolit al Kievului, Haliciu- 
lui şi a toată Rusia» (e vorba de Rusia Mică) a fost ales arhimandritul 
Petru Movilă. La alegerea lui au tras greu în cumpănă atît originea sa 
voievodală şi relaţiile pe care le avea cu oamenii politici ai vremii, dar, 
mai ales, pregătirea sa cărturărească şi marile biruinţe ale Ortodoxiei 
din regatul polon, dobîndite prin vrednicia sa. Alegerea sa ca mitropolit 
a fost întărită de regele Wladislav IV, la 12 martie 1633 şi recunoscută 
de patriarhul ecumenic Ciril Lucaris. La 28 aprilie 1633, a fost hirotonit 
întru arhiereu de către un sobor de ierarhi în frunte cu episcopul Ieremia 
Tissarovski, în catedrala cu hramul Adormirea Maicii Domnului (Uspe- 
nia) din Lvov, la zidirea căreia contribuiseră tatăl şi unchiul său, dom¬ 
nitorii Simion şi Ieremia Movilă (era numită şi Volosskaia ţerkov). 
Abia la începutul lunii iulie 1633, şi-a făcut intrarea în Kiev. 

Rodnica activitate începută de Petru Movilă ca egumen al Lavrei 
Pecerska a fost continuată, cu şi mai multă însufleţire, după înscăunarea 
sa ca mitropolit al Bisericii Ortodoxe ucraino-ruse din Polonia. Pe 
tărîm gospodăresc, se remarcă refacerea şi înfrumuseţarea unor biserici 
şi mînăstiri din Kiev. Astfel a luat măsuri pentru restaurarea catedralei 
mitropolitane Sfînta Sofia (lucrările au durat vreo 10 ani) şi a mînăsti- 
rilor dependente de ea, Vîdubiţkaia şi Pustîno-Nikolaevska, restituite 
atunci de uniţi ortodocşilor. De asemenea, a fost înnoită biserica princi¬ 
pală a mînăstirii Pecerska, cu hramul Adormirea Maicii Domnului (Us- 
penia), a fost restaurată din temelie biserica «Spasa», ctitorită, după 
tradiţie, de marele cneaz Vladimir, a fost «desgropata» biserica Desiatina, 
ctitoria aceluiaşi cneaz, lăsată în ruină cîteva veacuri (aceasta a fost ter¬ 
minată numai după moartea sa, din banii lăsaţi de el, prin testament). în 
afară de acestea, a ridicat cîteva spitale şi azile, a pus bazele unor noi 
frăţii ortodoxe. 

Pentru întărirea disciplinei şi 'a vieţii religios-morale a clerului său, 
mitropolitul Petru a instituit vicari (unul pentru Ucraina, altul pentru 
Bielorusia — Lituania), precum şi protopopi, cu misiunea de a cerceta şi 
îndruma pe preoţi (înşişi proltopopii erau controlaţi de oamenii săi de 
încredere, recrutaţi dintre călugării cu învăţătură). El însuşi cerceta ade¬ 
seori pe episcopii săi sufragani. 

In fiecare an convoca «soboare» de protopopi şi preoţi, pentru a lua 
felurite măsuri privitoare la bunul mers al treburilor bisericeşti. A orga¬ 
nizat un «consistoriu», format din călugări învăţaţi, pentru cercetarea şi 
judecarea abaterilor clerului. A luat măsuri împotriva recăsatoririi preo¬ 
ţilor, pentru întărirea disciplinei monahale, pentru oprirea femeilor 
creştine de a sluji la evrei etc. 

Dar, în chip deosebit, trebuie subliniată activitatea culturală a mi¬ 
tropolitului Petru Movilă. Aşa, de pildă, a purtat o grijă permanentă 
şcolii sale din Kiev, devenită Academie, cu limba de predare latina, cu 
o programă de studii identică cu a universităţilor vremii, cu un personal 
didactic temeinic pregătit şi cu o bibliotecă bogată. Rectorul şi profeso¬ 
rii, numiţi de mitropolitul Kievului, erau recrutaţi dintre monahii cărtu¬ 
rari -— membri ai Frăţiilor Ortodoxe — sau dintre tinerii trimişi la studii 
de Petru Movilă (Isaia Kozlovski, Sofronie Pociaţki, Silvestru Kosov — 
urmaşul lui Petru în scaunul mitropolitan — Inochentie Ghizel şi alţii). 
Programa de studii era foarte bogată, punîndu-se accentul pe discipli¬ 
nele umaniste : gramatica, poetica, sintaxa, retorica, dialectica, aritme¬ 
tica, geometria, astronomia, muzica, filozofia, teologia etc. Academia 
«movileană» din Kiev este considerată cea mai veche instituţie de in- 
vâţâmint universitar la slavii ortodocşi. Ea a răspîndit multă lumină nu 
numai în Biserica ucraineană, ci în întreaga Ortodoxie (au studiat acolo 
şi mulţi români, mai ales în secolul al XlX-lea), exercitînd o influenţă 
binefăcătoare asupra dezvoltării învăţămîntului superior din alte ţări 
ortodoxe, De pildă, după modelul ei s-a organizat o şcoală superioară 
sau o Academie la minăstirea Trei Ierarhi din Iaşi de către domnitorul 
Vasile Lupu, în 1640, alta la minăstirea Sfîntul Andrei din Moscova, de 
către un sfetnic al ţarului Alexei Mihailovici (devenită Academie sla- 
vo-greco-latină), amîndouă cu profesori trimişi de la Kiev. In acelaşi 
timp, s-a îngrijit' şi de buna funcţionare a celorlalte şcoli ortodoxe din 
cuprinsul eparhiei sale (Viniţa, Luţk etc.). Prin aceste şcoli, mitropolitul 
urmărea să formeze un cler cult, care să facă faţă atacurilor uniate şi ie¬ 
zuite. 

Este de-a dreptul impresionantă activitatea tipografică desfăşurată 
în timpul arhipăstoririi sale. Pe lîngă tipografia din Lavra Pecerska, mi¬ 
tropolitul Petru a pus sub supravegherea sa directă şi tipografiile din 
Lvov şi Vilna, pentru ca să asigure unitatea de lucru, dar mai ales pen¬ 
tru ca lucrările care ieşeau de sub teascurile lor să nu cuprindă abateri 
de la învăţătura ortodoxă. Se cunosc aproximativ 50 de tipărituri îngri¬ 
jite de Petru Movilă, în timp ce era egumen la Pecerska şi apoi mitropo- 

lit, unele lucrate de el însuşi, altele de ucenici sau colaboratori de-ai 
săi (la multe semna prefeţele). 

A tipărit trei categorii de cărţi: de slujbă, de evlavie sau de zidire 
sufletească şi de apărare a Ortodoxiei. Vom arăta aici numai cîteva din 
ele. Dintre cărţile de slujbă semnalăm : Liturghîerul (Pecerska 1629, 1638 
şi 1639, Lvov 1636), Evanghelierul (Lvov 1636, Pecerska 1644), Apostolul 
(Lvov 1638), Psaltirea (Pecerska 1629, 1640 şi 1644, Moghilev 1637), Oc- 
toihul (Lvov, 1630, 1639 şi 1640), Triodul (Pecerska, 1627, 1631, 1640 şi 
Lvov 1642), Triodul înflorat (Pecerska 1631), Antologhionul (Pecerska 
1636, Lvov 1638) etc. 

Cea mai însemnată carte de slujbă a lui Petru Movilă a fost însă 
Evhologhionul sau Molitvosiovul (Trebnicul) —■ cu peste 1500 de pagini 
şi 126 de slujbe — tipărit în Lavra Pecerska, în 1646. în cărţile liturgice 
tipărite pînă atunci pentru ucrainieni se strecuraseră felurite greşeli — 
mai ales nuanţe şi forme catolice, luate din cărţile tipărite de uniţi la 
Roma sau la Lvov — care au dus la stricarea multor rînduieli de cult 
ortodoxe. Pentru ca să înlăture răul, mitropolitul Petru a colaţionat fe¬ 
lurite ediţii greceşti, paleoslave, velico-ruse şi chiar catolice, în vederea 
restabilirii textului original. Acelaşi lucru l-a făcut şi în cazul altor cărţi 
de slujbă, dovedindu-se astfel un precursor al cunoscutei reforme a pa¬ 
triarhului Nicon al Moscovei (1652—1666). De pildă, la tipărirea Octoi- 
hului de la Lvov din 1630, a cercetat şi un manuscris de la mînăstirea 
Neamţ, trimis de domnul Moldovei Miron Barnovschi. Pe lîngă slujbele 
propriu-zise ale Molitvelnicului, Petru Movilă a adăugat şi o parte ori¬ 
ginală şi anume explicarea sensurilor liturgice şi dogmatice ale slujbe¬ 
lor respective, precum şi felul în care trebuie să se pregătească preoţii 
pentru săvîrşirea lor. E adevărat că se întîlnesc unii termeni luaţi din 
teologia catolică (materie, formă etc.), cum şi unele atitudini conciliante 
faţă de celelalte confesiuni (de pildă, recunoaşterea botezului făcut prin 
turnare, precum şi a celui făcut de'catolici sau protestanţi, fără a cere 
completarea lui cu Sfîntul Mir). 

Dintre cărţile de învăţătură sau de zidire sufletească amintim : Ca¬ 
pitolele parenetice ale diaconului Agapei (sec. VI) şi Aşezămintele as¬ 
cetice ale lui Dorotei (sec. VI, 1628), Omiliile Sfîniului Macarie Egiptea¬ 
nul (1632), Patericul sfinţilor care au strălucit în Pecerska (1634), Istoria 
lui Varlaam şi Ioasaf (1637), Minunile peşterilor Kievului (1638) etc., 
toate tipărite la Kiev. Tot în grupa acestor cărţi poate fi aşezată şi Evan¬ 
ghelia învăţătoare sau Cazania tradusă — din greceşte — şi tipărită la 
Kiev în 1637. Probabil anumite părţi din ea au fost traduse în româneşte 
de ieromonahul Silvestru în Cazania de la Govora-Dealu din 1642—1644, 

A tipărit, de asemenea, o lucrare canonică-juridică : Nomocanonul, în 
anul 1629. 

Principala sa lucrare de polemică religioasă împotriva catolicilor 
este intitulată Lithos sau Piatra aruncată din praştia adevărului (Kiev, 
1644), ca răspuns la învinuirile aduse Bisericii Ortodoxe şi slujitorilor 
ei de renegatul Casian Sakovici (în lucrarea Scurfa privire asupra rătă¬ 
cirilor, ereziilor şi a superstiţiilor Bisericii Ortodoxe greco-ruse, două 
ediţii, Cracovia, 1641 şi 1642). Lucrarea a apărut în limba polonă, pentru 
ca să poată lua cunoştinţă de cuprinsul ei cercuri cît mai largi de teo¬ 
logi şi învăţaţi catolici. Pe lîngă respingerea învinuirilor şi calomniilor 
la adresa Bisericii Ortodoxe, lucrarea combătea şi două din marile punc¬ 
te deosebitoare dintre ortodocşi şi catolici : filioque şi primatul papal. 
Lucrarea era o adevărată apologie a Bisericii pravoslavnice din Ucraina 
şi Bielorusia, dar şi o însemnată lucrare polemică împotriva atacurilor 
iezuite şi uniate. Expunerea avea însă un caracter irenic şi obiectiv. Era 
folosit un material bogat, cules din hotărîrile sinoadelor ecumenice şi 
locale, operele Sfinţilor Părinţi şi scriitori bisericeşti din Răsărit şi A- 
pus, vieţile sfinţilor, operele istorice sau teologice contemporane, fapte 
trăite de autor etc. 

In privinţa autorului, mulţi cercetători consideră că Petru Movilă 
n-a putut alcătui singur un răspuns la cartea lui Casian Sakovici, dat 
fiind materialul imens pe care-1 cuprinde Lithos- ul (aproape 900 de pa¬ 
gini). Fără îndoială că la alcătuirea ei au lucrat mai mulţi teologi 
kieveni, sub directa îndrumare a mitropolitului, care a făcut numai re¬ 
dactarea generală a cărţii (de fapt nici n-a apărut sub numele său, ci au¬ 
torul era numit «cucernicul păstor» (eoasfkoS ^ot^v). Mitropolitul Petru 
intenţiona să tipărească şi vieţile sfinţilor ortodocşi (şi-a procurat chiar 
textul grecesc al operelor hagiografice ale lui Simion Metafrast), pre¬ 
cum şi o nouă ediţie, îndreptată, a Bibliei în limba slavă. 

Mărturisirea Ortodoxă. Cea mai însemnată dintre cărţile lui Petru 
Movilă este, fără îndoială, Mărturisirea Ortodoxă (Pravoslavnica Măr¬ 
turisire). Nevoia unei cărţi de învăţătură pentru întreagă Ortodoxia se 
simţea atunci mai mult ca oricînd, ţinînd seama de acţiunea prozelitistă 
protestantă şi catolico-uniată din ţările ortodoxe, fără să mai vorbim de 
faptul că alte confesiuni creştine aveau astfel de cărţi. Pe lîngă acestea, 
nu trebuie trecut cu vederea faptul ca nu cu mult înainte apăruse o măr¬ 
turisire de credinţă calvinizantă (ed. lat., Geneva, 1629 ; ed. greacă, Ge¬ 
neva, 1633), pusă sub numele patriarhului ecumenic de atunci Ciril Lu- 
caris, care era bine cunoscut în Ucraina şi Bielorusia, fiind şase ani 
profesor la Academia din Ostrog. întrucîţ Ciril Lucariş nu a dezminţit 

calitatea de autor care i se atribuia, un sinod întrunit la Constantinopol, 
în 1638, sub preşedinţia lui Ciril Contaris, urmaşul sau în scaun, a con¬ 
damnat atît opera cît şi persoana lui Ciril Lucaris. Acestea au fost mo¬ 
tivele care au determinat pe mitropolitul Petru Movilă să alcătuiască o 
nouă carte de doctrină şi de morală creştină, care să ferească pe cre¬ 
dincioşii săi de catehismele altor confesiuni. 

In septembrie 1640, a convocat un sinod la Kiev, la care au luat 
parte delegaţi ai episcopiilor de Lvov, Przemysl, Mstislav şi Luţk, ai 
frăţiilor şi mînăstirilor ortodoxe din Bielorusia şi Ucraina, în scopul cer¬ 
cetării unei mărturisiri de credinţă întocmită de mitropolit în limba lati¬ 
nă, cu titlul: Expositio fidei Ecclesiae Russiae Minoris . Lucrările sino¬ 
dului s-au desfăşurat între 8 şi 18 septembrie 1640, sub conducerea mi¬ 
tropolitului, în catedrala Sfînta Sofia din Kiev. Mărturisirea era împăr¬ 
ţită după cele trei virtuţi teologice — credinţa, nădejdea şi dragostea — 
cuprinzînd 261 de întrebări şi tot atîtea răspunsuri. Partea întîi tîlcuia 
Simbolul credinţei, în partea a doua se vorbea despre nădejde, expli- 
cîndu-se rugăciunea Tatăl Nostru şi fericirile, iar partea a treia cuprin¬ 
dea învăţătura despre dragostea faţă de Dumnezeu şi de aproapele. în¬ 
treaga lucrare se întemeia pe învăţătura Sfintei Scripturi, a Sfinţilor 
Părinţi şi pe canoanele Bisericii. 

în urma cuvîntării mitropolitului şi a lămuririlor date de învăţaţii 
teologi Ignatie Oxenovici Staruşici şi Isaia Trofimovici Kozlovski, mem¬ 
brii Sinodului au cercetat, rînd pe rînd, toate articolele Mărturisirii. Nu 
au fost însă de acord cu două puncte ale ei, fapt pentru care au hotărît 
să ceară părerea patriarhului ecumenic din Constantinopol. Acesta a 
primit propunerea, ajungîndu-se la înţelegerea de a convoca un nou 
sinod, cu participarea delegaţilor mai multor Biserici Ortodoxe, care să 
ia din nou în cercetare Mărturisirea mitropolitului din Kiev. Şi pentru 
că proiectatul sinod nu se putea întruni nici la Constantinopol, unde stă- 
pîneau turcii, nici la Kiev, aflat sub stăpînirea polonilor catolici, Petru 
Movilă s-a gîndit să fie convocat la Iaşi, în Moldova, ţară ortodoxă şi 
ţara sa de naştere, unde domnea Vasile Lupu, cunoscut sprijinitor al 
Bisericilor Ortodoxe de pretutindeni. Patriarhul ecumenic Partenie I 
(1639—1644) şi-a dat încuviinţarea ca sinodul să se ţină la Iaşi, trimi- 
ţîndu-şi doi delegaţi: pe Porfirie, fostul mitropolit al Niceii şi pe iero¬ 
monahul Meletie Syrigos (Sirigul), dascăl şi predicator al Bisericii celei 
mari din Constantinopol, cel mai învăţat teolog grec din secolul al XVII- 
lea (1586—1664). Era originar din Creta, învăţase la Veneţia şi Padua, 
a călătorit de mai multe ori în Moldova, 

Mitropolitul Petru Movilă a trimis trei delegaţi din Kiev : Isaia Tro- 
fimovici Kozlovski, egumenul mînăstirii Sfîntul Nicolae, primul rector 
al Academiei movilene, Iosif Cononovici Gorbaţki, rectorul în funcţie 
al Academiei şi egumen al mînăstirii Bogoiavlenska (mai tîrziu episcop 
de Mstislav) şi îgnatie Oxenovici Staruşici, fost şi el rector al Academiei, 
iar acum predicator al catedralei Sfînta Sofia. Din partea Bisericii din 
Moldova au participat mitropolitul Varlaam şi episcopii săi sufragani: 
Evloghie al Romanului, Anastasie al Rădăuţilor şi Gheorghe al Huşilor, 
precum şi ieromonahul Sofronie Pociaţki, egumenul mînăstirii Sfinţii 
Trei Ierarhi şi rectorul Academiei înfiinţate aici de Vasile Lupu, precum 
şi alţi egumeni de mănăstiri. 

Pe lîngă Vasile Lupu, care, ca împăraţii bizantini de odinioară, a 
prezidat sinodul, la lucrări vor fi asistat şi marii boieri din divan, printre 
care se numărau pe atunci Grigore Ureche vornicul, Eustratie logo¬ 
fătul şi alţii. Din Ţara Românească n-a participat nimeni, din pricina 
raporturilor neprieteneşti dintre Matei Basarab şi Vasile Lupu. în orice 
caz, trebuie reţinut faptul că acum s-au întîlnit într-un sinod, pentru pri¬ 
ma dată în istoria Bisericii, reprezentanţii celor trei mari ramuri ale Or¬ 
todoxiei : greacă, slavă şi română. 

Lucrările sinodului s-au deschis în ziua de 15 septembrie 1642, în 
trapeza mînăstirii Sfinţii Trei Ierarhi din Iaşi şi au durat pînă la 27 oc¬ 
tombrie 1642, deci 43 de zile. Ştiri asupra desfăşurării sale avem din în¬ 
semnările lui Meletie Sirigul, precum şi dintr-o scrisoare în limba ita¬ 
liană a medicului olandez (după unii danez) Scogardi, aflat la curtea lui 
Vasile Lupu. Credem că discuţiile s-au purtat în limba latină, pe care 
o cunoşteau mulţi dintre participanţi, dar şi în limba slavă, pe care o 
cunoşteau delegaţii din Kiev şi din Moldova, 

La începutul lucrărilor, Meletie Sirigul a stăruit ca sinodul să ia în 
discuţie şi hotărîrea de anatematizare în 18 puncte a M ârturisirii pusă sub 
numele lui Ciril Lucaris, luată în sinodul patriarhal din Constantinopol, 
în mai 1642 (însuşi Meletie a scris o întâmpinare — *A vTÎppijoi? la acea 
Mărturisire). Membrii ucrainieni şi moldoveni ai sinodului, ca şi dom¬ 
nitorul Vasile Lupu, n-au fost de acord cu propunerea lui Meletie, con¬ 
siderând că acea Mărturisire nu este opera lui Ciril, ci a fost pusă nu¬ 
mai sub numele său. 

S-a trecut apoi la cercetarea amănunţită a tuturor celor 261 de în¬ 
trebări şi răspunsuri din cartea alcătuită de Petru Movilă. Pe măsura 
discutării ei, ieromonahul Meletie Sirigul o traducea din latineşte în 
greaca vorbită. Discuţii mai aprinse au fost numai asupra celor două 
puncte cu care nu au fost de acord nici membrii sinodului de Ia Kiev, 

în septembrie 1640. Petru Movilă scrisese că pe lîngă rai şi iad mai este 
un loc curăţitor, .purgatoriul, şi că prefacerea darurilor la Sfînta Litur¬ 
ghie în Trupul şi Sîngele Domnului ar avea loc la rostirea cuvintelor : 
«Luaţi, mîncaţi... şi beţi dintru acesta toţi...» ; se vădea deci, în amîn- 
două, o influenţă catolică. Cei prezenţi — şi îndeosebi Meletie iSirigul 
— au apărat vechile adevăruri ortodoxe, arătînd că nu există purgator 
şi că prefacerea darurilor are loc în timpul rugăciunii de chemare sau 
invocare a Sfîntului Duh (epicleza) rostită de preotul slujitor. 

La 27 octombrie s-au încheiat lucrările sinodului, iar la 30 octom¬ 
brie, Mărturisirea — îndreptată şi tradusă în limba greacă — a fost tri¬ 
misă sinodului patriarhal din Constantinopol. La 20 decembrie 1642, 
delegaţii greci tipăreau la Iaşi o scrisoare de mulţumire, în greceşte, a- 
dresată domnului moldovean, care găzduise sinodul. Pe lîngă scrisoare, 
mai era tipărită şi hotărîrea de anatematizare a Mărturisirii pseudo-lu- 
cariene, luată de sinodul patriarhal, pe care sinodul din Iaşi n-o primise. 

In martie 1643, sinodul patriarhal din Constantinopol, prezidat de 
patriarhul ecumenic Partenie I, a aprobat ca traducerea greacă a lucrării 
lui Petru Movilă să devină Mărturisirea Ortodoxă a Bisericii soborniceşti 
şi apostoleşti a Răsăritului (’Op&oSoEoS oţLoXoŢta ttjS xafroXtxTjc xai aîcoaToXtx7jî 
sxxXTjaia? titJ? avatoXix^î). Această hotărîre a fost semnată — în anii ur¬ 
mători — şi de ceilalţi patriarhi răsăriteni : Ioanichie al Alexandriei, 
Macarie al Antiohiei şi Paisie al Ierusalimului. Astfel, lucrarea învăţa¬ 
tului mitropolit de neam român a primit aprobarea întregii Ortodoxii, 
devenind — după Simbolul credinţei şi Dogmatica Sfîntului Ioan Da- 
maschinul — a treia mărturisire de credinţă a Bisericii Ortodoxe. în fe¬ 
lul acesta, am adus şi noi românii o contribuţie de seamă la tezaurul de 
credinţă şi de învăţătură al întregii Ortodoxii. 

Cartea lui Petru Movilă nu a putut vedea lumina tiparului în timpul 
vieţii sale, ci numai în 1667, cînd s-a tipărit prima ediţie în limba greacă, 
la Amsterdam (prefaţa era semnată de Nectarie al Ierusalimului, cu data 
1662), prin grija lui Panaiot Nikussios, marele dragoman al Porţii oto¬ 
mane. Acesta a trimis, în 1672, regelui Ludovic XIV al Franţei unul din 
manuscrisele originale ale Mărturisirii (grec-latin), păstrat pînă azi în 
Biblioteca Naţională din Paris (Parisinus Graecus 1265) — textul grec 
al acestuia fiind tipărit abia în 1943 de preotul prof. univ. şi academi¬ 
cian Nicolae M. Popescu. 

Petru Movilă a izbutit să tipărească, în cursul vieţii sale, doar o 
formă prescurtată a Mărturisirii, sub titlul : Scurtă adunare a învăţăturii 
despre articolele de credinţă ale Bisericii Ortodoxe, în limba polonă, 
apoi în limba slavă-ucraineană, în tipografia Lavrei Pecerska, în anul 

1645. După 1667, Mărturisirea lui Petru Movilă, considerată cartea sim¬ 
bolica sau de doctrină a întregii Ortodoxii, a fost tradusă în mai multe 
limbi şi tipărită în numeroase ediţii. Se cunosc, de pildă, 18 ediţii gre¬ 
ceşti, începînd cu cea din 1667 (una la Snagov, în 1699, tipograf fiind 
Antim Ivireanul), apoi traduceri slavo-ruse (începînd cu ediţia de la 
Moscova, din 1696), traduceri şi “editări în limbile rusă (1833 ş.a.), olan¬ 
deză (1722), germană (1727), engleză (1762 ş.a.), slavo-sîrbă (1764, 1777), 
maghiară (1791), bulgară (1888). în limba română s-a tradus şi tipărit 
pentru prima oară la Buzău, în 1691, prin osîrdia logofătului Radu Gre- 
ceanu, ajutat de fratele său Şerban şi de Constantin Cantacuzino stolni¬ 
cul (era prima carte apărută în noua tipografie «domnească» din Buzău). 
A ajuns, pînă acum, la 18 ediţii româneşti, unele traduse din nou, altele 
numai îndreptate (Bucureşti, 1745, 1827, etc.; Neamţ, 1844, trad. de Fi- 
laret Scriban din ruseşte şi retipărită de mai multe ori). 

Cartea lui Petru Movilă a fost cercetată şi apreciată de numeroşi 
teologi, din toate timpurile şi de toate confesiunile. Mult timp a fost fo¬ 
losită ca manual în şcolile teologice ortodoxe din Rusia, din ţările ro¬ 
mâne sau din alte părţi. De aceea, pe bună dreptate, marele istoric şi 
dogmatist rus Macarie Bulgakov (sec. XIX) îl socotea pe Petru Movilă 
drept «părintele teologiei ortodoxe moderne». 

Legâturiie iui Petru Movilă cu ţările române. în afară de faptul că 
Mărturisirea Ortodoxă a fost aprobată de un sinod ţinut la Iaşi, unde-şi 
avuseseră scaunul de domnie unchiul, tatăl şi doi din fraţii săi, Petru 
Movilă a păstrat legături neîntrerupte cu ţările româneşti. Aşa, de pildă, 
în 1631, pe cînd era egumen al Lavrei Pecerska, unul din fraţii săi, Moi- 
se, a ajuns domn în Moldova. Cu acest prilej, arhimandritul Petru i-a 
închinat o carte bisericească tipărită atunci la Kiev, Triodui ales (sau 
înflorat). Prefaţa, semnată de el, cuprindea — pe cîteva pagini — şi 
unele «sfaturi» către fratele său, în care-i arăta cum trebuie să se poarte 
un domn creştin, operă asemănătoare cu învăţăturile lui Neagoe Basarab 
către fiul său Teodosie, desigur, fără să se ridice la valoarea literară şi 
politică a acestora. în cartea sa Lithos, de care am pomenit mai sus, vor¬ 
bea de multe datini şi obiceiuri din Moldova (tăiatul moţului la copii, 
hramurile de mînăstiri etc.), precum şi de ridicarea catedralei mitropo¬ 
litane din Alba-Iulia de către Mihai Viteazul. Triodui înfiorat, editat în 
limba rusă la Lvov (1642) în tipografia Iui Mihai Sliuzka, cu binecuvîn- 
tarea lui Petru Movilă, era dedicat domnului Ţării Româneşti, Matei 
Basarab. 

A sprijinit cu multă dărnicie şi patriotism activitatea culturală-ti- 
pografică din Ţara Românească şi Moldova, Tipografiile lui Mâţei Basa- 

rab de la Cîmpulung (1635), Govora (1637) şi Tîrgovişte (1646) sau a lui 
Vasile Lupu de la Iaşi (1642), în care au apărut primele cărţi româneşti 
(după cele din Transilvania din sec. XVI), au fost dăruite sau cumpărate 
de la Petru Movilă. Tot el a trimis şi meşterii tipografi de care era ne¬ 
voie (Timotei Alexandrovici Verbiţki, Ivan Kunotovici şi Ivan Glebko- 
vici). în 1640, Vasile Lupu a întemeiat o Academie la Iaşi, după chipul 
celei din Kiev, în care obiectele de studiu (poezia, retorica, filozofia ş.a.) 
erau predate în limbile latină, greacă şi slavonă. Mitropolitul i-a trimis 
şi patru profesori, în frunte cu ieromonahul Sofronie Pociaţki, care a pri¬ 
mit, la Iaşi, însărcinarea de profesor şi rector al colegiului, egumen al 
mînăstirii Sfinţii Trei Ierarhi şi conducător al tipografiei. 

La începutul anului 1645, Petru Movilă a avut prilejul să cerceteze 
Moldova, pe care n-o văzuse din copilărie. A venit ca să binecuvinteze 
căsătoria fiicei lui Vasile Lupu, Maria, cu nobilul lituan calvin Ianusz 
Radziwill, căsătorie pe care o mijlocise el însuşi. Taina cununiei s-a 
savîrşit în biserica Sfinţii Trei Ierarhi din Iaşi şi cu acest prilej mitropo¬ 
litul kievean a rostit un «cuvînt duhovnicesc», cam o treime în limba 
polonă, cunoscută de mire şi de invitaţii din Polonia, iar două treimi în 
limba română, cunoscută de mireasă, de familia ei şi de nuntaşi. în ace¬ 
laşi an, cuvîntarea a fost publicată în limba polonă, într-o broşură tipă¬ 
rită la Kiev. Era un adevărat tratat teologic asupra tainei căsătoriei, cu 
numeroase citate din Sfînta Scriptură a Vechiului şi a Noului Testament. 

Mai adăugăm că pe frontispiciul multora din tipăriturile sale se gă¬ 
sea stema Movileştilor sau a celor două ţări române în care domniseră 
ai săi. De altfel, el însuşi se intitula adeseori «fiu al voievodului Ţării 
Moldovei» sau «fiu de domn moldovean» (voievodici). Unul din potriv¬ 
nicii săi îl învinuia că s-a înconjurat numai de slujitori de neam ro¬ 
mân. Toate acestea nu trebuie să le considerăm decît o expresie a dra¬ 
gostei sale faţă de neamul din care făcea parte. 

După o păstorire de 13 ani împliniţi, mitropolitul Petru Movilă a 
trecut la cele veşnice, în ziua de 22 decembrie 1646, fiind îngropat în 
biserica cea mare a mînăstirii Pecerska. Prin testamentul său, arăta că 
întreaga sa avere, moştenită de la părinţi, a folosit-o pentru restaurarea 
de biserici şi înfiinţarea de şcoli. O bună parte din agoniseala vieţii, care 
i-a mai rămas (casele din Kiev, banii, biblioteca, odăjdiile şi insignele 
arhiereşti, argintăria de sufragerie etc.), o lăsa Academiei înfiinţate de 
el la Kiev, iar o altă parte catedralei Sfînta Sofia şi mînăstirii Pecerska, 
pentru refacerea lor şi pentru azilul de bătrîm întemeiat de el. în par¬ 
tea finală a testamentului, ruga pe cîţiva voievozi ucrainieni şi bielo¬ 
ruşi să ia sub ocrotirea lor Academia din Kiev, 

Notăm că la scurt timp după moartea sa, a început războiul de eli¬ 
berare a poporului ucrainean, condus de Bogdan Hmielniţki, împotriva 
Poloniei, iar în 1654 s-a proclamat unirea Ucrainei cu Rusia. începea 
deci o nouă epocă în viaţa -poporului şi a Bisericii ucrainene. Drumul 
pentru noi înfăptuiri era pregătit şi prin munca de o viaţă întreagă a lui 
Petru Movilă. 

Concluzii. Deşi a trăit puţin — numai 50 de ani — mitropo¬ 
litul Petru Movilă a rămas in istoria Bisericii Ortodoxe din Ucraina 
şi Bielorusia ca un adevărat reformator. Ierarh cu aleasă pregătire 
teologică şi umanistă, bun organizator şi iscusit diplomat, fondator ai 
primei instituţii de invăţămint universitar în Bisericile Ortodoxe sla¬ 
ve , întemeitor şi îndrumător al cîtorva tipografii, în care s-au impri¬ 
mat felurite cărţi de slujbă şi de învăţătură, iniţiator ai operei de re¬ 
vizuire a traducerilor slav o-ucrainene a cărţilor de slujbă, autor a 
numeroase lucrări teologice, între care se impune Mărturisirea Or¬ 
todoxă, carte de doctrină a întregii Ortodoxii, mitropolitul Petru Mo¬ 
vilă a adus un aport preţios la renaşterea bisericească şi culturală a 
Ortodoxiei din Ucraina şi Bielorusia în prima jumătate a secolului al 
XVII-lea. Prin strădaniile sale, el a făcut să strălucească primele raze 
ale culturii apusene în ţările ruseşti, fiind astfel un precursor al ma¬ 
rii opere de «occidentalizare» întreprinsă — pe plan mult mai larg — 
de omonimul său de la Petersburg, ţarul Petru I. De aceea, nu fără 
temei se întreba cercetătorul rus Iurii Venelin: căruia dintre aceşti 
doi i se cuvine calificativul de «cei mare» ? Adăugăm şi faptul că de 
numele său se leagă — într-un fel -—- şi crearea primei instituţii de 
învăţămînt superior din ţara noastră, precum şi înflorirea activităţii 
cultural-tipografice în limba română, în Ţara Românească şi în Mol¬ 
dova. Pentru toate acestea, Petru Movilă poate fi considerat — ală¬ 
turi de învăţaţii moldoveni Nicolae Milescu Spătarul şi Dimitrie Can- 
temir, care au activat în ultima parte a vieţii lor în Rusia — ca un 
mare dar duhovnicesc făcut de poporul român Bisericii ucraino- 
bieloruse, dar şi Ortodoxiei întregi. 

După vremurile de nesiguranţă şi frămîntări pe care le-au trăit vlă¬ 
dicii Ungrovlahiei din a doua jumătate a secolului al XVI-lea şi după 
păstorirea a doi vlădici greci — timp de peste trei decenii — Biserica 
din Ţara Românească a cunoscut o stare de înflorire în cursul îndelun¬ 
gatei şi paşnicei domnii a lui Matei Basarab (1632—1654), precum şi a 
urmaşilor săi imediaţi : Constantin Şerban Basarab zis Cîrnul (1654— 
1658), Mihnea III Radu (1658—1659), Gheorghe Ghica i( 1659—1660), Gri- 
gorie Ghica (1660—1664) şi Radu Leon (1664—1669). Ceea ce trebuie re¬ 
marcat de la bun început este faptul că scaunele vlădiceşti nu mai sînt 
ocupate de acum înainte de ierarhi greci (cu o excepţie la Rîmnic), timp 
de aproape un secol. Era şi aceasta o urmare a mişcărilor anterioare 
îndreptate împotriva grecilor, conduse de Bărcan stolnicul, Lupu pahar¬ 
nicul Mehedinţeanu şi Matei Basarab. 

Mitropolitul Teofil. După retragerea din scaun a mitropolitului Gri- 
gorie, locul său a fost ocupat de episcopul Teofil de la Rîmnic. Fără în- 
doială că această schimbare s-a petrecut în cursul lunilor iunie sau iu¬ 
lie 1636, căci la 20 iulie era pomenit pentru prima oară în scaun. Înainte 
de-a ajunge episcop la Rîmnic, probabil a fost egumen la Bistriţa din 
Oltenia, căci documentele pomenesc aici un egumen cu numele Teofil, 
între anii 1611—1617. în această calitate, în ianuarie 1611, a ascuns într-o 
peşteră din apropierea mînăstirii moaştele Sfînjtului Grigorie Decapoli- 
tul şi alte obiecte de preţ ale mînăstirii, spre a le feri de prada ostaşilor 
principelui Gabriel Bâthory al Transilvaniei, care năvăliseră în Ţara 
Românească. Tot aici a ascuns şi pe învăţatul mitropolit grec Matei al 
Mirelor — egumenul mînăstirii Dealu — fugit şi el din calea aceloraşi 
invadatori. La rugămintea egumenului Teofil, vlădica Matei a scris mai 
tîrziu Slujba şi viaţa Simţului Grigorie Decapoîitul. 

Ca episcop de Rîmnic a fost ales, probabil, în anul 1618. în 1631, a 
fost trimis de domnitorul Leon Tomşa (1629—1632) în Transilvania ca 
să ia legătura cu Matei Aga şi cu boierii pribegi, spre a-i sfătui să se 
reîntoarcă în tară. Episcopul Teofil s-a numărat şi printre însoţitorii lui 
Matei Basarab la Constantinopol, în 1632, cînd a fost recunoscut domn 
de turci. 

Ajungînd mitropolit al Ungrovlahiei, Teofil s-a bucurat de încre¬ 
derea deosebită a lui Matei Basarab. Acesta 1-a folosit şi într-o misiune 
diplomatică, trimitîndu-1, în fruntea unei solii, la principele Transilva¬ 
niei Gheorghe Râkoczy I la Alba Iulia, în 1640. Probabil cu acest prilej 
Teofil a cercetat şi pe colegul său din Alba Iulia, mitropolitul Ghenadie. 
Se pare că acum i-a dăruit lui Ghenadie o instalaţie tipografică. 

Mitropolitul Teofil s-a impus mai mult prin activitatea depusă în 
slujba culturii româneşti. Nu trebuie însă să trecem cu vederea faptul 
că viaţa culturală şi artistică a Ţării Româneşti din acel timp se bucura 
de sprijinul generos al lui Matei Basarab, al soţiei sale, doamna Elina, 
şi al fratelui ei, învăţatul logofăt Udrişte Năsturel. în cursul domniei 
lui Matei Basarab, se conturează trei curente culturale : cel slavon, spri¬ 
jinit de familia domnitoare şi mai ales de Udrişte Năsturel, cel grecesc, 
sprijinit de unii ierarhi, clerici şi dascăli greci veniţi în Ţara Româneas¬ 
că şi cel românesc, sprijinit de clerul de mir, monahal şi de marea masă 
a credincioşilor români. A ieşit biruitor cel din urmă, aşa cum vom re¬ 
lata mai jos. 

în ce priveşte activitatea tipografică, ea încetase în Ţara Româ¬ 
nească de pe la sfîrşitul secolului al XVI-lea. S-a reluat abia acum, prin 
strădaniile lui Matei Basarab şi ale mitropolitului Teofil. Trebuie remar¬ 
cat şi faptul că acum se tipăresc în Muntenia primele cărţi în limba ro¬ 
mână. 

Pentru că în acel timp păstorea în scaunul de mitropolit al Kievu¬ 
lui românul Petru Movilă (1633—1646), Matei Basarab s-a adresat lui, 
cerîndu-i o tipografie. Mitropolitul kievean i-a îndeplinit dorinţa, tri- 
miţîndu-i o tiparniţă completă, în 1635, care a fost aşezată în mînăsti- 
rea de la Cîmpulung. Totodată au fost trimişi de la Kiev şi cîţiva meş¬ 
teri tipografi, în frunte cu Timotei Alexandrovici Verbiţki, fostul con¬ 
ducător al tipografiei de la Lavra Pecerska din Kiev. Acesta a rămas în 
Ţara Românească pînă prin anul 1642, cînd întîlnim în locul său pe Ivan 
Kunotovici, fost conducător al tipografiei Frăţiei Ortodoxe din Lvov, 
aflată tot sub îndrumarea lui Petru Movilă. Amîndoi au pregătit o sea¬ 
mă de meşteri tipografi de neam român, care le-au continuat apoi munca. 

Se cunosc trei cărţi siavoneşti care au ieşit de sub teascurile tiparni¬ 
ţei de la Cîmpulung: Evhologhionul sau Molitveînîcuî (1635), cu o 
lungă prefaţă a lui Matei Basarab, în care arata cum a obţinut tipografia 
de la Kiev, Antoîoghlonul (1643) şi Psaltirea (1650). Tot aici s-a tipărit, 
în 1642, o carte în limba română, intitulată învăţătură preste toate zi¬ 
lele, tradusă din greceşte. Ultimele trei cărţi au fost tipărite cu îndru¬ 
marea şi cheltuiala ieromonahului Melchisedec, egumenul mînastirii 
Cîmpulung. 

In 1637, la mînăstirea Govora, în Oltenia, era în fiinţă o nouă tipar¬ 
niţă, de sub teascurile căreia au ieşit mai multe cărţi siavoneşti, dar 
mai ales româneşti. Astfel, între 1637—1639, au apărut următoarele cărţi 
în limba slavonă : Psaltirea (1637 ? prima carte paginată filă cu filă, la 
noi), Psaltirea cu Ceaslov (1638), Ceaslovul (1638), Paraclisul Precistei 
(slavo-român, 1639). In 1640 au apărut, în româneşte, două cărţi de 
o deosebită însemnătate : Ceaslovul, prima carte românească de cult ti¬ 
părită cunoscută pînă în prezent în Muntenia, şi Pravila cea mică (ter¬ 
minată de tipărit în 1641). 

Pravila de la Govora,, numită şi cea mică (cu titlul complet: «Pra¬ 
vila aceasta iaste direptătoriu de leage, tocmeale a sfinţilor apostoli, 
tocmite de 7 săboară cătră aceasta şi a preacuvioşilor părinţi, învăţă¬ 
torilor lumiei»), era tradusă din slavoneşte în româneşte de călugărul 
Mihail Moxa sau Moxalie din mînăstirea Bistriţa. Prin 1620, acesta pre¬ 
lucrase în româneşte un Cronograf, adică o istorie a lumii, la îndemnul 
lui Teofil, pe atunci episcop al Rîmnicului. Grija tiparului a avut-o Me- 
letie Macedoneanul, egumenul mînăstirii, apoi ieromonahul Ştefan din 
Ohrida. Predoslovia cărţii era semnată de mitropolitul Teofil (în parte 
era tradusă după prefaţa lui Petru Movilă, la Nomocanonul de la Kiev 
din 1629). 

Pravila propriu-zisă era o colecţie de legiuiri canonice (bisericeşti) 
şi civile, făcută după o traducere slavă a unui nomocanon de origine 
bizantină. Izvoarele slave — şi cu atît mai puţin cele greceşti — n-au 
fost identificate pînă în prezent. Din această pricină, cercetătorii mai 
noi socotesc că Pravila este mai degrabă o compilaţie după aceste iz¬ 
voare şi nu o simplă traducere a unora din ele. Apariţia unei cărţi cu 
caracter canonic-juridic era determinată de trebuinţa unor îndrumări 
limpezi pentru preoţii duhovnici Ia darea canonului (epitimiei) în scau¬ 
nul spovedaniei, dar şi pentru a le da îndrumări cu privire la pedepsele 
pe care să le aplice credincioşilor în caz de abateri de la rînduielile vie¬ 
ţii obşteşti, căci preotul avea — în acele timpuri — şi rolul de judecător 
al păstoriţilor săi. Rostul cărţii era subliniat de însuşi mitropolitul Teo- 

fil r în prefaţă : «Socotit-am că mai toate limbile au carte pe limba lor, 
de aceai cugetaiu şi eu... să scoţ ceastă carte, anume pravilă pre limba 
rumănească, sfinţiilor voastre fraţi duhovnici rumâneşti, carii sănteţi 
păstori oilor celor cuvîntătoare a turmei lui Hristos». 

Trebuie subliniat şi faptul că Pravila de ia Govora a apărut în două 
ediţii, una pentru Ţara Românească, alta pentru Transilvania. Deosebi¬ 
rea dintre exemplarele celor două ediţii consta în faptul că în prefaţa 
unor exemplare, numele mitropolitului Teofil era înlocuit cu al lui «Ghe- 
nadie, cu mila lui Dumnezeu arhiepiscopu şi mitropolitu a toată Ţara 
Ardealului». Apariţia ediţiei pentru Transilvania ar putea fi pusă în le¬ 
gătură şi cu calitatea mitropolitului Teofil de «exarh al Plaiurilor». Ea 
a putut fi solicitată de mitropolitul Ghenadie, care simţea lipsa unei ast¬ 
fel de cărţi. El avea nevoie de o pravilă, fie ca să contrabalanseze ac¬ 
ţiunea prozelitistă calvină, fie ca să aibă o nouă ediţie de legiuiri în 
locul celei a lui Coresi, care, desigur, era epuizată. Mitropolitul transil¬ 
vănean va fi rugat pe Teofil să tipărească Pravila în două ediţii cu pri¬ 
lejul soliei acestuia la Alba Iulia. Din această colaborare pe tărîm ti¬ 
pografic, se poate constata că exista o unitate sufletească între români, 
în ciuda graniţelor nefireşti care-i despărţeau. Rezultă că Pravila de ia 
Govora apare ca «o lege oficială» promulgată de autoritatea de stat şi 
de cea bisericească, fiind prima colecţie tipărită de legi civile şi biseri¬ 
ceşti a statului feudal Ţara Românească şi a întregii Biserici Ortodoxe 
Române. Ea prezintă deci o mare importanţă pentru istoria dreptului 
românesc în general şi a dreptului canonic, în special. 

în 1642 s-a început —■ tot la Govora — tipărirea cărţii intitulată 
Evanghelia Învăţătoare (Cazania). Cuprinde cazanii la duminicile anu¬ 
lui, la sărbătorile împărăteşti şi ale sfinţilor, fiind «scoasă şi primenită 
de pre limbă rusască pre limbă rumănească cu voia şi cheltuiala creş¬ 
tinului domn Matheiu Basarab voevod, iară cu osteneala şi izvodirea 
lui Silvestru ermonah». Este o carte masivă, cu peste 600 de pagini. 
«Uriil Năsturel predoslov» semna o «Predoslovie cetrtoriului», în care 
arăta că «o am primenit de în limba rusească pre limba rumănească». 
Rezultă că traducerea a făcut-o ieromonahul Silvestru, ajutat de învă¬ 
ţatul logofăt Udrişte Năsturel, care semna şi prefaţa. 

N-ar fi exclus ca tipografia de la Govora să fi stat sub îndrumarea 
episcopului de Rîmnic Ignatie Sîrbul (1636—1653), care era pomenit în 
aproape toate cărţile slave tipărite aici. Acestea erau scrise în slava 
de redacţie medio-bulgară, fiind revăzute, poate, chiar de episcop. 

Nu trebuie trecut cu vederea că majoritatea cărţilor de la Govora 
au văzut lumina zilei prin strădania egumenului mănăstirii, ieromona- 

hui Meletie Macedoneanul, desigur un macedo-român, fapt ce rezultă 
din prefeţele sau epilogurile lor (Psaltirea din 1637, Ceaslovul din 1638, 
Pravila din 1640—1641, Evanghelia cu învăţătură din 1642 şi 1644). Din 
prefaţa lui Matei Basarab la M oiitvelnicul de la Cîmpulung din 1635, 
reiese că Meletie Macedoneanul, «venit din ţările ruseşti», a fost trimis 
la Kiev, la Petru Movilă, împreună cu doi însoţitori, ca să aducă de aco¬ 
lo tipografia, pe care a aşezat-o în Cîmpulung. Poate cu acest prilej, 
Meletie să fi cumpărat a doua tipografie, din banii săi, pe care a aşezat-o 
la Govora, unde a fost rînduit egumen, sau cu banii episcopului de Rîm- 
nic. Meşter tipograf era ieromonahul Ştefan din Ohrida, probabil tot un 
macedo-român, pomenit în Psaltirea şi Ceaslovul din 1638, în Pravila 
cea mică, precum şi în învăţătura peste toate zilele de la Cîmpulung, 
din 1642. în Evanghelia învăţătoare de la Govora e pomenit un tipograf 
Preda, care fără îndoială era un localnic, format de meşterii ruşi veniţi 
de la Kiev. 

Peste doi ani, deci în 1644, Evanghelia învăţătoare a fost retipărită 
la mînăstirea Dealu, lîngă Tîrgovişte, deci în apropiere de scaunul dom¬ 
nesc şi de cei mitropolitan, unde se pare că s-a transportat întregul 
material tipografic de la Govora. Noua ediţie avea aproape 1.000 de pa¬ 
gini (4 f. -f 778 p. + 109 foi nenumerotate). Pentru primele 385 de pagini 
s-au folosit colile din Cazania de la Govora, retipărindu-se titlul, pre¬ 
faţa, tabla de materii şi restul cazaniilor. Osteneala tipăririi a purtat-o 
«Ivan Kunotovici, tipograf rus, cu ucenicii». 

Tot la Dealu s-au tipărit, în 1646, un Liturghier slav (Slujebnic), 
apoi, în 1647, cunoscuta lucrare Urmarea lui Hristos a teologului Tho- 
mas â Kempis (din Kempen, lîngă Koln, 1380—1470), tradusă din lati¬ 
neşte în slavoneşte de Udrişte Năsturel. Prefaţa — semnată de el — 
era închinată mitropolitului Varlaam al Moldovei. Cartea s-a bucurat 
de o largă răspîndire mai ales la credincioşii ortodocşi de limbă slavă. 
Tot Udrişte Năsturel a tradus din slavoneşte în româneşte romanul Via¬ 
ţa Sfinţilor Varlaam şi Ioasaf, rămas în manuscris. 

Acestea sînt lucrările tipărite în cursul păstoririi mitropolitului Teo- 
fil, dintre care cinci erau în româneşte : Ceaslovul, Pravila, Evanghelia 
cu învăţătură, în două ediţii şi învăţături peste toate zilele, la care se 
mai adaugă Paraclisul Maicii Domnului, în slavoneşte şi româneşte. 

Amintim şi faptul că în timpul păstoririi lui, logofătul Udrişte Năs¬ 
turel a înfiinţat o şcoală slavonă pe lîngă mitropolie, la Tîrgovişte — 
se pare — cu un program asemănător cu al Academiei movilene din 
Kiev, care a dăinuit pînă către sfîrşitul domniei lui Matei Basarab. Prin 
elevii ei, s-a prelungit existenţa culturii slave în Ţara Românească în 

aproape tot secolul al XVII-lea. După 1646, teologul Pantelimon Liga- 
ridis (devenit mitropolit de Gaza, sub numele de Paisie), împreună cu 
Ignatie Petriţis, amîndoi greci din insula Hios, cu sprijinul lui Matei Ba- 
sarab şi al postelnicului Constantin Cantacuzino, au pus bazele unui co¬ 
legiu umanist la Tîrgovişte după modelul celor occidentale, cunoscut în 
actele vremii sub numele de «schola greca e latina». Primul dascăl pre¬ 
da Logica şi Retorica, iar al doilea Gramatica. Limbile de predare erau 
greaca veche şi latina. Aceasta a fost prima şcoală de nivel superior în 
Ţara Românească. Probabil a dăinuit pînă către sfîrşitul domniei lui Ma¬ 
tei Basarab. între elevii şcolii se număra şi acel Daniil Andrean Pano- 
neanul, care semna prefaţa Pravilei mari din 1652, ajuns şi mitropo¬ 
lit al Ardealului. 

Mitropolitul Teofil a păstrat strînse legături şi cu românii ortodocşi 
din Transilvania şi Moldova. Arătam mai sus că în 1640, cu prilejul 
soliei la principele Gheorghe Râkoczy I la Alba Iulia, a cercetat şi pe 
mitropolitul Ghenadie, căruia se pare că i-a dăruit o instalaţie tipogra¬ 
fică. Către sfîrşitul anului 1640, a hirotonit, la Tîrgovişte, pe noul mi¬ 
tropolit al Transilvaniei, Ilie Iorest, iar în 1643 pe urmaşul acestuia, iSi- 
mion Ştefan. A fost în bune raporturi cu mitropolitul Varlaam al Mol¬ 
dovei, în ciuda neînţelegerilor existente între domnii lor, Matei Basa¬ 
rab şi Vasile Lupu. Astfel, în 1644, a primit în Tîrgovişte pe mitropoli¬ 
tul Varlaam, venit în Ţara Românească în vederea împăcării celor doi 
domni. Cu prilejul acestei misiuni, Varlaam a aflat în biblioteca învăţa¬ 
tului boier Udrişte Năsturel un exemplar din Catehismul caivinesc, apă¬ 
rut la Alba Iulia în 1640 sau 1642. Constatînd că era «plin de otravă de 
moarte sufletească», mitropolitul moldovean a convocat un sobor al ie¬ 
rarhilor din Ţara Românească şi Moldova, spre a lua atitudine împo¬ 
triva acelei broşuri. Soborul — la care a participat şi mitropolitul Teofil 
cu sufraganii săi -— s-a întrunit în 1644 sau 1645, credem că la Iaşi, 
aprobînd cunoscuta lucrare a lui Varlaam, Răspuns ia Catehismul cai¬ 
vinesc . 

A avut însă legături şi cu unele Biserici Ortodoxe din Răsărit. Ast¬ 
fel, în 1638, a primit vizita patriarhului Mitrofan Critopulos al Alexan¬ 
driei, care în primăvara anului următor a şi murit în Ţara Românească. 

Mitropolitul Teofil este pomenit şi în diferite acte interne ale vre¬ 
mii. De pildă, în 1639, a luat parte, alături de sufraganii săi, Ignatie de 
la Rîmnic şi Ştefan de la Buzău, la soborul duhovnicesc şi mirenesc 
convocat de Matei Basarab, care a hotărît ca nici o mînăstire să nu mai 
poată fi închinată unei alte mînăstiri din ţară sau din afară. 

Deci, sub vlădica Teofil au apărut în Muntenia primele cărţi juri¬ 
dice, teologice şi de cult în limba română. Prin sprijinul dat la tradu¬ 
cerea şi tipărirea acestora, mitropolitul Teofil a fost socotit pe bună 
dreptate de Nicolae Iorga «unul din cei dinţii ctitori ai limbii româ¬ 
neşti în biserică» şi «începătorul tipăriturilor în această limbă pe pă- 
mînt românesc». Şi-a dat obştescul sfîrşit în primele luni ale anului 
1648. 

Mitropolitul Ştefan. După moartea lui Teofil, pe scaunul mitropoli¬ 
tan al Ungrovlahiei a fost ridicat ieromonahul Ştefan, «catigumenul» mă¬ 
năstirii Tismana (mai 1648). Şi acesta era român de neam, originar din 
satul Rîmeşti—Vîlcea, unde a ctitorit o biserică. Se pare că a fost «co¬ 
pist» la mănăstirea Bistriţa, apoi s-a călugărit la Tismana, unde a ajuns 
şi egumen. Şi-a însuşit o cultură aleasă pentru acel timp, avînd şi o viaţă 
curată, căci numai aşa ne putem explica ridicarea sa în scaunul mitro¬ 
politan, trecîndu-se peste episcopii de Rîmnic şi de Buzău. 

Ca mitropolit, Ştefan a continuat şi desăvîrşit activitatea cărtură¬ 
rească a înaintaşului său, susţinînd curentul românesc, faţă de cel sla¬ 
von, care se bucura de sprijinul lui Udrişte Năsturel. Sub el, tipografia 
a lucrat numai la Tîrgovişte, unde era scaunul domnesc şi cel mitropo¬ 
litan. Aci s-au tipărit un Triod-Penticostar, în limba slavă (1649), pre¬ 
cum şi cîteva cărţi slavo-române şi româneşti. Astfel, în 1650, un diacon 
Mihai din Tîrgovişte a scos de sub tipar Cartea ce să cheamă pogribania 
preoţilor mireni şi a diaconilor, avînd tipicul în româneşte şi rugăciunile 
în slavoneşte. în 1651, s-a tipărit, tot la Tîrgovişte, cartea intitulată Mis- 
tirio sau Sacrament, tălmăcită de mitropolit, cuprinzînd rînduiala slujbei 
şi o învăţătură despre primele două taine : Botezul şi Mirungerea. Tipicul 
şi învăţătura erau în româneşte, iar slujba în slavoneşte. în prefaţa căr¬ 
ţii, mitropolitul Ştefan scria că lucrarea a văzut lumina tiparului «cu 
proasta nevoinţă şi osteneală a smereniei noastre... dă pre Molitvel- 
nicul grecesc şi slovenesc,,.». în partea finală îndemna pe cititori să 
roage pe Dumnezeu să-şi reverse mila peste «această aripă de ţări¬ 
şoară umbrită supt puternica dreapta a lui Dumnezeu, cu izbăvire de 
vrăjmaşii văzuţi şi nevăzuţi...». 

în 1652 a tipărit Tîrnosania, adică slujba sfinţirii bisericii, carte 
de cane se simţea acum trebuinţa, dat fiind numărul mare de bise¬ 
rici ridicate în timpul lui Matei Basarab. Era tradusă «de pe eleneşte 
şi slavoneşte pre limba proastă românească, cu tot tipicul şi învăţă¬ 
tura ei». Şi aceasta avea tipicul în româneşte, iar slujba în slavo- 
neşte. 

Tot în 1652 a văzut lumina tiparului o nouă carte de legi şi anume 
îndreptarea legii, numită şi Pravila cea mare sau Pravila de la Tîrgo- 
vişte, o lucrare de aproape 800 de pagini. Era nu numai un cod biseri¬ 
cesc, ci şi unul politic. A fost tălmăcită din greceşte — la îndemnul mi¬ 
tropolitului Ştefan ■— de «Daniil Andrean monahul din Ţara Panoniei» 
(originar din «Panonia», adică din Transilvania), ajutat de dascălii greci 
Pantelimon (Paisie) Ligaridis şi Ignatie Petriţis. Cartea are două pre¬ 
feţe : una a traducătorului, alta a mitropolitului, care, de altfel, era în 
cea mai mare parte tradusă după prefaţa lui Matei Vlastares la Sintagma 
sa alfabetică (sec. XIV). 

Pravila are două părţi mari şi un apendice. Partea întîi are numele 
de «îndreptarea legii» şi este împărţită în 417 glave. Dintre acestea, 314 
sînt extrase din Nomocanonul lui Manuil Malaxos, într-o versiune mai 
completă, alcătuită pe la 1600 de mitropolitul Porfirie al Niceii. Cele¬ 
lalte 103 glave cuprind în întregime Pravila lui Vasile Lupu (Carte ro¬ 
mânească de învăţătură de la pravilele împărăteşti), tipărită la Iaşi, în 
1646. Partea a doua a Pravilei — care nu este împărţită în glave — poar¬ 
tă titlul de «Nomocanon» şi cuprinde, cu puţine excepţii, întreaga co¬ 
lecţie canonică a lui Alexiu Aristen (sec. XII) şi comentariile acestuia 
la toate canoanele, pe scurt, apoi canoanele cîtorva Sfinţi Părinţi şi un 
fragment din tipicul lui Nichifor Mărturisitorul, patriarhul Constanti- 
nopolului (sec. IX). Apendicele, cu 54 de glave, este format din între¬ 
bările şi răspunsurile lui Anastasie Sinaitul (sec. VI). Deci, îndreptarea 
legii este o operă de codificare legislativă românească, o îmbinare de 
norme de drept canonic şi drept laic. 

Pravila de la Tîrgovişte era destinată şi pentru românii transilvă¬ 
neni, lucru ce rezultă atît din cuprinsul ei, cît şi din circulaţia ei în 
Transilvania. 

Mai amintim că de la mitropolitul Ştefan a rămas un Sîujebnic (Li- 
turghier) arhieresc slavo-greco-român, în manuscris, împodobit cu mi¬ 
niaturi, scris cu cheltuiala sa. 

Din cele expuse, se poate constata că o parte din cărţile tipărite în 
timpul lui Matei Basarab erau în slavoneşte, o parte în româneşte, iar 
altele erau bilingve. Acest fenomen se explică prin aceea că în timpul 
său a fost o adevărată luptă între curentul slavon şi cel românesc. Pe 
de o parte, cunoaşterea limbii slavone devenea tot mai anevoioasă, în- 
cît nici preoţii nu mai înţelegeau această limbă, în care trebuiau să slu¬ 
jească, potrivit unei tradiţii adînc înrădăcinate. Pe de altă parte, schim¬ 
barea limbii de cult nu era tocmai uşoară şi nu se putea îndeplini deo¬ 
dată, pentru că nu erau nici cărţi de slujbă traduse în româneşte, iar 

introducerea limbii naţionale în cult putea fi considerată de unii ca o 
alunecare în erezie, mai ales ca în Transilvania vecină, calvinismul du¬ 
cea o propagandă activă printre români în acest sens. O asemenea si¬ 
tuaţie îngrijorătoare l-a determinat pe mitropolitul Ştefan să tipăreas¬ 
că acele cărţi bilingve, adică să împace şi tradiţia slavonă, prin tipări¬ 
rea slujbei în slavoneşte, dar în acelaşi timp să ţină seamă şi de reali¬ 
tăţile de atunci, care impuneau naţionalizarea slujbelor şi să vină în 
ajutorul preoţilor, tălmăcindu-le rînduielile de tipic în româneşte. Deci, 
marele merit al mitropolitului Ştefan este acela de a fi deschis larg por¬ 
ţile pentru pătrunderea limbii româneşti în biserică. 

După 1652, mitropolitul Ştefan n-a mai tipărit nimic, căci ţara a 
trecut prin mari frământări, pricinuite de luptele cu Vasile Lupu, înche¬ 
iate cu victoria muntenilor la Finta, în 1653, şi de răscoala seimenilor 
şi dorobanţilor (soldaţi cu plată în oastea ţării), izbucnită cu puţin îna¬ 
inte de moartea lui Matei Basarab. Nu ştim din ce pricină, mitropolitul 
Ştefan a intrat în legătură cu ostaşii răsculaţi. Pentru acest fapt, el a 
ajuns în conflict cu domnul ţării, care — la 12 iulie 1653 a cerut pa¬ 
triarhului ecumenic Ioanichie II îndepărtarea sa din scaun. în scrisoa¬ 
rea domnitorului către patriarh, se scria că «Ştefan... este viclean (târ¬ 
goveţ) şi de fire acru la maţe şi s-a dovedit că a fost în legătură cu răs¬ 
culaţii», fapt pentru care «l-a scos din scaun, ca să se odihnească în 

mînastirea lui». 

Patriarhul ecumenic a îndeplinit dorinţa domnului, caterisind — 
împreună cu sinodul său — pe mitropolitul Ştefan, pe care «l-au des¬ 
poiat de cinstea şi de vrednicia arhierească», îndepărtîndu-1 din scau¬ 
nul mitropolitan şi hotărînd «să petreacă întocmai ca oamenii de rînd 
şi să i se zică Ştefan monahul». în acelaşi timp, se aproba şi trecerea 
episcopului Ignatie de la Rîmnic în scaunul mitropolitan, cum ceruse în¬ 
suşi Matei Basarab. 

Mitropolitul Ignatie Sîrfeul. Acesta se trăgea dintr-o familie preo¬ 
ţească din sudul Dunării, fost preot de mir în Nicopole, de unde îi vine 
şi apelativul de «sîrbul» (un fiu al său, Voico, a ajuns paharnic în Ţara 
Românească). 

în timp ce Matei aga din Brîncoveni umbla să ia domnia Ţării Ro¬ 
mâneşti, preotul Ignatie din Nicopole făcea legătura între el şi puterni¬ 
cul paşă Abaza din Rusciuc. Acesta l-a trimis în 1632 la Făgăraş, unde 
era Matei refugiat, vestindu-1 să vină la Rusciuc, pentru a-i da caftan 
de domnie în Ţara Românească. Obţinînd confirmarea domniei din par¬ 
tea Porţii, Matei Vodă, drept recunoştinţă pentru ajutorul dat, a adus 
pe preotul Ignatie în Ţara Românească, iar către sfîrşitul anului 1636, 

l-a ridicat pe scaunul vlădicesc de la Rîmnic. în iulie sau august 1653, a 
ocupat scaunul mitropolitan, în împrejurările amintite mai sus. 

Către sfîrşitul aceluiaşi an (29 noiembrie), mitropolitul Ignatie Sîr- 
bul întîmpina la Tîrgovişte pe patriarhul Macarie al Antiohiei. Acesta 
a făcut — între anii 1653—1654 şi 1656—1658 — o lungă călătorie în 
ţările române, împreună cu fiul său, arhidiaconul Pavel din Alep, care 
a lăsat preţioase însemnări de călătorie, pe baza cărora putem reconsti¬ 
tui multe fapte din trecut. De pildă, despre mitropolitul Ignatie, Pavel 

\ 

de Alep scria că era «un bătrîn venerabil, cunoscător de limbile turcă, 
persană, greacă şi română». Au rămas în Ţara Românească pînă la 22 
mai 1654. In acest timp, s-a întîmplat moartea lui Matei Basarab şi ale¬ 
gerea urmaşului său, Constantin Şerban Basarab Cîrnul (1654—1658). 
De la noi s-au îndreptat spre Rusia (1654—1656). 

Deci, mitropolitul Ignatie a fost cel care a făcut slujba înmormîn- 
tării prietenului şi binefăcătorului său şi a uns domn pe urmaşul său, 
Constantin Şerban Basarab. Noul domn l-a trimis într-o solie la princi¬ 
pele Transilvaniei Gheorghe Râkoczy II (1648—1658), în mai 1655, pen¬ 
tru a-i cere ajutor împotriva seimenilor şi dorobanţilor încă răsculaţi. 
Ierarhul muntean şi-a îndeplinit cu succes misiunea, încheind o înţele¬ 
gere cu principele transilvănean, la Iernut (azi jud. Mureş), la 20 mai 
1653. Se vede că a mai rămas un timp în Transilvania, căci la sfîrşitul 
lunii iunie era în Braşov. 

în orice caz, în a doua jumătate a anului 1656 (înainte de 15 de¬ 
cembrie), Constantin Şerban Vodă a reabilitat pe mitropolitul Ştefan 
redîndu-i scaunul. Probabil că acuzele pe care i le-a adus Matei Basarab 
cu doi ani în urmă nu erau întemeiate şi că a fost înlăturat pe nedrept, 
fapt pentru care noul domn l-a rechemat şi i-a redat scaunul vlădicesc. 

Mitropolitul Ignatie va fi depus «paretisis» (demisie, retragere) de 
bună voie sau îndemnat de domn, convins de nevinovăţia lui Ştefan. S-a 
retras în Oltenia, vieţuind fie la Rîmnic, fie la Cozia. Uneori îl întîlnim 
la Tîrgovişte, pe lingă domnitorul Mihnea III Radu, care, în septembrie 
1659, l-a trimis într-o nouă misiune diplomatică la Gheorghe Râkoczy 
II, aflat acum în Tg. Mureş, ca să încheie un tratat de alianţă împotriva 
turcilor, căci domnul muntean se ridicase împotriva lor. Tratatul s-a 
semnat la 4 octombrie 1659 în Tg. Mureş, dar planurile celor doi con¬ 
ducători nu s-au putut înfăptui. A murit în ultima parte a lunii decem¬ 
brie 1662, fiind, poate, înmormîntat la Cozia (chipul său e zugrăvit în 
paraclisul acestei mînăstiri). La 20 decembrie 1662, în pragul morţii, fă¬ 
cea o danie mînăsţirii Cozia (veşminte arhiereşti şi obiecte casnice). 

Mitropolitul Ştefan , a doua oară. Mitropolitul Ştefan a revenit în 
scaun înainte de 15 decembrie 1655, cînd e întîlnit din nou în acte. Pro¬ 
babil în cei doi ani cît scaunul a fost ocupat de Ignatie, Ştefan va fi stat 
la mînăstirea Tismana, unde îşi avea metania. Cu toate că n-a mai re¬ 
luat activitatea tipografică, fie din cauza bătrîneţelor, fie din cauza ne¬ 
statorniciei vremurilor, tipografia fiind poate distrusă de oşti străine, 
mitropolitul Ştefan s-a remarcat şi acum prin cîteva fapte de seamă. 
Astfel, la 17 septembrie 1656, a hirotonit pe Sava Brancovici ca mitro¬ 
polit al Transilvaniei, cu reşedinţa la Alba îulia. 

La 24 octombrie 1656 a întîmpinat pe patriarhul Macarie al Aritio- 
hiei şi pe însoţitorii săi, care venea pentru a doua oară în Ţara Româ¬ 
nească. Patriarhul arab a rămas la noi pînă în toamna anului 1658, vi- 
zitînd, în 1657, principalele mînăstiri ale ţării, după cum reiese din bo¬ 
gatele însemnări de călătorie ale fiului său, arhidiaconul Pavel din Alep. 
In Duminica tuturor sfinţilor din anul 1658, patriarhul, împreună cu mi¬ 
tropolitul Ştefan şi alţi arhierei, au sfinţit biserica cu hramul Sfinţii 
împăraţi Constantin şi Elena din Bucureşti (actuala catedrală patriar¬ 
hală), începută de domnitorul (acum mazilit) Constantin Şerban. Mai 
tîrziu, mitropolitul Ştefan a stăruit pe lîngă domnitorul Radu Leon (1664 
—1669) să termine biserica. 

In luna aprilie 1664 s-a întrunit, probabil la Tîrgovişte, un sobor, în 
frunte cu vlădicii ţării, în care s-a hotărît aşezarea unei mai bune rîn- 
duieli prin mînăstirile ţării, reînnoindu-se măsurile luate în 1596 în 
timpul lui Mihai Viteazul. în 1668, mitropolitul Ştefan a început Condica 
Sfintâ a Mitropoliei Ungrovlahiei, în care urmau să fie înscrise, de aci 
înainte, actele de alegere, de hirotonie şi de înscăunare ale tuturor vlă¬ 
dicilor hirotoniţi la Bucureşti, Aceasta constituie azi o sursă însemnată 
de informaţie pentru disciplina noastră. Menţionăm şi faptul că vlădica 
Ştefan este ctitor al bisericii din Rîmeşti-Vîlcea (1652, zugrăvită prin 
1658—1659), în care se află pictat şi chipul său, şi al bisericii de lemn 
din Grămeşti-Pietreni, jud. Vîlcea (1664—1665). Un portret foarte reuşit 
al mitropolitului se află pe tîmpla schitului Crasna din jud. Gorj, împreu¬ 
nă cu al lui Matei Basarab. 

La 15 aprilie 1668, mitropolitul Ştefan şi-a întocmit diata (testamen¬ 
tul), prin care lăsa 500 de taleri noii catedrale mitropolitane a ţării, ca 
«să se sfîrşească ce iaste nesfîrşit». Şi-a dat obştescul sfîrşit la 25 apri¬ 
lie 1668, fiind îngropat în catedrala mitropolitană din Tîrgovişte, pe 
mo.rmîntul său aşezîndu-se o lespede de piatră cu o inscripţie în limba 
română. 

Concluzii. Bucurîndu-se de sprijinul domnitorului Matei Ba¬ 
sarab, mitropoliţii Teofil şi Ştefan au deschis o epocă nouă in istoria 
culturii româneşti, mai ales prin tipăriturile lor in limba romană : 
cărţi de slujbă, juridice şi teologice. Merită să fie reţinută îndeosebi 
strădania mitropolitului Ştefan de a traduce îndrumările tipiconale 
din cărţile de cult in româneşte, făcind astfel inceputul procesului de 
românizare a slujbelor bisericeşti. 

între colaboratorii lor nu pot fi trecuţi cu vederea ieromonahii 
Meletie Macedoneanul, Ştefan din Ohrida, Silvestru, Melchisedec, 
Mihail Moxa, Danii1 Andrean, care au'adus un aport preţios la tradu¬ 
cerea şi tipărirea de cărţi în limba română. Probabil aceştia erau 
«ucenici » ai mitropolitului Teofil , ei formînd o adevărată «şcoală» ro¬ 
mânească, ceea ce era, în acele vremuri, un act de mare curaj, dată 
fiind puternica tradiţie slavonă. 

în ce priveşte tipăriturile slavone, acestea au avut o largă râs- 
pîndire în toate bisericile de limbă slavă, mai ales în cele aflate 
sub stăpînire otomană. Teofil însuşi spunea în prefaţa Psaltirii slave 
din 1637 că era hărăzită «şi altor neamuri înrudite cu noi după cre¬ 
dinţă... şi cu deosebire bulgarilor, sîrbiîor, ungrovlahilor, moldovlahi- 
ior şi celorlalţi». în felul acesta, Matei Basarab a fost un mare pro¬ 
tector al culturii bisericeşti ia slavii sud-dunăreni. întreaga sa dom¬ 
nie a fost o perioadă de adevărată renaştere culturală ortodoxă şi na¬ 
ţională, aşa cum nu mai fusese în Ţara Românească din timpul iui 
Neagoe Basarab. 


BIBLIOGRAFIE 

Izvoare. N. IORGA, Documente greceşti privitoare îa istoria românilor (voi. 
XIV, partea I din colecţia Hurmuzaki), Bucureşti, 1915; EMILIA CIORAN, Călătoriile 
patriarhului Macarie de Antiohia in ţările române, Bucureşti, 1900, 262 p.; Voi. Călători 
străini despre ţările române, VI, Bucureşti, 1976, p. 1—307 (Călătoriile patriarhului 
Macarie, de Pavel din Alep). 

Istoria Ţării Româneşti 1290 —- 1690. Letopiseţul cantacuzinesc. Ediţie critică de C. 
Grecescu şi D. Simonescu, Bucureşti, 1960, LXII + 253 p. (şi în Cronicari munteni, edi¬ 
ţie îngrijită de Mihail Gregorian, voi. I, Bucureşti, 1961, p. 81—224). 

ION BIANU şi NERVA HODOŞ, Bibliografia românească veche, tom. I (1508— 
1716), Bucureşti, 1903 X + 572 p. ; tom. IV (red. de ION BIANU şi DAN SIMONESCU), 
Bucureşti, 1944, XII + 375 p. 

îndreptarea Legii , 1652. Ediţie critică, Bucureşti, 1962, 1013 p. 

Lucrări: Mitropoliţii Teofil şi Ştefan. GEORGE I. NEGULESCU, Ştefan I mitro¬ 
politul Ungrovlahiei, Bucureşti, 1900; V. DRĂGHICEANU, Vechea biserică de lemn din 
Grămeşti-Vîlcea, în BGMI, III, 1910, p. 110—114; V. DRĂGHICEANy, O ctitorie mitro¬ 
politană : biserica din Rimeştî-Vilcea, în BCMI, IV, 1911, p. 130—132; I. C. FILITTI, Cu 
privire Ia mitropolitul Ungrovlahiei Teofil, în «Arhivele Olteniei», ian. X, nr. 56—58, p. 448 
urm.; NICULAE I. ŞERBĂNESCU, Mitropoliţii Ungrovlahiei, în «B.O.R.», an,, LXXVII, 




58 


PERIOADA A TREIA (SECOLELE XIV-XVUI) 


nr. 7—10, 1959, p. 722—826 (774—779); NICULAE ŞERBĂNESCU, Precizări privind cro¬ 
nologia mitropoliţiîor Ungrovlahiei, în B.O.R., an. LXXIX, nr. 3—4, .1961, .p. 376—380; 
DAN PLESIA, Cind a îost înscăunat mitropolitul Teolil al Ungrovlahiei ?, în B.O.R., an. 
LXXXII, nr. 11—12, 1964, p. 1103—1106. 

Mitropolitul Ignatie iSîirbul. AL. IORDAN, Ignatie mitropolitul Ţării Româneşti , în 
«Cercetări istorice», an. XIII—XVI, nr. 1—2, Iaşi 1940, p. 384—404 ; I. lONAŞCU, Data 
morţii mitropolitului muntean Ignatie Sîrbul, în «Revista Istorică Română», voi, XIII, 
fasc. 2, 1943, p. 37—51 (şi extras); LUCIAN GAFTON, Episcopii de Rimnic : Ignatie Sir- 
bul şi Ignatie Grecul, în M.O., an, IX, nr. 1—2, 1957, p. 46—56; ŞERBAN RĂZEŞUL 
(Aurleliiam Sacerdoţeanu), Despre mitropolitul Ignatie Sîrbul, în B.O.R., am. LXXVIII, 
nr. ii—12, 1960, p. 1054—1077; ŞERBAN RĂZEŞUL (Aurelian Sacerdoţeanu), Iarăşi 
despre mitropolitul Ignatie Sîrbul, în B.O.R., an. LXXXII, nr. 11—12, 1964, p. 1084—1099. 

Viaţa culturală. DAN SIMONESCU, Viaţa literară şi culturală a mînăstirii 
Cîmpulung (Muscel) în trecut, Cîmpulung, 1926, 72 p,; AL. PROCOPOVICI, De la Coresi 
diaconul la Teoiil mitropolitul lui Matei Basarab, în voi. Omagiu lui I. Bianu, Bucu¬ 
reşti, 1927, p. 289—302; DAN SIMONESCU şi DAMIAN P. BOGDAN, începuturile cul¬ 
turale ale domniei lui Matei Basarab, în B.O.R., an. LVI, nr. 11—12, 1938, p. 866—880 (şi 
extras); ŞT. PAŞCA, O tipăritură munteanâ necunoscută din secolul al XVII-lea : cel 
mai vechi Ceaslov românesc. Studiu istoric-literar şi de limbă, în Academia Română. 
Studii şi cercetări, XXXVI, Bucureşti, 1939, p. 97—121 ; G. POPESCU-VÎLCEA, Slujeb- 
nicul mitropolitului Ştefan al Ungrovlahiei (1648 — 1668), în «Analecta», Bucureşti, 1943, 
p. 135—151 + 42 fig.; G. POPESCU-VÎLCEA, Slujebnicul mitropolitului Ştefan ! al Un¬ 
grovlahiei (1648 — 1668), Bucureşti, 1974, 112 p -Ţ XL ilustraţii în text; VIRGIL GÂN¬ 
DEA, L'humanisme d'Udrişte Năsturel et l'agonie des lettres slavonnes en Valachie, în 
RESEE, VI, 2, 1968, p. 239—287; GHEORGHE IO.NESCU, Mînăstirea Govora şi egu¬ 
menia lui Meleiie Macedoneanul (I), în «Buletinul Monumentelor Istorice», an. XL, nr. 
2, 1971, p. 20—32; ION V. DURĂ, Biserica din Ţara Românească în epoca lui M atei 
Basarab, în B.O.R., an. LXXXIX, nr. 5—6, 1971, p. 577—592 ; RADU CREŢEANU, Mitro¬ 
politul Ştefan I al Ungrovlahiei, în M.O., an. XXIX, nr, 1—3, 1977, p. 119—139; VIR¬ 
GIL CÂNDEA, Raţiunea dominantă. Contribuţii la istoria umanismului românesc, 
Cluj -Nap oca, 1979, p. 33—77. 

Şcolile. V. PAPACOSTEA, Originea învăţămîntuîui superior în Ţara Româ¬ 
nească, în «Studii», revistă de istorie, t. XIV, 5, 1961, p. 1139—1167; VICTOR PAPA¬ 
COSTEA, O şcoală de limbă şi cultură slavonă la Tîrgovişte, în timpul domniei lui 
Matei Basarab, în «Romanoslavica», V, Istorie, 1962, p. 183—193. 

P r a v i I e 1 e. LIVIU STAN, Importanţa canonică şi juridică a Pravilei de Ia Tîr¬ 
govişte, în ST, an. IV, nr. 9^10, 1952, p. 561—579 ; IORGU D. tVAN, Pravila mare de-a 
lungul vremii, în ST, an. IV, nr. 9—10, 1952, p. 580—609; GHEORGHE CRONŢ, în¬ 
dreptarea Legii din 1652, în «Studii», revistă de istorie, tom. XIII, nr. 1, 1960, p. 57—82 ; 
GHEORGHE CRONŢ, Pravila de la Govora din 1640, în «Studii», revistă de istorie, 
tom. XIV, nr. 5, 1961, p. 1211—1226; IO AN N. FLOCA, Pravila de la Govora din 1640 
— 1641 , în B.O.R., an. LXXXI, nr. 3—4, 1963, p. 297—319; STELIAN MARINESCU, Dis- 
poziţiuni de drept laic în Pravila de la Govora din 1640, în B.O.R., an. LXXXI, nr. 3—4, 
1963, p. 320—346 • IO AN N. FLOCA, Importanţa canonică şi juridică a Pravilei de la 
Govora, în M.A., an. IX, nr. 6—8, 1964, p. 496—523 j IO AN N. FLOCA, Originile drep¬ 
tului scris în Biserica Ortodoxă Română, Sibiu, 1969, XVI -Ţ 212 p. {şi în M.A., an. 
XIV, nr. 1—3, 1969). 



XXXIII 


MITROPOLIA TRANSILVANIEI 
IN PRIMA JUMĂTATE A SECOLULUI AL XVII-LEA. 
MITROPOLIŢII ILIE IOREST 
ŞI SIMION ŞTEFAN 


Din a doua jumătate a secolului al XVI-lea r avem felurite ştiri pri¬ 
vitoare la mitropoliţii Transilvaniei, care-şi aveau reşedinţa în Alba 
Iulia (Bălgrad). între ei s-a remarcat loan de la Prislop, care a avut feri¬ 
cirea să păstorească şi în timpul lui Mihai Viteazul, domn, pentru scurt 
timp, al celor trei ţări româneşti, care a ridicat în Alba Iulia o nouă bi¬ 
serică mitropolitană şi o nouă reşedinţă vlădicească. Urmaşii săi au 
avut păstoriri destul de lungi, dar au avut mult de luptat cu încercările 
cîrmuitorilor de atunci ai Transilvaniei de a atrage pe români la calvi- 
nism. 

Urmaşii lui loan de la Prislop. Urmaşul său imediat a fost mitropo¬ 
litul Teoctist, care a avut o păstorie neobişnuit de lungă pentru acele 
timpuri. Este pomenit pentru prima oară în martie 1606, în Cronica pro¬ 
topopului Vasile de la biserica Sfîntul Nicolae din Şcheii Braşovului 
(t 1659) şi mai tîrziu, în Istoria acelei biserici, scrisă de protopopul Radu 
Tempea II (1690—1742). în acel an, mitropolitul Teoctist, împreună cu 
mitropolitul Luca (din Cipru) al Ungrovlahiei au îndepărtat din slujbă, 
«pentru necuviinţă şi mîndrie» pe preotul Neagoslav de la biserica Sfîn¬ 
tul Nicolae din Şcheii Braşovului, venit aici din Ţara Românească. Cro¬ 
nicarul sas Andreas Hegyes (1578—1627), în însemnările zilnice pe care 
le-a lăsat, notează că la 26 august 1615 «vlădica din Bălgrad» a mers din 
nou la Braşov pentru a potoli unele neînţelegeri între preoţii Constan¬ 
tin şi Stan de la biserica Sfîntul Nicolae. Desigur, acest vlădică a fost 
Teoctist. Alte ştiri despre el ne oferă o piatră de mormînt cu o inscrip¬ 
ţie slavonă descoperită în zidul turnului bisericii din Alba Iulia-Maieri. 
Această biserică a fost construită — începînd cu anul 1715 — din ma- 

terialele provenite din dărîmarea «Mitropoliei» din Alba Iulia, zidin- 
du-se atunci, pe latura de vest a turnului, în stînga intrării, şi piatra de 
care este vorba. A fost pusă «în timpul episcopului chir Theoctist... preot 
chir Gheorghie, în anul (7131), iar de la Naşterea Domn(lui) 1622, luna 
decembrie, 26 zile». Rezultă că mitropolitul Teoctist a păstorit pînă după 
această dată. 

Mitropolitul Dosoftei. Urmaşul său, Dosoftei, pare să fi fost originar 
din Moldova, sau un transilvănean călugărit acolo. într-o însemnare pe 
o Evanghelie slavonă, în manuscris, cu data de 21 aprilie 1622, el scria 
despre sine : «eu vlădica Dosoftei ce am fost în Roman şi Huşi şi 'mai 
mare peste toate mînăstirile Ţării Moldovei, aşijderea vlădică în Ar¬ 
deal şi în Maramureş ; şi am fost în ţinutul Sacmarului pînă la Dobri- 
ţin...». înseamnă că a fost un timp «exarh al mînăstirilor» din Moldova, 
în accepţiunea de azi a cuvîntului, apoi episcop de Vad şi Maramureş, 
într-o perioadă pe care nu o putem determina. N-ar fi exclus însă ca el 
să fi fost vicarul mitropolitului Teoctist, care era destul de batrîn, căci 
Socotelile Braşovului pomenesc, la 26 martie 1620, pe «vlădica al doi¬ 
lea» din Bălgrad, fără ca să-i dea numele. 

Presupunem ca a ocupat scaunul vlădicesc în 1623 sau în prima ju¬ 
mătate a lui 1624, căci la 18 septembrie 1624, Gabriel Bethlen scutea pe 
preoţii români din Ţara Făgăraşului de dijmă. Credem că numai un nou 
ierarh, mai tînăr şi mai dinamic, ca Dosoftei, a putut să solicite această 
scutire. 

La 1 ianuarie 1625, Dosoftei trimitea un preot în Moldova la dom¬ 
nitorul Radu Mihnea (1623—-1626) şi la mitropolitul Anastasie Crimca, 
ducînd fier «în greutate de trei cai» şi avînd asupra lui o scrisoare a 
principelui Gabriel Bethlen (1613—1629), către domnul moldovean. A- 
ceastă scrisoare ne face să credem că a ajuns mitropolit cu ajutorul lui 
Ştefan II Tomşa (1621—1623) sau al lui Radu Mihnea, care era în bune 
raporturi cu principele Transilvaniei Gabriel Bethlen. Se cunosc şi alte 
legături ale mitropolitului Dosoftei cu Moldova. Aşa de pildă, a însăr¬ 
cinat pe un preot sa adune restanţa «osfeştaniilor» şi a gloabelor din 
«vidicul» Bistriţei «de la vlădica Eftimie încoace», urmînd să treacă, cu 
o parte din bani, în Moldova, «de va fi vreme de-a merge, de nu va fi 
vreo schimbare de domnie». Iar la 10 noiembrie 1627, cînd nu mai era 
în scaun, adresa o scrisoare egumenului Nil de la Bisericani — unde 
poate a fost călugărit şi a învăţat carte — din care reieşea că vlădica 
era unul din oamenii de încredere ai domnitorului Ştefan II Tomşa. 

Mitropolitul Dosoftei a rămas în istoria Bisericii noastre ca un vred¬ 
nic ierarh, prin faptul că la 4 iulie 1627 a convocat un «sobor» sau «si- 

nod» la Alba Iulia, care a luat mai multe măsuri privitoare la viata mo¬ 
rală a preoţilor şi credincioşilor transilvăneni. Printre altele, se stabilea 
un număr destul de ridicat de sărbători. Vedem în aceasta o încercare 
a ierarhului şi a membrilor «sinodului» (protopopii eparhiei şi unii mi¬ 
reni) de a uşura viaţa credincioşilor iobagi, stabilind cît mai multe săr¬ 
bători, în care să nu se lucreze (de pildă, în iulie erau sărbători zilele 
de 8, 15, 17, 20, 22, 25 şi 27). Se fixau apoi amenzi în bani pentru preoţii 
care săvîrşeau fapte nevrednice de misiunea lor preoţească sau care nu 
săvîrşeau slujbele potrivit tipicului şi rînduielilor ortodoxe. O primă 
categorie de pedepse se aplicau preoţilor care nu-şi îndeplineau cu 
conştiinciozitate îndatoririle lor pastorale-liturgice : «preotul carele nu 
va şti psaltirea de-nţeles birşag 24 florinţi; popa de nu va avea cărţi şi 
veşminte şi vase de antemis altarului şi a hramului, birşag 24 florinţi ; 
popa de i se va trece rîndul bisericii peste zi mare sau sfînta duminică, 
pentru beţie, să fie birşag scaunului 24. florinţi; popa de nu va cînta li¬ 
turghia cu 7 prescuri birşag 12 florinţi» etc. Alte pedepse priveau pe 
preoţii nevrednici de însăşi chemarea lor preoţească : «popa de va ţinea 
crîşmă 24 florinţi; popa de va fi lotru... să nu mai fie popă ; popa de 
va umbla cu arme şi cu puşcă, gloabă 12 florinţi; popa de-mu-va-avea 
haine lungi pînă la glezne 12 florinţi; popa de va merge pe popo-^ 
rul altui popă sau va cununa oameni fără ştirea vlădicăi, gloabă 
100 de zloţi; popa de va merge la o biserică fără ştirea vlădicăi, să fie 
lepădat din preoţie şi să-l dee la «şpanu» etc. A treia grupă de amenzi 
priveau pe credincioşi : cei care nu posteau în două zile pe săptămînă 
plăteau 24 florini, cei ce răpeau fete 40 florini, cei care nu respectau săr¬ 
bătorile 6 florini etc. 

La scurt timp după acest sinod, vlădica Dosoftei a fost înlăturat din 
scaun. Se pare că îndepărtarea lui se datora tocmai acelui sinod, care a 
urmărit îmbunătăţirea vieţii religioase-morale a clerului şi credincioşi¬ 
lor, lucru ce nu va fi convenit principelui Gabriel Bethlen. După rela¬ 
tările cronicarului Gheorghe Brancovici (c. 1645—1711), întregite cu 
ale cronicarilor saşi Georg Kraus (t 1679) şi Georg Haner (f 1740), Do¬ 
softei nu numai că a fost înlăturat din scaun, dar a fost şi întemniţat, 
iar principele Gheorghe Râkoczy I l-a pus să-i zugrăvească un castel din 
Iernut. 

Mitropolitul Ghenadie II. După înlăturarea lui Dosoftei, scaunul mi¬ 
tropolitan a fost ocupat de preotul nobil Gheorghe de Brad (cel pome¬ 
nit în inscripţia din Alba Iulia-Maieri din 1622 : «preot chir Gheorghe»), 
numit în călugărie — şi ca mitropolit — Ghenadie. Presupunem că el a 
fost hirotonit la Tîrgovişte de mitropolitul de atunci al Ungrovlahiei, 

Luca din Cipru. Este atestat documentar ca mitropolit la 17 octombrie 
1627. La 4 decembrie 1628 da o carte de întărire în slujbă protopopului 
Ianăş din Hunedoara, în care se intitula «Preasfinţitul arhiepiscop chir 
Ghenadie al scaunului Bălgradului şi Vadului şi Orăzii şi Sătmarului şi 
al întregii ţări a Ardealului şi celelalte». Observăm că eparhia Vadului 
apare aici, oficial, încorporată în Mitropolia propriu-zisă a Ardealului. 
Acest fapt s-a putut petrece cu puţin timp în urma. 

Cu toate că principele Gabriel Bethlen îşi va fi pus mari nădejdi 
în mitropolitul Ghenadie că-1 va ajuta în încercările sale de răspîndire 
a calvinismului printre români, nu cunoaştem nici o abatere a lui de la 
credinţa ortodoxă. Dimpotrivă, a întreţinut în permanenţă legături cu 
domnii şi ierarhii din Moldova, între care şi cu fostul mitropolit Teofan 
III, pe atunci retras la mînăstirea Slatina. Desigur, în urma refuzului lui 
Ghenadie de a-1 ajuta în acţiunea sa prozelitistă, Gabriel Bethlen a scris 
— se pare în mai multe rînduri — patriarhului ecumenic Ciril Lucaris 
(t 1638), cerîndu-i încuviinţarea pentru trecerea românilor ortodocşi din 
Transilvania la calvinism. Nu cunoaştem scrisorile lui Bethlen, ci nu¬ 
mai răspunsul patriarhului, din 2 septembrie 1629, din care se pot afla 
şi unele din argumentele invocate de Bethlen în sprijinul încercării sale 
şi anume că preoţii români — prin calvinism — s-ar putea împărtăşi de 
lumina cărţii şi că trecerea lor la noua învăţătură a lui Calvin ar fi 
salutată cu satisfacţie de regele Suediei (Gustav II Adolf, admirator al 
lui Ciril Lucaris), de electorul de Brandemburg şi de principii protes¬ 
tanţi ai Germaniei. Patriarhul constantinopolitan a combătut însă cu 
multă demnitate toate argumentele principelui calvin. între altele îi ară¬ 
ta că «noi nu putem nici cum să dăm ajutorul nostru făţiş unei lucrări 
de felul acesta». Iar mai departe îi scria : «Dacă acea sărmană naţiune 
(românii, n.n.), lipsită de orice dreaptă învăţătură, ar trece la credinţa 
luminăţiei voastre, din neştiinţă sau din silă..., noi n-o putem împiedica, 
din cauza depărtării mari a locului şi a lipsei noastre de putere ; şi nici 
nu ni se cade nouă să ne luptăm altfel decît cu cuvîntul. Dar dacă am 
sprijini din partea noastră pe faţă sau în ascuns, această părăsire de 
credinţă, am săvîrşi un păcat pe care nu l-ar putea spăla toate chinu¬ 
rile pămînteşti». Ca unul care a timblat în mai multe rînduri prin ţă¬ 
rile române, patriarhul Ciril îi atrăgea atenţia lui Bethlen asupra ză¬ 
dărniciei planurilor sale şi prin aceste cuvinte : «Pentru îndeplinirea 
fericită şi paşnică a acestei (schimbări de religie), ar trebui mai întîi 
să se rupă legătura de sînge şi de simţire care zvîcneşte în taină, dar cu 
multă putere, între românii din ţara Transilvaniei şi locuitorii din ţările 
Munteniei şi Moldovei. Negreşit, domnii vecini ai ziselor ţări nu vor 

îngădui aceasta niciodată şi foarte sigur vor pune piedici, dacă nu cu 
armele, cel puţin cu îndemnuri tainice». Deci şi străinii erau conştienţi 
de unitatea de credinţă, de limbă şi de origine a românilor din Transil¬ 
vania, Ţara Românească şi Moldova. 

Cu aceasta, s-au încheiat şi încercările lui Bethlen de a atrage pe 
români la calvinism, căci a murit la scurt timp (15 noiembrie 1629). Po¬ 
litica sa religioasă a fost continuată de noul principe Gheorghe Râkoczy I 
(1630—1648), Astfel, la 9 aprilie 1638, la rugămintea lui Ghenadie, a 
întărit un decret dat de Bethlen, la 18 septembrie 1624, prin care preoţii 
din Ţara Făgăraşului erau scutiţi de impozite faţă de fisc. Din cuprinsul 
acelui decret, aflăm că încă din timpul lui Bethlen s-au impus cinci con¬ 
diţii mitropolitului român pe care (Totdeauna nevătămate le va ţine şi 
le va plini şi să fie ascultător de vlădica bisericii ungureşti de legea 
dreaptă». înseamnă că mitropolitul român era pus sub ascultarea super- 
intendentului calvin încă din timpul lui Gabriel Bethlen. Trebuie să ne 
reţină atenţia afirmaţia superintendentului Ştefan Katona Geleji că 
Ghenadie «pe unele (condiţii) le ţinea, pe altele nu». 

In primăvara anului 1640, cînd mitropolitul Teofil al Ungrovlahiei 
a fost trimis de Matei Basarab în fruntea unei solii la Alba îulia, pentru 
a duce tratative cu Gheorghe Râkoczy, acesta a cercetat şi pe colegul 
său Ghenadie. Probabil cu acest prilej, Ghenadie a rugat pe mitropolitul 
muntean să scoată o ediţie şi pentru Transilvania din Pravila de la Go¬ 
vora. In adevăr, pe unele din foile de titlu ale Pravilei, care a apărut în 
acel an, numele lui Teofil era înlocuit cu al lui «Ghenadie, cu mila lui 
Dumnezeu arhiepiscop şi mitropolit a toată ţara Ardealului», ceea ce 
înseamnă că acele exemplare s-au tipărit pentru nevoile preoţilor ar¬ 
deleni. 

Dar însuşi mitropolitul Ghenadie a izbutit să pună bazele unei ti¬ 
parniţe la Alba îulia, în ultimii ani ai păstoririi sale. Un ajutor preţios 
la înfiinţarea ei va fi avut din partea mitropolitului Teofil, căci în pre¬ 
faţa Evangheliei cu Învăţătură, tipărită în 1640—1641, amintea că «s-au 
aflat acest dascăl, popa Dobre, de au venit din Ţara Rumănească de au 
făcut tipare aicea în ArdeaD. Evanghelia cu învăţătură era o reprodu¬ 
cere — cu multe greşeli — a lucrării cu acelaşi titlu a diaconului Co- 
resi, din 1581. A ieşit de sub tipar abia în 1641, cînd în scaunul vlădicesc 
de la Bălgrad păstorea «Iorist arhimitropolitul», care continua şi pre¬ 
faţa începută de înaintaşul său. 

Dar aprobînd înfiinţarea tipografiei, Gheorghe Râkoczy urmărea şi 
alte scopuri. Aşa se face că în 1640 (după alţii : 1642), s-a tipărit, în satul 
Prisaca, cunoscutul Catehism calvinesc, care avea să primească acel ce- 

lebru Răspuns din partea mitropolitului Varlaam al Moldovei. Catehis¬ 
mul a apărut cu «voia şi porunca» lui Gheorghe Râkoczy, cu cheltuiala 
lui Gheorghe Csulay, cu «scrisoarea s-a ostenit popa Gheorghe din Se¬ 
cul», iar cu tiparul popa Dobre. înseamnă că mitropolitul Ghenadie nu 
avea nici o ştire despre tipărirea Catehismului. Era împărţit după cele 
trei virtuţi teologice, explicînd simbolul (apostolic), cele 10 porunci şi 
Tatăl nostru, sub formă de întrebări şi răspunsuri. 

în scurt timp după aceasta — la 3 septembrie 1640 — mitropolitul 
Ghenadie a trecut la cele veşnice. Deşi a păstorit în împrejurări vitrege, 
el a rămas un bun ortodox, căci nu s-a abătut cu nimic de la învăţătura 
Bisericii ortodoxe, ştiind să îndrume şi pe păstoriţii lui să păstreze ade¬ 
vărurile de credinţă ortodoxă. 

Mitropolitul Ilie Iorest. îndată după moartea lui Ghenadie, s-au ivit 
mai mulţi candidaţi pentru ocuparea scaunului mitropolitan : egumenul 
Meletie Macedoneanul de la Govora (a cărui activitate tipografică este 
cunoscută), protopopul din Haţeg şi ieromonahul Iorest din mînăstirea 
Putna. Meletie a fost recomandat lui Râkoczy de superintendentul Şte¬ 
fan Katona Geleji, căruia i l-a recomandat Ştefan Csernatoni, un sol al 
lui Râkoczy, trimis adeseori în Ţara Românească. Dintr-o coresponden¬ 
ţă purtată între Geleji şi Râkoczy în cursul lunii septembrie 1640 aflăm 
că superintendentul a fixat viitorului mitropolit o listă cu 24 de condiţii 
pe care urma să le respecte. O simplă cercetare a acestora arată că 
acceptarea lor ar fi dus la o completă calvinizare a Bisericii româneşti. 

Dintr-o nouă scrisoare a lui Geleji cu data de 8 octombrie 1640, 
aflăm că a fost numit un «moldovean», exprimîndu-şi regretul că n-a 
fost numit cel recomandat de el. Noul mitropolit se numea din botez 
Ilie, iar ca monah Iorest, era originar din Transilvania, fiind «din copi¬ 
lărie dat să crească pentru învăţătură de carte... în mînăstirea Putnei şi 
în aceeaşi mînăstire a fost călugărit şi înaintat după oarecare vreme în 
treapta preoţiei». Aşa îl recomandau, mai tîrziu, ţarului Mihail Feodo- 
rovici al Rusiei ierarhii din Moldova. Pe o Psaltire în manuscris de la 
mînăstirea Putna se află şi însemnarea : «Ieromonahul Iorest, vleat 7133 
(1642), noiembrie 3», care ar putea să fie făcută de el însuşi, pe cînd 
era tînăr ieromonah în ctitoria lui Ştefan cel Mare. Un preot, Manoil din 
Suceava, termina, în 1638, copierea unei Cronici a lui Simion Metafrast, 
în slavoneşte, începută sub îndrumarea mitropolitului Anastasie Crimca 
şi continuată sub a «ieromonahului Iorest, egumen» (azi se păstrează 
în biblioteca Saltîkov-Scedrin din Leningrad). Să fie viitorul mitropolit 
al Transilvaniei sau e viitorul episcop de Rădăuţi din anii 1651—1656? 
Numirea lui ca mitropolit s-a făcut la stăruinţele lui Vasile Lupu, care 

era în raporturi prieteneşti cu Râkoczy. A fost hirotonit la Tîrgovişte 
de mitropolitul Teofil al Ungrovlahiei pe la începutul lunii noiembrie 
1640. 

Păstoria sa a căzut în vremuri vitrege, cînd acţiunea prozelitistă 
condusă de Gh. Râkoczy î şi de Şt. Katona Geleji se înteţea tot mai 
mult. S-au făcut numeroase presiuni şi asupra mitropolitului Iorest, ca 
să-i ajute la răspîndirea învăţăturii calvine. In acest scop, cu prilejul 
confirmării sale ca mitropolit, i s-a fixat un program în mai multe punc¬ 
te, prin care îi cereau să lucreze în această direcţie. Iată, în rezumat, 
condiţiile fixate : înfiinţarea — la Alba Iulia sau în altă parte — a unei 
şcoli româneşti, latineşti şi greceşti; înfiinţarea unei tipografii; săvîr- 
şirea slujbelor în româneşte ,* predică în româneşte, de două ori dumi¬ 
nica, o dată miercurea şi vinerea ; traducerea în româneşte şi tipărirea 
rugăciunilor calvine de seara şi de dimineaţa, care să fie apoi rostite 
în toate adunările româneşti; traducerea în româneşte şi tipărireâ cîm 
tarilor calvine folosite la Lugoj şi Caransebeş şi răspîndirea lor printre 
credincioşii români; tipărirea Catehismului calvin, care urma să se pre¬ 
dea copiilor români în ore speciale. Mitropolitul n-a îndeplinit nici una 
din dorinţele calvinilor, ci a rămas statornic în credinţa ortodoxă, îm¬ 
preună cu păstoriţii săi. Va fi fost întărit în convingerile sale ortodoxe 
şi de Sinodul convocat la Iaşi, în septembrie-octombrie 1642, care a a- 
probat Mărturisirea ortodoxă a lui Petru Movilă. Ca mitropolit a con¬ 
tinuat legăturile cu Moldova, fiind cercetat de călugări de la Putna. A 
făcut Vizite canonice în diferite parohii, ajungînd pînă în Maramureş. 
Arătam mai sus că în 1641 a ieşit de sub tipar, la Alba Iulia, o nouă edi¬ 
ţie din Evanghelia cu învăţătură, în care se intitula «Iorest arhimitropo- 
lit». La 18 februarie 1642, Dieta Transilvaniei se plîngea de el că hiroto¬ 
neşte preoţi dintre iobagii români, de pe moşiile nobiliare, ca să-i scape 
de iobăgie. De aceea, membrii Dietei cereau să i se interzică astfel de 
hirotonii, iar cei pe care i-a hirotonit să fie înapoiaţi proprietarilor, ca 
iobagi. 

La aceasta, se adaugă şi faptul că relaţiile dintre Vasile Lupu şi 
Gheorghe Râkoczy erau pe oale de a se înrăutăţi, căci domnul moldo¬ 
vean urmărea cucerirea Transilvaniei. Din această pricină, la începutul 
anului 1643, Gheorghe Râkoczy, îndemnat de superintendentul Şt Ge¬ 
leji şi de predicatorul curţii, Gheorghe Csulay — care a urmat apoi lui 
Geleji — a convocat «un sinod obştesc al tuturor protopopilor şi păsto¬ 
rilor români de ritul grecesc şi sîrbesc», în vederea judecării mitropo¬ 
litului, învinuit de viaţă nedemnă de un slujitor al Bisericii. Vlădica lo- 
rest a fost înlăturat din scaunul mitropolitan, aruncat în temniţă, iar bu- 

nurile i-au fost confiscate. A fost eliberat din închisoare abia în no¬ 
iembrie 1643, pe baza garanţiei a 24 de chezaşi, că va plăti 1.000 de ta¬ 
leri pentru vistieria crăiască. S-a retras apoi în Moldova, aşezîndu-se la 
mînăstirea sa de metanie, la Putna. In iunie 1645 a plecat în Rusia, pentru 
ca să strîngă banii trebuitori în vederea răscumpărării chezaşilor. Avea 
asupra sa o scrisoare de recomandare către ţarul Rusiei Mihail Feodo- 
rovici Romanov (1613—1645), dată în Suceava, la 2 iunie 1645, de ie¬ 
rarhii moldoveni : mitropolitul Varlaam, cu sufraganii săi : Anastasie al 
Romanului, Ştefan al Rădăuţilor şi Ghedeon al Huşilor, avînd şi sigiliile 
egumenilor de la Putna, Moldoviţa, Slatina şi Bistriţa. Vlădicii moldo¬ 
veni, după ce înfăţişau pe scurt viaţa mitropolitului Iorest, relatau şi 
suferinţele pe care le-a îndurat din partea cîrmuitorilor calvini ai Tran¬ 
silvaniei, îndeosebi din partea lui Gh. Csulay, care «a adus mărturii min¬ 
cinoase şi i-a făcut mare nedreptate şi tot ce a avut a luat de la el şi 
l-au legat şi l-au închis în temniţă ; a pătimit nouă luni, fiind izgonit şi 
cu el o mulţime de preoţi creştini, nu pentru altă vină, decît pentru cre¬ 
dinţa creştină, voind să-i convertească la calvinism». Cereau apoi mila 
ţarului pentru mitropolitul Iorest, ca să-şi poată răscumpăra cei 24 de 
chezaşi. A primit şi un «paşaport» din partea domnului Vasile Lupu. 

Ajuns la Moscova, fostul vlădică al românilor transilvăneni a fost 
primit de ţarul Rusiei (la 26 august 1645), căruia i-a dăruit părticele din 
moaştele Sfîntului Dumitru. în schimb, ţarul i-a făcut daruri bogate în 
bani şi obiecte. După o şedere de mai bine de cîteva luni la Moscova, vlă¬ 
dica Iorest s-a reîntors în Moldova, răscumpărîndu-şi chezăşii de la 
Alba Iulia. Şi-a petrecut restul vieţii la mînăstirea Putna (n-a ajuns 
episcop de Huşi cum au crezut unii istorici). A murit aici, la adînci bă- 
trîneţi, căci pe un Minei slavon în manuscris, din acea minăstire, se 
găseşte însemnarea : «Să se ştie cînd a murit vlădica Iorest, în anul 
7186 (= 1678) luna martie 12». 

Ţinînd seamă de viaţa sa curată, dar mai ales de rîvna şi pătimirea 
îndurată pentru apărarea Ortodoxiei, Sfîntul Sinod al Bisericii Ortodo¬ 
xe Române a hotărît — la 28 februarie 1950 — ca mitropolitul Ilie Io¬ 
rest să fie cinstit ca sfînt mărturisitor de către întreaga Biserică Orto¬ 
doxă Română, în ziua de 24 aprilie a fiecărui an, odată cu Sava Bran- 
covici, unul din urmaşii lui în scaunul mitropolitan. Canonizarea lor so¬ 
lemnă s-a făcut la Alba Iulia, la 21 octombrie 1955. 

Mitropolitul Simion Ştefan. îndată după înlăturarea lui Ilie Iorest 
din scaun, soborul protopopilor a ales ca mitropolit pe ieromonahul 
Ştefan (din botez Simion) de la mînăstirea din Alba Iulia. Nu avem ştiri 
despre el pînă la alegerea ca mitropolit. Presupunem că a învăţat carte 

Ia şcoala calvină din Alba Iulia. Alegerea ca mitropolit a avut loc la 
sfîrşitul lui februarie sau în primele zile ale lunii martie 1643, căci 
dintr-o scrisoare a lui Şt. Geleji către Ch. Râkoczy, din 4 martie, aflăm 
că protopopii eparhiei se găseau încă în Alba Iulia şi că «popa Ştefan... 
este acum vlădică)) (desigur a fost hirotonit şi el la Tîrgovişte). Din 
aceeaşi scrisoare aflăm că din cele 20 de protopopiate ortodoxe din 
Transilvania, 17 se găseau sub autoritatea superintendentului calvin. A- 
ceastă situaţie a nemulţumit pe noul mitropolit, dar şi pe unii proto¬ 
popi (de pe Cxmpie şi din Ţara Făgăraşului), care i-au declarat lui Ge¬ 
leji — în dimineaţa aceleiaşi zile — că nu doresc să iasă de sub ascul¬ 
tarea mitropolitului ortodox. Dîndu-şi seama de insuccesul propagandei 
calvine, Geleji sfătuia pe principe •— în aceeaşi scrisoare — să îngăduie 
lui Simion Ştefan să facă o vizită canonică şi în protopopiatele puse sub 
ascultarea lui. în aceste vizite, mitropolitul urma să fie însoţit de «popa 
Gheorghe şi de Molodiţ» (probabil Gheorghe din Secul care a lucrat la 
traducerea 'Catehismului calvinesc şi Mihail Molodeţ, viitorul episcop 
de Maramureş, din 1651) «fără de care să nu vorbească nimic cu nime¬ 
nea, ci adunînd preoţii români la fiecare protopopie, să-i sfătuiască a 
primi condiţiunile şi articolele...». Desigur este vorba de cele 15 puncte 
umilitoare care i-au fost impuse prin decretul de recunoaştere dat de 
Gh. Râkoczy I la 10 octombrie 1643. Iată principalele îndatoriri: să se 
predice în româneşte, dar numai după Sfînta Scriptură, înlăturîndu-se 
astfel Sfînta Tradiţie ; tineretul să fie instruit după Catehismul calvi¬ 
nesc ; în locul Sfintei împărtăşanii să se folosească pîine şi vin, nesfin¬ 
ţite ; să se înlăture ritualul botezului şi al înmormântării, introducîndu-se 
— în locul lor — rugăciunile şi cuvîntările folosite de calvini; să se în¬ 
lăture cultul icoanelor şi al crucii; să nu se mai admită divorţurile ; să 
nu se pună piedici preoţilor şi credincioşilor care, «din însuflarea Sfîn- 
tului Duh», doreau să treacă la calvinism ş.a. Se precizau apoi cîteva 
din drepturile pe care le avea superintendentul calvin asupra Bisericii 
Ortodoxe şi a mitropolitului. Astfel, «episcopul ortodox unguresc» tre¬ 
buia să fie consultat «în orice lucru greu în trebile religiunii», îşi dădea 
avizul la numirea, menţinerea sau îndepărtarea din slujbă a protopopi¬ 
lor şi se pronunţa — în caz de apel — asupra sentinţelor date de mitro¬ 
polit şi protopopi. 

în aceeaşi diplomă de confirmare erau menţionate şi comitatele 
peste oare se întindea jurisdicţia mitropolitului Ştefan : Alba, Crasna, 
Solnocul de Mijloc, Dobîrca, Cluj, Turda, Cetatea de Baltă (Tîrnava), a- 
poi districtele Chioar, Bîrsa şi Bistriţa, scaunele secuieşti şi săseşti. în 
bisericile care — după părerea Iui Râkoczy — erau cîştigate pentru cal- 

vinism (Alămor, Orăştie, Haţeg, Hunedoara, Ilia, Criş şi trei protopo¬ 
piate din Ţara Făgăraşului), «nu va putea să aibă nici o putere, fără nu¬ 
mai cit i se va îngădui de domnul episcop ortodox unguresc» (!). 

Dacă mitropolitul Ştefan ar fi îndeplinit toate condiţiile care i-au 
fost impuse, fără îndoială ca s-ar fi schimbat din temelii nu numai viaţa 
Bisericii, ci şi viaţa poporului român din Transilvania. Faptul că ele 
n-au fost îndeplinite se datorează nu numai curajului şi destoiniciei 
mitropolitului Ştefan, ci mai ales credincioşilor ortodocşi, care au ştiut 
să-şi apere cu dîrzenie legea strămoşească. Cu toate acestea, acţiunea 
prozelitista calvină devenea tot mai primejdioasă. Prin anul 1585, toată 
Ţara Făgăraşului era scoasă de sub oblăduirea duhovnicească a mitropo¬ 
litului din Bălgrad şi supusă preotului calvin maghiar din Făgăraş, care 
încasa de la fiecare preot cîte un florin. Peste 11 ani, preoţii români de 
răci au intrat din nou sub ascultarea mitropolitului Ioan de la Prislop, 
care încasa de la fiecare cîte un florin pe an. Dar sub principele Gabriel 
Bethlen, Biserica românească din Ţara Făgăraşului a fost supusă din 
nou superintendentului calvin. în anii următori însă, ea a stat sub ascul¬ 
tarea mitropoliţilor ŢŢhenadie II şi Iorest. Dar prin diploma de confir¬ 
mare dată lui Simion Ştefan, drepturile sale în această slujire au fost 
limitate : «cît îi va îngădui domnul episcop calvin». în 1647, printr-un 
decret al lui Gheorghe Râkoczy I, toate bisericile româneşti din Ţara 
Făgăraşului erau scoase de sub ascultarea mitropolitului şi puse sub 
conducerea protopopului Ştefan din Berivoi, dependent direct de prin¬ 
cipe. Noului protopop şi preoţilor săi li se cerea să înveţe pe credin¬ 
cioşi Biblia şi Catehismul calvinesc. Drepturile acestui «protopop su¬ 
prem» vor fi durat pînă prin 1659, cînd principele Acaţiu Barcsai a pus 
Ţara Făgăraşului sub ascultarea noului mitropolit Sava Brancovici. în 
1648 acelaşi principe a pus sub directa sa ascultare alţi cinci protopopi 
români. 

Sub principele Gh. Râkoczy II, s-a tipărit ■— în 1648 — un nou Ca¬ 
tehism calvinesc, în româneşte, cu litere latine şi ortografie maghiară. 
Era tradus din ungureşte de cunoscutul predicator calvin Ştefan Foga- 
rasi din Lugoj şi tipărit cu cheltuiala lui Acaţiu Barcsai — un român 
maghiarizat din Bîrcea Mare (jud. Hunedoara), banul Lugojului şi Ca¬ 
ransebeşului şi comite suprem al Severinului, mai tîrziu principe al 
Transilvaniei. Am arătat şi în alt loc că primul Catehism — cel din 
1640 (sau 1642) — a primit din partea lui Varlaam, mitropolitul Moldovei, 
cunoscuta replică : Răspuns Ia Catehismul calvinesc. Nte ştim din ce 
motive calvinii au răspuns mitropolitului moldovean abia în 1656, prin- 
tr-o broşură tipărită la Alba Iulia cu titlul: Scutul catichizmuşuiui, cu 

răspuns den Scriptura svăntă, împotriva răspunsului a doao ţâri fără 
Scriptură svăntă. Se ocupa cu Sfînta Scriptură, combătând deci tradiţia, 
sfintele icoane, sfintele taine şi apărând învăţătura calvină. N-ar fi exclus 
ca autorul să fie superintendentul Gheorghe Csulay, care a luat locul lui 
Geleji (t 1649), iar în româneşte să-l fi tradus vreun preot româno-cal- 
vin. Se cunosc multe cazuri de trecere cu forţa a unor biserici româ¬ 
neşti în stăpânirea calvinilor. De pildă, .în 1652 a fost răpită biserica or¬ 
todoxă românească din Turdaş (lingă Orăştie) şi dată celor 26 de cre¬ 
dincioşi calvini din sat, iar ortodocşii siliţi să-şi facă o biserică nouă, 
din nuiele. 

Noul Testament de la Alba Iulia. In ciuda condiţiilor vitrege în care 
şi-a desfăşurat activitatea şi a nenumăratelor piedici care i s-au pus, 
vlădica Ştefan nu s-a înstrăinat de credincioşii săi şi nici n-a îndeplinit 
vreuna din sarcinile umilitoare pe care i le-au impus cîrmuitorii de a- 
tunci ai Transilvaniei. El nu şi-a uitat niciodată înaltele sale îndatoriri 
arhiereşti, ci a căutat în permanenţă să ţină trează conştiinţa ortodoxă 
şi românească în sufletele păstoriţilor. Dovadă sînt cele două tipărituri 
apărute la Alba îulia, sub îndrumarea sa : Noul Testament din 1648 şi 
Psaltirea din 1651. 

«Noul Testament sau împăcarea cu legia noao a lui Is. Hs. Dom¬ 
nului nostru» a văzut lumina tiparului la Alba Iulia, la 20 ianuarie 1648. 
Aceasta înseamnă că a fost dat în lucru de prin 1647, sau chiar din 
3646. Trebuie subliniat în mod deosebit faptul că aceasta este prima tra¬ 
ducere integrală a Noului Testament în româneşte. Traducerea Noului 
Testament din 1648 se încadrează în curentul larg umanist de culturali¬ 
zare a poporului în limba lui, mai ales că traducătorii erau conştienţi 
că limba noastră este de origine latină, deci menită să devină o limbă 
de cultură, ca şi cele considerate «sfinte»: greaca, latina, slavona. în 
afară de aceasta, preoţii, fără să mai vorbim de masele largi de credin¬ 
cioşi, nu mai cunoşteau limba slavonă, încît simţeau nevoia citirii cu¬ 
vântului lui Dumnezeu în limba vorbită şi înţeleasă de toţi. 

într-o primă «Predoslovie», semnată de «Simion Ştefan, arhiepiscop 
şi mitropolit scaunului Bălgradului şi a Vadului şi Maramureşului şi a 
toată ţara Ardealului», se aduceau mulţumiri protocolare lui Gh. Râ- 
koczy pentru «ajutorul» dat la tipărire. Deşi în prefaţă se spune că s-a 
tipărit cu cheltuiala lui Râkoczy, adevărul este că s-a tipărit cu banii 
încasaţi de la preoţii români, cum aflăm dintr-o scrisoare a lui Geleji 
din 1643. 

In ce priveşte autorul primei predoslovii, am dovedit într-un 
alt studiu că este scrisă de unul din fruntaşii calvini de atunci, poate 


70 


PERIOADA A TREIA (SECOLELE XIV-XVHI) 


Gh. Csulay, predicatorul curţii lui Râkoczy, devenit superintendent în 
1649, cu a cărui cheltuială se tipărise Catehismul calvinesc. Nu ar fi 
exclus să fi fost redactată în ungureşte, apoi tradusă în româneşte. 


A fost pus să o semneze mitropolitul, ca astfel să se dea mai multă au¬ 
toritate întregii lucrări şi să poată fi difuzată printre credincioşii săi ro¬ 


mâni (o situaţie asemănătoare prezintă şi prefeţele Bibliei din 1688). 

în ce priveşte a doua prefaţă — «Predoslovia către cetitori» ne¬ 
semnată, aceasta prezintă un interes deosebit. La început înfăţişa unele 
ştiri asupra traducătorilor. Acest Testament — scria autorul «l-au în¬ 
ceput a-1 izvodi ermonah Selivestru... şi el s-au ustenit căt s-au putut şi 
curând îi s-au tămplat lui moarte». Acest Silvestru era originar din Ţara 
Românească, fost egumen la Govora, unde a tipărit Sinaxarul din Psal¬ 
tirea. slavonă cu Ceaslov {1638—1641). Evanghelia învăţătoare de la 
Govora şi Dealu, din 1642—1644, a ieşit de sub tipar «cu osteneala şi 


izvodirea» aceluiaşi «Silvestru ermonah». înseamnă că era un călugăr 
cu o aleasă pregătire cărturărească, dobîndită fie în vreuna din mînăsti- 
rile ţării, fie poate la Academia lui Petru Movilă de la Kiev, înfiinţată 
cu cîţiva ani în urmă (1631). Aşa ne-am putea explica faptul că a tradus 
Cazania «din limba rusească» (poate după Cazania de la Kiev, din 1637). 
Ia traducerea Noului Testament s-a folosit şi o ediţie slavă tipărită 
«în ţara Moscului». 

în continuare, se relata contribuţia altor cărturari români la revi¬ 
zuirea şi îndreptarea traducerii lui Silvestru. «Iară noi, socotind şi luînd 
aminte, am găsit multă lipsă şi greşiale în Scriptura lui, pentru neînţe¬ 
lesul limbii şi cărţii greceşti. Pentr-aceea am început dintîiu a-1 posle- 
dui şi unde n-au fost bine, am isprăvit şi am împlut şi am tocmit din 
cît am putut». 

Se preciza apoi că nu s-a folosit un singur «izvod», ci «toate cîte 
am putut afla» (Septuaginta, Vulgata, o traducere slavă, tipărită la 
Moscova), fără să se îndepărteze de textul original, considerat «izvorul 


celorlalte». 

Nu ne îndoim că atît ieromonahul Silvestru, cît şi continuatorii săi 
au cercetat şi vechile traduceri româneşti, fie pe cele aflate în manu¬ 
scris, fie pe cele tipărite : Tetraevangheiul din 1560—1561 şi Apostolul 
din 1563, amîndouă tipărite de Coresi, poate pericopele evanghelice din 
Cazania iui Varlaam, din 1643. în felul acesta, ediţia din 1648 se prezintă 
ca o încununare a străduinţelor cărturarilor români de pînă atunci de 
a da cuvîntul lui Dumnezeu în limba proprie a credincioşilor. 

Se naşte, în chip firesc, întrebarea : cine au fost continuatorii iero¬ 
monahului Silvestru ? 'în prima «predoslovie» — pusă sub numele mi- 

tropolitului — se menţiona dispoziţia pe care acesta o primise din par¬ 
tea lui Râkoczy : «mi-ai poruncit să caut în popii miei preoţi cărturari 
şi oameni înţelepţi carii să ştie a izvodi Testamentul cel Nou... din lim¬ 
bă grecească şi slavonească şi lătinească». Este deci limpede că oste¬ 
nitorii la revizuirea şi completarea traducerii erau preoţi cărturari din 
Ardeal, de neam român. Frecvenţa ardelenismelor în textul Itradus (crai, 
crăiasă, .Pătru, pahar, coşarcă, beutură, lămpaş, beteag, îngrupare, mu¬ 
iere, tîrnaţ, oloi etc.) constituie o dovadă în plus că traducătorii erau 
transilvăneni. Nu excludem însă posibilitatea ca alături de ei să Ti fost 
şi unii cărturari din Ţara Românească, poate Meletie Macedoneanul, 
care a avut un rol însemnat în tipărirea cărţilor de la Govora, sau Da- 
niil Andrean «monahul din Ţara Panoniei», care a tradus îndreptarea Le¬ 
gii de la Tîrgovişte din 1652. Pe lîngă faptul că erau oameni de carte, 
amîndoi erau apreciaţi şi de cîrmuitorii calvini ai Transilvaniei: în 1640 
Meletie fusese recomandat de Geleji ca mitropolit, iar în 1657 Daniil 
a fost numit de Gh. Râkoczy II episcop în Ţara Făgăraşului, încît cal¬ 
vinii nu vor fi avut nimic de obiectat cînd mitropolitul îl va fi pus să 
lucreze alături de «popii săi». 

O altă problemă pusă în a doua prefaţă a Noului Testament este 
aceea a îmbogăţirii limbii literare româneşti. Traducătorii, preocupaţi 
de redarea exactă a textului, au constatat că în limba română nu există 
termeni corespunzători pentru o serie de noţiuni. Din aceste pricini, au 
recurs la o soluţie foarte ingenioasă, iăsînd netraduse cuvintele fără co¬ 
respondent în limba noastră, dar îmbrăcîndu-le într-o haină fonetică şi 
morfologică românească. In felul acesta, au intrat în limba noastră — 
prin Noul Testament de la Alba Iulia — o serie de neologisme .* sina¬ 
goga, filosofi, maghi, iotă, teatron, canon, areopag (toate sînt greceşti, 
ceea ce constituie o dovadă în plus că s-a folosit şi textul Septuagintei). 

Dar cea mai însemnată problemă pusă în această predoslovie se 
referă la necesitatea unei limbi literare unitare, pe care să o înţeleagă 
toţi românii. Fiind conştient de unitatea etnică a poporului român, au¬ 
torul predosloviei şi-a îndreptat gîndul către toţi românii, nesocotind 
graniţele politice nefireşti existente între ei. «Aceasta încă vă rugăm să 
luaţi aminte, scria autorul, că rumânii nu grăescu în toate ţările într-un 
chip, încă nici într-o ţară toţi într-un chip. Pentru aceea cu nevoie poate 
să scrie cineva să înţeleagă toţi, grăind un lucru unii într-un chip, alţii 
într-alt chip. Bine ştim că cuvintele trebuie să fie ca banii, că banii 
aceia sănt buni, carii îmblă în toate ţărăle, aşea şi cuvintele acelea sănt 
bune care îe înţeleg toţi. Noi drept aceea ne-am silit, de în căt am pu- 

tut, să izvodim aşea cum să înţeleagă toţi, iară să (dacă) mi vor înţe- 
leage toţi, nu-i de vina noastră, ce-i vina aceluia ce-au răsfirat rumânii 
printr-âlte ţări, de şi-au mestecat cuvintele cu alte limbi de nu grăescu 
toţi într-un chip». Plastica asemănare a cuvintelor cu. circulaţia banilor 
(parafrazînd maxima latinească «verba valent sicut numi») arată că au¬ 
torul era conştient de existenţa graiurilor şi a provincialismelor, dar şi 
de rolul cărturarilor vremii în formarea unei limbi literare comune pen¬ 
tru toţi românii. De aceea stăruia cu convingere pentru făurirea unei 
limbi literare comune, recomandînd, în acest scop, folosirea cuvintelor 
cu cea mai largă circulaţie (în accepţiunea geografică). 

Dar cine este autorul predosloviei, căci ea nu este semnată ? Stilul 
ei, mult mai concis decît al primei predoslovii, cu o expunere care se 
remarcă prin caracterul ei obiectiv, concret, ordonat şi prin frazele în 
general mai scurte, ne arată că autorul nu este acelaşi cu al primei 
predoslovii. Noi credem că este însuşi mitropolitul Simion Ştefan sau un 
cărturar român ortodox din anturajul său . în orice caz, chiar dacă mi¬ 
tropolitul nu ar fi autorul, totuşi trebuie să admitem că predoslovia s-a 
scris sub îndrumarea şi supravegherea sa, deci poate fi socotit, în cel 
mai rău caz, autorul ei moral. 

El va fi avut drept pildă pe marele său contemporan din Moldova, 
mitropolitul Varlaam, care, cu cinci ani în urmă, tipărise Cazania sa 
«pentru toată seminţia românească pretutindenea ce se află pravoslavnici 
întruraceastă limbă», socotind-o ca un ««dar limbii româneşti?». Era, de 
altfel, unul din puţinele mijloace prin care ierarhul putea să comunice 
direct, suflet de la suflet, cu păstoriţii săi, supuşi împreună unei asupriri 
apolitice şi religioase. Faptul că prefaţa n-a fost semnată trebuie interpre¬ 
tat ca o abilitate a mitropolitului, care voia să evite neplăcerile cu 
principele şi cu superintendentul calvin. 

Cît priveşte traducerea propriu-zisă, primul lucru care impresio¬ 
nează la citirea cărţii este acela că s-a folosit o limbă plăcută, mult 
apropiată de a poporului, de o mare frumuseţe literară. Fraza nu este 
înrobită unor influenţe străine, ci, dimpotrivă, este capabilă să exprime 
gîndurile fără nici un echivoc. Conştienţi de originea latină a limbii 
noastre, traducătorii s-au orientat spre aceasta, luînd din ea o serie de 
fonetisme, forme şi cuvinte necunoscute pînă atunci. Elementele slave şi 
greceşti sînt folosite într-o măsură redusă. Cunoaşterea desăvîrşită a 
limbii vorbite i-a pus pe traducători în situaţia de a da un text de o 
deosebită limpezime, care a putut fi urmărit cu uşurinţă de toţi românii 
din toate locurile în care erau «răsfiraţi» şi din toate timpurile, pînă 
azi. De aceea, alături de Cazania lui Varlaam, Noul Testament de la 

Alba Iulia constituie temelia pe care s-a făurit, în secolele următoare, 
limba română literară. 

Textul este împărţit în «capete» (capitole), iar acestea în stihuri 
(versete), orice capitol avînd «şuma» (rezumatul) lui. Fiecare pagina are 
rezervat un spaţiu pentru trimiteri la alte capitole sau versete din Sfînta 
Scriptură. Aceste spaţii mai erau folosite şi pentru explicarea unor ter¬ 
meni străini (latineşti, maghiari, slavoni) sau pentru explicarea — prin 
sinonime — a unor cuvinte româneşti cu circulaţie mai restrînsă, dar şi 
pentru unele scurte comentarii (exegeză). Termenii explicaţi sînt din 
variate domenii : teologie, administraţie (pretor, publioan, ariopag), me¬ 
dicină (gangrena), numismatică (statir, denar, aspru, codrat), geografie 
(sîn de mare, vîntul evrochlidon), botanică (mintă, izmă, cimbru). Se 
poate conchide că unele din cuvintele glosate au intrat în limba noastră 
direct din limba greacă şi latină, în anul 1648. De aceea, notele margi¬ 
nale din Noul Testament de la Alba Iulia pot fi socotite ca un început de 
dicţionar explicativ în limba noastră. 

Sînt apoi şi scurte comentarii la unele versete. Exemplu : «Mănule 
curund nu-ţi pune pre nime = sau nu popi pre nime» ; «era un bogat şi 
să îmbrăca în uşărnic şi vison = visonul era giulgiul supţire şi scumpu 
ce-1 făcea de-n inu, carele era într-un preţ ca aurul» ; «dara iară vă zic 
voao : mai leasnă iaste cămilei pre în urechea acului a trece... = cămila 
se zice că-i funia corăbii, iar în cest loc să înţeleage cămila». 

O problemă teologică de mare importanţă legată de ediţia Noului 
Testament din 1648 este aceea a celor 23 de «predoslovii». Cu excepţia 
Epistolei către Filimon, a Epistolelor II şi III Ioan şi a Apocalipsei, toate 
celelalte cărţi au cîte o scurtă «predoslovie» sau, în limbajul teologic de 
azi, o «introducere» la cărţile respective. Din cele 672 de pagini de text, 
aproximativ 55 pagini cuprind asemenea consideraţii isagogice. După 
părerea cercetătorilor, cele 23 de «predoslovii» la cărţile Noului Testa¬ 
ment sînt originale, neputîndu-se stabili nici o legătură cu lucrările teo¬ 
logice maghiare contemporane, îndeosebi calvine. Probabil s-a folosit 
ediţia latină a Bibliei, apărută la Veneţia în 1587 (Biblia ad vetustissima 
exemplaria), care cuprinde traducerea Fericitului Ieronim, însoţită de 
trimiteri şi scurte consideraţii introductive la fiecare carte. Stilul aces¬ 
tor predoslovii este asemănător cu cel din predoslovia către cetitori, ceea 
ce înseamnă că au un singur autor. Predomină expunerea sistematică, 
logică, cu fraze concise şi clare, cu o grupare metodică a problemelor, 
deci se foloseşte un stil didactic. Predosloviile prezintă scurte date isto¬ 
rice şi geografice asupra oraşelor sau ţinuturilor cercetate de 'Sfinţii 
Apostoli, mai ales în cazul Epistolelor pauline, date despre autori, 

timpul, locul şi limba în care au scris, date asupra cuprinsului cărţii. Se 
face chiar şi etimologia numelor unor autori, din limba greacă sau 
ebraică. în unele predoslovii autorii se angajează în scurte dispute teolo¬ 
gice cu filozofii păgîni, ereticii, catolicii etc. Se introduc unii termeni 
care nu apar în traducerea propriu-zisă (epicurei, papişti, iejuviţi, stemă, 
istorie). Toate acestea ne arată formaţia umanistă a traducătorilor, cîşti- 
gată fie la unele şcoli din Transilvania, fie peste hotare. 

De notat că în aceste «predoslovii^ se făcea amintire şi de unii Sfinţi 
Părinţi şi scriitori bisericeşti (Sfîntul Ioan Gură de Aur, Sfîntul Atanasie 
cel Mare, Fericitul Ieronim, Teofilact al Ohridei etc.), fapt ce ne arată că 
alcătuitorii lor nu erau calvini (nici filocalvini), ci români ortodocşi care 
au lucrat şi la traducerea propriu-zisă. Pe baza cercetărilor relatate aici, 
putem afirma că Noul Testament de îa Alba îulia cuprinde zeci de pa¬ 
gini care pot fi considerate ca primul «manual» de introducere şi de exe¬ 
geză biblică din teologia românească. Trei predoslovii (Marcu, Luca şi 
Ioan) au fost reproduse în Biblia de la Bucureşti din 1688, cu simple mo¬ 
dificări grafice sau schimbări de termeni. Acelaşi lucru se poate observa 
şi în privinţa textului propriu-zis, căci Biblia de la Bucureşti a preluat 
traducerea de la Alba Iulia, mergînd uneori pînă la simplă transcriere 
sau la schimbări neînsemnate de limbă, cerute de însăşi evoluţia ei. A 
fost folosit apoi şi de ediţia Noului Testament de la Bucureşti, din 1703, 
tipărit de Antim Ivireanul (se cunoaşte şi o copie a Noului Testament, un 
manuscris, făcut în Ţara Românească la scurt timp după apariţie). Tra¬ 
ducerea din 1648 a fost apreciată mai tîrziu şi de mitropolitul Andrei 
Şaguna, care s-a folosit de ea în opera de revizuire şi retipărire a Bibliei 
de la Sibiu, din 1856—1858. Sînt dovezi concludente că Noul Testament 
de la Alba Iulia se bucura de o autoritate deosebită între scrierile biseri¬ 
ceşti din secolul al XVII-lea, datorită, în primul rînd, limbii folosite, mult 
apropiată de cea populară. 

Psaltirea de la Alba îulia. La 25 decembrie 1651 a ieşit de sub tipar 
Psaltirea (avînd şi titlul evreiesc Sefer tehilim). 

Ca şi Noul Testament, Psaltirea avea două «predoslovii» nesemnate, 
una adresată principelui Gheorghe Râkoczy II, alta (la sfîrşitul cărţii) 
«către cititori». Din citirea primei prefeţe — mai întinsă — ne dăm sea¬ 
ma că a fost scrisă de un teolog calvin, poate de însuşi superintendentul 
Gheorghe Csulay. 

Fondul şi forma de expunere a acestei prefeţe sînt asemănătoare cu 
ale primei prefeţe a Noului Testament (cea pusă sub numele lui Simion 
Ştefan), ceea ce ne face să afirmăm că sînt scrise de acelaşi autor calvin 
maghiar (probabil iniţial au fost scrise în ungureşte, apoi traduse în rg- 

mâneşte). A doua prefaţă dădea cîteva lămuriri asupra noii ediţii a Psal¬ 
tirii, arătînd că s-a tradus din evreieşte şi din greceşte. 

Şi în Psaltire apar glosări marginale (inclusiv confruntări între tex¬ 
tul ebraic şi cel grecesc). S-a făcut împărţirea în capitole şi versete, fie¬ 
care capitol nvînd un mic rezumat. In privinţa «izvoadelor» folosite, au¬ 
torii celor două prefeţe arătau că s-a tradus din limbile ebraică şi greacă, 
ceea ce nu este exclus. O comparaţie cu Psaltirea Scheiană şi cu Psalti¬ 
rea lui Coresi din 1570 ne arată că au fost utilizate şi acestea. 

Mitropolitul Simion Ştefan a trecut la cele veşnice în vara anului 
1656 (probabil prin iulie), fiind atestat documentar, pentru ultima oară, 
la 22 mai 1656, cînd întărea ca protopop al Hunedoarei pe preotul Ioan. 

Concluziile care se desprind din această sumară prezentare 
sint evidente. Cei treisprezece ani de păstorie ai mitropolitului Simion 
Ştefan au fost ani de necontenite zbuciumâri şi lupte pentru apărarea 
credinţei strămoşeşti în faţa multelor încercări de înstrăinare. Cu mij¬ 
loacele care i-au stat la îndemînâ, cu dîrzenia şi abilitatea sa, ia care 
se adaugă credinţa puternică a păstoriţilor, vlădica Ştefan a ştiut să 
treacă peste orice obstacole, iăsînd culturii româneşti acel dar ne¬ 
preţuit care este Noul Testament din 1648 , Ierarh cu alese preocupări 
cărturăreşti, însufleţit de un cald patriotism, Simion Ştefan se înca¬ 
drează în curentul larg umanisto-renascentist de culturalizare a popo¬ 
rului şi de apărare a Ortodoxiei, reprezentat la noi de marii săi con¬ 
temporani : Ştefan al Ungrovlahiei, Varlaam al Moldovei, iar dincolo 
de hotare, de Petru Movilă al Kievului. 

XXXIV 

MITROPOLIA TRANSILVANIEI 
IN A DOUA JUMĂTATE A SECOLULUI AL XVII-LEA. 
MITROPOLITUL SA VA BRANCOVICI 


După moartea lui Simion Ştefan, în scaunul mitropolitan vacant a 
fost ales protopopul văduv Simion Brancovici din Ineu (jud. Arad), că¬ 
lugărit sub numele de Sava. Amănunte asupra vieţii sale — uneori lip¬ 
site de obiectivitate — aflăm din cronica sîrbească scrisă de fratele său 
Gheorghe Brancovici (c. 1645—1711). Noul mitropolit se trăgea dintr-o 
veche familie sîrbească, venită, se crede, din părţile Herţegovinei, din 
localitatea Korenici, nume care figura uneori şi în titulatura sa. Pe la 
sfîrşitul secolului XVI, familia Brancovici avea întinse proprietăţi în 
comitatele Arad, Zarand şi Timiş. Dintre înaintaşii mitropolitului Sava, 
cunoaştem pe Sava, «episcop de Lipova şi Ineu» (c. 1606—c. 1627) şi pe 
Longhin Brancovici (1628—c. 1643), fratele tatălui său, hirotonit arhie¬ 
reu pentru credincioşii din părţile Lipovei-Ineului de patriarhul ecume¬ 
nic Ciril Lucaris (1628), retras înainte de 1643 la mănăstirea Comana din 
Ţara Românească. Tatăl lui Sava Brancovici, Ioan, slujise în tinereţe ca 
ostaş. A avut patru fii şi două fiice. Cel mai mare era Simion, viitorul 
mitropolit. 

Acesta s-a născut în jurul anului 1620, a învăţat carte în casa pă¬ 
rintească, apoi la mînăstirea Comana. unde era retras unchiul sau Lon¬ 
ghin. De aici, s-a reîntors acasă, s-a căsătorit, avînd şi copii, care au 
murit de mici. De multe ori era nevoit să îmbrace şi haina ostăşească 
din pricina numeroaselor ciocniri pe care le aveau locuitorii din acele 
părţi cu turcii. 

Întîmplîndu-se să moară Grigorie Brancovici, protopopul Ineului, o 
altă rudă, credincioşii de acolo l-au sfătuit să-şi închine viaţa slujirii 
lui Dumnezeu, ca preot-protopop. îndeplinindu-le dorinţa, a plecat în 
Ţara Românească, la unchiul său Longhin, care a stăruit pe lîngă mitro- 

politul Ştefan al Ungrovlahiei să-l hirotonească întru preot. După hiro¬ 
tonie, s-a reîntors la îneu, unde a aflat că soţia îi murise între timp, iar 
bătrîna sa mamă se călugărise, sub numele de Maria. 

Mitropolit al Transilvaniei. A îndeplinit slujba de preot-protopop 
timp de mai mulţi ani, pînă în 1656, cînd soborul de preoţi şi mireni or¬ 
todocşi, întrunit la Alba Iulia, l-a ales în scaunul de mitropolit al Ar¬ 
dealului. A trecut din nou în Ţara Românească, unde, după ce a fost că¬ 
lugărit sub numele de Sava, a fost hirotonit arhiereu în catedrala mitro¬ 
politană din Tîrgovişte, a treia zi după înălţarea Sfintei Cruci din anul 
1656, de către mitropolitul Ştefan, vlădica Longhin Brancovici, episcopii 
ţării şi unii arhierei străini aflaţi în capitala Ţării Româneşti. Încărcat 
cu daruri, primite de la domnitorul Constantin Şerban Basarab şi de la 
mitropolitul Ştefan, s-a reîntors apoi la turma sa din Transilvania, fiind 
primit cu mare cinste în reşedinţa sa de la Alba Iulia. 

La 28 decembrie 1656, a primit diploma de recunoaştere din partea 
principelui Gheorghe Râkoczy II (1648—1660), prin care i se nconda o 
jurisdicţie foarte întinsă, aşa cum n-a avut nici unul din înaintaşii lui: 
Transilvania propriu-zisă, Severinul, Zarandul, Bihorul şi Maramureşul, 
cu excepţia Ţării Făgăraşului şi a cîtorva biserici. Nu era pus sub atîr- 
narea superintendentului calvin şi nici nu i s-au impus cele 15 puncte 
calvine, aşa cum se întîmplase cu Simion Ştefan, în 1643. Acest lucru 
s-ar putea explica atît prin personalitatea sa, — făcînd parte dintr-o fa¬ 
milie de vlădici şi de luptători împotriva turcilor — cît şi prin legăturile 
politice pe care Gh. Râkoczy II le încheiase înainte cu un an cu domnii 
români Constantin Şerban al Ţării Româneşti şi Gheorghe Ştefan al 
Moldovei. 

Păstoria lui Sava, deşi îndelungată, a fost mult tulburată de acţiu¬ 
nea prozelitistă calvină care se ducea printre românii ortodocşi, patro¬ 
nată de înşişi principii Transilvaniei, dar şi de războaiele şi schimbările 
politice petrecute atunci. 

în ce priveşte politica religioasă, notăm că după moartea lui Gheor¬ 
ghe Râkoczy I (11 oct. 1648), văduva sa, Susana Lorantffi, a făcut noi 
încercări pentru atragerea românilor (mai ales a celor din Făgăraş), la 
calvinism. In acest scop, la 2 aprilie 1657, a rînduit nişte «vizitatori» 
(un fel de inspectori calvini), care să cerceteze de două ori pe an toate 
parohiile româneşti din Ţara Făgăraşului, să se intereseze de pregătirea 
preoţilor şi de felul cum îşi desfăşoară activitatea. Cheltuielile lor de 
deplasare şi întreţinere le suportau preoţii şi credincioşii români (în 
1658, de pildă, au fost cercetaţi preoţii şi grămăticii din 39 de sate). A 
doua zi, 3 aprilie 1657, principesa Susana Lorantffi a semnat un nou 

decret, prin care se înfiinţa o şcoală calvină românească în Făgăraş, ală¬ 
turi de biserica şi şcoala reformată maghiară. Decretul respectiv era 
însoţit de o serie de dispoziţii privitoare ia organizarea şcolii, profe¬ 
sori, elevi, inspectori, întreţinere etc. 

Din lectura acestor dispoziţii, rezultă limpede că prin înfiinţarea 
şcolii nu se urmărea altceva decât «ealvinizarea» viitorilor preoţi şi învă¬ 
ţători din Ţara Făgăraşului şi — prin ei — a maselor largi de credincioşi. 
De pildă, se prevedea ca învăţătorul şcolii să fie absolvent al unei şcoli 
reformate maghiare, să înveţe pe elevi Catehismul calvinesc şi cîntările 
calvine folosite în bisericile din Lugoj şi Caransebeş, să traducă rugă¬ 
ciunile calvine în româneşte etc. Se poruncea apoi ca toţi «grămăticii» 
români din Ţara Făgăraşului să frecventeze cursurile acestei şcoli, ur- 
mînd ca după absolvire să funcţioneze ca învăţători şi preoţi în Ţara 
Făgăraşului. Absolvenţii buni învăţau —■ în continuare — şi la şcoala 
latinească. Elevii săraci erau întreţinuţi din contribuţiile preoţilor (cîte 
25 de bani şi o găină) şi ale satelor (cîte 25 de bani) din Ţara Făgăraşului. 

Cu toate scopurile de calvinizare şi maghiarizare urmărite de a- 
ceastă şcoală, trebuie să recunoaştem că ea s-a numărat printre cele 
dintîi şcoli sistematice româneşti. A dăinuit pînă către anul 1700, dînd 
mai multe generaţii de cărturari români. Politica de calvinizare a fost 
continuată şi în anii următori, cum vom relata mai jos. 

Pe plan politic, menţionăm faptul că în ianuarie 1657, ambiţiosul 
Gheorghe Râkoczy II pornea o expediţie în Polonia, în vederea cuce¬ 
ririi tronului acestei ţări. Expediţia :s-a încheiat cu înfr înger ea lui Râ¬ 
koczy. Tot atunci, Poarta otomană a poruncit «staturilor» (dietei) tran¬ 
silvane să aleagă un nou principe. La 2 noiembrie 1657 a fost ales Fran- 
cisc Redey, pe care Poarta a refuzat să-l recunoască. La începutul anu¬ 
lui 1658, a fost reales Gheorghe Râkoczy, care a făcut apel la trupele 
austriece să se ridice împotriva turcilor. Acest fapt a provocat o cum¬ 
plită expediţie de jaf întreprinsă de turci — cu ajutor de la tătari şi ca¬ 
zaci — în Transilvania. Turcii au izbutit acum să impună ca principe 
pe Acaţiu Bare sui (august 1658—31 decembrie 1660), fost ban al Lugo¬ 
jului şi Caransebeşului, care le-a cedat Ineul, Lugojul şi Caransebeşul, 
ureînd şi haraciul la 40.000 de galbeni. In acelaşi timp, o altă dietă, în¬ 
trunită la Tg. Mureş, a declarat că rămîne credincioasă lui Gh. Râkoczy, 
astfel că existau acum doi principi. Transilvania devine teatrul de lupte 
pentru satisfacerea unor ambiţii personale. In mai 1660, în lupta de pe 
Someşul Mic, Gh. Râkoczy a fost înfrînt şi rănit grav, sfîrşindu-şi zilele, 
în luna următoare, la Oradea. 

în ianuarie 1661, staturile ardelene au ales ca principe — în locul 
lui Barcsai — pe Ioan Kemeny, fostul comandant ,a:l trupelor Iui Râkoczy, 
care a continuat politica sa antiotomană. Rarosai a fost prins şi omorît 
din porunca lui Kemeny, în iulie 1661. în vara anului 1661, turcii au 
pătruns din nou în Transilvania, impunînd staturilor transilvane alegerea 
ca principe a lui Mihail Apaffi (14 sept. 1661—15 apr. 1690). 

în astfel de împrejurări, desigur că şi păstoria mitropolitului Sava 
nu s-a putut desfăşura în linişte. De pildă, în cursul expediţiei turceşti 
din 1658, au fost arse şi jefuite catedrala şi reşedinţa mitropolitană din 
Alba Iulia. 

Voind să-şi consolideze poziţia prin cîştigarea preoţimii ortodoxe, 
Acaţiu Barcsai a dat, la 9 ianuarie 1659, o nouă diplomă de confirmare 
lui Sava, acordînbu-i jurisdicţia şi asupra Ţării Făgăraşului, pe lingă te¬ 
ritoriile amintite în diploma lui Gh. Râkoczy II. în luna următoare, Sava 
înfăţişa dietei transilvane, întrunită la Bistriţa, starea deplorabilă a cle¬ 
rului ortodox, din pricina contribuţiilor fiscale. Urmarea a fost că Ia 15 
martie 1659, Barcsai scutea pe preoţii români de toate îndatoririle fiscale 
pe care le aveau faţă de vistieria ţării. 

La 20 martie 1659, printr-un decret deosebit, erau acordate aceleaşi 
scutiri preoţilor din Ţara Făgăraşului, accentuînd obligaţia acestora, 
precum şi a tuturor preoţilor români transilvăneni, de a sta sub asculta¬ 
rea mitropolitului Sava. 

In ciuda acestor privilegii acordate de Acaţiu Barcsai, vlădica Sava 
înclina totuşi spre politica antiotomană a lui Gheorghe Râkoczy. Aşa se 
explică faptul că în 'iulie 1659, după ce Barcsai a izbutit să intre în Alba 
Iulia, Sava nu mai era în scaunul mitropolitan, locul sau fiind luat de 
Ghenadie III, care se intitula «arhiepiscop de Bălgrad, Maramureş şi a 
toată Ţara Ardealului». Se pare că acesta era rus de origine, din Putiv- 
lia, oraş din părţile de sud-vest ale Rusiei, numit din botez Gheorghe, 
fost preot în Alba Iulia. Aşa se explică faptul că în decretul de confir¬ 
mare dat de Acaţiu Barcsai în Sibiu, la 15 februarie 1660, era numit «Ge- 
orgius Putivlensis Moscovita». 

Prin acelaşi decret, noul mitropolit era îndatorat să respecte o se¬ 
rie de condiţii, asemănătoare celor impuse lui Simion Ştefan în 1643. 
Totodată se arătau şi motivele care au dus la înlăturarea lui Sava din 
scaun : neîndeplinirea condiţiilor impuse şi amestecul în treburile pu¬ 
blice ale ţării. Dar, cu toate că era înlăturat, a continuat totuşi să se 
menţină în drepturile sale şi să locuiască în Alba Iulia, de unde trimi¬ 
tea o scrisoare bistriţenilor, în decembrie 1659. înseamnă că acum fie¬ 
care principe îşi avea mitropolitul său : Gh. Râkoczy pe Sava, iar Aca- 

ţiu Barcsai — retras în Sibiu — pe Ghenadie. Probabil acesta a şi murit 
de holeră, la Sibiu, în vara anului 1660. Se pare că în anul 1660, vlădica 
Sava a fost trimis de Gh. Râkoczy într-o misiune la cazacii din Ucraina 
şi de acolo la Moscova, la ţarul Alexei Mihailovici (1645—1676). Dato¬ 
rită morţii lui Râkoczy (8 iunie 1660), n-a mai ajuns în Ucraina şi la 
Moscova, ci s-a reîntors în Transilvania. La 21 septembrie 1660, în ca¬ 
litate de «vlădică de Bălgrad şi de toată ţara Ardealului», Sava întărea 
o singhelie protopopului Ianăş din Hunedoara. La 18 aprilie 1661, che¬ 
ma la judecată — printr-un răvaş întărit cu pecetea Mitropoliei — pe 
un oarecare «Mije Mihai din Bungard cu fata sa, ce a fost măritată după 
popa Petru». 


Amintim faptul că cele trei pomelnice cunoscute ale Mitropoliei 


Transilvaniei pomenesc şi pe un vlădică Daniil. Istoricii l-au identificat 


cu călugărul Daniil, traducătorul Pravilei Mari de Ia Tîrgovişte din 1652. 
Desigur, păstoria lui a fost efemeră, prin anii 1660—1661, impus de unul 
din principii de atunci (poate de Acaţiu Barcsai, după moartea lui Ghe¬ 
nadie, sau de Ioan Kerneny). Dar, la 20 aprilie 1662, Daniil era numit de 
Mihail A paf fi, cu «episcop» pesite bisericile româneşti din Ţara Făgăra¬ 
şului. Nu ştim însă cît a durat păstoria lui în părţile Făgăraşului. Mai 
târziu, a ajuns episcop la Strehaia (1672:—1679), iar spre sfârşitul vieţii 
s-a retras la schitul Babele din părţile Vrancei, unde a şi murit, în 1688. 

Alegerea lui Mihail Apaffi ca principe al Transilvaniei, la 14 sep¬ 
tembrie 1661, a însemnat pentru mitropolitul Sava o nouă luptă pentru 
menţinerea în scaunul vlădicesc. Se cunoaşte o scrisoare a protopopi¬ 
lor români, cu data de 12 martie 1662, prin care rugau pe noul principe 
să-1 menţină pe Sava în scaun. De fapt, la 23 aprilie 1662, primea din 
partea Iui Apaffi, diploma de confirmare în scaunul mitropolitan. De 
data aceasta, Ţara Făgăraşului era scoasă de sub jurisdicţia sa, pe care 
o încredinţase, cu trei zile mai înainte, lui Daniil. 


Din 1662 pînă în 1680, Sava Brancovici a păstorit fără întrerupere. 
La 1 septembrie 1663, Mihail Apaffi a întărit decretul dat de Barcsai la 
15 martie 1659, privind scutirea preoţilor români de dări. O altă grijă a 
lui Sava Brancovici a fost aceea a refacerii catedralei sale mitropolita¬ 
ne, care era distrusă în urma expediţiilor turceşti şi pe care le-am amin¬ 
tit mai sus. 


Dar nu peste mult timp, vlădica Sava a ajuns la neînţelegeri cu prin¬ 
cipele şi cu ceilalţi cîrmuitori calvini ai Transilvaniei. Astfel, în 1667, 
principele poruncea protopopilor filocalvini Ioan Zoba din Vinţ şi Toma 
Topai din Alba Iulia, precum şi mirenilor Dimitrie Logofătul şi Gheor- 
ghe Chira -— numiţi mai dinainte ctitori şi juraţi ai mînăstirii din Alba 

Iulia — sa ceară socoteală mitropolitului de toate veniturile încasate de 
la începutul păstoririi sale şi să ia măsuri pentru deschiderea unei şcoli 
şi pentru reînfiinţarea tipografiei. Cerea de asemenea să fie ascultaţi 
preoţii români care ar fi suferit vreo nedreptate din partea mitropolitu¬ 
lui. 

Călătoria in Rusia. Deşi era într-o situaţie grea, vlădica a obţinut 
totuşi din partea lui Mihail Apaffi îngăduinţa de a face o călătorie în 
Rusia, aşa cum făcuseră pe vremuri unchiul său Longhin şi mitropolitul 
Ilie Iorest. A plecat din Alba Iulia pe la începutul anului 1668, avînd 
asupra sa o scrisoare de recomandare din partea lui Apaffi, cu data de 
18 ianuarie 1668. Era însoţit de fratele său Gheorghe, arhidiaconul Ioan, 
diaconul Stoica, doi nepoţi şi şase slujitori. Pe la mijlocul lunii februa¬ 
rie era la Iaşi, de unde a trecut în Polonia. Aici a primit o scrisoare din 
partea regelui Jan Kuzimie'rz (1648—1668) către ţarul Alexei Mihaido- 
vici. Către sfîrşitul lunii mai a ajuns la Moscova, fiind primit de ţar, 
într-o primă audienţă, la 31 mai 1668. A prezentat ţarului mai multe da¬ 
ruri (o icoană a Sfintei Treimi, cruci etc.), primind, la rîndul său, felurite 
danii, în bani şi obiecte. în ziua următoare, a depus la biroul ambasado¬ 
rilor din Moscova o scrisoare (memoriu), în care reafirma necesitatea 
unirii tuturor popoarelor creştine din Răsărit împotriva cotropitorilor 
otomani. «Este, în părţile acestea, : — scria el — mare mulţime de creş¬ 
tini pravoslavnici : sîrbi, bulgari, români.; toţi aceştia aşteaptă să fie 
de undeva năvală a creştinilor asupra blăstămatului de turc, căci sînt 
în mare lipsă, năcaz şi strîmtoare». în ziua de Sfinţii Apostoli Petru şi 
Pavel, mitropolitul Sava a slujit în biserica Uspenia din Moscova, ală¬ 
turi de patriarhii Paisie al Alexandriei şi Macarie al Antiohiei, pre¬ 
zenţi la lucrările sinodului convocat în 1666—1667, pentru judecarea pa¬ 
triarhului rus Nicon. A mai zăbovit la Moscova pînă în luna august, cînd 
a fost primit într-o nouă audienţă de ţar, primind alte ajutoare în bani 
pentru nevoile Bisericii pe care o păstorea. I s-a dat şi un hrisov, prin 
care i se îngăduia — lui şi urmaşilor —■ să meargă în Rusia, după aju¬ 
toare, din 7 în 7 ani. Spre sfîrşitul lunii august a părăsit Moscova, fiind 
condus pînă la Smolensk de căpitanul streliţilor din Moscova. Ajuns 
în localitatea de graniţă Zverevici, adresa o scrisoare de mulţumire ţa¬ 
rului. în octombrie era în Varşovia, iar către sfîrşitul anului 1668, sosea 
la reşedinţa sa din Alba Iulia. 

După reîntoarcerea din Rusia, pentru mitropolitul Sava a început 
o perioadă de asupriri din partea lui Mihail Apaffi şi a celorlalţi cîrmui- 
tori calvini, care şi-au dat seama că prin călătoria în Rusia i-a crescut 
încrederea în biruinţa Ortodoxiei şi hotărîrea de a rămîne statornic în 

credinţa strămoşească şi în toate rânduielile ei. ISe adăuga ia aceasta şi 
teama lui Apaffi — om de încredere al turcilor — că Sava urmărise în 
călătoria sa şi interese de natură politică. De aceea, la 20 februarie 1669, 
îndemnat de superintendentul calvin Petru Kovâsznai, Apaffi a dat un 
decret, prin care i s-au impus lui Sava noi îndatoriri, în esenţă identice 
cu cele impuse lui Simion Ştefan, în 1643. 

Cea mai grea îndatorire era aceea a punerii mitropolitului sub as¬ 
cultarea superintendentului calvin «atît în hirotonirea preoţilor şi a pro¬ 
topopilor, precum şi în destituirea celor nevrednici sau primirea îndărăt 
a celor ce făgăduiesc îndreptarea vieţii... în convocarea şi conducerea 
sinodului general românesc» etc. 

De asemenea, i se cerea să înfiinţeze şcoli româneşti, să reînfiinţeze 
tipografia, în care să publice cărţi noi, să se săvîrşească slujbele numai 
în româneşte. 

Cu toate că aceste măsuri păreau favorabile Bisericii Ortodoxe, 
totuşi, prin ele nu se urmărea decît calvinizarea ei treptată. Dîndu-şi 
seama că prin reînfiinţarea tipografiei nu se urmărea altceva decît ti¬ 
părirea de cărţi calvinizante, vlădica Sava a ţinut-o ascunsă ani de zile. 

fn anul 1670, mitropolitul Sava a făcut un drum în Ţara Româneas¬ 
că, unde Antonie Vodă din Popeşti (1669—1672) cu vlădicii ţării şi bo¬ 
ierii din divan — printr-un hrisov cu data de 25 aprilie 1670 — i-au în¬ 
tărit o danie anuală de 6000 de aspri, pe care au avut-o şi unii dintre 
înaintaşii săi. 

în anii următori, se cunosc cîteva vizite canonice pe care le-a fă¬ 
cut în felurite parohii ale întinsei sale eparhii. Astfel, în 1672, sfinţea 
mînăstirea Moisei din Maramureş, —• se pare renovată atunci — peste 
doi ani sfinţea biserica din Vlădeni, lingă Braşov, iar -în 1675 era în 
Braşov/ pentru împăcarea unor neînţelegeri dintre preoţii de la biserica 
Sfîntul Nicolae din Şchei. 

Dar odată cu aceste bucurii, se iveau şi necazurile. La 14 iunie 1674, 
Mihail Apaffi poruncea ca mitropolitul ortodox, protopopii, preoţii şi 
toate bisericile româneşti să fie puse sub ascultarea noului superinten- 
dent calvin Gatspar Tiszabecsi. Acesta turma «-să aibă ide grijă de toate 
bisericile româneşti şi să le cîrmuiască după cunoştinţa sufletului său». 
Mitropolitul era îndatorat «să meargă înaintea numitului domn pişpe- 
cului (episcop n.n.), cel de legea calvinească, oricînd îl va chema, în 
orice loc Ifădînd el vizitaţiile sale, almintretea de pedeapsă nu va scăpa». 
Era limpede că principele urmărea însăşi desfiinţarea Bisericii româ¬ 
neşti. Dar, cu abilitatea sa cunoscută, mitropolitul Sava a ştiut să treacă 
şi peste aceste noi umilinţe pe care i le pregătea Apaffi. 

«Sinodul» mitropolitului Sava. In anul 1675, vlădica a convocat o 
adunare sau «sinod» la Alba Iulia, la care au fost chemaţi juraţii scau¬ 
nului mitropolitan şi protopopii eparhiei. Soborul a adus o seamă de 
hotărîri privitoare la înviorarea vieţii moral-religioase a preoţilor şi 
credincioşilor români din Transilvania. După conţinutul lor, măsurile 
luate ar putea fi împărţite în patru grupe : 

1. Măsuri privitoare ia slujbele bisericeşti. Printre altele, se-preci¬ 
za : «Cuvîntul lui Dumnezeu trebuie să se vestească în rumăneşte, creş¬ 
tinilor în biserică şi unde va trebui şi va fi de lipsă şi care cărţi săntu 
scrise şi scoase pre limba rumănească, să se cetească şi să se înveţe în 
biserică creştinilor şi într-alte locuri unde va fi de lipsă...». «Popii cari 
nu se nevoiesc cu românie ci tot cu sîrbie... aceia cu un cuvînt să se 
oprească din popie». Preoţii erau îndatoraţi să slujească în duminici şi 
sărbători, precum şi în zilele de miercuri şi vineri, iar în timpul posturi¬ 
lor zilnic. Cei de la oraşe precum şi cei «de pe la biserici unde sînt mai 
cu dobîndă şi plată li se dă mai bună», erau îndatoraţi să slujească 
zilnic. 


2. Masuri pentru disciplinarea preoţilor. în afară de îndatoririle pri¬ 
vitoare la săvîrşirea sluj beilor in româneşte, în duminici, sărbători şi zile 
de post, se prevedeau şi alte dispoziţii privitoare la starea religios-mo^ 
rală a clerului. De pildă : «care popă se va face vornic pe la nunte şi va 
juca ori va umbla beat prin t'îrg, ori va umbla la crlişme.,., sa I se ia popia». 
«Care popă va cununa noaptea, au frăţie, au fugiţi din alt popor, sau 
făcători de rău, carii nu şi-au plinit pocania, să i se ia popia». Mitropo¬ 
litul era îndatorat să facă vizite canonice, iar protopopii să suprave¬ 
gheze purtarea preoţilor şi să aşeze preoţi în parohiile vacante. „Se pre¬ 
ciza, de asemenea ca : «protopopul să nu primească nici un preot în po¬ 
por pînă mu va duce carte de la protopopul unde a fost înainte, cum 
s-au purtat; nici un popă fără ştirea protopopului să nu se tocmească, 
iar care se va tocmi fără ştire, să fie oprit din popie». 


3. Măsuri pentru înlăturarea superstiţiilor, mai ales a celor legate de 
cultul morţilor. Menţionăm aici următoarele : «Cînd cheamă creştinii pe 
popa la bolnavi să-i cuminece şi nu vor să iasă după popa din casă, acolo 
popa să nu meargă la morţii casei; molitvă să nu facă nici -oaselor, 
nici hainelor, nici oi sau vaci preste mort să nu dea, au găini, iară în 
lături pot du ; picioarele dobitoacelor să nu le spele, nici să le arză cu 
lumina în frunte şi colac preste groapă să nu idea, banul în groapă să 
nu se arunce ; muierile să nu ţipe pe uliţă ; cari nu vor să-şi îngroape 
morţii lunea sau miercurea, la aceia popii să nu meargă ; cari oameni sau 
muieri vor face foc în curte la Joi Mari sau la Blugoveştemii şi vor să 

pună masă şi pîine şi zic că vin morţii să se încălzească şi aruncă apă 
pr-e pajişte să bea morţii, pre acei îi vor da şpaniilor, să {=* dacă) noi să 
vor lăsa; sărbătorile drăceşti, marţia şi miercurea, cine va ţine, acela să 
şedea şpanilor, să {= dacă) nu s ( e voa: lăsa...». Ca o (disp-ozitie generală se 
prevedea ca preoţii «de bobonoşaguri {= superstiţii) ce nu este scris 
la tipic, să nu se ţie». 

4. Măsuri impuse credincioşilor. Erau îndatoraţi să înveţe Tatăl nos¬ 
tru, Crezul şi -cele 10 porunci, să cerceteze biserica, să se împărtăşească 
de patru ori pe an, să plătească preoţilor pentru slujbele săvîrşite, să-şi 
trimită copiii la biserică, unde preotul îi va catehiza după slujbă. 

Din această simplă înfăţişare a hotărîrilor adoptate de soborul din 
1675, reiese că mitropolitul Sava era preocupat de ridicarea Bisericii sale 
la un nivel cultural şi moral cît mai înalt, ca şi de înlocuirea limbii sla¬ 
vone în cult cu cea românească. 

Profîtînd de faptul că în T 675 fratele său Gheorghe Brancovici a fost 
numit reprezentant (capuchehaie) al lui ’Mihail Apaffi pe lingă Poarta 
otomană (i-a dăruit chiar o moşie, la Vinţul de Jos), vlădica Sava a pu¬ 
tut obţine din partea lui noi drepturi pe seama Bisericii sale. Astfel, la 
30 decembrie 1675, a dat o diplomă, prin care dispunea ca protopopii, 
preoţii şi bisericile româneşti să nu mai fie luate- de sub jurisdicţia lui 
Sava Brancovici «vrednicul episcop al bisericilor româneşti, sîrbeşti şi 
greceşti de sub stăpînirea noastră, care locuieşte în mlnăstirea ce se 
află în Bălgrad». în anul următor — la 12 august 1676 — a obţinut de 
la Apaffi un decret, potrivit căruia preoţii saşi luterani erau opriţi să 
mai ia dijme de la preoţii români. Iar la 23 octombrie 1678 şi la 4 oc¬ 
tombrie 1679, a primit un nou decret, din partea lui Apaffi, în care se 
arăta că, deşi s-au ridicat numeroase acuze împotriva liii, totuşi i se re¬ 
cunosc toate drepturile şi atribuţiile sale arhiereşti, inclusiv dreptul de 
a încasa dările de la preoţii săi. 

Este vrednic de menţionat şi faptul că în timpul păstoririi lui Sava 
Brancovici, prin anii 1679—1680, s-.a întocmit Zaconicul, un «statut» de 
organizare al Bisericii ortodoxe româneşti din Transilvania în secolele 
Xvi—XVII (se ocupa cu atribuţiile soborului mare, soborului mic, de 
protopopi, preoţi etc.). Deşi s-a afirmat că autorul Zaconicului a fost 
însuşi vlădica Sava, noi credem că el numai a poruncit să se fixeze în 
scris rînduielile mai vechi privitoare la organizarea Bisericii transil¬ 
vane. 

Deşi la prima vedere se părea că legăturile dintre mitropolit şi A- 
paffi erau bune, în realitate deveneau tot mai încordate. Situaţia i s-a 
înrăutăţit după ce a ajuns şupermtendenţ Mitei] T6foi, fostul predica- 

tor de la curtea lui Apaffi, un calvin convins, om cult, cu studii în An¬ 
glia şi Germania. Se adăuga şi faptul că tocmai atunci se descoperise 
un complot îndreptat împotriva lui Mihail Apaffi, condus de Paul Beldy. 
Printre 'aderenţii lui Beldy se afla şi Gheorghe Bramcovlei, lucru pe oare-1 
recunoaşte el însuşi în Cronica sa. Nbar fi exclus ca la mişcarea 'anti- 
apaffiană să fi aderat şi mitropolitul Sava, fapt care i-a agravat şi mai 
mult situaţia. Aşa ne putem explica grabnicele măsuri de cercetare şi 
judecare a cazului său. 

Din porunca lui Apaffi, la 2 iunie 1680 s-a constituit un «scaun de 
judecată» la Alba Iulia. Preşedinte era Paul Alvinczi din Vurpăr, pre¬ 
fectul bunurilor fiscale din Transilvania, iar printre membri se numă¬ 
rau : protopopul calvin Ioan Veresmarty din Benic, protopopul român 
Ioan Zoba din Vinţ, notarul soborului mare, un cunoscut filocalvin şi 
duşman al mitropolitului, «împreună cu alţi bărbaţi — mireni şi din 
ceata bisericească — ştiutori de legi», în total 101 persoane. Primul a- 
cuzator era super intendentul Mihail Tofoi, reprezentat prin Ştefan Paloş. 
Apărătorii mitropolitului erau : fratele său Gheorghe şi negustorul «grec» 
(macedoromân) Ioan Patăr (Pater Ianoş). 

în aceeaşi zi s-a pronunţat sentinţa de destituire a mitropolitului 
— redactată în ungureşte — în care era învinuit că a dus o viaţă imo¬ 
rală şi că a neglijat mînăstirea din Alba Iulia şi tipografia. Pe baza a- 
cestor învinuiri nedrepte, Sava Brancovici «cel pînă acum vlădică al 
românilor, să se lapede şi din dregătoria episcopească şi din cea preo¬ 
ţească, pe temeiul canoanelor 80 şi 81 ale bisericii calvine din Ardeal şi 
canonul 75 al legii româneşti şi ca persoană infamă să se dea în mîna 
magistratului din afară al Măriei Sale Craiului, să facă cu el după A- 
probatae Constitutiones», partea I, tit. I, art. 3, însă aşa ca, făcîndu-se a- 
cestea, sa fie dator a da seama de averile mînăstirii Bălgradului». Iată, 
dar, că mitropolitul ortodox era judecat după «canoanele» calvine 1 Vor¬ 
bind despre osîndirea lui Sava, cronicarul maghiar Mihail Cserei (1668 
1756) relatează ca Ioan Zoba din Vinţ a fost «mituit cu daruri» de 
principe, ca să-l învinuiască pe Sava de imoralitate. Acelaşi cronicar 
spune că «au prădat întreagă averea» mitropolitului şi că l-au silit să 
plătească 3000 de taleri, pentru procurarea cărora a trimis pe fratele 
său Gheorghe în Ţara Românească. 

Chiar în ziua în care .s-a dat sentinţa, Apaiffi a adresat o scrisoare 
Sfatului orăşenesc din Sibiitr cerînd imediata sigilare a bunurilor avute 
de cei doi fraţi Brancovici în casa în care locuiau la Sibiu. Peste cîteva 
zile, doi trimişi ai lui Apaffi au făcut inventarierea şi sigilarea acelor bu¬ 
nuri. între altele, s-au găsit 14 saci cu cărţi şi o tipografie cu toate insfru- 

mentele ei, apoi alte numeroase cărţi româneşti, maghiare şi latine, pre¬ 
cum şi «un ziar legat în piele», probabil jurnalul său personal, care, 
daca s-ar fi păstrat, ar fi constituit un însemnat izvor de informaţii pri¬ 
vitoare la arhipăstoria sa. Alte bunuri — mai ales cărţi — s-au aflat la 
reşedinţa sa din Alba îulia. Se desprinde de aici că mitropolitul Sava 
avea o frumoasă bibliotecă, ceea ce reflecta preocupările sale cărtu¬ 


răreşti. 

După judecată, vlădica Sava a fost închis, fapt relatat de mai mulţi 
contemporani. De pildă, Mihail Cserei, pe care l-am pomenit mai sus, 
relatează că era scos din închisoare numai în cămaşă şi bătut pînă cînd 
«se rupea cămaşa... şi carnea de pe trupul lui». Aceleaşi lucruri le rela¬ 
tează un cronicar sas, pastorul Andrei Gunesch din Petreşti. 

La scurt timp după judecarea şi întemniţarea lui Sava, au început 
să se facă felurite încercări pentru eliberarea lui. De pildă, fratele său 
Gheorghe, plecat în Ţara Românească, a cerut sprijinul domnitorului 
Şerban Cantacuzino. Acesta, prin Constantin Brîncoveanu, trimisul său 


la Poartă, a încheiat o înţelegere cu adversarii politici ai lui Apaffi 
(Ladislau Csaky şi Cristofor Pasko) aflaţi la Constantinopol, în care se 
prevedea că în cazul înlăturării lui, să se dea libertate credinţei orto¬ 
doxe în Transilvania, iar «pe înţeleptul domn mitropolitul Sava, care a 
fost închis fără vina de guvernul tiranic al iui Apaffi, să-l restabilească 
în dregătoria sa cea de mai înainte îşi să i se reintegreze cinstea (defăi¬ 
mată». Acelaşi Mihail Oserei scria în Cronica sa că Şerban Vodă ar fi 


declarat că e gata să cheltuiască 500.000 de taleri pentru înlăturarea 
lui Apaffi din scaun, ca, în felul acesta, să răzbune nedreptatea făcută 
mitropolitului. 


Desigur, principele Apaffi nu putea rămiîne străin de uneltirile în¬ 
dreptate împotriva lui. Toate acestea l-au determinat să-l elibereze pe 
mitropolitul Sava, pentru a înlesni, în felul acesta, o apropiere de Şerban 
Cantacuzino. Bătrîn şi bolnav, vlădica Sava n-a mai trăit mult timp, ci 
a trecut la cele veşnice, probabil în aprilie 1683. La 1 mai 1683, fratele 
său Gheorghe dăruia bisericii din Veştem o Evanghelie, pe care lăsa o 
însemnare, cu rugămintea ca preoţii acelei biserici să pomenească la 
liturghie şi pe «răposatul Sava Brancovici, mitropolitul Ardealului...». 

Din cele expuse, rezultă că mitropolitul Sava Brancovici a păsto¬ 
rit, aproape un sfert de veac, în împrejurări din cele mai grele. Perso¬ 
nalitatea lui o conturează atît luptele necontenite pe care a trebuit să 
le poarte cu duşmanii credinţei ortodoxe, cît şi suferinţele pe care le-a 
îndurat la sfârşitul vieţii şi pe oare !le-a suportat eu demnitate 
şi eu resemnare creştinească. Vorbind despre suferinţele şi 

moartea isia mucenicească, Samuil Miau seria: «Tot norodul 
şi clerul românesc ca un lucru adevărat ţine r cum de la cei bătrîni au 
luat, că Sava. acesta toate întîmplările acestea le-a păţit pentru cre¬ 
dinţă, că s-a împotrivit crezului calvinesc şi l-a lepădat şi n-a vrut a. se 
uni cu acela». 

Pentru toate acestea — ţinînd seama de viaţa lui curată, de stator¬ 
nicia isa în Ortodoxie şi ide lupta pentru apărarea ei —, Sfîntul Sinod al 
Bisericii Ortodoxe Române — în şedinţa sa din 28 februarie 1950 —- 
a hotărît ca mitropolitul Sava să fie cinstit ca sfînt mărturisitor în în¬ 
treaga Biserică Ortodoxă Română, împreună cu înaintaşul său în scaun, 
Ilie Iorest, Canonizarea lor solemnă s-a făcut la Alba Iulia, la 21 octom¬ 
brie 1955, iar prăznuirea li se face, în Biserica noastră, în fiecare an, la 
24 aprilie. 

Urmaşii lui Sava Brancovici. Mitropolitul Iosiî Budai. înainte de 24 
iunie 1680, soborul mare al tuturor protopopilor a ales un nou mitropolit, 
în persoana lui Iosiî Budai din satul Pişchinţi (jud. Hunedoara). Se pare 
că era călugărit în Moldova. A fost hirotonit arhiereu la Bucureşti, de 
către mitropolitul Teodosie al Ungrovlahiei, asistat de doi episcopi greci 
(23 august 1680). 

După hirotonire, s-a reîntors la credincioşii săi din Transilvania, 
primind şi o scrisoare din partea lui Şerban Vodă Cantacuzino către 
principele Mihail Apaffi (4 septembrie 1680). Confirmarea lui de către 
principe s-a făcut abia la 23 decembrie 1680, cînd i s-au impus 19 în¬ 
datoriri (condiţii) calvine (cele 15 impuse lui Simion Ştefan în 1643, la 
care se adăugau şi cele 4 impuse lui Sava Brancovici la 20 februarie 
1669). Din scurta lui activitate ca mitropolit, ştim numai că a făcut unele 
vizite canonice în părţile Bistriţei, în lunile ianuarie-februarie 1681. A 
murit către sfîrşitul anului 1681 sau începutul celui următor. 

Mitropolitul Ioasaf. In dorinţa de a stăvili acţiunea prozelitistă cal¬ 
vină, Şerban Cantacuzino a căutat să impună pe scaunul de mitropolit 
al Transilvaniei un ierarb care să nu accepte nici o abatere de la ade¬ 
vărurile de credinţă ortodoxe. De aceea, a recomandat lui Apaffi pe ie¬ 
romonahul grec Ioasaf — originar din Ahiaia — 'trecând deci peste obi¬ 
ceiul alegerii mitropolitului de către soborul protopopilor ardeleni. 

în timp ce Apaffi se găsea la lucrările dietei transilvane,. întrunită la 
Făgăraş (17 februarie—14 martie 1682), a fost cercetat de Ioasaf, pe care 
l-a şi numit. A fost trimis apofla3ucureşti, unde a fost hirotonit arhiereu 
de către mitropolitul Teodosie, la 2 aprilie 1682. 

Numirea lui Ioasaf direct de către principe, fără consultarea sobo¬ 
rului mare, a produs nemulţumiri în rîndul preoţilor şi protopopilor 



MITROPOLITUL SAVA BRANCOVICI 


89 


transilvăneni. La nemulţumirea lor se adăuga şi cea a superintenden- 
tuiui calvin Mihall Tofoi, întraicît Ioasaf respingea orice încercări de 
calvinizare a Bisericii care-i fusese încredinţată spre cîrmuire. 

Chiar în timpul şederii lui Ioasaf la Bucureşti, în vederea hiroto¬ 
nirii, fdţiva protopopi români filocalvini, în frunte cu Io an Zoba dinVinţ, 


s-aru prezentat Ia Apaffi, prote stând împotriva numirii liui Ioasaf. Princi¬ 
pele a delegat pe Gâspăr Diosy, judecătorul suprem al comit atu,lui Alba, 
să facă o cercetare. Au fast audiaţi ca martori patru preoţi. în acest timp, 
Ioasaf s-a reîntors din Ţara Românească de la hirotonie. 

Odată înscăunat la Alba Iulia, Ioasaf a început să facă rînduială 
în Biserică, înlăturînd nouă protopopi, unii învinuiţi de felurite abateri, 


alţii prieteni ai calvinilor. Din această pricină, mişcarea pornită împo¬ 
triva lui Ioasaf s-a accentuat. Pînă şi saşii din Sebeş s-au amestecat în 
această agitaţie, cerînd superdntendentului Mihail Tofoi şi -unor funcţio¬ 
nari de stat să li se admită preoţilor români alegerea unui mitropolit, 
potrivit vechiului obicei. 


în urma stăruinţelor depuse pentru înlăturarea lui Ioasaf, s-a con¬ 
vocat un sobor ide judecată la Alba Iulia, în casa nobilului Pavel Szocs, 
la 12—13 iulie 1682. Cu acest prilej au fost audiaţi 16 martori — desigur 
oameni ai autorităţilor de stat calvine — care au răspuns la 8 întrebări. 
Mitropolitului i s-au adus mai multe învinuiri: că este grec şi nu cu¬ 
noaşte suficient limba română, că a ajuns mitropolit împotriva obiceiu¬ 
lui Bisericii Ortodoxe din Transilvania, prin simonie, că nesocoteşte 
învăţătura calvină şi că a înlăturat mai mulţi protopopi din slujbă. Cu 
toate că o notă de pe actul încheiat cu acest prilej menţiona că Ioasaf 
a renunţat la scaunul vlădicesc, el şi-a continuat activitatea. Daca îm¬ 
potriva isia au fost numai oîţiva preoţi, oameni de încredere ai lui T6foi, 
majoritatea preoţilor români erau de partea lui. Dintr-o scrisoare adre¬ 
sată de trei preoţi români lui Apaffi, la 20 mai 1683> rezultă că nu cu 
mult înainte a .avut lac un sobor la Sighişoara, ila <care au participat 223 
de preoţi şi cîţiva protopopi, cînd s-a pus din nou problema mitropo¬ 
litului Ioasaf. Ei declarau că majoritatea preoţilor doreau să-l aibă mi¬ 
tropolit pe Ioasaf. |In mijlocul acestor frămîntări, vlădica a trecut la cele 
veşnice, către sfârşitul anului 1683. 


Mitropolitul Sava III din Veştem. în locul său, soborul protopopi¬ 
lor, .convocat ,1a Alba Iuîia pentru 24 ianuarie 1684, prezidat de Gâspăr 
Diosy, judecătorul suprem al comitatului Alba, a ales un nou mitropolit 
al românilor transilvăneni, şi anume pe preotul Sava din Veştem (jud. 
Sibiu). Ca şi înaintaşii săi, a fost hirotonit la Bucureşti,- de mitropolitul 
Teodosie, primind mai multe cărţi de slujbă din partea lui Şerban Can- 

tacuzino, pe care el le-a dăruit unor biserici ardelene (Evanghelia dă¬ 
ruită bisericii din Tilişca, cu prilejul tîrnosirii ei, la 16 octombrie 1684, 
Evanghelie şi Apostol bisericilor din Alba Iulia şi Daia). Păstoria lui 
a fost destul de scurtă, căci a murit în vara anului 1685. 

Mitropolitul Variaam. îndată după moartea lui Sava III, Şerb an Can- 
tacuzino a recomandat lui Mihail Apaffi (la 1 septembrie 1685) ca mi¬ 
tropolit pe un preot Ieremia, «om vrednic şi învăţat» şi desigur bun or¬ 
todox. Dorinţa domnului, muntean n-a fost îndeplinită, căci soborul pro¬ 
topopilor a ales ca întîistătător al Bisericii transilvane pe preotul Vasile, 
numit în călugărie V arlaam. A fost hirotonit la Bucureşti, probabil în 


decembrie 1685. 

Avînd o păstorire mai îndelungată decît cei trei înaintaşi ai săi, Vax- 
laam a izbutit să se remarce prin cîteva fapte de seamă. De notat că 
sub Variaam, mai precis în 1687, Transilvania a fost ocupată de trupele 
austriece, iar la 9 şi 10 mai 1688, Dieta a proclamat anexarea Transil¬ 
vaniei la imperiul habsburgic, rămînînd în această stare pînă în anul 


1918. 

Chiar de la începutul păstoririi sale, Variaam s-a arătat preocupat 
de starea materială ia preoţimii sale, rîruduitnd ca fiecare preot să pri¬ 
mească anumite ofrande în natură sau lîn bani de la credincioiŞii săi. 


Mitropolitul Variaam a sprijinit şi tipărirea unor cărţi în limba ro¬ 
mână, osteneala editării lor revenind protopopului Ioan Zoba din Vinţ. 
Acest Zoba, duşmanul lui iSava Brancovici şi prietenul calvinilor, tipă¬ 
rise la Sebeş, încă în 1683, o carte intitulată Sicriul de aur, cuprinzînd 
15 predici la morţi, se pare prelucrate din limba maghiară, pe care el le-a 
«întors pe limba românească, spre folosul şi întrămarea neamului nostru 
românesc». în 1685 tipărea la Alba Iulia o broşură cu titlul Cărare pe 
scurt spre fapte bune îndreptătoare. Aceasta nu era altceva decît tra¬ 
ducerea unei lucrări a predicatosnului calvin Ştefan Mâtko din Baia 
Sprie, apărută la Sibiu, în 1666. Tot în 1685, îndată după alegerea lui 
Variaam ca mitropolit, Ioan Zoba împreună cu protopopul Gheorghe din 
Daia (ca «ispravnici şi nevoitori») au pus sub tipar, tot la Alba Iulia, 
un Ceaslovăţ. Prefaţa era semnată de Ioan din Vinţ, meşter tipograf 
fiind ieromonahul Iosif Rusul. Peste doi ani, în 1687, a apărut, la 
Alba Iulia, Rinduiala diaconstvelor. Prefaţa era scrisă tot de popa Ioan 
Zoba din Vinţ. 

în 1689 s-a tipărit, totda Alba Iulia, un Moiitvelnic, tradus din sla- 
voneşte de popa Ioan din Vinţ. Prefaţa, semnată ide el, era dedicată lui 
«Variaam arhiepiscop şi mitropolit sfintei Mitropolii a Bălgradului, al 
Vadului, al Silvaşului, al Făgăraşului şi al Maramureşului şi al episco- 

pilor din Ţara Ungurească iproci». La sfîrşitul Molitvelnicului au fost 
tipărite trei predici la morţi (16 foi). După cercetări mai noi r Molitvel- 
nicul ar fi avut trei ediţii. Atît Rînduiala diaconstvelor cit şi Molitvel- 
nicul au fost tipărite de ieromonahul Chiriac, originar din Moldova (tot 
el tipărise, la Bucureşti, Liturghierul din 1680 şi Evanghelia din 1682). 
In acelaşi an s-a tipărit la Alba Iulia o Poveste la 40 de mucenici. 

Către sfîrşitul anului 1689, Varlaam este întîlnit în părţile de nord 
ale Transilvaniei, facînd vizite canonice. Astfel, la 4 decembrie 1689, 
prezida un scaun de judecata^n satul Rogoz, în părţile Lăpuşului, con¬ 
vocat pentru aplanarea unor neînţelegeri cu privire la dreptul de pro¬ 
prietate asupra unei Cazanii a omonimului său din Moldova. Hotărî- 
rea scaunului de judecată a fost scrisă de mitropolitul însuşi pe una din 
foile exemplarului disputat. 

Din unele însemnări autografe, cu data de 26 iulie 1690, aflăm că 
Varlaam a cumpărat şi zălogit nişte pămînturi şi fînaţe, pe care le-a 
dăruit apoi Mitropoliei. A trecut la cele veşnice în vara anului 1692. 
Cu el se încheie şirul celor patru mitropoliţi aleşi şi hirotoniţi în cursul 
domniei lui Şerban Cantacuzino, care, după cum am văzut, a purtat o 
grijă deosebită Bisericii Ortodoxe din Transilvania. 

Mitropolitul Teofil. Noul întîistătător al Bisericii transilvane era 
preotul văduv Toma — fiul preotului Simeon Szeremi din Teiuş — că¬ 
lugărit sub numele de Teofil. După alegerea sa de către soborul mare, 
a trecut munţii în Ţara Românească, fiind hirotonit la 18 septembrie 
1692, în catedrala mitropolitană din Bucureşti de către vlădica Teodo- 
sie. A primit şi el o diplomă de recunoaştere din partea guvernatorului 
Transilvaniei, Gheorghe Banfi, cu obligaţia respectării celor 19 puncte 
impuse şi lui Varlaam (18 decembrie 1692). 

în anul 1693 e întîlnit făcînd vizite canonice în eparhie. Prin testa¬ 
mentul său din 12 iulie 1697, lăsa Mitropoliei toate bunurile sale «ce 


am agonisit mai de amintea vlădieiel şi în vlădicie, 


ou .sărăcia meia». 


A murit la scurt timp după întocmirea testamentului. S-a susţinut 
în vechea istoriografie bisericească — mai ales unită — că sub Teofil, 
în 1697, s-ar fi încheiat o unire a Bisericii Ortodoxe din Transilvania 
cu Biserica Romei, cu toate formele legale. Cercetările mai noi au do¬ 
vedit că această pretinsă «unire» a fost ticluită de iezuiţi, cu ajutorul 
unor falsuri. Cert este că spre sfîrşitul vieţii, Teofil a fost asaltat de 
iezuiţi să accepte unirea cu Biserica Romei. Moartea lui, survenită prin 
iulie-septembrie 1697, l-a scăpat de uneltirile iezuiţilor, fiindu-i dat ur¬ 
maşului său Atanasie Anghel să pornească pe drumul greşit al dezbi¬ 
nării Bisericii pe care o păstorea, 

Con c 1 u z i i. Din cele expuse , se desprinde constatarea că Bise¬ 
rica Ortodoxă românească din Transilvania a avut de luptat, in a 
doua jumătate a secolului al XVII-lea, cu acţiunea prozelitistă cal- 
' vină, patronată de cirmuitorii politici de atunci. Mitropoliţii care au 
păstorit in această perioadă în scaunul vlâdicesc de la Alba Iulia au 
marele merit de a ii rezistat cu tărie ia toate încercările făcute pentru 
. «calvinizarea» şi chiar distrugerea Bisericii româneşti , încît unul din 
ei a ajuns să primească şi moartea mucenicească pentru statornicia 
sa în dreapta credinţă. 

XXXV 

MITROPOLITUL DOSOFTEI 
AL MOLDOVEI 


Urmaşii mitropolitului Varlaam, După retragerea lui Varlaam la 
Secu, în ultimele zile ale domniei lui Vasile Lupu, noul domn Gheorghe 
Ştefan (aprilie 1653, apoi 8 iulie 1653—-3 martie 1658) a ridicat în scaunul 
mitropolitan pe episcopul Ghedeon de la Huşi. Acesta i-a citit «molitva 
de domnie»... «fiind mitropolitul Varlaam ieşit la munte, la mănăstirea 
Sacul», cum citim în Letopiseţul lui Miron Costin. Faptele acestea s-au 
petrecut desigur în aprilie 1653. Vasile Lupu şi-a reocupat apoi scaunul 
din 28 aprilie pînă la 8 iulie 1653. înseamnă ca ridicarea lui Ghedeon în 
scaunul mitropolitan s-a făcut abia prin iulie, cînd Gheorghe Ştefan a 
ocupat definitiv scaunul. Ghedeon este întîlnit în mai multe acte ale aces¬ 
tui domn. Fiind omul său de încredere, l-a trimis într-o misiune la Mos¬ 
cova, împreună cu boierul Grigorie Neaniul. La 7 mai 1656, au încheiat 
un tratat ide alianţă cu ţarul Afexoi Mihailovici (1645—-1676). Prevederile 
tratatului n-au fost aplicate, din -pricina domniei scurte a lui Gheorghe 
Ştefan. Ghedeon a fost îndepărtat din scaun către sfârşitul anului 1659, 
desigur, icînd a ajuns domn Ştefăniţă, fiul lui Vnisile Lupu (noiembrie 
1659 — ianuarie 1661). S-a retras la mînăstirea sa de metanie, la Se cu. 

Locul său a fost ocupat de Sava r fost episcop p-entru scurt timp, ia 
toate cele trei eparhii sufragane, de «postrig» tot din mînăstirea Secu- 
Este pomenit în numeroase acte ale domnitorilor Ştefăniţă Lupu şi Eu- 
strufie D albija (1661—1665). Prin unele din iele î se întăreau anumite pro¬ 
prietăţi. Se vede că era om de încredere al familiei lui Vasile Lupu, din 
moment ce acesta îi scria la 19 aprilie 1660, rugîndu-1 să fie pentru fiul 
său Ştefăniţă «ca un ocîrmuitor». In aceeaşi scrisoare, îl ruga să-i ceară 
lui Ştefăniţă să facă hrisoave de întărire pentru satele pe care le dăruise 
mînăstirii din Cetatea Neamţ. Vlădica Sava a murit la 5 ianuarie 1664 si 

.t» 

a fost îngropat lingă altarul bisericii mari de la Secu, avîtmd deasupra 

mormîntului o lespede cu inscripţie. 

îndată după moartea sa, Eustratie Dabija a readus în scaun pe fostul 
mitropolit Ghedeon, pomenit pentru prima oară îmtr-un act din 12 ianua¬ 
rie 1664. La 4 şi 5 august 1670 apare în două acte, alături de patriarhul 
Dositei al Ierusalimului, semn că acesta era în Moldova şi că îl cerce¬ 
tase. Este pomenit apoi şi în alte documente, mai ales ca martor în nume¬ 
roase acte de vînzare-cumpărare. A păstorit pînă în iulie 1671 (ultimul 
act din 4 ale lunii), cînd credem că a murit ori s-a retras la Secu, unde a 
şi fost îngropat, lingă biserica mare. Un act din 29 iulie 1671 consemna 
pentru prima oară pe noul mitropolit al Moldovei, marele cărturar 

Dosoftei. 


Viaţa mitropolitului Dosoftei. Cei mai mulţi istorici şi filologi care 
i-au cercetat viaţa şi ostenelile cărturăreşti au susţinut că acest mitro¬ 
polit se trăgea dintr-o familie de macedo-români, căci tatăl său se numea 


Leontari (Leontie), mama «Maria numită Misira». 

în 1974, cu prilejul prăznuirii pe plan UNESCO a 350 de ani de la 
naşterea mitropolitului Dosoftei, is-a dovedit ca s-a născut în Suceava, 
în adevăr, doi fraţi ai mitropolitului locuiau în Suceava, pe «uliţa Frun¬ 
tea», iar un Cazacul, probabil cumnat al său, locuia pe «uliţa Mitropo¬ 
liei»- Izvoarele istorice ale vremii aduc mărturii despre mai multe rude 
ale sale care aveau aşezare statornică în Moldova. De pildă, în 1666 
Alexandru Vodă Iliaş scutea de toate dările ţării pe Stanca, mătuşa lui 


Dosoftei, pe atunci episcop al Romanului, iar dintr-o dedicaţie scrisă de 
el însuşi pe un exemplar din Psaltirea de-nţeles aflăm că o soră a sa era 
căsătorită cu un oarecare Şerbul. Avem mai multe ştiri şi despre un ne¬ 


pot al mitropolitului, arhimandritul Pahomie, care trăia în Iaşi, iar în 
1709 era la Moscova, unde cerea ajutoare ţarului Petru cel Mare al Ru¬ 
siei. Aşadar, mitropolitul Dosoftei avea numeroase rude apropiate în 
Moldova, fapt care ne face să afirmăm că el era originar din această 
ţara, după toate probabilităţile din Suceava. La acestea adăugăm şi măr¬ 
turia cronicarului Ion Necuîce, care afirmă că era «neam de mazîl». Deci, 
n-avem nici o mărturie că Dosoftei a venit în Moldova din altă parte, ci 


dimpotrivă, era de aici, din Moldova, trăgîndu-se dintr-o familie moldo- 


veană. 

S-a acceptat ca dată a naşterii sale anul 1624, stabilită die prof. Şt. 
Ciobanu, Presupunem că din boitez sie numea Dimitrie Barila. Probabil 
şi-a început învăţătura în Iaşi, la Şcoala (Academia) domnească, înteme¬ 
iată tocmai pe atunci de Vasile Vodă Lupu. S-a îndreptat apoi spre Lvov, 
străvechi centru slav ortodox, unde a putut studia la Şcoala Frăţiei orto- 

doxe Adormirea Maicii Domnului, care, în tot cursul existenţei, s-a 
bucurat de sprijinul statornic al domnilor moldoveni. Notăm că şcoala 


respectivă se afla într-o vreme sub epitropia lui Chiriac Papară, o rudă 
a lui Dosoftei stabilit în Lvov, care se trăgea dintr-o veche familie mol¬ 
doveana, întîlniită încă In hrisoave de la Ştefan cel Mare. 

în şcoala de la Lvov viitorul mitropolit a învăţat limbile clasice 
(greaca şi latina), apoi slava bisericească şi polona, pe lîngă limba 
ucraineană, care se vorbea acolo, 'devenind astfel unul din poligloţii 
vremii. La acestea se adăugau disciplinele umaniste, obişnuite în şcolile 


vremii : poezia, retorica etc. După isprăvirea studiilor, a venit în Mol¬ 
dova, călugărindu-se la mînăstirea Probota, ctitoria şi gropniţa lui Petru 
Rareş şi a familiei sale, unde-1 întîlnim prin anii 1648—1649. 


Datorită învăţăturii şi vieţii sale curate, în primele luni ale anului 
1658, a ajuns episcop al Huşilor, iar la începutul anului 1660 episcop al 
Romanului. A păstorit în ssoaunul vlădicesc al «Ţării de Jos» timp de 11 


ani, pînu în iulie 1671 — în timpul 'Celei de-a doua domnii a lui Cheorghe 
Duca (1668—1672) — cînd a fost ales mitropolit al Moldovei. A păstorit 
în condiţii grele, din pricina războaielor dintre poloni şi turci. în 1674 
a fost nevoit ,să 'se refugieze în Polonia, împreună cu fostul domn Ştefan 


Petrioeicu. Nouil domn Dumitraşcu Gantaouzimo (1674—1675) a pus in 
scaunul mitropolitan pe Teodosie, fostul episcop idie Rădăuţi şi apoi de 
Roman, Dosoftei a fost reaşezat in scaun, probabil în primăvara anului 


1675. 


Consemnăm aici faptul că noul domnitor Antonie Ruset (1675—1678) 
a dat un hrisov, ia 29 martie 1677, prin care rînduia ca reşedinţa mitro- 
poliţilor Moldovei să se aşeze definitiv la Iaşi, pe lîngă biserica Sfîntul 
Nicolae Domnesc, restaurată acum («Şi i-am făcut zid şi chilii prin pre- 
giur şi o am făcut şi aceasta scaon de mitropolie, să fie închinată scau¬ 
nului celui vechi, Mitropoliei de Suceava, ca să hie amîndouă un scaon 
de Mitropolie nedespărţite a toată ţara Moldovei»), în jurul bisericii, 
acelaşi domn a ridicat diferite clădiri, care să servească drept reşedinţă 
mitropolitană (se păstrează azi doar cea cunoscută sub numele de «casa 
Dosoftei»)- 


în cursul celor peste 25 de ani de păstorire la Huşi, Roman şi Su- 
ceava-Iaşi, vlădica Dosoftei a fost preocupat mai mult de probleme căr¬ 
turăreşti, alcătuind sau traducînd în româneşte felurite cărţi de învăţă¬ 
tură teologică, de slujbă bisericească sau cu caracter istoric şi literar. A 


rămas în amintirea urmaşilor săi ca un om de cultură superioară, încît 
cronicarul Ion Neculce scria mai tîrziu, 'în Letopiseţul isău, aceiste bine 
meritate cuvinte de apreciere : «Acest Dosoftei mitropolit nu era om 

prost (simplu, n.n.) ide 'felul fui. Şi era neam de muzll, prea învăţat, multe 
limbi ştia: elineşte, latineşte, sloveneşte şi altă adîncă carte şi învăţă¬ 
tură, deplin călugăr şi cucernic şi blînd ca un miel. In ţara noastră pe 
ceasta vreme nu. este om ca acela» (mazîl=domn sau boier înlăturat din 
funcţie, ori membru al unei categorii sociale intermediare între boieri şi 
răzeşi). 

încă în timp ce-şi petrecea viaţa la mînăstirea Probota, se cunosc 
primele-preocupări cărturăreşti ale lui Dosoftei. în 1976, cercetătorul 
N. A. Ursu din Iaşi a dovedit că prin anii 1648—1649, a tradus în româ¬ 
neşte Istoriile lui Herodot (unele pasaje sînt însă suprimate). Aceasta 
pare a. fi prima traducere a sa. Traducătorul şi-a prefaţat lucrarea cu 
26 de versuri intitulate «Stihuri predosloviei», care, prin rimă, imagini, 
fragmente şi chiar versuri, se întîlnesc şi în Psaltirea in versuri, de care 
vom vorbi în continuare, şi a încheiat-o cu 29 de învăţături moral-reli- 
gioase şi politice ale împăratului bizantin Vasile Macedoneanul. 

Tot din această perioadă a început să se intereseze de felurite in¬ 
scripţii din Moldova, .a cercetat hrisoave emise de domni moldoveni, a 
cunoscut Letopiseţul lui Gr. Ureche, cronografe greceşti, cronici ruseşti, 
lucrările unor istorici poloni. 

în timp ce era episcop la Roman a revizuit traducerea V echiului Tes¬ 
tament făcută de spătarul Nicolae Milescu la Constantinopol, între anii 
1601 —1664, care se va tipări apoi la Bucureşti, în 1688, în cadrul Bibliei. 
Tot la Roman a lucrat o hună parte din Psaltirea în versuri ca şi Viaţa şi 


petrecerea sfinţilor. 

Psaltirea în versuri. Pentru că vechea tiparniţă care exista în 
Moldova în timpul domnitorului Vasile Lupu şi a mitropolitului Var- 


laam se nimicise, mitropolitul Dosoftei a fost nevoit să-şi tipărească pri¬ 
mele lucrări în afara hotarelor, ţării, la mînăstirea ucraineană de la 
Uniev, în Polonia. Acolo a tipărit, în 1673, Psaltirea în versuri, prima lu¬ 
crare poetică de mari proporţii în limba noastră şi Acatistul Născătoarei 
de Dumnezeu, «tălmăcit d'e pre limbă isloveniască pre limbă rumăniaiscă», 
cu «osteneala şi sîrguinţa lui». Acatistul este tipărit cu aceleaşi litere şi 
pe aceeaşi hîrtie ca şi Psaltirea, fiind legat mai totdeauna cu ea, 

în «cuvîntul către cetitoriu», Dosoftei dădea cîteva îndrumări ermi- 


neutice, lucrate, după cum mărturisea el, de «tizul» său, patriarhul Dosi¬ 
tei (Dosoftei) al Ierusalimului, pe cînd era diacon al patriarhului Nec- 
tarie. în textul propriu-zis, apar numeroase note explicative scurte, pre¬ 
cum şi unele comentarii mai largi (la Ps. 28, 50, 86 , 121). 

în însăşi foaia de titlu a Psaltirii, se preciza că a fost lucrată «cu 
lungă osteneală, în mulţi ani, socotită şi cercată prin sfintele cărţi şi 

di-aciia pre versuri tocmită, în cinci ani foarte cu osârdie mare»* Iar în 
prefaţă mărturisea : «Ni s-a părut smereniei noastre a hi lucru de treabă 
şi de folos spăseniei (= mîntuirii, n.n.) tlăcovania aceştii sfinte cărţi a 
sfîntului prooroc David, căci iaste plina de rugă şi plină de tainele ciale 
mari a lui Dumnezeu ; pentr-aciaia, cu multă trudă şi vriame îndelun¬ 
gată, precum am putut mai frumos am tlăcuit ş-am scris precum au vrut 
Dumnezeu, să poată trage hiria omului cătră cetitul ei». Şi în adevăr 
Dosoftei s-a străduit să versifice cei 150 de psalmi, «precum a putut mai 
frumos», dînd culturii româneşti o lucrare masivă, în 8634 de versuri 
(peste 500 de pagini). 

Versificarea psalmilor a apărut în Apusul Europei, mai ales în urma 
Reformei, cînd, în noile biserici protestante, fără icoane, fără liturghie, 
sufletul îşi căuta înălţarea spre cele cereşti numai pe scările extazului 
liric şi melodic. în Franţa, primul care a versificat 50 de psalmi a fost 
Clement Marot (1496—1544), urmat de Jean Calvin (1509—1564) şi de 
discipolul său Theodore de Beze (1519—1605) scriitor şi teolog, de Jean 
Passerat (1534—1602) şi alţii. Psaltirea versificată în limba franceză s-a 
cîntat pînă tîrziu, trecînd şi în poezia populară, aşa cum s-a întîmplat şi 
în alte ţări, fiind cea mai răspîndită Psaltire rimată. Ea a găsit imitatori 
pretutindeni, în Germania, Italia, Spania, Anglia, Danemarca, Suedia, 
Boemia, Ungaria etc. Unele versificări maghiare calvine au fost traduse 
şi în româneşte (Mihai Halici, îoan Viski ş.a.). în Polonia cea mai artis¬ 
tică versificare a Psaltirii a făcut-o călugărul catolic Jan Kochanowski 
(1530—1584), cel mai de seamă poet polonez pînă la Adam Mickiewicz 
(sec. XIX). Psaltirea în versuri a lui Kochanowski (tipărită în 1579) s-a 
retipărit în zeci de ediţii (24 pînă în 1641), cunoscînd o largă răspîndire 
în toată Polonia. 

în acest curent general de versificare a Psaltirii trebuie să-l aşezăm 
şi pe mitropolitul Dosoftei, primul care a versificat această carte biblică 
într-o limbă naţională în cadrul Bisericilor ortodoxe. S-a spus mereu, 
începînd cu Ion Bramu, care i-a reeditat Psaltirea, că Dosoftei s-a inspirat, 
în versificarea psalmilor săi, din Jan Kochanowski. O asemenea afirma¬ 
ţie ni se pare exagerată. Profesorii Nicolae Iorga, Ovid Densuşianu, Sex- 
til Puşcariu, Augustin Z. N. Pop ş.a. admit doar sugestia care putea veni 
de la Psaltirea polonă, accentuînd însă nota originală a operei dosof- 
teiene şi influenţa exercitată asupra ei de versul popular românesc. O 
raportare critică a celor două Psaltiri arată limpede diferenţe metrice 
dintre cele mai însemnate, care exclud orice dependenţă a Psaltirii lui 

Dosoftei de cea polonă. De altfel, s-a constatat că Dosoftei a tradus mai 
întîi Psaltirea în proză (tipărită abia în 1680) şi apoi a versificat-o. 

Mulţi din psalmii mitropolitului moldovean stau mărturie că ei sînt 
inspiraţi din poezia populară românescă. Cităm, de pildă, cunoscutul 
psalm 46 : 


Limbile să salte 
Cu cîntece-nalte 
Să strige-n tărie 
Glas de bucurie, 
Lăudînd pe Domnul 
Să cînte tot omul. 
Domnul este tare, 


Este-mpărat mare 
Preste tot pămîntul 
Şi-şi tine cuvîntul. 
Supusu-ne-au gloate 
Şi limbile toate 
De ni-s supt picioare 
Limbi de pre supt soare... 


Versurile acestea prezintă asemănări vădite cu cele ale Mioriţei : 

Flueraş de fag 
Mult zice cu drag, 

Flueraş de os 
Mult zice duios etc., 

sau ou acelea din Legenda mmăstirii Argeş : 

Cît îl auzea 
Domnu-nveselea 
Şi curînd pleca 
Spre zid. apuca 
Cu noua zidari 
Nouă meşteri mari... 


Psalmul 136 (137) care plîngea durerea evreilor aflaţi în robie era 


versificat astfel: 

La apa Vavilonului, 

Jelind de ţara Domnului, 
Acolo şezum şi plînsăm 
La voroavă ce ne strînsăm 
Şi cu inemă amară 


Prin Sion şi pentru ţară 
Aducîndu-ne aminte, 

Plîngeam cu lacrămi herbinte. 

Şi bucine ferecate 
Lăsăm prin sălci aninate. 

./'• r V f 


Şi aceasta prezintă asemănări cu vechiul cîntec ciobănesc : 


Jelui-m-aş munţilor 
De dorul părinţilor, 
Jelui-m-aş brazilor 
Tot de dorul fraţilor, 

sau cu versurile Mioriţei: 

Că la nunta mea 
A căzut o stea... 


Dar între psalmii versificaţi de Dosoftei se găsesc unii care, putem 
spune fără exagerare, îl arată ca un poet foarte talentat şi ca un strălu- 


MITROPOLITUL- DOSOFTEI 


99 

cit precursor al lui Mihail Eminescu şi Tudor Arghezi, Iată de pildă cî- 
teva versete din psalmul 53 : 

Doamne mă spăşeşte Cu-a Ta putere 

Cu svînitul Tău nume Grije cînd am multă 

Fă-mi giudeţ pre lume Tu, Doamne, mi-<ascultă 

Şi-ntreg mă fereşte Ruga din tăcere. 

comparabile cu versurile eminesciene : 

Rugămu-ne-ndurărilor 
Luceafărului mărilor 
Ascult-a noastre plîngeri 
Regină peste îngeri, 

Din neguri te arată 
Lumină dulce, clară, 

O, maică prea curată 
Şi pururea Fecioară. 

Tot aşa şi versurile : 

Peste luciu de genune 
Trec corăbii cu minune, 

Acolo le vine toană 
De fac chiţii gioc şi goană. 

{la (Eminescu : Dintre sute de catarge,,,). 

Psalmul 102, unul din cunoscuţii psalmi de pocăinţă ai împăratului 
prooroc David r ca şi alţii, se pare că au inspirat şi pe Tudor Arghezi, în 
Psalmii săi. 

Merită să fie subliniat şi faptul că Dosoftei — fără a se îndepărta de 
textul biblic — a introdus diferite cuvinte româneşti, localizînd anumite 
situaţii: vorbeşte, de pildă, de ocine, descălecări de ţară, moşii, boieria 
lui Iuda, zimbri, bucium, cobuz, colaci, slănină. Iată de pildă cîteva ver¬ 
suri de preamărire a lui Dumnezeu, dar care erau potrivite şi pentru pro¬ 
slăvirea unui domn moldovean întors biruitor de pe cîmpurile de luptă : 

Cîntaţi Domnului în strune, 

In cobuz de viersuri bune 
Şi din ferecate surle 
Viersul de psalomi să urle, 

Din bucium de corn de bour 
Să răsune pînă-n nour. 

In încheierea acestor consideraţii, trebuie să reţinem că între psal¬ 
mii 131 şi 132, Dosoftei a mai adăugat de la el opt versuri, în care arăta 
binefacerile păcii şi ale bunei înţelegeri între oameni. De asemenea, la 
sfîrşitul Psaltirii întîlnim 18 versuri alcătuite de cronicarul Miron Cos- 


100 


PERIOADA A TREIA (SECOLELE XIV-XVHI) 


tin, în care sublinia originea noastră romană şi unitatea poporului ro¬ 
mân. Ele au fost alcătuite de cronicar în limba polonă, iar Dosoftei le-a 
redat aici în româneşte. Urmează alte 12 versuri — sub titlul «Apos¬ 
trof» — care aparţin tot lui Dosoftei, în care vorbea despre zbuciumul 
celor ce aleargă după bunuri pămînteşti. Pe ultima filă a cărţii se află 
imnul «Pe Tine Dumnezeule Te lăudăm» al Sfîntului Niceta de Remesia- 
na, în slavoneşte. 

Din exemplele pe care le-am citat, se desprinde constatarea că Do¬ 
softei a fost un poet foarte talentat, care a izbutit sa dea în româneşte 
o operă complexă şi originală, inspirîndu-se din izvoare felurite, dar mai 
ales din poezia populară. Psaltirea în versuri este o lucrare originală, o 
operă naţională românească, în care ierarhul-poet a prezentat ţara şi 
realităţile ei politico-sociale, poporul cu viaţa şi năzuinţele lui. 

Deşi a avut de luptat cu greutăţile începutului, cînd limba literară 
română era încă în curs de formare, Dosoftei a dăruit culturii româneşti 
o lucrare de mare valoare literară-artistică, cu mult superioară versifi¬ 
cărilor de mai tîrziu ale Psaltirii, făcute de braşoveanul Teodor Corbea 
(începutul sec. XVIII) şi Ion Prale (tipărită la Braşov, 1827). 

în sfîrşit, trebuie să ne reţină atenţia şi faptul că Psaltirea mitropo¬ 
litului moldovean a circulat în toate ţinuturile locuite de români, intrînd 
în cîntecele de stea şi în colinde, precum şi în creaţia dramatică a Viflei- 
mului (Psalmii 46, 47, 48, 49, 94, 96, 97, 101, *136, 137 etc.). Mulţi dintre 
psalmii de la 1673 intraţi în colinde şi cîntece de stea, cu melodie pro¬ 
prie, au fost apoi culeşi şi publicaţi mai tîrziu de Anton Pann sau în alte 
culegeri de fo'leilor ţS. Fi. Marian, T. Pamfile etc.}. în Transilvania şi Ma¬ 
ramureş s-au copiat unii din psalmii săi de către logofătul Matei Voi- 
leanu şi logofătul Crăciun din Dumbrăveni, pe paginile unor cărţi de 
slujbă. ■ 

Primele cărţi de slujbă în româneşte în Moldova. Izbutind să refacă 
vechea tiparniţă a lui Vasile Lupu de la Iaşi, Dosoftei a dat la lumină 
Dumnezeiasca Liturghie, în anul 1679. Era a doua traducere a Sfintelor 
Liturghii în româneşte şi prima făcută de un ierarh. Prin această tradu¬ 
cere — şi prin cele care au urmat — Dosoftei a pus în mîna preoţilor 
principalele cărţi de cult, care să-i -ajute la. românizarea -Slujbelor bise¬ 
riceşti. El a fost primul ierarh moldovean care a început munca grea şi 
neobosită pentru pătrunderea limbii române în biserică, în locul celei 
slavone, fiind urmat de ucenicul său Mitrofan, după ce a ajuns episcop 
de Buzău. Prima prefaţă era asemănătoare cu cea semnată de Vasile Lu¬ 
pu la Cazania din 1643, precizîndu-se că noua traducere a Liturghiei era 
hărăzită pentru «toată semenţiia. românească pretutindenia ce se află, 



MITROPOLITUL DOSOFTEI 


101 


într-această limbă pravoslavnici»... ca «dar limbii româneşti». în prefaţa 
a doua semnată de mitropolit, se aduceau mulţumiri lui Gheorghe Duca 
Vodă pentru ajutorul dat la tipărire. Cuprindea cele trei Liturghii şi cî- 
teva molitve. Meşter tipograf era Vasile Stavniţki f venit desigur din 
Polonia sau Ucraina. 

în anul 1680 a tipărit Psaltirea de-nţeles, cu text paralel, slavon şi 
român. Se pare că Dosoftei a avut şi alţi colaboratori la traducere (poate 
pe ucenicul isău, ieromonahul tipograf Mitrofan de la Bisiericani, -viitorul 
episcop de Huşi şi Buzău, semnat pe ultima foaie a cărţii). într-o notiţă 
finală se menţionează că «s-au (tălmăcit de pre izvorul fui S-fii Ieronim, 
carile-i eliniaşte şi lătiniaşte şi evreiaşte». 

Se pare că vlădica Dosoftei n-a fost mulţumit cu tiparniţa pe care o 
înjghebase la Iaşi, fapt pentru care s-a văzut nevoit să caute în altă parte 
materialul trebuitor, în vederea instalării unei noi tipografii. încă din 
23 martie 1679, adresa o scrisoare spătarului Nicolae Milescu (1636— 
1708) aflat acum Ia Moscova, în slujba ţarului Alexei Mihailovici (între 
1675—-1678 a îndeplinit cunoscuta misiune în China), rugîndu-1 să inter¬ 
vină pe lîngă patriarhul Ioachim al Moscovei, să-i trimită un teasc ti¬ 
pografic şi litera necesară. La 15 august 1679, adresa aceeaşi rugăminte 
şi patriarhului, arătîndu-i că doreşte să tipărească felurite cărţi pe care 
le-a tradus din greceşte şi slavoneşte. Patriarhul moscovit i-a îndeplinit 
rugămintea, dăruindu-i o tipografie întreagă, pe care a adus-o în ţară 
căpitanul Ionaşco Bilevici, fiind instalată la biserica Sfîntul Nicolae Dom¬ 
nesc din Iaşi. în mai 1681, de sub teascurile noii tipografii a ieşit un Mo- 
îitvelnic de-nţeles, în româneşte, «cu posluşania smereniei noastre Do¬ 
softei mitropolitul Suciavii». Ceea ce interesează mai mult este faptul 
că în acest Molitvelnic s-a tipărit — îndată după prefaţă — un Poem 
cronologic despre domnii Moldovei, în 136 de versuri, alcătuit de Do¬ 
softei, poem oare precede poezia istorică a lui Dimitrie Botintineanu. 
începea cu Dragoş Vodă, continuînd cu toţi domnii Moldovei pînă la 
Gheorghe Duca Vodă, care era atunci în scaun, preamărind faptele lor 
de arme sau arătîndu-le ctitoriile. Este prima scriere istorică româneas¬ 
că tipărită. Meşter tipograf a fost ieromonahul Mitrofan — ajutat de 


ucenicii săi, Urisu 'şi Nicolae. 

în anul 1683, mitropolitul a scos o nouă ediţie a Liturghiei, comple¬ 
tată cu multe rugăciuni (molitve) care nu apar în prima, precum şi Pa- 
rimiiîe preste an. De notat că şi în aceasta din urmă a retipărit — în pri¬ 
mele pagini — Poemul cronologic despre domnii Moldovei, cu mici a¬ 


daosuri şi modificări faţă de cel din Molitvelnic. Tot în Paremii a tipărit 

şi 14 versuri de laudă la adresa patriarhului Ioachim al Moscovei pentru 
trimiterea tiparniţei (f. 129 v). 

în aceeaşi carte (f. 130—133) Dosoftei reproduce 33 de versuri, în 
limba latina (cu caractere cirilice), cu prezicerile sibilei Eritreea. Sibi- 
lele —- în antichitatea greco-romană — erau femei inspirate, eu darul 
profeţiei (au prezis şi venirea Mîntuitorului). Prezicerile lor — în formă 
poetică populară, adeseori în versuri — au avut o largă răspînsdire. în li¬ 
teratura creştină, profeţiile sibilelor apar sub forma unor poezii religioa¬ 
se (uneori în forma versificată de acrostihuri). Deci mitropolitul Dosoftei 
reproduce în Paremii o astfel de poezie în limba latină (desigur însă de 
origine răsăriteană), care prezice judecata din urmă, dînd, după fiecare 
vers, şi traducerea lui în româneşte. Aceleaşi versuri au fost traduse de 
Dosoftei şi în limba poloneză, cu litere cirilice. Deşi versurile româneşti, 
ca şi cele polone «sînt alcătuiri artificiale, greoaie şi greşite ca limbă» 
(Şt. Ciobanu), pentru noi prezintă o mare importanţă, căci ne confirmă, 
încă o dată, pregătirea multilaterală şi cunoştinţele de limbi ale mitro¬ 
politului Dosoftei. 

llntre anii 1682—1686, Dosoftei a tipărit o altă lucrare însemnată şi 
anume Viaţa şi petrecerea sfinţilor, în patru volume format mare (voi. I, 
septembrie-decembrie ,* voi. II, ianuarie-februarie ; voi. III, martie-iunie 
şi voi. IV, iulie-august). Este o lucrare de compilaţie, alcătuită sau tra¬ 
dusă după mai multe izvoare greceşti şi slavone. După o lungă prefaţă 
către domnitorul Gheorghe Duca, urmează o prefaţă scurtă către cititori, 
în care vlădica Dosoftei mărturisea că a lucrat «cu lungă nevoinţă şi cu 
lexicoane de-ajuns tălmăcită», sub opt domnitori, deci aproximativ 25 de 
ani, «într-atîta lungă vriame scriind şi tălmăcind cîte am putut birui în 
aceşti vraci grei ia ţării — abila cu mult greu am scris şi aciastă svîntă 
carte, de o am tălmăcit rumăniaşte, pre limba proastă...». La alcătuirea 
compilaţiei sale Dosoftei ‘a folosit prelucrarea neogreacă a Mineieîor bi¬ 
zantine făcută de Maxim Margunios (1549—1602), precum şi Vieţile 
sfinţilor a lui Simion Metafrăstui (sec. X), amîndouă editate în tipografia 
grecească a lui Glykis din Veneţia. A folosit de asemenea unele vieţi 
de sfinţi Incorporate în Cronograîele lui Dorotei al Monembaziei şi Ma¬ 
tei Cigalas, sau după Noul paradis al lui Agapie Landos, toate tipărite la 
Veneţia în secolul XVII. A folosit apoi şi unele din traducerile slave, 
care circulau la noi, în manuscris. O parte din texte se referă la viaţa 
Mîntuitorului şi la apostoli, cu material luat din aşa-numitele «evanghe¬ 
lii apocrife», iar altă parte cuprinde vieţi de sfinţi, martiri, cuvioşi etc. 
Meşteri (tipografi au fost: ieromonahul Mitrofan, devenit, între timp, 
episcop de Huşi, şi ucenicii săi Pavel, Ursu şi Andrei. 

Deşi cu multe elemente legendare folclorice, lucrarea mitropolitului 
Dosoftei a circulat în toate ţările româneşti, constituind o lectură plăcută 
pentru puţinii cărturari de atunci, în special pentru preoţi. Ea a trezit 
gustul pentru citit, dar a contribuit şi la întărirea sentimentelor religios- 
morale ale credincioşilor români. Multe din Vieţile de sfinţi au stat la 
baza ediţiilor de mai tîrziu ale acestei cărţi ori au fost reproduse în si- 
naxarele Mineielor. Un exemplar din Vieţile Sfinţilor a fost dăruit de în¬ 
suşi Dosoftei ©chitului Petrid, de lîngă Turda, în 1687, întru pomenirea 
sa şi a părinţilor săi Leonte şi Maria-Misira. 

Mai amintim în încheiere că toate tipăriturile lui Dosoftei au pe 
primele pagini şi aşa-numitele «stihuri la luminatul gherb (stemă) a 
ţării Moldovei». 

Trebuie relatat şi faptul că în timpul păstoririi lui Dosoftei s-au 
imprimat şi câteva cărţi în tipografia grecească înfiinţată la mînăstirea 
Cetăţuia, pe care le vom consemna în alt loc. 

Ultimii ani de păstorire ai mitropolitului Dosoftei. Vitregia vremu¬ 
rilor a împiedicat de-acum înainte pe ierarhul cărturar să mai tipărească 
şi alte lucrări. în preajma Crăciunului anului 1683, o oaste polonă a in¬ 
trat în Moldova, luînd ca ostatec pe Gheorghe Duca şi aşezînd, în locul 
său, pe fostul domn Ştefan Petriceicu. Noul domn, temîndu-se de o nă¬ 
vălire a turcilor şi a tătarilor, a hotărît să ceară sprijinul ruşilor. De 
aceea, la începutul anului 1684, a trimis la ţarii Rusiei Ioan şi Petru Ale- 
xievici (1682—1696), pe mitropolitul Dosoftei şi pe căminarul Lupu, pen¬ 
tru a le cere sprijinul. Au ajuns numai pînă la Kiev, unde au fost nevoiţi 
să se oprească, din pricina ciumei. De acolo, vlădica Dosoftei a trimis o 
scrisoare celor doi ţari, la 3 martie 1684. Dar ajutorul ruşilor n-a mai pu¬ 
tut veni, pentru că în aceeaşi lună au intrat şi turcii în Moldova, aşe¬ 
zînd oa domn pe Dumitraşcu Cantacuzino (1684—1685), înlocuit, peste 
un an, cu Constantin Cantemir (1685—1693). 

în 1686, regele Poloniei Jan Sobieski (1674—1696) a pornit un nou 
război împotriva turcilor. El a intrat în Moldova, crezînd că va putea 
atrage de partea sa şi pe Constantin Cantemir. A fost însă nevoit să se 
retragă, fără să-şi fi îndeplinit planurile. La retragere, a luat cu sine, în 
Polonia, şi pe mitropolitul Dosoftei. Dimitrie Cantemir — în Viaţa iui 
Constantin Cantemir — spune limpede că «polonezii au prădat şi sfintele 
vase, ba şi moaştele Sfîntului Ioan cel Nou, împreună cu mulţime de 
pietre scumpe şi de alte odoare de argint şi de aur le-au luat cu sine şi 
împreună cu ele pe însuşi mitropolitul, care mustra în gura mare nele¬ 
giuirea ostaşilor, rugîndu-se de îndurare, a poruncit să-l ia cu dînşii în x 
robie». Acelaşi lucru îl spune şi Ion Neculce în Letopiseţul său. 

în drumul lor spre Polonia, Dosoftei, desigur de teama unor noi ja¬ 
furi, a luat moaştele Sfîntului Ioan cel Nou de la Suceava, odoarele mi¬ 
tropoliei, precum şi documentele moşiilor ei. 

Activitatea literară desfăşurată în Polonia. Mitropolitul Dosoftei şi 
puţinii călugări care îl însoţeau au fost siliţi să locuiască în cetatea Stryi, 
de lîngă oraşul Zolkiew. Avea acolo grija duhovnicească a puţinilor 
'Credincioşi români aşezaţi în Polonia. Pentru batrînul mitropolit au în¬ 
ceput.zile grele de sărăcie, împreunate cu amărăciunile, pribegiei. Din 
pricina nevoilor materiale în care se zbătea a fost nevoit să ceară ajutor 
de la ţarii Rusiei Ioan şi Petru — cunoscut, mai târziu, 'sub numele de «qel 
Mare» — şi de la patriarhul Ioachim. Atît cei doi ţari, cît şi patriarhul 
i-au trimis ajutoare băneşti. în ciuda ipoMrilor lui Constantin Cantemir 
de a se reîntoarce în ţară, vlădica Dosoftei a rămas pentru tot restul 
vieţii în Polonia, departe de ţară şi de păstoriţii săi. 

în această viaţă de amărăciune îi aduceau mîngîiere doar citirea 
cărţilor şi alcătuirea de lucrări proprii. Remarcăm, în primul rînd, ve¬ 
chile sale preocupări poetice. A realizat o nouă versiune a Poemului 
despre domnii Moldovei , în care continua lista lor pînă la Constantin 
Cantemir, care domnea atunci, avînd 79 versuri în plus. A fost scrisă 
în ianuarie 1690. Această nouă versiune este însoţită de o notiţă cu 26 
de rînduri (semnalată pentru prima dată în 1975), de o importanţă ex¬ 
cepţională pentru istoriografia românească. între altele, era preocupat 
de originea românilor, combătînd cu vehemenţă pe Simion Dascălul, 
care afirma că românii ar fi urmaşii «răufăcătorilor romani», scoşi din 
închisorile Romei şi colonizaţi în Dacia. Explica temeinic continuitatea 
populaţiei daco-romane pe teritoriul părăsit de autorităţile romane, 
subliniind legătura poporului român cu întreaga «romanitate răsăritea¬ 
nă». Sînt mărturii preţioase pentru afirmarea unităţii etnice şi lingvistice 
a românilor şi a originii lor latine. 

Vlădica Dosoftei a făcut şi importante traduceri din literatura neo¬ 
greacă în româneşte. Aceste traduceri s-au păstrat într-un manuscris 
copiat în anul 1732, la Focşani, de un Gavriil Diacul. Manuscrisul cu¬ 
prinde tălmăcirea renumitului Cronograf al lui Matei Cigalas (f. 1— 
365), urmata de cîteva versuri la stema Moldovei, şi de alta (f. 365-—369), 
care constituie introducerea (prologul) dramei Eroîiîi. Aceasta din urmă 
a fost scrisă de poetul cretan Gheorghe Chortatzis la începutul secolu¬ 
lui al XVII-lea şi tipărită în 1637 şi 1676 (inspirată — ia rîndul ei — din 
piesa Orbacche ia italianului G ir aida , din secolul ai XVI-lea). Subiectul 
dramei este luat din antichitatea egipteană : împăratul Egiptului Filogon 
se împotriveşte la căsătoria fiicei sale Erofili cu Panarit, un tînăr viteaz 

şi frumos, crescut din milă la curtea împărătească, fără să se ştie ca în 
realitate era el însuşi fiu de împărat. Panarit este ucis în chinuri din 
ordinul împăratului. Erofili, aflînd această veste tristă se sinucide, iar 
Filogon este omorît de doica fetei şi de roabele curţii. Tragedia s-a pe¬ 
trecut în cetatea Memfis. Deşi fragmentară — 154 versuri — aceasta 
este singura tălmăcire românească din dramaturgia lui Chortatzis, con¬ 
siderat unul [dintre cei mai mari poeţi or etani. Ca şi Psaltirea în ver¬ 
suri, fragmentul tradus de Dosoftei vădeşte un remarcabil talent literar. 
Aceasta a fost prima operă din dramaturgia universală tradusă în româ¬ 
neşte. 

Tot în timpul petrecerii în Polonia, Dosoftei s-a angajat şi în unele 
din disputele teologice existente în vremea aceea în Biserica Orto¬ 
doxă Rusă. Această Biserică trecea atunci prin mari frămîntări, prici¬ 
nuite, pe de o parte, de cunoscuta reformă a patriarhului Nicon, iar pe 
de alta, de anumite divergenţe între Biserica Rusiei (Moscova) şi a U- 
crainei (Kiev). Am arătat şi în altă parte că Ucraina a făcut parte mult 
timp din regatul polon, unindu-se cu Rusia abia în 1654. în acest răstimp, 
în Biserica ucraineană au pătruns felurite influenţe polono-catolice. în 
disputele teologice dintre Moscova şi Kiev a fost consultat şi proin mi¬ 
tropolitul Dosoftei. 

Astfel, la cererea mitropolitului Varlaam Iasinski al Kievului şi a 
patriarhului îoachim al Moscovei, Dosoftei a tradus din greceşte în sla- 
vo-rusă mai multe lucrări dogmatice-polemice ale unor Sfinţi Părinţi şi 
scriitori bisericeşti, mai ales cu privire la prefacerea Sfintelor Daruri. 
Din Sfîntul Ignatie Teoforul, episcopul Antiohiei, a tradus 12 scrisori. De 
fapt, Sfîntul Ignatie este autorul a şapte scrisori, restul fiind neauten¬ 
tice, puse greşit sub numele său. A tradus apoi Constituţiile Sfinţilor A- 
postoîi, care s-a păstrat numai într-o copie. Subliniază faptul că această 
operă cuprinde epicleza în întregime. 

Amintim apoi lucrarea Sfîntului Gherman I patriarhul Constanti- 
nopolului (715—733), intitulată Istorie bisericească şi privire mistică 
(după ediţia de la Veneţia din 1639), care de fapt era o tîlcuire a Sfintei 
Liturghii. Din Simion arhiepiscopul Tesalonicului a tradus lucrarea in¬ 
titulată Dialog împotriva ereziilor şi despre credinţa noastră (tipărită 
în greceşte la Iaşi, în 1683). Un exemplar autograf a fost trimis la Kiev, 
iar o copie a fost trimisă patriarhului îoachim al Moscovei, cu rugămin¬ 
tea de a se tipări acolo. 

Ultima sa traducere (terminată în 1693) era o culegere de cuvîntări 
ale unor Sfinţi Părinţi (Mărgăritare), după textul neogrec al colecţiei de 
cuvîntări patristice tiparniţă ia Veneţia '(ed. I, 1675 ,* ed. II, 1683). Această 

traducere a închinat-o şi a trimis-o ţarilor Rusiei Petru şi Io an, cu rugă¬ 
mintea de a fi tipărită. Cuprinde 40 de cuvîntări, dintre care 34 de cu- 
vîniări ale Sfîntuîui Ioan Gură de Aur, două cuvîntări ale Sfîntuîui Eirem 
Şirul despre suflet şi cruce, un Cuvînt ai Sfîntuîui Atanasie Simitul des¬ 
pre cei adormiţi, Viaţa Simţului Onufrie, scrisă de Ava Pafnutie, Viaţa 
Sfîntuîui Pancratie episcopul şi Viaţa Sfîntuîui Mihail Malein. Mitropo¬ 
litul pribeag a alcătuit acum, tot în slav o-rusă, o culegere de texte pa¬ 
tristice şi liturgice, intitulată Despre prefacerea Sfintelor Daruri. Sînt 
redate aici multe citate din lucrările unor Sfinţi Părinţi în legătură cu 
epicleza şi cu prefacerea Sfintelor Daruri la Sfînta Liturghie, cu glose 
marginale datorite lui Dosoftei. 

Observăm că majoritatea acestor lucrări sînt traduceri din Sfinţii 
Părinţi, lucrări cu caracter dogmatic şi liturgic, necesare atunci pentru 
precizarea adevăratei învăţături a Bisericii Ortodoxe. Toate traducerile 
pomenite mai sus se păstrează — în original şi în copii — în fosta bi¬ 
bliotecă sinodală din Moscova şi în fosta bibliotecă a catedralei Sfînta 
Sofia din Kiev. Deşi sînt traduse în slavo-rusă, Dosoftei are un stil des¬ 
tul de clar, uşor de urmărit, cu prea puţine greşeli. Prin aceste traduceri, 
Densoftei poate fi aşezat printre reprezentanţii «curentului grec» la 
Moscova, deci alături de Epifanie Slavineţki, călugărul Eftimie din mă¬ 
năstirea Ciudov, fraţii Lihudi şi alţii. 

în mod deosebit trebuie subliniat faptul că mitropolitul Dosoftei a 
început acum şi o traducere în româneşte din literatura patristică. Este 
vorba de Expunerea credinţei ortodoxe (Dogmatica) a Sfîntuîui Ioan Da- 
maschinul, din care a tradus patru capitole din cartea întîi. Astfel, mi¬ 
tropolitul Dosoftei poate fi socotit drept cel mai de seamă cunoscător 
al literaturii patristice şi postpatristice din întreaga cultură românească 
veche. Chipul său ni se înfăţişează într-o lumină şi mai puternică, daca 
ne gîndim că aceste traduceri au fost făcute în ultimii ani ai vieţii lui, în 
perioada exilului său polonez. 

Intre astfel de strădanii cărturăreşti, cu dorul ţării şi al credincioşi¬ 
lor săi moldoveni în suflet, mitropolitul Dosoftei s-a stins din viaţă la 
13 decembrie 1693, în vîrstă de aproape 70 de ani. La căpătîiul său au 
vegheat cei cîţiva călugări din Moscova care însoţiseră moaştele Sflutu¬ 
lui Ioan cel Nou de la Suceava. Moartea mitropolitului Dosoftei a în¬ 
semnat stingerea unui ierarh cărturar, cu o frumoasă orientare umanis¬ 
tă, care a răspîndit multă lumină în mijlocul poporului său şi care şi-a 
închinat întreaga viaţă propăşirii acestuia şi apărării credinţei ortodoxe. 
Mitropolitul Dosoftei este primul nostru poet naţional, primul traducă¬ 
tor din literatura dramatică universală în româneşte, primul traducător 

al cărţilor de slujbă in româneşte în Moldova, primul mare cunoscător 
al literaturii patristice şi postpatristice la noi, primul versificator al 
Psaltirii în tot Răsăritul Ortodox, primul cărturar român care a copiat 
documente şi inscripţii şi care a avut un aport preţios în procesul de 
formare a limbii literare româneşti. Psaltirea în versuri a pus bazele poe¬ 
ziei româneşti culte, iar Viaţa şi petrecerea sfinţilor stă — alături de 
Cazania lui Varlaam — la temelia prozei noastre literare. De aceea, pe 
bună dreptate, afirma scriitorul Eugen Barbu că «Mitropolitul Dosoftei 
este Eminescu secolului al XVII-lea», iar prof. univ. Zoe Dumitrescu- 
Buşulenga scria că «Psaltirea în versuri este în cultură şi literatură ceea 
ce este Voroneţul în pictură». 

Urmaşii iui Dosoftei. Mitropolitul Teodosie, Arătam mai sus că, 
în urma refugierii mitropolitului Dosoftei în Polonia cu domnitorul Şte¬ 
fan Petriceicu, noul domn Dumitraşcu Cantacuzino (febr. 1674—nov. 
1675) a aşezat în scaunul mitropolitan pe episcopul Teodosie al Roma¬ 
nului, probabil în cursul lunii februarie, cel mai tîrziu în martie. După 
o păstorire foarte scurtă la Rădăuţi, i-a urmat lui Dosoftei în scaunul 
vlădicesc de la Roman, iar la începutul lui 1674 i-a urmat în scaunul mi¬ 
tropolitan. Păstorirea lui ca mitropolit a fost scurtă, fiind pomenit în 
puţine acte interne. La 1 sept. 1675 — cînd nu mai era în scaun — dă¬ 
ruia un Liturghier (manuscris slavon) mînăstlrii Bogdana, după cum a- 
rată însemnarea de pe el. 

Probabil la intervenţia patriarhului Dositei al Ierusalimului, Dosof¬ 
tei a fost reaşezat în scaunul mitropolitan, poate în primăvara anului 
1675. După spusele episcopului Melchisedec, Teodosie a fost închis un 
timp la mînăstirea Sfîntul Sava din Iaşi. S-a retras apoi în părţile de 
sud ale Moldovei, unde-1 întîlnim semnînd ca martor in felurite acte, 
alături de proin episcopul Serafim de Rădăuţi {1667—1669 şi 1671—1685), 
acum «epitropul mînăstirii Miera», şi de episcopul Sava al Romanului 
(1685—1689), mai tîrziu mitropolit. Petrecea fie în mînăstirea Sfîntul 
Ioan din Focşani, ctitoria lui Grigorie Ghica domnul Ţării Româneşti 
(1660—1664 şi 1672—1673), fie la mînăstirea Bogdana, în apropiere de 
Tg. Ocna, ctitorită la îndemnul său, de marele logofăt Solomon Bîrlă- 
deanu, înainte de 1670. Mitropolitul însuşi — ajutat de episcopul La- 
vrentie de Rădăuţi, fiul său sufletesc — a ctitorit cîteva schituri, depen¬ 
dente de Bogdana : Brazi, Crucea şi Zăbrăuţi. 

în aceste părţi, la schitul Babele, trăia pe atunci şi Daniil, fost mi¬ 
tropolit la Alba Iulia, apoi episcop în Ţara Făgăraşului, mai tîrziu epis¬ 
cop al Strehaiei (1672—1679), căruia i-a devenit duhovnic. Din această 

pricină, Ia moartea lui Daniil (1688), călugării greci de la mînăstirea Co- 
troceni din Bucureşti au obţinut de la Şerban Cantacuzino îngăduinţa 
de a ridica de la mînăstirea Sfîntul Ioan din Focşani pe c<proin mitropo¬ 
litul» Teodosie, spre a mărturisi tot ce a rămas de la Daniil, care un 
timp cîrmuise şi mînăstirea Cotroceni. Dus la Bucureşti, «l-au pus la 
oprială zeace săptămîni», fiind silit să declare tot ce ştia despre avutul 
prietenului său Daniil. Reîntors în Moldova, a mai trăit pînă după t5 au¬ 
gust 1694. La 14 octombrie 1691 îşi întocmea diata, prin care lăsa epis¬ 
copului Lavrentie de la Rădăuţi- moşiile cumpărate de el la Zabrăuţi, 
Sîrbii de Jos, Şoldeşti şi Burduşeşti, din ţinutul Putna (azi jud. Vrancea), 


obligîndu-1 să ridice o biserică. Actele din anii următori ne arată că 
vlădica Lavrentie i-a îndeplinit dorinţa., ridicind o mină ştire la Burdu¬ 


şeşti, pe apa Zăbrăuţului. Teodosie a fost omorît de tătari, tăindu-i-se 
capul, la schitul Crucea de la Brazi, ctitoria sa. 

După plecarea lui Dosoftei în Polonia în 1686, scaunul mitropolitan 
a rămas vacant timp de trei ani, nădăjduindu-se că ierarhul pribeag se 
va putea întoarce la turma sa. în acest timp, adică în anii 1686—1689, 
treburile mitropoliei au fost conduse, în (calitate de locţiitor sau «epi- 
trop», de Calistru Vartic, fost episcop de Huşi. Acesta era coborîtor 
dintr-o veche familie răzeşeuscă din ţinutul Sucevei, fost preot de mir 


(numit Calistrat), în satul Văratic, în acelaşi ţinut, călugărit, după ce a 
rămas văduv, probabil la Neamţ. A fost episcop la Huşi, ales poate în 
1676, iar către sfîrşitul anului 1682 silit să se retragă din scaun. A trăit 
apoi Ia biserica Tălpălari din Iaşi (avea şi un fiu în Iaşi, preotul Ursu 
de la biserica Sfîntul Nicolae de la Poartă, altul era egumen la Hangu). 

Abia în vara anului 1689 a fost ales mitropolit Sava de la Roman, 
se pare cu metania la Putna. Este pomenit în mai multe acte interne 
(fie ca martor în acte de vînzare-cumpărare, fie ca membru în divanul 
domnesc). în timpul mitropolitului Sava au apărut, în tipografia dom¬ 
nească de la Iaşi, cîteva cărţi teologice în greceşte, precum şi Tîicuirea 
Sfintei Liturghii , tradusă din greceşte în româneşte de dascălul Ieremia 
Cacavela (1697). Prin doamna Anastasia, văduva lui Gheorghe Duca 
Vodă, a isprăvit lucrările de restaurare (începute cu cîţiva ani în urmă) 
a bisericii Stretenia (numită şi Albă). Tot acum a zidit şi o nouă reşe¬ 
dinţă pentru mitropolit, în jurul bisericii Stretenia. Deci, din acel an, 
mitropoliţii Moldovei aveau o nouă catedrală şi o nouă reşedinţă în 
Iaşi. La 1 martie 1698 a participat — alături de fostul patriarh ecumenic 
Iacob, de episcopii sufragani, de marii boieri şi de egumenii mănăstiri¬ 
lor — la adunarea convocată de Antioh Cantemir (1695—1701), cînd s-a 
hotărît desfiinţarea dării pe vitele mari, numită văcărit. A păstorit pînă 

la sfîrşitul anului 1701 sau începutul lui 1702, cînd s-a retras din scaun. 
Probabil s-a aşezat la Putna, unde a murit (ultima atestare documentară 
la 14 oct. 1717). 

Urmaşul său, M isaiî, venea tot din scaunul episcopal de la Roman, 
fiind călugărit la Secu, mînăstire care a dat numeroşi ierarhi Bisericii 
moldovene. Este amintit în mai multe acte ale domnilor vremii, şi ca 
membru al divanului ţării. în 1703, desigur la rugămintea sa, Mihail Ra- 
covâţă (1703—1705) a dat un hrisov pentru scutirea preoţilor din Iaşi de 
dări. în 1704 a fost vizitat de patriarhul Dositei al Ierusalimului. Cu acest 
prilej, la 25 septembrie, s-a convocat divanul domnesc, la care au parti¬ 
cipat şi ierarhii ţării, stabilindu-se darea anuală pe care trebuia să o 
plătească domniei mînăstirile închinate Patriarhiei din Ierusalim. La 16 
aprilie 1707 făcea mai multe danii — prisăci şi vii — mînăstirii Secu. 
Păstoria lui s-a încheiat după 1 august 1708, cînd s-a retras, urmîndu-i 
în scaun episcopul Ghedeon de la Rădăuţi. 

Concluzii. Din cele expuse, se desprind condiţiile grele în 
care şi-au desfăşurat activitatea vlădicii Moldovei din a doua jumă¬ 
tate a secolului ai XVÎI-lea, datorită deselor schimbări de domni, ca 
şi incursiunilor unor oşti străine pe pâmmtui Moldovei. între ei se 
impune figura luminoasă a ierarhului cărturar Dosoîtei, primul poet 
român, primul ierarh care a început traducerea cărţilor de slujbă în 
româneşte şi unul din marii făuritori ai limbii literare româneşti. 

XXXVI 


EPISCOPIILE 

ROMANULUI, RĂDĂUŢILOR ŞI HUŞILOR 
ÎN SECOLUL AL XVII-LEA 
ŞI ÎNCEPUTUL SECOLULUI AL XVIII-LEA 


In 1598, numărul episcopiilor moldovene a sporit, prin înfiinţarea 
eparhiei Huşilor. Dintre cîrmuitorii Episcopiilor de Roman, Rădăuţi şi 
Huşi în secolul al XVII-lea, s-au remarcat însă prea puţini. Vremurile 
grele prin care trecea ţara, ca şi instabilitatea lor în scaun, fiind adeseori 
înlăturaţi sau siliţi să se retragă, i-a făcut să se limiteze mai ales la pro¬ 
bleme de natură gospodărească. Şirul lor — ca şi multe aspecte din ac¬ 
tivitatea lor — sînt destul de greu de stabilit, din pricina lipsei izvoare¬ 
lor documentare. 

Înfiinţîndu-se Episcopia Huşilor, au survenit schimbări şi în com¬ 
ponenţa teritorială a celor patru eparhii. Astfel, mitropolia cuprindea 
acum partea sudică din ţinutul Sucevei, apoi ţinuturile Iaşi, Neamţ, Hîr- 
lău şi Cîrligătura (situat între Roman, Hîrlău, Vaslui şi Iaşi, eu reşedinţa 
în Tg. Frumos) ; eparhia Romanului cuprindea ţinuturile : Roman, Va¬ 
slui, Trotuş, Bacău, Adjud, Tutova, Tecuci, Putna şi Covurlui; eparhia 
Rădăuţilor cuprindea nordul Moldovei, cu ţinuturile : Rădăuţi, partea de 
nord a Sucevei, Dorohoi, Ţeţina şi Hotin ; iar noua eparhie a Huşilor 
avea ţinuturile Fălciu (acesta se întindea în dreapta Prutului pînă către 
Dunăre, iar în stînga Prutului cuprindea codrul Tigheciului pînă către 
hotarul Bugeacului stăpînit de teici), Lăpuşna, Orhei şi Soroca. 

Episcopia Romanului. După moartea episcopului Agafton (după 
20 ian. 1606), scaunul vlădicesc a fost ocupat pentru scurtă vreme de 
Anastasie Crimca, care, prin februarie 1608, a foisit ridicat în scaunul 
mitropolitan de la Suceava. Locul său la Roman a fost luat de Mitroîan 
de la Secu, întîlnit documentar între 15 iunie 1608 şi 9 septembrie 1612. 
In 1610 cumpăra o carte de cîntări pe psaltichie, în greceşte şi slavoneş- 



EPISCOPIILE ROMANULUI, RĂDĂUŢILOR Şl HUŞILOR (SEC. XVII) 


113 


te, pe care «a dat-o ucenicutui său, ieromonahul Vâri a am». S-ar putea 
să fie viitorul mitropolit, care-şi avea metania tot la Secu. Credem că a 
păstorit pînă la începutul lui 1613, cînd a fost îndepărtat ori s-a retras din 
scaun. La 25 iulie 1614, egumenul şi călugării de la biserica Sfînta Pa- 
raschiva din Iaşi, închinată Muntelui Sinai, dădeau un act prin oare făgă¬ 
duiau să găzduiască pe călugării de la Secu, în chilia zidită acolo de 
«chir Mitrofan, fost al Romanului». Mai tîrziu a ajuns episcop la Huşi 
şi apoi din nou la Roman. 

La 30 martie 1613 era episcop Pavel, pe care-1 întîlnim ca martor în 
mai multe acite de danie ale lui Ştefan Tomşa (1611—1615) pentru ctito¬ 
ria sa de la Solea. Episcopul Pavel s-a retras din scaun, ca şi înaintaşul 
său, probabil în prima jumătate a anului 1616 (atestat documentar pînă 
la 28 iulie 1615) şi s-a aşezat la mînăstirea Neamţ. Mai tîrziu a ajuns 
episcop la Huşi. 

Urmaşul său AJanasie, fost egumen la mînăstirea Bistriţa şi apoi 
episcop la Rădăuţi, şi-a început păstorirea încă din prima jumătate a 
anului 1616. Vlădica Atanasie a avut o lungă păstorie la Roman, pînă la 
începutul anului 1629. Este întîlnit în peste 20 de acte ale vremii, fie ca 
martor, fie în acte prin care domnii ţării întăreau episcopiei diferite 
danii sau privilegii. La 21 aprilie 1629, vlădica Atanasie apare ca mitro¬ 
polit de Suceava, în locul lui Anastasie Crimca. 

în acest din urmă act era menţionat şi noul episcop Dionisie, fost la 
Rădăuţi (1627—1629). Este amintit în numeroase acte pînă la 26 august 
1633, fie ica martor, fie în acte prin care se întăreau episcopiei unele pro¬ 
prietăţi. Probabil în ultima parte a anului 1633, sub domnia lui Moise 
Movilă (iunie 1633 — apr. 1634) s-a retras din scaun, aşezîndu-se la 
Diagomirna, uinde-1 întîlnim, la 8 aprilie 1639, ca «fost episcop». înseam¬ 
nă că Îşi avea metania acolo şi desigur tot acolo a fost şi îngropat. 

Probabil locul său a fost ocupat, pentru scurt timp, de episcopul 
Benedict (Venedict). Prin 1631 acesta se afla în satul Budlşor (Buduş) în 
părţile Bistriţei, Iar în 1632 la mînăstirea Suceviţa. La 23 ianuarie 1634, 
se pîîngea lui Moise Movilă ca pîrcălabii din Roman făceau necazuri 
posluşnicilor episcopiei, ceea ce înseamnă că ocupase locul lui Dionisie. 

La 11 iulie 1634 apare ca episcop eparhiot la Roman Mitrofan, iar 
Benedict era întîlnit în 19 mai 1636 la Suceviţa, ca «fost episcop». Cre¬ 
dem că Benedict a fost hirotonit pentru credincioşii din Transilvania 
(poate pentru Episcopia de Vad), iar la Roman a cîrmuit numai provi¬ 
zoriu, după retragerea lui Dionisie. 


s 


Istoria B.O.R. 



114 


PERIOADA A TREIA (SECOLELE XIV-XVHl) 


Urmaşul său a fost M itrofan, oare mal păstorise fa Roman In 1608— 
1613, apoi în trei rînduri la Huşi. A fost aşezat în scaunul vlădicesc de 
la Roman în primele luni de domnie ale lui Vasile Lupu (apr. 1634 
apr. 1653), probabil şi la stăruinţele mitropolitului Varlaam. Este atestat 
documentar pentru prima oară la 11 iulie 1634, fiind pomenit, apoi, în 
alte cîteva acte de la Vasile Lupu, pînă în 1639, cînd s-a retras la Secu, 
desigur din cauza bătrîneţilor. Acolo a şi murit în 1641, fiind înmor¬ 


mântat lîngă zidul bisericii mari. 

La începutul lunii iulie 1639, scaunul 'din Roman avea un nou epis¬ 
cop, pe Dosoftei, fost egumen la mînăstirea Tazlău, întîlnit în oîteva 
acte pînă la 25 februarie 1641. Va fi murit în scaun, la sfârşitul acestei 
luni, căci nu vedem ce motive ar fi avut să se retragă. 


în locul său a fost mutat episcopul Evloghie, fost la Rădăuţi, care-şi 
avea metania la mînăstirea Solea, ctitoria lui Ştefan Tomşa. Este întîlnit 
în acte din 6 martie 1641 pînă după 18 aprilie 1644. Ga episcop de Ro¬ 
man, a întîmpinat moaştele Cuvioasei Paraschiva, la intrarea în ţară, la 
13 iunie 1641, împreună cu Anastasie al Rădăuţilor. De asemenea, a par¬ 
ticipat la lucrările Sinodului de la Iaşi din toamna anului 1642. Va fi 
murit în scaun la scurt timp după aiceasta, căci la 25 iunie 1644 era po¬ 
menit, într-un act de judecată al fratelui său Ion, ca «răposat». 


O lungă păstorire la Roman a avut episcopul Anastasie, fost la Ră¬ 
dăuţi, cu metania la Moldo viţa. Este întîlnit abia la 12 aprilie 1645, deşi 
a venit la Romian pe la mijlocul anului 1644, păstorind pînă în 1657. Deşi 
a avut o păstorire lungă, este întîlnit în puţine documente de la Vasile 
Lupu şi de la Gheorghe Ştefan (1653 1658). 

în timpul păstoririi sale, Romanul a fost cercetat în două rînduri de 
patriarhul Macarie al Antiohiei, însoţit de fiul său, arhidiaconul Pavel 
din Alep (noiembrie 1653 şi octombrie 1656). Se pare că s-a retras dm 


scaun. A fost îngropat la Moldoviţa. 

A urmat Sava, călugărit la Secu, fost episcop de Huşi şi Rădăuţi. La 
Roman este atestat documentar la 10 mai 1658, pentru ca, la 6 martie 


1660, să-l înitîlnim în scaunul mitropolitan. 

înainte de 29 mantie 1660, Romanul avea ca episcop pe marele căr¬ 
turar Dosoftei, venit de la Huşi, menţionat în mai multe acte domneşti, 
pînă la 4 iulie 1671. Peste cîteva zile a fost mutat în scaunul mitropolitan, 
fiind întîlnit în această nonă sluj ir e la 29 ale funii. Ca episcop de Roman, 
Dosoftei a lucrat la Psaltirea în versuri, pe care a tipărit-o apoi la Uniev, 


în 1673, precum şi la o parte din Vieţile Sfinţilor . Poate că şi alte lucrări 
ale sale au fost traduse sau întocmite tot aici. 

în locul său la Roman a fost mutat episcopul Teodosie de la Ră¬ 
dăuţi. Dar la începutul lui 1674 (înainte de 15 aprilie), Dumitraşcu Can- 
tacuzino a ridicat pe Teodosie în scaunul mitropolitan, în locul lui Do- 
softei, plecat în Polonia cu Ştefan Petriceicu. în acelaşi act din 15 apri¬ 
lie 1674, era amintit şi noul episcop de Roman, îoan, fost la Huşi, cu 
metania ia Secai. (Este întâlnit în mai multe acte interne, alături de 
ceilalţi vlădici ai ţării. Episcopul Ioan, împreună cu vornicul Moţoc 
din Odobeşti, a pus temelia mînăstirii Mera (Miern), în părţile Vran- 
cei, isprăvită apoi de Constantin Vodă Camtemir {1685—1693). A păs¬ 
torit pînă ia începutul anului 1685, cînd a murit. A fost îngropat la 
Secu, lingă biserica mare. 

A urmat o scurtă păstorire a unui nou episcop cu numele Sava 
(înainte de 25 aug. 1685, pînă în prima jumătate a anului 1689, cînd 
a fost ridicat în scaunul mitropolitan). La Roman a fost trecut epis¬ 
copul Misadl ;de la Rădăuţi. Este întâlnit în maii multe hrisoave dom¬ 
neşti, prin dare se acordau felurite scutiri episcopiei, sau ca mem¬ 
bru în divanul domnesc, alături de ceilalţi vlădici ai ţării. De pildă, 
la 1 martie 1698, a participat la adunarea convocată de Antioh Can- 
temir (1695—1700) — la oare era prezent şi fostul patriarh ecumenic 
Iacob — cînd s-a hotărât desfiinţarea dării văcăritului. A păstorit pînă 
pe ia începutul lui 1702, cînd a ocupat scaunul mitropolitan în lacul 
lui Sava, pe care-1 înlocuise şi la Roman. 

■ Ultimul episcop din perioada de care ne ocupăm a fost Lavrentie, 
venit de la Rădăuţi, avîndu-şi metania la mînăstirea Bogdana. A fost 
diacon şi ucenic al fostului mitropolit Teodosie. Ca episcop de Ro¬ 
man a participat la felurite şedinţe aie divanului domnesc. La 23 mar¬ 
tie 1706 Antioh Cantemir, în a doua sa domnie (1705—1707), acorda 
preoţilor şi diaconilor din oraşul Roman scutiri de toate dările către 
vistieria domnească. 

In timpul păstoririi lui Lavrentie, is-a întocmit un nou «aşezământ» 
al «breslei mişeilor» din Roman. Aceasta era o asociaţie sau o breas¬ 
lă a săracilor de aici, ai cărei membri, conduşi de un staroste, ales 
dintre ei, erau scutiţi de orice dări. Breasla se găsea sub patronajul 
episcopului de Roman, care era (astfel ocrotitorul el, un fel de «pre¬ 
şedinte «de onoare» în limbajul de azi, întărind «aşezământul:» sau «Sta¬ 
tutele» breslei ia venirea în scaun. Se cunoaşte un astfel de aşeză- 
mînt aprobat de episcopul Lavrentie la 21 ianuarie 1704, urmat de 
pomelnicul domnilor, al mitropoliţilor ţării şi .al episcopilor de 
Roman. 

Lavrentie este amintit pînă la 1 decembrie 1706. Se va fi retras 
în cursul aceleiaşi luni, căci la 18 ianuarie 1707 Episcopia Romanu¬ 
lui avea un nou oîrmuitor, pe Pahomie de la Neamţ. Lavrentie a 
murit după 18 aprilie 1710, cînd este atestat documentar pentru ulti¬ 
ma oară. 

Episcopia Rădăuţilor. După ridicarea lui Teodosie Barbovschi în 
scaunul mitropolitan, la Rădăuţi a fost mutat episcopul Ioan, cel din¬ 
ţii cîrmuitor al noii eparhii a Huşilor, probabil cu metania la Rişca, 
într-un act din 15 aprilie 1605, Teodosie era amintit ca mitropolit, 
Ioan la Rădăuţi, iar numele episcopului de Huşi nu era trecut. Pre¬ 
supunem că alegerea lui s-a făcut in prima jumătate a acestei luni. 
Numele episcopului Ioan este întîlnit în cîteva acte ale Movileştilor, 
pînă la 15 iunie 1608. A murit în ia douia jumătate a anului 1608. 

La 9 ianuarie 1609 era episcop la Rădăuţi Efrem, din mănăstirea 
Moldo viţa, care-i urmase iui Ioan şi la Huşi. Prin hrisovul cu data 
de mai sus, Constantin Movilă (1607—1611) poruncea starostelui din 
Cernăuţi şi altor slujbaşi domneşti să nu încaseze dări din satele 
Episcopiei de Rădăuţi. Numele său mai este întîlnit în cîteva acte 
de danie de la domnitorul Ştefan II Tomşa (1611—1615), pînă la 30 mar¬ 
tie 1613. 

La 1 octombrie 1613 era episcop Atanasie, fost egumen la Bis¬ 
triţa. Probabil Efrem a fost înlăturat de Ştefan II Tomşa, oare-1 va fi 
bănuit de simpatii faţă de familia Movileştilor. Atanasie este întîlnit 
în mai multe acte ale acestui domn, mai ales în cele de danie pen¬ 
tru mănăstirea Solea. 


Probabil Alexandru Movilă (1615 — iul. 1616) a fost acela care 
a redat scaunul vlădicesc de la Rădăuţi lui Efrem, în prima jumă¬ 
tate a anului 1616, tar Atanasie a fost mutat la Roman, în locul lui 


Pavel. Efrem a păstorit a doua oara pînă în primele luni ale lui 1623, 
cînd s-a retras din nou la mînăstirea Moldo viţa. Şi-a dat obştescul 
sfârşit în 1626 şi a fost îngropat tot acolo, in camera funerară a ctito¬ 
rilor, într-un mormânt pregătit de el însuşi în timpul celei de-a doua 
păstoriri. Mormîntul are o lespede frumos sculptată, cu un baldachin 
deasupra, amândouă cu inscripţii în limba slavonă. 

Episcopul Efrem a avut alese preocupări artistice şi cărturăreşti. 
Astfel, urmînd pilda unor înaintaşi din scaunele vlădiceşti ale Mol¬ 


dovei, a ridicat, între anii 1610—1612, o frumoasă «clisiairniţă» la mî¬ 
năstirea Moldoviţa. Distrusă cu timpul, tclisiarniţa a fost refăcută 
între anii 1955—1957. Se pare că episcopul Efrem a fost unul din în- 

drumătorii şcolii de copiere a manuscriselor slavone, oare luase naş¬ 
tere la Mo'ldoviţa încă idin secolul al XVI-lea, aşa cum lucra şi şcoala 
de la mănăstirea Dmgomirnfa, sub îndrumarea mitropolitului cărturar 
Anastasie Crimca. Se cunosc patru manuscrise de 1a Efrem, toate în 
limba slavă bisericească de redacţie medio-bulgară, şi anume : un 
Tetraevangheî (1613, azi la Suceviţa), o Psaltire (1614, păstrată la 
Moldoviţa), un «Anghelis» adică un Oetoih, scris în 1624, din oare 
se mai păstrează o singură foaie, din fericire aceea cu însemnarea 
copistului, păstrată în Biblioteca Academiei, şi un Liturghier, copiat 
de ieromonahul Epifanie în 1626 (azi în Jugoslavia). Observăm c.ă 
toate au fost copiate în timp ce era retras din scaun şi aşezat la 
mănăstirea Moldoviţa. Toate păstrează însemnări, din care rezultă că 
au fost copiate cu cheltuiala episcopului Efrem, care le-a dăruit apoi 
minăstirii Moldoviţa. Tetraevangheîuî şi Psaltirea se remarcă prin 
ornamentaţia şi prin frontispiciile lor, prin scrisul elegant şi artistic, 
incit se numără printre cele mai izbutite manuscrise copiate la noi. 

Urmaşul lui Efrem în scaunul de la Rădăuţi a fost episcopul 
Evloghie, cu metania la Solea, sprijinit de Ştefan Tomşa (a doua dom¬ 
nie 1621—1623), care voia, prin aceasta, să ridice prestigiul ctitoriei 
sale de la Solea. 

Probabil a fost înlăturat din scaun de Miron Barnovschi, în cursul 
anului 1627, cădi ia 12 decembrie 1627 era episcop la Rădăuţi Dionisie. 
Acesta a păstorit pină la începutul anului 1629, cînd, murind Anastasie 
Crimca, s-au făcut mai multe schimbări în ierarhia superioară. Atanasie 
al Romanului a fost ridicat în scaunul mitropolitan, iar Dionisie mutat 
la Roman (îixtîlixiţi în aceste noi scaune la 21 aprilie 1629). 

Se pare că scaunul de ia Rădăuţi a rămas văduvit aproximativ un 
an, căci în actele dintre 21 aprilie şi 21 noiembrie 1629, în care erau tre¬ 
cuţi ca martori şi vlădicii ţării, pentru numele episcopului de Rădăuţi 
era lăsat spaţiu alb. înseamnă că în scurta domnie a lui Alexandru Co¬ 
conul (1629—1630) nu s-a făcut nimic pentru completarea scaunului va¬ 
cant. Presupunem că numai urmaşul său Moise Movilă (1630—1631) a 
reaşezat în scaun pe episcopul Evloghie, care era atestat documentar 
la 14 august 1630. A păstorit acum pină pe la începutul anului 1639, cînd 
s-a retras din nou la Solea. De aci, nu ştim din ce motive, Vasile Lupu 
l-a ridicat în scaunul de episcop de Roman, între 1641—1644. 

Locul său la Rădăuţi a fost ocupat de episcopul Anastasie, atestat 
documentar între 17 iulie 1639 şi 18 aprilie 1644. Ca episcop de Rădăuţi, 
a întîmpinat moaştele Cuvioasei Paraschiva, la intrarea lor în ţară 

{13 iunie 1641), împreună cu Evloghie de la Roman, şi a luat parte la 
lucrările Sinodului de la Iaşi din 1642. 

Se cunosc şi cîteva lucrări de artă rămase din timpul păstoririi sale 
la Rădăuţi. Astfel, din porunca lui, s-a lucrat un pomelnic în formă de 
triptic (un panou central de lemn, cu două părţi sau capace laterale, 
tot din lemn, legate de partea centrală prin verigi de metal, îngropate, 
avînd un frumos ornament sculptat în partea superioară). O însemnare 
pe el, cu data de 5 iulie 1644, spune că s-a lucrat din îndemnul episcopu¬ 
lui, care l-a dăruit mînăsţirii Moldoviţa. Tot Moldoviţei îi dăruia şi o 
Cazanie, la 20 martie 1644 (probabil Cazania lui Varlaam, tipărită în 
1643). Aceste danii, ca şi o însemnare pe un Liturghiei slavon din 1643, 
ne arată că îşi avea metania la Moldoviţa. Pe la mijlocul anului 1644 
a fost muitat în 'scaunul vlădicesc de la Roman, în locul lui Evloghie, pe 


care un act din 25 iunie 1644, îl amintea ca «răposat». 

Urmaşul lui Anastasie la Rădăuţi a fost un Şteîan f semnat, alături 
de ceilalţi vlădici ai Moldovei, în scrisoarea din 2 iunie 1645, prin care 
recomandau ţarului Rusiei Mihail Feodorovici Romanov (1613—1645), 
pe Iile lor est, fostul mitropolit al românilor din Transilvania. Ştefan 
este trecut şi într-un Pomelnic al Episcopiei Rădăuţilor, copiat în 1780. 

Urmaşul acestuia a fost episcopul Teoian, cu metania la Putna, 
amintit de mai multe izvoare. De pildă, la 8 iunie 1646 un copist, Ivanco, 
termina de scris un Tetraevanghei, cu cheltuiala hatmanului Gavriil şi 
a soţiei sale Liliana, «în Episcopia de Rădăuţi, sub episcopul Teofan, 
care a ieşit din sfînta mînăstire Putna». Probabil la rugămintea sa, Va- 
sile Lupu a dat un hrisov, la 15 aprilie 1647, prin care întărea mînăsţirii 
Putna toate daniile făcute de Ştefan cel Mare. Mai este întîlnit în cîteva 
acte de la Vasile Lupu, pînă la 5 Iulie 1651. Nu se poate stabili cînd şi-a 
încheiat păstoria. 

Urmaşul sau a fost Iorest, probabil din 1651. îl întîlnim semnat ală¬ 


turi de ,ceilalţi vlădici şi de marii boieri, înfr-un act din 6 septembrie 
1655, prin care ţara făgăduia să plătească principelui Gheorghe Râkoczy 
II al Transilvaniei o sumă de bani luată împrumut. La 5 aprilie 1656, 


episcopul Iorest apare semnat în hrisovul prin care Gheorghe Ştefan 
făcea bisericii Sfîntul Nicolae din Şcheii Braşovului o danie anuală de 
8000 de aspri. S-a retras apoi din scaun, în a doua jumătate a lui 1656, 
căci la 20 ianuarie 1657 era episcop al Rădăuţilor Sava , fost la Huşi. 
Iorest s-a aşezat la mînăstirea Secu, fiind pomenit în două acte din 1660 şi 
1661, ca «fost episcop de Rădăuţi». A murit şi a fost îngropat la Secu. 
Sava a păstorit la Rădăuţi, pînă în primele luni ale anului 1658, cînd a 


fost mutat la Roman» 

La 10 mai 1658 întîlnim un nou episcop la Rădăuţi cu numele Teoian, 
venit de la Huşi. Acesta a avut o păstorire mai lungă, fiind întîlnit în 
numeroase acte ale domnilor vremii pînă la 18 octombrie 1666. S-a retras 
— dacă nu cumva a fost înlăturat de domnitorul Iliaş Alexandru (1666— 


1068 ) — probabil la începutul anului 1667 şi is-a aşezat ta mină ştirea 
Putna, unde-şi avea metania. în 1668, ca «fost episcop», făcea un schimb 


de proprietăţi între mănăstirea PutUa şi marele logofăt Solomom Bîrlă- 
deanu. A murit în 1670, ca schimnic, fiind îngropat ilîngă altarul bisericii 


lui Ştefan cel Mare. 

La 11 aprilie 1667, a fost trecut în scaunul vlădicesc de la Rădăuţi 
episcopul Serafim de la Huşi. în 1669 s-a scris din porunca sa un Ceas¬ 
lov mare, pe care l-a dăruit mănăstirii Agapia. însemnarea de pe carte 
arată că se călugărise aici. 

Nu ştim care au fost pricinile pentru care, în a doua jumătate a anu¬ 
lui 1669 (sau începutul lui 1670), 'a fost rânduit un nou episcop de Ră¬ 
dăuţi, Teodosie. 

Fiindcă ah cursul lunii iulie 1671 Dos oft ei al Romanului a fost mutat 
în scaunul mitropolitan, s-au produs schimbări şi în conducerea eparhii¬ 
lor sufragane. Astfel, Teodosie a fost mutat la Roman, iar în locul său 
la Rădăuţi a revenit fostul episcop Serafim, care pînă atunci va fi stat 
la metania sa, la Agapia. Este amintit în anii următori In mai multe acte. 
Se pare că abia prin 1685 a făcut paretisis din scaunul episcopal. Este 
întîlnit ea pro in-episcop în mai multe acte, primul fiind din 20 decembrie 
1685. Se pare că nu s-a aşezat la Secu, ci la mînastirea Miera (Mira, 
Mera), în părţile Vrancei, căci în unii 1688—1689 apare ca martor în cî- 
teva acte de proprietate, alături de proin-mitropolitul Teodosie şi de 
episcopul Sava al Romanului, ca «epitropul mînăstirii Miera». Probabil 
a şi murit aici (ultima dată e amintit la 4 iunie 1688). 

Locul său la Rădăuţi ia fost ocupat de Misail. A păstorit din 1685 pînă 
la începutul anului 1689, cînd a luat locul lui Sava la Roman, acesta fiind 
ridicat în scaunul mitropolitan. 

în aceste împrejurări, la Rădăuţi a fost ales Lavrentie de la Bogdana. 
Ca episcop, este întîlnit în numeroase acte de danie sau ca membru al 
divanului ţării, alături de ceilalţi ierarhi ai ţării. La începutul anului 
1702, a fost ales la Roman, în locul lui Misail, ajuns mitropolit. 

Din «diata» fostului mitropolit Teodosie (1674—1675), cu data de 14 
octombrie 1691, aflăm că Lavrentie era fiul său duhovnicesc, slujindu-i 
şi ca diacon. îi lăsa toate moşiile sale, cumpărate în părţile de sud ale 
Moldovei, la Zăbrăuţi, Sârbii de Jos, Şoldeşti şi Burduşeşti, cu îndatorirea 
de a ridica un lăcaş de închinare pe apa Zăbrăuţului. Din unele acte mai 

tîrzii, aflăm că vlădica Lavrentie i-a respectat dorinţa, ridicînd o «mî- 
năstire» pe valea Zăbrăuţului, cumpărlnd, pe seama ei, mai multe moşii 
sau primind altele, ca danie, din partea unor credincioşi. Domnii ţării 
au acordat noii mînăstiri felurite scutiri. 


Trebuie amintit şi faptul că în timpul păstoririi lui Lavrentie, mitro¬ 
politul Dosoftei, pe atunci pribegit în Polonia, a hirotonit ca episcop de 
Rădăuţi pe arhimandritul Nicolae Vasilievici, din Suceava, care trăia 


în mînăistirea Moloniţa Stric în Polonia. Dospire această hirotonie scria 


mitropolitul Dosoftei patriarhului cu acelaşi nume al Ierusalimului, în 
1693 (însuşi Nicolae semna pe o carte, la 16 dec. 1691). Desigur n-a ocu¬ 
pat niciodată scaunul de la Rădăuţi. 


Ultimul episcop de Rădăuţi, în perioada de care ne ocupăm, a fost 
Ghedeon, cu metania Ia Agapia (1702—-1708), ajuns apoi mitropolit al 
Moldovei. 


Episcopia Huşilor. In timpul primei domnii a lui Ieremia Movilă 
(1595—1600), mitropolit al ţării fiind tratele său Gheotrghe, a avut loc un 
fapt de mare însemnătate pentru viaţa bisericească a Moldovei şi anume 
înfiinţarea Episcopiei Huşilor. S-a susţinut de istorici că aceasta s-a pe¬ 
trecut în 1592, după alţii în 1597—1599 şi, în sfîrşit, prin 1595—1599. în 
realitate, noua episcopie a luat naştere in anul 1598 . într-un hrisov a'1 lui 
Ieremia Movilă din 15 decembrie 1598, sînt menţionaţi ca martori şi ie¬ 
rarhii moldoveni de atunci: mitropolitul Gheorghe Movilă, cu episcopii 
Agafton al Romanului, Teodosie (Barbovschi) al Rădăuţilor şi Ioan al Hu¬ 
şilor. în schimb, actele de pînă la 6 mai 1598, în care apar ca martori 
şi vlădicii ţării, menţionează numai pe primii trei ierarhi. înseamnă că 
înfiinţarea episcopiei, precum şi alegerea şi hirotonia primului ei titular, 
episcopul Ioan, au avut loc intre 6 mai şi 15 decembrie 1598. De aci îna¬ 
inte, episcopul de Huşi apare mereu în actele vremii, alături de ceilalţi 
ierarhi ai ţării. 

Biserica cu hramul Sfinţii Apostoli Petru şi Pavel din Huşi, ctitoria 
lui Ştefan cel Mare, a devenit catedrală episcopală. Noua episcopie ocupa 
ultimul loc între cele patru eparhii moldovene, după Suceava, Roman 
şi Rădăuţi. De regulă, titularii ei erau promovaţi în scaunul vlădioese de 
la Rădăuţi, iar de aci la Roman. Am arătat care era întinderea teritorială 
a noii eparhii. 

Primul episcop, Ioan, se pare că îşi avea metania la Rîşca. A fost 
singurul dintre ierarhii ţării, care, în 1600, la intrarea lui Mihai Viteazul 
în Moldova, nu şi-a părăsit scaunul. Ca episcop de Huşi, a avut desigur 
de luptat cu greutăţile începutului, străduindu-se să dea noii eparhii o or- 

ganizare oît mai corespunzătoare, după chipul celor 1 alte eparhii ale ţării. 
Ieremia Vodă Movilă a înzestrat episcopia, prin 1602, cu mai multe sate. 

După o păstorie de şapte ani, episcopul Ioan a fost mutat la Rădăuţi, 
prin aprilie 1605. Poate in cursul aceleiaşi luni a fost ales la Huşi Pilotei, 
cel care fusese cîteva luni episcop la Roman, în timpul stăpînirii Mol¬ 
dovei de către Mihai Viteazul (iunie-sept. 1600). în 1597 era «arhiman¬ 
drit şi egumen» la Galata. Ca episcop de Huşi e întîlnit în cîteva acte, 
începînd din 1 iunie 1605, ultima oară fiind pomenit într-un manuscris, la 
29 august 1607. A murit curînid după această dată. 

Noul episcop, Efrem de la Moldoviţa, este amintit într-un singur act, 
la 15 iunie 1608, pentru ca la 9 ianuarie 1609 să-l întîlnim 'la Rădăuţi. 

La 21 decembrie 1610 apare, alături de ceilalţi vlădici ai ţării, epis¬ 
copul losii de la Huşi. Presupunem că păstorea de pe la sfîrşitul anului 
1608, deci din timpul lui Constantin Movilă (1607—1611). 

Este interesant că, în foarte multe acte ale domnitorului Ştefan II 
Tomşa (nov. 1611-nov. 1615), în care sînt trecuţi şi vlădicii ţării, nu 
apare numele episcopului de Huşi. Presupunem că Iosif a fost înlăturat 
din scaun de Ştefan II Tomşa, ca om de încredere al Movileştilor — dacă 
nu cumva s-a refugiat cu Movileştii în Polonia — iar scaunul de la Huşi 
a rămas mai mulţi ani vacant. Totuşi, la 16 iunie 1613, acest domn făcea 
episcopiei o danie (vin, griîu, orz, miere, 600 de aspri). 

Abia la 20 mai 1617 apare în acte un nou episcop de Huşi cu numele 
Mitrofan — care credem că era fostul episcop de Roman — ales pe la 
începutul lui 1616, sub Alexandru Movilă (nov. 1615—'iul. 1616). Numele 
său este trecut în mai multe acte ale vremii, fie ca martor, fie în acte 
domneşti de danie către episcopie. De pildă, în 1617 Radu Mihnea (1616— 
1619) întărea mînăstirii Secu saltul Brătuleşti, cumpărat de episcopul Mi¬ 
trofan, care l-a dăruit apoi «sfintei mînăstiri a Secului, unde au fost de 
postrig». 

Acelaşi domn şi apoi Gaspar Graţiani i(T619—1620) porunceau (slujba¬ 
şilor din ţinutul Fălciu şi din Huşi să nu se amestece în satele episcopiei. 
După 4 mai 1619, Mitrofan nu mai apare în acte. La scurt timp după 
aceasta a fost înlocuit — probabil de domnitorul Gaspar Graţiani — cu 
episcopul Pavei, întîlnit în două acte din aprilie-mai 1620. Presupunem 
că este fostul episcop de Roman, numit probabil ca «locţiitor de epis¬ 
cop». 

Ajungînd domn Alexandru Iliaş (sept. 1620—oct. 1621), a reaşezat 
în scaun pe Mitrofan, în toamna anului 1620. Şi această păstorire a fost 
de scurtă durată, pînă pe la sfîrşitul anului 1622 (după septembrie), fiind 
din nou înlocuit cu Pavel desigur de către Ştefan II Tomşa, ajuns domn 
pentru a doua oară (1621—1623). De data aceasta, Pavel şi-a păstrat scau¬ 
nul şi sub d omn ul următor, Radu Mihnea (1623-1626). Apare pentru ultima 
oară intr-un act din 23 martie 1626. La scurt timp, Miron Rarnovschi (ian. 
1626-aug. 1629) a pus din nou în scaun pe episcopul Mitrofan (întîlnit 
în scaun la 22 august 1626). Episcopul Pavel s-a aşezat în mînăstirea 
Neamţ, unde a şi murit. A fost îngropat în pridvorul bisericii mari de la 
Neamţ. 

Episcopul Mitrofan a păstorit la Huşi — pentru a treia oară — pînă 
la începutul anului 1634, cînd a fost mutat în Roman. In această perioadă 
este întîlnit în mai multe acte ale lui Miron Barnovschi şi ale domnilor 
următori. Considerăm că desele schimbări de la Huşi între Mitrofan de 
Secu şi Pavel de Neamţ au fost nişte stări de provizorat, un fel de «Looo- 
tenenţe episcopale». 

Urmaşul său la Huşi a fost episcopul Gheorghe. Nu ştim unde-şi 
avea metania. în 1629 era un egumen Gheorghe la Secu, probabil viitorul 
episcop, pentru că de acolo au ieşit mai mulţi vlădici în această vreme. 
Sub el, Vasile Lupu a acordat mai multe scutiri episcopiei. A luat parte 
ia 'lucrările Sinodului ide ta Iaşi din 1642. Probabil is-a retras din scaun 
la începutul anului 1645. 

Urmaşul său a fost Ghedeon, venit tot din mînăstirea Secu. Se cu¬ 
noaşte o scrisoare a lui Vasile Lupu, cu data de 11 aprilie 1645, către 
şoltuzul şi pîrgarii din Huşi, prin care-i înştiinţa ca a aşezat acolo ca 
episcop pe Ghedeon. Prin aceeaşi scrisoare, le poruncea să înapoieze 
episcopiei toţi vecinii şi posluşnicii luaţi de tîrg. La 15 ianuarie 1653 ace¬ 
laşi domn — la plîngerea episcopului — poruncea vornicilor din Huşi să 
nu mai globească şi sa nu mai prade satele episcopiei. Ghedeon a păs¬ 
torit Iu Huşi piuă prin iulie 1653, cînd domnitorul Gheorghe Ştefan 
(1653—1658) l-a ridicat în scaunul mitropolitan. 

Locul său la Huşi a fost ocupat de Sava, care în a doua jumătate a 
anului 1656 a foist trecut în scaunul Viădicesc din Rădăuţi. 

Urmaşul lui Sava la Huşi a fost episcopul Teofan (nu Iorest, cum au 
socotit unii istoriei), ales înainte de 10 ianuarie 1657, cu o păstorire foarte 
scurtă. I-a urmat lui Sava şi la Rădăuţi, pe la începutul anului 1658. 
O păstorire tot aşa de scurtă a avut şi ierarhul cărturar Dosoftei (amintit 
la Huşi la 10 mai 1658), ales apoi la Roman în primele luni ale anului 1660. 

La 29 martie 1660, în scaunul de la Huşi păstorea episcopul Serafim. 
Din actele vremii, reiese că avea alese preocupări gospodăreşti. Domnii 
ţării, mai ales Eustatie Dabija (1661—1665), i-au dat mai multe hrisoave 
de danie. La 26 octombrie 1666, îliaş Alexandru (1666—1668) poruncea 
dregătorilor domneşti să nu mai globea sca sau să mai judece pe călugării, 
călugăriţele şi preoţii de mir icu fiii lor necăsătoriţi, din cuprinsul eparhiei 
Huşilor, ci numai episcopul Serafim să fie îndreptăţit «a-i judeca şi a-i 
învăţa şi a-i certa». Păstoria lui la Huşi s-a încheiat în primele luni ale 
anului 1667, cînd a fost trecut la Rădăuţi. 

în locul său a fost ales ca episcop îoan f venit de la Secu (înainte de 
11 aprilie 1667). Acesta a fost mulţi ani egumen al mînăstirii «de la ce¬ 
tate», adică al mînăstirii ridicate de Vasile Lupu în Cetatea Neamţ (de¬ 
venită apoi metoc Secului), iar în 1666 era egumen la Secu. Şi el s-a 
arătat ca un bun chivernisitor al bunurilor episcopiei. La începutul anului 
1674, cînd Dosoftei şi-a părăsit scaunul mitropolitan, plecînd în Polonia 
împreună cu domnitorul Ştefan Petriceicu, locul său a fost ocupat de epis¬ 
copul Teodosie al Romanului, iar la Roman a fost mutat Ioan de la Huşi. 

iîn cursul ultimilor săi ani de păstorire, teritoriul eparhiei Huşilor 
a fost adesea pustiit de turci şi de tătari, locuitorii sărăcind sau plecînd 
în bejenie. De 'aceea, urmaşul său, Sofronie, a cerut domnilor ţării mai 
multe hrisoave de danie, arătînd sărăcirea ia oare ajunsese eparhia. A 


păstorit pînă către sfîrşitul anului 1676. 

în 1677, era episcop la Huşi Caîistru Vartic, ales probabil în 1676. Ca 
episcop, este mtîlnit în actele vremii, alături de ceilalţi vlădici ai ţarii. 
Astfel, apare în actul de închinare al mînăstirii Probota către Patriarhia 
de Ierusalim, făcută de mitropolitul Dosoftei în 1677, alături de Ioan al 
Romanului şi Serafim al Rădăuţilor. La 20 ianuarie 1681 Gheorghe Duca 
(în a treia domnie, 1678—1683) îl împuternicea să-şi strîngă «ploconul 
vlădioesc» din eparhie şi isă cerceteze viaţa religios -morală a păstoriţilor 
săi. A cîrmuit eparhia Huşilor pînă spre sfîrşitul anului 1682, cînd a fost 
silit să se retragă din scaun. A trăit la biserica Tălpălari din Iaşi, deve¬ 
nind apoi locţiitor de mitropolit, după plecarea lui Dosoftei în Polonia, 
între anii 1686—1689 (în aceeaşi perioadă a fost şi locţiitor al fostei sale 


eparhii, a Huşilor). 

La 11 ianuarie 1683, era episcop la Huşi Mitrofan, cu metania la mî- 
năstirea Bisericani. Este vorba de episcopul tipograf, ucenic al mitro¬ 
politului Dosoftei, căruia i-a tipărit cîteva din lucrările sale : Psaltirea 
siavo-română (1680), M olitveînicuî de-nţeies (1681), Viaţa şi petrecerea 
sfinţilor (4682—1686). La rugămintea patriarhului Dositei al Ierusalimu¬ 
lui, aflat în Moldova, ieromonahul Mitrofan a făcut o tipografie gre- 

ceaşcă la Cetătuia, lingă Iaşi, unde a tipărit lucrările : Despre primatul 
papii, a luli Ne ct arie al Ierusalimului {1682), Dialog contra ereziilor, a lui 
Simeon al Tesalonicului (1683) şi Slujba Sfinţilor Serghie şi Vach (1685). 
A format de asemenea cîţiva ucenici, care i-au continuat activitatea ti¬ 
pografică (Ursu, Nidoiae, Andrei, Pavel, Chir iac ş.ia.). 

Munca sa rodnică de răspîndire a cuvîntului tipărit a fost apreciată 
îndeosebi de mitropolitul Dosoftei, care l-a ajutat sa fie ridicat la treap¬ 
ta de episcop al Huşilor. Dar în 1686, cînd Dosoftei a trebuit să plece 
în Polonia cu regele Jan So'bieski, sa fost nevoit să-şi părăsească sca¬ 
unul şi episcopul Mitrofan, care a trecut în Ţara Românească (după 25 
mai). Aici s-a pus în slujba lui Şerban Cantacuzino, care l-a numit con¬ 
ducător al tipografiei domneşti din Bucureşti, îngrijind de tipărirea Bi¬ 
bliei din 1688 şi a altor cărţi. în 1691 a ajuns episcop al Buzăului, des- 
făşurînd şi acolo o rodnică activitate, mai ales prin înfiinţarea primei 
tipografii din acel oraş. Episcopul Mitrofan se înscrie între marii vlă¬ 
dici cărturari din trecutul Bisericii noastre, iar prin activitatea desfăşu¬ 
rată în cele două ţări româneşti, el a adus o contribuţie însemnată la 
întărirea conştiinţei de unitate naţională românească. 

După ce Mitrofan a părăsit Moldova, tot lui Calistru Vartic i s-a 
încredinţat cîrmuirea Episcopiei Huşilor, pînă la alegerea lui Varlaam 
de la Secu. Alegerea acestuia va fi avut loc în a doua jumătate a anu¬ 
lui 1689, cînd s-au completat şi celelalte scaune vacante. 

Noul cîrmuitor al eparhiei Huşilor s-a dovedit, în cursul celor a- 
proape două decenii de arhipăstorire, preocupat mai mult de propriile 
sale interese decît de ale episcopiei. Se pare că încă din primii ani de 
păstorire a ridicat un schit din lemn, ou hramul Bunavestire, în satul 
Brădiceşti, în părţile Huşilor, căruia i-a purtat apoi o permanentă grijă, 
creîndiu-i o înfloritoare situaţie materială. Episcopul a primit ca danie 
sau a cumpărat el însuşi zeci de moşii sau părţi de moşii pentru schitul 
sau, mai ales în părţile Huşilor. 

Probabil prin decembrie 1708, Varlaam s-a retras din scaunul vlă- 
dicesc, aşezîndu-se la schitul său, căci în ianuarie 1709 era ales un nou 
episcop de Huşi. A murit prin 1712 (înainte de 2 noiembrie). împotriva 
canoanelor şi a irîuduie Iilor bisericeşti, Varlaam a lăsiat prin testament 
ca schitul şi toate averile lui să treacă asupra fostului mare vornic Ga- 
vril Miclescu, se pare o rudă a sa. Dar mitropolitul Ghedeon cu sufra- 
ganii săi, Pahomie de la Roman şi Calistru de la Rădăuţi, au hotărît, la 
2 noiembrie 1713, ca schitul — cu toate bunurile lui — să fie de-acum 
înainte metoc al Episcopiei Huşilor. Cu imensele sale bunuri, episcopii 

următori au izbutit să refacă episcopia din starea de ruină în care a a- 
juns, prin lipsa de interes a lui Varlaam şi în urma războiului ruso-turc 
din 1711, purtat tocmai în părţile Huşilor. 

Concluzii. Se remarcă numeroase schimbări la conducerea 
eparhiei Romanului, pricinuite fie de retragerea vlădicilor din scaun, 
fie de înlăturarea lor de către domnii ţârii. între ei s-a impus, ca om 
de carte şi de viaţă superioară, Dosoftei cărturarul. 

Aceeaşi instabilitate se observă şi în cazul vlădicilor de la Ră¬ 
dăuţi. Cei mai mulţi păstoreau abia cîţiva ani, fiind apoi mutaţi în 
scaunul de la Roman. Unii s-au retras din scaun către sfîrşitul vieţii, 
alţii au fost înlăturaţi de domnii ţârii. 

Tot aşa, vlădicii de la Huşi au fost schimbaţi foarte des de către 
domnii ţârii ori au fost promovaţi în celelalte scaune vlâdiceşti. între 
ei s-au remarcat doar Dosoftei şi Mitrofan, oameni de aleasă cultură, 
dar care au păstorit aici prea puţin. 

După moartea lui Matei Basarab (1654), au urmat mai multe domnii 
scurte şi fără însemnătate. Au avut loc acum lupte necontenite între 
marile familii boiereşti ale Cantacuzinilor şi Bălenilor cu felurite unel¬ 
tiri la Constantinopol, răpiri de averi, ucideri, pribegii peste hotare, care 
au adus mult rău ţării. Lucrurile s-au potolit abia după ce scaunul dom¬ 
nesc a fost ocupat de Şerban Cantacuzino (1678—1688). Se înţelege că 
în astfel de împrejurări a avut de suferit şi Biserica. 

Mitropolitul Teodosie. După moartea mitropolitului Ştefan (25 apri¬ 
lie 1668), soborul ierarhilor, egumenilor şi boierilor alegători, întru¬ 
nit la 20 mai 1668, a ales în scaunul vacant pe egumenul Teodosie de la 
mînăstirea Argeş (la 4 aprilie acelaşi an se număra printre cei trei can¬ 
didaţi la Episcopia Buzăului). Cu prilejul alegerii, ipopsifiul Teodosie 
a rostit pentru prima oară crezul în româneşte (îl cunoaştem — împre¬ 
ună cu mărturisirea sa de credinţă — din Condica Sfîntâ, iniţiată de 
mitropolitul Ştefan). A doua zi, 21 mai 1668, noul ales a fost hirotonit 
întru arhiereu. La numai cîteva zile după alegerea şi hirotonirea sa, 
printr-un hrisov dat de Radu Leon la 8 iunie 1668, s-a hotărît, oficial, 
mutarea scaunului mitropolitan de la Tîrgovişte la Bucureşti. Biserica 
cu hramul Sfinţii împăraţi Constantin şi Elena, ctitoria domnitorului 
Constantin Şerban Basarab (1654—1658), a fost declarată, tot atunci, ca¬ 
tedrală mitropolitană. Totuşi, şi înainte de această dată vlădicii Ungro¬ 
vlahiei obişnuiau să stea în Bucureşti, alături de domnii ţării. Tot aşa, 
după 1668, unii din ei stăteau la Tîrgovişte. Pînă la declararea ctitoriei 
lui Constantin Şerban drept catedrală, mitropoliţii Ungrovlahiei au mai 
folosit trei biserici în acest scop şi anume : biserica Radu Vodă, ctitorită 
de Alexandru II (1568—1577), mînăstirea Stelea, ctitoria spătarului cu 
acelaşi nume, din a doua jumătate a secolului al XVI-lea, refăcută de 

mitropolitul Grigorie I şi biserica Sfintul Gheorghe Vechi, ctitoria unui 
vornic Nedelcu, tot din a doua jumătate a secolului al XVI-lea. Toate 


trei se numeau «scaune mitropolitane» şi chiar «mitropolii». 

In privinţa originii mitropolitului Teodosie s-au purtat multe discu¬ 
ţii. Pînă în 1952 se credea că este originar din satul Veştem, de lîngă 
Sibiu, de unde i s-a atribuit şi apelativul de «Veştemeanul» (teză susţi¬ 
nută mai ales de I. Lupaş şi istoricii transilvăneni). în urma unor noi cer¬ 
cetări, pr. Niculae Şerbănescu a susţinut că Teodosie s-a născut în jurul 
anului 1620 «într-un sat de prin părţile de sub munte ale judeţelor Ar¬ 
geş sau Vîlcea». Dar .anumite fapte .din viaţa sa duc la constatarea că era 
născut în oraşul Rîmnic. Astfel, între anii 1677—1680, vlădica Teodosie 

a ridicat un lăcaş de închinare în Rîmnic, cu hramul Sfinţii Arhangheli 
Mihaitl şi Gavriil, cunoscut sub numele de «schitul Cetăţma», închinat 
mitropoliei. în anii următori, a cumpărat — sau a primit în danie — 
mai multe imobile pe seama ctitoriei sale, iar domnii ţării Gheorghe Du¬ 
ca, Şerban Cantacuzino şi Constantin Brîncoveanu au hărăzit schitului 
felurite scutiri şi privilegii. 

în acelaşi oraş, mitropolitul Teodosie a refăcut biserica cu hramul 
Sfîntul Gheorghe în 1681 (fiind arsă în cursul războiului ruso-turc din 
anii 1736—1739, a fost reparată de un nepot al mitropolitului, Mihail, şi 
de alţi credincioşi). 

Adăugăm şi faptul că un alt nepot al mitropolitului, Oprea, cum¬ 
păra — în ultimele decenii ale secolului al XVII-lea — mai multe locuri, 
tot în Rîmnic. Alte rude ale sale apar de asemenea în acte de proprie¬ 
tate la Rîmnic. 

Ctitorirea a două biserici în acest oraş, cărora le-a purtat apoi o 
grijă permanentă, ca şi rudele pe care le avea, stăpînirea de proprietăţi 
în acest oraş, l-au făcut pe profesorul T. G. Bulat să emită părerea — 
pe care ne-o însuşim şi noi —că mitropolitul Teodosie se trăgea 


dintr-o familie de români transilvăneni, stabilită însă în Rîmnicu-Vîlcea, 


în colonia străveche de «ungureni». 

S-a călugărit la mînăstirea Cozia, la o dată care nu se poate pre¬ 
ciza. La 12 ianuarie 1661, apare într-un act ca «Teodosie proegumenul 
ot Cozia», iar la 7 aprilie 1662, era amintit ca egumen al mînăstirii Ar¬ 
geş. Viaţa aleasă pe care a dus-o, dragostea de carte, priceperea în cele 
gospodăreşti, la care se adaugă şi ataşamentul faţă de partida Cantacu- 
zinilor, vor fi fost motivele care au dus la alegerea sa în scaunul mitro¬ 
politan, la 20 mai 1668. 

Hirotonit şi înscăunat în ziua următoare, mitropolitul Teodosie n-a 
avut parte de o păstorire liniştită, din pricina frământărilor şi a luptelor 

politice dintre cele două mari partide boiereşti, a Cantacuzinilor şi a 
Bălenilor, care voiau să aibă puterea în mînă. Amestecul său în aceste 
frămîntări, ca adept al familiei Cantacuzino — deşi se arătase cu dra¬ 
goste de popor şi dornic să biruiască adevărul — i-a adus multe neca¬ 
zuri. 

Astfel, la 3 decembrie 1668, Teodosie împreună cu unii boieri au 
cerut domnitorului Radu Leon, prea mult înconjurat de greci, să-i alunge 
din ţară. Urmarea acestei mişcări a fost mazilirea domnului (în martie 
1669) şi înlocuirea sa cu Antonie Vodă din Popeşti (1669—1672). Sub 
acesta, vlădica Teodosie a luat parte — în fruntea întregului divan — 
la judecarea vornicului Stroe Leurdeanu (vinovat de uciderea postelni¬ 
cului Constantin Cantacuzino), oare a şi fost condamnat la pedeapsa ca¬ 
pitală (pînă la urmă nu s-a aplicat, d a fost călugărit la Snagov). 

După trei ani însă, Antonie Vodă a fost mazilit şi el, şi înlocuit cu 
fostul domn Grigorie Ghica (1672—1673), omul Bălenilor. Curînd după 
înscăunare, a început o aprigă prigoană împotriva Cantacuzinilor, mulţi 
dintre boieri ajungînd la ocnă sau la închisoare. între cei loviţi de ur¬ 
gia domnească se număra şi mitropolitul Teodosie, care ceruse pedep¬ 
sirea lui Stroe Leurdeanu. Letopiseţul Cantacuzinesc — în care sînt con¬ 
semnate aceste fapte — relatează şi «pătimirea» mitropolitului, pe care 
«îl scoaseră din scaun cu mare necinste şi-l trimiseră la zatocenie, a- 
runcîndu-i multe prihăni». A fost trimis în surghiun la mînăstirea Tis- 
mana, unde a stat aproape 7 ani (uneori e întîlnit — în timpul surghiu¬ 
nului — şi la Cozia). Acest lucru se va fi petrecut în prima jumătate 
a lunii iunie 1672. 

Întrucît episcopul Varlaam al Rîmnicului a refuzat să primească 
scaunul mitropolitan, a fost ridicat la această treaptă egumenul Dionîsie 
de la mînăstirea Radu Vodă din Bucureşti, înscăunat la 24 iunie 1672. 
Acesta fusese călugăr şi eclesiarh' la mînăstirea Adormirea Maicii Dom¬ 
nului din Cîmpulung, în timp ce funcţiona aici o tipografie, fiind şi co¬ 
rector al acesteia (în Psaltirea slavonă din 1650 semna : «smeritul iero¬ 
monah Dionisie eclisiarhu'l, .corector»). A plecat apoi la Muntele Athois, 
aşezîndu-se la mînăstirea Ivir. De aici, a fost trimis, în anul 1660, ca 
egumen la metocul din Moscova al acestei mînăstiri. După şapte ani a 
fost înlocuit şi poate s-a retras din nou la Ivir, ca în 1670—1671 să i se 
încredinţeze conducerea mînăstirii Radu Vodă din Bucureşti, închinată 
Ivirului. Faptul că a trăit la Ivir şi că a fost rînduit să conducă metocul 
acesteia din Moscova şi mînăstirea Radu Vodă care-i era închinată, iar 
mărturisirea lui de credinţă cu prilejul alegerii ca mitropolit s-a scris în 
limbile greacă, slavă şi română, ne face să ne întrebăm dacă nu cumva 

era un georgian (din Iviria) sau un ucrainean, venit cu echipa de tipo¬ 
grafi trimişi de Petru Movilă în Ţara Românească, după 1635. 

Păstorirea lui ca mitropolit a fost de scurtă durată, căci — probabil 
în prima jumătate a lunii decembrie 1672 — «s-a petrecut pentru aceas¬ 
tă viaţă cu moarte firească», după cum scrie în Condica Sfintâ ». 

Mitropolitul Varlaam. In locul său, domnitorul Grigorie Ghica a mu¬ 
tat «cu sila» pe episcopul Varlaam de la Rîmnic. Acesta era originar 
din părţile Piteştilor, după unii din satul Moşoaia, după alţii chiar din 
Piteşti. în ce priveşte viaţa sa pînă la alegerea ca episcop, ne dă el în¬ 
suşi aceste date autobiografice în «aşezământul» pe care-1 făcea înainte 
de moarte pentru mînăstirea Trivale : «den tînără vîrstă am poftit chipul 
călugăriei, care l-am şi luat în sfînta mînăstire Coziia, şi după rînduiala 
sfintei mînăstiri ne-au ajuns rîndul de am şi egumenit». La Cozia a fost 
o vreme şi «diac al mînăstirii», iar în primăvara anului 1663 a ajuns e- 
gumen (din 1665 apare şi cu titlul de arhimandrit). 

Către sfîrşitul anului 1665, s-a retras de la conducerea mînăstirii, 
îndreptîndu-se spre Rusia, probabil din dorinţa de a-şi îmbogăţi cunoş¬ 
tinţele, atras de faima mişcării culturale începută de mitropolitul Petru 
Movilă. E posibil să fi rămas în Rusia pînă prin 1668, timp în care va fi 
cercetait Kievul, Moscova şi alte .centre cu 1 turale -b iser ioeşti de acolo. 
A adus cu sine din Rusia felurite odoare sfinte, dăruite unora din ctito¬ 
riile sale de mai tîrziu şi desigur cărţi, între care şi cele ale arhimandri¬ 
tului Ioanichie Galeatovschi, Cheia înţelesului şi Cerul nou, tipărite la 
Kiev, pe care a pus apoi să se tălmăcească în româneşte, iar pe cea din¬ 
ţii a şi tipărit-o, în 1678. 

Reîntors în ţară a fost numit egumen la mînăstirea Glavacioc (jud. 
Argeş). în această calitate era chemat uneori la lucrările divanului dom¬ 
nesc, alături de vlădicii, boierii şi egumenii celorlalte mari lăcaşuri de 
închinare. 

La scurt timp după aceasta, «prostindu-se de bună voia sa» epis¬ 
copul Serafim al Rîmnicului, egumenul Varlaam de la Glavacioc a fost 
chemat să-i ia locul (către sfîrşitul anului 1670). Ca episcop este amintit 
în mai multe acte de proprietate ale Episcopiei (cumpărări sau danii). 
Peste doi ani însă, murind mitropolitul Dionisie, domnitorul Grigorie 
Ghica a cerut episcopului Varlaam să primească scaunul mitropolitan, 
înscăunarea s-a făcut la 24 decembrie 1672. 

Deşi a păstorit numai şapte ani, mitropolitul Varlaam şi-a legat nu¬ 
mele de o seamă de fapte vrednice de pomenire. Astfel, şi-a îndreptat 
atenţia asupra preoţilor de mir, care s-au plîns lui Grigorie Ghica «pen¬ 
tru multele nevoi ce să află întru dînşii», fiind «mai îngreuiaţi decît 

toate ceatele» şi ajunşi «la lipsă şi la pustiire». Domnul, sfătuindu-se cu 
mitropolitul ţării şi oi episcopii 'sufragerii, a dat un hrisov, la 15 apri¬ 
lie 1673, prin care făcea unele uşurări preoţimii, hotărînd «ca de acum 
înainte să dea numai într-un an odată, la vremea haraciului birul lor». 
Două hrisoave asemănătoare a dat şi noul domn Gheorghe Duca (1673 
_1678), în 1674 şi 1676. Sub raport gospodăresc, Varlaam a primit nu¬ 
meroase danii de sate, vii, mori, închinări de schituri sau a cumpărat el 
însuşi numeroase proprietăţi şi a obţinut felurite scutiri pe seama Mi¬ 
tropoliei. 

Ca şi alţi ierarhi din trecutul nostru, mitropolitul Varlaam a fost un 
mare ctitor de lăcaşuri sfinte, ridicate cu cheltuiala şi îndrumarea sa. 
între acestea se numără biserica de piatră a schitului Tiivaleci, exis¬ 
tent de mai înainte — situat azi într-un cartier al oraşului Piteşti. La 
15 noiembrie 1702, schitul era închinat de ctitor mînăstirii Cozia, prin- 
tr-un act de o mare frumuseţe literară şi adîncă duioşie. A fost înzestrat 
cu numeroase proprietăţi. 

A doua ctitorie a lui Varlaam este mînăstirea Turnu, cu hramul In¬ 
trarea în biserică, situată pe malul stîng al Oltului, nu departe de Cozia 
şi de Călimăneşti. A fost ridicată în anul 1676 şi închinată Coziei. Se 
pare că înainte vreme, în peşterile din apropierea mînăstirii, locuiau 
călugări sihaştri. O tradiţie spune că aici a trăit la bătrîneţe şi mama 

sa, schimonahia Xenia. 

A treia ctitorie a sa este schitul Fedeleşoiu (sau Fedelesciori), situat 
în jud. Vîl'cea (azi biserică de mir). La îndemnul mitropolitului, doamna 
Maria, soţia lui Grigorie Ghica, a început, în vara anului 1673, ridicarea 
acestui lăcaş de închinare. Dar, către sfîrşitul aceluiaşi an, Grigorie 
Ghica a fost mazilit, aşa îneît lucrările de construcţie «au rămas asupra 
presfinţitului mitropolit chir Varlaam», care «s-au nevoit de au isprăvit 
aceste toate căte se văd cu toată podoaba», după cum se poate citi în 
pisania schitului, pusă în anul 1702. Biserica cuprinde piese de o deo¬ 
sebită valoare artistică, cum sînt tîmpla şi uşile de intrare. între per¬ 
sonajele zugrăvite în interior, se remarcă familia lui Grigorie Ghica, 
Constantin Brîncoveanu — sub care s-a isprăvit lucrul — şi mitropo¬ 
litul Varlaam. Schitul Fedeleşoiu a fost înzestrat de mitropolit cu nume¬ 
roase moşii, vaduri de moară, un pod peste Olt, la care se adaugă nu¬ 
meroase cărţi şi obiecte de cult. La 20 aprilie 1750, Grigorie II Ghica l-a 
închinat mînăstirii Pantelimon de lîngă Bucureşti (care avea şi spital) 
«pentru îndestularea şi buna chibzuire a spitalului cu săraci bolnavi». 
Mai tîrziu, a ajuns sub administrarea fostei Eforii a Spitalelor Civile. 

Mitropolitul Varlaam a avut şi preocupări de ordin cultural. Astfel, 
spre sfîrşitul păstoririi sale a înfiinţat o tipografie la Bucureşti, undeva 
în cuprinsul mitropoliei. Activitatea tipografică încetase în Ţara Româ¬ 
nească din anul 1652. Cunoscînd folosul pe care-1 poate aduce o tipo¬ 
grafie Bisericii şi neamului său, mitropolitul Varlaam a înfiinţat «de iz- 
noavă» o tipografie, aducînd şi «dascăli de tipografie». S-ar putea ca el 
să fi adus utilajul şi meşterii tipografi din Rusia, aşa cum va face şi con¬ 
temporanul său, mitropolitul Dosoftei al Moldovei, care a obţinut o ti¬ 
parniţă de la patriarhul Ioachim al Moscovei. 

El n-a putut să tipărească decît o singură carte, în 1678. Era o carte 
de predici, o Cazanie, a arhimandritului ucrainean Ioanichie Galeatov- 
schi, din Cernigov, tipărită la Lvov, intitulată Cheia înţelesului (slavo- 
neşte pd3&wbHV/ft). 

Cartea avea o prefaţă adresată «tuturor pravoslavnicilor creştini, 
carii sîntu născuţi întru limba noastră rumanească», de către «Varlaam, 
cu mila lui Dumnezeu arhiepiscop i mitropolit al Tărgoviştii şi al scau¬ 
nului Bucur eştiftor, exarh Plaiului şi a tontă Uţngrovlahiia». în cele două 
foi ale prefeţei, mitropolitul arăta cum a înfiinţat tipografia şi cum a 
ales această carte pentru a fi dată la tipar. Tot în prefaţă scria că prin 
«multă osârdie... şi cheltuială — am tocmit dascăli învăţaţi şi le-am dat 
aciastă carte de o au scos di pre limbă rusească pre limba noastră dirept 
româneaşte». Nu ştim însă care au fost acei «dascăli învăţaţi». Să fie 
fraţii Radu şi Şerban Greceanu ? Sau spătarul Niioolae Milescu ? 

Gravurile au fost lucrate de Ioan Bacov, care s-a dovedit recent că 
este moldovean (Băcăuanul). Cartea a fost tradusă după ediţia ucrai¬ 
neană tipărită la Lvov în 1665, care cuprindea 64 de cazanii şi un scurt 
manual de omiletică. în româneşte s-au tradus numai 12 cazanii dumini¬ 
cale şi 6 la sărbătorile mai însemnate. 

Activitatea atît de lăudabilă a mitropolitului Varlaam a fost între¬ 
ruptă de noile schimbări politice petrecute în Ţara Românească. Prin 
noiembrie 1678, scaunul domnesc a fost dat lui Şerban Cantacuzino, 
unul din fiii postelnicului ucis în 1663. Noul domn a intrat în Bucureşti 
la Bobotează anului 1679. Printre măsurile pe care le-a luat a fost şi 
aceea de a da satisfacţie celor ce au fost prigoniţi sub domnii anteriori, 
din pricina ataşamentului lor faţă de familia sa. între aceştia era şi fostul 
mitropolit Teodosie, aflat de şapte ani la Tismana. Letopiseţul Cantacu- 
zinesc ne dă ştirea că trimiţînd domnul după vlădica Teodosie, a venit 
la Bucureşti «şi au cerut judecată pentru scoaterea lui de la Mitropolie». 
Cu încuviinţarea patriarhului ecumenic Dionisie Seroglanul (1676—1679), 
la 25 aprilie 1679 (versiunea grecească are data 15, care ni se pare gre- 

şită) f domnul a convocat «un mare sobor de arhierei ai ţării şi de alţi 
arhierei carii să întîmplase atuncea aici şi toţi egumenii din toată ţara 
şi cu toată 'boierimea». Proin mitropolitul Teodosie şi-a înfăţişat piîngerea 
înaintea membrilor soborului. însuşi mitropolitul Varlaam a recunoscut 
că vlădica Teodosie n-a avut nici o vină şi că a fost scos pe nedrept din 
scaunul său. Drept aceea, a depus cîrja pe masă, în faţa tuturor, renun- 
ţînd la scaunul mitropolitan. Soborul a găsit pe mitropolitul Teodosie 
nevinovat, iar domnul i-a dat din nou cîrja, pentru cîrmuirea Mitropo¬ 
liei Ungrovlahiei. Cu aice asta, se încheie păstoria atît de luminoasă şi 
de bogată în fapte a mitropolitului Varlaiam. 

La scurt timp după aceasta, Varlaam a trecut munţii, în Transilva¬ 


nia, fiind însoţit de proegumenul Ioasaf de la Argeş. A ajuns în Făgă¬ 
raş, iar de aci la Alba Iulia, llu principele Transilvaniei Mihalţ Apaffi., 
unde va fi cercetat şi pe mitropolitul Sava Brancovici. Se pare că a ajuns 
şi la Sibiu, apoi la Braşov, unde a rămas mai mult timp. 

La 20 martie 1682 era la Iaşi, unde domnea Gheorghe Duca (1678— 


1683), iar de aici, probabil, s-a reîntors în Ţara Românească, reluînd 
raporturile cu Şerban Cantacuzino. Dornic de călătorii şi de a cunoaşte 
cît mai multe lucruri, vlădica Varlaam a plecat să cerceteze Ţara Sfîntă 


şi Muntele Sinai. 

După această călătorie, s-a reîntors pentru totdeauna în Ţara Româ¬ 
nească, stînd mai mult la ctitoria sa de la Trivale, uneori la Cozia. în- 
cepînd din 6 iulie 1685, e atestat mereu în actele vremii, legate mai mult 
de ctitoriile sale. El cumpără — sau primeşte în danie — proprietăţi pe 
seama acestora, creîndu-le o puternică bază materială. Numeroase hri¬ 
soave domneşti — de la Şerban Cantacuzino şi Constantin Brîncoveanu 
— întăreau proprietăţile respective. 

Cu puţin timp înainte de moarte, bătrînul ierarh a pus să i se scrie 
«aşezămîntul» pentru mînăstirea Trivale (15 noiembrie 1702), rînduind 
ca ea să fie închinată Coziei. Actul era întocmit într-o frumoasă limbă 
românească, redînd şi unele crîmpeie din viaţa sa. Peste trei zile, la 18 
noiembrie, şi-a dat obştescul sfîrşiit ta Cozia, aşa cum dorise el însuşi. 

Mitropolitul Teodosie a doua oară. Reaşezat în scaunul din care 
fusese alungat pe nedrept, din pricina răutăţii oamenilor, a păstorit pînă 
la moartea sa, întîmplată la 27 ianuarie 1708. Din activitatea pe care a 
desfăşurat-o în această perioadă, de aproape trei decenii, vom reţine 
numai pe cea culturală şi pe cea legată de apărarea Ortodoxiei româ¬ 
neşti în Transilvania. 

Deşi n-a fost un om de înaltă cultură teologică, aşa cum au fost 
mulţi din vlădicii noştri din trecut, totuşi mitropolitul Teodosie a avut 

norocul să activeze sub cei doi mari domni iubitori şi sprijinitori ai artei 
şi culturii, Şerban Cantacuzino şi mai ales Constantin Brîncoveanu, în 
timpul cărora au activat cărturari de seamă ca : episcopii Mitrofan şi 
Damaschin de la Buzău, Antim Ivireanul, tipograf, episcop şi apoi mi¬ 
tropolit, Constantin Cantacuzino Stolnicul, fraţii Radu şi Şerban Gre- 
ceanu şi atîţia alţii. Tot sub Teodosie s-au ridicat marile ctitorii brîn- 
coveneşti (Potlogi, Mogoşoaia, Hurezi, Mamul, Brlncoveni, Sfîntul 
Gheorghe Nou din Bucureşti etc. F fără sa mai pomenim pe cele refăcute), 
multe din ele fiind sfinţite de el însuşi. 

în tipografia înfiinţată de Varlaam la Bucureşti, ca şi în cele care 
au luat fiinţă la Buzău, Snagov şi Rîmnic, au văzut lumina zeci de lu¬ 
crări, fie de slujbă bisericească, fie de zidire sufletească sau de apărare 
a Ortodoxiei, în limbile română, slavă, greacă şi arabă. 

Dintre tipăriturile care au ieşit la lumină sub mitropolitul Teodosie 
ne vom ocupa numai de cele mai semnificative, care au avut o legătură 
directă cu el. Prima carte tipărită de el a fost un Liturghier , în 1680. în 
însăşi foaia de titlu se menţiona că a fost tipărit «den porunca şi osâr¬ 
dia, cum şi cheltuiala» mitropolitului. Ca şi cărţile tipărite de înainta¬ 
şul său Ştefan, Liturghierul avea numai tipicul în româneşte, iar slujba 
era în slavoneşte (doar la sfîrşit sînt cîteva rugăciuni în româneşte). 
Tradiţia slavonă era încă atît de puternică, încît în prima prefaţă a căr¬ 
ţii — pusă sub numele mitropolitului — se arăta că n-a îndrăznit să 
traducă întreg texfull Liturghiei în româneşte, ci numai tipicul: «...iară 
Liturghia toată a o prepune pre limba noastră şi a o muta, nice am vrut, 
nice am cutezat, pentru neîndestularea limbii, pentru lipsa dascălilor, 
pentru neînţelegerea năroadelor de rostul cel adevărat şi adînc al în¬ 
noirii...». Din aceeaşi prefaţă, se desprindea şi iubirea curată a autoru¬ 
lui faţă de neamul său, scriind : «jalnic şi plînguros lucru iaste într-atîta 
micşorare şi călcare rodului nostru cestui rumânesc, carele odată şi el 
numărat între putearnicile neamuri şi între tarii oameni să număra, iară 
acum atîta de supus şi ocărît iaste, cît nice învăţătură, nici ştiinţă, nici 
arme, nici legi, nici un obiceiu întru tot rodul ce să pomeneşte astăzi 
rumân (între rumâni ce zicem cuprindem şi pe moldoveni că tot dintr-o 
fînfănă cură)». 

în aceeaşi prefaţă se făceau referinţe directe la exploatarea pe care 
o exercitau turcii asupra «pămîntului şi rodului nostru», căci «simţim 
tiranica putere păgînească într-însul hrănindu-se şi răsfirîndu-se». Pă¬ 
rerea noastră este că această prefaţă aparţine învăţatului Constantin 
Cantacuzino Stolnicul, fratele lui Şerban (poate lui Teodosie să-i apar¬ 
ţină numai partea privitoare la traducerea cărţilor de slujbă în româ- 

neşte). în adevăr, o lectură atentă a Istoriei Ţării Româneşti a lui Con¬ 
stantin Cantacuzino ne face să întrevedem în ea aceleaşi idei ale ori¬ 
ginii noastre romane, a continuităţii noastre în Dacia, a strălucirii noas¬ 
tre de odinioară şi a exploatării pe care o îndurau ţările româneşti în 
timpul său. Uneori ideile sînt reproduse exact prin cuvintele prefeţei 
din Liturghier (de pildă şi în Istorie apare expresia : «că toţi aceştia 
(românii, n.n.) dintr-o fîntînă au izvorît şi cură»). 

A doua prefaţă era semnată de ieromonahii Inochentie corectorul 
şi Chiriac tipograful. Presupunem că acest Inochentie a tradus îndrumă¬ 
rile tipiconale în româneşte sau, mai degrabă, a revizuit unele din cele 
pe care le-a găsit în Liturghierele care se foloseau în manuscris. 

în 1682, s-a tipărit o Evanghelie , în româneşte. Din prefaţa ei re¬ 
zultă că traducerea aparţine stolnicului Iordache, fratele domnitorului. 
Dar în prefaţa unui Apostol românesc tipărit în anul următor, se spunea 
că la traducerea acestor două cărţi au lucrat şi unii «dascăli învăţaţi». 
Presupunem că e vorba de o traducere mai veche, care circula în ma¬ 
nuscris, revizuită acum de mai mulţi oameni de carte, sub supraveghe¬ 
rea stolnicului Iordache. Trebuie remarcat şi faptul că textul Evanghe¬ 
liei din 1682 este diferit şi de cel din Noul Testament de la 1648 (cît şi 
de cel din Biblia de la 1688). El a fost reeditat în Evanghelia greco-ro- 
mână de la Bucureşti (1693) şi apoi în alte ediţii ale Evangheliei, bine¬ 
înţeles, îmbunătăţind textul de la o ediţie la alta. în ce priveşte prefaţa, 
deşi e pusă sub numele lui Şerban Cantacuzino, cuprinsul ei arată că a 
fost scrisă de un teolog. Trebuie să reţinem şi faptul că acum s-au tipă¬ 
rit pentru prima oară pericopele evanghelice în ordinea citirii lor la 
slujbe — aşa cum le cunoaştem pînă azi — începînd cu Duminica în¬ 
vierii. Pînă atunci se tipăreau Tetraevanghele — de tip slav — avînd 
textele în ordinea lor din Noul Testament, dar cu indicaţii marginale 
asupra zilelor în care urmau să fie citfte feluritele pericope evangheli¬ 
ce, ceea ce constituia, desigur, o mare greutate pentru preoţi. 

în anul următor, 1683, a apărut Apostolul în româneşte (reeditat de 
episcopul Damaschin, la Buzău, în 1704). Prefaţa — deşi e pusă sub nu¬ 
mele lui Şerban Cantacuzino — ne dovedeşte, chiar de la prima lectură, 
că a fost scrisă de un teolog cu pregătire temeinică, ocupîndu-se de pro¬ 
blema împărţirii cărţilor Sfintei Scripturi. Autorul le împarte în patru 
grupe : «legile» (Pentateuhul şi cele patru Evanghelii), «istoriile» (res¬ 
tul cărţilor pe care noi le numim azi istorice), «filosofia» sau cărţile «fi- 
losofeşti» (cele pe care noi le numim didactice, în care include apocri¬ 
fele (!) şi didacticele propriu-zise) şi «proorociile». Credem că nu greşim 
daca afirmăm că prefeţele Liturghierului, Evangheliei şi Apostolului au 

fost scrise de vreunul din ierarhii greci aflaţi pe atunci în Ţara Româ¬ 
nească şi traduse apoi în româneşte. 

în aceeaşi prefaţă se arată că domnul a poruncit «ştiuţilor (oame¬ 
nilor de carte, n.n) şi învăţaţilor carii s-au întîmplat dascăli, de au tăl- 
cuit Sfînta Scriptură cea noao, spre bună înţeleagerea limbii noastre», 
precizînd că e vorba de Evanghelie (1682), iar acum de Apostol (Fapte, 
Epistolele pauline şi soborniceşti). Rezultă de aici că e vorba de mai 
mulţi traducători ale căror nume, în stadiul actual al cercetărilor, nu 
le cunoaştem. Tiparul — şi probabil corectura — au fost încredinţate 
unui ieromonah cu numele Damaschin «Gherbest» care a lucrat şi gra¬ 
vurile, dovedindu-se un artist de mare talent. 

Ceea ce trebuie reţinut în chip deosebit este faptul că prin Evan¬ 
ghelia şi Apostolul tipărite în 1682 şi 1683, s-a făcut un nou pas înainte 
în vederea introducerii limbii române în biserică. Dacă din timpul mitro¬ 
politului Ştefan aveam tipicul în româneşte, acum, sub Teodosie, s-au in¬ 
trodus citirile din Sfînta Scriptură, iar ceva mai tîrziu, datorită lui An- 
tim Ivireanul, aveau să se tipărească înseşi slujbele. 

Biblia de la Bucureşti. Traducerea cărţilor Sfintei Scripturi în limba 
română a culminat cu tipărirea Bibliei de la Bucureşti din 1688, numită 
şi Biblia lui Şerban Cantacuzino, care încununează activitatea tipogra¬ 
fică de pînă atunci. Tipărirea a început la 5 noiembrie 1687 şi s-a sfîrşit 
în septembrie 1688. în luna următoare (28 oct.), Şerban a murit, iar tro¬ 
nul a fost ocupat de nepotul său Constantin Brîncoveanu. Acesta a po¬ 
runcit să se pună o nouă foaie de titlu la exemplarele nedifuzate încă, 
în care se menţiona faptul că tipărirea s-a terminat sub el (la 10 no¬ 
iembrie). Este o operă de mari proporţii pentru acel timp, avînd 944 de 
pagini, format mare, textul fiind imprimat cu litere mărunte pe două co¬ 
loane. Are două prefeţe, una pusă sub numele domnitorului Şerban Can¬ 
tacuzino, adresată clerului şi credincioşilor, iar a doua, semnată de pa¬ 
triarhul Dositei al Ierusalimului. Socotim că prima prefaţă se datorează 
vreunui teolog grec (poate chiar lui Dositei), iar cea semnată de Do¬ 
sitei, în care apar numeroase referinţe la istoria poporului român (in¬ 
clusiv ideea unităţii muntenilor, moldovenilor şi ardelenilor) fie că a 
fost întocmită de stolnicul Constantin Cantacuzino, fie de patriarh, dar 
pe baza indicaţiilor date de stolnic. Socotim că is-a apelat la patriarh ca 
să semneze prefaţa spre a da o mai mare autoritate noii Biblii româneşti, 
nu numai în faţa cititorilor români, ci şi în faţa întregii creştinătăţi, pa¬ 
triarhul fiind o figură reprezentativă a Ortodoxiei în vremea sa (de 
altfel, în prefaţa «lui Şerban» se menţiona că pentru tipărirea Bibliei 

se ceruse «după cum se cade» şi aprobarea «de la sfînta şi muma noas¬ 
tră, Beseareca cea mare», adică de la Patriarhia Ecumenică). Nu trebuie 
trecut cu vederea nici faptul că prin tipărirea Bibliei de ia Bucureşti (şi 
a celei în limba greacă de la Veneţia, din 1687, a lui N. Glykis, tipărită 
tot cu sprijinul lui Şerban Cantacuzino), se urmărea creşterea prestigiu¬ 
lui său, el fiind considerat un exponent al popoarelor balcanice subju¬ 
gate de turci şi un protector al întregii Ortodoxii. Aşa se explică şi fap¬ 
tul că în prefaţa semnată de patriarhul Dositei se făcea amintire de stră¬ 
moşii domnului care au stat odinioară pe tronul Bizanţului. 

La tălmăcirea acestei prime ediţii integrale a Sfintei Scripturi în 
româneşte şi-au adus contribuţia mai mulţi cărturari din secolul al XVII- 
lea din toate cele trei ţări locuite de români. Acest lucru rezultă din în¬ 
săşi prefaţa — pusă sub numele lui Şerban Cantacuzino — în care se 
spunea : «Şi aceasta am făcut la tălmăcirea acestei Sfinte Scripturi, fă- 
cînd multă nevoinţă şi destulă cheltuială. Despre o parte puind dascăli 
ştiuţi (învăţaţi, n.n.) foarte den limba elinească, p'e prea înţeleptul cel 
dentru dascăli ales şi arhiereu Ghermano Nisis, şi, după petrecerea lui, 
pre alţii care s-au întîmplat; şi despre altă parte ai noştri, oameni ai lo¬ 
cului, nu numai pedepsiţi (învăţaţi, n.n.) întru a noastră limbă, ce şi de 
limba elinească avînd ştiinţă ca să o tălmăcească, care luînd lumină şi 
dentr-aîte izvoade vechi şi alăturîndu-le cu cel elinesc al celor 70 de 
dascăli, cu vrerea lui Dumnezău o au săvîrşit pre cum să vede». 

La baza textului Noului Testament a stat ediţia de la Alba Iulia 
din 1648. O simplă comparare a textelor ne încredinţează că de multe 
ori este vorba numai de schimbări neînsemnate de limbă, cerute de în¬ 
săşi evoluţia ei. Este semnificativ faptul că au fost reproduse integral 
din Noul Testament de la Alba Iulia şi trei din capitolele de «introdu¬ 
cere» (isagogie), şi anume la Evangheliile de la Marcu, Luca şi Ioan. 

în ce priveşte textul Vechiului Testament, la baza acestuia a stat 
traducerea făcută de renumitul umanist moldovean Nicolae Milescu Spă¬ 
tarul (c. 1636—1708). Distinsul diplomat, memorialist istoric, geograf, 
etnograf şi filolog, care a deţinut slujbe însemnate în Moldova şi Ţara 
Românească şi a făcuJt călătorii prin mai multe ţări europene, ajungîmd 
apoi pînă în îndepărtata Chină, traversînd toată Siberia, lăsînd preţioase 
însemnări de călătorie, n-a rămas străin nici de problemele teologice. 

Prin anii 1661—1664, cînd se găsea la Constantinopol, ca reprezen¬ 
tant (capuchehaie) al lui Grigorie Ghica domnul Ţării Româneşti (1660 
—1664) la înalta Poartă, a lucrat la traducerea Sfintei Scripturi în româ¬ 
neşte. în 1664, cînd Grigorie Ghica şi-»a pierdut tronul, Milesou a trebuit 
să plece din Constantinopol. A tradus după versiunea grecească a Sep- 

tuagintei, tipărită la Frankfurt în 1597 de protestanţi. N-ar fi exclus ca 
el să fi avut la îndemînă şi vreo traducere anterioară, în manuscris. 
Avem trei mărturii ca Milescu a tradus Sfînta Scriptură în româneşte : 
a cronicarului Dimitrie Procopiu din Moscopole (1720), a mitropolitului 
Gheorghe al Moldovei (1723), care spun că Milescu este traducătorul 
Bibliei româneşti, şi o însemnare pe o traducere în manuscris a Vechiu¬ 
lui Testament, din a doua jumătate a sec. XVII, în prefaţa căreia se spu¬ 
nea că traducătorii au avut 'la îndemînă şi «izvoduil acris cu mina» tra¬ 
dus de Milescu. Originalul traducerii sale nu se păstrează. Avem nu¬ 
mai o copie revizuită a ei, aflată azi în ms. 45 al Filialei Cluj a Acade¬ 
miei R.S.R., provenită din fosta Bibliotecă centrală din Blaj. 

Recent, cercetătorul N. A. Ursu a dovedit că traducerea spătarului 
Nicolae Milescu a fost revizuită şi îndreptată pentru prima dată de mi¬ 
tropolitul Dosoftei al Moldovei, pe cînd era episcop la Roman (pînă în 
1671). Dovedeşte acest lucru «prin prezenţa sporadică şi oarecum enig¬ 
matică în Biblia de la Bucureşti a unor cuvinte care caracterizează scri¬ 
sul lui Dosoftei». în ms. 45, de care am pomenit mai sus, se află şi un 
«Cuvînt înainte către cititori» scris de cel care a revizuit traducerea 
Iui Milescu. Analizînd acest «cuvînt» sub raport lingvist ic, N. A. Urtsu 
a identificat limba şi stilul lui Dosoftei. Faptul că s-a încredinţat revi¬ 
zuirea traducerii făcută de Milescu lui Dosoftei se explică prin aceea 
că Biserica nu a admis niciodată ca un laic să traducă sau să tipărească 
Sfînta Scriptură. Deci trebuia ca lucrul unui laic să aibă girul unui re¬ 
prezentant oficial al Bisericii. 

înainte de a fi dat la tipar, întregul text al Bibliei a fost revăzut şi 
de unii cărturari munteni, căci într-o notă finală citim : «iară cu nevo- 
inţa şi hidireptarea celor ce s-au întîmplat dascăli şi mai mult desluşim 
du-se pre limba rumânească de cei mici şi plecaţi dentru slugile Măriei 
Sale Şărban biv 2 logofăt i braţ ego (şi fratele sau, n.n.) Radul log(ofăt)». 
Este vorba deci de fraţii Radu şi Şerban Greceanu, care numai «au în¬ 
dreptat» pe traducătorii anteriori, contribuind la «desluşirea» unor cu¬ 
vinte şi expresii în limba română. N-ar fi exclus ca ei să se fi bucurat 
şi de îndrumarea marelui cărturar Constantin Cantacuzino stolnicul* 
care îi va fi ajutat la tălmăcirea unor locuri mai dificile. Sîntem îndem¬ 
naţi să susţinem acest lucru datorită faptului că în prefaţa celor doi fraţi 
Greceni la traducerea Mărgăritarelor Simţului Ioan Gură de Aur (Bucu¬ 
reşti, 1691), mărturiseau că l-au avut pe stolnic ca «îndireptătoiriu... labele 
mai adinei şi mai filosofeşti şi bogosloveşti noimata». Iar în prefaţa la 
traducerea Pravoslavnicei Mărturisiri (Buzău, 1691), Radu Greceanu re¬ 
cunoştea deschis că stolnicul i-a fost «ajutoriu şi îndreptătoriu mai gre- 

lelor cuvinte», aşa cum l-a avut şi la alte cărţi traduse împreună cu 
fratele isău Şerb an. în munca Iot, revizuitorii textului Sfintei Scripturi vor 
fi fost ajutaţi şi de unii cărturari greci, lucru pe care-!l reţinem şi din frag¬ 
mentul din prefaţă pe care l-am citat. între ei se număra Ghermano de 
Nissa şi poate chiar patriarhul Dositei al Ierusalimului, aflat pe atunci 
în Ţara Românească, sub numele căruia e pusa şi o prefaţă. Aceştia 
fiind greci, au fost «consultaţi» mai ales pentru redarea exactă a sensu¬ 
lui unor cuvinte sau expresii mai dificile. 

Nu ne îndoim că aceşti ultimi revizuitori ai traducerii lui Mi le seu 
au avut în faţă şi traducerile româneşti mai vechi: Psaltirea, lui Coresi, 
Palia de la Orăştie, Psaltirea şi Paremiile lui Dosoftei. 

Folosirea izvoadelor mai vechi 1 (Noul Testament de la Alba Iulia, 
Vechiul Testament tradus de Nicolae Milescu şi poate alte traduceri), 
nu scade cu nimilc din valoarea Bibliei de la Bucureşti, 'ci dimpotrivă i-o 
măreşte, pentru că în felul acesta, ea se prezintă ca o încununare a tu¬ 
turor strădaniilor cărturarilor români de pînă atunci, din toate cele trei 
ţări româneşti, de a traduce cuvîntul lui Dumnezeu în limba română. 
Prin părţile reproduse din traducerile mai vechi, se recunoaşte valoa¬ 
rea literară a limbii acestora, dar se stabileşte şi o continuitate în ceea 
ce priveşte limba literară — între traducerile respective şi Biblia de la 
Bucureşti. Astfel, se pune în circulaţie o limbă literară care reprezintă 
o sinteză a eforturilor scriitorilor bisericeşti de pînă atunci de a scrie 
într-o limbă curată şi înţeleasă de toţi românii, contribuind la dezvoltarea 
limbii noastre literare. Este adevărat că în text există numeroase cu¬ 
vinte greceşti netraduse (ceea ce se recunoaşte chiar în prima prefaţă) 
sau cuvinte şi fraze traduse confuz, lucru explicabil, dacă ne gîndim la 
epoca în oare s-a tradus, epocă de formare a limbii literare româneşti. 

Diortosirea textului a făcut-o proinepiscopul Mitrofan de Huşi — 
ucenic al mitropolitului Dosoftei al Moldovei ■— căci o însemnare de pe 
ultima pagină îl prezenta ca: «a tot meşterşugUl tipografiei şi îndireptării 
cuvintelor ostenitorul». 

Faptul că n-au fost menţionate numele lui Nicolae Milescu şi al 
mitropolitului Dosoftei are următoarea explicaţie : Milescu a tradus în 
timp ice era reprezentantul la Constantinopol al lui Grigorie Ghida, cel 
care a poruncit să fie ucis postelnicul Constantin Cantacuzino, tatăl vii¬ 
torului domn Şerban, care a tipărit Biblia. Iar Dosoftei, în 1688 era exi¬ 
lat în Polonia ameninţat cu caterisirea de însuşi patriarhul Dositei al 
Ierusalimului, care semna a doua prefaţă. în astfel de condiţii, fireşte că 
menţionarea numelui lor între ostenitori nu era considerată oportună. 

Totuşi este vrednic de subliniat faptul că un exemplar din Biblie i-a fost 
trimis lui Dosoftei în Polonia, pe care el a făcut diferite comentarii mar¬ 
ginale la Vechiul Testament, în limbile latină, greacă, polonă şi română. 

N-ar fi exclus ca textul Bibliei să fi fost definitivat, în vederea 
imprimării, ide mitropolitul Dosoftei ai destinat pentru tipografia din 
Iaşi, dar pi-erzînd scaunul în 1686, acest text va fi ajuns la Bucureşti 
prin ucenicul său, episcopul Mitrofan. 

Biblia de la Bucureşti este socotită şi ca o expresie a unităţii româ¬ 
nilor de pretutindeni. Vechiul Testament a fost tradus — apoi revizuit 
■— de doi cărturari moldoveni, Noul Testament era opera cărturarilor 
transilvăneni (ediţia din Alba Iulia, 1648), iar ultima revizuire ca şi chel¬ 
tuielile de tipar aparţineau cărturarilor munteni şi domnitorului lor. 

Prin larga ei circulaţie, în toate ţinuturile locuite de români, Biblia 
de la Bucureşti a avut un rol însemnat în pregătirea unităţii bisericeşti 
a românilor. în însăşi foaia de titlu se preciza că s-a tipărit «spre înţele¬ 
gerea limbii româneşti» şi «pentru cea de obşte priinţă s-au dăruit nea¬ 
mului rumânesc». Iar în prefaţa pusă sub numele patriarhului Dositei al 
Ierusalimului, ise arăta că rostul Bibliei era «să lumineze celor din casă şi 
Besearecii nomade : rumânilor, moldovenilor şi ungrov 1 ahilor». Tradu¬ 
cerile de mai tîrziu ale Sfintei Scripturi în româneşte au folosit — într-o 
măsură mai mare sau mai redusă -— şi Biblia de la Bucureşti. 

Remarcăm faptul că Biblia din 1888 cuprinde şi o lucrare intitulată 
«A lui Iosif la Macavel carte». Este vorba de lucrarea Despre raţiunea 
dominantă atribuită Iui Iosif Flaviu (cercetătorii arata că ar aparţine 
unui anonim din Alexandria, trăitor în sec. I d.Hr.), tradusă în româneşte 
de Nicolae Milescu sub titlul «Pentru singur ţiitorul gînd», se pare re¬ 
văzută tot de Dosoftei al Moldovei. Aceasta este prima scriere filozo¬ 
fică tradusă în limba română. Cartea se ocupă cu capacitatea raţiunii de 
a domina sentimentele, fiind un -amestec -de icuitură ebraică şi elenică, 
puternic influenţată de [filozofia lui Platon şi Ariistotel. Mai notăm că 
Biblia din 1688 cuprinde şi cărţile apocrife ale Vechiului Testament. 

Alte tipărituri. Dintre celeilalte cărţi româneşti tipărite la Bucureşti 
în cursul păstoririi lui Teodosie mai amintim Mărgăritarele Sfîniului 
loan Gură de Aur , în 1691. Era o culegere din cuvîntările marelui Părinte 
bisericesc, traduse de fraţii Radu şi Şerban Greceanu, cum ne încredin¬ 
ţează cele două prefeţe semnate de ei, în care mărturiseau că au fost 
ajutaţi şi de stolnicul Constantin Cantacuzino. 

în anii următori s-au tipărit Evanghelia greco-românâ {1693), cu 
prefaţa lui Şerban Greceanu, Psaltirea (1694) şi Noul Testament (1703), 

amin două tipărite de ieromonahul Antim Ivireanul, care semna şi 
prefeţele. 

în acelaşi timp, în tipografia Mitropoliei din Bucureşti iau fost date 
la lumină o serie de lucrări în limba greacă, în special polemice, vizînd 
pe (catolici şi calvini care activau pe atunci mai uîes în Transilvania în¬ 
vecinată. Acestea au apărut sub îndrumarea patriarhului Dositei al Ie¬ 
rusalimului, care stătea mai mult în Bucureşti, ajutat de Constantin 
Brîncoveanu (1688—1714). Iată cîteva din ele : Manual împotriva schis¬ 
mei papistaşilor, al ieromonah ului M axim Peloponezianul (1690), în- 
timpinare la principiile catolice şi la problemele lui Ciril Lucaris, scrisă 
de Meletie Sirigul şi Manualul împotriva rătăcirii calvine al patriarhului 
Dositei al Ierusalimului (1690), învăţătura dogmatică ortodoxă a lui 
Sevastos Kirninitul i( 1703) şm. Alte lucrări, de acelaşi gen, în greceşte, au 
apărut t'ot atunci, ilia Snagov şi la Rîmnic, iar în Moldova, la Iaşi. 

Mai amintim şi faptul că. în timpul păstoririi lui Teodosie, domn 
fiind Constantin Brîncoveanu, s-au înfiinţat trei tipografii noi: la Buzău 
(1691), prin strădaniile fostului episcop Mitrofan de Huşi, acum la Buzău, 
la Snagov (1696) şi la Rîmnic (1705), prin osteneala lui Antim Ivireanul. 
Despre acestea ne vom ocupa însă cu alt prilej. Rezultă că în timpul păs¬ 
toririi mitropolitului Teodosie, s-a desfăşurat o intensă activitate edi¬ 
torială, culminînd ou tipărirea Bibliei din 1688. 

Mitropolitul Teodosie şi Biserica transilvană . O latură tot aşa 
de însemnată din activitatea mitropolitului Teodosie a fost şi cea 
legată de apărarea Ortodoxiei în Transilvania, în faţa încercărilor ca¬ 
tolice de înstrăinare a românilor ortodocşi de credinţa strămoşească. în 
calitatea sa de «exarh al Plaiurilor», mitropolitul Teodosie a hirotonit în 
catedrala sa din Bucureşti şase mitropoliţi ai Transilvaniei : Iosif Budai 
(1680), Ioasaf (1682), Sava din Veştem (1684), Varlaam (1685), Teofil 
(1692) şi Atanasie Anghel (1698). 

La hirotonia lui Atanasie Anghel (22 ianuarie 1698), Teodosie îm¬ 
preună cu patriarhul Dositei al Ierusalimului l-au pus să semneze o măr¬ 
turisire de credinţă foarte amănunţită, în 22 de puncte, care avea rostul 
de a-1 întări în dreapta credinţă, atrăgîndu-i atenţia îndeosebi asupra 
învăţăturilor atacate de calvini şi de catolici. Cu toate acestea, Atanasie 
a uitat, la scurt timp, făgăduinţele făcute la Bucureşti şi a părăsit Bi¬ 
serica Ortodoxă, îmbrăţişînd uniaţia. Mitropolitul Teodosie îi scria, prin 
1702, mustrîndu-1 pentru greşeala săvîrşită şi îndemnîndu-I «să-şi des¬ 
chidă ochii şi .să părăsească loe-ia început». De fapt, putem vorbi de o 
adevărată jurisdicţie canonică a mitropolitului Teodosie asupra biserici¬ 
lor ortodoxe din Braşov şi Ţara Bîrsei după dezbinarea lui Atanasie, hi- 

rotonind preoţi pe seama acestora şi întărindu-i în dreapta credinţă prin 
mai multe scrisori adresate preoţilor şi credincioşilor din Şcheii 
Braşovului. 

După o păstorire de peste trei decenii, mitropolitul Teodosie şi-a 
dat obştescul sfîrşit la 27 ianuarie 1708, fiind îngropat lîngă fereastra 
altarului catedralei mitropolitane din Bucureşti. A fost prohodit de pa¬ 
triarhii Gherasim Paladas al Alexandriei, Hrisant Notaras al Ierusali¬ 
mului şi «toţi arhiereii icîţi is-au aflat aci», după cum ne informează 
Istoria lui Radu Grace'alnu. O inscripţie săpată pe stilpul de piatră e&re-i 
străjuieşte mormântul consemnează data morţii, anii vieţii (87) şi anii 
de păstorire. 

Concluzii. Datorită marilor domni sprijinitori ai culturii, 
Şerban Cantacuzino şi Constantin Brmcoveanu, arhipăstoria mitropo¬ 
litului Teodosie al Ungrovlahiei se înscrie printre cele mai rodnice 
sub raport cărturăresc. Este vrednică de remarcat mai ales tipărirea 
Bibliei de la Bucureşti şi continuarea procesului de românizare a 
slujbelor bisericeşti, care se va desăvîrşi apoi prin strădaniile urma¬ 
şului său Antim Ivireanul şi ale contemporanului acestuia — epis¬ 
copul Damaschin Dascălul. 

Este bine cunoscut faptul ca domnia lui Constantin Brîncoveanu 
(1688—1714) a fost una dintre cele mai înfloritoare pentru cultura ro¬ 
mânească. La curtea lui se încrucişau două curente culturale diferite : 
cel italian, venit din Occident şi cel grecesc, venit din sud-estul orto¬ 
dox. între reprezentanţii celui dinţii trebuie sa pomenim pe Anton Ma- 
ria del Chiaro din Florenţa, secretarul lui Brîncoveanu pentru limbile 
occidentale, autorul unei lucrări despre Ţara Românească, tipărită la 
Veneţia în 1718, doctorul grec Iaoob Pylarino, autorul unor lucrări medi¬ 
cale, predicatorii greci Gheorghe Maiota, cu studii la Roma şi Veneţia 
şi Ioan Avramios, fostul paroh al coloniei greceşti din Veneţia. Cel de 
al doilea curenJt era reprezentat prin patriarhii Dositei şi Hrisamt Nota¬ 
ră ai Ierusalimului, Gherasim Paladas al Alexandriei, Atanasie Dabbas 
al Antiohiei, care au trăit ani de zile la curtea lui Brîncoveanu. Se mai 
adaugă la aceştia şi profesorii de la Academia domnească de la Sfîntul 
Sava din Bucureşti, înfiinţată în 1694, cu limba de predare greaca ve¬ 
che : renumitul Sevasto:s Chimenitul (sau Kimenltis) din Trapezum't, 
Ioan Comnen, cu îstudii la Pa deva, Panaiot Siniopeus, Ioan Cariofil şi 
alţii. 

Dar pe ilîngă laceşti Învăţaţi de neam străin, în timpul lui Brîncoveanu 
şi-au desfăşurat activitatea şi numeroşi oameni de carte români, ca 
stolnicul Constantin Cantacuzino, cronicarul Radu Popescu, fraţii Radu 
şi Şerban Greceanu, episcopii Mitrofan şi Damaschin de la Buzău. 

într-un astfel de climat prielnic pentru cultura românească şi-a des¬ 
făşurat activitatea Antim Ivireanul, care, din smerit călugăr-tipograf, a 
ajuns să deţină cele mai însemnate rosturi în viaţa ouliturailă-biserioeas- 
că a Ţării Româneşti. 

S-a născut în jurul anului 1650 în Iviria (denumirea veche a Geor- 
giei sau Gruziei de azi f în sudul Uniunii Sovietice), din părinţii Ioan şi 
Maria, primind din botez numele de Andrei. Originea sa georgiană o 
arată el însuşi în marea majoritate a cărţilor tipărite sau traduse de el, 
numindu-se fie Antim Ivireanul, fie Antim georgian de neam, fie Antim 
ieromonahul, tipograful din Iviria. După informaţiile florentinului Anton 
Maria dai Chiaro şi ale ucenicului ‘lui Antim, Mihail Ştefan (Iştvano- 
vici), a căzut de tînăr rob Ia turci, care invadau adeseori Georgia. Nu 
ştim cît timp a stat în robie. Eliberat — fie datorită deosebitelor sale 
talente de care vorbesc contemporanii, fie prin răscumpărare din partea 
Patriarhiei ecumenice sau ia unor georgieni aflaţi isub stăjpînire turceas¬ 


că ■— Andrei-Amtim a trăit în preajma Patriarhiei, unde a ajuns să 
înveţe arta sculpturii în lemn, a caligrafiei, picturii şi broderiei. Tot în 
Constantinopol a putut să înveţe limbile greacă, arabă şi turcă. Presu¬ 
punem că a urmat şi cursurile şcolii greceşti de pe lingă Patriarhia din 
Constantinopol, căci lucrările sale originale îl arată ca pe un om cu 
adîncă învăţătură, pe care nu şi-o putea însuşi ca autodidact. 

A venit în Ţara Românească, probabil prin anii 1689—1690, adus 
de Constantin Brîncoveanu, care avea nevoie de un om înzestrat cu în¬ 
suşiri atît de alese pentru realizarea planurilor sale culturale. Majori¬ 
tatea cercetătorilor socotesc că Antim a venit la noi ca mirean şi nu¬ 
mai aici s-ar fi călugărit şi hirotonit preot. Noi credem însă că el intrase 
în cinul monahal încă înainte de venirea în Ţara Românească, la Con- 
stanltinopol, din moment oe a trăit în preajma Patriarhiei, unde învăţase 
carte şi meşteşugurile pe care le-am pomenit mai sus. 

Antim Ivireanul tipograf. Venit la noi, a învăţat temeinic limba 
română, lucru ce-1 desprindem din tipăriturile în româneşte, precum şi 
limba slavonă, dare se mai folosea încă în slujba noastră bisericească. 
Majoritatea cercetătorilor socotesc că ieromonahul Antim a învăţat 
meşteşugul tiparului la noi, în tipografia domnească din Bucureşti, a- 
flată sub conducerea fostului episcop de Huşi, Mitrofan, părere pe care 
ne-o însuşim şi noi. Dar, la 10 iunie 1691, Mitrofan a fost ales în scau¬ 
nul vlădicesc de la Buzău, astfel că s-a încredinţat ieromonahului An¬ 
tim conducerea tipografiei bucureştene. în octombrie 1691, a scos de 
sub tipar prima sa carte, învăţăturile lui Vasiîe Macedoneanul către fiul 
său Leon, traduse în greaca modernă de Hrisant Notara, pe atunci arhi¬ 
mandrit, în anul următor Slujba Sfintei Paraschiva şi a Sfîntului Grigo - 
rie Decapolitul, în 1693 Evangheliarul greco-român, o realizare tipogra¬ 
fică de seamă, cu gravuri, frontispicii şi viniete lucrate cu o deosebită 
măiestrie, avînd şi o «postfaţă» scrisă de el. în 1694 a tipărit o Psaltire 

românească, icni o prefaţă (dedicaţie) către Constantin Brmoovearuu, că¬ 
ruia i-a închinat şi cîteva «versuri la stema ţării», semnate de .«smeritul 
întru ieromonahi Antim îvireanul». 

In 1694 activitatea tipografică din Bucureşti s-a întrerupt pentru o 
perioadă de timp. Se pare că încă din acel an ieromonahul Antim a fost 
trimis la Snagov, cu o parte din utilajul tipografic de la Bucureşti. între 
2 mai 1696 şi 21 mai 1704, documentele vremii 11 arată şi ca egumen al 
mînăstirii Snagov. în această veche aşezare monahală a luat naştere un 
nou centru tipografic, cu posibilităţi de imprimare în mai multe limbi, 
în vederea ajutorării creştinilor ortodocşi aflaţi sub stăpînire turceas¬ 
că. Astfel, în numai şase ani (1696—1701), a imprimat 15 cărţi: şapte 
greceşti, cinci româneşti, una slavonă, una slavo-română şi una greco- 
arabă. Dintre cele greceşti, merită să fie amintite : Antologhionuî (1697), 
o carte masivă, cu peste 2.000 de pagini, cuprinzînd nu numai extrase 
din Mineie, ci şi Psaltirea, Ceaslovul, Octoihul, Triodul şi Penticostarul, 
Manual despre cîteva nedumeriri şi soîuţiuni al lui Ioan Cariofil (1697), 
cu probleme teologice controversate, scrisă la cererea stolnicului Con¬ 
stantin Cantacuzino, o Mărturisire ortodoxă (1698), Eortologhionul (În¬ 
dreptarul) lui Se vasta s Cihinrenituî (1701), un manual de cronologie pen¬ 
tru elevii Academiei de la Sfîntul Sava din Bucureşti, Proschinitarul 
Sîîntului Munte Athos al lui Ioan Comnen (1701) ş.a. 

în 1697, a apărut aici singura carte slavonă tipărită de Antim, Gra¬ 
matica slavonă a lui Meletie Smotriţki, necesară elevilor care se pregă¬ 
teau în şcoala de slavonie de la Bucureşti. 

în 1701, ieromonahul Antim a dat la lumină Liturghierul greco-arab, 
prima carte cu caractere arabe. Tipărirea acesteia s-a făcut la rugămin¬ 
tea adresată lui Constantin Brîncoveanu de fostul patriarh al Antiohiei 
Atanasie III Dabbas. întregul utilaj tipografic, inclusiv turnarea literelor 
arabe, a fost lucrat de Antim îvireanul. 

Cărţile româneşti imprimate la Snagov erau : Evanghelia (1697), A- 
catistul Născătoarei de Dumnezeu (1698), lucrarea polemică a lui Ma¬ 
xim Peloponezianul, intituilaită Carte sau lumină cu drepte dovediri 
din dogmele Bisericii Răsăritului asupra dejghinării papistaşiior 
(1699; în greceşte se tipărise tot la Bucureşti, în 1690), în care se com- 
băteau cele patru puncte «florentine», stăruind asupra primatului papal, 
în 1700 a apărut cartea intitulată învăţături creştineşti, cu caracter di¬ 
dactic -moiralizator, imprimată de Ucenicul sau Gheocghe Riadoviei, ilar in 
1701 Floarea darurilor, o lucrare cu conţinut moralizator, scrisă de un 
călugăr benedictin Torn mas o Gozzadini, care a avut o largă circulaţie 

în limba română. Ultimele două lucrări erau traduse din greceşte de ie¬ 
romonahul Filotei Sfetagoreţul. 

Nu poate fi trecut cu vederea nici faptul că la Snagov Antim a de¬ 
prins cu meşteşugul tiparului şi o seamă de ucenici. Intre aceştia cel 
mai de seamă a fost, fără îndoială, ipodiaconul Mihail Ştefan sau Iştva- 
novici, care a fost trimis la Alba Iulia, unde a tipărit un Chiriacodio- 
mion şi o Bucoavnă. , în 1699, apoi a lucrat la Rîmnic, între 1706—1708. 
Prin 1708 a fost trimis de Brîncoveanu şi de Antim tocmai în Georgia 
(Iviria), punînd bazele unei tipografii cu caractere georgiene la Tiflis 
(Tbiîisi), unde a imprimat un Evangheliar şi un Liturghier. A ajuns a- 
poi în Olanda, în vederea perfecţionării în meşteşugul tiparului, de unde 
i s-a pierdut apoi urma. Alţi ucenici tipografi au fost Gheorghe Rado- 
vici, care a lucrat la Snagov şi apoi la Tîrgovişte, ieromonahul Dionisie 
Fior, care a lucrat mai tîrziu la Bucureşti. De la aceşti trei mari meşteri 
au deprins apoi meşteşugul numeroşi tipografi, pe care-i vom întîlni 
în secolul al XVIII-lea Ha Bucureşti, Rîmnic şi Buzău. 

în anul 1701 a încetat pentru totdeauna activitatea tipografică la 
Snagov, fiind reluată la Bucureşti. Nu cunoaştem motivele pentru care 
tipografia a funcţionat un număr de ani la Snagov, după care activita¬ 
tea ei a trebuit să fie reluată la Bucureşti. în orice caz, Antim şi-a păs¬ 
trat mai departe egumenia mînăstirii, fiind întîlnit în acte, în această 
calitate, pînă la 21 mai 1704. Probabil a plecat de aici cu tipografia 
şi apoi şi din egumenie — în urma vreunor intrigi, fapt pe care-1 amin¬ 
teşte el însuşi în cunoscuta sa «apărare» trimisă lui Brîncoveanu la 13 
ianuarie 1712. 

Anii 1701—1705 constituie perioada cea mai fecundă din activitatea 
sa tipografică şi artistică, imprimînd 15 cărţi, dintre care două în ro¬ 
mâneşte, una slavo-română, una greco-arabă şi 11 în greceşte. Cele ro¬ 
mâneşti erau Noul Testament (prima ediţie a acestei cărţi în Ţara Ro¬ 
mânească), avînd la bază textul ediţiei din 1648 de la Alba Iulia, şi Aca¬ 
tistul Maicii Domnului, la care se adaugă un Ceaslov siavo-român, toate 
tipărite în 1703. în 1702, tipărise un Ceaslov gieco-arab, tot la rugămin¬ 
tea patriarhului Atânasie Dabbas. Cînd patriarhul antiohian a părăsit 
Ţara Românească, la rugămintea sa, Constantin Brîncoveanu i-a dăruit 
şi utilajul tipografic cu caractere arabe. Instalată la Alep în 1706, tipo¬ 
grafia arabă lucrată în Ţara Românească a dat la lumină numeroase 
cărţi liturgice şi de teologie pînă prin 1724, apoi — reorganizată şi îm¬ 
bogăţita —- a ajuns în alte localităţi, imprimînd felurite cărţi pînă aproa¬ 
pe de zilele noastre. 

Dintre cărţile greceşti tipărite la Bucureşti, trebuie să ne reţină a- 
tenţia învăţătura dogmatică a prea sfintei Biserici răsăritene şi univer¬ 
sale , iscrisă ide Sevastos Ghimenitul (1703), Paralelele greceşti şi romane 
de Pluitairch (1704), tradusă în grefam modernă de un fiu al lui Brînco- 
veanUf oare se numea itoft Constantin, diferitie panegirice sorise de Ştefan, 
un alt fiu al domnului etc. 

Episcop al Rînmicului. în anul 1705 s-a produs o nouă schimbare în 
viaţa lui Antim Ivireanul. Fiind înlăturat în acel an episcopul Ilarion al 
Rîmnicului, în locul său a fost ales, la 16 martie 1705, «egumenul chir 
Antim de la Snagov», cum scria în actul de alegere din Condica Sflntă. 
în ziua următoare a fost hirotonit întru arhiereu, desigur de mitropolitul 
Teodosie şi de alţi arhierei aflaţi la Bucureşti. Aşezat în vechiul scaun 
episcopal de la Rîmnic, vlădica Antim a dovedit şi aici aceleaşi calităţi 
excepţionale de bun organizator şi om de carte. Prima sa grijă a fost 
să înfiinţeze şi aici o tipografie —■ prima în acest oraş —- cu o parte din 
utilajul românesc şi grecesc folosit la Snagov (pe care-1 numea «rodul 
muncii mdie»). în mâi puţin ide trei ani ia tipărit la Rîmnic 9 cărţi, dintre 
care trei greceşti, trei slavo-române şi trei româneşti. Meşterul tipograf 
careu-a stat în ajutor a fost ucenicul său Mihail Ştefan. Dintre cele gre¬ 
ceşti merită să fie amintită cartea intitulată Tomul bucuriei (1705), care 
cuprindea cinci lucrări polemice (aproape 800 pagini) împotriva catoli¬ 
cilor, imprimată cu cheltuiala patriarhului Dositei al Ierusalimului. 

Ceea ce trebuie reţinut în chip deosebit este faptul că Antim a în¬ 
ceput acum seria unor tipărituri româneşti, menite să ducă la triumful 
deplin al limbii româiie în biserică. 

Procesul de lungă durată al înlocuirii limbii slavone în cult cu lim¬ 
ba română, început în urmă cu mai bine de un veac şi jumătate, era ame¬ 
ninţat acum să fie compromis, datorită influenţei crescînde a culturii şi 
a ierarhilor greci la noi, ca şi prin numeroasele cărţi greceşti tipărite în 
ţările române, multe chiar de Antim. în faţa acestui pericol, icocnştiemt 
de rostul său de cîrmuitor duhovnicesc al unor credincioşi de * neam 
român, Antim Ivireanul a început tipărirea unui şir de cărţi de slujbă 
în româneşte. Pentru început, a continuat vechea tradiţie — existentă 
încă din timpul mitropolitului Ştefan al Ungrovlahiei — adică imprima¬ 
rea unor cărţi bilingve, cu tipicul, lecturile biblice şi sinaxarul în româ¬ 
neşte, iar cîntările şi rugăciunile în slavoneşte. Aşa au fost: Antologhio - 
nul (1705), Octoihuî mic (1705) şi Slujba Adormirii Născătoarei de Dum¬ 
nezeu cu paraclisul (1706). Paralel cu acestea, a început şi tipărirea d© 
cărţi liturgice numai în româneşte. Astfel, în anul 1706 a tipărit o carte 

foarte interesantă, intitulată Evhoîoghion stau M olitvelnic, dar avînd dOuă 
volume distincte : volumul întîi este un Liturghier, iar volumul doi 
Molitveînicul propriu-zis. Este un caz neîntîlnit în istoria vechilor tipă¬ 
rituri bisericeşti. De notat că aceasta este prima ediţie românească a 
Liturghierului în Ţara Românească. Traducerea (sau revizuirea traduce¬ 
rilor anterioare : Coresi, Dosoftei şi cele în manuscris) a fost făcută de 
Antim Ivireanul. în ce priveşte Molitveînicul, de asemenea reprezintă 
prima ediţie românească în Muntenia, fiind tradus tot de el r după edi¬ 
ţia grecească tipărită la Veneţia de Nicolae Glykis (1691). Tot la Rîmnic 
a tipărit o mică lucrare originală, învăţătură pre scurt pentru taina po¬ 
căinţa (1705) de care să se slujească preoţii în lucrarea lor pastorală- 


liturgică. 

în afară de aceste tipărituri, se mai pot urmări şi alte aspecte ale 
activităţii sale ca episcop de Rîmnic. Ca şi înaintaşii săi, s-a îngrijit de 
sporirea bunurilor episcopiei, cumpărînd ■— sau primind în danie pă- 
mînturi arabile, vii, păduri, mori ş.a. S-a îngrijit de restaurarea unor 
vechi lăcaşuri de închinare din eparhie. Un rol însemnat îi va fi revenit 
în restaurarea şi zugrăvirea mînăstirilor Cozia şi Govora, în care se 
păstrează şi chipul său zugrăvit (pisania de la Cozia îl arată ca «osteni- 
toriu» la înfrumuseţarea ei). 


Mitropolit al Ungrovlahiei. Activitatea sa la Rîmnic a fost între¬ 
ruptă însă în prima lună a anului 1708. Murind bătrînul mitropolit Teo- 
dosie al Ungrovlahiei, la 27 ianuarie 1708, vlădica Antim de la Rîmnic 
a fost chemat să-i ia locul. Din Istoria domniei lui Constantin Brinco- 
veanu, scrisă de Radu Greceanu, aflăm amănuntul interesant că răposa¬ 
tul mitropolit a lăsat prin «diiată», ca «să rămîie în urma lui păstoriu 
sfinţia sa părintele Rîmnicului chir Antim». Desigur în faţa soborului a- 
legător n-a tras în cumpănă dorinţa din urmă a mitropolitului Teodosie, 
ci meritele pe care şi le cîştigase Antim în cei aproape douăzeci de ani 
petrecuţi la noi şi prestigiul de care se bucura în faţa tuturor Bisericilor 
Ortodoxe din Balcani şi din Orientul Apropiat, pe care le ajutase prin 


tipăriturile sale. Drept aceea, ta 28 ianuarie 1708, soborul vlădicilor, egu¬ 
menilor şi boierilor chemaţi isă aleagă iun nou mitropolit, is-a pranunţat 
pentru Antim al Rîmnicului. Obţinîndu-se aprobarea patriarhului ecu¬ 
menic Ciprian (1708—1709), la 21 februarie 1708 i s-a făcut «strămuta¬ 
rea» canonică de la Episcopia Rîmnicului în scaunul .mitropolitan, iar 
în ziua următoare, fiind Duminica Ortodoxiei, a fost instalat sărbăto¬ 


reşte în scaunul de întîistătător al Bisericii din Ţara Românească. Che¬ 
mat la curte, unde Constantin Brîncoveanu i-a făcut «frumoasă oraţie dă 

păstoriia ce i s-au dat» noul mitropolit a răspuns printr-o cuvîntare, în 
româneşte, din care desprindem dorinţa sa de a fi de folos noilor săi 
fii duhovniceşti. El arăta că Dumnezeu l-a trimis «să vă fiiu păstor, pă¬ 
rinte sufletesc, rugător cătra Dumnezeu pentru bună sănătatea şi spă- 
seniia dumneavoastră şi a cinstitelor dumneavoastră case, purtător de 
grijă la cele ce ar fi spre folosul mîntuinţii şi să vă fiiu de mîngăiare la 
scîrbele robiei cei vaviloneşti a lumii aceştia... şi dimpreună cu dum¬ 
neavoastră să pătimesc la toate cîte va aduce ceasul şi vremia, pentru 
carte lucru am datorie isă priveghiez eu osârdie şi făr de lene, zioia şi 
noaptea şi în tot ceasul, pentru folosul şi spăseniia tuturor de obşte, 
învăţîndu-vă şi îndreptîndu-vă cu frica lui Dumnezeu pre calea cea 
dreaptă». 

Ca şi la Rîmnic, activitatea lui Antim Ivireanul ca mitropolit poate 
fi urmărită sub mai multe aspecte : îndrumător al activităţii unor noi 
tipografii, traducător de cărţi liturgice în româneşte, îndrumător al cle¬ 
rului, ctitor de lăcaşuri sfinte, chiVernisitor al bunurilor Mitropoliei şi 
patriot luminat, cu dragoste adîncă faţă de poporul român şi de patria 
sa adoptivă. 

Vom urmări, în primul rînd, activitatea sa de tipograf. îndată după 
alegere, a mutat tipografia de la Rîmnic la Tîrgovişte. Se pare că el — 
ca şi domnul stătea o parte a anului în vechea capitală, la Tîrgovişte, 
altă parte la Bucureşti. în Tîrgovişte, unde activitatea tipografică era 
întreruptă de peste o jumătate de secol, au văzut acum lumina 18 cărţi, 
din care 5 greceşti, una slavo-română (un Ceaslov , 1714), una slavo-ro- 
mâno-greacă (un Catavasier, 1713, cu tipicul în româneşte, iar cîntările 
în slavoneşte şi greceşte, dar cu litere cirilice) şi 11 româneşti. Meşte¬ 
rul tipograf şi diortositorul cărţilor româneşti a fost ucenicul său Gheor- 
ghe Radovici, iar diortositorul celor greceşti ieromonahul Mitrofan Gri- 
goras. Cărţile greceşti erau următoarele : Carie de peste tot anul, cu- 
prinzind, fără lipsă tot serviciul bisericesc (1709), o carte masivă, de a- 
aproape 1600 de pagini, cuprinzînd aproape toate cărţile de slujbă (Psal¬ 
tirea, Ceaslovul, Octoihul, Antologhionul, Triodul, Penticostarul, cele 
trei Liturghii şi diferite alte rînduieli), Panoplia dogmatică, m felurite 
scrieri împotriva ereticilor rînJduite de Eutimie Zigabenul (1710), Slujba 
Sfintei Ecaterina cu Proschinitariul Muntelui Sinai i( 1710), Maxime ale 
unor vechi filosofi (1713, traduse din italieneşte de I'ofan Avramios) şi 
Despre oficiile , clericii şi dregâtoriile Sfintei Biserici, scrisă de patriar¬ 
hul Hrisant al Ierusalimului, la care se adaugă alte lucrări ale unor te¬ 
ologi greci (1715). 

Intre cărţile româneşti, al căror număr era In vădită creştere, con¬ 
semnăm, în primul rînd, lucrarea originală intitulată : învăţătură bise¬ 
ricească la cele mai trebuincioase şi mai de folos pentru învăţătura pre¬ 
oţilor (1710), urmată de o nouă lucrare originală, cu titlul Capete de po¬ 
runcă la toată ceata bisericească, pentru ca să păzească îieştecarele din 
preoţi şi din diaconi , deplin şi cu cinste, datoriia hotarului său, o broşu¬ 
ră cu 12 îndatoriri pentru preoţi (1714). In anii următori a tipărit mai ales 
cărţi de slujbă în româneşte: Psaltirea (1710), Octoihul (1712), Dumne- 
zeeştiîe şi sfintele Liturghii (1713), care era o nouă ediţie a celei din 
1706, Evhologhion adecă Molitvelnic (1713), Catavasierul (1714 şi 1715), 
Ceaslovul (1715) ş.a. A tipărit de asemenea cartea Pilde filosof eşti, tra¬ 
dusă din greceşte (1713). După afirmaţia lui Del Chiaro ar fi tipărit şi 
cunoscutul roman popular Alexandria. 

în 1715, a mutat tipografia de la Tîrgovişte la Bucureşti, unde a ti¬ 
părit o lucrare în limba greacă : Sfătuiri creştine-politice către dom¬ 
nitorul Ştefan Cantacuzino, o culegere «din sentinţele vechilor dascăli 
înţelepţi». în 1716, în tipografia nouă pe care a înfiinţat-o la mînăstirea 
Tuturor Sfinţilor (Antim), ctitoria sa, a apărut, tot în greceşte, lucrarea 
Istoria sflntă adică iudaică a lui Alexandru Mavrocordat Exaporitul, ta¬ 
tăl primului domn fanariot de la noi, Nicolae Mavrocordat. 

Cu aceasta se încheie activitatea tipografică a lui Antim Ivireanul. 
în cursul unui sfert de veac (1691—1716), a tipărit sau a supraveghiat 
tipărirea a 63 de cărţi, dintre care 39 au fost lucrate de el însuşi. După 
locul de apariţie, 21 au apărut la Bucureşti (una la tipografia de la mî¬ 
năstirea Antim), 15 la Snagov, 9 la Rîmnic şi 1-8 la Tîrgovişte. După 
limba în care au apărut, 30 erau în greceşte, 22 în româneşte, una în 
slavoneşte, 9 bilingve (6 slavo-române, 2 greco-arabe şi una greco-ro- 
mână) şi una trilingvă (greco-slavo-română). Opt dintre tipăriturile sale 
aveau prefeţe sau dedicaţii semnate de el, iar cîteva aveau «versuri la 
stema ţării», scrise tot de el şi închinate lui Brîncoveanu. 

Cărţile tipărite de el, sau eu bineeuvîntarea sa, erau de o mare di¬ 
versitate : cărţi de slujbă, cărţi ale Sfintei Scripturi (Psaltirea şi Noul 
Testament), cărţi de doctrină teologică ortodoxă, cuvîntari bisericeşti, 
cărţi de învăţăJtuiră pentru preoţi, lucrări de filozofie, cărţi populare etc. 

înseamnă că Antim Ivireanul a slujit neamul românesc, în primul 
rînd, pe calea tiparului, aducînd cuvînt de învăţătură, de îndreptare şi 
de întărire duhovnicească pentru credincioşii săi. Dintre multiplele lui 
activităţi, cea de tipograf se împleteşte aproape organic cu viaţa lui, 
încît, pe drept cuvînt, putem spune că, alături de Coresi, Antim este cel 
mai miare tipograf din cultura românească veche. 

Tot de activitatea sa tipografică se leagă şi strădaniile depuse de el 
pentru introducerea completă şi definitivă a limbii române în slujbele 
bisericeşti. Pătrunderea limbii române în slujba bisericească se prezintă 
ca o dezvoltare firească, înceată şi cumpătată. Primele încercări de a 
prinde în slovă tipărită unele vechi traduceri româneşti care circulau 
în manuscris, se datorează lui Filip Moldoveanul şi lui Coresi, în Tran¬ 
silvania. în Ţara Românească, însă, unde tradiţia slavonă era mai pu¬ 
ternică, lucrurile au mers mai încet. Astfel, sub mitropolitul Ştefan, pe 
la mijlocul secolului al XVII-lea, se tipăresc în româneşte rînduielile ti- 
piconale, sub Teo'diotsie, în ultimele diouă decenii ale aceluiaşi isecol, se 
introduc lecturile biblice In româneşte (Apostolul, Evanghelia, paremiiile, 
sinaxarul). Mai rămîineau rugăciunea, 'adică slujba propriu-zisă a preo¬ 
tului şi cîntarea, la traducerea şi tipărirea cărora a avut un rol deosebit 
mitropolitul Antim. Pentru început, a tipărit şi el cîteva cărţi bilingve, 
pe care le-am amintit mai sus. 

După acest început, vlădica Antim a păşit şi mai hotărit la româ¬ 
nizarea slujbelor. Arătam mai sus că, în calitate de episcop de Rîmnic, 
a dat la lumină Liturghieml şi Evhoioghionul (Molitvelnicul) în 1706. 
Prin acestea s-au pus în mîna preoţilor — în româneşte — cărţile de 
slujbă cu cea mai largă întrebuinţare. în mod firesc, trebuia să vină a- 
curn şi în ajutorul cîntăreţilor. Drept aceea, după ce a urcat în scaunul 
mitropolitan, a (tradus şi ia tipărit la Tîrgovişte Octoihul (1712). în anii 
următori, a tipărit tot acolo Liturghierul şi Molitvelnicul, în a doua edi¬ 
ţie, apoi Catavasierui şi Ceaslovul Desigur, dacă moartea silnică nu 
i-ar fi curmat firul vieţii, ar fi pus sub tipar şi celelalte cărţi de slujbă 
în româneşte: Triodul, PenticOstarul şi Mineiele. Cu toate acestea, prin 
cărţile sale de slujbă în româneşte, «datina străină a primit o lovitură 
de moarte», după cuvîntul lui Nicolae Iorga. 

Prin traducerea şi tipărirea acestor cărţi de slujbă în româneşte, 
mitropolitul Antim are meritul că a pus temelie nouă, — modernă — 
limbii noastre bisericeşti, pe care a mlădiat-o în aşa fel, încît este înţe¬ 
leasă şi folosită pînă astăzi. După mai bine de doua veacuri şi jumătate, 
în slujbele noastre bisericeşti se mai pot auzi cîntări şi rugăciuni aşa 
cum au fost tălmăcite de mitropolitul Antim. Vom da cîteva exemple. 
Troparul învierii glasului al (treilea era redat astfel: «Să se veselească 
cele cereşti şi să se bucure cele pămînteşti, că au făcut biruinţă cu bra¬ 
ţul său Domnul; călcat-au cu moartea pre moarte, începătoriu învierii 
morţilor s-au făcut; din pîntecele iadului ne-au izbăvit pre noi şi au 
dat lumii mare milă» ( Octoihul din 1712). Rugăciunea de la parastas era 
tradusă aşa : «Dumnezeul duhurilor şi a tot trupul, carele ai călcat moar- 

tea şi pe diavolul ai surpat şi ai dăruit viiaţă lumii Tale, însuţi Doamne 
odihneşte sufletul răposatului robului Tău (cutare), în loc luminat, în loc 
cu verdeaţă, în loc de odihnă, de unde au fugit durerea, întristarea şi 
suspinarea...» ( Liturghieruî din 1713). Iar troparul învierii era tradus : 
«Hristos au înviat din morţi, cu moartea pre moarte călcînd şi celor din 
mormînturi viaţă dăruindu-le» (Catavasierul din 1715). Observăm deci 
că textele folosite azi sînt aceleaşi. Trăind mai bine de un sfert de veac 
între români, însuşindu-şi temeinic limba noastră, cunoscînd însă tot 
aşa de bine şi limba greacă din care traducea, mitropolitul Antim ne-a 
dat aceste izbutite tălmăciri ale cărţilor de slujbă bisericească ce vor 
sta apoi la baza tuturor ediţiilor următoare. Prin aceasta, credem că nu 
greşim dacă socotim pe mitropolitul Antim drept cel mai de seamă fău¬ 
ritor al limbii liturgice româneşti. 

Opera literară a mitropolitului Antim Ivireanuî. După ce i-am ur¬ 
mărit activitatea tipografică, urmează să ne ocupăm şi de operele sale 
originale, fie tipărite, fie rămase în manuscris. Din prima grupă fac 
parte cele trei broşuri, cu caracter pastoral, scrise pentru nevoile preo- 
ţimii. Prima — învăţătură pe scurt pentru taina pocăinţii — tipărită la 
Rîmnic în 1705, era o broşură de 25 de foi, scrisă pentru preoţii duhov¬ 
nici. în prima parte explica taina mărturisirii, eu o învăţătură despre 
canon, iar în partea a doua dădea îndrumările necesare duhovnicului 
în scaunul mărturisirii. 

întristat de «atîta neînvaţătură» cîtă observa la preoţii din timpul 
său, mitropolitul Antim a tipărit în 1710, la Tîrgovişte, o învăţătură bise¬ 
ricească la cele mai trebuincioase şi mai . de folos pentru învăţătura 
preoţilor. Era un mic catehism în trei părţi, cu 14 capitole, necesar preo¬ 
ţilor pentru catehizarea credincioşilor. 

Cu toate îndemnurile mitropolitului, preoţii nu s-au prea ostenit să 
citească învăţătura sa. De aceea, în 1714 a tipărit, tot la Tîrgovişte, o 
nouă broşură cu titlul Capete de poruncă la toată ceata bisericească pen¬ 
tru ca să păzească fieştecarele din preoţi şi din diaconi deplin şi cu 
cinste datoria hotarului său. în cele 17 foi ale broşurii, mitropolitul fixa 
12 îndatoriri de căpetenie pentru preoţi, ameninţîndu-i că în caz de ne- 
respectare a lor, îi va trece «în rîndul ţăranilor». Iată cîteva dintre a- 
ceste îndatoriri : 1. Preoţii să săvîrşească sfintele slujbe «cu toată so¬ 
cotinţa şi nevoinţa şi făcînd jărtva cea fără de sînge cu frică şi cu inimă 
umilită...» ; 4. Cei care voiau să primească taina preoţiei, trebuia «să 
şază un an încheiat» la arhiereul lor, iar cei cu oarecare învăţătură 
numai o jumătate de an, ca «să înveţe toată rînduiala preoţiei după cum 
o pohteşte dreptatea şi porunceşte sfînta Biserică» ,* 5. Preoţii să nu se 




MITROPOLITUL ANTIM IVIREANUL 


153 


amestece «în lucruri mireneşti» ,• 6. Cel care căuta să fie hirotonit prin 
dare de bani sau prin mijlocirea vreunui boier «să va pune la bir In 
rîndul ţăranilor» ; 7 şi 9. Preoţilor care vor umbla prin cîrciumi sau 
celor care vor vinde vin la casa lor, li se va lua darul preoţiei; 8. Nu 
se vor mai face noi hirotonii decît pe baza mărturiei a cinci credincioşi 
că nu este preot în satul respectiv ; 12. Oferea preoţilor ca model, cîte 
o «diată» (testament) şi o foaie de zestre. 

Tot Antim a strîns într-un mic volum cîte va «din sentinţele vechi¬ 
lor dascăli înţelepţi» şi unele maxime, — în versuri — pe care le-a ofe¬ 
rit domnitorului Ştefan Cantacuzino (1714—1715), «ca să-şi înfrumuse¬ 
ţeze moravurile cu înţelepciune şi cu o purtare vrednică de un domn», 
precum şi cîteva rugăciuni. Cartea a apărut sub titlul Sfâtuiri creştine 


politice (Bucureşti, 1715), fiind redactată în greaca populară. 

în afară de aceste lucrări tipărite, de la vrednicul cărturar Antim 
Ivireanul au rămas şi cîteva lucrări în manuscris. Cel mai însemnat ma¬ 
nuscris este intitulat Chipurile Vechiului şi Noului Testament, adică o- 
brazele oamenilor celor vestiţi ce se află în «Sfînia Scriptură», în « Bi¬ 
blie » şi în «Evanghelie » şi adunare pre scurt istoriilor celor ce s-au făcut 
pe vremea lor, adeverind a fieştecăruia viaţa şi faptele, atîta a celora 
ce au vieţuit cu viaţă bună cît şi a celora ce au vieţuit cu viaţă necu- 
vioasă de ia Adam şi pogormd pînă la Hristos ... Lucrarea este cunoscută 
şi sub numele de Arborele genealogic al lui Iisus Hristos sau Rodoslovie, 
pe care le foloseşte însuşi Antim în prefaţă. A fost scrisă în 1709 la Tîr- 
govişte şi dedicată lui Brîncoveanu. Manuscrisul original se păstrează 
în Biblioteca Academiei de Ştiinţe a R. S. S. Ucrainiene din Kiev, pro¬ 
venit de la fosta Academie Teologică de acolo (la noi în ţară avem două 
copii, una făcută după original de popa Fior, dascăl de slavonie la bi¬ 
serica Sfîntul Gheorghe Vechi din Bucureşti, în prima jumătate a sec. 
XVIII, iar alta, realizată după ruloul acestuia, în 1847, de zugravul C. 
Petrescu). Cele 22 foi nenumerotate ale manuscrisului cuprind cîteva 
izbutite «versuri la stema ţării», o dedicaţie către Constantin Brînco¬ 
veanu, apoi lucrarea propriu-zisă, care este o istorie rezumativă a Ve¬ 
chiului Testament. Pe lîngă Sfînta Scriptură, autorul mai face numeroa¬ 
se .trimiteri şi aluzii ia istoricii şi filozofii vechi (fosif Fiavifu, Filon, 
Strabo etc.), pe care încearcă să-i pună de acord cu faptele menţionate 
în Biblie, precum şi la unii Sfinţi Părinţi, lucru ce ne arată aleasa pre¬ 
gătire cărturăriească a Tuli Antim. Textului i se adăugă 503 portrete îin 
medalion, 3 schiţe şi 8 desene, (bot în medalion, cu personaje din Vechiul 


şi Noul Testament. Medalioanele, cu cîteva excepţii, măsoară 32 mm în 
exterior şi 28 mm în interior, portretele fiind aşezate între două cercuri 

concentrice. în cîmpul alb, fiecare medalion cuprinde şi numele persona¬ 
jului pe care-1 reprezintă. Sînt lucrate în laviu roşu, iar umbrele, în 
marea majoritate, în aur. Este una din cele mai preţioase opere icono¬ 
grafice din răsăritul Europei. Meritul artistului constă nu numai în e- 
xecuţia tehnică deosebită, ci şi în faptul că n-a avut la îndemînă nici 
un izvor de inspiraţie, nici un manuscris asemănător. Ideea putea să o 
găsească în scena cunoscută sub numele de Arborele lui lesei, întîlnită 
la Muntele Athos şi în unele biserici din Bucovina. Ca şi în această 
scenă, şi în manuscrisul lui Antim apar oameni de cultură ai antichi¬ 
tăţii (Filon, Pithagora, Homer, Socrate, Aristotel, Platon ş.a.). Este vred¬ 
nic de remarcat şi faptul că modelele sînt luate după figurile vii care 
au trăit la noi (femei îmbrăcate în haine româneşti, regine cu coroanele 
doamnelor noastre, regi cu înfăţişarea voievozilor noştri), 

în privinţa autorului acestor portrete, nu se poate stabili cu cer¬ 
titudine dacă este mitropolitul Antim însuşi. După părerea cercetăto¬ 
rului G. Ştrempel, care s-a ocupat îndeaproape cu opera sa, «ideea ico¬ 
nografiei, indicaţiile asupra locului pe care trebuiau să-l ocupe diver¬ 
sele personaje pe pagină, poate chiar conturul desenelor, aparţin mi¬ 
tropolitului Antim ; realizarea deplină a volumului rămîne, deocamdată, 
pentru noi, opera preotului Nicola». înclinăm totuşi sa credem că şi a- 
ceste «chipuri» aparţin lui Antim. Argumentele noastre sînt mai mult 
de ordin logic. Anton Maria del Chiaro ne spune despre el că «era în¬ 
zestrat cu daruri aşa de rare, ştiind să facă într-un chip minunat orice 
fel de. lucru de mînă, mai cu seamă săpături, desene şi broderii». Gra¬ 
vurile multora din tipăriturile sale au fost lucrate de el însuşi. Tradiţia 
spune ca ar fi lucrat frumoasele uşi de la biserica Antim din Bucureşti, 
ctitoria sa, şi că ar fi zugrăvit această biserică, precum şi capela Epis¬ 
copiei Rîmnicului. 

Antim îvireanul predicator. Fără îndoială, cea mai valoroasă operă 
literară rămasă de ! la Antim (în manuscris) o formează predicile sau 
Didahiile sale (din grecescul 17 rostite în cursul arhipăstoririi sale, 

în diferite duminici şi sărbători, fie la Bucureşti, fie la Tîrgovişte. Se 
cunosc 28 de predici rostite de Antim: cinci la Duminica Floriilor, trei 
la Schimbarea la Faţă, cîte două la Adormirea Maicii Domnului, la Naş¬ 
terea Domnului, la Sfinţii Constantin şi Elena, la Sfîntul Dumitru, la 
Sfîntul Nicolae, la lăsatul secului de brînză şi cîte una la Tăierea îm¬ 
prejur, Bobotează, lîntîmpinarea Domnului, Sf. Apostoli Petru şi Pavel, 
Sf. Arhangheli, Intrarea în biserică, Duminica vameşului şi fariseului 
şi una despre pocăinţă. La aceste 28 de predici se mai adaugă 7 cuvîn- 
tări ocazionale : una la înscăunarea sa ca mitropolit, trei cuvîntări fu- 

nebre şi alte trei cuvmtări (mai degrabă învăţători) asupra tainei 
spovedaniei. Manuscrisele didahiilor mai cuprind şi cele două apărări 
trimise de Antim lui Constantin Brîncoveanu, în 1712, asupra cărora 
vom stărui mai încolo. Intîlnim deci toate genurile de predică : predica 
propriu-zisă sau predica sintetică, omilia sau predica analitică, pareneza 
şi panegiricul. 

Şi în predicile sale se remarcă faptul că Antim avea o cultură deo¬ 
sebită, căci el citează nu numai din cărţile Sfintei Scripturi, ci şi din 
numeroşi Sfinţi Părinţi (Ioan Gură de Aur, Atanasie cel Mare, Vasile 
cel Mare, Grigorie Teologul, Efrem Şirul, Ioan Damaschinul ş.a.), sau 
pomeneşte unii filozofi şi poeţi greci din antichitate. Dar marele mitro¬ 
polit face mereu apel şi la realităţile vieţii, la moravurile păstoriţilor 
săi, la nevoile şi aspiraţiile poporului român. Din cuprinsul didahiilor, 
reiese că el era alături de popor, spunînd că le va fi «mîngîiere la scîr- 
bele robiei cei vaviloneşti a lumii acesteia», ca «dimpreună să pătimeas¬ 
că cu dumneavoastră la toate cîte va aduce ciasul şi vremia..,». Amin¬ 
tea adeoseori de asuprirea socială şi naţională pe care o îndura poporul 
de Jos din partea marilor boieri şi a turcilor. Astfel, într-o predică la 


Sf intui Dumitru vorbea deispre «neaşteptatele pagube, înfricoşerile vrăj¬ 
maşilor, supărările, necazurile ce ne vin de la cei din afară, jafurile, ro¬ 
biile şi dările cele grele şi nesuferite...», arătînd apoi că «toţi pătimesc, 
toţi sînt în scîrbe, toţi suspină supt jugul cel greu al nevoii». Iar în cu- 
vîntarea la înscăunare spunea că «sîntem încungiuraţi şi îngrădiţi între 
hotarele celor striini de fel şi împresuraţi de atîta nevoi şi scîrbe ce vin 
totdeauna neîncetat deda cei ce stăpînesc pămîntoil acesta.,.». Iar intr-io 
cuvîntare la Schimbarea la Faţă exclama, cu durere : «Sîntem supuşi 
supt jugul păgînului şi avem nevoi multe şi supărări ide toate părţile». 

El condamna cu asprime pe boieri pentru jafurile, nedreptăţile şi 
tratamentul inuman la care supuneau ţărănimea, biciuia în repetate rîn- 
duri luxul boieroaicelor. în acelaşi timp scotea în evidenţă şi alte pă¬ 
cate ale tuturor păturilor sociale : necinstirea părinţilor de către copii, 
a feţelor bisericeşti de către păstoriţi, frecventarea circlumilor, nerespec- 
tarea zilelor de duminici şi sărbători, mai ales .de către negustori, în¬ 
jurăturile ş.a. 

în privinţa stilului şi a limbii folosite, cercetătorul G. Ştrempel scria: 
«stilul mitropolitului Antim IvireanuJl este natural: cum a gîndit, aşa a şi 
scris. El a ştiut să-şi nuanţeze stilul cu imagini artistice în aşa fel, încît 
să fie ascultat cu plăcere şi cu interes. Unele din aceste imagini sînt atît 
de plastice şi atît de frumoase, încît par ieşite de sub condeiul vreunui 
mare scriitor contemporan». Limba este «naturală, pe înţelesul tuturor, 

lipsită de frazeologie inutilă, fără tirade şi exagerări... Frazele sînt con¬ 
struite de un om care mînuia perfect limba şi nu trădează niciodată pe 
oratorul care a învăţat atît de tîrziu româneşte. Limba vioaie a predici¬ 
lor, cu bogăţia de procedee artistice, face din opera lui Antim Ivirea- 
nul un preţios monument de limbă românească, ne se citeşte cu plăcere 
şi astăzi, după un sfert de mileniu de la data cînd a fost elaborată». Iar 
Mihail Sadoveanu scria că mitropolitul Antim «a ajuns să vorbească şi 
să scrie o limbă, poate cea mai frumoasă dintre a tuturor cărturarilor 
epocii». 

Didahiile îl aşează pe mitropolitul Antim între cei mai de seamă 
cuvîntători bisericeşti din toate timpurile, nefiind cu nimic mai prejos 
decît marii predicatori din Apus : Bossuet, Bourdaloue, Massillon sau 
decît Ilie Miniat, fost preot la biserica grecească din Veneţia, apoi e- 
piscop de Calavrita, în Grecia, considerat un Ioan Gură de Aur al se¬ 
colului al XVIII-lea. După cuvîntul cercetătorului G. Ştrempel, Antim 
Ivireanul «este primul mare orator bisericesc în limba română, care în¬ 
locuieşte Cazania... cu predica vie, legată de viaţa de toate zilele, meni¬ 
tă să biciuiască şi să îndrepte stările de lucruri ce contraveneau mora¬ 
lei creştine şi eticii tsooiialie». 

« Aşezămîntuî» mitropolitului Antim . Se cuvine să relevăm acum 
un alt aspect din multipla activitate a mitropolitului Antim Ivireanul. 
Este vorba de ctitoria sa din Bucureşti, mînăstirea cu hramul Tuturor 
Sfinţilor, zidită pe locul unei biserici mai vechi, din lemn, cu hramul 
Sfîntul Nicolae. De-a lungul vremurilor, credincioşii bucureşteni i-au 
atribuit însă numele său, spunîndu-i «biserica sau mînăstirea Antim», 
nume ce i-a rămas pînă azi. A fost ridicată între anii 1713—1715. Pla¬ 
nurile ei au fost întocmite de însuşi mitropolitul-ctitor, dovedind că 
avea şi cunoştinţe de arhitectură (se păstrează două planuri lucrate de 
el). Biserica a fost împodobită în interior şi în exterior şi înzestrată cu 
veşminte, odoare, cărţi şi alte obiecte de cult, iar în jurul bisericii s-au 
zidit chilii pentru călugări, Mînăstirea a fost înzestrată apoi cu moşii, 
vii, mori şi alte venituri, necesare nu numai obştei monahale, ci şi pen¬ 
tru ajutorarea celor lipsiţi. Toate acestea s-au făcut din agoniseala sa. 

Dar mitropolitul Antim nu s-a mulţumit numai să dea Bucureştiului 
unul din cele mai frumoase monumente de arhitectură, sculptură şi pic¬ 
tură,, ci a lăsat şi unul din cele mai interesante testamente, prin care 
nndiuia, în cele mai mici amănunte, cum să fie administrate bunurile 
mînăstirii şi cum să se organizeze o frumoasă operă de asistenţă socială 
din veniturile ei. Testamentul poartă titlul : învăţături pentru aşeză¬ 
mântul cinstitei mînâstiri a tuturor sfinţilor, adecă Capete 32, întru carele 

să coprind toată chiverniseala minăstirii şi rinduiaia milelor ce s-au 
hotărit să se facă pre an la săraci şi la lipsiţi-din venitul casei. La a- 
ceste 32 de dispoziţii, mitropolitul a adăugat ulterior alte 8 puncte cu 
«oarecari învăţaturi trebuincioase de folosul şi cinstea minăstirii». Re¬ 
dăm, în rezumat, principalele dispoziţii ale Aşezământului. Prin cap. 1 
rînduia ca mînăstirea lui să nu fie supusă nimănui : «să fie slobodă, 
nesupusă şi nestăpînită de nici un fel de obraz, nici de domnul ţării, nici 
de arhiereul carele va fi după vremi, nici de vreunul din boieri». Prin 
cap. 6 venea în ajutorul copiilor săraci, dornici să înveţe carte, rînduind 
ca tot din patru în patru ani să fie întreţinuţi cîte trei copii săraci, între 
10 şi 15 ani, cărora să li se dea şase bani pe zi pentru mîncare şi îmbră¬ 
căminte la Paşti. Unul din preoţii minăstirii era îndatorat «să-i înveţe 
carte şi alte rînduiale ale bisericii», în româneşte şi slavoneşte. Cei care 
urmau să se facă preoţi trebuia să stea în mînăstire patru ani, ceilalţi 
doi. Rînjdiula, de 'asemenea, ea aceşti tineri, cînd vor dori .să se însoare, 
să primească de la mînăstire un ajutor de 15 taleri, iar cei ce se vor 
preoţi, alţi 13 taleri. Prin cap. 7—11 prevedea ca mînăstirea să dea 300 
de taleri pentru îngroparea oamenilor săraci, să ajute cu bani, în fie¬ 
care zi de sîmbătă şi duminică, pe cei din temniţă, să cumpere haine la 
cîte trei oameni săraci şi la trei fete sărace în fiecare an la Joia Paşti¬ 
lor, să dea cîte 15 taleri în fiecare an, pentru măritatul unei fete sărace, 
să întreţină pe rînd, cîte trei zile, pe «trei străini dintr-altă ţară cînd 
s-ar întîmpla să vie întîi aici în ţară pentru milă». în cap. 22 îndatora 
pe egumen şi pe preoţii minăstirii să cerceteze pe cei bolnavi, inclusiv 
pe ţigani, «de vreme ce sînt şi ei botezaţi în numele Sfintei Troiţe şi 
sînt creştini ca şi noi». Cap. 31 prevedea ca în cazul înmulţirii venituri¬ 
lor minăstirii, «să se îndoiască» şi «această rînduială a milosteniei ce 
s-au hotărît să se dea la săraci şi la altele cîte scriem într-aceste cape¬ 
te». Cap. 17 se ocupa de tipografia de la Antim, cu secţiile ei, româneas¬ 
că şi grecească. Tot aici era trecut şi «blestemul» său asupra tipografu¬ 
lui care nu şi-ar pregăti ucenici, «pentru ca să nu piară acest meşteşug 
din ţară, nici să se părăsească lucrul cărţilor pentru folosul ţării şi pen¬ 
tru ajutoriul casei». Din cap. 18 aflăm de existenţa unei «vivlioteci», 
formată din cărţile sale. 

Sprijinitor al Bisericilor Ortodoxe surori. Am arătat mai sus că pur¬ 
tarea de grijă a mitropolitului Antim s-a întins şi asupra credincioşilor 
de neam arab din Patriarhia Antiohiei, pe seama cărora a pus bazele 
primei tipografii cu caractere arabe, precum şi asupra conaţionalilor 
săi, trimiţînd în Georgia pe cel mai destoinic ucenic al său, Mihail Şte¬ 
fan, care a aşezat, la Tbilisi, o nouă tipografie, cu 'caractere georgiene. 

De acelaşi ajutor, s-au bucurat şi credincioşii de neam grec din Patriar¬ 
hiile Constantinopolului, Alexandriei şi Ierusalimului, tipărind pe sea¬ 
ma lor cărţi de slujbă şi de teologie, în limba greacă. Prin toate acestea, 
Antim a creat Bisericii şi poporului român un prestigiu deosebii: în 
rîndul popoarelor ortodoxe. 

Un sprijin deosebit a acordat şi credincioşilor români din Transil¬ 
vania. Se mai păstrează şi azi în parohiile româneşti din Transilvania 
şi Banat sute de cărţi tipărite de Antim Ivireanul. Una din ele, Carte sau 
lumină, o lucrare polemică în care erau combătute cele patru puncte 
«florentine», s-a tipărit în chip special ca să vină în sprijinul credincio¬ 
şilor români din Transilvania, care erau ameninţaţi de acţiunea proze- 
litistă a catolicilor. A trimis apoi la Alba Iulia pe ucenicul său Mihail 
Ştefan, care a tipărit aici o Bucoavnă şi un Chiriacodromion, amîndoua 
în 1699. 

Ca mitropolit, avînd şi calitatea de «exarh al Plaiurilor» a luat asu¬ 
pra sa şi cîrmuirea duhovnicească a credincioşilor din Braşov şi Ţara 
Bîrsei, care n-au mai recunoscut pe vlădica Atanasie Anghel după ce 
s-a rupt de Biserica Ortodoxă. Vlădica Antim a trimis numeroase scri¬ 
sori'de încurajare credincioşilor şcheieni, hirotonindu-le şi cîţiva preoţi. 
Se păstrează şi cîteva antimise de la el, unul tocmai în Borşa Maramu¬ 
reşului. 

Patriot luminat. Mitropolitul Antim s-a arătat şi ca un dîrz apărător 
al intereselor Bisericii şi ale neamului românesc. A dovedit acest lucru 
prin zelul cu care a apărat drepturile sale — ca mitropolit al Ţării Ro¬ 
mâneşti — asupra mînastirilor închinate Sfîntului Mormînt, împotriva 
patriarhului Hrisant al Ierusalimului care poruncise călugărilor greci din 
aceste mînăstiri să se considere legaţi direct de Sfîntul Mormînt şi Să 
nu mai pomenească la slujbe pe ierarhul locului. ■ 

Mitropolitul Antim a fost şi un luptător hotărît împotriva opresiunii 
turceşti, militînd pentru apropierea de Rusia lui Petru cel Mare. Această 
atitudine s-a vădit mai ales în cursul războiului ruso-turc din 1711, cînd, 
după Istoriile lui Radu Popescu, ar fi determinat pe spătarul Toma Can- 
tacuzino şi alţi cîţiva boieri să treacă la ruşi. în urma acestei «trădări», 
situaţia lui Constantin Rrînooveanu a devenit foarte critică faţă de turci. 
Spre a înlătura orice urmă de bănuială asupra sa, şi-a propus să-l 
înlăture pe Antim din scaun, ştiind că este susţinătorul principal al po¬ 
liticii de apropiere cu Rusia. Desigur, domnul era îndemnat la aceasta 
şi de unii duşmani personali ai mitropolitului, poate de patriarhul Hri¬ 
sant, de mitropolitul Mitrofan de Nissa sau de unii boieri. Cerîndu-i de- 

misia, prin Mi tr of an de Nissa, Antim a întocmit două apărări, una la 13 
ianuarie, alta la 3 februarie 1712. 

Prima apărare avea 12 puncte, prin care mitropolitul respingea cu 
multă demnitate toate acuzaţiile ce i se aduceau, arătînd pe scurt şi 
activitatea pe care a desfăşurat-o Ia noi, ca egumen, ca episcop şi apoi 
ca mitropolit. între altele, scria ca n-a «viclenit» niciodată pe domn şi 
casa sa, că n-a venit în ţară «de vreo sărăcie sau lipsă», că nu s-a 
gîndit niciodată că va ajunge arhiereu, iar în scaunul mitropolitan n-a 
ajuns «cu sila, nici cu mite, nici cu rugăciuni». în ce priveşte paretisisul, 
scria că nu îndrăzneşte să-l dea, «căci prin aceasta călcăm porunca şi 
făgăduiala şi Dumnezeu nu glumeşte». La învinuirea că este străin şi că 
nu se cuvine să fie mitropolit, răspundea : «în Hristos sîntem toţ(i) una. 
Şi apoi n-am fost numai eu episcop şi mitropolit strein în Ţara Româ¬ 
nească, ci au fost şi alţii, precum să văd în condice şi precum să politi¬ 
ceşte în toată Biserica, precum şi domni au stătut, şi de ţară şi streini, 
ca în toată lumea, că Dumnezeu au făcut lumea slobodă pentru toţ(i)». 

A doua apărare era mai scurtă şi în ea ruga din nou pe domn să 
examineze cu atenţie cazul său : «Iară măria ta fă ca un domn creştin 
şi milostiv şi nu mă lăsa să es obidit şi cu lăcrămile pe obraz, că va fi 
cu păcat. Şi precum nu te pripeşti la cele politiceşti a face răsplătire 
pentru cinstea domniei, aşa nu te pripi nici la cele bisericeşti pentru 
cinstea lui Dumnezeu ; că răul a să face iaste lesne, iar a să desface iaste 
cu nevoe...». Magistralele apărări ale mitropolitului, cît şi o discuţie «în 
taină» cu domnul, l-au determinat pe acesta să-şi schimbe gîndul şi ast¬ 
fel a rămas şi mai departe la cîrma Mitropoliei. 

Mitropolitul Antim şi-a continuat nestînjenit* activitatea pînă la 
moartea lui Constantin Brîncoveanu (1714) şi apoi sub urmaşul său Şte¬ 
fan Cantacuzino (1714—1715), mort în 1716 la Constantinopol. 

Sfîrşituî mitropolitului Antim. Abia după ce a ajuns la cîrma ţării 
primul domn fanariot, Nicolae Mavrocordat (dec. 1715), au început zile 
grele şi pentru bătrînul mitropolit, jîn anul 1716, a început un nou război 
între turci şi austrieci. La vestea că armatele imperiale aflate în Transil¬ 
vania ar fi trecut în Ţara Românească pe valea Oltului şi că se îndreap-' 
tă spre Bucureşti, domnul impus de turci a fost nevoit să plece din ca¬ 
pitală, îndreptîndu-se spre Dunăre (18 august 1716). A luat cu sine şi pe 
mitropolitul Antim şi pe cîţiva boieri. Ajunşi la Călugăreai, mitropolitul 
a avut o discuţie aprinsă cu domnul, declarîndu-i că se întoarce la Bucu¬ 
reşti, întrucît nu-şi poate părăsi turma. Cu toate încercările aceluia, 
mitropolitul s-a reîntors la Bucureşti, unde, după informaţiile lui Radu 
Popescu şi Mitrofan Grigoras a continuat sa uneltească împotriva dom- 

nului fanariot, împreună cu unii boieri, alegînd ca domn pe Patraşcu 
Brezoianu. între timp, s-a aflat că venirea nemţilor nu era de cit un zvon, 
ceea ce l-a făcut pe Mavrocordat să se reîntoarcă la Bucureşti, în prima 
jumătate a lunii septembrie 1716. 

Reaşezat în scaun, a început de îndată pedepsirea potrivnicilor săi, 
între care se număra şi mitropolitul Antim. Fiind chemat la curte, în¬ 
dată ce a sosit aici, soldaţii turci aflaţi de pază — după cum ne infor¬ 
mează Mitrofan Grigoras — «l-au dat jos din rădvan şi smulgîndu-i bar¬ 
ba şi părul capului şi tîrîndu-1 jos, l-au închis într-o căsuţă a curţii, ca 
să-şi aducă aminte de tot ceea ce făcuse». In timp ce era închis în tem¬ 
niţa palatului, domnul a cerut patriarhului ecumenic Ieremia III caterisi¬ 
rea mitropolitului. Acesta, împreună cu membrii sinodului său patriar¬ 
hal, s-au şi grăbit să o dea. în sentinţa de caterisire, principala acuză care 
i se aducea era aceea ca s-a făcut vinovat «faţă de puternica împărăţie 
şi de preaînalţatul domnitor a toată Ţara Românească». Pe temeiul a- 
cestor acuze, era scos din rîndul arhiereilor şi caterisit. Din actul de ale¬ 
gere al urmaşului său Mitrofan de Nissa, consemnat în Condica Siintă, 
se arăta că Antim a fost «condamnat de către mînia împărătească la 
exil în Muntele Sinai, pentru uneltirile lui în contra domnitorului Nico- 
lae voievod şi pentru alte vini politice». Se pot observa deci foarte lim¬ 
pede adevăratele cauze care au dus la caterisirea lui (sentinţa a fost ri¬ 
dicată de sinodul patriarhal, prezidat 'de patriarhul ecumenic Athena- 
goras, la 8 martie 1966). Anton Maria del Chiaro scria ca a fost ridicat 
într-o noapte şi pornit ispre locul de surghiun, escortat de cîţiva 
ostaşi turci. Pe drum, aceştia l-au omorît şi i-au aruncat trupul fie în 
rîul Mariţa, care străbate Bulgaria şi se varsă în Marea Egee, fie în 
afluentul acestuia, Tungea, undeva în apropierea oraşului Enos (dincolo 
de Adrianopol). Nu se cunoaşte data exactă a uciderii lui. în orice 
caz, a avut loc după 22 septembrie 1716, căci la această data el semna 
un document privitor la diferite datorii ale sale. 

în felul acesta, a pierit luminatul şi vrednicul Antim al Ungrovla- 
hiei, ucis din porunca turcilor, ca şi marele său binefăcător, Constantin 
Vodă Brîncoveanu. 

Concluzii. Deşi era de alt neam, mitropolitul Antim şi-a pus 
toate cunoştinţele şi toată priceperea in slujba Bisericii şi a poporului 
nostru. Personalitate complexă , Antim Ivireanul a slujit neamul 
nostru mai ales pe calea tiparului, aducind cuvînt de învăţătură, de 
îndreptare şi de întărire duhovnicească nu numai pentru păstoriţii 
săi, ci şi pentru credincioşii de limbă greacă, arabă şi georgiană. 

Astfel, prin munca iui, Ortodoxia românească s-a ridicat la un presti¬ 
giu deosebit in faţa celorlalte popoare de credinţă ortodoxă. 

De tipărirea cărţilor sale se leagă un alt mare merit ai său şi 
anume desăvârşirea procesului de românizare a slujbelor bisericeşti 
şi făurirea unei limbi liturgice româneşti, folosită pînă azi. 

Ca episcop şi mitropolit, Antim a întruchipat pe adevăratul păstor, 
care-şi pune sufletul pentru credincioşii săi. Â dovedit aceasta prin 
cărţile sale de învăţătură pentru preoţi şi credincioşi, prin predicile 
sale, cu îndrumări pentru viaţa morala-religioasă a credincioşilor şi 
cu osândirea păcatelor vremii, prin testamentul său, unul din cele mai 
frumoase şi mai mişcătoare modele ale genului, prin care lăsa întrea¬ 
ga agonisită a vieţii pentru opere de caritate, dar mai ales prin 
moartea sa cu adevărat mucenicească, îndurată pentru că îndrăznise 
să se ridice împotriva turcilor şi a primului domn fanariot. Toate a- 
cestea ne fac să-l socotim pe Antim Ivireanuî drept cel mai de sea¬ 
mă mitropolit al Ungrovlahiei din toate timpurile. 

XXXIX 

EPISCOPIILE RÎMNICULUI ŞI BUZĂULUI 
IN SECOLUL AL XVII-LEA 
ŞI ÎNCEPUTUL SECOLULUI AL XVIII-LEA. 
EPISCOPIA STREHAIEI 


Episcopia Rîmnicului, în secolul al XVîI-lea r a fost păstorită de 
vlădici harnici şi pricepuţi, care s-au îngrijit de bunăstarea materială 
a eparhiilor, de'ridicarea de lăcaşuri sfinte, -cum şi de întărirea vieţii du¬ 
hovniceşti a păstoriţilor lor. 

Primii episcopi. După moartea sau retragerea din scaun a lui Teofil, 
scaunul vacant a fost ocupat de episcopul Efrem, Se pare că se bucura 
de încrederea familiei lui Mihai Viteazul, din moment ce e pomenit în 
mai multe acte de -danie ale mamei eroului, monahia Teofana. Pentru pri¬ 
ma dată e pomenit la 8 noiembrie 1601, ca martor într-o carte de danie 
a maicii Teofana, prin care aceasta închina mînăstirii Cozia, unde era 
călugărita, satele Frăsinetul şi Studeniţa. în anii următori, apare din 
nou ca martor în unele acte de danie ale mamei lui Mihai Viteazul. Nu¬ 
mele său e pomenit, de asemenea, în mai multe acte de proprietate. Din 
actele de acest gen, rezultă că s-a îngrijit şi de bunăstarea materială a 
episcopiei pe care o păstorea. 

Ultima menţiune privitoare la episcopul Efrem este intr-un act din 
18 iunie 1613. Nu ştim cînd şi-a sfîrşit viaţa. Un episcop cu numele 
Dionisie este pomenit în eîteva acte dintre anii 1615—1617. Presupunem 
că a păstorit între anii 1614—1618. 

Episcopul Teoîil a fost ales la Rîmnic, probabil, în 1618. In această 
calitate este amintit în eîteva solii (în 1631, trimis de Leon Tomşa în 
Ardeal, să ia legătura cu Matei Aga şi cu boierii pribegi; în 1632, între 
însoţitorii aceluiaşi la Constantinopol, cînd a fost confirmat domn) şi 
în eîteva acte de proprietate. A păstorit la Rîmnic pînă în vara anului 

1636, căci la 20 iulie acel an îl întîlnim în scaunul de mitropolit al 
Ungrovlahiei. 

Episcopul ignatie Sirbul Urmaşul său la Rîmnic a fost acel 
«popa Ignatie sîrbul den Necopoe» pomenit în Istoria Ţării Româneşti 
(Letopiseţul Cantacuzinesc), care a făcut legătura între Matei aga din 
Brîncoveni şi Abaza paşa din Rusciuc, cu ajutorul căruia a şi ajuns 
domn. Drept răsplată pentru serviciile aduse, Matei Basarab, după ce a 
ajuns domn, a adus pe Ignatie, ca preot de mir, în Ţara Românească. Ră- 
mînînd văduv, intr-un timp pe care nu-1 putem preciza, domnul l-a 
făcut episcop de Rîmnic, în vara sau toamna anului 1636. Pentru prima 
oară e pomenit ca episcop la 30 ianuarie 1637, în prefaţa Psaltirii sla¬ 
vone de la Govora. E pomenit de asemenea în prefeţele altor tipărituri 
govorene (Ceaslovul slavon din 1638, Evanghelia cu învăţătură de la 
Govora şi Dealu), ceea ce ne face :să credem că tipografia de la Govora, 
situată în apropierea reşedinţei sale, a fost sub directa sa îndrumare. Şi 
pentru că tipăriturile slavone de aci erau într-o redacţie medio-bulgară, 
n-ar fi exclus ca el însuşi să fi făcut revizuirea acestora. S-ar putea, de 
asemenea, ca el >să 'fi ocrotit pe cărturarii sud-dunăreni macedo¬ 
români poate — care s-au ostenit cu tipărirea cărţilor de la Govora 
(Meletie Macedoneanul şi Ştefan din Ohrida). 

Numele său ca episcop de Rîmnic e întîlnit în mai multe acte in¬ 
terne, fie în danii de moşii în favoarea episcopiei, fie în alte acte. De 
pildă, în 1639 a luat parte la adunarea obştească a ţării care a hotărît 
sa nu se mai facă închinări de mănăstiri, iar în 1644 la soborul convocat 
de Varlaam al Moldovei spre a lua atitudine împotriva primejdiei cal¬ 
vine prin aprobarea Răspunsului la Catehismul calvinesc . In unele acte 
apare cu titlul de «arhiepiscop Rîmnicevskii i vseea Mehadiia», pro¬ 
babil în amintirea timpurilor cînd jurisdicţia Episcopiei de Rîmnic se 
întindea şi în părţile Banatului sudic. A rămas în fruntea Episcopiei 
Rîmnicului pînă în vara anului 1653 (iulie sau august), cînd Matei Ba¬ 
sarab l-a înlăturat pe Ştefan din scaunul mitropolitan şi l-a promovat 
în această demnitate pe episcopul Ignatie. 

Ca mitropolit, a păstorit pînă către sfîrşitul anului 1655, cînd dom¬ 
nitorul Constantin Şerban a reabilitat pe fostul mitropolit Ştefan, re- 
dîndu-i scaunul, probabil fiind nevinovat. Presupunem că Ignatie a depus 
cîrja de bună voie. S-a retras în Oltenia, vieţuind la Rîmnic şi la Cozia. 
In septembrie 1659, era trimis într-o misiune diplomatică la principele 
Gheorghe Râkoczy II la Tg. Mureş- A murit după 20 decembrie 1662, cînd 

_ fiind în pragul morţii — făcea o danie mănăstirii Cozia. Probabil a 

şi fost înmormîntat în această mînăstire. 

Urmaşul imediat al lui Ignatie la Rîmnic se numea Dionisie, pro¬ 
babil fost egumen la Cozia, E amintit în scaunul vlădicesc la 13 septem¬ 
brie 1653. A păstorit pînă în prima parte a anului 1657, cînd se va fi re¬ 
tras din scaun. La 28 mai 1666 era amintit ca «răposaf(ul) episcop 
Dionisie». 


Episcopul Ignatie Grecul, Un nou episcop de Rîmnic cu numele 
Ignatie este amintit pentru prima oară la 2 iunie 1657. Apelativul de 
«grecul» întîlnit în acte chiar în timpul vieţii sale, ca şi iscălitura sa în 
greceşte, simt indicii că el a fost grec de neam. In anii următori, apare 
mereu în acte, pînă în anul 1667. Vlădica Ignatie s-a îngrijit şi de bună¬ 
starea materială a eparhiei sale, dobîndind felurite proprietăţi, după 
cum reiese din unele acte. Ultimul act care-1 pomeneşte în scaun da¬ 
tează din 31 august 1667. Presupunem că a murit în primele luni ale anu¬ 
lui 1668, căci la 21 martie 1668 se întocmea actul de alegere al urma¬ 
şului său în scaun, consemnat în Condica Sîîntă a Mitropoliei; se vorbea 
de «fericitul chir Ignatie» care îşi plătise «obşteasca datorie». 

Episcopul Serafim. Era originar din Slatina-Olt, fost egumen al schi¬ 
tului Deleni, situat în satul cu acelaşi nume, la nord de Slatina, ctitorit 
de marele paharnic Drăguşin Deleanu. Probabil la recomandarea boieri¬ 
lor Deleni, înrudiţi prin neam cu Matei Basarab, a ajuns, în 1648, episcop 
al Buzăului. După ce a păstorit acolo 20 de ani, la 21 martie 1668 a fost 
trecut în scaunul vlădicesc de la Rîmnic (primul act din Condica Sfîntă 
a Mitropoliei aminteşte tocmai mutarea sa la Rîmnic). In această nouă 
slujire arhierească e pomenit în mai multe acte interne, de regulă acte 
de proprietate, fie participând la Obşteasca Adunare a ţării, în care erau 
luate măsuri de interes general. 

Episcopul Serafim a ctitorit schitul Strihareţ, existent pînă azi în 
oraşul Slatina. Lucrările de zidire a schitului începuseră încă din 1664. 
La 4 august 1668, episcopul Serafim îşi închina ctitoria Mitropoliei din 
Bucureşti, cîrmuită pe atunci de Teodosie. Din actul de închinare, re¬ 
zulta că această nouă aşezare mănăstirească «din osteneala şi dreapta 
mea agoniseală o am făcut şi o am miluit cu ce rni-au dat şi mie putinţa». 
In anii următori, episcopul a cumpărat felurite proprietăţi pe seama 
ctitoriei sale (locuri de arătură, vii). Numeroase danii au făcut schitu¬ 
lui Strihareţ şi unii credincioşi. 


Fiind înaintat în vîrstă, s-a retras din scaunul vlădicesc în a doua 
jumătate a anului 1670 («s-a prostit de bună voia sa», cum scria Condica 
Simtă), îmbrăcînd marea schimă monahală, sub numele de Silvestru. 
S-a aşezat la schitul Strihareţ, unde a trecut la cele veşnice prin anii 

1672—1673, fiind îngropat tot acolo. Dacă la cele spuse pînă aci adău¬ 
găm şi activitatea desfăşurată de Serafim ca episcop la Buzău, vom avea 
o imagine şi mai limpede asupra acestui ierarh cu alese însuşiri gospo¬ 
dăreşti şi cu o viaţă duhovnicească superioară. 

După «paretisisul» lui Serafim, locul său a fost ocupat de egumenul 
Varlaam de fa Glavacioe. Viaţa şi activitatea sa le-am urmărit în alt loc, 
căci la 24 decembrie 1672, deci după o păstorire de abia doi ani la Rîm¬ 
nic, a fost ales în scaunul de mitropolit al Ungrovlahiei. La Rîmnic este 
pomenit în cîteva acte de proprietate ale episcopiei. De asemenea, a 
rugat pe domnitorul Antonie Vodă din Popeşti să dea un hrisov pentru 
scutirea de bir a fiilor de preoţi. 

Episcopul Ştefan. Era originar din părţile de sud ale Olteniei. Pro¬ 
babil a îmbrăcat schima monahală în mînăstirea Sadova, pe care a şi 
cîrmuit-o ca egumen, între anii 1655—1673. In această calitate, a chi¬ 
vernisit cu pricepere gospodăria mînăstirii, izbutind să o înzestreze cu 
noi proprietăţi, fie prin cumpărări, fie prin acte de danii ale unor cre¬ 
dincioşi. Datorită însuşirilor sale de bun gospodar şi vieţii îmbunătăţite, 
egumenul Ştefan a fost ales episcop al Rîmnicului, la 15 ianuarie 1673 
(la 4 aprilie 1668 se număra între cei trei candidaţi propuşi pentru sca¬ 
unul de la Buzău, iar la 20 mai 1668, între candidaţii la scaunul mi¬ 
tropolitan). 

In cei 20 de ani de păstorie la Rîmnic, episcopul Ştefan s-a impus 
tot prin însuşirile sale gospodăreşti, izbutind să mărească averea epar¬ 
hiei aşa cum n-a făcut nici unul din înaintaşii săi. 

în 1680 s-a ridicat, cu cheltuiala-sa, clopotniţa mare a episcopiei 
(refăcută în 1742 de episcopul Climent şi rezidită în 1882 de Iosif Bobu- 
lescu). în incinta episcopiei a ridicat chilii de piatră. 

Episcopul Ştefan este ctitorul mînăstirii Sărăcineşti din judeţul 
Vîlcea, împreună cu monahia Marta, soţia răposatului clucer Radu Pău- 
şesou şi fiul ei T ănase Păuşeseu. A fost zugrăvită de episcopul Dam as- 
chin, peste vreo trei decenii. 

Din iniţiativa episcopului Ştefan, a început şi refacerea schitului 
D obruş a - Vîlcea. Tot sub el au fost închinate mai multe schituri la epis¬ 
copie, urmărind prin aceasta o îndrumare mai sigură a vieţii monahi¬ 
ceşti din ele (Dobruşa, Bogdăneşti, Comanca de Cîmp, Popînzăleşti, Săl- 
cuţa şi Ţeica). 

Este vrednic de amintit şi faptul că episcopul Ştefan a obţinut un 
hrisov de la domnul Gheorghe Duca (1673—1678), la 9 aprilie 1976, prin 
care rînduia ca preoţii din eparhia Rîmnicului să plătească bir o singură 
dată pe an, la vremea haraciului. Se cunosc apoi mai multe porunci dom- 

neşti, prin care i se încredinţau atribuţii judecătoreşti, în rezolvarea anu¬ 
mitor pricini. 

Către sfîrşitul vieţii, episcopul Ştefan a îmbrăcat marea schimă 
monahală, sub numele de «Sava, arhieroschimonahul», retrăgîndu-se, 
poate, la ctitoria sa de la Sărăcineşti. Nu cunoaştem data exactă a morţii 
sale. în orice caz, ultimul document care-1 aminteşte în scaun este din 
22 decembrie 1692, iar Ia 18 iunie 1693, eînd s-a făcut alegerea unui nou 
episcop se spunea despre el că şi-a «plătit obşteasca datorie». Deducem 
că s-a retras din scaun şi a murit în prima jumătate a anului 1693. Tra¬ 
diţia susţine ca a fost înmormântat în pridvorul bisericii mănăstirii Să¬ 
răcineşti. Rezultă, din toate cele de mai sus, că episcopul Ştefan a fost 
unul din cei mai destoinici şi mai vrednici ierarhi rîmniceni din veacul 
al XVII-lea. 


Episcopul Ilarion. Presupunem că era originar tot din Oltenia, din 
moment ce a ajuns egumen la mănăstirea Bistriţa. A fost ales în scaunul 
vlădicesc de la Rîmnic la 18 iunie 1693, după cum aflăm în actul său de 
alegere din Condica Siînîă. S-a arătat tot aşa de priceput gospodar ca şi 
înaintaşul său, izbutind să mărească averea episcopiei prin felurite cum¬ 
părări sau danii. 

La iniţiativa lui Ilarion s-a isprăvit restaurarea schitului Dobruşa- 
Vîlcea, lucrare începută încă sub înaintaşul său (zugrăveala s-a făcut 
mult mai tîrziu, sub episcopii Partenie şi Filaret). Tot la îndemnul epis¬ 
copului Ilarion s-a refăcut schitul Iezerul, aşezat în locuri foarte retrase, 
în comuna Cheia-Vîlcea. O inscripţie de la schit arată că este ctitorit de 
Mircea Ciobanul şi doamna Chiajna în 1553, fiind apoi «prefăcut de iu¬ 
bitorul de Dumnezeu chir Ilarion episcop, ajutînd şi Antonie schimona- 
hul», un călugăr cu viaţă îmbunătăţită, care a trăit într-o «peşteră» la 
schit, timp de 28 de ani. De asemenea, în timpul păstoririi lui Ilarion, 
Constantin Brîncoveanu a ridicat cîteva din ctitoriile sale din Oltenia 
(Mamul, paraclisul şi bolniţa de Ia Hurezi etc.), iar un ieromonah Paisie 
a început refacerea Govorei. 

Se pare că Ilarion era preocupat şi de probleme cărturăreşti, căci un 
dascăl, cu numele Alexandru, a tradus «cu îndemnarea şi toată chel¬ 
tuiala» sa un Triod, un Penticostal şi o Psaltire cu tîîc. 

Toată această remarcabilă activitate a episcopului Ilarion a luat 
srirşit într-un chip neplăcut, in martie 1705. Fiind învinuit că este «schis¬ 


matic», întrucît a îngăduit catolicilor să-şi zidească biserică In Rîmnic 
si să-şi îngroape morţii în cimitirul episcopiei, patriarhul Dositei al Ieru¬ 
salimului, aflat în ţară, a convocat în martie 1705, cu aprobarea lui Con¬ 
stantin Brîncoveanu, un sobor arhieresc, în care s-a hotărît scoaterea lui 

Ilarion din scaun, depunerea din treapta arhieriei şi trecerea sa în rîn- 
dul monahilor isimpli. S-ar putea să fie vorba şi de o intrigă a patriarhului 
Dositei al Ierusalimului sau a altora din mulţii ierarhi greci veniţi la 
noi în ţară. Facem această presupunere întemeindu-ne pe faptul că 
hotărîrile privitoare la caterisirea şi trecerea sa în rîndul monahilor au 
rămas fără urmare. După părerea unor cercetători, Ilarion, păstrîndu-şi 
rangul şi titlul de episcop, a fost rînduit stareţ al mănăstirii Snagov, căci 
întîlnim un stareţ-arhiereu cu acest nume în 1707 şi 1712. La 29 iunie 
1707, a luat parte la sfinţirea mînastirii Sfîntul Gheorghe Nou din 
Bucureşti, ctitoria lui Brîncoveanu, ca «proin episcopul Râmnicului». Nu 
se ştie unde şi cînd a murit. 

La 16 martie 1705, în scaunul vlădicesc de la Rîmnic a fost ales «egu¬ 
menul chir Antim de la Snagov», care, deşi a păstorit aici numai trei ani, 
a înscris una din cele mai luminoase pagini din istoria eparhiei, mai ales 
prin realizările sale de ordin cultural. 

Episcopia Strehaiei. In anul 1672, apare o nouă episcopie în Ţara 
Românească, la Strehaia, cu reşedinţa în mînăstirea de acolo — zidită 
de Matei Basarab —■ avînd jurisdicţie peste un teritoriu destul de re- 
strîns, în părţile Mehedinţilor. Noua eparhie a avut un singur titular, pe 
episcopul (numit în unele acte «arhiepiscopul») Daniiî. După ultimele 
cercetări, a fost identificat cu acel «Daniil Andrean monahul din Ţara 
Panoniei», adică din Transilvania -— probabil din părţile ei de apus — 
care a tradus din greceşte Îndreptarea Legii de la Tîrgovişte, din anul 
1652' In frămîntările politice din Transilvania între anii 1659—-1662, 
unul din cei patru principi care se luptau pentru putere (Franci sc Redey, 
Acaţiu Barcsai, Ioan Kemeny şi Mihail Apaffi) va fi adus pe Daniil din 
Ţara Românească, aşezîndu-1 în scaunul mitropolitan din Alba Iulia, în 
locul lui Sava Brancovici. Păstoria sa a fost de scurtă durată, căci Sava 
a izbutit să-şi reocupe scaunul. S-ar putea să fie una şi aceeaşi persoană 
cu acel Daniil pe care noul principe al Transilvaniei Mihail Apaffi 
(1661—1690) îl numea — la 20 aprilie 1662 — episcop ortodox în Ţara 
Făgăraşului. Din Transilvania a trecut în Moldova, aşezîndu-se la schi¬ 
tul Babele, cu hramul Sfîntul Ioan Bogoslovul (ctitorit de un ieromonah 
Partenie, de la Bisericani), metoh al mănăstirii Soveja, amîndouă în păr¬ 
ţile Vrancei. Aici este atestat de mai multe acte, printre care şi unul de 
danie din 12 ianuarie 1668 de la Iliaş Alexandru, domnul Moldovei, prin 
care «a miluit pre rugătoriul. nostru pre Daniil, ce-au fost mitropolit la 
Beligrad, în Ţara Ungurească şi acum îi iaste traiul şi petrecanie la schit 
unde iaste hramul Sfeti Ioan Bogoslovul, care iaste a sfintei mînăstiri a 
Sovejei, ce iaste zidită de răposatul Matei Vodă». Probabil vlădica 

Daniil se bucura de prietenia lui Grigorie Ghica, domnul Ţării Româ¬ 
neşti (1660—1664 şi 1672—1673), pe care l-a putut cunoaşte în 1661, cînd 
acesta a ridicat o biserică, cu hramul Sfîntul Ioan Botezătorul, în Foc¬ 
şani. Poate l-a ajutat chiar în 1664, cînd a pierdut scaunul domnesc. 
Pentru a răsplăti pe Daniil pentru serviciile făcute, ca şi pentru devota¬ 
mentul său, după ce-a ajuns domn pentru a doua oară, Grigorie Ghica a 
creat pentru el o nouă episcopie, în părţile Mehedinţilor, cu reşedinţa 
la Strehaia. întemeierea noii episcopii a fost consemnată de o pisanie pe 
un zid, la chiliile mînăstirii. 

Acest lucru s-a petrecut în vara anului 1672, cînd a fost scos din 
scaun şi mitropolitul Teodosie, pentru că la 24 decembrie 1672 Daniil 
participa la alegerea lui Varlaam al Rlmnicuiui ca mitropolit al ţarii, 
iar la 15 ianuarie 1673 la alegerea egumenului Ştefan de la Sadova ca 
episcop al Rîmnicului. La 15 aprilie 1673, era amintit în hrisovul lui Gri¬ 
gorie Ghica, prin care făcea unele uşurări materiale preoţimix de mir. 
Vlădica Daniil mai e pomenit şi în cîteva acte de proprietate, fie ca 
«episcop», fie ca «arhiepiscop». 

Episcopia efemeră a Strehaiei a fost desfiinţată de Şerban Cantacu- 
zino, la scurt timp după ce a ocupat scaunul domnesc. Făcuse acest 
lucru, pentru ca să restabilească situaţia existentă mai înainte în Bi¬ 
serica ţării, mai ales că Episcopia Strehaiei era creată de Grigorie Ghica, 
duşmanul familiei sale. Presupunem că desfiinţarea episcopiei s-a făcut 
în aprilie 1679, cînd i s-a redat scaunul mitropolitan lui Teodosie. Pe 
vlădica Daniil l-a numit atunci «năstavnic» al ctitoriei sale de la Cotro- 
ceni (pomenit între 29 nov. 1679 şi 21 ian. 1682). Dar în 1681, aceasta a 
fost închinată la Sfîntul Munte Athos, venind în fruntea ei egumeni 
greci. în aceste împrejurări, Daniil s-a retras iarăşi în Moldova, la schi* 
tul Babele, prin 1682. Spre sfîrşitul anului 1685, era din nou în Bucureşti, 
la alegerea şi hirotonia mitropolitului Varlaam al Ardealului, semnînd şi 
el actul de alegere din Condica Sfîntă, ca «Daniil proin ardelean». A 
murit pe la jumătatea anului 1688, în schitul Babele. Bunurile sale au 
fost urmărite de călugării greci de la Cotroceni, care au determinat pe 
Şerban Vodă Cantacuzino să aducă cu forţa în Bucureşti pe fostul mitro¬ 
polit Teodosie al Moldovei, ca să declare bunurile rămase de la el. 

Deşi a avut o viaţă atît de zbuciumată, Daniil a slujit Biserica şi pe 
credincioşii din toate cele trei ţări româneşti, dînd un frumos exemplu 
asupra felului în care a înţeles unitatea românească. 

Episcopia Buzăului. în secolul al XVII-lea, pe scaunul vlădicesc 
de la Buzău au păstorit mai mulţi ierarhi de seamă, care au rămas - în 

istoria noastră bisericească ca oameni de carte, ca ziditori de lăcaşuri 
sfinte, ca pricepuţi chivernisitori ai bunurilor eparhiei sau ca buni păs¬ 
tori ai dreptcredincioşilor creştini de pe meleagurile buzoiene. 

După alegerea lui Luca din Cipru ca întîistatător al Bisericii din 
Ţara Românească, în toamna anului 1602, scaunul vacant de la Buzău a 
fost ocupat de episcopul Chirii, probabil în ultimele (luni ale aceluiaşi 
an. In actele vremii apare abia în timpul lui Radu Şerban (1602—1611), 
şi anume la 24 februarie 1610, .cînd participă la un scaun de judecată, 
alături de ceilalţi vlădici ai ţării. In anii următori e întîlnit în alte acte 
interne. 

Nu ştim din ce motive, a fost îndepărtat din scaunul vlădicesc ori a 
a făcut paretisis, pentru că între anii 1619—1621, îl întîlnim egumen ia 
mînăstirea Snagov. Poate să fi fost înlăturat de Alexandru Iliaş (1616— 
1618 şi 1627—1629). 

Episcopul Eirem TrufăşeL Este întîlnit în scaun la 7 ianuarie 1618, 
cînd Alexandru Iliaş îi dădea împuternicire «să judece în judeţul Să- 
cuianilor de oameni necununaţi şi de rude şi de a patra împreunare şi de 
toate de ce iaste judecata piscupească, să aibă a-i judeca cum au fost 
lege şi mai dinainte vreme». Acest hrisov, prin care se. recunoşteau 
drepturile sale episcopale, ne face să credem că era de curînd ales în 
scaunul vlădicesc. 

La 15 aprilie 1625, domnitorul Alexandru Coconul (1623—1627) 
făcea milă «episcopului Efrem ca posluşnicii Episcopiei Buzăului, veniţi 
din străini, isă nu dea dajdie». Este întîlnit apoi în alte cîteva acte in¬ 
terne, mai ales de la Matei Basarab, care făcuse episcopiei citeva danii 
şi scutiri. De la episcopul Efrem a rămas şi o carte de preoţie — exem¬ 
plar foarte rar — cu data de 16 iunie 1633. Ultima menţiune documen¬ 
tară despre el este din 30 ianuarie 1637, cînd e pomenit în prefaţa Psal¬ 
tirii slavone de la Govora. Curînd după aceasta a trecut la cele veşnice. 

Episcopul Ştefan este pomenit pentru prima oară în acte la 30 
iulie 1637. Numele său apare în mai multe tipărituri din timpul lui 
Matei Basarab : în Ceaslovul slav de Ia Govora (isprăvit la 30 ianuarie 
1638),.în Evanghelia cu învăţătură de la Govora, din 1642 şi în cea de la 
Dealu din 1644, toate tipărite cu «blagoslovenia» mitropolitului Teofil 
şi a episcopilor Ignatie de la Rîmnic şi Ştefan de la Buzău. Este pomenit 
şi în unele acte ale vremii, fie judecind felurite pricini de proprietate, 
fie în acte de danie sau de altă natură. De pildă, în 1639 a luat parte la 
Adunarea obştească a ţării, cînd s-a hotărît ca nici o mănăstire să nu mai 
fie închinată unei alte mînăstiri din ţară şi de peste hotare. In 1644, a 
participat alături de mitropolitul Teofil şi episcopul Ignatie de la 

Rîmnic — la soborul convocat de mitropolitul Varlaam al Moldovei, care 
a aprobat Răspunsul îa Catehismul calvinesc. A păstorit pînă în 1648, 
cînd va fi trecut din această viaţă. 

Episcopul Serafim. Originar din Slatina Oltului, a fost egumen la 
schitul Deleni, lingă Slatina, ridicat de marele paharnic Drăguşin De- 
leanu, iar în 1648 a fost ales episcop la Buzău. Se pare că această alegere 
s-a făcut la recomandarea boierilor Deleni, înrudiţi cu Matei Basarab, 
prin mame. în cei 20 de ani de păstorie la Buzău, episcopul Serafim s-a 
impus în ochii tuturor ca un om harnic, priceput şi cu.o viaţă duhovni¬ 
cească aleasă. în anul 1649, Matei Basarab a poruncit să fie dărîmată 
din temelie catedrala din Buzău — ridicată probabil de Neagoe Basarab 
— care era «arsă şi stricată de năvălirile varvariceşti», construind pe 
locul ei o nouă catedrală. Desigur, supravegherea lucrărilor a avut-o 
episcopul Serafim. 

Este întîhîi-t apoi participînd la Adunarea obştească a ţării, alături 
de ceilalţi vlădici. A izbutit să sporească averea episcopiei prin cîteva 
danii şi scutiri domneşti. Astfel, în 1652, Matei Basarab îi întărea stă- 
pînirea peste patru sate, în 1654 Constantin Şerban Basarab îi hărăzea 
300 bolovani de sare pe an şi apoi, acelaşi domn scutea posluşnicii epis¬ 
copiei de toate dările. Episcopia primeşte sub Serafim şi cîteva danii 
din partea unor credincioşi. 

La 21 martie 1668, Serafim a fost ales în scaunul vădicesc de la 
Rîmnic, unde a păstorit pînă în a doua parte a anului 1670, cînd a făcut 
«paretisis». S-a retras la schitul Strihareţ din Slatina, ctitoria sa, unde 
a îmbrăcat marea schimă monahală, sub numele de Silvestru. Şi-a sfîr- 
şit viaţa prin 1672—1673, fiind îngropat la Strihareţ. Episcopul Serafim 
poate fi socotit, pe bună dreptate, ca unul din ierarhii de seamă ai 
Buzăului. 

Episcopul Grigorie. La 4 aprilie 1668, în scaunul vacant de ila Buzău 
a fost ales ieromonahul Grigorie, egumenul mînăstirii Brîncoveni (între 
candidaţi se numărau şi viitorul mitropolit Teodosie şi Ştefan, viitorul 
episcop de Rîmnic). Acesta a fost în tinereţe preot în Cîmpulung, iar 
după moartea soţiei, s-a călugărit la mînăstirea din acel oraş, cu hra¬ 
mul Adormirea Maicii Domnului, restaurată de Matei Basarab, în care 
s-au tipărit patru cărţi, între anii 1635—1650. 

Ca episcop de Buzău, a ctitorit schitul Goleşti, cu hramul Sfinţii 
Trei Ierarhi, situat în apropiere de Cîmpulung. La 14 octombrie 1676, a 
întocmit un act prin care-şi închina «acest mic schitişor» mînăstirii 
Cîmpulung, «întru carea şi noi sîntem închinaţi Sfinţiei Sale (Maicii 

Domnului, n.n.), dintru-întîiu, iar mai vîrtos întru tunderea călugăriei 
noastre». 

Schitul Goleşti a primit apoi mai multe danii din partea episcopului, 
a fiului său Nicoilu şi a unor credincioşi în satul vecin Poenari. în pro¬ 
naosul bisericii, :sînt zugrăviţi «Grigorie episcup Buzevski», îmbrăcat 
în mantie arhierească, şi fiii săi «ierei Nicolae şi Ioan ierodiacon», cu 
soţiile şi copiii acestora. 

Episcopul Grigorie e întîlnit în mai multe acte interne, mai cu seamă 
de proprietate, precum şi în Condica Sfîntâ, participînd la alegerea unor 
noi vlădici. Şi-a sfîrşit viaţa în primăvara anului 1691. Deducem aceasta 
din faptul că la 10 iunie 1691, cînd a fost ales urmaşul său, Condica 
Sîîniâ arăta că «mai nainte cu puţină vreme ş-au dat cea de obşte da¬ 
torie». Nu ştim unde a fost îngropat, la episcopia pe care a păstorit-o, 
sau la schitul Goleşti. 

Episcopul Mitrofan, Cel ales la 10 iunie 1691 era originar din Mol¬ 
dova, călugărit la mînăstirea Bisericani. De tînăr a învăţat meşteşugul 
tipografiei, după eum arăta el însuşi mai târziu, în prefaţa Octoihului de 
la Buzău, din 1700. Şi-a început lucrarea de tipograf şi corector de cărţi 
sub îndrumarea marelui mitropolit Dosoftei al Moldovei. Numele său e 
pomenit în M olitveînicul de la Iaşi din 1681 şi in Viaţa şi petrecerea 
sfinţilor din 1682—1686. La rugămintea patriarhului Dositei al Ierusali¬ 
mului — aflat în Moldova — ieromonahul Mitrofan a pus bazele unei 
tipografii greceşti la mînăstirea Cetăţuia lîngă Iaşi, în 1682, în care a 
tipărit, de asemenea, cîteva lucrări. Datorită meritelor pe care şi le-a 
cîştigat ca tipograf, cît şi sprijinului mitropolitului Dosoftei, Mitrofan 
a fost ales episcop de Huşi, către sfîrşitul anului 1682. 

în 1686, cînd Dosoftei al Moldovei a fost dus în Polonia de către 
regele Jan Sobieski, Mitrofan, ca adept al politicii mitropolitului său, a 
pribegit în Ţara Românească, de teama domnitorului Constantin Cante- 
mir. Aici, s-a, pus în slujba lui Şerban Cantacuzino şi apoi a lui Con¬ 
stantin Brîncoveanu, ajungînd conducătorul tipografiei domneşti din 
Bucureşti. în această calitate,, s-a îngrijit de tipărirea Bibliei din 1688. Pe 

'i 

ultima foaie se putea citi : «a tot meşteşugul tipografiei şi îndireptării 
cuvintelor româneşti ostenitoriu, de Dumnezău iubitorul Mitrofan epis¬ 
copul de Huşi». In 1690, a tipărit lucrările : întîmpinare la principiile 
catolice şi la chestiunile lui Ciril Lucaris a lui Meletâe Sirigul şi Ma¬ 
nual împotriva rătăcirii calvine al lui Dositei al Ierusalimului, într-un 
singur volum, în greceşte, iar în 1691, Mărgăritarele (cuvîntările) Sfîn- 

tului Ioan Gură de Aur, traduse în româneşte de fraţii Radu şi Şerban 
Greceanu. La sfîrşit era însemnarea : «la tot meşteşugul lucrului acestei 
sfinte cărţi şi al diorthosirii limbii rumâneşti, pTimitoriuâ de osteninţe 
Mitrofan, proin episcop Huşskii». 

La Buzău, a continuat activitatea tipografică, izbutind să înfiinţeze 
o tipografie «domnească» cu sprijinul lui Constantin Brîncoveanu. în 
timp de 11 ani, de sub teascurile acestei tiparniţe au ieşit la lumină peste 
20 de cărţi, multe în româneşte, căci episcopul, ca ucenic al marelui căr¬ 
turar Dosoftei, era unul din cei care au sprijinit românizarea slujbelor 
bisericeşti. Dar acest lucru era greu de înfăptuit dintr-odată, pe de o 
parte, pentru faptul că munca de tălmăcire era grea şi plină de răspun¬ 
dere, iar pe de altă parte, pentru faptul că tradiţia slavonă era încă des¬ 
tul de puternică. De aceea, episcopul Mitrofan a urmat pilda mitropoli¬ 
tului Teodosie şi a înaintaşului acestuia, Ştefan, de a traduce în româ¬ 
neşte numai îndrumările tipiconale, sinaxarele, paremiile, Apostolul şi 
Evanghelia precum şi unele ectenii, lăsînd cîntările şi rugăciunile în 
slavoneşte. 

Şirul tipăriturilor de la Buzău a început cu Pravoslavnica Mărturi¬ 
sire a lui Petru Movilă (1691), prima traducere românească a acestei lu¬ 
crări, făcută de logofătul Radu Greceanu (ajutat la lucrările mai difi¬ 
cile de stolnicul Constantin Cantacuzino). Avea două prefeţe, ambele 
semnate de Radu Greceanu. 

In 1698, s-au tipărit cele 12 Mineie, care acum au văzut pentru 
prima oară lumina tiparului la noi. Chiar pe fonia de titlu se spunea că 
Mineiele aveau «tipicul şi paremiile şi sinaxariul pe limba rumânească» 
(restul în slavoneşte), «însuşi episcopul Buzăului chir Mitrofan fiind 
tipograf». Volumul pe septembrie avea — după foaia de titlu — o scri¬ 
soare a mitropolitului Teodosie către Constantin Brîncoveanu, iar la 
sfîrşit, două «înştiinţări» ale lui Mitrofan : în prima cerea iertare citito¬ 
rilor pentru greşelile de tipar, iar într-a doua, arăta că traducerile din 
greceşte în româneşte le făcuse acelaşi Radu Greceanu. In anii următori, 
s-au tipărit cîteva cărţi de slujbă, cu îndrumările tipiconale, textele din 
Sfînta Scriptură (paremiile), sinaxarele şi unele rugăciuni în româneşte, 
iar restul în slavoneşte. Aşa au fost : Evhoîoghionuî (1699 şi 1701), Oc- 
toihuî (1700), Triodul (1700), Penticostalul (1701), Psaltirea (1701). 

în 1702 a tipărit în româneşte o broşură cu titlul : învăţătura preo¬ 
ţilor pe scurt, de şapte taine ale Bisericii, cu drepte dovediri din pravila 
sfinţilor părinţi . în acelaşi an a tipărit Sfînta şi dumnezeiasca Liturghie, 

cu tipicul şi cîteva rugăciuni în româneşte. S-a tipărit cu cheltuiala pa¬ 
harnicului Şerban Cantacuzino, care semna şi prefaţa. Unele din aceste 
tipărituri au prefeţe semnate de episcopul Mitrofan (Evhologhionul, Oc- 
toihul, Psaltirea), altele de mitropolitul Teodosie (Mineiul pe septem¬ 
brie, Triodul, Penticostarul şi învăţătura preoţilor). 

Toate cărţile lui Mitrofan de la Buzău sînt frumos şi îngrijit tipă¬ 
rite, fiind închinate lui Constantin Bxînooveanu, marele protector al 
culturii, prin lungi scrisori, dar mai ales prin versuri, pe care le întîlnim 
aproape în toate tipăriturile, ceea ce arată că episcopul avea şi talent 
poetic. Se remarcă vinietele şi gravurile lor, de o mare măiestrie 
artistică. 

-Episcopul Mitrofan are deci meritul că a continuat munca mitropo- 
liţilor Ungrovlahiei, Ştefan şi Teodosie, prin aceste tipărituri slavo- 
române, care reprezintă faza de tranziţie, spre deplina românizare a sluj¬ 
belor bisericeşti. El poate fi socotit ca un precursor al introducerii defi¬ 
nitive a limbii române în biserică, desăvîrşită cîţiva ani mai tîrziu de 
mitropolitul Antim Ivireanul. 

Intre numeroşii tipografi şi gravori care s-au format în jurul său 
poate fi amintit Antim Ivireanul însuşi, care i-a urmat la conducerea ti¬ 
pografiei domneşti din Bucureşti, apoi : Ioanichie (Ioan) Bacov (Băcăua¬ 
nul), Chiriac Moldoveanul, Pavel, Ursu, Nicolae, Ioan, Andrei şi alţii. 

Menţionăm şi faptul că de la episcopul Mitrofan au rămas două tra¬ 
duceri în manuscris : o colecţie de sentinţe religioase-filozofice, tradusă 
în colaborare cu dascălul moldovean Atanasie, şi lucrarea intitulată 
Albina, o culegere de învăţături bisericeşti şi religioase din unii Sfinţi 
Părinţi şi filozofi antici, tradusă în colaborare cu dascălii Ilarion şi 
Atanasie. 

Nu trebuie trecut cu vederea nici faptul că episcopul Mitrofan a 
ctitorit schitul Bonţeşti, în părţile Vrancei, prin anii 1694—1698, devenit 
mai tîrziu metoc al episcopiei, căruia i-a purtat apoi o grijă deosebită, 
făcîndu-i danii. Pe seama episcopiei, a cumpărat felurite bunuri sau a 
primit danii. 

Rezultă, din cele spuse, că episcopul Mitrofan a fost unul din cei 
mai de seamă ierarhi cărturari din trecutul nostru, nefiind egalat — la 
Buzău — decît de episcopul Chesarie, cu un secol şi mai bine mai tîrziu. 
Şi-a dat obştescul sfîrşit în vara anului 1702, căci la 3 octombrie era 
ales ca episcop «dascălul chir Damaschin». 

Episcopul Damaschin Dascălul se trăgea dintr-o familie de moşneni, 
cu numele Voinesou din satul Voineşti (jud. Dîmboviţa). Nu ştim în 
ce împrejurări şi-a însuşit o cultură aleasa, remarcîndu-se ca un vrednic 
tălmăcitor al cărţilor noastre-de slujbă, contribuind, prin aceasta, la crea¬ 
rea şi dezvoltarea limbii literare româneşti. Unii cercetători susţin că 
ar fi luat parte la tipărirea şi chiar la tălmăcirea Bibliei de la Bucureşti 
din 1688, părere neacceptabilă; In orice caz, în 1700, mitropolitul Teo- 
dosie scria că Ocioihul tipărit atunci la Buzău era «făcut aproape din 
nou cu multă muncă de dascălul Damaschin al nostru». A fost dascăl la 
şcoala de slavonie din Bucureşti, ca unul ce ştia slavoneşte, greceşte şi 
latineşte, apoi dascăl al fiului stolnicului Constantin Cantacuzino, viito¬ 
rul domn Ştefan (1714—1716). 

Reputaţia de bun cărturar a făcut ca la 3 octombrie 1702, «dascălul 
chir Damaschin» isă fie ales episcop la Buzău, în locul lui Mitrofan. Despre 
activitatea sa la Buzău avem ştiri destul de puţine. A continuat activita¬ 
tea tipografică a lui Mitrofan, tipărind Molitvele vecerniei şi utreniei (o 
ediţie în 1702, alta prin 1703—1704), cu rugăciunile în slavoneşte,.tipicul 
în româneşte, Psaltirea, în 1703 (cu prefaţa sa către Constantin Brînco- 
veanu), avînd psalmii în slavoneşte, iar indicaţiile tipiconale, molitvele 
după catisme şi cîteva «învăţături», în româneşte. în 1704 a retipărit 
Apostolul, în româneşte, după ediţia din 1683 de la Bucureşti (cu prefaţa 
lui Damaschin către domn). Intr-o scrisoare a mitropolitului Teodosie 
către Damaschin, din 25 septembrie 1703, îi mulţumea pentru cele cinci 
Catavasiere trimise în dar. Deşi nu avem un exemplar din această carte, 
putem presupune că este vorba de o tipăritură a sa, încă necunoscută. 
Din 1704, activitatea tipografică la Buzău a încetat pentru patru decenii. 

A rămas de la el şi o versiune românească (1704) a Tilcuirii Apoca- 
îipsei a lui Andrei, arhiepiscopul Cezareii Capadochiei (după traducerea 
slavă făcută de Lavrentie Zizanie). Tot în calitate de episcop de Buzău, 
Damaschin a înfiinţat o şcoală la Focşani. 

în primăvara anului 1708, probabil în martie, a fost ales în scaunul 
vlădicesc de la Rîmnic, în locul unui alt mare cărturar, Antim Ivireanul, 
care, la 28 ianuarie, trecuse în scaunul mitropolitan. 

Concluzii. în secolul al XVII-lea, în scaunul de la Rimnic 
au păstorit ierarhi vrednici de cinstire, ca Teofiî, îgnatie Sîrbul şi 
Varlaam, care au ajuns mitropoliţi, apoi Serafim şi Ştefan, arrăn- 
doi ctitori de lăcaşuri sfinte. La Episcopia efemeră a Strehaiei a păs- 

torit vlădica Daniil, care s-a pus in slujba credincioşilor din toate 
cele trei tari româneşti. 

Episcopia Buzăului a fost păstorită de ierarhi vrednici de po¬ 
menire, ca Serafim şi Grigorie, pricepuţi chivernisitori ai bunuri¬ 
lor episcopiei şi ctitori de lăcaşuri sfinte, iar m timpul domniei lui 
Constantin Brîncoveanu, de marii cărturari Mitrofan şi Damaschin, 
care au adus un aport preţios la introducerea limbii române in slujba 
bisericească. 

Viaţa şi activitatea episcopului Ştetan al Rîmniculuî (2673— 1693), în M.O., an. XX, 

jjj. 3 _ 4 ( 1968, p. 211—229. Asupra lui Teofdl, Ignatie Sîrbul şi Varlaam ca episcopi de 

Rîmnic/vezi bibliografia indicată la capitolele privitoare la Mitropolia Ungrovlahiei 
sub arhipăstoria lor. 

Episcopia Strehaiei. IOAN BIANU, Episcopia Strehaiei în anii 1673— 
1688. Notă isfor/cd, în «An. Acad. Rom.», M.S.I., s. II, t. XXVI (1903—4904), p. 171— 
181 ; ALEXANDRU LAPEDATU, Episcopia Strehaiei şi tradiţia scaunului bănesc de acolo. 
Studiu istoric , Bucureşti 1906, 30 p.; AL. T. DUMITRESCU, Despre «Istoria Ţării Româ¬ 
neşti dintru început» şi autorul ei Daniii Panoneanui, fost mitropolit al Ardealului şi 
episcop al Strehâii, în voi. Lui Ion Bianu amintire , Bucureşti, 1916, p. 227—255; VENIA- 
MIN POCITAN BÂRLĂDEANU, Episcopia Strehaiei, în «B.O.R.», an. XLVIII, 1930, p. 
644—660; NICOLAE ŞERBĂNESCU, Despre Episcopia Strehaiei, în «M.O.», an. V\, nr. 
9 —io, 1954, p. 488—510 ; NICULAE ŞERBĂNESCU, Documente despre Episcopia Stre¬ 
haiei, în «M.O.», an, VI, nr. 11—12, 1954, p. 683—688; NICULAE ŞERBĂNESCU, Noi 
mărturii despre Episcopia Strehaiei şi episcopul el Daniil, în «M.O.», an. XIII, nr. 1—4, 

1961, p. 71—79. 

EpiscopiaBuzăului. TOMA G. BULAT, Titularii Episcopiei Buzăului în se¬ 
colele XVII şi XVIII, în «G.B.», an. XXX, nr. 5—6, 1971, p. 496—510 şi an. XXXI, nr. 
7 — 8 ( 1972 , p. 825—850; TOMA G. BULAT, Un mare episcop al Buzăului din secolul 
XVII } Serafim Slâtineanu, In «G.B.», an. XX, nr. 1—2, 1961, p. 157—161 ; TOMA G. BULAT, 
O fundaţie a episcopului Seralim lîngă oraşul Slatina, în «M.O.», ian. XIV, nr. 5— 6 , 

1962, p. 370—375; VICTOR BRĂTULESCU, Documente, inscripţii cu caracter istoric şi 
zugravi ţărani, în «G.B.», an. XIX, nr. 3—4, 1960, p. 256—266 ; IOAN RĂUŢESCU, Ştiri 
documentare privitoare la biserica din Schitul-Goîeşti (lAuscel), 4n «G.B.», an. XXI, nr. 
9—10, 1962, p. 864—876. 

I. BIANU, Mitroîan r episcopul Huşilor şi al Buzăului, mare tipograf , în 
Almanahul Graficei Române, Craiova, 1927, p. 44—49; NICOLAE TURCU, 
Viaţa şi activitatea cultural-tipograficâ a episcopului Mitrofan al Buzăului, în B. O. R., 
an. LXXXIII, nr. 3—4, 1965, p. 280—296; ANTON POPESCU, Episcopul Mitrofan al 
Huşilor, în MMS, nr. XLV, nr. 7—9, 1969, p. 499—504 ; GABRIEL COCORA, Un mare 
tipograf român in circuitul european in secolul al XVII-lea : episcopul Mitrofan ol 
Buzăului , în voi. Tipar şi cărturari, Bucureşti, 1977, p. 143—179 (şi în B.O.R., an. 
XCVI, nr, 3—4, 1978, p. 311—333) f DORU MIHAESCU, Consideraţii asupra vieţii şi 
activităţii tipăritorului primei Biblii româneşti, Mitrofan, episcopul de Huşi, în 
an. LV, nr. 3—6, 1979, p. 314—334. 

GABRIEL COCORA, 250 de ani de la păstorirea episcopului Damaschin la 
Buzău (3 octombrie 1703—16 aprilie 1708), în G. B., an. XVII, nr. 9, 1958, 
p. 867—S73; BARBU TEODORESCU, Episcopul Damaschin şi contribuţia 
sa la crearea limbii române, în M. O., an. XII, nr. 9—12, 1960, p. 627—645 (alte lucrări 
despre el se vor indica la capitolul: Episcopia Rîmnicului în prima jumătate a seco¬ 
lului al XVIII-lea). 

Tipăriturile de la Buzău. ION BIANU şi NERVA HODOŞ, Bibliografia 
românească veche, tom. I (1508—1716), Bucureşti, 1903, X -f- 571 p.; tom. IV (red. 
ION BIANU şl DAN SIMONESCU), Bucureşti, 1944, XII + 375 p.; DANIELA BRATU, 
Tipografii de la Buzău, în G. B., an. XVII, nr. 8, 1958, o. 727—739 ; GABRIEL COCORA, 
Tipografia şi tipăriturile de la Episcopia Buzăului, în B. O. R., an. LXXVIII, nr. 3—4, 
1960, p, 286—-331 ; GABRIEL COCORA, Tipografia de la Episcopia Buzăului, în voi. 
Tipar şi cărturari, Bucureşti, 1977, p. 9—105. 

XL 

VIAŢA BISERICEASCĂ 

A ROMÂNILOR DIN BANAT, ARAD ŞI BIHOR 
PINĂ LA SFÎRSITUL SECOLULUI AL XVII-LEA 


în regiunile din sud-vestul ţării noastre, în provincia istorică Banat 
(azi judeţele Timiş şi Caraş-Severin), ştirile privitoare la viaţa biseri¬ 
cească sînt foarte sărace şi confuze, incit cu greu se poate face lumină 
în istoria Bisericii Ortodoxe româneşti din acest colţ de ţară. Unele des¬ 
coperiri arheologice (inelul de aur cu simboluri creştine de la Băile 
Herculane, precum şi inelele şi opaiţele creştine descoperite în cîteva 
localităţi din Banat) atestă existenţa unor creştini în aceste părţi încă 
din secolul al IV-lea. Probabil că episcopul Ursus «al avariţienilor», par¬ 
ticipant la lucrările sinodului VII ecumenic de la Niceea din 787, a păs¬ 
torit peste credincioşii din Banat, stăpînit atunci de avari, avîndu-şi, 
poate, reşedinţa în Morisena, unde s-au descoperit ruinele unei bazi- 
zilici cu baptisteriu, de prin secolele IV—VI. 

în prima jumătate a secolului X exista în Banat un voievodat, con¬ 
dus de Glad, iar în primele două decenii ale secolului XI un conducă¬ 
tor local cu numele Ohtum sau Achtum. După ce s-a botezat la Vidin, 
prin anul 1002, Ohtum a zidit la Morisena o mînăstire ortodoxă, cu 
hramul Sfîntul Ioan Botezătorul, în care a aşezat «călugări greci», adică 
ortodocşi. După ce Morisena şi ţinutul înconjurător au fost ocupate de 
regele maghiar Ştefan cel Sfînt, prin 1028—1030, în urma trădării lui 
Chanadinus, sfetnicul lui Ohtum, în mînăstirea Sfîntul Ioan au fost aduşi 
călugări latini, în frunte cu episcopul Gerard, iar călugării ortodocşi 
au fost mutaţi în noua mînăstire Sfîntul Gheorghe din Oroslanoş (azi 
Maidan). în 1020, între eparhiile supuse Arhiepiscopiei de la Ohrida, se 
număra şi cea de Dibiscos, care a fost identificată cu străvechiul Tibi- 
scum din timpul stăpînirii romane (azi Jupa, lingă Caransebeş), iar mai 
nou cu «castrul Timiş», adică Timişoara de azi. Deşi Banatul a fost ocu¬ 
pat de regii catolici maghiari, au continuat să existe aşa-numitele dis- 

tricte româneşti, în locul vechilor cnezate şi voievodate din aceste 
părţi. Se cunosc mai multe districte, cel mai însemnat fiind al Caranse¬ 
beşului, fiecare cu un număr de sate, conduse după obiceiul lor stră¬ 
vechi («legea românilor»). Cu timpul, înăsprindu-se dominaţia regilor 
maghiari în aceste locuri, au luat felurite măsuri restrictive împotriva 
românilor ortodocşi, aşa cum făcuseră şi în Transivlania. 

După dezastrul de la Cîmpia Mierlei din 1389, continuat cu cele¬ 
lalte cotropiri turceşti din Balcani (în 1459 dispare însuşi statul sîrbesc), 
o mare parte din sîrbi au fost nevoiţi să emigreze şi să se stabilească 
în Ungaria — mai ales în părţile de sud — precum şi în Banat şi Arad. 
Colonizările sîrbeşti în regiunile amintite au început din prima jumă¬ 
tate a secolului XV (1427), continuînd pînă în anul 1737, fiind organi¬ 
zate fie de cîrmuitorii lor politici, fie de cei bisericeşti. Aşezîndu-se în 
Banat, sîrbii au ajuns în contact cu românii, care aveau aceeaşi cre¬ 
dinţă ortodoxă. Aşa se face că unii vlădicii ortodocşi de la Timişoara, 
Vîrşeţ sau Caransebeş au fost de neam sîrb. 

Timp de cîteva secole nu avem ştiri sigure despre existenţa unor 
ierarhi ortodocşi în Banat. încercările unor istorici bănăţeni de a fixa 
şirul unor «mitropoliţi» ai Banatului cu sediul în Timişoara, începînd cu 
Constantin (la 1286 !) sînt naive, iar pretinsele lucrări ale dascălului Da- 
maschin Udra din Caransebeş prin 1696—1699 privitoare la acei mitro¬ 
poliţi sînt simple fantezii. în schimb, avem ştiri despre mînăstirile bă¬ 
năţene de la Partoş, Sîngeorge, Mesici, Vărădia, Sredişte, Şemlac (Să¬ 
raca), Ciclova, Voiloviţa, Ilidia, Zlatiţa, Lipova, Caransebeş, Mrăcu- 
nea etc., ctitorite de cneji, preoţi şi credincioşi ortodocşi români din 
Banat. Ştiri despre existenţa unor ierarhi ortodocşi în Banat avem abia 
după 1552, cînd Banatul vestic a căzut sub stăpînirea turcească, fiind 
transformat într-un paşalîc, cu sediul la Timişoara. Către sfîrşitul se¬ 
colului al XVII-lea şi primele două decenii ale secolului următor, a 
început eliberarea treptată a acestor teritorii de sub turci, care au fost 
însă ocupate tot atunci de Habsburgi, rămînînd sub stăpînirea lor pîna 
în anul 1918. 

Ierarhi români în Banat. în 1557, s-a reînfiinţat Patriarhia de Ipek, 
prin sprijinul marelui vizir Mohamed Socotii, fratele patriarhului Maca- 
rie de la Ipek. Noua patriarhie şi-a întins jurisdicţia şi asupra Banatului de 
vest, aflat încă sub stăpînire otomană. Deşi s-a afirmat că în Banat exista 
o mitropolie, cu sediul la Timişoara, noi credem că a existat numai o epis¬ 
copie, ai cărei întîistătători se numeau uneori şi mitropoliţi (cum se 
Intîmpla şi la Episcopia Romanului, de pildă) aflaţi sub ascultarea Pa¬ 
triarhiei de la Ipek. Astfel, la Timişoara sînt cunoscuţi cu numele : mi- 

tropolitul Neofit (c. 1608—1613), mitropolitul Iosif, zis cel Sfînt 

( 1650 —1653), Mihail, «episcop al Timişoarei şi Becicherecului» (1686), 
Vasile, episcop (1688) şi un alt Vasiie, mitropolit (1692, poate identic 
cu primul). 

Cel mai de seamă dintre ei a fost mitropolitul Iosif, probabil un 
«vlah» sud-dunărean, trăitor un timp la Athos, care a păstorit prin 1650— 
1653. S-a retras apoi la mănăstirea Partoş, la s-ud-vest de Timişoara, 
unde a trăit pînă prin 1655 sau 1656. Rămas în amintirea credincioşilor 
bănăţeni ca sfînt făcător de minuni, a fost trecut în rîndul sfinţilor prin 
hotarîrea sinodală din 28 februarie 1950. Canonizarea lui solemnă s-a 
făcut la 6—8 octombrie 1956, în catedrala mitropolitană din Timişoara, 
unde i s-au aşezat moaştele, iar prăznuirea i se face în fiecare an la 
15 septembrie. 

în părţile de sud ale Banatului întîlnim episcopi la Vîrşeţ, care 
păstoreau peste credincioşii români din aceste locuri. Un episcop 
Partenie e pomenit pe la sfîrşitul secolului al XV-lea. în 1594, un episcop 
cu numele Teodor se număra printre conducătorii unei răscoale împo¬ 
triva turcilor, după înăbuşirea căreia ar fi fost ucis. Cei mai mulţi isto¬ 
rici ^socotesc că şi-a avut reşedinţa în Vîrşeţ, deşi e posibil să o fi avut 
la Caransebeş, oraş stăpînit pe atunci de principii Transilvaniei, din fa¬ 
milia Bâthory, care s-au arătat mai concilianţi faţă de Biserica Orto¬ 
doxă decît înaintaşii lor. în secolul al XVII-lea sînt pomeniţi la Vîrşeţ 
episcopii Simion (din ultimul deceniu al secolului XVI pînă în primele 
decenii ale celui următor) şi Antonie, prin 1622—1623, cînd a fost în 
Rusia. Abia la 14 octombrie 1662 întîlnim un nou cîrmuitor al eparhiei 
de la Vîrşeţ, pe Teodosie, cu titlul de mitropolit, care pleca atunci în 
Rusia, însoţit de trei călugări de la Vodiţa (arhim. Nicodim, arhim. Ar- 
senie şi diacon Martirie). Călugării au primit 350 de ruble de la ţar şi 
s-au întors acasă, iar Teodosie a rămas în Rusia, unde, în 1666, a fost nu¬ 
mit mitropolit al Belogoriei şi Oboianei (-f- 28 august 1671). După el nu 
mai sînt atestaţi în chip sigur alţi episcopi de Vîrşeţ. Abia în anul 1695 
întîlnim pe Spiridon Ştibiţa de care ne vom ocupa în alt capitol. 

Părţile de răsărit ale Banatului (Caraş şi Banatul de Severin) au 
ajuns sub stăpînirea principilor transilvăneni, între anii 1541 1658 şi 

1688—1699. Asupra acestor locuri, îşi întindeau uneori jurisdicţia mi- 
tropoliţii Transilvaniei. De pildă, în 1562, principele Ioan Sigismund 
Zâpolya acorda jurisdicţie asupra Caransebeşului mitropolitului Sava 
din Lancrăm, iar la 28 decembrie 1656 Gheorghe Râkoczy II extindea * 
jurisdicţia mitropolitului Sava Brancovici şi asupra Severinului. în 1693 
mitropolitul Teofil sfinţea biserica din satul Sîrbova lîngă Lugoj. 

In Banat a început o acţiune prozelitistă calvină, ca şi în Transil¬ 
vania, fiind patronată de principii calvini din Alba Iulia. Ea s-a 
desfăşurat îndeosebi în oraşele Caransebeş şi Lugoj. Aşa de pildă, 
între traducătorii Paliei ! de la Orăştie apar şi predicatorii români calvini; 
Moise Peştişel din Lugoj şi Ştefan Herce din Caransebeş, precum şi 
Efrem Zăcan, «dascălul de dăscălie» din Caransebeş. Lucrarea acestor 
predicatori şi dascăli calvini n-a dat rezultate printre credincioşii ro¬ 
mâni. Dovadă e faptul ca în 1584, doi nobili români din oraşele amin¬ 
tite au cerut mitropolitului Ghenadie din Alba Iulia să le trimită un 
preot, căci în 60 de sate romaneşti clin Banat românii nu voiau să-şi 
boteze copiii la predicatorii calvini. Prin 1640 predicatorul româno-cal- 
vin Ştefan Fogarasi din Lugoj a tradus -— din ungureşte — cîntările cal¬ 
vine (psalmii), pentru a fi folosiţi la slujbe de către puţinii români tre¬ 
cuţi ia calvinism în cele două oraşe. Acelaşi Fogarasi a tradus în româ¬ 
neşte Catehismul calvinesc al profesorului Alstedius, pe care l-a tipărit 
la Alba Iulia în 1648, cu litere latine şi ortografie maghiară, cu chel¬ 
tuiala lui Acaţiu Barcsai «banul Lugojului şi Caransebeşului şi fişpanul 
comitatului Severin», viitorul principe al Transilvaniei. Cu toate aces¬ 
tea, propaganda calvină a rămas fără urmări în Banat. 

Credincioşi români în Croaţia. Din pricina expansiunii turceşti, nu¬ 
meroşi valahi, pe care-i întîlnim în tot cursul evului mediu în Peninsula 
Balcanică, s-au refugiat înspre nord, unii din ei stabilindu-se în Croa¬ 
ţia, mai -ales pe la mijlocul secolului al XVI-lea. In ţinutul ocupat de ei, 
numit «Vlahia mică», îşi aveau propria lor organizaţie politică şi bise¬ 
ricească. Informaţii interesante despre ei avem de la un misionar ca¬ 
tolic, Rafael Levakovici. El scria — prin 1641 — că existau 11.000 de 
vlahi în părţile Zagrebului, în frunte cu un voievod precum şi cu un 
episcop cu numele Maxim Petrovici. Mînăstirile din Croaţia, în care vor 
fi vieţuit şi călugări valahi, erau ajutate, tot pe atunci, de Vasile Lupu al 
Moldovei şi familia sa. Astfel, la 12 august 1650, domnul moldovean îm¬ 
preună cu mitropolitul Varlaam, sufraganii săi şi boierii din divan făceau 
o danie anuală mănăstirii Lipovina din Croaţia : 5.000 de aspri şi alţi 500 
pentru cei care veneau să ridice dania. Fiul lui Vasile, Ştefăniţă Lupu 
(1659—1661), apoi Eustratie Vodă Dabija (1661—1665) şi alţi membri ai 
familiei celui din urmă sînt trecuţi între ctitorii mînăstirii Hopovo 
din Sirmiu. 

In august 1663 era hirotonit de mitropolitul Sava I al Moldovei, 
ca episcop al vlahilor şi sîrbilor din Croaţia, Gaviiil Miakici. Ameste- 
cîndu-se într-o mişcare antihabsburgică, la 5 decembrie 1670 împăratul 
Leopold I (1658—1705) a poruncit să fie aruncat într-o închisoare din 
Silezia. De aici a fost mutat la Graz, unde a murit. 

Viaţa bisericească a românilor din părţile Aradului. Pe cursul 
inferior al Mureşului, atît în dreapta cît şi în stînga sa, se întindea în 
evul mediu judeful Arad, iar în nordul acestuia, pînă în Ţara Crişuri- 
lor, judeţul Zarand. Amîndouă — dar mai ales Zarandul — erau locuite 
de o populaţie românească, care-şi avea organizaţia ei specifică, în 
frunte cu cneji şi voievozi români. întrucît comitatul Aradului era si¬ 
tuat la extremitatea teritoriului locuit compact de români, s-au aşezat 
aici şi alte neamuri, fie maghiari — mai ales nobili — fie sîrbi. Regii 
unguri au dăruit conducătorilor sîrbi felurite privilegii şi proprietăţi, 
pentru a-i folosi pe viitor drept scut împotriva invaziilor turceşti. De 
pildă, despotul Gheorghe Brancovici a stăpînit vreo cinci ani Siria, cu 
toate satele şi oraşele care-i aparţineau, iar Matei Corvinul a dăruit fa¬ 
miliei Iakşici Nădlacul, cu mai multe sate în comitatele Cenad, Timiş şi 
Caraş. Cu toate acestea, numărul emigranţilor sîrbi era foarte redus, 
mai ales dacă-1 comparăm cu al românilor autohtoni, care constituiau 
marea masă a populaţiei. O statistică din 1560 arăta în judeţul Arad 
abia două sate sîrbeşti, iar una din 1667, un număr de 12 sate, cele mai 
multe situate în stînga Mureşului. în judeţul Zarand erau numai două 
sate sîrbeşti. 

Viaţa bisericească a credincioşilor români de aici este atestată de 
ruinele unor biserici ortodoxe, din secolul XV sau mai vechi, la Lipova, 
Şiria, Hălmagiu, Dezna, Ceala şi altele. Existau, de asemenea, mănăstiri 
ortodoxe, cum este a Hodoşului, atestată documentar la 1177, apoi la 
1233, una pe tocul actualei mînăstiri Bezdin, din secolul XIII, alta ates¬ 
tată de toponimicul «pîrîul mînăstirii» în localitatea Govojdia. 

Nu avem însă ştiri despre existenţa unor vlădici decît în secolul al 
XVI-lea. Probabil pînă atunci preoţii din părţile Aradului şi Zarandului 
erau hirotoniţi de mitropoliţii transilvăneni sau de vlădicii slavi din 
sud. în orice caz, după 1557, eînd s-a reînfiinţat vechiul patriarhat de 
Ipek, cu primul său titular Macarie, s-au putut aşeza vlădici nu numai 
în Banat, ci şi în teritoriile din dreapta Mureşului. Oblăduirea lor du- 
hovnicească se întindea peste credincioşii români de pe cursul inferior 
al Mureşului, în fostele judeţe Arad şi Zarand (aproximativ judeţul 
Arad de azi), dar poate şi înspre nord, în Ţara Crişurilor, deci în ac¬ 
tualul judeţ Bihor. Reşedinţa lor era fie în Ienopole (Ineul de azi, jud. 
Arad), fie în Lipova, fie în mînăstirea Hodoş-Bodrog. Potrivit unei tra¬ 
diţii locale, turcii ar fi ucis un episcop în Lipova, prin 1551—1552. în 
anul 1563, un episcop cu numele Daniiî căuta să-şi cumpere casa în 

Lipova. De la «mitropolitul» Daniil al Lipovei avem o bederniţă în 
mînăstirea sîrbească Cruşedol (azi în muzeul Bisericii Ortodoxe Sîrbe 
din Belgrad). 

în a doua jumătate a secolului ai XVI-lea, s-a aşezat în Ienopole 
Gheorghe Brancovici, înrudit cu familia despoţilor sîrbi cu acelaşi nu¬ 
me. Principele Sigismund Bâthory (1581—1597) i-a dăruit domeniile 
Şiria, Pîncota şi alte domenii în jurul Aradului şi Cenadului, precum şi 
titlul de comite ale îenopolei. A fost îngropat în biserica ortodoxă din 
Şiria. Avram, fiul lui Gheorghe, a avut un fiu cu numele Moise. Acest 
Moise a fost preot de mir, dar murindu-i soţia s-a călugărit sub numele 
de Matei, ajungînd apoi episcop al îenopolei, în ultimii ani ai secolului 
al XVI-lea. 

Ca preot de mir, vlădica Matei a avut un fiu cu numele de Solomon, 
care mai tîrziu is-a călugărit (desigur a fost şi el preot de mir) sub nu¬ 
mele de Sava, ajungînd episcop în locul tatălui său, avîndu-şi reşedinţa 
tot în Ineu. La 7 aprilie 1606, vlădica Sava a izbutit să cîştige cetatea 
Lipova de la turci, pe seama principelui Transilvaniei Ştefan Bocskay 
(1605—1606). Urmaşul acestuia, Sigismund Râkoczy (1607—1608), la 28 
iunie 1607, a dăruit lui Sava mai multe moşii, drept răsplată pentru do- 
bîndirea Lipovei (Bruznic, Rădmăneşti, Melytkochia — azi dispărută — 
şi Sîmbăteni). La scurt timp (9 noiembrie 1607), acelaşi principe îi dă¬ 
ruia o moară pe Mureş, în ţinutul Radnei. Pe lingă aceste proprietăţi, 
episcopul Sava a mai avut şi alte sate : Sîmpetrul Mare de lingă Cenad, 
Paţa, lingă Timişoara, Hodoş, sat pe care 1-a colonizat şi l-a dăruit 
mînăstirii Hodoş-Bodxog (probabil el a şi refăcut această mînăstire). 
Episcopul Sava a păstorit mai bine de două decenii, căci la 6 noiem¬ 
brie 1627 era încă în viaţă. Se pare însă că ajunsese la sărăcie, căci 
atunci vindea cele patru sate, dăruite de Râkoczy, lui Petru Raţ Lipo¬ 
veanul din Ineu, cu 350 de florini, cu condiţia să le poată răscumpăra 
fără judecată, decă restituie banii primiţi. 

La scurt timp după aceasta, Sava a trecut la cele veşnice, pentru 
că în 1628 a fost hirotonit un nou vlădică al Ineului, Longhin Brancovici , 
(din botez Lazăr), un nepot al lui Sava. A fost hirotonit întru arhiereu 
de. către patriarhul Ciril Lucaris al Constantinopolului (a treia păsto¬ 
rire : 1623—1630). Fiind călugăr în mînăstirea Beocin, la nord de Bel¬ 
grad, a făcut un drum în Rusia, în 1624, pentru a strînge ajutoare, avînd 
cinstea de a vedea şi «ochii» ţarului, adică de a fi primit în audienţă, 
în 1629, ca «mitropolit» din mînăstirea Sfîntul Nicolae din Ienopole, a 
făcut a doua călătorie în Rusia, după ajutoare. Era însoţit de fratele 
său loan (tatăl viitorului mitropolit Sava Brancovici al Ardealului), arhi- 



184 


PERIOADA A TREIA (SECOLELE XIV-XVIII) 


diaconul Teoîil, un nepot Petru şi trei slujitori. La 15 septembrie 1629 
erau în oraşul de graniţă Putivlia r de unde n-au mai fost lăsaţi să-şi 
continue drumul spre Moscova, ei li s-a înmînat aici dania. Nu se ştie 
cît a mai păstorit după reîntoarcerea din Rusia. Înainte de 1643, pro¬ 
babil din pricina prozelitismului calvin patronat de principele Transil¬ 
vaniei Gh. Râkoczy I (1630—1648), şi-a părăsit scaunul, retrăgîndu-se 
la mînăstirea Comuna, în Ţara Românească (jud. Ilfov), ctitoria domni¬ 
torului Radu Şerban. Aici a făcut, «cu osteneala şi silinţa lui», o icoană 
a Maicii Domnului pentru Matei Basarab şi soţia sa, doamna Elina, ter¬ 
minată la 15 august 1643, care a ajuns mai tîrziu la mînăstirea Hilan- 
dar din Muntele Athos. în timp ce era retras la Comana, a fost cercetat 
în cîteva rînduri de nepotul său Simion (Sava) Brancovici, care proba¬ 
bil a şi învăţat aici, hirotonit preot şi apoi mitropolit al Transilva¬ 
niei la Tîrgovişte, de către mitropolitul Ştefan al Ungrovlahiei. A murit 
după 17 septembrie 1656, data hirotonirii lui Sava ca mitropolit, fiind 
îngropat la mînăstirea Comana. 

Se pare că urmaşul său a fost Sofronie, «mitropolitul cetăţii Lipova», 
avîndu-şi reşedinţa în mînăstirea Hodoş-Bodrog. în 1651 a făcut şi el 
un drum în Rusia pentru ajutoare, necesare restaurării mănăstirii sale. 
La 26 decembrie a fost primit în audienţă de ţarul Alexei Mihailovici 
Romanov (1645—1676), căruia i-a relatat lipsurile prin care trecea mănăs¬ 
tirea sa. în februarie anul următor, ţarul dispunea să i se dea bani pen¬ 
tru odăjdii, felurite cărţi de slujbă sau de învăţătură. Nu ştim cît a mai 
păstorit după întoarcerea din Rusia. 

în 1664 este amintit un nou vlădică în părţile Aradului, Ştefan 
din Lipova, hirotonit în mînăstirea sîrbească Gracianiţa. Istoricul Ştefan 
Meteş crede că acesta este «vlădica sîrbesc» din anul 1664, care cerceta 
satele din Bihor, ca trimis al patriarhului de Constantinopol, adunând dij¬ 
me de la preoţii şi credincioşii de aici. 

Ultimul episcop al Ieropolei a fost Isaia Diacovlcl, amintit în 1690, 
care în 1706 a mutat scaunul episcopiei la Arad. 

Viaţa bisericească a românilor din Bihor. Regele Ştefan cel Sfînt 
(997—1038) înfiinţase o episcopie catolică cu reşedinţa la Biharia, pro¬ 
babil în locul unei episcopii ortodoxe, din cadrul formaţiunii politice 
conduse de Menumorut Regele Ladislau I cel Sfînt (1077—1095), zidi¬ 
torul oraşului Oradea, a mutat episcopia latină aici. Tot el a zidit prima 
mănăstire catolică din Bihor, la Sîniob. 

Organizarea Bisericii catolice de aici a avut urmări negative asu¬ 
pra românilor. Se cunosc numeroase cazuri cînd românii au devenit 
iobagi ai Bisericii catolice pe fostele lor moşii. De pildă, cea mai mare 
parte din jumătatea sudică a judeţului a devenit proprietatea episcopu- 

lui catolic din Oradea şi a capitlului său. în felul acesta, episcopul latin 
din Oradea a devenit stăpînul feudal al multor ţărani bihoreni ajunşi 
în stare de iobagi. Pentru a-şi păstra proprietăţile, o parte din cnejii şi 
voievozii români din Bihor s-au catolicizat, fapt care a dus apoi şi la 
maghiarizarea lor. în ciuda acestor condiţii vitrege, în tot cursul evului 
mediu a pulsat aici o intensă viaţă bisericească ortodoxă. 

în Bihor se cunosc nume de preoţi şi protopopi români încă din 
prima jumătate a secolului al XlV-lea, hirotoniţi probabil de un arhie¬ 
reu de prin partea locului. De pildă, în 1349 episcopul latin Dimitrie din 
Oradea, printr-o diplomă dată cneazului din Vintere, Petru fiul lui Sta- 
nislav, acorda scutire de dările şi sarcinile iobăgeşti cîte unui preot ro¬ 
mân din fiecare sat din jurul Vinterei. Rezultă de aici că preoţii erau 
supuşi aceloraşi sarcini feudale ca şi păstoriţii lor şi că în fiecare sat 
existau mai mulţi preoţi. 

Cu timpul, se pare că această scutire de sarcini iobăgeşti s-a gene¬ 
ralizat, căci la fiecare schimbare de episcop latin, protopopii români din 
Seghişte, care aveau sub ascultare satele din jurul Beiuşului, mergeau la 
Oradea, pentru ca să obţină diplome noi de întărire a acestor scutiri şi 
pentru recunoaşterea drepturilor lor protopopeşti. între protopopii de 
Seghişte care solicită astfel de scutiri sînt pomeniţi : Dan în 1503, Ioan 
în 1538 şi Petru în 1554. Tot în aceste părţi se face amintire de cîteva 
vechi biserici româneşti, cum era cea din Seghişte, de prin secolul XV, 
împodobită cu picturi, Remetea, Rieni, mînăstirea de la Voivozi şi 
altele. 

Oblăduirea duhovnicească asupra clerului şi credincioşilor din Bi¬ 
hor o aveau, de regulă, mitropoliţii ortodocşi din Alba Iulia, Astfel, în 
în 1581, Coresi a tipărit Evanghelie cu învăţătură de la Braşov cu bine- 
cuvîntarea «luminatului mitropolit marele Ghenadie din tot ţinutul Ar¬ 
dealului şi al Orăzei». Iar mitropolitul Ghenadie II se intitula «arhie¬ 
piscop al scaunului Bălgradului şi al Vadului şi al Orăzii şi al Sutma- 
rului şi a toată ţara Ardealului». Prin diploma de confirmare a mitropo¬ 
litului Sava Brancovici, din 28 decembrie 1656, i se acorda jurisdicţia — 
între alte comitate — şi asupra Se vermutul, Zarandului, Bihorului şi 
Maramureşului. 

După 1556, Episcopia latină de la Oradea a fost desfiinţată. Averile 
ei au fost luate de principele Transilvaniei, precum şi de feluriţi nobili 
maghiari trecuţi la calvinism. Ca şi în Transilvania propriu-zisă, noua 
confesiune calvină a încercat să-şi cîştige adepţi printre preoţii şi cre¬ 
dincioşii români din Bihor. Metoda folosită era aceeaşi ca şi în Tran- 

silvania : acordarea de drepturi materiale şi politice preoţilor care tre¬ 
ceau Ia culvinism. Se cunosc cazuri de preoţi români, în nordul judeţului 
Bihor, care primeau chiar «hirotonia» de la anumiţi predicatori calvini, 
maghiarizîndu-şi numele. Primul preot calvinizat care apare în Bihor 
este Achim din Căbeşti, participant la lucrările «sinodului» calvin ţinut 
împotriva unitarienilor, în Oradea, la 10 octombrie 1569. La 15 ianuarie 
1608, principele Transilvaniei Sigismund Râkoczy (1607-—1608) a emis o 
diplomă, prin care acorda preotului calvinizat Mihai din Nimăeşti, cît şi 
tuturor preoţilor români care vor îmbrăţişa calvmismul, toate scutirile 
şi drepturile de care se bucurau pastorii calvini. Totodată, poruncea 
autorităţilor de stat şi îndeosebi «cinstitului Sava, episcopul unor bise¬ 
rici sîrbeşti şi româneşti din stăpînirea noastră transilvană şi celorlalţi 
vlădici ortodocşi, prezenţi şi viitori», să nu tulbure pe preoţii români- 
calvini în exercitarea atribuţiilor lor. Deci erau scoşi de sub jurisdicţia 
episcopului Sava de la îneu, căci el este ierarhul pomenit în diploma 
respectivă, 

în 1641, principele Gheorghe Râkoczy I a numit pe preotul Avram 
din satul Burda, lîngă Beiuş, ca «episcop» în Bihor, în înţelesul pe care-1 
dădeau calvinii episcopatului, adică un preot-inspector. Dar acest pre¬ 
tins «episcop» român era pus sub ascultarea superintendentului calvin 
maghiar din Alba Iulia şi a protopopilor calvini maghiari din judeţul 
Bihor. Peste doi ani, acelaşi principe, care a întrebuinţat atîtea mijloace 
pentru convertirea românilor la calvinism, a înfiinţat un protopopiat 
româno-calvin, pentru comitatul Zarand, cu sediul în Ciuci, scos de sub 
ascultarea mitropolitului Simion Ştefan. Protopopului numit atunci i s-au 
pus anumite condiţii, fiind subordonat superintendentului calvin. Se pare 
că el n-a mulţumit pe calvini, căci în 1648 era numit conducător al aces¬ 
tui protopopiat preotul Petra din Ciuci. Era scos şi el de sub ascultarea 
mitropolitului şi pus sub a superintendentului, cu obligaţia respectării 
unor îndatoriri (predica în româneşte, răspîndirea Catehismului calvin 
ş.a,). Cunoaştem şi cazuri de «înnobilări» ale unor preoţi români calvini- 
zaţi, cum a fost loan din Ucuriş, în 1650. 

Nu ştim cît s-au bucurat de drepturile acordate de Gh. Râkoczy I 
«episcopul» Avram din Burda şi protopopul Petru din Ciuci. 

După anul 1660, anul încheierii păcii de la Oradea, părţi din vestul 
ţarii noastre (Solnocul de mijloc, Crasna, Bihor, Zarand, Arad, Caras) au 
ajuns sub stăpînire otomană (paşalîcul de Oradea). Aceste schimbări 
au dus, treptat, la încetarea prozelitismului calvin în Bihor. în 1664, 



VIAŢA BISERICEASCA IN BANAT, ARAD ŞI BIHOR 


187 


este întîlnit un «episcop sîrbesc» în Bihor, trimis cu scrisori de la patri¬ 
arhul din Constantinopol. Poate că este vorba de episcopul Ştefan din 
Lipova, amintit într-un alt act din acelaşi an. 

La 4 martie 1695, era amintit ca episcop al Oradiei Efrem Banianin, 
trecut la Biserica Romei, iar în primul deceniu al secolului al XVIII-lea 
Petru Hrîstofor (c. 1708—1712), poate amîndoi macedoromâni, despre 
care vom vorbi într-un alt capitol. 

Concluzii. Fiind situaţi in extremitatea de vest a ţârii, ro¬ 
mânii din părţile Banatului, Aradului şi Bihorului au avut o viaţă bi¬ 
sericească proprie. Cei din Banat şi-au impleiit-o uneori cu a sîrbilor 
refugiaţi aici din pricina cotropirilor turceşti din Balcani. Ierarhi pro¬ 
prii apar abia din a doua jumătate a secolului ai XVI-îea, mai mult în 
legătură cu ierarhia sîrbească aliată sub jurisdicţia Patriarhiei de 
Ipek, reînfiinţată în 1557. Dacă unii episcopi sau «mitropoliţi» din Ti¬ 
mişoara, V îrşeţ-Caransebeş, Ienopole-Lipova vor îi fost sîrbi de neam, 
totuşi marea majoritate a credincioşilor pe care-i păstoreau au fost 
români. 

în Bihor şi partea de răsărit a Banatului, aflate sub stâpînirea prin¬ 
cipilor Transilvaniei, a început o susţinută lucrare de atragere a ro¬ 
mânilor ortodocşi la caivinism, traducîndu-se cărţi de slujbă calvină 
în româneşte şi instituindu-se preoţi, protopopi şi chiar « episcopi» ro- 
mâni-calvini. în ciuda condiţiilor vitrege prin care au trecut, românii 
din aceste părţi şi-au păstrat neschimbată vechea lor credinţă or¬ 
todoxă. 


BIBLIOGRAFIE 

Izvoare: NICOLAE IORGA, Documente româneşti din arhivele Bistriţei, par¬ 
tea I şi a II-a r Bucureşti, 1899—1900, an. CXVI, 103 p. (I), an. XLIX, 147 p. (II); NICO¬ 
LAE DOBRESCU, Fragmente privitoare la istoria Bisericii române, Budapesta, 1904, 
84 p.; NICOLAE IORGA, Scrisori şi inscripţii ardelene şi maramureşene, 2 voi., 
Bucureşti, 1906, an. LXVIII, 302 p. (I), 336 p. (voi. XII şi XIII din colecţia Studii şi do¬ 
cumente cu privire la istoria românilor); E. HURMUZAKI — N. IORGA, Documente 
privitoare la istoria românilor, XV, partea I şi II, Bucureşti, 1911—1913. 

Lucrări generale. AUGUSTIN BUNEA, Vechile episcopii româneşti a Va¬ 
dului, Geoagiului, Silvaşului şi Bâlgraduiui , Blaj, 1902, an. XII, 151 p. ; NICOLAE 
IORGA, Sate şi preoţi din Ardeal, Bucureşti, 1902, 349 p. f ŞTEFAN METEŞ, Istoria 
Bisericii şi a vieţii religioase a românilor din Transilvania şi Ungaria, voi. I, ed. II, Si¬ 
biu, 1935, an. XXXVI, 596 p. 

Viaţa bisericească în Banat. NICOLAE TINCU-VELIA, Istorioară bisericească 
politico-naţională, Sibiu, 1865, XXIX + 326 p. ; GEORGE POPOVICI, Istoria româ¬ 
nilor bănăţeni, Lugoj, 1904, XV, 424 p. 5 ŞTEFAN POP, Din trecutul diecezei 
Caransebeşului, voi. I, Caransebeş, 1932, 110 p. j GHEORGHE COTOŞMAN, Din tre- 



188 


PERIOADA A TREIA (SECOLELE X1V-XVIII) 


catul Banatului, Studiu introductiv de istorie naţional-bisericească, Timişoara, 1934, 
132 p.; GHEORGHE COTOŞMAN, Episcopia Caransebeşului pînă în pragul secolului 
al XlX-iea, Caransebeş, 1941, VIII + 202 p.; VICTOR VLĂDUCEANU, Mi năstiri bă¬ 
năţene, Timişoara, 1947, 144 p.; I. D. SUCIU, Monografia Mitropoliei Banalului , Timi¬ 
şoara, 1977, 318 p. 

Viaţa bisericească în Arad. EMILIAN MICU, O privire fugitivă în istoria bisericeas¬ 
că a românilor, în «Candela», an. VII, nr. 11, 1888, p. 638—-648 {episcopul Sava din 1609); 
SILVIU DRAGOMIR, Contribuţii privitoare la relaţiile Bisericii româneşti cu Rusia 
în veacul al XVH-lea, în «An. Acad. Rom.» Mem. Secţ. Ist., s. II, t. XXXIV, 1911—1912, 
Bucureşti, 1912, 183 p. ; SILVIU DRAGOMIR, Studii din istoria mai veche a românilor 
de pe teritoriul diecezei arâdane , tn rev. «Transilvania», Sibiu, an. XLVIII, nr. 1—6, 
1916, p. 12—33; IOACHIM CRĂCIUN, Ştiri despre episcopii loan Cernea al Vadului, 
Teodor al Vîrşeţuîui şi Sava al Inăuîui la cronicarul ardelean Ştefan SzamoskozY, în 
voi. închinare lui Nicoîae Iorga, Cluj, 1931, p. 125—128 ; GHEORGHE LITIU, Episcopia 
Aradului, Schiţă istorică, Arad, 1950, 56 p. 

ŞTEFAN LUPŞA, Istoria bisericească a românilor bihorenl, voi. 1, pînă la 1829, 
Oradea, 1935, 146 p. 

ŞTEFAN LUPŞA, Vechea Episcopie a Sâtmarului, B.O.R., an. LVI, nr. 5—6, 1938, 
p. 193—204 (şi extras: Bucureşti, 1938, 14 p.). 


XLI 


VIAŢA BISERICEASCĂ 
A ROMÂNILOR DIN MARAMUREŞ 
PÎNA LA ÎNCEPUTUL SECOLULUI AL XVIXI-LEA 


Am înfăţişat, în altă parte, ştirile privitoare la viaţa bisericească din 
Maramureş, legate mai ales de stavropighia patriarhală din Peri. Egu- 
menii-exarhi de acolo {între care cunoaştem pe Pahomie în 1391, Simion 
Sălajeanul prin 1456—1458 şi pe Darie în 1494) aveau aceleaşi drepturi 
ca şi un episcop, cu excepţia hirotoniilor, rezervate «arhiereilor locali». 
La 20 martie 1479, regele Matei Corvinul a dat acel act prin care porun¬ 
cea ca preoţii români din Maramureş să fie scutiţi de orice dări către 
stat, fiind sub ascultarea mitropolitului Ioanichie (Iowannyehik, metro- 
poliţanus Nandoralbensis). 

Datorită faptului că de pe la sfîrşitul secolului al XlV-lea şi începutul 
celui următor s-au aşezat în Maramureş numeroşi ruteni, viaţa biseri¬ 
cească a românilor avea să se împletească pe viitor cu a noilor veniţi. 
La începutul secolului al XV-lea, familia Koriatovici a ctitorit o mînăs- 
tire, cu hramul Sfîntul Nicolae, în Muncaci. 

în a doua jumătate a secolului al XV-lea, s-au stabilit în această 
mînăstire episcopi ruteni ortodocşi, care au avut apoi acele conflicte cu 
egumenii mîriăstirii Sfîntul Mihail din Peri, pe care le-am semnalat în 
altă parte. în aceste împrejurări, credincioşii români de aici au ajuns sub 
ascultarea vlădicilor de la Muncaci. Totodată au încetai; drepturile de 
exarhi ale egumenilor de la mînăstirea Sfîntul Mihail din Peri. Maramu¬ 
reşul a rămas sub jurisdicţia episoopilor de la Muncaci pînă tîrziu, către 
începutul secolului al XVII-lea, de eînd au păstorit aici episcop! proprii. 

Primul episcop de Muncaci, cunoscut eu numele, a fost Luca (e. 
1485), urmat de Ioan, cel care a avut neînţelegeri cu egumenul Ilarie din 

Peri, în ultimul deceniu al secolului al XV-lea. 

La 9 octombrie 1551, Ferdinand de Habsburg, în stăpînirea căruia in¬ 
trase Transilvania (1551—1556), poruncea autorităţilor să ajute pe epis- 

copul Ladislau (Vladislav) din Muncaci să-şi poată încasa veniturile 
vlădiceşti obişnuite de la preoţii ruteni şi de la mirenii ortodocşi din co¬ 
mitatul Maramureş. Peste cinci ani, la 19 februarie 1556, corniţele Gheor- 
ghe Bâthory dădea dispoziţia ca episcopului Larius (Ilarion) din Muncaci 
să i se dea în stăpînire mînăstirea Peri şi toate bunurile ei mobile şi 
imobile, ca să se aşeze în ea şi să-şi cîrmuiască de acolo eparhia. După 
el, întâlnim la Muncaci pe episcopii: Vladislav II (1568) şi Gaviiil (1573). 

Jurisdicţia episcopilor ruteni din Muncaci asupra Maramureşului a 
Încetat după 1570. Prin pacea de la Speyer (azi în R. F. Germania) din 
16 august 1570 dintre împăratul Maximilian II de Habsburg (1563— 
1572), ea rege al Ungariei, şi Ioan Sigismund Zâpolya, principele Tran¬ 
silvaniei, cel din urmă recunoştea suzeranitatea împăratului şi-i ceda 
comitatele Bereg, Ugocea, Satu Mare şi Szabolos, păstrîndu-şi stă- 
pînirea asupra comitatelor Bihor, Solnocul de mijloc, Crasna şi Mara¬ 
mureş. în felul acesta, Muneuciul (situat în judeţul Bereg) rămânea în 
Ungaria, iar Maramureşul era încorporat la Transilvania. 

La scurt timp după aceasta, prin diploma din 3 august 1572, princi¬ 
pele Ştefan Bâthory (1571—1575) numea «episcop» (de fapt mitropolit) 
al românilor din întreaga Transilvanie, inclusiv «părţile ungureşti», pe 
Eftimie, cel hirotonit la Ipek. El s-a retras însă după doi ani, încît la 6 
iunie 1574, acelaşi principe numea ca «episcop al preoţilor români din 
Ardeal», pe Hristofor, fără să mai amintească de «părţile ungurene». 

Probabil către sfîrşitul secolului al XVI-lea, Maramureşul a ajuns 
din nou sub oblăduirea episcopilor de la Muncaci, căci diploma de con¬ 
firmare a lui Spiridon al Vadului din 6 februarie 1585 nu amintea Ma¬ 
ramureşul între comitatele puse sub ascultarea sa. 

în secolul al XVII-lea, pe .lîngă episcopii ortodocşi din Muncaci, 
apar şi episcopi numai pentru Maramureş — care pe atunci cuprindea şi 
sate aflate azi în afara hotarelor ţării noastre — avîndu-şi reşedinţa la 
Peri sau în alte mînăstiri. Ei erau schimbaţi foarte des, după bunul plac 
al principilor Transilvaniei sau al feudalilor locali. Notăm că mulţi dintre 
ei au fost numiţi la recomandarea unor domni români, mai ales din Mol¬ 
dova, unii fiind hirotoniţi la Suceava sau la Iaşi. Trebuie subliniat şi 
faptul că în 1596, o parte din clerul şi credincioşii ruteni au îmbrăţişat 
unirea cu Roma, prin actul semnat atunci la Brest-Litovsk. 

în 1596, Sigismund Râkoczy, care stăpînea cetatea Muncaci, trimi¬ 
tea pe Vladislav (Ladislau) la Suceava, pentru a fi hirotonit întru ar¬ 
hiereu. Observînd că acesta era înclinat spre unirea cu Roma, Râkoczy 
l-a scos din scaun şi l-a întemniţat. în locul său a căutat un ortodox, dis¬ 
pus să facă şi unele concesii calvinismului. Acesta era Serghie, fost egu- 

men la mînăstirea Tismana, ajuns episcop cu ajutorul lui Mihai Vitea¬ 
zul. La 24 august 1597 i se da îngăduinţa să (plece în Ţara Românească, 
poate în vederea hirotoniei. Despre păstoria sa în Muncaci şi Maramureş 
ne vorbeşte el însuşi într-o scrisoare din 1604, în care relata că plecînd 
de ia Tismana, i s-a dat spre conducere «Episcopia din Muncaci, mînăs¬ 
tirea Peri de lîngă Cîmpulung, în Maramureş, Habra de lîngă Raia Mare, 
ţinutul Chioarului». 

în timpul păstoririi lui Serghie, întîlnim şi alţi episcopi ortodocşi în 
Maramureş şi comitatele învecinate. Astfel, la sinodul convocat de Mihai 
Viteazul în Suceava, la 2 iunie 1600, cînd s-a hotărît ca vlădicii moldo¬ 
veni retraşi în Polonia să fie «căzuţi» din scaunele lor, erau prezenţi şi doi 
arhierei ruteni: Petronie al Muncaciului şi Eîrem din Habra sau Habrul 
(semnau amîndoi în slavoneşte). Probabil Petronie era un episcop înlă¬ 
turat din scaun de unul din stăpînitorii Muncaciului, înainte de Serghie. 
Acelaşi lucru îl putem spune şi despre Efrem, stabilit în.mînăstirea Habra 
de lîngă Baia Mare. 

După moartea principelui Transilvaniei Ştefan Booskay (dec. 1606), 
Perii, inclusiv mînăstirea, au devenit proprietatea lui Valentin Ho- 
monay. La rugămintea domnitorului Simion Movilă al Moldovei 
(1606—1607) şi a autorităţilor comitatului Maramureş, la 9 martie 1607 
Homonay a cedat mînăstirea şi toate bunurile ei — «pămînturi ară- 
toare, livezi, păduri şi ape de pescuit» — episcopului care se va aşeza 
în ea, cu îndatorirea de a asculta de căpitanul cetăţii Hust. Aceasta 
însemna că episcopul Serghie a rămas numai ca episcop de Muncaci, 
fără jurisdicţie în Maramureş şi în mînăstirea Peri. 

Nu ştim cît a păstorit la Muncaci. în 1616, se pare că era în 
scaun. în orice caz, prin 1623—1626, a fost chemat de Radu Mihnea din 
Polonia în Moldova, trimiţîndu-1 apoi la fiul său Alexandru Coconul, 
care domnea în Ţara Românească (1623—-1627). Acesta i-a încredinţat 
din nou.egumenia mînăstirii Tismana. Din actul de numire — din 15 
august 1626 — rezultă că fusese rînduit ca episcop «în Muncaci şi 
Maramureş» de Mihai Viteazul. 

Ce se întîmpla în acest timp în Maramureş? La 29 aprilie 1608, 
principele Gabriel Bâthory al Transilvaniei (1608—1613) acorda epis¬ 
copului Spiridon al Vadului) jurisdicţie şi peste Maramureş. Se vede că 
această măsură a nemulţumit pe preoţii şi credincioşii de aici, care 
s-au plîns domnitorului Constantin Movilă al Moldovei {1607—1611), ce- 
rînd să le fie trimis un episcop din Moldova. La rugămintea lor, dom¬ 
nul moldovean înştiinţa pe Gabriel Bâthory, la 30 august 1608, că a 
trimis un episcop în Maramureş, rugind să-i dea «scrisorile de apro- 

bare» şi să nu fie tulburat în exercitarea misiunii sale arhiereşti. Nu¬ 
mele noului episcop era Silovon (Silvan ?), lucru ce-1 aflăm dintr-o 
altă scrisoare a lui Constantin Movilă, către Francisc Mâgocsi, căpi¬ 
tanul cetăţii Muncaci, din 24 iunie 1609. Probabil Silovan s-a aşezat în 
mînăstirea din Peri, şi nu la Muncaci, unde păstorea încă vlădica Serghie. 

Nu ştim cit a păstorit aci. Probabil pînă pe la începutul anului 1614, 
căci la 19 august acel an, Ştefan ÎI Tomşa al Moldovei {1611-—1615 şi 
1621—1623) cerea căpitanului Andrei Doezy din Muncaci să-i îngăduie 
să trimită un episcop ortodox, potrivit rugăminţii ce Dau făcut cre¬ 
dincioşii de acolo-, mai ales ca era un obicei străvechi ca neamurile 
«de lege grecească» din Ungaria să fie păstorite de vlădici veniţi din 
Moldova. Se pare că n-a fost trimis nimeni, căci prin decretul de nu¬ 
mire al episcopului Teoîiî la Vad, din 21 februarie 1615, i s-a acordat 
jurisdicţie şi asupra Maramureşului. De asemenea, a avut jurisdicţie 
asupra Maramureşului şi urmaşul său Augustin de la Vad. 
apoi Dosoftei , pe care l-am socotit, prezumtiv, ca episcop de Vad şi 
Maramureş (cum se şi intitula în acea însemnare din 1622 pe un Te- 
traevanghel slavon în manuscris). 

Proif. Ştefan Lupşa credea că în 1618 era numit ca episcop pen¬ 
tru Sătmar Eftimie din mînăstirea Lopag, numit în 1623 la Vad, pă¬ 
rere pe care nu o împărtăşim. Dar la 7 mai 1619 era amintit ca «epis¬ 
cop român în Maramureş», Spiridon care, cu puţin timp înainte, plecase 
în Moldova, lăsînd anumite obiecte şi bani la Drăgan din Bîrgăul de 
Sus (Bistriţa) şi la preotul Tămaş din Năsăud. 

Deşi Spiridon este considerat de cercetători ca episcop în Mara¬ 
mureş, noi credem că este vorba de Spiridon al Vadului, care la 29 
aprilie 1608 primise dreptul de jurisdicţie bisericească şi asupra Ma¬ 
ramureşului, iar prin 1614 s-a retras în -Moldova, foarte înaintat în 
vîrstă (era episcop din 1575). 

La 2 august 1620, principele Gabriel Bethlen încredinţa arhiereului 
grec leremia păstorirea credincioşilor ortodocşi din comitatele Mara¬ 
mureş, Sâros, Zemplen şi Abaujvâr, deci peste o parte din eparhia 
Muncaciului. Acest leremia era originar din Macedonia, fost călugăr 
la Athos, apoi 20 de ani mitropolit al Pelagoniei şi Perlapului. Din 
pricina asupririi turceşti, s-a refugiat în Ţara Românească, iar de aici 
în Transilvania, unde şi-a cîştigat încrederea principelui, oare l-a nu¬ 
mit episcop in judeţele amintite. A păstorit numai pînă după Paştile 
anului 1621, cînd a plecat în Rusia, apoi în patria sa, pierzîndu-i-se 


urma. 

Schimbările politice survenite au avut repercusiuni şi asupra vie¬ 
ţii bisericeşti de aici. Astfel, prin pacea de la Mikulov (azi în R. S. 
Cehoslovacia) din 1622, Hjabsburgii cedau lui Gabriel Bethlen — în 
stăpînire viageră — 7 comitate situate în nordul Transilvaniei şi Un¬ 
gariei : Borsod, Abauj, Zemplen, Szabolcs, Ugocea, Bereg şi Satu Mare. 
în toate acestea, mai ales în cel din urmă, se afla şi o populaţie româ¬ 
nească. De acum înainte, principii Transilvaniei se vor amesteca di¬ 
rect şi în numirea episcopilor ortodocşi din Muncaci (aflat în jude¬ 
ţul Bereg). 

La 10 februarie 1623 Bethlen acorda episcopului Petronie juris¬ 
dicţie asupra judeţelor Bereg, Ung, Szabolcs, Zemplen, Sâros şi Ma¬ 
ramureş. Peste cîteva luni numai, la 1 iunie 1623, Maramureşul era 
atribuit episcopului Eftimie de la Vad, probabil la rugămintea credin¬ 
cioşilor români de acolo, care voiau să fie păstoriţi de un ierarh din 
neamul lor. La 1 ianuarie 1627, Bethlen numea ca episcop de Muncaci 
şi Maramureş pe Ioan Grigorie, care a păstorit pînă prin 1633. 

La 16 octombrie 1633, principele Gheorghe Râkoczy I (1630—4648) 
a îngăduit lui Vasile Tarasovici, ales episcop de Muncaci, să plece în 
Moldova pentru a fi hirotonit arhiereu. înseamnă că actul hirotoniei 
a fost săvîrşit de mitropolitul Varlaam, care păstorea pe atunci (1632- 
1653), fiind confirmat la 5 ianuarie 1634. Cu toate că i se acordase juris¬ 
dicţie şi peste Maramureş, se pare că nu a fost primit de credincioşii 

de aici. Cercetătorii de pînă acum au socotit că în 1634 a fost ales 
episcop în Maramureş Dosoftei (unii l-au identificat greşit cu fostul 
mitropolit al Transilvaniei din 1624—1627), iar prin 1637 este xntîlnit în 
acte un Dumitru Pop «preot al Moiseiului şi episcop al preoţilor de 
legea grecească din comitat». O cercetare atentă a puţinelor acte din 
această perioadă ne face să credem că este vorba de o singură per¬ 
soană, adică preotul nobil Dimitrie Pop a fost călugărit şi hirotonit 
sub numele de Dosoftei. 

Astfel, la 28 noiembrie 1634, nobilii din adunarea judeţeană fă¬ 
găduiau ca fiecare din ei să acorde un ajutor de trei bani «episcopu¬ 
lui românilor Dosoftei», drept cheltuieli de drum la Alba Iulia, pen¬ 
tru a obţine diploma de recunoaştere din partea principelui. înseamnă 
că el era pe atunci hirotonit, desigur în Moldova. La 5 martie 1635, 
aceeaşi adunare rînduia ca fiecare preot să dea episcopului un florin, 
iar nobilii cîte un «potor» (poltură). La 14 august 1635 «comitatul 
primea pe episcop în unanimitate» (fără să i se dea numele), stabilin- 
du-i veniturile care i se cuveneau de la preoţi şi credincioşi. 

A fost, probabil, înlăturat din scaun, căci la 16-19 iulie 1639, era 
convocată o adunare generală a nobililor şi preoţilor maramureşeni, 

care a hotărât sa primea sica episcop pe Vasile Tarasovici. în actul 
încheiat cu acea ocazie, se menţiona că-1 primeau ca episcop numai 
la ordinul principelui Gh. Râkoczy, în mod provizoriu («pînă va da 
altuia această episcopie»). Precizau apoi că dacă nu le va respecta 
«libertatea de nobili», vor protesta în faţa principelui. Forma energică 
a acestui act arată că Vasile Tarasovici era primit cu aversiune de 
credincioşii maramureşeni, la stăruinţele lui Râkoczy. Păstoria lui a 
durat puţin, căci la sfârşitul anului 1640 a fost arestat din ordinul 
comandantului cetăţii Munoaci şi aruncat în temniţă, de unde a fost 
eliberat abia peste un an. A trecut la uniaţie prin 1642, dar după un 
an a fost nevoit să se retragă din scaunul episcopal de la Munoaci. 

La 6 mai 1643, Maramureşul a fost pus sub ascultarea episcopului 
loan Iusco din Muncaci. 

în 1645, acelaşi principe numea ca episcop numai pentru Mara¬ 
mureş pe Silvestru (primit de adunarea judeţeană la 26 aprilie), pe care 
unii istorici l-au identificat greşit cu traducătorul Noului Testament 
de la Alba Iuiia din 1648 (în cea de a doua prefaţă a acestuia, Simion 
Ştefan preciza că ieromonahul Silvestru a murit în timp ce lucra la 
traducere). 

Păstoria acestuia a fost foarte scurtă, căci în 1646 Vasile Taraso¬ 
vici a fost aşezat din nou în fruntea Episcopiei din Muncaci, cu juris¬ 
dicţie şi în Maramureş. Mai multe însemnări contemporane îl arată 
în scaun pînă în 1648. Cu toate acestea, în Noul Testament de la Alba 
Iulia din 1648, Simion Ştefan se intitula «arhiepiscop şi mitropolit scau¬ 
nului Belgradului, a Vadului, a Maramureşului şi a toată ţara Ardea¬ 
lului». Nu avem ştiri că el şi-a întins jurisdicţia peste Maramureş. 

La 12 aprilie 1650 principele Gheorghe Râkoczy II (1648—1660) nu¬ 
mea pe Savu (Sava) ca episcop de Vad, dar jurisdicţia lui se întindea 
şi peste Maramureş, căruia i s-au fixat şapte condiţii calvinizante. 
Peste un an (17 iunie 1651), principele înştiinţa pe bistriţeni că Sava 
a plecat în Moldova. 

La numai cîteva zile după plecarea lui (7 iulie 1651), acelaşi prin¬ 
cipe numea pe Mihaiî Molodeţ ca episcop numai în Maramureş, oa su- 
fragan al mitropolitului din Alba Iulia. I s-au impus şi lui cele şapte 
condiţii pe oare trebuise să le îndeplinească şi Sava (predicarea Evan¬ 
gheliei în limba poporului, supunerea faţă de super intendentul calvin 
din Alba Iulia ş.a.). Se pare că a fost hirotonit de Varlaam al Mol- 

do vei. A păstorit pînă pe la sfîrşitul anului 1656, cînd a murit sau a 
fost înlăturat din scaun. E pomenit în cîteva însemnări de pe cărţile 
de slujbă bisericească. 

în acest timp, la Muncaei păstorea episcopul Ioanichie Zâican, 
hirotonit, probabil, tot de Varlaam al Moldovei, prin 1650. în anii 1659- 
1660, la curtea Râkoczeştitor din Muncaci se găseau doi domni români 
pribegi : Gheoirghe Ştefan, fost al Moldovei (1653—1658) şi Constantin 
Şerban Basarab al Ţării Româneşti s( 1654—1658). Cel din urmă a zidit acum 
o biserică de piatră în Muncaci, terminată — după cum arată o pisa¬ 
nie •—-la 13 mai 1661, sub episcopul Ioanichie Zăican. Dar peste cîţiva 
ani, acest domn intervenea la Sofia Bâthory, văduva lui Gh. Râkoczy 
II, să înlăture din scaun pe Ioanichie şi să pună în locul său pe Petru 
Partenie Rotosinschi (18 martie 1664), cu reşedinţa în mînăstirea din 
Muncaci. Acesta era ucenic al lui Vasile Tarasovici şi îmbrăţişase 
uniaţia cu o parte a clerului şi credincioşilor ruteni. A fost hirotonit 
ca arhiereu unit, înainte de 14 iunie 1651, la Alba Iulia de mitropoli¬ 
tul Simion Ştefan, ajutat de doi vlădici, veniţi probabil tot din Mara¬ 
mureş sau judeţele învecinate : Sava (poate fostul episcop) şi Grigo- 
rie. Neputînd să ocupe scaunul din Muncaci, a stat pînă în 1664, la în¬ 
lăturarea lui Ioanichie, în Ungvâr (Ujhorod). 

După moartea lui Mihail Molodeţ, principele Gh. Râkoczy II, prin 
diploma sa din 28 decembrie 1656, a pus Maramureşul sub asculta¬ 
rea mitropolitului Sava Brancovici din Alba Iulia. Acelaşi lucru l-au 
făcut urmaşii săi Acaţiu Barcsai şi Mihail Apaffi. Numirea lui a fost 
anunţată în adunarea judeţeană din 4 martie 1662, iar la 28 iulie s-a 
prezentat personal în faţa ei cu decretul prin care i se acorda cîrmui- 
rea duhovnicească peste credincioşii români şi ruteni de aici. 

Adunarea a luat act de numirea lui Sava Brandovici, punîndu-i 
anumite condiţii. Deşi este pomenit în puţine acte ale comitatului, 
totuşi, mitropolitul şi-a exercitat jurisdicţia asupra Maramureşului In 
tot cursul păstoririi sale. în 1672 a sfinţit mănăstirea Moisei, închinată 
Putnei, şi care a întreţinut apoi strînse legături culturale-duhovniceşti 
cu mînăstirile moldovene. Faptul că nu mai exista un episcop propriu 
în Maramureş era un bun prilej pentru imixtiuni ale principilor Transil¬ 
vaniei, dar mai ales ale nobililor locali în viaţa Bisericii de aici. De 
pildă, mînăstirea Sfîntul Mihail din Peri, cu un trecut istoric atît de 
bogat în fapte, s-a ruinat, iar averea ei a fost luată în chip samavolnic 
de principele Mihail Apaffi. 

Din lipsă de izvoare documentare, nu putem şti dacă au avut ju¬ 
risdicţie asupra Maramureşului şi urmaşii imediaţi ai mitropolitului 

Sava : losif Budai (1680—1682), loasaf (1682—1683), Sava 'din Veştem 
(1684—1685) şi Varlaam (1685 ; —1692). In orice caz, mitropolitul Varlaam 
se intitula, în prefaţa Molitvelnicului tipărit la Alba Iulia, în 1689 : «arhi¬ 
episcopul şi mitropolitul isfintei Mitropolii a Bălgr actului, al Vadului, al 
Silvaşului, al Făgăraşului, al Maramureşului şi al episcopiilor din Ţara 
Ungurească, iproci». 

Datorită depărtării geografice, dar mai ales a vîrstei înaintate şi a 
păstoririlor prea scurte ale acestor mitropoliţi, presupunem că Maramu¬ 
reşul a ajuns din nou, îndată după îndepărtarea iui Sava Brancovici din 
scaun, sub jurisdicţia episcopiei rutene din Muncaci. Astfel, prin 1686 mi¬ 
tropolitul cărturar Dosoftei al Moldovei a hirotonit ca episcop de Muncaci 
pe Metodie Racoveţchi , stabilit în mănăstirea Uglea. Desigur el şi-a 
întins oblăduirea duhovnicească şi asupra credincioşilor români din 

Maramureşul învecinat. 

Dar la scurt timp, Transilvania a trecut sub stăpînirea Habsbur- 
gilor. Prin diploma leopoldină din 4 decembrie 1691, principatul Tran¬ 
silvaniei era subordonat direct împăratului, confirmîndu-se privilegiile 

celor trei naţiuni politice (maghiari, saşi, secui) şi drepturile celor patru 
religii recepte (catolică, luterană, calvină şi unitariană). Trecînd în 

stăpînirea unui stat catolic, era firesc ca să se intensifice acţiunea pro- 
zelitistă unită printre credincioşii ortodocşi din Maramureş, precum şi 
între rutenii atraşi mai de mult la noua confesiune. Astfel, la 5 noiem¬ 
brie 1689, a fost numit ca episcop unit de Muncaci, grecul Iosiî Camiilis, 
un ierarh învăţat şi misionar încercat. Chiar de la începutul activităţii 
sale, a izbutit să atragă la uniaţie pe Racoveţchi. Şi-a găsit apoi un 
alt colaborator preţios, pe grecul Isaia, fost călugăr la Athos, care, 
după ce a îndeplinit felurite misiuni politice în Rusia, a fost prins de 
austrieci şi întemniţat în Viena, unde a fost convertit la legea Romei. 
Trimis ca preot «în Cărei şi Dobriţin», a ajuns principalul colaborator al 
episcopului Camiilis în acţiunea de atragere a românilor din Sătmar 
şi Bihor la uniaţie. Isaia a pus bazele unei mănăstiri la Bixad, în ţara 
Oaşului, intitulîndu-se «vicar» peste credincioşii români din aceste 
părţi. A izbutit chiar să atragă cîţiva preoţi, dar în primăvara anului 
1701, a fost ucis în mănăstirea sa. 

Pentru a înlătura primejdia uniată, condusă de episcopia din 
Muncaci, preoţimea din Maramureş a ales un episcop din părţile locu¬ 
lui, în persoana protopopului losif Stoica , nobil român din Criciova. 
A fost hirotonit întru arhiereu în Polonia, de către fostul mitropolit 
Dosoftei al Moldovei, dus acolo de regele Jan Sobieski. La 15 mai 1690, 
ţinea un «parţialeş săbor» în satul Burleşti, judecind un proces de pro¬ 
prietate, la 17 aprilie 1698 «un sinod mare» la Sighet, pentru a judeca 

neînţelegerea ivită între două «jupînese» în biserica din Berbeşti, pen¬ 
tru locul care li se cuvenea în biserică, un sobor la Sărăsău, la 29 
septembrie 1704, într-o problemă de acelaşi gen. Notăm că «soborul» 
sau «scaunul de judecată» era format din protopopii celor trei «iera- 
şuri» : «de sus» (al Vişeului), al Cosăului şi «de jos» (al Sighetului), 
precum şi din eîţiva preoţi şi nobili mireni, ca «asesori» ai soborului. 

Episcopul Iosif n-a avut o reşedinţă stabilă, ci şedea fie în mînăs- 
tirea de lingă Hust, fie în mănăstirea Uglea. Pe un antimis slavon 
sfinţit de el, vlădica Iosif se intitula : «din mila lui Dumnezeu episcop 
ortodox al Maramureşului, exarh al stavropighiei patriarhale constan- 
tinopolitane, administrator al Mitropoliei din Bălgrad din Ardeal». Sînt 
greu de interpretat ultimele cuvinte : a fost locţiitor de mitropolit, în 
1692, de ia moartea lui Varla.am pînă la alegerea lui Teofil ? Sau — 
aşa cum cred unii istorici — se socotea singurul reprezentant autentic 
al Bisericii Ortodoxe româneşti din Transilvania, într-o vreme cînd 
mitropoliţii din Alba Iulia erau supuşi superintendentului calvin ? 

In orice caz, episcopul Iosif Stoica rămîne în istoria Bisericii noas¬ 
tre ca un ierarh vrednic, care a ştiut să-şi apere păstoriţii în faţa 
oricăror încercări ale episcopiilor uniţi din Muncaci şi ale autorităţilor 
de a-i atrage pe români la uniaţie. Clerul şi credincioşii din Maramu¬ 
reş au fost cu totul străini de actul de unire săvârşit de mitropolitul 
Atanasie Anghel în 1701. Istoricul Nicolae Bethlen (1642—1716), 
fost cancelar al Transilvaniei, relatează că episcopul Iosif a întocmit 
şi o scrisoare împotriva unirii cu Roma, bazată pe texte din Sfînta 
Scriptură şi Sfinţii Părinţi. 

Păstorirea lui Iosif Stoica s-a sfârşit în împrejurări neplăcute. în 
soborul ţinut la 27 februarie 1705, protopopul Ioan din Sighet, pe care-1 
înlăturase din slujbă, şi nobilul Ioan Popovici din Voimeşti i-au adus 
felurite învinuiri. Pe temeiul acestora, vicecomiteie Francisc Darvay 
l-a obligat să semneze un program în 20 de puncte, pe care să le res¬ 
pecte cu sfinţenie. Cu toate acestea, a fost întemniţat la Hust. 

Preoţii şi nobilii români din judeţ au protestat energic, în mai 
multe rînduri, împotriva arestării episcopului lor, dar fără rezultat. 
Protestele lor ne dovedesc că Stoica nu era atît de vinovat cum îl 
arătau duşmanii lui. Adevăratul motiv al arestării sale trebuie să-l 
căutăm în uneltirile episcopului unit Iosif Camiîlis, care urmărea să 
aşeze la Sighet un vicar unit, în persoana lui Gheorghe Bizanczi. Pe 
de altă parte, poate că însuşi principele Francisc Râkoczy, care ridicase 
armele împotriva Babsburgilor (răscoala «curaţilor» din 1703—-1711) şi 
stăpînea acum Maramureşul, avea interesul să aşeze ca episcop aici 

pe Iov Ţirca, omul sării ide încredere. Acest Ţirca a fost — în 1697 
contracandidatul lui Atanasie Angliei ia ocuparea scaunului mitropo¬ 
litan din Alba Iulia. Prin 1706 Iov Ţirca era în Moldova, desigur în 
vederea hirotoniei ca arhiereu, de unde îi adresa o scrisoare lui Fran- 
cisc Râkoczy, oferinidu-i serviciile sale (semna «Ardialului episcop 
romanilor»). In 1707, Atanasie Anghel — devenit episcop unit — a fost 
alungat din Alba Iulia de curuţii lui Râkoczy, refugiindu-se cu impe¬ 
rialii la Sibiu, iar în vechiul scaun mitropolitan a fost pus Iov Ţirca. 
Dar, după înfrîngerea curuţilor, a fost nevoit să se refugieze în Ma¬ 
ramureş, unde a ajuns episcop, în locul lui Ioisif Stoica. Probabil Ţirca 
şi-a avut partea sa de contribuţie la înlăturarea înaintaşului său din 
scaun. 

Nici în Maramureş nu s-a putut menţine mult timp. Din actele 
adunării judeţene şi din cercetările făcute împotriva lui, rezultă că s-a 
făcut vinovat de mai multe abateri de la rînduielile noastre bisericeşti. 
Pe baza unor astfel de învinuiri s-a pornit o cercetare împotriva lui, în 
septembrie 1709, iar la 5—6 februarie 1710 Comitatul l-a osîndit la 
moarte, iar omul său de încredere, preotul Ştefan Oros din Năneşti, a 
fost pedepsit cu o amendă de 400 de florini. Ţirca a izbutit să fugă 
din Maramureş, sicăpînd astfel de osîndă. 

Din anumite izvoare catolice şi unite, reiese că după eliberarea 
iui Iosif Stoica din închisoare, a îndeplinit — paraleli cu Ţirca — felu¬ 
rite slujbe arhiereşti, mai ales pe teritoriul eparhiei Muncaciului (hi¬ 
rotonii de preoţi, chiar în Muncaci, readucerea a 16 sate la ortodoxie 
ş.a.). Acest lucru este posibil, căci după moartea lui Iosif Camillis 
(1706), situaţia eparhiei Muncaciului era foarte tulbure. Se pare că 
Stoica a încercat să-şi ocupe scaunul său episcopal din Maramureş, 
dar la 3 iunie 1711, «preoţii din toate comunele de lege grecească pro¬ 
testează ca domnul episcop Iosif Stoica să funcţioneze din nou în slujba 
sa episcopească de mai înainte». A murit în acelaşi an. 

In 1711 a fost ales un nou episcop, în persoana protopopului nobil 
Ştefan din Fetrova. El a fost călugărit — sub numele de Serafim — şi 
hirotonit arhiereu în Moldova. Probabil pentru a-şi consolida situaţia 
şi a obţine mai uşor recunoaşterea ca episcop din partea noului regim 

habsburgic, Serafim a făcut un drum ia Alba Iulia, pentru a discuta 
cu episcopul unit Atanasie Anghel trecerea sa la uniaţie. Poate voia 

să înfiinţeze o episcopie unită independentă, pentru ea să apere 
Maramureşul atît de calvini, cit şi de episcopii ruteni de la Muncaci. 

Dar la 21 decembrie 1711, nobilii români din Maramureş au protestat 
solemn împotriva încercării lui Serafim «de-a introduce inovaţii împo¬ 
triva legii şi a credinţei lor vechi», declarind că nu-1 mai recunosc ca 
episcop. Au protestat de asemenea la guvern şi reprezentanţii calvini 
din adunarea judeţeană. 

In asemenea împrejurări, Serafim a trebuit să adopte o atitudine mai 
conciliantă faţă de calvini şi astfel, la 16 mai 1713, «nobilul comitat» 
admitea ca el să-şi îndeplinească slujba episcopală şi în viitor. Se pare 
că acest lucru a nemulţumit pe catolici, socotind pe Serafim o piedică 
în calea acţiunii lor prozelitiste {în acelaşi an Serafim era bătut şi rănit 
de un funcţionar al stăpîulrii). 

Astfel, în primăvara anului 1714, episcopul Iosif Hodermarszki din 
Muncuci, însoţit de castelanul cetăţii Hust, au sosit în Maramureş, po¬ 
runcind arestarea episcopului Serafim. A fost aruncat în închisoarea 

de la Hust, de unde a scăpat însă nu peste mult timp. Pînă la finalizarea 
cauzei sale, adunarea judeţeană — formată în mare parte din calvini —• 
a hotărît ca preotul Ionaş din Moisei să fie numit «inspector» al bise¬ 
ricilor româneşti din judeţ s( 10 oct. 1714). Eliberat din închisoare — 
înainte de 19 iunie 1715 — Serafim n-a mai fost recunoscut ca episcop. 
Mai mult chiar, la 9 aprilie 1717, «nobilul comitat» a hotărît din nou 
arestarea lui. 

Dar preoţimea din Maramureş voia să-şi aibă episcopul ei. Aşa 
se face că, în primăvara anului 1715, soborul preoţesc a ales ca episcop 
pe protopopul Andrei din «ieraşul Cosăului». Dar la cererea adunării 
judeţene adresate Guvernului de a întări pe noul ales, s-a primit un 
răspuns negativ. împrejurările erau acum prielnice pentru propagarea 
uniaţiei, aşa că episcopul Ghenadie Bizanczi al Muncaciului a numit 
ca vicar în Maramureş pe Procopie Hodermarszki, fratele fostului 
episcop Iosif, pricinuind multe neajunsuri preoţilor şi credincioşilor 
ortodocşi. 

în 1718, preoţimea ortodoxă din Maramureş a ales ca episcop pe 
Dosoftei Teodorovici, egumen la mînăstirea Uglea, fost vicar episcopesc 
în timpul lui Iosif Stoica. A fost hirotonit, potrivit tradiţiei, în Moldova. 
El a păstorit timp îndelungat, iar prin 1733 se pare că a făcut şi o 
călătorie în Moldova. Cu toate că era înaintat în vîrstă şi aproape orb, 
Dosoftei a hirotonit numeroşi preoţi nu numai pentru Maramureş, ci 

şi pentru parohiile ortodoxe din Transilvania, întrucât, după 1701, Bi¬ 
serica Ortodoxă de aici a rămas fără episcop timp de 60 de ani. A 
avut de îndurat multe necazuri din partea episcopilor de Muncaci, a 

lui Procopie Hodermarszki şi a autorităţilor catolice. La 22 august 1720, 
în urma cererilor lui Bizanczi, împăratul Car ol VI (1711—1740) a pus 
Maramureşul sub jurisdicţia Episcopiei din Muncaci. încercările epis¬ 
copii or uniţi din Transilvania, Ioan Pataehi (1721—1727) şi Inochentie 
Miou (1730—1751), de a pune Maramureşul sub jurisdicţia lor, au rămas 
fără rezultat. Dosoftei a murit în mînăstirea Uglea, probabil în 1739. 

Soborul preoţesc convocat la Sighet de protopopul Ioan Stoica din 
Drăgoieşti, pentru alegerea unui nou episcop ortodox, a fost împie¬ 
dicat de autorităţi să-şi îndeplinească misiunea. Cu toate acestea, o 
însemnare din 1739 îl arăta ca episcop în Maramureş pe Gavriiî din 
Birsana, Deşi nu avem alte ştiri despre el, este neîndoielnic că el şi-a 
desfăşurat activitatea în condiţii vitrege, mai ales că în 1732 comita¬ 
tele «din părţile ungureşti» (Maramureş, Ugocea, Sălaj, Sătmar şi 
Bihor) au fost alipite la Ungaria. Românii din aceste părţi au rămas sub 
ascultarea Episcopiei rutene unite din Muncaci, care îşi trimitea 
vicarii în Maramureş. In scurt timp, majoritatea românilor din Mara¬ 
mureş au fost trecuţi cu sila la uniaţie. 

Concluzii. Din cele expuse mai sus, se desprinde constatarea 
că in secolul ai XVII-lea şi Începutul celui următor, in Maramureş 
au păstorit episcopi ortodocşi români, aleşi de preoţimea de aici. 
Ei erau apoi recunoscuţi de adunarea judeţeană («congregaţia comi¬ 
tatului ») şi de principii Transilvaniei . 

Oblăduirea lor duhovnicească se va ii Întins uneori nu numai 
peste cele aproximativ 50 de sate din judeţul Maramureş, ci şi peste 
credincioşii români din Satu Mare, părţi din Sălaj şi chiar din Hajdu, 
Ugocea ş.a. Aceşti episcopi nu aveau o reşedinţă stabilă, ci şedeau, 
de regulă, intr-una din minâstirile din Maramureş şi comitatele din 
nord : Peri, Uglea, Hust, Moisei, Birsana. în conducerea treburilor 
eparhiei, episcopii erau ajutaţi de protopopii celor trei « ieraşuri » 
şî de «soborul» eparhial, format din mai mulţi asesori (cu trei pro¬ 
topopi, clţiva preoţi şi nobili mireni). Uneori işi întindeau jurisdic¬ 
ţia asupra Maramureşului episcopii ruteni de la Muncaci, sau epis¬ 
copii români de la Vad şi mitropoiiţii din Alba Iulia. De regulă, 
episcopii din Maramureş erau hirotoniţi de mitropoiiţii Moldovei, 
ia Suceava apoi ia Iaşi. Deci, episcopii de Vad şi de Maramureş nu 
pot fi socotiţi «sufragani » ai mitropoliţilor din Alba Iulia, în accep¬ 
ţiunea de azi a cuvintului ; dimpotrivă se observă o subordonare a 
lor faţă de mitropoiiţii Moldovei. 

Se observă dese schimbări ale episcopilor de Maramureş, după 
bunul plac al feudalilor locali sau a adunării judeţene, ba şi aresta¬ 
rea şi întemniţarea lor (Vasile Tarasovici, losif Stoica) şi chiar 
osîndirea unuia ia moarte (Iov Ţirca). In ciuda condiţiilor vitrege 
în care au lucrat, expuşi la atîiea umilinţe şi asupriri din partea 
autorităţilor de stat, episcopii români din Maramureş au izbutit să 
împiedice, pînă către mijlocul secolului al XVIÎI-lea, încercările 
autorităţilor catolice şi mai ales ale episcopilor ruteni uniţi de a 
înstrăina pe credincioşii români de «legea strămoşească ». 

LITERATURA TEOLOGICĂ 
IN ŢĂRILE ROMÂNE 
IN SECOLUL AL XVII-LEA 
ŞI ÎNCEPUTUL SECOLULUI AL XVIII-LEA 


O parte din acest bogat capitol al literaturii române vechi a fost 
înfăţişat în capitolele privitoare la marii ierarhi cărturari din secolul 
al XVII-îea şi începutul celui următor : Varlaam şi Dosoftei ai Mol¬ 
dovei, Teofil, Ştefan, Varlaam, Teodosie, Antim Ivireanul ai Ungro- 
vlahiei, Mitrofan al Buzăului. în cele ce urmează, vom reaminti, pe 
scurt, unele din tipăriturile de importanţă majoră ale acestei perioade, 
apoi vom înfăţişa, mai pe larg, cîfeva din lucrările teologice netipărite, 
scrise îndeosebi ide mireni cu pregătire enciclopedică, deci şi buni 
teologi, adevăraţi deschizători de drumuri în multe ramuri ale culturii 


româneşti. 

Numărul tipografiilor — patronate de domnii şi mitropoliţii Ţării 
Româneşti şi ai Moldovei — a fost în continuă creştere : Cîmpulung 
(1635), Govora (1637), Dealu (1644), Tîrgovişte (1646), Bucureşti (1678), 
Buzău (1691), Snagov (1696), Rîmnic (1705), laşi (1642), Alba lulia 
(1640), Sebeş (1683). Unele din ele au fost trimise de la Kiev (cele de 


la Cîmpulung şi Govora, în timpul lui Matei Bas arab, şi cele de la 
Iaşi, în timpul lui Vasile Lupu), iar mai tîrziu de la Moscova (cea de 
la Iaşi, în 1681, la rugămintea mitropolitului Dosoftei). 

De sub teascurile acestor tipografii, au ieşit la lumină numeroase 
cărţi de slujbă, în româneşte şi slavoneşte, la care se adaugă cele 
în greceşte şi arăbeşte pentru credincioşii din Balcani şi Orientul 
Apropiat. în acest secol, s-a continuat acţiunea de pătrundere a limbii 
române în biserică, întâi prin traducerea şi tipărirea în româneşte a 
rînduielilor tipiconale (sub mitropolitul Ştefan, urmat de mitropolitul 
Teodosie şi de episcopul MMrofan de la Buzău), apoi prin traducerea 

şi tipărirea în româneşte a lecturilor biblice, Apostol şi Evanghelie 
(sub mitropolitul Teodosie), şi r în sfîrşit, prin traducerea şi tipărirea 
întregii slujbe în româneşte (sub Antim Ivireanul şi — independent 
de mişcarea din Ţara Românească — sub Dosoftei al Moldovei). 

In acest secol, se tipăresc primele ediţii integrale ale Noului Tes¬ 
tament (Alba Iulia 1648, Bucureşti 1703) şi ale Bibliei (Bucureşti 1688), 
fără să mai vorbim de ediţiile Psaltirii (Alba Iulia 1651 etc.) sau ale 
Apostolului şi Evangheliei. 

In ce priveşte literatura teologică pripriu-zisă, consemnăm, înainte 
de toate, lucrările cu caracter omiletic. în 1640—1641 s-a retipărit, la 
Alba Iulia, Evanghelia cu învăţătură, după cea a lui Coresi din 1581 
(tradusă de preoţii lane şi Mihai după o colecţie slavă de cazanii, 
care aveau la bază Omiliile patriarhului Calist al Constantinopolului). 
In 1642, s-ia tipărit Evanghelia învăţătoare sau Cazania de la Govora f 
tradusă din slavo-rusă de ieromonahul Silvestru, retipărită peste doi 
ani — cu completări — la mînăstirea De atu. 

în aceeaşi perioadă, mitropolitul Var luam al Moldovei punea 
sub tipar, la Iaşi, Cazania care-i poartă numele (1643), tradusă şi pre¬ 
lucrată după Comoara mitropolitului Damaschin Studitul şi după unele 
cazanii slavone care circulau în manuscris în Transilvania şi Moldova, 
în 1699, a apărut la Alba Iulia un Chiriacodromion cu 81 cazanii, 
avînd la bază textul Cazaniei iui Vaxlaam. 

în Ţara Românească, amintim traducerea unei colecţii de 18 pre¬ 
dici (cazanii) după arhimandritul ucrainean Ioanichie Galeatovschi, 
tipărite la Bucureşti, în 1678, de mitropolitul Varlaam, sub titlul Cheia 
înţelesului . în 1691, fraţii Radu şi Şerban Greceanu tipăreau la Bucu¬ 
reşti cîteva din Mărgăritaiele (cuvîntările) Sfîntului Ioan Gură de Aur. 

Dintre cărţile de învăţătură sau de zidire sufletească tipărite în 
acest secol, amintim Viaţa şi petrecerea siinţilor, în 4 volume, tra¬ 
dusă şi prelucrată de mitropolitul Dosoftei al Moldovei, după izvoare 
greceşti şi slave (Iaşi, 1682—1686). 

în sfîrşit, amintim aici lucrările teologice propriu-zise, fie tradu¬ 
ceri, fie lucrări originale. Jn prima categorie intră lucrarea Şapte 
Taine a Bisericii (Iaşi, 1644), prelucrată de mitropolitul Varlaam -— 
ajutat de logofătul Bustratie — după 'scriitorul grec Taina (Teofan) 
Eleavulkos, carte îndreptată împotriva protestanţilor, care nu recu¬ 
noşteau Sfintele Taine. 

O altă lucrare tradusă din greceşte a fost Manualul împotriva 
schismei papistaşilor al ieromonahului Maxim Peloponezianul, tipărită 
la Snagov, în 1699, sub titlul Carte sau lumină cu drepte dovediri din 

dogmele Bisericii Răsăritului asupra desghinării papistaşilor. Era o 
carte dogmiatică-simbolică, în care erau combătute cele patru puncte 
«florentine». S-a tipărit pentru a se pune în mîna preoţilor şi a cre¬ 
dincioşilor români, mai ales a celor din Transilvania, o carte de apă¬ 
rare a învăţăturilor ortodoxe atacate de catolici. Ieromonahul Ieremia 
Cacavela, profesor la Iaşi şi Bucureşti, dascălul lui Dimitrie Cantemir, 
a tradus în româneşte Tiicuir&a Sfintei Liturghii , tipărită la Iaşi, în 
1697. 

în ce priveşte lucrările teologice originale, reamintim Mărturisirea 
Ortodoxă a lui Petru Movilă, aprobată de Sinodul de la Iaşi din 1642, 
tipărită în greceşte la Amsterdam, în 1667 şi tălmăcită în româneşte de 
logofătul Radu Greceanu, ajutat de fratele său Şerban şi de stolnicul 
Constantin Cantaouzino (Buzău 1691). A doua lucrare originală era 
Răspunsul la Catehismul calvinesc al fui Varlaam, tipărit probabil fa Iaşi, 
în 1645. Ambele lucrări aveau menirea de a apăra învăţăturile ortodoxe, 
prima împotriva acţiunilor prozelitiste catolice din Polonia — dar şi din 
alte ţări — a doua împotriva celor calvine din Transilvania. 

In afară de acestea, s-au făcut mai multe traduceri din Sfinţii Pă¬ 
rinţi — lucrări teologice, ascetice, cuvîntări — majoritatea rămase în 
manuscris (de pildă, Leastviţa Sfântului loan Scărarul, în traducerea lui 
Varlaam, pe cînd era egumen la Secu). Au văzut lumina tiparului numai 
Mărgăritarele Sfântului loan Gură de Aur (Bucureşti, 1691). 

în cele ce urmează ne ocupăm de cîteva din operele teologice origi¬ 
nale din secolul al XVII-lea sau de la începutul celui următor, care n-au 
fost amintite în alte capitole. 

Lucrările teologice ale iui Nicolae Milescu. Marele cărturar 
umanist moldovean Nicolae Miiescu Spătarul (e. 1636—1708), distins 
diplomat, poliglot, filolog, istoric, geograf, etnograf şi memorialist, a fost 
şi un adînc cunoscător al teologiei. După studii la Academia domnească 
de la Iaşi şi la «marea şcoală» a Patriarhiei din Constantinopoi, Milescu 
a fost, rînd pe rînd, grămătic (secretar) al domnitorului Gheorghe Ştefan 
al Moldovei, spătar, pentru scurt timp, în Ţara Românească, capuche- 
haie (reprezentant) al domnitorului Grigorie Ghica la Poartă (1662— 
1664), pribeag prin Apus, întâi la Berlin, apoi alături de fostul său domn 
Gheorghe Ştefan ia Stettin, cu misiuni din partea acestuia la Stockholm 
şi la Paris, din nou în Moldova, apoi la Constantinopoi, de unde, cu o 
scrisoare de recomandare din partea patriarhului Dositei al Ierusali¬ 
mului, s-a îndreptat spre Moscova, fiind angajat în slujba Ministerului 
rus de externe, ca interpret pentru limbile greacă, latină şi română (1671). 
A rămas în slujba ţarilor ruşi până la moarte, încredinţîndu-i-se în 1675— 

1677 o misiune în China, în timpul căreia a scris cunoscutele lucrări ; 
Jurnalul siberian şi Descrierea Chinei. 

în afară de traducerea Vechiului Testament — în care a inclus şi 
lucrarea filozofică Despre raţiunea dominantă sau Pentru singurul ţiito- 
rul gînd , cum a intitulat-o el — spătarul Nicolae Milescu a tradus în 
româneşte, în 1661, pe cînd era în Moldova, Cartea cu multe întrebări 
foarte de folos pentru multe trebi ale credinţei noastre... după Sfîntul 
Atanasie cel Mare al Alexandriei {din lucrările acestuia : Alte cîteva în¬ 
trebări şi întrebările către arhontele Antioh). Este o lucrare apologetică- 
dogmatică, în care căuta să lămurească adevărurile de credinţă privi¬ 
toare la existenţa, fiinţa şi atributele lui Dumnezeu, persoanele Sfintei 
Treimi, întrupare, Sfînta Fecioară Maria, harul divin, natura şi numă¬ 
rul îngerilor, raiul, iadul, căderea diavolilor, păcatele, Sfînta cruce ş.a. 
Analizînd textul grecesc şi traducerea lui Milescu, se poate constata că 
el amplifică textul românesc, acolo unde i se părea că nu era destul de 
limpede, iar pe alocuri adaugă unele lămuriri pentru cetitorii români. 
De pildă, explicînd numele lui Dumnezeu, scria : «Dumnezeu se zice în 
limba grecească T'heos, iară pre limba latinească dens, iară rumâneşte să 
chiamă Dumnezeu, care nume este luat de la letinie, în ce chip şi mai 
jumătate de limba românească luat{ă) de la latini». Deşi traducerea are 
multe scăderi, totuşi, ea îl arată pe spătarul Milescu ca pe un bun cu¬ 
noscător al teologiei, îndeosebi al Sfinţilor Părinţi, un gînditor adînc, 
capabil să lămurească cele mai subtile probleme de apologetică şi dog¬ 
matică ortodoxă. 

A doua lucrare dogmatică-apologetică a lui Nicolae Milescu a fost 
scrisă în 1667 la Stockholm, unde a fost trimis de Gheorghe Ştefan eu o 
misiune pe lingă regele Suediei Carol XI (1660—1697). Lucrarea a fost 
scrisă la rugămintea ambasadorului Franţei în Suedia, marchizul Ar- 
nauld de Pomponne, viitor ministru de externe al lui Ludovic XIV. Acest 
ambasador era nepotul de frate al lui Antoine Arnauld, figură marcantă 
a culturii franceze din secolul al XVII-lea, profesor ;la Sorbona, apărător 
ai teologului olandez Jansenius şi al jansenismului, pe de o parte, îm¬ 
potriva iezuiţilor, pe de alta, împotriva calvinilor. Jansenismul era o 
mişcare religioasă, care-şi are numele de la olandezul Cornelius Jan¬ 
senius (+ 1638), profesor de teologie, apoi episcop de Ypres-Belgia, care 
şi-a expus ideile în cartea intitulată Augustinus (1640). Mişcarea urmă¬ 
rea, între altele, îndreptarea evlaviei şi a credinţei catolice, ridicîndu-se 
îndeosebi împotriva practicilor iezuite. Deşi a fost condamnată de scau¬ 
nul papal şi de regele Franţei, ea s-a răspîndit cu repeziciune în Franţa 
şi Ţările de Jos, avîndu-şi centrul la mînăstirea Port Royal, grupînd în 

jurul ei o seamă de cărturari francezi — clerici şi mireni — ca Blaise 
Pascal (cu Provincialele sale), Racine, Lancelot, fraţii Arnauld şi alţii. 


Antoine Arnauld a purtat o lungă polemică cu pastorul calvin Jean 
Claiude în anumite probleme «teologice «controversate, între care şi aceea 
a prefacerii (transsubstanţierii), Claude susţinînd că Biserica Ortodoxă 
are aceeaşi învăţătură «ca şi calvinii. Pentru a se informa asupra învăţă¬ 
turii ortodoxe despre prefacere, s-au cerut lămuriri — prin ambasadorul 
amintit mai sus — de la patriarhul şi episcopii ruşi, dar nu s-a primit 
nici un răspuns. în astfel de împrejurări, ambasadorul a rugat pe spăta¬ 
rul Nicolae Milescu, aflat în Stockholm, să scrie un scurt tratat dogma- 
tic-apologetiic, în care să expună învăţătura ortodoxă despre prefa¬ 
cerea darurilor. Şi astfel a scris Milescu — în latină şi greacă — lu¬ 
crarea intitulată Enchiridion sive Steila Orientalis Occidentali splen- 
dens, id est sensus Ecclesiae Orientalis, scilicet graece, de transsubstan - 
tione corporis Domini, aUiisque controversiis... (Manual sau Steaua Ră¬ 
săritului strălucind în Apus, adică părerea Bisericii Răsăritene Orto¬ 
doxe despre prefacerea Trupului Domnului şi despre alte controverse...). 
Lucrarea sa a fost trimisă la Paris, unde Antoine Arnauld şi prietenul său 
Pierre Nicole au publicat textul latin în lucrarea lor intitulată La perpe- 
tuitâ de la foi de i'Eglise catholique touchant l’Eucharistie (1669, ed. II, 
Paris, 1704), ca răspuns lui Jean Claude. Scrierea lui Milescu era pre¬ 
zentată «sub titlul: Ecrit d'un seigneur moldave sur la croyance des grecs. 
Cu doi ani înainte, se tipărise la Amsterdam — în greceşte — lucrarea 
altui umanist moldovean, Mărturisirea Ortodoxă a lui Petru Movilă, 
Erau primele opere româneşti tipărite în Apus. 

Lucrarea arată că Biserica creştină a avut de înfruntat în cursul 


veacurilor felurite erezii, pe «oare a ştiut întotdeauna sa le stăvilească. în 
continuare, erau expuse pe scurt unele «din învăţăturile privitoare ia cre¬ 
dinţa, cultul şi obiceiurile Bisericii Ortodoxe, pe care o socotea «păzi- 
toarea icredinţei vechi a apostolilor», stăruind asupra Sfintei Euharistii. 
El scria, între altele, că noi ortodocşii «credem că pîinea şi vinul, prin 
cuvintele Domnului, se schimbă şi se prefac substanţial şi cu adevărat 
în Trup şi Singe, aşa încît, după sfinţire, nu mai rămîne substanţa pîinii 
şi a vinului, ci locul lor, prin voinţa şi lucrarea dumnezeiasca, îl ia 
Trupul şi Sîngele lui Hristos». 

Deşi era o mărturisire de credinţă particulară, neaprobată oficial 
de Biserica Ortodoxă, totuşi lucrarea spătarului Nicolae Milescu despre 
Sfînta Euharistie este una din cele mai valoroase lucrări dogmatice-apo- 
logetice ortodoxe din secolul al XVII-lea. în acelaşi timp, era a treia lu¬ 
crare romanească, din secolul de care ne ocupăm, îndreptată împotriva 

calvinismului (după Mărturisirea iui Petru Movilă şi Răspunsul la Cate¬ 
hismul calvinesc). Remarcăm totuşi că era redactată într-o manieră ire- 
nică, neobişnuită pe acele vremuri. 

Mai amintim aci că, în decembrie 1669, pe cînd se afla la Constanti- 
nopol, cărturarul român întreţinea relaţii cu cercurile diplomatice en¬ 
gleze şi îndeosebi cu pastorul anglican al ambasadei, Thomas Smith, un 
erudit teolog şi orientalist. La rugămintea acestuia, spătarul i-a oferit 
cîteva modele de texte bisericeşti în limba română (alfabetul cirilic şi 
explicarea literelor, rugăciunea Tatăl nostru în româneşte, cu caractere 
cirilice şi cu caractere greceşti, Simbolul credinţei în româneşte, Tatăl 
nostru în slavoneşte, cu caractere slave şi greceşti, apoi Prea Sfîntă Tre¬ 
ime, Sfinte Dumnezeule... în slavoneşte şi greceşte). 

După ce a trecut în Rusia, în 1671, Milescu a compilat sau a «tradus 
în ruseşte cîteva lucrări care tratau şi anumite probleme teologice : 
Aritmologhion (1672), o carte filozofică cu precepte morale şi fapte dis¬ 
parate clasate cu ajutorul cifrelor, Hrismologhion (1673), lucrare cu un 
conţinut istoric teologic, în mare parte tradusă după cartea cu acelaşi 
titlu a teologului grec Paisie Ligaridis, care a activat mult timp în Rusia, 
cu explicarea unora din profeţiile lui Daniil. Unii cercetători îi atribuie 
şi alte «lucrări (Povestire despre isibile, Povestire despre zidirea bise¬ 
ricii Sfînta Sofia din Constantinopol ş.a,), A tradus apoi în slavo-rusă 
lucrarea lui Simeon al Tesalonicului împotriva ereziilor (tipărită în gre¬ 
ceşte la Iaşi, în 1683, tradusă apoi în slavo-rusă şi de mitropolitul Do- 
softei, în Polonia). 

Aşadar, spătarul Nicolae Milescu, socotit de contemporanii săi un 
«vir polyglotus et pereruditus», prin 'lucrările menţionate aci, s-a dovedit 
un mare teolog şi apologet creştin. 

Lucrările teologice ale lui Dimitrie Cantemir. Al treilea umanist 
moldovean care a activat în ultima parte a vieţii în Rusia (după Petru 
Movilă şi Nicolae Milescu) a fost Dimitrie Cantemir (1673—1723). Căr¬ 
turar «de formaţie umanistă şi de reputaţie europeană, elev al «şcolii 
mari» a Patriarhiei de Constantinopol —~ cu profesori formaţi în Univer¬ 
sităţile Apusului, în «deosebi la Padova istoric, geograf, «filozof, muzi¬ 
colog, orientalist, cunoscător al multor limbi străine, Dimitrie Cantemir 
a lăsat posterităţii şi unele lucrări filozofice, în care apar numeroase ele¬ 
mente de teologie ortodoxă, precum şi lucrări teologice. De pildă, Di¬ 
vanul sau gîlceava înţeleptului cu lumea sau giudeţui sufletului cu 
trupul, tipărită la Iaşi, în 1698, în text românesc şi grecesc, era o carte 
de educaţie morală în spirit ortodox, o carte de îndrumare creşti¬ 
nească sau de zidire sufletească, cu o antologie de texte şi de 


PERIOADA A TREIA (SECOLELE XIV-XVIII) 


208 


învăţături luate din Sfînta Scriptură, din filozofii antici şi gîndi- 
torii mai noi. Tema lucrării este raportul dintre om şi lume, prezentat 
sub forma unei dispute sau dialog între lume şi omul înţelept, trup 
şi suflet, materie şi spirit, păcat şi virtute, pe baza celor spuse de Sfîn¬ 
tul Apostol Pavel în Gat. Y, 17. în epoca patristică tema a fost dezbătută 
de Sfîntul Grigorie de Nazianz, Sfîntul Efrem Şirul, iar mai tîrziu de 
Fi-lip Solitarul, scriitor ascetic bizantin din sec. XI (în lucrarea Dioptra), 
de Mihail Choniates în sec. XII (în lucrarea Personificări felurite de 
gîlceavă şi mai ales de judecată), pe care Dimitrie Cantemîr i-a putut 
avea ca model. A putut folosi, de asemenea, unele lucrări teologice şi 
filozofice medievale (Thesaurus biblicus, o lucrare a teologului unita¬ 
rian lituanian Andrei Wissowatius ş.a.). 

Analizînd cuprinsul acestei lucrări, constatăm că Dimitrie Cante- 
mir se situează — în gîndirea sa — între morala creştină şi etica filozo¬ 
fică. Lucrarea are multe elemente profane, adevărurile de credinţă le 
explica sau le apăra cu ajutorul raţiunii, ca un filozof şi nu ca un teo¬ 
log. Detesta izolarea şi asceza predicată de unii scriitori patristici şi post- 
patristici, punînd accentul pe viaţa aceasta şi nu pe cea de dincolo. Cu 
toate acestea, Divanul poate fi considerat şi ca o lucrare de morală creş¬ 
tină şi de spiritualitate ortodoxă românească. 

Lucrarea Sacrosanctae scientiae indepingibilis imago (Imaginea 
ştiinţei sacre, care nu se poate zugrăvi), scrisă în anul 1700, la Constan- 
tinopol, a fost concepută în două volume, din care a redactat numai pri¬ 
mul. Tratează diferite probleme de filozofie şi de teologie : teoria cu¬ 
noaşterii, socotind că izvorul ei este revelaţia divină, originea univei- 
sului, pe care-1 socoteşte creat de Dumnezeu, progresul creaţiei — avînd 
o concepţie deistă ; Dumnezeu nu mai intervine în desfăşurarea vieţii 
universului după creaţie, — problema timpului, noţiunea de timp fiind la 
el echivalentă cu aceea de eternitate a divinităţii, problema liberului ar¬ 
bitru şi a predestinaţiei, pe care caută să le împace. Deci toate problemele 

filozofice pe care le pune caută .să le rezolve în spiritul doctrinei creş¬ 
tine. Se pare că a fost influenţat de filozofia medicului şi alchimistului 
flamand Johan Baptist van Helmont (1577—1644). Forma de expunere 

este aceea a unei convorbiri între Creator şi creatură, într-o formă 
alegorică. 

O altă lucrare, de data aceasta numai de teologie, a fost scrisă în 
perioada şederii sale în Rusia. Se intitulează Loca obscura in Catechisi, 
qaae ab anonyme authore slaveno idiomate edita et Pervoe ucenie oiro- 
kom intitulata est , dilucidata autore Demetrio Cantemirio (Locuri 
obscure în Catehismul tipărit în slavoneşte de un autor anonim sub titlul 



209 


LITERATURA TEOLOGÎCÂ ÎN SECOLUL XVII 


«Prima învăţătură pentru copii», lămurite de...). A fost scrisă în latineşte, 
apoi a tradus-o în ruseşte secretarul său I. llinski. Era un răspuns (245 
pag. ms) la lucrarea lui Teofan Procopovici, episcop de Pskov, mai tîr- 
ziu arhiepiscop al Novgorodului şi preşedinte al noului sinod dirigent 
al Bisericii ruse, tipărită în 1720, sub titlul menţionat mai sus, avînd ca 
model catehismele protestante ale vremii ( întîia învăţătură a, apărut şi 
la Rîmnic, în trei ediţii: 1726 slavo-română, 1727 şi 1734 slavă). Cărtu¬ 
rarul moldovean lămureşte învăţăturile ortodoxe interpretate greşit de 
Teofan Procopovici —■ influenţat de protestanţi — făcînd obiecţiuni şi 
asupra planului Catehismului şi a felului în care era prezentat 
materialul. 

: Analizînd răspunsul dat de Cantemir, ne impresionează, în primul 
rînd, larga sa informaţie teologică. El redă o mulţime de citate biblice 
şi patristice, rugăciuni şi imne din cărţile de cult (Octoih, Ceaslov, Aca¬ 
tist), hotărîri ale Sinoadelor ecumenice ş.a., care-1 arată ca un adine cu¬ 
noscător al teologiei cu toate ramurile ei (dogmatică, morală, liturgică 
etc.). De notat şi faptul că el se situează pe poziţia de apărător al doc¬ 
trinei şi al tradiţiilor Bisericii Ortodoxe faţă de învăţăturile luterane, 
calvine şi catolice. 

în sfîrşit, amintim aci şi Sistema religiei mahomedane, scrisă tot 
în Rusia, în latineşte, tradusă apoi în ruseşte şi tipărită la Petersburg în 
1722, care ar putea fi socotită prima lucrare care se ocupă de doctrina 
altor religii, scrisă de un român. 

Deşi nu se ridică la valoarea lucrărilor sale istorice (Descripţia 
Moldaviae, Hronicul vechimii romano-moldo-vlahilor , Istoria imperiu¬ 
lui otoman etc.), lucrările menţionate mai sus îl aşează pe Dimitrie Can¬ 
temir printre premergătorii teologiei ortodoxe româneşti. 

Alţi cărturari români cu preocupări teologice. în afară de aceşti 
doi mari umanişti moldoveni, în sec olul ai XVII-iea întîlnim şi alţi căr¬ 
turari, în Ţara Românească şi în Transilvania, care au îmbogăţit lite¬ 
ratura noastră bisericească cu felurite lucrări, unele tipărite, dar cele 
mai multe rămase în manuscris. 

Un umanist care a sprijinit mişcarea culturală a vremii sale —- şi 
implicit literatura teologiică-biserioeaiscă de la noi — a fost logofătul 
Udrişte Năsturel (c. 1596—1659), fratele doamnei Elina, soţia lui Matei 
Basarab. Pe lîngă unele versuri slavone şi predoslovii !la cîteva din căr¬ 
ţile tipărite în timpul domniei acestuia, de la Udrişte Năsturel am rămas 
două traduceri. Astfel, a tradus din latineşte în slavoneşte opera asce¬ 
tică medievală De imitatione Christi a călugărului Thomas a Kempis 
{Thomas Hamarken van Kempen, lingă Koln, c. 1380—1470). A fost ti- 

părită la Dealu r în 1647. Avea cîteva versuri de laudă către domn şi o 
prefaţă către mitropolitul Varlaam al Moldovei (în aceasta arăta, între 
altele, «înrudirea» dintre limba română şi cea latină). Traducerea lui a 
avut o largă răspîndire la popoarele slave. 

A tradus apoi, în româneşte, cunoscutul roman popular Viaţa sfinţi¬ 
lor Varlaam şi Ioasaf (1649). A rămas în manuscris, făcîndu-se apoi nu¬ 
meroase copii, care au avut o circulaţie destul de largă. 

La începutul secolului al XVIII-lea, Ştefan şi Radu Brîncoveanu, fiii 
domnitorului, au alcătuit şi tipărit, în greceşte, cîteva panegirice (la 
Sfîntul Ştefan, Sfîntul Constantin ş.a.). 

Un alt cărturar român cu preocupări teologice-bisericeşti a fost Teo¬ 
dor Corbea, fiul preotului Ion Corbea de la biserica Sfîntul Nicolae din 
Şchei (călugărit la Sinaia, sub numele de Iosif), cu studii în Rusia, logofăt 
pentru limba latină la Curtea lui Constantin Brîncoveanu, trecut mai tîr- 
ziu în slujba ţarului Petru cel Mare, împreună cu fratele său mai mare, 
David. Acest Teodor Corbea a scris un Lexicon latino-român (Dictiones 
latinae cum valachica inîerpretatione), primul de acest fel în literatura 
română, la cererea episcopului Mitrofan al Buzăului {tradus după Lexi¬ 
conul latino-maghiar al lui Albert Molnâr, Nurnberg, 1604 şi 1711, Hei- 
delberg, 1721). O altă operă de mare însemnătate pentru noi este Psal¬ 
tirea în versuri, alcătuită după aşezarea în Rusia şi închinată ţarului 
Petru cel Mare. Sînt versificaţi toţi cei 150 de psalmi. Ca şi la Dosoftei, 
se resimte influenţa poeziei populare, deşi foloseşte o mare varietate de 
versuri (de la 5 la 13 silabe), într-o limbă vie, populară. Psaltirea a fost 
dăruită de el însuşi bisericii Sfîntul Nicolae din Şchei, în anul 1725 (azi 
se află în Biblioteca Universităţii din Cluj-Napoca). 

Consemnăm şi faptul că în Transilvania circulau unii psalmi versifi¬ 
caţi în româneşte, traduşi după cîntările calvine. Aşa au fost psalmii co¬ 
piaţi cu litere latine şi ortografie maghiară de Mihail Halici tatăl, Psalti¬ 
rea în versuri copiată de Ioan Viski din Sîntămăria Orlea (jud. Hune¬ 
doara), în 1697, cu 35 de psalmi traduşi după Francisc David şi Grigore 
Szegedy, iar restul după Albert Molnar Szenczi. 

Un alt scriitor pe care trebuie să-l amintim în Transilvania a fost 
Gheorghe Brancovici (1645—1711), fratele mitropolitului Sava, autorul 
unei «istorii a sud-estului european», pe care a intitulat-o Cronica slo- 
veanilor, Iîirioului, Misii cei din sus şi cei din jos, tscrisă în româneşte, 
la curtea lui Şerban Cantacuzino (1687). Mai tîrziu, a prelucrat-o şi a dez¬ 
voltat-o în limba sîrbă, în timpul celor 22 de ani pe care i-a petrecut în 
temniţele Habsburgilor. în afară de această operă istorică, au mai rămas 
de la el trei texte cu conţinut bisericesc, în româneşte (păstrate azi la 

Belgrad) : o Carte de rugăciuni, un Catehism şi un text intitulat Câtrâ 
adevăraţii călători. Catehismul, în 44 de capitole, era o replică ortodoxă 
la acţiunea prozelitista calvină şi catolică. Din ultimul text s-au păstrat 
numai 13 paragrafe, în care sint cuprinse o serie de sfaturi privitoare la 
«călătoria» omului în această lume, pentru a-1 călăuzi pe calea înţelep¬ 
ciunii şi a-1 feri de ispite, cu indicarea unor texte biblice potrivite. 

Preoţi şi călugări cu preocupări istorice şi literare. Prima istorie 
universală în româneşte a fost tradusă în anul 1620 — din îndemnul epis¬ 
copului Teofil al Râmnicului, viitorul mitropolit — de călugărul Mihail 
Moxa sau Moxaîie de la mănăstirea Bistriţa din Oltenia, cel care, două 
decenii mai tîrziu, va traduce Pravila cea Mică, tipărită la Govora (1640), 
Era un Cronograf, adică o istorie a lumii de la crearea ei pînă în anul 
1489, prelucrat după lucrări similare bizantino-slave. în cea mai mare 
parte, Cronograful său era tradus — pe alocuri prelucrat — după Cronica 
bizantinului Constantin Manasses, scrisă în greceşte, în versuri, în se¬ 
colul al Xll-lea şi tradusă în medio-bulgară în secolul al XlV-lea. Mihail 
Moxa a cunoscut numai versiunea slavă a cronicii bizantine — făcută 
în proză, cu omisiuni şi adăugiri faţă de original —■ care slujise ca model 
stilistic şi cronicarilor moldoveni din secolul precedent (Macarie, Efti- 
mie şi Azarie). El a folosit însă şi trei cronici slave. Compilatorul 
român a încercat o aşezare a ştirilor istorice luate din izvoarele amin¬ 
tite, în ordine cronologică, unitară. In plus, a introdus şi unele date pri¬ 
vitoare la istoria românilor (de pildă, luptele lui Mircea cel Bătrîn împo¬ 
triva turcilor conduşi de Baiazid ş.a.). 

Contemporanii săi, ieromonahii Meletie Macedoneanul, Ştefan din 
Ohrida, Silvestru şi Melchisedec au adus o contribuţie de seamă la tra¬ 
ducerea şi tipărirea de cărţi în limba română (de slujbă, teologie, juri¬ 
dice), în timpul domniei iui Matei Basarab. 

în Transilvania, protopopul Vasiie de la biserica Sfîntul Nicolae din 
Şcheii Braşovului (Ţ 1659) a redactat prima Cronică românească din 
Transilvania, între anii 1628—1633, deci anterioară cucîţiva ani Letopise¬ 
ţului lui Grigore Ureche. Originalul nu s-a păstrat, ci numai o variantă, in¬ 
clusă într-o Istorie a bisericii Sfîntul Nicolae, scrisă în secolul următor, 
de Radu Tempea, precum şi o versiune germană. Autorul era descenden¬ 
tul unei străvechi familii preoţeşti, fiu al învăţatului protopop Mihai, 
colaboratorul diaconului Coresi. Cronica protopopului Vasiie cuprinde 
ştiri din perioada 1392—1633, mai mult de interes local: zidirea bisericii 
Sfîntul Nicolae din Şehei, şirul preoţilor, cu isourte ştiri din viaţa lor, 
legăturile bisericii cu domnii munteni şi moldoveni, campaniile militare 

ale lui Mihai Viteazul şi Radu Şerban în Transilvania. Din paginile cro¬ 
nicii se desprinde deci şi ideea de unitate naţională românească. -. 

Întîlnim, în acest secol, un călugăr cu preocupări lingvistice, pe 
Mar darie Cozianul, autorul unui Lexicon siavo-românesc (1649), lucrat 
pe baza Lexiconului slavo-rusesc al românului Pamvo Berîndă, tipărit la 
Kiev în 1627 (un alt Lexicon slavo-român a alcătuit dascălul Staicu din 
Tîrgovişte, căruia i se datorează şi prima Gramatică românească, după 
modelul celei slavone a lui Meletie Smotriţki). 

Copişti de manuscrise româneşti. Ca şi în secolele precedente, întâl¬ 
nim şi în acest răstimp numeroşi copişti de manuscrise. Trebuie să reţi¬ 
nem faptul că numărul manuscriselor slave este în continuă scădere. Se 
remarcă doar, la începutul secolului, activitatea desfăşurată la mănăsti¬ 
rile Dragomirna, sub îndrumarea lui Anastasie Crimca, şi la Moldoviţa, 
sub îndrumarea episcopului Efrem al Rădăuţilor, de care ne-am ocupat 
în alt capitol. 

în schimb, a crescut în mod simţitor numărul manuscriselor în limba 
română copiate de călugări, în mănăstiri, dar şi de numeroşi preoţi de mir, 
pentru nevoile lor liturgice, omiletice şi pastorale. Este vorba de ma¬ 
nuscrise liturgice (cărţi de cult), teologice (cazanii, vieţi de sfinţi etc.) şi 
cărţi populare (Varlaam şi Ioasaf, Alexandria etc.). într-un alt loc, am 
înfăţişat activitatea cunoscuţilor preoţi copişti Grigorie din Mâhaci (sfîr- 
şitul sec. XVI — începutul sec. XVII) şi Ioan din Slnpetruî Hunedoarei 
(începutul sec. XVII), aşa că nu mai stăruim asupra lor. 

Din numărul, destul de ridicat, al celor din secolul XVII, pomenim 
doar cîţiva preoţi de mir din părţile Bihorului, care au desfăşurat o acti¬ 
vitate deosebit de rodnică. Faptul că în părţile de vest ale ţării s-a găsit 
un număr mult mai mare de manuscrise, în comparaţie cu celelalte ţinu¬ 
turi româneşti, ise explică prin aceea că în locurile respective n-a existat 
niciodată o tipografie, care să satisfacă trebuinţele bisericilor şi ale preo¬ 
ţilor români de aici. între copiştii din părţile Bihorului se numără preotul 
Mihai din Topa, diacul Ion din Pociovelişte, preotul Gavriîă din Saca, 
preotul Giurgiu din Lunca Sprie, preotul Florea din Cristelec-Sălaj etc. 
De la popa Ursu — fost un timp în Cotiglet — care a activat între anii 
1660-1690 — se cunosc patru manuscrise : două Molitvelnice şi două 
Cazanii. Intre acestea, de o importanţă majoră este Cazania copiată în 
1680, în Cotiglet, în epilogul căreia preciza că a «scris-o» după «păuce- 
nia lui Io Alixandru Vodă din Ţara Moldovei», identificat cu Alexandru 
Lăpuşneanu. Aceasta înseamnă că în Transilvania circulau manuscrise 
de cazanii româneşti, folosite în Moldova înainte de apariţia Cazaniei 
lui Varlaam din 1643. 

Un copist cu o activitate mult mai bogată a fost preotul Pâtru, o 
vreme paroh în Tinaud, care a activat între anii 1673-—1695. Se cunosc de 
la el 17 manuscrise : o Cazanie {după una rusească, probabil după cea 
tipărită la Kiev în 1637), cinci Molitvelnice, un Liturghier (deosebit de 
Coresi şi de Dosoftei), trei manuscrise cuprinzând Ceaslovul şi Octoihuî 
ete. în manuscrisele menţionate, se resimt şi unele influenţe calvine, ex¬ 
plicabile, dacă ne gîndim la puternica acţiune prozelitistă calvină desfă¬ 
şurată în Bihor. 

Către sfîrşitul secolului XVII şi primele două decenii ale celui urmă¬ 
tor a activat în Hunedoara, Bihor, Arad şi Banat copistul moldovean 
Vasile Sturze. în centrul Transilvaniei,un copist cu activitate deosebită 
a fost preotul Mihai — pe la mijlocul secolului XVII — de la care au 
rămas mai multe manuscrise liturgice (4 se păstrează în Biblioteca mi¬ 
tropolitană din Sibiu, altul în Biblioteca Academiei). 

Un dascăl transilvănean trecut în Moldova, Toadei din Feldru {jud. 
Bistriţa-Năsăud), a întocmit o cuvîntare funebră, în româneşte, rostită 
în 1639, la înmormântarea jupînesei Sofronia, soţia logofătului Pătraşcu 
Ciogolea din Calafindeşti-Suceava. în cuvîntarea lui, răspîndită în copii 
în manuscris, vorbea despre moarte şi zădărnicia vieţii, inspirîndu-se, 
poate, din Sfîntul loan Gură de Aur. 

Concluzii. Perioada de care ne-am ocupat a fost cea mai fe¬ 
cundă în ce priveşte alcătuirea şi tipărirea de lucrări teologice origi¬ 
nale, Marii ierarhi cărturari care au trăit acum au tipărit o seamă de 
cărţi de cult, precum şi cărţi teologice, traduse, prelucrate sau întoc¬ 
mite de ei înşişi. Mitropolitul Petru Movilă, la care se adaugă compa¬ 
trioţii lui de reputaţie europeană, Nicolae Milescu şi Dimitrie Cânte- 
mir, au întocmit primele lucrări teologice care s-au bucurat de râspîn- 
dire şi apreciere în afara hotarelor ţârii. 

Intre preoţii de mir din Transilvania şi între călugării din Ţara 
Românească şi Moldova s-au remarcat şi cîteva figuri de cărturari 
modeşti, care au tradus, au compilat sau au copiat felurite lucrări is¬ 
torice, teologice şi moralizatoare, pentru trebuinţele lor sufleteşti sau 
ale credincioşilor lor. 

MÎNĂSTIRILE DIN ŢARA ROMÂNEASCĂ ŞI MOLDOVA 

ÎN SECOLUL AL XVII-LEA 
ŞI ÎNCEPUTUL SECOLULUI AL XVIII-LEA. 

VIAŢA MONAHALĂ 


Trebuie să subliniem de la bun început că secolul al XVII-lea este 
cel mai bogat sub raportul ctitoriilor. Se ridică numeroase mînăstiri şi 
biserici de către domnii celor două ţări, de mitropoliţi şi episcopi, de 
mari dregători, de călugări şi preoţi de mir, de negustori şi credincioşi 
de rînd. între marii ctitori de lăcaşuri sfinte, reţinem numele lui Miron 
Barnovschi, Matei Basarab, Vasile Lupu, Şerban Cantacuzino, Constan¬ 
tin Brîncoveanu, al mitropoliţilor Anastasie Crimca al Moldovei, Ştefan, 
Varlaam şi Teodosie ai Ungrovlahiei, al episcopilor Serafim şi Ştefan 
ai Rîmnicului, al marelui spătar Mihai Cantacuzino etc. 

De regulă, mînăstirile ctitorite de aceştia erau clădiri mari, din piatră 
uneori înconjurate de ziduri de apărare. Ctitoriile preoţilor, călugărilor şi 
credincioşilor de mir erau mai cu seamă aşezări sihăstreşti, în locuri re¬ 
trase, durate din lemn, încît multe din ele au dispărut în decursul vremii. 
Toate mînăstirile erau înzestrate cu danii bogate (moşii, păduri, munţi, 
vii, iazuri cu peşte, prisăci), hărăzite mai ales de ctitori, dar şi de domnii 
ţării şi de unii credincioşi, la care se adăugau felurite scutiri de dări, 
sare din ocnele ţării, uneori danii anuale din vistieria ţării, oferite de 
domni. Numărul mînăstirilor închinate Locurilor Sfinte era în continuă 
creştere, fapt care a produs nemulţumiri în rîndul clerului şi credincio¬ 
şilor români, din pricina multelor abuzuri ale egumenilor şi călugărilor 
greci trimişi să le administreze. 

Vom consemna, în cele ce urmează, cîteva din numeroasele mînăs¬ 
tiri ale Ţării Româneşti şi ale Moldovei ridicate în acest secol. Se înţe¬ 
lege că, pe lînga acestea, şi-au continuat existenţa şi marile mînăstiri 
ridicate în secolele anterioare, cărora li s-au făcut diferite renovări sau 
îi s-au adăugat noi clădiri. 

Mînăstirile din Ţara Românească. In acest secol a trăit cel mai mare 
ctitor de lăcaşuri sfinte din trecutul poporului nostru, domnitorul Matei 
Ba-sarab (1632-1654). Se cunosc aproape 40 de mînăstiri şi biserici ridicate 
sau refăcute de el din temelie. De aceea, Radu Popescu scria în Cronica 
sa că «Matei viind în scaun, altă grijă nu avea, ci făcea mînăstiri pretu¬ 
tindeni şi biserici întru lauda lui Dumnezeu, cari să văd pînă acum. Că 
pînă la acest domn puţine zidiri au făcut domnii cei mai dinainte ; iar 
Matei Vodă au înfrumuseţat ţara cu tot fealiul de zidiri : mînăstiri, be- 
searici, case domneşti, care să pomenesc şi pînă astăzi». 

Astfel, Matei Basarab este ctitorul mînăstirilor : Ar nota, în Munţii 
Vîleii (1633-1636), pe docul unei aşezări mai vechi, în care a fost îngropat 
împreună cu soţia sa, doamna Elina, Sadova (jud. Dolj), refăcută din 
temelie, pe locul unei biserici de lemn a boierilor Craioveşti, Căldăruşani 
(jud. Ilfov, 1637—1638), aşezată într-o poziţie foarte pitorească, înconju¬ 
rată din trei părţi de un lac, una din cele mai monumentale mînăstiri 
ctitorite de Matei Vodă, Mâxineni (fostul jud. Rîmnicul Sărat), ridicată 
înainte de 1637, pe locul unei biserici mai vechi din nuiele, distrusă în 
cursul primului război mondial, Plâtâreşti (jud. Ilfov, 1646), Strehaia 
(jud. Mehedinţi, 1645), Cornâţel (1648, acum biserică de mir în satul 
M în ăs t ir ea -1 lfov), Negoeşti (jud. Ilfov, 1648—1649), Brebu (jud. Prahova), 
schiturile Bărbăteşti (jud. Dîmboviţa, 1645—4646) şi Pinul (jud. Buzău, 
1647—1648), pe docul unuia din lemn, din secolul XVI. A rezidit apoi mă¬ 
năstirile Adormirea sau Negru Vodă din Cîmpulung (1635—1636), Plum¬ 
buita, în apropierea Bucureştilor (1647), Brîncoveni (jud. Olt), ctitoria 
boierilor Craioveşti, Cirnul (jud. Buzău, existentă din secolul XVI), Drâ- 
găneşti din Roşiorii de Vede (refăcută împreună cu rudele sale Diicu 
Buicescu spătarul şi Drăguşin Deleanu paharnicul, în 1647). A refăcut bi¬ 
serica Mitropoliei din Tîrgovişte, turnul-clopotniţă şi chiliile de la bise¬ 
rica lui Neagoe de ia Argeş, a isprăvit mînăstirea Slobozia (jud. Ialo¬ 
miţa), începută de postelnicul Ienache, clădirile din incinta de la Tis- 
mana şi de la Govora şi altele. 

De asemenea, a zidit catedrala episcopală din Buzău (1649), exis¬ 
tentă pînă azi (cu schimbările impuse în urma unor distrugeri) şi a re¬ 
făcut catedrala episcopală din Rimnic. La acestea se adaugă şi cîteva bi¬ 
serici de mir : Sărindar şi Sfinţii Apostoli Petru şi Pavei din Bucureşti 
(prima, demolată în 1896), Sîintul Dumitru din Craiova (rezidită în 1651, 
pe locul actualei catedrale mitropolitane), Sfinţii împăraţi (fostă Sfîntul 
Nicolae, 1650—1651) şi Sf intui Nicolae — Androneşti (refăcută în 1653), 
amîndouă în Tîrgovişte, Sfinţii Apostoli din Ploieşti (1639), Sfîntul Pro- 

copie din Gherghiţa — Prahova (1641), Sfîntuî Gheorghe din Piteşti (re¬ 
făcută), Intrarea în biserică din Caracal (refăcută) ş.a. 

In afara hotarelor ţării a ridicat mînăstirea Soveja sau Dobromirna 

(jud. Vrancea) în 1644—1645, în urma împăcării sale cu Vasil-e Lupu, 
biserica din Turnu Roşu (fost Porceşti, jud. Sibiu), în 1653, bisericile 
din Sviştov şi Vidin, în Bulgaria -şi biserica Sf intui Mihaii Sinadon din 
Marea Lavră de la Muntele Athos. 

După pilda domnitorului, o seamă din dregătorii săi au ridicat mai 
multe lăcaşuri de închinare pe tot cuprinsul Ţării Româneşti. Astfel, so¬ 
ţia sa, doamna Elina, a ridicat biserica din Herâşti (Fierăşti) —■ Ilfov, în 
1643—1644 şi a refăcut mînăstirea Siătioareie din Ocnele Mari, iar fra¬ 
tele ei Udrişte Năsturel — biserica zisă a Tîrgulul din Tîrgovişte. Ma¬ 
rele vornic Preda Brîncoveanu, bunicul viitorului domn Constantin,, a 
ctitorit mînăstirea Dintr-un lemn (jud. Vîlcea), pe locul celei vechi din 
lemn, de la sfîrşitul secolului XVI sau începutul celui de al XVII-îea 
şi a refăcut mînăstirea Gura Motruiui sau Motru (jud. Mehedinţi), cti¬ 
toria marelui logofăt Harvat, de la începutul secolului XVI. Constantin 
Cantacuzino postelnicul şi ginerele său Pană Filipescu spătarul au cti¬ 
torit biserica Adormirea din Filipeşti-Tîrg (1641—1642) şi au refăcut 
mînăstirea Mărgineni, pe Valea Prahovei (1646), numită şi mînăstirea 
de la Cricov sau a lui Drăghici vornicul (după primul ei ctitor) Marele 
comis Radu Cîndescu şi fraţii săi au refăcut din piatră mînăstirea Bradu 
(jud. Buzău, 1640—1641). Marele vornic Dragomir a ridicat mînăstirea 
Piâviceni (jud. Teleorman, 1646—1649), logofătul Danciu Pîrîianu a re¬ 
făcut mînăstirea Polovragi (jud. Gorj, 1647—1648), slugerul Dumitru Fi-, 
lişanu — schitul Crasna din Gorj (1636), marele căpitan de dorobanţi 
Buliga a refăcut mînăstirea Topoiniţa (jud. Mehedinţi) etc. 

Desele schimbări de domnie din a doua jumătate a secolului au dus 
la scăderea numărului ctitoriilor voievodale. Amintim totuşi ctitoriile 
lui Constantin Şerban Basarab (1654—1658) : biserica din Dobreni- Ilfov, 
ridicată în 1646, pe cînd era mare spătar, iar mai tîrziu biserica cu hra¬ 
mul Sfinţii împăraţi Constantin şi Elena din Bucureşti (1656—1658), is¬ 
prăvită de urmaşii săi Gheorghe Ghica, Grigorie Ghica şi Radu Leon, 
care în 1668 a devenit catedrală mitropolitană. Soţia lui Constantin 
Vodă, doamna Bălaşa, a ctitorit schitul Păuşa lîngă Cozia şi a refăcut 
biserica Sfînta Vineri din Tîrgovişte. După ce a pierdut scaunul dom¬ 
nesc, Constantin Şerban a ridicat o biserică în Tinâud (Bihor) şi alta la 
mînăstirea Sîîntul Nicolae din Muncaci (1661). 

Gheorghe Ghica (1659—1660) a început zidirea mînăstirii Sfmta Trei¬ 
me din Cerneţi (jud. Mehedinţi), isprăvită de Grigorie Ghica (1660— 

1664 şi 1672“1673). Cel din urmă a mai ridicat biserica Adormirea din 
Dragoslavele (jud. Argeş, 1661), mînăstirea Sfîntui Ioan din Focşani 
(1663—1664) şi schitul Fedelesciori (jud. Vîlcea), isprăvit de mitropoli¬ 
tul Varlaam. 

Şerban Vodă Cantacuzino (1678—1688), pe cînd era mare postelnic, 
a ridicat biserica din Drăgăneşti — Prahova, iar ca domn, mînăstirea 
Cotroceni de lingă Bucureşti {1678) şi a refăcut biserica lui Neagoe Ba- 
sanab de la Argeş. Soţia sa, doamna Maria, a ridicat biserica numită a 
Doamnei, din Bucureşti (1683). 

Dintre ctitoriile marilor dregători din a doua jumătate a secolului 
pomenim : mînăstirea Jitianu de lingă Craiova, refăcută de vistierul 
Ghinea Brătăşanu şi vistierul Udrişte (1654—1658), mînăstirile Cornet 
(sau din Lovişte) şi BăjeştF Muscel, amîndoua ridicate de marele vornic 
Mareş Băjescu (1666), schitul Vărzăreşti — Rm. Sărat de Radu Vărzaru 
mare urmaş, schitul Budişteni — Muscel de logofătul Stanciu Budişteanu, 
devenit Ştefan monahul, schitul Lespezi — Prahova de Drăghici Can¬ 
tacuzino spătarul şi Pîrvu Cantacuzino stolnicul, mînăstirea Aninoasa 
— Muscel de clucerul Todoran, devenit Teodosie monahul, mînăstirea 
Bâbeni — Rm. Sărat de Necula Dedulescu căpitanul şi Matei Bagdat 
căpitanul, biserica din Lădeşti — Dîmboviţa de logofătul cronicar Stoi¬ 
ca Ludescu etc. 

Cîteva schituri au fost ridicate de vlădicii ţării sau de alţi slujitori 
ai Bisericii. De pildă, mitropolitul Ştefan a ridicat bisericile din Grâ- 
meşti — Pietreni şi Rîmeşti — Vîlcea, mitropolitul Varlaam, schiturile 
Trivaie de lîngă Piteşti şi Turnu. de lingă Călimăneşti şi a isprăvit schi¬ 
tul Fedelesciori, mitropolitul Teodosie a ridicat schitul Cetăţuia din Rîm- 
nicul Vîlcea şi a refăcut biserica Sflntu.1 Gheorghe din acelaşi oraş, 
episcopul Serafim al Rîmnicului, schitul Strihareţ — Slatina, episcopul 
Ştefan al Rîmnicului, schitul Sârăcineşti — Vîlcea, Grigorie al Buzăului, 

schitul Goleşti — Argeş, iar Mitrofan al Buzăului, schitul Bonţeşti. 

Alte biserici şi schituri erau ridicate de credincioşi din popor sau 
de preoţi şi călugări. De pildă : biserica Negustori din Buzău, de către 
negustorul Badea Obredi, schitul Murgaşi — Dolj, de Ilie din Murgaşi, 
devenit Isaia monahul, schitul Panaghia — Sălcuţa din Dolj, de mona¬ 
hul Paîsie, schitul Văleni — Argeş, de călugărul Zaharia Grădişteanu, 
mînăstirea Vălenii de Munte de un Hagi Stoian şi soţia sa (în 1680, în¬ 
chinată mînăstirii Cotroceni). 

Ctitoriile lui Constantin Brîncoveanu. în cei peste 25 de ani de dom¬ 
nie, Constantin Vodă Brîncoveanu, urmînd pilda înaintaşilor săi, a ridi¬ 
cat din temelie cîteva biserici şi mînăstiri, a refăcut pe cele vechi şi a 

hărăzit tuturora danii bogate. încă pe cînd era boier, a zidit doua bise¬ 
rici pe moşiile sale : una la Potîogî (jud. Dîmboviţa), în 1683, şi alta la 
Mogoşoaia, lingă Bucureşti, isprăvită în 1688, cu o lună înainte de a 
ajunge domn. 

în 1690, deci în al doilea an de domnie, a pus temelia mînăstirii 
Hurezi sau Horezu (jud. Vîlcea), cu hramul Sfinţii împăraţi Constantin 
şi Elena, în apropierea unui fost schit. Este cel mai vast ansamblu de 
arhitectură medievală păstrat în Ţara Românească. Mînăstirea a fost lu¬ 
crata cu o măiestrie deosebită, înconjurată cu ziduri şi turnuri de apă¬ 
rare, ea o cetate, avînd, pe lingă biserica principală, alte cîteva schituri şi 
paraclise, toate împodobite cu zugrăveli de către cei mai iscusiţi meş¬ 
teri ai vremii. Aşa au fost: paraclisul făcut de domn (1697), schitul Sfin¬ 
ţii Apostoli făcut de egumenul îoan, schitul Sfintul Ştefan , de Ştefan, fiul 
domnitorului ţi703), schitul Sfintul Ioan Botezătorul (azi în ruine), boî- 
niţa f ctitorită de doamna Maria (1696—1699). Biserica mare a fost tîrno- 
sită la 8 iulie 1693, de către mitropolitul Teodosie, înconjurat de un 
mare sobor de arhierei şi preoţi, în prezenţa domnului şi a familiei sale, 
deşi lucrările de construcţie s-au isprăvit abia în 1697. 

Mînăstirea a primit din partea ctitorului numeroase danii : moşii, 
mori, vii, felurite venituri şi scutiri, odoare, încît a ajuns una din cele 
mai bogate mînăstiri ale Ţării Româneşti. A rînduit în fruntea ei ca egu¬ 
men pe arhimandritul Ioan, care a cîrmuit-o cu vrednicie aproape 30 
de ani. Gîndul evlaviosului ctitor a fost ca mînăstirea Hurezi să fie loc 
de îngropare pentru el şi întreaga familie, dar, din nefericire, a fost în¬ 
gropată aici o singură fiică. 

Tot în Oltenia a mai ridicat două noi lăcaşuri de închinare : mînăs¬ 
tirea Mamul (jud. Vîlcea, 1696) refăcută din temelie, din piatră, pe locul 
celei vechi, din lemn, ctitorită de Buzeşti şi înnoită de mama sa Stanca, 
şi mînăstirea Brîncoveni, în care era îngropat tot neamul său, unde a 
reclădit o biserică, pe locul celei vechi a boierilor Craioveşti, refăcută 
de Matei Basarab. 

în Bucureşti a ctitorit trei biserici, tot pe locul altora mai vechi ; bi¬ 
serica Sfintul Ioan Grecesc (1703—1704, azi demolată), biserica mînăs¬ 
tirii Sfintul Sava şi biserica mînăstirii Sfintul Gheorghe Nou . La aceasta a 
construit şi chilii noi, case pentru egumen şi pentru patriarhul Ierusa¬ 
limului, căruia îi era închinată. Biserica Sfîntul Gheorghe Nou era una 
din cele mai izbutite realizări ale artei brîncoveneşti. A fost sfinţită 
la 29 iunie 1707 de către patriarhul Hrisant al Ierusalimului, înconjurat 
de şapte mitropoliţi şi alţi numeroşi preoţi şi călugări. Aici au fost a- 
şezate şi osemintele ctitorului, în anul 1720 (în 1847, biserica a ars, fiind 

reclădită, încît seamănă prea puţin cu aceea pe care o zidise el). 
In 1706 a zidit o biserică în Doiceşti (jud. Dîmboviţa). împreună cu 
unchiul său, spătarul Mihai Cantacuzino, a ridicat o mînăstire în Rîm- 
nicul iSărat, cu hramul Adormirea Maicii Domnului, închinată Muntelui 
Sinai. 

în afară de aceste biserici, ridicate în întregime de binecredincio- 
sul domn, el a mai făcut o seamă de îmbunătăţiri sau prefaceri la nume¬ 
roase altele : mînăstirile Cozia, Arnota, Bistriţa, Strehaia, Sadova, Gura 
Motrului, Dintr-un lemn, Argeş, Dealu, Snagov, biserica domnească şi 
biserica Sfîntul Dumitru, amîndouă în Tîr.govişte şi altele. 

în Transilvania a zidit o frumoasă biserică ia Făgăraş (1697—1698), 
una în Ocna Sibiului (probabil pe locul celei din timpul lui Mihai Vitea¬ 
zul), precum şi mînăstirea Sîmbăta de Sus (în Ţara Făgăraşului, înainte 
de 1701), care dăinuiesc pînă azi. în Constantinopol, a zidit biserica Sfîn- 
tul Nicolae din Ga lat a, la mînăstirea Sfîntul Pavel din Muntele Athos 
un paraclis şi o trapeză, iar la Ismaii, pe malul Dunării, o biserică cu 
hramul Sfîntul Gheorghe. 

Soţia sa, doamna Maria, a zidit biserica Dintr-o zi din Bucureşti, în 
locul unei biserici mai vechi de lemn, bolniţa de la Hurezi, o biserică 
nouă, din zid, şi chilii la mînăstirea Surpatele (jud. Vîlcea), în locul ce¬ 
lei din lemn şi a refăcut biserica mînăstirii Viforlta (jud. Dîmboviţa). 

Dintre dregătorii lui Brîneoveanu, care au ctitorit mănăstiri şi bise¬ 
rici, amintim în primul rînd pe Cantaouzini, rudele sale. Astfel, marele 
spătar Mihai Cantacuzino a ridicat — pe lîngă mînăstirea Adormirea din 
Rîmnicul Sărat — mînăstirea Sinaia, în munţii Bucegi (1690—1695), în 
apropierea fostului schit făcut de Nicolae Grozea Haiducul, călugărit 
spre sfîrşitul vieţii, închinată mînăstirii Sfînta Ecaterina din Muntele 
Sinai, mînăstirea Colţea din Bucureşti (1701—1702), înzestrată cu şcoală 
şi cu spital (pe locul vechii biserici de lemn a lui Colţea clucerul din 
1665), schitul Titireciu din Ocnele Mari — Vîlcea, o biserică în Siânic 

— Prahova, biserica din Fundeni, azi în Bucureşti, biserica din Stilpu 

— Buzău. 

învăţatul Constantin Cantacuzino stolnicul a ridicat biserica zisă 
Stolnicul din Tîrgovişte şi una în Afumaţi — Ilfov ; marele spătar Toma 
Cantacuzino, mînăstirea Poiana — Prahova şi biserica din Filipeştii de 
Pădure — Prahova (aceasta împreună cu mama sa Bălaşa) ; marele vor¬ 
nic Şerban Cantacuzino a ctitorit schitul Bascovui (Bascovele) din Argeş 
(1695) şi a refăcut străvechea mînăstire Comana. 

Alături de aceştia, mai amintim pe marele ban Cornea Brăiloiu, care 
a ctitorit mînăstirea Baia de Aramă (1699, împreună cu Milco Băiaşul, 

vătaful minerilor), biserica din Vâdeni — Gorj şi a refăcut mînăstirea 
Ţînţâreni — Gorj, pe stolnicul Mihalcea Cîndescu, cel care a zidit mî¬ 
năstirea Berea — Buzău (1694), pe Vişana, fiica armaşului Mărcuţă, care 
a refăcut mînăstirea vistiernicului Dan din marginea Bucureştilor, nu¬ 
mită de atunci Mărcuţa, pe marele vistier Crîstea Popescu, care a ridi¬ 
cat biserica din Popeşti — Ilfov (1688—1689), pe slugerul Şerban Ştirbei, 
ctitorul mînăstirii Dideşti — Teleorman (înainte de 1705) ş.a. Mitropolitul 
Antim Ivireanui a ridicat mînăstirea cu hramul Toţi Sfinţii din Bucu¬ 
reşti, cunoscută sub numele de Antim (1714—1715), pe locul unei bise¬ 
rici de lemn, atribuită paharnicului Staicu Merişanu. 

Chiar şi unii egumeni încearcă să meargă pe urmele marelui dom¬ 
nitor : Ioan de la Hurezi a ridicat schitul Sfinţii Apostoli şi a refăcut 
mînăstirea Polovragi , iar Paisie de la Govora a refăcut mînăstirea pe 
care o cîrmuia, Paisie de la Bistriţa (poate identic cu cel de mai sus) şi 
logofătul Pîrvu Cantacuzino au înălţat schitul Ţigănia, lîngă Bistriţa. 

Mînăstirile din Moldova. In primul deceniu al secolului al XVII-lea 
trebuie să ne reţină atenţia mînăstirea Dragomirna, în apropierea Su¬ 
cevei, ctitoria mitropolitului Anastasie Crimca. lîn 1602, — ajutat de 
logofătul Lupu Strofei şi fratele acestuia Simion Vistiernicul — a ridicat 
o bisericuţă «pentru bolniţă», probabil lîngă o mînăstire mai veche de 
lemn. După ce a fost aşezat în scaunul mitropolitan, .a ridicat biserica 
mare a mînăstirii Dragomirna, eu hramul Pogorîrea Duhului Sfînt, ispră¬ 
vita în 1609, una din cele mai monumentale biserici din ţara noastră. 
Cîţiva ani mai tîrziu, Miron Vodă Barnovsehi (1626—1629) i-a ridicat 
puternicele ziduri înconjurătoare şi turnurile de apărare. 

Ştefan Vodă Tomşa (1611—1615 şi 1621—1623) a ctitorit mînăstirea 
Solea (jud. Suceava) şi biserica Albă (sau Sfinţii Voievozi, domnească) 
din Roman, reclădită de marele spătar Vasile Cantacuzino, în 1695. Mi¬ 
ron Vodă Barnovsehi a zidit biserica Barnovsehi din Iaşi, mînăstirea 
Bir nova (sau din Codrul Iaşilor, azi în Iaşi), amîndouă închinate Sfîntu- 
lui Mormînt, mînăstirea Buhalniţa (jud. Neamţ) şi a început biserica 
Sfintui Ioan Botezătorul din laşi. Dintre ctitoriile marilor dregători şi 
ale credincioşilor din primele trei decenii ale secolului, reţinem mînăsti- 
rea lui Nicoriţâ (sau a lui Nicoară hatmanul sau Sfîntul Ioan cel Nou) 
din Iaşi, biserica Bărboi din Iaşi, ridicată de Ursu Bărboi vornicul (1613 
(1625), biserica din Rădeana (jud. Bacău) ctitorită de marele logofăt Du- 

mitraşcu Ştefan -(1628), schitul Zagavei sau Zagavia, în apropiere de 
Hîrlău, ctitorit de un preot Zagavei, biserica Precista (Adormirea) din 
Galaţi şi altele. 

Ctitoriile lui Vasiie Lupu . Spre deosebire de Matei Basarab, care a 
ridicat aproximativ 40 de mînăstiri şi biserici, Vasiie Vodă Lupu a zidit 
mai puţin, dar mai fastuos, mai scump şi mai trainic. Dintre ctitoriile 
sale, cea mai bogată şi mai desăvîrşită din punct de vedere artistic este 
mînăstirea Sfinţii Trei Ierarhi din Iaşi (Trisfetitele). Zidirea ei a început, 
probabil, în 1635 şi s-a terminat peste patru ani, fiind sfinţită de mitro¬ 
politul Varlaam, la 6 mai 1639. înzestrarea ei a continuat şi în anii ur¬ 
mători, iar împodobirea bisericii cu picturi s-a făcut între anii 1641— 
1642, de patru zugravi ruşi. La 13 iunie 1641, au fost aşezate aici moaş¬ 
tele Cuvioasei Paraschiva, primite de Vasiie Lupu din partea Patriar¬ 
hiei ecumenice, pentru plata datoriilor acesteia. Mînăstirea a îndepli¬ 
nit un însemnat rol cultural-istoric. Aici a fost instalată prima tiparniţă 
din Moldova, de sub teascurile căreia au ieşit lucrările mitropolitului 
Varlaam, în trapeza ei s-au ţinut lucrările Sinodului din 1642 şi tot aici 
s-au deschis cursurile Academiei lui Vasiie Lupu, în 1640, mutată, în 
anul următor, într-o altă clădire. 

Biserica Sfinţii Trei Ierarhi a devenit apoi gropniţă domnească. Aici 
au fost îngropaţi : Vasiie Lupu (ţ* 1661), doamna Tudosca, prima sa so¬ 
ţie, Ioan şi Ştefăniţă (t 19 sept. 1661), fiii domnitorului. Mai tîrziu, au 
fost depuse aici osemintele lui Dimitrie Cantemir (1935) şi Alexandru 
Ioan Cuza (1947). 

In afară de Trei Ierarhi, Vasiie Vodă Lupu a început refacerea mînăs- 
tirilor Golia din Iaşi (1652) —■ ctitoria logofătului Ioan Golia — şi Hîincea, 
în apropierea acestui oraş, ctitoria lui Zottu Tzigara şi a soţiei sale Ma- 
ria. Amîndouă au fost isprăvite de fiul său Ştefăniţă, în 1660. A zidit 
apoi o biserică-mînăstire, cu hramul Sfîntul Nicolae, în Cetatea Neam¬ 
ţului (azi distrusă), închinată mînăstirii Secu, precum şi mai multe bise¬ 
rici de mir : Sfintuî Dumitru din Galaţi, Sfinţii Atanasie şi Chirii din Co- 
pou — Iaşi, Scînteia (jud. Iaşi), Şerbeşti (jud. Neamţ), Tg. Neamţ (bise¬ 
rica domnească), Sfîntul Ioan Botezătorul din Suceava, numită şi a Bei¬ 
zadelelor (1642), Sfîntul Dumitru din Orhei, Sfîntul Nicolae din Chilia 
Nouă (1647—1648), a refăcut biserica domnească din Bîrlad, ctitoria lui 
Ştefan cel Mare, a isprăvit biserica Sfîntul Ioan Botezătorul din Iaşi, în¬ 
cepută de Miron Barnovschi. 

în afara hotarelor ţării, a rezidit biserica Stelea din Tîrgovişte (cti¬ 
toria lui Stelea spătarul, din 1582), în urma împăcării cu Matei Basarab 
(1645), biserica Sfînta Paraschiva din Lvov (1644), a ajutat la refacerea 
mînăstirii Sfînta Lavră din Peloponez. 

Fratele lui Vasiie Lupu, marele paharnic Gheorghe Coci, a ctitorit 
mînăstirea Lipovâţ (Zografu) lîngă Vaslui, biserica din Bozieni — Ro- 

man şi a refăcut schitul Hangu (Peonul) r numit înainte schitul lui Sil¬ 
vestru, la poalele Ceahlăului. Un alt frate, Gavriil hatmanul şi sofia sa 
Liliana, au ridicat o biserică nouă din piatră, la mînăstirea Agapia (1644 
—1647), care dăinuieşte pînă azi. 

în a doua jumătate a secolului, Gheorghe Ştefan Vodă (1653—1658) 
a ridicat mînăstirea Caşin, lîngă Tg. Ocna şi schitul Poienile, pe Trotuş. 
Ştefan Petriceicu (1672—1674 şi 1683—1684) a făcut din zid schitul Onu- 
frie lîngă Şiret sau Mînăstioara, în locul celui din lemn, făcut de preotul 
Mihu, la începutul secolului, iar Antonie Ruset (1675—1678) a refăcut 
biserica Sfîntul Nicoîae Domnesc din Iaşi, în 1678, cînd a fost declarată 
catedrală mitropolitană. 

Gheorghe Duca Vodă (1668—1672 şi 1678—1683) este ctitorul mî- 
năstirii Cetăţuia de lîngă Iaşi (1669—1672), înconjurată de ziduri puter¬ 
nice de apărare. A îndeplinit un însemnat rol cultural, prin tipografia 
grecească instalată aici. Prin 1680—1681, Gheorghe Duca a început zi¬ 
direa unei noi -catedrale mitropolitane, cu hramul întlmpinaiea Domnului 
(Şiretenia), pe locul uneia mai vechi, numită biserica Albă. Pierzînd 
domnia, biserica a fost isprăvită de soţia sa Anastasia şi fiul său Con¬ 
stantin Duca (1693—1695 şi 1700—1703), în 1695. Tot doamna Anastasia 
a zidit o nouă biserică la Agapia din deal (1680), iar Constantin, biserica 
Mavromol din Galaţi. 

Constantin Cantemir (1685—1693) a ridicat mînăstirea Mira (Mera 
sau Miera) în Vrancea — începută de vornicul Moţoc şi episcopul Ioan 
al Romanului — căruia fiul său Antioh i-a făcut ziduri înconjurătoare 
şi o clopotniţă, precum şi mînăstirea Silişteni, în părţile Fălciului, în¬ 
chinată Mirei (acum dispărută). 

Dintre ctitoriile marilor dregători din a doua jumătate a secolului, 
amintim mînăstirile Dealu Mare sau Hadîmbu, lîngă Iaşi, a postelnicului 
Iane Hadîmbu (1658—1659), Răducanu — Tg. Ocna, a logofătului Nico- 
lae Buhuş (1664), Bogdana sau de la Secătura, în apropiere de Tg. Ocna 
a lui Solomon Bîrlădeanu, mare logofăt (1670), Cîaîia-Bucium sau din 
codrul Iaşilor, a lui Păun Vameşul (1671—1672), Hincu-Lâpuşna , a stol¬ 
nicului Mihai Hîncu (1677), Floreşti şi Bursuci, în părţile Fălciului, am¬ 
bele ctitorite de vornicul Gavriil Costachi, Râchitoasa — Bacău, refă¬ 
cută de.Ilie Enache Ţifescu spătarul, Runcu — Neamţ, zidită de Ionaşcu 
Isăcescu medelnicerul, Adam — Fălciu, schiturile Brazi, Crucea şi Zd- 
brăuţi, ridicate de mitropolitul Teodosie, ajutat de Lavrentie al Rădău¬ 
ţilor, Brădiceşti —■ Fălciu, ctitoria lui Vartaam al Huşilor, Gir cina — 
Neamţ, Drâguşani — Bacău, refăcut de logofătul Miron Costin cronicarul 
şi numeroase altele. 

In cursul acestui secol, întîlnim citeva schituri sau mînăstiri refă¬ 
cute de smeriţi călugări sau preoţi de mir. De pildă, mînăstirea iţcani de 
lingă Suceava a fost refăcută de călugăriţele Nazaria şi Anghelina în 
1637, iar biserica Sfinţii Voievozi (Roşea) din Iaşi a fost clădită din zid 
de preotul Ursu, în 1660. întîlnim numeroase biserici din Iaşi sau din 
alte oraşe ale ţării, care serveau numai pentru nevoile sufleteşti ale me¬ 
seriaşilor dintr-o anumită breaslă. De pildă, biserica Aibă din Iaşi era 
a breslei argintarilor şi bogasierilor, biserica Vovidenia, a abagerilor, 
biserica Tălpălari , ctitoria marelui vistiernic Iordache Cantacuzino şi 
biserica Curelaii erau ale breslelor respective etc. 

Viaţa monahală. După cum se poate constata din cele expuse pînă 
aici, numărul mănăstirilor şi schiturilor ridicate din temelie sau refăcute 
în cursul acestui secol a fost în continuă creştere. Zideau mînăstiri şi 
biserici nu numai domnii ţării, ci şi marii dregători, unii vlădici, unii 
călugări, preoţi şi credincioşi din popor. Alături de mînăstirile mari, 
zeci, poate chiar sute de schituri se găseau risipite pe tot cuprinsul ţării, 
mai ales în regiunile «de sub munte», prin codri şi alte locuri retrase. 
Acestea erau închinate mînăstirilor mai mari — din care s-au desprins 
sau mitropoliilor şi episcopiilor, fiind cunoscute şi sub numele de me- 
tocuri. Erau închinate chiar şi unele mînăstiri din Transilvania. De pil¬ 
dă, Prislopul era închinat la Tismana, poate chiar de la întemeiere, iar 
mînăstirea Moisei din Maramureş, sfinţită în 1672, era închinată Putnei. 

Se înţelege că şi numărul vieţuitorilor era destul de ridicat. Chiar 
şi unii boieri şi preoţi de mir se călugăreau spre sfîrşitul vieţii. Mulţi 
călugări — şi chiar unii din vlădicii ţării — spre sfîrşitul vieţii, îmbră- 
cau «marea schimă monahală». 

Numărul mare de călugări a dus însă la scăderea prestigiului vieţii 
monahale, lucru ce-1 aflăm din două hrisoave de la Miron Vodă Bar- 
novschi, din 20 septembrie 1626 şi 20 martie 1627, care cuprindeau hotă- 
rîrile luate într-un «sobor», de vlădici, egumeni şi boieri, convocat pen¬ 
tru a pune rînduială în viaţa călugărească. Din hrisoavele respective 
aflăm şi unele stări triste din mînăstiri. De acum înainte, se interzicea 
călugărilor să mai deţină bunuri personale, să facă negoţ sau să împru¬ 
mute bani cu dobîndă. Toţi călugării erau îndatoraţi să ducă viaţă «de 
obşte», luînd masa la trapeză, cu aceleaşi bucate, în frunte cu egumenul 
şi stareţul. Era interzisă consumarea băuturilor, dîndu-se dezlegare nu¬ 
mai în zilele de praznic. Acest regim se aplica tuturor vieţuitorilor, 
chiar şi acelora care proveneau din rîndurile boierilor şi al tîrgoveţilor 

ori erau veniţi din alte ţări. Călugării străini puteau fi găzduiţi numai 
trei zile. 


15 


Istoria B.O.R. 

în ce priveşte egumenul, se rînduia ca el să fie ales de sobor pe 
timp de un an, cu dreptul de a fi.reales. Tot pe un an erau aleşi «vistear- 
nicul sau eclisiarhul», iconomul, metoşarii (îngrijitorii de metocuri) etc. 
Tuturor mînăstirilor li se acordau — prin aceleaşi hrisoave — felurite 
scutiri, precum şi drepturi asupra locuitorilor din satele minastireşti. 

Se vede că aceste rînduieli disciplinare n-au fost totuşi respectate 
multă-vreme, după cum. rezultă dintr-un hrisov dat de Antioh Cantemir, 
domnul Moldovei (1695’—1700), la 30 iulie 1700. Prin acest hrisov, i se 
cerea mitropolitului Sava, ca împreună cu un dregător, «să aibă ,voie 
şi putere a merge şi a Umbla pe la toate sfintele mînăstiri,.., şi pre la 
schituri şi pre la biserici, domneşti», ca să. cerceteze veniturile şi chel¬ 
tuielile acestora, urmînd ca egumenii vinovaţi de nereguli de ordin fi¬ 
nanciar să fie judecaţi de domn. Din acelaşi hrisov, aflăm că «o seamă 
de călugări şi călugăriţe... şi-au părăsit mînăstirile», locuind la rude sau 
la curţile boiereşti. Domnitorul împuternicea pe mitropolit să-i trimită 
pe toţi aceia la mînăstirile lor. De asemenea, îl împuternicea să ia mă¬ 
suri împotriva călugărilor care mai deţineau bunuri personale. 

Mînăstirile cele mari — îndeosebi cele, ctitorite de domni şi de 
marii boieri — deţineau, o puternică bază economică, stăpînind sate în¬ 
tregi, cu. pămînt arabil, păduri, vii, iazuri cu peşte, prisăci ş.a. Aceste 
proprietăţi proveneau din daniile ctitorilor, ale domnilor, ţării, ale călu¬ 
gărilor, care-şi aduceau aici o parte din avere, şau ale credincioşilor 

mai înstăriţi. 

In cele mai multe mînăstiri se desfăşura.şi acum o. susţinută activi¬ 
tate culturală, copiindu-se manuscrise sau tipărinpu-se cărţi. Marile, tk 
parniţe din secolul al XVII-lea au fost instalate în incinta; mînăstirilor : 
Cîmpulung, Govora, Dealu, Ţrei Ierarhi, Cetăţuia, Snagov, Antim. Cei 
mai de seamă tipografi din acest secol s-au recrutat din rîndurile călu¬ 
gărilor : Meletie Macedoneanul de la Govora, Mitrofan de la Bisericam, 
ajuns episcop la Huşi şi Buzău, Antim Ivireanul, care au format apoi 
numeroşi ucenici. De regulă, egumenii cărturari erau promovaţi în scau 
nele episcopale sau mitropolitane, Totuşi, mulţi călugări cu adîncă în¬ 
văţătură şi-au dus traiul potrivit pravilei călugăreşti între zidurile mî- 
năstirii lor, pîna la sfîrşitul vieţii, cum a fost acel Mardarie Cozianul, 
autorul unui Lexicon siavo-român (1649). Mulţi călugări erau sculptori, 
gravori, zugravi de biserici său de icoane. Alţii erau meşteşugari, lu- 
crînd pentru nevoile mănăstirii şi ale celorlalţi vieţuitori: legatori de 
cărţi, postăvari, croitori, cojocari, cismari, fierari, tîmplari etc. Alţii lu¬ 
crau la cîmp, la vii, în prisăci etc., alţii la biserică (preoţi, diaconi, cîri- 
tăreţi etc.), la trapeză şi pivniţă (bucătari, chelari) etc. Deci fiecare că- 

lugăr avea o ocupaţie, pe lîngă îndatorirea principală de a participa la 
slujbe, la ceasurile rînduite de tipicul mînăstiresc. Erau scutiţi de munci 
numai călugării infirmi şi bătrlni. 

Dintr-un zapis al mînăstirii Cozia, din 5 februarie 1639, aflăm şi 
modul cum era organizată conducerea mînăstirii; egumen, proegumen, 
stareţ, eclesiarh şi dascăli. 

Botniţele din preajma, mînăstirilor îndeplineau şi acum acelaşi rol 
profund - umanitar, acordînd asistenţă nu numai călugărilor bătrîni şi 
bolnavi,- ci şi unor suferinzi proveniţi dintre laicii săraci. Aşa au fost 
botniţa lui Anastasie Crimca de la Dragomirna (tot el înfiinţase primul 
spital orăşenesc,- la Suceava, în 1619), botniţa de la Hurezi (1696—1699), 
botniţa de la Sadova (1692—1693). în jurul anului 1700, spătarul Mihai 
Cantacuzino a ridicat, lingă mînăstirea Colţea din Bucureşti, ctitoria 
sa, o «botniţă şi casă de streini, spre odihna şi mângâierea întru Hristos 
a fraţilor noştri săraci care pătimesc de boale». Iar în «aşezământul» 
mitropolitului Antim Ivireanul pentru mînăstirea sa din Bucureşti exis¬ 
tau o serie de prevederi, din care ne putem da seama de lucrarea de 
ajutorare a celor în suferinţă pe care o săvîrşeau mînăstirile noastre în 
urmă cu aproape trei veacuri; «pentru îngroparea celor morţi, pentru 
mila celor închişi şi săracilor, pentru îmbrăcămintele celor goi, pentru 
măritatul unii fete, pentru chiverniseala celor streini... pentru cerceta¬ 
rea bolnavilor». 

Ca şi în secolele anterioare, mînăstirile româneşti au fost supuse la 
multe devastări şi distrugeri din partea oştilor străine care cotropeau 
pămîntul românesc, fapte cunoscute fie din cronicile ţării, fie din unele 
acte de danie ale domnilor noştri. Mitropolitul Matei al Mirelor, de pil¬ 
dă, consemna în Slujba Ştiutului Grigoiie Decapolitul jafurile pe care 
le-au săvîrşit ostaşii lui Gabriel Bâthory în 1611, cînd au intrat în Ţara 
Românească şi «au prădat toată ţara şi toate mînăstirile». Pavel de Alep, 
In însemnările sale de călătorie, descria jafurile făcute de turci la mî¬ 
năstirile din. Ţara Românească, în 1658. 

Iar Miron Costin relata în Letopiseţul său jafurile săvîrşite în mî¬ 
năstirile moldovene (Putna, Dragomirna, etc.) de către luptătorii lui Ti- 
muş Hmelniţchi în 1653, cînd veniseră în ajutorul lui Vasile Lupu. Din¬ 
tr-un document din 1659, aflăm că la mînăstirea. Hlincea, ostaşii străini 
«au prins pe călugări şi i-au muncit şi le-au luat toate averile şi buca¬ 
tele, lăsîndu-i numai cu trupurile, iar dresurile ce le-au avut toate le-au 
rupt şi. le-au călcat în glod...». 

Alte suferinţe s-au abătut asupra mînăstirilor moldovene în 1686, 
cînd au intrat în ţară oştile regelui; Jan III Sobieski al Poloniei. Multe 

mînăstiri au fost atunci jefuite, altele incendiate (Golia ş.a.). Se înţe¬ 
lege că în astfel de împrejurări, mulţi dintre vieţuitorii acelor mînăstiri 
îşi pierdeau viaţa sau erau luaţi în robie. 

închinările de mînăstiri la «Locurile Sfinte» din Răsărit au sporit 
în chip neobişnuit, spre paguba ţării şi spre adînca nemulţumire a cle¬ 
rului şi credincioşilor români. De cele mai multe ori, călugării români 
erau alungaţi din mînăstirile închinate şi siliţi să se aşeze la altele. 

Abuzurile făcute de egumenii şi călugării din mînăstirile închinate 
l-au făcut pe Matei Vodă Basarab să dea două hrisoave, în 1639 şi 1640, 
prin care stabilea — împreună cu vlădicii şi dregătorii săi — ce mînăs¬ 
tiri din Ţara Românească nu puteau fi închinate, sub nici o formă, 
Locurilor Sfinte. Erau exceptate o serie de mînăstiri mari, de regulă 
ctitorii voievodale, fie din secolele anterioare fie refăcute sau ctitorite 
de el: Tismana, Cozia, Argeş, Bistriţa, Govora, Dealu, Glavacioc, 
Snagov, Cotmeana, Bolintin, Căldăruşani, Arnota, Brîncoveni, Sadova, 
Motru etc. Hotărîrea sa a fost întărită şi de Patriarhia ecumenică ; cu 
toate acestea, numărul mînăstirilor închinate creştea mereu. 

Concluzii. La mînăstirile ridicate in secolele XIV — XVI, s-au 
adăugat o seamă de ctitorii noi, ale domnilor ţării, ale marilor dregători 
şi ale unor slujitori ai Bisericii, Cele mai multe au îndeplinit şi acum 
aceiaşi însemnat rol cultural şi bisericesc pe care l-au avut şi în se¬ 
colele anterioare. Ca un iapt negativ, trebuie să înregistrăm închina¬ 
rea prea multor mînăstiri şi schituri româneşti la «Locurile Sfinte», 
fapt care a dus nu numai la sărăcirea lor, ci şi a ţării însăşi, prin mul¬ 
tele bunuri româneşti care erau duse peste hotarele ei. 

ARTA BISERICEASCĂ ÎN ŢĂRILE ROMÂNE 
IN SECOLUL AL XVîI-LEA 
ŞI ÎNCEPUTUL SECOLULUI AL XVîîI-LEA. 


în cursul acestei perioade, în Ţara Româneasca se înregistrează 
realizări arhitectonice şi picturale deosebite în cursul domniei lui Ma¬ 
tei Basarab, iar mai tîrziu, în timpul lui Şerban Cantacuzino şi mai 
ales Constantin Brîncoveanu, sub care s-a închegat un nou stil în arta 
munteană. în Moldova, arta — cu toate formele ei — a fost în regres. 
O perioadă de strălucire a cunoscut numai în timpul domniei lui Va- 
sile Lupu. în Transilvania se înregistrează de asemenea un declin, în 
comparaţie cu arta românească din secolele XIII—XV. 

Arhitectura bisericească. în Ţara Românească a cunoscut, în se¬ 
colul al XVII-lea şi în primul sfert al secolului următor, o perioadă de 
maximă înflorire. Numărul bisericilor din această perioadă —- mai ales 
sub Matei Basarab şi Constantin Brîncoveanu — este impresionant. In 
general, sînt construite după vechile forme, consacrate în secolul an¬ 
terior, cuprinzînd aceleaşi încăperi, adică pronaos, naos, absida alta¬ 
rului ,* se adaugă, uneori, un pridvor cu arcade şi stîlpi de zidărie. 

O primă categorie de biserici sînt cele de plan dreptunghiular alun¬ 
git, avînd spre răsărit o absidă (altar), iar deasupra pronaosului un 
turn-clopotniţă. Acestui tip îi aparţin : biserica domnească din Gher- 
ghiţa, biserica mînăstirii Strehaia (cu o clopotniţă care are proporţiile 
şi aspectul unui puternic turn de apărare), bisericile din Goleşti, Doi- 
ceşti, Sfinţii împăraţi din Tîrgovişte, iar mai tîrziu Sfîntul Nicolae din 
Făgăraş, ctitoria lui Brîncoveanu ş.a. 

Alte biserici -sînt de plan trilobat — cu una sau două turle — iar 
pronaosul dreptunghiular sau patrat, cu bolţile (o cupolă sau două, 
sau un simplu seini cilindru) ascunse sub acoperiş. Unele biserici din 
această categorie au o singură turlă pe naos (ca şi Cozia, din sec. XIV), 

cum este cazul bisericilor minăstiriior Arnota, Plătăreşti, Plumbuita, 
Dintr-un lemn etc. La alte biserici din această categorie s-a ridicat a 


doua turla, deasupra pronaosului (după modelul Tismanei sau Gala- 
tei din Iaşi), exemplul cel mai caracteristic fiind bisericile Stelea din 
Tîrgovişte, iar mai tîrziu Antim din Bucureşti. Existau însă şi biserici 
de plan trilobat cu trei turle, avînd ca prototip biserica mînăstirii Dealu 


(Brebu-Prahova şi Gura Motrului în Oltenia). 

O altă categorie de biserici de plan trilobat au pronaosul supralăr- 
gi-t şi fragmentat, cu stîlpi de sprijin pentru susţinerea bolţilor. Din 
această categorie fac parte biserica mînăstirii Căldăruşani, biserica 
Sfinţii împăraţi (azi catedrala patriarhală) din Bucureşti, bisericile mă¬ 
năstirilor Cotroceni, Hurezi şi Sfţntul Gheorghe Nou. Toate urmează 


mai mult sau mai puţin fidel — planul, structura şi plastica monu¬ 
mentală şi decorativă a cunoscutei biserici a lui Neagoe Basarab de 


la: Argeş. 

De pildă, catedrala patriarhală din Bucureşti are planul triconc, 
cu patru turle, imitînd îndeaproape planul bisericii lui Neagoe de la 
Argeş, cu deosebirea că e de dimensiuni mai mari şi are pridvorul 
deschis, cu stîlpi masivi din zid. în exterior, biserica e înconjurată de 
un brîu de piatră — cu trei ciubuce care se răsucesc din Ioc în loc — 
şi două şiruri orizontale de cărămizi aşezate în dinţi de fierăstrău. Cele 
două registre ale faţadelor sînt decorate cu arcade oarbe. Feţele tur¬ 
lelor sînt alcătuite din firide retrase din ce în ce mai mult. Planul ca¬ 
tedralei patriarhale e reprodus şi de biserica mînăstirii Cotroceni. Cele 
12 coloane din pronaos — cu capiteluri şi vaze decorate cu flori de 
crin — imită coloanele' din pronaosul bisericii lui Neagoe de la Ar¬ 
geş. Pridvorul deschis de pe latura de vest e susţinut de opt coloane 
de piatră, decorate cu alveole, caracteristice artei arabe. 

Există însă şi biserici de plan trilobat, care au turnul clopotniţă 
ridicat deasupra pronaosului (cum aveau cele de plan dreptunghiular, 
tip Gherghiţa sau Strehaia). Aşa sînt: bisericile din Călineşti-Prahova, 
Băjeşti, schitul Cornet, domnească din Ocnele Mari, Colţea din Bucu¬ 


reşti ş.a. 

în, această diversitate de modele arhitectonice, se impun însă şi 
unele elemente specifice- Astfel, este caracteristic pridvorul deschis 
la intrare, cu stîlpi sau coloane legate prin arcade, la început semicir¬ 
culare, apoi în acoladă sau trilobate. Iniţial, coloanele erau din cără¬ 
midă (Bălteni-Ilfov), apoi din piatră, cu bazele şi. capitelurile profilate 
(Arnota, Gura Metru, Cotroceni ş.a.). Pridvorul deschis se generali- 

zează către sfîrşitul secolului XVII şi începutul celui următor, fiind 
unul din elementele specifice «stilului brincovenesc». 

în ce priveşte decoraţia exterioară, toate aceste biserici au faţa¬ 
dele împărţite în două registre, separate printr-un brîu, procedeu obiş¬ 
nuit încă de la mijlocul secolului al XVI-lea şi care se va extinde şi 
la monumentele de mai tîrziu, pînă după mijlocul secolului al XlX-lea, 
Felul cum sînt tratate feţele celor două registre este diferit. Cîteodată 
sînt netede, alteori sînt decorate cu panouri dreptunghiulare ori cu 
partea superioară arcuită, mărginite fie de pilaştri de secţiune drept¬ 
unghiulară, puţin ieşiţi în afara zidului, fie de ciubuce semicirculare. 
xAmcadramentele uşilor şi ferestrelor sînt mai peste tot din piatră. 

Se cunosc şi cîteva nume de meşteri din această perioadă, ca «Dra- 
gomii zidarul», care a construit biserica ©chitului Cornet-Vîlcea şi cea 
din Băjeşti-Argeş, în pronaosul căreia i s-a zugrăvit şi portretul. La 
complexul de la Hurezi, lucrările au fost conduse de «Manea vătaiul 
de zidari », al cărui portret a fost zugrăvit în pridvor. 

în Moldova, la arhitectura tradiţională se adaugă numeroase forme 
artistice noi, împrumutate fie din Ţara Românească, fie din lumea ba¬ 
rocului, fie din Orientul caucazian sau islamic. Toate aceste elemente 
contribuie la diversificarea arhitecturii moldoveneşti, care n-a mai iz¬ 
butit sa formeze un stil unitar. Se remarcă apoi încercarea de fortifi¬ 
care a mînăstirilor şi chiar a bisericilor de mir. Aceasta se datora dis¬ 
trugerii vechilor cetăţi moldoveneşti de altădată, din ordinul turcilor, 
urmărind ca lăcaşurile de închinare fortificate să contribuie, măcar în 
parte, la apărarea ţării. 

Cel mai însemnat monument ridicat Ia începutul acestui secol a 
fost Dragomirna. Silueta zveltă şi înălţimea neobişnuită a bisericii, for¬ 
ma poligonală a pridvorului ca şi decorul exterior al turlei, cu mo¬ 
tive sculptate de origine orientală, brîul de piatră, cu aspect de funie 
răsucită, care încinge faţadele exterioare la mijloc, accentuează nota 
barocă ce începe să se facă simţită în arhitectura bisericească a Mol¬ 
dovei. 

Aceeaşi tendinţă barocă de diversitate şi de somptuozitate se ob¬ 
servă şi în arhitectura celui mai celebru monument al secolului al 
XVII-lea, biserica Sfinţii Trei Ierarhi din Iaşi. Faţadele sale exterioare 
sînt acoperite în întregime cu minuţioase sculpturi în piatră, cu mo¬ 
tive eclectice sau de inspiraţie orientală (armeano-georgiană, arabo- 
turcă, persană), dispuse în benzi orizontale. Meşterii decoratori au fost 
desigur orientali, familiarizaţi cu astfel de podoabe sculpturale. Arhi¬ 
tectul a fost influenţat de planul bisericii mînăstirii Galata şi de de- 

coraţia interioară şi exterioară de la Drăgomirna. Biserica Sfinţii Trei 
Ierarhi este de plan trilobat, cu împărţirile obişnuite, în pridvor, pro¬ 
naos, naos şi altar. Absidele naosului şi cea a altarului sînt semicir¬ 
culare în interior şi poligonale în exterior. Are două turle, una pe 
naos, alta pe pronaos. 

Un alt monument din Iaşi este biserica mînăstirii Golia, rezidită 
de Vasile Lupu, de dimensiuni neobişnuite (39 m lungime, 13 m lăţime 
şi 30 m înălţime, în vîrful turlei de pe naos), cu şase turle, din care 
cele de pe pronaos şi naos de dimensiuni mari. încă în 1711, Petru cel 
Mare, ţarul Rusiei, remarca faptul că la Golia se împletesc trei stiluri 
arhitectonice: cel tradiţional bizantino-moldovenesc, al Renaşterii şi 
influenţa arhitecturii ruseşti (modul de construcţie al bolţilor). Bise¬ 
rica cuprinde cele cinci încăperi obişnuite marilor mînăstiri din Mol¬ 
dova: pridvor, pronaos, gropniţă, naos — cu abside laterale săpate 
în grosimea zidurilor — şi altar. Faţadele sînt din blocuri mari din 
piatră cioplită, decorate în stilul clasic al Renaşterii tîrzii. Pilaştri înalţi 
de eîte 12 m, cu capiteluri corintice, împart faţadele în panouri mari, 
în mijlocul cărora se află cîte o fereastră, şi, în acelaşi timp, sprijină 
o cornişă masivă, care are o friză decorată cu muluri şi console. 

Bisericile pomenite au servit drept model şi pentru unele con¬ 
strucţii ulterioare. Astfel, Dragomirna a inspirat pe constructorii mî- 
năstirilor Solea şi Bîrnova, tot din prima jumătate a secolului al XVII- 
lea. Mînăstirea Caşin, ctitoria lui Gheorghe Ştefan, e inspirată după 
Golia, iar arhitectul de neam român GUgoiie Cornescul, care a lucrat 
la Cetăţuia, ctitoria lui Duca Vodă, a copiat planul bisericii Trei Ie¬ 
rarhi, evident fără decoraţia acesteia. 

Pe lingă aceste monumente mai importante, o seamă de biserici 
continuă planul triconc tradiţional (Bogdana, Agapia, Hlincea, Sfîntul 
Onufrie din Şiret). Un element nou, caracteristic arhitecturii bisericeşti 
moldovene în acest secol, îl constituie turnul-clopotniţă ridicat pe prid¬ 
vorul bisericilor, avînd, în general, două etaje: tainiţa şi camera clo¬ 
potelor (Sfîntul Nieolae-Suceava, Nicoriţa-Iaşi, Vovidenia-Iaşi, Şerbeşti, 
Rozieni etc.). La alte biserici apare un nou element caracteristic: dis¬ 
pozitivele de apărare, care constau în izolarea podului bisericii şi execu¬ 
tarea unor metereze în pereţii lui. Sînt semnificative, în acest sens, 
bisericile Sfîntul Ioan Botezătorul din Iaşi şi Precista din Galaţi. 

Un plan aparte prezintă biserioa Sfîntul Sava din Iaşi, rezidită în 
1625 de marele postelnic Ianache, sub conducerea unui arhitect străin, 
Gheorghe din Constantinopol. Este construită după un plan simplu, 
dreptunghiular, avînd două turle, de aspect musulman, foarte joase şi 

cu un diametru neobişnuit de mare, turle neîntîlnite în arhitectura bi¬ 
sericească românească. Turnul-elopo-tniţă, alipit pronaosului pe faţada 
dinspre miazăzi, are o înfăţişare sumbră, de fortăreaţă, cu o tainiţă 
cu metereze, iar deasupra camera clopotelor. Un plan aparte prezintă 
şi biserica fortificată Precista din Galaţi (1645), de plan triconc, cu tur¬ 
lă pe naos şi turn-clopotniţă pe pronaos. Ultimul nivel, deasupra bol¬ 
ţilor, este amenajat pentru apărare, cu metereze în zidurile podului. 
Turnul-clopotniţă de asemenea are metereze şi un foişor, fiind con¬ 
ceput ca un turn de cetate. 

Dintre clădirile anexe ale : mînăstirilor moldoveneşti din acest se¬ 
col, pe lîngă cele obişnuite (chilii, case egumeneşti, trapeze etc.), amin¬ 
tim «clisiarniţa» de la Moldoviţa, ridicată între 1610-1612, din dispoziţia 
episcopului Efrem al Rădăuţilor, cu mai multe încăperi pentru păstra¬ 
rea odoarelor şi, în genere, a tezaurului mînăstirii, zidurile înconjură¬ 
toare ale Dragomirnei, groase de 1,70 m şi înalte-de 10 m, prevăzute 
cu cinci turnuri de apărare (patru pe colţuri' şi unul pe clopotniţă la 
intrare) ridicate de Mir an Barnovschi (1626-1629), prezentîndu-se ca o 
mînăstire fortificată, sala gotică de la mînăstirea Sfinţii Trei Ierarhi 
din Iaşi, zidurile şi masivul turn-clopotniţă de la Golia şi altele.. 

In Transilvania, îh ciuda condiţiilor grele în care şi-a desfăşurat 
activitatea Biserica Ortodoxă, s-au ridicat totuşi numeroase lăcaşuri 
de închinare ortodoxe, majoritatea din lemn/Predomina vechiul tip de 
biserică-sală, cu o. navă dreptunghiulară şi absida altarului. Remarcăm 
bisericile din Teiuş, ctitoria slugerului Mihail Raţ, descendent tal 
domnului muntean Mirceu Ciobanul (1606), Ciula Mare (jud. Hune¬ 
doara), ctitoria protopopului Ioan Muntean din Tuştea (1680), Burigard 
(judeţul Sibiu), ctitoria negustorilor macedo-români din Sibiu («com- 
paniştii greci», 1690-1691), Geoagiul de Sus (jud. Hunedoara), Gaida de 
Jos (jud. Alba), Adormirea Maicii Domnului din Alba Iulia — Lipo¬ 
veni (1690—-1691) etc. 

Bisericile ctitorite de unii domni munteni adoptă anumite ele¬ 
mente specifice stilului arhitectonic din Ţara Românească. De pildă, 
bisericile din Ţurnu Roşu, (fost Porceşti, jud. Sibiu), ctitoria lui .Matei 
Bas arab, cu un plan treflat, faţadele cu brîu muntean, cu arcade oarbe 
pe registrul inferior şi eu panouri dreptunghiulare pe cel superior, 
Tinăud (jud. Bihor), ctitoria lui Constantin Şerban Basarab, tot eu plan 
treflat, apoi • cele trei ctitorii brîncoveneşti: biserica Sfîntul Nicolae 
diix Făgăraş (pridvor deschis, brîu muntean, tuTlă pe.pronaos), biserica 
mînăstirii Sîmbăta de Sus (plan treflat, pridvor deschis, brîu,. turlă pe 

naos) şi biserica din Ocna Sibiului (brîu, cu arcade oarbe în registrul 
inferior). ' ■ ' 

Pictura. în secolul de care ne ocupăm, pictură din Ţara Româ¬ 
nească a cunoscut un curs ascendent, încît spre sfîrşitul secolului a 
primit specificul unui stil propriu. Din îmbinarea iconografiei tradi¬ 
ţionale, din secolele anterioare, cu unele influenţe venite din afară, 
mai ales din arta postbizantina athonită, zugravii români au izbutit 
să realizeze, către sfîrşitul secolului, o arta cu trăsături proprii, spe¬ 
cific românească, a cărei vitalitate s-a menţinut şi în secolul următor. 

Numărul zugravilor români a fost în continuă creştere, încît au 
putut să înfrumuseţeze, mai ales în timpul domniilor lui Şerban Canta- 
cuzino şi Constantin Brîncoveanu, nu numai ctitoriile domneşti, ci şi 
pe cele ale marilor boieri sau chiar ctitorii, mai modeste. Meşteşugul 
zugraviei se deprindea prin practică, de la un meşter mai priceput care 
transmitea ucenicilor săi cunoştinţe de ordin teoretic şi tehnic. De multe 
ori era practicat din tată în fiu. Zugravii lucrau asociaţi în grupuri mai 
mari, sau. un dascăl (meşter) era ajutat, de cîţiva ucenici. ,Practicarea 
pe scară largă a zugraviei în asemenea formaţii, a dus la crearea — în- 
tr-o formă neoficială, desigur .<— a unor «şcoli de zugrăvie», în jurul unui 
artist cu renume, forma care se va menţine pînă în prima jumătate a 
secolului al XlXriea. Dar îm-asemenea condiţii de lucru, se observă lipsa 
de unitate •stilistică în marile ansambluri picturale. '■ 

■ Care şînt caracteristicile sau elementele de bază ale artei picturale 
din Ţara : Româneas£ă în -secolul al XVIÎ-lea şi începutul celui următor ? 
•îh primul irînd se remarcă o amplificare a scenelor cu vieţi de" sfinţi 
(sinaxarul), ea urmare a răspî'ndirii literaturii hagiografice la' noi, se 
generalizează tema judecăţii de apoi pe peretele de răsărit al pridvorului, 
portretele votive se transformă în ample portrete de familie, în grup nu¬ 
meros, în -pronaos - (cum e cazul la Hurezi), apar portrete de meşteri (tot 
la Hurezi), se dezvoltă'decoraţia florală şi geometrică etc. -•• 

In secolul al XVII-lea, se pot urmări două etape în evoluţia picturii 
din Ţara Românească; în prima Ş'a jumătate se ; face trecerea de la arta 
secolului al XVÎ-lea la Cea a secolului de care he ocupăm. Cu alte cu^ 
vinte, este o perioadă de tranziţie,‘cate a culminat cu rodnică activitate 
artistică desfăşurată în timpul lui 'Matei Basarab. A doua etapă cores¬ 
punde domniilor lui Şef ban Cantacuzino şr Constahtin Brîncoveanu şi 
primelor decenii ale secolului al'XVIIMea, ea fiind epoca de înflorire a 
stilului brîncovenesc. 

' Din prima perioadă, cel mâi' interesant ânsâmblu păstrat îl constituie 
frescele de la mînăstirea Arnota (1644). ; Se presupune că aparţin zugra- 

vului Stroe din Tîrgovişte. Pe lingă temele tradiţionale, bisericeşti, sînt 
de remarcat portretele votive al lui Matei Basarab şi al doamnei Elina, 
în pronaos, precum şi o frumoasă decoraţie florală, care acoperă zonele 
libere dintre medalioane. 

In 1646 s-a zugrăvit pronaosul bisericii din Dobreni-Ilfov, iar în 
1649 cel al bisericii mînăstirii Plătăreşti. 

Concomitent eu pictura murală, sub Matei Basarab a înflorit şi pic¬ 
tura pe lemn. Cele mai reprezentative sînt icoanele de la Arnota, dar mai 
ales tîmpla schitului Crasna (destinată iniţial bisericii Sfîntul Dumitru 
din Craiova). La baza crucii din scena Răstignirii de pe această tîmplă 
este înfăţişat un tablou votiv, cu Matei Basarab şi mitropolitul Ştefan, 
amîndoi în genunchi, îmbrăcaţi în veşmintele specifice demnităţii lor. 

Dintre zugravii de icoane din prima jumătate a secolului, îl putem 
pomeni tot pe Stroe din Tîrgovişte, de la care s-au păstrat două icoane 

valoroase, la biserica schitului Brădet: Iisus Hristos şi înălţarea. Pro¬ 
babil tot el a lucrat icoana Maicii Domnului cu pruncul, aflată în biserica 
din Ruda-Bîrseşti (Argeş). 

Din a doua jumătate a secolului, pomenim picturile murale ale bise¬ 
ricii din Săcuieni-Dîmboviţa, lucrate de zugravii Ianache şi Mihail Mo¬ 
nahul (1667), apoi picturile schitului Topolniţa-Mehedinţi, opera zugravi¬ 
lor Gheorghe «grecul» şi Dima «românul» (1673). Biserica din 
Băjeşti-Argeş, ctitoria marelui vornic Mareş Băjescu, a fost împodobită 
de zugravul Tudoran, care a realizat una din cele mai expresive şi mai 
reuşite ansambluri de pictură (1669). Sînt remarcabile aici îndeosebi por¬ 
tretele : ctitorii, Antonie Vodă din Popeşti, patriarhul Dositei al Ieru¬ 
salimului, care se afla atunci Ia noi şi Dragomir zidarul , primul portret de 
meşter cunoscut pînă acum în pictura Ţării Româneşti. 

A rămas anonim autorul zugrăvelilor din biserica satului Popeşti- 
Ilfov (1688), un bun portretist. 

O nouă fază în istoria picturii din Ţara Românească s-a manifes¬ 
tat în cursul domniilor Iui Şerban Cantacuzino (1678—1688) şi Constantin 
Brîncoveanu (1688—1714). Se pot urmări acum două direcţii diferite: 
cea autohtonă, reprezentată de Pîrvu Mutu şi cea balcanică, de factură 
athonită, reprezentată de zugravul grec Constantinos. 

Primul reprezentant de seamă (al picturii bisericeşti în această pe¬ 
rioadă a fost Pîrvu Mufu (1657—1735). Fiu al unui preot — loan din 
Cîmpulung {călugărit sub numele de Paisie) — învăţase zugrăvia la că¬ 
lugărul Evghenie din mînăstirea Negru Vodă, apoi şi-a desăvîrşit pre¬ 
gătirea în Moldova, unde a avut prilejul să cunoască marile ansambluri 
pictate sub Ştefan cel Mare, Petru Rareş şi Movileşti, precum şi arta 
iconarilor ruşi. Reîntors în Ţara Românească, a zugrăvit biserica mînăs- 

tirii Aninoasa-Muscel (1677—1678, refăcută în 1743), ca apoi să devină 
pictorul favorit al familiei Cantacuzinilor. Opera sa cuprinde ansamblu¬ 
rile de pictură murală de la bisericile mănăstirilor Cotroceni (1682), 
Mărgineni, biserica din Filipeşti-Tîrg, paraclisul din Filipeştii de Pădure 
(1692), bisericile mînăstirilor Sinaia şi Rîmnicul Sărat, Mamul, Poiana, 
bisericile din Măgureni-Prahova, Lespezi-Prahova, Bordeşti-Buzău, 
Fundehii Doamnei, Colţea, Negustori, Sfîntul Gheorghe Nou din Bucu¬ 
reşti ş.a. 

Om de cultură, cunoscător al principalelor monumente de pictură din 
Ţara Românească şi din Moldova, în curent cu noile creaţii picturale 
athonite, cu ale Renaşterii italiene tîrzii şi cu ale barocului (ajunse la 
noi mai ales prin intermediul gravurilor), Pîrvu Mutu a izbutit să reali¬ 
zeze un stil propriu în pictura bisericească, atît în ce priveşte aplicarea 
programului iconografic, cît şi în interpretare. HI n-a excelat în temele 
bisericeşti tradiţionale, ci mai ales în portrete, în galeriile sale de ctitori. 
Capodopera sa o constituie tabloul votiv din pronaosul bisericii din 
Filipeştii de Pădure (1692), care grupează întreaga familie a Cantacuzini¬ 
lor, cu 55 de personaje, bărbaţi, femei, copii, cu fizionomii diferite, iz¬ 
butind să dea totuşi un ansamblu omogen, o compoziţie unitară. Deosebit 
de izbutite sînt portretele de copii (la Măgureni sînt 60 de portrete). 
Tot aşa de interesante sînt şi autoportretele artistului, cele mai izbutite 
fiind la Filipeştii de Pădure, Bordeşti, Rîmnicul Sărat. Aceeaşi preocu¬ 
pare pentru portret o manifesta şi în redarea chipurilor de sfinţi. Ilustrînd 
Psalmul 149, redă hore şi lăutari, cu personaje în costume de epocă. Se 
remarcă peste tot, în pictura sa, influenţa mediului înconjurător. 

Paralel cu pictura murală, Pîrvu Mutu a pictat şi icoane, cele mai 
izbutite fiind Cina de la stejarul Mamvre (Sfînta Treime), azi la mînăsti- 
rea Sinaia, icoanele de pe tîmpla bisericii Cotroceni, o icoană a Maicii 
Domnului. Nu cunoaştem alte opere ale lui Pîrvu Mutu după domnia lui 
Constantin Brîncoveanu. După o călătorie la Ierusalim, s-a călugărit 
sub numele de Pafnutie (1724), iar în 1731 a îmbrăcat marea schimă la 
schitul Robaia. A murit în 1735. 

Zugravul grec Constantinos a împodobit cu fresce biserica Doamnei 
din Bucureşti (1683), pridvorul bisericii mari de la mînăstirea Dintr-un 
lemn (1684), biserica mare de la Hurezi (1693—1694), biserica domnească 
din Tîrgovişte (1698), biserica de la Mogoşoaia (1705), biserica mînăs- 
tirii Cozia (1707). Cu excepţia ultimei biserici, Ia toate celelalte, ală¬ 
turi de Constantinos apare ca ajutor al său un zugrav Ioan, tot grec. 
Din cercetarea picturilor sale murale, rezultă că a fost un bun cunoscă¬ 
tor al artei postbizantine tîrzii, al celei româneşti, al inovaţiilor din 
pictura barocă, bun desenator, colorist şi portretist, redînd realist chipul 

rea tradiţională. La mînăstirea Hurezi, Constantinos apare în calitate 
de şef al zugravilor români — mireni şi călugări: Toart, Andrei, Stan, 
Neagoe, Ioachim, Preda, Iosii, Marin ş.a. — care au împodobit măreaţa 
ctitorie a hii Constantin Brîncoveanu. 

La Hurezi, echipa de zugravi a elaborat un program iconografic 
particular, căutînd să scoată în evidenţa două teme majore iconogra¬ 
fia Sfîntului împărat Constantin, patronul ctitorului, şi iabloul votiv, 
amîndouă avînd profunde semnificaţii istorico-ideologice. în istoria ilus¬ 
trată a vieţii împăratului Constantin, care ocupă cea mai mare parte din 
peretele răsăritean al pronaosului, imaginea centrală reprezintă lupta 
lui Constantin cu Maxenţiu la porţile Romei. Ca exponent al politicii 
antiotomane, Brîncoveanu voia sa reamintească, prin această imagine, 
puterea biruitoare a crucii, care l-a condus în luptă pe împăratul Con¬ 
stantin. Tot pe pereţii pronaosului, care trebuia să devină gropniţă 
domnească, Constantinos şi colaboratorii săi au redat un impresionant 
cortegiu de personaje : neamul Basarabilor, al Cantacuzinilor, membrii 
familiei lui Brîncoveanu, egumenul Ioan ş.a. în compoziţia principală 
a tabloului votiv se văd Constantin Brîncoveanu cu cei patru fii şi 
doamna Maria cu cele şapte fete. Deci, era un fel de pledoarie în favoa¬ 
rea-ideii de dinastie ereditară. în pridvor, unde s-a zugrăvit scena Ju¬ 
decăţii de apoi, exista o altă galerie de portrete, aceea a «ispravnici¬ 
lor» : şi meşterilor care au lucrat la Hurezi: ispravnicii Badea, Apostol 
şi- Gemica Ştirbei, apoi Istrate lemnarul, Vucaşin Caragea pietrarul şi 
Manea vătaful zidarilor. Restul programului iconografic respecta, în 
finii mari, tradiţia. 

Zugravul Constantinos şi colaboratorii lui au lăsat la Hurezi unul 
din" cele mai izbutite ansambluri 'picturale din întreaga artă medie¬ 
vală românească. Impresionează mulţimea şi varietatea temelor, cu 
numeroase personaje în mişcare, cu suprafeţe largi ornamentate cu flori 
{la schitul Sfinţii Apostoli aproape jumătate din pereţi sînt cu orna¬ 
mente). Se pune un accent deosebit pe tratarea narativă, se manifestă 
interes pentru realitate, introducîndu-se astfel schimbări în iconogra¬ 
fia tradiţională. Sînt reprezentate scene din viaţă, hore cu lăutari, per¬ 
sonaje în costumele epocii, amănunte rezultate din contemplarea di¬ 
rectă a naturii ş.a. De aceea, pe bună dreptate scria bizantinologul fran¬ 
cez Charles Diehl: «Puternica tradiţie bizantină este dominantă la mă¬ 
năstirea Hurezi, poate cel mai frumos, monument dintre toate în Ro¬ 
mânia... aceste, fresce sînt printre cele, mai remarcabile pe care le-a 
produs arta românească şi, în acelaşi timp, ele dovedesc continuitatea 

artei româneşti şi a artei, bizantine, ele arată strălucirea extraordinară 
ce o dă artelor domnia lui Constantin Brîncoveanu». 

Alte ansambluri de la Hurezi au fost pictate de zugravi români, 
dintre care o parte lucraseră şi la biserica mare : paraclisul de Preda 
şi Marin (1697) bolniţa de Preda, Nicoiae şi Eîrem (1699); schitul Sfin¬ 
ţii Apostoli de ierodiaconul iOsiî şi Ioan (1700) ; schitul Sfîntui Şte¬ 
fan (1703) de Ianache, Istrate şi Hrănite (Stan şi Ioachîm lucraseră 
la biserica domnească din Tîrgovişte, împreună cu Constantinos şi 
Ioan). 

în felul acesta, s-a creat la Hurezi, sub îndrumarea lui Constan¬ 
tinos, o şcoală de zugravi, care a polarizat toate forţele creatoare lo¬ 
cale şi care a răspîndit noul stil brîncovenesc, nu numai în Ţara Româ¬ 
neasca, ci şi peste hotarele ei, îndeosebi în Transilvania. Trebuie să 
menţionăm aci că zugravuT Constantinos, oa şi Antim Ivireanul de alt¬ 
fel, s-a integrat cu totul în atmosfera de viaţă românească, în mediul 
cultural-artistic din timpul domniei lui Brîncoveanu (chiar Sem¬ 
na: «Constantinos din Ţara Românească»), încît putem să-l socotim 
un exponent al artei bisericeşti româneşti. 

Aproape toţi zugravii de la Hurezi au lucrat şi la alte mînăstiri 
zidite sau refăcute în timpul lui Brîncoveanu: Sfîntui Nicoiae din Fă¬ 
găraş (Preda), biserica mănăstirii Surpatele (Andrei, Iosif, Hrănite şi 
Ştefan), biserica^ mănăstirii Govora (ierbdiaconii Iosif şi Ştefan, Hră¬ 
nite şi Nicoiae), biserica mînăştirii Polovragi (Constantinos, Andrei, 
Istrate, Gheorghe, Hrănite şi ierodiaconul Ioan), naosul bisericii mari de 
la Cozia (Preda, Ianache, Sima şi Mihai), pridvorul mînăştirii Bistriţa 
(ierodiaconul Iosif şi Hrănite), biserica schitului Păpuşa (Hrănite şi 
Te o do sie), biserica mînăştirii Sărăeineşti în 1718 (Preda, Ţeodosie, 
Gheorghe), biserica Şfîntul Dumitru din Craiova în 1724 (Andrei, Preda, 
ierodiaconul Iosif ş.a.). 

în Moldova, impunătorul ansamblu de pictură de la Suceviţa re¬ 
prezenta — după cuvântul cercetătorului francez Paul Henry — «tes¬ 
tamentul artei clasice moldoveneşti». în adevăr, Suceviţa înseamnă 
momentul de tranziţie de- la arta înfloritoare a secolelor XV şi XVI la 
cea în declin din secolele XVII şi XVIII. La foarte scurt timp după Su¬ 
ceviţa, au fost zugrăvite catedrala episcopală; .din Roman (din care se 
mai păstrează doar decoraţia pronaosului şi pridvorului) şi biserica 
mare a mînăştirii Dragomirna' (altarul şi naosul), zugrăvită de popa 
Crăciun, Mâtieş, popa Ignat şi Gligorie. A urmat apoi o perioadă de 
criză în activitatea zugravilor moldoveni. 

Domnitorii Miron Vodă Barnovschi (1626-1629) şi Vasile Lupii (1634- 
1653) s-au îndreptat spre Rusia, în căutarea de icoane şi de meşteri zu¬ 
gravi pentru bisericile pe cate le-au ridicat. Este cunoscută misiunea 
arhimandritului Varlaam de la Secu, viitorul mitropolit, la Moscova, 
pentru ca să aducă icoane pentru ctitoriile lui Barnovschi. 

Cîţiva ani mai tîrziu, nepreţuita ctitorie a lui Vasile Lupu, biserica 
mînăstirii Sfinţii Trei Ierarhi din Iaşi, a fost înfrumuseţată de zugravii 
moscoviţi Sidor Pospeev, Deico Iacovlev şi Pronca Nichitin, trimişi de 
ţarul Mihail Feodorovici, la cererea voievodului moldovean. Alături 
de ei, au lucrat şi cîţiva zugravi români, între care un Nicolae (cu¬ 
noscut în acte sub numele de «cel bătrîn»), care s-a numărat printre 
solii trimişi la Moscova să ceară zugravi, şi un Ştefan, întîlniţi amîn- 
doi în numeroase acte interne. Din picturile realizate de ei nu se mai 
păstrează decît cîteva fragmente în frescă, în fosta catedrală mitropoli¬ 
tană din Iaşi. Tot numai fragmente se păstrează şi din ansamblul ori¬ 
ginar de pictură din biserica Golia din Iaşi (1660), realizat de zugra¬ 
vul Matei Ioan. 

Din a doua jumătate a secolului se păstrează frescele din biserica 
mînăstirii Hlincea şi biserica din Tg. Trotuş care reprezintă declinul 
artei moldoveneşti. Nu ştim în ce stil a lucrat zugravul Gheorghe din 
lanina (probabil un macedo-român) la biserica mînăstirii Cetăţuia 
(1672), ctitoria Iui Gheorghe Duca Vodă, pentru că frescele sale au 
fost repictate — culoare peste culoare — în secolul al XlX-lea. El ve¬ 
nise în ţară împreună cu fraţii săi, Mihai şi Dima, tot zugravi, care 
probabil l-au ajutat la zugrăvirea Cetăţuiei. S-au aşezat cu toţii în 
ţinutul Bacăului, unde s-nu şi căsătorit, devenind proprietari de moşii 
(un fiu al lui Gheorghe, Ioniţă, era tot zugrav). Despre Mihai ştim că 
a zugrăvit biserica schitului Floreşti, ctitoria lui Gavril Costachi, tîm- 
pla schitului Cetatea Mică-Vaslui, probabil bisericile schitului Crucea 
de la Brazi şi a mînăstirii Bogdana. Poate toţi trei au zugrăvit biserica 
din Tg. Trotuş. 

în ce priveşte icoanele portative din Moldova, se observă o înrîu- 
ţii Trei Ierarhi din Iaşi. în acelaşi timp, icoanele de pe tînnpla bisericii 
ţii Trei Ierarhi din Iaşi. In acelaşi timp, icoanele din tîmpla bisericii 
ridicate de Vasile Lupu la biserica din Cetatea Neamţ (o parte sînt 
azi la mînăstirea Neamţ) sînt influenţate de arta barocă. 

In Transilvania, se cunosc puţine lucrări de pictură bisericească. 
Explicaţia trebuie să o căutăm atît în dispariţia cnejilor români, care 
subvenţionaseră executarea cunoscutelor ansambluri picturale din bi¬ 
sericile ortodoxe din secolele XIV-XV, cît şi în faptul că doctrina cal- 

vină, acceptată oficial de cîrmuitorii politici de atunci ai Transilva¬ 
niei, nu recunoştea cultul icoanelor. 

Un interesant ansamblu pictural se păstrează în biserica SfîntuJ 
Nicolae din Hunedoara, executat de către meşterii zugravi Constantin 
şi Stan, în 1654. Cheltuielile au fost suportate de negustorii Dumitru 
Mărcocianul şi Nicola Crăciun. 

Biserica din Turnai Roşu (fost Porceşti-Sibiu) va fi fost zugrăvită 
de meşteri trimişi de ctitorul ei, Matei Basarab, domnul Ţării Româ¬ 
neşti. Se mai văd şi azi chipul său şi al doamnei Elina, pe peretele 
exterior de nord, ţinînd biserica pe mîini (deasupra intrării se vede 
stema Ţării Româneşti, cioplită în piatră). Vechea biserică din Săliş- 
tea Sibiului — acum dispărută —, a fost zugrăvită de meşterul Nicolae 
Poloni, în 1674. 

Lucrări de zugrăvire s-au executat şi la biserica Sfîntul Nicolae 
din Şcheii Braşovului. De pildă, în Socotelile Braşovului pe anul 1694, 
se afirma că oraşul plătise 6 florini zugravului care a refăcut chipul 
lui Mihai Viteazul din biserica Sfîntul Nicolae. Probabil era zugra¬ 
vul Radu , care e pomenit în Socotelile oraşului pe anul 1697. La bise¬ 
rica Sfîntul Nicolae din Făgăraş, lucraseră zugravi trimişi de Brînco- 
veanu, sub conducerea meşterului Preda. Probabil tot atunci au fost 
zugrăvite şi biserica mînăstirii Sâmbăta de Sus şi biserica din Ocna 
Sibiului, ctitorite de domnul muntean. 

în Maramureş ne reţin atenţia mai multe lucrări: tîmpla bisericii 
din Budeşti-Josani, din care se mai păstrează trei icoane de mari di¬ 
mensiuni (Iisus pe tron, Maica Domnului cu pruncul şi Sfînta Paras- 
chiva) şi opt prăznicare, uşile împărăteşti ale bisericilor din Onceşti, 
din 1621 (Bunavestire şi cei patru evanghelişti) şi din Budeşti-Susani, 
din 1628 (cei patru evanghelişti), o icoană a Sfîntului Nicolae în bise¬ 
rica din Poienile Izei, din 1604, o icoană înfăţişând pe Sfîntul Apostol 
Petru şi pe Sfîntul Nicolae în biserica din Onceşti, din 1639. Se pare 
că în prima jumătate a secolului al XVII-lea a existat un atelier de 
iconari în mînăstirea Moisei, care a lucrat pentru mai multe biserici 
din Maramureş şi din ţinuturile învecinate. 

în încheiere, amintim icoana Maicii Domnului zugrăvită de preotul 
Luca din Iclodul Mare (Cluj), din 1681, care a ajuns în posesia mînăs¬ 
tirii Nicula (jud. Cluj), considerată icoană făcătoare de minuni. 

Sculptura în piatră intra într-o nouă fază a evoluţiei sale. Reper¬ 
toriul ornamental, de regulă geometric, din secolul anterior, este în¬ 
locuit treptat cu o luxuriantă ornamentaţie florală de tip occidental. 

Aceasta se va generaliza către sfîrşitul secolului al XVII-lea r precum 
şi în cel următor. 

Gîigoiie Cornescu, cel care a lucrat la Cetăţuia, a fost adus în 
Ţara Românească pentru restaurarea sculpturii în piatră de la biserica 
lui Neagoe Basarab de la Argeş şi pentru lucrarea unor pietre de mor- 
mînt de la Cotroceni. Arătam mai sus că la Hurezi a fost zugrăvit, în¬ 
tre meşteri, şi Vucaşin Caragea pietrarul, care a lucrat sculpturile 
în piatră şi de la alte ctitorii brîncoveneşti. Sub conducerea iui s-au 
putut forma, la Hurezi mai ales, o seamă de meşteri locali. Un alt grup 
de sculptori s-a putut forma sub conducerea lui Lupu Sărâţean, autor 
al sculpturilor ctitoriilor spătarului Mihai Cantacuzino. Acesta a a- 
dus din Italia şi pe meşterul Mira, care a lucrat la biserica mănăstirii 
din Rîmnicul Sărat şi la altele. Se folosea marmoră adusă de la Con- 
stantinopol sau de la Albeşti. Ceea ce caracterizează activitatea acestor 
meşteri pietrari este noua lor viziune artistică, îmbogăţirea şi înnoi¬ 
rea formelor, felul'de îmbinare al motivelor florale şi vegetale, dis¬ 
puse pe vrejuri şi din care răsăreau alte frunze şi tulpini. Florile se 
împletesc armonios şi cu unele elemente împrumutate din ornamentiea 
Renaşterii şi a barocului (scoica, mascaronul — cap fantastic sau grotesc 
de om sau animal, capul de înger înaripat ş.a.l. Alteori, la combina¬ 
ţiile floral-vegetale se adaugă elemente figurative (păsări, animale, 
dintre care unele fantasticei delfini, lei etc,), apoi motive heraldice. 
Deşi avem un repertoriu eteroclit, meşterii au izbutit să menţină un 
echilibru decorativ, chiar în cele mai bogate ansambluri sculptate. 

Sînt reprezentative pentru noul stil, mai ales portalele, lespezile 
de morminte, stîlpii pridvoarelor de la bisericile Doamnei, Cotroceni, 
Hurezi, Doiceşti, Biîncoveni, Cozia, Colţea, Sfintui Gheorghe Nou, An- 
tim, iar mai tîrziu Văcăreşti, Stavropoleos, foişorul zis al lui Dioni- 
sie de la Hurezi ş.a. 

Dacă în domeniul picturii în Moldova nu avem opere reprezen¬ 
tative, în schimb sculptura în piatră a cunoscut o înflorire considera¬ 
bilă. Ea tinde să ia locul picturilor exterioare din secolul al XVI-lea, 
repertoriul ornamental primind o varietate necunoscută pmă atunci. 
Impresionează în chip deosebit decoraţia sculptată a faţadelor biseri¬ 
cii Sfinţii Trei Ierarhi din Iaşi, cu împletituri şi palmete tradiţionale, 
cu motive geometrice şi motive florale de inspiraţie orientală. Demne 
de remarcat sînt şi decoraţiile sculptate de la Dragomirna, Golia, nu¬ 
meroasele pietre de mormînt din biserici şi mănăstiri, pisaniile, în care 

apare stema ţării ş.a. De notat că la fondul tradiţional, se adaugă o 
viziune decorativă barocă, atît la sculptura in piatră cit şi la cea 
în lemn. 

In sculptura în lemn se folosesc de asemenea motive vegetale şi 
zoomorfe. Pentru prima jumătate a secolului sînt reprezentative: tîm- 
pla bisericii schitului Crasna (care are pictat, la baza crucii, pe Ma¬ 
tei Basarab şi mitropolitul Ştefan), tîmpla botniţei de la Bistriţa (uşa 
acestei bolniţe a fost lucrată de un ieromonah Vasile în 1654), uşa bi¬ 
sericii Sfinţii împăraţi din Tîrgovişte ş.a. 

Către sfîrşitul secolului, sculptura în lemn ajunge la deplina sa 
maturitate, cu ornamentaţie preponderent vegetală (vrejuri, frunze, 
fructe, flori), la care se adaugă motivele zoomorfe şi antropomorfe, ca 
urmare a pătrunderii elementelor Renaşterii şi barocului. Putem aminti 
aci iconostasele (tîmplele) bisericilor de la Cotroceni, Filipeştii de Pă¬ 
dure, Măgureni, Domnească din Tîrgovişte, Arnota (1694), Hurezi (bise¬ 
rica mare şi paraclisul), Colţea, Fedeleşoiu, uşile de la Tismana (lucrate 
de meşterul Nichita), mobilierul de la Hurezi, Colţea ş.a. Se pare că 
tot secolului XVII îi aparţine tîmpla bisericii din Bungard, ridicată 
de «companiştii greci» din Sibiu (probabil a fost dăruită de soţia lui 
Şerban Cantaeuzino). Este o piesă de mare valoare artistică, lucrată în 
lemn de tisă, poleit cu foiţe de aur (azi se păstrează în capela Institm 
tului Teologic din Sibiu). 

Gravura în lemn de asemenea s-a dezvoltat, prin Ioan-îoanichie 
Băcăuanul, care a lucrat în Moldova şi apoi in Ţara Românească (Ia 
cartea Cheia înţelesului, Bucureşti, 1678, şi la cîteva tipărituri de mai 
tîrziu). 

Dintre piesele de broderie din prima jumătate a secolului men¬ 
ţionăm două epitrahile, unul dăruit mînăstirii Stăneşti-Vîlcea de so¬ 
ţia lui Stroe Buzescu, altul dăruit mînăstirii Mărgineni de Radu Şer¬ 
ban. Amîndouă au în partea inferioară portretele donatorilor. 

în epoca de mare efervescenţă artistică de la sfîrşitul secolului 
al XVII-lea şi începutul celui următor, notăm trei epitafe lucrate a- 
proape în întregime din fir de aur şi de argint (la Cotroceni, Tismana 
şi biserica Doamnei din Bucureşti), care transpun din pictură în bro¬ 
derie Coborârea de pe Cruce şi Plîngerea. De la Hurezi, cel mai impor¬ 
tant centru artistic al vremii, au rămas numeroase piese de broderie, 
lucrate în fir de aur şi de argint, extrem de ornamentate (motive vege¬ 
tale, florale şi geometrice), executate cu minuţiozitatea unei miniaturi. 

Unele din ele au păstrat numele artistei care le-a lucrat: Despineta din 
Constantinopol. 

în Moldova se pot aminti acoperămintele de mormînt al doamnei 
Tudosea, soţia lui Vasile Lupu, şi al fiului lor Io an, interesante mai 
ales pentru minuţiozitatea cu care sînt redate costumele, mai multe 
epitafe, dvere, poale de icoană etc., dăruite de Vasile Lupu bisericii 
Sfinţii Trei Ierarhi din Iaşi. Veşmintele liturgice se păstrează în marile 
muzee ale ţării şi în cele mînăstireşti (de pildă, epitrahilul şi sacosul 
mitropolitului Varlaam, în Muzeul de Istorie al R.S.R.). 

în ce priveşte argintăria, multe piese erau lucrate în atelierele 
meşterilor saşi din Transilvania sau in cele din Balcani, îndeosebi de 
la Chiprovăţ. Multe din ele au fost dăruite unor aşezăminte bisericeşti 
de peste hotare (chivotul lui Matei Basarab şi al doamnei Elina, dă¬ 
ruit mînăstirii Lavra de la Athos etc.}. 

Către slîrşitul secolului XVII şi la începutul celui următor, nu¬ 
meroasele candele de argint aurit, chivote, anaforniţe, ripide, sfeşnice, 
ferecaturi de cărţi au fost executate pentru ctitoriile Cantacuzinilor 
şi mai ales ale lui Brîncoveanu de meşterii argintari saşi Sebastian 
Hann şi Thomas Lang din Sibiu, Georg May II, Johannes Henning, Re¬ 
fer Hiemesch şi un E. V., toţi din Braşov. Se remarcă şi în acest do¬ 
meniu diversitatea motivelor florale. între piesele mai reprezentative 
menţionăm anaforniţele pentru Cotroceni, Hurezi şi Bistriţa, chivotu¬ 
rile de la Cotroceni şi Hurezi, candelele de la Cotroceni şi Sărindar, ri- 
pidele pentru Cotroceni şi Bistriţa, mai multe ferecaturi de cărţi etc. 

în Moldova, la începutul secolului al XVII-lea, meşterul Gligorie 
Moisiu din Suceava a lucrat mai multe piese de argintărie (ferecaturi, 
discuri). Unele din ele au fost dăruite de mitropolitul Teofan III mînăs¬ 
tirii Slatina. 

Gustul pentru fast al lui Vasile Lupu se reflectă în obiectele de 
cult pe care le^a dăruit ctitoriilor sale, în deosebi Trei Ierarhilor (can¬ 
delabre, candele, căţui etc). Se observă îmbinarea elementelor tradi¬ 
ţionale argintăriei moldoveneşti şi transilvane cu forme şi decoraţii 
orientale. 

Concluzii. Arfa românească a cunoscut, în acest secol, o pe¬ 
rioadă de înflorire, sub Matei Basarab şi Vasile Lupu, iar către sfîr- 
şitul secolului, sub Şerban Cantacuzino şi mai ales sub Constantin 
Brîncoveanu, în timpul căruia arta munteană a înregistrat o maximă 
strălucire. In Transilvania, s-a dezvoltat, în condiţii vitrege, o artă 
bisericească influenţată de cea din Jara Românească şi Moldova. 

PREOŢIMEA ORTODOXA ROMANĂ 
IN SECOLUL AL XVII-LEA 

SI ÎNCEPUTUL SECOLULUI AL XVIII-LEA 

* 


Din puţinele ştiri pe care ni le oferă izvoarele istorice, încercăm să 
facem o scurtă prezentare a stării culturale, sociale şi materiale a pre¬ 
oţilor de mir în această perioadă. 

Preoţîmea din Ţara Românească şi Moldova. Numărul preoţilor 
era destul de ridicat. Aproape în fiecare sat existau mai mulţi preoţi şi 
diaconi. De regulă, slujeau în duminici şi sărbători, în zile de sîmbătă, 
cînd săvîrşeau pomenirea celor răposaţi, iar în timpul posturilor slujeau 
şi în zilele de miercuri şi vineri. în satele cu mai mulţi preoţi şi diaconi, 
slujeau pe rînd, fiecare cîte o săptămînă. Cei mai în vîrstă şi care se 
bucurau de mai mult prestigiu în faţa credincioşilor primeau, din partea 
ierarhului locului, darul duhovniciei. Toţi trăiau din ofrandele credin¬ 
cioşilor pentru slujbele pe care le săvîrşeau, fie în biserică, fie pe la 
casele acestora. Toţi munceau la cîmp alături de credincioşii lor. Unii 
cunoşteau felurite meşteşuguri legate de nevoile Bisericii (copişti, tipo¬ 
grafi — preoţii Dobre munteanul, Chiriac moldoveanul, diaconul Mi- 
hai — zugravi de biserici, legături de cărţi, sculptori în lemn şi piatră), 
sau chiar din cele rezervate, într-un fel, numai mirenilor (tîmplari, croi¬ 
tori etc.). Nu purtau haine preoţeşti speciale, ci se îmbrăcau ca şi cei¬ 
lalţi ţărani, de care se deosebeau doar prin barbă şi plete. 

Deşi aveau, în general, puţină învăţătură, erau cei mai buni îndru¬ 
mători ai păstoriţilor pentru toate nevoile acestora. De pildă, ei redactau 
felurite acte juridice (testamente, foi de zestre, acte de vînzare-cumpă¬ 
rare, acte de donaţie etc.), sau figurau ca martori în acestea. Multe din¬ 
tre ele erau întărite de mitropolitul sau de episcopul locului. Neînţele¬ 
gerile mai mărunte dintre săteni erau, de multe ori, cercetate şi judecate 
de preoţi. 

Nivelul de pregătire al preoţilor era destul de scăzut. Cunoştinţele lor 
se reduceau la scris, citit, cîntări bisericeşti, rînduielile tipiconale şi 
unele învăţaturi de credinţă. Deşi slujeau în slavoneşte, presupunem că 
puţini dintre ei cunoşteau temeinic această limbă, încît cei mai mulţi 
învăţau rugăciunile pe de rost. Din această pricină a început, în acest 
secol, acţiunea de tălmăcire în româneşte a tipicului, apoi a citirilor bi¬ 
blice şi a cîntarilor. Unii dintre slujitorii altarului se pregăteau în fami¬ 
lie, în cazul cînd preoţia «se moştenea» din tată în fiu. Probabil preoţii 
din oraşe şi cei de la bisericile «domneşti» aveau o pregătire mai bună, 
dobîndită în şcolile mînăstireşti de atunci sau chiar în şcolile superi¬ 
oare înfiinţate de domnii ţării (Academia de la Trei Ierarhi a lui Vasile 
Lupu, şcoala slavonă şi colegiul greco-latin de la Tîrgovişte, în timpul 
lui Matei Basarab, Academia de la Sfîntul Sava din Bucureşti a lui Con¬ 
stantin Brîncoveanu). 

în privinţa stării sociale-materiale a preoţimii, ştirile documentare 
sînt ceva mai bogate. De la bun început se impune constatarea că pre¬ 
oţii duceau aceeaşi viaţă grea ca şi păstoriţii lor, fiind supuşi aceloraşi 
împilări din partea dregătorilor şi a marilor proprietari de pămînt. 

Existau şi preoţi hirotoniţi dintre «rumâni», mai ales aparţinători 
mînăstirilor, adică dintre oamenii lipsiţi de libertate personală, legaţi de 
pămînt şi aserviţi intereselor proprietarilor de pămînt. Prin hirotonie, 
ei şi toţi descendenţii lor se eliberau din starea de «rumâni», plătind un 
preţ de răscumpărare, fie dînd în loc alţi «'rumâni», fie oferind bunuri 
materiale (vii cu inventarul lor, vite mari, oi etc.). La începutul secolu¬ 
lui al XVIII-lea, s-a oprit hirotonirea «rumânilor». Antim Ivireanul sta¬ 
bilea, în ale sale Capete de poruncă (Tîrgovişte, 1714), că «rumânul 
neertat de stăpînu-său nu se poate nici cu un mijloc să se preoţească, iar 
de-1 va erta cu carte, să se preoţească. Ci după preoţie, cîţi copii va face, 
să nu mai fie volnic nimeni să-i rumânească, că sînt slobozi». 

Dacă mînăstirile se bucurau de multă atenţie din partea domnilor 
celor două ţări, acordîndu-li-se atîtea danii, nu acelaşi lucru se poate 
spune despre preoţii de mir. Cei din Ţara Românească erau îndatoraţi la 
anumite impozite (dăjdii), pe care, de regulă, le plăteau separat de res¬ 
tul locuitorilor. Acest lucru rezultă, bunăoară, dintr-un hrisov cu data 
de 15 iunie 1629, prin care Alexandru Iliaş (1627—1629) ceda ca «mertic» 
Episcopiei Buzăului toate dările pe care le plăteau către vistieria dom¬ 
nească preoţii din acea eparhie, după cum «au fost dat şi de alţi domni». 
Din acest act aflăm că preoţii de la oraşe plăteau doi galbeni anual, dia¬ 
conii un galben şi jumătate, iar «popii de ţară» plăteau numai jumătate 
din dările celor de la oraşe. 



PREOTIMEA ÎN SECOLUL XVII 


249 


La 23 iulie 1631, Leon Vodă Tomşa (1629—1632) da un hrisov în 
acelaşi sens, pentru preoţii din eparhia Buzăului, precizînd, în plus, că 
erau scutiţi «de bir de lună şi de găleată cu fîn şi de bou şi de oaie seacă 
şi de ©al şi de miare şi de ceară şi de împrumută şi de bani de cununie şi 
de mîncăturile cîte sînt preste an». în schimbul acestor scutiri, preoţii 
erau îndatoraţi «a păzi sfintele biserici cu slujbă şi cu pravilă dumne- 
zeiească şi în zi şi în noapte, să se roage pentru sănătatea domnului», ca 
şi «pentru toată creştinătatea». 

Deci, dările preoţilor erau destul de reduse în comparaţie cu alte 
categorii sociale. Probabil preoţii din cuprinsul Mitropoliei şi al Epis¬ 
copiei Rîmnieului se bucurau de acelaşi regim. Preoţii de la biserica 
curţii domneşti din Bucureşti aveau un regim special, fiind scutiţi de 
toate dările către vistierie, după cum reiese dintr-un hrisov al aceluiaşi 
domn, cu data de 14 ianuarie 1630. 

Dar în anii care au urmat, dările preoţilor au început să crească, 
mai ales în timpul domniei lui Matei Basarab (1632—1654), caracteri¬ 
zată, de altfel, printr-o fiscalitate foarte aspră. Dintr-o «gramată» dată 
de patriarhul Dositei al Ierusalimului pentru biserica logofătului Stoica 
Ludescu din Ludeşti-Dîmboviţa, reiese că preoţii plăteau pe atunci: birul 
popesc, haraciul şi ploconul mitropolitului. Iar dintr-o carte a mitropoli¬ 
tului Varlaam, din 30 decembrie 1672, aflăm că preoţii Drăgan şi Stoica 
erau obligaţi să plătească «birul haraciului şi toate dăjdiile cîte sînt 
peste an» în ţară. 

Starea grea a preoţilor este relevată în cuvinte pline de duioşie 
într-un hrisov dat preoţilor din eparhia Rîmnieului de Grigorie Ghica 
Vodă (a doua domnie, 1672—1673). «Venit-au preoţii de prin toate ju¬ 
deţele şi de prin oraşe — spunea hrisovul — de au făcut la domnia mea 
mare jale şi plîngere pentru multele nevoi ce se află întru dînşii, zicînd 
cum că ei sînt mai îngreoiaţi de cît toate ciatele...». Din această pricină 
«au început a fugi şi a să răsăpi care pre unde au putut, rămînînd sfin¬ 
tele beserici pustii şi închise, lipsite de toată sfînta şi dumnezeiasca 
slujbă, murind creştinii nespovediţi.şi neîndireptaţi, necuminecaţi şi ne¬ 
slujiţi, după cum se cuvine şi se cade pravoslavii noastre». Ţinînd sea¬ 
ma de această stare grea a preoţimii de mir, cît şi de faptul că «pînă şi 
păgînii (turcii, n.n.) fac cinste preoţilor şi îndreptătorilor legii lor şi le 
fac multă milă şi cinste, cum să cuvine», domnul, împreună cu mitropo¬ 
litul Varlaam, cu episcopii Ştefan al Rîmnieului, Grigorie al Buzăului şi 
Daniil al Strehaiei şi cu marii dregători ai ţării, au hotărît ca de-acum 
înainte preoţii din eparhia Rîmnieului să fie obligaţi să plătească vistie¬ 
riei cîte 750 de galbeni anual, precum şi o altă sumă de bani — nepre- 

cizată — la înnoirea domniei. In rest, erau scutiţi de : îndoirea hameiu¬ 
lui, samă, cai de olac, podvoade, mertice, conace, cheltuiala berbeniţelor 
şi de diferite munci. Prin acelaşi hrisov, se precizau dările pe care le 
plăteau preoţii după averea personală : o vadră de vin din zece, gor- 
ştina de stupi şi de porci. Aceleaşi scutiri le-a acordat şi Gheorghe Duca 
Vodă (1673—1678), la 2 martie 1674. în hrisovul acestui domn, se preve¬ 
dea ca preoţii din eparhia Rîmnicului să plătească o dare anuală de 
750 de galbeni, cei de la Buzău 500, cei din noua eparhie ! a Strehaiei 150 
(despre cei din cuprinsul Mitropoliei nu se spunea nimic). 

Dar aceste scutiri n-au fost întotdeauna respectate, lucru constatat 
şi de Şerban Cantacuzino (1678—1688), care la 23 iunie 1682 hotăra ca 
preoţii «de acum înainte să dea numai la haraciu birul direptu şi sama 
cea mare şi la înoirea domnii poclonul legiuit». 

Fiscalitatea excesivă din timpul lui Constantin Brîncoveanu a avut 
urmări şi asupra preoţimii. Din Condica vistieriei din acea vreme, aflăm 
că preoţii plăteau dări foarte numeroase : banii sursatului, ai mirisiei, ai 
zaharelei, sama cea mare, a doua şi a treia, haraciul, lipsa haraciului, 
ploconul hanului, al vizirului, birul şeicilor, al salahorilor, al cailor, al 
oştii, al datoriilor, al lui Ali-paşa, al împrumutării ş.a. în urma plînge- 
rilor pe care le-au adresat domnului, acesta a hotărît, în 1698, să acorde 
preoţilor o «ruptoare» pentru «ca să nu fie supăraţi în toată vremea cu 
dăjdii, în rînd cu ţara». Drept aceea, li se impunea din nou doar plata 
unor dări globale : 7000 de galbeni preoţii şi diaconii din cuprinsul Mi¬ 
tropoliei, 2800 cei din eparhia Rîmnicului şi 2000 cei din eparhia Buzău¬ 
lui. Observăm deci o creştere enormă a dărilor faţă de cele din 1673. Cer¬ 
cetările făcute asupra regimului fiscal din timpul lui Brîncoveanu au ară¬ 
tat că, între 1693—1703, preoţii contribuiau la dările ţării cu o sumă 
medie de 13.407 galbeni, pe an, ceea ce reprezenta 4,32% din totalul 
dărilor strînse în întreaga ţară. 

în afară de aceasta, preoţii mai plăteau numeroase dări pe averea 
personală, ca şi restul contribuabililor : dijmărit sau gorştină, vinăriciu, 
vierit, tutunărit, sărărit, fumărit, văcărit etc. Totuşi, la unele din aceste 
dări pe avere, preoţii se bucurau de anumite reduceri, în comparaţie cu 
restul locuitorilor. De pildă, pentru vinăriciul din dealul Piteştilor, ei 
plăteau vadra domnească de vin cu 22 de bani, pe cînd birnieii obiş¬ 
nuiţi cu 40. 

Din pricina acestui aspru regim fiscal aplicat preoţilor, Ştefan Vodă 
Cantacuzino (1714—1715), la scurt timp după ce a ajuns domn, a dat un 
hrisov (27 aprilie 1714), prin care acorda tuturor preoţilor şi diaconilor 
scutire «de toate dăjdiile ce au avut ruptoare cu hrisoave de la alţi 

domni şi de toate alte dăjdii cîte vor ieşi peste an de la vistierie». Peste 
cîteva zile a iertat şi darea văcăritului, la care fuseseră impuşi preoţii şi 
mînăstirile cu un an înainte. De-acum înainte, ei urmau să plătească 
numai «ploconul» mitropolitului sau al episcopului eparhiot, cîte un 
galben pe an. 

Din hrisovul lui Grigorie Ghioa din 15 aprilie 1673, pomenit mai 
sus, cunoaştem şi obligaţiile credincioşilor faţă de preoţii parohi: 
«să-i facă clacă cu plugul de toamnă o zi, de primăvară o zi, la secere 
o zi, la coasă o zi». Cei caTe nu puteau face aceste patru zile de clacă 
pe an, precum şi «fieştecare mahalagiu» deci, credincioşii din oraşe, 
erau datori să dea preotului cîte un «obroc» de grîu de patru ocale 
(c. 80 1). 

In Moldova, regimul fiscal al preoţilor era foarte asemănător cu 
al celor din Muntenia. Fiind supuşi la felurite dări către vistierie, unii 
dintre domnii ţării au acordat scutiri întregului cler. De pildă, dintr-un 
hrisov cu data de 8 iulie 1632, dat de Alexandru Vodă Iliaş, acum 
domn al Moldovei {1631—1633), aflăm că unii preoţi «din pricina vieţii 
lor nevoiaşe şi sărace, îşi leapădă preoţia lor şi fug în ţări străine oa 
făcătorii de rele şi sfintele biserici rămîn fără preoţi şi oamenii mor 
fără împărtăşanie şi fără spovedanie». Drept aceea, a hotărît, împreună 
cu cei patru vlădici şi cu boierii din sfatul domnesc, ca «să fie cinul 
preoţesc slobod de toate nevoile», iertînd «pe toţi preoţii din toată ţara 
noastră Moldova, de toate dările cîte au fost asupra lor pînă acum». 

Se vede că aceste uşurări de dări n-au fost respectate de domnii 
următori, lucru pe care-1 consemna, la sfîrşitul secolului, unul din 
cronicarii moldoveni. Această tristă stare de lucruri l-a determinat 
pe Constantin Cantemir (1685—1693), în 1691, să fixeze o dare anuală 
de doi ughi pentru fiecare preot şi alţi doi ughi la înnoirea domniei. 

Probabil din pricina nerespectării acestei dispoziţii de către 
urmaşii săi, în 1706 Antioh Cantemir (a doua domnie, 1705—1707) a scutit 
pe preoţi de deseatină şi gorştină, dar în anul următor Mihai R-acoviţă 
(1707—1709) i-a obligat din nou să plătească «deseatină ţărăneşte». O 
situaţie mai bună aveau — cum am mai spus -— preoţii de la biseri¬ 
cile domneşti care nu primit, în repetate rînduri, scutiri de dări. 

In afara dărilor către domnitor, preoţii plăteau anumite taxe şi 
către chiriarhul locului. în Descrierea Moldovei, Dimitrie Cantemir ne 
dă ştirea că mitropolitul (probabil şi cei trei episcop! sufragani) primea 
anual, de la fiecare preot din eparhia sa, «două sute de aspri ca dajdie 
şi o piele de vulpe sau jder». 

Abaterile clerului, de orice natură ar fi fost, erau judecate de 
chiriarhul locului şi nu de dregătorii domneşti. Astfel, la 24 februarie 
1649, deci în timpul lui Vasile Lupu, s-a hotărît, în sfatul domnesc al 
Moldovei, ca fiecare chiriarh să judece în eparhia sa pe călugări, că¬ 
lugăriţe, preoţi şi diaconi, iar pe episcop! să-i judece mitropolitul. 

Aşezămîntul lui Vasile Lupu privind neamestecul autorităţii civile 
în judecata slujitorilor Bisericii, a fost întărit şi de Gheorghe Ghioa 
în 1658, şi de Ştefăniţă Lupu în 1659, în afară de crima de omor, care 
urma să fie judecată în Divan. Alte hrisoave domneşti, mai tîrzii, în¬ 
tăresc aceste dispoziţii. 

Rânduielile respective s-au păstrat mult timp, căci Dimitrie Can- 
temir scria în Descrierea Moldovei că «pentru greşeli mai mici fiecare 
se pedepseşte de către mai marele său : diaconul de preot, preotul de 
protopop, ieromonahul şi călugărul de egumen sau arhimandrit, pro¬ 
topopul, egumenul şi arhimandritul de episcop, episcopul de mitropolit, 
mitropolitul de domn... Pentru greşeli mai mari, care trebuie pedepsite 
sau cu moartea ori cu luarea preoţiei, numai preoţii, ieromonahii sau 
călugării stau sub judecata episcopilor lor. Iar stareţul, arhimandriţii 
şi arhiereii nu se pot pedepsi decît de către domn». Faptul că în seco¬ 
lul următor, cunoaştem numeroşi preoţi caterisiţi, opriţi de la slujbă, 
«puşi la opreală» în cîte o mînăstire, ne face să credem că şi în pe¬ 
rioada de care ne ocupăm, se aplicau aceleaşi pedepse. 

Un rol însemnat în viaţa bisericească de atunci aveau protopopii, 
cîte unul sau chiar mai mulţi în fiecare judeţ. Ei erau oamenii de în¬ 
credere ai ierarhului locului, pe care-1 informau de cele ce se petrec 
în eparhie şi-l ajutau în administraţie. Ei recomandau candidaţi la 
hirotonie, cereau dispense de căsătorii în grade de rudenie sau dădeau 
mărturii în cazuri de divorţ, săvîrşeau anchete în parohii, judecau 
abaterile clerului în subordine, în numele chiriarhului, figurau ca 
martori în felurite acte juridice etc. O parte din aceste atribuţii le 
reveneau datorită faptului că pe atunci mitropoliţii şi episcopii epar- 
hioţi erau aceia care pronunţau sentinţe de divorţ, dădeau dispense 
de căsătorie şi pedepseau pe cei care trăiau în concubinaj. 

Trebuie să menţionăm că mitropoliţii —uneori şi episcopii —erau 
însărcinaţi adeseori de domnii ţării cu judecarea unor procese civile 
şi penale {de moştenire, proprietate, furt, ucideri etc.), deci aveau 
atribuţii judecătoreşti foarte largi. 

Preoţimea ortodoxă din Transilvania. Ştirile despre preoţii români 
ardeleni sînt ceva mai bogate. Avem şi cîteva referinţe ale unor străini 

asupra lor. De pildă, un german care a fost un timp în serviciul dom¬ 
nitorului Gheorghe Ştefan al Moldovei — pribegit şi prin Transilva¬ 
nia — scria că «preoţii sînt la fel cu poporul, ca port şi ca gospodărie 
ţărănească; între ei şi oamenii de rînd nu este altă deosebire decît 
aceea că ştiu să citească şi să scrie şi că poartă părul lung, pe cînd 
oamenii de rînd se tund». Iar în 1702, iezuitul Andreas Freyberger 
seria : «preoţii poporului sau parohii slujesc Liturghia în dumineci şi 
în zilele de sărbători, dar nici o dată în zilele săptămînii. Ei se ocupă 
cu munca cîmpului: ară, grăpează, seceră, treieră grîul, ca şi ceilalţi 
ţărani; găseşti cîte şase preoţi în satele mai mari... ca îmbrăcăminte 
nu se deosebesc de ceilalţi ţărani... La adunări nu ţin deloc cuvântări 
compuse după puterea lor. Iar în zilele de sărbători şi duminica, după 
ce s-a terminat Liturghia, predică dintr-o carte veche (Cazania) şi nu 
pronunţă nimic ce nu e cuprins în ea». 

Numărul preoţilor era destul de ridicat. Unele sate aveau mai 
mulţi preoţi (în 1691, adunarea comitatului Maramureş hotăra să 
nu fie mai mult de doi preoţi într-un sat). Unii din ei nici nu funcţio¬ 
nau efectiv ea preoţi-parohi, ci aveau alte îndeletniciri: dieci (cântă¬ 
reţi), copişti, zugravi, legători de cărţi, alţii se ocupau cu agricultura. 

j 

De obicei, preoţia se moştenea din tată în fiu, încît o parohie era 
păstorită, poate sute de ani, de preoţi din aceeaşi familie (adevărate 
«dinastii» preoţeşti se pot urmări însă în secolele XVIII—XX). în 
aceste cazuri, tatăl era şi dascălul fiului care se pregătea să-i urmeze 
la altar. 

Preoţii recrutaţi dintre iobagi erau obligaţi, înainte de hirotonie, 
să se răscumpere din iobăgie, printr-o sumă, destul de ridicată, plătită 
«domnului de pămînt». 

în genere, nivelul de pregătire al preoţilor era foarte scăzut. în 
sinodul convocat de mitropolitul Atanasie Angliei la Alba Iulia, în sep¬ 
tembrie 1700, s-a hotărât, între altele : «Diecii care vreau să se preo¬ 
ţească să aibă carte de la protopop şi să ştie Psaltirea de înţeles şi 
glasurile şi toate tainele Bisericii şi pînă nu va fi la mitropolie 40 de 
zile, pînă atunci vlădica să nu-1 preoţească; şi popor să-i caute proto¬ 
popul, căruia să-i dea o piele de vulpe». 

Candidaţii la preoţie se pregăteau, de obicei, în casele părinteşti, 
dacă proveneau din familii preoţeşti, sau la unele din modestele schi¬ 
turi şi mînăstiri din Transilvania. Alţii se pregăteau chiar şi în şcolile 
mînăstireşti din Ţara Românească şi Moldova. Se pare că erau an¬ 
gajaţi uneori şi călugări de peste munţi care pregăteau pe viitorii 

preoţi. în 1865 «popa Lupul şi cu fratele nostru cu protopopul din 
Moisei» (Maramureş) scriau bistriţenilor despre «un călugăr aş al nostru 
ce ne este dascăl şi şeade în casa noastră de ne învaţă un fecior al 
nostru ce este popă». înseamnă că îşi completa pregătirea după hi¬ 
rotonie. Alţii se pregăteau în şcolile înfiinţate de autorităţile de stat 
calvine, la Alba Iulia, Lugoj, Caransebeş, Haţeg, Hunedoara şi Făgăraş 
(la cea din Alba Iulia au învăţat Simeon Ştefan şi Atanasie Anghel). 

Existau însă şi preoţi cu o cultură mai aleasă, cum erau cei de la 
biserica Sfîntul Nicolae din Şcheii Braşovului, care aveau posibilita¬ 
tea să înveţe în şcoala acelei biserici, reorganizată în 1597 de proto¬ 
popul cărturar Mihai, colaboratorul lui Coresi. Unul din aceştia, pro¬ 
topopul Vasile (11659), a scris o Cronică a bisericii la care slujise. 
Numeroşi preoţi de mir —- mai ales din Bihor — erau copişti de manu¬ 
scrise. Am pomenit şi în alte capitole pe preoţii: Grigorie din Măhaci 
(sfîrşitul sec. XVI ■— începutul sec. XVII), Io an din Sînpetrul Hune¬ 
doarei, apoi pe bihorenii: Mihai din Topa de Sus, Florea din Cristelec, 
Gavrilă din Saca, Giurgiu din Lunca Sprie, Ursu din Cotiglet, 
Pătru din Tinăud ş.a. Un preot cărturar a fost şi protopopul Ioan Zoba 
din Vinţ, care a tradus şi a tipărit la Alba Iulia felurite lucrări morali¬ 
zatoare, cărţi de predici şi cărţi de slujbă. 

Alţi preoţi erau zugravi de biserici şi de icoane. Pomenim, de 
pildă, pe preotul Luea din Iclodul Mare, în părţile Dejului, care a 
pictat o icoană a Maicii Domnului, ajunsă în mînăstrirea Nicula, unde 
a devenit făcătoare de minuni. 

Ca şi în secolele anterioare, preoţii şi mai ales protopopii de la 
biserica Sfîntul Nicclae din Şcheii Braşovului aveau o situaţie cu 
totul deosebită faţă de restul preoţilor români din Transilvania, avînd 
o pregătire şcolară mult mai temeinică. Erau folosiţi şi acum ca 


«scriitori ia cetate», 


fiind trimişi adeseori în solii la domnii români 


de peste munţi. De pildă, protopopul Vasile Hoban a fost trimis, în 
1673, la Grigorie Ghica ai Ţării Româneşti. Uneori preoţii şcheieni 
mergeau în celelalte două ţări româneşti pentru rezolvarea probleme¬ 
lor bisericii lor. Astfel, protopopul Vasile, autorul Cronicii pe care 
am amintit-o, a fost de mai multe ori la Matei Basarab şi la Vasile 
Lupu, ca să ia daniile pe care le ofereau aceştia bisericii Sfîntul 
Nicolae. Alteori, preoţii şcheieni conduceau pe mitropoliţii Bălgra- 
dului la sfinţire în Ţara Românească. De regulă, îndată după alegerea 
unui nou mitropolit, soborul mare alegea şi doi protopopi care înso¬ 
ţeau pe noul ales la hirotonie. Astfel, în 1682, grecul Ioasaf a fost 

însoţit la Bucureşti de protopopul Staicu, iar în 1692 nou alesul mitro¬ 
polit Teofil a fost însoţit ide protopopul Oprea şi de preotul Siicu, toţi 
slujitori la biserica Sfîntul Nicolae din Şehei. Unii preoţi şcheieni erau 
chiar hirotoniţi de vlădicii din Ţara Românească. 

Din cercetarea feluritelor mărturii ale vremii, ne putem face o 
imagine şi asupra vieţii religios-moraie a preoţilor transilvăneni. 
Faptul că ei erau aleşi de credincioşi, din mijlocul lor, şi erau reco¬ 
mandaţi la hirotonie nu atît pentru învăţătura lor, cit mai cu seamă 
pentru viaţa lor curată, pentru însuşirile lor sufleteşti, este un indiciu 
că preoţii noştri de acum trei veacuri aveau o viaţă morală superioară. 
Trăind în post şi rugăciune, ferindu-se de abateri de natură morala, 
dînd o creştere sănătoasă numeroşilor lor copii, preoţii de altădată 
puteau fi cu adevărat o pildă vrednică de urmat pentru păstoriţii lor. 
Neputînd propovădui adevărurile evanghelice prin «cuvînt», din lipsa 
unei pregătiri corespunzătoare, ei «predicau» credincioşilor prin faptă, 
adică prin însuşi exemplul vieţii şi activităţii lor şi al familiilor lor. 
Poate tocmai această viaţă duhovnicească înaltă a smeriţilor şi dis¬ 
preţuiţilor «popi valahi» făceau pe mulţi credincioşi, aparţinători confe¬ 
siunilor «recepte», să solicite rugăciunile lor, lucru de care se plîngeau 
adeseori autorităţile de stat sau reprezentanţii celor «trei naţiuni». 

Preoţii slujeau în duminici şi sărbători, iar în posturile mari obiş¬ 
nuiau să slujească şi în zilele de miercuri şi vineri. Numărul sărbăto¬ 
rilor era destul de ridicat, după cum aflăm din hotărîrile sinodului 
convocat de mitropolitul Dosoftei, în 1627. Desigur numărul exagerat 
al sărbătorilor avea şi o explicaţie de ordin social, urmărindu-se redu¬ 
cerea numărului zilelor de robotă. în soborul convocat de mitropolitul 
Sava Brancovici în 1675, se hotăra ca preoţii «de pe la oraşe şi de pe 
la biserici unde sunt mai cu dobîndă şi plata li se dă mai bună», să 
slujească zilnic ; ceilalţi preoţi erau obligaţi să slujească în zilele de 
duminică, miercuri şi vineri, în sărbători, iar în timpul posturilor zilnic. 

Unii preoţi, eu o situaţie materială mai bună, erau ctitori de lăcaşuri 
sfinte. De pildă, vechea biserică din Hunedoara (sec. XV) a fost re¬ 
făcută în 1634 «cu osteneala şi împreună cu toată cheltuiala proto¬ 
popului Ianăşi ot Hinidoara i protopop Nicolae i Vasilie snă protopop 
Ianăşi i Statie gineri-său şi cu mila a mulţi neguţători.,,». Iar biserica 
din Ciula Mare, de lingă Haţeg, a fost ridicată, în 1680, prin osteneala 
şi cheltuiala protopopului Ioan Muntean din Tuştea. 

Numeroasele biserici din tot cuprinsul Transilvaniei, Banatului, Bi¬ 
horului şi Maramureşului, durate din lemn, după posibilităţile mate- 

riale ale credincioşilor, erau desigur ridicate din îndemnul şi cu 
purtarea de grijă a smeriţilor lor slujitori. Iar podoabele lor, îndeosebi 
«ştergarele româneşti», aflate şi azi în multe biserici de sat din Tran¬ 
silvania, fără îndoială că erau lucrate şi de mîna preoteselor. Cărţile 
de slujbă erau procurate uneori de preoţi care făceau cîte un drum 
lung şi obositor pînă la Rîmnic, Bucureşti sau alte centre eparhiale 
extra carpatice. 

Este adevărat că se cunosc- şi abateri disciplinare ale preoţilor. Dar 
conducerea Bisericii — mitropolitul şi soborul mare — au luat măsuri, 
în cîteva rînduri, pentru îndreptarea răului. De pildă, soborul convocat 
de mitropolitul Dosoftei la Alba Iulia la 4 iunie 1627, lua felurite 
măsuri pentru ridicarea vieţii morale a clerului român. între altele, 
se prevedeau pedepse în bani («gloabe») pentru preoţii oare nu-şi în¬ 
deplineau ou conştiinciozitate îndatoririle lor sau nu aveau cele tre¬ 
buitoare pentru săvîrşirea slujbelor. 

Peste o jumătate de veac, în 1675, cînd mitropolitul Sava Bran- 
covici a convocat în sobor la Alba Iulia pe toţi juraţii scaunului 
mitropolitan şi pe protopopii eparhiei, s-au luat noi măsuri pentru 
întărirea vieţii religios-morale a clerului şi a credincioşilor (înlăturarea 
superstiţiilor, măsuri disciplinare pentru preoţi, măsuri privitoare la să¬ 
vîrşirea slujbelor etc.). 

Cunoaştem cazuri de abateri disciplinare judecate de înşişi mitro- 
poliţii din Alba Iulia. De pildă, în 1606, mitropolitul Teoctist, împreună 
cu Luca al Ungrovlahiei, au înlăturat din slujbă pe preotul Neagoslav 
de la biserica Sfîntul Nicolae din Şchei (originar însă din Ţara Româ¬ 
nească), învinuit de «necuviinţă şi mîndrie». Din Istoria bisericii Sfin¬ 
tui Nicolae din Şchei, scrisă de protopopul Radu Tempea II, cunoaştem 
felurite neînţelegeri ale preoţilor de acolo, judecate tot de mitropoliţii 
din Alba Iulia. Alţi preoţi erau recăsătoriţi, dat fiind faptul că un 
«sinod» calvin ţinut la Aiud în 1569, a admis căsătoria a doua a preo¬ 
ţilor români. La dorinţa lui Mihai Viteazul, Dieta Transilvaniei, con¬ 
vocată la Alba Iulia în iulie 1600, a luat măsuri împotriva unor astfel 
de preoţi. Dar, acestea erau cazuri izolate, căci majoritatea preoţilor, 
aşa cum am spus mai sus, duceau o viaţă morală superioară, putînd 
sluji drept pildă de urmat pentru credincioşii lor. 

întîlnim şi în cursul acestui secol preoţi care au participat la 
mişcările poporului român pentru dreptate socială şi împotriva asu¬ 
pririi otomane. De pildă, protopopul Simion Braneovici din Ineu — 
viitorul mitropolit al Ardealului — s-a ridicat adeseori împotriva turci- 

lor care stăpîneau pe atunci părţile vestice ale României de azi, incit 
aceştia spuneau despre el că «ziua e preot, iar noaptea vrăjmaş înarmat 
şi stricător de pace». In 1659 se înrolase în oastea principelui Gheorghe 
Râkoczy II (1648—1660), împotriva turcilor, preotul Gheorghe 
din Ciurila, în Munţii Apuseni, în fruntea unei cete de 600 de oameni. 
După ce a luptat împotriva turcilor la Deva, Hunedoara, Baia de Criş, 
Beiuş, Oradea, Zlatna şi în alte părţi, a fost prins, chinuit şi tras în 
ţeapă la Făgăraş. 

Starea sociaî-materiaîă a preoţilor transilvăneni era mult mai grea 
decît a fraţilor lor din Muntenia şi Moldova. De cele mai multe ori, 
ei erau iobagi ca şi păstoriţii lor, îndurînd împreună aceleaşi împilări 
din partea proprietarilor de pământ, străini de legea şi de limba lor. 
Unii din ei erau obligaţi să facă robotă, adică să lucreze cu braţele şi 
cu vitele pe moşia proprietarului local sau să-i dea un «onorar», fie 
în bani, fie în natură (piei de vulpe, ceară etc.). In acelaşi timp, aveau 
obligaţii şi către fisc, deci către vistieria principatului, alţii către con¬ 
ducerea marilor oraşe (Făgăraş, Braşov, etc.). 

Această tristă stare de lucruri, pentru preoţi şi credincioşi deo¬ 
potrivă, a avut şi o parte pozitivă, în sensul că între ei s-a format o 
strînsă legătură sufletească, încît — spre deosebire de preoţii confe¬ 
siunilor «reeepte» — preotul român era identificat întru totul cu cre¬ 
dincioşii săi, atît la bucurii, dar mai ales la necazuri. O uşurare a traiu¬ 
lui lor s-a făcut abia în timpul scurtei domnii a lui Mihai Viteazul, 
care a cerut Dietei — convocată la Alba Iulia, între 20—27 iulie 1600 
— scutirea de robotă a tuturor preoţilor români. Dar ei nu s-au putut 
bucura mult timp de aceste scutiri, ci dimpotrivă, după înfrîngerea 
domnului român la Mirăslău, soarta li s-a înrăutăţit. Astfel, în ianuarie 
1601, Dieta hotăra ca preoţii români să dea cîte doi florini pentru nevoile 
oştirii care a alungat pe Mihai, iar cei care .l-au sprijinit să fie pe¬ 
depsiţi sau alungaţi din Transilvania. 

Starea grea a preoţilor români reiese şi din actul emis de prin¬ 
cipele Gabriel Bâthory (1608—1613) la 9 iunie 1609, în care se relata că 
proprietarii de pămînt «nici din pămîntul în care au născut şi de sub 
puterea domnu-său pământesc, dobîndind alt popor mai bun şi mila altoi 
domni, a să muta nu-i lasă», ci dimpotrivă, le impuneau «obiceiul 
iobăgesc, asemenea cu ceilalţi iobagi». Constatînd «această răutate 
neauzită», principele le da îngăduinţa să se mute împreună cu familiile 
lor, pe orice altă moşie, unde le va plăcea, scutindu-i şi de robotele 
iobăgeşti obişnuite. Aceste drepturi au fost confirmate de principele 

calvin Gabriel Bethlen (1613—1629), la 25 iunie 1614, Mai tîrziu, la 18 
septembrie 1624, «a scutit pe preoţii din Ţara Făgăraşului de decima 
către fisc. De altfel, preoţii din această regiune au primit scutiri de 
dijme şi în alte împrejurări, fie de la principe, fie de la căpitanul ce¬ 
tăţii Făgăraş (unii preoţi din Ţara Făgăraşului erau «nobili»). Tot 
Gabriel Bethlen acordase în 1614, preoţilor din Bihor, Crasna şi Solnocul 
de Mijloc aceleaşi drepturi pe care le aveau preoţii calvini. Desigur, 
prin aceste măsuri Bethlen urmărea şi îndeplinirea cunoscutelor sale 
planuri de «calvinizare» a preoţilor români şi, prin ei, a credincioşilor. 

Dar înlesnirile acordate de principii Transilvaniei slujitorilor Bi¬ 
sericii Ortodoxe au nemulţumit pe reprezentanţii celor «trei naţiuni» 
recepte. Astfel, Dieta întrunită la Alba Iulia în 1—20 mai 1639, se 
plîngea principelui Gh. Râkoczy I că preoţii români cer «prerogative» 
pe care le au numai preoţii celorlalte confesiuni. Indignată, Dieta 
stabilea ca ei să fie siliţi să-şi îndeplinească obligaţiile obişnuite faţă 
de «domnii de pămînt» iar fiii lor, care nu se preoţeau, să fie trecuţi 
în rîndul iobagilor. Aceste hotărîri au intrat apoi în binecunoscuta 
colecţie de legi «Approbatae» (p. I, tit. 8, art. 3). La 15 martie 1659, 
principele Acaţiu Barcsai (1658—1660) — la rugămintea mitropolitului 

Sâva Brancovici — scutea pe preoţii români de «darea dijmelor şi a 
nonelor». 

Iar- peste cinci zile, acorda, printr-un decret deosebit, scutire de 
dări pe seama preoţilor din Ţara Făgăraşului. Sub principele Mihail 
Apaffi (1661—1690), mitropolitul Sava Brancovici a izbutit să obţină noi 
scutiri de dări către fisc pe seama preoţilor săi (1 septembrie 1663, 
24 martie 1668, 20 decembrie 1673, 12 august 1676). Dar nobilii pro¬ 
prietari de pămînt n-au respectat niciodată aceste dispoziţii. Mai mult 
chiar, împotriva măsurilor repetate ale principelui, Dieta întocmită la 
Sighişoara, în 1680, a abrogat toate scutirile acordate pînă atunci 
preoţimii. Dar peste doi ani, Apaffi a scutit din nou pe preoţi de 
decime. 

Starea preoţilor români s-a înrăutăţit după ce Transilvania a ajuns 
în stăpînirea Habsburgilor (1688), cînd ei erau supuşi atît obligaţiilor 
faţă de «domnii de pămînt», cît şi unor contribuţii excesive către fisc. 
De pildă, în 1689, Dieta Transilvaniei a impus preoţilor români o con¬ 
tribuţie specială de 13.250 florini, 7000 cîble de grîu, 300 măji de carne, 
29 bucăţi de vin, 900 cible de ovăz şi 200 care de fîn. 

în afară de dările către fisc şi de obligaţiile către nobilii locali 
proprietari de pămînt, preoţii transilvăneni erau îndatoraţi să dea cîte 

un florin pe an mitropolitului. Acesta mai primea de la fiecare biserică, 
anual, eîte 24 de bani, 4 piei de miel, 22 de luminări, iar pentru o sfinţire de 
biserică un florin (aceleaşi taxe încasau şi episcopii din Maramureş). 

Cu ocazia vizitelor canonice pe care le făceau vlădicii români în 
parohii (de care se plîngeau adeseori nobilii maghiari şi saşii), pri¬ 
meau felurite daruri din partea preoţilor şi a credincioşilor (pînză şi 
ţesături, cereale, miere, luminări, vite, oi, bani etc.). La rîndul lor, vlă¬ 
dicii erau obligaţi să dea o «dajdie» principilor din Alba îulia, care, 
după unele izvoare, ar fi constat din 32 piei de samur, 4 de rîs, 25 blăni 
de jder şi 25 de florini. 

Dar care erau «venitele» («taxele stelare») pe care le primeau 
preoţii de la credincioşii lor? Dintr-un act din 1682 de la preoţii din 
părţile Năsăudului, aflăm că mitropolitul Sava Brancovici stabilise ca 
pTeotul să primească de la fiecare «casă» cîte 10 bani anual, o mierţă 
de grîu şi zile de clacă şi pielicele de miel la Sfîntul Gheorghe, la 
Ispas şi la Rusalii. Preoţii năsăudeni se plîngeau însă că nu pot să-şi 
încaseze aceste venituri. La 27 iunie 1688, sub mitropolitul Varlaam, 
soborul mare întrunit la Alba Iulia a stabilit şi mai amănunţit venitu¬ 
rile preotului, hotărînd ca «tot omul să-i dea o elae de grîu şi una de 
ovăs şi o zi de coasă şi alta de secere pînă în seară şi în ziua de Sîn- 
petru un caş ; cine n-au oi să plătească preţul caşului în ziua de Paşti 
2 potori. De botez 12 bani, de cununie 12 bani. Şi dacă se va strica 
ceva la casa popii, satul să direagă, cum dereg biserica aşa să grijească 
şi casa popilor». 

Desigur, aceste venituri erau neîndestulătoare, căci satele erau 
mici, cu credincioşi săraci, iobagi, iar în unele din ele slujeau mai mulţi 
preoţi. Aşa se face, că unii dintre ei se plîngeau mitropolitului sau 
chiar autorităţilor civile că nu-şi puteau încasa veniturile preoţeşti. 

Avem ştiri interesante şi despre protopopii transilvăneni. Ei erau 
aleşi de mitropolit şi de soborul mare din Alba Iulia, fiind confirmaţi 
în slujba lor fie de principe, fie de autorităţile locale (comitat, cetate 
etc,). Erau membri de drept ai «soborului mare» al Mitropoliei (din 
care făceau parte şi unii preoţi), care se întrunea Ia Alba Iulia, o dată 
pe an, de regulă prin iunie, avînd ca atribuţii alegerea mitropolitului, 
a «juraţilor» Mitropoliei, precum şi felurite probleme administrative. 
Ca oameni de încredere ai mitropolitului («chip vlădicesc»), protopopii 
cercetau pe preoţi, încasau dăjdiile vlădiceşti, pronunţau sentinţe de 
divorţ, aplicau amenzi, lucruri ce rezultă din actul de numire al protopo- 

pului Ianăş din Hunedoara, dat -de mitropolitul Ghenadie la 4 decembrie 
1628. 

In toată Transilvania erau ca la 50 de protopopi. Ei aveau multe 
venituri din parohiile de sub ascultarea lor. în 1682, conducerea co¬ 
mitatului Maramureş a cerut lui Sava Brancovici să numească proto¬ 
popi numai pe un an. Li s-a fixat atunci şi o plată de 12 dinari, în ca¬ 
zul unor cercetări oficiale în parohii. Toţi protopopii dădeau anual 
cîte 10-20 florini cetăţii sau principelui, în afară de -darurile de Crăciun, 
Paşti şi Rusalii. 

Unii protopopi au ajuns la situaţii deosebite, datorită orientării 
lor filo-calvine. De multe ori, aşa cum am arătat şi în alt loc, principii 
calvini numeau protopopi fără să mai întrebe pe mitropolit. De pildă, 
principele Gheorghe Râkoczy I înfiinţase, în 1643, un protopopiat ro- 
mâno-calvin pentru comitatul Zarand, numit şi al Crişului, cu sediul 
în satul Ciuci, scos de sub ascultarea mitropolitului din Alba Iulia (în 
1648 era numit ca protopop preotul Petru din Ciuci). 

In 1647, tot Gh. Râkoczy I a pus sub ascultarea protopopului Şte¬ 
fan din Berivoiul Mare toate bisericile din districtul Făgăraş, scoase 
de sub jurisdicţia mitropolitului Simion Ştefan. Tot el a numit, în ace¬ 
laşi an, pe preotul Ioan din Ţichindeal ca protopop peste 17 sate din 
actualul judeţ Sibiu. Toţi aceşti protopopi erau puşi sub ascultarea 
superintendentului calvin, avînd dreptul de a face vizite canonice în 
satele respective, de a predica româneşte şi de a ajuta la propagarea 
doctrinei calvine. 

O situaţie privilegiată a avut şi protopopul filocalvin Ioan Zoba 
din Vinţ, ridicat de Mihail Apaffi la rangul de nobil, împreună cu fra¬ 
tele său şi cu toţi urmaşii lor <1664), Deşi era un bun cărturar, totuşi 
el a avut un rol odios în judecarea şi condamnarea mitropolitului Sava 
Brancovici. Se cunosc cazuri şi de alţi preoţi «înnobilaţi», desigur tot 
pentru orientarea lor filo-calvină. 

Concluzii. Din cele expuse, se desprinde constatarea că preo¬ 
ţii de mir din toate cele trei ţâri româneşti au dus aceeaşi viaţă grea 
ca şi păstoriţii lor. Cei din Transilvania erau supuşi unei Îndoite asu¬ 
priri: socială şi naţională. în ciuda greutăţilor materiale prin care 
treceau şi a lipsei de Învăţătură mai Înaltă, ei au fost buni Îndrumă¬ 
tori ai poporului credincios, atît în vremurile de pace, cit şi in cele 
de restrişte. 

LEGATURILE BISERICII ORTODOXE ROMANE 
CU BISERICILE ORTODOXE DE LIMBĂ GREACĂ 
IN SECOLUL AL XVII-LEA 
ŞI ÎNCEPUTUL SECOLULUI AL XVIII-LEA 


In acest secol, la 1642, s-a convocat Sinodul de la Iaşi, la care au 

participat reprezentanţii celor trei mari ramuri ale Ortodoxiei: greacă, 
slavă şi română, care au aprobat cunoscuta Mărturisire a mitropolitului 
de neam român Petru Movilă al Kievului, devenită carte de doctrină a 
întregii Ortodoxii. Era o dovadă a prestigiului deosebit ia care se ridi¬ 
case Ortodoxia românească în acel timp. 

Influenţa grecească în viaţa politică, socială, culturală şi biseri¬ 
cească din Ţara Românească şi Moldova, a sporit considerabil prin pa¬ 
triarhii, mitropoliţii, profesorii, egumenii şi călugării greci veniţi la noi, 
mulţi din ei sfîrşindu-şi chiar viaţa pe pămînt românesc; prin ierarhii 
greci care au păstorit la noi (Luca din Cipru şi Grigorie ai Ungrovlahiei, 
Ignatie Grecul de la Rîmnic) ; chiar prin unii arhierei «titulari» greci, 
aleşi la noi şi hirotoniţi pe seama unor vechi scaune episcopale de mult 
dispărute ; prin tiparniţele greceşti înfiinţate ia noi, în care s-au impri¬ 
mat cărţi de slujbă şi de apărare a Ortodoxiei (Iaşi, Bucureşti, Snagov, 
Rîmnic, Tîrgovişte) ; prin Academiile greceşti de la Tîrgovişte, Iaşi şi 
mai ales prin cea de la mînăstirea Sfîntul Sava din Bucureşti, la care au 
activat dascăli greci, unii din ei oameni de înaltă cultură, cu elevi greci 
dar mai mult români; prin ajutoarele materiale acordate de domnii 
români — mai ales sub forma «închinării» de mînăstiri — «Locurilor 
Sfinte» din Răsărit (cele patru Patriarhii apostolice, mînăstirile din Mun¬ 
tele Athos, Meteore, Muntele Sinai etc.). Toată această activitate cultu- 
ral-bisericească a fost posibilă datorită sprijinului statornic şi generos 
al domnilor români, din care menţionăm aci pe Vasile Lupu, Matei 
Başurab, Şerban Canţacuzino şi mai ales pe Constantin Brîncoveanu, sub 

care cultura grecească pe pămînt românesc a cunoscut o remarcabilă 
înflorire. 

Creşterea continuă a influenţei greceşti in viaţa politică, economică, 
socială şi cultural-bisericească a ţărilor româneşti extracarp atice a pro* 
vocat nemulţumirea şi aversiunea maselor largi româneşti, incit s-a 
ajuns la cîteva mişcări împotriva grecilor aşezaţi la noi (a lui Bărcan 
Stolnicul, Lupu Paharnicul Mehedinţeanul în 1617, mişcările care au dus 
la numirea ca domni a lui Matei Basarab şi Vasile Lupu). închinările de 
mănăstiri la Locurile Sfinte au dus la abuzuri şi neorînduieli, încît dom¬ 
nitorul Leon Tomşa, grecizat de altfel, a fost silit să dea un «aşezămînt» 
împotriva călugărilor greci, prin care se reînnoia dreptul ţării de a-şi 
alege pe cine voia în fruntea eparhiilor şi a mînăstirilor, iar Matei Ba¬ 
sarab a emis cîteva hrisoave privind «dezînchinarea» unor mînăstiri 
(1639—1640). Cu toate acestea, situaţia n-a putut fi remediată .decît 
pentru scurt timp, căci amestecul grecesc în treburile ţării a început să 
se facă din nou simţit. 

Vom înfăţişa, în cele ce urmează, cîteva aspecte esenţiale ale legă¬ 
turilor Bisericii Ortodoxe Române cu Bisericile Ortodoxe surori, stăruind 
asupra celor pe care nu le-am semnalat în capitolele anterioare. 

Legăturile cu Patriarhia ecumenică. Ca şi în secolele anterioare, 
domnii români au acordat un sprijin material permanent Patriarhiei, ai 
cărei titulari ne-au cercetat în mai multe rînduri, venind după ajutoare. 
Mitropoliţii celor două ţări româneşti erau recunoscuţi de patriarhii ecu¬ 
menici, cărora le plăteau o dare anuală. 

Cel mai de seamă patriarh ecumenic în această perioadă a fost Ciril 
Lucaris, care a întreţinut permanente legături cu ţările noastre. încă în 
primăvara anului 1594, pe cînd era ieromonah, a trecut prin Moldova, 
în drumul său la cneazul ortodox Vasile din Ostrog, în voievodatul Vol- 
hiniei din Polonia, unde a fost trimis de patriarhul Meletie Pigas al Ale¬ 
xandriei, ca să întărească pe credincioşii ortodocşi de aici ameninţaţi 
cu uniaţia. în 1601, s-a reîntors la Alexandria, oprindu-se din nou la Iaşi, 
la curtea lui Ieremia Movilă, unde a ţinut cîteva -cuvîntări, în Dumi¬ 
nicile Triodului şi Penticostarului. A ajuns la Alexandria, numai cu două 
zile înainte de moartea lui Meletie Pigas (+ 13 sept. 1601), căruia i-a ur¬ 
mat în scaun. în 1612 a ajuns locţiitor de patriarh ecumenic, dar nu s-â 
putut menţine decît o lună. Din Constantinopol, s-a îndreptat spre Ţâra 
Românească, la colegul său de studii de la Veneţia şi Padova, Radu Mih- 
nea (1611—1616), fiind primul patriarh de Alexandria care a vizitat ţă¬ 
rile noastre. Aici a scris, în latineşte, un tratat despre doctrina şi organi¬ 
zarea Bisericii Ortodoxe, cerut de un pastor olandez (1613). A trecut 

pentru cîteva luni în Moldova, la domnitorul Ştefan Tomşa, unde a rostit 
cîteva cuvîntări (1613—1614). S-a reîntors apoi în Ţara Românească, unde 
a ţinut alte cuvîntări la Mitropolia din Tîrgovişte şi a sfinţit mînăstirea 
Radu Vodă din Bucureşti, închinată tot atunci mînăstirii Ivir din Muntele 
Athos. Acum a fost închinată Alexandriei mînăstirea Stăneşti, iar cîţiva 
ani mai tîrziu Segarcea. 

In 1620 era din nou în Ţara Românească, fiind ales tocmai atunci, 
la 4 noiembrie 1620, în scaunul de patriarh ecumenic. A păstorit în condiţii 
cu totul vitrege, fiind înlăturat de turci din scaun de cinci ori, mai ales 
prin uneltirea iezuiţilor, şi compromis prin publicarea unei Mărturisiri 
de credinţă calvină, pusă sub numele său, la Geneva, în 1629 şi 1633. în 
cele din urmă, a fost sugrumat din ordinul sultanului, la 29 iunie 1638, 
şi aruncat în apele Bosforului. Ca patriarh ecumenic, Ciril Lucaris n-a 

mai trecut prin ţările noastre, dar a menţinut legăturile -cu ele prin scri¬ 
sori. De o mare însemnătate este scrisoarea sa din 2 septembrie 1629 către 

principele Gabriel Bethlen al Transilvaniei, prin care respingea cu indig¬ 
nare propunerea acestuia de a-şi da consimţămîntul la trecerea români¬ 
lor transilvăneni la calvinism. 

Un capitol însemnat în legăturile noastre cu Constantinopolul l-a 
constituit domnia lui Vasile Vodă Lupu, adevărat protector al Patri¬ 
arhiei. Aceasta avea numeroase datorii făcute cu ocazia ocupării scau¬ 
nului, la care se adăuga şi «tributul» anual pe care era obligată să-l plă¬ 
tească turcilor. Domnul moldovean a luat asupra sa achitarea tuturor 
acestora. în schimb, a cerut să se instituie o comisie de trei sau patru 
epitropi, aleşi de sinod, care să coordoneze treburile economice, recu- 
noscîndu-şi dreptul de control asupra acesteia, urmărind ca pe viitor să 
nu se mai aleagă ierarhi prin simonie. Pentru acest ajutor nepreţuit oferit 
de domnul român, patriarhul Paitenie I zis cei Bâtrin (1639—1644) şi 
sinodul său au hotărît să-i dăruiască moaştele Cuvioasei Paraschiva 
(păstrate în biserica Sfîntul Gheorghe din Fanar). Ele au fost aduse în 
Moldova şi aşezate în biserica Sfinţii Trei Ierarhi din Iaşi, la 13 iu¬ 
nie 1641. 

Cu toate acestea, în septembrie 1644, Partenie I cel Bătrîn a fost 
înlăturat din scaun şi înlocuit cu Partenie II zis cei Tînâr (1644—1646 şi 
1648—1651), cu concursul lui Vasile Lupu. în octombrie 1646, acest Par¬ 
tenie II a fost înlăturat din scaun tot prin Vasile Lupu, care i-a plătit 
şi datoriile făcute în cei doi ani de păstorire. 

De aceea, N. Iorga scria, pe bună dreptate : «Orînduitor al întregii 
vieţi ortodoxe, supraveghetor al ei de fiecare clipă, răsplătitor darnic, 

dar şi pedepsitor fără cruţare, făcător şi răsturnător de patriarhi, găzdui- 
tor al fruntaşilor Bisericii răsăritene, convocator de sinoade şi îndrep¬ 
tător al credinţei prin hotărîrile acestor adunări ţinute în umbra lui, 
Vasile Vodă merită un loc mare în istoria întregii lumi ortodoxe» (Vasile 

Lupu ca următor al împăraţilor de răsărit, p. 207). 

Dintre ceilalţi patriarhi de Constantinopol care au călătorit prin 
ţările române pomenim ipe Atanasie Patelîaros , fost mitropolit al Tesa- 
lonicului, iar în 1634 — pentru abia 40 de zile — patriarh ecumenic. A 
stat ani în şir la mînăstirea lui Păun Vameşul de lîngă Iaşi, închinată 
la Xiropotam în Sfîntul Munte. In 1652, Vasile Lupu a izbutit să-l pună 
pe Atanasie din nou în scaunul patriarhal, dar nu s-a putut menţine decît 
15 zile. A plecat din nou în Moldova, unde a stat acum în mînăstirea 
Sf. Nicolae din Galaţi, iar de aici în Rusia, unde a primit daruri bogate 
din partea ţarului. La reîntoarcere a murit într-o mănăstire din Ucraina 
(1654). 

Unul dintre urmaşii săi, Partenie IV Moghiîaîuî, fost patriarh ecu¬ 
menic în cinci rînduri (între 1657—1685), a călătorit în Ţara Românească 
prin 1655. Pentru a-şi putea cîştiga mijloacele de existenţă, patriarhii 
care s-au succedat în scaun i-au încredinţat cîrmuirea Mitropoliei Proila- 
viei (1667—1671), apoi a Tîrnovei şi a Vidinului. A murit ta Bucureşti, 
după anul 1688. 

Un alt patriarh de Constantinopol, Dionisie IV Serogîanuî (Muse- 
îinuî), fost mitropolit de Larissa şi deţinător al scaunului ecumenic în 
cinci rînduri (între 1671—1694), ierarh învăţat, înrudit cu Cantacuzinii, 
puternici pe atunci în Constantinopol, a avut strînse legături cu ţările 
noastre (slujise şi ca secretar al lui Matei Basarab). In cursul păstoririlor 
sale în scaunul ecumenic, au fost declarate stavropighii mînăstirile Sfin¬ 
ţii Apostoli din Bucureşti şi Mărgineni (Prahova). în 1681 — ca proin 
patriarh — a venit în Ţara Românească, la Şerban Cantacuzino, pe care 
a izbutit să-l împace cu Gheorghe Duca al Moldovei. în vara anului 1682, 
cu ajutorul lui Şerban Cantacuzino, şi-a reluat scaunul patriarhal pentru 
a treia oară. în 1687, după ce a pierdut din nou scaunul, a venit tot în 
Ţara Românească, unde, în anul următor, a slujit la înmormântarea bine¬ 
făcătorului său Şerban Cantacuzino şi a uns domn pe Constantin Brînco- 
veanu. Cu ajutorul acestuia, şi-a reluat scaunul, pentru a cincea oară, 
în 1693, dar nu l-a putut păstra decît şapte luni. In aceste împrejurări, 
a venit din nou în Ţara Românească, la Tîrgovişte, unde şi-a dat obştes¬ 
cul sfîrşit (23 sept. 1696), fiind îngropat în fosta catedrală mitropolitană 
de acolo. 

Contracandidatul lui Dionisie IV, Iacob, care a păstorit în scaunul 
ecumenic în trei rînduri (între 1679—1688), a venit în Moldova în 1688, 
la Constantin Cantemir, rivalul domnilor munteni. In 1689, era însă la 
Bucureşti, în vizită Ia Brîncoveanu, alături de Dionisie IV, amîndoi fiind 
pe atunci înlăturaţi din scaun. S-a reîntors apoi în Moldova unde, în 
1693, a slujit la înmormîntarea lui Constantin Cantemir, alături de pa¬ 
triarhii Gherasim al Alexandriei şi Dositei al Ierusalimului. S-a stins din 
viaţă la Iaşi, în martie 1700, fiind îngropat în mînăstirea Golia, unde se 
mai păstrează piatra sa de mormînt. 

La rugămintea patriarhului Calinic II (1688, 1689—1693 şi 1694— 
1702), Constantin Brîncoveanu a refăcut din temelie biserica Sfîntul 
Nicolae din Galata (Constantinopol), care fusese distrusă de un incendiu. 

Legăturile cu Patriarhia Alexandriei. După Ciril Lucaris, ţările 
române au mai fost cercetate şi de alţi patriarhi din Alexandria Egip¬ 
tului. Urmaşul său Gherasim Spartaliotis (1620—1636) a trimis în Ţara 
Românească, Moldova şi Rusia pe ieromonahul Ioanichie, viitor patriarh, 
pentru a strînge ajutoare. învăţatul patriarh Miîrofan Critopulos (1636— 
1639), cu studii în Apusul Europei, unde a petrecut vreo zece ani, autorul 
unei Mărturisiri de credinţă care-i poartă numele, a cercetat ţările 
noastre în 1613—1615, ca ieromonah şi însoţitor al lui Ciril Lucaris. în 
1638, a venit din nou, aflîndu-şi sfîrşitul la Tîrgovişte, în primăvara 
anului 1639, fiind îngropat; tot aici. 

Urmaşul său, Nichiîor Klarozanis, a ocupat scaunul alexandrin cu 
ajutorul lui Vasile Lupu, în 1639. în acelaşi an era în Moldova şi în Ţara 
Românească. în 1645 a venit pentru a doua oară la Curtea lui Vasile 
Lupu, de unde voia să plece în Rusia, dar nu i-au îngăduit turcii. în ace¬ 
laşi an şi-a aflat sfîrşitul în Moldova. 

Patriarhul Ioanichie Diodios (1645—1657) a ocupat scaunul tot cu 
ajutorul domnului moldovean, la care a venit să solicite ajutoare. 

Patriarhul Paisie (1657—1678), care a luat parte la sinodul ţinut la 
Moscova în 1666—1667, pentru osîndirea patriarhului Nicon, la reîn¬ 
toarcere s-a oprit şi în ţările noastre. Urmaşul său, Partenie Prohoros 
(1678—1688), a cercetat de două ori ţările române înainte de-a fi ales 
patriarh, ca exarh al mînăstirilor româneşti închinate Sfîntului Mormînt, 
iar după alegere a petrecut aproape doi ani (1679—1680) în Moldova şi 
Ţara Românească, cercetînd, cu acest prilej, mînăstirile Stăneşti şi Se- 
garcea din Oltenia, închinate Patriarhiei de Alexandria. în 1683 era din 
nou la Iaşi. 

Ultimul patriarh alexandrin din acest secol a fost Gherasim Paîadas 
(1688—1710), care a întreţinut strînse legături cu Constantin Brîncoveanu 
şi cu Cantemireştii, cer cetind ţările noastre în trei rînduri: în 1691— 
1693 (în 1693 a slujit la înmormîntarea lui Constantin Cantemir, alături 
de fostul ecumenic Iacob şi de Dositei al Ierusalimului), în 1699 şi în 
1707—1709, In ultima călătorie a slujit la înmormîntarea mitropolitului 
Teodosie al Ungrovlahiei, alături de Hrisant al Ierusalimului, şi tot amîn- 
doi au înscăunat pe noul mitropolit Antim Ivireanul, la 22 februarie 
1708, la Duminica Ortodoxiei. Tot cu prilejul ultimei călătorii, a bine- 
cuvîntat cununia unei fiice şi a unui fiu al lui Constantin Brîncoveanu. 
Acum, domnul muntean a închinat Patriarhiei de Alexandria mînăstirea 
Zlătari din Bucureşti cu toate bunurile ei. Reiese că din cei şapte patri¬ 
arhi de Alexandria care au păstorit în secolul al XVII-lea, unul singur 
n-a trecut prin ţările noastre. 

Legăturile cu Patriarhia Ierusalimului. Nevoile materiale în care 
se zbăteau, asupririle din partea turcilor, la care se adăuga acţiunea ie¬ 
zuiţilor stabiliţi în Ţara Sfîntă, au făcut pe mulţi patriarhi greci din 
Ierusalim să urmeze exemplul colegilor lor din Constantinopol şi Ale¬ 
xandria, plecînd după ajutoare In ţările române. Astfel, patriarhul Teo- 
îan (1608—1644), luptător hotărît pentru apărarea Ortodoxiei, a cercetat 
în mai multe rînduri ţările noastre. în 1617, era la Iaşi, la curtea lui Radu 
Mihnea, cunoscut sprijinitor al grecilor (1616—1619 şi 1623—1626), care 
a închinat acum Sfîntului Mormînt mînăstirea Galata. De aci a trecut în 
Polonia (1620—1621), contribuind la reorganizarea Bisericii Ortodoxe 
ucrainiene, decăzută în urma «unirii» de la Brest din 1596, hirotonind 
şase episcopi şi pe mitropolitul Iov Boreţchi al Kievului, reorganizînd 
mînăstirile şi punînd bazele unor «frăţii» ortodoxe. Reîntors la Ierusalim, 
pentru apărarea Bisericii sale în faţa primejdiei catolice, Teofan a venit 
din nou în Moldova în 1628, cînd scaunul domnesc era ocupat de Miron 
Bnrnovsohi (1626—1629). Acesta a închinat acum Ierusalimului ctitoria 
sa din Iaşi, biserica Adormirea, cunoscută sub numele Barnovschi, cu 
două sate. A revenit în Moldova în timpul lui Vasile Lupu, pe care l-a 
determinat să plătească toate datoriile Patriarhiei, care se ridicau la 
56.000 florini. Mulţumită acestui ajutor substanţial, peste cîteva decenii, 
un alt patriarh de Ierusalim, Dositei, declara că «de la căderea Constan- 
tinopolului, nici un bazileu sau domnitor nu a făcut atîta bine scaunului 
patriarhal de Ierusalim». în 1643 era din nou la Iaşi, sfinţind Sfîntul Mir, 
cu cheltuiala lui Vasile Lupu şi primind închinarea bisericii Adormirea 
Maicii Domnului din îsmail, refăcută de marele paharnic Gheorghe, fra- 

tele domnului. în drum spre scaunul său, şi-a dat obştescul sfîrşit, fiind 
îngropat în insula Halki. 

îndată după moartea sa, Vasile Lupu a izbutit să impună alegerea ca 
patriarh a lui Paisie, egumen la Galata şi exarh pentru mînăstirile româ¬ 
neşti închinate Sf rutului Mormînt. Hirotonia lui s-a făcut la Iaşi, la 23 
martie 1645, de către un sobor de arhierei, din care făcea parte şi Var- 
laam al Moldovei. După o scurtă şedere la Ierusalim, a pornit spre ţările 
ortodoxe, după ajutoare. în Ţara Românească a primit o danie anuală de 
50 de taleri din partea mînăstirii Polovragi, refăcută în 1647—1648 de 
logofătul Danciu Pîrîianu. De aci a trecut în Moldova, apoi în Rusia. La 
reîntoarcere, a încercat să mijlocească o apropiere a domnilor români 
de ţarul Alexei Mihailovici, fapt care i-a adus o scurtă întemniţare din 
partea turcilor. A murit în 1660, în cursul unor noi călătorii în oraşele 
din jurul Mării Negre. 

Strădaniile lui au fost continuate de patriarhul Nectarie (1661—1669), 
ales la stăruinţele lui Vasile Lupu — deşi mazilit — şi ale lui Grigorie 
Ghica al Ţării Româneşti (1660—1664). în 1663 era în Moldova, stînd în 
metocul de la Sfîntul Sava din Iaşi, de unde s-a reîntors la Ierusalim cu 
numeroase daruri din partea lui Eustratie Vodă Dabija. Cu banii primiţi, 
a refăcut numeroase biserici din Ţara Sfîntă. 

în 1669, s-a retras de bunăvoie din scaun, urmîndu-i Dositei, mitro¬ 
politul Cezareii Palestinei, care, deşi în vîrstă de numai 28 de ani, a 
izbutit să apere şi să ridice ca nimeni altul, nu numai prestigiul Patri¬ 
arhiei de Ierusalim, ci al Ortodoxiei întregi. Aproape patru decenii, 
Dositei a fost îndrumătorul activităţii cultural-teologice in limba greacă 
şi mai ales apărătorul însufleţit al Ortodoxiei în faţa atacurilor catolice 
şi protestante. A fost ridicat pe scaunul patriarhal într-o vreme de mari 
frămîntări, cînd asupra Patriarhiei apăsa datoria enormă de 100.000 de 
taleri, iar iezuiţii îşi desfăşurau nestînjeniţi activitatea în Ţara Sfîntă. 
Era firesc ca şi el să înceapă lungi călătorii spre ţările române, unde mai 
fusese în două rînduri, ca însoţitor al predecesorilor săi Paisie şi Nec¬ 
tarie, călătorii care au durat ani de zile. Am putea spune, fără exagerare, 
că adevărata reşedinţă a lui Dositei era în Bucureşti şi Iaşi, nicidecum 
în Ierusalim. în 1670, era în Bucureşti şi apoi la Iaşi, unde a primit din 
partea prietenului său Gheorghe Duca Vodă (1665—1666, 1668—1672 şi 
1678—1683) închinarea mînăstirilor Cetăţuia — ctitoria acestuia — şi 
Hlincea de lingă Iaşi. Din daniile primite, a refăcut biserica Naşterii 
Domnului din Betleem, pe care a sfinţit-o cu prilejul sinodului convocat 
la Ierusalim, în martie 1672, care a reluat discuţia asupra Mărturisirii de 

credinţă atribuită lui Ciril Lucaris şi a aprobat lucrarea lui Dositei inti¬ 
tulată Pavăza Ortodoxiei. 

în 1673 era din nou în Ţara Românească şi Moldova. Grigorie Ghica 
(1672—1673) al Ţării Româneşti a închinat acum Sfîntului Mormînt mînăs- 
tirea Călui (jud. Olt), ctitoria Buzeştilor, şi schitul Ungurei (Buzău). 
Uneltirile catolicilor — care oferiseră o sumă enormă de bani turcilor 
pentru cumpărarea Sfîntului Mormînt — îl recheamă la Ierusalim, fiind 
nevoit să-l răscumpere cu banii strînşi în ţările române. în 1676—1677, 
se găsea în Moldova, unde Antonie Vodă Ruset (1675—1678) îi închina 
mînăstirea Caşin, ctitoria lui Gheorghe Ştefan. Tot atunci, mitropolitul 
Dosoftei închina Sfîntului Mormînt mînăstirea sa de metanie, Probota, 
iar doamna Safta, văduva lui Gheorghe Ştefan, închina Bistriţa, ctitoria 
lui Alexandru cel Bun, fără vreun drept otitoricesc. 

în 1680, patriarhul Dositei a pornit într-o nouă călătorie, care a 
durat cîţiva ani, străbătînd toată lumea ortodoxă din Ţara Sfîntă în Bal¬ 
cani, ţările române, Rusia şi Georgia. Urmărea nu numai strîngerea de 
ajutoare materiale, ci şi închegarea unor legături cu Rusia — aflată în 
continuă dezvoltare — în vederea eliberării popoarelor subjugate 
de turci. 

în 1680—1682 a izbutit să înfiinţeze o tipografie grecească la mînăs¬ 
tirea Cetăţuia de lingă Iaşi, reşedinţa sa din Moldova, în care au fost 
tipărite mai multe cărţi de slujbă şi lucrări teologice-polemice. In 1688 
era în Ţara Românească, fapt confirmat — între altele — de prefaţa 
Bibiiei de la Bucureşti, semnată de el, 'deşi autorul era învăţatul Con¬ 
stantin Cantacuzino Stolnicul. 

în 1693, a obţinut de la Constantin Duca un hrisov de întărire a 
mănăstirilor închinate Sfîntului Mormînt: Galata, Barnovschi, Bîrnova, 
Sfîntul Sava, Hlincea, Dealul Mare (lîngă Iaşi), Dumbrăviţa (lîngă Foc¬ 
şani), Tazlău şi Caşin. Peste cîţiva ani, a renunţat la mînăstirile Bistriţa, 
Probota şi Tazlău, întrucît erau greu de administrat. în Ţara Românească 
i se mai închinase, în timpul lui Brîncoveanu, mînăstirea Sfîntul Sava 
din Bucureşti, refăcută acum. 

în 1697—1698 este întîlnit din nou în Ţara Românească. La hirotonia 
tînărului şi nestatornicului mitropolit Atanasie Anghel al Transilvaniei, 
savîrşită la Bucureşti, la 22 ianuarie 1698, l-a pus — împreună cu mitro¬ 
politul Teodosie al Ungrovlahiei — să semneze acea mărturisire de cre¬ 
dinţă în 22 de puncte, care avea rostul sa-1 întărească în dreapta cre¬ 
dinţă, atrăgîndu-i atenţia îndeosebi asupra învăţăturilor atacate de cal¬ 
vini sau de catolici. în 1701, patriarhul Dositei a trimis o scrisoare lui 

Atanasie, alta lui Ştefan Raţ r promotor al uniaţiei, mustrîndu-i pentru 
lepădarea lor de la dreapta credinţă, iar în 1702, a adresat — împreună 
cu mitropolitul Teodosie — o pastorală către credincioşii din Transilva¬ 
nia, înştiinţîndu-i că au aruncat anatema asupra lui Atanasie şi îndem- 
nîndu-i să nu se abată de la credinţa ortodoxă. 

Apărătorul neobosit al Ortodoxiei s-a stins din viaţă la Constanti- 
nopol, la 7 februarie 1707, în vîrstă de 66 de ani, după o păstorire de 38 
de ani ca patriarh, plină de lupte cu catolicii şi cu protestanţii sau cu 
autorităţile otomane pentru apărarea Sfîntului Mormînt şi a Ortodoxiei, 
în general. El reprezintă un moment de seamă în istoria legăturilor Pa¬ 
triarhiei Ierusalimului ou ţările române. 

Politica sa bisericească a fost continuată — deşi cu mai puţină ener¬ 
gie — de nepotul său, patriarhul Hrisant Notara (1707—1731), care i-a 
urmat în scaun. Călătorise mult prin ţările noastre ca exarh al Sfîntului 
Mormînt şi ca însoţitor al lui Dositei, care l-a folosit în numeroase mi¬ 
siuni diplomatice. A fost ales patriarh cu ajutorul lui Brîncoveanu. în 
1707 era în Bucureşti, împreună cu alţi ierarhi greci, la sfinţirea bisericii 
Sfîntul Gheorgbe Nou, ctitoria lui Brincoveanu, care a fost închinată Pa¬ 
triarhiei de Ierusalim la 1 septembrie acelaşi an. 

Cîţiva ani mai tîrziu, a ajuns la neînţelegeri cu Antim Ivireanul, căci 
Hrisant oprise pomenirea ierarhului locului în mînăstirile închinate 
Patriarhiei sale şi chiar în bisericile de pe moşiile aparţinătoare acelora, 
în 1714, cînd a fost mazilit şi apoi ucis binefăcătorul său Constantin 
Brîncoveanu, era la Iaşi, la Nicolae Mavrocordat. A continuat legăturile 
cu primii domni fanarioţi (în 1727—1728 face o nouă vizită în amîndouă 
ţările române) pînă la moartea sa (7 februarie 1731). 


Legăturile cu Muntele Athos. Ajutoarele româneşti către mînăsti¬ 
rile din Sfîntul Munte au continuat în tot cursul secolului al XVII-lea, 
mai ales sub forma închinării unor mînăstiri, schituri şi biserici de la noi 


către marile aşezăminte mînăstireşti atonite. O parte din veniturile mînăs- 
tirilor închinate era trimisă da Athos, pentru întreţinerea mînăstirii de 


care depindeau. Din această pricină, se înregistrează mai puţine danii 
anuale în bani decît în secolul precedent. închinarea atîtor mînăstiri 
româneşti — vechi ctitorii voievodale — a dus la abuzuri şi neorînduieli, 
dar mai ales la nemulţumirea credincioşilor români, încît Matei Basa- 
rab a procedat la «dezînchinarea» unora din ele. Cîrmuirea mînăstirilor 
închinate era încredinţată unor egumeni greci, trimişi de la Sfîntul 
Munte. 

La rîndul lor, numeroşi călugări do neam român se aşezau la 
minăstirile şi schiturile de la Athos, vieţuind alături de călugării greci, 
ruşi, georgieni, sîrbi, bulgari sau de alte neamuri. Numeroase obiecte de 
artă, manuscrise şi cărţi provenite din Ţara Românească şi Moldova se 
păstrează pînă azi în muzeele şi bibliotecile din Sfîntul Munte. 

în cele ce urmează, consemnăm doar cîteva din minăstirile închinate 
şi cîteva danii. Reţinem, înainte de toate, faptul că acum au fost închi¬ 
nate două mînăstiri româneşti către marea biserică a Sfîntului Munte 
din Karies, unde îşi aveau reşedinţa protosul şi reprezentanţii celor 20 de 
mînăstiri atonite (biserica cu hramul Adormirea Maicii Domnului, nu¬ 
mită şi Protathon). Este vorba de mînăstirea Sfinţii Trei Ierarhi din Iaşi, 
ctitoria lui Vasile Lupu şi mînăstirea Cotroceni din Bucureşti, ctitoria lui 
Şerban Cantacuzino, închinate de ei înşişi, împreună cu numeroasele lor 
moşii şi metocuri. Veniturile 'acestor mînăstiri mergeau direct la Karies, 
de unde erau împărţite ajutoare tuturor mînăstirilor de la Athos. 

O situaţie materială deosebită avea şi mînăstirea Vatoped, căreia 
i-au fost închinate minăstirile Golia din Iaşi, în 1606, Precista din Galaţi, 
în 1647, de Vasile Lupu, mînăstirea Bărboi din Iaşi, în 1669, Mira sau 
Mera, în Vrancea, de Cantemireşti către sfîrşitul secolului. Mînăstirii 
georgiene Ivir i-au fost închinate cîteva mînăstiri din Ţara Românească, 
în primele decenii ale secolului XVII: Radu Vodă din Bucureşti (care 
avea ca metocuri: schitul Tutana-Argeş şi biserica din Bălteni-Ilfov), 
Bolintinul-Ilfov, Glavacioc-Argeş şi Stelea din Tîrgovişte. La acestea se 
adaugă daniile anuale din partea domnilor ţarii: Constantin Şerban 
Basarab şi Grigorie Ghica ai Ţării Româneşti, Gheorghe Ştefan al Mol¬ 
dovei ş.a. La Marea Lavră, Matei Basarab a zidit din temelie biserica cu 
hramul Sfîntul Mihail Sinadon, iar Gavriil Movilă, Grigorie Ghica şi 
Constantin Brîncoveanu i-au făcut însemnate danii anuale. 

Cîteva mînăstiri româneşti au fost închinate mînăstirii Zografu, 
care s-a bucurat necontenit de ajutoarele domnilor români: biserica 
Uspenia din Vaslui în 1628, mînăstirea Dobrovăţ, ctitoria lui Ştefan cel 
Mare, închinată de Vasile Lupu, în 1651, şi mînăstirea Căpriana, închi¬ 
nată de Constantin Cantemir, care avea o avere enormă dincolo de Prut 
(23 de moşii eu 50.000 ha). O situaţie materială deosebită avea şi mînăs¬ 
tirea Dohiariu , căreia marele postelnic Ianache i-a dăruit 12 moşii în 
Ialomiţa, ridicînd aici o mînăstire, terminată însă de Matei Basarab, cu¬ 
noscută sub numele de Slobozia lui Ianache. 

Dintre celelalte mînăstiri de la Muntele Athos cărora le erau închi¬ 
nate unele mînăstiri româneşti, amintim Cutlumuşuî, căreia Alexandru 

Vodă Iliaş i-a închinat mînăstirea Clocociov din Slatina, refăcută de 
el în 1625, iar Matei Basarab i-a acordat ajutoare pentru refacerea pic¬ 
turii, Xiropotam, căreia i s-a închinat mînăstirea de la Bucium-Iaşi, nu¬ 
mită şi Clatia, ctitoria lui Păun Vameşul, originar din Iunina (din Epir), 
Ca racalu (mînăstirea Sfîntul Nicolae din Ismail), Pantocrator (mînăs¬ 
tirea Căscioarele-Vlaşca), Sfîntuî Paveî (mînăstirea Jitianu de lingă 
Craiova şi Todireni-Suceava), Stavronichita (mînăstirea Sfinţii Apostoli 
sau Arhimandritul-Bucureşti), Siintul Panteîimon sau Rusicon (biserica 
Uspenia din Botoşani, vechea ctitorie a doamnei Elena Rareş, iar Con¬ 
stantin Brîncoveanu i-a făcut reparaţii radicale şi un paraclis cu hramul 
Sfinţii Constantin şi Elena), Esfigmen (mînăstirea Bursuci-Fălciu, închi¬ 
nată de ctitorul Gavriil Costachi, marele vornic al Ţării de Jos), Simon- 
petra (avea închinată mînăstirea Mihai Vodă din Bucureşti, de la sfîr- 
şitul secolului trecut şi care a primit acum două metocuri: mînăstirea 
Izvorani, ctitoria mitropolitului Luca, iar mai tîrziu schitul Beştelei-Pi- 
teşti). Alte mînăstiri au primit ajutoare în bani: Dionisiu (de la Matei 
Basarab şi Constantin Brîncoveanu), Xenofon (de la Matei Basarab, care 
este zugrăvit în biserica mare, împreună cu doamna Elina), Constamonit 
(de la Radu Mihnea şi alţii)* 

legături cu alte aşezăminte bisericeşti din Răsărit. în afară de 
mînăstirile de la Muntele Athos, s-au făcut închinări de biserici şi mînăs¬ 
tiri româneşti şi la alte aşezăminte greceşti din Răsărit. Amintim numai 
cîteva din ele. 

Mmăstirii Siînta Ecaterina din Muntele Sinai, care avea ca metocuri 
două mînăstiri româneşti încă de la sfîrşitul secolului XVI (Sfînta Eca¬ 
terina din Bucureşti şi Balica sau Sfinţii Arhangheli din Iaşi), i-a fost în¬ 
chinată acum biserica Sfînta Paraschiva din Iaşi, ctitoria unui oarecare 
Samson, rectitorită de marele vornic Nestor Ureche (tatăl cronicarului), 
în două documente din 1606 se vorbea de «dughenile călugărilor de la 
Sinai», aflate în Iaşi, semn că daniile româneşti se înmulţiseră. în cursul 
secolului de care ne ocupăm, i-au fost închinate şi alte mînăstiri româ¬ 
neşti (Mărgineni-Prahova, Adormirea din Rîmnicul-Sărat, Adam-Fălciu 
şi altele). La mînăstirea Sfînta Ecaterina s-a descoperit un tablou al lui 
Constantin Brîncoveanu. 

Menţionăm apoi faptul că la mînăstirea Simţul Sava de lingă Ierusa¬ 
lim, s-au găsit Psaltirea de la Alba Iulia din 1651 şi Biblia din 1688. în 
tezaurul Sfîntului Mormlnt se păstrează felurite odoare româneşti: un epi- 
trahil de la Gheorghe Ştefan, o cruce de la Eustratie Vodă Dabija, avînd 
la bază, în basorelief, chipul său şi al doamnei Dafina, o Evanghelie de la 
Matei Basarab etc. 

Către sfîrşitul secolului al XVII-lea, sînt consemnate şi două «pele¬ 
rinaje» româneşti la Ierusalim şi Muntele Sinai. Este vorba de călătoria 
făcută în 1682 de postelniceasa Elena (Ilinca), soţia lui Constantin Canta- 
cuzino şi mama lui Şerban, cu fiul ei, spătarul Minai, şi cu fiica sa 
Stanca, cu mai mulţi ostaşi ca însoţitori. Ei au întîlnit acolo pe fostul 
mitropolit Varlaam al Ungrovlahiei (1672—1679), care, după pierderea 
scaunului mitropolitan şi o pribegie prin Transilvania şi Moldova, a por¬ 
nit xntr-o călătorie la Locurile Sfinte. 

Alte ajutoare româneşti s-au îndreptat către mănăstirile de la 
Meteore şi din îanina. De pildă, mînăstirea Golgota (Dîmboviţa), ctitorită 
de Pătraşcu cel Bun, refăcută de Nicola vistierul, originar din îanina, la 
începutul secolului XVII, a fost închinată mănăstirii Schimbarea la Faţă 
din Meteore. în 1640 Nucetul din Dîmboviţa era închinată mînăstirii 
Dusicon din Meteore. Mînăstirea Butoiul (Dîmboviţa) a fost închinată la 
Sfîntul Ştefan din Meteore, tot în timpul lui Matei Basarab. Prin 1701— 
1702, a fost închinată mînăstirii Sfinţii 40 de mucenici din Meteore bise¬ 
rica Dancu din Iaşi (în sec. XVI era închinată la Meteore mînăstirea 
Bucovăţ de lîngâ Craiova). 

Mînăstirea Băbeni (Rm. Sărat) era închinată mînăstirii Vela? din 

ţ 

îanina, mînăstirea Sfîntul Ioan Mare din Bucureşti (azi dispărută) la 
mînăstirea Sfîntul Ilie sau Ziţa, de lîngă îanina, mînăstirea Deduleşti 
(Rm. Sărat), la Caţichi din îanina. Mai tîrziu au fost închinate mînăsti- 
rilor din îanina Sărindarul din Bucureşti şi Mislea din Prahova. Nume¬ 
roşi călugări de acolo veneau în ţările noastre. De pildă, în 1675, era în 
Bucureşti însuşi mitropolitul Chirii din îanina, iar în 1715 mitropolitul 
Ierotei. 

Numeroase biserici şi mînăstiri din îanina erau ctitorite de vlahii 
din Epir. De pilda, mînăstirea Sfinţii Apostoli din Dipaliţa era ctitoria 
fraţilor Panu Arsenie şi Teodor, iar mînăstirea Sosini era ridicată de un 
negustor «din Valahia» Ioan Simota şi fraţii săi Chiriţă şi Emanoil (pro¬ 
babil erau tot din aceste locuri). Mînăstirea Vlasiu, tot în munţii Pin- 
dului (districtul Cardiţa), era o ctitorie, din anul 1644, a vlahilor tesalioţi 
Gheorghe slugerul cu soţia sa Cheraţa şi fiul lor Constantin postelnicul, 
amîndoi cu slujbe în Moldova, în timpul lui Vasile Lupu (se păstrează şi 
portretele lor votive). 

în 1624, Radu Mihnea, pe atunci domn în Moldova, închina mînăs¬ 
tirii Sfîntul Ioan Botezătorul din Sozopole, ctitoria lui Aron Vodă din 
Iaşi, dar în 1630 Alexandru Coconul o închina mînăstirii Sfîntul Ioan 
din insula Halki. Mînăstirea Sfîntul Ioan din Focşani, ctitoria lui Gri- 

is - 

gorie Ghica Vodă, a fost închinată mînăstirii Sfînta Anastasia din Te- 
saionic. Mînăstirea Sfînta Lavră din Peloponez, lîngă orăşelul Calavrita, 
a fost ridicată cu ajutorul lui Vasile Lupu (se păstrează acolo pomelnicul 
familiei sale). 

Mînăstirea Sfîntul Ioan Evanghelistul din insula Patmos a primit 
danii din partea lui Antonie Vodă al Ţării Româneşti (3000 de aspri 
anual) şi a domnilor moldoveni Gheorghe Duca, Constantin Duca şi 
Antioh Cantemir (4000 de aspri anual). 

Prin aceste închinări, mînăstirile de la Athos şi din celelalte «Locuri 
Sfinte» au putut să se dezvolte şi să progreseze din punct de vedere bi¬ 
sericesc şi cultural. De multe ori, ajutorul românesc a salvat însăşi exis¬ 
tenţa lor, în faţa necontenitelor neajunsuri făcute de stăpînirea otomană. 

Cultura grecească în ţările române. Datorită numeroşilor ierarhi 
şi cărturari greci care au trecut ori s-au stabilit definitiv în Ţara Ro¬ 
mânească şi Moldova, s-a putut dezvolta aici o rodnică activitate cul¬ 
turală In limba greacă, s-au copiat manuscrise, s-au alcătuit şi s-au tipă¬ 
rit lucrări originale greceşti, s-au deschis şcoli cu limba de predare 
greacă. 

Trecînd peste poemele lui Mihai Stavrinos şi Gheorghe Palamed, 
la începutul secolului al XVII-lea, închinate lui Mihai Viteazul, vom 
aminti mai întîi pe mitropolitul Luca al Ungrovlahiei, originar din insula 
Cipru, caligraf iscusit, de la care au rămas mai multe manuscrise gre¬ 
ceşti, îndeosebi Evangheliare. Un alt cărturar grec care a trăit mult 
timp la noi a fost mitropolitul titular Matei al Mireîor, originar din Po- 
goniana, în Epir, cu studii la Constantinopol, fost protosinghel al Pa¬ 
triarhiei. A îndeplinit importante misiuni la Moscova, apoi în Polonia, 
unde se pare că a fost trimis să întărească în credinţă pe ortodocşi, în 
urma actului de unire cu Roma, săvîrşit la Brest. în primii ani ai seco¬ 
lului al XVII-lea, a venit în Ţara Românească, dîndu-i-se egumenia 
mînăstirii Dealu, iar în 1605 a fost ridicat la treapta de mitropolit titu¬ 
lar al Mirelor Lichiei. A rămas la Dealu pînă la moarte (1624). De multe 
ori a fost însărcinat de domnii ţării să conducă anumite judecăţi sau să 
facă unele cercetări, mai ales în probleme de proprietate. Alături de 
mitropolitul Luca din Cipru, a fost cel mai de seamă caligraf şi minia- 
turist al timpului său. Manuscrisele copiate de el se păstrează la Mos¬ 
cova, Athos, Constantinopol şi Ierusalim. între lucrările sale originale, 
scrise la Dealu, amintim : Slujba Sîintuîui Grigorie Decapoîituî de la 
Bistriţa, cu date asupra aducerii moaştelor aici, dar şi asupra năvălirii 
oştilor principelui Gabriel Bâthory al Transilvaniei în Ţara Româneasca, 

în iarna anilor 1610—1611. A prelucrat Viaţa şi slujba Cuvioasei Paras- 
chiva, după Eftimie al Tîrnovei, a tradus din slavoneşte, în greceşte, 
învâţătuiile lui Neagoe Basarab către fiul său Teodosie, A scris şi cîteva 
lucrări istorice propriu-zise : Povestire pe scurt despre neaşteptata că¬ 
dere din domnie a lui Şerban Vodă zis şi Radul şi despre venirea in Ţara 
Românească a lui Radu Voievod, fiul lui Mihnea, Sfaturi in versuri că¬ 
tre Alexandru Vodă Iliaş, Istoria celor sâvirşite in Ungrovlahia, ince~ 
pind de la Şerban voievod pină la Gavriil voievod, tot în versuri. Păr¬ 
ţile privitoare la anii 1602—1618 din lucrările sale au fost prelucrate 
şi prescurtate de Letopiseţul cantacuzinesc. De notat că la Matei al Mi- 
relor întîlnim o critică vehementă a boierimii, a slujbaşilor care strîn- 
geau birurile, dar şi a compatrioţilor săi aşezaţi în Ţara Românească 
de multe ori abuzivi — îndemnîndu-i să nu uite că sînt numai oaspeţi. 

In timpul domniei lui Matei Basarab, cu toată mişcarea antigre- 
cească pornită cu cîţiva ani în urmă, s-a înfiinţat o «schola graeca et 
latina», la Tîrgovişte, în 1646, de către umaniştii greci Pantelimon Liga- 
ridis (viitorul mitropolit Paisie de Gaza) şi Ignatie Petriţis, amîndoi din 
insula Hios. Aceştia au ajutat şi pe «Daniil Andrean monahul din Ţara 
Panoniei» la traducerea Pravilei Mari de la Tîrgovişte din 1652. 

In Moldova, a stat o vreme marele teolog şi predicator grec Meletie 
Syrigos (1586—1664), care a rostit o cuvîntare la hirotonia mitropo¬ 
litului Varlaam (23 septembrie 1632), apoi a participat la lucrările Sino¬ 
dului de la Iaşi din 1642, traducînd Mărturisirea Ortodoxă a lui Petru 
Movilă din latineşte în greceşte. 

Academia întemeiată de Vasile Lupu la Iaşi, în 1640, cu profesori 
de la Kiev, a trecut după 1646 în mîna unor dascăli greci, încît de aici 
înainte limba de predare a devenit greaca, în locul celei latine. între 
dascălii greci aflaţi la Iaşi în a doua jumătate a secolului al XVII-lea, 
ca profesori ai fiilor de domni, pot fi amintiţi Nicolae Kerameus, «iatro- 
filozoful» din Ianina, cu studii la Veneţia (f 1672, îngropat la Cetăţuia), 
Teodor Trapezuntiul şi mai ales ieromonahul Ieremia Cacavela din 
Creta, cu studii la Londra, Leipzig şi Viena. Acesta a tradus din gre¬ 
ceşte în româneşte o Tîlcuire a Sfintei Liturghii , tipărită la Iaşi, în 1697, 
a supravegheat tipărirea Tomului dragostei a lui Dositei al Ierusalimu¬ 
lui, în 1698 şi a scris o prefaţă la Divanul sau gîlceava înţeleptului cu 
lumea a fostului său elev Dimitrie Cantemir. în 1714, a fost organizată 
o Academie la Iaşi, după modelul celei de la Sfîntul Sava din Bucureşti. 

La rugămintea patriarhului Dositei al Ierusalimului, ieromonahul 
Mitrofan viitorul episcop la Huşi şi Buzău — a pus bazele unei tipo¬ 
grafii greceşti la mînăstirea Cetăţuia de lîngă Iaşi, unde îşi avea reşe- 

dinţa, cu ajutorul lui Gheorghe Duca Vodă. Era a doua tipografie gre¬ 
cească în Răsărit, după cea înfiinţată de Ciril Lucaris la Constantinopol. 
Prin aceasta, Dositei urmărea tipărirea de cărţi de slujbă pentru preoţii 
greci, dar mai ales de cărţi teologice, de apărare a Ortodoxiei, împo¬ 
triva prozelitismului catolic şi protestant. 

Aici au văzut lumina tiparului întîmpinarea contra primatului papii 
a lui Nectarie al Ierusalimului (1682), Dialogul împotriva ereziilor a lui 
Simion al Tesalonicului şi Explicarea Sfintei Liturghii a lui Marcu Eu- 
genicul al Efesului (1683). Meşter tipograf a fost ieromonahul Mitrofan, 
iar cheltuielile de tipar au fost suportate de domn. Se pare că tipografia 
a fost mutată apoi la mănăstirea Sfîntul Sava din Iaşi, alt metoc al Sfîn- 
tului Mormînt, unde au apărut: Slujba Sfinţilor Serghie şi Vach (1685), 
Manual împotriva iui Ioan Carioîil, scris de însuşi patriarhul Dositei 
(1694), Cuvînt împotriva hotărîrii Sinodului de la Florenţa, al teologu¬ 
lui Ioan Eugenicul — fratele lui Marcu — (1694), Tomul împăcării (1692 
—1694), cuprinzînd lucrările mai multor teologi greci din secolul XIV— 
XV împotriva latinilor (Macarie mitropolitul Ancirei, Macarie Macri, 
Matei Vlastares ş.a.) şi Tomul dragostei asupra latinilor (1698) reunind, 
de asemenea, scrierile mai multor teologi greci despre primatul papal, 
filioque şi alte probleme controversate (Sfîntul Grigorie Palama, patri¬ 
arhul Filotei Kokinos, împotriva lui Nicefor Gregoras, patriarhul Ghe- 
nadie II Scholarios, Marcu Eugenicul ş.a.). Meşter tipograf la cîteva din 
ele a fost un Dumitru Pădure. 

în timpul lui Constantin Brîncoveanu întîlnim în Ţara Românească 
o seamă de ierarhi şi cărturari greci, găsind cu toţii teren prielnic de 
activitate. Pe lingă patriarhii pe care i-am amintit (Dionisie IV Serogia- 
nul şi Iacob al Constantinopolului, Gherasim al Alexandriei, Dositei 
şi Hrisant Notara ai Ierusalimului), au trăit o vreme la Bucureşti şi 
mitropoliţii Atanasie al Dristrei, Auxentie al Sofiei, Climent al Adria- 
nopolei, Maxim de Ierapoleos, Neofit de Sevastia, Mitrofan de Nissa, 
ş.a. Sub Şerban Cantacuzino era în Ţara Românească Ghermano de 
Nissa, care a ajutat la revizuirea traducerii Bibliei din 1688 şi alţii. 

Alături de ei, sînt amintiţi şi alţi cărturari greci, clerici şi mireni, 
chemaţi mai ales ca profesori la Academia domnească de la mînăstirea 
Sfîntul Sava din Bucureşti. S-a admis îndeobşte că această Academie 
— cu limba de predare greaca veche — a luat fiinţă în anul 1679, poate 
la îndemnul patriarhului Dositei şi al stolnicului Constantin Cantacuzi¬ 
no, fiind apoi reorganizată de Constantin Brîncoveanu, în 1694. Ea co¬ 
respundea unei facultăţi de filozofie şi litere din cadrul universităţilor 

apusene, căci la baza studiilor sta clasicismul greco-roman şi îndeosebi 
opera lui Aristotel. 'In 1707, Constantin Brîncoveanu a dat un regula¬ 
ment de reorganizare a Academiei, după ce ridicase pe seama ei o nouă 
clădire, la Sfîntul Sava. Rezulta din actul respectiv că se predau pe a- 
tunci studii filozofice (logica, retorica, psihologia şi metafizica), filolo- 
gice-istorice (interpretări din marii scriitori greci antici : Sofocle, Plu- 
tarh, Tucidide, Xenofon, Demostene ş.a.), teologice (Sfînta Scriptură, 
scrierile unor Sfinţi Părinţi etc.) şi ştiinţe exacte (astronomie, fizică, 
matematică). Unul dintre conducătorii ei a fost învăţatul Sevastos Ki- 
menitis din Trapezunt (’f 1702), fostul rector al Academiei («şcoala nea¬ 
mului») de pe lingă Patriarhia de Constantinopol. între ceilalţi profesori 
care au activat la Academia din Bucureşti, trebuie amintiţi îoan Ca- 
riofil, teolog şi filozof (*f 1692), autorul unui Manual despre cîteva nedu¬ 
meriri şi soîuţiuni (Snagov, 1697) lucrare teologică-polemică, a Vieţii 
Simţului Ioan Românul (ţ 12 mai 1662) şi a unor Efimeride, ambele ră¬ 
mase în manuscris, «iatrofilozoful» Ioan Comnen, medic, scriitor şi 
gînditor, devenit mitropolit al Dristrei, sub numele de Ierotei, Marcu 
Porfiropol din Cipru, Gheorghe Maiota, profesor de latină şi predicator 
al Curţii, cu studii în Italia, Panaiot Sinopeus, fost şi el student al uni¬ 
versităţilor italiene, Gheorghe Trapezundiul Hrisogon, care a tradus 
Dogmatica Sfîntului Ioan Damaschinul în greaca populară, la îndemnul 
lui Antim Ivireanul. La aceştia se adăugau şi alţi învăţaţi: Ioan Avra- 
mios, predicatorul curţii, monahul Mitrofan Grigoras, corector de cărţi 
greceşti, autorul unei Cronici a Ţârii Româneşti, cu descrierea faptelor 
petrecute între 1714—1716, ieromonahul Galaction Vidali şi alţii. Un 
timp a activat la Bucureşti şi învăţatul ieromonah Ieremia Cacavela, 
trecut, prin 1691, ca profesor la Iaşi. Cîţiva tineri greci şi-au făcut stu¬ 
diile superioare cu ajutorul lui Brîncoveanu, ca Gheorghe Hipomenas 
din Trebizonda, doctor în medicină şi filozofie de la Padova ş.a. 

Paralel cu tipografia grecească din Iaşi, în timpul lui Constantin 
Brîncoveanu şi cu îndrumarea statornică a lui Antim Ivireanul, au luat 
fiinţă patru secţii greceşti pe lîngă tipografiile din Bucureşti, Snagov, 
Rîmnic şi Tîrgovişte, în care au fost imprimate peste 30 de cărţi în limba 
greacă, fie cărţi de slujbă, fie lucrări teologice-polemice, fie cuvîntări. 
Dintre cărţile de slujbă amintim : Slujba Sfintei Paraschiva şi a Siintuiui 
Grigorie Decapolitul (Buc., 1692), Evanghelia greco-românâ (Buc., 1693), 
Antoioghionul, care cuprindea Psaltirea, Octoihul, Ceaslovul, Penticos- 
tarul, Triodul, Mineiuî, Liturghierul (Snagov, 1697), Psaltirea (Snagov, 
1700), Slujba sfinţirii bisericii (Buc., 1703) ş.a. 

Dintre cărţile teologice amintim următoarele : M anual împotriva 
schismei papistaşilor, a lui Maxim Peloponezianul (Bucureşti, 1690), tra¬ 
dus şi tipărit şi în româneşte, în 1699, cu titlul Carte sau lumină, întim- 
pinare ia principiile catolice, a lui Meletie Sirigul şi Manual împotriva 
rătăcirii calvine, al lui Dositei (Buc., 1690), Manual despre citeva nedu¬ 
meriri şi soiuţiuni sau despre cercetarea şi confirmarea cîtorva dogme 
necesare ale Bisericii, a lui Ioan Cariofil (Snagov, 1697), Mărturisirea 
Ortodoxă a lui Petru Movilă, cu o «expunere introductivă» despre cele 
trei virtuţi teologice, a ierom. Visarion Macri din Ianina (Snagov, 1699), 
Eortoîoghion... despre siguranţa cronologiei, despre toate sărbătorile şi 
teoriile lor, despre Sfintele Paşti, despre unele canoane bisericeşti..., a 
lui Sevastos Kimenitis (Snagov, 1701), învăţătura dogmatică a Prea Sfin¬ 
tei Biserici răsăritene şi universale, a lui Sevastos Kimenitis (Bucureşti, 
1703), Tomul bucuriei, cu mai multe lucrări polemice împotriva latinilor 
(Rîmnic, 1705), ultima din trilogia polemică anticatolică tipărită de Do¬ 
sitei al Ierusalimului, Panoplia dogmatică a lui Eutimie Zigabenul (Tîr- 
govişte, 1710) ş.a. La acestea se adaugă numeroase panegirice în cinstea 
sfinţilor, scrise fie de profesorii Academiei din Bucureşti, fie de fiii lui 
Constantin Brîncoveanu, Proschinitaruî Simţului Munte Athos, al lui 
Ioan Comnen (Snagov, 1701), Slujba Sfintei Ecaterina şi Proschinitaruî 
Sfintului Munte Sinai, a lui Mitrofan Grigoras (Tîrgovişte, 1710), Ma¬ 
xime ale unor vechi filozofi, tradusa din italieneşte în greceşte de Ioan 
Avramios (Tîrgovişte, 1713) ş.a. 

Cele mai multe din cărţile apărute în Ţara Românească aveau men¬ 
ţiunea că s-au tipărit cu cheltuiala lui Constantin Brîncoveanu, pentru 
a «fi împărţite în dar credincioşilor». în prefeţele lor — unele semnate 
de Dositei — se aduceau mulţumiri şi elogii lui Brîncoveanu pentru aju¬ 
torul dat. 

Concluzii .Din toate cele expuse, rezultă limpede că domnii 
români au fost sprijinitorii statornici ai aşezămintelor culturale-bise- 
riceşti ale grecilor aflaţi sub stâpmire otomană. Cultura greacă a gă¬ 
sit largi posibilităţi de afirmare in ţările noastre, prin şcolile şi tipo¬ 
grafiile înfiinţate la noi, prin sprijinul acordat cărturarilor greci şi e~ 
levilor acestora. Ajutoare materiale substanţiale au fost acordate ce¬ 
lor trei Patriarhii de limbă greacă şi mănăstirilor de la Muntele Athos, 
Muntele Sinai, Meteore şi din alte părţi. în felul acesta, ţările române 
reprezentau cu adevărat «Bizanţul de după Bizanţ», după expresia atit 
de fericită a marelui nostru istoric Nicolae lorga. 

LEGĂTURILE BISERICII ORTODOXE ROMÂNE 
CU ALTE BISERICI ORTODOXE 
ÎN SECOLUL AL XVII-LEA 
ŞI ÎNCEPUTUL SECOLULUI AL XVIII-LEA 


în afară de sprijinul permanent pe care l-au acordat ţările române 
tuturor Bisericilor de limbă greacă în cursul secolului al XVII-lea şi în 
primii ani ai celui de al XVIII-lea, de ajutorul românesc au beneficiat 
şi Patriarhia din Antiohia Siriei, cu credincioşi de limbă arabă, Biseri¬ 
cile slave sud-dunărene şi Biserica ucraineană din regatul polon. în 
schimb, unele aşezăminte bisericeşti româneşti — mai ales din Transil¬ 
vania şi Banat — au început să-şi îndrepte privirile spre pravoslavnica 
Rusie, aflată în plină ascensiune politică, economică şi culturală, de 
unde au început să solicite ajutoare materiale. 

Legăturile cu Patriarhia Antiohiei. În afară de Patriarhiile greceşti 
de Constantinopol, Alexandria şi Ierusalim, ţările române au sprijinit — 
material şi spiritual — şi Patriarhia ortodoxă a Antiohiei, cu reşedinţa 
în Damasc, ai cărei credincioşi erau, în marea lor majoritate, de neam 
arab. Cel mai de seamă patriarh antiohian din secolul al XVII-lea a fost 
Macarie III Zaim (1647—1672). Datorită greutăţilor materiale în care se 
zbătea scaunul său patriarhal, stăpînit secole de-a rîndul de arabi (sec. 
VII—XI), de cavaleri cruciaţi apuseni (sec. XII—XIII), din nou de arabi 

(sec. XIII—XVI), iar din 1517 de turci, patriarhul Macarie III a fost ne¬ 
voit să pornească într-o lungă călătorie în Moldova, Ţara Românească, 
Ucraina şi Rusia, pentru strîngerea de ajutoare. Călătoria a durat şapte 
ani (1652—1659), din care patru ani i-a petrecut printre români. Din fe¬ 
ricire, avem o descriere amănunţită a călătoriei sale în aceste patru ţări 
ortodoxe, făcută de fiul şi însoţitorul său, arhidiaconul Pavel de Alep. 
Notele sale de călătorie sînt de un interes istoric excepţional, căci re¬ 
latează pe larg fapte petrecute în Moldova, în ultimele luni de domnie 

a lui Vasile Lupu, înlăturarea lui şi urcarea pe tron a lui Gheorghe Şte¬ 
fan (1653), iar în Ţara Românească faptele petrecute la sfîrşitul domniei 
lui Matei Basarab, urcarea pe tron a lui Constantin Şerban Basarab 
(1654), mazilirea lui şi urcarea pe tron a lui Mihnea III Radu în 1658, 
uns ca domn de însuşi patriarhul Macarie. Pe lingă aceste fapte de na¬ 
tură politică, în însemnările lui Pavai de Alep se găsesc descrieri ale 
unor monumente de artă, aspecte din viaţa social-economică şi biseri¬ 
cească. Pentru Ţara Românească sînt prezentate ştiri mult mai nume¬ 
roase, datorită faptului că aici au stat timp mai îndelungat (1653—1654 
şi 1656—1658), străbătînd ţara de la un capăt la altul, cercetînd zeci de 
biserici şi mînăstiri. Cu toate necazurile pe care le-au îndurat în cursul 
celor şapte ani petrecuţi în această călătorie, mai ales cu prilejul schim¬ 
bărilor de domni la noi, împreunate cu lupte şi cu venirea turcilor şi a 
tătarilor, patriarhul şi însoţitorii săi au izbutit să strîngă sume însemnate 
de bani, cu care au plătit datoriile Patriarhiei şi au început lucrările de 
restaurare a reşedinţei şi a catedralei patriarhale din Damasc. 

în timp ce se afla în Ţara Românească, patriarhul Macarie a cunos¬ 
cut un Letopiseţ al Ţării Româneşti într-o versiune grecească, pe care 
l-a tradus în limba arabă, sub titlul Istorii şi ştiri pe scurt despre domnii 
Ţârii Româneşti şi despre petrecerea lor în vremea şederii îor in dom¬ 
nie, precum am putut culege şi aduna. Şi începutul este in anul 6800 al 
lumii (= 1292). A fost descoperit nu de mult în biblioteca mînăstirii 
Deir es-Sir, în apropiere de Beirut. Iar Pavel de Alep a întocmit o Istorie 
a voievodului Vasile Lupu al Moldovei şi a războaielor sale, descope¬ 
rită recent într-o bibliotecă din Zahle (Liban). 

Patriarhul Macarie a murit în 1672, după ce mai făcuse un drum 
în Rusia, la sinodul convocat la Moscova pentru condamnarea patriar¬ 
hului Nicon, în 1666—1667 (în 1668 a cunoscut acolo pe mitropolitul 
Sava Brancovici al Transilvaniei). 

Unul dintre urmaşii lui Macarie, patriarhul Atanasie III Dabbas (1685 
—1694), după ce a pierdut scaunul (în lupta cu patriarhul Ciril V, fiul lui 
Pavel de Alep), a venit în Ţara Românească, unde domnea Constantin 
Brîncoveanu, petrecînd la noi mai bine de patru ani (1700—1704). Aici 
a întocmit o Istorie a patriarhilor de Antiohia, tradusă pentru Brînco¬ 
veanu în limba greacă populară. La rugămintea sa, domnul român a 
însărcinat pe ieromonahul-tipograf Antim Ivireanul să lucreze literele 
necesare pentru imprimarea unor cărţi în limba arabă. Şi astfel, au apă¬ 
rut, pe pămînt românesc şi cu cheltuiala lui Brîncoveanu, două cărţi cu 
caractere arabe : Liturghierul, la Snagov, în 1701 şi Ceaslovul, la Bucu- 

reşti, în 1702, amîndouă cu text paralel, grec şi arab (în Ceaslov, din 
cele peste 700 de pagini, aproximativ 260 erau numai cu text arab). 

în 1704, Atanasie a părăsit Ţara Românească, primind din partea 
lui Brîncoveanu şi materialul tipografic cu caractere arabe. în 1705, pa¬ 
triarhul ecumenic Gavriil III l-a numit arhiepiscop al Ciprului, poate tot 
la rugămintea lui Brîncoveanu. Aici a tradus în limba arabă 
lucrarea lui Dimitrie Cantemir Divanul sau gilceava înţeleptului 
cu lumea, tipărită la Iaşi, în 1698, în limbile română şi greacă (în arabă 
i-a dat titlul Sănătatea înţeleptului şi nebunia osînditei lumi). în afară 
de autograful lui Atanasie (în Biblioteca Naţională din Paris), se cunosc 
încă şase copii ale traducerii arabe. în 1706 a ajuns la o înţelegere cu 
Ciril V, împărţind patriarhatul Antiohiei în două. Atanasie şi-a stabilit 
reşedinţa la Alep, unde a stat pînă în 1720, cînd a rămas singurul cîr- 
muitor al Patriarhiei. Aici a instalat tipografia primită de la Brîncoveanu, 
imprimînd mai multe cărţi în limba arabă: Psaltirea (1706, cu stema 
Ţării Româneşti şi cu o prefaţă închinată lui Brîncoveanu), Evanghelia 
(1706 şi 1708), Mărgăritarele Sfintului Ioan Gură de Aur (1708), un Oc- 
toih Mare (1711), Predicile patriarhului Athanasie II al Ierusalimului 
(1711), Piatra scandelei a teologului grec Ilie Miniat (1721) ş.a. în 1724, 
tipografia a fost mutată la mînăstirea Balamand lîngă Tripoli, iar de 
aici, o parte din ea, la mînăstirea Sfîntul Ioan din Saeg, în sudul Liba¬ 
nului, unde, reorganizată, a tipărit cărţi bisericeşti şi şcolare pînă aproa¬ 
pe de zilele noastre. Numeroase cărţi greceşti tipărite la noi sau Măr- 
turisirea lui Petru Movilă au fost traduse în limba arabă, în a doua 
jumătate a secolului al XVII-lea şi mai tîrziu. Manuscrisele lor se păs¬ 
trează pînă azi în marile biblioteci din Siria, Liban şi Iordania. 

Legături cu Biserica Georgiei. în afară de faptul că Georgia (Iviria 
sau Gruzia) ne-a dat pe marele cărturar Antim Ivireanul, mai amintim 
că domnitorul Constantin Brîncoveanu, la rugămintea mitropolitului An¬ 
tim, a venit în sprijinul Bisericii şi a credincioşilor ortodocşi din patria 
sa (R, S. S. Gruzină de azi). Ei au trimis acolo pe meşterul tipograf 
Mihail Ştefan (Iştvanovici) «cu ucenicii săi». Primul atelier tipografic 
în Georgia a fost înfiinţat de regele Arcil (1684—1696), cu caractere 
georgiene lucrate la Amsterdam de tipograful, gravorul şi teologul 
Totfalusi Kis Miklos (f 1720 în Cluj). Cu ajutorul regelui Vahtang VI al 
Georgiei, nepotul lui Arcil, «Mihail Ştefanesvili» a imprimat la Tbiîisi 
nouă cărţi în limba georgiană : Evanghelia, Psaltirea şi Apostolul (în 
1709), Liturghierul, două Ceasloave şi M olitveinicul (în 1710), Psaltirea 
şi învăţătura ieromonahului Gherman. Se pare că a început şi tipărirea 
unei Biblii, în 1709, dar n-a fost terminată. 

în 1712, Mihail Ştefan a plecat în Olanda, unde i s-au pierdut urmele. 
Ucenicii săi georgieni i-au continuat activitatea, încă vreo zece ani, ti¬ 
părind alte cărţi bisericeşti şi laice (între care şi poemul lui Şota Rusta- 
veli, Viteazul în piele de tigru). 

Mînăstirea georgiană Ivir de la Athos s-a împărtăşit, în cursul veacu¬ 
rilor, — mai ales în cel de care ne ocupăm ■—, de numeroase ajutoare din 
partea domnilor români, pe care le-am semnalat în capitolul prece¬ 
dent. Mitropolitul Dionisie al Ungrovlahiei (1672) a trăit un timp la 
Ivir, iar de aici i s-a încredinţat conducerea mînăstirii Radu Vodă din 
Bucureşti, care-i era închinată din 1613. 

Legăturile cu Bisericile slave sud-dunărene. Ajutorul domnilor ro¬ 
mâni s-a revărsat şi asupra unor aşezăminte bisericeşti din Bulgaria, 
aflată sub stăpînire otomană, încă din ultimul deceniu al secolului al 
XlV-lea. Matei Basarab, ctitorul atîtor biserici şi mînăstiri în ţara sa, a 
ridicat două biserici şi pe pămîntul Bulgariei de azi, una la Vidin, cu 
hramul Sfînta Paraschiva, alta la Sviştov, cu hramul Sfinţii Apostoli 
Petru şi Pavel. Amîndouă păstrează chipurile lui Matei Vodă şi al doam¬ 
nei Elina, pe peretele ctitorilor. 

Doi dregători ai lui Vasile Lupu, slugerul Gheorghe şi fiul său pos¬ 
telnicul Constantin, vlahi originari din Epir, unde au ctitorit mînăstirea 
Vlasiu, au fost zugrăviţi în 1643 la mînăstirea Bacicovo din Bulgaria, 
ceea ce arată că ei au contribuit la refacerea acestui lăcaş. 

.In a doua jumătate a secolului, Grigorie Ghica domnul Ţării Româ¬ 
neşti (1660—1664 şi 1672—1673) a zidit o biserică pe seama Mitropoliei 
din Dristra (Silistra), după cum rezultă dintr-un hrisov de la Alexandru 
Vodă Ipsilanti, din 1777. Domnii români au ajutat şi cele cinci biserici 
din Arbănaşi, în apropierea Tîrnovei. într-una din ele era îngropat un 
fiu al lui Constantin Brîncoveanu. Acest domnitor a ajutat şi Episcopia 
din Cerven (Cervenvoda), în apropierea Rusciucului. Mînăstirea bulgară 
Zografu din Sfîntul Munte a primit de asemenea numeroase danii şi i 
s-au închinat mînăstiri româneşti. 

Din Bulgaria ne-a venit şi unul din mitropoliţii Ungrovlahiei, Igna- 
tie «Sîrbul» (1653—1655), fost preot de mir la Nicopole, de unde prie¬ 
tenul său Matei Basarab l-a ridicat în scaunul episcopal de la Rîmnic 
(1636—1653) şi apoi în cel mitropolitan. 

Au existat legături şi cu Biserica Ortodoxă sîrbă. De pildă, unii 
vlădici sîrbi, în drumurile lor spre Rusia sau Locurile Sfinte, făceau lungi 
popasuri la curţile lui Matei Basarab şi Vasile Lupu. Aceşti doi domni 
— ca şi Constantin Brîncoveanu mai tîrziu — au acordat ajutoare unor 
mînăstiri sîrbeşti: Cruşedol, Mileşevo, Hopovo, apoi Trebinje, în Herţe- 

govina, Lipovina din Croaţia, Sopociani, Studeniţa ş.a. De pildă, Vasile 
Lupu făcea mînăstirii Lipovina o danie anuală de 5000 de aspri, la care 
se adăugau 500 cheltuieli de drum pentru cei care-i ridicau. Mînăstirea 
Rakoviţa primea un mertic de sare din partea lui Constantin Brînca- 
veanu. Numeroase danii a primit şi mînăstirea sîrbească Hilandar din 
Muntele Athos. 

Unele manuscrise şi cărţi slave tipărite la noi au circulat în bi¬ 
sericile din Bulgaria şi Iugoslavia de azi. De pildă, un Siujebnic slavon, 
scris de ieromonahul Epifanie de la Moldoviţa pentru Efrem al Rădău¬ 
ţilor în 1616, a fost dăruit episcopului Iosif al Pojarevaţului, iar el l-a 
dăruit mînăstirii Şişatovaţ, în 1627. In predoslovia Psaltirii slavone de 
la Govora, din 1637, se spunea că a fost dată la lumină nu numai pentru 
folosul sufletesc al românilor, ci şi al bulgarilor şi sîrbilor. Din sudul 
Dunării au venit doi dintre îndrumătorii tiparului românesc în timpul 
lui Matei Basarab : egumenul Meletie Macedoneanul Ia Govora şi 
ieromonahul Ştefan din Ohrida, desigur «vlahi» din aceste părţi. 

Nu mai stăruim asupra legăturilor bisericeşti ale românilor din Ba¬ 
nat, Arad şi Bihor cu Biserica sîrba, întrucît însăşi istoria Bisericii ro¬ 
mâneşti din aceste părţi — pe care am prezentat-o în altă parte — nu este 
altceva decît o istorie a legăturilor bisericeşti româno-sîrbe. Vlădicii 
ortodocşi de la Ienopole — Lipova, Timişoara şi Caransebeş, în cele mai 
multe cazuri de neam sîrb, îşi întindeau oblăduirea duhovnicească asu¬ 
pra sîrbilor ortodocşi dar şi asupra românilor, care formau majoritatea 
populaţiei din aceste părţi. 

Legăturile cu Bisericile ucraineană şi rusă. în acest secol, însăşi păs¬ 
toria lui Petru Movilă ca mitropolit la Kiev constituie cel mai însemnat 
capitol din istoria relaţiilor bisericeşti româno-ucrainiene. Am arătat şi 
în altă parte că tipografiile lui Matei Basarab de la Cîmpulung (1635), 
Govora (1637) şi Tîrgovişte (1646) sau cea a lui Vasile Lupu de la Iaşi 
(1642) au fost dăruite sau cumpărate de la Kiev. Tot de acolo au venit 
şi meşterii tipografi: Timotei Alexandrovici Verbiţki, fostul conducător 
al tipografiei din Kiev, Ivan Kunotovici, venit de la Kiev, Ivan Glebko- 
vici, toţi în Ţara Românească şi care au pregătit o seamă de ucenici de 
neam român. Mai tîrziu, mitropolitul Dosoftei al Moldovei şi-a tipărit 
primele lucrări în tiparniţa mînăstirii ortodoxe ucrainiene din Uniev 
(Psaltirea in versuri şi Acatistul Născătoarei de Dumnezeu în 1673). 

In 1640, cînd Vasile Lupu a pus bazele unei Academii la Iaşi, tot 
Petru Movilă i-a trimis un grup de profesori, în frunte cu ieromonahul 
Sofronie Pociaţki, numit, în acelaşi timp, egumen al mînăstirii şi apoi 
conducător al tipografiei. în 1642, la lucrările Sinodului de la Iaşi, care 

a cercetat Mărturisirea Ortodoxă a mitropolitului Petru Movilă, au fost 
trimişi şi trei reprezentanţi ai Bisericii pe care o cîrmuia : Isaia Trofi- 
movici Kozlovski, Iosif Kononovici Gorbaţki şi îgnatie Oxenovici Staru- 
şici, la care s-a adăugat şi Sofronie Pociaţki, aflat mai de mult timp la 
Iaşi. 

în cursul acestui secol s-au tipărit la noi cîteva lucrări traduse din 
slavo-rusă şi ucraineană. Evanghelia învăţătoare de la Govora din 1642, 
continuată la Dealu în 1644, era «primenită de în limba rusească» de ie¬ 
romonahul Silvestru. în 1678, s-au tipărit la Bucureşti cîteva din caza¬ 
niile arhimandritului Ioanichie Galeatovschi din Cernigov, sub titlul 
Cheia înţelesului. Numeroase cărţi apărute în tiparniţele ucraino-ruse 
au circulat şi în ţările noastre. 

în schimb, Miron Barnovschi al Moldovei (1626—1629) a sprijinit 
înfiinţarea tipografiei din Lvov şi a subvenţionat editarea a două cărţi 
de cult în limba slavă, pe ale căror pagini a fost reprodusă stema Mol¬ 
dovei, iniţiativă continuată şi de Moise Movilă (1630—1631). 

Domnii români au contribuit la ridicarea unor lăcaşuri de închinare 
pe seama credincioşilor ucrainieni aflaţi sub stăpânirea Poloniei catoli¬ 
ce. Biserica Adormirea Maicii Domnului din Lvov, cunoscută şi sub nu¬ 
mele de «biserica moldovenească», a fost începută în anul 1591, cu a- 
jutor moldovenesc — în special din partea Movileştilor — şi terminată 
abia în 1629, cu ajutorul lui Miron Vodă Barnovschi. în această biserică 
a fost hirotonit Petru Movilă întru arhiereu, la 28 aprilie 1633. Ea a pri¬ 
mit numeroase danii din partea unor credincioşi din Ţara Românească, 
din Moldova şi chiar din sudul Dunării. De pildă, negustorul Alexe 
Balaban din Ianina a restaurat aici paraclisul Sfinţii Trei Ierarhi. Legă¬ 
turile cu Moldova s-au întrerupt la începutul secolului al XVIII-lea, 
cînd biserica a trecut în stăpînirea credincioşilor uniţi. 

în 1644, Vasile Vodă Lupu a refăcut din temelie biserica cu hramul 
Sfînta Paraschiva din Lvov (pînă atunci era mînăstire de călugăriţe, cu 
hramul Vovidenia), pentru care a cumpărat şi o moşie, în apropierea 
oraşului. Se păstra aici stema Moldovei, precum şi iconostasul sculptat 
în stil specific moldovenesc. 

Numeroase alte biserici au fost ajutate de unii domni, boieri şi alţi 
credincioşi români. De pildă, biserica Sfîntul Onufrie din Lvov, în care 
au fost îngropaţi mai mulţi credincioşi români, mănăstirea din Uniev, în 
pomelnicul căreia sînt trecuţi mai mulţi binefăcători din Moldova, mă¬ 
năstirea Zadovska, ajutată de Elisabeta Movilă, mînăstirea Hustinski din 
Volhinia, ajutată de îrina, fiica lui Ieremia Movilă, mînăstirea din Buc- 
zacz, restaurată de sora ei Maria, mînăstirea Krecovski, căreia i-a dăruit 

un sat Ana, o altă fiică a lui Ieremia Movilă. însuşi mitropolitul Petru 
Movilă a ctitorit o biserică, cu hramul Sfîntul Ioan cel Nou de la Su¬ 
ceava, pe moşia sa din Rubiejovka. 

Maria, fiica lui Vasile Lupu, căsătorită cu Ianusz Radziwill, a refăcut 
vechea biserică de lemn a sloboziei ruseşti din Kejdani, lingă Wilno, 
oferind leafă pentru doi preoţi şi doi slujitori. Prin testamentul ei (| 1662) 
lăsa aproape şase sute de mii de galbeni pentru ajutorarea unor mănăs¬ 
tiri ortodoxe din Ucraina, precum şi icoane şi obiecte de preţ Frăţiei 
Ortodoxe din Wilno. Ştefan Vodă Petriceicu (1672—1674 şi 1683—1684), 
care a trăit mult timp în Polonia, precum şi unii din boierii săi, au ajutat 
mînăstirea Ugorniţki şi biserica din oraşul Stanislawow, în biserica sa¬ 
tului Socola, acelaşi domn era zugrăvit, în mărime naturală, pe peretele 
ctitoricesc. 

O mînăstire ortodoxă cu rosturi însemnate în viaţa credincioşilor 
ucrainieni a fost Schitul Mare, în Pocuţia, numit şi Maniava, după pîrîul 
pe care este aşezat. A fost întemeiat de călugărul Iov Kneaghiniţchi, în 
1611—1612, fiind ajutat şi de doamna Elisabeta, soţia lui Ieremia Movilă, 
aflată pe atunci în Polonia, la moşia ei de la Ustia, dar mai ales de fiica 
lor Maria Potoţchi. Aceasta, în 1648, a închinat Schitului Mare mînăs¬ 
tirea Suceviţa, ctitoria familiei sale, cu toate moşiile şi veniturile ei. Da¬ 
nia a fost întărită de Vasile Vodă Lupu, apoi de fiul său Ştefăniţă şi de 
Grigorie Ghica. Mînăstirea s-a susţinut mai bine de un veac din veniturile 
Suceviţei. în 1710, a primit jumătate din satul Mitcău, pe Nistru, dania 
Măriei, soţia marelui ban Savin, mai tîrziu satul Revna, dăruit de bo¬ 
ierul Solomon Bîrlădeanu. în pomelnicul ei sînt trecuţi numeroşi domni 
şi boieri, încît se poate afirma că era o ctitorie exclusiv moldovenească. 
Schitul Mare a fost desfiinţat de austrieci în 1785, cînd vieţuitorii săi 
au trecut în Moldova, stabilindu-se mai ales la mînăstirea Coşula — Bo¬ 
toşani. Putem conchide că alături de mitropolitul Petru Movilă, domnii 
moldoveni şi-au adus un aport preţios la renaşterea culturală-bisericeas- 
că a ucrainienilor ortodocşi din regatul polon. 

Către sfîrşitul secolului al XVII-lea, mitropolitul Dosoft-ei al Mol¬ 
dovei şi-a petrecut ultimii ani ai vieţii în cetatea Stryi, de lingă oraşul 
Zolkiew (azi Nesterov). A primit aici ajutoare din partea patriarhului 
loachim al Moscovei şi a ţarilor loan şi Petru (viitorul Petru cel Mare). 
La rugămintea patriarhului moscovit şi a mitropolitului Kievului Var- 
laam Iasinski, mitropolitul Dosoftei a tradus din greceşte, în slavo-rusă, 
mai multe lucrări patristice, pe care le-am menţionat în alt loc. 

Domnii români au venit şi în sprijinul credincioşilor ruteni apar¬ 
ţinători de eparhia Muncaciului. Fostul egumen de la Tismana, Serghie, 

a fost aşezat ca episcop de Muncaci, la recomandarea lui Mihai Vitea¬ 
zul, în 1597. Episcopii de Muncaci şi Maramureş din secolul al XVII- 
lea îşi întindeau oblăduirea duhovnicească atît asupra credincioşilor 
români cît şi a rutenilor din aceste părţi. Unii din ei erau trimişi din 
Moldova (Silovon, în 1608), alţii erau hirotoniţi de mitropoîiţii de la 
Suceava şi sufraganii lor. 

Constantin Şerban Basarab, domn al Ţării Româneşti {1654—1658) 
şi pentru scurt timp al Moldovei, după ce a pierdut scaunul domnesc, 
a pribegit şi prin Muncaci, unde a ctitorit o biserică de piatră, în locul 
uneia mai vechi din lemn, la mînăstirea Sfîntul Nicolae în apropierea 
oraşului, terminată, după cum arată pisania, la 13 mai 1661. 

In cursul secolului de care ne ocupăm s-au întărit şi legăturile cu 
Biserica Ortodoxă Rusă. Acum apar în documentele vremii primii ie¬ 
rarhi, călugări şi preoţi români plecaţi în Rusia fie pentru ajutoare, 
fie pentru procurarea unor obiecte de cult trebuitoare bisericilor lor. De 
regulă, aveau asupra lor scrisori de recomandare din partea vlădicilor 
lor. Cei mai mulţi dintre ei erau primiţi de însuşi ţarul Rusiei, care le 
oferea anumite daruri sau bani, alţii erau opriţi în oraşul de graniţă 
Putivlia, unde primeau ajutorul ţarului. De pildă, în 1629—1630, a că¬ 
lătorit la Moscova arhimandritul Benedict, probabil un grec, dintr-o mî- 
năstire din Bucureşti, avlnd scrisori de recomandare de la patriarhul 
Teofan al Ierusalimului şi de la Grigorie al Ungrovlahiei, iar în Kiev a 
primit alte scrisori de la mitropolitul Iov Boreţchi şi arhimandritul Pe¬ 
tru Movilă. Tot pe atunci a călătorit în Rusia arhimandritul Varlaam 
de la Secu, viitorul mitropolit, trimis de Miron Barnovschi şi de mitropo¬ 
litul Anastasie Crimca, să cumpere icoane pentru mînăstirea Dragomir- 
na şi pentru alte două biserici ctitorite de domn. S-a oprit şi la Kiev, la 
Petru Movilă, pe atunci egumen la Pecerska, prezentînd manuscrisul 
unui Octoih (tipărit la Lvov, în 1630). La Moscova a stat aproape un an, 
fiind primit în audienţă de ţar, dar s-a întors fără icoane, căci patriar¬ 
hul Filaret n-a fost mulţumit de execuţia lor. In anii următori, Vasile 
Lupu a trimis alţi soli şi scrisori la Moscova pentru primirea icoanelor, 
în 1641, ţarul Mihail Romanov (1613—1645) i-a trimis patru zugravi pen¬ 
tru pictarea bisericii Sfinţii Trei Ierarhi din Iaşi : Sidor Pospeev, Ivan 
Gavrilov, Deico lacovlev şi Pronca Nichitin. 

Prin anii 1649—1651, Arsenie Suhanov, stareţul mînăstirii Troiţka 
Sergheeva Bogoiavlenski, a îndeplinit o însemnată misiune diplomatică 
pe lîngă Vasile Lupu şi Matei Basarab. 

în vara anului 1656, noul domn moldovean Gheorghe Ştefan (1653 
—1658) a trimis într-o misiune la Moscova pe mitropolitul Ghedeon, care 
a încheiat un tratat de alianţă cu ţarul Alexei Mihailovici. 

Sînt cunoscute şi legăturile mitropolitului Dosoftei al Moldovei cu 
patriarhul Ioachim al Moscovei, de la care a obţinut o tipografie, în 
1679, prin mijlocirea spătarului Nicolae Milescu, aflat în slujba ţarilor 
ruşi. La rugămintea aceluiaşi patriarh, a tradus apoi unele opere patris¬ 
tice în ruseşte, în anii exilului său în Polonia. 

In cursul acestui secol, întîlnim primii călugări şi vlădici din Tran¬ 
silvania şi Banat plecaţi după ajutoare în Rusia. In 1628 au pornit spre 
Rusia trei călugări de la mînăstirea Prislop, avînd scrisori de recomandare 
din partea egumenului lor Antonie, a mitropolitului Ghenadie al Tran¬ 
silvaniei — în care se relata că mînăstirea era datoare unor nobili ma¬ 
ghiari cu o mie de galbeni — şi a principelui Gabriel Bethlen. Călugării 
au fost opriţi în orăşelul de graniţă Putivlia, primind acolo darul ţaru¬ 
lui, fără să li se îngăduie să meargă la Moscova. 

în toamna anului 1629, a sosit în Putivlia mitropolitul Longhin Bran- 
covici din lenopole, însoţit de arhidiaconul Teofil, fratele său Ioan (ta¬ 
tăl viitorului mitropolit Sava), nepotul său Petru şi trei slujitori. Au 
primit şi ei mila ţarului tot în Putivlia. 

Peste cîţiva ani, a plecat în Rusia fostul mitropolit al Transilvaniei 
Ilie Iorest, însoţit de călugărul Gherman şi de nepotul său Jurca, avînd 
o scrisoare de recomandare din partea mitropolitului Varlaam şi a su- 
fraganilor săi. A fost primit în audienţă de ţar la 26 august 1645, căruia 
i-a oferit în dar părticele din moaştele Sfîntului Dumitru. A primit, în 
schimb, felurite daruri, din care şi-a plătit apoi datoria de 1000 de taleri 
către principele Transilvaniei, pentru care se puseseră chezaşi 24 de cre¬ 
dincioşi ai săi. 

La 26 decembrie 1651 a fost primit în audienţă de ţarul Alexei Mi¬ 
hailovici (1645—1676) mitropolitul Sofronie al Lipovei, care-şi avea re¬ 
şedinţa în mînăstirea Hodoş-Bodrog. El a primit ajutoare în bani pentru 
refacerea mînăstirii sale şi diferite cărţi. în 1662, era la Moscova «mi¬ 
tropolitul» Teodosie din Vîrşeţ, însoţit de trei vieţuitori din mînăstirea 
Vodiţa, primind un ajutor de 350 de ruble din partea ţarului, pentru 
refacerea mînăstirii. 

Tot pe atunci a păstorit în Alba Iulia, pentru foarte scurt timp însă, 
mitropolitul Ghenadie III (1659—1660), care a înlocuit pe Sava Branco- 
vici, originar din oraşul Putivlia, din Rusia. 

Ultimul ierarh ardelean care a călătorit în Rusia a fost Sava Bran- 
covici cu cîţiva însoţitori. A fost primit în audienţă de ţar, la 31 mai apoi 
la 2 august 1668, căpătînd felurite daruri în bani sau în obiecte. La praz¬ 
nicul Sfinţilor Apostoli Petru şi Pavel, a slujit în biserica Uspenia din 
Moscova, alături de patriarhii Paisie al Alexandriei, Macarie al Antio- 
hiei şi ierarhii ruşi. Ţarul i-a îngăduit — lui şi urmaşilor — să meargă 
tot la şapte ani după milostenie în Rusia. împrejurările politice nu i-au 
mai îngăduit să facă alte călătorii. 

Cam în acelaşi timp se întîlnesc în Rusia cîţiva călugări din Ţara 
Românească. Viitorul mitropolit al Ungrovlahiei Dionisie (1672) a fost 
cîţiva ani cîrmuitorul metocului din Moscova al mînăstirii Ivir. în 1665 
călătorea în Rusia egumenul Varlaam de la Cozia — viitorul episcop 
de Rîmnic şi apoi mitropolit al Ungrovlahiei — aducînd de acolo felu¬ 
rite odoare şi cărţi. în 1688, a făcut două drumuri la Moscova egumenul 
Isaia din mînăstirea Sfîntul Pavel de la Athos, trimis de Şerban Canta- 
cuzino, de fostul patriarh ecumenic Dionisie Seroglanul — aflat la curtea 
sa — şi de mitropolitul Teodosie al Ungrovlahiei, Scopul misiunii sale 
era acela de a cere ajutorul ţarilor ruşi şi al hatmanului Ivan Mazepa 
din Ucraina împotriva turcilor. La reîntoarcere, a fost prins de austrieci 
în Braşov, care l-au întemniţat în Viena. A fost eliberat numai prin in¬ 
tervenţia Curţii ruseşti. în anii următori a trecut la uniaţie, ajungînd 
preot în Cărei şi Debreţin, dar în 1701 a fost ucis în mînăstirea Bixad. 

La 8 noiembrie 1700, mitropolitul Teodosie al Ungrovlahiei trimitea 
o lungă scrisoare patriarhului Adrian al Moscovei, prin care-i dădea 
ştiri despre stările din Biserica sa (tipărire de cărţi româneşti, slavone, 
greceşti şi arabe, grija domnitorului faţă de biserici şi şcoli), despre su¬ 
ferinţele îndurate de popoarele creştine aflate sub turci, dar mai ales de 
prozelitismul desfăşurat de catolici la Locurile Sfinte, în Polonia şi în 
Transilvania. Mitropolitul muntean cerea mijlocirea patriarhului pe lin¬ 
gă ţarul Petru pentru eliberarea popoarelor creştine aflate sub domina¬ 
ţie otomană. Desigur, scrisoarea a fost întocmită la îndemnul lui Con¬ 
stantin Brîncoveanu. lîn 1702, domnul muntean a trimis la Moscova o 
delegaţie, în frunte cu ceauşul David Corbea, fiul preotului Ioan Corbea 

de hobiserica Sfîntul Nicolae din Braşov-Şchei, pentru încheierea unei 
convenţii secrete cu Rusia. în scrisoarea trimisă ţarului, i se cerea să 
intervină la Curtea din Viena pentru a înceta prigonirea credincioşilor 
din Transilvania. Împrejurările politice n-au făcut -cu putinţă atunci re¬ 
alizarea unei alianţe româno-ruse îndreptate împotriva imperiului oto¬ 
man. ; . . ; 

în încheiere, amintim şL faptul că în Biblioteca Academiei R.S.R. şi 
în alte mari biblioteci din ţară se găsesc sute de lucrări slave, ucrainiene 
şi ruseşti tipărite la Moscova, Kiev, Lvov, Cernigov, Ostrog şi în alte 
centre, care au circulat prin ţările noastre. 

Concluzii. Ţările române s-au manifestat ca ocrotitoare şi a- 
jătâioare ale Bisericilor de limbă arabă , georgiană şi slavă in tot cursul 
secolului al XVII-îea şi începutul celui următor. Ele au contribuit la 
apărarea Bisericilor sud-slave subjugate de turci , dar şi la apărarea 
Bisericii Ortodoxe ucrainene in faţa acţiunii prozelitiste a Bisericii 
catolice din regatul polon, care-şi intindea stăpinirea şi asupra U- 
crainei ortodoxe. S-au intensificat şi legăturile bisericeşti cu Rusia, 
aflată in plină ascensiune şi care a început să preia treptat rolul de 
sprijinitoare a Bisericilor Ortodoxe. 

XLVIII 

DEZBINAREA BISERICII ORTODOXE ROMÂNEŞTI 

DIN TRANSILVANIA 
IN 1698—1701 


Către stfîrşitull secolului al XVII-lea, în urma victoriilor militare ale 
trupelor imperiale austriece împotriva turcilor — mai ales după înfrân¬ 
gerea lor sub zidurile Vienei, în 1683, — în principatul Transilvaniei se 
inaugurează, treptat, regimul austriac al Habsburgilor. în astfel de îm¬ 
prejurări, principele Transilvaniei, Mihail Apaffi (1661—1690), intră în 
tiatative cu imperialii, înciheindu-se chiar un acord la Viena, în 1686. în 
anul următor trupele imperiale pătrund în Transilvania şi, prin tratatul 
de la Blaj (27 octombrie), erau puse la dispoziţia acestora 12 cetăţi şi 
oraşe, cu Obligaţia plătirâi unei contribuţii băneşti, fiind recunoscute — 
în schimb —, privilegiile ţării şi domnia ereditară a iui Apaffi. La 9 mai 
1688, datorită presiunii exercitate de generalul austrâaic Caraffa, Dieta 
Transilvaniei a fost nevoită să accepte «protecţia» împăratului Austriei. 

La 4 decembrie 1691, împăratul Leopoid I (1658—1705) a dat o di¬ 
plomă (numită leopoldină, după numele său), în 18 puncte, care a fost un 
adevărat statut sau constituţie a principatului Transilvaniei pentru mai 
bine de un veac şi jumătate. In virtutea acesteia, principatul urma să 
fie condus de un guvernator, ales de dietă şi confirmat de Curte, el fiind 
în fruntea unui consiliu de 12 membri (guvern). Pe lîngă guvern, în 1694, 
,s-a înfiinţat şi aşa numita Cancelarie aulică transilvană, cu sediul la 
Viena, care avea rostnl de-a face legătura între Curte şi Principat. 

Problemele financiare erau conduse de un tezaurariat, iar cele mili¬ 
tare de Consiliul de război al Curţii, al cărui reprezentant în Transilva¬ 
nia era «comandantul general». Organul suprem judecătoresc era «tabla 
regească», iar ca organ legislativ rămînea Dieta. Prin crearea acestor 
organe executive ale puterii centrale, se urmărea pierderea oricărei in¬ 
dependenţe a Transilvaniei. 

Prin aceeaşi diplomă se confirmau privilegiile celor trei naţiuni po¬ 
litice — unguri, saşi şi secui — precum şi drepturile celor patru religii 
recepte : catolică, calvină, luterană şi unitariană. Rămâneau în vigoare 
şi vechile legiuiri transilvane : Aprobatele, Compilatele şi Tripartitumul 
lui Werbdczi. sin funcţii publice urmau să fie numiţi numai «indigeni» : 
unguri, saşi şi secui, fără deosebire de religie. Observăm că diploma 
avea în vedere numai trei naţiuni politice şi patru religii recepte, exclu- 
zînd poporul român şi credinţa lui ortodoxă, socotite doar «tolerate». Se 
legifera din nou întreitul jug la care era supus poporul român: naţio¬ 
nal, social şi religios. 

Prin pacea de la Carloviţ, din 26 ianuarie 1699, Poarta recunoştea 
trecerea Transilvaniei sub stăpânirea Imperiului habsburgie. Banatul — 
devenit teatru de război, pentru vreo trei decenii, între turci şi austrieci 
— ajunge în stăpânirea definitivă a celor din urmă abia în 1718. înciuda 
încercărilor iui Francisc Râkoczy II, din anii 1703—1711, de a recîştiga 
independenţa Transilvaniei, ea a rămas în stăpînirea Habsburgilor 
pînă în 1918. 


îndată după trecerea Transilvaniei în stăpînirea Habsburgilor, 
aceştia au început o acţiune susţinută pentru consolidarea stăpânirii lor. 
în această acţiune, un rol însemnat a revenit Bisericii romano-catolice. 
De aproximativ un veac şi jumătate, calvinii deţineau o situaţie privi¬ 
legiată în principatul transilvan, catolicii fiind înlăturaţi aproape cu de¬ 
săvârşire din arena politică. Odată cu trecerea Transilvaniei în stăpî¬ 
nirea Habsburgilor catolici, puterea calvinilor trebuia slăbită, în vederea 
întăririi confesiunii catolice, care — între cele patru confesiuni reoep- 
te — era cea mai slaba. Cu alte cuvinte, trebuia schimbat raportul de 
forţe în favoarea catolicismului. în acest scop, au fost iniţiate o serie 


acţiuni în favoarea Bisericii catolice : restituiri de moşii pierdute şi 


de biserici, danii noi, la care se va adăuga şi lucrarea iezuiţilor, reveniţi 


în Transilvania, odată cu stăpînirea habsburgiică. 


Dar recîştigarea poziţiilor economice, politice şi religioase pier¬ 
dute in favoarea calvinilor sub principii Transilvaniei — majoritatea 
de confesiune calvină — nu se putea face decît prin sporirea număru¬ 
lui catolicilor. întrucât recatolicizarea luteranilor, calvinilor .şi unita¬ 
rienilor era, practic, imposibilă, misionarii iezuiţi şi-au îndreptat atenţia 
asupra românilor ortodocşi, care erau mai numeroşi decît toate cele 
trei naţiuni recepte laolaltă. Prin atragerea românilor ortodocşi la unirea 
cu Biserica Romei se urmarea, pe de o parte, creşterea numărului catoli¬ 
cilor şi — implicit — creşterea rolului politic al «statului catolic arde- 

lean» iar, pe de altă parte, ruperea legăturilor, de orice natură, cu ro¬ 
mânii ortodocşi din Ţara Românească şi Moldova. 

Care era situaţia Bisericii româneşti în această vreme ? Din a doua 
jumătate a veacului al XVI-lea şi pînă către sfîrşitul celui de al XVII- 
lea, se desfăşurase o puternică acţiune prozelitistă calvină printre ro¬ 
mâni, iar mitropoliţilor ortodocşi din Aibă Iulia ii se fixaseră, în mai 
multe rînduri, acele condiţii oneroase de care ne-am ocupat cu alt prilej. 
Cîţiva mitropoliţi au fost înlăturaţi din scaun, pentru neîndeplinirea 
condiţiilor impuse de cînnuitorii calvini ai Transilvaniei. Se adăuga şi 
situaţia economică-socială a preoţilor ortodocşi, care erau siliţi să în¬ 
deplinească robota, în rând cu păstoriţii lor iobagi, de multe ori să dea 
dijmă chiar şi preoţilor luterani şi calvini. Iar în cursul războiului turco- 
austriac din 1683—1699, preoţii români au fost impuşi cu felurite dări 
extraordinare de război, în timp ce preoţii altor confesiunii — cu sesii 
parohiale, salarii şi venituri însemnate — erau scutiţi, pe motiv că apar¬ 
ţineau unei confesiuni recepte. De toate aceste nemulţumiri ale. clerului 
ortodox, au ştiut să profite iezuiţii în încercările lor de atragere a ro¬ 
mânilor la unirea cu Roma. 

Un pretins sinod de «unire» în 1697. Istoricii iezuiţi (urmaţi de cei 
greco-catolici români) au susţinut că primele încercări de unire s-ar fi 
făcut încă din 1697, deci în timpul arhipăstoririi mitropolitului Teofil. în 
unele cărţi scrise de iezuiţi, s-au tipărit trei procese verbale ale unui 
pretins sinod întrunit la Alba Iulia, în februarie 1697, în care s-ar fi ho¬ 
tărî! unirea cu Biserica Romei, prin acceptarea celor patru puncte deo¬ 
sebitoare, o hotărîre sau rezoluţie în acelaşi sens, semnată de mitropo¬ 
litul Teofil la 21 martie 1697 şi o scrisoare către cardinalul Leopold 
Kollonich, arhiepiscopul de Esztergom şi primatul Ungariei, din 10 iunie 
1697, semnată de Teofil, de 11 protopopi şi un preot, prin care se con¬ 
firmau hotărîrile menţionate mai sus. 

Cercetările efectuate mai tîrziu de istoricii loan Crişan, Gh. Popovici, 
dar mai ales de Şt. Lupşa şi Silviu Dragomir, au stabilit că primele patru 
piese n-au fost reproduse după original, ci după anumite -copii în limba 
latină, limbă pe care protopopii nu o înţelegeau şi, poate, nici Teofil. 
Este dubios faptul că —• după ei — soborul s-a întrunit în februarie, iar 
actele au fost semnate abia în martie şi iunie. Trezesc nedumeriri şi anu¬ 
mite cuvinte şi expresii care apar în actele respective, neobişnuite în alte 
acte ale vremii. De pildă, Teofil era numit «episcop al Bisericii româneşti 
din Transilvania», deşi, în mod obişnuit, el se intitula «arhiepiscop şi 
mitropolit ai Ţării Ardealului» sau «arhiepiscop al Mitropoliei Bălgra- 

chilul şi a toată Ţara Ardealului». în sfîrşit, cercetările grafologice au sta¬ 
bilit că iscălitura mitropolitului din scrisoarea către Kollonich nu-i apar¬ 
ţine, ci este o imitare puţin reuşită a ei, deci o plastografie. Semnăturile 
protopopilor sint pe pagina a treia, fapt oare ne -face să credem că a fost 
luată din dosarul cu semnături ale vreunui sobor anterior. 

Se >a)da-ugă şi faptul că pretinsul sinod nu se putea ţine dedîf în pre¬ 
zenţa superintendentului calvin, care mai avea încă drept de control 
asupra Bisericii româneşti. Toate .acestea ne arată că sîntem în faţa unor 
acte false, plăsmuite de iezuiţi mai tîrziu. înseamnă că nu s-a ţinut nici 
un sinod de unire în 1697 ,şi că mitropolitul Teofil n-a fost amestecat în 
nici un fel de tratative de unire a Bisericii sale cu cea catolică. De altfel, 
falsitatea actelor respective se poate deduce, ,în chip logic, punîndu-se 
întrebarea : dacă mitropolitul Teofil şi protopopii săi ar fi acceptat unirea 
în 1697, ce ro'st ar mai fi avut încercările de unire din 1698 şi perfectarea 
ei în 1701, aşa cum vom arăta in continuare ? 

Alegerea mitropolitului Atanasie Anghei. în vara anului 1697 (după 
12 iulie 1697, când îşi semna testamentul), mitropolitul Teofil a trecut la 
cele veşnice. Printre candidaţii la ocuparea scaunului mitropolitan vacant 
s-a ivit şi tînărul ieromonah — după unii cercetători ierodiacion — Ata¬ 
nasie (din botez Anghei), fiul preotului Ioan din Bobîlna (jud. Hunedoa¬ 
ra), absolvent al şcolii calvine din Aiud sau Alba Iulia, călugărit în 
mînăstirea-reşedinţă din Alba Iulia. El a izbutit să cîştige — prin în¬ 
semnate sume de bani — bunăvoinţa guvernatorului Transilvaniei şi a 
altor dregători, iar în septembrie 1697 a plecat în Ţara Românească, 
pentru ca să primească, potrivit vechiului Obicei, darul arhieriei. Se pare 
că la Bucureşti se cunoşteau intenţiile catolicilor de a atrage pe români 
şi că noul candidat — tînăr şi fără multă învăţătură —■ nu prezenta 
destulă încredere. De aceea a fost ţinut la Bucureşti vreo patru luni, pen¬ 
tru a i se completa învăţătura şi a fi întărit în Ortodoxie. A fost hirotonit 
întru (arhiereu la 22 ianuarie 1698, de către mitropolitul Teodosie al 
Ungrovlahiei, oare hirotonise şi pe înaintaşii săi, de la Iosif Budai 
încoace. 

Dar, spre deosebire de aceştia, lui Atanasie i s-a cerut să iscălească 
un îndreptar dogmatic, liturgic şi canonic, în 22 puncte, alcătuit de pa¬ 
triarhul Dositei al Ierusalimului, aflat pe atunci în Ţara Românească şi 
de mitropolitul Teodosie. 

Această mărturisire de credinţă (numită de unii «îndreptar» sau «in¬ 
strucţiune») se ocupa îndeosebi de învăţăturile ortodoxe atacate de cal¬ 
vini (Sf. Tradiţie, cele şapte Taine, slujba înmormântării, cultul sfinţilor 

şi -al -icoanelor, mântuirea prin credinţă şi fapte bune) sau de catolici 
(împărtăşirea eu pîine .şi vin — trup şi sânge, 'deci -nu ou azirnă, prefa¬ 
cerea darurilor la epicleză). Ca şi înaintaşii 'săi, noul mitropolit a primit 
din partea lui Constantin Brîncoveanu numeroase daruri, veşminte şi 
cărţi, iar la 25 măi 1698 ai înnoia ajutorul anual de 6000 'de bani, pe 
care-1 primea Mitropolia Ardealului de mai mult timp, ştiind «că se în¬ 
văluieşte ca o corabie In mijlocul valurilor mării, fiind întră multe feliuri 
de ereticii necredincioşi şi tsă năpăstuieşte de dânşii în multe chipuri». 

Dar în acest timp iezuiţii îşi continuau lucrarea lor nefastă între ro¬ 
mâni. în septembrie 1697, iezuitul Paul Ladislau Bârânyi din Alba Iulia s-a 
deplasat ia Viena, spre a prezenta Curţii un memoriu al «'statului catolic» 
ardelean (reprezentanţii catolicilor din Dieta) pentru unirea românilor 
cu Biserica Romei. Cu toate insistenţele catolicilor, împăratul a dat o 
«rezoluţie» abia la 14 ^aprilie 1698, potrivit căreia li se oferea români¬ 
lor posibilitatea de a se uni ou oricare din cele patru religii «recepte» 
sau de-a rămâne în vechea lor credinţă (se pare că au lucrat în acest 
sens cancelarul Nicolae Bethlen şi guvernatorul Transilvaniei Banfifi, 
amîndoi calvini). 


Preoţii care acceptau să se unească cu vreuna din religiile recepte 
urmau să se bucure de privilegiile clerului confesiunii respective, suibli- 
niindu-ise în mod deosebit că aceia care se vor uni cu Biserica Romei, 
recunoscând pe papă drept cap al Bisericii «se vor bucura de privilegiile 
preoţilor catolici». Rezoluţia imperială era intr-adevăr ispititoare pentru 
preoţii români, căci în schimbul recunoaşterii primatului papal, urmau 
să fie scutiţi de iobăgie şi de nesfârşitele contribuţii faţa de stat (mai 
ales în timpul războaielor) şi faţă de «domnii de .pământ». în plus, uni¬ 
rea ou Biserica Romei — potrivit rezoluţiei ■— nu utragea după sine pă¬ 


răsirea credinţei lor ortodoxe. 


La eîteva luni însă, cardinalul Leopoid Kollonich a venit cu .unele 
întregiri la formula scurtă a recunoaşterii primatului papal oare apare în 
rezoluţia lui Leopold I. La 2 iunie 1698, el adresa un «manifest» către 
preoţii români ardeleni, prin care preciza că urmau să se bucure de 


privilegiile Bisericii şi preoţilor catolici numai aceia care vor mărturisi 


şi vor crede tot ce învaţă Biserica romano-catolică şi mai ales cele 
patru puncte deosebitoare dintre Bisericile ortodoxă şi catolică (nu¬ 
mite «florentine», întrucât s-au formulat la Sinodul de la Ferrara-Florenţa 
din 1439) : 1. Papa este capul întregii Biserici ; 2. Sfânta împărtăşanie 
se poate face şi cu pîine nedospită (azimă) ; 3. Duhul Sfînt purcede de 
la Tatăl şi de la Fiul i(filioque) ; 4. In afară de rai şi iad mai există un 

loc curăţitor numit purgator. Pe baza acestor două acte r iezuiţii au pornit 
o nouă facţiune de atragere a românilor la unirea ou Roma. Un rol de 
seamă au avut iezuiţii unguri Paul Ladislau Bârânyi (transferat în 1700 
în Slovacia) şi Gabriel Hevenessy. 

«Manifestul de unire». Singurul act despre care s-a spus că exprimă 
hotărîrea clerului român de a se uni cu Biserica Romei este cunoscutul 
«manifest de unire» sau «cartea de mărturie», din 7 octombrie 1698, 
semnată de 38 de protopopi. Cum arată actul respectiv şi care e cuprin¬ 
sul lui ? Se prezintă ca un caiet cu trei file, primele două formate din- 
tr-o foaie (coală) îndoita, la care s-a adăugat şi lipit încă o fiiă, tăiată 
în jumătate, dintr-o altă coală. 

Să urmărim, pe pagini, cuprinsul actului. Pe pagina întîi se află 
declaraţia de unire propriu-zisă, redactată astfel: 

«Noi mai în gios scrişi, vlădica, protopopii şi popii besericilor ru- 
mâneşti dăm în ştire tuturor cărora să cuvine, mai vârtos Ţărăi Ardea¬ 
lului. 


Cercînd schimbarea aceşti i lumii înşelătoare şi ne starea şi neperirea 
sufletelor, dăruia în măsură mai mare trebue a fi decât toate, den bună 
voia noastră ne unim cu Beserica Romei cea catho'liiciască şi ne mărtu¬ 
risim a fi mădulările ceştii Biserici sfinte caitboliceaseă a Romei prin 
ceasta carte de mărturie a noastră şi cu acele privelighiomuri voim să tră¬ 
im cu carele trăesc mădulările şi popii aceştii Biserici sfinte, precum 
înălţia sa împăratul şi coronatul craiu nostru in milosteniia deeretu- 
mului înălţii sale ne face părtaşi, care milă a nălţii sale nevrănd a o 
lepăda cum sa cade credincioşilor înălţii sale, această carte de mărturie 
şi nalţii sale şi ţărăi Ardealului o dăm înainte. Pentru care mal mare 
tărie, dăm şi peceţile şi scrisorile manilor noastre. S-au dat în Belgrad, 
în anii Domnului 1698, în 7 zile a iui octomvrie». 


După a-cest text, a fost adăugat ulterior un «post-scriptura», cu 13 
rînduri, scrise mai mărunt, ea să încapă totul pe aceeaşi pagină. Are 
următorul cuprins : 

«Insă într-acesta chip ne unim şi ne mărturisim a fi mădulările sfin¬ 
tei, oatholiceştii Biserici a Romei, cum pre noi şi rămăşiţele noastre din 
obiceiul Besericii noastre a Răsăritului să nu ne clătească. Ci toate ţără- 
moniile, sărbătorile, posturile, cum pană acum, aşa şi de acum nainte să 
fim slobozi a le ţinea după călindariul vechiu şi pre cinstitul vlădica 
nostru Athanasie nim/e păn-în moartea sfinţii sale să n-aibă puteare a-1 
clăti den scaunul sfinţii sale. Ci tocma de i s-ar tâmpla moarte să stea 
în voia soborului pre cine ar alege să fie vlădică, pre care sfinţia sa papa 
şi înălţatul împărat să-1 întărească şi patriarhul de supitu biruinţa înălţii 

sale să-l hirotonească. Şi în obiceiul şi dregătoriilor (sic) protopopilor 
carii sănt şi vor fi, nici într-un fel de lucru nime să nu se mestece, ci 
să să ţie cum şi păn-acum. Iar de nu ne vor lăsa pre noi şi pre rămăşiţele 
noastre intr-această aşezare, peceţile şi iscăliturile noastre care am dat 
să n-aibă nici o tărie. Care lucru l-am întărit cu pecetea Mitropolii 
noastre pentru mai mare mărturie». Urmează sigiliul, cu legenda : «Acesta 
iaste pecetu Mitropoliei Bălgradului». El a fost aplicat mai înainte de 
a se scrie aceste 13 rînduri, după cum ne dovedesc ultimele două rîn¬ 
duri, mai scurte decit celelalte, ca să nu treacă peste rondela sigiliului. 

Pagina a doua cuprinde declaraţia de unire redactată în limba latină. 
Se observă, însă, oarecare diferenţe între texte, ceea ce a făcut pe isto¬ 
ricii I. Lupaş şi S. Dragomir să considere că textul român de pe pagina 
iniii nu este decît o traducere defectuoasă a textului latin de pe pagina 
a doua. Există însă şi alte deosebiri care privesc însuşi fondul actului. 
Cîtă vreme în textul român protopopii mărturiseau vag că doresc să se 
unească «cu Beserica Romei cea catholicească» şi să fie «mădulările ceştii 
Bisericii .sfinte», mai mult.dintr-un sentiment de lealitate faţă de împă¬ 
rat («cum se cade credincioşilor nalţii sale»), în textul latin se preciza 
că se unesc «din insuflare dumnezeiască» şi cu acceptarea unor învăţă¬ 
turi noi: «primind, mărturisind şi crezînd toate cîte le primeşte, le măr¬ 
turiseşte şi le crede ea (Biserica Romano-cafolică, n.n.), dar mai ales 
cele patru puncte în care ştiam că ne deosebim pină acum, care ni se 
arată în prea milostivul decret şi în diploma prea sfintei sale maiestăţi». 

Vorbind despre această falsificare evidentă a unui act public, isto¬ 
ricul unit Miooiae Densuşianu scria : «Avem înaintea noastră o tradu¬ 


cere din cele mai mişele şti şi criminale, falsificarea unui document pu¬ 
blic, a -unui tratat politieo-bisericesc, pentru a supune poporul român 
catolicilor şi a desfiinţa Biserica română de Alba Mia...». 

Paginile 3, 4 şi 5 cuprind semnăturile a 33 de protopopi, cu 37 de 
peceţi (doi din ei au folosit o singură pecete). In spaţiul dintre semnă¬ 
turi, au fost transcrise cu litere latine, în latineşte, numele şi sediul 
protopopilor. 

Pe pagina a cincea, după semnături, urmează un «codicil» în 7 rîn- 
duri, cu următorul cuprins : «Şi aşa ne unim aceşti ce seri (sic !) mai 
sus, cum toată legea noastră, slujba Bisericii, leturghia (pe margine : şi 
carindariul nostru) şi posturile să stea pre loc, iară dă n-ar sta pre loc 
acele, nici aceste peceţi să n-aibă nici o tărie asupra noastră şi vlădica 
nostru Athanasie să fie în scaun şi nime să nu-1 hărbutăluiască». Ur¬ 
mează o pecete aplicată mai tîrziu, ceea ce reiese din faptul că acoperă 
doua litere din rîndul penultim. 

Rezultă că acest «codicil» nu era altceva decît o redactare pre¬ 
scurtată a posft-scriptumului de pe prima pagină. Codicilul prezintă un 
interes deosebit, întrucât expertizele grafologice au dovedit că este scris 
de însuşi mitropolitul Atanasie. Pagina a şasea a rămas nescrisă. 


Să cercetăm acum «manifestul de unire» luait în întregimea lui. 
Din textul propriu-zis rezultă că protopopii acceptau «din bună voia» 
lor să se unească cu Biserica Romei şi să fie socotiţi «mădulările» acelei 
Biserici, fără să se precizeze în ce condiţii urma să se facă unirea. Re¬ 


zultă apoi că la baza acestei uniri stăteau interese de ordin material, din 
moment ce se preciza : «cu acele iprivelighiomuri voim să trăim cu 
carele trăesc mădulările şi popii aceştii Biserici sfinte». Este limpede 
că unirea nu era determinată de frământări de conştiinţă sau de vreo 
nemulţumire a clerului împotriva legii lor. Dimpotrivă, post-scriptumul 
de pe prima pagină, ca şi codicilul de pe pagina a cincea cereau răspicat 
păstrarea integrală a doctrinei ortodoxe («legea»), a organizăriii biseri¬ 
ceşti (alegerea vlădicului şi drepturile protopopilor) şi a cultului («slujba 
Bisericii, leturghia şi carinjdariul nostru şi posturile»). Iar în partea finală 
a codicilului, se preciza că nerespectarea acestora anula întregul act 
de unire («nici aceste peceţi să n-aibă nici o tărie asupra noastră»). 

Ţinînd seama de aceste trei texte româneşti, dar mai ales de ulti¬ 
mele două, 'se naşte în chip firesc întrebarea : la ce şi-au dat adeziunea 


protopopii români ? La textul latin nu ne putem referii, din moment ce 
ei era diferit de cel românesc, neexprimînd voinţa protopopilor, ci a 


iezuiţilor, care-1 redactaseră. înseamnă că protopopii înclinau numai spre 
o unire de principiu, determinată de nevoile materiale în care se zbatea 
clerul român. 

Se adaugă şi cîteva obiecţii de ordin formal. Aşa cum am arătat, 
«cartea de mărturie» este redactată pe trei foi, dintre care una lipită, ou 
două adausuri ulterioare. Apoi, lipseşte iscălitura mitropolitului , ceea 
ce ne face să considerăm întregul act ca nul Gu toate acestea, mitropo¬ 
litul scrie cu mîna sa codicilul de la pagina a cincea. Pe de altă parte, în 
intitulaţie apar şi «popii bisericilor rumâneşti», alături de protopopi, ceea 
ce nu se întîmplă în alte acte ale soborului. Este 'suspect şi faptul că pro¬ 
topopul Gheorghe din Dalia, «notăraşul» (secretarul) sinodului, semnează 


în rând cu ceilalţi protopopi şi nu imediat sub -act — alături de mitro¬ 


polit — cum se face în mod obişnuit intr-un act oficial. Transcrierea în 


latineşte a numelor localităţilor în care domiciliau protopopii este plina 


de greşeli. După felul în oare sânt transcrise, autorul pare să fie un ie¬ 
zuit polon. Profesorul Silviu Dragomir arăta că n-ar fi exclus ca proto- 

popii să fi 'semnat un alt act, punîndu-se în locui lui declaraţia de unire. 
Probabil acel act cu semnăturile protopopilor era format din două foi, 
aşezate una intr-alta, din care primele trei pagini erau cu semnături, iar 
celelalte albe. Plăsmuitorul a întors ultima foaie albă (p. 7 şi 8) în frun¬ 
tea actului, devenind paginile 1 şi 2, pe care ,s-au scris textele de care 
ne-am ocupat mai sus (român şi latin). Nemaifiind aşezate acum una 
intr-alta, în formă de caiet, ultima foaie a fost tăiată în două, jumătatea 
cu semnăturile fiind lipită de celelalte foi (devenind p. 5, cu semnături şi 
6, albă). în orice caz, după cum observă profesorul S. Dragomir, «redac¬ 
tarea textelor românesc şi latinesc de declaraţie, după obţinerea semnă¬ 
turilor, pentru a forma un act autentic şi unic, este o înşelare a bunei 
credinţe a semna tarilor, deci un fals, săvârşit cu intenţia de a ne face să 
credem că avem în faţă o declaraţie autentică a reprezentanţilor Bise¬ 
ricii române». Apoi, un act redactat «în sinod» s-ar fi scris pe o coală 
întreagă, n-ar fi avut adaosuri şi foi lipite, ar fi purtat semnătura mitro¬ 
politului, a «notarului» şi apoi ale celorlalţi protopopi membri ai sino¬ 
dului. 

Toate obiecţiunile făcute pînă aci ne duc la concluzia că hotărirea 
de unire nu s-a luat in sobor, ci semnăturile au fost culese individual, 
cu ocazia trecerii protopopilor respectivi prin Alba Iulia sau îoiie cu 
semnăturile au fost luate de ia un alt act. De altfel, nici un izvor con¬ 
temporan nu face amintire de vreun sinod la 7 octombrie 1698. Iar în 
1701, icînd braşovenii şi credincioşii Pater Ianoş şi Gavriil din Ţagul 
Mare au protestat solemn împotriva unirii, nu se aminteşte nimic de 
pretinsul sinod din 1698. Rezultă atunci că întregul «manifest de unire» 
nu este altceva decît un fals săvîrşit de iezuiţi . 

In ce priveşte data falsificării, credem că este ulterioară emiterii di¬ 
plomei din 16/28 februarie 1699, de care vom vorbi îndată. în acel an 
iezuiţii au tipărit o foaie volantă, ioane cuprindea un extras din rezolu¬ 
ţia împăratului din 14 aprilie 1698, textul manifestului lui Kollonidh din 
2 iunie 1698, precum şi textul latin din manifestul de unire (cu mici deo¬ 
sebiri). Credem că iniţial a fost tipărit acest text şi ulterior a fost copiat 
pe pagina a doua a manifestului de unire. Nu-i exclus ca întregul mani¬ 
fest să fi fost redactat, la începutul anului 1701, cînd Atanasie a fost 
chemat la Vienn şi s-a constatat că nu exită nici o declaraţie de unire 
din partea reprezentanţilor Bisericii Ortodoxe româneşti. în cursul tra¬ 
tativelor duse atunci cu Atanasie, el va fi scris şi acel codicil de la 
p. o. Desigur, pentru ca să nu fie prinşi cu acest fals, iezuiţii au tăinuit 
actul respectiv. El n-a fost trimis nici Curţii din Vienn, nici arhiepiscopal- 

lui de Esztergom, nici guvernului Transilvaniei, ci s-a păstrat în arhiva 
iezuitului Gabriel Hevenessi, consilierul cardinalului Kolloniich, şi a 
ajuns apoi in Biblioteca Universităţii din Pesta. Aici a fost descoperit 
de istoricul Nicolae Densuşianu, în 1879. Probabil autorităţilor menţio¬ 
nate aici li s-a prezentat numai foaia volantă care s-a tipărit în 1699. 

Să revenim acum la alte fapte petrecute în toamna anului 1698 şi 
începutul Inii 1699. Cu prilejul sesiunii Dietei ardelene din octombrie- 
decembrie 1698, Bârânyi a înaintat un memoriu, în numele preoţimii 
româneşti ardelene, prin care cerea scutirea ei de impozite, pe baza re¬ 
zoluţiei imperiale din 14 aprilie 1698. Dieta, formată în cea mai mare parte 
din calvini şi luterani, a hotărât (la 23 noiembrie) să trimită un memoriu 
împăratului, prin care să-l roage să nu acorde libertăţi naţiunii române, 
— inclusiv preoţilor ei —, chiar dacă şi-ar schimba religia. In acelaşi 
timp, s-a hotărât să se facă o anchetă în satele româneşti, pentru a se 
constata care preoţi şi credincioşi români se declară pentru unirea cu 
Roma, urmînd ca rezultatul să fie prezentat Dietei, în sesiunea ei de la 
Sighişoara, la începutul anului 1699. 

Rezultatul anchetei — efectuată în 1699 — este deosebit de grăi¬ 
tor. O parte infimă a clerului declara că doreşte să ţină «credinţa» mi¬ 
tropolitului, alta a avut o atitudine echivocă. Cei mai mulţi preoţi, la 
care se adaugă toţi reprezentanţii credincioşilor, au declarat că voiesc 
să rămînă în legea lor cea veche. Credincioşii din Călata, de pildă, de¬ 
clarau : «Noi, tot satul, legea şi religia noastră în care ne-am născut, nu 
o părăsim. E treaba'popilor cu care religie vreau să se unească ; noi nu 
ne amestecăm în aceasta, dar dacă vom vedea că vor să introducă la 
noi înnoiri, unul ca .acela nu va mai fi popa nostru». Sute de alte răs¬ 
punsuri sânt asemănătoare, credincioşii dovedindu-se foarte ataşaţi de 
«legea» lor ortodoxă. 

Desigur, rezultatele 'anchetei n-au putut mulţumi pe împărat, pe 
arhiepiscopul de Esztergom şi pe iezuiţi. De aceea trebuiau luate noi 
măsuri pentru perfectarea unirii, mai ales ca stăpânirea hafosburgică în 
Transilvania era acum pe deplin consolidată, în urma păcii ide la Carlo- 
viţ (26 ian. 1699). 

La 16/28 februarie 1699, împăratul LeopoJd a dat o diplomă (cu¬ 
noscută sub numele de diploma întîia leopoldină), în care îşi exprima 
satisfacţia p-entru convertirea românilor, grecilor şi rutenilor {!), decla¬ 
rând validă şi efectivă unirea lor eu Biserica Romei, cu acceptarea tutu¬ 
ror învăţăturilor ei şi îndeosebi a celor patru puncte controversate. 

Prin aceeaşi diplomă, se acordau preoţilor români uniţi tonte scu¬ 
tirile şi privilegiile de oare se bucurau preoţii catolici. Probabil diploma 
a fost emisă la stăruinţele cardinalului Kollondch, oare va fi prezentat 
împăratului unirea clerului ca un fapt îndeplinit în condiţii perfecte. 
Prevederile diplomei au produs însă, cum era de aşteptat, împotrivirea 


cercurilor conducătoare şi a feudalilor din Transilvania. De pildă, gu¬ 


vernul transilvan a înaintat un protest, la 14 iulie 1699, în care se su¬ 
blinia că prin «unire» (popii români nu au devenit catolici veritabili 
sau uniţi adevăraţi, nici prieteni sau aderenţi ai catolicismului, ci nişte 
oameni eliberaţi de impozite şi de iobăgie, dispuşi să lupte împotriva 
domnilor de pămînt». 


Dar împăratul n-a ţinut seamă de acest protest, şi la 26 august 
1699 a emis un nou decret, prin care se reconfirmau dispoziţiile din 
14 aprilie 1698, cu privire la unirea românilor, obligînd guvernul să-l 
publice şi să-l respecte. Tot atunci, a primit dispoziţii, în acelaşi sens, 
şi generalul comandant (din Transilvania, Rafoutin. După cum se poate 
observa, problema religioasă a românilor transilvăneni devenise o pre¬ 
ocupare de stat, fapt care a determinat şi «staturile» ţării (dieta) să-şi 
schimbe atitudinea, hotărînd să se publice decretul din 14 aprilie 1698 
şi să se facă o nouă anchetă (cu 10 comisii, fiecare cu 4 membri, cîte 
unul de fiecare religie receptă), pentru a cunoaşte poziţia preoţilor şi 
credincioşilor români îm problema unirii lor ou religiile recepţie. Ancheta 
s-a efectuat în toamna anului 1699, cu rezultate asemănătoare celei din 
ianuarie. De remarcat că însuşi mitropolitul Atanasie a poruncit proto¬ 
popilor şi preoţilor să nu se prezinte în faţa comisiilor de anchetă. 

Atitudinea echivocă a iui Atanasie. Dar toate aceste măsuri nu erau 
suliciente pentru a asigura progresul unirii, căci poporul era împotrivă, 
iar Atanasie şi clerul său aveau o atitudine şovăielnică. în adevăr, deşi a 
luat parte la discuţii şi a consimţit în principiu să se unească cu catolicii, 
totuşi nu a semnat actul unirii, f-iinJd desigur împotriva schimbării de 
credinţă, îndeosebi a celor patru puncte, ceea ce rezultă şi din codicilul 
scris de el însuşi. 


Se adăuga şi faptul că el continua legăturile cu Ţara Românească. 
Astfel, în anul 1699 a tipărit,'la Alba Tulia, două cărţi cu conţinut pur 
ortodox : o Bucoavnă, adică un abecedar şi nn Chiriacodromion, care 
reproducea, m mare, Cazania lui Vatrlanm de la 1643. IVfeşter tipograf 
era Mihail Ştefan (Iştvanovici) trimis de Constantin Brîncoveanu, la 
cererea lui Atanasie şi a soborului, cum aflăm din prefaţa semnată de 
acest tipograf. Tot în prefaţă, Brîncoveanu era prezentat ca «patronaş 

adevărat al Sfintei Mitropolii de aici din Ardeal...». Notam că Atanasie 
a fost pîrît lui Kollonich că a tipărit în aceste cărţi Simbolul credinţei 
fără adausul «filioque». 

La 15 iunie 1700, Constantin Brîncoveanu dăruia Mitropoliei 'din 
Alba Iulia moşia Merişani din judeţul Argeş, ştiind că ea «să învalu- 
iaşte ca o corabie în mijlocul valurilor mării, aflîndu-se între multe fe- 


liuri de limbi streine, fiind şi lipsită de cele ce sânt de agiutoriu sfintei 
Mitropolii...». La 6 septembrie 1700, a dat un nou hrisov, prin oare scutea 
de orice biruri pe 20 de «ungureni» (ardeleni), care lucrau pe acea moşie. 

La 14 septembrie 1700, obişnuitul sobor sau sinod mare al proto¬ 
popilor Mitropoliei, întrunit la Alba Iulia, a stabilit 28 de «poncturi» sau 
hotărîri privitoare la viaţa religios-morală a preoţilor şi credincioşilor. 
De pildă, se prevedea înlăturarea din preoţie a celor vinovaţi de beţie, 
deşfrmare, bigamie, nepurtarea costumului preoţesc, nesăvîrşirea sluj¬ 
belor în duminici, sărbători şi post sau suvîrşirea lor la credincioşii din 
alte parohii; preoţii fumători sau cei care nu aveau veşminte şi vase li¬ 
turgice în biserici urmau să plătească felurite amenzi în bani. 

Se cerea în mod expres ca preoţii să se străduiască să slujească şi 
să predice în româneşte, «să înţeleagă creştinii». Se prevedeau felurite 
amenzi pentru credincioşii care nu respectau sărbătorile şi posturile, 
care nu plăteau preoţilor taxele stolare ori nu cercetau biserica etc. 


Se hotăra, de asemenea, sa nu mai fie hirotoniţi d-ecît «dieci» care 
ştiau «Psaltirea de înţeles şi glasurile şi toate tainele Bisericii», cu o prac¬ 
tică de 40 de zile Ia Mitropolie. Se menţinea soborul mare la Mitropolie 


şi soboarele mici la protopopiate. 

Se remarcă faptul că în cele 28 de hotărîri nu se face nici o amin¬ 
tire — cit de vagă — despre unirea cu Biserica Romei. Cu toate acestea, 
Paul Bârânyi a ticluit o nouă pseudoistorie (trecută într-un codice ma¬ 
nuscris al său) în legătură cu un sinod, întrunit la 4—5 septembrie 1700, 
la care ar fi participat 54 de protopopi români, însoţiţi de cît'e doi preoţi 
şi trei mireni din Transilvania şi Maramureş. Acest sinod ar fi votat, în 
unanimitate şi de bună voie, unirea cu Biserica Romei, cu primirea celor 
patru puncte. Pentru a induce clerul şi credincioşii în eroare, Bârânyi a 
lansat un manifest, în numele lui Atanasie, prin care vestea preoţilor 
hotărârile acestui pretins sinod din 1700 cu privire la unirea cu Roma, 


cerîrudu-le să o îmbrăţişeze, 


să o mărturisească şi să o apere. 


Trebuie 


insa sa 


reţinem că nu există o declaraţie originala de la 


acel pretins sinod, ci numai o copie, în limba latină, fără semnături. Că 
e un fals rezultă şi din împrejurarea că este amintită şi prezenţa la 

sinod a protopopului braşovean Vasile şi a unor maramureşeni; or e 
lucru binecunoscut că braşovenii au fost cei mai aprigi duşmani ai uni¬ 
rii, iar clerul şi credincioşii din Maramureş n-au fost amestecaţi în 
această problemă. 

Apoi, acel «sinod» nu este amintit în nici unul din izvoarele (cro¬ 
nicile) contemporane. De altfel, ce rost mai avea un nou sinod, din mo¬ 
ment ce — după spusele iezuiţilor — s-ar fi ţinut unul în februarie 1697, 
altul la 7 octombrie 1698 ? Concluzia este limpede : sinoadele «de unire» 
din 1697, 1698 şi 1700 sînt pure născociri aie iezuiţilor, în vederea întă¬ 
ririi propagandei lor unioniste. 

Rezultă că Atanasie avea o atitudine echivocă în problema unirii, 
căci nu semnase textul românesc al «cărţii de mărturie», iar pe cei latin 
credem că nu l-a aprobat deloc ; a tipărit cărţi cu caracter ortodox şi a 
continuat legăturile cu Ţara Românească, primind moşia Merişani. 

Atanasie la Viena. Datorită acestor fapte, iezuiţii încep să ridice fe¬ 
lurite acuze şi calomnii împotriva lui. A fost acuzat de Cristofor Gheb- 
hard, superiorul iezuiţilor din Sibiu, că declarase lui Dindar, agentul lui 
Brîncoveanu, că nu este unit. Unul din protopopii săi îl acuzase că a scris 
Jui Brîncoveanu că unirea s-a încheiat numai de formă, ca să se ierte 
dările preoţilor. Odată ar fi declarat protopopilor : «voi sînteţi uniţi, eu 
nu». Desigur că duplicitatea mitropolitului nu putea să-i mulţumească pe 
iezuiţi. 


Notăm că în anul 1700, datorită crizei prin care trecea unirea, aşa 
numiţii «misionari dacici» din Provincia Austria ai ordinului iezuit au 
fost înlocuiţi — in vederea 'continuării şi perfectării unirii — cu misio¬ 
nari militari (castrenses). De pildă, Bârânyi a fost mutat la Trnavia. Spre 
a cunoaşte adevăratele sentimente ale lui Atanasie, Bârânyi, şi apoi 


misionarii militari, au rugat pe cardinalul Koltomch să-l determine să 
facă o mărturisire de credinţă publică. In cele din uirmă, s-a ajuns la 
soluţia chemării sale la Viena, ca să încheie unirea, pe care o consimţi se 
numai în principiu. Şi cum Atanasie se temea să facă un asemenea 
drum, comandantul general imperial al Transilvaniei, Rabutin, a trimis 
la Alba Iulia pe iezuitul ceh Carol Neurautter, misionar militar din 
Sibiu — care devenise principalul promotor al unirii, în locul lui Bâ¬ 
rânyi — ca sa convingă pe mitropolit să primească invitaţia. 


Prevăzînd consecinţele neplăcute ale unul astfel de drum, Atana¬ 
sie a convocat în Alba Iulia, la 7 ianuarie 1701, vreo 30 de protopopi 
şi mai mulţi preoţi, care sa aprobe o declaraţie că doresc ca el «să-şi ţie 
scaunul în pace, cu cinste, precum ş-au ţinut şi alţii», iar «dintr-alţi mi- 

reni sau streini nime să n-aibă a să amesteca în lucrurile vlădiceşti fără 
ştirea soborului nostru». Actul era semnat de «notăraşul» soborului şi de 
toţi cei prezenţi, punindu-şi pecetea, precum şi o formulă prin c.are îşi 
exprimau dorinţa de menţinere a lui Atanasie în scaun. Aşadar, avem în 
faţă un act autentic, redactat în sobor şi confirmat prin iscăliturile şi 
peeeţile celor prezenţi, deci mult deosebit de actul din 7 octombrie 1698. 

înzestrat cu acest 'act, Atanasie a plecat la Viena, spre sfârşitul 
lunii ianuarie 1701, 'însoţit de călugărul Meletie (după unii, ar fi fost 
vicarul său, ceea ide ni se pare îndoielnic}, de secretarul său, care era 
un calvin, de iezuitul Caro! Neurautter şi de epitropii Mitropoliei Ştefan 
Raţ şi Mihail Puiu. 

Pe baza informaţiilor primite de la Albia Iulia şi desigur ale lui 
Neurautter, s-au for muiat 22 de acuzaţii împotriva lui Atanasie, desigur 
de către iezuiţi, — dar în numele preoţilor săi ■—, nemulţumiţi de 
abuzurile lui, cit şi de opoziţia împotriva unirii. Ele aveau rostul de a-1 
compromite în faţa cercurilor conducătoare din Viena, ea 'apoi Kollonich 
să-l şantajeze şi să-l oblige să accepte unirea. Iată principalele învi¬ 
nuiri : a prefăcut mînăstirea-reşedinţă în circiumă, organizează petre¬ 
ceri, aducînd în acest scop femei şi ţigani lăutari cu care a băut, porun¬ 
cind şi protopopilor să danseze, merge ia vînătoare, tolerează ea rudele 
sale să se amestece în treburile Mitropoliei, hirotoneşte tineri fără 
pregătire, pe bani, admite recăsătorirea preoţilor, impune dări noi preo¬ 
ţilor, îşi ţine secretar calvin,. are nereguli în gestiunea Mitropoliei, în¬ 
treţine relaţii cu domnul. Ţării Româneşti, este ne sincer faţă de unire 
şi altele. în faţa acestui rechizitoriu, Atanasie a fost pus în situaţia de 
a fi condamnat, pe baza lui, sau de a fi achitat, făcînd tot ce îi va cere 
Kollonich,promiţîndu-i-se, în schimb, felurite drepturi pentru el şi cle¬ 
rul său. 

într-un raport trimis acum de iezuitul clujean Gabriel Kapi lui 
Kollonich, la Viena, se propunea chiar îndepărtarea lui Atanasie din 
Transilvania, deci un fei de exi'l. în acelaşi raport, se scria : «Drept 
aceea, e de ajuns dacă episcopul îşi ceilalţi dintre ei, care vor face măr¬ 
turisirea credinţei şi a unirii, vor promite în comun că vor să atîrne de 
Biserica Romei şi de reprezentanţii ei şi să ţină ritul grec după norma 
aprobată de ea şi în alte părţi, nu altul. Va fi grija noastră pe urmă să 
schimbăm, în timpurile viitoare, pe nesimţite, multe din obiceiurile lor, 
chiar şi din liturghie şi din cele sfinte...». Cuvintele de mai sus sînt 
concludente şi nu au nevoie de nici un comentariu. 

După lungi frământări îşi -discuţii, Atanasie is-a -hotărât pentru accep¬ 
tarea unirii» In urma acestui fapt, la 19/30 martie 1701, împăratul Leopold I 
a emis patru acte privitoare la nouă Biserică unită din Transilvania (cu 
cîteva zile înainte au fost înnobilate iudele lui Atanasie). Primul act 
era decretul de confirmare a lui Atanasie ca «episcop» al naţiunii ro¬ 
mâne din Transilvania şi părţile unite .cu ea, supus arhiepiscopului ro¬ 
mano-catolic maghiar din Esztergom. în schimbul acestei degradări, 
Atanasie primea titlul de consilier imperial, precum îşi un lanţ de aur, 
împodobit ou cruce şi eu portretul împăratului, pentru «meritele sale 
înalte şi speciale... pentru învăţătura şi erudiţia lui, pentru viaţa lui 
exemplară, pentru bunele moravuri şi celelalte virtuţi ale sale» (deci 
acuzaţiile de «viaţă imorală» s-au uitat!). în aceeaşi zi s-a dat un ordin 
către tezaurarul Ştefan Ap or să instaleze pe Atanasie la Alba Mia, un 
alt ordin -către camera imperială să-i dea un salariu anual de 4000 florini 
şi, în sfîrşit, o nouă diplomă, numită a doua ieopoîdinâ (prima fiind so¬ 
cotită cea din 16 februarie 1699). Diploma, care poate fi socotita drept 
adevăratul act de întemeiere a Bisericii unite, avea 15 articole. Primul 
din ele asigura Bisericii şi clerului -unit drepturi identice eu acelea de 
care se bucura Biserica romano-catolică. Prin articolul al doilea preoţii 
uniţi erau scutiţi de toate sarcinile servituţii feudale, asimiliîndu-i cu 
cei care -se bucurau de prerogativele nobilimii. Articolul al treilea pre¬ 
vedea înglobarea în «statul catolic» nu numai a clerului unit, ci şi a 
laicilor, chiar a «plebeilor» (deci a ţăranilor), care se vor uni după 
norma stabilită de «teologul» iezuit, fără a mai fi socotiţi -ca toleraţi. 
Acest -articol nu a f ost însă pus în aplicare niciodată. 

Articolele următoare prevedeau : confiscarea Bucoavnei idin 1699, 
instituirea unui «teolog» iezuit pe lingă Atanasie, fără ştirea căruia 
nu va putea face nimic, interzicerea -corespondenţei ou Ţara Româ¬ 
nească, dreptul pentru împărat — -care devenea «patron suprem» al noii 
Biserici — de a numi pe episcopii următori dintr-o listă de trei candi¬ 
daţi şi altele. 

Originalul acestei diplome a dispărut, desigur în urma înţelegerii 
tacite dintre Curtea din Viena şi «staturile» ardelene (nobilii din Dietă), 
fiind dosită probabil ide iezuiţi. în lipsa acestei diplome, în original, 
Curtea din Viena a refuzat mereu să acorde drepturi pe seama români¬ 
lor, mai ales cele prevăzute în primele trei articole. A fost descoperită 
abia în 1938, în Biblioteca Muzeului Bruckenthal din Sibiu. 

La 24 martie 1701, Atanasie a fost hirotonit, pentru a doua oara, 
ca preot, iar în ziua următoare ca episcop, în capela Sfînta Ana a iezui- 

ţiîor din Viena, de către cardinalul Kollonich şi de episcopii catolici din 
Gyor i(Raa'b) şi Nitra. 

La 7 aprilie 1701, Atanasie a plătit cele primite printr-o declaraţie 
umilitoare, în 16 puncte, socotită de Nioolae Iorga drept «cel mai în¬ 
jositor act public săvîrşit pînă atunci de vreun vlădică românesc». Sti¬ 
lul ei foarte confuz ne face isă credem că a fost redactată în latineşte 
de Neurautter şi apoi tradusă în româneşte, de el şi de Atanasie, unul 
slab cunoscător al limbii române, altul al celei latine. Intre altele, fă¬ 
găduia : «a fi smerit pînă la moarte capului sfintei Biserici creştineşti — 
a să şti 'sfântului papii (de Roma a unsprezece Clement şi rămăşiţele 
sfinţii sale», jurînd că va pomeni la slujbe pe papă, în locul patriarhu¬ 
lui de Constantinopol; «pe teologul şi sfetnicul popa roman .catolic îl 
primesc, ea un părinte (dătător de sfat», fără de care nu va lucra nimic 
în eparhia sa; în art. 6 făgăduia : «de astăzi încolo mă leapăd de toată 
curăspundănţiia şi dătătura în ştiinţă prin scrisoare şi prieteşugul şişma- 
tîcilor, a ereticilor şi a craiului sau Vddii ţărăi munteneşti ; nici o carte 
de acom înainte cu aceia respuns nu voi avea şi nici pre bucureştan 
mai mult al mieu arhiepiscop şi mitropolit a fi i nu-l voi cunoaşte; dară 
eu într-una cu tot săborul mieu arhiepiscopului de Estergom mă smeresc, 
pre acela a fi mitropolii tul meu îl cunosc; de acesta, în toate în care se 
cade vlădicului ica de al lui mai mare arhiepiscop a-1 asculta, as culta- 
voi...». Ca răspuns la cele 22 de învinuiri, se angaja să nu mai admită 
amestecul tatălui şi fraţilor săi în treburile Mitropoliei, să nu hiroto¬ 
nească de cit candidaţi cu învăţătură, .dar cu avizul teologului, să nu 
mai săvârşească faptele care i-au fost imputate '((dansuri, vânători eitc.). 

Abia la începutul lunii mai 1701 s-a putut întoarce acasă, cu aceiaşi 
însoţitori, doar locul secretarului calvin fiind luat (de cehul mirean 
Wenceslaw Frantz. La 25 iunie 1701, 1 s-n făcut instalarea solemnă în 
scaunul (de episcop unit, în prezenţa unui mare număr de preoţi şi cre¬ 
dincioşi, chemaţi din vreme. Au luat cuvîntul Ştefan Apor, apoi Neuraut¬ 
ter, care a -citit diploma a dou-a leopoldină şi celelalte decrete -aduse de 
la Viena. Se pare că Atanasie n-a vorbit nimic. In acest fel, şi-a încetat 
existenţa vechea Mitropolie -ortodoxă românească -din Alba 'Mia, locul 
ei fiind luat de -o episcopie unită.. Deci, de-abia -din acest an, 1701, putem 
vorbi de «unirea» cfu Biserica Romei sau de «uniaţie». 

La 17/28 iunie 1701 s-a ţinut obişnuitul sobor mare, în care s-a citit 
din nou diploma a doua leopoldină şi o scrisoare a lui Kollonich către 
preoţii români, prin care-i îndemna să nu recadă în «schismă», arătîn- 
du-le «binefacerile» pe -care ie câştigaseră prin «unire». La 8 noiembrie 
1701 s-a ţinut un nou sinod, cu citirea aceloraşi acte. 

Lupta împotriva uniaţiei. Dar tot acum au început şi protestele îm¬ 
potriva unirii. Primul cure şi-n ridicat glasul împotriva ei pare să fie 
negustorul Pater Ianoş, epitropul Mitropoliei, care a trimis o lungă scri¬ 
soare lui Atanas-ie, pe oînd se 'afla lia Vienia (13 martie 1701), mustrîndu-1 
pentru călcarea jurămintului făcut :1a Bucureşti şi -atrăgî-ndu-i atenţia 
asupra urmărilor nefaste ale actului sau. 


Cel mai vehement protest l-au înaintat credincioşii din Şcheii Bra¬ 
şovului, care-i scriau iui Atanasie : «Noi, părinte, papistaşi morţi, iar 
vii nu vom fi... gata siîntem sîngele să ni se verse, decît legea părinţilor 
noştri să pierdem». Tot în cursul anului 1701 au protestat şi românii din 


Ţara Făgăraşului, din judeţul Hunedoara şi din a'lte părţi, incit Atanasie 
a fost silit să îngăduie credincioşilor braşoveni, făgarăşeni şi hunedo- 
reni să rămînă în vechea lor credinţă, cu condiţia de a nu lucra împo¬ 


triva unirii şi de a-i plăti obişnuita dare vlădicească. 


La începutul lunii septembrie 1701, a prezentat un memoriu guver¬ 
nului Transilvaniei nobilul român Gavriil de Ţagul Mare (Nagyczeg) 
— azi Ţagu, jud. Bistriţa-Năsăud — ou câţiva însoţitori, ,în numele cre¬ 
dincioşilor din Alba Iulia, cărora uniţii le luaseră cele două biserici din 
oraş. A înaintat apoi noi memorii împotriva uniaţiei, în numele tuturor 
credincioşilor ortodocşi din Ardeal, protonotarului Ioun Saroşi, generalu¬ 
lui comandant Rabutin şi altora. Continu'înd să agite spiritele, Gavriil 
împreună cu alţi credincioşi au fost arestaţi şi închişi la Sibiu (23 octom¬ 
brie 1701). In temniţă, a întocmit alte două memorii, sfătuind autorită¬ 
ţile să renunţe la unire, căci românii se vor răscula ori vor emigra. Cei 
mai bătrîni dintre întemniţaţi au murit acolo, iar Gavriil a fost eliberat 


abia în septembrie 1706. 


După cum era şi firesc, mitropolitul Teodosie — în calitatea sa de 


«exarh al Plaiurilor» 


— a făcut -cunoscut Patriarhiei Ecumenice căderea 


lui Atanasie. Patriarhul Calinio II (1694—1702), împreună cu sinodul 
său, l-au anatematizat în şedinţa sinodală din 5 august 1701. Mitropo¬ 


litul Teodosie, -căruia i s-a comunicat sentinţa, nu i-a trimis-o îndată lui 


Atanasie, nădăjduind, poate, în întoarcerea lui, ci abia la 3 mai 1702, 
cînd i-a răspuns la o scrisoare, prin care îi ceruse cărţi de slujbă şi alte 
-lucruri. Mitropolitul muntean îi făcea o aspră mustrare pentru -rehiro- 
fonirea de 1-a Viena, calificînd-o drept «comedie» şi pentru lepădarea 
sa de l-a dreapta credinţă. în cuvinte tot aşa de aspre 11 mustrase şi pa¬ 


triarhul Dositei a-1 Ierusalimului, -aflat în Ţara Românească (noiembrie 
1701), reproşîndu-i îndeosebi -călcar-ea jurământului depus la Bucureşti, 
cu prilejul hirotonirii întru arhiereu. Iar la 3 iulie 1702, patriarhul Dositei 

şi mitropolitul Teodosie adresau o scrisoare românilor ortodocşi din 
Braşov, Sibiu *şi din alte părţi, ,prin care-i înştiinţau că au unatematizat 
«pe mincinosul mitropolit şi vînzător de icredinţă ;şi noul Iuda, Atanasie», 
îndemnîndu-i să rupă orice legături icu el şi să caute să întoarcă la dreap¬ 
ta credinţă pe toţi cei amăgiţi de iezuiţi :şi de Atanasie. De altfel, cre¬ 
dincioşii din Braşov şi Ţara Bîrsel iau intrat .acum sub oblăduirea duhov¬ 
nicească a mitropoliţilor Ungrovlahiei (după 1724 sub a episcopilor de 
Rîmnie), bucuriîndu-ise de sprijinul mitropoliţilor Teodosie şi Antim Ivi- 
reanul şi al domnitorului Constantin Brincoveanu. 


Concluzii. Din cele expuse aici, se desprinde faptul că 
dezbinarea Bisericii româneşti din Transilvania a fost opera iezuiţilor, 
a cardinalului Kollonich şi a împăratului Leopoid I (el însuşi crescut 
de iezuiţi), iar mitropolitul Atanasie a fost numai unealta prin care 
au lucrat aceştia. Pentru atingerea scopului urmărit de ei, s-au folo¬ 
sit de cele mai necinstite mijloace : falsul în acte publice, şantajul, 
făgăduielile care n-au fost îndeplinite etc. 

De pildă, au plăsmuit istoria a trei sinoade de unire, în 1697 cu 
12 protopopi, în 1698 cu 38 de protopopi şi în 1700 cu 54 de proto¬ 
popi, pretinzînd că s-ar fi unit «de bună voie» cu Biserica Romei şi 
odată cu ei întreg poporul român al Transilvaniei. Dar actul propriu- 
zis de unire cu Biserica Romei poate fi considerat numai cei semnat 
de Atanasie ia Viena, la 7 aprilie 1701, iar actul oficial de stat pri¬ 
vind înfiinţarea noii Biserici şi episcopii unite din Transilvania este 
diploma împăratului Leopoid din 19 martie 1701. 

Urmările actului nefericit încheiat de Atanasie au fost dintre 
cele mai dureroase : s-a pierdut independenţa Bisericii româneşti din 
Transilvania, în locui vechii Mitropolii ortodoxe cu sediul la Alba 
îuîia creîndu-se o Episcopie unită, supusă arhiepiscopului romano- 
catolic maghiar din Esztergom ; pe iîngă noul episcop unit a fost 
impus un «teolog» iezuit, care-1 controla în toate actele sale, încît 
avea mai multă putere decît însuşi episcopul ; împăratul a devenit 
«patron» al Bisericii unite, avînd dreptul de a numi pe viitorii episcopi, 
dintr-o listă de trei candidaţi şi de a acorda beneficii (mijloace de 
trai) episcopilor şi altor demnitari bisericeşti ; şi-a încetat activitatea 
tipografia mitropolitană din Alba Iulia ; s-au rupt legăturile culturale- 
bisericeşti cu Mitropolia Ungrovlahiei ; s-a produs dezbinare, ură şi 
neîncredere între fiii aceluiaşi popor român, care au putut astfel să fie 
mai uşor stâpîniţi de Habsburgi, potrivit principiului ; «divide et 
impera». 

Faptele relatate mai sas — îndeosebi cele două anchete efectuate 
în cursul anului 1699 — dovedesc că uniaţia a fost îmbrăţişată numai 
de o parte infimă a cierului — din interese de ordin material —, iar 
marea majoritate a credincioşilor — care nu aveau motive să-şi schim¬ 
be credinţa — au rămas în vechea lor «lege» ortodoxă. 

In ciuda multelor încercări de refacere a unităţii bisericeşti, ea 
n-a putui fi realizată decît după două veacuri şi jumătate, în octom¬ 
brie 1948. 


BIBLIOGRAFIE 

Izvoare. PETRU MAIOR, Istoria Bisericei românilor atît a cestor dincoace cît 
şi a celor dincolo de Dunăre, Buda, 1813, 392 p.; TIMOTEI CIPARIU, Acte şi fragmente 
latine şi româneşti pentru istoria Besericei române, mai ales unite, Blaj, 1855, XVI -f- 
280 p.; NICOLAUS NILLES, Symboîae ad illustrandam historiam ecclesiae Orlentalis 
in terris coronae S. Stephani, 2 voi. Oeniiponte (Iinsbnuck), 1885, CXX + 1088 tp.; 
GEORGE BARIŢIU, Părţi alese din istoria Transilvaniei, voi. I, Sibiu, 1889, XX -f 774 ,p. 

Lucrări. IOAN CRIŞAN, Geschichte der Kirchlichen Union der Rumănen im 
Sibenburgen unter Leopold I, Hennunstadt, 1882 (şi trad. rom. Adaus la istoria uni- 
aţiei bisericeşti a românilor din Transilvania sub împăratul Leopold I, fin «Anuarele» 
(Programa) III şi IV ale Institutului teologie-pedagogic din Sibiu, 1886/87 şi 1887/88, 
p. 3—24 şi 3—46); NICOLAE DENSUŞIANU, Independenţa bisericească a Mitropoliei 
române de Alba-Iulia, Braşov, 1893, 44 p., cu răspunsul tendenţios ial lui AL. GRAMA 
ş.a.; Cestiuni din dreptul şi istora Bisericii româneşti unite, 2 voi., Blaj, 1893; 
GEORGE POPOVICIU, Uniunea românilor din Transilvania cu Biserica romano-catolicâ 
sub împăratul Leopold I, Lugoj, 1901, VIII + 263 p.; ALEXANDRU POP, Desbinarea 
în Biserica românilor din Ardeal şi Ungaria 1697 — 1701, ed. II, Bucureşti, 1921, 90 p. ; 
ŞTEFAN POP, în jurul hirotonirii a doua a lui Atanasie Anghel, în «Cultura Creştină», 
an. III, nr. 15, 1913, p. 458—467 (şi răspunsul lui Zenovie Piclişanu, în nr. 17, p. 
526—531); SILVIU DRAGOMIR, Istoria desrobirii religioase a românilor din Ardeal 
în secolul XVIII , voi. I, Sibiu, 1920, VIII + 259 şi + 225 p. (vezi şi recenzia lui I. LUP AŞ, 
în AIIN, V, 1928—30, p. 604—626); IOAN LUP AŞ, Desbinarea bisericească a românilor 
ardeleni în lumina documentelor din întîia jumătate a veacului al XVIII-lea, în «Studii, 
conferinţe şi comunicări istorice», voi. I, Bucureşti, 1928, p. 231—267; N. IORGA, 
Două scrisori ale lui Athanasie Anghel, în «An. Acad. Rom. Mem. Secţ. Ist.», s. III, 
t. XIII, m. 5, Bucureşti, 1932, 8 p. + 2 pl.; KURT WESSELY, A doua diplomă leopol - 
dină, în «An, Acad. Rom. Mem. Secţ. Ist.», s. III, t. XX, m. 12, Bucureşti, 1938, 18 p. + 
14 pl.; ŞTEFAN LUPŞA, Biserica ardeleană şi «unirea» din anii 1657 — 1701, în «BOR», 
LXVI, nr. 9—10, 1948, p. 465—500; nr. 11—12, p. 541—571 şi LXVII, nr. 1—2, 1949, 
p. 35—64 (şi extras : Bucureşti, 1949, 102 p.) ; ŞTEFAN LUPŞA, « Unirea » ardeleană 
în 1701 după întoarcerea lui Atanasie din Viena, în «Anuarul XXV i(VII) al Insti¬ 
tutului teologic universitar», Sibiu, 1948—49, p. 3—32 (şi extras : Sibiu, 1949, 32 p.) ; 
LEON PĂDUREANU (=■ Liviu Stan), Adevărul asupra «unirii» religioase de la 1700, 
în «Ortodoxia», I, nr. 4, 1949, p. 47—103 ; LIVIU PATACHI, Românii ortodocşi în 
luptă cu catolicismul după 1700, în «S. T.», II, nr. 5—6, 1950, p. 218—235; M1HAIL 
DAN, în jurul unirii cu Roma, cu deosebită privire asupra rolului iezuitului Carol 
Neurautter, ,în >«M.B.», VIII, nr. 7—9, 1958, p. 296—328 ; SILVIU DRAGOMIR, Româ¬ 
nii din Transilvania şi unirea cu Biserica Romei, în «Studii şi Materiale de Istorie 




314 


PERIOADA A TREIA (SECOLELE XIV-XVIIl) 


Medie»,. III, 1959, ip. 323—339 (şi extras); SILVIU DRAGOMIR , Românii din Transil¬ 
vania şi unirea cu Biserica Romei, în «B.O.R.», LXXX, nr. 9—10, 1962, p. 863—937 (şi 
extras : Bucureşti, 1963, 97 p. 1 pl.); O. BÂRLEA, Die Union der Rumănen (1697 bis 
1701), în W. de Vries, Rom und die Patriarchate des Ostens, Freiburg-Miinchen, 1963 
(Orbis Academicus, Bd. III, 4, p. 132—180); MATHIAS BERNATH, Habsburg und die 
Anîănge der rumănischen Nationsbildung, Leiden, 1972, XV + 249 p. (îndeosebi 
p. 47—135); ŞTEFAN METEŞ, Românii din Ţara Bîrsei, a Făgăraşului şi Trei Scaune 
şi unirea cu Roma , în «MA», VIII, nr. 1—3, 1963, ;p. 109—130; DUMITRU STANI- 
LOAE, Uniaiismuî din Transilvania, opera unei întreite silnicii , în «BOR», LXXXVII, 
nr. 3—4, 1969, p, 355—390 (reprodus şi în voi. Uniatismul din Transilvania, Încercare 
de dezmembrare a poporului român, Bucureşti, 1973, p. 11—48); 

ŞTEFAN METEŞ, Românii din ţinutul Haţeg, jud. Cojocna şi scaunul Mureş faţă 
de unirea cu Roma (1699), în «Renaşterea», Cluj, nr. 20—23, 1947; nr. 29—30 şi 35—40, 
1948. 

ALEXANDRU LAPEDATU, Pater Ianoş, în voi. «Prinos lui D . A. Sturdza», Bucu¬ 
reşti, 1903, p. 301—310; SEBASTIAN -STANCA, Pater Iani de Alba Iula , în «RT», 
XXXII, nr. 1—2, 1942, p. 34—40. 


XLIX 


BISERICA UNITĂ DIN TRANSILVANIA 
IN PRIMELE TREI DECENII 
ALE SECOLULUI AL XVIII-LEA 


Biserica unită sub Atanasie Anghel. Unirea unei părţi a clerului 
şi credincioşilor din Transilvania cu Biserica Romei a produs — chiar 
de la început — mari tulburări în viaţa românilor de aici. Nemulţu¬ 
mirile de ordin religios împotriva noii stăpîniri hubsiburgice se împreunau 
cu cele de ordin social-poli tic. într-o astfel de atmosferă agitată a iz¬ 
bucnit, în 1703, cunoscuta răscoală antihabs'burgiică din Ungaria şi 
Transilvania condusă de Francisc Râkoczy ÎI numită şi răscoala «curu- 
ţilor». El a izbutit sa strîngă sub steagurile sale oameni de toate neamu¬ 
rile şi de toate stările sociale : români, unguri, ruteni, slovaci, iobagi, 
oameni liberi, orăşeni, nobili mari sau mici. 

în Transilvania, mişcarea avea mai mult aspectul unei răscoale ro¬ 
mâneşti cu caracter social, avînd conducători proprii : Gligor Pintea 
(Pintea Viteazul) în Baia Mare, Marcu Haţeganu în Bihor ş.a. Luptele 
dintre curuţi (armata lui Râkoczy) şi imperiali sau lobonţi (armata 
Habsburgilor) au durat mai mulţi ani, cu victorii de ambele părţi. La 
Dieta din 7 iulie 1704, întrunită la Alba-Iulia, Fr. Râkoczy a fost pro¬ 
clamat principe al Transilvaniei, cu condiţia să respecte independenţa 
ţării şi să nu o unească cu Ungaria. 

între anii 1705—1708, Transilvania a trecut dintr-o stăpînire într-alta, 
a curaţilor şi a lobonţilor. Dar în 1711, Alexandru Kâroly, conducă¬ 
torul nobilimii şi locţiitorul lui Fr. Râkoczy, s-a împăcat cu Habsburgii, 
la Satu Mare, astfel că răscoala a fost înfrîntă. 

Aceste schimbări politice au avut urmări şi asupra vieţii bisericeşti 
a românilor. Atanasie Anghel şi-a început păstoria în împrejurări foarte 
vitrege. Ei trebuia să facă faţă multelor împotriviri la unire ale cre¬ 
dincioşilor din Braşov, Făgăraş, Hunedoara, Alba-Iulia etc„ ale nobilului 

Gavriil de Ţugui Mare, oare iniţiase o ridicare în masă împotriva unirii 
şi care an refuzat ,sa-i recunoască autoritatea episcopală. Din Ţara Ro¬ 
mânească ruu mâi primea nici un ajutor material şi nici un cuvînt ide 
încurajare, ci dimpotrivă, scrisori de mustrare din partea lui Dositei al 
Ierusalimului şi a mitropolitului Teodos'ie, la oare se adăuga şi sentinţa 
de anatematizare a patriarhului ecumenic Calinic II. La toate acestea, 
se adăuga un rău şi mai mare : teologul iezuit. Instituit prin diploma 
leopoldină din 19 martie 1701, teologul, în calitatea sa de «causarum 
auditor generalis» avea rostul de-a controla întreaga activitate desfă¬ 
şurată de noul episcop unit. 


Primul teolog a fost iezuitul praghez Carol Neurautter, fost misio¬ 


nar militar în Sibiu, însoţitorul lui Atunasie la Viena. Iniţial, a fos't nu¬ 


mai un simplu consilier al lui Atanasie (luînd locul lui Paul Bârâny), 
stînd tot pe lîmgă comandamentul militar din .Sibiu, de unde se deplasa 


din dînd în cînd la Alba-Iulia. Abia în toamna anului 1702 a fost instalat 


oficial, la Alba-Iulia. El primise din partea cardinalului Kollonich îm¬ 
puterniciri deosebite : să participe la sinoadele anuale ale protopopilor, 
să însoţească pe episcop în vizitele canonice, să cenzureze cărţile oare 
vor fi tipărite la Alba Iulia, să cerceteze corespondenţa episcopului, 


să-şi dea avizul 'asupra candidaţilor la hirotonie, să-i verifice gestiunea, 
să-l instruiască pe episcop în felurite probleme teologice, să-l mustre 
în caz de nOîrideplinire a obligaţiilor ce şi-a asumat prin declaraţia dată 
Ia Viena la 7 aprilie 1701 şi chiar sa-i idea îndrumări de buna purtare. 
Din aceste instrucţiuni, rezulta rolul odios de controlor, de spion 
şi de patron al teologului Iezuit pe lingă episcopul român unit, care 
devenea un personaj cu totul secundar, incit, după cuvîntul lui Samuil 
M'icu, «vlădicul să putea zice a theologului vicareş». Iar un istoric 
modern scria că «în instituţia teologului se exprima suprema înjosire 
naţională şi totala aservire religioasă a românilor trecuţi la unire» 
(Mihaiil Dan). Neurautter şi-a îndeplinit acest noi doar cîteva săptămâni, 
căci a murit pe neaşteptate, la 2/3 noiembrie 1703, în vîrstă de numai 
35 de ani. Locul sau a fost ocupat ide vechiul şi cunoscutul autor moral 
al unirii Paul Ladislau Bârâny. Peste cîţiva ani a fost mutat la Pesta, 
urmindu-i Ioan Prenthaller, pentru un an, apoi Franciac Szunyo'g. Ei 
s-au îngrijit de tipărirea unor catehisme catolice în româneşte (Plinea 
pruncilor sau învăţătura credinţii creştineşti strînsă m mică sumă, Alba 
Iulia 1702, Catehismul iui Canisius, tradus de Gheorghe Buitul, Cluj, 
1703 şi Catehismul mare, Sibiu, 1709). 

în anul 1707, în timpul luptelor dintre curaţi şi fobonţi, Francisc 
Râkoczy, care ocupase Alba-Iulia, a aşezat în scaunul mitropolitan pe 
Iov Ţirca, pentru -că Atanasie fugise cu imperialii ia Sibiu. Acest Iov 
(în mirenie Io-an) Ţirca, vechi aspirant la scaunul mitropolitan, se pare 
că a fost hirotonit în Moldova, unde se afla prin 1706. Păstoria lui a 
durat puţin timp, fiind silit să părăsească Transilvania, oldată cu trupele 
lui Râkoczy, ajungând — iarăşi pentru scurt timp — episcop în Mara¬ 
mureş. Aşa s-a încheiat această primă încercare de a reînvia vechea 
Mitropolie ortodoxă a Transilvaniei. 


Lipsit de sprijin din partea 'clerului şi a credincioşilor săi, precum 
şi de ajutorul material al Ţării Româneşti, supravegheat îndeaproape de 
teologul iezuit, episcopul Atanasie a făcut o Încercare de înlăturare a 
uniaţiei în anul 1711. împrejurările erau favorabile, căci muriseră atât 
împăratul Leopold I, c-ît şi cardinalul Kollonich, care au avut un rol 
aşa de însemnat in realizarea unirii, iar noul Împărat fosif I (1705— 
1711) se arăta mult mai tolerant în actele sale de guvernămînt (la 30 
martie a întărit actul unirii, dar nu făcea amintire decît de prima diplomă 
leopoldină). Iniţiatorii acestei încercări de refacere a unităţii bisericeşti 
erau protopopul Vasile, «notarăşul» soborului mare şi fratele său, proto¬ 
popul Petru din Daia. Ei au izbutit să înduplece nu numai pe 
protopopi, ci şi pe Atanasie însuşi. Soborul protopopilor care a înlă¬ 


turat uniaţia se pare că -a avut loc in iulie 1711. Pentru aproape o ju¬ 
mătate de an, se poate -spune că unirea cu Roma încetase. Toate stăru¬ 


inţele teologului depuse pe lingă Atanasie au rămas zadarnice. Abia la 
18 noiembrie 1711, iezuitul Gabriel Hevenessi a izbutit să impună lui 
Atanasie şi protopopilor să revină asupra hotărârilor şi să facă o nouă 


mărturisire de credinţă în favoarea unirii. Cei dOi protopopi au fost 
destituiţi ţot atunci, intr-un .sobor restrîns, condus de iezuiţi. 

Chinuit de remuşcări pentru dezbinarea pe care a produs-o, Atana¬ 
sie a murit, destul de tânăr, la 19 august 1713. La înmormântarea sa, în 
Alba Iuilla, s-au rostit două cuvântări, de iezuiţi, una în latineşte, alta 
în ungureşte, arătîndu-se, şi prin aceasta, starea de um ilinţă în care 
ajunsese Biserica românească. 


Sinoadele electorale pentru alegerea unui nou episcop. După moar¬ 
tea lui Atanasie Anghel, primul episcop unit al românilor transilvăneni, 
se impunea, desigur, alegerea unui succesor. Această problemă n-a fost 
deloc uşoară, ci a produs multă tulburare în rîndul clerului şi al credin¬ 
cioşilor, timp de 10 ani. Alegerea urmaşului lui Atanasie a arătat şi mai 



âiâ 


PERIOADA A TREIA (SECOLELE X'ÎV-XViii) 


mult clerului «unit» interesele meschine care au stat la baza aşa-zisei 
«uniaţii» din 1698—1701. 

îndată ce s-a aflat vestea marţii lui Atanasie, au început să se în¬ 
drepte îndemnuri către protopopi de a părăsi uniaţia şi de a alege un 
vlădică ortodox, îndemnuri venite mai cu seamă din Ţara Românească. 


în aceste împrejurări, conducerea treburilor episcopiei şi-a asu¬ 
mat-o teologul iezuit Francisc Szunyog, care, de fapt, era adevăratul ei 
cirmuitor încă din timpul vieţii lui Atanasie. Acesta a fost, de altfel, şi 
motivul pentru care unii protopopi români l-au îndemnat să primească 
să le fie episcop. Szunyog a refuzat însă, motivînd că rînduielile ordi¬ 
nului său îl împiedică să primească o asemenea demnitate. 

La 9 noiembrie 1713, s-a întrunit la Alba Iulia sinodul protopopilor 
uniţi care să aleagă un nou episcop. După îndelungate dezbateri, au 
propus spre confirmare împăratului pe secretarul lui Atanasie Anghel, 
Wenceslaw Frantz, un laic originar din Boemia. Teologul Szunyog a re¬ 
comandat în termeni eălduroşi arhiepiscopului de Esztergom, primatul 
Ungariei, pe Frantz. Primatul, la rîndul lui, însuşindu-şi propunerea sino¬ 
dului, pe baza informaţiilor favorabile ale teologului iezuit, l-a reco¬ 
mandat spre confirmare Curţii din Viena. 


Lucrurile n-au mers aşa ide uşor precum sie părea, pentru că între 
timp se ivise un nou candidat, în persoana românului renegat loan 
Giurgiu Patachi , originar din satul Strîmbu (Horgospatak, azi jud. 
Cluj), cu studii la Cluj, Viena şi Roma (unde a obţinut şi doctoratul în 
teologie), hirotonit preot romano-catolic. El încercase să ajungă epis¬ 
cop al rutenilor uniţi din Munoaci şi chiar episcop romano-catolic ia 
A]ba Iulia, dar fără rezultat. Şi-a găsit acum cîţiva protectori cu in¬ 
fluenţă, între care guvernatorul Transilvaniei, contele Sigismund Kor- 
nis şi vicecancelarul Kâszoni, care au stăruit pe lingă cercurile condu¬ 
cătoare din Viena să fie înlăturat Frantz şi numit protejatul lor. Au 


trimis chiar şi o delegaţie de români uniţi la Viena, în frunte cu Ştefan 
Raţ din Alba Iulia, ■— cel cure-1 însoţise pe Atanasie la Viena în 1701 
— ca să protesteze împotriva alegerii lui Frantz. Intrigile şi demersu¬ 
rile acestor doi potentaţi au dus la izbîndă, căci alegerea lui Frantz n-a 
fost aprobată, dispunmdu-'se o nouă alegere, cu indicaţia de a se pro¬ 
pune trei candidaţi, idin cure împăratul să confirme pe unul din ei, 


potrivit diplomei a doua leopoldin'e. 


Sinodul s-a întrunit, pentru a doua oară, la 16 aprilie 1714, cînd 
protopopii alegători au propus trei persoane : pe Wenceslaw Frantz, 

pe oare-1 .recomandă drept «cel mai potrivit, .care ne-a captivat sufletul 
şi inima» t pe protopopii Pavel din Haţeg şi Dumitru din Alba Iulia. De 
Ioan Patachi nu se făcea nici o amintire, neobţinînd nici un vot. 

După cum era şi firesc, rezultatul alegerii a nemulţumit pe Patachi 
şi pe protectorii lui. De aceea, vicecancelarul Kâszoni înaintează un 
memoriu-protest la Viena, în care arăta că ar trebui căutat un alt can¬ 
didat, eu o mai bună pregătire. Arăta că Patachi n-a ajuns intre candi¬ 
daţi deoarece protopopii care l-ar fi voit n-au fost invitaţi la sinod, iar 
făgarăşenii au fost opriţi să-l voteze. In felul acesta, vicecancelarul a 
izbutit să anuleze din nou hotărârile sinodului electoral, iar Curtea din 
Viena a dispus convocarea unui alt sinod, care să-l aibă în vedere şi 
pe preotul Ioan Patachi. 

Cel de al treilea sinod electoral s-a întrunit tot la Alba Iulia, ila 24 
noiembrie 1714. Brâu de faţă şi doi membri ai «statului catolic» (Marcus 
Lippai şi Ştefan Francisc Letay), precum şi superiorul iezuiţilor din Alba 
Iulia, Laurenţiu Petz şi nou-numitut teolog iezuit Gaspatr Ujhâzi. Gu 
acest prilej, 40 de protopopi prezenţi au declarat că îşi menţin votul 
dat la sinodul precedent, celor trei candidaţi, propunînd pe locul prim 
pe Wenceslaw Frantz. în privinţa lui Patachi, declarau că nu-1 doresc 
episcop, întrucât a dispreţuit credinţa ortodoxă trecând la -cea catolică, 
iar acum, dacă ar deveni unit, n-ar face-o din convingere, ci numai din 
dorinţa de-a ajunge episcop. îşi exprimau apoi temerea că ajungând 
episcop, va schimba rânduielile Bisericii Ortodoxe. Totuşi, de data 
aceasta a început să-i surîdă norocul şi lui Patachi, pentru că a primit 
şi el un vot: al protopopului Ionaşcu Monea din satul Veneţia, din păr¬ 
ţile Făgăraşului, care era şi secretar ((notar) al sinodului. Protopopul 
Ionaşcu a încercat să prezinte şi voturile a trei preoţi făgărăşani, pe 
care îi convinsese la o consfătuire în satul Şona. Dar sinodul a protestat 
împotriva unui asemenea procedeu ilegal. 

Era deci limpede că nici această încercare de a-1 introduce pe Pa¬ 
tachi între cei trei candidaţi nu izbutise. Cu toate acestea, protectorii 
săi nu s-au 'declarat înfrânţi, ci au căutat noi pretexte pentru ea să anu¬ 
leze şi hotăfirite ultimului sinod. Aşa se face că Stiatusul catolic, în ra¬ 
poartele înaintate forurilor superioare de stat, motiva că .sinodul n-a 
fost convocat pentru a face alegerea, ci numai ca să fixeze locul unde 
să se întrunească sinodul electoral propriu-zis. Urmează, deci, să fie 
convocat sinodul, pentru ea să propună trei candidaţi, între care să fi¬ 
gureze şi Patachi. Scopul evident care se urmărea era acela de-a ob¬ 
ţine anularea alegerii. Pe baza obiecţiilor invocate de Statusul catolic, 

guvernatorul Transilvaniei, contele Sigismund Kornis, a dispus convo¬ 
carea unui nou sinod electoral, care să fie prezidat de consilierul gu- 
verniial contele Mihail Mikes, avînd ca secretar şi interpret pe nobilul 
de origine română Iosif Boer. Şi întrucît contele Mikes locuia în Sibiu, 
s-a ho târlit ea şi protopopii să fie convocaţi aici, ceea ce s-a şi făcut. 
Dar la 10 decembrie 1714, s-au întrunit la Alb a-Iulia patru protopopi, 


care au întocmit două memorii, pe care 


ie-au înaintat arhiepiscopului de 


Esztergom şi vicecancelarului Kâszoni. Ei declarau că-şi menţin propu¬ 


nerile anterioare 


şi că nu se vor 


întruni într-un alt sinod electoral decît 


pe baza unui decret dat de Împărat. La 2 ianuarie 1715, protopopii au 
protestat din nou împotriva faptului că sint convocaţi la Sibiu şi nu la 
Alba luilia, potrivit vechiului obicei, stăruind din nou să fie confirmat 
Wenceslaw Frantz. 


Cel de al patrulea sinod electoral urma să se întrunească Ia Sibiu, 
în ziua de 9 ianuarie 1715. Dar în această zi, pe lingă preşedintele Mi¬ 
kes şi isecretarul-interpret Iosif Boer, nu s-a prezentat deciîit protopopul 
Ionaşcu Monea, cu votui sau şi al celor trei preoţi amăgiţi de el. Cu 
toate acestea, «sinodul» is-a declarat legal Constituit, iar contele Mi¬ 
kes a întrebat — prin interpret — dacă «sinodul» îl doreşte episcop pe 
Patachi. «Sinodul», recte Ionaşcu Monea, declară că îşi retrage votul 


dat anterior lui Frantz şi că 11 propune pe Patachi, socotiindu-l mai ca¬ 
pabil decît candidaţii sinoadelor anterioare. Cu tot comicul situaţiei, în 
ziua următoare, Statusul romano-catolic a recomandat împăratului spre 


confirmare pe Io an Patachi, întrucît a fost «ales» de «sinodul» Bisericii 
române unite. A fost recomandat în acelaşi timp şi de vicecancelarul 


Kâszoni, pro lectorul său. 

Guvernul a aprobat propunerea făcută la 24 martie 1715 şi l-a pro¬ 
pus pe Patachi pentru întărire împăratului Carol VI (1711—1740). Acesta 
i-a dat cuvenita întărire la 23 decembrie 1715. 


Recunoaşterea şi instalarea lui loan Patachi, Cu toate că alegerea 
noului episcop durase mai bine de doi ani, pînă la înscăunarea lui a mai 
trecut timp destul de îndelungat. în această vreme Curtea din Viena a 


încredinţat conducerea Bisericii unite unor «directori» iezuiţi : Iosif 
Bardia {1713—16) şi Gheorghe Regal (1716—23), care a continuat să 
funcţioneze apoi ca teolog, pînă în 1738 (cu o întrerupere în 1731). 

Dar acum is-a petrecut un alt fapt dureros pentru Biserica româ¬ 
nească din Transilvania. în jurul anului 1714 fosta catedrală şi reşe¬ 
dinţa mitropolitană din Alba Iulia, ctitorite de Mihai Viteazul, au fost 
darîmate 'din temelii, pentru a ise ridica o fortificaţie a cetăţii, care, pînă 

la urmă, nu s-a mai făcut. In felul acesta, se căuta şi înlăturarea ur¬ 
melor materiale de orice fel ale legăturilor românii lor transilvănenii cu 
fraţii lor din Ţara Românească şi Moldova. Se punea deci şi problema 
găsirii unei reşedinţe pentru noul episcop Ioan Patachi. Aceasta schim¬ 
bare era cerută pe considerentul că în 1715 a fost restabilit scaunul 
episcopal romano-catolic de Alba Iulia (desfiinţat în 1556), iar canoa¬ 
nele catolice nu îngăduiau doi episcop! într-o cetate. De aceea, guvernul 
din Viena a hotărît — la 4 octombrie 1716 — ca noua episcopie să-şi 
aibă reşedinţa în Făgăraş, căci ţinutul înconjurător era locuit mai mult 
de români, nefiind prea departe nici de guvernul Transilvaniei (Cluj), 
nici de generalul comandant (Sibiu). 

în acelaşi timp, împăratul a aprobat să se dea noii episcopii o moşie, 
care să-i aducă un venit anual de 3000 de florini, urmînd ca Dieta arde¬ 
leana .să o caute. Dieta transilvană a împlinit dispoziţia imperială, atri¬ 
buind noii episcopii două moşii, la Gherla şi Sîmbăta ide Jos. 

Fiind întărit de către împărat ea episcop «al românilor, grecilor, ru¬ 
tenilor şi ştirbilor» din Transilvania şi din părţile alăturate (unguirene), 
Curtea din Viena a cerut şi papei Clement Xî (1700—21) să confirme 
pe Ioan Patachi. Dar papa a aflat abia acum de existenţa unor credin¬ 
cioşi «uniţi» eu Roma în Transilvania, căci Atanasie Anghel funcţionase 
fără confirmare papală. După îndelungate stăruinţe pe lingă Congre¬ 
gaţia «De Propaganda Fide», care voia să numească pentru Transilvania 
doar un «vicar apostolic», la 6 iulie 1716 Congregaţia îşi dădea avizul 
favorabil pentru înfiinţarea noii episcopii unite. Din decretul respectiv 
(«Indulgendum esse») reieşea limpede că episcopia era socotită o fun¬ 
daţie nouă şi nicidecum o continuare a vechii Mitropolii Ortodoxe din 
Alba Iulia. Patachi era îndrumat să revină la «ritul grecesc» (ortodox) şi 
să intre în ordinul Sf. Vasile (basilitan), căci altfel nu putea să fie numit 
episcop al unor credincioşi aparţinători acestui «rit». 

Cu toate acestea, confirmarea lui a mai durat încă icinci ani, pînă 
în iunie 1721, timp în care s-a purtat o lungă corespondenţă între Viena 
şi scaunul papal pe tema noii episcopii. Abia la 23 noiembrie 1720, Con¬ 
sist oml roman, după ce a cerut şi avizul Congregaţiei «De Propaganda 
Fide», a luat o hotărîre definitivă pentru înfiinţarea noii episcopii, iar 
la 23 februarie 1721 papa Clement XI a dat o bulă în acelaşi sens. 

Dar în luna următoare papa ia murit, incit a trebuit să se aştepte 
alegerea noului papă Inocenţiu XIII (1721—24), care, la 15 iulie 1721, 
a dat alte două bule (ambele încep prin cuvintele «Rationi congruit»). 
Prin cea dinţii se decreta înfiinţarea Episcopiei unite din Făgăraş, pen- 

tru «grecii, rutenii, românii şi sârbii din Transilvania», ridicând biserica 
românească (ortodoxă !) din Făgăraş la rangul de catedrală episcopală, 
iar prin cea ide a doua, papa îl confirma pe Ioan Patachi ca episcop al 
Făgăraşului. 

Astfel, prin numirea lui Patachi se desfiinţa şi puţina autonomie pe 
care o mai lăsase Bisericii româneşti din Transilvania cea de a doua 
diplomă leopoildină, căci .se trecea la organizarea — de către papă şi 
împărat —, a unui aşezămlnt nou, -care nu mai avea nimic .comun cu 
vechea Mitropolie ortodoxă de la Alba Iulia. 

După aceste lungi aşteptări, Paitachi s-a văzut în sifirşit recunoscut 
ca episcop unit al Făgăraşului. Dar pînă la instalare a trebuit să mai aş¬ 
tepte doi ani, căci s-ia ivit o nouă piedică în calea sa şi anume lipsa 
unei catedrale episcopale. Este .adevărat că papa ridicase biserica din 
Făgăraş la rangul ide (Catedrală, dar acesta era un abuz, pentru ca bise¬ 
rica respectivă era ortodoxă, folosită ca lăcaş de cult de credincioşii or¬ 
todocşi din Făgăraş, fiind ctitorită, în 1697—98, de domnitorul ortodox 
Constantin BrînooveanU. Spre a-şi 'atinge scopul, Patachi ia recurs şi de 
data aceasta la vicleşugurile sale obişnuite. Credincioşii ortodocşi din 
Făgăraş erau păstoriţi :în acest timp de un preot cu numele Toma, pe 
care Piatachi l-a rugat să-i îngăduie să fie instalat ca episcop unit în 
biserica briUCoveriească la oare slujea. Dîmdu-şi consimţământul, în di¬ 
mineaţa zilei de 6 august 1723, Patachi a fost întâmpinat de credincioşii 
români, aduşi din 'dispoziţia căpitanului Făgăraşului în piaţa oraşului. 
Teologul iezuit Gheorghe Regal i-a salutat intr-o cu vin tare ţinută in 
limba, latină, apoi s-au îndreptat spre biserică, din pridvarul căreia pro¬ 
topopul Ionaşou Mohea, zelosul său adept, i-a ţinut o noua cuvîntare. 
Intrând în biserică, i s-a adresat o altă cuvin tare în limba maghiară, 
de către un preot romjano-catolic, apoi preotul Toma a săvârşit Sf. Litur¬ 
ghie, bineînţeles, după rlnduiala ortodoxă. Săvîrşindu-se Sf. Liturghie, 
s-au citit bulele papale ide înfiinţare a episcopiei şi de numire ca epis¬ 
cop a lui Ioan Patachi. 

In zilele următoare, Patachi a încercat să înduplece pe preotul Toma 
să treacă la uniaţie cu toţi păstoriţii săi. Neizbutind, l-a oprit să mai 
slujească cele sfinte. Prin înşelăciune a obţinut apoi cheile bisericii, 
punând stăpânire pe ea cu ajutorul unor soldaţi, pe care i-a pus Ia dispo¬ 
ziţia sa colonelul comandant Moosburg din Făgăraş. Toma şi epitropul 
bisericii au fost arestaţi şi aruncaţi în temniţa cetăţii, unde au fost ţi¬ 
nuţi în obezi o săptămînă şi jumătate, pînă ce comandantul general al 

Transilvaniei, contele Konigsegg din Sibiu, a poruncit să fie eliberaţi. 
Odoarete bisericai au fotet ridicate şi predate fui Patachi. 

în astfel de împrejurări, credincioşii ortodocşi din Făgăraş au fost 
nevoiţi să se adreseze generalului comandant din Sibiu şi, în cefe din 
urmă, însuşi împăratului din Viena, căruia i-au înaintat o plîngere, 
semnată şi de credimaioşii din a;lte oraşe. O pfîmgere asemănătoare a tri¬ 
mis împăratului şi doamna Maria (Marica), văduva lui Constantin 
Brîncoveanu, ctitorul bisericii. Camera aulică transilvană a rînduit chiar 
să se facă o cercetare şi, convtogîndu-se ide abuzurile lui Patachi, i-a 
poruncit, în două rânduri, să restituie biiserica ortodocşilor. în ciuda 
acestor dispoziţii, Pattaehi, ajutat de vechiul său protector, vicecancela¬ 
rul Kăszoni şi de membrii catolici ai cancelariei aulice transilvane, a 
rămas şi pe mai departe stăpân ai bisericii răpite ide la credincioşii orto¬ 
docşi. Doamna Marica a mai intervenit o dată în octombrie 1727, la 
Curtea din Viena, dar aceasta n-a mai dat nici un răspuns, astfel că se 
consfinţea tacit actul ruşinos săvîrşit de episcopul Ioan Patachi. 

Biserica unită sub Ioan Patachi. Ca episcop, a cîrmuit noua eparhie 
abia patru ani. Oa orice novice, s-a dovedit însă foarte sîrguîtor în pro- 
povăduirea «uniaţiei» şi în asuprirea preoţilor şi credincioşilor rămaşi 
statornicii în dreapta credinţă. Astfel, în cadrul soborului mare ţinut în 
februarie 1725, care a adoptat 14 hotărâri privitoare la viaţa religios- 
morală a clerului şi credincioşilor, Patachi a luat măsuri şi împotriva 
preoţilor hirotoniţi «în alte ţări». De asemenea,, a hotărlt interzicerea 
broşurii «învăţătură bisericească de cele şapte Taine», apărută la Rîm- 
niic în 1724, în trudit aceasta învăţa că prefacerea darurilor are Iote lia 
epicleză, pe cînd Patachi învăţa pe preoţii săi că s-ar face ia cuvintele 
«Luaţi mâncaţi...» şi «Beţi dintru acesta toţi..,». 

De aceea, vorbind despre păstorirea lui Patachi, istoricul unit Petru 
Maior (1756—1821) scria că el intenţiona ca «unele obiceiuri păpistă- 
şeşti să bage întră români», adică să le catolicizeze legea strămoşească. 
Intenţiile sale nu s-au putut înfăptui, căci ia murit destul de tînăr, ca şi 
înaintaşul său în scaun, avînd abia 46 de ani, în ziua de 29 octombrie 
1727, pe cînd se afla în satul Sîmbăta de Jos. Unii spuneau că i-ar fi 
fost pusă otravă în cafea. Aşa s-a stins idin viaţă omul care, pentru satis¬ 
facerea intereselor sale mefschine, a pricinuit atîfa tulburare între cre¬ 


dincioşii români din Transilvania. 

După moartea sa, Curtea din Viena a numit c:a i«director» al Episco¬ 
piei vacante pe Adam Fitter, rectorul colegiului iezuit din Cluj (pînă în 
1729). El a prezidat chiar sinodul protopopilor, întrunit în Cluj-Mănăştur 

între 15—18 noiembrie 1728, luînd măsuri pentru întărirea uniaţiei 
(nerecunoaşterea preoţilor hirotoniţi de vlădici ortodocşi, oprirea copii¬ 
lor uniţi de a frecventa şcoli ortodoxe ş.a.}. 

în continuare, Episcopia a fast condusă de teologul iezuit Gheorghe 
Regai, pînă în 1732 (cu o întrerupere în 1731). Păstorirea lui Patachi, 
precum şi încredinţarea ce .s-a dat iezuiţilor ide a conduce Biserica ro¬ 
mânească în timpul sedl'sviaoanţei episcopale, a umplut de amărăciune, 
dar şi 'de teamă pe .preoţii şi credincioşii uniţi, «crezînd — după cum 
spune Petru Maior — că nu numai strămoşeasca lege, Ci şi tocmeala 
cea bisericească a românilor, de care pînă astăzi foarte sînt alipiţi ou 
inima românii — se va schimba în lege şi tocmeală latineasca». Pentru 
acest fapt, continuă Maior, mulţi din cei amăgiţi au început sa revină 
la Ortodoxie. 


Concluziile care se desprind de aici sini evidente. După actul 
din martie 1701, Biserica unită din Transilvania a ajuns intr-o situa¬ 
ţie tristă , condusă de «teologi » şi« directori » iezuiţi şi de românul re¬ 
negai loan Giurgiu Patachi, care căutau impunerea întregii învăţături 
şi a ritului catolic în Biserica românească. Toate promisiunile făcute 
în cele două diplome ale împăratului Leopoid I nu au fost duse îa în¬ 
deplinire, încît cierul şi poporul român au rămas în starea tristă de 
pînă atunci, adică toleraţi, lipsiţi de drepturi în propria lor ţară. 

BISERICA DIN ŢARA ROMÂNEASCĂ 
SUB REGIMUL FANARIOT. MITROPOLIA UNGROVLAHIEI 
ÎN PRIMA JUMĂTATE A SECOLULUI AL XVIII-LEA 


Regimul fanariot. Anul 1711 în Moldova şi 1715 în Ţara Româ¬ 
nească au deschis o nouă pagină în istoria celor două ţări române extra- 
carpatice, prin inaugurarea aşa-numitului regim fanariot sau turco- 
fanariot, Turcii, inemaiavînd încredere în domnii pământeni (mai ales 
după trecerea lui Dimitrie Cânte mir de partea ruşilor, in 1711), au numit 
la cîrma celor două ţări greci din cartierul constantinopolitan Fanar, al 
cărui Centru îl forma Patriarhia Ecumenică. După numele acestui cartier 
s-ău numit îşi noii domni ai ţărilor române, fanarioţi. 


Primul domn fanariot în Moldova, în 1711, a fost Nicolae Mavro- 
cordat, trecut — la sfîrşitul lui decembrie 1715 — în Ţara Românească. De 
fapt, domnii fanarioţi erau nişte simpli guvernatori şi executanţi credin¬ 
cioşi ai poruncilor Polrţii, având o dublă misiune : de a menţine ţările 
române sub dominaţie otomană şi de a le integra cît mai mult în sistemul 
economic turcesc, pentru a asigura aprovizionarea Porţii şi a trupelor 
de ieniceri eu cele necesare. Totuşi, ţările noastre şi-au păstrat în conti¬ 
nuare autonomia internă ,• ele n-au fost ocupate de turci, nici 'transfor¬ 
mate în paşaliauri, aşa cum s-:a întîmplat eu ţările balcanice şi du Un¬ 
garia. 


Sub raport politic, social, economic, cultural şi bisericesc, regimul 
fanariot a fost o perioadă de mari oprimări şi suferinţe pentru poporul 
nostru. Numeroase teritorii lapairţinătoare pînă atunci Ţării Româneşti 
si Moldovei au ajuns în Stăpânirea statelor vecine. Domnii se (Schimbau 
mereu, media unei domnii fiind foarte scurtă ; în Ţara Românească au 


fost 40 de domni, iar în Moldova 36, lia care se adaugă şi Câteva ocupaţii 
ruseşti şi austriece. De fapt, Înalta Poartă stabilise în practică idUrata 
unei domnii la trei ani. Odată cu 'domnii veneau o serie de favoriţi, dor- 

nici de îmbogăţire, care ocupau eele mâi de seamă dregătorii în stat. 
Mulţi din ,e'i au rămas ia noi. Prin domni şi prin .cei veniţi odată ou ei, 
se făcea tot mai simţită influenţa grecească în toate sectoarele de acti¬ 
vitate (administraţie, Biserică, şcoală etc.). Limba greacă era considerată 
limbă cultă, fiind folosită în biserică, în şcoală, în societate. 

Se înţelege că în cursul puţinilor ani de şedere în scaun — uneori 
chiar numai cîteva luni — domnii fanarioţi jefuiau ţara, pe de o parte, 
pentru a pliaţi dările la care era obligată ţara faţă de turci, iar pe de 
altă parte, pentru a-şi achita datoriile contractate la ocuparea scaunului 
domnesc, şi de a aduna banii necesari ca să poiată ocupa din nou dom¬ 
nia, ! î,n cazul unei maziliri. Pentru rezolvarea crizei economice prin care 
trecea Imperiul otoman, se sporesc obligaţiile ţărilor române. Dintre 
obligaţii, tributul sau hameiul a crescut în mod neobişnuit. Cu mult mai 
apăsătoare erau darurile sau sumele de bani cu care ise cumpărau scau¬ 
nele domneşti, scoase la adevărată licitaţie, obţinerea lor fiind în funcţie 
de numărul pungilor dare erau oferite înalţilor dregători turci. La obţi¬ 
nerea domniei ise plătea o sumă de bani numită mnearer (era şi un mu- 
carer mic, care sie plătea în fiecare an). Darurile sau peşcheşurile au 
cunoscut şi ele o creştere destul de mare. La acestea se adăugau, obli¬ 
gaţiile în natură care oscilau după nevoile Porţii (grine, făină, oi, cai, 
unt, miere etc.). Acestea trebuiau transportate, deci era nevoie de munca 
a mii de oameni şi animale (alte transporturi în timp de război). Se înţe¬ 
lege că exploatarea cea mai cruntă o îndurau masele ţărăneşti. Asupri¬ 
rea nemiloasă şi fiscalitatea excesivă a dominaţiei otomane exercitată 
prin dregătorii săi, domnii fanarioţi, explică lupta întregului popor pen¬ 
tru înlocuirea fanarioţilor cu domni pământeni, lucim ce s-a petrecut 
abia în anul 1821, în urma revoluţiei cu caracter naţional şi social, con¬ 
dusă de Tudor Vladimirescu. 

Biserica în timpul regimului fanariot. Sub raport bisericesc, consta¬ 
tăm că în Ţara Românească regimul fanariot se inaugurează -cu uciderea 
mitropolitului Antim ilviireainul, din porunca lui Nicolae MavrocOrdat. 
Scaunele vlădiceşti dlin Ţara Românească au fost Ocupate ;în mai multe 
rînduri de ierarhi greci, e adevărat, în multe cazuri, cu dragoste faţă de 
poporul român. De pildă, în tot cursul regimului fanariot, scaunul mitro¬ 
politan al Ungrovliahiei a fost ocupat de 12 vlădici, dintre care 6 greci 
şi 6 români, ila Rîmnie de 2 greci, iar la Buzău, din 11 episCopi 5 au fost 
greci. In Moldova situaţia era cu mult mai bună, neacceptîndu-se decît 
doi greci, în urma unor presiuni îndelungate. în schimb, constatăm u : n 
fapt îmbucurător şi anume că vlădicii nu mai erau schimbaţi după bu- 

nul plac -al domni Iot, ca în secolele .anterioare (cazul mitropoliţitor Şte¬ 
fan, Teodosie, Varlaam ai Ungrovlaihiei în secolul XVII ş.a.), ci rămâ¬ 
neau în scaun pînă la momite sau se retrăgeau spre sfârşitul vieţii. 

Mai to^i vlădicii din Ţara Româneiască au fost buni gospodari, în- 
grijindu-ise de sporirea bunurilor materiale ale eparhiilor, de bunăstarea 
bisericilor şi a mină ştiri lor. Unii iau fast muri cărturari sau iubitori de 
carte, traducători şi sprijinitori ai tipăriturilor în limba română. Aproape 
toţi vlădicii au fost aleşi dintre egumenii ide mînăsfici sau slujitorii de 
la Mitropolie. 

Observăm şi faptul că sub fanarioţi — mai ales în Ţara Românească 
— se stabilesc numeroşi arhierei titulari, precum şi călugări de neam 
grec. «Arhiereii itiitulari» sau onorifici deţineau titlurile unor foste scaune 
mitropolitane sau episcopale, .aflate acuim sub stăpânire turcească şi 
care, de fapt, nu mai fiinţau de multă vreme. La noi, trăiau pe lingă 
mitropolii sau episcopii, ori ca egumeni ai unor mînăstirl închinate. 
Toţi clericii greci aşezaţi în ţările române căutau isă ajungă fie arhierei 
titulari, fie egumeni de mînăstiti, fie în diferite slujbe la mitropolii, 
episcopii, sau la curţile domneşti, fie profesori la şcolile domneşti. 

Se menţine îşi acum numărul ridicat ial mănăstirilor lînchiinate, veni¬ 
turile lor fiind trimise la Locuirile Sfinte. Se înţelege că şi egumenii lor 
erau tot de neam grec, oameni care ise îngrijeau numai de interesele lor 
şi ale Loicurilor Sfinte, lăsând de multe ori mănăstirile respective lin pa¬ 
ragină. în multe din ele începe ifolosiireia limbii greceşti la slujbe. 

De o grijă a domnilor fanarioţi faţa de Biserica românească din 
Transilvania, ia ! şa cum cunoaştem din secolele anterioare, nu .sie mai 
poate vorbi acum. Putem vorbi doar de un ajutor — destul de slab, de 
altfel, — dat credincioşilor transilvăneni de vlădicii celor două ţari. 

Un alt fapt care trebuie menţionat este şi acela că, în condiţiile 
grele create pentru Biserică de regimul fanariot şi de clericii greci ve¬ 
niţi la noi privirile, gândurile şi simţămintele ierarhilor şi ale clerului 
de mir şi monahal se îndreaptă spre Rusia. întîlnim solii bisericeşti la 
curtea ţarinei Bcatlerina II în 1769—70, vlădici români retraşi cu oştile 
ruseşti în Rusia, ca Antonie al Moldovei şi Misail al Buzăului, Puhomie 
al Romanului retras la Kiev, fără să mai vorbim de ajutorul dat de Rusia 
Bisericii ortodoxe din Tiransrlv anta. 

Urmaşii lui Antim îvireanul. Mitropolitul Mitrofan. După înlătura¬ 
rea silnică din scaun a lui Antim îvireanul, domnitorul Nilcolae Mavro- 
cordat a numit în locul isău pe Mitrofan , mitropolit titular de Nissa. Era 
de neam grec, născut în insula Tassois, călugărit de tînăr la mănăstirea 


328 


PERIOADA A TREIA (SECOLELE XIV-XVIIÎ) 


Di oui siru din Muntele Athos. De aici a venit pentru scunt timp la noi, ca 
egumen .al mănăstirii Cotroceni, apoi s-a reîntors la Athos, a umblat pe 
la Constauitinopol, ide unde a venit iar în Ţara Româneasca, în timpul 
lui Constantin Brîncoveanu. Acesta ia cerut să fie hirotonit mitropolit ti¬ 
tular pentru scaunul de Niissa, trăind la mănăstirea Sfîntul Ioan Boteză¬ 
torul din Bucureşti. A ajuns unul din oamenii de încredere ai domnito¬ 
rului şi chiar duhovnic al său. Aşa se face că ;în ianuarie 1712 l-a 
însărcinat să-i ceară lui Antim demisia din scaun. Probabil că nu a 


fost străin de acuzaţiile care i se aduceau, mai ales că din corespondenţa 
lui Mitrofan cu patriarhul Hrisant al Ierusalimului reiese ca între el şi 
Antim existau ourecari neînţelegeri, ftn 1714 s-a tipărit, cu cheltuiala sa, 
un Liturghiei grecesc, la Veneţia. 

în septembrie 1716, cu hotărâre patriarhală şi la dorinţa domnitoru¬ 
lui Nicolae Mavrocordat, Mitrofan ia fost mntat din scaunul de Nisisa, 
în cel al Ungr uvtahiei. 

Gu toate ică a 'susţinut piolitica tfiloturcă a lui Nicolae Mavrocordat, 
Mitrofan s-a dovedit totuşi un ierarh sincer şi corect. Acest lucru reiese 
din faptul că s-a opus încercării patriarhilor Samuil al Alexandriei şi 
Ieremia III al ConstantinopoluLui de a schimba mînăstirea Cerni ca din 
siavropighie a Patriarhiei Ecumenice, cum fusese declarată în 1716—17, 
în metoc al mănăstirii Zlătari oare era închinată din 1707 scaunului 


Alexandriei. Atitudinea sa bine voitoare faţă de români ireiese şi din 
doua scrisori pe care le-a adresat patriarhului Hrisant al ierusalimului, 
rugîndu-1 să îndemne pe Nicolae Mavrocordat, care era numit pentru a 
doua oară 'domn în Ţara Românească, să nu vină cu prea mulţi greci, 
ca să nu supere pe români şi să fie cu îngăduinţă chiar şi cu aceia oare 
i-au greşit în cursul primei domnii. 

Este ide osîndit însă latitudinea sa faţă de Antim Ivireanul, căci în 
1717, cefoetînd socotelile băneşti ale răposatului mitropolit şi găsind 
unele datorii neplătite, ia sechestrat averea mănăstirii Tuturor Sfinţilor. 
Aşezământul lui Antim pentru ctitoria sa a fost desfiinţat, mînăstiTea 
fiind trecută sub cîrmuiirea Mitropoliei, iar averea ei folosită în alte 
scopuri decîi cele prevăzute în testamentul ctitorului. 

Deşi din corespondenţa sa eu Hirisamt al Ierusalimului reiese că in¬ 
tenţiona să publice unele cărţi greceşti, totuşi, în cursul celor trei ani 
de păstorire, Mitrofan n-a tipărit nimic. într-o scrisoare adresată ace¬ 
luiaşi patriarh, la 18 ianuarie 1719, îl informa că a deschis o «şcoală de 
grecie», care avea ca dascăl pe Gbeorghe din Trapezuni 

S-a retras din scaun, probabil în vara anului 1719, şi a murit în vara 
anului următor. La 29 august 1720 era amintit ca «răposatul mitropolit» 
de către urmaşul său Daniil, intr-o scrisoare către credincioşii din Şcheii 
Braşovului. 


Mitropolitul Daniil. Sfîrşindu-se păstoria lui Mitrofan, în locul său 
a fost ales episcopul Daniil al Buzăului. Acesta era român de neam, fiul 
lui Manele comis 'din Topoloveni. înainte de călugărie se numea «Du- 
mitraşcu Topoloveanu» sau «Dumitraşeu logofăt», fusese căsătorit, av ! înd 
un fiu şi o fiică. Rămînînd văduv ide tânăr, s-a călugărit, sub numele de 
Daniil, la mănăstirea Animoasa, în părţile Muscelului, ctitoria marelui 
clucer TudoPan Vlădescu, călugărit şi acesta sub numele de Teofdosie. 
A fost hirotonit ieromonah, ajungând în scurt timp egumen al mănăstirii 
Aninoasa, care era închinată mănăstirii din Câmpulung. Aşa se face că 
Daniil este întîlnit şi printre călugării acestei mînăstiri, căreia i-a dăruit 
o moşie, la Şerbăheşti-Dămjboviţa. 


Fiind înzestrat cu alese însuşiri ila 1 octombrie 1716 a fost ales 
episcop al Buzăului, unde a păstorit trei uni, timp în care a 'izbutit să 
sporească simţitor averea acestei Episcopii, prin daniile făcute de fe¬ 
luriţi clerici şi credincioşi, isau prin cumpărare. 

La 19 august 1719 a fost ales mitropolit al Ungrovlahiei în local lui 
Mitrofan. De ia Râmnic nu putuse să fie chemat episcopul Damaschin, 
mai vechi în hirotonie şi cu mai multă învăţătură, căci 'acum Oltenia 
era ocupată de austrieci (1718—1739). 

Ca mitropolit, a desfăşurat o rodnică şi muiitiplă activitate, în ciuda 
împrejurărilor în care a păstorit, în primii ani ai regimului fanariot In 
primul ir-înd, a fost un harnic, priceput şi corect gospodar al averii Mi¬ 
tropoliei, izbutind să o sporească, prin felurite danii sau prin cumpărare. 


Mitropolitul Daniil a arătat o grijă deosebită pentru restaurarea 
unor biserici îşi mănăstiri. între acestea, trebuie amintită mănăstirea Ani¬ 
noasa (1722—1729), pe care a restaurat-o şi înfrumuseţat-o, i-a făcut 
case, o clopotniţă, zid înconjurător, i-a dăruit moşii (fa Voiceşti şi Uri- 
ceşti, jind. Rîmnioul Sărut) şi a obţinut idiferite scutiri pe seama ei, ănc’î'f 
pe bună dreptate poăte fi socotit ca al doilea 'Ctitor. 

La Bucureşti, Daniil a reînnoit paraclisul Mitropoliei, ctitoria mitro¬ 
politului Teodosie, fădîndu-i o nouă zugravetală şi înzestrmd-o cu o tâm¬ 
plă artistic şi bogat sculptată. A refăcut din temelie biserica «cu sfinţi» 
sau «cu sibiie» din Bucureşti (1728), numită aşa după figurile de filozofi 


greci şi sibiie pictate pe pereţii ei exteriori, ctitorie a unui preot cu 
numele Hierea (ca monah Filotei), de la sfîrşitul secolului XVII. Este 

ctitorul bisericii zisă ta Vergului, din Bucureşti, împreună eu o «jupî- 
neaSn Ancuţa, fiica popii VladuliUi» (1724). 

în afară de acestea, mitropolitul Daniil is-a arătat şi un -susţinător 
al tiparului. A scos de suib sechestru tipograf ia lui Antim, pe oare a aşe¬ 
zat-o tot în ctitoria acestuia, mănăstirea Tuturor Sfinţilor, iar din 1720 
a început să dea la lumină mai multe cărţi de slujbă în româneşte. Iată 
cărţile tipărite în cursul păstoririi sale : Octoihui (1720 după ediţia lui 
Antim din 1712 ; noi ediţii în 1730 şi 1731), Evhologhictnul (1722 ; o nouă 
ediţie in 1729, sub numele ide Molitvelnic), Evanghelia (1723), Catava - 
sierul (1724), Slujba sfîntuiui botez (1725), Slujba marelui canon ai Sîîn- 
tului Andrei Criteanui ;(1726), Triodul săptâmînii mari (1726, 'cuprinde 
însă şi slujba învierii), Liturghierul (1728, după al mitropolitului Antim 
din 1713 ; o nouă ediţie în 1729), Ceaslovul (1731). Ga o lucrare origi¬ 
nală, poate fi amintită o Pastorală pentru Postul Mare (4 foi, fără să-i 
cunoaştem anul apariţiei). Majoritateia acestor cărţi is-au tipărit cu chel¬ 
tuiala mitropolitului. La tipărirea lor au ostenit vrednici tipografi, ca 
ieromonahul Sava, dar mai ales preotul Stoica Iacovici. Prin aceste ti¬ 
părituri, mitropolitul Daniil a înlăturat Ultimele rămăşiţe ale limbii sla¬ 
vone, contribuind, în acelaşi timp, la deplina aşezare a limbii româneşti 
în slujbele bisericeşti. 

Mitropolitul Daniil a avut o largă înţelegere şi pentru credincioşii 
români din Braşov îşi Ţara B iris ei, rămaşi fără iun cîrmuitor bisericesc, în 
urma dezbinării ide ia 1698—1701. Aceştia au fost un timp sub cârmuirea 
sa duhovnicească, trimiţîndu-le cărţi şi scrisori de încurajare şi hiro- 
tonindu-le preoţi. 

Vlădica Daniil a murit ia 11 decembrie 1731, fiind îngropat la Mi¬ 
tropolia din Bucureşti, după cum ne arată Inscripţia de pe piatra sa de 
mor mint. 

Din cele spuse, ne putem da seama «că Daniil a fost unul dintre Vlă¬ 
dicii vrednici de pomenire care au păstorit pe scaunul mitropolitan ai 
Ungrovlabiei. 


Mitropolitul Ştefan. Scaunul Ungrovlahiei a fost ocupat, în primele 
zile ale anului 1732, de Ştefan (1732—1738), român de neam, fost episcop 
al Buzăului (1719—1732). El a continuat tipărirea de cărţi româneşti în¬ 
cepută sub Daniil. Astfel, în 1732 s-a tipărit la Bucureşti Chiriacodro- 
mionul, avîud la baza Cazania lui Variaam, cu o lungă prefaţă semnată 
de mitropolit, apoi o Psaltire (1735), un Antologhîon şi un Octoih (1736). 

Mitropolitul Ştefan a murit de ciumă la mînăstirea Căldăruşani, la 
23 septembrie 1738, de unde ta fost adus la Bucureşti şi înmormîotat la 
Mitropolie, alături de vlădica’Teodosie (f 1708). 

Mitropolitul Neofit Cretanul. O atenţie deosebită merită mitropo¬ 
litul Neofit Cretanul ;sau Criteanul (1738—1753). Acesta era grec de 
neam, născut în insula Grefa, de unde şi apelativul de «Cretanul». A 
venit în Ţara Românească în calitate de dascăl al copiilor domnitorului 
Constantin Mavrocoirdat, fiind pe atunci ieromonah. Toţi contempo¬ 
ranii isăi recunosc că era un om cu aleasă pregătire cărturărească. 

■Ca o preţuire a ştiinţei sale de carte şi ca o răsplată pentru învăţă¬ 
tura pe care a dat-o fiilor săi, Constantin Mavirocordat a stăruit pe lîngă 
patriarhul ecumenic şi sinodul său, ca Neofit să fie ridicat fa rangul de 
mitropolit titular al Mir efor Lichiei, fiind hirotonit ia 27 ianuarie 1737. 
La 7 noiembrie 1738, după moartea mitropoilifUlui Ştefan, acelaşi dom¬ 
nitor şi dregătorii ţării au hotărât mutarea fui Neofit al Micelor în sca¬ 
unul mitropolitan al Ungrovlahiei, păstorind apoi cu vrednicie pînă la 
moartea sa, întâmplată la 17 iunie 1753. 

Putem vorbi de felurite aspecte ale activităţii sa'le ca întîistătător 
al Mitropoliei Ungrovlahiei. Sub aspect material-gospodăresc, mitropo¬ 
litul Neofit is-a arătat oa un priceput gospodar, cumpărând felurite pro¬ 
prietăţi pe selama Mitropoliei (moşii, clase, vii, mori etc.) şi hotărnicind 
o parte din moşii ale căror hotare erau încălcate de vecini. De aseme¬ 
nea, în timpul său au fost închinate Mitropoliei mai multe schituri şi bi¬ 
serici (Greci-Olt, Buliga-Piteşti, biserica Sf. Nicolae-Şelari dn Bucu¬ 
reşti ş.a.). 

Mitropolitul Neofit a rămas în istorie şi ca un vrednic ierarh care 
a luptat pentru înlăturarea unor vechi nedreptăţi sociale. Astfel, la 1 
martie şi 5 august 1746, alături de domnitorul Constantin Mavrooordat, 
de înaltul cler şi de reprezentanţii boierimii, a luat parte la acţiunea 
întreprinsă pentru desfiinţarea rumâniei, oomstatîndu-se că ea n:u eră 
«de nici un folos», ci [dimpotrivă, «de mare pagubă sufletului creşti¬ 
nesc». Urmînd această hotărâre, el a premers cu exemplul, dezrobind la 
15 martie 1746 pe toţi rumânii şi urmaşii acestora de pe moşiile Mitropo¬ 
liei. în actul încheiat cu acest prilej, el spunea că «de vreme ce răscum¬ 
părarea robilor faste mai cinstită de cit toate celelalte milostenii câte se 
fac (după socoteala Sfinţilor Părinţi), pentru aceasta şi smerenia noastră 
iertăm şi slobozim pe toţi rumânii, atît ui Sfintei Mitropolii de la Tîr- 
govişte, cit şi aceşti ide aici din Bucureşti, pe ei şi pe feciorii lor, pe 
nepoţii şi strănepoţii lor...». 

Pentru cu să nu fie învinuit de nimeni ca Mitropolia 'ar fi păgubită 
prin această măsură, Neofit a cumpărat pe seama ei «ou banii noştri 
(iar nu din veniturile Mitropoliei), moşia ce se chiamă Pătroaia (juri. 
Dîmboviţa), cu biserică 'de piatră, cu case de piatră, cu pivniţă de pia¬ 
tră şi eu pogoane ide vie, drept taleri 3.500, oare o am lăsat în locul 
acestor rumâni, pe care i-am slobozit, a căror preţ nici pînă la talleri 
1.500 nu făcea». Reiese ide aici că fapta mitropolitului nu era făcută din 
constrîngere, iar agoniseala sa înţelegea să o cheltuiască în folosul 
celor mulţi, în loc s-o trimită peste hotare, aşa cum făceau alţi clerici 
greoi. 

Identificarea mitropolitului Neofit cu interesele poporului pe oare-1 
păstorea rezultă şi 'din faptul că în 1753 a luat parte la mişcarea îndrep¬ 
tată împotriva 'domnitorului Matei Ghica, devenit nesuferit în rîndul 
maselor largi populare, prin 'impozitele şi abuzurile sale. Un martor 
ocular relatează ca «Neofit, ţinînd parte boierilor români, deodată a 
poruncit să tragă clopotele şi strîngîndu-se tot norodul Bucureştilor, a 
luat crucea în mină şi a strigat: «Urmaţi-mi!» S-au îndreptat cu toţii 
spre trimisul sultanului, căruia i s-au plîms de toate abaterile domnului, 
în urma acestei mişcări, Maltei Ghica a fost mutat în Moldova. 

De asemenea, mitropolitul Neofit, fiind sfetnic apropiat al domnito¬ 
rului Constantin Mavrocordat, ta participat la elaborarea «constituţiei» 
acestuia din 1741, cerînd să se înscrie în primele patru capitole anumite 
prevederi privitoare la cler şi anume scutirea mînăstirilor şi a preoţilor 
de orice fel de dări şi precizând, într-un capitol special, rostul protopo¬ 
pilor de judeţe. 

Mitropolitul Neofit a fost deosebit de activ şi pe tărim cultural. Ca 
unul care fusese mult timp profesor, a acordat o mare atenţie şcolilor. 
De aceea, domnitorul Grigorie Ghica, printr-un hrisov din Î7 ianuarie 
1749, pentru reorganizarea şcolilor din Bucureşti, rînduia ca ispravnic 
al dascălilor pe mitropolitul Neofit, hotărând, ea «de acum înainte să aibă 
arhierla ta purtarea 'de grijă a şcoalelor, strîngînd de ta preoţii ţării 
darea după an, care is-au orânduit lor şi dinJtr-aceea să împartă didaseă- 
lilor simbriile cele tocurile». Un hrisov asemănător a dait şi Matei 
Ghica, la 13 octombrie 1752. 

Pe lingă acestea, în 1746 mitropolitul însuşi a întemeiat o şcoală 
în mediul rural, lla Pătroaia, în care să înveţe carte în mod gratuit copiii 
ţăranilor. El a luat măsuri între altele, «ca să fie şi un dascăl, oare să 
înveţe pe copiii icreştinilur fără de plată şi căruia dascăl am hotărîf să 
i se dea 50 de lei pe an, afara de nutrimentul lui şi de o haină de pas- 

tav». Spirit practic, Neofit a cerut încuviinţarea domnului pentru des¬ 
chiderea umil itîrg ; amini de 10 zile la Pătroaia (20—30 iunie), urmând 
ca venitul vămii -să fie folosit pentru întreţinerea şcolii. Constantin Ma- 
vroiooirdiaJt -a încuviinţat propunerea mitropolitului (lucru ce l-au făcut 
şi demnii următori, oare -au mărit durata tir gu-kii), impunîndu-i obligaţia 
să meargă el însuşi în fiecare an l ! a Pătroaia «pentru învăţătura norodu¬ 
lui». Şcoala de la Pătroaia, cu învăţământ gratuit pentru copiii de ţărani, 
■a supravieţuit miitropo li tulul Neofit, căci ea -se poate urmări documentar 
până în anul 1774. 

O activitate şi mai rodnică a desfăşurat mitropolitul Neofit în pri¬ 
vinţa tipăriturilor bisericeşti. Astfel, în tipografia zisă «de la şcoala 
Văcăreştilor», a tipărit, în 1741, următoarele patru cărţi: învăţătura bise¬ 
ricească a mitropolitului Antim Ivireanul î : ntr-o nouă ediţie (-auprind'e 
şi o listă a vlădicilor, egumenilor şi marilor dregători de atunci), cartea 
intitulată întrebări bogosioveşti (tradusă din greceşte după Sfântul Ata- 
nasie -cel Mare şi -alţii), un Liturghier şi un M olitvelnic. In tipografia Mi¬ 
tropoliei şi în tipografia domnească s-au tipărit, în primul rînd, o seamă 
de -cărţi de islujbă în româneşte : Catavasierul (1742), Evanghelia (1742, 
1750 şi 1753), Triodui (1742 -şi 1746), Apostolul (1743), Penticostarul 
(1743), Antologhionul (1743), Liturghierul (1746), Octoihui (1746, alte 
ediţii în 1752), Ceaslovul (1747 r o nouă ediţie în 1748), Psaltirea (1748) 
ete. Aşadar, sub păstoria lui Neofit s-au tipărit în româneşte aproape toate 
cărţile de islujbă, contribuindu-se astfel în mod .substanţial la introdu¬ 
cerea limbii poporului în biserică. Pe lingă acestea, s-au tipărit şi o serie 
de -cărţi de învăţătură : Cazaniile predicatorului grec Iile Mimat, traduse 
pentru prima oară în româneşte (1742), Pravoslavnica Mărturisire a lui 
Petru MoviM (1745), Mărgăritarele Sfîntului Ioan Gură de Aur (1746, 
tipărite pentru a doua oară în româneşte) ş.a. La majoritatea acestora 
cheltuielile de tipar au fost suportate de mitropolit. Meşterii care au 
ostenit la tipărirea lor au fost preotul Stoica Iacovici, Dimitrie Pândo viei, 
Barbu BUcureşte-amul şi alţii. 

Mitropolitul Neofit a -scris şi două lucrări originale, rămase în ma¬ 
nuscris, ambele cerute de Constantin Mavrocordat; una în care răspun¬ 
dea ta întrebarea dacă -se pot împărtăşi cu Sfintele Taine «-cei oe au avut 
vise voluptoase», şi alta despre miruit, în care vorbea de rostul «nărui¬ 
rii» credincioşilor icu untdelemn din candela de la iconostas. 

A avut un rol însemnat la înfiinţarea şi înzestrarea bibliotecii Mi¬ 
tropoliei, Catalogul -cărţilor arată preocupările .de -carte ale acestui ierarh 
luminat. 

Mitropolitul Neofit a rămas în istoria Bisericii noastre şi prin două 
vizite pastorale pe care le-a făcut în eparhia sa şi o parte din eparhia 
Rîmnicului. Prima a început-o din 2 Iunie 1746, iar a doua din 22 iunie 
1747. în ‘cursul acestor călătorii, a cercetat numeroase biserici parohiale 
şi mînăstiri din cuprinsul judeţelor : Ilfov, Vlaşca, Argeş, Vîlcea, Muscel, 
Dîmboviţa. Pretutindeni a predicat, a săvârşit botezuri, spre învăţătura 
preoţilor, a îndrumat pe preoţi şi pe credincioşi. Dar mai presus de 
acestea, ne-a lăsat preţioase însemnări de călătorie în greceşte, cu o 
seamă de ştiri istorice, geografice şi etnografice. Copiază pisanii, in¬ 
scripţii de pe pietre de mormânt, punînd astfel bazele primul «corpus- 
de inscripţii la noi, consemnează tradiţii locale etc. El ne apare astfel 
ca un precursor al cercetărilor istorice de mai tîrziu. 

Mai rămâne -să amintim şi faptul că în timpul păstoririi sale a hiro¬ 
tonit mai mulţi 'arhierei, fie sufragani Oi :săi de la Rîmniic sau Buzău, fie 
arhierei titulari. în 1746 mitropolitul Neofit a fost încredinţat de pa¬ 
triarhul ecumenic să facă înscăunarea şi învestii ea mitropolitului Libiei 
Matei Psaltul, fost egumen al mănăstirii Zlătari, ca patriarh al Alexan¬ 
driei. Amintim apoi că în cursul păstoririi sale, Ţara Românească a fost 
vizitată de patriarhul Silvestru Cipriotul al Antiohiei, care a tipărit la 
Bucureşti <o Psaltire în limba arabă, în 1747 (alte cărţi în limba arabă 
a tipărit în aceeaşi perioadă la Iaşi). 


Concluzii. Din toate cele expuse , se desprinde constatarea că 
mitropolitul Neofit, deşi era grec de neam, s-a arătat ca un vrednic 
urmaş ai lui Antim cei din Iviria, căci — fără să ne gîndim a-1 pune 
alături de acesta — în tot timpul păstoririi sale a lucrat pentru binele 
poporului român. Spirit progresist, pătruns de învăţătura timpului , 
mitropolitul Neofit a fost un bun cărturar, care a sprijinit curentul 
de traduceri în limba română şi ne-a lăsat şi acele preţioase însemnări 
de călătorie. S-a identificat cu năzuinţele poporului pe care-i păs¬ 
torea, îuînd poziţie împotriva exploatării fanariote, contribuind ia 
desfiinţarea rumâniei şi la răspîndirea cunoştinţelor de carte în me¬ 
diul sătesc. Toate acestea fac din ei o figură reprezentativă a ierar¬ 
hiei muntene în secolul al XVIII-lea. 

EPISCOPIILE RÎMNICULUI ŞI BUZĂULUI 
ÎN PRIMA JUMĂTATE A SECOLULUI 
AL XVIII-LEA 


Episcopia Rîmnicului. în timpul regimului fanariot, pe scaunul 


vlădicesc de la Rîmnic au păstorit 10 episcopi, dintre care numai ultimii 
doi au fost de neam grec. Faptul că influenţa grecească la Rîmnic 
a fost mai slabă decît în celelalte două centre vlădiceşti (Bucureşti şi 
Buzău) a făcut cu putinţă ca activitatea cărturărească în limba română 
să cunoască aiidi o înflorire deosebită. La aceasta a contribuit şi faptul 


că între vlădicii din această perioadă s-au numărat .şi ciţiva cărturari (de 
seamă, ca Damaschin, Chesarie şi Filaret, .care au adus un aport preţios 
ia opera de tălmăcire şi tipărire a cărţilor de slujbă In româneşte. 


Urmaşii lui Antim Ivireanuî la Rîmnic. Episcopul Damaschin. După 
alegerea lui Antim Ivireanuî ca mitropolit al Utigrovlahiei (28 ianuarie 
1708), în scaunul episcopal de la Rîmnic a fost ales episcopul Damaschin 
de la Buzău. Date aisupra vieţii şi activităţii isale ca episcop de Buzău am 
înfăţişat intr-un alt capitol. După înscăunarea la Rîmnic, Damaschin 
s~a dovedit a fi un bun gospodar, preoicupînidu-1 păstrarea, sporirea şi 
buna îngrijire a averii Episcopiei. Documentele vremii ne dau mărturie 
despre aceste preocupări ale sale. Astfel, a cumpărat moşii, vii, case, 
vaduri de moară etc., a zugrăvit schitul Iezerul şi a zidit schitul Păpuşa. 
Păstoria lui la Rîmnic s-a desfăşurat însă în împrejurări grele pentru el 


şi pentru toţi păstoriţii isăi 


în urma unui război turco-austriac, încheiat 


prin tratatul die pace de la Pasaroviţ din 21 iulie 1718, Oltenia a fost 
ocupată de austrieci. A rămas în această situaţie pînă în 1739, cînd, în 
Urma unui nou război turco-austriac, încheiat cu pacea de la Belgrad, din 


1739, Oltenia a foist realipită la Ţara Românească. 

în asemenea împrejurări, episcopul Damaschin s-a arătat ca un bun 
diplomat şi Ca un apărător energic al drepturilor Bisericii sale, înfruntînd 

oficialitatea austriacă. încă din februarie 1717, cînd nici nu se încheiase 
pacea, dar austriecii se aşezaseră în Oltenia, Damaschin a condus o de¬ 
legaţie de boieri la Viena, ca să trateze situaţia viitoare a Olteniei. Cu 
acest prilej, a înaintat Curţii un memoriu în 10 puncte, cerînd ca Bise¬ 
rica de aleii să-şi păstreze vechile drepturi, iar minăstirile să fie scutite 
de îneartiruirl ide trupe. împăratul Oarei VI (1711—1740) i-a admis cere¬ 
rea printr-un decret, dat la 30 mai 1717, dar mînastirile au continuat 
totuşi să fie supuse încartiruirilor. 

La 22 februarie 1719, împăratul Car ol VI a dat un decret, prin care 
se reglementau problemele privitoare la administraţia Olteniei, precum 
şi o proclamaţie către locuitori. Ou privire la Biserică, se acorda liberta¬ 
te religioasă, cu protejarea cultului ortodox. Episcopia Rimnicului era 
scoasă de sub jurisdicţia canonică a Mitropoliei Ungrovlnhiei îşi pusă 
sub cea a Mitropoliei sîrbe din Belgrad. Era apoi oprită închinarea de 
mînăstiri la Locurile Sfinte din Răsărit, precum şi orice legături cu ele. 
Minăstirile erau supuise, din punct de vedere administrativ, guvernului 
austriac, care întărea şi alegerea egumenilor. în privinţa privilegiilor 
şi a scutirilor, ele urmau sa fie mai iutii cercetate de Administraţia aus¬ 
triacă din Oltenia, care apoi să raporteze cele constatate Curţii. Pînă 
la Confirmarea lor, minăstirile şi casele preoţilor urmau a fi exceptate ide 
încartiruiţi. 


Desigur punerea episcopului de Rîmnic sub jurisdicţia canonică a 
mitropolitul sîrb din Belgrad, amestecul Curţii în alegerea şi numirea 
egumenilor, ca şi punereia mimă ştir iilor sub controlul administraţiei aus¬ 
triece au nemulţumit pe episcop, dar şi pe egumenit î : n funcţie. De aceea, 
la 29 noiembrie 1719, episcopul, împreună cu egumenii Ioan de la Hu¬ 
rezi, Ştefan de la Bistriţa, Ştefan de la Arnota şi Pahomie de la Covora, 
au înaintat Curţii un memoriu în 11 puncte, prin care cereau — între 
altele — ca Episcopia Rimnicului să fie ridicată la rangul de mitropolie, 
motivîndu-se că ia mai existat pe vremuri o mitropolie în Oltenia, la Se- 
verin, urmând ica ea să atîrne canonic de patriarhul ide Constantinopol, 
De asemenea, cereau pentru episcop dreptul de îndrumare şi control al 
mînăstirilor — pentru care preconizau o mai bună îndrumare —, cereau 
ca în demnitatea de episcop să nu fie promovaţi decât români şi altele. 
Merită să ne reţină atenţia şi punctul 10 din memoriu, prin care cereau 
să se înfiinţeze o şcoală românească în Rîmnicu Vîloea, sub îngrijirea 
episcopului, a cărei întreţinere să se facă din contribuţia mînăstirilor şi 
a preoţilor şi o şcoală latinească în Oraiovu, sub îngrijirea şi cheltuiala 

administraţiei austriece. Fireşte, autorităţile nu 'S-nu grăbit cu aprobarea 
vreunuia din 'dezideratele episcopului-eăirtur a r. 

Cu toate neajunsurile sur venite prin noua situaţie politică, episcopul 
D a mase h in Dascălul n-a uitat nici o clipă ide preocupările sale cărtură¬ 
reşti. Fiind convins că un credincios care vine la biserică trebuie să în¬ 
ţeleagă iceeia ce se citeşte şi se cîntă, şi-a făcut ea preocupare centrală a 
activităţii sale tălmăcirea 'Cărţilor liturgice în limba romană. Aceasta 
muncă istovitoare a început-o încă de eînd era episcop de Buzău, izbu¬ 
tind ca pînă la sfîrşitul vieţii să traducă aproape toate cărţile de slujbă 
în româneşte. Păcat însă că n-a putut să pună sub tipar decât o foarte 
mică parte din truda sa ; deşi a ajuns episcop la Buzău după Mitrofan, 
iar la Rîmnic după Antim Ivireanul, amândoi iscusiţi tipografi, totuşi 
Damaschin n-a continuat osteneala lor în tipărirea cărţilor, aşa cum s-ar 
fi cuvenit. 

La Rîmnic activitatea tipograifică încetase odată cu urcarea lui An¬ 
tim Ivireanuil în scaunul mitropolitan, ceea ce ne duce la presupunerea 
ca ar fi dus tipografia icu el. Damaschin a izbutit să reia firul tipăritu¬ 
rilor abia către sfârşitul vieţii sale. Pentru aceasta, ceruse în prealabil 
încuviinţarea cîrmuirii austriece. Primind-o, a tipărit în 1724 un Cea¬ 
slov. A doua lucrare era intitulată învăţătură pentru şapte Taine, din 
care nu cunoaştem însă nici un exemplar (cartea a fost interzisă în 
Transilvania de sinodul Episcopiei unite, în februarie 1725). în 1/25 a 
tipărit o Psaltire. Meşterul tipograf al lui Damaschin era Iile Cernavo- 
deanul. Atît a izbutit să tipărească din numeroasele sale tălmăciri ale 
cărţilor de slujbă. S-ar putea, totuşi, să fi tipărit şi alte lucrări, dar care 
n-au mai ajuns pînă la noii. Măi ştim că prin noiembrie 1725 ceruse 
îngăduinţa autorităţilor de a răspîndi cărţile sale şi în Transilvania şi 
Banat, lucru ce nu i s-a admis. Totuşi, osteneala sia de tălmăcire a cărţi¬ 
lor n-a .fost zadarnică, pentru că au valorificat-o din plin urmaşii săi în 
scaun şi ucenicii săi. Astfel, dintre tipăriturile ulterioare, îi aparţin lui 
Damaschin: M olitvelnicul din 1730, Triodui din 1731, Liturghierul din 
1733, Catavasierul din 1734, Antologhionui din 1737, Penticostarui din 
1743, Ceaslovul din 1745, Evanghelia din 1746, M ineiele, prelucrate şi 
tipărite de episcopul Chesarie în 1776—1780 şi altele. Toate acestea au 
apărut apoi în mai multe ediţii, incit cercetătorul Barbu Teodoxescu 
afirma, pe bună dreptate, că «tipografia Râmnicului nu a făcut altceva, 
între 1724 şi 1830, deicît să tipărească şi să răspândească în toată ţara» 
manuscrisele rămase de la Damaschin. Tot el a tradus în româneşte Tîf- 
c uirea Evangheliilor a lui Teofilact al Ohridei, rămasă pînă azi în ma- 

nuscris. Episcopul Damasehin ia murit pe neaşteptate, la 5 decembrie 
1725, pe cînd ieşea din biserică. 

Din 'toate acestea, se poate 'desprinde constatarea că Damasehin a 
fost o figură culturală remarcabilă, fiind un apărător dîrz al drepturilor 
Bisericii isale şi un mare iubitor al limbii române, incit poate fi conside¬ 
rat — Împreună cu Mitrofan de la Buzău şi Antim Ivireanul — drept cel 
mal hotărât susţinător al introducerii limbii române în biserică. 

«Ipopsifiul» Ştefan. După moartea lui Damasehin Dascălul, o adunare 
electorală, formată din egumeni şi boieri, întrunită prin septembrie 1726, 
a ales trei candidaţi. Dintre aceştia, mitropolitul Sîrb Morse Petro vid al 
Belgradului şi Garloviţolud a propus împăratului Carol VI pe egumenul 
Ştefan de la Govora. La 15 octombrie 1726 împăratul l-a confirmat, dis- 
punînd sa fie înscăunat şi să depună jurământul de credinţă. înscăunarea 
i s-a făcut la Craiova, abia în martie 1727, în prezenţa episcopului Nico- 
lae Dimitrieviei de la Timişoara, delegatul mitropolitului sîrb, nefiind 
însă hirotonit arhiereu. Hirotonia întru episcop i-a fost amînată mereu de 
Moise Petrovici, prins de alte treburi, îmcaî-t «ipopsifiul» Ştefan şi-a dat 
obştescul sfârşit, la 20 august 1727, stîud în jilţul din biserică. Se spune 
ca ar fi fost otrăvit «de nişte oameni fără frica lui Dumnezeu». Acest 
Ştefan, în 1726, pe cînd era egumen ia Govora, a îngrijit corectura cărţii 
întîia învăţătură pentru tineri , apărută în limbile slavonă şi română. 

Episcopul înochentie. Rămînînd iarăşi vacant scaunul episcopal, s-a 
întrunit o nouă adunare electorală, prin septembrie 1727, care a propus 
tot trei candidaţi, ca şi la alegerea precedentă. Pe baza recomandării au¬ 
torităţilor locale austriece, împăratul a confirmat la 11 mai 1728, pe 
egumenul înochentie de la Brînooveni {mai înainte fusese egumen la 
Mostra). A fost hirotonit la Belgrad, .de mitropolitul sîrb Moise Petroviidi 
şi instalat la Râmnic fot de episcopul Nicoilae Dimitrieviici al Timişoarei. 

Ca episcop, înochentie a avut de luptat cu numeroasele greutăţi pe 
care i le-au făcut autorităţile austriece, care căutau să restrângă tot mai 
mult drepturile Bisericii 'româneşti din Oltenia. De pildă, la 27 aprilie 
1729 s-a dat un nou decret imperial, prin care se cerea o .situaţie cit mai 
amănunţită a mmăstirilor din Oltenia, atât a celor închinate, cit şi a 
celor neinchinate. Se prevedea ea averile minăstirilor închinate să se 
ia de către fisc, aşa cum se mai procedase în trecut. Prin acelaşi decret, 
preoţii şi diaconii erau scutiţi de obişnuitul «plocon» care se da epis¬ 
copului. în schimb, pentru a crea un nou venit tezaurului împărătesc, erau 
îndatoraţi la 'impozite către ifiisc, ca şi ceilalţi locuitori. Episcopul era 
îndatorat să verse a treia parte din veniturile sale în tezaurul impară- 

tesc. în isfîrşi’t, i se punea în vedere comandantului general al Transilva¬ 
niei, care în acelaşi timp era şi oh erdi rec torul Olteniei, să fie atent să 
nu ferească peste măsură numărul preoţilor şi al diaconilor. Acest decret 
a ’Stîrndt indignarea episcopului şi a întregului cler. Pe la sfîrşitul anu¬ 
lui 1729 sau începutul celui următor, Inochentie a înaintat Curţii un 
memoriu-protest, semnat de el, de 14 egumeni şi de mai mulţi preoţi. 
Alte numeroase memorii a înaintat generalului-comandant Wallis din Si¬ 
biu. în 1732 s-a plîns de administraţia austriacă în cadrul Congresului Bi¬ 
sericii sîrbe de la Belgrad, la care participase, în calitate de episcop su- 
fragan. în 1733 a făcut un drum plnă la Viena, pentru a înfăţişa plîn- 
gerile sale împotriva cîrmuirii austriece. Inochentie înscrie astfel o pa¬ 
gină de luptă îndîrjită împoitriva noilor stăpînitoxi, ica şi înaintaşul isău 
Damaschin. 

Ca (păstor de suflete, merită să ne reţină atenţia o circulară pe care 
a trimis-o clerului în 1731, cuprinzînd felurite îndrumări privitoare la 
buna desfăşurare a misiunii sale (săvârşirea 'Slujbelor, îngrijirea bisericii, 
ţinuta preoţilor etc.). 

Deşi a păstorit în vremuri tulburi, episcopul Inochentie ia acordat 
cuvenita atenţie activităţii editoriale. Dispunînd de preţioasa moştenire 
a lui Damaschin, a pus isub tipar cîteva lucrări, între care unele făceau 
parte din tălmăcirile acestuia : M oîitveînicul (1730), Ceaslovul slavo - 
român (1731), Tiiodul (1731), Liturghieml (1733), Catavasierul (1734), 
toate în româneşte şi o nouă ediţie (ia treia) din întiia învăţătură pentru 
tineri (1734), în slavoneşte (ed. II în 1727). 

Trebuie amintit şi faptul că episcopul Inochentie a purtat şi grija 
duhovniceuiscă a credincioşilor din Braşov şi Ţara Bîrsei, care au refu¬ 
zat să recunoască pe episcopii uniţi din Transilvania. Un timp, aceştia 
au fost isulb ascultarea canonică a mitropoliţilor Ungrovlahiei, dar după 
ocuparea Olteniei de austrieci, fiind acum şi Transilvania şi Oltenia 
între graniţele Imperiului habsburgic, credincioşii de aici au trecut sub 
oblăduirea duhovnicească a episcopilor de Rîmnic. încercări se făcu¬ 
seră încă sub Damaschin. Dar abia sub Inochenitie, la 20 ianuarie 1728, 
generaiul-comandant şi ofoerdireotor al Olteniei, Tige, din Sibiu, a decis 
trecerea lor oficială isuib jurisdicţia Episcopiei de Rîmnic. Episcopul Ino- 
chentie le-a trimis mai multe scrisori, a aplanat unele neînţelegeri din¬ 
tre preoţii bisericii Sfîntul Nicolae din Şcheii Braşovului şi a hirotonit 
preoţi pe seama acesteia. 

După o păstorire de aproape opt ani, harnicul şi 'luminatul episcop 
Inochentie a itrecut la cele veşnice, ia 1 februarie 1735. Prin «diată» a 
lăsat mînăstirii Motru cea mai mare parte din agoniseala vieţii sale. 

Episcopul Climent. La 28 iunie 1735 s-a întrunit, probabil la Craidva, 
adunarea electivă formată din egumeni şi boieri, oare a propuis trei 
candidaţi. Pe baza recomandării administraţiei din Craiova şi a genera¬ 
la lui -comandant Wăllis din Sibiu, oberdireotonil Olteniei, Curtea din 
Viena a confirmat la 1 octombrie 1735, pe egumenul Climent de la Bis¬ 
triţa. A fost hirotonit abia în aprilie 1737, de mitropolitul Viebentie 
Ioanovici de la Belgrad şi -apoi 'instalat de Administraţia din Craiova, 
întrucît episcopului delegat de mitropolitul din Belgrad i is-a interzis 
intrarea în Oltenia. Noul episcop era originar din satul Pietrarii de Jos 
(jud. Vîleea), călugărit la Hurezi, fost egumen la Polovragi şi la Bis¬ 
triţa. Primii ani ai păstoriei sale au fost foarte tulburi, căci în 1736 a 
început un război între Rusia şiTurcia, iar în 1737 a declarat război Tur¬ 
ciei şi Aulstria. Războiul a fost .cî şti gat de turci, incit în toamna anului 
1737 administraţia austriacă a foist nevoită să părăsească Oltenia. Oştite 
turceşti şi tătărăşti au cuprins tot atunci cea mai mare parte din Ol¬ 
tenia, înot -episcopul Climent a fost nevoit să-şi părăsească reşedinţa 
şi să se refugieze în munţii Lotru. Sfătuit de domnitorul Constantin Ma- 
vrocordat, a coborît din munţi făcînd act de supunere turcilor şi tăta¬ 
rilor, cia să scape ţara ide jafuri. La 15 februarie 1738, adresa o procla¬ 
maţie către Oierul şi locuitorii din partea ide nord a judeţului Vîleea, 
îndemnîndu-i să se supună turcilor, ca să evite actele de răzbunare ale 
acestora. In acest sens, a şi mijlocit pe lingă un paşă din Craiova să 
nu pornească cu oastea împotriva lor. De aceea, pe bună dreptate era 
considerat, în prefaţa Cazaniei din 1748, ca «mijlocitorul ide pace şi 
îmblî’nzitoTÎu de cumpliţi oşteni». 

Jn urma biruinţei oştilor turceşti şi după lungi tratative diploma¬ 
tice, ia 18 septembrie 1739, s-a încheiat pacea ide ia Belgrad. Oltenia, 
pe care -de fapt austriecii o pierduseră încă din 1737, a revenit la Ţara 
Românească. în aceste împrejurări, episcopul Climent s-a reîntors de 
la Craiova {unde se refugiase în cursul luptelor) la Rîmnic, devenind 
sufragan al Mitropoliei Ungrovlahiei, în fruntea căreia se afla pe atunci 
Neofit Cretanul. 

Prima grijă a lepiscopului Climent, după reîntoarcerea la Rîmnic, 
a foist aceea de a reface catedrala episcopală, clopotniţa, reşedinţa şi 
clădirile idin jur, arse în cursul războiului. Tot la Episcopie a ridicat din 
temelie o botniţă (1745), existentă şi .azi, cu cheltuiala sa. Tot din banii 

săi, uneori ajutat de -fraţii :şi rudele sale, a zidit cîteva schituri şi bise¬ 
rici de mir în judeţul Vftloea : schitul Pietrarii de Jos, în satul său natal, 
schitul Pătrunsa, pe locul un'de-1 născuse mama sa, ,schitul Colnic, bise¬ 
ricile din Boldeşti, Bărbăteşti, Goranu, eibc. Altor biserici ie-a făcut .fe¬ 
lurite (danii, incit a fost trecut în rînriul ctitorilor. Aşadar, episcopul 
Climent ise prezintă ca unul din cei mai mari ctitori de lăcaşuri sfinte. 
Averea episcopiei a sporit-o fie prin danii făcute de diferiţi preoţi, că¬ 
lugări şi credincioşi, fie prin cumpărări. 

Trebuie să amintim şi faptul că în 1746 a luat parte la acţiunea de 
desfiinţare a rumâniei, întreprinsă de domnitorul Constantin Mavro- 
cordait. 


In primii ani de păstorire avusese şi el cîrmuirea duhovnicească a 
credincioşilor din Braşov şi Ţara Bîrsei, care a încetat odată cu rea- 
lipirea Olteniei la Ţara Românească. 

Deşi a păstorit în vremuri atît de frămîntate, 'episcopul Climent a 
găsit răgazul cuvenit şi pentru continuarea activităţii tipografice. Este 
adevărat că majoritatea cărţilor ide slujbă tipărite sub el erau editate 
după manuscrisele ramase de la marele său înaintaş Damasobin. Climent 
are însă meritul da a luat iniţiativa, a supravegheat tipărirea şi a su¬ 
portat cheltuielile de tipar. Cu alte cuvinte ■— ca şi Inochentie — a pus 
în faptă gmdurile şi intenţiile înaintaşului său, după cum spunea şi 
ieromonahul tipograf Lavrentie în predoslovia Antologhionului din 
1737 : «unul (a fost) cu multă dăscălie şi altul cu multă cheltuială». 


Iată cărţile de cult tipărite în timpul păstoririi sale, pe baza tradu¬ 
cerilor tui Damaschin : Antologhionul (1737 şi 1745), Octoihul (1742), 
Ceaslovul (1742 şi 1745), Penticostarul (1743), Psaltirea (1743 şi 1746), 
Evangheliarul (1746), Apostolul (1747), Catavasierui (1747, cu imprima¬ 
rea primelor cîntece de stea), Liturghierul (1747), M olitvelnicul (1747). 
Pe lingă acestea, în 1748 a retipărit Cazania lui Varlaum, căreia i-a 
adăugat cîteva -cazanii -din cea ide la Govora-Dealu [(1644) şi din Chi¬ 
ri ac odrom ionul de lia Alba lulia (1699). Apoi, a tipărit cîteva cărţi mai 
mărunte, unele scrise de el însuşi. Una din ele se intitula : Capete de 
poruncă la toată ceata bisericească, eu o pastorală la începutul Postului 
Mare, tipărită în 1743 (un exemplar se păstrează în Biblioteca Mitro¬ 
poliei din Sibiu). Cuprindea 12 porunci adresate preoţilor privitoare la 
îndeplinirea tslujhei lor, multe din ele reproduse sau prelucrate după 
broşura cu acelaşi titlu a dini Antim îvireanul. în 1746 a apărut lucrarea 
învăţătură bisericească pe scurt pentru şapte taine (ediţia III). în anull 
următor a apărut un rezumat din ea sub titlul: întrebări şi răspunsuri 

pentru şapte taine , oare era iun mie catehism, .sub formă de întrebări şi 
răspunsuri, desigur întocmit ide episcop (sau de unul din colaboratorii 
săi), pentru nevoile preoţilor. în 1747, a adresat clerului o nouă pasto¬ 
rală, privitoare la sărbători. Aşadar, episcopul Climent n-a nesocotit 
nici îndatorirea sa de păstor sufletesc al preoţilor şi credincioşilor săi. 


{în toată această intensă activitate tipografică ta fost ajutat ide cîţiva 
colaboratori, ca ieromonahul Lavrentie din mîmăstirea Hurezi, diortoSi- 


tor, autor de predoslovii şi chiar tălmăcitor, precum şi de tipografii Di- 
mitrie Pandovici şi fraţii Mihai şi Gorustantin Atanusievici (dintr-o re¬ 
numită familie de tipografi rîmniceni). 


Ajuns ia vîrsta bătrîneţelor, episcopul Climent a unnait pilda mul¬ 
tora din vlădicii noştri din trecut, care sie retrăgeau de bună voie din 
scaun, spre a lăsa locul tor altora, care să conducă cu mai multa energie 
şi pricepere. De aceea, văzindu-se «ajuns la multă slăbiciune din pri¬ 
cina bătrîneţelor şi a dese boale» şi nemaiputînd savîrşi «ale arhieriei 
slujbe», a făcut «paretisis» la 8 mai 1748. A murit la 31 ianuarie 1753. 
înainte de moarte îmbrăcase marea schimă, sub numele de Cosma. 


Deci, episcopul Climent a avut o păstorire dintre cele mai rodnice, 
căci lui i se datoresc refacerea catedralei episcopale, a reşedinţei şi clă¬ 


dirilor din jur, ridicarea unor schituri şi biserici de mir, tipărirea 


unor 


cărţi de slujbă şi de învăţătură. Adăugind la acestea şi dragostea sa 
faţă de păstoriţi, arătată în cursul luptelor purtate pe pămîntul Olteniei, 
vom avea o imagine şi mai limpede asupra strădaniilor vrednicului epis¬ 
cop Climent. 


Episcopia Buzăului. în cursul epocii fanariote, pe scaunul vlădi- 
cesc de la Buzău au păstorit 11 epiisoopi, dintre care 5 au fost greci, toţi 

în a doua jumătate a secolului al XVIII-lea şi în primele două decenii ale 
secolului al XlX-lea. Deci, îh prima jumătate, au fost numiai vlădici de 
neam român. 


Primii episcopi . După alegerea lui Damaschin Dascălul la Rîmnic, 
în 1708, în locul său a fost ales Joasaî, proegumenul mină ştirii Argeş. 
El a însoţit pe mitropolitul Varlaam al Ungrovlahiei (1672—1679), în pri¬ 
begia acestuia prin Transilvania, după ce fusese îndepărtat din scaunul 
mitropolitan. N-ar fi exclus ca să-l fi însoţit şi în 'Călătoria sa la Ieru¬ 
salim şi Muntele Sinali. 


Se pare că el a ctitorit schitul Scău'eni (azi în jud. Vîlcea), împreună 
cu Grigorie proegumenul de ia Cozia, căci 1a 16 ianuarie 1693 postelni¬ 
cul Grigorie Băteamu le da oicină în Scăueni «să-şi facă o sfîntă bise- 

rică, ca să Ie fie de odihnă şi de aşezământ». Biserica era amintită în 
1699, devenind măi târziu metoic al mînăstirii Cozia. 

La Buzău, a .păstorit din 14 aprilie 1708 — diaita alegerii — pînă la 
moartea sa, întâmplată, probabil, în vara anului 1716. 

La 1 octombrie 1716 ta fo-sit ales ca episcop egumenul Daniil de ia 
Aninoasa, care, la 19 august 1719, a ide venit mitropolit al Ungrovlahiei. 
La Buzău, a sporit — ea şi Ioasaf — averea Episcopiei, prin felurite 
danii şi cumpărări. 


I~a urmat episcopul Ştefan, fost eclesiarh la Mitropolie, ales la 14 
septembrie 1719. Şi acesta a ajuns mitropolit, în 1732, după moartea lui 
Daniil, căci acum fiind Oltenia sub austrieci, episcopul de Rîmnic şi 
egumenii manilor mînăstiri de peste Olt nu mai puteau figura între 
candidaţii 4a scaunul mitropolitan. 

După trecerea sa la Bucureşti, scaunul de la Buzău a fost ocupat de 
Misaiî, «ididhiul» (administratorul) «Mitropoliei» din Tîrgovişte, ales la 
8 ianuarie 1732. Se crede că era originar din Şcbeii Braşovului, căci 
avea aici un. frate, cu numele Stoica S-iUaiu zis Stoica Teodorovidi. De¬ 
sigur a foist 'Călugărit şi ia vieţuit într-o mînăstire din Ţara Românească, 
aşa cum făceau numeroşi credincioşi transilvănenii. Dintre ştirile pe care 
le avem din timpul păstoririi sale, amintim numai îngăduinţa ce i-a dat 
mitropolitul Neofit Cretanul, la 1 mai 1739, ca să poarte sacos la slujbe 
— în eparhila sa — oa şi mitropolitul. După o păstorie de 7 ani, la 14 
octombrie 1739 a părăsit ţara, fiind luat de oştile ruseşti, care se retră¬ 
geau de la noi. A murit la Kiev, în 1740, căci un act 'din 20 decembrie 


acel an îl dă ca răposat. 

Probabil înainte de a pleca, lăsase în păstrarea unui negustor din 
Şcheii Braşovului, Gheorghe Bîcsu, o însemnată sumă de bani, destinaţi 
pentru ridicarea unei biserici. Dintr-nn act aflat în Arhiva magistratului 
din Braşov, .aflăm că era vorba ide o nouă biserică la mînăstirea Me- 


nedic, construită de Vlad Vintilă Vodă (1532—1535), care este îngropat 
aici. După retragerea iui Misail, negustorul a folosit banii în scopuri 
personale, încît noul episcop, Metodie, ia fost nevoit să se plîngă dom¬ 
nitorului Ţării Româneşti şi să se judece cu negustorul în faţa divanului 
domnesc pînă ce a primit banii. Faptul că Milsail avea un frate în Bra¬ 
şov, şi pe acest negustor om de încredere, au dus la presupunerea că ar 
fi fost originar de aici. 

Episcopul Melodie. Scaunul vlădicesc vacant a fost cîrmuit un timp 
de arhimandritul Sofronie, egumenul mînăstirii Argeş. Abia la 2 ia- 

nu'arie 1741 s-a făcut alegerea uinoui nou titular, în persoana coloşi a rh u- 
lui Mitropoliei din Bucureşti, Metodîe. 


Ou toate ioă ta păstorit puţin, vlădica Melodie are marele merit de a 
fi repus în funcţie tipografia ^plseopiei, care nu mai lucra din 1704. 
Datorită osîrdiei .sale, au ieşit de isuib tipar cinci cărţi româneşti: Aca- 
tistuî cătrâ Prea Sflnta Născătoare de Dumnezeu, un Ceaslov, un Apos¬ 
tol, un Catavasier (toate în 1743) şi un Evhologhiori sau Moiîtvelnic 
(1747). Toate au fost tipărite cu cheltuiala episcopului, meşter tipograf la 
primele patru fiind Ioan Stoiioovici, iar la cea din urmă Sandu Irimiia. 


Episcopul Metodîe a acordat o deosebită atenţie celor doua şcoli 
care funcţionau în incinta Episcopiei, unla grecească, alta slavtonească. 
In 1746, s-a înfiinţat o nouă şcoală grecească la Focşani. 

A fost şi ctitor >de lăcaşuri sfinte. Prin grija iui s-a refăcut catedrala 
episcopala din Buzău, căreia i-a făcut şi citeva danii ide obiecte de cult. 
A zidit o nouă biserică ia schitul Cislău (existent din a (doua jumătate 
a secolului XVI) şi alta ia mînăstirea Menedic, numită şi Vintilă Vodă 
după numele ctitorului. Amîndouă au fost demolate de episcopul Che- 
sarie, ridicând altele, ®n tocul lor. 

în ce priveşte averea Episcopiei, a sporit-o prin mai multe cumpă¬ 
rări de moşii sau danii ale unor credincioşi (moşii, vii ş.a.). 

La 20 iunie 1742, episcopul Metodîe a obţinut iun hrisov de la dom¬ 
nitorul Mibail Racoviţă (1741—44) prin care se recunoşteau Episcopiei 
metocurile închinate ianterlor (schiturile Bordeşti, Berea sau Oetăţuia, 
Găvanele, Cozieni sau Tihuleşti, Aninoasa-Cislău, Menedic sau Vintilă 
Vodă, Alunişul şi Pinul). Din anii următori, se cunosc câteva noi închi¬ 
nări de schituri şi biserici la Episcopie : schitul Săseni, ctitorit şi închinat 
de Iane. Buzoianu, schitul Cuib şi bisericile Matiţa şi Podeni, ctitorite de 
căpitanul Manea Brăcăneanu, călugărit sub numele de Maoarie. 

Episcopul Metodîe îşi-a dat obştescul sfârşit la 23 martie 1748. Deşi 
a avut o păstorire iscurtă, a desfăşurat o rodnică activitate culturală, ct'i- 
toricească şl gospodărească, situîndu-se astfel, în rîndul celor mai vred¬ 
nici episcopi buzoieni. 


Concluzii. Din cele expuse , reiese că în ciuda vitregiilor prin 
care a trecut in prima Jumătate a secolului al XVIII-lea, Episcopia 
Rîmnicuiui a prosperat din toate punctele de vedere, datorită oste¬ 
nelilor vlădicilor ei, între care s-au remarcat Damaschin Dascălul, 
Inochentie şi Cîiment, 

Toţi cei cinci vlădici care au păstorit ia Buzău In prima jumătate 
a secolului al XVIIÎ-lea au fost oameni cu alese preocupări gospodă¬ 
reşti , ctitori de lăcaşuri sfinte, iubitori ai neamului lor. Pentru vred¬ 
niciile lor , doi dintre ei au fost ridicaţi in scaunul mitropolitan . 

LII 


BISERICA DIN MOLDOVA SUB REGIMUL FANARIOT. 

MITROPOLIA MOLDOVEI ÎN PRIMELE ŞASE DECENII 
ALE SECOLULUI AL XVIII-LEA 


In timpul regimului fanariot în Moldova (1711—1821), se observă — 
ca şi în Ţara Româneasca — aceleaşi schimbări dese d'e domni (î'n total 
36), care iduiceau la creşterea tributului către Poartă, a darurilor 'şi peş¬ 
cheşurilor către feluriţi potentaţi, precum şi a obligaţiilor în natură. 
Toate acestea contribuiau la sărăcirea ţării şi la o nemiloasă exploatare 
a locuitorilor ei. Spre deosebire de Ţara Românească, în Moldava se 
înregistrează şi însemnate pierderi teritoriale, fapt care a dus la scoate¬ 
rea lor de sub jurisdicţia Mitropoliei Moldovei şi la crearea de noi epar¬ 
hii, fără nici o legătură cu Biserica din care s-au desprins. Pe pământul 
Moldovei s-au purtat dese războaie între turci şi ruşi. La acestea se 
adăugau şi desele jafuri şi pustiiri ale tătarilor. Se înţelege că ţărănimea 
era supusă unei exploatări nemiloase din pricina regimului fiscal exce¬ 
siv, dar şi din partea marilor proprietari de pămînt, la care se adăugau 
şi desele bejenii şi nenorociri din timpul războaielor. Elementul grec se 
întăreşte, mai ales în viaţa de stat. De aceea, pe bună dreptate scria Ion 
Neculce în Letopiseţul său : «Oh ! oh ] oh ! şi vai! vai de ţară ! Ce vremi 
cumplite a ajuns şi la ce cumpănă a căzut. Săracă ţară a Moldovei, ce 
norocire de stăpîni ca aceştia ai avut! Ce sorţi de viaţă ţi-a căzut! Cum 
a mai rămas om trăitor în tine ?». 

In ce priveşte Biserica, remarcăm un fapt îmbucurător şi anume că 
ea ia fost singura instituţie în care n-a putut pătrunde elementul gre¬ 
cesc. Spre deosebire :die Miifropiolia Ungriovlahiei, unde iau păstorit 6 
vlădici greci şi 6 români, din cei nouă mitropoliţi care au păstorit la 
Iaşi, numai unul a fost grec, impus, în împrejurări excepţionale, de 
domnuil fanariot de atunci. Iar la cele trei eparhii sufragane, de la Ro¬ 
man, Rădăuţi şi Huşi, înregistrăm un singur episcop grec, la Roman, doar 
pentru cîteva luni, de asemenea impus de domnul fanariot de atunci, 

pesite voia ţării. Lupta Clerului şi a credincioşilor moldoveni împotriva 
alegerii unor greoi pe scaunele vlădiceşti ale ţării a fosl foarte dîrză, 
ajungmdu-se chiar ia convocarea anal «sobor», — la 1 ianuarie 1752, — 
format din ierarhii ţării, din egumenii mînăstirilor neînchinate şi din 
marii boieri, care au hotărât, cu mare blestem, să nu fie aleşi nicicînd 
ierarhi străini, el numai români. Hotărârea a fost respectată cu mare 
stricteţe, cu excepţia episcopului grec de la Roman pe care l-am amintit. 

în astfel de împrejurări favorabile pentru Biserica Moldovei, s-a 
menţinut şi relativa independenţă sau autocefalia ei faţă de Patriarhia 
Ecumenică. Mitropolitul Moldovei înştiinţa pe patriarh de alegerea sa, 
dar fără să-i ceară gramata de întărire, nu-i trimitea nici o sumă de 
bani, nu-1 înştiinţa de cele ce făcea în Biserica sa, ci îl pomenea numai 
la slujbe şi îi cerea Sfîntul Mir. Alegerea ierarhilor se făcea de către 
divanul domnesc la oare luau parte şi egumenii mănăstirilor mari, iar 
la urmă, sinodul ierarhilor îi făcea ipopsifierea, adică îl mai alegea 
o daită, de formă. (în scaunul mitropolitan era ales de regulă episcopul 
de Roman. Toţi cei patru vlădici :ai ţării făceau parte din divanul dom¬ 
nesc, mitropolitul fiind preşedinte de drept, în absenţa domnitorului. 
Şi-aiu păstrat şi în această perioadă diferite atribuţii în treburile poli¬ 
tice, judecătoreşti, economice şi şcolare, pe care le- au avut şi în seco¬ 
lele anterioare. 

Cdi mai mulţi vlădici s-au amestecat în viaţa politică a ţării, ide 
regulă avînd o latitudine 'de simpatie faţă ide Rusia, pe care o credeau 
eliberatoarea ţărilor creştine de suib juguil otoman. 

Mitropolitul Ghedeon. Avea metania la Agapia, de unde a fost ri¬ 
dicat pe scaunul vlădicesc de la Rădăuţi (c. 1702). în a doua jumătate a 
anului 1708 a urmat luli Miisaibin scaunul mitropolitan de la Iaşi. 

Dintre faptele mai de seamă petrecute în timpul păstoririi isale, pu¬ 
tem reţine câteva vizite ale unor personalităţi politice şi bisericeşti de 
peste hotare. De pildă, în 1711, a ieşit întru întâmpinarea ţarului Petru 
cel Mare al Rusiei, la Prut, alături de Dimiltrie CanJtemir şi maorii dre¬ 
gători ai ţării. în 1714—1715, a primit la Iaşi vizita patriarhului Hrisant 
Notara al Ierusalimului (1707—1731), iar în 1715 vizita lui Samuil Capa- 
sulis al Alexandriei (1710—1723). La 20 iulie 1715 a participat — alături 
de sufraganii isăi şi de marii dregători — la şedinţa ^divanului domnesc, 
în care is-a hotărîl închinarea imînăis'tirii Hangu-Buhâlmţa {cu două sate) 
Patriarhiei de Alexandria. 

Sub mitropolitul Ghedeon s-a reluat şi activitatea tipografică, deşi 
cu slabe rezultate. Astfel, în 1714, a apărut cartea intitulată Sinopsis 

(acatistul, paraclisul şi alte slujbe), iar în 1715 un Liturghiei cu rugăciu¬ 
nile în slavoneşte, însă cu tipicul şi cîteva rugăciuni în româneşte, pre¬ 
curm şi Arătarea credinţei ortodoxe a Iui Ioan Da mas chinul, în greceşte. 
De notat că tonte aceste trei cărţi au apărut în «tipografia Sf. Mor mint» 
instalată îin mînăstirea Sfîntul Sava din Iaşi. 

Mitropolitul Ghedeon este pomenit şi în numeroase acte ale vremii, 
fie ca martor în acte de vînzare-cumpărare, fie ca membru în divanul 
domnesc. A murit în 1725, lăsînd Mitropolia eu o datorie die şapte 
pungi. In schimb, i-a lăsat prin testament treii sate. 

Urmaşul său a fost mitropolitul Gheorghe, cu metania la mînăstirea 
Neamţ. A fost o vreme preot-slujitor la catedrala episcopală dan Ro¬ 
man. Din 1718 până la alegerea ca mitropolit a păstorit la Roman. Deşi 
a păstorit la Iaşi numai patru ani, a izbutit să reînvie activitatea tipo¬ 
grafică. Se paire că sub el s-a refăcut vechea tiparniţă a Mitropoliei, 
căci în foaia de titlu a Antologhionului din 1726 se menţiona că «s-au 
tipărit în Sfînta Mitropolie din Iaşi...». în acelaşi an a apărut şi un 
Octoih. Amîndouă au ciuturile în slavoneşte, iar tipicul şi lecturile bi¬ 
blice în româneşte. Meşter tipograf a fost Ieremia Simion. Mitropolitul 
Gheorghe n-a neglijat nici problemele gospodăreşti, căci a plătit dato¬ 
riile înaintaşului său şi a înzestrat Mitropolia cu felurite bunuri. A mu¬ 
rit în 1729. 


Mitropolitul Antonie. în toamna aceluiaşi an, a fost trecut în sca¬ 
unul mitropolitan episcopul Antonie de in Rădăuţi. Acesta era originar 
din Cernăuţi, călugărit ia Putna, petrecând un timp şi în mînăstirea Ho- 
recea. Prin iunie 1728, a fosit ales episcop la Rădăuţi, unde a păstorit 
abia un an şi câteva luni. Ca mitropolit, este amintit în mai multe acte 
interne, legate de obişnuitele preocupări gospodăreşti ale ierarhilor în 
acele timpuri. A cumpărat mai multe proprietăţi pe seama Mitropoliei, 
în 1730 a ridicat o biserică de lemn şi chilii la mînăstirea Horecea de 
lingă Cernăuţi, în amintirea timpului petrecut aici înainte de-a ajunge 
episcop, făcîndu-'i apoi şi unele danii. 

Sub el «s-ta tipărit la Iaşi, în 1731, o Psaltire în limba slavonă, iar în 
anul următor broşura învăţături preoţeşti despre şapte taine, după edi¬ 
ţia de la Rîmnic din 1724. 

în anul 1734, domnitorul Constantin Mavroicordat, în prima sa dom¬ 
nie în Moldova (1733—1735), a scutit Mitropolia de toate dările pentru 
averile ei mişcătoare, dîndu-i şi o însemnată subvenţie anuală, dar cu 
îndatorirea de a reface biserica Mitropoliei şi de-a purta grijă de şcoala 

grecească şi de şcoala slavonească din Iaşi, acordînd burse şi alte aju¬ 
toare elevilor săraci şi merituoşi. 

Războiul ruso-austro-turc din 1735-1739 a avut urmări neplăcute pen¬ 
tru mitropolitul Antonie. La 16 septembrie 1739, s-a încheiat o convenţie 
între comandantul armatei rusie Munnieh şi reprezentanţii Moldovei, în¬ 
tre dare şi mitropolitul, prin care se recunoştea independenţa Moldovei. 
Dar peste două zile, is-a încheiat pacea de la Belgrad, între Rusia, Aus¬ 
tria şi Turcia, încît trupele ruseşti au tost nevoite să se retragă din 
Moldova. Diin pricina latitudinii sale filoruse, mitropolitul Antonie a tre¬ 
buit să-şi părăsească scaunul, retrăgîndu-se cu trupele ţariste în Rusia 
(tot atunci a fost dus în Rusia şi episcopul Misail al Buzăului). Refuzînd 
poftirea lui Grigorie II Ghica de a se reîntoarce în ţară, a ajuns mitro¬ 
polit de Cernigov şi în urmă de Bielgorod (ide unde trimitea daruri mî- 
nastirii sale de metanie, Putna). A murit ia eparhia sa din Bielgorod, 
în ianuarie 1748 sau 1749. 


Mitropolitul Nichifor. Retragerea mitropolitului Antonie în Rusia 
a fost un fericit prilej pentru domnitorul fanariot Grigorie II Ghica 
(1735—1741) de-a impune divanului alegerea grecului Nichifor , mitro¬ 
polit titular de Sidis (probabil la începutul lui 1740), Divanul s-a învoit 
ou mare greutate, cu condiţia ca «după dînsul altul străin să nu mai fie». 
Nichifor era originar din Moreea, a fost dascălul lui Grigorie II Ghica, 
iar o fiica a lui era căsătorită în Moldova, cu aga Liipu. A fost călugărit 
la Neamţ, apoi a fost ridicat Ia treapta de mitropolit titular de Sidis. 
Trăind între români, s-a arătat ica un ierarh cu dragoste faţă de păsto¬ 
riţii săi din Moldova. Era un om cu învăţătură, fapt pentru care a spri¬ 
jinit activitatea tipografică, precum şi cunoscutele reforme ale domni¬ 
torului Constantin Mavrooordat. 


Trebuie subliniat faptul că în timpul păstoririi isale >a-u funcţionat trei 
tipografii: a Mitropoliei, o tipografie particulară 1a Iaşi şi o nouă tipo¬ 
grafie pe lîngă Episcopia din Rădăuţi, înfiinţată în 1744. Ne vom ocupa 
aici numai de primele doua. Astfel, în tipografia mitropolitană — care 
a desfăşurat în general o slabă activitate — s-a tipărit Evangheliarul 
(1741), Evhologhionul sau Moiitvelnicui (1741 şi alte ediţii), Paraclitichi 
sau Octoihul (1742) şi altele despre care nu avem date sigure. 


Din 1743 pînă în 1752, a funcţionat la Iaşi o nouă tipografie, a gre¬ 


cului Duca Sotiriovici din Tasos, adus şi încurajat în munca sa de dom¬ 


nitorul Constantin Mavrocordat, care i-a acordat şi unele privilegii. 
In tipografia lui Duca Sotiriovici s-au imprimat mai ales cărţi 
de slujbă în româneşte : Psaltirea (cu tîlc, 1743), Liturghieruî 

(1747), Triodul (1747), Psaltirea (1748), Ocioihul (1749), Rinduiaia 
osteştaniei mici (1749), Ceaslovul (1750), Canonul Sfîntuîui Spi- 
ridon (1750), Sinopsis, adică adunare a celor şapte taine (1751), Adu¬ 
nare de rugăciuni {1751), Tirnosania (1752). Rezultă.-că pe la jumătatea 
secolului al XVIII-lea 'activitatea editorială la Iaşi a fost foarte bogata. 

Trebuie amintit şi faptul «că în această perioadă s-au tipărit ta laşi 
şi cîteva cărţi în limba arabă -— de care ne vom ocupa cu alt prilej — 
datorită strădaniilor patriarhului Silvestru al Antiohiei (1724—1766). 
Acesta a făcut două călătorii în ţările româneşti în 1729—30, apoi în 
1744—49, eînd a stat aproximativ cinci ani pe lingă domnitorii Ioan şi 
Constantin Mavrocordat, fie ta Iaşi, fie la Bucureşti, punînd bazele unei 
tipografii arabe la mînăstirea Sfîntul Sava din Iaşi. 


Tot în timpul păstoririi lui Nichifior, a făcut o vizită la Iaişi şi pa¬ 
triarhul Partenie al Ierusalimului (1737—1766), în 1743. 

Mitropolitul Nichifor —ca îşi înaintaşul să-u Antonie, de altfel — s-a 
interesat de aducerea documentelor şi a odoarelor Mitropoliei duse de 
mitropolitul Dosoftei în Polonia, dar încercările lor de-a le redobîndi 


n-au avut nici un rezultat. 


O atenţie deosebită trebuie să acordăm reformelor fiiscale şi admi¬ 
nistrative ale lui Constantin Mavrocordat făcute succesiv în a doua şi a 
treia domnie în Moldova (1741—1743 şi 1748—1749) şi în a patra domnie 
în Ţara Românească (1744-1748). Aceste reforme au dus, în cele din urmă, 
la desfiinţarea mm antei, în Ţara Românească, la 5 august 1746 şi a ve¬ 
ciniei în Moldova, la 6 aprilie 1749. Dar reformele liui Constantin Mavro¬ 
cordat au urmărit — între altele — şi ridicarea nivelului de pregătire şi 
a stării materiale a oierului de mir şi monahal. Astfel, prin aşa-numitul 
«aşezământ» sau «constituţie» din anul 1741 din Moldova marii boieri, 
mînăstirile şi preoţii de mir erau scutiţi de dări. în schimbul acestor scu¬ 
tiri, toţi slujitorii Bisericii erau îndatoraţi să înveţe curte, ca apoi să 
înveţe şi ei pe alţii. Cronica atribuită lui Enache Kogălniceanu spune că 
«s-a ocupat de «capul preoţilor să-i înveţe carte, frămîntîndu-i în tot 
chipul». Toţi preoţii trebuiau să stea 40 de zile «la vlădicie», adică la 
reşedinţa fiecărei eparhii, pentru ca să înveţe şi să facă practică litur¬ 
gică. La sfîrşit erau examinaţi, «urmând «ca aceia «care nu vor «corespunde, 
să fie eunonisiţi. A poruncit ispravnicilor ca acolo unde vor găsi preoţi 
sau «diaconi neştiutori de carte, să fie puşi la bir în rînd «ou ţăranii, 
în cea de-a treia domnie, a «continuat lucrarea de luminare a cle- 


din 


i moldovean. Din 'aceeaşi Cronică aflăm că toţi preoţii şi diaconii 
Iaşi erau obligaţi să se prezinte zilnic la biserica Curţii domneşti, 

unde le erau predalte rînduielile slujbelor bisericeşti de către «un preot 
ce-1 avea Măria sa, învăţat la carte grecească şi românească... care foarte 
se ispăriese preoţii şi care nu prea ştia carte, se apuca de învăţa de-al 
doilea...». în acelaşi timp, ierarhii ţării iau primit dispoziţii să nu mai 
hirotonească nici un preot .sau diacon neştiutor de carte. 

în temeiul acestor dispoziţii, mitropolitul Nichifor a poruncit, la 7 
iunie 1749, ca în şcolile de pe lîngă bisericile din Iaşi, tinerii care se 
pregăteau pentru preoţie să înveţe mai mult decît alţii, spre a deprinde 
bine toate rînduielile -slujbelor bisericeşti. 

în acelaşi timp, a luat felurite măsuri pentru ridicarea vieţii mona¬ 
hale : îndepărtarea călugărilor imorali din mănăstiri, interzicerea de a 
mai locui călugării în alte părţi decît în mînăsitiri, interzicerea primirii 
la călugărie Iară aprobarea chiriarhului, îndatorirea, pentru egumeni, 
de a răspunde de buna administrare a averilor mănăstireşti. 

N-au fost trecute eu vederea nici şcolile din Moldova. Astfel, la 25 
decembrie 1747, domnitorul Grigorie II Ghiea, împreună cu divanul dom¬ 
nesc, din care făceau parte şi vlădicii ţării, au hotărît ca pe lingă şcoala 
de la Mitropolie să se înfiinţeze alte şcoli, isilavoueşti îşi româneşti, la 
cele trei Ep'itslcopii, aşa icum se prevăzuse, de altfel, chiar din «aşeză- 
mînitul» lui Constantin Mavracordat, din 1741. Hrisovul rînduliia ca das¬ 
călii şcolilor să fie plătiţi dintr-o dare specială a preoţilor pentru şcdli, 
fiind scutiţi şi de bir. Ch'iriiarhii locului erau îndatoraţi «să facă necon¬ 
tenită cercetare şcoalelor, adese luîndu-le sama cum învaţă copiii şi 
la ce se sporesc, ca şi dascălii să se silească şi copiii să se procopsească 
cu învăţătura lor». 

In 1749 s-au înfiinţat şcoli la bisericile Sfîntul Nicolae, Sfînta Vi¬ 
neri şi Sfîntul Sava 'din Iaşi, la care au fost aduşi copiii «prostimei» şi 
puşi să înveţe Catehismul. 

Fără îndoială că toate aceste măsuri, progresiste pentru acel timp, 
ar fi dus la înviorarea vieţii duhovniceşti din Moldova, la ridicarea 
prestigiului şi a pregătirii clerului de mir şi monahal. Dar, în condiţiile 
de atunci, n^au putut fi puse în întregime şi permanent în -aplicăre, mai 
ales după ce Constantin Mavroicordat a pierdut scaunul domnesc. 

Mitropolitul Nichifor a păstorit pînă către sfîrşitul lunii octombrie 
1750. îmbătrînit şi bolnav, n-a mai putut să poarte grijă de treburile bi¬ 
sericeşti, încît Mitropolia a ajuns «la mare pagubă şi datorie şi cu totul 
lipsită, rămînînJd numai piatra». Un grec a încercat să-l ademenească 
să-i cedeze scaunul mitropolitan, în schimbul unei sume de bani. Dar 
împotriva acestei încercări s-a format o adevărată coaliţie a episcopilor, 

egumenilor mînăistirilor neîneihinate şi a boierilor de neam român, care 
au izbutit să impună demisia (paretisisul) mitropolitului Nichifor şi 
alegerea, în scaunul vacant, la 13 noiembrie 1750, a lui îacob Pufnea - 
nul, episcopul de Rădăuţi. 

Retragerea lui Nichifor din scaunul mitropolitan a fost un act cu 
urmări binefăcătoare pentru Biserica Moldovei, căci s-a înlăturat pri¬ 
mejdia pătrunderii grecilor în fruntea eparhiilor noastre, Biserica ră¬ 
ni în înd şi pe mai departe singurul aşezăm înt în dare pulsa o intensă 
viaţă românească. 


Mitropolitul îacob Putneanul. In plină epocă fanariotă, cînd jaful 
şi exploatarea păturilor ţărăneşti ajunsese la cuhne, iar limba şi cultura 
grecească se infiltraseră adine în rindurile boierimii, icăutînd chiar să 
înlăture limba română din biserică, scaunul de mitropolit al Moldovei 
a fost ocupat de vrednicul de pomenire îacob Putneanul. 

După anumite însemnări păstrate la mînastirea Putna, mitropolitul 
îacob era originar din Rădăuţi, născut la 20 ianuarie 1719 (data este pro¬ 
babil greşită, căci ar însemna să fi fost călugărit ta 12 ani şi să fi ajuns 
episcop la 26 de ani, «dieşi au mai -fost cazuri asemănătoare). în 1762, 
cînd îşi făcea diata scria că era «la vîrsta bătrîneţelor», dovadă că era 
născut înainte de 1719. A fost călugărit de tînăr la mînăstirea Putna, 
fiind hirotonit apoi preoit-ieronnonah, Această mănăstire a rămas şi în 
epoca fanariotă un însemnat centru de cultură bisericească. Aici func¬ 
ţionau : o şcoală elementară, o şcoală pentru pregătirea preoţilor şi «o 
şcoală latinească» pentru cei care doreau să adîncească studiile teolo¬ 
gice şi umaniste. 

Nu ne îndoim că şi tînărutl monah îacob a urmat cursurile acestor 
şcoli. Pregătirea ddbîndită aidi, ca şi viaţa sa aleasă şi spiritul de orga¬ 
nizator, au făcut pe vieţuitorii -ctitoriei lui Ştefan cel Mare să-i încre¬ 
dinţeze cîrmuirea mînăstiriii, în 1744. Iatr la 11 august 1745, egumenul 
îacob era ales episcop al Rădăuţilor. In cei cinci ani de păstorire, a tipă¬ 
rit un Liturghier (1745) şi a înfiinţat o şcoală pe lingă Episcopie (1747). 

La 13 noiembrie 1750 a fost ales în scaunul de mitropolit al Mol¬ 
dovei, în locul grecului Nichifor. Deşi a păstorit numai 10 ani, mitropo¬ 
litul îacob a desfăşurat o rodnică activitate culturală, socială şi patrio¬ 
tică, la care se adaugă fireşte şi activitatea administrativ-gospodă- 
reaseă (plata datoriilor înaintaşului său, înfrumuseţarea clădirilor din 
incinta Mitropoliei etc.). 

Activitatea culturală. Pentru a stăvili influenţa greceasca şi a da o 
nouă orientare vieţii culturale din ţara sa, mitropolitul Iaco'b a început 

o acţiune susţinută de tipărire de cărţi — de cult, teologice şi şcolare — 
în limba română. In primii ani de păstorire, a imprimat cîteva cărţi în 
tipografia lui Duca Sotiriovici, instalată la Iaşi. Prima carte tipărită de 
Iacob ise intitula Sirtopsis , adică adunare a celor şapte taine şi a celor 
şapte laude a sfintei Biserici şi canoane din sfinta pravila ce sint tre¬ 
buincioase ia taina duhovniciei, canto hăxăziită preoţilor (1751). Chel¬ 
tuielile de 'tipar — cum se 'arata în foaia de titlu — au fost suportate 
de mitropolit. Tot în 1751 se imprimase — în aceeaşi tipografie, eu chel¬ 
tuiala unui boier — icartea numită Adunare de rugăciuni (în faţa textu¬ 
lui, cartea avea titlul: Sinopsis de molitve din Psaltire, adunate de prea 
înţeleptul Ghenadie Şcolar ie, patriarhul Ţ ar ig radului). 


în anul următor is-a imprimat, tot în tipografia lui Duca Sotiriovici, 
o Tîrnosanie «scoasă de pre elinie... cu toată osîrdia şi cheltuiala» mi¬ 
tropolitului. 

Probabil în cursul aceluiaşi an, mitropolitul laicob a mutat la Iaşi 
tipografia din Rădăuţi, socotind că va fi mai de folos Bisericii şi ţării să 
■lucreze aici, sub directa sa îndrumare. Avînd acum propria sa tipografie, 
mitropolitul Iacob a putut să-şi continue lucrarea de tipărire de cărţi 
româneşti într-un ritm şi mai susţinut. Prima carte ieşită de sub teascu¬ 
rile noii tipografii ia fost un Penticostar (1753), avînd o frumoasă pre¬ 
faţa, semnată de mitropolit. Meşter tipograf a fost diaconul Ioan Sime- 
onovici, venit din Ardeal, iar diortositor ieromonahul Cosma Vlahul. 
Acelaşi tipograf a scos la lumină un Evhoioghion (1754). în anul urmă¬ 
tor s-a tipărit un Antologhion, de către meşterii Grigorie Stan Braşo¬ 
veanul şi Sandu din Iaşi (fiul lui Ieremia, fostul tipograf), care lucraseră 
şi la Rădăuţi. După această dată, Grigotrie Braşoveanul a lucrat singur, 
între cărţile de cult publicate în anii următori pot fi amintite : Apostolul 
(1756), Psaltirea (1757), Liturghierul (1759). Prin toate aceste cărţi de 
slujbă, mitropolitul Iacob a sprijinit triumful definitiv al iimbiii române 


în bisericile din Moldova. 


Pe lingă acestea, a tipărit şi cîteva cărţi de învăţătură pentru preoţi. 
Aşa au fost Alfavita sufletească (1755), o carte ou conţinut moralizator 
(desigur o traducere, fiind acum tipărită pentru prima oară în româneşte), 
Sinopsis adică adunare de multe învăţături (1757, numită în prefaţă «Ce¬ 
reasca Floare»), o carte pentru preoţi, ou îndrumări privitoare la săvârşi¬ 
rea Sfintei Liturghii şi la combaterea superstiţiilor. 

Mitropolitul Iacob a fo-st preocupat şi de educarea copiilor prin 
şcoală. în urma hrisovului din 1747 pentru şcoli, a înfiinţat o şcoală pe 

lingă Episcopia din Rădăuţi. După ne a ajuns mitropolit, a purtat grijă 
de şcoala din Iaşi şi de profesorii ei. 

Dată fiind lipsa manualelor şcolare, în anul 1755, s-a tipărit, din 
«porunca» sa, un Abecedar, cu titlul: «Bucvar sau începere de învăţă¬ 
tură celor ce vor să înveţe carte cu slove slavoneşti...». în prefaţa Buc- 
vamlui, mitropolitul isie adresa părinţilor, stăruind să-şi dea copiii la 
învăţătură, care este «începerea înţelepciunii», spre a mu-'i lipsi de 
«hrana cea 'Sufletească» şi de «povăţuireia cea bună». Abecedarul lui 
Iacob Putneanul a umplut un gol de mult simţit în 'literatura didactică 
românească. El is-a bucurat de o largă răspîndire, chiar şi în Transil¬ 
vania, fiind apoi reeditat, cu unele completări, la Vienn, în 1771, fapt ce 
dovedeşte (superioritatea sa faţă de alte Bucoavne. 

Mitropolitul Iacob a îndemnat şi în alte împrejurări pe părinţi ca 
să-şi dea copiii ia şcoală. De pildă, în cartea Sinopsis din 1757, avea şi 
o «învăţătură pentru ca să-şi dea fieştecare om feciorii lui la carte», o 
minunată pledoarie în acest scop, în care arăta că învăţătura este «lu¬ 
mina trupului)), care duce la «înălţarea firii omeneşti». 

Nu ştim cine a tradus sau a (alcătuit aceste cărţi. Probabil monahul 
Evloghie, «diortositorul» unora din tipăriturile amintite aici. Acest Ev¬ 
loghie «dascălul slovenesc» a tradus în româneşte «Vieţile sfinţilor» din 
porunca şi cu cheltuiala mitropolitului (se păstrează Vieţile sfinţilor 
pe lunile septembrie, octombrie, martie, mai şi aprilie, copiate de fiul 
lui Evloghie, Gheorghe). 

Astfel, mitropolitul Iacob se înscrie printre marii vlădici moldo¬ 
veni iubitori ai ouvm'tului tipărit şi ai mvăţămîntului în limba româ¬ 
nească. 

■Mai amintim tot aci că din porunca lui s-a alcătuit un pomelnic al 
mitropoiiţilor MUldovei, care — pentru timpul său şi după izvoarele 
avute ■— n-a putut fi complet şi exact. 

Ctitor de lăcaşuri sfinte. Mitropolitul Iacob şi-a legat nUmeie şi de 
restaurarea mlnăstirii .Putna, ctitoria lui Ştefan cel Mare, distrusă de 
un cutremur în anul 1739, De aceea, între anii 1756—1760 a pornit la re¬ 
staurarea întregii mînăstiri. A refăcut mai întîi biserica — adăugîndu-i 
şi pridvorul care se păstrează şi azi, — apoi zidul înconjurător eu turnu¬ 
rile (inclusiv un turn nou deasupra porţii de intrare) şi Chiliile. După 
retragerea din scaunul mitropolitan {1760), a continuat lucrările de re¬ 
construcţie, fiind ajutat şi (de episcopii săi sufragani, (de domnitorul 
Constantin Rado viţă şi (de unii credincioşi. 

Tot în perioada de refacere a mînăstirii, mitropolitul a hotar ît, în 
«sobor de arhierei şi egumeni şi ou bisericesc sfat de obşte», ea ea «să 
fie slobodă în volnici a sa», adică «să nu fie închinată nicăieri», ci să 
rămînă «tot slobodă şi singură «stăpâna pe rînduiala .celor vechi ctitori». 
Gu alt prilej, a hotar ît ca egumenul Putnei să fie ridicat la rangul de 
arhimandrit, ou dreptul de a purta mitră la slujbe. 

La rugămintea sa, domnii ţării a>u întărit Putnei vechile privilegii 
sau i-au acordat uneile .danii şi scutiri. De pildă, s-a întărit egumenului 
vechiul drept 'de judecată asupra locuitorilor din satele ei, cu excepţia 
criminalilor şi a tîlharilor. Mitropolitul însuşi a făcut Putnei unele danii 
(o prisacă cu 800 de stupi şi altele). 

Activitatea socială-politică. Am arătat mai sus împrejurările în care 
domnitorul Grigorie II Ghica, în a doua domnie în Moldova (1735—1741), 
a impus ca mitropolit pe grecul Nichifor, lucru neobişnuit pînă atunci, 
şi împrejurările în care a trebuit să-şi prezinte demisia în 1750. Pentru 
ca să înlăture ameninţarea infiltrării grecilor la conducerea Bisericii 
moldoveneşti, mitropolitul Iacob a convocat — la 1 ianuarie 1752 ■—■ o 
adunare sau un sobor, la care a:u participat vlădicii ţării, precum şi 
egumenii mînăstirilor ne închinate, în care s-a hotar ît — cu mare bles¬ 
tem — să se respecte şi pe viitor obiceiul pămîntului, ca vlădicii ţarii să 
fie aleşi numai dintre «pămînteni». în felul acesta, eparhiile moldovene 
au scăpat de primejdia de-a fi cîrmuiite în viitor de ierarhi de neam 
grec. 

Mitropolitul Iacob s-a arătat şi un hotărît apărător al poporului 
împotriva exploatării turc o-fanar iote. De pildă, în toamna anului 1758, 
tătarii au jefuit şi au ars satele moldovene, incit din 18 ţinuturi ale ţarii 
11 au fost complet distruse, fără ca fanarioţii aflaţi în fruntea ţării sa fi 
luat vreo măsură. în faţa acestor nenorociri, mitropolitul facob, în frun¬ 
tea unor egumeni şi boieri aflaţi în Iaşi, -a înaintat o plîngere «sultani¬ 
lor» tătari, cerîndu-le să înceteze distrugerea ţării şi uciderea locuito¬ 
rilor. Acesta a fost un act de mare curaj şi ide demnitate patriotică, 
purces din dragostea adîncă a mitropolitului faţă de păstoriţii săi. 

Atitudinea sa de apărător al poporului obidit s-a manifestat şi în 
februarie 1759, eînd în fruntea câtorva mii de ţărani şi orăşeni .săraci din 
Iaşi (cu prilejul tîrgului ţinut atunci), s-a îndreptat spre curtea dom¬ 
nească, cerînd alungarea grecilor jefuitori, îndeosebi pe a .lui lordache 
Stavarache, favoritul domnitorului Ioan Teodor Calixnachi (1758—1761). 

în curind, mitropolitul a ajuns la alte neînţelegeri cu acest domni¬ 
tor, din pricina reintroducerii văcăritului, darea pentru vitele maxi, in- 

trodusă în Moldova 'de Cons tantin Duca (1693), una din sarcinile cefe 
mai urîte de ţărani. Nemulţumirile provocate de această dare au făcut 
ca ea să fie desfiinţată de un sobor de vlădici şi mari dregători întrunit 
Ia Iaşi, în 1698, sub domnitorul Antioh Cantemir, aruncîndu-se blestem 
asupra celui ce-ar îndrăzni să o reintroducă. Ou toate acestea, unii domni 
fanarioţi n-au ţinut seama de blestemul arhieresc, ci au introdus darea 
din nou. Cronicarul Ion Canta scria că în anul 1757, domnitorul Con¬ 
stantin Racoviţă (1756—57), după «duhovnicescul sfat al preasfinţitului 
Iaeob mitropolitul Moldovei» a desfiinţat văcăritul, dîndu-şi seama că 


«toata ticăloşia şi stricăciunea ţării» erau aduse cu «acea dajde strică¬ 
toare şi notă*. Desfiinţarea văcăritului is-a făcut cu mare solemnitate, Ia 
liturghia săvîrşită în catedrala mitropolitană din Iaşi în ziua de 1 martie 
1757, în prezenţa domnitorului, a înaltului cler, a dregătorilor şi a unor 
delegaţi ai ţinuturilor. La ieşirea cu darurile, mitropolitul Iaeob — în 
aclamaţiile de bucurie ale mulţimii — a aruncat blestem asupra celui 
care ar reintroduce darea. în aceeaşi zi, s-a întocmit un act privitor la 
desfiinţarea văcăritului, semnat de domnitor, mitropolit, episcop! şi 41 
de boieri. 


Desigur, desfiinţarea acestei dări, la care mitropolitul şi-a avut con¬ 
tribuţia sa preţioasă, însemna o mare uşurare pentru ţărănime, dar, în 
acelaşi timp, era o lovitură pentru domnii fanarioţi şi oamenii lor, dor¬ 
nici de îmbogăţire. Din această pricină, abia după două săptămîni, noul 
domnitor fanariot Scarlat Ghiioa, numit în martie 1757, a stăruit pe lingă 


mitropolit să dezlege blestemul de lia 1 martie, pentru, a putea reintro¬ 
duce darea. Mitropolitul a dat dovadă de o atitudine demnă, căci după 


cuvin tul Cronicii atribuite lui Enache Kogălniceanu «le-au răspuns că 
Sfinţia Sa nu poate face una ca aceasta ca să-l dezlege, rugîndu-se să 
nu-1 silească mai mult, arătîndu-le Mitropolia şi cîrja, zicîndu-le : luaţi 
şi faceţi ce ştiţi. Şi văzînd că n-or isprăvi nimic, s-au lăsat de această 


socoteală». 


In august 1758, a fost numit domn Ioan Teodor Callimachi înconju¬ 
rat de numeroşi fanarioţi. Pentru a-şi plăti datoriile făcute la ocuparea 
scaunului, a stăruit şi el pe ilîngă mitropolit să dezlege blestemul. în 
faţa refuzului său categoric, domnitorul şi marii boieri au început să 
facă presiuni aisupra Iui, pentru a-1 determina să renunţe ia (scaunul mi¬ 
tropolitan. Aşa se face că în primele luni ale anului 1760, mitropolitul 
Iaeob a demisionat, retrăgmdu-se la Putina, mînăstirea sa de metanie. 
Prin retragerea sa, Biserica Moldovei, şi tot poporul, de altfel, au pier¬ 
dut un cîrmuitor şi un apărător dîrz şi energic, un ierarh cu conştiinţă 

curată şi icu dragoste adîncă faţă de păstoriţii săi asupriţi fără milă de 
fanarioţi şi de marii boieri. La 20 februarie 1760, domnul a dat mitro¬ 
politului paretisit un hrisov, prin care-i acorda anumite drepturi şi 
scutiri. 

Aşezat la mînăstirea Putna, fostul mitropolit Iacob, încă în plină 
putere de muncă, a continuat şi aici strădaniile cărturareşit şi gospodă¬ 
reşti. între altele, a reluat acţiunea de refacere a mînăstirii, începută încă 
din timpul ar hip ăst orbii sale. De asemenea, a încurajat activităţile cul¬ 
turale desfăşurate în mînăstire {şcoala de aici, copierea de manuscrise 
etc.). în Colaborare cu arhim'anidritu'l Vartolomeu Măzăreanu, a înfiinţat 
— prin 1774 — «o şcoală duhovnicească», cu un program de învăţămînt 
asemănător 'Celui ide la Academia lui Petru Movilă de la Kiev, care a 
dăinuit pînă după 1782, Astfel, prin strădaniile mitropolitului Iacob, s-a 
trezit interesul pentru învăţămîntul în limba română, în plină epocă 
fanariotă. 


în 1762 şi-a făcut «diata isau testamentul, prin caire rînduia ca toate 
bunurile sale, mişcătoare şi nemişcătoare, sa revină mînăstirii Putna. 
La 15 noiembrie 1776, şi-a completat testamentul, rînduind ca tot ce 
era necesar mînăstirii să rămînă acesteia, restul să ise împartă la călu¬ 
gări, la săraci şi la servitori, iar banii pe care-i avea îi lăsa pentru îngro¬ 


parea şi pentru pomenirea sa. 

Mitropolitul IaCob a trecut la cele veşnice la 15 mai 1778. Ou cinei 
zile înainte de moarte, îmbrăcase marea «schimă monahală, tsub numele 
de Eutimie (Eftimie). A fost îngropat în pridvorul bisericii, alături de 
părinţii săi, călugăriţi la bătrâneţe, ieroschimonahul Adrian şi monahia 
Maria. 


Prin faptele «sale, mitropolitul Iacob Putneanul s-a dovedit un ierarh 
cu o aleaisă viaţă duhovnicească şi cu un caracter integru, plin de rîvnă 
pentru binele Bisericii şi al ţarii sale. în plină epocă fanariotă, a avut 
curajul să se ridice împotriva abuzurilor şi a exploatării nemiloase la 
care erau supuşi credincioşii moldoveni de către domnii fanarioţi şi ma¬ 
rii boieri. în acelaşi timp, a dus o luptă susţinută împotriva influenţei 
greceşti în viaţa noastră bisericească. S-a preoidupat de tipărirea de 
cărţi teologice, de slujbă şi die învăţătură m limba română, de educarea 
copiilor prin şcoală, sprijinind şcolile de la Rădăuţi, Iaşi şi mînăstirea 
Putna, fapte care aiu dus la înviorarea activităţii cărturăreşti în limba 
română din Moldova. Toate aceste fapte îl aşează pe Iacob Putneanul 
în riadul marilor ierarhi care au păstorit în scaunul mitropolitan de la 


Iaşi. 

Concluzii: Privind întreaga desfăşurare a vieţii bisericeşti 
din Moldova, între anii 1708 — 1760, constatăm că toţi vlădicii au fost 
vrednici cîrmuitori ai credincioşilor moldoveni. Dacă primii ierarhi 
au fost preocupaţi mai mult de probleme gospodăreşti, cei din urmă 
s-au ocupat mai intens de activitatea tipografiei, fără să poată atinge 
nivelul la care a ajuns această activitate în Ţara Românească, adică 
la Bucureşti şi la Rîmrdc. Fără îndoială, figura cea mai luminoasă a 
ierarhiei moldovene în această perioadă a fost mitropolitul Iacob 
Putneanul. 

LIII 


EPISCOPIILE 

ROMANULUI, RĂDĂUŢILOR ŞI HUŞILOR 
IN PRIMA JUMĂTATE 
A SECOLULUI AL XVIII-LEA 


Ca şi în căzu] secolelor anterioare, este greu de stabilit şirul episco- 
pilor pentru această perioadă, din pricina lipsei izvoarelor documentare. 
Spre deosebire de Mitropolie, la cele trei episcopii nu întîlnim nici un 
ierarh de neam grec, ci numai români. La acest fapt îmbucurător se mai 
adaugă şt acela că nu mai întîlnim schimbări dese de episcop! sau înlă¬ 
turarea lor din scaun, aşa cum am putut observa în secolele XVI-—■ 
XVII. Este adevărat însă că dintre vlădicii din această jumătate de 
veac s-au remarcat prea puţini oameni de carte, ctitori de lăcaşuri sfinte 
sau de aşezăminte de cultură. Ca şi în trecut, ei erau preocupaţi mai 
mult de administraţia sau buna chivernisire a eparhiilor şi a bunurilor 
materiale ale acestora. 

Episcopia Romanului. Retrăgîndu-se episcopul Lavrentie în de¬ 
cembrie 1706, scaunul vacant a fost ocupat de un smerit călugăr cu 
viaţă îmbunătăţită din obştea mînăstirii Neamţ, ieromonahul Pahomie. 
Potrivit ştirilor rămase de la un ucenic al său care i-a scris viaţa (tre¬ 
cută în marele pomelnic al schitului Pocrov), Pahomie era originar din 
satul Gledin din părţile Bistriţei, fiu al preotului Iftimie şi al presviterei 
Ana. Ca şi mulţi alţi credincioşi transilvăneni, a trecut şi el munţii în 
Moldova, dornic de o aleasă viaţă duhovnicească, aşezîndu-se la mănăs¬ 
tirea Neamţ. Aici a fost apoi călugărit sub numele de Pahomie, prin 
1697, în locul celui de Petru Pencu, pe care s-ar părea că l-a avut din 
botez (pe un portret al său apare numele «Pahomii Pencovschi»). Hiro¬ 
tonit ierodiacon şi ieromonah, a fost ales curînd mare eclesiarh şi în 
urma egumen al mînăstirii. După numai doi ani, a părăsit egumenia, 
îndreptîndu-şi paşii spre Rusia, atras de faima Sfîntului Dimitrie, mitro- 

poli tul Rostovului, care lucra mult pentru înviorarea vieţii creştine. 
Ajuns în Rusia, a cercetat aşezămintele bisericeşti ale acestei ţări, 
între care şi renumita Lavră a Peşterilor de la Kiev şi a cunoscut mulţi 
slujitori de seamă din Biserica Ortodoxă Rusa, El a avut prilejul să-şi 
îmbogăţească mereu cunoştinţele şi să se ridice pe scara virtuţilor 
creştine, mai ales prin contactul cu Sfîntul Dimitrie, pe care l-a însoţit 
în multe din călătoriile sale pastorale. în timpul şederii în Rusia, a 
strîns o seamă de cărţi ruseşti şi slavoneşti, fie de slujbă, fie de învăţă¬ 
tură creştinească — între care şi lucrarea în manuscris a Sfîntului Di¬ 
mitrie Rostul de aur, dăruită de el însuşi, — icoane şi alte obiecte biseri¬ 
ceşti, pe care el le-a hărăzit apoi mînăstirii Neamţ sau Episcopiei de 
Roman. După doi ani de şedere în Rusia, ieromonahul Pahomie s-a re¬ 
întors în Moldova. Nu s-a mai aşezat la mînăstirea sa de metanie, ci, 
cu voia soborului, s-a retras lîngă Muntele Chiriacul, în apropiere de 
mînăstirea Neamţ, împreună cu cîţiva ucenici, trăind după rînduiala 
Sfîntului Dimitrie al Rostovului. 

Dar nici aici n-a rămas prea mult timp. Întîmplîndu-se să fie cunos¬ 
cut de cîţiva boieri moldoveni care s-au abătut prin părţile acelea, l-au 
recomandat domnitorului Antioh Cantemir (1705—1707), ca să-l aibă 
în vedere la alegerea de episcop al Romanului, în urma morţii lui La- 
vrentie. Aşa se face că la începutul anului 1707, smeritul ieromonah 
Pahomie a fost ridicat în scaunul vlădicesc de la Roman, fiind hirotonit 
la 18 ianuarie 1707. 


Ca episcop, a dat dovadă de alese însuşiri duhovniceşti, cărtură¬ 
reşti şi gospodăreşti. Astfel, la numai cîteva zile după hirotonie, a în¬ 
tărit aşezământul aşa-numitei «bresle a mişeilor», de care am mai po¬ 
menit şi în altă parte. A purtat o grijă deosebită faţă de mînăstirea 
Neamţ, reparînd biserica şi chiliile, care erau într-o stare de ruină, în 
urma unei pustiiri a turcilor, i-a făcut o catapeteasmă nouă, a înzestrat-o 
cu cărţi şi odoare bisericeşti. în 1713 i-a dăruit nişte vii la Ţifeşti. 

în noiembrie 1711 a uns ca domn al ţării la Iaşi pe Nicol-ae Mavro- 
cordat (1711—1715), căci mitropolitul Ghedeon era fugit de frica turcilor. 


După aproape şapte ani de păstorire, episcopul Pahomie şi-a depus 
de bună voie cîrja în mîna domnitorului Nicolae Mavrocordat (sfîr- 
şitul anului 1713). Va fi fost îndemnat la aceasta fie de nenorocirile 
care s-au abătut asupra ţării în urma războiului ruso-turc din 1711, 
cînd ţara a fost pustiită cumplit de tătari, fie de aducerea la cîrma ţării 
a primului domn fanariot, fie de dorinţa sa de a trăi departe de lume, 


după rînduieliile duhovniceşti ale dascălului său, 


Sfîntul Dimitrie al 

Rostovului. Din actele vremii rezultă că s-a retras la Neamţ, deşi va fi 
stat mai mult la sihăstria sa de lingă muntele Chiriacul. 

Ajutat de ucenicii săi, a pus aici (se pare pe cînd era la Roman) teme¬ 
lia unui schit din lemn, cu hramul Acoperământul Maicii Domnului, în sla- 
voneşte Pocrov, care se sărbătoreşte la 1 octombrie, mai ales în Biserica 
rusească. De aci, a rămas şi numirea schitului, existent ipînă azi. Prin 
strădaniile lui Pahomie, schitul a fost înzestrat cu toate cele trebuitoare, 
încă din 15 ianuarie 1714, a obţinut un hrisov prin care schitul era scos 
de sub orice autoritate a mînastirii Neamţ. Iar în anul următor, profitînd 
de prezenţa patriarhului Samuil al Alexandriei la Iaşi, Pahomie a obţinut 
de la el o carte prin care era întărită acea neatîrnare, precum şi alte 
drepturi ale schitului. Cu toate acestea, către sfîrşitul secolului al 
XVIII-lea, Pocrovul şi schiturile din jur au ajuns sub ascultarea mînăs- 
tirii Neamţ. 

Era preocupat şi de probleme cărturăreşti, strîngînd numeroase cărţi 
(unele erau comandate la Bucureşti), făcînd şi anumite însemnări pe 
cîteva din ele, pe care le-a dăruit apoi mănăstirii Neamţ şi schitului sau. 

Dar Iui Pahomie nu i-a fost d*at să se 'bucure prea mult de linişte. 
Către sfîrşitul anului 1716, eîţiva boieri au început să uneltească împo¬ 
triva domnitorului Mi'hail Racoviţă {1715—26) fiind sprijiniţi de autori¬ 
tăţile habsburgice din Transilvania. A fost trimisă în Moldova o oaste 
în frunte cu căpitanul Ferentz, dar Racoviţă, ajutat de tătari, izbuteşte 
să-i învingă şi să-d alunge. Din pricina tătarilor, care au pătruns acum 
pînă în Transilvania, Pahomie a fost nevoit să pribegească în Transil¬ 
vania şi apoi în Polonia, ajungînd pînă la Lvov. După cinci luni, în mai 
1717, a revenit ia Pocrov, dar de teama domnului, care-1 bănuia că ar fi 
avut legături cu boierii trădători şi icu oastea lui Ferentz (care a stat o 
vreme în părţile Neamţului), s-a văzut nevoit să plece din nou în pri¬ 
begie. Lăsînd schitul în seama ucenicului său Sofronie, a plecait pentru 
a doua oară în Rusia. Acolo s-a aşezat în Lavra Pecerska din Kiev, 
unde a trăit pînă la moarte (1724). Pe un tablou al său pictat mai tîrziu 
— aflat la Pocrov — sînt zugrăviţi şi Sfîntul Apostol Petru, Sfîntul Pa¬ 
homie şi Sfîntul Pimen, ceea ce ne duce la presupunerea că înainte de 
moarte a îmbrăcat marea sohimă sub numele de Pimen. Acolo a şi fost 
îngropat, în paraclisul Sfîntul Ştefan. Cu puţin înainte de moarte şi-a 
întocmit testamentul, trimis la Pocrov printr-un ucenic al său, care a 
adus şi unele daruri. în el arăta toate ostenelile depuse pentru refa¬ 
cerea mînăstirii Neamţ, precum şi daniile pe care i le-a făcut. Rînduia ca 
la Pocrov şă se ducă o viaţă duhovnicească, cu post, rugăciune şi 

muncă, să nu fie călugărit nimeni decît după trei ani de noviciat, sa 
nu fie primit să slujească nici un preot străin, decît după ce călugării 
se vor încredinţa ca a fost hirotonit canonic. în partea finală, cerea 
tuturor să poarte de grijă schitului ctitorit de el, iar călugărilor de la 
Neamţ să-i respecte neatîrnarea. 

Prin toată activitatea sa, dar mai ales prin viaţa sa îmbunătăţită, 
prin călătoriile sale în Rusia şi legăturile cu Sfîntul Dimitrie, mitropo¬ 
litul Rostovului, şi prin schitul ctitorit de el, episcopul Pahomie se în¬ 
scrie între marii ierarhi care au păstorit în străvechiul scaun al Roma¬ 
nului. Ucenicii săi (între care s-au remarcat ieromonahii Sofronie şi 
Macarie, egumeni la Pocrov, ieromonahul Lazăr ş.a.) i-au continuat 
strădaniile duhovniceşti şi cărturăreşti. 

Alţi episcopi de Roman. în urma retragerii lui Pahomie, probabil 
în ultimele luni ale anului 1713, a avut loc alegerea urmaşului său, în 
persoana episcopului Sava de la Huşi, cu metania la mînăstirea Pîngă- 
raţi (atestat la Roman la 20 dec. 1713). Ca episcop de Roman, a primit 
vizita patriarhului Hrisant Notara al Ierusalimului, în ianuarie 1715. 
Cu acest prilej, patriarhul a întărit statutele sau «aşezământul» breslei 
«mişeilor» din Roman. Numele lui Sava e pomenit în cîteva acte in¬ 
terne, ca membru în divanul ţării sau ca martor în felurite acte de pro¬ 
prietate (de pildă în actul din 19 iulie 1715, prin care Nicolae Mavro- 
cordat închina mînăstirea Hangu patriarhului Samuil al Alexandriei, 
aflat atunci în Moldova). Sub el, Episcopia a suferit o grea pierdere, 
ale cărei urme se resimt şi azi, mai ales de către aceia care cercetează 
trecutul nostru bisericesc. Am arătat mai sus că prin 1716-1717, Moldova 
a fost din nou pustiită de oşti austriece şi tătărăşti. Voind să scape o 
parte din odoarele şi documentele Episcopiei de jaf, episcopul Sava a 
poruncit ca ele să fie duse la mînăstirea Pîngăraţi. Dar carele sau că¬ 
ruţele în care erau transportate s-au răsturnat în apa Bistriţei, pierzîn- 
du-se astfel acte şi odoare bisericeşti de mare valoare artistică şi docu¬ 
mentară. 

Sava a murit ori s-a retras din scaunul vlădicesc, la sfîrşitul anului 
1717 (atestat pentru ultima oară la 19 septembrie 1717) sau la începutul 
anului 1718, pentru că la 20 aprilie era episcop Gheorghe, viitorul mi¬ 
tropolit. La 20 aprilie 1718, Mihail Racoviţă reînnoia Episcopiei două 
hrisoave, cu -felurite scutiri pentru preoţii din Roman şi slujitorii Epis¬ 
copiei. In anii următori a obţinut din partea aceluiaşi domn noi hri¬ 
soave de întărire a drepturilor Episcopiei, în locul celor pierdute în apa 
Bistriţei, 

în iunie 1721, a primit la Roman vizita patriarhului Samuil al Ale¬ 
xandriei. Ca şi patriarhul Hrisant al Ierusalimului, a întărit şi acesta 
aşezămîntul «breslei mişeilor». 

Către sfîrşitul anului 1725, episcopul Gheorghe a fost trecut în 
scaunul mitropolitan, iar la Roman a fost ales ieromonahul Atanasie 
de la mănăstirea Putna. La 28 decembrie 1725, el întărea aşezămîntul 
sau «catastiful» breslei de meseriaşi din Roman (care cuprindea pe 
blănari, croitori, cojocari, bărbieri şi -alţi meseriaşi). Se cunosc mai 
multe hrisoave, date de Mihail Racoviţă şi de Grigorie II Ghica (1726— 
1733), prin care erau reînnoite vechile scutiri şi drepturi ale Episcopiei. 

Nu cunoaştem motivele pentru care Atanasie a fost înlăturat din 
scaunul de la Roman (episcopul Melchisedec credea că era la mijloc 
«ura mitropolitului Gheorghe asupra lui»), căci Ia 26 august 1731 semna 
ca «proin episcop». A fost înlocuit cu Daniiî venit din mînăstirea Solea, 
menţionat într-un act din 20 martie 1731, precum şi în pomelnicul bres¬ 
lei meseriaşilor din Roman. Păstoria lui n-a durat mult, căci la 1 aprilie 
1733, Atanasie era din nou în scaun. N-a mai păstorit însă mult, fiindcă 
la începutul anului 1734 a trecut la cele veşnice, ori s-a retras Ia Putna. 

In locul său a fost ales episcopul Ghedeon de la Huşi, cu metania 
la Secu, pomenit prima oară la 1 iunie 1734. La 15 iulie confirma aşeză¬ 
mîntul breslei mişeilor, iar la 29 august domnitorul Constantin Mavro- 
cordat (prima domnie 1733—35) Na dat un hrisov pentru scutirea de 
dări a preoţilor şi posluşnicilor Episcopiei. în 1739 primea de la doi 
răzeşi moşia lor din Giurgeni «ca să aibă Sfinţia Sa a-şi face schiticel 
în moşia aceasta». 

Episcopul Ghedeon se bucura de o preţuire deosebită din partea 
domnitorului Grigorie II Ghica (1735—1741, a doua domnie) şi a mitropo¬ 
litului Antonie. Despre aceasta ne încredinţează un hrisov al numitului 
domn, din noiembrie 1739, prin oare dădea episcopului Ghedeon drep¬ 
tul de-a purta cîrjă argintată atît în eparhia sa, cît şi în capitala ţării, 
însuşi domnul dăruindu-i o cîrjă. Ca şi înaintaşii săi, este pomenit 
ca martor în diferite acte de proprietate sau ca membru în divanul ţării. 

Dar ceea ce trebuie să ne reţină atenţia în chip deosebit este faptul 
că Ghedeon a ctitorit schitul Sihăstria, situat în apropiere de Secu. A 
ridicat aici o biserică din lemn prin 1734, desigur pentru «sihaştri» ve¬ 
niţi în aceste locuri retrase. Se vede că era şi el un călugăr cu viaţă 
îmbunătăţită, ca şi Pahomie. Fiind arsă de turci în timpul Eteriei, s-a 
ridicat aici o biserică de zid (1824), existentă şi azi. 

Episcopul Ghedeon a păstorit la Roman pînă în a doua jumătate a 
anului 1743. în locul său a fost mutat episcopul Teoiii de la Huşi. Acesta 

a făcut un rînd de chilii şi un zid împrejmuitor la mînăstirea Neamţ, 
unde fusese călugăr şi egumen. A păstorit puţin, pînă la 1 septembrie 
1747, cînd a trecut la cele veşnice. A fost îngropat în pridvorul bisericii 
mari de la mînăstirea Neamţ, deasupra mormântului punîndu-se o pia¬ 
tră cu o inscripţie în limbile română şi slavă. 

l-a urmat în scaun episcopul Ioanichie, cu o păstorire mai lungă şi 
mai bogată în fapte, despre care ne vom ocupa în altă parte. 

Episcopia Rădăuţilor. După Ghedeon, ridicat în a doua jumătate 
a anului 1708 în scaunul mitropolitan, a urmat episcopul Calistru , fost 
egumen al mînăstirii Putna. Ca şi contemporanii săi de la celelalte 
eparhii moldovene, este pomenit ca membru în divanul domnesc, pre¬ 
cum şi în multe hrisoave domneşti, mai ales ca martor în acte.de vînzare- 
cumpărare, semn că era preocupat mai mult de probleme gospodăreşti. 
S-a îngrijit şi de refacerea unor vechi lăcaşuri de închinare. 
De pildă, împreună cu Dimitrie Macri, staroste de Cernăuţi, a acoperit 
biserica mînăstirii Pătrăuţi, ctitoria lui Ştefan cel Mare, în care a aşezat 
din nou călugăriţe, dobîndind pe seama ei satele Pătrăuţi şi Mihoveni. 
Tot cu acel Dimitrie Macri a refăcut biserica din Bălineşti, ctitoria lo¬ 
gofătului Ion Tăutu. O grijă deosebită a arătat faţă de mînăstirea Putna, 
căreia i-a dăruit mai multe moşii. în mai 1728, episcopul Calistru s-a 
retras din scaun, aşezîndu-se la Putna. A murit curînd după aceasta 
(1728—1729), fiind îngropat tot acolo. 

Urmaşul său, Antonie, viitorul mitropolit, îşi avea metania tot la 
Putna, apoi a petrecut un timp în mînăstirea Horecea. Este întîlnit în 
scaunul vlăd'icesc de la Rădăuţi la 25 iunie 1728. A păstorit aici foarte 
puţin, căci spre sfîrşitul anului 1729 a fost ales mitropolit. 

în scaunul vacant a ajuns un nou călugăr putnean, Misaiî, fost şi 
egumen al mănăstirii. Alegerea lui ca episcop s-a petrecut, probabil, în 
ultima parte a anului 1729, căci la 31 ianuarie 1730 era pomenit într-o 
carte de judecată în această nouă slujire. A păstorit pînă pe la înce¬ 
putul anului 1735, cînd s-a retras la mînăstirea Putna, unde a îmbrăcat 
marea schimă monahală sub numele de Mina. A murit după 1751, cînd 
era pomenit pentru ultima oară. 

In cursul lunii februarie 1735, a fost mutat la Rădăuţi episcopul 
Varlaam de la Huşi, cu metania la Neamţ (înainte de 6 martie, la 30 
ianuarie fiind la Huşi). In această nouă slujire este pomenit în mai multe 
acte de vînzare-cumpărare, în acte de hotărnicie sau ca membru în 
divanul domnesc. Spre deosebire de înaintaşii săi care au avut mai mult 
preocupări gospodăreşti, episcopul Varlaam n-a neglijat nici activitatea 

culturală. Astfel prin îndemnul şi cheltuiala sa r meşterul tipograf Barbu 
Bucureşteanul a pus bazele unei tiparniţe în Rădăuţi, în anii 1743—1744. 
Ajutat de acesta — apoi de tipografii Grigorie Stan Braşoveanul şi 
Sandu fiul lui Ieremia din Iaşi — vlădica Varlaam a dat la lumină cî- 
teva cărţi de slujbă Catavasierul, în 1744, Ceaslovul, în 1745 şi — 
probabil — Antologhionul, tot în 1745. 

Nu e sigur dacă s-a retras ori a murit în scaunul vlădicesc în vara 
anului 1745 (o însemnare din 21 septembrie 1745 îl arăta ca «răposat»). 
Prin scurta activitate tipografică pe care a desfăşurat-o, episcopul Var¬ 
laam s-a ridicat cu mult peste înaintaşii şi contemporanii săi, făcînd 
din Rădăuţi un centru cultural. 

I-a urmat în scaun Iacob Putneanuî — fost egumen la Putna — (11 
august 1745). Ca episcop de Rădăuţi a tipărit Liturghieruî slavo-român 
din 1745, iar în 1747 a înfiinţat o şcoală pe lîngă Episcopie. La 13 no¬ 
iembrie 1750 a fost ales mitropolit al Moldovei, în locul grecului Ni- 
chifor. 

Episcopia Huşilor. După retragerea episcopului Varlaam (1689— 
1708) la schitul Brădiceşti, în cursul lunii ianuarie 1709 a fost ales Sava 
de la Pîngăraţi. Alegerea lui s-a făcut «cu tot soborul sfintei Biserici» 
şi «cu tot sfatul domnesc» —, deci de o adunare formată din feţe bise¬ 
riceşti şi boieri — după cum ne încredinţează o scrisoare a domnito¬ 
rului Mihail Racoviţă (1707-1709) adresată locuitorilor din Huşi, la 19 ia¬ 
nuarie 1709. în ziua următoare, domnul scria protopopului din Soroca, 
poruncindu-i să trimită pe toţi preoţii din ţinut la Huşi, pentru ca noul 
episcop «să-i vadă şi să-i cerce pentru vrednicia preoţească şi carele nu 
va fi vrednic de cinul preoţesc, să aibă a-1 judeca după cum va scrie 
sfînta pravilă». Noul ierarh a găsit Episcopia într-o stare de ruină, 
datorită nepăsării înaintaşului sau Varlaam, care, în cursul celor două 
decenii de păstorire, s-a îngrijit numai de schitul său de la Brădiceşti. 
Cerînd sprijinul domnitorului, acesta i-a dat 20 de «scutelnici» (posluş- 
nici) cunoscînd că Episcopia era «arsă şi prădată şi căzută la mare slă¬ 
biciune... cît au rămas numai peatra ? nici case, nici ogradă, nici chilii 
şi mai ales neavînd nimica nici dinlăuntru nici pe dinafară». Acelaşi 
hrisov a fost întărit apoi şi de Dimiitrie Cantemir (1710—1711). Dar tot 
ce începuse să refacă episcopul Sava a fost din nou distrus în cursul 
războiului ruso-turc din 1711. Episcopia fiind situată în apropiere de 
Stănileşti, unde turcii au dobîndit victoria, a fost din nou arsă şi pră¬ 
dată de tătari. Vlădica Sava a fost nevoit să ceară ajutor şi de la pri¬ 
mul domn fanariot Nicolae Mavrocordat (1711-1715). Un sprijin însemnat 

i-a venit prin anularea testamentului lui Varlaam, făcută la 2 noiembrie 
1713 (averea schitului Brădiceşti intrînd în proprietatea Episcopiei), in¬ 
cit a putut începe lucrările de refacere a bisericii episcopale şi a in¬ 
cintei. 

Dar la sfîrşitul anului 1713, S-ava a fost trecut în scaunul episcopal 
de la Roman, în locul lui Pahomie, care s-a retras atunci. 

Urmaşul său a fost Iorest f mult timp egumen la mînăstirea Secu. 
Se cunosc mai multe hrisoave domneşti care dovedesc interesul şi pre¬ 
ocupările sale pentru bunăstarea materială a Episcopiei şi refacerea ei. 
A păstorit pînă către sfîrşitul anului 1727. 

I-a urmat episcopul Ghedeon, cu metania tot la mînăstirea Secu, 
ctitorul Sihăstriei. Şi acesta a fost preocupat de problemele materiale 
ale Episcopiei, obţinînd felurite hrisoave domneşti de întărire a unor 
proprietăţi (de pildă, întărirea drepturilor Episcopiei asupra schitului 
Brădiceşti). La începutul anului 1734 (înainte de 8 iunie) a fost trecut 
în scaunul vlădicesc de la Roman. 

In locul său a fost ales Varlaam, venit din mînăstirea Neamţ, unde 
se pare că a fost egumen. După episcopul Melchisedec, ar fi fost hiro¬ 
tonit întru arhiereu la 30 iunie 1734. A păstorit doar cîteva luni, fiind 
trecut în scaunul vlădicesc de la Rădăuţi (după 30 ianuarie 1735). 

O păstorire mai lungă a avut episcopul Teofil, fost egumen la mî¬ 
năstirea Neamţ. A fost ales prin februarie 1735, căci în 6 martie apare 
ca episcop. Sub el, Episcopia şi schitul Brădiceşti, metocul ei, au suferit 
o nouă pustiire, în cursul războiului ruso-turc din 1739. Vlădica Teofil 
a cerut şi a obţinut de la domnitorii Grigorie II Ghica (1739—-1741) şi 
Constantin Mavrocordat (a doua domnie 1741—1743) reînnoirea vechi¬ 
lor drepturi ale Episcopiei. 

Probabil în a doua jumătate a anului 1743, Teofil a fost trecut la 
Roman, iar la Huşi a fost ales Ierotei, cu metania la Putna. Ca şi înain¬ 
taşii săi, e pomenit şi el în mai multe hrisoave domneşti hărăzite Epis¬ 
copiei. Mai mulţi credincioşi au lăsat Episcopiei felurite imobile. Ierotei 
a participat la cîteva şedinţe ale divanului domnesc, alături de ceilalţi 
ierarhi ai ţării, care au luat hotărîri de o însemnătate deosebită pentru 
ţară (de pildă, la divanul din 25 decembrie 1747 prin care se hotăra 
înfinţarea cîte unei şcoli slavoneşti şi româneşti pe lîngă fiecare episco¬ 
pie). La 10 mai 1752, Ierotei şi-a prezentat paretisisul din scaunul vlădi¬ 
cesc, «fiind cuprins de slăbiciune şi neputinţă». Ca fost episcop a parti¬ 
cipat la adunarea convocată de mitropolitul Iacob Putneanul, Ia 1 ia¬ 
nuarie 1752, cînd s-a hotărît ca pe viitor să nu mai fie aleşi ierarhi 

străini la eparhiile din Moldova. A murit la scurt timp, căci în cursul 
anului 1753 apare în acte ca răposat. Probabil a fost îngropat la Putna. 
mănăstirea sa de metanie. 

Concluzii. Cercetînd şirul episcopiior de Roman, Rădăuţi şi 
Huşi in prima jumătate a secolului al XVIlî-lea, ne putem convinge 
că intre ei au iost unii care au depăşit cercul îngust al preocupărilor 
lor administrativ-gospodăreşti. Unii dintre ei au fost oameni cu aleasă 
viaţă duhovnicească şi ctitori de lăcaşuri sfinte, ca Pahomie şi Ghe- 
deon de la Roman sau Caiistru de la Rădăuţi, iar Varîaam şi Iacob 
Putneanul de la Rădăuţi au sprijinit mişcarea culturală, prin tipărirea 
de cărţi în prima tiparniţă a acestei Episcopii. Activitatea tuturor 
acestor ierarhi a contribuit la propăşirea vieţii culturale şi bisericeşti 
din cuprinsul eparhiilor pe care le-au cîrmuit. 

După moartea neaşteptată a Ini Ioan Giurgiu Patachi, sinodul elec¬ 
toral al protopopilor uniţi s-a întrunit la Alba Iulia, la 4 iunie 1728, sub 
preşedinţia episcopului romano-catolic al Transilvaniei Ioan Antalffy, 
ca reprezentant al guvernului, fiind de faţă şi Adam Fitter, rectorul 
colegiului iezuit din Cluj. Sinodul a propus ca episcop pe Ioan Micu t 
numit apoi de împăratul Carol VI şi 'confirmat de papa (ceilalţi doi 
candidaţi erau : Iosif Hodermarszky, fost episcop unit de Muncaci şi 
preotul Vasile Butaş din Făgăraş). 

Noul >alles ise născuse în 1692 în Sadu, lingă Sibiu, dinltr-o familie 
de ţărani liberi. învăţase carte la şcolile iezuite din Sibiu şi Cluj, apoi 
fusese trimis să studieze teologia şi filozofia la Seminarul catolic din 
Trnavia în Slovacia. Era încă student în anul al treilea cînd a fost ales 
episcop unit al Transilvaniei. A rămas în continuare în seminar; pînă 
în luna iulie 1729, cînd a intrat în mînăstirea unită ruteană Sfîntul 


Nioolae din Muncaci. A fost hirotonit preot în septembrie 1729, călu¬ 
gărit sub numele de Inochentie în septembrie 1730, iar la 25 Octombrie 
1730, a fost hirotonit arhiereu de către episcopul rute an Gheorghe Ghe- 
nadie Bizanczy al Muncaciului. împăratul l-a ridicat la rangul de baron 
(1730) şi 1-a numit membru al Dietei Transilvaniei (1732). 

Tînărul episcop şi-a dat seama încă de atunci ce însemna să fii 
conducătorul ispiritual al unui popor ajuns, prin vitregia vremurilor, 
lipsit de drepturi în propria sa ţară. El observase că 'din toate promi¬ 
siunile făcute în 1698—1701 celor ce vor îmbrăţişa uniaţia nu s-a făcut 


nimic, iar Înaintaşii săi în scaun n-au îndrăznit să ceară 


împlinirea drep¬ 


turilor făgăduite. Acest lucru îl va face Inochentie Miou prin acţiuni 
de mare răsunet, desfăşurate în tot cursul păstoriei sale. 


24 

De aceea, îndată după hirotonie a plecat la Viena, pentru rînduirea 
treburilor eparhiei şi pentru dobînd ir ea de drepturi pe seama clerului 
şi a poporului său, potrivit celor făgăduite în a doua diplomă leopoldină. 
în cei doi ani petrecuţi la Viena, a îniaintat împăratului opt memorii, 
în care arăta toate nedreptăţile pe care le suferea clerul şi poporul său, 
precum şi doleanţele sale. 

întors de la Viena, Inoichentie a fost instalat în scaunul vlădioesc de 
Făgăraş, la 28 septembrie 1732. îndată după instalare, a întrunit sino¬ 
dul protopopilor (20—22 octombrie 1732), în care s-au stabilit, între 
altele, veniturile epitrabilului. 


Prima lui acţiune de mare răsunet, după înscăunare, a fost conscrip¬ 
ţia sau recensămîntul românilor transilvăneni din anul 1733 (Registium 
universorum in Transylvania sacerdotum ei incolarum V alachicorum). 
Acest recensămînt era izvorît din raţiuni politice, voind să axate ca ro¬ 
mânii populau întreagă Transilvania, ca întreceau numeric pe maghiari, 
saşi şi secui şi că aduceau statului venituri mai mari decît restul locuito¬ 
rilor ţării. Pe de altă parte, el a căutat să consolideze unirea, să-şi im¬ 
pună autoritatea asupra tuturor românilor, ea în felul acesta să poată 
obţine drepturi pe seama întregului popor român, nu numai pentru preoţii 
şi credincioşii uniţi. Gu alte cuvinte, el socotea uniaţia numai ca un 
mijloc pentru obţinerea de drepturi pe seama poporului său (aşa se 
explică şi faptul .că ueoensămîntul său cuprinde date inexacte, uniţii 
figurînd în număr mult mai mare decît ortodocşii : 2742 de preoţi uniţi 
şi numai 458 ortodocşi). 


în toamna anului 1734, a plecat din nou la Viena, unde a ramas pîna 
în vara anului următor. Şi de data aceasta, a înaintat noi memorii îm¬ 
păratului Carol VI, cerînd felurite drepturi pe seama clerului şi mai ales 
a poporului român. Cel mai însemnat purta dalta de 8 martie 1735. 


în majoritatea memoriilor înaintate de vlădica Inochentie, arăta 
starea de înapoiere în care era ţinut poporul român şi condiţiile grele 
în care trăia : proprietarii de pămînt opreau de la învăţătură pe fiii 
iobagilor şi chiar ai preoţilor ; românii nu aveau dreptul să practice 


meşteşuguri şi să facă comerţ; nu erau primiţi în funcţii publice; nu 
aveau dreptul să cumpere şi să moştenească pămînt. în schimb, erau în¬ 
cărcaţi cu biruri şi alte sarcini, erau obligaţi să dea dijme preoţilor de 
alt neam şi de altă lege, contribuind în plus şi la întreţinerea preoţilor 
proprii. Arăta, de asemenea, starea de inferioritate în care se afla clerul 
român, cate suferea aceleaşi nedreptăţi şi era supus aceloraşi abuzuri din 
partea autorităţilor de stat şi a proprietarilor de pămînt ca şi păstoriţii 

lor. Aceştia nu se bucurau de drepturile preoţilor catolici r cum li 5-a 
făgăduit prin diplomele împăratului Leopoid din 1699 şi 1701, ci dimpo¬ 
trivă, plăteau dijmă, împreună cu credincioşii lor, pînă şi preoţilor lute¬ 
rani şi calvini. 


Înfăţişînd starea tristă a clerului şi a poporului său, Inochentie 
Micu cerea şi satisfacerea multor revendicări în folosul acestora. în 


primul rînd, el cerea ca poporul român să fie recunoscut ca a patra 
naţiune în Transilvania şi să i se acorde egalitate deplină cu cele trei 
naţiuni reoapte, deci ridicarea românilor la treapta de «stat» (status, 
«stare»). El este primul român la care apare această concepţie superioară, 
care va deveni apoi un program de tuptă şi de gîndire pentru foţi con¬ 
ducătorii politici ui românilor transilvăneni. Bazat pe această concepţie, 
el cerea împăratului să-i acorde un toc în guvernul Transilvaniei, pen¬ 
tru a susţine drepturile «naţiunii» române. Cerea de asemenea, ca 
această naţiune să fie reprezentată în viaţa publică (în guvern, în dietă, 
la tabla regească, în comitate, districte, scaune, comunităţi). Cerea ca 


alături de el să fie numiţi în Dietă şi cei doi vicari ai săi, notarul so¬ 


borului mare, precum şi reprezentanţi mireni, să fie înnobilaţi şi unii 
români. Blajul — noua sa reşedinţă — să fie declarat oraş, cu dreptul de 
a avea reprezentanţi în Dietă. 


Dar revendicările lui Inochentie se extindeau asupra întregului 
popor român, cerinid să fie incluşi între «stări» şi cei de jos (plebei), 
potrivit articolului al treilea din diploma leopoldină din 1701. Cerea, 
de pildă, limitarea robotelor pentru iobagii de pe moşiile nobiliare la 
două zile pe săptămână ţin loc de trei-patru, uneori chiar mai multe), 
dreptul la învăţătură pentru copiii români, inclusiv pentru fiii iobagilor, 
cu posibilitatea, pentru cei capabili, să urmeze şcoli mai înalte, drep¬ 
tul, pentru iobagi, de a se muta de pe o moşie pe alta şi de a-şi testa 
bunurile, admiterea meseriaşilor români în bresle, înlăturarea tuturor 
sarcinilor iobăgeşti şi egalitatea de drept între toţi locuitorii din «pă- 
mîntul crăiesc» (scaunele săseşti) — unde, de fapt, toţi locuitorii erau 
consideraţi oameni liberi, dreptul, pentru românii de aici, de a folosi 
liber pădurile, munţii şi apele. în sfîrşit, cerea ca dijmele luate de Ia 
români pentru preoţii altor confesiuni ■— care se practica peste tot, dar 
mai ales în pămîntul crăiesc — să se dea numai preoţilor români, scu¬ 
tirea preoţilor români de orice taxe şi de judecăţile impuse de proprie¬ 
tarii de pămînt. 

iîn sprijinul revendicărilor sale, vlădica Inochentie invoca, înainte 
de toate, faptul că poporul român depăşea, din punct de vedere nume- 

ric, pe toate celelalte naţiuni ale Transilvaniei (cum a dovedit şi cu 
conscripţia din 1733). El invoca, de asemenea, originea sa romană, ve¬ 
chimea şi existenţa sa neîntreruptă pe aceste meleaguri. Prin 1735, 
Inochentie cumpărase de la Viena o copie după Hronicul vechimii ro- 
mano-moldo-vlahilor a lui Dimitrie Cantemir, din care-şi va scoate apoi 


argumente de ordin istoric pentru susţinerea doleanţelor sale. Cerea 
drepturi pe seama naţiunii sale şi în virtutea faptului că populaţia ro¬ 
mânească suporta cele mai multe sarcini publice, plătea cele mai multe 
contribuţii şi da împărăţiei cei mai mulţi ostaşi. Deci, scria el, este pro¬ 
fund nedrept ca naţiunea română să fie cea dinţii la sarcini şi nici mă¬ 
car cea din urmă la beneficii. 


„ Memoriile episcopului român au fost trimise de Curtea din Viena 
guvernului Transilvaniei, spre n-şi da avizul asupra lor. în răspunsul 
acestuia, din 17 iunie 1735, se scotea în relief nesinceritatea lui Ino- 
chentie precum şi a cierului său faţă de actul unirii cu Biserica Romei; 
«pe faţă, în adunări şi în convorbiri particulare, popii înşişi sau preoţii 
declară adeseori că ei n-au depus jurământul pentru unire şi pentru 
lepădarea de ia schismă, ci numai ca să poată fi liberi de jurisdicţia 
domnilor de pământ, de servicii şi de contribuţie ; se vede aceasta şi 
din faptul că în realitate se servesc toţi de cărţi schismatice (ortodoxe, 
n.n.), din oare vorbesc poporului, slujesc Liturghia, în care se neagă 
în chip făţiş că Sfîntul Duh purcede de la Fiul şi nu adaugă nici în 
Simbolul niceean filioque ; ...absolut nici unul dintre popi nu învaţă 
şi nu instruieşte poporul, fie în mod privat, fie în biserică, despre cele 
patru puncte. Numai când se iveşte vreo cauză, vreun litigiu, vreo con¬ 
tribuţie proprie de ordin lumesc, :se refugiază toţi la imunitatea unirii 
ca ia o ancoră sacră...». Se vede limpede, de aici, că nobilii şi cierul 
catolic voiau catolicizarea românilor, pe cînd vlădica Inochentie dorea 
păstrarea neschimbată a «legii strămoşeşti». 

Guvernul înaintează plîngerile episcopului român Dietei Transilva¬ 
niei. El însuşi înaintează acesteia alte noi memorii. Dar, ele stârnesc 
indignarea şi revolta reprezentanţilor celor trei naţiuni privilegiate, 
care în 1736 resping pretenţiile «nemaiauzite» ale episcopului, pretextînd 
că «el cere ceea ce nimeni n-a mai cerut de la străbunii noştri şi nu va 
putea cere cineva nici de la urmaşii noştri; cere ceea ce e diametral 
opus legilor ,* cere ceea ce se abate în gradull cel mai înalt de la privile¬ 
giile şi îngăduinţele .străvechi ale fericiţilor regi şi principi, ceea ce pre¬ 
judiciază sancţiunilor pragmatice ale ţării, ceea ce răstoarnă cu totul 
drepturile şi libertăţile naţiunilor, avute până acum în pace ; ...cere ceea 

ce zguduie şi răstoarnă întreg sistemul ţării, păstrat în bună rînduială 
pînă acum, atît în c. ; ele religioase, cit şi politice şi economice ; cere, în 
sfîrşit, ceea ce nici clerului, nici plebei româneşti, după firea sa prea 
bine cunoscută, nu li se cuvine niciodată». 

In anul următor, în şedinţa Dietei din 30 septembrie 1737, Inochen- 
tie a prezentat un nou memoriu, în numele său şi al întregii naţiuni ro¬ 
mâne din Transilvania (suo ac totius nationis per TransYlvaniam vata- 
chicae nomine). Reprezentanţii «stărilor» au împiedicat însă citirea me¬ 
moriului, strigînd că nu recunosc «naţiunea română», iar episcopului 
i-au cerut să înlocuiască această expresie prin cuvintele «valahi» sau 
«plebe valahă», ceea ce el a refuzat să facă. Dieta a încredinţat unei 
comisii — prezidată de contele îoan Toroczkay — studierea postulatelor 
episcopului Inochentie. La acuza acestuia că unirea este mărturisită 
numai din interese materiale, Inochentie i-a răspuns : «Eu şi clerul meu 
ne-am unit sub condiţia de a obţine acele beneficii şi foloase do care 
se bucură romano-catolicii, altfel, dacă nu ni se dau, ne facem orice». 
Comisia n-a dat nici un răspuns doleanţelor lui Inochentie, ci s-a ocu¬ 
pat doar de întocmirea unui proiect de dotare a clerului, pe care vlădica 
a refuzat să-l primească. 

La redeschiderea Dietei, Inochentie a prezentat un proiect propriu 
privind revendicările materiale ale clerului, în 17 puncte (27 februarie 
1738). Propunea împărţirea parohiilor în trei categorii, după numărul 
credincioşilor, urmînd să li se dea eîte un lot pentru case parohiale. 
Pentru întreţinerea preoţilor, credincioşii să dea dijme, iar unde nu e 
posibil, să li se dea parohiilor «porţii canonice» (pămînt de arătură şi de 
fînaţ), iar dacă nici aceasta nu era posibil, fiecare familie să dea preo¬ 
tului o găleată de grîu, două ferdele de ovăz, două de porumb şi ceva 
legume, ori să fie răscumpărate cu 1 florin, pe lingă veniturile stoîare 
obişnuite. Cerea de asemenea ca preoţimeo să nu mai fie supusă decît 
episcopului, să nu se mai savîrşească acte abuzive împotriva ei, credin¬ 
cioşii să nu mai fie împiedicaţi să ia parte la slujbe în zile de sărbătoare, 
copiii români să primească învăţătură în case anume destinate în acest 
scop. S-a instituit o nouă comisie, care a redactat un alt proiect, desigur 
cu porţii canonice mai reduse, pe care Dieta l-a aprobat şi l-a înaintat 
guvernului. Inochentie l-a combătut, (punct cu punct, cu o zi înainte de 
încheierea locTăriilor Dietei, fapt pentru care «stările» au aruncat asupra 
lui toată vina pentru zădărnicirea proiectului lor. 

In acelaşi timp, episcopul Inochentie Micu a luptat şi pe alte căi 
pentru prosperarea Bisericii şi a poporului său. în timpul celei de a doua 

călătorii ia Vie na a obţinut, în schimbul moşiilor de la Gherla şi Sîm- 
băta de Jos ale Episcopiei, un nou domeniu, la Blaj, cu peste zece sate 
în jur, care aduceau un venit anual de 6000 de florini, împreună cu un 
vechi castel de vînătoare al principilor Transilvaniei. în 31 august 1737 
şi-a mutat reşedinţa de la Făgăraş la Blaj. în anul următor, s-a încheiat 
un contr act cu arhitectul Curţii imperiale din Viena, Gio vămii Marti- 
nelli, privitor la ridicarea unei mînastiri catedrale, cu hramul Sfînta 
Treime şi a unei clădiri pentru şcoli, precum şi pentru repararea reşe¬ 
dinţei. Clerul a contribuit cu peste 25.000 florini, strînşi cu multă greu¬ 
tate, în decurs de cîţiva ani. Piatra fundamentală a mănăstirii a fost 
pusă în anul 1741, fiind terminată — parţial — în 1747. 

Din veniturile minăstirii-catedrale de la Blaj cu hramul Sfînta 
Treime urmau să fie întreţinuţi 11 călugări «basilieni» (care trăiau după 
rînduieliie ortodoxe ale Sfântului Vasilie cel Mare), 20 de elevi în se¬ 
minarul mînăstirii şi trei studenţi în Colegiul «De Propaganda Fide» 
din Roma. Primul student trimis de Micu la Roma a fost Petru Pavel 
Aron, iar după întoarcerea lui, au urmat: Gherontie Cotorea, Grigorie 
Maior şi Silvestru Caliani. 

S-a gîndit şi la refacerea vechii tipografii a Mitropoliei de Alba 
lulia, conştient de foloasele pe care le-ar dobîndi prin ea poporul şi 
Biserica românească din Transilvania. în 1735 şi 1741 dezvăluia, în 
două memorii, lipsa de cărţi româneşti, cerînd banii necesari pentru re¬ 
înfiinţarea tipografiei. împrejurările l-au împiedicat să-şi transpună 
gîndul în faptă. A izbutit doar să înfiinţeze o bibliotecă, cu 350 de cărţi 
şi manuscrise. 

La 25 mai 1739 a convocat soborul protopopilor săi la Blaj, arătînd 
celor prezenţi toate demersurile pe care le-a făcut în folosul poporului 
său, precum şi greutăţile pe care le-a întîmpinat din partea autorităţilor 
de 'Stat. Sinodul a hotărît, între altele, să nu se mai dea nimic din veni¬ 
turile domeniului episcopal teologului iezuit, cu care episcopul era în 
conflict din pricina multelor abuzuri ale aceluia şi ale încercărilor lui 
de catolicizare a Bisericii româneşti. De altfel, în multe din memoriile 
sale, vlădica ceruse înlăturarea teologului iezuit sau măcar să nu mai 
fie întreţinut din fondurile Episcopiei. într-un nou sinod, în 1742, s-a 
cerut să nu mai fie îngăduite trecerile de la ritul ortodox («grecesc») 
la cel latin, ca astfel să se împiedice catolicizarea credincioşilor români. 

După moartea lui Car ol Vî şi urcarea pe tronul habsburgie a Măriei 
Tereza (1740—1780), episcopul Inoch-entie şi-a reluat acţiunea, printr-o 
nouă serie de memorii, adresate direct Curţii. Prin iunie 1742 a plecat 

pentru -a treia oară ia Viena, unde a stat 15 luni, ca să obţină drepturi 
pe seama poporului său, mai ales recunoaşterea sa oa a patra naţiune. 

Dintre memoriile înaintate acum, se remarcă unul intitulat «Supplex 
Libellus Precum et gravaminum C'leri popuiique Rom ano - Val achici per 
Transilvani am». In prima parte a memoriului înfăţişa starea tristă în 
care se găseau clerul şi poporuil român din Transilvania, în ciuda pu¬ 
ţinelor drepturi pe cure le obţinuseră sub calvini şi a celor făgăduite prin 
cele doua diplome ieopoldine. Astfel, preoţii români puteau fi prinşi, 
aruncaţi în închisoare, citaţi la judecată, amendaţi, obligaţi la felurite 
onorarii, taxe, încaxtiruiri şi dijme, iar în caz ide împotrivire erau bătuţi, 
schingiuiţi şi chiar ucişi. Clerul era lipsit de «porţiuni canonice», silit 
să muncească la cîmp pentru a-şi agonisi cele necesare traiului, iar 
fiii de preoţi erau opriţi de la învăţătură. Se puneau, de multe ori, pie¬ 
dici la ridicarea bisericilor (de pildă, în Sibiu, unde primăria n-a îngăduit 
ridicarea unei capele). Deşi art. 3 al Diplomei a doua Ieopoldine de¬ 
clara naţiunea română ca recepta, totuşi ea n-a fost recunoscută ca 
atare, nefiind admisă, la slujbe şi la beneficii. Cu toate că existau dis¬ 
tricte întregi locuite numai de români, iar în unele comitate, scaune etc. 
formau mai mult din jumătatea populaţiei, totuşi nu aveau funcţionari 
din neamul lor, ci unguri, saşi sau secui. 

în continuare, amintea de dările împovărătoare impuse românilor, 
de răpirea pămînturilor lor în scaunele săseşti, de inechitatea jude¬ 
cătorilor în cazul proceselor românilor, de oprirea lor de la meşteşu¬ 
guri, de obligaţia de a dia dijmă preoţilor altor confesiuni, de contribu¬ 
ţia lor la repararea oaselor parohiale, a bisericilor şi la plata cantorilor 
sau a învăţătorilor de alte confesiuni, de obligaţia de a respecta sărbăto¬ 
rile acestora, de oprirea fiilor de români de a învăţa carte etc. Pe de 
altă parte, arăta că românii întrec cu numărul pe toate celelalte na¬ 
ţiuni, după cum tot asupra lor apăsau cele mai grele sarcini publice şi 
îndatoriri militare. Invoca şi cunoscutele sale argumente din memo¬ 
riile anterioare : vechimea şi continuitatea poporului român în Tran¬ 
silvania, precum şi originea sa romană. 


La sfîrşit, îşi rezuma postulatele în 12 articole, primele cinci fiind 
revendicări pentru cler, celelalte pentru popor, în sensul celor expuse 
mai sus. Este deosebit de important punctul 6, prin care cerea ca na¬ 
ţiunea română să fie declarată recepta, să fie admisă in guvern şi între 
«stări», să aibă vot în Dietă şi să fie părtaşă la beneficii, ca şi celelalte 
naţiuni. Credincioşii români să dea dijme şi alte venituri preoţilor lor 
şi nu unor străini, iar fiii românilor să aibă dreptul la învăţătură. 

Cererea recunoaşterii românilor ca a patra naţiune o întilnim şi în 
alte memorii înaintate în timpul şederii ia Viena, ca şi cererea ca 
episcopul 'lor să fie numit consilier în guvern. Intr-un memoriu deosebit, 
intervenea energic în favoarea iobagilor români, cerînd înlăturarea abu¬ 
zurilor proprietarilor de pămînt şi limitarea robotei la două zile pe săp¬ 
tămână. Au avut loc lungi discuţii între episcop şi Cancelaria aulică 
transilvană asupra acestor revendicări româneşti. 

Dar la 17 august 1743, Conferinţa ministerială a refuzat să recu¬ 
noască poporul român ca naţiune. Singurul lucru pe care l-a obţinut 
Inochentie Micu a fost rescriptul imperial din 9 septembrie 1743, prin 
care se acordau preoţilor uniţi anumite îmbunătăţiri ale situaţiei mate¬ 
riale. împărăteasa cerea să se manifeste indulgenţă faţă de români, ioba¬ 
gii să du fie obligaţi la prea multe robote, iar fiii lor să nu fie opriţi de la 
şcoală. Încolo, nu era nimic concret pentru uşurarea soartei lor, ci dim¬ 
potrivă, împărăteasa arăta că nu intenţionează să prejudicieze «cele 
trei naţiuni», iar episcopului i-a interzis să se mai prezinte la Viena 
fără aprobare. Această hotărîre împărătească a fost înmuiată episcopu¬ 
lui de către preşedintele Cancelariei aulice din Viena, intr-un plic în¬ 
chis, pentru ia o prezenta guvernului Transilvaniei. 

Aflînd cu indignare de 'cuprinsul ei şi că n-a fost luată în seamă 
cea mai importantă doleanţă a sa, a adresat o nouă plîngere împărătesei 
— prin agentul său — la 25 noiembrie 1743, cerîndu-i să elibereze clerul 
şi naţiunea română «de sub jugul despotic» al celor trei naţiuni privile¬ 
giate. Arăta că românii sînt trataţi mai rău decît evreii, toleraţi şi ei, 
care — spre deosebire de români — nu erau obligaţi sa dea dijme preo¬ 
ţilor altor religii, aveau dreptul să se mute şi să testeze bunuri şi se 
bucurau de oarecari favoruri. A predat guvernului rescriptul împărătesc 
abia în februarie 1744, în timpul lucrărilor Dietei, care aveau loc la 
Sibiu. Dieta din acel an avea tocmai rostul de-a întări drepturile, privi¬ 
legiile, imunităţiîe şi prerogativele naţiunilor politice şi religiilor re- 
cepte, mai ales a celei catolice. 

în cursul acestora, episcopul Inochentie a dat cea din urmă luptă 
pentru obţinerea de drepturi pe seama românilor, inclusiv recunoaşte¬ 
rea ca a patra naţiune. După lungi şi violente discuţii, în care Inochen- 
tie a trebuit să înfrunte diferite incriminări la adresa poporului său, 
Dieta a introdus în lege Biserica unită precum şi dania domeniului de 
la Blaj. în privinţa ţăranilor români, a hotărît ca ei să nu fie primiţi în 
rîndul celor trei naţiuni, ci numai nobilii români, dar nu ca o stare 
aparte, ci fiecare Ia naţiunea receptă pe teritoriul căreia locuia (hotă- 

rîri cunoscute sub numele de articolele VI şi VII). Inochentie a pre¬ 
zentat un protest energic, dar, copleşit de ameninţări şi de insulte 
(Samuil Micu spune că «pe fereastră era să-l arunce jos») a fost nevoit 
să şi-l retragă. în schimb, a înaintat un nou memoriu-protest împărăte¬ 
sei, în care ataca hotărârile Dietei, care excludea pe români dintre «stări». 

In toiul acestor frămîntări, Inochentie a primit ordinul Măriei Tereza 
de a se prezenta la Viena. înainte de a pleca, a convocat soborul mare 
al Episcopiei la Blaj, pentru ziua de 25 iunie (6 iulie st. n.) 1744. La acesta 
au participat aproape toţi cei 44 de protopopi, fiecare cu eîte unul sau 
doi preoţi, dar şi mireni, printre care mulţi ţărani, atît uniţi, cît şi orto¬ 
docşi, 'aproximativ 150 ide persoane. în acest fel, soborul părea o adevă¬ 
rată adunare naţionala românească. Din unele relatări 'Contemporane, 
aflăm că sinodul a luat în dezbatere starea poporului român din Tran¬ 
silvania şi refuzurile cu care au fost întîmpinate toate cererile episcopu¬ 
lui. Sinodul şi episcopul s-au ridicat de asemenea împotriva teologului 
iezuit. La sfîrşit, Inochentie a pus întrebarea dacă mai voiesc să rămînă 
uniţi în cazul cînd nu se vor satisface doleanţele românilor. întrebarea 
a produs multă frămîntare, incit mulţi au strigat că vor părăsi uniaţia 
chiar dacă se vor acorda acelea. Deci, la capătul atîtor sforţări de a ob¬ 
ţine drepturi pe seama naţiunii şi a Bisericii sale, vlădica Inochentie, 
clerul şi credincioşii săi şi-au dat seama că uniaţia n-a adus românilor 
nici un folos , ci numai necazuri şi lupte între fraţi . 

Ajuns Ia Viena, împreună 'cu Petru Pavel Aron şi cu «notarul» sobo¬ 
rului, protopopul Petru din Daia, vlădica Inochentie a prezentat Curţii 
un nou memoriu împotriva ultimelor hotărîri ale Dietei privitoare la 
români (articolele VI şi VII), cerînd din nou satisfacerea revendicărilor 
pe seama clerului şi poporului român, inclusiv recunoaşterea ca a patra 
naţiune, ameninţînd chiar cu părăsirea unirii. 

Dar în loc să fie reexaminate 'cererile formulate de el, vlădica Ino- 
chentie s-a văzut pus în faţa unei comisii de judecată, care i-a cerut să 
răspundă la 82 de învinuiri, formulate împotriva lui pe baza denunţurilor 
şi a calomniilor reprezentanţilor celor trei naţiuni din Transilvania. Era 
acuzat că s-a făcut purtătorul de cuvînt al clerului şi .poporului român, 
fără ca să aibă o împuternicire legală, că se ocupă mai mult de probleme 
laice, că a convocat fără ştirea arhiepiscopului de Esztergom. şi a autori¬ 
tăţilor politice sinodul din 1744, la care au participat şi ortodocşi, pro- 
ducînd tulburare între participanţi prin ameninţarea cu părăsirea unirii, 
că a îngăduit folosirea de cărţi ortodoxe, că primeşte preoţi hirotoniţi 
de vlădici ortodocşi. Era învinuit de asemenea că n-a luat măsuri impo- 


378 


PERIOADA A TREIA (SECOLELE XIV-XVIII) 


triva mişcării pentru revenirea la Ortodoxie, pornită de ieromonahul 
Visarion Sarai, în părţile de sud ale Transilvaniei, tocmai în amil 1744. 
Inochentie a răspuns numai la 31 de întrebări, la 16 noiembrie 1744. A 
doua şedinţă era fixată pentru 7 decembrie. A refuzat însă să se mai 
prezinte, motivînd că anchetarea sa de către un for laic era împotriva 
canoanelor. Peste cîteva zile (se pare că în 9 decembrie), a părăsit în 
ascuns Viena, plecînd la Roma. 

Acţiunea din exii. Plecînd la Roma, Inochentie Mi cu se gîndea că va 
fi sprijinit un lupta sa de papa Benedict XIV (1740—-1758). Sosit aici la 
începutul anului 1745, el reîncepe acţiunea înaintînd noi memorii, de 
data aceasta papei, pe care îl ruga să mijlocească la Viena pentru recu¬ 
noaşterea celor două diplome leopoldine şi numirea unui nobil roman 
care să reprezinte interesele poporului român în faţa guvernului şi a 
Dietei. 

în aceleaşi memorii, cerea să nu mai plătească 300 de florini pe 
an teologului iezuit, din domeniul episcopal de la Blaj, iar pe viitor teo¬ 
logul să fie ales de către episcop şi să fie de neam român. Deşi în mai 
1745, Inochentie era gata să se reîntoarcă la Viena (avînd o scrisoare 
de drum de la Congregaţia «De Propaganda Fide»), totuşi Curtea i-a co¬ 
municat că i se interzice plecarea. Au urmat noi proteste, în care-şi do¬ 
vedea nevinovăţia, cerînd sa fie date pe faţa intrigile calomniatorilor, 
ameninţînd că dacă nu i se vor satisface doleanţele, unirea se va nimici, 
înaintează memorii peste tot : nunţiului papal din Viena, Congregaţiei 
«De Propaganda Fide», autorităţilor austriece, unor personalităţi politice 

şi bisericeşti. 

Remarcăm faptul că la Roma a început o acţiune şi mai susţinută 
pentru îndepărtarea teologului, dîndu-şi seama că situaţia sa nefericită 
se datora mai mult intrigilor iezuiţilor. în cele mai multe dintre memoriile 
înaintate acum sie plîngea de toate abuzurile acestora şi de calomniile 
pe care le-au îndreptat împotriva lui. 

în toamna anului 1746, Inochentie a excomunicat pe teologul iezuit 
Iosilf Bafog, cerînd vicarului său Petru Pavel Aron (numit de el în 1745) 
să comunice decretul de excomunicare în sinodul protopopilor şi să 
evite orice legătură ou el. Deşi acesta a refuzat să dea ascultare poruncii 
sale, totuşi clerul a aflat de excomunicarea teologului din scrierile epis¬ 
copului către cîţiva protopopi care i-au rămas credincioşi. 

Vlădica Inochentie şi-a ridicat glasul şi împotriva numirii de către 
arhiepiscopul de Esztergom a unui nou teolog, iezuitul Pallovicz. De 
aceea, prin mai multe scrisori trimise protopopilor săi, le cerea să nu 

accepte controlul acestuia r iar prin felurite plîngeri Către autorităţile 
politice şi bisericeşti protesta vehement împotriva numirii lui, fără con- 
simţămmtul său. în ce priveşte excomunicarea lui Ba log, arata tuturor 
că în eparhia sa el poate «să-şi exercite drepturile episcopale fără să în¬ 
trebe Scaunul apostolic sau Curtea din Viena, apărînd astfel indepen¬ 
denţa Bisericii sale. 

A încercat în repetate rînduri să se întoarcă acasă, inaintînd, în 
acest sens, memorii la Curtea din Viena sau în alte părţi, dar fără re¬ 
zultat. în curînd şi-a dat seama că toate demersurile sale erau împiedi¬ 
cate de vicarul Aron, care se aliase cu iezuiţii, împotriva sa, colomniin- 
du-1 la Viena şi Roma. La 25 august 1747, Inochentie anunţa pe mai mulţi 
protopopi că a excomunicat pe Aron şi a numit ca vicar pe protopopul 
Nieolae Pop din Balomir, căruia i-a cerut să convoace sinodul proto¬ 
popilor. 

Sinodul s-a şi întrunit la Blaj, la 8—10 octombrie 1747, sub condu¬ 
cerea lui Nieolae Pop, acceptînd — în mod excepţional — numirea sa 
ca vicar piuă la reîntoarcerea episcopului. S-a hotărî! să fie trimisă o 
delegaţie la Viena, care să ceară reîntoarcerea episcopului (la 28 august 
şi 22 septembrie 1747, 16 şi respectiv 25 de protopopi adresaseră 'Scri¬ 
sori lui Inochentie, prin care-1 rugau să nu renunţe la episcopat). Un 
nou sinod isna întrunit la Alba Iulia, la 20 noiembrie 1747, protestînid 
împotriva numirii lui Petru Pavel Aron ca vicar apostolic, de către papă, 
ca să nu mai depindă de episcop. 

în faţa acestor răzvrătiri făţişe ale episcopului şi ale protopopilor 
săi, împărăteasa a dispus să se convoace un alt sinod, sub preşedinţia 
episcopului unit rutean Mânui! Olszavski. Sinodul is-a întrunit la 15 
mai 1748 la Sibiu; sub presiunea autorităţilor, Aron a fost recunoscut 
ca vicar apostolic, iar Nieolae Pop silit să se retragă. Cu toate acestea, 
s-a cerut din nou reîntoarcerea lui Inochentie în scaun. 

‘în urma acestui sinod, s-a întocmit un lung memoriu către Curte 
(semnat de Silvestru Caii ani, Grigorie Maior şi protopopul Gheorghe 
Pop din Dobra), prin care cereau drepturi peltice pe seama’românilor, 
reproducînd, în mare, aceleaşi doleanţe şi argumente înttlnite în memo¬ 
riile lui Inochentie : recunoaşterea poporului român ca a patra naţiune, 
episcopul să fie consilier gubernial, nobilii români să fie admişi în 
funcţii publice etc. 

In toţi aceşti ani, pe lingă episcopul Inochentie s-au depus mari stă¬ 
ruinţe de Curtea 'din Viena şi de papă (mai ales prin cardinalul Alexan¬ 
dru Alb ani, reprezentantul Curţii din Viena pe lîngă Scaunul papal), ca 

să renunţe Ia scaunul episcopal. în 1747 împărăteasa a interzis să i se 
mai trimită ajutoare din veniturile domeniului de la Blaj. El a rezistat 
ani de zile tuturor încercărilor, declarînd că nu poate să-şi părăsească 
turma şi că nu este vinovat. Sînt semnificative cuvintele sale : «Mai bine 
să piară toate ale lumii acesteia, decît să-mi las poporul în veşnică ser¬ 
vitute, clerul, pe mine şi episcopii urmaşi în robia iezuiţilor». 

Silit să rămlna la Roma, împiedicat să mai poarte corespondenţă cu 
ai săi şi să primească ajutoare, vlădica Inochentie a început să trăiască 
zile grele, împreunate cu lipsuri materiale, incit a ajuns să-şi vîndă şi 
crucea de pe piept. în astfel de situaţii, a fost nevoit să cedeze presiuni¬ 
lor crescînde care se exercitau asupra lui şi să semneze actul de retra¬ 
gere din scaun, la 7 mai 1751, în schimbul unei pensii anuale de 1200 
florini, plătită de Episcopia Blajului. Fostul episcop al românilor uniţi, 
luptătorul dîrz pentru drepturile poporului român din Transilvania, şi-a 
petrecut restul vieţii la Roma. A dus o viaţă plină de suferinţe trupeşti 
şi sufleteşti, căci i s-au interzis orice legături cu preoţii şi credincioşii 
săi, incit nu putea primi de nicăieri nici ajutoare materiale, nici veşti. 

Deşi departe de ţara sa, vlădica Inochentie n-a fost uitat de ai săi. 
O dovedeşte faptul că la alegerea de episcop unit din anul 1764 i s-au 
acordat 72 de voturi. El scria atunci celor ce încercau să-l readucă în 
scaun, că deşi este «îngreuiat cu bătrîneţele», totuşi «pentru binele de 
obşte iarăşi voi încinge arma mea pe coapsa mea». Dar împărăteasa a 
refuzat numirea lui ca episcop. 

Cu dorul credincioşilor săi în suflet, vlădica Inochentie s-a stins din 
viaţă la 23 septembrie 1768, după 24 de ani de exil. N-a avut nici măcar 
fericirea de-a fi îngropat în catedrala din Blaj, începută sub el, ci în 
biserica Madona del Pasoolo din Roma. 

Concluzii. Inochentie Micu, considerat «cea mai puternică 
personalitate politică a poporului nostru in secolul al XVIII~lea» (D. 
Prodan), este cel care a început lupta pentru recunoaşterea naţiunii 
române ca naţiune politică in Transilvania. El a pus la baza progra¬ 
mului său romanitatea , vechimea şi continuitatea românilor pe aceste 
meleaguri. Revendicările lui sociale-naţionaie priveau toate păturile 
sociale româneşti: nobilime, cler, meseriaşi, ţărani liberi şi iobagi, 
ridicmdu-se împotriva întreitei asupriri la care erau supuşi românii 
transilvăneni: naţională, socială şi religioasă. Inochentie Micu este 
cei care a aşezat temeliile pe care s-a clădit mai tirziu ideologia cori¬ 
feilor Şcolii Ardelene şi întreaga luptă naţională-politicâ a românilor 


EPISCOPUL INOCHENTlE MICU 


381 


transilvăneni, inclusiv celebrul S-upplex Libellus Valachomm, care 
va prelua postulatele sale. 

Deşi era slujitor al Bisericii , Inochentie Micii a pus pe primul plan 
problemele naţio nai-politice. în ce priveşte uniaţia, el a conceput-o 
doar ca un instrument pus în serviciul luptei sale naţionale şi nici¬ 
decum ca o recunoaştere a învăţăturii Bisericii catolice. 

Faptul că ameninţa mereu cu părăsirea unirii constituie o dovadă 
concludentă că el urmărea ca, prin ea, să obţină drepturi pe seama 
clerului şi a poporului său. Lupta sa împotriva teologului iezuit sau 
împotriva încercărilor de imixtiune ale arhiepiscopului de Esztergom şi 
ale papei în eparhia sa nu era altceva decît o luptă pentru păstrarea 
independenţei Bisericii sale, a doctrinei, cultului şi organizării tradi¬ 
ţionale ortodoxe, în iaţa oricăror încercări de catolicizare şi de des- 
naţionalizare a Bisericii şi a poporului român, lată de ce trebuie să-l 
considerăm pe Inochentie Micu ca un apărător hotărît al drepturilor 
poporului român, dar şi al legii ortodoxe strămoşeşti. 

LUPTA CLERULUI ŞI CREDINCIOŞILOR 
DIN TRANSILVANIA PENTRU AP ARAREA ORTODOXIEI 

ÎN SECOLUL AL XVIII-LEA 


La ©aurit timp după săvârşirea dureroasei dezbinări sufleteşti a ro¬ 
mânilor transilvăneni din 1698—1701, preoţii şi credincioşii care îmbră¬ 
ţişaseră uniaţia şi-au dat seama că toate cele promise în diplomele îm¬ 
păratului Leopold I nu erau decît vorbe deşarte şi că erau ameninţaţi 
să-şi piardă legea strămoşească. Drept aceea, îndată după instalarea lui 
Atanasie Anghel ca episcop unit, a început lupta pentru apărarea Orto¬ 
doxiei (cazul credincioşilor din Braşov, Făgăraş, Alba îulia, Hunedoara 
etc). Această luptă a durat timp foarte îndelungat, fiind purtată cu 
mult curaj şi stăruinţă de preoţi şi credincioşi deopotrivă, mfruntînd 
bătăi, temniţă şi chiar moartea mucenicească. 

Lupta pentru apărarea dreptei credinţe se manifesta în diferite for¬ 
me : prin împotrivirea directă de a îmbrăţişa uniaţia ; prin trimiterea de 
jalbe la Curţile imperiale din Viena şi Petersburg ori ila Mitropolia orto¬ 
doxă isîrbă din Carloviţ, în care se relatau suferinţele îndurate de românii 
ortodocşi şi cereau libertate religioasă ; prin trecerea unor preoţi şi 
credincioşi transilvăneni în Ţara Românească şi Moldova, unde puteau 
să-şi mărturisească nestingheriţi credinţa lor ortodoxă; prin lepădarea 
de uniaţie a unor preoţi şi credincioşi care fuseseră amăgiţi sau siliţi să 
o primească etc. 

Cei mai statornici apărători ai Ortodoxiei s-au arătat credincioşii 
din Şoheii Braşovului. în 1701, ei au refuzat să recunoască autoritatea 
lui Atanasie Anghel, devenit episcop unit, căruia însă Dau plătit pe 
viitor dăjdiile vlădiceşti, pentru ca să nu le poată face necazuri. în acelaşi 
an, preoţii şi «gocimanii» bisericii Sfintui Nicolae din Şcheii Braşovului 
s-au înfăţişat la mitropolitul Teodosie al Ungrovlahiei, dînd o declaraţie 
scrisă că doresc să atîrne «în cele sufleteşti» de Mitropolia păstorită de 

el. El au rămas în această situaţie şi sub urmaşii săi, Antim Ivireunul, 
Mitrofan şi Daniil, oare le hirotoneau preoţi, le trimiteau cărţi de slujbă 
sau cuvinte de învăţătură. Gu prilejul hirotonirii de preoţi noi, aceştia 
erau îndatoraţi să depună un jurământ că nu se vor abate de la credinţa 
ortodoxă. Uneori, întreaga obşte a credincioşilor 'din Braşov şi Ţara 
Bîrsei făceau cîte o mărturisire de credinţă publică. Aşa a fost, de pilda, 
cea din 5 mai 1723, prin care făgăduiau sa rămînă fii credincioşi ai Bise¬ 
ricii Răsăritului, «ide care sfintă credinţă nici sabia, nici focul, nici în¬ 
chisoarea, nici sărăcia, nici nevoia, nici foamea, nici goana, nici moartea 
să nu ne poată despărţi». 


După instalarea lui Ioan Patachi, credincioşii braşoveni au făcut di¬ 
ferite intervenţii la guvernator şi la generalul-comandant al Transilva¬ 
niei şi chiar la Curtea din Viena, unde au trimis pe negustorul Cristof 


Voiau (1724), pentru a fi recunoscute drepturile bisericii lor. După înde¬ 
lungate stăruinţe, li s-a îngăduit să intre sub jurisdicţia Episcopiei Rim¬ 
ei cuiul (1728), întrucît prin pacea de la Passarowitz (1718), Oltenia a fost 
cuprinsă între graniţele aceluiaşi Imperiu habsEurgiic. 


Legăturile lor ou Rîmnicul au continuat — oficial — pînă prin 1739, 
cînd, în urma păcii de la Belgrad, austriecii au pierdut Oltenia, care a 
fost realipită la Ţara Românească. De acum înainte, credincioşii bra¬ 
şoveni se vor îndrepta mai mult spre mitrqpoliţii >sîrbi de la Car lovit, 
aflaţi şi ei sub stăpînirea habsburgică. încă din 1735, episcopul Nicanor 
Meletievici al Cruşedolului, din încredinţarea mitropolitului din Carto- 
yiţ, a venit în Braşov unde a făcut o colectă şi a rezolvat anumite pro¬ 
bleme administrat iv-biserice şti. Episcopii uniţi n-au izbutit să atragă la 
uniaţie nici un credincios din Braşov şi Ţara Bîrsei. lîn acest fel, bra¬ 
şovenii au oferit — în tot cursul secolului al XVIII-lea şi chiar mai târ¬ 
ziu — o strălucită pildă de dragoste şi de ataşament faţă de Biserica 
Ortodoxă. 

Visarion Sarai. Marile frământări şi lupte pentru apărarea Ortodoxiei 
în restul Transilvaniei au început abia în 1744, cînd a apărut călugărul 
Visarion Sarai, căci pînă atunci, cea mai mare parte a poporului nu 
ştiuse nimic de schimbarea legii sale. 

Acest Visarion (din botez Nicolae) era originar din Bosnia, părinţii 
stabilindu-se apoi la Kostainiţa, în Croaţia. Cei mai mulţi cercetători au 
susţinut că era de neam sîrb. Mai nou s-a emis ipoteza — acceptabilă de 
altfel — că se trage dintre românii din Bosnia, din familia Ciureea sau- 
Tiurcia. Chiar şi un act dat de administraţia militară din Timişoara îl nu¬ 
mise : eremitul valah. Călătorise pe la Muntele Athos şi la Ierusalim, 

unde a fost călugărit in imnăstirea Sfîntul Sa va, apoi s-a aşezat în mî- 
năstirea Pakra din Slavonia. Cu un paşaport eliberat de mitropolitul Car- 
loviţului Arsenie Ioanovici Şacabent, în ianuarie 1744 a venit în Banat, 
iar de aici a 'trecut în Transilvania, începînd lupta pentru apărarea Orto¬ 
doxiei 

în drumul său spre Transilvania, a făcut un popas la Lipova, unde a 
ridicat o cruce .pe culmea din apropierea oraşului (păstrată şi azi într-o 
absidă exterioara a unei biserici din oraş). Din faţa acestei cruci, predica 
mulţimilor de credincioşi români, veniţi aici mai cu seamă la târgurile 
săptămînale. Conţinutul predicilor sale ne este cunoscut din relatările 
protopopului cronicar Nicolae Stoica de Haţeg. La această .cruce s-au 
făcut apoi adevărate pelerinaje, incit autorităţile de stat au fost nevoite, 
în mai multe rînduri, -să ia măsuri pentru împiedicarea lor. 

în prima jumătate a lunii martie 1744* Visaxion a părăsit Lipova, în¬ 
drept îndu-se pe valea Mureşului spre Dobra (jud. Hunedoara), însoţit 
de un mare număr de credincioşi, precum şi de trei negustori «greci» 
din Lipova — deci macedoromâni — Dima Nino, Gheorghe Nicola şi 
Gavrilă Bistro. 


La Dobra a ţinut credincioşilor aceeaşi predică simplă, prin cere-i 
îndemna să nu mai asculte pe preoţii uniţi. De aici, înconjurat de aceeaşi 
mulţime, s-a îndreptat spre Deva şi Orăştie pînă la Sălişte. Pretutindeni 
era întîmpinut de mii de credincioşi, se trăgeau clopotele bisericilor din 
satele prin care trecea. Iar prin cuvintele sale mobiliza mulţimile, înflă¬ 
căra credinţa ascultătorilor, le arăta că prin unire li se schimba credinţa, 
îndemna pretutindeni pe credincioşi să alunge preoţii uniţi şi să ţină 
rînduielile ortodoxe. Efectul predicilor sale a fost uluitor, încît epis¬ 
copul Inochentie Micu, la deschiderea lucrărilor sinodului de la 6 iulie 


1744, relata : «La îndemnul lui, în unele locuri, poporul nu merge nici 
la biserică, nu se serveşte de preoţii uniţi, morţii şi-i îngroapă fără 
prohod şi fără mîngîierile duhovniceşti, copiii şi-i botează prin femei 
bătrâne şi se întâmplă şi alte pagube duhovniceşti de felul acesta». 

A rămas pentru câteva zile în Sălişte, unde a izbutit să întărească 
în legea veche pe credincioşii din «mărginimea» Sibiului, care au deve¬ 
nit apoi -cel mai hotărîţi apărători ai Ortodoxiei. Pe locul unde propovă- 


duise în Sălişte, 


s-a ridicat mai tîrziu schitul numit 


«de ia Fîntîna Foi¬ 


ţii», cu hramul «Izvorul Maicii Domnului». Şi-a continuat apoi drumul 
spre Sibiu, dar autorităţile, informate de succesul predicilor sale, au dis¬ 
pus arestarea lui şi a celor trei negustori care-1 însoţeau. 

închişi ia Sibiu, Ini Visarion i s-a luat un lung interogatoriu, la po¬ 
runca generalului .comandant al Transilvaniei, Czernin. Din relatările 
sale, se desprind eîteva sumare date biografice, aşa cum le-am înfăţişat 
mai .sus. La întrebările puse în legătură ou predica sa împotriva uniaţiei 
— principala acuză care i se aducea —■ a refuzat să răspundă. Cu aceasta, 


misiunea lui Visarion în Transilvania poate fi socotită ca încheiată. 


Din Sibiu a fost trimis în închisoarea din Deva, de acolo la 


Timi¬ 


şoara, Gsiek şi Raab şi, în cele din urmă, aruncat în fioroasa temniţă 
de la Kufstein, în Munţii Tir olului. Acolo se crede că a şi murit ca sfînt 
mărturisitor pentru Ortodoxie. Cei trei însoţitori ai săi au fost închişi 
în Sibiu şi Timişoara, de unde au fost eliberaţi numai după vreun an. 


Măsuri pentru întărirea uniaţiei. Acţiunea lui Visarion a alarmat 


toate autorităţile de stat din Transilvania, pînă ia Curtea din Viena. 
Drept aceea, s-au luat o serie de măsuri în vederea întăririi uniaţiei. 
încă din 6 mai 1744, Guvernul Transilvaniei ceruse organelor administra¬ 


tive în subordine să pună în vedere românilor, că sînt datori şi pe viitor 
să cerceteze bisericile în care slujesc preoţi uniţi, căci altfel voi fi su¬ 


puşi pedepselor prevăzute în cunoscuta colecţie de legi Compilatae. 


După lungi consultări cu fruntaşii clerului unit, cu episcopul roma¬ 
no-catolic din Alba Mia, cu teologul iezuit, pe baza avizului favorabil 
al împărătesei Maria Tereza, guvernatorul Transilvaniei, contele Ioan 
Haller, a lansat o proclamaţie (sau patentă) către români, pentru a linişti 
spiritele (martie-âprilie 1745). Patenta a avut însă un efect contrar celui 
aşteptat de guvernator şi de sfătuitorii lui. Neştiind — sau nevrînd să 
ştie -— că marea majoritate a poporului român nu îmbrăţişase uniaţia 
şi nici nu ştia de ea, prin proclamaţie, autorii ei au săvîrşit marea gre¬ 
şeală că au adus la cunoştinţa tuturor românilor din Transilvania ca 
trebuie să se considere uniţi eu Biserica Romei. Se arăta apoi că «pen¬ 
tru fericirea şi folosul românilor», Curtea din Viena întemeiase Episco¬ 
pia unită de la Blaj, cu o mînăstire şi eliberase pe preoţii uniţi de toate 
sarcinile iobăgeşti şi de rob o iele pe care le datorau proprietarilor de 
pămînt. Cu alte cuvinte, ţăranilor români li se vorbea tocmai de acei 
preoţi uniţi pe care-i alungaseră în urma predicii lui Visarion, preoţi 
care, pentru obţinerea unor favoruri materiale, îşi lepădasera credinţa. 
S-au instituit felurite «comisii» care sa aducă la cunoştinţa românilor 


cuprinsul «patentei» lui Haller. Rezultatul a fost acelaşi în toate satele : 
toţi credincioşii au declarat categoric că nu primesc preoţi uniţi şi nu 
iau parte la slujbele săvîrşite de ei, fapt pentru care mulţi au fost 
arestaţi. 

Eşecul proclamaţiei lui Haltei a determinat autorităţile ardelene şi 
Curtea din Viena să ia noi măsuri pentru întărirea uniaţiei. Astfel, împă¬ 
răteasa Maria Tereza s-a văzut silita să facă apel la episcopul rutean 
unit Mânui! Glszavski din Muncaci, pe care l-a încredinţat să facă o 
vizită canonică în Transilvania şi sa-i înainteze un raport despre starea 
unirii. Episcopul Manuil şi-a îndeplinit misiunea în iama anului 1745/46, 
constatând că unirea este ameninţată în multe părţi, mai ales în sudul 
Transilvaniei, unde preoţii uniţi erau alungaţi de credincioşi. 

în faţa acestei situaţii, episcopul a prezentat Curţii mai multe reco¬ 
mandări : întemniţarea preoţilor ortodocşi care instigă pe credincioşi 
împotriva uniaţiei, alungarea călugărilor ortodocşi din mănăstirile 
Scorei, Arpaş şi Porceşti (între Sibiu şi Făgăraş), întoarcerea lui Ino- 
chentie Micu şi altele. Pe baza acestor propuneri, la Gare se adăugau 
şi cele ale Statului catolic transilvan, împărăteasa Maria Tereza a 
semnat, la 15 aprilie 1746, trei decrete către guvernul Transilvaniei, 
împărăteasa poruncea, între altele, arestarea şi pedepsirea celor hiro¬ 
toniţi în Ţara Românească şi Moldova, precum şi a preoţilor care s-au 
lepădat de unire. 

Tot atunci împărăteasa a numit patru «protectori» ai unirii, înzes¬ 
traţi teu deplină putere în sectorul lor de activitate : cancelarul Gheorghe 
Pongrâcz, Ignatie Bornemisza, corniţele suprem al comitatului Turda, şi 
românii renegaţi David Mariafi de Maxa, comite suprem al comitatului 
Cluj şi Petru Dobra, director fiscal, deci un fel de procuror suprem al 
Transilvaniei. Guvernul Transilvaniei a alcătuit pe seama acestora o 
instrucţie în 15 punicte, ou dispoziţii precise de pedepsire cu închisoare, 
bătăi şi amenzi în bani a preoţilor şi credincioşilor ortodocşi care ar 
împiedica lucrarea de promovare a uniaţiei. Se inaugura astfel o pe¬ 
rioadă de persecuţii şi mai dureroase, cu multe jertfe ale credincioşilor 
pentru apărarea credinţei strămoşeşti. 

Preoţi şi credincioşi luptători pentru Ortodoxie. Lupta începută de 
ieromonahul Visarion a fost continuată de numeroşi preoţi şi credin¬ 
cioşi, îndeosebi din jurul Sibiului. Satele se împotriveau cu dîrzenie 
uniaţiei, alungau preoţii uniţi, refuzau slujbele lor şi trimiteau «dieci» 
la Rîmnic sau la Bucureşti, pentru a fi hirotoniţi preoţi ortodocşi. în 
primăvara anului 1745, au fost arestaţi trei ţărani din Săliştea Sibiului 
(Dănilă Milea, Stan Borcea şi Dumitru Şteflea), pentru alungarea preo¬ 
ţilor uniţi. Au rămas în temniţă aproape patru ani. 

în toamna anului 1748, săliştenii au început noi acţiuni pentru apă¬ 
rarea credinţei lor. Ei au trimis atunci la Viena pe consăteanul lor 
Nicoiae Oprea Miclâuş , pentru a prezenta Curţii un memoriu, în numele 

credincioşilor din părţile Sibiului, Miercurei, Sebeşului, Orăştiei şi Do- 
brei, prin -care cereau să fie lăsaţi în vechea lor credinţă. Odaia ou el 
a plecat şi Ioan Oancea din Făgăraş, care ducea o plîngere în numele 
credincioşilor din acest oraş. în 1747, Oancea mai făcuse un drum la 
Carloviţ, să ceară să fie primiţi sub jurisdicţia Mitropoliei de acolo. 
După ce au prezentat Curţii plîngerea, li s-a poruncit să se întoarcă 
acasă, -ou promisiunea că doleanţele lor vor fi soluţionate de guvernul 
transilvan, 

R-eîntorşi acasă, au informat pe credincioşi că la Viena cererea lor 
se rezolvase în mod favorabil, aoordîndu-se libertate credinţei orto¬ 
doxe. Aşa se face că în preajma Crăciunului anului 1748, aproximativ 
o sută de ţărani s-au prezentat la guvernatorul Transilvaniei în Sibiu, 
cerînd să publice botărîr-ea împărătesei luată în cauza credinţei lor. 
Răspunsul s-a amînat pentru o săptămînă, dar atunci au fost arestaţi 
Ioan Oancea şi încă un ţăran (în locul lui Oprea Miclăuş, care a izbutit 
să fugă). Oancea a rămas în temniţă aproape doi ani. Cîteva zile mai tîr- 
ziu, au fost arestaţi opt preoţi 'Ortodocşi. 

Cercetarea plîngerilor românilor a fost încredinţată -cunoscutului 
prigonitor al Bisericii Ortodoxe Petru Dobra, iar în satele din «măr- 
ginimea» Sibiului au fost încartiruite -două -companii de soldaţi austrieci 
— menţinute mai bine de un an — pentru a împiedica orice rezistenţă 
împotriva uniaţiei. Comportarea celor două companii militare este viu 
redată într-un memoriu al preoţilor şi -credincioşilor din părţile de sud 
ale Transilvaniei către mitropolitul din Carloviţ: «Şi ne-au trimis două 
companii de nemţi de ne chinuiesc. Şi de se betej-eşte un om, aduc nem¬ 
ţii popii -cei -uniţi -de-1 cuminecă şi de moare un om, iară aduc nemţii 
de-1 îngroapă şi pătimim de frica nemţilor şi de-a popilor. Şi de naşte 
vreun prunc, aleargă popii cu nemţii de-1 botează cu de-a sila... Şi care 
om nu vrea să meargă cu popii cei uniţi 1a biserică, îi trage îmtîi cîte 
cincizeci de bani, a doua oară cîte un florin şi merg la circiumă şi-i 
beau». 

Această situaţie a făcut pe credincioşii din aceste părţi să trimită 
o nouă delegaţie la Viena -(1749), formată de data aceasta din cinci ţă¬ 
rani : Oprea Mi-dăuş din Sălişte, Bucur Bîrsan din Gura Rîuloi, Moga 
Trifl-ea -din Orlat, Comun Rarnu -din P-oi-ana şi Constantin Petric din Jima. 
Ei au înaintat Curţii două jalbe, cerînd recunoaşterea libertăţii reli¬ 
gioase. împărăteasa a dispus -ca aceşti cinci ţărani să se întoarcă acasă, 
cu îndatorirea de a-şi ţine şi pe mai departe preoţii uniţi. De teama au- 

torităţilor, Oprea Miclăuş =s-a aşezat în Banat, iar ceilalţi patru credin¬ 
cioşi s-au întors în satele lor (doi au murit pe drum). 

La începutul anului 1752, mai mulţi preoţi şi credincioşi s-au aduna: 
în casa preotului Vusile din Sălişte, care a redactat, în numele lor, un 
nou memoriu către Curtea din Viena, cerînd libertate credinţei ş: 
episcop ortodox. Memoriul a fost dus de preoţii Ioan din Poiana Sibiu¬ 
lui şi Ioaneş din Galeş, la Becicherec în Banat, unde se găseau Oprea 
Miclăuş cu preotul Moise Măcinic din Sibiel. Aceştia doi au fost însăr¬ 
cinaţi să duca memoriul la Viena, după ce a fost tradus la Timişoara în 
limba germană. 


De data aceasta, Oprea Miclăuş —- sosit pentru a treia oară în capi¬ 


tala împărăţiei habsburgice — şi preotul Moise au fost primiţi în audienţă 
de împărăteasa Mar ia Tereza şi de cancelarul Kaunitz. Se cunosc răs¬ 


punsurile pe care le-au dat amîndoi la un interogatoriu ce li s-a luat la 
14 aprilie 1752, cu interesante date biografice. De pildă, Moise Macinic 


relata că a fost hirotonit la Bucureşti de către mitropolitul Neofit Creta- 
nul, în urmă cu şase ani, că după o scurtă activitate pastorală în Sibiel, 
a fost închis în Sibiu, pătimind 17 luni, pentru simplul motiv că a fost 


hirotonit în Ţara Românească. 


Eliberat cu condiţia ide a nu mai savîrşi 


cele sfinte, a fost expus din nou primejdiei de a fi întemniţat, pentru 
că refuzase să depună jurămîntul preoţesc, în faţa lui Petru Pavel Aron, 
ceea ce l-a silit să se refugieze în Becicherec, -unde se găsea şi Oprea 
Miclăuş, lăsîndu-şi familia în Sibiel. 


în loc să li se dea un răspuns la jalba pe care o înaintaseră Curţii, 
cei doi trimişi ai clerului şi credincioşilor din «mărginimea» Sibiului 
au fost arestaţi şi aruncaţi în închisoarea de la Kufstexn. Nu ştim nimic 
despre sfîrşitul celor doi mărturisitori ai Ortodoxiei româneşti. în 1756, 
Curtea din Viena sesiza autorităţile din Transilvania -că unul din robi 
a fugit. Nu ştim care din ei a izbutit să evadeze, dar cert este că nici 
unul nu a mai ajuns acasă. în anii următori, românii din scaunul Săliştei 
au înaintat mai multe plîngeri către mitropolitul de la Carloviţ, prin 
care-1 rugau să intervină pentru eliberarea celor doi captivi. Iar în sino¬ 
dul convocat de ieromonahul Sofronie ia 14—18 februarie 1761 la Alba- 
Iulia, s-a cerut din nou eliberarea celor întemniţaţi, între care figurau 
şi cei doi. Poate că acela care evadase a fost prins şi readus în închi¬ 
soare. N-ar fi exclus însă, ca el să fi pierit de foame prin Munţii Tiro- 
lului, iar cei ide acasă să nu fi ştiut nimic ide moartea lui. în 1784, deci 
după mai bine de 30 de uni, Stana, soţia lui Oprea, ruga pe împăratul 
losif II (1780—90) să-i elibereze soţul, măcar -acum la bătrîneţe. Nu s-a 

mai aflat însă nimic despre el. înseamnă că amîndoi pieriseră în fio¬ 
roasa temniţă hahsburgkă, jertfindu-şi viaţa pentru apărarea credinţei 
ortodoxie. 


Paralel cu acţiunile lui Oprea Miclăuş şi Moise Măcinic, au lucrat 
pentru Ortodoxie — independent sau în legătură cu ei — şi alţi preoţi şi 
credincioşi transilvăneni. Pomenim îndeosebi pe aceia care au făcut 
drumuri lungi şi obositoare pînă la ţarina Elisabeta a Rusiei (1741—1761), 
la Petersburg, pentru ca s-o roage să intervină în favoarea lor ila Curtea 
imperială din Viena. între aceştia, amintim pe protopopul Nicoîae Pop 
din Balomir, fostul vicar al episcopului Inochentie Micu, care se lepă- 
dase de uniaţie în 1748. Ţarina a şi intervenit pentru ei la Viena, dar 
fără rezultat. întors în Ţara Românească, Nicolae Pop s-a călugărit sub 
numele de Nichifor, ajungînd egumen al mînăstirii Argeş (în 1763 apare 
între cei trei candidaţi la scaunul de episcop al Buzăului). 

Un alt luptător pentru apărarea Ortodoxiei a fost ieromonahul 
Nicodim, se pare originar din părţile Albei, călugărit la Rîmnic de 
episcopul Grigorie Socoteanu. Reîntors apoi în Transilvania, prin 1750 
a plecat la Viena, împreună cu tînărul Ioan, fiul preotului Avram din 
Acâliu (jud. Sibiu), mai târziu hirotonit el însuşi la Carloviţ. Au fost pri¬ 
miţi în audienţă de împăratul Francisc, soţul Măriei Tereza, căruia i-au 
înfăţişat doleanţele credincioşilor transilvăneni. Temîndu-se că vor fi 
arestaţi, au fugit din Viena, îndreptindu-se spre Petersburg, unde au fost 
primiţi de ţarina Elisebata, căreia i-au relatat toate suferinţele românilor 
ortodocşi din Transilvania, rugînd-o să ceară libertate deplină pentru 
credinţa lor. 


în 1757, Nicodim a făcut al doilea drum la Petersburg, având asupra 
lui şi scrisori de recomandare din partea mitropolitului Filaret Mihalitzîs 
al Ungrovlahiei şi a episcopului Grigorie Socoteanu al Rîmnicului. 
La scurt timp a sosit în Rusia şi vechiul său tovarăş de drum Ioan din 
Aciliu, care acum era preot. Au rămas mai mulţi ani în Rusia, primind 
îngăduinţă din partea ţarinei să strîngă milostenie pentru o mmăstire de 
lîngă Alba iulia. S-a reîntors la Rîmnic, pe lîngă episcopul Grigorie, 
ajungînd apoi egumen al schitului Berislăveşti-Argeş. Nu ştim în ce 
împrejurări a fost arestat Ioan din Aciliu, căci în februarie 1761, credin¬ 
cioşii transilvăneni cereau eliberarea lui. 


După arestarea celor doi neînfricaţi luptători pentru credinţă, Oprea 
Miclăuş şi Moise Măcinic, rolul de conducător a revenit preotului Cosma 
din Deal, lîngă Sebeş. Fiind hirotonit la Bucureşti, de mitropolitul Neofit 
Cretanul, a fost în permanenţă prigonit de protopopul unit Avram din 

Dala (sub ascultarea căruia intra şi parohia Deal), aplicrndu-i felurite 
amenzi în natură şi răpiri de bunuri materiale. Prin 1751—1752, a fost în¬ 
temniţat 60 de săptămîni în Alba Iulia, iar tatăl său 4 săptămîni. Altă 
dată, neputînd să fie prins, oamenii protopopului au arestat pe preoteasa 
lui, cu un copil mic în braţe, care i-a degerat de frig în închisoare. Prin 
1755, acest inimos preot ortodox, împreună cu credinciosul Constantin 
Petric din Jina, au cutreierat 42 de sate între Sibiu şi Sebeş, apoi pe 


Vallea Mureşului către Grăştie, redactînd peste tot «cărţi», în care se 
descriau suferinţele îndurate de preoţii şi credincioşii satelor cercetate. 
Din cuprinsul lor, aflăm numele a sute de preoţi şi preotese, ţărani şi 
ţărance, care au fost ucişi, întexoniţaţi, jefuiţi de bunurile lor, bătuţi 
pînă la sînge sau maltrataţi pentru acelaşi categoric refuz de a îmbră¬ 


ţişa uniaţia. 

Dintre preoţii care au suferit închisoare, reţinem pe lonaş din Sâiişte 
(închis 6 săptămîni la Sibiu), Oprea din Săîişte (11 luni împreună cu cei 
doi fii, unul preot şi altul diacon, cel din urmă bătut în chip barbar, în- 
cît a zăcut trei ani), Ioan din Poiana, patru săptămîni, Al anin din Poiana, 
dus In Blaj, Avram din Cut (trei luni), Ioan din Răchita şi alţii. 

Dintre preotese, pe lingă soţia iui Cosma din Deal, cele mai mari 
suferinţe le-a îndurat soţia preotului Dan din Tilişca, jud. Sibiu. A fost 
închisă în mai multe rînduri: o dată 14 sătpămîni, apoi a fost silită să 
fa-că 50 zile robotă la protopopul din Data (deşi era cu copil mic) şi Un 
nou arest de două luni, alături de alte cinci preotese. De fiecare dată, 
la eliberarea din închisoare, era silită să plătească sume însemnate de 
bani. De aceleaşi suferinţe s-au învrednicit şi soţia preotului Ioan din 
Poiana, închisă 31 de săptămîni, soţia preotului Ioan din Răchita, care 
era însărcinată, închisă două săptămîni la Sebeş, soţia preotului Avram 


din Cugir şi altele. 

Au fost apoi întemniţaţi sute de ţărani români, din Sălişte, Poiana, 
Jina, Tilişca, Deal, Cărpiniş etc. Amintim doar câţiva din ^aceşti martiri 
ai legii strămoşeşti. De pildă, patru credincioşi din Jina au fost duşi la 
ocnele de sare din Ui oara, fiind supuşi la tot felul de umilinţe timp de 
şapte săptămîni : «ziua îi .punea la mlăcii şi noaptea îi băga în temniţă 
cu scara în pămînt şi-i răstignea în beleiugi de fier şi le băga un lanţ 
între picioare şi punînd la capul lanţului lacăt...!» 

Credinciosul Oprea Petric din Jina a fost ţinut 11 săptămîni la Blaj, 
«cu chiarăle în picioare». Iar credincioşii din Deal, păstoriţi de preotul 
Cosma, declarau : «Ne-au închis în cămeri, cu mari şi mici, şi ne-au afu¬ 
mat cu paie ude, pentru că nu ne-am aplecat sub uniaţie... şi pe judele 

Toma Roşea, l-au legat cu două lanţuri de grumazi şi l-au dus în Sibiu 
şi l-au băgat în temniţă...». Ioan Crăciun din Cârpiniş a zăcut opt luni 
în temniţa din Alba Iulia «pentru lege, tot în fiară şi în câtuşi». 

In aceeaşi perioadă au fost închise 16 femei din Poiana 14 săptă- 
Hiîni, în timpul iernii. 

în ianuarie 1760, au fost închise şi apoi pedepsite cu cîte 12 sau 15 
lovituri de bici în piaţa Sibiului 10 femei din Colun, jud. Sibiu. Amen¬ 
zile aplicate în bani, vite, vin şi chiar articole de îmbrăcăminte, erau 
deosebit de mari, contribuind la ruinarea materială a acestor oameni, 
care, în general, duceau o viaţă pilină de lipsuri, avînd de întreţinut fa¬ 
milii numeroase şi de plătit felurite impozite către stat. 

Toate documentele anchetei efectuate de preotul Cosma au fost 
prezentate mitropolitului sîrb Pavel Nenadoviei din Oarloviţ {1749— 
1768), un apărător şi sprijinitor statornic al românilor ortodocşi din 
Transilvania. Presupunem că ele au fost duse de preotul Ioan din Po¬ 
iana Sibiului şi de credinciosul Toma Ma ier din Râhău (jud. Alba), care 
în primele luni ale anului 1755 erau în Carloviţ. Amintim că la Oarloviţ 
se prezentaseră şi alte delegaţii româneşti (Ioan Oancea din Făgăraş, 
protopopul Bustatie din Braşov ş.a.), iar în anul 1749, mitropolitul Pavel 
a trimis un om de încredere în Ardeal, al cărui nume nu-1 cunoaştem, 
dar presupunem că a fost roman, care a cercetat 270 de sate, între Do- 
bra şi Făgăraş, pentru a strînge date privitoare la starea bisericească a 
românilor ortodocşi. Pe baza informaţiilor primite, mitropolitul a îna¬ 
intat Curţii mai multe memorii în cauza românilor transilvăneni, cerînd 
să li se 'acorde libertate religioasă. în ciuda unui decret imperial din 5 
iunie 1756 (altele din and următori), prin care i se interzicea mitropoli¬ 
tului jurisdicţia asupra bisericilor din Transilvania, el a continuat totuşi 
să înainteze memorii Curţii, dovedindu-se astfel unul din sprijinitorii 
sinceri ai credincioşilor ortodocşi, rămaşi fără un cîrmuifor sufletesc. 

Prin 1756, în fruntea acţiunii de apărare a Ortodoxiei în Transilva¬ 
nia, se afla preotul Ioaneş (Ioan) Vîrvorea din satul Galeş (jud. Sibiu), 
în acel an, episcopul Petru Pavel Aron informa pe magistratul din Sibiu 
şi guvernul Transilvaniei că preotul Ioaneş face agitaţii împotriva uni¬ 
rii. în mai 1756 a fost arestat şi întemniţat la Sibiu. Rugămintea băfrî- 
nului său tată, Ioan Vinerea, adresată autorităţilor din Transilvania, 
prin care cerea eliberarea fiului său pe garanţie sau cel puţin din lan¬ 
ţuri, n-a fost luată în considerare. împărăteasa a poruncit să fie închis 
pe viaţă în temniţa din cetatea Devei. Peste un an însă, a fost mutat 
ia Graz. Spre deosebire de ceilalţi doi tovarăşi ai săi de suferinţă, des- 

pre părintele Ioianeş avem unele ştiri din timpul şederii sale în temniţă. 
Astfel cronica braşoveanului Radu Duma arată că în 1776 cîţiva negus¬ 
tori din Braşov, aflaţi în afaceri comerciale la Graz, l-iau cercetat în 
temniţă, unde le-a mărturisit «că mai bine va muri acolo, decît să-şi 


lase credinţa sa pravoslavnică». Se pare că de la Graz a fost mutat la 
Kufstein. în anul 1780, un alt întemniţat de acolo, sîrbul Ghenadie Vâ¬ 


slei, fost pretendent la scaunul episcopal ortodox din Transilvania, a 
izbutit să trimită o scrisoare către Sinodul Bisericii Ruse şi ţarinei Eoa- 


terina a Il-a, rugîndu-i să intervină pentru eliberarea lui. Intre altele Ghe¬ 


nadie scria : «Aici în fortăreaţă este şi un preot român din Transilvania, 
cu numele Ioan, care pătimeşte în robie de 24 de ani pentru credinţa 
ortodoxă». Să fie Ioan din Galeş, Ioan din Aciliu sau e un omonim ? 


Numeroasele nemulţumiri şi frământări din Transilvania au deter¬ 


minat pe împărăteasa Maria Tereza să dea un decret, la 13 iulie 1759, 
prin care acorda toleranţă religioasă credincioşilor ortodocşi, iar epis¬ 
copului unit i se interzicea persecutarea lor. Se puneau însă şi anumite 
condiţii: revenirea la Ortodoxie nu era admisă, ortodocşii nu puteau 


să-şi reocupe bisericile luate de uniţi, iar-cele pe care le reoicupaseră 
trebuiau înapoiate, erau obligaţi să nu întreprindă nimic împotriva unia- 
ţiei. Acest decret, în loc să mulţumească pe ortodocşi, dimpotrivă, i-a 


întărită! şi mai mult, refuzînd să primească acele condiţii. 


Rolul de îndrumători, de mobilizatori ai conştiinţelor, a fost preluat 
de alţi preoţi şi credincioşi. Astfel, în aceiaşi an, s-a început o acţiune 
de organizare bisericească, cu alegeri de protopopi ortodocşi. De pildă, 
pe văile a Hîrtibaciului sufletul acţiunii era preotul Stan din Glîmboaca, 


din iniţiativa căruia s-au întocmit, în mai multe parohii, liste ou cre¬ 
dincioşii ortodocşi. S-au ţinut noi adunări de preoţi şi credincioşi în 
Glîmboaca (jud. Sibiu), Rapolt (jud. Hunedoara), Orăştie, Sălişte, Ludoş 
(Sibiu) etc. Preoţii uraţi erau alungaţi, bisericile luate de ortodocşi. Un 
călugăr, Ioanichie din Ţara Făgăraşului, a plecat tot atunci la Carloviţ, 
«pentru folosul de obşte al patriei şi al neamului nostru, spre sporirea 


şi întărirea pravoslavnicei credinţe». 


în chip deosebit s-a remarcat preotul Ioan Piuariu din Sadu (jud. 
Sibiu) cu învăţătură la Cozia, hirotonit la Bucureşti de mitropolitul Fila- 


ret Mihalitzis. După ce a slujit doi ani în Sadu, a fost arestat din dispo¬ 
ziţia lui Petru Pavel Aron, fiind tuns de plete şi de barbă în piaţa Si¬ 


biului împreună cu alţi preoţi ortodocşi (de aici numele de popa Tunsu). 
în primăvara anului 1759, ia convocat o mare adunare la Sadu, la care 


au participat reprezentanţi ai satelor din jurul Sibiului, apoi o nouă adu- 

nare în Petrilaca, pe Cîmpia Transilvaniei, cu peste 300 de participanţi, 
în oare s-a discutat problema libertăţii religioase şi is-au redactat me¬ 
morii către împărăteasă. în anul următor, a continuat acţiunea de întă¬ 


rire a Ortodoxiei în satele de pe Cîmpia Transilvaniei şi din părţile Clu¬ 
jului, ţinînd adunări şi rostind predici în Frâta, Sînpetru şi în alte sate. 
Către sfîrşitul lunii iulie 1760, a fost prins în satul Pogăcea-ua, de către 
doi protopopi, însoţiţi de vreo 20 ide 'preoţi uniţi şi de 20 de husari. în 
Istoria bisericească a lui Petru Maior, găsim amănunte interesante des¬ 
pre prinderea sa, 'suferinţele îndurate din partea preoţilor uniţi, întem¬ 
niţarea la Tg. Mureş pentru o săptămînă, trimiterea. la Viena legat de 
mîini şi de. picioare şi escortat de o sută de soldaţi, cu opriri la Cluj, 


Oradea, Debreţin, Duda, Gyor (Raab). La Viena a fost anchetat de o 
comisie, dar spre marea 'lui isurprindere, a fost eliberat. 

Se păstrează — în traducere germană, — o scrisoare a sa cu data de 
16 septembrie 1760, către tovarăşii săi de luptă din Transilvania, In care 
le arăta condiţiile «umane» de tratament de la Viena, recomandind tu¬ 


turor să trăiască în pace cu uniţii, să nu se mai dispreţuiască, să resti¬ 
tuie uniţilor bisericile, cu alte cuvinte era un adevărat «îndreptar» de 
viaţă pentru credincioşii ortodocşi. Regimul avea nevoie de o astfel de 
scrisoare, diată în schimbul eliberării sale, căci tocmai atunci era în plină 
desfăşurare răscoala lui Sofronie. Deci, clerul şi credincioşii ortodocşi 


din Transilvania trebuiau să afle prin această scrisoare de bunele in¬ 
tenţii ale «milostivei Crăiese» faţă de ei şi că se pot obţine drepturi şi 
pe cale paşnică. Scrisoarea a ajuns la Sadu abia în februarie 1761, cînd 


soţia isa Patrasia şi părinţii săi, Ioan şi Dobra, îi trimiteau două duioase 


scrisori, prin care-i zugrăveau tristele realităţi ale vieţii lor de acasă. 

Reîntors acasă, desigur urmărit de autorităţi şi de oamenii episcopu¬ 
lui Aron, — protopopul Ioan s-a aşezat ca preot în Sînnicolauil Mare din 


Banat, unde a păstorit pînă la moarte (1762). A avut doi fii, Petru, care 
i-a urmat în preoţie şi cunoscutul cărturar şi medic oftalmolog Ioan Piu- 
ariu Molnar. 


Răscoala lui Solronie de la Cioara. Văzînd că toate încercările şi 
memoriile lor rămîn fără rezultat, credincioşii ortodocşi au ales ultima 
cale în vederea dobîndirii libertăţii religioase şi anume răscoala îm¬ 
potriva uniaţi ei şi a iobagi ei. Ea a fost condusă de ieromonahul Sofronie 


din satul Cioara (jud. Alba). Născut într-o familie preoţească din sat, 
avînd din botez numele de Stan, a fost preot de mir în satul -său, apoi 
s-a călugărit, ise pare la Cozia. Reîntors la Cioara, şi-a făcut «o ţîr de 
schit în mijlocul codrului, mai ca la un mii departe dte sat, locuind acolo 

şi rug în du-se lui Dumnezeu pentru sufletul lui, în care ţinea şi cîţiva 
copii pentru învăţătură», cum se arăta intr-o plîngere a credincioşilor 
către autorităţi. 

După ce autorităţile i-au distrus schitul, a început lupta împotriva 
uniaţiei, îndemnînd pe credincioşi sa alunge preoţii -uniţi şi să declare 
ca vor să stea «sub porunca Bisericii -din Ierusalim». La Crăciunul anului 
1759, a fost arestat şi închis în satul Bob dna lingă Orăştie, dar a fost 
eliberat de vreo 600 de ţărani, conduşi de preotul Io an -din Sălişte, unul 
din colaboratorii săi apropiaţi. De aici, Sofronie a plecat în Munţii Apu¬ 
seni, îndemnînd peste toit poporul să alunge preoţii uniţi şi să se întoarcă 
la Ortodoxie. A fost prins din nou la Abrud, dar autorităţile Dau eliberat 
la scurt timp, căci se temeau de o răzvrătire a moţilor. 

La 10 august 1760, a convocat un «sinod» de preoţi şi credincioşi la 
Zlatna, în Munţii Apuseni, întocmind memorii către împărăteasa Maria 
Tereza şi către guvernul Transilvaniei, prin care cereau episcop ortodox, 
restituirea bisericilor şi a sesiilor parohiale, 'luate de preoţii uniţi, eli¬ 
berarea celor închişi pentru credinţa ortodoxă. în 1760, ţăranii răsculaţi 
au năvălit asupra Blajului, incit odiosul episcop Acon a fost silit să se 
refugieze la Sibiu de teama poporului. 

Mişcarea is-a întins cu repeziciune în toată Transilvania, ajungînd 
pî-na în Satu Mare şi Maramureş, unde 'circulau proclamaţii şi scrisori 
de la Sofronie. S-au ţinut şi aici adunări populare, în oare preoţii şi 
credincioşii hotărau întoarcerea la Ortodoxie (Santău, Dorolţ, Corni, 
Gherdani, Budeşti ş.a.), incit în 1761, episcopul rutean Manuil Olszavski 
din Muncaci a fost nevoit să cerceteze satele sătmărene, ajutat de auto¬ 
rităţile de stat şi să impună credincioşilor să îmbrăţişeze din nou uniaţia. 
în Maramureş, mişcarea de revenire la Ortodoxie a fost condusă de 
preotul Io an Marine ţ, pe care -autorităţile au încercat să J l aresteze, dar 
n-au izbutit. 

Datorită acestei mişcări generale româneşti, împărăteasa Maria Te¬ 
reza şi autorităţile din Ardeal au fost nevoite să bata în retragere. La 
20 octombrie 1760, împărăteasa înştiinţa, pentru prima dată, că va numi 
o comisie pentru -cercetarea plîngerilor românilor transilvăneni, iar cei 
arestaţi pentru credinţă vor fi eliberaţi. 

în urma acestei capitulări, Sofronie a început o acţiune hotărîtoare 
de organizare a Bisericii Ortodoxe (se intitula chiar vicar al Sfintului 
Sinod din Carloviţ), ajutat de preoţii Gheorghe din Abrud, Ioan din Să¬ 
lişte, Rusan din Alba Iuîia, călugărul îoanichie din Veneţia de Sus (Fă¬ 
găraş) ş.a. Pretutindeni convoca sînoade, adică adunări de preoţi şi ere- 

dincioşi, îndemnîndu-i să-şi păstreze credinţa strămoşeasca. Cel mai în¬ 
semnat a fost «sinodal» de la Alba Iulia din 14—18 februarie 1761, Dez¬ 


baterile «sinodului» au fost redactate de Sofronie în 19 puncte şi înain¬ 
tate guvernului. In prima parte erau expuse doleanţele credincioşilor 
ortodocşi : eliberarea celor închişi (Oprea Miclăuş, Moise Măcinic, Ioa- 
neş din Galeş, Ioan din Sa'du, Ioan din Ajciliu), încetarea prigoanelor îm¬ 
potriva credincioşilor ortodocşi şi libertate deplină Ortodoxiei. în con¬ 
tinuare, se stabileau masuri de organizare a Bisericii Ortodoxe şi de 
întărire a vieţii morale a preoţilor şi credincioşilor : preoţii să nu cer¬ 


ceteze cîrciumile, să se îngrijească 


de biserici, să cunoască rînduiala 


slujbelor, iar credincioşii să se spovedească, să nu înjure, să înveţe ru¬ 


găciunile, să cumpere cele trebuincioase pentru biserică ş.a. 


Astfel, prin conţinutul hotărîrilor luate, «sinodul» de la Alba Iulia 
poate fi considerat punctul culminant al răscoalei lui Sofronie şi unul 
din marile fapte istorice bisericeşti din secolul al XVIII-lea. De altfel, 
întreaga mişcare a lui Sofronie poate fi considerată ca o biruinţă de¬ 
plină a Ortodoxiei în Transilvania, căci zeci de sate iau părăsit uniaţia. 
Tot ce se lucrase timp de 60 de ani pentru înstrăinarea poporului de cre¬ 
dinţa strămoşească era acum zdruncinat. 


Misiunea generalului Bukow. In astfel de împrejurări, împărăteasa 
Maria Tereza a trimis în Transilvania pe generalul Nicolae Adolf baron 
Bukow, in calitate de comandant al forţelor militare de aici. Odată cu 
el au fost trimise şi numeroase unităţi de cavalerie şi infanterie. Tot 
atunci a venit şi episcopul ortodox sxrb din Buda, Dionisxe Novacovici, 
care a fost instalat în biserica Sf. Nicolae din Şcheii Braşovului, apoi 
s-a stabilit în Răşinari. Bukow avea datoria să înăbuşe răscoala româ¬ 
nilor, să cerceteze neînţelegerile religioase şi să întocmească o statistică 
a preoţilor şi credincioşilor ortodocşi şi uniţi. Îndată după sosirea sa 
la Sibiu, la începutul Iui aprilie 1761, s-a prezentat la el o delegaţie de 
40 de români, condusă de protopopul Ioan din Sălişte, înmînîndu-i un 
memoriu prin care cereau încetarea persecuţiilor religioase, eliberarea 
celor închişi, numirea unui episcop ortodox, scutirea preoţilor ortodocşi 
de contribuţii, restituirea bisericilor luate de uniţi şi îngăduinţa pentru 
Sofronie de a predica în toată Transilvania. La 26 aprilie, în ziua de 
Paşti, s-au prezentat iarăşi sute de credincioşi la Sibiu. Noul episcop, 
Dionisie Novacovici, sosit tocmai atunci, i-a îndemnat să se întoarcă 
acasă şi să aştepte în linişte cele ce se vor hotărî cu privire la cre¬ 
dinţa ortodoxă. 

Peste cîteva zile, la 1 mai, s-a înfăţişai; însuşi Sofronie, care, silit 
de împrejurări, a ajuns fa o înţelegere cu Bukow, iscălind şi o procla¬ 
maţie către credincioşii ortodocşi. Cu aceasta, misiunea lui se încheiase. 
Nu ştim cînd 'anume a trecut munţii în Ţara Românească, unde probabil 
a ajuns egumen al schitului Robuia, aflat sub ascultarea mînăstirii Ar¬ 
geş (se pare -că a fost egumen şi la Vieroş). îşi va fi sfîrşit zillele undeva 
prin Ţara Românească. 

îndată după .sosirea lui Bukow în Transilvania, prin proclamaţia sa 
din 9 aprilie 1761, ia dispus să se facă două conscripţii amănunţite, una 
de către organele administrative, alta de către protopopii uniţi, dar in¬ 
dependente una de alta, care să cuprindă date privitoare la numărul 
preoţilor şi credincioşilor, ml bisericilor, sesiilor parohiale (pământ ara¬ 
bil, fineţe, vii) şi caselor parohiale, atît pentru ortodocşi, cit şi pentru 
uniţi. Datele primite au foist apoi prelucrate de o comisie (care a lucrat 
pînă în 1762) formată din Bukow şi doi consilieri de la Tezauraxiatul 
ţării: baronii L. B. Moringer şi Fr. L. Dietrich. 


Cu toată lipsa de obiectivitate cu cure s-a lucrat, din conscripţia 
lui Bukow rezultă o categorică superioritate numerică a credincioşilor 
ortodocşi. Astfel, în exemplarul oficial apar 2250 de preoţi uniţi cu 
25.223 familii, 1365 preoţi ortodocşi cu 128.635 familii, 515 biserici unite 
şi 1362 ortodoxe. Vom extrage numai uite va date, .care arată felul în 


care a lucrat această comisie numită de «dezmembrare?? sau «separare 
a legii». Cele 515 biserici atribuite uniţilor erau, fără îndoială, zidite cu 
cheltuiala ortodocşilor, fie înainte de 1701, fie ulterior. Ele au fost luate 


de la ortodocşi şi date uniţilor, chiar şi acolo unde aceştia erau în nu¬ 
măr infim.. De pildă, la Alba Iulia amîndouă bisericile au fost date celor 


7 preoţi uniţi eu 21 familii, iar cele 298 familii ortodoxe au rămas fără 
biserici şi fără preoţi; la Chiueşti lingă Dej, s-a dat biserica la 4 preoţi 
uniţi cu 10 familii, iar cele 211 familii ortodoxe au rămas fără biserică ; 


la Răşinari, pentru cei 9 preoţi uniţi cu 51 familii, iar cele 713 familii 
ortodoxe au rămas fără biserică la Sălişte pentru 9 preoţi şi. 19 familii 
unite, la Topîrcea (jud. Sibiu) pentru 3 preoţi cu 9 familii, iar cele 226 
familii ortodoxe au rămas fără biserică ş.a. în unele locuri, bisericile 


ortodoxe au putut ajunge în stăpânirea uniţilor numai pe baza interven¬ 
ţiei trupelor lui Bukow (Ocna Sibiului, Răşinari, Sadu, Sălişte, Alba Iu¬ 
lia, Cuzdrioara lingă Dej ş.a.). Mai mulţi credincioşi din aceste locali¬ 
tăţi au suferit închisoare, amenzi, bătăi, pentru că îndrăzniseră să-şi 
apere bisericile zidite prin osteneala lor şi a înaintaşilor (de pildă, la 

Cuzdrioara, doi credincioşi au fost condamnaţi la moarte prin ştreang, 
alţi doi la servfciu militar pe viaţă). 

în mai multe parohii, ■credincioşii ortodocşi au fost obligaţi să zi¬ 
dească biserici sau capele noi pentru puţinii credincioşi uniţi: Bucer- 
dea Grînoasa — Alba cu 7 familii unite, Crăciunelul de Sus pe Tîrnave cu 
5 familii, Bal şa—■Hunedoara icu 4 familii, Valea Nandrutui—Hunedoara 
cu 4 familii şi altele. Aceleaşi abuzuri s-au făcut şi la atribuirea sesiilor 
şi caselor parohiale. în majoritatea cazurilor, au fost luate de la orto¬ 
docşi şi date preoţilor uniţi rămaşi fără biserică şi credincioşi; iar 
după moartea lor., urmau să treacă în proprietatea comunei, a fiscului 
sau a proprietarului de pămînt local. 


In 1172 de sate pur ortodoxe, cu 622 de preoţi, existau alţi 472 de 
preoţi uniţi, fără credincioşi: Bistra—Alba 3 preoţi; Arieşul Mare— 
Alba 7, Boşorod—Hunedoara 5, Sîmbăta de Jos—Făgăraş 4, Dejani—Fă¬ 
găraş 3, fără să mai vorbim de zecile de parohii în care existau cîte 
unul sau doi preoţi fără credincioşi, sau de parohiile în care aveau cîte 
2—3 familii ţex. : Tilişca—Sibiu 7 preoţi la o familie, Boholţ—Făgăraş 8 
preoţi ia 2 familii etc.). 


Mai notăm că 1337 parohii ortodoxe (cu 69.303 familii), nu aveau 
preoţi. Dar aceste cifre sînt Inexacte, pentru că în majoritatea scaunelor 
săseşti toate parohiile erau trecute fără preoţi: Sibiu, Sighişoara, Bis¬ 
triţa, Miercurea, Cohalm, Nocrih, Cincul Mare, Sebeş, Orăştie, iar 
în scaunul Mediaş erau abia doi preoţi. Este exclus ca în aceste parohii, 
mai ales în cele din jurul Sibiului, Miercurea şi Sebeşului, care au dat 
atîţia luptători pentru Ortodoxie, să nu fi existat nici un preot. 

în ce priveşte conscrierea credincioşilor, s-au făcut alte multe abu¬ 


zuri, datorită cărora numărul uniţilor a crescut în chip simţitor. De 
pildă, în judeţul Bistriţa, câţiva preoţi au izbutit să înduplece pe zece 
români care, sub prestare de jurământ, au declarat în faţa comisiei că 
românii (din întregul ţinut doresc să facă parte din Biserica unită. Pro¬ 
testul ulterior al românilor de aici n-a fost luat în considerare, astfel că 
47 de sa'te din Bistriţa au fost declarate unite, reprezentind a cincea 
parte din totalul credincioşilor uniţi din Transilvania. Apoi erau decla¬ 
rate unite satele oare s-au prezentat în faţa comisiei după expirarea ter¬ 
menului, iar altele erau declarate unite fără nici o explicaţie sau cu 


menţiunea că vor fi pedepsiţi pentru apostazie (un ain închisoare cu 
pîine şi apă de două ori pe săptămână). Pare suspect numărul celor 55 
de parohii în întregime unite din judeţul Hunedoara, mai ales în ţara 

Haţegului. Profesorul Silviu Dragomir a stabilit că au fost declarate ar¬ 
bitrar -ca unite 13.267 familii din acest ţinut. 

Dar cea mai mare barbarie săvîrşită de generalul Bukow a fost dis¬ 
trugerea a zeci de mănăstiri şi schituri din toată Transilvania, cele din 
lemn fiind arse, iar cele din piatră şi -cărămidă distruse cu tunurile. 
Această acţiune a început din vara anului 1761 şi a continuat în anii 
următori (S îmbăta de Sus, Rîmeţ, Prislop, cele din Ţara Făgăraşului etc.). 

Noi mişcări pentru apărarea Ortodoxiei. în anul 1763, s-au înre¬ 
gistrat noi incidente în părţile Bistriţei. 3ja propunerea lui Bukow, îm¬ 
părăteasa a acceptat planul său de organizare a două regimente grăni¬ 
cereşti, cu sediul în Orlat şi Năsăud, care urmau să fie alcătuite din ţă¬ 
rani români şi secui de-a lungul graniţelor sudice şi estice ale Transil¬ 
vaniei, de Ia Porţile de Fier piuă în Maramureş. Grănicerii urmau să fie 
scutiţi de impozite, în -afară de «darea capului», să fie declaraţi oameni 
liberi, -deci scoşi de sub ascultarea proprietarilor de pămînt, urmînd să 
primească şi o anumită diurna. Dar în aceste regimente nu puteau să 
fie admişi decît credincioşi -uniţi, în care împărăteasa avea încredere, 
în ţinutul Bistriţei au fost recrutaţi grăniceri din 30 de sate. Dar la 10 
mai 1763, pe cînd urmau să depună jurămîntul, lîngă comuna Salva, în 
faţa episcopului Aron şi în prezenţa generalului Bukow, grănicerii din 
două batalioane de infanterie au refuzat să-l depună şi au ridicat armele 
împotriva generalului, a -ofiţerilor nemţi şi a episcopului, care au fost 
siliţi să fugă. Ei au fost instigaţi de băfrînui Todor (în unele izvoare 
Tănase) Todoran din Bichigiu, în vîrstă de peste 100 de ani, care cerea 
grănicerilor să nu admită ca ofiţerii nemţi sa le «ciufulească» iţbatjoco- 
rească) legea. în urma cercetărilor făcute de o comisie aulică, în noiem¬ 
brie 1763, au fost pedepsiţi 'capii mişcării: Todoran, frînt -cu roata, Vnsîle 
Dumitru ial popii din Mocod, Grigore M-an din Zagra şi Vusile Oichi din 
Telc-iu spînzunaţi. Pentru alţi ţărani s-a dispus «să treacă de 10 ori în 
sus şi de 10 ori în jos printre loviturile de vergi a 300 de soldaţi». 

în satele din sudul Transilvaniei, în care s-a făcut grănicerizarea, mai 
mulţi credincioşi au trecut în Ţara Românească, nevoind să primească 
uniaţia. De pildă, în Cugir (jud. Alba) au fost alungate 264 familii din 
sat pentru că au refuzat să se înscrie ca grăniceri şi să-şi schimbe cre¬ 
dinţa, iar în locul lor iau fost aduse 99 familii din alte sate. în Jima (jud. 
Sibiu), 65 de bătrîni au fost arestaţi pentru că au refuzat să îndemne 
pe cei tineri să consimtă la grănicerizare. în 1765, au plecat din sat 338 
de pribegi. In Tohan (jud. Braşov), un raport oficial arăta că o mulţime 
de locuitori, în frunte cu preotul Mihai, au fost scoşi din sat. Raportul 




LUPTA PENTRU APARAREA ORTODOXIEI 


399 


relata că «mizeria şi greutăţile nu se pot descrie, bătrîni, oameni de 
virstă matură, părinţi şi copii sînt cu toţii acolo, sub cerul liber. Numai 
să-i vezi te îneacă mila». Au fost nevoiţi să întemeieze satul Tohnnul 
Nou. Ţăranii liberi din Ţînţuri (azi Dumbrăviţa, jud. Braşov) au devenit 
iobagi. Alte emigrări au avut loc din satele Veştem (jud. Sibiu), Breaza—• 
Făgăraş (29 ţărani de aici au fost prinşi şi arestaţi), Sinea Veche—Făgă¬ 
raş (o parte au întemeiat satul Şinca Nouă) etc. 

Prin grănicerizare au devenit unite — total sau parţial — satele po¬ 
menite mai sus, la oare se adaugă şi altele : Orlat — jud. Sibiu, Copăcel, 
Ohaba, Bucium, Vad, Pojorta în Ţara Făgăraşului, iar satele din zona 
Năsăudului au fost toate declarate unite, fără excepţie. Abia în 1783, 
împăratul Iosif Iî a îngăduit şi ortodocşilor să facă parte din regimentele 
de grăniceri, fără a-i sili să îmbrăţişeze uniaţia. 

Au existat însă şi alte forme de trecere forţată la uniaţie. De pildă, 
episcopul unit Atanasie Rednic a alungat pe preoţii şi pe credincioşii 
ortodocşi din cîteva sate care făceau parte din domeniul Episcopiei din 
Blaj (Mănărade, Cergău, Ciufud, Veza şi Spătac), fiind mustrat pentru 
aceasta chiar de Maria Tereza. Urmaşul său, Grigore Maior, însoţit de 
doi comisari unguri, a trecut prin aproape 60 de sate din Sălaj, pe care 
le-a declarat unite. Numeroşi preoţi ortodocşi au fost arestaţi pentru ca 
să li se poată răpi bisericile (Petru Dib din Roşia Montană, protopopul 
Nicolae din Morăreni şi alţii). Prin astfel de mijloace, desigur numărul 
uniţilor a crescut în chip simţitor. 

Edictul de toleranţă. La 29 octombrie (8 noiembrie) 1781, împăratul 
Iosif II a dat aşa-numitul Edict de toleranţă, prin care se interzicea asu¬ 
prirea cetăţenilor pe motive de credinţă. Se îngăduia oricărei confesiuni, 
dacă avea 100 de familii, să-şi zidească biserică, să întreţină preot şi 
învăţător. Necatofieii nu mai erau obligaţi să ia parte la slujbele cato¬ 
licilor sau să plătească taxe preoţilor catolici. Era admisă şi trecerea 
de la o confesiune în alta. In căsătoriile mixte, dacă tatăl era ortodox, 
erau socotiţi ortodocşi numai băieţii, iar dacă tatăl era unit, toţi .copiii 
deveneau uniţi. 

Dar la scurt timp ţl6 ianuarie 1782), dîndu-şi seama că acest edict 
ar duce la nimicirea «uniaţiei», împăratul a revenit asupra lui, printr-un 
resoript .care reglementa trecerile ta Ortodoxie. El dispunea ca acelora 
oare doreau să părăsească confesiunea catolică sau unită, să li se facă 
o catehizare de şase săptămîni în învăţătura catolică (sau unită), plă¬ 
tind cîte un zlot pe zi -celor care-i catehizau. Peste cîteva zile, a dat o 
noua dispoziţie, prin care se prevedea să nu se ia în considerare cere- 

rile comunităţilor, ci numai cele individuale. în ciuda «acestor dispoziţii, 
care practic făceau imposibilă revenirea românilor uniţi la Ortodoxie, 
s-a pornit totuşi o puternică mişcare de revenire în Ţara Haţegului, deci 
tocmai acolo unde parohiile au fost trecute forţat la unire in 1761. Epis¬ 
copul Grigore Maior a fost nevoit să ceară sprijinul guvernului şi al 
autorităţilor militare, pentru întoarcerea poporului la uniaţie. Acelaşi 
lucru s-a petrecut şi în multe sate din Ţara Făgăraşului, unde vicarul Ig- 
natie Darabant de la Blaj a avut nevoie de sprijinul autorităţilor mi¬ 
litare, pentru stăvilirea mişcării de întoarcere la Ortodoxie. 

Peste puţin timp, la 20 august 1782, împăratul Iosif II a dat aşa-nu- 
mita Patentă de unire, prin care dispunea ea fiecare Biserică să rămînă 
cu 'credincioşii pe care îi avea şi să nu se mai facă prozelitism. Măsura 
a fost luata numai împotriva Bisericii Ortodoxe, care nu putea primi 
credincioşi uniţi. în schimb, Biserica unită şi-a continuat şi în viitor 
acţiunea prozelitistă, rolo sin du-se de sprijinul permanent al autorită¬ 
ţilor de stat. 

încercarea de refacere a unităţii bisericeşti din 1798. La 100 de ani 

de la redactarea pretinsului act al unirii, s-a făcut o primă încercare 
de reîntregire a Bisericii româneşti. Ea a fost iniţiată de uniţii Ioan 
Para, vicar în Făgăraş, şi Aron Budai (fratele lui Ioan Budai Deleanu), 
care era secretarul Consfstorului ortodox din Sibiu (!) şi de protopopii 
ortodocşi Ioian Popovici din Hondol (vicarul Episcopiei din Sibiu) şi Radu 
Tempea din Braşov, directorul şcolilor confesionale ortodoxe din Tran¬ 
silvania. Ei au adresat un memoriu (Reconciiiatio cleri) împăratului 
Francisc I (1792—1830), prin care propuneau ca episcopul unit Ioan Bob 
să fie pensionat (scaunul de la Sibiu era vacant), iar Biserica românească 
întreagă să fie condusă ide vicarii Ioan Para şi Ioan Popovici, cu două 
consistorii, la Gluj şi la Sibiu. în felul acesta, credeau ei, s-ar «recon¬ 
cilia» clerul, iar credincioşii nici n-ar observa schimbarea survenită. 
Memoriul lor a ajuns la episcopul catolic Ignaţiu Bathyani din Alba 
Iulia, la guvernatorul Transilvaniei Banffi şi la împărat, care, în 1800, 
a dispus clasarea dosarului, ţinînd seama de propunerea celui din urmă, 
că dezbinarea românilor este de folos statului, oare poate să-i stăpî- 
nească mai uşor. Aşa s-a sfîrşit, după doi ani de studii şi propuneri, 
prima încercare de refacere a unităţii bisericeşti a românilor ardeleni. 

Concluzii. Lupta clerului şi a credincioşilor din Transilvania 
pentru apărarea Ortodoxiei reprezintă o biruinţă desăvîrşită asupra 
celor care voiau să-i înstrăineze de legea strămoşească, fiind, după 

cuvîntuî istoricului Ioan Lupaş, «o biruinţă a satului asupra Împăra¬ 
tului». 

Jertfa celor trei mucenici de la Kufstein : ieromonahul Visarion 
şi preoţii Moise Mâcinic din Sibiel şi ioan din Galeş, ca şi lupta ne¬ 
înfricată dusă de ieromonahul Sofronie de la Cioara şi de preoţii 
Cosma din Deal, Ioan din Aciliu, Ioan din Poiana, Ioan din Sălişte, 
Ioan Piuariu din Sadu, de preoteseie din Tilişca, Deal şi Poiana, de 
credincioşii ţărani Oprea Miclăuş din Sălişte, Ioan Oancea din Făgă¬ 
raş, Constantin Petric din Jina, Todor Todoran din Bichigiu şi de 
numeroşi alţi preoţi şi credincioşi — bărbaţi, femei şi chiar copii — 
ucişi sau morţi in urma suferinţelor indurate, Întemniţaţi, bătuţi, mal¬ 
trataţi, alungaţi din satele lor, constituie unul din cele mai înălţă¬ 
toare momente din trecutul Bisericii româneşti. 

Ţinînd seama de viaţa şi de lupta dusă pentru apărarea Ortodo¬ 
xiei de către cuvioşii ieromonahi Visarion şi Sofronie şi de credin¬ 
ciosul Oprea din Sălişte, Sîintul Sinod al Bisericii noastre, in şedinţa 
din 28 februarie 1950, a hotârit ca ei să fie cinstiţi ca sfinţi mărturi¬ 
sitori ai dreptei-credinţe, de către credincioşii ortodocşi români din 
mijlocul cărora s-au ridicat. Canonizarea lor solemnă s-a făcut ia 21 
octombrie 1955, in Catedrala Reîntregirii din Alba Iulia. De atunci, 
ei sint prăznuiţi după cuviinţă în fiecare an, în această zi, căci numai 
prin jertfe asemănătoare celei aduse de ei, credincioşii români din 
Transilvania şi-au putut păstra neştirbită legea lor ortodoxă-strămo¬ 
şească. 

LVI 


MITROPOLIA UNGROVLAHIEI 
ÎN A DOUA JUMĂTATE 
A SECOLULUI AL XVIII-LEA 


După moartea vrednicului mitropolit Neofit Cretanul, întîmplată 
la 16 iunie 1753, în 'locul isau a fost ales episcopul Filaret Mihaîitzis de 
la Buzău (atestat intr-un act de la Constantin Racoviţă din 22 septembrie 
1753). 


Noul întîistătător al Bisericii din Ţara Românească era grec din 
insula Zante, din Marea Ionică. Probabil s-a călugărit la Muntele Sinai, 
devreme ce a ajuns — la o data pe care nu o cunoaştem — egumen al 
mănăstirii Sfînta Ecaterina din Bucureşti, închinata Muntelui Sinai. La 


23 martie 1748, a fost ales episcop la Buzău, unde a păstorit pînă în 
anul 1753. 


în cei şapte ani de păstorire la Bucureşti, a tipărit cîteva cărţi — 
în româneşte — unele cu cheltuiala sa : Psaltirea (în 1756), Octoihuî 
(1756, o nouă ediţie în 1758), Ceaslovul mic (1759) şi, probabil, două 
ediţii din Liturghier (în 1754 şi 1759). în 1760 s-a tipărit cartea intitulată 
«Laisaicon, întru care să cuprind vieţi pustniceşti ». Vlădica Filaret a 
murit în prima jumătate a anului 1760, fiind îngropat la Mitropolie. 

Mitropolitul Grigorie II. Scaunul rămas vacant prin moartea lui Fila¬ 
ret Mihaîitzis a fost ocupat prin «strămutarea» mitropolitului de neam 
român Grigorie al Mirelor. Acesta învăţase carte la Academia de la Sf, 
Sava din Bucureşti, a fost egumen la mînăstirea Colţea din Bucureşti, 
apoi eclesiarh al Mitropoliei. La 7 aprilie 1748, a fost ales şi hirotonit 
mitropolit titular pentru scaunul din Mira Lichiei. în această calitate, a 
ajuns duhovnic al domnitorului Constantin Mavrooardat, care, în aprilie 
1758, i-a încredinţat conducerea mînăstirii Glavaeioc din Vlaşioa. 

La 28 iulie 1760, a fost «strămutat» în scaunul de mitropolit al Ungro- 
vlahiei, cu «ecdosis»-ul patriarhului ecumenic. Deşi a păstorit în vre- 

muri grele, ou războaie pe pământul Ţării Româneşti, vlădica Grigorie, 
datorită aleselor sale însuşiri de cărturar, diplomat şi gospodar, a izbutit 
să conducă cu vrednicie Mitropolia Ungrovlahiei mai bine de un sfert 
de veac. 

In anul 1768 a izbucnit un război între Rusia şi Turcia, în cursul că¬ 
ruia Ţara Românească şi Moldova au ajuns sub ocupaţie şi administraţie 
militară rusă (1769—1774). 

La scurt timp după ocuparea Principatelor, două delegaţii de înalte 
feţe bisericeşti şi boieri s-au îndreptat spre Petersburg, pentru a prezenta 
ţarinei Bcaterinn a Il-a a Rusiei (1762—1796), doleanţele celor două 
ţări româneşti. Delegaţia munteană era formată din mitropolitul Grigorie, 
arhimandritul Chesarie, viitor episcop de Rîmnic, arhimandritul Filuret, 
urmaşul său la Rîmnic, iar mai târziu mitropolit, vistiernicul Mibail 
Cantacuzino şi logofătul Nicolae Brîncoveanu. Delegaţia moldoveană era 
formată din episcopul Inoehentie al Huşilor, egumenul Benedict de la 
Mo ido viţa, arhimandritul Vartolomeu Măzăreunu, logofătul Ioan Paladi 
(care a murit pe drum) şi spătarul Enache Milo. Amândouă delegaţiile 
au fost primite de ţarină la 28 martie 1770, în duminica Floriilor. Cu 
acest prilej, au vorbit cei doi ierarhi. împărăteasa a promis solilor mun¬ 
teni şi moldoveni că ţările lor se vor conduce pe viitor «după a lor 
judecăţi şi rînduieli». în timp ce delegaţiile se aflau la Petersburg, a avut 
loc hirotonia întru arhiereu a învăţatului arhimandrit Pluton Levşin. 
Printre ierarhii hirotonisitori se număra şi mitropolitul Grigorie. 


Pe cînd aceste delegaţii se găseau în Rusia, în Ţara Românească 
se petreceau evenimente neprevăzute. Turcii au izbutit să oprească 
pentru un timp înaintarea rusească şi să pună un nou domn (în locul 
lui Grigorie III Ghica plecat în Rusia din noiembrie 1769) şi anume pe 
banul Crai ovei, Manole (Emanuel) Giani Ruset (mai 1770 -— octombrie 
1771), care li se arătase devotat. Noul domn a dispus ea în scaunul de 
mitropolit al Ungrovlahiei să fie aşezat fostul episcop de Rîmnic (1748— 
1764) Grigorie Socoteanu. A fost înscăunat la 26 iulie 1770. Grigorie III 
se pare că a fost adus la Bucureşti împotriva voii sale, aşa cum se în- 
tîmptase cu o sută de ani în urmă eu vlădica Var luam. Bl nici n-a lucrat 
nimic în noua dregătorie în care a fost rînduit, căci în octombrie 1771, 
oştile ruseşti au ocupat din nou Bucureştiul, iar Emanuel Giani Ruset 
cu mitropolitul său s-au retras în Oltenia. Fostul mitropolit Grigorie II 
şi-a reluat scaunul. 


în 1772, mitropolitul Grigorie II a îndeplinit o nouă misiune diplo¬ 
matică, fiind trimis în fruntea unei delegaţii la Focşani, spre a mijloci 

pentru «patria noastră», pe lingă contele Ori of, reprezentantul Rusiei, 
care ducea -acolo tratative ou turcii. 


Un fapt de seama din timpul păstoririi mitropolitului Grigorie II, 
s-a petrecut la 13 iulie 1774, cînd generalul rus Petru Saltîkov i-a dăruit 
moaştele Sfîntului Dimitrie Basarabov, p-e care le-a aşezat în catedrala 
mitropolitană din Bucureşti. S-a hotar it -ca prăznuirea lui să aibă loc 
în fiecare an în ziua de 27 octombrie. Pînă azi, moaştele Sfîntului Dimi¬ 
trie Basarabov se găsesc în aceeaşi catedrală (■devenită din 1925 pa¬ 
triarhală). 


La 10 octombrie 1776, patriarhul ecumenic Sofronie II (1774—1780) şi 
sinodul său, la cererea domnitorului Alexandru Ipsilanti (1774—1782), au 
acordat mitropolitului Grigorie şi urmaşilor săi în scaun titlul de «loc¬ 
ţiitor al scaunului din Cezareea Capadochiei». Prin acordarea acestui 
titlu, Mitropolia Ungrovlahiei era ridicată la rangul celui dintîi scaun 
între mitropoliile Patriarhiei de Constantinopol, cu alte cuvinte, dacă mi- 
tropoliţii Ungrovlahiei ar fi luat parte la şedinţele sinodului patriarhal, 
ar fi urmat îndată după patriarh (la început Mitropolia Ungrovlahiei 
ocupa locul 70, -apoi a fost aşezată în acelaşi rang -cu scaunele de Meli- 
tene, apoi Nicomidia, iar mai tîrziu a ocupat locul Mitropoliei de Ancira). 
Acordarea acestui titlu onorific era o recunoaştere a importanţei Mitro¬ 
poliei Ţării Româneşti şi a aportului pe -care l-a adus Biserica noastră şi 
poporul român la susţinerea Ortodoxiei răsăritene. 


Sub mitropolitul Grigorie, au continuat legăturile şi cu -celelalte Pa¬ 
triarhii ortodoxe răsăritene, aflate -sub stăpînire turcească. Astfel, în 
martie 1781 mitropolitul şi domnitorul Alexandru Ipsilanti au primit vi¬ 
zita patriarhului Avramie II al Ierusalimului (1775—1787), care a izbutit 
sa strîngă la noi sume frumoase de bani pe seama Patriarhiei sale. 


Sînt vrednice de subliniat strădaniile cărturăreşti ale mitropolitului 
Grigorie. în această privinţă este de apreciat aportul deosebit al dom¬ 
nitorului Alexandru Ipsilanti, om luminat, care a adus multe înnoiri 
progresiste în viaţa Ţării Româneşti, înfiinţînd şcoli şi spitale, micşo¬ 
rând impozitele şi iniţiind felurite reforme administrative, cuprinse în 
Condica de legi caxe-i poartă numele. Acest domn a înfiinţat cîteva 
şcoli noi sau a reorganizat pe cele vechi, avînd şi concursul mitropoli¬ 
tului. Astfel, intr-un hrisov din 10 ianuarie 1776, şcoala domnească de 


la Sfintui Sava s-o organizat în patru cicluri, fiecare de trei -ani, cuprin- 
zînd întregul program de învăţămînt, de la cel elementar la cel superior. 
Erau şase profesori, iar între materiile de studiu figurau : Aritmetica, 
Geometria, Ştiinţele naturale, Filozofia, Poetica, Retorica, Istoria, Geo- 

grafia, Limbile latină, elină, italiană. Se prevedea recrutarea prin concurs 
şi întreţinerea în bune 'condiţii a 60 de bursieri în internatul şcolii, or¬ 
ganizarea unei biblioteci şcolare. Conducerea şcolii era încredinţată unei 
Eforii, formată din mitropolit şi cei doi episcopi sufragani şi din marii 
boieri. întreţinerea ei cădea în seama mînăstirilor neînchinate, da care 
se adăuga taxa de 3 lei pe care o dădea fiecare preot (jumătate din ei 
erau folosiţi la «cutia milelor», altă jumătate pentru întreţinerea şcolii). 
In schimb, atît mănăstirile cit şi preoţii erau scutiţi de orice obligaţii 


faţă de vistieria ţării. 

Prin acelaşi hrisov tse amintea că a înfiinţat două şcoli elementare, 
la Craiova şi la Buzău. S-a ocupat 'apoi şi de şcoala slavonească de la 
Sfîntul Gheorghe vechi din Bucureşti. Prin hrisovul din ianuarie 1776, 
de cure am pomenit mai sus, Alexandru Ipsitanti xînduia şi un dascăl la 
Mitropolie, care să înveţe pe aceia care doreau să intre în cler. Nu 
avem însă ştiri asupra modului cum s-a organizat acest curs teologie 
şi ce rezultate a dat. Şi aceste şcoli se bucurau de subvenţii din partea 
mînăstirilor, iaT ierarhii ţării, în frunte cu mitropolitul, aveau un rol 
însemnat în îndrumarea lor, în calitate de membri ai Eforiei. Mitropoli¬ 
tul era preocupat şi de gîndul întemeierii unei şcoli de psaltichie în 
Bucureşti, pentru pregătirea cântăreţilor de strană. 

Rezultate şi mai remarcabile s-au obţinut în privinţa tipăriturilor, 
în cei peste 25 de ani de păstorire ai mitropolitului Grigorie s-au tipărit 
mai muilt de 30 de cărţi româneşti, fie de slujbă, fie de învăţătură. între 
cărţile ide slujbă se numără : Evanghelia (1760, 1775), Antoîoghionui 
(1762, 1766, 1777, 1786) Ceaslovul (1767), Moîitvelnicui (1764), Penticos- 
tarul (1768, 1782), Triodul (1768), Octoihul (1774), Apostolul (1774, 1784), 
Psaltirea (1775, 1780), Ceaslovul (1777, 1778, 1780, 1783, 1785), Slujba 
Cuviosului Dimitrie de la Basarabov (1779), Li tur ghierul [1780], Catava- 


sieruî (1781) ş.a. 


Dintre cărţile de învăţătură publicate sub mitropolitul Grigorie 
amintim lucrarea Sfîntului Simion al Tesalonicului : Voroavă de între¬ 
bări şi răspunsuri (1765, 570 p.), în traducerea arhimandritul Chesarie, 
viitorul episcop de Rîmnic şi Omiliile Sfîntului Macarie Egipteanul 
(1775), în traducerea unui ieromonah Macarie. In 1768 s-a tipărit Caza¬ 
nia (reproduce ediţia Chiriacodromionului de Bucureşti din 1732 care 
este, în mare, o reeditare a Cazaniei lui Vaciuam). S-au retipărit şi 
lucrările lui Antirn Ivireanul învăţătură bisericească foarte folositoare 


obştii preoţilor şi a tot creştinescului norod (1774) şi Capete de poruncă 
la toată ceata hesericească (1775), în 1774, s-a tipărit pentru preoţi bro- 

şura intitulată Prăviîioarâ cu învăţătură besearicească de taina ispo- 
vedanii, retipărită în 1781, icu unele adăugiri. în 1776 însuşi mitropolitul 
tipărea o foaie volantă eu felurite «sfaturi în post». 

Nu trebuie trecut cu vederea nici faptul că majoritatea acestor 
cărţi s-au tipărit eu cheltuiala mitropolitului Grigorie, fapt menţionat 
în înseşi foile de titlu. Multe au prefeţe semnate de el. 

Mitropolitul Grigorie a avut un rol însemnat şi în lucrarea de tra¬ 
ducere şi tipărire a Mineielor de la Rîmnic, între anii 1776—1780, de că¬ 
tre ucenicii săi, episcopii Chesarie (1773—1780) şi Filare! (1780—1792). 
De pildă, în prefaţa Mineiului pe octombrie, episcopul Chesarie scria că 
«n-a socotit nici o osteneală la tălmăcire, nici cheltuială ia tipărire, ...ci 
la tălmăcire cîhd să putea uşura de grijile duhovniceşti, însuşi silindu-se 
şi printr-ai săi ucenici dupre datorie ajutîndu-se ; iară la cheltuială în¬ 
suşi singur încarcîndu-se». 

Se înţelege că toate aceste bogate roade ale tipografiei Mitropoliei din 
Bucureşti nu s-au putut dobîndi decît prin munca mai multor «ucenici» 
ai mitropolitului, care i-au stat în ajutor la tălmăcirea, tipărirea şi «dior- 
tosirea» lor. între ei trebuie pomeniţi arhimandritul Chesarie, viitor 
episcop de Rîmnic, traducătorul cărţii Sfîntului Simion al Tesaloni- 
cului, şi arhimandritul Filaret, viitor episcop de Rîmnic şi apoi 
mitropolit, cu cheltuiala căruia s-au tipărit Omiiiile Sîîntului 
Macarie Egipteanul şi care semna una din prefeţele Octoihului 
din 1774 şi a Slujbei Cuviosului Dimitrie din 1779. în chip deo¬ 
sebit trebuie să ne reţină atenţia ieromonahul Grigorie, ajuns apoi ar¬ 
himandrit şi egumen la Dealu, iar din 1783 mitropolit titular de Sidis, 
Acesta a lucrat întîi ca tipograf şi gravor ( Triodul din 1768 ş.a.) r apoi 
a dat îndemnul — moral şi material — la tipărirea unora din cărţile 
pomenite mai sus (învăţătura bisericească din 1774, Slujba Sfîntului Di~ 
mitrie Basarabov în 1779, cele două ediţii din Prăvilioara de taina ispo~ 
vedanii). în 1784 a «diortosit» Apostolul, semnînd şi prefaţa, iar Ceaslo¬ 
vul din 1785 şi Antologhionul din 1786 s-au tipărit «prin îndemnarea şi 
osteneala» sa. Acest Grigorie Sidis a redactat în 1795 o minunată «diată», 
asemănătoare cu a lui Antim Ivireanul, prin care-şi lăsa agoniseala vie¬ 
ţii Mitropoliei, unor mînăstiri, celor patru patriarhii răsăritene, mînăsti- 
ritor din Athos şi Sinai, pentru răscumpărarea de robi şi întemniţaţi, 
pentru spitale, pentru fete sărace etc. 


Un alt ostenitor a fost ieromonahul Macarie, care apare ca tradu¬ 
cător al Omiliilor Sfîntului Macarie Egipteanul şi ca «diortositor» al Oc- 
fo/hului din 1774 (semna şi una din prefeţe) şi al Psaltirii din 1775 (aci 

arăta că este din «sfînta mănăstire Dragomirna»). La mai multe tipă¬ 
rituri apare ca «ostenitor» ieromonahul Ioachim, «chivernisitorul tipo¬ 
grafiei» şi care a continuat să lucreze apoi la Rîmnic, Tot între «ucenicii» 
săi se numără şi episcopul Cosma al Buzăului, care i-a urmat apoi în 
scaun. Pe lingă aceştia, nu trebuie trecuţi cu vederea nici numeroşii ti¬ 
pografi care au scos la lumină cărţile amintite : Iordache Stoicovioi (un 
fiu al preotului tipograf Stoica Iucovici, din prima jumătate a sec. 
XVIII), preotul Constantin Rîmhijceanul, Dimitrie Petrovici, Stamciu To- 
movici şi alţii. Observăm, deci, că în jurul său se formase o adevărată 
«şcoală» de instruire a clerului prin cartea tipărită. 


Mai amintim că sub păstoria lui Grigorie au apărut şi eîteva cărţi 
greceşti în secţia grecească -a tipografiei mitropolitane (înfiinţată în 
1690), dotată acum cu material nou, adus din «Francia», fapt pentru 
care era socotită ca o «tipografie de eurînd înfiinţată a neamului ortodox 
al romeilor». între acestea se numără : Mărturisirea Ortodoxă a lui 
Petru Movilă (1767), Manual despre superioritatea Ierusalimului şi a 
Siîntului Mormînt a patriarhului Hrisant (1768), învăţătura creştinească 
a credinţei noastre ortodoxe (greceşte şi turceşte, 1768), învăţătura or¬ 
todoxa a patriarhului Meletie Pigas (1769) şi altele. Aproape toate s-au 
tipărit cu cheltuiala patriarhului Efrem al Ierusalimului. Meşterii tipo¬ 
grafi erau români (ide pildă cartea lui Meletie Pigas a tipărit-o Grigorie, 
viitorul mitropolit de Sidis). Aceste tipărituri constituie încă o dovada 
a ajutorului pe care l-au dat ţările noastre Bisericilor de limbă greacă 
aflate sub opresiune otomană. 

Vlădica Grigorie este ctitorul a două biserici din Bucureşti : Oborul 
Vechi, ridicată prin 1768 şi Sîîniul Nicolae din Ţigănie, numită şi Sfîn- 
tul Nicolae Vlădica, demolată la sfîrşitul secolului trecut. A acordat aju¬ 
toare şi pentru ridicarea altor biserici. Ca şi alţi vlădici ai ţarii, s-a 
îngrijit şi de sporirea patrimoniului material al Mitropoliei, fie prin acte 
de cumpărare, fie prin danii. 

După o aitît de bogată şi îndelungată activitate, mitropolitul Gri¬ 
gorie şi-a dat obştescul sfîrşit, în ziua de 18 septembrie 1787, fiind în- 
mormîntat în curtea Mitropoliei. A lăsat în urma sa realizări de seamă, 
între care se impun cele peste 30 de tipărituri româneşti, bisericile cti¬ 
torite de el în Bucureşti şi formarea de ucenici, care i-au continuat 
ostenelile cărturăreşti. 


Mitropolitul Cosma. După moartea lui Grigorie, scaunul Ungrovla- 
hiel a fost ocupat de episcopul Cosma Popescu al Buzăului. Era român 
de neam, născut în Flămânzeşti—Argeş, ca fiu al preotului Nica şi al 

preotesei Stanca, numindu-se din botez Mihai. Unul din fraţii săi, căpi¬ 
tanul Tudor Popesou, călugărit sub numele de Teodosie, a ctitorit bise¬ 
rica din Ursoaia, jnd. Buzău. 


O însemnare contemporană arată că viitorul ierarh a fost «crescut 
şi educat» de mitropolitul Grigorie II. Poate acesta l-a şi tuns în mo¬ 
nahism la mănăstirea Colţea, unde era egumen, căci îl întîlnim acolo 
ca ierodiaeon. Se pare că a fost un timp egumen ia Dea-lu. Probabil în 
anul 1748, oînd Grigorie a ajuns — din eelesiarh ai Mitropoliei — mi¬ 
tropolit titular al Mitelor, Co<sma îi va fi luat locul de eelesiarh. în 
orice caz, îl întîlnim în această slujbă în 1756, cînd s-a tipărit la Bucu¬ 
reşti o Psaltire «prin îndrumarea şi nevoinţa Cozmei ermonahul, ecli- 
siarhul Sfintei Mitropolii». Datorită însuşirilor sale, a ajuns în curînd 
protosinghel al Mitropoliei (întîlnit în această calitate în 1762), iar la 
30 septembrie 1763 a fost ales în scaunul episcopal de la Buzău, rămas 
vacant prin demisia episcopului Rafail. Desigur, la alegerea lui va fi 
contribuit şi «dascălul» său, mitropolitul Grigorie. 

în timpul celor 24 de ani de păstorire la Buzău, a tipărit eîteva cărţi, 
s-a îngrijit de cele două şcoli de la Buzău, a contribuit la sporirea bunu¬ 
rilor Episcopiei, la efectuarea unor înnoiri în incinta Episcopiei, precum 
şi la refacerea unor lăcaşuri de închinare. După o activitate atît de în¬ 
delungată, a fost chemat la cîrma Mitropoliei, în urma morţii mitropoli¬ 
tului Grigorie II, probabil în ultimele zile ale lunii septembrie 1787. I 
s-a făcut înscăunarea la Bucureşti, în ziua de 9 octombrie 1787, de că¬ 
tre mitropolitul Par tenie ai Dri strei. 


Arhipăstorirea lui a căzut în vremuri grele pentru Ţara Româ¬ 


nească, în urma războiului care a izbucnit chiar în 1787 intre turci şi 


ruşi şi în care se va amesteca, în anul următor, şi Imperiul habsburgic. 
Ţările române au devenit teatrul operaţiunilor militare, în noiembrie 
1789, austriecii iau ocupat Ţara Romanească. Prinţul de Coburg a format 
un divan, din înaltul cler şi marii boieri, 'din care făcea parte şi mitro¬ 
politul Coisma. Abia prin pacea de la Şiştov, dintre turci şi austrieci (24 
iulie 1791), s-a restabilit liniştea în ţară. în 1792, s-a tipărit Octoihul 
Mare, «prin silinţa, cheltuiala şi îndreptarea smeritului mitropolit Sidis 
chir Grigorie» pe care l-am mai amintit. Este de fapt singura tipăritură 
din timpul păstoririi mitropolitului Cosma. în toamna aceluiaşi an, fiindcă 
bîntuia ciuma, mitropolitul Cosma s-a retras, de teama ei, la mănăstirea 


Ciuleşti, metocul Mitropoliei, în apropierea Bucureştilor. N-a scăpat 
însă nici aci, căci a fost răpus de cumplita boală, la 3 septembrie 1792. 

A fost adus şi îngropat la Mitropolie. Aşa şi-a săvîrşit viaţa după numai 
cinei ani ide păstorie. 

Mitropolitul Filaret. La numai trei zile după moartea lui Cosma, deci 
la 6 septembrie 1792, domnul ţării, Mihail Şuţu (1791—1793), şi cu boierii 
din divan au hotărît să ridice la vrednicia de mitropolit al ţării pe 
episcopul Filaret al Rîmnioului. înscăunarea i s-a făcut la 24 septembrie 
1792, de către mitropolitul Grigorie de Stavropoleos. 


Despre mitropolitul Filaret s-a spus mereu că a fost grec de neam, 
părere pusă în circulaţie de episcopul Ghenadie Enăceanu al Rimnicuiul 
(însuşită apoi şi de alţii), bazat pe faptul că petrecuse o vreme — în 
tinereţe — pe lingă mitropolitul Partenie al Tîrnovel, împreună cu vii¬ 
torul patriarh ecumenic Neofit. Dar acest argument nu ne poate convinge 
că ia fost grec, pentru că şi unii tineri de neam român se puteau ataşa 
pe lingă numeroşii ierarhi greci care veneau în ţările noastre. Din cer¬ 
cetarea izvoarelor vremii, dar mai ales a activităţii sale, ne putem con¬ 
vinge ca el a fost român de neam. Poate că se trăgea dintr-o familie de 
maicedo-români. Intr-un pomelnic ai său sînt trecute mai multe rude, 
toate cu nume româneşti: Dimitrie, Sandu, Ioan, Zamfira, Maria, Sanda 
(cf. M.O., nr. 5—6, 1975, p. 377). Era ucenic al mitropolitului Grigorie. 
Presupunem că a învăţat carte la Academia de la Sfîntul Sava, din 
moment ce cunoştea temeinic limba şi cultura grecească. Nu ştim în ce 
mînăstire şi-a avut metania, poate la Căldăruşani, unde a fost un timp 
şi egumen, pe care a restaurat-o prin 1778. Notăm că această mînăstire 
nu se număra printre cele închinate la Lacurile Sfinte, şi care erau con¬ 
duse de greci ; deci avem încă un argument că era român. 

în anul 1770, a făcut parte din delegaţia munteană, condusă de mi¬ 
tropolitul Grigorie, care a plecat la Petersburg spre a înfăţişa doleanţele 
ţarii în faţa ţarinei Ecaterina II, iar în 1772 a făcut parte din delegaţie 
trimisă la contele Orlof, la Focşani. Daca era grec, cu greu i s-ar ,fi în¬ 
credinţat asemenea misiuni. 

Cer cetind tipăriturile de la Bucureşti şi Rîmnic, ne încredinţăm că 
a fost unul din cei mai apropiaţi colaboratori ai mitropolitului Grigorie. 
De pildă, în 1774 a apărut «prin osîrdia şi sîrguinţa» sa O ci oi hui de la 
Bucureşti (semna şi o prefaţă închinată mitropolitului), iar în anul ur¬ 
mător au apărut Omiliile Siîntuiui Macarie Egipteanul, «prin osîrdia şi 
cheltuiala» sa. Din foile de titlu ale ambelor cărţi aflăm că pe atunci era 
«arhimandritul sfintei Mitropolii în Bucureşti». La 27 noiembrie 1776, 
a fost ridicat la treapta de mitropolit titular al Mirelor. In această caii- 

tate, semna (prefaţa cărţii Slujba Cuviosului Dimitrie Basarabov, tipă¬ 
rită la Bucureşti în 1779. 

în 1780, a fost ales episcop ta Rîmnic, în tocul tui Chesaire, un alt 
ucenic al mitropolitului Grigorie. Aici a tipărit peste 25 de lucrări — 
între care se remarcă Mineieie pe lunile aprilie-septembrie, toate tipă¬ 
rite în 1780. 

O activitate atît de bogată l-a impus în ochii tuturor incit în sep¬ 
tembrie 1792, cînd a murit mitropolitul Cosma, a fost chemat să-i ia lo¬ 
cul. A păstorit la Bucureşti abia un an, tipărind o singură carte, un 
Catavasier, în anul 1793, cu cheltuiala sa. S-a păstrat de la el o cores¬ 
pondenţă pe care a purtat-o — ca mitropolit — cu patriarhii din Con- 
stantinopol şi Ierusalim şi cu alţi oameni de seamă — clerici şi laici — 
din timpul său. 

Ga mitropolit a ajutat şcoala patriarhală din Constantinopo! In 
Bucureşti, a ridicat o cişmea pe unul din dealurile oraşului, care au 
primit apoi numele sau, cişmeaua şi dealul Filaret. 

în septembrie 1793, şAa dat demisia din scaunul mitropolitan. Se 
crede că a fost silit să facă acest pas datorită unor neînţelegeri pe care 
le-ar fi avut cu noul domn Alexandru Moruzi (1793—1796). Poate la 
aceasta să fi contribuit şi episcopul Buzăului, Dositei, care dorea sa-i 
ia locul. La 11 octombrie 1793 — din încredinţarea patriarhului ecume¬ 
nic — însuşi Filaret a făcut înscăunarea urmaşului său în scaun Dositei 
Filitti. S-a retras apoi la mînăstirea Căldăruşani — de care se îngrijise 
şi înainte de a ajunge la Rîmnic —unde a şi murit în anul următor, fiind 
îngropat tot acolo. Prin testamentul său, a lăsat, între altele, fonduri 
pentru «întreţinerea şi educaţia copiilor orfani». 

Din prezentarea vieţii şi activităţii lui Filaret, credem că avem su¬ 
ficiente mărturii, pentru a-1 socoti de neam român. Prin strădaniile sale 
de o viaţă întreagă, mitropolitul Filaret înscrie o pagină luminoasă în 
istoria Bisericii şi a culturii româneşti, ca şi marele său dascăl, mitropo¬ 
litul Grigorie II. 

Concluzii. Strădaniile cărturăreşti in cuprinsul Mitropoliei 

Ungroviahiei au fost continuate , in a doua jumătate a secolului ai 

XVIÎI-iea, de vlădicii de atunci. între ei se impune figura luminoasă 

de cărturar , patriot şi cirmuitor sufletesc a mitropolitului Grigorie ÎL 

Nu mai puţin vrednice de pomenire sint şi strădaniile urmaşilor săi f 

\ 

Cosma Popescu şi Filaret , atît ca episcopi cit şi ca mitropoîiţi. 

LVII 


MITROPOLIA UNGROVLAHIEI 
ÎN ULTIMELE TREI DECENII 
ALE REGIMULUI FANARIOT 


In ultimele trei decenii ale regimului fanariot în Ţara Românească, 
cele trei scaune vlădiceşti au fost ocupate numai de ierarhi greci: mi- 
tropoliţii Dositei Filitti (1793—1810), Ignatie (1810—1812) şi Nectarie 
(1812—1819) la Bucureşti; episcopii Nectarie (1792—1812) şi Galaction 
(1812—1824) la Rîmnic şi Costandie Filitti (1793—1819) la Buzău. Româ¬ 
nizarea acestora începe abia în anul 1819 cind doi ierarhi greci au fost 
nevoiţi să se retragă din scaunele lor. Tot în această perioadă ise ob¬ 
serva un amestec vădit al autorităţilor ţariste ruse în problemele noastre 
bisericeşti, în timp ce Ţara Românească şi Moldova se aflau sub ocu¬ 
paţie militară rusă (1806—1812). 

Ca fapt pozitiv, trebuie să amintim înfiinţarea unei noi episcopii, -la 
Argeş, în 1793, primul ei titular fiind un român, Iosif, ierarh cu o aleasă 
formaţie cărturărească. 

Mitropolitul Dositei Filitti. După retragerea mitropolitului Filaret 
din scaun, membrii divanului domnesc au ales în locul său pe episcopul 
Dositei Filitti al Buzăului (25 septembrie 1793). Alegerea s-a făcut -de¬ 
sigur la dorinţa noului domn Alexandru Moruzi (1793—1796), pe care 
Dositei, ca episcop la Buzău, îl întîmpinase la intrarea în ţară. Obţi- 
nîndu-se recunoaşterea patriarhului Neofit VII (1789-1794), noul întîistă- 
tător al Bisericii din Ţara Românească a fost înscăunat la 11 octombrie 
1793, de către fostul mitropolit Filaret. 

Dositei Filitti se trăgea dintr-o familie preoţească din Pogdoriana 
Epirului, tatăl fiind grec, iar mama 'albaneză sau — după unii — vlahă 
(născută Curt sau. -Curţi). 

S-a călugărit în mînăstirea Mîntuitorului din locul său natal, sub 
numele de Dositei, de unde a trecut -la mînăstirea Proorocul Ilie din 



4Î4 


PERIOADA A TREIA (SECOLELE XIV-XVDI) 


Ziţa. A studiat ta Ziţa şi în oraşul învecinat Ianina, ambele fiind vechi 


centre de cultură grecească. 


Nu ştim în ce timp a venit în Ţara Românească, aşezîndu-se la mî- 
năstirea Sfîntul Ioan cel Mare din Bucureşti {azi dispărută), închinată 
mînăstirii Sfîntul Ilie din Ziţa, ajunglnd de tînăr arhimandrit şi egumen. 
Datorită pregătirii sale cărturăreşti, precum şi activităţii sale, s-a impus 
curînd nu numai în faţa compatrioţilor săi, ci şi în faţa românilor. Ast¬ 


fel, în timpul războiului ruso-turc din anii 1768-1774, a îndeplinit anumite 
misiuni diplomatice pe lingă autorităţile ruseşti. în ultimii ani ai vieţii 
lui Grigorie II, a îndeplinit slujba de «logofăt» (director) al cancelariei 


Mitropoliei Ungrovlahiei. 

Datorită îndelungatei sale activităţi în Ţara Românească, arhiman¬ 
dritul Dositei a fost socotit vrednic să fie ridicat pe scaunul vlădioesc 
de la Buzău, la 11 octombrie 1787, în urma alegerii episcopului Cosma 
ca mitropolit. Ca episcop de Buzău, deşi a păstorit în împrejurări grele, 
tocmai în timpul războiului ruso-austrodurc din 1787—1792, a izbutit să 
se impună ca un bun organizator şi cîrmuitor. în 1793 a fost ales mitro¬ 
polit, în împrejurările pe care te-am arătat. 

La 18 octombrie 1793, s-a hotărît în divan înfiinţarea unei noi epis¬ 
copii, la Argeş, cu jurisdicţie peste judeţele Argeş şi Olt. Mitropolia 
a rămas cu judeţele Ilfov, Ialomiţa, Prahova, Dîmboviţa, Vlaşca, Te¬ 


leorman şi Muscel. 

Dintre multiplele aspecte ale activităţii mitropolitului Dositei, vom 
aminti, în primul rînd, grija ;sa necontenită pentru îmbunătăţirea situa¬ 
ţiei preoţimii de mir. Era obiceiul ea ia venirea în iscaun a unui nou 
mitropolit sau episcop, preoţii din eparhia respectiva să plătească o 
dare, numită «ploconul cirjei», ajungînd cu timpul la 13 lei, sumă des¬ 
tul de mare pe atunci. Dositei a hotărît — îndată după înscăunare, — 
să fie redusă ia jumătate. 

Datorită abuzurilor care se făceau la hirotonii, mitropolitul a ob¬ 
ţinut, se pare tot în acelaşi an, un hrisov de la domnitorul Alexandru 
Moruzi, prin care se prevedeau anumite restricţii privitoare la hiro¬ 
tonii, spre a nu spori in chip inutil numărul preoţilor. Astfel, se pre¬ 
vedea ca de aici înainte candidaţii la preoţie «să aibă adeverinţă de la 
toţi sătenii lui, cum că este trebuinţă de preot la acea biserică». Credin¬ 
cioşii erau îndatoraţi să dea mărturie şi asupra moralităţii candidatului 
la preoţie şi a soţiei sale. 

în unii următori, a luat alte măsuri pentru disciplinarea şi instruirea 


clerului, rînduind inspectori (proistoşi), care să cerceteze starea biseri- 

cilor şi pregătirea preoţilor, fie pentru Bucureşti, fie pentru restul ţării, 
îndatora pe preoţi să întocmească registre de naşteri şi decese. 


Deşi era grec, Dositei Filitti a căutat să pună stavilă numeroaselor 
abuzuri ale egumenilor greci. Astfel, în 1794 cerea domnului să inter¬ 
zică închinarea mînăstirii Vieroş Muntelui Aîbos, iar în 1798, cerea lui 


Constantin Hangerli (1797—1799) să se întocmească o «catagrafie» a tu¬ 


turor călugărilor străini veniţi în Ţara Românească, urmând ca egumenii 
să-şi in răspunderea pentru cei din minăstiri, iar cei fără căpătîi să fie 


trimişi la locurile de unde au venit. 


Mitropolitul Dositei s-a dovedit un ierarh cu multă înţelegere faţă 
de nevoile păstoriţilor săi. Astfel, în 1794, fiind foamete în Ţara Româ¬ 
nească, a semnat, în fruntea membrilor divanului, refuzul de a trimite 
«zahareaua» cerută de înalta Poartă. Pentru că anii 1793 şi 1794 au fost 
secetoşi, mitropolitul a adresat preoţilor (la 13 februarie 1795), o pastorală 
prin care-i sfătuia să arate credincioşilor că In acele vremuri de foamete 
cumplită, aveau datoria de-a veni în ajutorul celor aflaţi în lipsuri şi 
suferinţe. Prin aceeaşi pastorală, dezlega pe cei săraci de ţinerea postu¬ 
lui Patimilor din acel an, cu excepţia primei şi ultimei săptămâni, pre¬ 
cum şi a zilelor de miercuri şi vineri. în 1798, a avut curajul să se îm¬ 
potrivească deschis intenţiei lui Constantin Hangerli de ia pune noi dări 
asupra poporului oropsit. 

Mitropolitul Dositei a fost şi un bun gospodar, îngrijindu-se de re¬ 
facerea catedralei mitropolitane din Bucureşti şi a vechii «Mitropolii» 
din Tîrgovişfe, precum şi de refacerea unor minăstiri din cuprinsul 
eparhiei. 

Ca om de cultură, mitropolitul Dositei s-a interesat de şcoli. în ca¬ 
litate de preşedinte al Eforiei şcolilor, a stăruit pentru refacerea şcolii 
slavoneşti de la biserica Sfîntul Gheorghe Vechi din Bucureşti, :1a care 
a numit doi dascăli. A refăcut apoi clădirile de la biserica Domniţa Bă- 
laşa, în care fusese mutată şcoala de la Sfîntul Sava încă din 1791, dis¬ 
punând ca în cazul -cînd aceste clădiri nu vor fi îndestulătoare, şcoala 
să poată folosi şi clădirile de la biserica Măgureanu, motocul Mitropo¬ 
liei. A ajutat pe profesorii şcolii de la Sfîntul Sava, care îi dedicau unele 
din lucrările lor, cum au făcut Ştefan Comită şi Neofit Duca. 

în acelaşi timp, s-a îngrijit şi de pregătirea clerului. încă în primii 
ani de păstorie hotărîse ca aceia care voiau isă primească taina hiro¬ 
toniei, să înveţe cel puţin o jumătate de an la Mitropolie. Iar în anul 
1797, printr-un hrisov al lui Alexandru Ipsilanti, se hotăra ca la mănăsti¬ 
rea Tuturor Sfinţilor (Antim) din Bucur eşti, «să fie şcoală de învăţătură 

pentru cei ce vor fi ca să intre în templu preoţiei din toate eparhiile 
ţării». Credem, însă, ea a lucrat pentru obţinerea hrisovului respectiv 
episcopul cărturar Iosif al Argeşului, care primise mănăstirea Antim 
drept metoe pentru Episcopia sa. Şcoala a funcţionat pînă prin 1847, 
cînd a fost desfiinţată printr-un «ofis» domnesc. 

Mitropolitul Dositei a sprijinit şi activitatea tipografică din Bucu¬ 
reşti, de sub teascurile căreia au ieşit mai multe cărţi de slujbă şi de 
zidire sufletească. între cărţile de slujbă menţionăm : Molitvelnicul 
(1794), Psaltirea (1796 şi 1806), Liturghierul (1797), Trioduî (1798), Pen- 
ticostarui (1800), Slujba Sfîntului Dimitrie Basarabov (1801), Ceaslovul 
(1801 şi 1806), Evhologhionul (1808) şi Orînduiaia sfinţirii bisericii 
(1809). Iar dintre cărţile de învăţătură creştinească pot fi amintite : Pra¬ 
voslavnica Învăţătură (1794, tradusă din greceşte — fără să se precizeze 
după cine — de vel clucerul Dimitrie Fălooianu), Carte folositoare de 
suflet (1799 şi 1800, tradusă 'din greceşte de călugării nemţeni Gherontie 
şi Grigorie), Chiriacodromionul la Evanghelii al lui Nichifor Theotochi, 
arhiepiscopul Astrahanului (1801, tradusă din greceşte, tot de Gherontie 
şi Grigorie). S-au tipărit apoi mici catehisme pentru folosul credincioşi¬ 
lor (1794 şi 1809). Prefeţele unora din aceste tipărituri sînf semnate de 
mitropolit, altele de traducători sau diortositori. La toate cărţile se pre¬ 
cizează, în însăşi foaia de titlu, că s-au tipărit eu cheltuiala mitropoli¬ 
tului. Aşadar, ica şi mulţi dintre înaintaşii săi, mitropolitul Dositei a 'lă¬ 
sat o bogată moştenire culturală. 

Din foile ide titlu şi din prefeţele acestor tipărituri, ne putem da 
seama că mitropolitul Dositei a ştiut sa strîngă în jurul său oameni de 
valoare, pe care i-a pus să lucreze şi să tipărească felurite cărţi. între 
ei se remarcă arhimandritul Grigorie Rîmniceanul, — viitor episcop de 
Argeş —- (care semna prefeţele unor cărţi), călugării Gherontie şi Grigo¬ 
rie (cel din urmă devenit mai tîrziu mitropolit, care au tradus Cartea 
folositoare de suflet şi Chiriacodromionul, semnînd şi prefeţele) şi alţii. 

Ca meşteri tipografi au lucrat acum Dimitrie Petrovici Bucure şt ea- 
nul, Dimitrie Mihallovici Rîmniceanul şi mai ales Stamciu Porno vi ci 
Bucureşteamif. 

Păstorind într-o vreme de mari ifrămîntări politice-sociale, mitropo¬ 
litul Dositei n-a rămas străin de acestea. Astfel, prin anii 1801-1802, cînd 


trupele lui Pasvan-Oglu, paşa din Vidin, făceau numeroase incursiuni în 
Oltenia şi chiar peste Olt, mitropolitul a fugiit în două rînduri la Braşov, 
împreună cu ceilalţi ierarhi şi cu o parte din boieri. De aici, aceştia au 
adresat mai multe memorii ţarului Rusiei şi împăratului Austriei, prin 

care le aduceau la cunoştinţă jafurile şi atrocităţile turcilor, cerîndu-le 
sprijinul. 

Devotamentul mitropolitului faţă de poporul pe care-1 păstorea s-a 
văzut şi în 1806, cînd trupele ruseşti au intrat din nou în ţările noastre, 
rămînînd aici pîna în 1812. în acele împrejurări, un grup de ostaşi turci 
voiau să dea foc Bucureştilor. Atunci «ca prin minune» — scria croni¬ 
carul Ziiot Românul (c. 1780—c. 1850] — mitropolitul Dositei — «cu 
duh pentru patrie bun», ajutat şi de nepotul său, episcopul Gostandie al 
Buzăului — 1 ia scăpat capitala de pustiire, «mai eu vorba, mai împărţind 
bani». La 18 februarie 1808, s-a instituit o căimăcămie, care să conducă 
ţara în lipsa domnului, din care făceau parte şi mitropolitul, împreună cu 
episcopii de Buzău şi Argeş. Peste o lună, a fost numit în comitetul de 
patru, care să prezideze lucrările divanului ţării. 


Exarhul Gavriil Bănulescu. Ocuparea Principatelor române de ar¬ 
matele ţariste a avut urmări şi asupra situaţiei Bisericii noastre. Prin- 
tr-un ucaz al ţarului Alexandru I (1801—1825) — adresat sinodului rus 
din Petersburg la 27 martie 1808, — mitropolitul Gavriil Banulescu- 
Bodoni, era numit «exarh al Moldovei şi Valahiei», încredinţrndu-i-se 
şi conducerea efectivă a Bisericii din Moldova, fiindcă mitropolitul Ve- 
niamin Costnohi era retras din scaun încă din 20 februarie 1808. 


Noul exarh era român de neam, născut în Bistriţa Transilvaniei, în 
1746, dintr-o familie originară din Cîmpulungul Moldovei. Şi-a dobîndit 
o aleasă pregătire cărturărească, prin studii făcute în Transilvania, apoi 
la Kiev, Athos, Hios, Patmos, Smirna şi Constantinopol (aici s-a şi că¬ 
lugărit, primind numele Gavriil, în locul celui de Grigorie). A fost pro¬ 
fesor la Iaşi, apoi la Poltava. La 26 decembrie 1791, în timp ce Moldova 
se afla sub ocupaţie ruseasca, arhiepiscopul rus Ambrozie Serebrenicov 


l-a hirotonit, la Iaşi, ca episcop-vicar de Cetatea Albă şi Tighina. La 
10 februarie 1792, Sinodul rus l-a numit mitropolit al Moldovei, dar prin 
aprilie a fost ridicat de turci şi dus la Constantinopol, de unde a ©capot 
cu multă greutate. Plecat în Rusia, a fost numit mitropolit al Poltavei 
(1793—1799), apoi al Kievului (1799), pensionîndu-se în 1803. Din 1808 
pînă în 1812, a condus Biserica din Moldova şi Ţara Românească, în 


calitate de exarh. După pacea de la Bucureşti, (16 mai 1812), dintre ruşi 
şi turci, s-a retras din nou în Rusia, fiind numit în anul următor (21 
august 1813), mitropolit al noii eparhii dintre Prut şi Nistru, cu reşedinţa 
la Chişinău. Acolo a şi murit la 30 mai 1821, fiind inmormîntat la mî- 
năstirea Căpriana, dincolo de Prut. 


27 


Istoria B.O.R, 



418 


PERIOADA A TREIA (SECOLELE XIV-XVIII) 


înlăturarea şi «paretîsisul » iui Dositei. Prin numirea lui Gavriil ca 
exarh al Bisericii româneşti «din Moldova, Valahia şi Basarabia», mitro¬ 
politul Dositei urma să lucreze sub «povăţuirea şi ascultarea» acestuia. 
Noul exarh a şi făcut o vizită la Bucureşti, în cursul lunii iulie 1808. 


Se înţelege că pentru bătrînul mitropolit o asemenea numire era 
supărătoare aşa încât, la sourt timp, a ajuns la neînţelegeri cu exarhul 
Gavriil, dar şi cu autorităţile militare ruse {în problema veniturilor mî- 
năstirilor închinate, precum şi în urma refuzului 'mitropolitului de a în¬ 
fiinţa o «cons istorie duhovnicească)), aşa cum înfiinţase Gavriil şi la 
Iaşi — pentru judecarea abaterilor clerului ş.a.). 

In cele din urmă, pcintr-un ucaz al ţarului, din 22 noiembrie 1809, 


citit în divanul ţării ta 15 ianuarie 1810, mitropolitul Dositei era înlătu¬ 
rat din scaun şi înlocuit cu Ignatie, mitropolitul Artei, în Epir. Numirea 
acestuia era contrară vechilor rânduieli ale ţării cu privire la alegerea 
ierarhilor şi constituia un amestec făţiş al Rusiei ţariste în treburile 
Bisericii Ortodoxe Române. în ianuarie 1810, Gavriil a organizat «duhov¬ 
niceasca consistorie» sau dicasteria şi la Bucureşti. în cursul lunilor 
ianuarie şi februarie, s-a întocmit o catagrafie a tuturor bunurilor Mi¬ 
tropoliei, iar la 3 martie Dositei a dat în primire Mitropolia, cu toată 
averea ei, în mîna exarhuiui Gavriil. La 8 martie, a fost pornit spre 
mănăstirea Dobrovăţ în Moldova. în cursul aceleiaşi luni, i s-a îngăduit 


sa se aşeze la mînăstirea Aninoasa din Muscel, apoi la schitul Tîrgşor, 


în Prahova. 

La sfîrşitul anului 1812 — probabil la intervenţia Austriei — i s-a 
îngăduit să se stabilească în Braşov. Refuzând poftirea ce i se făcuse 
de a-şi : relua scaunul, bătrînul mitropolit răspundea noului domn Ioan 
Caragea (1812-1818) la 4 decembrie 1812, că dă «paretisis» de bună voie, 
fiind prea bătrîn şi slăbit ca să mai cîrmuiasoă Mitropolia. Şi-n petrecut 
restul vieţii la Braşov, unde şi-a dat obştescul sfârşit la 14/26 decembrie 
1826 — în vârstă de peste 90 de ani — fiind îngropat în curtea bisericii 
«greceşti». 

Mitropolitul Dositei Filitti a înscris o pagină luminoasă în istoria 
Bisericii noastre şi prin testamentul său, întocmit la Braşov, cu puţin 
înainte de moarte {19 octombrie 1825). O parte din bunurile sale imo¬ 
bile şi din bani erau lăsate unor rude şi servitori devotaţi, iar restul 
era lăsat l la diferite aşezăminte bisericeşti, şcolare şi filantropice. Tre¬ 
buie remarcat însă că Dositei u lăsat cea mai mare parte a bunurilor 
sale compatrioţilor săi. Astfel, erau testate felurite sume — destul de 
mici de altfel — unor aşezăminte din Braşov : azilului de orfani, spi- 

talului militar, şcolii greceşti, bisericilor romano-catolică, luterană, or¬ 
todoxă grecească şi ortodoxă românească din Şchei (numai 10 galbeni, 


dar şi aceştia cu îndatorirea de a fi pomenit). Lăsa apoi 8.000 de galbeni 
pentru cumpărarea unor proprietăţi (moşii) în Ţara Românească, din 
venitul cărora să ise plătească doi profesori la şcolile din Pogdoriana 
şi Ziţa, precum şi pentru acordarea de burse unor tineri de neam grec. 
Alţi bani lăsa mînăstirilor din Grecia, în primul rînd bisericii Sf, Ioan 
Teologul, unde erau îngropaţi părinţii săi, pentru răscumpărarea greci¬ 
lor robiţi, pentru măritarea de grecoaice sărace. Lăsa apoi 12.000 de 
galbeni noului spital Filantropia din Bucureşti, iar restul pentru diferite 
opere de binefacere, după cum va socoti Epitropia instituită de el (for¬ 
mată numai din greci). în sfîrşit, 3.000 de galbeni erau hărăziţi pentru 
cumpărarea unei moşii, ca din venitul ei să se trimită tineri la studii în 


Apusul Europei «pentru folosul general al naţiei». Nu se preciza despre 
care naţie era vorba, însă desigur în intenţia lui a fost cea greceasca. 
Se vede că el urmărea ridicarea poporului grec prin cultură, ca astfel 
să se ajungă şi la emanciparea sa politico-naţională. Epitropia a cumpă¬ 
rat, în 1829, o moşie cu 11.000 de galbeni (deci cei 8.000 şi 3.000), la 
I.unguleţu în judeţul Dîmboviţa, din veniturile căreia s-au acordat 
burse la numeroşi tineri pentru studii, fie greci, fie români. Toţi au 
ajuns oameni de seamă în Grecia şi România (miniştri, profesori uni¬ 
versitari şi secundari, medici, jurişti, ofiţeri etc,). Timp de 100 de ani au 
beneficiat de burse peste 250 de tineri, fie pentru studii medii, fie supe¬ 
rioare, recrutaţi din toate păturile sociale. Gu timpul, s-au acordat aju¬ 
toare şi bisericilor şi şcolilor din Lunguleţu, precum şi unor tineri de 
neam român din Epir, ceea ce, fireşte, nu era prevăzut în testament. 
Aşezămîntul cultural al mitropolitului Dositei — care a existat pînă 
aproape de timpurile noastre — a contribuit astfel la ridicarea unor oa¬ 
meni de seamă din sinul poporului nostru şi la sprijinirea unor instituţii 
filantropice. 


Mitropolitul Ignatie. Prin ucazul ţarului din 22 noiembrie 1809, Do¬ 
sitei era înlocuit ou mitropolitul grec Ignatie de Arta, un sprijinitor al 
politicii ruseşti în Balcani, aflat atunci în Petersbiurg. A sosit la Bucu¬ 
reşti pe la mijlocul lunii februarie 1810, căci la 19 ale lunii, participa 
pentru prima oară la şedinţele «duhovnicescului consîstorm» înfiinţat 
de exarhul Gavriil. Noul ierarh era originar din oraşul Mytilene r din 
insula Lesbos, din Marea Egee. Călugărit de tînăr, sub numele de Igna¬ 
tie (ca mirean era Ioan Babalos), a făcut studii la «marea şcoală» de pe 
lingă Patriarhia din Constantinopol, pentru ea la vîrsta de 29 de ani 

(1794) să fie ales mitropolit al Artei şi Naopactului, în Grecia apuseană, 
cu reşedinţa în Arta. In 1805 a fost nevoit să-şi părăsească eparhia, din 
pricina unui conducător local tiranic, Ali-Paşa din Ianina, refuglindu-se 
în insulele Mării Ionice, pe atunci ocupate de trupele ţariste. Cînd 
acestea s-au retras din insule, mitropolitul Ignatie s-a retras la Peters- 
burg, ca apoi să fie numit mitropolit al Ungrovlahiei, prin ucazul amin¬ 
tit mai sus. 

în această calitate, a fost un sprijinitor al şcolii greceşti de la Sfîn- 
tul Sava (numită acum «liceu»), pe care a înzestrat-o cu aparate de la¬ 
borator şi cu o bibliotecă. A lucrat pentru înfiinţarea unei «Societăţi 
literare» greceşti la Bucureşti şi a sprijinit pe cărturarii greci de Ia noi 
sau din alte părţi (eu încurajarea lui s-a editat acum un ziar grecesc la 
Viena). Sub el s-a întocmit, în 1810, o «catagrafie» a parohiilor din cu¬ 
prinsul Mitropoliei Ungrovlahiei, cu indicarea bisericilor, a preoţilor şi 
diaconilor, precum şi a numărului familiilor. în schimb, tipografia n-a 
lucrat nimic. în 1811 s-a pus problema înfiinţării unui seminar la Snagov, 
dar Ignatie a dat mînăstirea unui arhiereu grec. 

Desigur numirea unui grec în scaunul mitropolitan, necunoscător al 
limbii române şi al obiceiurilor ţării, a produs nemulţumiri printre preoţi 
şi credincioşi. De aceea, în februarie 1811, o parte din boierii ţării au 
cerut înlocuirea lui cu un român, motivînd că prada mmăstirile şi pe 
preoţi, că prigoneşte pe călugări şi ca protejează prea mult pe greci. 
Memoriul lor n-a avut atunci nici o urmare. 

După pacea de la Bucureşti din 16 mai 1812, Ignatie, care în timpul 
războiului se arătase devotat ruşilor, nu mai putea ramine în Ţara Ro¬ 
mânească, reintrată sub suzeranitatea otomană. De aceea, prin august- 
septembrie în acelaşi an, a plecat la Viena care, în secolul al XVIII-lea 
devenise cel mai însemnat centru al elenismului în întreaga Europă. 
Aici a stat timp de trei ani, împreună cu marele luptător pentru indepen¬ 
denţa Greciei loan Capodistria (1776—1831), mai tîrziu primul preşedinte 
al Republicii Greceşti (1827). Amîndoi au dus o largă acţiune pentru ri¬ 
dicarea poporului grec prin cultură. între altele, au înfiinţat la Viena 
«Societatea iubitorilor de muze», sprijinită şi de unii români, oa Alexan¬ 
dru Scarlat Sturza, moldovean stabilit In Rusia, publicist cu alese preo¬ 
cupări teologice, şi Zenovie Pop, fiul cunoscutului negustor sibian 
Hagi Constantin Pop. 

în 1815, Ignatie a părăsit Viena, aşezîndu-se la Pisa, în marele du¬ 
cat al Toscanei. De aici a sprijinit lupta poporului său pentru libertate 
şi independenţă naţională începută în 1821. A murit la 31 august 1828, 

la Pisa, fiind înmormîntat în biserica grecească din Livorno (în Î962 r 
rămăşiţele pământeşti i-au fost duse în Mytilene). In Biserica Ortodoxă 
Greacă Ignatie este socotit ca un mare ierarh, un cărturar iluminist de 
seamă şi un luptător neînfricat pentru emanciparea socială şi naţională 
a poporului său. 

Mitropolitul Nectarie. Intrucît Dositei Filitti ,a refuzat să-şi reocupe 
scaunul, divanul domnesc a ales ea mitropolit, la 16 decembrie 1812, 
pe Nectarie al Rîmnicului, care a fost înscăunat în ziua de 18 ianuarie 
1813. 

Nectarie era grec din Moreea, fost econom şi arhimandrit al Episco¬ 
piei Rîmnicului, iar din 8 septembrie 1792 pînă în 1812 episcop la Rîm- 
nic. într-0 păstorire atît de îndelungată a tipărit doar cîteva cărţi, pur¬ 
tând grijă mai mult de cele gospodăreşti. Se spune că pentru alegerea de 
mitropolit ar fi oferit domnitorului Ioan Caragea o sumă enormă de bani 
(750.000 lei) ,* nepotul său Galaction, a fost şi el ales ca episcop de 
Rîmnic. 

O primă măsură luată de el ca mitropolit, a fost aceea de a urca 
la 13 lei «ploconul cîrjei», pe care Dositei îl redusese la jumătate (din- 
tr-un izvor contemporan aflăm că Nectarie strîngea bani pentru a-şi îm¬ 
bogăţi rudele şi pentru ca să ajute Eteria). Alţi bani încasa de la preoţi 
pentru şcoli, deşi n-a sprijinit şcoala superioară de la Sfîntul Sava, în¬ 
temeiată de Gheorghe Lazăr în timpul păstoririi sale (1818). La Bucu¬ 
reşti n-a tipărit decît o singură carte, un M oîitveînic bogat, în 1819. 
Mai mult chiar, Nectarie a renunţat la vechile drepturi ale tipografiei 
mitropolitane de-a tipări orice fel de cărţi, inclusiv cu caracter laic. 
Urmarea a fost că la 3 noiembrie 1817, Ion Caragea a dat un hrisov pen¬ 
tru înfiinţarea unei noi tipografii din Ţara Românească. Este tipografia 
«privilegiată» «de la cişmeaua lui Mavroghene» (lîngă biserica cu ace¬ 
laşi nume), prima cu caracter laic în Ţara Românească, întemeiată de 
doctorul Constantin Caracaş, stolnicul Răducan Clinceanu şi slugerul 
Dumitrache Toplioeanu. 

Nemulţumirile împotriva lui 1-au determinat să se retragă din scaun 
în primăvara anului 1819, cu condiţia de-a i se da venitul mînăstirii 
Sadova, cîte 1,000 de taleri pe lună, precum şi cîţiva «scutelnici». Eveni¬ 
mentele din 1821 l-au silit să se retragă ia Braşov, unde a trăit pînă la 
moarte (f 13 septembrie 1825). Este înmormântat la biserica Sfîntul 
Nicolae din Şohei. 

Mitropolitul Dionisie Lupu. Dacă în viaţa politică epoca turco-fana- 
riotă a luat sfîrşit în 1821, în urma mişcării revoluţionare cu caracter 

social-naţional condusă de Tudor Vladimirescu, în viaţa Bisericii înlă¬ 


turarea grecilor din ierarhia superioară începe cu doi ani mai devreme. 
Acţiunea de «românizare» în viaţa bisericească era o urmare firească 
a numeroaselor abuzuri pe care le săvîrşiseră ierarhii greci şi mai ales 


egumenii mănăstirilor închinate, «căci scaunele vlădiceşti şi mănăstirile 
închinate erau numai mijloace de îmbogăţire pentru greci. După pare- 
tisisul lui Nectar ie, alegerea în scaunul mitropolitan a românului Dio- 
nîsie Lupu apare ca un eveniment deosebit, ca o piatră de hotar între 
două lumi. 


Noul ales s-a născut, probabil în 1769, în casa clucerului Costache 
Lupu din Blaj ani (Buzău). Nu ştim unde a învăţat carte {poate la şcoala 
de la Buzău), nici în ce mănăstire şi-a avut metania. în 1795 era rînduit 
egumen la mînăstirea Dealu, căreia i-a făcut, în două r înduri, reparaţii 
radicale, după cum a refăcut şi biserica Sfînta Vineri din Tîrgovişte. în 
1801, a fost hirotonit episcop titular de Sevastia. înlăturat abuziv: din 
egumenia Dealului, a fost numit mai tîrziu egumen pe viaţă la Tismana, 
pe care de asemenea a refăcut-o şl a cîrmuit-o cu vrednicie. 

Priceperea sa în treburile gospodăreşti, «dragostea de carte şi mai 
ales sentimentele sale româneşti Dau impus în ochii boierilor din partida 
naţională, care, la 1 mai 1819, în urma demisiei lui Nectarie, l-au pro¬ 
pus noului domn Alexandru Şuţu (1818—1821), spre a fi ridicat pe 
scaunul «de mitropolit al Ungrovlahiei. 

La înscăunare >s-a citit un icuvînt festiv întocmit «de Gheorghe Lazăr, 
şi un alt cuvînt, rostit de dascălul de cîntări, ieromonahul Macarie. 

Dlonisie Lupu şi-a început activitatea ca întîistătător al Bisericii din 
Ţara Românească cu acte de mare reformă, urmărind românizarea cle¬ 
rului şi înlăturarea numeroaselor rele şi abuzuri introduse sub înain¬ 
taşii săi. O problemă dintre cele mai dificile era aceea a datoriilor 
lăsate în «seama Mitropoliei de Dositei, Ignatie şi Nectarie. Pentru achi¬ 
tarea lor, Dionisie a fost silit să ceară protopopilor «sfrmgerea ploconu¬ 
lui cirjei şi a celorlalte dări ia care erau îndatoraţi preoţii faţă de Mi¬ 
tropolie. Pentru a se opri orice abuz pe viitor, Dionisie a prezentat dom¬ 
nului «o «anaforn», cu propunerea ea pe yiitor mitropoliţii şi episcopii 
să nu mai aibă voie să facă împrumuturi pe seama eparhiilor, propunere 


pe care domnul «a întărit-o. 

A arătat o deosebită grijă faţă de starea materială a clerului său. 
Astfel, a încercat să stăvilească abuzurile care se făceau cu prilejul 
hirotoniilor, a înlăturat abuzurile protopopilor la încasarea dărilor de 
la preoţi, a intervenit pentru scutirea de dări a fiilor de preoţi şi a preo- 

teselor văduve. In acelaşi timp, s-a ocupat de disciplina preoţilor. 
Uneori chema la Mitropolie pe preoţii din Bucureşti, dîndu-le îndrumări 
în legătură cu îndeplinirea îndatoririlor Iot. îndruma pe protopopi să fie 
cu luare-aminte la săvîrşirea cununiilor, căci se întîmpla că de multe 
ori se cununau a doua oară oameni din alte părţi, care erau căsătoriţi. 
In acelaşi timp, a luat măsuri pentru îndreptarea vieţii monahale. 

A manifestat un deosebit interes pentru problemele şcolare-cul¬ 
turale. în calitatea sa de preşedinte al Eforiei şcolilor, a sprijinit pe 
Gheorghe Lazăr şi şcoala sa de ia Sfîntui Sava, încercînd să înlăture 
pe dascălii greci. A deschis la Mitropolie o şcoală de muzică biseri¬ 
cească, în limba română, punînd în fruntea ei pe ieromonahul Macarie. 
Acestuia îi încredinţează tălmăcirea cîntărilor bisericeşti în româneşte, 
dîndu-i ca ajutor şi pe Anton Pann. N-a uitat însă nici şcolile din restul 
ţării. De aceea scria protopopilor că a hotărît deschiderea de şcoli în 
fiecare oraş, poruncindu-le să caute în fiecare plasă «un dascăl cu bună 
ştiinţă şi adăpat atît la învăţătura cărţii rumâneşti şi la condei, socoteli, 
cit şi la oareşce psaltichie», urmînd ca ei să fie plătiţi de Mitropolie. 
Din cauza păstoririi sale prea scurte, îndrăzneţul său plan n-a putut fi 
înfăptuit. Un alt merit al mitropolitului Dionisie Lupu este acela că a 
fost primul ierarh muntean care a trimis tineri Ia studii în Apus şi anume 
la Universitatea din Pisa (Italia), spre a deveni profesori. Aceştia erau: 
Constantin Moroiu, Simion Marcovici, ieromonahul Eufrosin Poteca şi 
Ioan Pândele. Ei erau îndatoraţi să-şi termine studiile în decurs de patru 
ani şi. apoi să slujească timp de opt ani ca profesori la orice şcoală 
ar fi fost trimişi. 

Aceeaşi grijă a arătat şi tipăriturilor româneşti. La 29 iulie 1819, 
mitropolitul Dionisie înainta domnului un memoriu, protestînd că s-a 
luat Mitropoliei — în timpul lui Nectarie —: privilegiul tipografic gene-^ 
ral, precum şi dreptul de a aviza asupra cărţilor laice şau bisericeşti care 
se tipăreau în Ţara Românească. Prin acelaşi memoriu, propunea ca 
«tipografia de Ia Cişmea» să nu aibă îngăduinţa de a tipări cărţi biseri¬ 
ceşti, iar cele laice să fie înaintate Mitropoliei' spre avizare. Dacă 
aceste pretenţii erau intr-un fel ne îndreptăţite — mai ales ultima — în 
schimb, mitropolitul făcea o nouă propunere, care îl punea intr-o lu¬ 
mină foarte favorabilă, arătîndu-l ca un om cu orizonturi largi, dornic 
de emanciparea poporului său. Cerea să i se dea voie să tipărească, 
Ia Mitropolie, o gazetă «politicească şi filologhicească», in româneşte şi 
greceşte (el îi spunea «efimeridă» după numele celui mai vechi ziar 
grecesc, tipărit la Viena, în 1790—1797 : ). Mitropolitul cu- 

rtoştea desigur rolul naţional-cultural îndeplinit de gazetele greceşti în 
lupta de eliberare de sub jugul otoman {la unele era şi abonat) şi con¬ 
sidera că acelaşi rol l-ar putea îndeplini şi o gazetă românească. Dacă 
ar fi izbutit încercarea mitropolitului de-a înzestra cultura românească 
cu un ziar, tocmai în preajma mişcării revoluţionare din 1821, desigur 
viaţa politică, socială şi culturală a Ţării Româneşti de atunci, ar fi 
avut cele mai binefăcătoare urmări. 

în cursul păstoririi sale, au apărut mai multe lucrări, fie în tipogra¬ 
fia Mitropoliei, deşi nu era în bună stare de funcţionare, dar mai ales 
în cea «de la cişmea». Astfel, cu bineouvîntarea mitropolitului au văzut 
lumina tiparului, intre altele: Apostolul (1820), > Penticostarui (1820), 
Psaltirea (1820), iar dintre lucrările teologice şi moralizatoare: V iaţa Sfân¬ 
tului Vasiiie cel Nou (1819), tradusă de monahul Isaia din mînăstirea 
Neamţ, Cuvinte şase pentru preoţie de Sfîntul Ioan Gură de Aur -(1820) 
şi Cuvint pentru preoţie al Sflntului Grigorie de Nazianz (1821), în tra¬ 
ducerea ieromonahului Grigorie, viitorul mitropolit ş.a. Cu binecuvin- 
tarea lui s-au tipărit şi cîteva cărţi în greceşte. 

Grija lui Dionisie pentru cartea tipărită rezultă şi din faptul că a 
trimis la Buda trei tineri, care să înveţe meşteşugul tiparului ia tipogra¬ 
fia universităţii de acolo, sub îndrumarea lui Zaharia Carcalechi, cu¬ 
noscut editor de cărţi («ferleghar»). 

Toată acestă activitate — am zice cu adevărat reformatoare — a 
fost întreruptă de evenimentele din anul 1821. Dionisie Lupu a făcut 
parte din «comitetul provizoriu de cîrmuire» instituit de Alexandru 
Şuţu» la 15 ianuarie, eu numai patru zile înainte de moartea sa. întrucît 
noul domn impus de turci, Scarlat Callimachi, nu şi-a ocupat tronul, 
Comitetul a condus în continuare treburile ţării. Cînd Tudor Vladi- 
anirescu cu pandurii săi s-au apropiat de Bucureşti, mitropolitul, însoţit 
de eîţiva boieri, s-au prezentat în tabăra sa de la Cotroceni, îndemnîn- 
du-1 să se împace cu boierii, fapt care a determinat pe acesta să ajungă 
la un acord cu boierii rămaşi în Bucureşti. Mai tîrziu, mitropolitul s-a 
arătat favorabil mişcării, fapt care rezultă dintr-un jurămînt de credinţă 
semnat împreună cu isufraganii săi. 

La începutul lunii aprilie, zvonindu-se că se apropie turcii, mitro¬ 
politul, cu unii boieri, au vrut să fugă din ţară. Au fost opriţi insă de 
Tudor şi închişi in casele lui Dinicu Golescu din Bucureşti, spre a-i 
semna actele politice. De aici, mitropolitul şi ceilalţi boieri au adresat 
Porţii un memoriu, cerînd restabilirea privilegiilor ţării, arătînd că 
mişcarea lui Tudor era îndreptată numai împotriva fanarioţilor care au 

jefuit ţara. La intrarea turcilor în ţară, Tudor eliberează pe mitropolit, 
pe episcopul Gherasim de la Buzău şi pe ceilalţi boieri, trimiţîndu-i spre 
Tîrgovişte (14 mai). Ei izbutesc să fugă la Braşov (acolo se refugiase şi 
episcopul Ilar ion de la Argeş, iar Galaction de la Râmnic ia Sibiu). A 
părăsit astfel pe Tudor intr-unui din momentele cele mai grele ale 
acţiunii sale. 

Din Braşov, mitropolitul, cu cei doi episcopi şi boierii pribegi au 
trimis mai multe memorii Rusiei, Austriei şi Turciei, cerînd retragerea 
trupelor turceşti din ţară şi domn pămîntean. 

După înăbuşirea răscoalei, caimacamul Constantin Negri scria tutu¬ 
ror emigranţilor să se înapoieze în ţară. Frămîntările s-au potolit însă 
abia după 30 iunie 1822, cînd a fost numit primul domn pămîntean, Gri- 
gorie IV Ghica. Acesta a adresat, trei chemări mitropolitului Dionisie, 
spre a se reîntoarce în scaun. Neîncrezîndu-se în noul domn (de care 
avea motive să se teamă-, căci refuzase să-l despartă de soţie, pe cînd 
era mare boier), Dionisie i-a răspuns că nu se poate înapoia din pricina 
bolii sale şi a creditorilor care nu-1 lasă să plece plnă nu-şi plăteşte da¬ 
toriile. în urma acestor refuzuri, divanul ţării, în decembrie 1822, a cerut 
domnului să îngăduie alegerea unui nou mitropolit. La 4 ianuarie 1823, 
era ales ierodiaconul Grigorie de la Căldărnşani, un smerit călugăr, dar 
harnic şi priceput cărturar. 

Dionisie s-a reîntors în ţară în februarie 1827, iar în anul următor i 
s-a dat egumenia pe viaţă a mînăstirii Dealu, «spre întîmpinarea chel¬ 
tuielilor casei sale». A administrat mînăstirea printr-un iconom, iar el 
a rămas să trăiască în casele sale din Bucureşti. Aci l-a ajuns sfîrşitul, 
la 5 februarie 1831, fiind îngropat «înlăuntrul bisericii Sfintei Mitro¬ 
polii». La înmormîntare a vorbit Constantin Moroiu, unul din bursierii 
săi din Italia. 

Concluzii. După perioada de mari irămîntări din cursul păs¬ 
toririi ultimilor trei mitropoiiţi greci din Ţara Românească (Dositei, 
Ignatie şi Nectarie), la care s-a adăugat şi amestecul ţarist în trebu¬ 
rile noastre bisericeşti, păstoria lui Dionisie Lupu — deşi foarte 
scuitâ — ne apare ca o perioadă nouă, cu reforme îndrăzneţe, me¬ 
nită să zdruncine adine vechile rînduiell. Prin toate înfăptuirile sale, 
el a pregătit drumul urmaşului său, marele mitropolit Grigorie 
Dascălul. 

LVIII 

EPISCOPIA RÎMNICULUI 

IN A DOUA JUMĂTATE A SECOLULUI AL XVIII-LEA 
ŞI ÎNCEPUTUL SECOLULUI AL XIX-LEA 


Am arătat într-un alt capitol că în prima jumătate a secolului al 
XVIII- l lea f Episcopia Rîmnicului a cunoscut vremuri de zbucium, da¬ 
torită ocupaţiei Olteniei de către austrieci, ca şi războaielor austro- 
turce duse pe pămîntul ei. Totuşi, prin strădaniile vrednicilor episcopi 
Damuschin Dascălul, Inochentie şi Climent, Rîmnicul a devenit un în¬ 
semnat centru cultural-tipografic. 

In a doua jumătate a secolului, în ciuda deselor războaie purtate pe 
pămîntul Ţării Româneşti şi a ocupării ei de trupe străine, activitatea 
cultural-biseriaească din Episcopia Rîmnicului a cunoscut un mers as¬ 
cendent, datorită episcopilor cărturari Grigorie Socoteanu, Partenie, 
Chesarie şi Filaret. Abia în ultimul deceniu al secolului al XVIII-lea şi 
în primul pătrar din secolul următor, această activitate a scăzut în chip 
simţitor, datorită lipsei de interes a celor doi vlădici greci — unchi şi 
nepot — ajunşi la cîrma eparhiei. 

Episcopul Grigorie Socoteanu. După retragerea lui Climent din scaun, 
In locul său a fost ales Grigorie Socoteanu, egumenul mînăstirii Cozia, 
unul din «ucenicii» episcopului demisionat. Alegerea a avut loc în ziua 
de 8 mai 1748, cînd şi-a înaintat Climent paretisrsul. 

Se trăgea dintr-o familie boierească din Oltenia. Tatăl său, pitarul 
Gheorghiţă, a avut vreo şase copii, din care unii s-au preoţit ori călugărit. 
Viitorul episcop se numea în mîrenie Radu şi îndeplinise felurite slujbe 
publice, între care şi aceea de logofăt la vistierie în Rîmnic. A fost căsă¬ 
torit cu Ilinca Medelnicereasa, avînd patru copii. Radu şi soţia sa Ilinca 
s-au despărţit de bună voie şi au intrat în monahism {Ilinca la Dobro- 
slăveni). Noul monah — Grigorie — a rămas pe lingă episcopul Climent 

al Rîmnicului, ajungînd eclesiarh la Episcopie r apoi egumen şi arhiman¬ 
drit la Cozia. 

Ca episcop, s-a arătat ca un bun gospodar şi ctitor de lăcaşuri 
sfinte. A ridicat paraclisul Episcopiei, păstrat pînă azi ,ou fresce exte¬ 
rioare şi cu portretul său mural şi al altor ctitori, în interior. Se numără 
printre ctitorii bisericilor Bunavestire şi Toţi Sfinţii din Rîmnic (la 
ultima alături de Hagi Constantin Matache şi ieromonahul Teodor, egu¬ 
menul DobruşeiJ.A ajutat, de asemenea, schitul Sărăcineşti şi s-a îngrijit 
de efectuarea unor înnoiri la Govora. 

Averea Episcopiei a crescut sub el prin numeroase danii, ca şi 
prin cumpărări. De pildă, a cîştigat pe seama Episcopiei «casele băneşti» 
din Craiova, urmînd ca biserica alăturată, Sf. Dumitru — pe locul ac¬ 
tualei catedrale mitropolitane — sa poarte numele de «Episcopie». 

Realizări remarcabile a obţinut mai ales în priviţa tipăriturilor, con- 
tinuînd frumoasa tradiţie a înaintaşilor săi. Astfel, sub el au apărut: 
Liturghieiul (1750 şi 1759), O cioihul (1750 şi 1763), Catavasierul (1750, 
1753 şi 1759), Psaltirea (1751, 1764), Antoioghionul (1752), Cartea osebită 
a Sf. Grigorie Decapolituî (1753), Ceaslovul (1753), Moîitvelnicul (1758), 
Triodul (1761). Tot sub el s-a tipărit o Bucoavnă {1749), «pentru cea 
dintîi îndreptare a coconilor», precum şi două cărţi teologice. Prima se 
intitulează Sveştenstva adecă Preoţia f in ce chip are datoria preotul şi 
diaconul să sâvirşească tainele bisericeşti şi cum trebuie să se gătească 
mai nainte spre lucrarea sfintelor, iar mai ales spre dumnezeiasca Litur¬ 
ghie... (32 foi), iar a doua era o lucrare polemică a lui Nil arhepiscopul 
Te salonicului, Carte sau lumină cu drepte dovediri pentru Vavilonul cel 
tăinuit carele iaste la rîmleanl (1760). în sfîrşit, la stăruinţa mitropolitu¬ 
lui sîrb Pavel Nenadovici de la Carloviţ, s-a tipărit o Gramatică slavonă 
(1755), iar la rugămintea episcopului sîrb Sinesie Jivanovici de la Arad 
(şi cu binecuvîntarea lui Pavel Nenadovici), s-a tipărit Pravila de rugă¬ 
ciuni a sfinfilor luminătorilor sirbi (1761, tot în slavoneşte). înseamnă că 
episcopul Grigorie era în legătură cu mitropoliţii sîrbi de la Carloviţ şi 
cu unii din sufraganii lor. 

Intre colaboratorii săi, la tipărirea acestor cărţi se numără ieromo¬ 
nahul Lavreniie de la Hurezi, care lucrase şi în timpul lui Climent. El 
s-a ocupat cu diortosirea tuturor cărţilor tipărite pînă în 1759 inclusiv, 
iar la Moîitvelnicul din 1758 se menţionează că «pre alacurea» este tăl¬ 
măcirea lui. Semnează de asemenea, prefeţele cîtorva tipărituri. între 
meşterii tipografi trebuie amintiţi preoţii Mihai, Constantin şi Gheorghe 
Atanasievici, fiii preotului Atanasie Popovici. 

Un alt aspect al activităţii lui Grigorie este ajutorul său statornic 
acordat preoţilor şi credincioşilor ortodocşi din Transilvania, rămaşi 
fără un cîrmuitor duhovnicesc timp de 60 de ani (1701—1761). Astfel, 
episcopul Grigorie a hirotonit preoţi ardeleni, a trimis scrisori de încura¬ 
jare credincioşilor din Şcheii Braşovului, a adăpostit la Rîmnic pe unii 
dintre preoţii şi călugării transilvăneni trecuţi în Ţara Românească (în¬ 
tre alţii pe ieromonahul Nicodim, căruia i-a dat o scrisoare de recoman¬ 
dare, în 1757, la plecarea acestuia în Rusia). însuşi Grigorie, în timpul 
unei «răzmeriţe» (probabil în cursul războiului austro-ture din 1737— 
1739), a stat o jumătate de an în casa preotului Man din Răşinari (Sibiu). 
După numirea lui Dionisie Novacovici ea episcop ortodox al Transilva¬ 
niei (1761), întreţinea corespondenţă cu acesta. 

La 21 mai 1764, probabil din motive politice, episcopul Grigorie s-a 
retras din scaunul vlădicesc. S-a aşezat la Craiova de unde, în 1770, 
noul domn Manole (Emanuel) Giani Ruset (1770—1771) — pus de turci 
— a aşezat pe Grigorie Socoteanu în scaunul mitropolitan din Bucureşti 
în locul lui Grigorie II, trimis în fruntea unei delegaţii la Petersburg. 

în octombrie 1771, cînd trupele ruseşti au ocupat pentru a doua 
oară Bucureştiul, Manole Ruset şi Grigorie Socoteanu s-au retras în 
Oltenia. A murit la 28 decembrie 1777, fiind îngropat în catedrala episco¬ 
pală din Rîmnic. 

Episcopul Partenie. A fost ales după retragerea din scaun a lui 
Grigorie, la 21 mai 1764. Se pare că era originar din Mihăieşti — Vîlcea, 
fost eclesiarh la Episcopie, apoi egumen la Tismana. S-a dovedit un 
vrednic ierarh, căci sub el s-au cumpărat mai multe bunuri pe seama 
Episcopiei, i s-au închinat mai multe moşii şi metoace (între care şi bi¬ 
serica Obedeanu din Craiova, ctitorită cu puţin timp înainte de boierul 
Constantin Obedeanu). 

S-a continuat, de asemenea, activitatea tipografică. Intre tipăriturile 
sale amintim: Antoîoghionuî { 1766), Penticostaruî (1767), Slujba Sfântului 
Nicodim (1767, tradusă de episcop din slavoneşte), Liturghierul (1767), 
Molitvelnicul (1768) şi Catavasierui (1769). Ca meşteri tipografi au lucrat 
fraţii Constantin şi Gheorghe Atanasievici, iar ca diortositor un iero¬ 
monah Grigorie. 

Episcopul Chesarie. Locul lui Partenie (t 1771) a fost ocupat, — întîi 
ca vicar, apoi ca episcop eparhiot —, de arhimandritul Chesarie, ecle- 
siarhul Mitropoliei din Bucureşti, unul din cei mai străluciţi vlădici ro¬ 
mâni din trecutul Bisericii noastre. S-a născut probabil în Bucureşti, la 
o dată pe care nu o cunoaştem, ca fiu al zarafului Anghelachi Halepliu. 

Acest patronim ne duce la presupunerea că străbunii săi erau originari 
din Alepul Siriei (bunicul sau străbunicul său, hagi Gheorghe Halepliu, 
amintit în acte începînd ou anul 1693, semna la început cu litere arabe). 
Un frate al său era State Halepliu, ajuns clucer de arie. A învăţat carte 
la şcoala domnească -din Bucureşti, unde şi-a însuşit temeinic limbile 
greacă, latină, rusă şi franceză. 

Orientarea sa intelectuală, interesul ou care urmărea ideile ilumi¬ 
niste din Apus, rezultă din corespondenţa pe care a purtat-o — ca 
episcop — cu negustorul sibian Hagi Constantin Pop, căruia îi cerea să-i 
procure un Dictionnaire raisonnee des Sciences, des arts et des m£tiers, 
precum şi publicaţiile : Mercur re historique, Utteraire et politique, Jour¬ 
nal encycîopMique du îibre propagande philosophique ş.a. 

Călugărit probabil la vreuna din mînăstirile din Bucureşti, — poate 
ia Mitropolie — a ajuns în cur înd protosinghel şi eclesiarh al Mitropo¬ 
liei, dar şi unul din colaboratorii lui Grigorie II în acţiunea de tipărire a 
cărţilor româneşti. 

în 1765 traducea în româneşte voluminoasa lucrare a lui Simion al 
Tesalonioului, Voroavâ de întrebări şi răspunsuri, tipărită la Bucureşti, 
avînd două prefeţe, una a mitropolitului, alta a lui Chesarie. în 1769 făcea 
diortosirea cărţii patriarhului Meletie Pigas, învăţătura ortodoxă, tipă¬ 
rită în greceşte, la Bucureşti, în 1769. 

în 1770 a făcut parte din delegaţia Ţării Româneşti — condusă de 
mitropolitul Grigorie — care s-a dus la curtea ţarinei Ecaterina a Il-a 
la Petersburg, spre a-i prezenta doleanţele ţării. în timpul şederii dele¬ 
gaţiei în capitala împărăţiei ruseşti, mitropolitul Platon Levşin al Tve- 
ralui a rugat pe arhimandritul Chesarie să traducă din ruseşte în greceşte 

o cuvîntare a sa pe oare a rostit-o, în 1770, la mormântul lui Petru cel 
Mare. 

La scurt timp după reîntoarcerea delegaţiei din Rusia, episcopul Par- 
tenie al Rîmnicului a trecut la cele veşnice. Mitropolitul Grigorie a în¬ 
credinţat atunci conducerea acestei eparhii arhimandritului Chesarie, 
în calitate de locţiitor de episcop. 

Datorită războiului ruso-turc din 1768—1774, cînd ţările noastre au 
fost teatrul operaţiunilor militare, alegerea de episcop s-a făcut abia 
la 26 decembrie 1773. Felul cum a condus eparhia de peste Olt, timp de 
doi ani, 1-au impus în ochii tuturor, încît arhimandritul Chesarie a fost 
ales atunci episcop eparhiot. 

Ca episcop, s-a remarcat mai ales prin activitatea sa culturală, deşi 
n-a nesocotit nici problemele gospodăreşti. Astfel, sub el averea Episco- 

piei a crescut prin felurite danii din partea unor credincioşi sau prin 
cumpărări. Prin îndemnurile sale, s-au refăcut ori s-au pictat unele lă¬ 
caşuri de închinare (schitul Dobruşa, biserica Gănescu din Craiova, al 
cărei pomelnic spune că episcopul «au plătit de-au zugrăvit şi au înfru¬ 
museţat tîmpla bisericii»). S-au închinat Episcopiei Rîmnicului biserica 
Sfinţii Patruzeci de Mucenici din Bucureşti, biserica Gănescu din Cra¬ 
iova, apoi metocul acesteia, biserica din Mischii — Gorj. 

A înfiinţat două şcoli: una la metocul Episcopiei din Bucureşti, «eu 
un dascăl de învăţătură românească pentru 12 copii», şi una la metocul 
Obedeanu din Craiova, cu un dascăl de limbă slavă şi altul de limbă 
greacă. 

Dar toate aceste realizări sînt cu mult depăşite de cele de ordin cut- 
tural-tipografic. înainte de a începe munca de tipărire a Mineielor şi a 
altor cărţi de slujbă, Chesarie a refăcut vechea tipografie rîmniceană, 
aducînd materialul trebuitor (plumb, cositor, ulei de in ş.a.) de la Sibiu, 
prin mijlocirea prietenului său, negustorul sibian Hagi Constantin Pop. 
De sub teascurile tipografiei renovate au ieşit Octoihul (1776), Trioduî 
(1777), Ceaslovul (1779) şi Psaltirea (1779). Dar opera de eăpătîi a lui 
Chesarie o constituie Mineiele pe octombrie-martie, tipărite între anii 
1776-—1779 {pe octombrie în 1776, noiembrie 1778, iar celelalte patru în 
1779). Restul Mineielor -— pe aprilie-septembrie — au apărut sub urma¬ 
şul său Filaret, toate în 1780. 

In legătură cu traducătorii acestor şase Mineie s-au emis pînă acum 
mai multe păreri, cea mai acreditată fiind aceea că traducerea ar apar¬ 
ţine înşişi episcopilor Chesarie şi Filaret, aşa cum se arată în foile de 
titlu. Cercetările mai noi ale profesorului Gabriel Ţepelea au stabilit că 
este vorba de mai mulţi traducători şi că s-au folosit şi o serie de tra¬ 
duceri mai vechi. O primă traducere fragmentară, după Mineiele gre¬ 
ceşti, a făcut Dosoftei al Moldovei, căci Viaţa şi petrecerea sfinţilor (Iaşi 
1682—1686), nu cuprindea altceva decît textele vieţilor de sfinţi din 
fiecare zi, luate din Minei (sinaxare). Traducătorii Mineielor slavo-ro¬ 
mâne de la Buzău, din 1698, (Radu Greceanu şi alţii, pe care nu-i ştim) 
au preluat o mare parte din textele sinaxarelor traduse de Dosoftei, cu 
schimbările de limbă necesare. în 1737, a apărut în Rîmnic un Antoio - 
ghion, în limba română, care era un Minei prescurtat, cuprinzînd tipicul, 
cîntările, vieţile de sfinţi şi slujbele din Mineie, dar numai pentru zilele 
de sărbătoare (reeditate la Rîmnic în 1745 şi 1766 şi la Iaşi în 1755). In 
acest Anto]oghion au apărut şi cîntările în limba română (în Mineiele de 
la Buzău erau în slavoneşte). Traducerea acestora se datora episcopului 

Damaschin, care n-a izbutit să le tipărească în cursul vieţii, ci au rămas 
în manuscris, lucru pe care-1 mărturisea şi ieromonahul Lavrentie în 
prefaţă. De aici au fost preluate — cu foarte mici modificări — de Mi- 
neiele de la Rîmnic din 1776—1780. înseamnă că în Mineiele de da Rîmnic 
a apărut pentru prima dată în româneşte numai rînduiala slujbelor 
(cîntările) din zilele de peste saptămînă. Este sigur că şi acestea au fost 
reproduse tot după traducerea lui Damaschin, din moment ce traducătorii 
Mineielor au utilizat din plin Antologhionul de la 1737. Cercetînd foile 
de titlu, prefeţele, dar mai ales indicaţiile de la sfîrşitul fiecărui Minei, 
putem cunoaşte numele celor care s-au ostenit la revizuirea traducerilor 
anterioare şi eventual la săvîrşirea unor noi traduceri. Astfel prefaţa 
Mineiului pe octombrie aduce precizarea că însuşi mitropolitul Grigorie 
a participat la traducerea Mineielor pe octombrie, noiembrie şi decem¬ 
brie : «N-am socotit nici osteneală la tălmăcire, nici cheltuială da tipă¬ 
rire ; ci la tălmăcire cînd se putea uşura de grijile duhovniceşti, însuşi 
silindu-se şi printr-ai săi ucenici după datorie ajutîndu-se, iar la cheltu¬ 
ială însuşi singur încărcîndu-se». Rezultă limpede că a fost ajutat de unii 
dintre subalternii săi (poate de Chesarie şi de Filaret, care pe atunci 
era arhimandrit la Mitropolie). O însemnare de la sfîrşitul Mineiului pe 
octombrie prezintă ca «aşezător la cuvintele dimbii româneşti» pe mo¬ 
nahul Rafail din mînăstirea Hurezi. Note asemănătoare, la sfîrşitul celor¬ 
lalte 11 Mineie, îl arată ca «ostenitoriu la scris cu mîna, tocmitoriu şi 
aşezătoriu slujbelor precum se vede după izvoadele celor ce au fost tăl¬ 
măcitori», pe ierodiaconul Anatolie de la Episcopie, iar ca «diortositoriu 
şi tocmitoriu la îndreptarea cuvintelor limbii româneşti» pe acelaşi Ra¬ 
fail de la Hurezi. Incepînd cu Mineiul pe februarie (pînă în septembrie), 
la cei doi «ostenitori» se mai adaugă unul, după cum arată notele de la 
sfîrşit: «s-au îndreptat tălmăcirea acestui Minei din limba eliniască pre 
limba românească de dumnealui Iordan biv vel grammaticu Capado- 
chianul». La ultimul Minei, pe septembrie, se precizează ca acela care «au 
îndreptat tălmăcirea acestui Minei» a fost noul episcop Filaret împreună 
cu ierodiaconul Anatolie. «Purtător de grijă» (director) al tipografiei era 
ieromonahul Ioachim de la Mitropolie. Meşterii tipografi au fost Con¬ 
stantin Mihailovici şi Dimitrie Mihailovici, fiii lui Mihail Atanasievici şi 
unchiul lor Constantin Atanasievici. 

Din cele de mai sus,rezultă că deşi foile de titlu (eu excepţia Mineiu¬ 
lui pe octombrie) menţionează ca traducători pe episcopii Chesarie şi 
Filaret, adevărul este altul. Din cuvintele ierodiaeonului Anatolie care 
«a scris cu mîna... după izvoarele celor ce au fost tălmăcitori», reiese că 

a existat un grup de tălmăcitori. Pe lîngă mitropolit (Mineiele pe octom- 
brie-decembrie) şi episcopul Chesarie, fapoi episcopul Filaret (Mineiul 
pe septembrie), greul tălmăcirii şi a revizuirii traducerii anterioare a fost 
dus de biv vel gramaticul Iordan Capadochianul, precum şi de călugării 
Ana toile ierodiaconul şi Rafaif monahul. Aceştia au folosit traducerile 
anterioare ale lui Dosoftei, Radu Greceanu şi mai ales ale lui Damaschin, 
adaptîndu-le şi completîndu-ie. Aşa cum am arătat şi mai sus, partea 
originală a traducerii de la Rîmnie o constituie eîntările din zilele de 
rînd (care nu apiar în Antologhionul din 1737), dar nu putem şti în ce 
măsură s-au (folosit traducerile lui Damaschin —de vreme ce nu s-au 
păstrat — şi In ce măsură ne-au dat noi traduceri «ostenitorii» menţio¬ 
naţi mai sus. 

Toate acestea nu scad cu nimic meritul episcopilor Chesarie şi Fila¬ 
ret, care trebuie consideraţi, înainte de toate, ca organizatori ai acestei 
prime ediţii integrale a Mineielor, care a stat apoi la baza Mineielor 
de la Buda, din 1804—1805. Aceste Mineie au făcut să se audă pentru 
prima oara în biserică, în zilele de rînd, slujba românească în totalitatea 
ei, ceea ce este o realizare de mare însemnătate în viaţa Bisericii noastre. 

O altă contribuţie preţioasă a episcopului Chesarie — ca şi a ur¬ 
maşului isău Filaret, de altfel —, o constituie prefeţele celor 12 Mineie. 
în cele şase prefeţe semnate de Chesarie, el lămureşte însemnătatea lunii 
respective, pe temeiuri istorice şi mitologice, înfăţişează datinile reli¬ 
gioase de obîrşie romană păstrate de poporul nostru, întâmplările biblice 
mal de seamă, precum şi sărbătorile creştine din fiecare lună. 

în unele prefeţe făcea scurte incursiuni în istoria poporului român, 
aducind dovezi asupra originii latine a poporului şi a limbii noastre, 
precum şi asupra continuităţii noastre în Dacia. Aceasta dovedeşte că, 
deşi ne aflăm în plină epocă fanariotă, conştiinţa naţională nu dispă¬ 
ruse, ci mai mult chiar, se urmărea întărirea ei în rîndul maselor largi 
ale poporului. De pilda, în prefaţa Mineiului pe noiembrie, 'constata că 
există trei epoci în istoria Ţarii Româneşti: 

1. Epoca războaielor, pe care «locuitorii dachi şi gheţi» din «Dachia» 
le-au purtat cu «împăraţii rîmleni» ; 2. Epoca zidirii mănăstirilor, care 
începe cu Radu Negru Vodă, pe care-1 consideră întemeietorul ţării şi 3. 
Epoca culturii sau a tălmăcirii cărţilor «de pe slavonie pre limba româ¬ 
nească», începînd cu Matei Basarab, continuînd cu Şerban Cantacuzino şi 
ajungînd «la desăvîrşită podoabă» sub Constantin Brîncoveanu. El aduce 
şi unele mărturii materiale din fiecare epocă, şi anume : urmele podului 
lui Traian de la Turnu Sever in şi ale turnului de la Cerneţi, mînăstirile 

ţării, între oare aminteşte cu numele pe cele din Cîmpulung şi Argeş, 
precum şi unele tipărituri (Pravilele iui Matei Bas arab, Biblia lui Şerb an 
şi tipăriturile iui Brînooveanu), arătînd că numai cărţile asigură în timp 
strălucirea popoarelor. 

Cea mai interesantă şi cea mai lungă prefaţă 'are Mineiul pe ianua¬ 
rie, tălmăcit «în limba patriei». Citind pe doi istorici antici (Dio Cassiuis 
şi Meletie Geograful), Chesarie aminteşte de războaiele lui Traian cu 
Decebal, de colonizarea Daciei cu elemente romane, pătrunzînd prin 
toţi aceştia tradiţiile şi obiceiurile romane, — ajungînd la concluzia că 
românii sînt urmaşii acelor colonişti. De pildă, schimbările de slujbă 
sau de dregători care se săvîrşeau în Ţara Românească cu prilejul 
anului nou, sînt socotite de autor ca o perpetuare a aceloraşi obiceiuri 
romane la Începutul anului. De aceea, el exclamă cu mîndrie şi fără 
echivoc: «însă 'eu dintru aceasta descoperii lucruri minunate : aflu 
linia neamului românesc din vechi trăgîndu-se, din slăvit neam al ro¬ 
manilor (vlahi numindu-se după limba slovenească), a cărora slavă au 
strălucit împreună unde ş-au întins şi soarele razele». Iar ideea con¬ 
tinuităţii este exprimată prin cuvintele : «Iar de la Traian s-au supus 
dachii, plătind ei dajdie la lîmleni... întru această supunere rîmlenească 
s-au oblăduit pînă la Radu Vodă Negru...». în prefaţa Minerului pe mar¬ 
tie românii sînt numiţi «strănepoţii rîmlenîto^ 

Ideile puse în lumină de ierarhul rîmnicean au pătruns în scurt 
timp în toate ţinuturile locuite de români, fiind apoi dezvoltate de re¬ 
prezentanţii Şcolii Ardelene. Trebuie subliniat că deşi ideea originii ro¬ 
mane a poporului şi a limbii noastre, cît şi cea a 'continuităţii le întîlnim 
şi în scrierile cronicarilor, ele n-au pătruns decît intr-un cerc., restrîns de 

cititori, întrucrt aceste scrieri au rămas inedite. 


Cu toate că este vorba de texte traduse, Mineiele de la Rîmnic re¬ 
prezintă o sinteză a eforturilor de creare a unei limbi bisericeşti uni¬ 
tare, pe baza limbii populare. în adevăr, deşi limba lor are un vădit ca¬ 
racter popular, totuşi este unitara, căci se evită regionalismele, folosin- 
du-.se cuvinte ide largă circulaţie, remarcabile prin naturaleţe, varietate 
şi plasticitate. Se remarcă fraze armonioase, naturale, cu topică şi con¬ 
strucţii arhaizante, specifice graiului bisericesc. în prefeţe, se remarcă 
însă numeroase neologisme, de origine greacă şi latină, dintre oare, 
unele s-au şi impus în limba română modernă : alegorie, armonie, au¬ 
tonomie, energie, epocă, monarhie, planetă, tiran ş.a. (de origine gre¬ 
cească), austru, istoric (recte istoriograf), patrie, persoană, principat, 
probă, reformă, sferă ş.a. (de orgine latină). în felul acesta, pe lînga 

ideile înaintate din prefeţe, Mineieie de la Rîmnic reprezintă un adevărat 
monument de limbă românească, o contribuţie de seamă în procesul de 
formare, de îmbogăţire şi de mlădiere a limbii române literare. 

Prin multiplele aspecte ale activităţii sale, episcopul Chesarie s-a 
dovedit un om de mare cultură, receptiv la ideile înaintate ale epocii 
sale. Iar prin accentuarea originii latine a limbii şi a poporului român, 
precum şi a continuităţii sale în Dacia, Chesarie s-a arătat ca un pre¬ 
cursor al 'corifeilor Şcolii Ardelene, militînd -— în plină epocă fanariotă 
—■ pentru formarea unei conştiinţe naţionale româneşti. 

Chesarie a murit pe neaşteptate în Bucureşti, la 9 ianuarie 1780. 
A fost îngropat în biserica Sf. Patruzeci de mucenici de la metocul Epis¬ 
copiei Rîmnicului. 


Episcopul Filaret. In scaunul vacant a fost ales mitropolitul 
Fiîaiet al Milelor, în acest scop, domnitorul Alexandru Ipsilunti 
a cerut încuviinţarea patriarhului ecumenic Sofronie, pentru a se 
putea face «mutarea» unui mitropolit la un scaun de episcop. Patriarhul 
Sofronie şi-a dat consimţămîntul Ia 3 martie 1780, după carie a urmat 
înscăunarea sa la Rîmnic. 


Ca şi înaintaşii săi în scaun, s-a îngrijit de starea materială a Epis¬ 
copiei, prin diferite cumpărări, danii de moşii, închinări de met o ace, 
obţinerea de hrisoave domneşti prin care Episcopia era scutită de unele 
dări. La schiturile Dobruşa şi Ganescu s-au făcut mai multe înnoiri. De 
asemenea, a fost preocupat de soarta şcolilor Episcopiei de la Bucu¬ 
reşti şi Crai ova. A fost unul din sprijinitorii harnicilor cărturari Grigorie 
Rimniceanu, Chiriac Rîmniceanu, Dionisie Eclesiarhul, Naum Rîmni- 
ceanu, de care ne vom ocupa cu alt prilej. 


Episcopul Filaret şi-a eîştigat merite deosebite prin activitatea sa 
cărturărească, fiind, în această privinţă, un vrednic urmaş al lui Che¬ 
sarie. Chiar în anul înscăunării sale ea episcop, a izbutit să tipărească 
celelalte şase Minele, pe lunile aprilie-septembrie. Tipărirea a şase cărţi 
mari într-un an, am putea spune intr-un timp record, ne face să credem 


că traducerea şi revizuirea Mineielor era terminată încă din timpul vie¬ 
ţii lui Chesarie. Am arătat mai sus că între «ostenitorii» la îndreptarea 
tălmăcirii Mineiului pe septembrie era menţionat şi Filaret, N-ar fi 


exclus ca Filaret să fi făcut parte dintre acei «ucenici» care l-au ajutat 
pe mitropolitul Grigorie II Ia traducerea şi la revizuirea vechilor tra¬ 


duceri ale Mineielor pe octombrie-deeembrie, căci pe atunci era arhiman¬ 
drit la Mitropolie. Filaret a scris şi prefaţa Ia Mineieie tipărite în timpul 
său. în general, merge pe linia înaintaşului său, arătînd Însemnătatea 

lunilor respective, sărbătorile mai însemnate şi datinile religioase le¬ 
gate de fiecare. în ce priveşte originea noastră romană, ea nu mai este 
subliniată cu atîta limpezime şi căldură ca în prefeţele lui Chesarie. Doar 
în prefaţa Mineiului pe mai întîlnim afirmaţia : «limba noastră româ¬ 
nească se trage din cea latinească». în orice caz, are şi el marele merit 
de a fi continuat editarea acestor şase Mineie, contribuind la româ¬ 
nizarea totală a slujbelor bisericeşti. 

în afară de acestea, în cursul păstoririi sale s-au mai tipărit urmă¬ 
toarele cărţi de slujbă : M olitvelnicul (1782), Triodui (1782 ‘şi 1784), 
Psaltirea (1784 şi 1787), Evanghelia (1784), Catavasierul (1784), Acatistul 
(1784), Ceaslovul (1784 şi 1787), Penticostarul (1785), Antologhionul 
(1786), Liturghierul (1787), Slujba Sf. Stelian (1787, inclusiv o ediţie gre- 
co-română), Octoihul (1788). Prin osteneala lui, s-au tipărit apoi^cîteva 
cărţi de învăţătură şi unele traduceri din Sfinţii Părinţi. Astfel în 1781 
şi 1792, s-a retipărit Cazania (pe baza textului lui Varlaam şi a ediţiilor 
următoare). în 1783 a apărut cartea Pilde filozofeşti, o retipărire a edi¬ 
ţiei de la Tîirgovişte din 1713. în acelaşi an a apărut o traducere din Sf. 
Atanasie cel Mare, sub titlul Sinopsis, adică «cuprindere in scurt a ceii 
vechi şi a cei noao Scripturi», tălmăcită după o versiune slavonă de Io- 
sif, protosinghelui Episcopiei, viitor episcop de Argeş. In anul următor, 
au fost date la tipar Cuvintele Si. Dorotei şi Cuvintele Sf. Teodor Stu- 
ditui, nmîndouă «tălmăcite de pre limba cea proastă grecească şi în¬ 
dreptate» de episcopul Filaret. în sfîrşit, o altă carte de seamă tipărită 
acum a fost Gramatica lui Ienăchiţă Văcărescu, vistiernic şi dicheofilax 
al Patriarhiei Ecumenice, sub titlul Observaţii sau băgări dă seama 
asupra reguielor şi orinduieiilor gramaticii româneşti (1787 ; în acelaşi 
an a apărut o nouă ediţie la Viena). iîn însăşi foaia de titlu se spunea că 
lucrarea s-a tipărit «cu porunca şi blagoslovenia» episcopului Filaret, 
căruia îi era şi «hărăzită» (dedicată). Intr-o lungă prefaţă, pe lînga 
mulţumirile de rigoare adresate episcopului, Ienăchiţă Văcărescu amin¬ 
teşte şi cîteva din momentele de seamă din istoria poporului român. De 
pildă războaiele lui Traian cu dacii, eînd «au pierit craiul nostru Deche- 
va'l, 'Ce căruia i-uu dus capul la Roma şi au supus crăia noastră la schip- 
trurile romaniceşti», apoi colonizarea făcută de Traian «m toată Crăia 


dacilor». 

Spre deosebire de reprezentanţii Şcolii Ardelene, Văcărescu arată 
că acei colonişti erau oameni «proşti (simpli n.n.) şi ţărani şi nu cu şti¬ 
inţă», care vorbeau latineşte «fără gramatică», cum de altfel vorbeau 
şi dacii limba lor. Din această pricină, latina vorbită de ei a suferit 

unele degradări, -care se pot observa în limba noastră. In orice caz, me¬ 
ritul lui Filaret este acela că a încurajat pe Ienăch'iţă Văcărescu şi i-a 
imprimat cartea în tipografia sa eparhială. De altfel, cu toate imperfec¬ 
ţiunile lucrării, ea reprezintă totuşi o manifestare importantă de la în¬ 
ceputurile lingvisticii româneşti. 

Din cele expuse, rezultă că păstoria lui Filaret a fost deosebit de 
rodnică în ce priveşte tipăriturile. în numai noua ani a tipărit peste 25 


de cărţi, toate cu cheltuiala sa. De menţionat că în 1788 activitatea tipo¬ 
grafică a încetat, din pricina războiului ruso-austro-furc din anii 1788— 
1791 (în 1788 însuşi Filaret se refugiază la Sibiu), fiind reluată abia în 
1792, cînd s-a pus sub tipar o nouă ediţie a Ceaslovului şi o nouă ediţie 
din Cazanie (în cursul tipăririi acesteia, Filaret a fost ales mitropolit). 

între colaboratorii lui Filaret trebuie pomeniţi: ierodiaconul (din 
1787 ieromonahul) Grigorie Rîmniceanu, «diortositorul» celor mai 
multe tipărituri, care semnează şi eîteva prefeţe (se pare că a luat locul 
lui Rafail monahul), protosinghelu! Iosif, precum şi meşterii tipografi din 
familia Atanasievici (preotul Constantin Atan asie viei, care a lucrat şi 


mai înainte şi nepoţii săi, 


fraţii Dimitrie şi Constantin Mihailovici, apoi 


Cheorghe, fiul celui din urmă), precum şi un ieromonah Climent. 

După o activitate atît de bogată, Filaret a fost ales mitropolit ai Un- 
groviahiei la 6 septembrie 1792. Dar după o păstorire de abia un an, a 
fost nevoit să se retragă din scaun, dîndu-şi obştescul sfîrşit în 1794, 


la mînăstirea Căldăruşani. Prin toată activitatea sa el şi-a înscris numele 


între marii vlădici care au păstorit în străvechiul scaun de la Rîmnic. 

Episcopii Nectarie şi Galaction. Urmaşul lui Filaret a fost Nectarie, 
grec din Moreea, înainte de alegere ieononi şi arhimandrit al Episcopiei. 
Deşi a păstorit 20 de ani, totuşi nu s-a ridicat la înălţimea înaintaşilor 
săi. S-au tipărit sub el numai eîteva cărţi: Moîitvelnicul, Penticostalul 
şi Psaltirea în 1793, Apostolul şi Evanghelia în 1794 (poate pregătite 
pentru tipar încă din timpul lui Filaret). Abia în 1809 a apărut o Pani- 
hidâ, prin osîrdia Ini Dionisie Cozianu, ecleziarhul Mitropoliei, iar în 
1811 un Octoih, prin osîrdia şi cheltuiala episcopului Iosif al Argeşului 
(Nectarie nici nu era pomenit în foile de titlu ale ultimelor două tipă¬ 
rituri). în 1806 s-a tipărit ta Rîmnic un Chiriacodromion , în limba bul¬ 
gară modernă, tălmăcit din slavoneşte şi greceşte de episcopul Sofronie 


de Vraţa. Este prima carte tipărită în limba bulgară. în decembrie 1812, 
a fost ales mitropolit al Ungrovlahiei, oferind, cum am arătat cu alt 
prilej, o însemnată sumă de bani domnitorului Ioan Caragea (1812— 
1818) şi lăsînd Episcopia cu mari datorii. 

In 'schimbul acestor bani, a izbutit să asigure alegerea la Râmnic a 
nepotului său Gal act ion {25 ianuarie 1813), —fost egumen al mînăstirii 
Govora. Sub acesta s-au tipărit .totuşi cîteva cărţi: învăţătura pentru 
ispovedanie (1813), Liturghierul (1813 şi 1817), Ceaslovul (1814), Bu¬ 
coavna (1814), Viaţa St. Vasile cel Nou (1816), tradusă de protosinghelul 
Rafail, Psaltirea (1817 şi 1819), Acatistul (1819) şi Minunile Sf. Fecioare 
Mar ia, de Agapie Criteanul, în traducerea protosinghelului Rafail (1820). 

După 1819, ajungînd la conducerea Mitropoliei Ungrovlahiei Dio- 
nis'ie Lupu, a încercat să-1 înlăture pe Galaction. Dar acesta, prin banii 
oferiţi domnitorului Alexandru Şuţu (1818—1821), a izbutit să se men¬ 
ţină în scaun (în 1821, cînd Galaction a fugit la Sibiu, el însuşi scria 
împăratului Austriei şi cancelarului Metternich că a făcut datorii pe 
seama Episcopiei, întrucît domnul i-a pretins o mare sumă de bani). 

Reîntors la Rîmnic după potolirea mişcării din 1821, Galaction a 
mai păstorit trei ani, în ciuda curentului naţional care se făcea tot mai 
simţit in viaţa ţării. Probabil,, determinat de noua situaţie din ţară, şi-a 
prezentat demisia, la 12 aprilie 1824, motivînd că l-a ajuns «vîrsta bă- 
trîneţelor şi slăbiciunea» şi că nu mai poate «chivernisi» eparhia. 

Concluzii. Eparhia Râmnicului a cunoscut în a doua jumătate 
a secolului al XVIU-iea, o perioadă de mare strălucire culturală, da¬ 
torită strădaniilor episcopului Chesarie, vrednic păstor de suflete, 
priceput diplomat şi om de aleasă cultură, propovăduitor ai crezului 
naţional între credincioşii săi. Această epocă de strălucire a fost con¬ 
tinuată şi sub urmaşul său Filaret, ierarh cu aceleaşi preocupări. 

Prin episcopii cărturari care au păstorit aci, prin colaboratorii 
lor (traducători, diortositori, meşteri tipografi), prin cărţile tipărite şi 
prefeţele lor originale, prin şcolile pe care ie susţinea, Râmnicul a 
devenit acum cel mai însemnat centru cultural al Ţării Româneşti, 
îndeplinind un rol asemănător celui ai mînăstirii Neamţ în perioada 
sa de maximă înflorire, sub stareţul Paisie şi în anii imediat urmă¬ 
tori. Toată această prodigioasă activitate a decăzut apoi sub ultimii 
■- vlădici greci care au păstorit aici. 

LIX 


EPISCOPIA BUZĂULUI 

ÎN A DOUA JUMĂTATE A SECOLULUI AL XVIII-LEA 
ŞI ÎNCEPUTUL SECOLULUI AL XIX-LEA 


După moartea episcopului Metodie, la 23 martie 1748, scaunul de 
3a Buzău a fost oicupat de trei vlădici de neam grec, apoi de un român, 
pentru ca în ultimele trei decenii ale epocii fanariote să fie ocupat de 
alţi doi vlădici greci. Aşadar, dintre cinci episcopi care au păstorit în¬ 
tre anii 1748—1819, deci mai bine de şaptezeci de ani, numai unul a fost 
român. Se înţelege că în astfel de condiţii, scaunul episcopal de la 
Buzău a pierdut din strălucirea de altădată, mai ales sub raport euttural- 
tip o grafic. 

Urmaşii Iui Metodie. Primul a fost Fiîaret Mihalitzis. Era egumen 
la mînăstirea Sfînta Ecaterina din Bucureşti, închinată Muntelui Sinai, 
cînd a fost ales episcop al Buzăului, la 24 martie 1748. A păstorit pînă 
prin septembrie 1753, cînd a fost ales mitropolit al UngroVlahiei, în 
locul lui Neofit Creţ anul. 


în scaunul vlădicesc de la Buzău a fost ales egumenul Antim de la 
mînăstirea Mărgineni (jud. Prahova), închinată tot Muntelui Sinai. Şi 
acesta era grec de neam, cu metania la mînăstirea Sfînta Ecaterina din 
Sinai, care l-a trimis ca egumen ia Mărgineni. în această calitate, a re¬ 
făcut mînăstirea, în anul 1742. 


După o păstorire de aproximativ trei ani, a fost nevoit să facă «pa- 
retisis» din scaunul vlădicesc. La 31 august 1756, s-a întrunit la Bucu¬ 
reşti un sinod, în frunte cu mitropolitul Fiiaret Mihalitzis, împreună cu 
alţi şase arhierei titulari greci şi cu episcopul Grigorie Socoteam! a'l 
Rîmnicului, care au luat in cercetare cazul episcopului de Buzău. Cei 
prezenţi au întocmit un lung «raport» în româneşte, în care erau con¬ 
semnate toate abaterile lui Antim, precum şi pedepsele prevăzute ide 
canoane pentru acestea. 

Pe baza învinuirilor din raportul respectiv, — desigur cu încuviin¬ 
ţarea domnitorului Constantin Mavrocordat — a fost chemat în faţa 
soborului de judecată pe care l-am pomenit mai sus. în această 'situaţie, 
«socotind că nu va putea sta împotrivă», Antim nu s-a prezentat la ju¬ 
decată, ci «dintr-a luişi bună voe şi priiminţă s-au lăsat de episcopie.,.». 

Se vede ca abaterile erau reale, de vreme ce şapte ierarhi de neam 
grec — cu încuviinţarea unui domn grec — au înlăturat din scaun pe 
un conaţional. 

Antim s-a retras la mînăstirea Sfînta Ecaterina din Muntele S'inai, 
de unde se plîngea — fără rezultat — ipatriarhului Matei Psaltul al 
Alexandriei, unui fost vizir şi reprezentantului (capuchehaia) lui Con¬ 
stantin Mavrocordat la Poartă. In felul acesta, Episcopia Buzăului a scă¬ 
pat de nevrednicul Antim, ajuns pe scaunul vlădicesc împotriva voinţei 
clerului şi credincioşilor. 

Cel de-al treilea episcop grec de la Buzău a fost Raîail, pînă la 
alegere iconom al Mitropoliei, A păstorit la Buzău pînă la 4 septembrie 
1763, eînd, fiind în divanul ţării, a declarat că se retrage din scaun, «nu 
însă şi din slujba arhierească». La 30 septembrie 1763, participa -— ca 
«proin Buzău» — la alegerea urmaşului său Cosma, iar la 21 mai 1764, 
la alegerea lui Partenie al Rîmnicului. 

Episcopul Cosma Popescu. Viaţa sa am înfăţişat-o cînd am vorbit 
despre activitatea mitropoliţilor Ungrovlahiei în a doua jumătate a se¬ 
colului al XVIII-lea. Fiind profosinghel al Mitropoliei, a fost ales episcop 
de Buzău, la 30 septembrie 1763, întrucit fostul episcop Rafail «ou a sa 
bunăvoie, nesilit de nimenea, is-au prostit (s-a retras, iun.) şi au lăsat 
eparhia sa». Ceilalţi candidaţi la scaunul de la Buzău au fost : arhiman¬ 
dritul Partenie de la Tismana, care a devenit apoi episcop la Rîmnic şi 
arhimandritul Nichifor de la Argeş, care a fost identificat cu vicarul 
episcopului Inochentie Micu, protopopul Nicolae Pop din Balomir. 

în cei 24 de ani de păstorire, a izbutit să-şi lege numele de o seamă 
de realizări, eare-l aşează printre marii episcopi ai Buzăului. în primul 
rind, a reluat activitatea tipografică, întreruptă sub cei trei episcopi 
greci. Astfel, în anul 1767 s-a tipărit o Psaltire , iar în 1768 un Litur- 
ghier şi un C atavasier. Foile de titlu ale tuturor axată că s-au tipărit 
«prin osîrdia şi cheltuiala iubitorului de Dumnezeu chir Cosma, epis¬ 
copul Buzăului». Meşteri tipografi au fost diaconul Ghinea Stoicovici 
(Psaltire şi Catavasier) şi «Constantin ucenicul, dascăl Iordache» (Li~ 
turghîer ). 

S-a îngrijit de cel-e două şcoli de la Episcopie, cea în limba greacă 
şi .cea slavo-română. Ultima a fost reorganizată în timpul său, devenind 
şcoală românească. 


Pe plan gospodăresc, a contribuit la sporirea averii Episcopiei, prin 
felurite cumpărări sau danii de moşii, prin felurite mile domneşti (ve¬ 
nitul anual al tîrgului Drăgaica de la Buzău, din 24 iunie, acordarea 
vinăriciului domnesc de la diferite podgorii ş.a.), prin închinări de schi¬ 
turi (schitul Tărtăşeşti — Ilfov, închinat de Mihai arhimandritul, 'schitul 
Chiliile, .-lingă- Buzău, închinat de căpitanul Constantin Obilesou). 

Sub episcopul Gosma, s-au făcut înseninate lucrări de restaurare în 


incinta Episcopiei, care era «foarte rău stricată şi dărăpănată», în urma 
devastărilor turceşti din timpul războiului ruso-turc din 1768—1774. Cu 
ajutorul domnitorului Alexandru Ipsilanti, episcopul Coisma a zidit un 
nou paraclis, a refăcut casele arhiereşti şi chiliile, a ridicat un corp nou 
de chilii şi diferite dependinţe. In acelaşi timp, a înzestrat catedrala cu 


numeroase obiecte de cullt, majoritatea donaţii personale. A terminat 
lucrările de refacere a mînăstim Cislău, începute de înaintaşul său 
Melodie, a refăcut schitul Bobocii din fostul judeţ Sa ac. El a ctitorit — 


cum s-a arătat mai înainte — şi «bisericuţa... ce easte .dinaintea caselor 
părinteşti» din Flămînzeşti — Argeş, înzestrînd-o cu toate cele trebui¬ 
toare. 


Toate aceste strădanii ale episcopului C'osma au fost unanim a- 
preciate, incit, la 9 octombrie 1787, a fost ridicat pe scaunul mitropoli¬ 
tan, rămas văduvit prin moartea lui Grigorie II. 


Episcopul Dositei Ftlitti. După alegerea lui Cosma ca mitropolit, 
scaunul de !la Buzău a fost ocupat de Dositei Filitti, egumenul grec al 
mănăstirii Sfîntul Io an Mare din Bucureşti. Alegerea a avut loc la 11 
octombrie 1787, împotriva voinţei domnitorului Nicolae Mavrogheni 
(1786—1790). A păstorit în împrejurările grele pricinuite de războiul 
ruso-austro-turc din anii 1787—1791. între 4 noiembrie 1789 şi 24 iunie 
1791, deci în timp ce Ţara Româneasca se găsea sub ocupaţie şi adminis¬ 
traţie austriacă, a făcut parte din Divanul ţării, care la 10 mai 1791 a adre¬ 
sat delegaţiilor rusă şi austriacă, aflate la Şiştov, un memoriu, prin care se 
cerea autonomia şi neutralitatea ţării, sub garanţia Austriei şi Rusiei, 
alegerea domnului de reprezentanţii ţarii, desfiinţarea raialelor tur¬ 
ceşti ş.a. 

în ciuda împrejurărilor politice nefavorabile în care a păstorit, Do¬ 
sitei a izbutit totuşi să-şi lege numele de cîteva realizări. Astfel, din 
dispoziţia lui s-a alcătuit o condică de documente a Episcopiei, izbutind 

să scape de la piei re aceste preţioase mărturii ale trecutului. A refăcut 
biserica de la «viile Episcopiei», — despre care azi nu se mai ştie ni¬ 
mic — cu case de locuit lingă ea, A contribuit, de asemenea, la reface¬ 
rea unor chilii de la Episcopie şi a unor metoace ale Episcopiei. A do¬ 
vedit: şi calităţi de bun gospodar, îngrijindu-se de averea Episcopiei, 
făeînd noi achiziţii de moşii sau alte bunuri. 

Episcopul Costandie Filitti. După alegerea lui Dositei in scaunul 
mitropolitan (25 septembrie 1793), acesta s-a străduit să-şi lase ea ur¬ 
maş la Buzău un nepot de sora, Costandie Filitti, fost protosinghel j la 
Mitropolie. Cu ajutorul domnitorului Alexandru Moruzi (1792—-1796), a 
fost ales episcop, la 29 octombrie 1793, fiind hirotonit a doua zi. La 1 
noiembrie, domnul înştiinţa pe ispravnicii din judeţele Buzău, Saae şi 
Slam-Rîmnic, aflate sub jurisdicţia bisericească a Episcopiei de Buzău, 
ca a fost ales un nou episcop, «care s-a arătat împodobit cu procopseala 
de învăţătură şi practica», cerîndu-le să-i acorde sprijin şi ascultare. 

Noul episcop s-a născut la Ziţa, în Grecia, ca al treilea fiu al lui 
Constantin Cremidi şi al soţiei sade Haido, sora mitropolitului Dositei. 
După dorinţa acestuia, toţi cei opt copii ai lor au luat numele sau de 
familie, Filitti. A învăţat carte la şcoala de pe lingă mînăstirea Sfîntul 
Iile din Ziţa, unde s-a şi călugărit sub numele de Costandie, în locul 
celui de Constantin, primit la botez. De altfel, mai mulţi membri ai fa¬ 
miliei sale intraseră în cinul călugăresc. A fost adus apoi în Ţara Ro¬ 
mâneasca de unchiul său, care era pe atunci egumen la mînăstirea 'Sfîn¬ 
tul Ioan Mare, închinată Lavrei Sfîntul Ilie. De aci a ajuns protosinghel 
al Mitropoliei. 

în cursul păstoririi sale la Buzău, care a durat mai bine de un sfert 
de veac, episcopul Costandie a desfăşurat o activitate multiplă, gospo¬ 
dărească, socială, politică şi culturală. 

Dintre lucrările sale gospodăreşti, trebuie să menţionăm, în primul 
rlnd, reparaţiile făcute la catedrala şi reşedinţa episcopală. în oraş, a 
ridicat pe seama Episcopiei un han eu două prăvălii, precum şi două 
mori. 

în [cuprinsul eparhiei, a terminat biserica din Săseni, începută de 
înaintaşul sau, eu oase şi dependinţe ,* cu ajutorul lui Dimitrie şi Cos- 
tache Ghica, a refăcut schitul Găvanele , metocul Episcopiei, dărîmat 
de un cutremur. A ctitorit apoi o bisericuţă de lemn la Găvăneşti, pe 
moşia Episcopiei. 


Cea mai de seamă biserică rezidită de el este fără îndoială biserica 


Sf . Dumitru din Bucureşti, metocul Episcopiei. Prima biserică de lemn 

a fost ridicată în anul 1650, de Badea Bălăceanu, în locul căreia, Stroe 
Rîmniceanu (călugărit sub numele de Isaia) a ridicat o nouă biserică, 
din piatră, pe ! la mijlocul secolului al XVIII-leu. încă din jurul anului 
1700, biserica era închinată Episcopiei Buzăului, Ajungînd în paragină, 
a fost refăcută de episcopul Costandie, prin 1819, făcîndu-i — în tot 
cursul păstoririi — numeroase danii. Alte danii — în obiecte de cult — 
a făcut catedralei episcopale, mînăstirii Sfîntul Ioan Mare din Bucu¬ 
reşti şi mînăstirii Ziţa din Grecia. 


Pe tărfm cultural, merită să fie subliniat faptul că episcopul Cos- 
tandie a sprijinit toate preocupările culturale şi artistice ale vremii, prin 
şcoală, tipar, muzică, teatru, pictură etc. în 1814, domnitorul Ioan Ca- 
ragea (1812—1818) l-a numit în fruntea Eforiei şcolilor, alcătuită în 
scopul reorganizării şcolii domneşti greceşti. S-a îngrijit de asemenea de 
şcoala grecească de la Episcopie, care era sub directa sa îndrumare. 
Printr-o «anafora» a Eforiei şcolilor, din 10 decembrie 1817, se cerea să 
se rînduiască învăţători români în toate oraşele şi cele 12 judeţe ale 
ţării, cu îndatorirea ca vlădicii ţării să găsească dascălii trebuitori. Sub 
supravegherea episcopului de Buzău se aflau şcolile din oraşele : Foc¬ 
şani, Rm. Sărat, Mizil, Urlaţi şi Vălenii de Munte. Alături de alţi cărtu¬ 
rari greci, a contribuit la înfiinţarea unui teatru în limba greacă. 


Datorită faptului că tipografia de la Buzău nu mai funcţiona de a- 
proape o jumătate de veac, a tipărit Ia Rîmnic două cărţi de slujbă : 
Psaltirea şi biturghieruî, în 1817. 

Nu poate fi trecută cu vederea nici activitatea sa socială, prin aju¬ 
torarea celor săraci sau ajunşi în nenorocire. Se numără printre cei 
care au iniţiat înfiinţarea spitalului Filantropia din Bucureşti, împreună 
cu doctorii Constantin Caraenş, Constantin Darvari şi fratele său Sil¬ 
vestru Filitti — fiind şi unul din primii săi efori. O grijă deosebită a 
purtat faţă de spitalul Gîrlaşi din Buzău (fondat în 1792 de Maria Min- 
culescu), pe seama căruia a adus un medic italian, apoi unul german. 


Episcopul Costandie a manifestat o atitudine filo-rusă, ajutînd tru¬ 
pele ruseşti aflate în Ţara Românească în cursul războiului ruso-turc 
din 1806—1812. Pe lîngă spitalul cu 50 de paturi pentru ostaşii ruşi, între¬ 
ţinut de el, trupele ruseşti în trecere prin Buzău erau hrănite tot din 


banii săi. Fiind grec de neam, era firesc .să ia parte la lupta de eliberare 
â acestui popor de sub jugul otoman, făcînd parte din comitetul revo¬ 
luţionar elenic cu sediul în Bucureşti. în 1794 era printre semnatarii 
refuzului ţării de a trimite zăhărele la Constantinopol, în timpul foame¬ 
tei care bîntuia atunci. în anii 1801—1802, în timpul domniei lui Mihail 

Şuţii, era pribegit la Braşov, de unde înainta memorii către ţarul Rusiei, 
către împăratul Francisc al Austriei şi către consulul rus Luc de Kirico, 
prin -care cerea înlăturarea lui Şuţu (fugise şi din pricina incursiunilor 
trupelor lui Pasvan-Oglu, paşa de Vidin, în Oltenia). în 1806, alături de 
mitropolitul Dositei, a scăpat Bucureştii de la un foc, pe care-1 pregăteau 
turcii. 

In 1818 'Scaunul Ţării Româneşti a fost ocupat de Ultimul domn fa¬ 
nariot, Alexandru Şuţu (t 19 ian. 1821). Acesta a pus pe cîţiva vlădici 
să semneze o plângere împotriva lui Costandie, învinuindu-1 de felurite 
abateri şi cerînd «a lipsi din duhovniceasca oeîrmuire a acestei Episco¬ 
pii pe acest om cu rea vieţuire» (27 iulie 1819). în aceeaşi zi, domnul po¬ 
runcea marelui logofăt Alexandru Ipsilanti să facă inventarul întregii 
averi mişcătoare şi nemişcătoare a Episcopiei şi a episcopului, care urma 
să fie dus la Tismana, «unde să se ţie subt bună pază». Surprins de un 
astfel de procedeu, Costandie ,şi-a înaintat demisia în aceeaşi zi de 27 
iulie şi s-a refugiat la Mehadia (a şi construit acolo o bisericuţă). Con¬ 
sulul Rusiei a intervenit însă în favoarea sa, încît la sfîrşitul lui august 
sentinţa a fost anulată, îngăduindu-i-se să se întoarcă la Bucureşti. 
Scaunul nu i s-a mai putut da, căci a doua zi după demisia sa, deci la 
28 iulie 1819, a fost ales în locul său arhimandritul Gherasim Rătescu. 

Actul samavolnic al ultimului domn fanariot a fost reprobat nu nu¬ 
mai de cler şi credincioşi, ci şi de consulii puterilor străine aflaţi în Ţara 


Românească. 

După retragerea din s-caun, a stat un timp la Chişinău, apoi la Bra¬ 
şov, lîngă unchiul său Dositei, şi în sfîrşit, s-a stabilit în Bucureşti. Aici 
a murit, la 8 septembrie 1827, fiind îngropat în biserica Sf intui Dumi¬ 
tru, metecul Episcopiei Buzăului. 

Din toate acestea, rezultă că episcopul Costandie a desfăşurat o ac¬ 
tivitate multilaterală, pusă în slujba păstoriţilor săi de la Buzău. 

Locul său a fost ocupat — cum am spus — de episcopul Ghe¬ 
rasim Rătescu, fost slujitor al «Mitropoliei» din Tîrgovişte, apoi trăitor 
]a mînăstirea Sinaia, «pământean, cuvios, cercat în oeîrmuire». 

Păstoria sa a căzut tocmai în împrejurările grele ale anului 1821, 
cînd a fost nevoit să se refugieze cu mitropolitul Dionisie Lupu la Bra¬ 
şov. Acesta l-a trimis în 1822 în ţară, căci în luna noiembrie a acelui 
an îl întîlnim ca «epitrop» al Mitropoliei. 

în scurta sa păstorire la Buzău, s-a îngrijit atît 'de catedrala episco¬ 
pală şi clădirile din jur, dar mai ales de schitul Răteşti, căruia i-a făcut 

mai multe danii. în curînd s-a retras la mănăstirea Căldăruşani, de unde 
a refuzat să răspundă la chemările noului mitropolit Grigorie Dascălul 
(1823—1834) de a-şi relua scaunul vlădicesc. La 9 septembrie 1824 îi scria 
mitropolitului că nu se mai reîntoarce la Buzău (se pare că «paretisisul» 
propriu-zis l-a înaintat la 31 martie 1825). Şi-a petrecut restul vieţii ta 
mînăstirea Căldăruşani, trăind în post şi rugăciune, ca un adevărat pai- 
sian, pînă în ianuarie 1844, cînd şi-a dat obştescul sfîrşit. 

Concluzii. Rezultă din cele spuse că Episcopia Buzăului in¬ 
tr-o perioadă de peste 70 de ani (1748 — 1819), a fost păstorită de un 
singur ierarh de neam român, restul fiind greci. între vlădicii de acum 
s-au remarcat Cosma Popescu şi Cosiandie Filitti, amîndoi sprijinitori 
ai activităţii cultural-tipograîice şi gospodăreşti. 

LX 


înfiinţarea episcopiei argeşului. 

EPISCOPUL IOSIF 


Am arătat şi în altă parte, că Episcopia Argeşului s-a înfiinţat la 18 
octombrie 1793, în urma propunerii mitropolitului Dositei Fili'tti, făcută 
divanului şi domnitorului Alexandru Moruzi (1793—1796). Din anaforaua 
divanului către domn •— cu data de mai sus — se arată că. noul mitropolit 
a făcut «problimă... cum. că pentru ocîrmuirea bisericească şi duhovni- 
nicească găseşte cu cale de a se mai adaoga o episcopie scaunului sfin¬ 
tei noastre mitropolii, la. care sa se dea doao judeţe, Argeşul şi Oltul, 


şi să aibă scaunul de la sfînta mănăstire Argeş şi rănd după episcopul 
Buzăului», lîn acelaşi timp, făcea propunerea de a se încredinţa condu¬ 
cerea noii episcopii arhiereului titular Iosiî Sevastias, un ales cărturar, 
român de neam. Membrii divanului au fost de acord cu propunerea mi¬ 
tropolitului, cerind. Ia rîndul lor, domnului să aprobe înfiinţarea noii 
episcopii, «pentru folosul sufletesc al obştii» şi pentru «podoaba» scau¬ 
nului mitropolitan. în aceeaşi zi, domnul a întărit 'anaforaua mitropoli¬ 


tului şi a divanului, Juind astfel naştere o nouă Episcopie, ou reşedinţa 
la Argeş, ca sufragană a Mitropoliei Ungrovlahiei. 


Cu toate că în propunerea mitropolitului se invoca depărtarea prea 
mare a judeţelor Argeş şi Olt de scaunul mitropolitan, adevăratele mo¬ 
tive care au stat la baza înfiinţării noii Episcopii erau altele. Am arătat 
în altă parte că mitropolitul Dositei vrea să lase în locul său la Buzău 
pe nepotul său Costandie Eiiitti, protosinghelul Mitropoliei din Bucu¬ 
reşti, ceea ce a şi izbutit. Dar numeroşi boieri şi egumeni, însufleţiţi 
de sentimente naţionale, voiau ca pe acest scaun să fie ridicat episcopul 
titular Iosif Sevastias, mult apreciat de contemporanii săi. Se adăuga 
apoi şi faptul că şi celelalte scaune vladiceşti erau ocupate tot de ie¬ 
rarhi greci (Dositei Fili'tti la Bucureşti şi Nectarie la Rîmnic). Pentru a 


dă satisfacţie clerului şi credincioşilor români — dar în acelaşi timp şi 

lui Iosif Sevastias — Dositei a propus înfiinţarea unui nou scaun episco¬ 
pal pentru el, izbutind, totodată, să asigure şi alegerea nepotului sau 
Costandie, ca episcop de Buzău. 

Deci, ziua de 18 octombrie 1793 trebuie considerată drept data în¬ 
fiinţării Episcopiei de Argeş. S-a cerut apoi aprobarea Patriarhiei Ecu¬ 
menice pentru înfiinţarea noii episcopii şi «strămutarea canonică», a 
lui Iosif de la scaunul Sevastiei la cel al Argeşului, pe care patriarhul 
Neofit VII a şi dat-o, la 17 noiembrie 1793. Apoi, la 13 decembrie 1793, 
s-a făcut «alegerea canonică» a lui îosif, cînd a semnat şi mărturisirea 
de credinţă, obişnuită în astfel de ocazii, în Condica Sîîntă de hirotoniri 
arhiereşti. 


Cîteva luni mai tîrziu, la 23 februarie 1794, Alexandru Moruzi dă¬ 
dea un nou hrisov solemn de înfiinţare a noii eparhii, eu indicarea tu¬ 
turor privilegiilor cu care a fost înzestrată. în hrisov se făcea un scurt 
istoric al înfiinţării episcopiei, cu aprecieri deosebit de elogioase la 
adresa primului ei întîistătător, episcopul Iosif. între altele, se preciza 
că, deşi noua episcopie urmează în rang după a Buzăului, «aflîndu-se mai 
veche aceea», totuşi, cu Iosif se face excepţie, acordîndu-i «rînd mai 
sus» faţă de episcopul Costandie de la Buzău «şi pentru vîrsta sa şi pen¬ 
tru căci au fost hirotonisit mai înainte episcop Sevasti şi mai vîrtos 
pentru politia şi slujbele sale, atît cele bisericeşti, cit şi cele politiceşti 
cu care ne-am înştiinţat că s-au urmat». 


Noul ales era român de neam, născut în satul Malaia, în părţile Vîl- 
cii. Părinţii lui s-au călugărit spre bătrîneţe, sub numele de Arsenie 
şi Marta, aceasta sfîrşindu-şi viaţa în schimnicie, la schitul Turnu, 
ucisă de tîlhari. De mic a intrat în schitul Turnu, ctitoria mitropolitului 


Varia am al Ungrovlahiei, apoi a trecut la Cozia, să înveţe carte. Pro¬ 
babil l-a avut dascăl pe Rafail, cunoscutul «diortositor» al cărţilor tipărite 


la Rîmnic pe la mijlocul secolului al XVIII-lea, de la care va fi învăţat 
şi greceşte. După părerea altor cercetători, s-a călugărit la Turnu. Re¬ 


marcat de episcopul Chesarie al Rîmnicului, l-a luat pe lîngă sine, 
fiind hirotonit de mai înainte întru diacon, ajutîndu-1 probabil şi în lu¬ 


crarea sa de tipărire a cărţilor bisericeşti. Urmaşul acestuia, Filaret, l-a 
hirotonit ieromonah şi l-a ridicat la treapta de protosinghel. în acelaşi 
timp, i-ia Încredinţat şi egumenia mănăstirii Sfîntul Dumitru din Craiova, 
care era motoc al Episcopiei Rîmnicului. 


S-a remarcat, încă din această perioadă a vieţii sale, prin preocu¬ 
pările sale cărturăreşti. Astfel, în prefaţa lucrării Sfîntului Atanusie cel 

Mare, apărută la Rîmnic în 1783 sub titlul de Sinopsis, se spunea că şe 
tipăreşte pentru prima oară in româneşte, «prin aducerea aminte a sfin¬ 
ţiei sale protosinghelului episcopiei chir losif». La îndemnul său au fost 
traduse şi alte lucrări teologice, rămase în manuscris ; de pildă, cartea 
Cămara dreptei credinţe a lui Teofil episcopul Campaniei, un ucenic al 
lui Evghenie Vulgaris, tradusă din greceşte de Grigorie Rîmniceanu, vi¬ 
itor episcop de Argeş sau Tîlcuirea Psalmilor a lui Teodoret al Cirului, 
tipărită la Buzău, în 1840. 

Activitatea sa l-a impus în ochii tuturor, incit, spre sfîrşitul anului 
1791, a fost propus — probabil de episcopul Filaret ■—■ să fie ridicat la 
treapta arhieriei. Patriarhul ecumenic şi-a dat consimţămîntul să fie ales 
episcop titular pentru scaunul Sevastiei, în ianuarie 1792 (aşa numita 
«alegere canonică», i s-a făcut la 29 februarie acelaşi an). A rămas de- 
acum înainte la Bucureşti, pe lingă mitropolitul Filaret. După mai bine 
de un an, în 1793, a ajuns episcop al Argeşului, în împrejurările pe care 
le-am relatat. 

Din multipla sa activitate ca episcop de Argeş trebuie să reţinem în 
primul rînd realizările ■cărturăreşti-tipografice. Neavînd o tipografie 
proprie la Argeş, — deşi încercase să înfiinţeze una prin 1803 — şi-a ti¬ 
părit cărţile în alte centre, din toate cele trei ţări locuite de români. Era 
şi aceasta o formă de manifestare a conştiinţei de unitate naţională româ¬ 
nească. Pentru tipărirea unora din cărţile sale, a purtat o întinsă cores¬ 
pondenţă cu negustorul Hagi Constantin Pop din Sibiu — ctitorul unei 
biserici în acest oraş —, din care aflăm şi unele ştiri privitoare la în¬ 
treaga sa activitate de episcop. Hagi Pop era prieten şi cu fostul episcop 
Chesarie ai Rîmnicului, căruia îi trimitea material tipografic, iar acesta 
îi trimitea, la rîndul său, unele din tipăriturile sale, inclusiv Mineiele. 
Probabil, după pilda lui Chesarie, Hagi Pop scria mitropolitului Filaret, 
prin 1793, că intenţiona să retipărească Mineiele. Dar Filaret şi-a dat 
demisia din scaunul mitropolitan în toamna aceluiaşi an, aşa că nu s-a 
mai reailizat nimic. 

în 1795, Hagi Pop îi scria lui losif al Argeşului, revenind asupra pro¬ 
punerii sale de a retipări Mineiele «pentru folosul sufletesc al neamului 
nostru». Planul acestor doi buni români s-a realizat abia în 1804—1805, 
cînd au fost retipărite cele 12 Mineie (după ediţia de la Rîmnic din 1776—■ 
1780) la Buda, «în crăiască tipografie a Universităţii de la Pesta», prin 
purtarea de grijă a medicului oculist Ioan Piuariu-Molnar, fiul preotului 
Ioan Piuariu zis Tunsu din Sadu (jud. Sibiu), cunoscutul luptător pentru 
apărarea Ortodoxiei în Transilvania. S-au tipărit două rînduri de exem- 

plare, unele pentru Ţara Românească, altele pentru Transilvania, Erau 
diferite doar numele conducătorului ţării şi al mitropolitului, pe foile de 
titlu (în unele Dositei Filitti, în altele Ştefan Stratimirovici de la Car- 
loviţ). Erau reproduse şi prefeţele din Mineiele de la Rîmnic. Din «în¬ 
ştiinţarea» semnată de episcopul Iosif la Mineiul pe septembrie, reiese 
că toate greşelile de traducere sau de tipar strecurate în ediţia de Rîmnic 
s-au îndreptat «prin oameni cu ştiinţa amîndurora limbilor, elineşti şi 
româneşti, şi mai mult prin osteneala unui prea cuvios părinte, ce au 
stătut şi ucenic al acelor doi fericiţi arhierei» (Ghesarie şi Filaret). Să fie 
însuşi episcopul Iosif ? După ediţia de la Buda s-au retipărit Mineiele la 
mînăstirea Neamţ, în anii 1830—1832 şi la Sibiu în 1853—1856. 

Tot prin colaborarea episcopului Iosif al Argeşului ou Hagi Constan¬ 
tin Pop, s-a tipărit la Sibiu, în 1796, cartea numită Alegere din toată 
Psaltirea, tradusă după Neofit Peloponezianul, «ca să fie pentru folos 
neamului românesc». în 1806 au tipărit — tot în Sibiu — Slujba Sî. Nifon, 
cu prefaţa lui Iosif, din care reiese că el a revizuit o traducere mai veche 
pe care o tipărea acum. 

Unele din proiectele lor nu s-a-u putut însă realiza. Astfel în 1796, 
episcopul Iosif propunea lui Hagi Pop să tipărească Tîîcul Evangheliei, a 
lui Teofilact al Bulgariei, care era tradusă de doi călugări din Moldova 
(cunoscuţii cărturari Gherontie şi Grigorie, de oare ne vom ocupa cu 
alt prilej). Hagi Pop i-a răspuns că nu crede că va putea tipări o ase¬ 
menea carte în Ardeal, căci în ea «sînt multe cuvinte împotriva latinilor, 
după cum singur Prea Sfinţia Ta îmi scrii...» (s-a tipărit la Iaşi în 1805). 
în 1801, episcopul ii propunea să tipărească Antologhionul, dar nici 
aceasta nu s-a făcut. Corespondenţa lor a continuat, totuşi, în anii urmă¬ 
tori, mai mult în probleme de ordin economic-comercial, -căci Hagi Pop 
era principalul furnizor al episcopului Iosif ou felurite produse meşteşu¬ 
găreşti, stofe, alimente, seminţe, vopsele (necesare pentru zugrăvitul 
schitului Sfîntuil Nifon şi al bisericii mari a Iui Neagoe) şi altele. 

în 1811 a apărut la Sibiu lucrarea lui Polisios Kontos, învăţătură de 
multe ştiinţe folositoare copiilor creştineşti celor ce vor să înveţe şi să 
ştie dumnezeiască Scriptură (ed. greacă, Viena 1806), în traducerea arhi¬ 
mandritului Nicodim Greceanu, cu «'cercetarea» episcopului Iosif. Avea 
şi doua prefeţe-scrisori ale amîndurora, ce şi le adresau reciproc. 

în acelaşi an, episcopul Iosif a tipărit Oc toihul «în Crăiască tipogra¬ 
fie a Universităţii din Peşta». La tipărire i-a stat într-ajutor şi doctorul 
Ioan Piuariu Molnar. în prefaţa episcopului, se arăta că traducerea Oc- 

toihului mic a făcut-o episcopul Damaschin al Rîmnicului, iar a slujbelor 
din zilele de rînd (deci Octoihul mare) un arhimandrit Ghenadie, egumen 
la Cozia, fiind tipărit apoi în mai multe rînduri. Textul noii ediţii era 
îndreptat ide «oarecari părinţi din mănăstirea Neamţu... procopsiţi la în¬ 
văţătura elinească şi asemenea rîvnitori pentru folosul de obşte». De¬ 
sigur este vorba de călugării Gherontie şi Grigorie. Din aceeaşi prefaţă 
reiese că Octoihul era tipărit pentru trebuinţele bisericilor din toate cele 
trei ţări româneşti. în exemplarele pentru Transilvania, prefaţa lui Iosif 
era înlocuită cu alta, semnată de Ioan Molnar «purtătorul cheltuielilor 
Octoihului Mare». 

în acelaşi an a tipărit o altă ediţie a Octoihului, la Rîmnic, «prin 
osîrdia la îndreptarea tîlouirii şi cu toată cheltuiala a smeritului episcop 
al Argeşului Iosif». Prefaţa avea unele schimbări neînsemnate faţă de 
cea din ediţia de la Bnda. (în 1812, ajuta cu 200 de taleri pe monahul Ra- 
fail de la Neamţ să tipărească la Braşov cartea intitulată Uşa pocăinţei. 

în anii care au urmat, a contribuit la tipărirea cîtorva cărţi la mî- 
năstirea Neamţ. De pildă, în 1816 s-a tradus din greceşte şi a tipărit aci, 
«prin osîrdia şi silinţa» sa, o carte masivă (cu peste 500 de pagini), cu 
cîteva traduceri, avînd un lung titlu : ’E-tuto^tj 'cSv tfdoov SoŢ^d'tcov adecd 
Arătare sau adunare pre scurt a dumnezeieştilor dogme ale credinţei... 
a lui Atanasie de la Păros ...şi întrebările cu răspunsurile cele theolo- 
ghiceşti ale Sfintului Athanasie celui Mare... şi Istoria pentru impâre- 
chiarea şi pentru purcederea Prea sfintului Duh... a lui Teofan Procopo- 
vici arhiepiscopul Novgorodului şi Cuvînt pentru purcederea Prea SHn- 
tului Duh... a ieromonahului Macarie Maori. Din prefaţa episcopului Iosif 
rezultă că traducerea s-a făcut de către cei doi monahi cărturari Ghe¬ 
rontie şi Grigorie. Cartea Tîlcuirea pe scurt la antifoaneie celor 8 gla¬ 
suri, tipărită la Neamţ în 1817, era tradusă din greceşte, la îndemnul său, 
de ieromonahul Gherontie, după cum aflăm din prefaţa semnată de prie¬ 
tenul acestuia, ieromonahul Grigorie. 

în prefaţa Noului Testament de la Neamţ, din 1818, se menţiona că 
s-a tipărit «cu ajutorul» episcopului Iosif «şi al altor iubitori de Hristos 
hristiani». 

în 1819 se tipărea la Bucureşti, «prin îndemnarea» lui Iosif o nouă 
ediţie din Apologia tradusă de Gherontie monahul (ed. I la Neamţ, în 
1816). Traducerea celor Şase cuvinte pentru preoţie, scrierea Sfîn- 
tului Ioan Gură de Aur, de către ierodiaconul Grigorie (tipărită la Bucu¬ 
reşti, în 1820) 's-a făcut tot «prin osîrdia» episcopului Iosif. în sfîrşit, 
tot la îndemnul său a fost tipărit Penticostarul, la Bucureşti, în 1820, după 

«izvodul cel tălmăcit de episcopul Damaschin», făcîndu-se îndreptările 
necesare «prin osîrdia şi silinţa» sa. 

Observăm deci dă episcopul Iosif a fost un adevărat îndrumător al 
activităţii tipografice din Ţara Românească, într-0 vreme cînd tipografiile 
de la Bucureşti, Rîmnic şi Buzău nu mai funcţionau din lipsa de interes 
a ierarhilor greci care cîrmuiau eparhiile respective. 

Acelaşi interes a manifestat şi faţă de şcoli. Astfel, în 1797 a înfiinţat 
o şcoală pentru pregătirea candidaţilor de preoţie la mănăstirea Antim 
din Bucureşti, care fusese hărăzită, la 22 martie aceiaşi an, Episcopiei 
Argeşului, spre a-i sluji oa metoe. 

în 1812 a încercat — împreună cu Oostandie de la Buzău — să des¬ 
chidă o şcoală de muzică psaltieă la Mitropolie, urmînd să aibă ca das¬ 
căl pe renumitul psalt, ieromonahul Maoarie. Planul lor însă nu s-a putut 
realiza. Avea şi o şcoală pe lîngă episcopie, la Argeş, la care învăţau şi 
copii din Transilvania. Alte două şcoli — patronate de Episcopie — func¬ 
ţionau ila Piteşti, probabil la schitul Buliga, şi la Slatina. 


Dar episcopul Iosif n-a nesocotit nici problemele gospodăreşti. O 
preocupare însemnată a sa, după înscăunarea la Argeş, a fost aceea de 
a restaura şi a pune în lumină vechea ctitorie a lui Neagoe Basarab, 


admirată încă de atunci nu numai de români, ei şi de feluriţi călători 
străini care ne vizitau ţara. Biserica mînăstirii a fost renovată pe la în¬ 
ceputul secolului XIX. Tot atunci s-au ridicat case noi în jur, două ciş¬ 
mele, precum şi un nou paraclis, eu hramul Sfîntului Nifon, în amintirea 
fostului patriarh de Constantinopol, care contribuise la reorganizarea 
vieţii bisericeşti din Ţara Românească (pe atunci se păstra la Argeş 


capul şi o mină a Sfîntului Nifon). Biserica şi noul paraclis au fost înzes¬ 
trate apoi eu numeroase obiecte de cult. Toate acestea s-au făcut prin 
strădaniile episcopului şi ale devotatului său iconom Meletie. O mare 
parte din materialul ide construcţie le-a fost furnizat ide Bagi Constantin 


Pop din Sibiu. 

Episcopul Iosif a arătat o grijă statornică şi faţă de alte biserici din 
cuprinsul eparhiei sale. încă înainte de a ajunge episcop, ctitorise o bise¬ 
rică de lemn în satul Brezoi {jud. Vîlcea). Cu ajutorul unui Credincios, 
Ioniţă Taftu, a prefăcut biserica zisă Bătuşari (sau Botuşari) din Curtea 
de Argeş, ctitoria domnitorului Petru Cercel. A refăcut apoi schitul Cor¬ 
bii de Piatră (jud. Argeş), o ctitorie de pe la începutul secolului XVI, 
a monahiei Magdalena, fosta soţie a lui Hamza banul, metoe al mînăs¬ 
tirii Argeş ,-apoi al Episcopiei. A ctitorit apoi două biserici de lemn, una 

în Galeş, alta în Sălişte (ambele în jud. Argeş), întemeiate de ciobani 
din satele cu aceleaşi nume din judeţul Sibiu. Jn 1807, a ctitorit o bi¬ 
serică în satul său natal, la Malaia f pe apa Lotrului (jud. Vîlcea), cu 
hramul Sfîntul Ierarh Nicolae şi Cuvioasa Paraschiva. 

Cea mai însemnată ctitorie a sa este însă biserica din Valea Danului 


(jud. Argeş), eu hramul Sfîntul Nicolae, ridicată în anul 1811. A fost 
ajutat la zidirea ei şi de Meletie, iconomul Episcopiei. A mutat aici şi 
vechea 'catapeteasmă a bisericii episcopale de la Argeş, 

In pisania bisericii, episcopul ctitor oprea îngroparea morţilor în 
biserică, precum şi în jurul ei la o distanţă de patru paşi, precum şi jocu¬ 
rile, ospeţele şi judecăţile în curtea ei. Cu binecuvîntarea şi îndemnul 
său, s-au ridicat — în eparhie — alte numeroase biserici, între care se 
remarcă mînăstirea Stînişoara, refăcută pe la începutul secolului al 
XlX-lea, de cîţiva călugări din părţile Sibiului. Acestei mînăstiri i-a 
făcut apoi mai ■multe danii în cărţi (ea şi schitului Tur nu). De observat 
că aproape toate bisericile ctitorite sau refăcute de el poartă hramul In¬ 
trarea în biserică, iar cîteva 'Sfîntul Nicolae. Starea materială a Episco¬ 
piei s-a îmbunătăţit prin felurite cumpărări sau danii de moşii. 

Dintre celelalte activităţi ale sale, mai amintim şi catagrafia biseri¬ 
cilor, minăştirilor, preoţilor şi călugărilor din eparhia Argeşului făcută 
în 1808, în urma dispoziţiei date de exarhul Gavriil Banulescu. In 1809, 
acelaşi Gavriil a numit pe Iosif «efor» al mină ştiri lor din Ţara Româ¬ 


nească, iar în anul următor, după retragerea lui Dositei Filitti din scaun, 


i s-a încredinţat averea Mitropoliei. 


După plecarea lui Ignatie de Arta, Iosif a cîrmuit Mitropolia Ungro- 
vlahiei, în calitate de locţiitor ide mitropolit, pînă la alegerea lui Neeta- 
rie (e. aug.-16 dec. 1812). Pentru toate strădaniile sale, mai ales pentru 
cele eulturale-tipografiee, sinodul Bisericii Ortodoxe Ruse i-a trimis un 
engolpion şi o cruce de preţ (desigur lla propunerea iui Gavriil Bănu- 
lescu). 

în anul 1818, i s-a dat episcopului Iosif mînăstirea Gozia, cu toate 
metoacele ei. Hrisovul domnesc preciza că aceasta era o răsplătire a 
strădaniilor sale personale în slujba Bisericii şi a ţării. în schimb, epis¬ 
copul avea îndatorirea să verse 550 de taleri pe an în folosul şcolilor 


şi alţi 1200 la «cutia milosteniilor» şi să ţină mînăstirea în rinduiala. 


în 1819, după paretisisul mitropolitului Nectarie, mulţi doreau să-l 


aleagă pe Iosif în scaunul mitropolitan. Vîrsta sa înaintată i-a făcut însă 


să-şi îndrepte gîndurile spre Dionisie Lupu, care a şi fost ales. Peste 


un an, la 27 octombrie 1820, o însemnare de pe o veche carte de islujbă 

ne dă ştirea că «s-au pristăvit Prea Sfinţia Sa părintele episcop Iosif -al 
Argeşului şi s-au îngropat în mînăstirea Toţi Sfinţii, metoh al Sfintei 
Episcopii Argeş». 


Episcopul Iosif ne apare astfel ca un mare ierarh, care a lăsat în 
urma sa o bogată moştenire culturală-bisericească. Fiind singurul ie¬ 
rarh de neam român, Iosif a fost de fapt adevăratul îndrumător ăl vieţii 
culturale din Ţara Românească, în ultimele trei decenii al regimului fa¬ 
nariot, continuînd tradiţiile cărturăreşti de la Rîmnie. Mai mult chiar, 


datorită faptului că între anii 1796—1811 scaunul vlădicesc de la Sibiu 
era vacant, episcopul Iosif a venit şi în sprijinul credincioşilor orto¬ 
docşi de aici, prin tipărirea de cărţi bisericeşti la Buda şi ila Sibiu, unele 
în ediţii speciale pentru Transilvania, cum erau Mineiele din 1804—1805 
retipărite după ediţia de la Rîmnie din 1776—1780. în acelaşi timp, şi-a 
îndreptat atenţia şi spre noua tipografie de la mînăstirea Neamţ, aju- 


tînd la imprimarea cîtorva cărţi şi acolo. 

Bun cunoscător al oamenilor, episcopul Iosif s-a ajutat, în străda¬ 
niile sale cărturăreşti şi gospodăreşti, de «ucenici» şi colaboratori de¬ 
votaţi , originari din toate «ţările» româneşti. între ei, trebuie pome¬ 
niţi în primul rînd bunii şi vrednicii români şi creştini Hagi Constantin 
Pop, fiul său Zamfir (Zenovic), care a urmat la conducerea casei de co¬ 
merţ (căruia episcopul i-a purtat de grija pe emd învăţa carte, la Dom¬ 
niţa Bălaşa, Ia Bucureşti) şi doctorul Ioan Piuariu-Mo'lnar, toţi din Si¬ 
biu, în conducerea treburilor gospodăreşti la centrul eparhial era ajutat 
de un arhimandrit Dorotei, originar din Transilvania, de iconomul Me- 
letie, se pare tot un transilvănean şi alţii. Iar în privinţa traducerilor 
unor lucrări teologice din greceşte în româneşte i-au stat în ajutor cei 
doi călugări nemţeni : Gherontie (moldovean) şi Grigorie (muntean). 

Deci, prin tipăriturile sale, ca şi prin colaboratorii săi apropiaţi, 
episcopul Iosif -a contribuit la întărirea conştiinţei de unitate naţională- 
bisericească a românilor de pretutindeni, pregătind astfel calea pentru 


înlăturarea elementului «grec» din viaţa ţării. 


Personalitate complexă, iscusit îndrumător al vieţii culturale-bise- 
riceşti, ctitor de lăcaşuri de închinare şi priceput organizator, înflăcărat 
patriot, episcopul Iosif a fost unanim apreciat de contemporanii săi. De 
pildă, Gheor^he Şincai scria despre el : «Numai doi români cunosc ştiind 
scrie româneşte : Samuit Clain şi Iosif al Argeşului». Iar cronicarul vre¬ 
mii, Zilot Românul, scria că Iosif era «îmbunătăţit şi cu daruri ca acelea 
potrivite la un arhipăstor». 

Pentru toate acestea, credem că nu greşim dacă-1 aşezăm pe epis¬ 
copul Iosif alături de marele său contemporan, mitropolitul Veniamin 


Costuchi, şi — implicit 


— în rîndul marilor ierarhi din trecutul Bisericii 


noastre. 

LXI 


MITROPOLIA MOLDOVEI 
ÎN ULTIMELE PATRU DECENII 
ALE SECOLULUI AL XVIII-LEA 


Ultimele, patru decenii ale secolului al XVIII-iea au fost tulburate 
de îndelungatele războaie ruso-turce din anii 1768—1774 şi 1787—1791, 
în cursul cărora ţările româna au avut mult de suferit, ele fiind ocupate 
de trupele ruseşti şi devenind teatrul operaţiunilor militare. Pe lingă 
aceste nenorociri, inevitabile în cursul oricăror războaie, se înregistrează 
şi o însemnată pierdere teritorială, şi anume partea de nord a Moldovei 
(Bucovina), anexată la Imperiul habsburgic, în 1775. Domnii fanarioţi 
sînt schimbaţi şi acum foarte des de turci, media unei domnii fiind de 


trei ani. în ciuda acestor instabilităţi a domnilor, mitropoliţii ţării rămîn 
în scaun pînă la moarte, unul din ei, Gavriil Callimachi, avînd o păstorie 
neobişnuit de lungă (26 de ani). Activitatea tipografică este în creştere, 
e adevărat nu în ritmul înregistrat în Ţara Românească. Viaţa monahală 
cunoaşte un avînt îmbucurător, datorită strădaniilor călugărilor nem- 
ţeni şi ale stareţului Paisie. 


Mitropolitul Gavriil Callimachi. După paretisisul lui Iacob Putnea- 
nul, domnitorul Ioan Teodor Callimachi (1758—1761) a pus în scaunul 
vacant pe fratele său Gavriil Callimachi, fost mitropolit .al Salonicului. 
Acesta se trăgea dintr-o veche familie de răzeşi români, Călmaşul, fiind 
fiul lui Toader Călmaşul, stabilit în Cîmpulung, unde ridicase o biserică 
din lemn. 


Trnărul Gheorghe Călmaşul a învăţat carte şi s-a călugărit la Putna, 
sub numele de Gavriil. Fratele său, Ioan Teodor, după o şedere îndelun¬ 
gată la Constantinopol, s-a grecizat, schimbîndu-şi numele în Callimachi, 
ajungînd mare dragoman al Porţii. în această calitate, a ajutat pe fratele 
său Gavriil să ajungă arhidiacon al Patriarhiei Ecumenice, iar în aprilie 
1745 mitropolit al Salonicului. După ce a ajuns domn al Moldovei şi a 

silit pe Iacob Putneanul să-şi dea demisia din scaunul mitropolitan, a sfă¬ 
tuit pe Gavriil să accepte scaunul de mitropolit al Moldovei. 

In acest scop s-a cerut şi consimţămîntul patriarhului ecumenic, care 
la 15 aprilie 1760 a aprobat mutarea lui Gavriil de la scaunul mitropo¬ 
litan al Salonicului la cel din Iaşi. în felul acesta, Gavriil a ajuns din 
nou în ţara sa de origine, lucrînd de acum înainte pentru binele Bise¬ 
ricii şi al ţării sale. 


Unul din motivele Înlăturării lui Iacob Putneanul din scaun a fost 
refuzul de-a îngădui reintroducerea văcăritului. Deşi domnitorul şi marii 
dregători — mai ales grecii — se aşteptau ea noul mitropolit Gavriil să 
dezlege blestemul, totuşi, spre surprinderea tuturor, a refuzat şi el. Din 
această pricină, a căzut în dizgraţia 'fratelui său, care după cuvântul cro¬ 
nicarului Ena-che Kogălniceanu «îl căuta cu faţa posomorită». Opoziţia 
mitropolitului şi a unor boieri l-au făcut pe domn să renunţe la repunerea 
văcăritului, introdueînd, în schimb, darea numită «ajutorinţă». 

în cursul războiului ruso-turc din 1768—1774, mitropolitul Gavriil s-a 
dovedit, de asemenea, bun patriot, legat de nevoile şi suferinţele popo¬ 
rului său. Ca unul care trăise între turci şi cunoscuse exploatarea ne¬ 
miloasă turco-fanariotă din ţările noastre, a avut o atitudine filo-rusă. 
în repetate rînduri, mai ales în cazul unor situaţii nedrepte, a apărat cu 
demnitate interesele poporului şi ale «patriei» sale, cuvînt pe care-1 fo¬ 
loseşte foarte des. A cerut, de pildă, dărîmarea cetăţilor Brăila şi Bender, 
principalele baze de atac ale tătarilor din Bugeac împotriva locuitorilor 
Moldovei. A întreţinut o permanentă corespondenţă cu comandanţii 
ruşi şi chiar cu împărăteasa Ecaterina II. 


Spre sfârşitul anului 1769, a fost trimisa o delegaţie moldoveană la 
Petersburg, în frunte cu episcopul Inochentie al Huşilor, spre a prezenta 
doleanţele Moldovei în faţa împărătesei. Cam în acelaşi timp, plecase 
şi o delegaţie munteană, în frunte cu mitropolitul Grigorie, amîndouă 
fiind primite de Ecaterina II, la 28 martie 1770, in Duminica Floriilor. 

în cursul celor 26 ide ani de arhipăstorire, mitropolitul Gavriil a 
fost prezent şi în viaţa culturală a ţării, înourajînd şcolile şi activitatea 
tipografică. Astfel, dintr-un act domnesc din 2 iunie 1762, aflăm că era 
dator «a avea purtare de grijă şi necontenită cercetare asupra dascăli¬ 
lor, ca să puie nevoinţa asupra ucenicilor să înveţe şi să-i procopsească 
cum se cade...», iar pe cei săraci «a-i ocroti, a-i chivernisi de ce le va 


trebui; pe unii cu leafă, pre alţii cu încălţăminte şi pre alţii cu hrană, 
ca nu cumva pentru lipsa lor să lase învăţătura». în 1765—1767, cînd 
domnitorul Grigorie III Ghica (1764—1767) a reorganizat Academia gre- 

ceaşcă de Ia Iaşi, mitropolitul a fost pus în fruntea epitropilor ei. în 
timpul ocupaţiei ruseşti, a căutat să îmbunătăţească sistemul de învă- 
ţămînt din Moldova, purtînd, în acest scop, o corespondenţă cu generalul 
Rumianţev. 

N-a fost neglijată nici activitatea tipografica, deşi a fost mult mai 
slabă decît cea desfăşurată la Bucureşti şi Rîmnic, în aceeaşi perioadă. 
Cum era şi firesc, s-au tipărit mai multe cărţi de slujbă : Evanghelia 
(1762), Ceaslovul (1763, 1773, 1777), Molitvelnicuî sau Evhologhionul 
(1764, 1774, 1785), Catavasieml (1778). Pe lîngă acestea, s-au tipărit şi 
cîteva cărţi pentru luminarea preoţilor: îndreptarea păcătoşilor adecă 
învăţătură cătrâ cel ce se pocăieşte, cum se cade să se işpovăduiască 
(1768), tradusă din greceşte, învăţătura creştinească pentru cei care vo- 
iesc a lua vreun cin din cele sfinţite şi dumnezeieşti slujbe (1770), lu¬ 
crarea polemică Alcătuire înauritâ { 1771, traducere din greceşte a lucră¬ 
rii rabinului Samuil), Catihisis sau în scurt Pravoslavnică Mărturisire 
(1777), Aăvilioară, în care să cuprind cea/e şapte taine bisericeşti cu 
care să se deprindă preoţii, mai ales duhovnicii ... (1784) şi altele* 

în 1781 s-a tipărit o Pastorală împotriva luxului, ca urmare a măsu¬ 
rilor de ordin duhovnicesc şi social luate de vlădicii ţării, în frunte cu 
patriarhul Avramie al Ierusalimului aflat atunci în Moldova. în 1765 s-a 
tipărit la Iaşi — în slavoneşte şi româneşte — cartea intitulată Îndrep¬ 
tarea păcătosului cu duhul blîndeţelor. Cartea a apărut cu bineeuvînta- 
rea mitropolitului sîrb Pavel Nenadovici al Carloviţului, fiind «aşezată» 
în cele două limbi de episcopul Viehentie Ioanovici Vidac al Timişoa¬ 
rei, care semna şi o prefaţă. Se pare că sub mitropolitul Gavriil s-a 
tipărit la Iaşi şi o Gramatică românească (1770). 

Dintre tipografii care au lucrat acum trebuie pomeniţi Grigorie 
Stan Braşoveanul, care a lucrat şi sub Iaeob Putneanul, dar mai ales 
protopopul Mihaiil Strilbiţchi, care se intitula şi «exarh» al Mitropoliei 
Moldovei. Acesta .se trăgea dintr-o veche familie poloneză de gravori, 
rusifieată la venirea sa în Moldova. Apare pentru prima oară ea gravor 
într-o carte grecească tipărită la Iaşi în 1756. După 1777 apare ca meşter 
tipograf, continuînd să lucreze pînă către sfîrşitul secolului al XVIII-lea, 
deci şi'după moartea mitropolitului Gavriil. în 1785 Strilbiţchi a înfiinţat 
o tipografie proprie, înzestrată cu caractere ruseşti, în care a tipărit — 
în româneşte — felurite lucrări: un Calendar pe 112 ani (1785), cărţi 
pentru învăţarea limbii ruseşti, cărţi populare etc. 

O altă latură din activitatea mitropolitului Gavriil pe care vrem 
s-o evidenţiem este cea gospodărească. Sub îndrumarea Iui, s-a ridicat 

o nouă catedrală mitropolitană în Iaşi, cu hramul Sfîntul Gheorghe (nu¬ 
mită azi «mitropolia veche»), începută încă din anul 1761. Lucrările 
de construcţie au durat aproape zece ani. ffn interiorul bisericii se mai 
păstrează, din timpul lui Gavriil, numai catapeteasma. Preocupările obiş¬ 
nuite de ordin gospodăresc întregesc multipla activitate desfăşurată de 
mitropolitul Gavriil Callimaehi. 

Mai amintim şi faptul -că în cursul păstoririi sale, în 1775, partea 
de nord a Moldovei (Bucovina) a ajuns în stăpînirea Imperiului habshnr- 
gic. In urma acestei pierderi teritoriale, episcopia Rădăuţilor a devenit 
sufragană a Mitropoliei sârbeşti de la Carloviţ. în 1781 s-a procedat la un 
schimb -de parohii între Mitropolia din Iaşi şi Episcopia de Rădăuţi, po¬ 
trivit -cu faptele survenite. 

Nu trebuie uitat nici faptul că mitropolitul Gavriil a fost un cald 
sprijinitor al stareţului Paisie. în 1763 cînd a venit Paisie de la Athos 
cu cei 64 de ucenici ai săi, i s-a dat mînăstirea Dragomirna. Iar în 1775, 
după ocuparea Moldovei de nord de austrieci, Paisie, cu cei 350 de fraţi, 
au primit binecuvîntarea mitropolitului Gavriil să se aşeze în mînăstirea 
Secu, pentru ca în 1779 să i se încredinţeze şi egumenia mînăstirii 
Neamţ, pe care a izbutit ca în decurs de numai 15 ani, să o ridice pe 
culmi noi de viaţă duhovnicească şi culturală. 

Mitropolitul Gavriil a murit foarte înaintat în vîrsta, la 20 februarie 
1786, după ce a -condus Biserica din Moldova timp de 26 de ani, lucru 
rar pe atunci. A fost îngropat în biserica Mitropoliei cu hramul Sfîntul 
Gheorghe, ctitoria sa. Piatra care-i acoperă mormântul are o inscripţie, 
în care sînt prezentate, pe scurt, viaţa şi faptele sale. El rămîne în istoria 
Bisericii moldovene ca un ierarh de seamă, cu dragoste faţă de păsto¬ 
riţii săi, pe care a ştiut să-i apere de exploatarea propriului său frate, 
ea un patriot luminat, ca un bun ohivernisitor al Bisericii în fruntea 
căreia a fost rînduit. 

Mitropolitul Leon Gheucă. Moartea Iui Gavriil Callimaehi a avut 
urmări neplăcute pentru Biserica Moldovei. Bunurile rămase de la el au 
fost luate de domnitorul Alexandru II Mavrocordat (1785—1786). în ace¬ 
laşi timp, patriarhul ecumenic Procopie (1785—1789), — bucurîndu-se de 
sprijinul sultanului şi al domnitorului fanariot amintit — voia tsă im¬ 
pună ca mitropolit pe grecul Iacob, egumenul mînăstirii Barnovschi din 
Iaşi, oare era închinată Sfîntului Mormînt. împotriva acestei încercări, 
reprezentanţii Moldovei au trimis un protest la Poartă, la 25 martie 1786, 
amintind de hotărârea luată în 1752 de-a nu se mai -alege ierarhi străini. 

In cele din urma, moldovenii au izbutit să aleagă în scaunul mitropolitan 
pe episcopul Leon Gheucă de la Roman. Dar la stăruinţele domnului şi 
ale patriarhului, grecul Iacob a ajuns totuşi episcop de Roman. 

Leon Gheucă se trăgea dintr-o familie de boieri, fusese călugăr la 
Putna, apoi protosinghel al Mitropoliei. Desigur, cu ajutorul lui Gavriil 
Callimachi a fost ales episcop de Roman în 1769, urmîndu-i apoi în sca¬ 
unul mitropolitan, în martie 1786. Ca episcop şi apoi ca mitropolit, a fost 
preocupat mai mult de probleme cărturăreşti, fiind bun prieten al învă¬ 
ţatului sîrb Dositei Obradoviei, care l-a şi vizitat la reşedinţa sa din 
Roman. 

Putem spicui cîteva aspecte din activitatea sa. Astfel, în 1786, a 
avut loc o răscoală a celor 10.000 de ieniceri aflaţi în Moldova, în cursul 
căreia au început să prade satele şi pe locuitori. Îndreptîndu-se spre 
palatul domnesc din Iaşi, mitropolitul Leon a poruncit -să se tragă clo¬ 
potele bisericilor, chemînd poporul la lupta împotriva agresorilor. Ati¬ 
tudinea patriotică a mitropolitului a fost relatată şi în corespondenţa 
diplomatică a vremii. 

Vlădica Leon a încurajat şi activitatea tipografică, desfăşurată pe 
atunci de protopopul Mihail Strilbiţchi şi fiul său Policarp, care au ti¬ 
părit, la Mitropolie, un Octoih mic şi o Pastorală a mitropolitului, ambele 
în 1786. 

Ultima ştire despre mitropolitul Leon o avem din preajma Crăciu¬ 
nului anului 1788, cînd adresa o felicitare lui Rumianţev. A murit în 
ultimele zile ale lui 1788, fiind îngropat în catedrala Sfîntul Gheorghe 
(«mitropolia veche»), ctitoria înaintaşului său în scaun. 

Se pare că după moartea sa, treburile Mitropoliei au fost conduse 
de cei doi episcopi sufragani, Antonie al Romanului şi Iacob Stamati 
a] Huşilor, căci în prefaţa Moîitvelnicului slavon al lui Mihail Strilbiţchi, 
ieşit de sub tipar în august 1789, aceştia sînt numiţi «vicarii Mitropoliei 
moldoveneşti» (sau locţiitorii nameasnici). Curînd după aceasta, a fost 
rînduit ca «ocîrmuitor» Ambrozie Serebrenicov , mitropolitul Ecateri- 
noslavului (cu reşedinţa la Poltava), membru al Sfîntului Sinod al Bise¬ 
ricii Ortodoxe Ruise. 

In foile de titlu ale tipăriturilor lui Mihail Strilbiţchi din această 
perioadă (Psaltirea 1790, Apostolul 1791, Catavasierul 1792 şi cîteva 
cărţi româno-ruse), Ambrozie era numit «ocîrmuitoriu», «ţiitor de loc» 
sau «locţiitor», iar Strilbiţchi se intitula «protoereu al Moldovei, Vala- 
hiei şi Basarabiei». în 1790 Ambrozie a vizitat mînăstirea Neamţ, acor- 
dînd stareţului Paisie rangul de arhimandrit. 

La 26 decembrie 1791, Ambrozie a hirotonit pe arhimandritul Gavriiî 
Bânulescu-Bodoni ca episcop vicar de Cetatea Albă şi Tighina. Dar cum 
el a trebuit să se retragă tot atunci din Moldova, odată cu trupele ru¬ 
seşti, l-a lăsat pe Gavriil la Iaşi ca mitropolit, cu aprobarea guvernului 
şi sinodului rus {e amintit, în această calitate, în Ceaslovul lui Strilbiţchi 
apărut în aprilie 1792). Noul domn Alexandru Moruzi (martie-dec. 1792) 
a ridicat pe mitropolitul Gavriil şi l-a trimis la Constantinopol, unde prin 
intervenţia consulului rus, a scăpat de pedeapsa pe care voiau să i-o 
aplice turcii, pentru că ocupase un scaun mitropolitan într-o ţară supusă- 
lor, cu ajutorul ruşilor. 

Mitropolitul Iacob Stamati. La 10 aprilie 1792 patriarhul ecumenic a 
trimis o gramată celor doi episcopi din Moldova, Antonie al Romanului 
şi Iacob al Huşilor, prin care erau îndrumaţi să aleagă un nou mitropo¬ 
lit, în locul Ilui Leon Gheucă. înseamnă că şi Patriarhia Ecumenică îm¬ 
părtăşea acelaşi punct de vedere cu ţara, că prin moartea lui Leon s-a 
întrerupt şirul canonic al mitropoliţilor Moldovei. Gramata respectivă a 
fost adusă în ţară de însuşi noul domn Alexandru Moruzi. A fost ales 
episcopul Iacob Stamati al Huşilor, fără să ştim în ce zi. în orice caz, a 
fost înscăunat Ia 21 iunie 1792. Se spune că la alegerea lui Iacob a con¬ 
tribuit şi sultanul !Selim III, care voia să-l răsplătească pentru că în 
cursul ultimului război, răscumpăruse cu banii săi (32 de pungi) 500 de 
prizonieri turci pe care i-a trimis la Constantinopol, 

Despre noul mitropolit avem date preţioase în cartea prietenului şi 
medicului său, sasul Andreas Woif, tipărită la Sibiu în 1805. Toate sur¬ 
sele tipărite sau inedite, privitoare la viaţa sa, arată că era originar din 
Transilvania, din părţile Bistriţei. O însemnare pe o cruce de la schitul 
Pocrov îl arată ca nepot al episcopului Pahomie al Romanului. Se trăgea 
dintr-o familie de ţărani sau de preoţi din Transilvania, născut în 1749 
(probabil iniţial se numea Strămătură). A avut mai mulţi nepoţi, unul 
din ei fiind paharnicul Toma Stamati (care copia unele cărţi din dispo¬ 
ziţia lui Iacob) şi fiul acestuia, poetul Gostaehe Stamati (e. 1786—1869). 
Numele de Stamati ise pare că l-a luat mai tîrziu — poate ca episcop 
sau mitropolit. S-a aşezat de tînăr la mînăstirea Neamţ, unde a făcut 
ucenicie pe lîngă un călugăr eu viaţă aleasă, ieromonahul Ioasaf, fost 
egumen la Neamţ, apoi la alte mînăstiri. A fost călugărit sub numele de 
Iacob (în locul celui de Ioan din botez), la vîrsta de 15 ani. Nu peste 
mult timp a ajuns econom al mrnăstirii, apoi — timp de 8 ani — diehiu 
(econom) la Mitropolie. Apreciat de mitropolitul Gavriil Callimaehi, pe 
care l-a ajutat în chivernisirea bunurilor Mitropoliei, ieromonahul Iacob 

a fost ales episcop fa Huşi, la 9 decembrie 1782. în cei aproape zece ani 
de păstorie, a ridicat aici o nouă reşedinţă episcopală şi a refăcut clă¬ 
dirile din incintă. S-a ocupat de refacerea stării materiale a eparhiei, 
sărăcită în urma jefuirii ei de către domnitorul fanariot Alexandru I Ma- 
vroeordat Deli-bei. S-a interesat de asemenea şi de ridicarea vieţii re- 
ligios-morale a păstoriţilor săi. 

în ce priveşte activitatea sa ea mitropolit al Moldovei, aceasta poate 
fi privită sub două aspecte : administrativ-gospodăresc şi cultural. Ca 
şi la Neamţ şi Huşi, Iacob Stamati şi-a dovedit şi la Iaşi calităţile de 
bun gospodar. Astfel, a ridicat o nouă reşedinţă mitropolitană, care a 
slujit în acest scop pînă în 1901—1902, cînd a fost refăcută radical. Aici 
a făcut şi un paraclis, cu hramul Tuturor Sfinţilor, isprăvit în 1798. încă 
din primii ani de arhipăstorire a făcut reparaţii celor doua biserici din 
incinta Mitropoliei : Şiretenia (Intîmpinarea Domnului), care exista din 
1682 ,şi Sfîntul Gheorghe, ctitoria lui Gavriil Callimaehi. A cumpărat 
mai multe moşii pentru Mitropolie, unele chiar din banii săi (Rotari şi 
Prisăcani din ţinutul Iaşi). Dobîndeşte alte moşii de la unii credincioşi, 
pentru altele se judecă sau le stabileşte hotarele, împreună cu vecinii. 
Intr-unu din prăvăliile zidite de el lingă Mitropolie, a deschis o farma¬ 
cie, ceea ce era un lucru nou în acele vremuri. 

Mitropolitul Iacob Stamati este ctitorul bisericii Banu din Iaşi, nu¬ 
mită şi «biserica mişeilor» sau a «calicilor», după cunoscuta breaslă cu 
acest nume. Biserica a fost ridicată -— înainte de 1800 — pe locul uneia 
mai vechi din lemn. Se mai păstrează şi azi în biserica sa felurite obi¬ 
ecte de cult dăruite de mitropolit, precum şi un tablou al său, lucrat în 
ulei (e zugrăvit şi la locul ctitorilor, la intrarea în naos). In testamentul 
mitropolitului, întocmit cu două săptămîni înainte de moartea sa, se pre¬ 
ciza că biserica a fost zidită din temelie«... atît cu cheltuiala şi osteneala 
noastră , cit şi cu cheltuiala şi ajutorul a multe obraze cinstite, din bo¬ 
ieri şi dintr-alţi pravoslavnici creştini iubitori de faptă bună şi plăcută 
lui Dumnezeu». între cei care l-au ajutat mai mult la ridicarea bisericii, 
testamentul menţionează, nominal, pe nepotul sau, paharnicul Toma 
Stamati şi pe logofătul Lu-ca Banul. In continuare, arăta că a înfrumuse¬ 
ţat bistrica «atît de lăuntru cit şi din afară cu toate cele trebuincioase 
podoabe şi lucruri», înzestrînd-o cu «felurite proprietăţi». Ultima vo¬ 
inţă exprimată de Iacob Stamati în testament a fost ca biserica ridicată 
de el să nu fie închinată niciodată Mitropoliei, vreunei episcopii, sau 
vreunei mînăstiri greceşti, ci «să rămîie a patriei», spre a sluji ca lăcaş 
de închinare credincioşilor din cartierul respectiv. Hotăra apoi ca la 

biserică să slujească patru preoţi, care să fie scutiţi de orice «dajdie 
preoţească». A mai acordat un ajutor bănesc substanţial pentru refa¬ 
cerea schitului Poerov. 


Tot aici trebuie ;să amintim grija sa părintească faţă de preoţime. 
Biograful său, medicul Andreas Wolf, scria că multor preoţi săraci le 
ierta ploconul vlădicese, altora le dădea ajutoare. Credincioşilor săraci, 


văduvelor şi orfanilor le făcea multe milostenii. «Mai multe sute de 
văduve în mizerie şi orfani ■—■ -sori-a Wolf —au fost salvaţi ide la in ani ţie 


prin generozitatea sa. Fiice de boieri sărace, dar virtuoase, au primit de 
la el daruri de nuntă, de la 10 la 20 de pungi: fără acest sprijin ele tre¬ 
buiau să rămînă necăsătorite. Oriunde întîlnea nefericiţi îi ajuta. Cîţi 
flămînzi n-a hrănit şi cîţi goi n-a îmbrăcat? Toate acestea le-a făcut 
fără zgomot, fără a-şi da aerul unui binefăcător, fără a avea nevoie de 
mulţumirea celui pe care-1 -salvase... Desigur că Iaeob şi-a găsit cea mai 
înaltă satisfacţie în binefaceri şi anume ca niciodată sa nu ştie stingă 


ce face dreapta». 


O altă latură a activităţii mitropolitului pe care trebuie s-o urmărim 
aci este cea culturală. Fără sa fi avut pregătire superioară, a îndrumat 
şi sprijinit totuşi activitatea tipografică şi s-a îngrijit îndeaproape de 
şcolile româneşti din Moldova. Numele cunoscutului tipograf şi gravor 
Mihail Strilbiţchi nu mai este întîlnit în foile de titlu ale tipăriturilor 
ieşene ca în timpul lui Gavriil Callimachi şi al urmaşilor săi. Probabil nu 


s-a putut înţelege cu noul mitropolit (care de altfel nu s-a arătat favora¬ 
bil politicii ruseşti), căci după 1794 a tipărit cîteva cărţi dincolo de Nis¬ 
tru, în tîrgul Dubăsări (un Bucvar românesc 1792, un Bucvar slavon şi un 
Ceaslov românesc în 1794), apoi la Movilău (Istoria lui Alexandru cel 
Mare, în româneşte, 1796, Psaltirea, în româneşte, 1796 şi un Bucvar ro¬ 
mânesc, 1800). în primii ani de păstorire, Iaeob Stamati a purces la re¬ 
facerea tipografiei mitropolitane din Iaşi, astfel că în 1794 a ieşit de sub 
teascurile ei romanul moralizator al scriitorului spaniol Balthasar Gra¬ 
dam (sec. XVII), Critil şi Andronius, tradus din greceşte. în foaia de ti¬ 
tlu se preciza că «is-au dat în tipariu în tipografia preasfinţiei sale cea 


din nou făcută în Sfînta Mitropolie în Iaşi». 

în -anii următori au apărut felurite cărţi de cult sau de învăţătură : 
Liturghierul (1794), Psaltirea (1794), ou o listă cronologică a domnilor 
Moldovei ,cu indicarea anilor de domnie, Ceaslovul (1797), Prâvilioarâ 
adică Moiitveinic în scurt (1802), Psaliirea (1802). Cu ajutorul mitropo¬ 
litului au fost tipărite cele trei cărţi ale episcopului Amfilohie al Hotinu- 
lui pe care le-am mai amintit: Gramatica tehologhicească, De obşte 

gheograîie, tradusă după Buffier şi Elemente aritmetice, în ce priveşte 
meşterii tipografi care au lucrat aceste cărţi, majoritatea se datorează 
unui ierodiacon Gherasim (pînă în 1795 inclusiv). Din 1795 apare şi un 
Pavel Petrov (sau Clopotarul), iar în 1802 un ieromonah Macarie. 
La cărţile tipărite în anul 1794 e trecut ca meşter tipograf şi un «popa 
Mihalache tipograf». Credem că este Mihail Strilbiţchi, angajat de Mi¬ 
tropolie mai mult pentru supravegherea .şi îndrumarea celorlalţi tipo¬ 
grafi pe care i-nm amintit, formaţi desigur tot de el, şi care de aci înainte 
vor lucra singuri. în orice caz, prin munca de tipograf şi gravor pe care 
a desfăşurat-o, Mihail Strilbiţchi rămîne personalitatea centrală, în do¬ 
meniul tiparului, în Moldova, în a doua jumătate a secolului al 
XVIII-lea. 

Mitropolitul Iacob s-a interesat şi de şcolile vremii. Astfel, la 28 
aprilie 1800, împreună cu trei boieri —■ în calitatea sa de preşedinte al 
Epitropiei şcolilor, — a prezentat domnitorului Constantin Ipsilanti 
( 1799 —1801) un raport asupra învăţămîntului din Moldova, cunoscut sub 
numele de «ponturile asupra şcolilor», sau «anaforaua mitropolitului 
Iacob pentru şcoli». în cele nouă puncte ale raportului, se arăta starea 
învăţămîntului din Moldova şi se făceau felurite recomandări didactieo- 
pedagogice şi practice în legătură cu procesul instructiv-educativ, mai 
ales în Academia de la Iaşi, înfiinţată şi organizată între anii 1765—1767 
în clădirea anume zidită de domnitorul Grigorie Alexandru Ghica. 

Din anaforaua respectivă aflăm că şcoala domnească, precum şi alte 
şcoli din Moldova, se întreţineau din cei 4 lei pe care-i plătea anual 
fiecare preot şi diacon. Se prevedea ca limba de predare să fie greaca, 
folosită şi în şcoli din Europa (sau limba franceză). în ce priveşte obiec¬ 
tele de învăţămînt, acestea erau foarte variate sub raportul conţinutului, 
fiind prevăzute discipline umaniste (inclusiv latina), dar şi realiste. în 
ce priveşte recrutarea elevilor, se prevedea ca ea să se facă din toate 
păturile sociale. Cei săraci urmau să aibă întreţinerea gratuită «avînd în 
vedere silinţa la învăţătură». Pentru învăţarea limbilor străine se re¬ 
comanda asimilarea gramaticii aplicată la texte. «După ce va învăţa co¬ 
pilul oareşce gramatică», se vor preda fabulele lui Esop şi apoi alte texte 
literare şi «aşa merg înainte de la cele ştiute şi-i învaţă şi pre cele ne¬ 
ştiute...». Combătea excesul de memorizare, precum şi bătaia, folosită 
ca mijloc de educaţie în şcolile greceşti. Pentru cei silitori se recoman¬ 
dau recompense, iar pentru cei nesilitori îndepărtarea din şcoală. «Două- 
zaci şi patru de ucenici cari şăd în şcoală şi sânt sorişi în izvod vor lua 
leafă pe toată luna, unii câte cinci şi alţii câte zăci lei... Iar din cei ce 

şăd în şcoală câţi vor fi leneşi şi neiubitori de învăţătura să scot afara 
şi să pun alţii în locul lor fără faţării; căci niciodată şcoala nu iaste 
hrănitoare de săraci, ci hrănitoare de învăţătură şi pentru aceasta, pre 
cel ce are trebuinţă de învăţătură îl şi hrăneşte pîn r la o vreme şi-l şi 
învaţăiar pre cel ce are trebuinţă numai de milă, îl trimite la cutia 
milelor». Durata studiilor era de şase ani, după care urma o nouă serie 
de elevi. Examenele se prevedeau din şase în şase luni, vacanţa numai 
o lună, în timpul verii. Elevii bolnavi urmau să fie trataţi de «doftorii 
politiei... fără plată». Propunea, de asemenea, ca şcoala domnească să 
fie înzestrată cu bibliotecă, iar fiecare negustor care va aduce în ţară 
cărţi nou apărute, va fi îndatorat să dea un exemplar pentru bibliotecă. 

Toate acestea ni-1 prezintă pe Iaoob Stamati ca un militant de seamă 
pentru progresul cultural al ţării sale, preconizînd principii pedagogice 
şi metode de învăţămînt luate din pedagogia iluministă a vremii. 

Mitropolitul I-aoob a trecut la cele veşnice în noaptea de 11/12 
martie 1803, fiind în vîrstă de 54 de ani. Potrivit vechii tradiţii, trupul 
său a fost îngropat şezînd în scaun în catedrala Sfîntul Gheorghe din 
Iaşi. Pe frumoasa piatră de marmoră care-i acoperă mormîntul este să¬ 
pată o inscripţie cuprinzătoare, cu indicarea principalelor date din 
viaţa sa. 

La moartea lui, Mitropolia era datoare cu 300 de pungi. Devenise 
obişnuinţă ca ierarhii să lase datorii la moarte, pentru ca domnii fana¬ 
rioţi să nu mai aibă ce jefui, aşa cum se întîmplase la moartea unor 
ierarhi de pe urma cărora rămăsese o oarecare agoniseală. 

Concluzii. Încheind aceste sumare consideraţii asupra acti¬ 
vităţii mitropolitului Iacoh Stamati, putem reţine că a fost un ierarh 
preocupat de ridicarea culturală a poporului său, un bun apărător al 
celor obidiţi, un priceput gospodar şi ctitor evlavios de lăcaşuri sfinte. 
Ca o concluzie generală, putem afirma că în ultimele patru decenii 
ale secolului al XVlll-lea viaţa bisericească din Moldova a fost do¬ 
minată de personalitatea vrednicilor ei cîrmuitori: Gavriil Caîli- 
machi, Leon Gheucă şi lacob Stamati. 

EPISCOPIILE ROMANULUI, HUŞILOR ŞI RĂDĂUŢILOR 

ÎN A DOUA JUMĂTATE 
A SECOLULUI AL XVIII-LEA 


Ca şi în cazul Mitropoliei în aceeaşi perioadă de timp, observăm o 
mai mare stabilitate a episcopiilor sufragani în scaunele lor, -cu păsto¬ 
riri mai îndelungate şi destul de rodnice. Preocupările vlădicilor de-acum 
sînt aceleaşi ca şi ale înaintaşilor lor, adică probleme gospodăreşti sau 
ridicarea şi restaurarea unor lăcaşuri de închinare. Domnii fanarioţi, 
dacă nu-i mai înlătură pe vlădici din scaune, după bunul lor plac, în 
schimb le jefuiesc bunurile rămase după moarte. Un fapt deosebit de 
dureros a .fost — cum am mai spus- — ocuparea părţii de nord a Mol¬ 
dovei (Bucovina) de către austrieci, care a dus şi ila mutarea scaunului 
Episcopiei de Rădăuţi la Cernăuţi, devenind acum Episcopia Bucovinei, 
pusă sub jurisdicţia Mitropoliei ortodoxe ..sârbeşti din Carloviţ. Aşa se 
face că din 1775 (oficial din 1781) Mitropolia Moldovei a rămas numai 
cu două eparhii sufragane : a Romanului şi Huşilor. 

Episcopia Romanului. Episcopului Teofil, trecut la cele veşnice la 
1 septembrie 1747 şi îngropat la Neamţ, i-a urmat tot un călugăr din ob¬ 
ştea acelei mînăstiri, egumenul Ioanichie, ales la 15 septembrie 1747. Se 
trăgea dintr-o familie răzeşească din T-uţicani, ţinutul Neamţ, probabil 
cu numele Hasan. La scurt timp după alegerea sa ca episcop, a semnat 
— alături de ceilalţi vlădici ai ţării — hrisovul lui Grigorie II Ghica 
(a treia domnie, 1747—1748), prin care se hotăra deschiderea de şcoli 
româneşti şi slavo neşti pe lingă cele trei episcopii (25 decembrie 1747). 
Desigur, va fi purtat grijă «a găsi dascăli învăţaţi la slovenie ori şi fa 
românie, ori din -cei eşiţi din şcoalele de la Iaşi, ori dintr-alţii»... care 
«să fie datori a se silii eu învăţătura copiilor», aşa cum glăsuia hrisovul 
de întemeiere. Episcopul Ioanichie împreună cu fratele său, ieromonahul 

Nicolae, au ctitorit schitul V ovidenia, în apropierea mînăstirii Neamţ, 
numit -aşa -după hramul său, Intrarea Maicii Domnului în biserică (slav. 
Vovidenia). Era o biserică de lemn construită în anul 1749, pe locul 
căreia s-a ridicat, mai tîrziu, biserica de zid, pe care o vedem şi azi. 
Deci, Ioanichie este al treilea vlădică de Roman care a ctitorit -schituri, 
în apropierea mînăstirilor de metanie (după Pahomie, ctitorul Pocrovu- 
lui şi Ghedeon, ctitorul Sihăstriei). Din actul de întemeiere a schitului, 
cu data de 15 august 1751 (reînnoit în 1754), aflam că i-a dăruit o moşie 
la Davideni, vii la Vităneşti în ţinutul Putna, o moară, trei prisăci, 
vite cornute, cai şi oi, două case, un heleşteu lîngă s-chit, apoi cărţi, 
veşminte, vase şi alte obiecte ide cult, toate «făcute din dreaptă oste¬ 
neală şi agonisita no-astră ce am avut-o- mai dinainte vreme pîn r a nu 
veni la scaunul Episcopiei Romanului». Prin acelaşi act rînduia ca după 
moartea lui, egumenul de la Neamţ «să fie nacealnic şi purtător de grijă 
şi acestui schit». Mai tîrziu a făcut Vovideniei şi alte danii. Mînăstirii 
Neamţ i-a dăruit o prisacă, vii la Vităneşti, un -clopot, o casă în Iaşi, 
care să-i slujească drept metoc şi altele. 

A doua ctitorie a episcopului Ioanichie a fost biserica Precista 
Mare din Roman. Este vorba de o biserică rezidită «de iznoavă» şi de¬ 
clarată mînăstire, pe locul vechii biserici a doamnei Ruxandra, soţia lui 
Alexandru Lăpuşneanu, din 1569. La 25 martie 1756, Constantin Racoviţă 
a asistat la liturghia săvîrşită în această biserică, fiind în drum spre 
Iaşi, după ce primise pentru a doua oară domnia ţării Moldovei (1756—: 
1757). Impresionat de frumuseţea noului lăcaş de închinare, domnul i-a 
dăruit moşii, vii şi felurite obiecte de cult. Acest domn a încredinţat 
pe episcopul Ioanichie să ridice -o nouă biserică, -din piatră, cu hramul 
Siintu1 Prooroc Samuil f in Focşani, în locul celei din lemn, pe care o 
ridicase în -cursul primei sale domnii (1749—1753), ca o mulţumire lui 
Dumnezeu că l-a ajutat să-şi recapete domnia. A -ctitorit, de asemenea, 
o biserică din lemn în -satul Vulpăşeşti (Huipăşeşti), în apropiere de 
Roman, căreia i-a dăruit mai multe cărţi de slujbă. 

Ca şi alţi vlădici de Roman, Ioanichie a primit -de la domnii ţării 
numeroase hrisoave pe seama Episcopiei (scutirea de dări a preoţilor 
din Roman, dreptul de a judeca feţele bisericeşti din eparhia sa, întă¬ 
rirea -unor proprietăţi etc.). Mulţi credincioşi au făcut danii Episcopiei, 
mai ales proprietăţi imobile. De multe ori a fost rugat să rezolve felu¬ 
rite probleme de hotărnicie a unor moşii. 

Ca membru în divanul ţării, a luat parte la rezolvarea unora din 
cele mai însemnate acte din viaţa poporului nostru (dezrobirea vecini¬ 
lor, la 6 aprilie 1749, românizarea scaunelor vlădiceşti, la 1 ianuarie 
1752, desfiinţarea vadrăritului, numit şi năpaste, la 25 august 1756 — 
act reînnoit în 1764, — desfiinţarea văcăritului, la 1 martie 1757 ş.a.). 

Ca o recunoaştere şi apreciere a bogatei sale activităţi, la 13 apri¬ 
lie 1756, mitropolitul Iacob Putneanul, în înţelegere cu domnitorul 
Constantin Racoviţă, au hotărît să acorde episcopului Ioanichie dreptul 
de a sluji în capitala ţării — ca şi în eparhia sa — ou sacos şi mitră, 
drept pe care nu-1 aveau episcopii sufragani. Deşi cartea mitropolitului 
preciza că această cinstire se da numai lui Ioanichie, totuşi ea s-a extins 
apoi şi la urmaşii săi. 

După o activitate bogată — mai ales gospodărească şi de ctitorire 
a unor lăcaşuri sfinte — vlădica Ioanichie a trecut la cele veşnice la 15 
ianuarie 1769, fiind îngropat în biserica mare de la Neamţ, alături de 
înaintaşul sau Teofil. 

Urmaşul lui Ioanichie a fost călugărul putnean Leon Gheucă, proto- 
singhelul Mitropoliei din Iaşi, ales la 2 februarie 1769. 

Chiar în anul alegerii şi înscăunării sale la Roman, au plecat la 
Petersburg cele două delegaţii ale Ţarii Româneşti şi Moldovei, pentru 
a expune ţarinei Ecaterina a Il-a doleanţele celor două ţări. Fiindcă de¬ 
legaţia moldoveană era condusă de Inoehentie al Huşilor, lui Leon i s-a 
încredinţat şi cîrmuirea acelei eparhii în lipsa titularului ei, după cum 
aflăm din cartea pastorală dată în acest scop de mitropolitul Gavriil, la 
20 noiembrie 1769. 


Ca episcop de Roman, Leon Gheucă a reînnoit catapeteasma bisericii 
episcopale, a început clopotniţa de la intrarea în incinta Episcopiei, ter¬ 
minată abia peste 100 de ani, a făcut parte din felurite comisii de hotăr¬ 
nicie a moşiilor. Am arătat şi cu alt prilej, că a fost un bun prieten al 
vestitului cărturar sî*rb Dositei Obradovici, care a petrecut un timp la 
Roman. Părăsind Moldova, acesta s-a îndreptat spre Germania, ajungînd 
la Halle, unde s-a înscris la Universitate şi a purtat grijă de cei doi 
bursieri ai episcopului romaşcan : nepotul său Alexandru Gheucă şi 
diaconul Gherusim, viitor episcop de Huşi şi Roman. Intr-o scrisoare, 
Obradovici arăta că zelul lui Leon «către învăţătură şi iubire de patrie 
nu se poate descrie pe deplin» şi că «fiind episcop, a învăţat limba 
franceză, a adunat cu mare cheltuială o foarte aleasă bibliotecă, a dat 
a se traduce pe limba sa felurite cărţi şi acum şi-a propus a da în tipar, 
cu cheltuiala sa, Teatrul politic al lui Ocsensterna şi Telemachul şi a le 




470 


PERIOADA A TREIA (SECOLELE XIV—XVIII} 


dărui patriei sale» (este vorba de suedezul Gabriel Thurenson Oxens- 
tiern, din secolul XVII r autorul lucrării «Cugetări .pe teme diferite», ed. 
franc. 1772 şi de prelatul francez Franşois Fenelon, autorul romanului 
mitologic «Aventurile lui Telemac», din 1699). Cărţile nu au fost tipărite, 
ci au circulat în manuscris. 

La îndemnul episcopului Leon, un logofăt Toma a tradus din gre¬ 
ceşte romanul lui Bliodor, Etiopica,, scris înainte de secolul V («A lui 
Iliodor istorie ethiopicească sau Ethiopica»). Era un roman erotic, în care 
se pleda pentru o iubire curată şi o credinţă statornică a soţilor, cu alte 
cuvinte scotea în evidenţă sfinţenia căsătoriei, aşa cum o înţelege 


învăţătura creştină. 

O însemnare pe un manuscris, — fără titlu — copiat în 1814, arăta 
că era tradus de episcop din franţuzeşte în româneşte. Era o lucrare 
moral-filozofică, unde se trata despre fericire, moarte, existenţa lui 
Dumnezeu şi viaţa oamenilor, despre filozofia lui Seneca, Platon, Cicero, 
Epictet etc. 


Episcopul Iacob grecul. Am arătat în alt loc, greutăţile pe care le-a 
întîmpinat Leon, după moartea lui Gavriil Callimachi, eînd patriarhul 
ecumenic voia să pună în scaunul mitropolitan vacant pe grecul Iacob, 
egumenul mînăstirii Barnovschi. în cele din urmă, patriarhul a fost ne¬ 
voit să ţină seama de voinţa ţării şi astfel Leon a urcat pe scaunul mitro¬ 
politan, prin martie 1786. Dar la stăruinţele domnului şi ale patriarhului 
ecumenic, grecul Iacob a izbutit totuşi să ajungă episcop al Romanului. 
Mitropolitul Leon a refuzat să ia parte la hirotonia sa, săvîrşită desigur 


de arhierei greci, în biserica mînăstirii închinate Dancu din IaşL Deşi a 


rămas în scaunul de la Roman numai cîteva luni, grecul Iacob a fost 


o adevărată nenorocire şi o ruşine pentru Biserică. A aşezat în slujbe 
la Episcopie numai greci, pe care i-a însărcinat să strîngă darea cîrjei 
(care se plătea la instalarea unui nou chiriarh), ploconul vlădicesc şi 
darea pentru şcoli, ea să-şi poată plăti nenumăratele datorii făcute în 
vederea ocupării scaunului episcopal. Din pricina jafului lui Iacob, 


«mulţi preoţi au fugit şi alţii şi-au tăiat părul şi s-au făcut ţărani», cum 
arăta un raport oficial contemporan. în aceiaşi scop, a vîndut sau a ză- 
logit o parte din bunurile Episcopiei, Dumnezeu a scăpat însă curînd 
Episcopia de acest om nevrednic, căci a murit subit în Focşani, la 25 


octombrie, acelaşi an. 

îndată după moartea isa, mitropolitul Leon a dispus să se facă o cer¬ 
cetare asupra datoriilor lăsate de Iacob. Toţi slujbaşii greci de la Epis¬ 
copie au fost destituţi. în decembrie 1786, cercetările au continuat la 

Iaşi, în prezenţa mitropolitului Leon, care a dat o carte de blestem 
împotriva celor care refuzau să facă mărturisiri. S-a constatat cu acest 
prilej, că au fost mituite zeci de persoane, îneepînd cu domnitorul şi 
continulnd cu diferiţi boieri, domniţe şi boieroaice şi chiar cu un por¬ 
tar, fie eu bani, fie cu obiecte de preţ (inele, cercei, ceasuri de aur şi 
de argint, tabachere etc. etc.). S-a constatat ca toate cheltuielile lui se 
ridicau la peste 90.000 de lei, o sumă enormă în acel timp, din care el a 
plătit 20.000 lei. Episcopia urma să plătească aceste datorii zeci de ani, 
xntrueît venitul ei era de abia 7.500 de lei anual, din care trebuia să facă 
faţă şi cheltuielilor curente. 

Alţi episcopi de Roman. Starea tristă în -care a adus Episcopia Ro¬ 
manului nevrednicul Iacob, a făcut ca alegerea urmaşului său sa întîrzie 
cu nouă luni, căci nici un călugăr nu mai voia o eparhie cu asemenea 
datorii. Abia la 19 iulie 1787 a -fost ales ieromonahul Antonie, originar 
din Rădăuţi, călugărit Ia P-utna, de unde plecase în urma ocupării Buco¬ 
vinei de austrieci. Ca episcop, a izbutit să plătească o parte din datoriile 
înaintaşului său. în timpul păstoririi sale, egumenul Gherasim Putneanul, 
de la mănăstirea Preeista Mare din Roman, a refăcut biserica (1787), pu¬ 
ii înd şi bazele unei bolniţe. 

A murit prin mai 1796, iar la 1 iunie, locul său a fost ocupat de 
Veniamin Costachi, fost episcop la Huşi. Acesta a continuat să plătească 
datoriile lui Iacob, a ajutat unele biserici din oraş, dar mai ales pe arhi¬ 
mandritul Vartolomeu Putneanul, egumenul mănăstirii Preeista Mare. 
Acesta a transformat bolniţa făcută de egumenul Gherasim Putneanul 
într-un adevărat -spital, — prima instituţie de acest gen în Roman — 
avînd o clădire proprie şi o farmacie («spiţerie»), precum şi personal 
medical ,urmînd să deservească şi pe locuitorii oraşului. întrucît aceste 
lucrări n-au putut fi realizate cu banii lăsaţi prin testament de Gherasim 
şi nici din veniturile mănăstirii, episcopul Veniamin i-a venit în ajutor 
cu 80 de pungi de bani (40.000 lei vechi). în felul acesta, egumenul Ghe- 
rasim şi Vartolomeu, precum şi episcopul Veniamin, pot fi consideraţi 
adevăraţii ctitori ai «ospitalului .săracilor din tîrgul Romanului». 

S-a îngrijit, de asemenea, şi de preoţii din eparhie, adresîndu-le o 
pastorală, la scurt timp după înscăunare, cu felurite îndrumări privi¬ 
toare la misiunea lor : să poarte grijă de biserică, să se pregătească 
pentru săvîrşirea Sfintei Liturghii, să aibă o purtarea demnă, pentru a 
fi pilde vrednice de urmat pentru enoriaşi. 

La 18 martie 1803, tînarul episcop Veniamin a fost ales în scaunul 
de mitropolit al Moldovei, 

Episcopia Huşilor. După retragerea episcopului Ierotei, în scaunul 
vacant a fost ales tot un călugăr putnean, Inochentie, originar dintr-o 
familie de răzeşi din Bahna, ţinutul Neamţ, intrat de tînăr în mînăstirea 
Neamţ, de unde a trecut la Putha. Remarcat de Iacob Putneanul, a fost 
făcut dichiu la Episcopia din Rădăuţi, în timp ce păstorea acolo. Probabil 
tot la recomandarea sa, a fost ales episcop al Huşilor, la 27 mai 1752. în 
cei 30 de ani de păstorire, vlădica Inochentie s-a dovedit nu numai un 
priceput gospodar, ci şi un bun patriot şi un ales păstor de suflete. O 
însemnată realizare a sa a fost rezidirea din temelie a catedralei epis¬ 
copale de la Huşi, ctitorită de Ştefan cel Mare, care ajunsese în stare de 
degradare. Din smerenie, nu şi-a pus numele său de ctitor şi nici pe al 
domnitorului Matei Ghica (1753—1756), cel care l-a ajutat, ci a aşezat la 
locul de cinste vechea pisanie a lui Ştefan cel Mare. Lucrările de con¬ 
strucţie au fost isprăvite în ianuarie 1756. La 9 ale lunii, Matei Ghica a 
emis un hrisov, prin care arăta cum a avut loc refacerea mînăstirii şi 
cum el însuşi a dăruit locul «domnesc» pe care era aşezată, cîteva tere¬ 
nuri din jurul ei, precum şi o seamă de privelegii. A urmat apoi refacerea 
caselor din incinta Episcopiei, precum şi a .schitului Bradiceşti, metocul 
eparhiei. 

Episcopul Inochentie s-a numărat printre cei care l-au îndemnat pe 
domnitorul Constantin Racoviţă Cehan (1756—1757) să înfiinţeze spita¬ 
lul Sfîntul Spiridon din Iaşi, lucru pe care-1 recunoaşte însuşi domnul 
în hrisovul de întemeiere al spitalului din 1756 («sfătuindu-ne, în cîteva 
rînduri, cu ai noştri duhovniceşti părinţi, sfinţia tsa chir Inochentie, epis¬ 
cop Huşului...»). 

Bun gospodar, vlădica Inochentie s-a îngrijit de averea Episcopiei. 
Astfel, a reînnoit în mai multe Tînduri hrisoavele domneşti de scutiri, a 
cumpărat sau a primit zeci de danii în bunuri imobile {moşii, vii, păduri, 
un loc pentru metoe în Iaşi etc. etc.), a făcut schimburi de proprietăţi, 
a restabilit hotarele moşiilor etc. In administrarea bunurilor Episcopiei, 
a avut un nepreţuit ajutor în persoana dichiului (administratorul, eco¬ 
nomul), Iorest Danu. 

Deşi s-ax părea, la prima vedere, că toate acestea n-ar corespunde 
cu menirea sa de păstor de suflete, totuşi, pe atunci moşiile erau singu¬ 
rele mijloace de susţinere a Episcopiei. Veniturile lor l-au ajutat să-şi 
refacă reşedinţa şi catedrala, jefuite în 1767, cînd Inochentie s-a retras 
la Bradiceşti, din cauza ciumei. Ca unul care descindea din pătura răze¬ 
şilor, a înţeles toate nevoile şi suferinţele acestora. Episcopul Melchi- 
sedec a consemnat o «tradiţie», care spunea că Inochentie umbla călare, 

cu desagii la şa r intra în casele răzeşilor, vorbea cu ei despre treburile 
gospodăreşti, incit toţi alergau la el, spre a primi ajutor şi povaţă. Mai 
amintim că în 1756, Inochentie, alături de ceilalţi vlădici ai ţării, a luat 
parte la divanul sau adunarea în oare s-a hotărît desfiinţarea dării vă- 
drăritului (numită năpaste), iar în anul următor a văcăritului. 

Inochentie s-a dovedit şi un luminat patriot. Astfel, în 1769—1770, 
deci în timpul războiului ruso-turc din 1768—1774, a condus o delegaţie 
moldoveană în Rusia, la curtea ţarinei Ecaterinei a Il-a (1762—-1796), pen¬ 
tru a-i prezenţa doleanţele ţării şi a-i cere sprijinul împotriva stăpînirii 
otomane. Alături de Inochentie, din delegaţie mai făceau parte egumenii 
Vartolomeu Măzăreanu de la Solea şi Benedict Teodorovici de la Moldo- 
viţa, precum şi boierii Ioniţă Paladi, fost mare logofăt, şi Enache Milu, 
fost mare spătar. în lipsa sa, conducerea eparhiei a fost încredinţată 
episcopului Leon Gheucă al Romanului (20 noiembrie 1769 — toamna 
1770). Delegaţia moldoveană a plecat în decembrie 1769, avînd trei scri¬ 
sori către împărătesâ (în prima expuneau doleanţele ţării cu privire la 
abuzurile şi jafurile făcute de oştile străine aflate în Moldova, prin a 
doua se cerea sprijinul Rusiei pentru aducerea moaştelor Sfîntului Ioan 
cel Nou de la Zolkiew — unde au fost duse de poloni — la Suceava, iar 
prin a treia, <cî te va văduve cereau unele scutiri), doua scrisori către 
Sinodul rus, tot în legătură cu aducerea moaştelor Sfîntului Ioan cel 
Nou şi alte două către înalte personalităţi politice din Rusia. Sosiţi la 
Petersburg, după aproape trei luni de călătorie, membrii delegaţiei moldo¬ 


vene au fost primiţi de împărăteasă, în Duminica Floriilor (28 martie 
1770), împreună cu delegaţia munteană, condusă de mitropolitul Gri- 
gorie. Inochentie a vorbit cel dintîi, prezentînd sefisorile din partea ţării, 
apoi a vorbit mitropolitul Grigorie al Ungrovlahiei. 


în timpul şederii la Petersburg, Inochentie a îndemnat pe arhiman¬ 
dritul Vartolomeu Măzăreanu să traducă din slavoneşte lin româneşte 
Liturghia arhierească , după cum arată o însemnare a traducătorului. 

La 17 iulie 1770, Inochentie a pornit spre ţară, iar cei doi egumeni 
au mai rămas zece zile pentru a primi din partea împărătesei veşminte, 
obiecte liturgice şi cărţi de slujbă. Episcopul primise un rînd de odăjdii 
arhiereşti. Sosit în ţară, Inochentie a raportat domnului şi mitropolituilui 


cum şi-a îndeplinit misiunea, apoi s-a reîntors în eparhia sa. Toate 


aceste lucruri la cunoaştem din descrierea călătoriei delegaţiei moldo¬ 
vene la Petersburg, făcută de arhimandritul Vartolomeu Măzăreanu. 


Inochentie şi-a dat obştescul sfîrşit la 10 octombrie 1782, fiind în- 
mormîntat în catedrala episcopală, refăcută de el din temelii, cu eîţiva 

ani în urmă. Urmaşul său, lacob Stăm a i ti, i-a aşezat pe mor mint o lespede 
de marmură, cu inscripţie săpată de jur împrejur. 

Iată dar cî'teva din faptele episcopului Inochentie, care-1 aşează prin¬ 
tre ierarhii de vrednică pomenire de la Huşi. 

După moartea lui Inochentie, domnitorul fanariot de atunci, Alexan¬ 
dru Mavrocordat Deli-bei (1782—1785) a luat toţi banii rămaşi de la 
bătrînul episcop, o parte din averea mişcătoare şi nemişcătoare/precum 
şi economiile şi lucrurile de valoare depuse de credincioşi spre păstrare, 
la Episcopie. Prin acest jaf, Episcopia a rămas eu o datorie de 75 de 
pungi, o sumă însemnată, pe oare a trebuit s-o plătească urmaşul său. 
Obiceiul jefuirii eparhiilor moldovene după moartea chiriarhului lor 
a fost urmat şi de alţi domni fanarioţi. 

Episcopal lacob Stamati. A fost ales la 9 decembrie 1782 şi hirotonit 
în ziua următoare, în biserica Curţii domneşti din Iaşi. Gramata mitro¬ 
politului Gavriil pentru noul ierarh poartă data de 18 decembrie 1782, 
cînd i s-a făcut înscăunarea. Aşezat la Huşi, a găsit Episcopia într-o 
stare de plîns. Revoltat de jaful domnului fanariot, episcopul lacob a 
poruncit să se întocmească un pomelnic al episcopilor de Huşi şi al dom¬ 
nilor ţării care au ajutat Episcopia, lucrat în lemn, de dimensiuni mari, 
în formă de triptic, în care era înfierată şi fapta acelui domn. 

îndată după înscăunare, lacob Stamati a ridicat o nouă reşedinţă 
episcopală, clădire existentă pînă azi, precum şi o serie de dependinţe 
(chilii, fîntîni etc.). Biserica episcopală a fost înzestrată cu veşminte, 
icoane şi vase liturgice, iar catapeteasma a fost zugrăvită (în 1849 s-a 
făcut alta, iar a lui lacob s-a vîndut bisericii Sfinţii Arhangheli din 
Huşi). Cîţiva ani mai tîrziu, a cumpărat părţi din moaştele Sfintei Chi- 
riachi (o mînă). De asemenea, a cumpărat, a primit în dar sau a arendat 
numeroase moşii, izbutind să refacă starea materială a -Episcopiei. în 
1789, nil ieromonah Sofronie, ctitorul schitului Avereşti, şi-a închinat 
ctitoria — cu toate bunurile — Episcopiei de Huşi. 

Pentru ridicarea vieţii religios-morule a credincioşilor, episcopul Ia- 
cob a trimis în 1785 o scrisoare pastorală către preoţii din eparhie, 
plină de îndemnuri privitoare Ia îndeplinirea slujbei lor. Cele 7 «pon¬ 
turi» ale pastoralei cuprindeau îndrumări privitoare la purtarea preotu¬ 
lui faţă de enoriaşi, la curăţenia şi înfrumuseţarea bisericii etc. Tot aici 
erau arătate şi sancţiunile care urmau să fie aplicate preoţilor nevred¬ 
nici, dar şi 'credincioşilor care nu acordau respectul cuvenit preoţilor şi 
rînduielilor bisericeşti. 

■E de 'amintit şi faptul că la îndemnul lui s-a tradus din slavoneşte 
cartea teologului ucrainean Ioaniehie Galealovschi, Cer nou, de către 
nepotul său, Toma Stamati şi de ieromonahul Teofan, eclesiarhul Epis¬ 


copiei. 


După o activitate rodnică de zece ani, episcopul lacob a fost ales 
în scaunul mitropolitan de la Iaşi, la 21 iunie 1792. 

Urmaşii iui lacob Stamati. Peste cîteva zile, în 26 iunie, a avut loc 
alegerea, iar a doua zi hirotonia noului episcop de Huşi, Veniamin 
Costachi, pînă atunci egumen al mînăstirii Sfintui Spiridon din Iaşi. în 


cei patru ani de păstorire la Huşi, s-a ocupat cu înzestrarea catedralei 
episcopale cu felurite obiecte de cult, precum şi a reşedinţei eparhiale. 
Mitropolitul lacob l-a însărcinat să slujească la înmormântarea stare¬ 
ţului Paisie la Neamţ {f 15 noiembrie 1794), dar a ajuns după Îngropare. 
A rămas atunci la Neamţ aproape o lună, participînd la alegerea urma¬ 
şului lui Paisie. 


La 1 iunie 1796, Veniamin a fost ales episcop al Romanului. în ziua 
următoare, a fost ales la Huşi ieromonahul Gherasim, dichiul Mitropo¬ 
liei, hirotonit la 3 iunie. Acesta era fiu de preot din familia Barbovschi 
din Vicovul de Sus, în părţile Rădăuţilor. Călugărit la Putna, a plecat 
de acolo la Slatina, unde a ajuns dichiu. Luat în slujba Episcopiei de 
Roman, pe cînd păstorea acolo Leon Gheucă, a fost trimis de acesta la 
studii în Germania, împreună cu nepotul său Alexandru Gheucă, cu pur¬ 
tarea de grijă a cărturarului sîrb Dositei Obradovici. Reîntors de la stu¬ 
dii, Gherasim a ajuns arhidiaoon şi dichiu Ia Mitropolie (acum a tradus 
Istoria craiului S/ez/ei Carol ai Xll-lea). Ca episcop a fost preocupat 
mai .mult de probleme gospodăreşti, sporind averea Episcopiei prin danii 
ale unor credincioşi. Cu toate acestea, Episcopia a ajuns sub el la mari 
datorii. Se pare că acestea s-au făcut cu gîndul nemărturisit ca Episco¬ 
pia să nu mai poată fi jefuită la moartea ierarhului de către domnii fa¬ 
narioţi, aşa cum se îmtîmplase în cazul ilui Inochentie. La 25 martie 1803, 
Gherasim Clipa Barbovschi i-a urmat lui Veniamin Costachi în scaunul 
episcopal de la Roman. 

Episcopia Rădăuţilor. In această perioadă, Episcopia Rădăuţilor a 
ajuns într-o situaţie deosebită, datorită schimbărilor teritoriale sur¬ 


venite în 1775, fapt pentru care ne ocupăm de ea aci, după Episcopia de 
Huşi, deşi în ordinea canonică a scaunelor, era înaintea acesteia. 

în urma alegerii lui lacob Putneanul ca mitropolit al Moldovei, în 
scaunul vlădioese de la Rădăuţi a fost ales Dosoftei Herescu. Noul epis¬ 
cop se trăgea dintr-o familie de mici boieri, părinţii săi căiugărimdu-se 

Ja bătrîneţe, îşi avea metania la mînăstirea Putna, unde a fost pentru 
scurt timp. egumen. Hirotonit şi înscăunat la Rădăuţi în noiembrie 1750, 
a avut o păstorire extrem de lungă şi rodnică, dar şi foarte agitată. Ca 
şi înaintaşii săi, a is-porit averea eparhiei, prin cumpărări de moşii sau 
prin daniile unor credincioşi. E întîlnit ca membru în divanul domnesc, 
atunci cînd s-au luat măsuri de mare însemnătate pentru viaţa politică 


şi socială a ţării (de pildă, la 1 ianuarie 1752, cînd s-a hotărît să nu mai 
fie aleşi vlădici de neam străin, în 1756 la desfiinţarea vădrăritului, la 
1 martie 1757 la desfiinţarea văcaritului ete.). Actele vremii îl amintesc 
mereu făcînd felurite hotărnicii, deci fixînd hotarele unor moşii, fie sin¬ 


gur, fie cu unii dregători domneşti. 

Vlădica Dosoftei a fost şi ctitor de locaşuri sfinte, căci din banii lui 
s-au ridicat biserica din Vadul Vlădicii lîngă Rădăuţi, în 1773, biserica 
cu hramul Sfinta Treime din Cernăuţi , ctitorită împreună cu fratele 
său, Ilie Medelnicerul, în 1774 (mutată mai tîrziu la Clocucica) şi bise¬ 
rica din Vicovul de Jos, din 1777 (mutată mai tîrziu la Bahrineşti), Toate 
erau biserici modeste din lemn. în 1781 — cu banii săi — a ridicat o clo¬ 
potniţă lîngă biserica episcopală «Sfîntul Nicolae» din Rădăuţi. Mănăsti¬ 
rii sale de metanie, Putna, i-a făcut mai multe danii (o prisaca, bani 


pentru refacerea catapetesmei ş.a.). în 1771, deci în timpul războiului 
rus o-turc din 1768—-1774, parohiile fostei eparhii a Hotinului au fost tre¬ 
cute sub oblăduirea duhovnicească a episcopului Dosoftei Hereseu. Au 


rămas sub jurisdicţia Episcopiei din Rădăuţi pînă în 1775, cînd au trecut 
la Mitropolia Proilaviei. Se cunosc de la vlădica Dosoftei zeci de anti- 


mise răspîndite în bisericile din eparhia sa. 

Anul 1775 a adus schmbări însemnate în viaţa politică — şi implicit 


în cea bisericească a Moldovei. După războiul ruso-turc din 1768—1774, 
încheiat cu pacea de la Kueiue-Kainargi (10 aprilie 1774), Austria a cerut 
Porţii partea de nord a Moldovei, drept recompensă pentru ajutorul dat 
în cursul războiului. S-a susţinut că era vorba doar de «o rectificare de 
frontieră în sudul Galiţiei», care le era necesară pentru trecerea în Tran¬ 
silvania, prezentînd în acest scop la Poartă o hartă falsă, în care terito¬ 
riul revendicat era redus la o fîşie îngustă. Pe baza unei convenţii turco- 


austriece, din 7 mai 1775, Poarta a cedat Imperiului habsburgic acest te¬ 


ritoriu, cunoscut de-acum înainte sub numele de Bucovina. Protestele 
domnitorului Grigorie III Ghica (1774—1777) au avut drept urmare uci¬ 
derea sa, din ordinul sultanului (1 octombrie 1777). Prin acest act politic, 
istoria eparhiei Rădăuţilor a intrat într-o nouă fază. 

în 1781, s-a. făcut un schimb de parohii, între mitropolitul Gavriil 
Călii mac hi şi episcopul Dosoftei Herescu, în sensul că Suceava şi paro- 
hiite din jar, care aparţineau Mitropoliei, au fost cedate Episcopiei de 
Rădăuţi, întrucât intraseră în hotarele Imperiului habshurgic, iar Mitro¬ 
polia primea în schimb ţinutul Dorohoi, aparţinător pînă atunci de Ră¬ 
dăuţi, neocupat de austrieci. 

Pe baza unei hotărâri a împăratului îosif II (1780—1790), din 12 de¬ 
cembrie 1781, reşedinţa Episcopiei a fost mutată din Rădăuţi la Cernăuţi. 
Instalarea , lui Dosoftei în Cernăuţi s-a făcut la 30 ianuarie (10 febr. 
st. n.) 1782, de către generalul comandant al Bucovinei Enzenberg, care 
i-a dăruit atunci o cruce de aur, ca dar al împăratului. De acum înainte 
şi-a luat titlul de «episcop al Bucovinei» sau «episcop exempt al Buco¬ 
vinei». Prin aceasta, a încetat jurisdicţia Mitropoliei Moldovei asupra 
fostei Episcopii de Rădăuţi şi chiar asupra primei sale reşedinţe de la 
Suceava,jcreîndu-se o nouă episcopie. Episcopia Bucovinei a fost su- 
bordonată în problemele spiritual-dogmatice — Mitropoliei ortodoxe 
sîrbe din Carloviţ. în problemele administrative era pusă sub controlul 
guvernului imperial din Vienu. în 1786, eînd s-a făcut reorganizarea Bi¬ 
sericii din Bucovina, Episcopia a fost pusă sub jurisdicţia Carloviţului 
şi.în problemele administrative, iar titularii ei făceau parte din sinodul 
mitropolitan de la Carloviţ. După lungi tratative ou autorităţile, episcopul 
Dosoftei a izbutit să aducă ia 13 septembrie 1783, în biserica cu hramul 
«Sfântul Gheorghe» de la mînăstirea Sf. Ioan din Suceava, moaştele Sfân¬ 
tului Ioan cel Nou, duse în Polonia în urmă cu aproape un veac, de către 
mitropolitul Dosoftei. în 1786 s-a publicat un regulament al noii epar¬ 
hii, aşa-numitul «Plan de organizare bisericească». 

Bătrînul episcop Dosoftei a murit la 22 ianuarie (2 februarie st. n.) 
1789, după o păstorire de aproape patru decenii, timp în care, pe lingă 
multe bucurii, a avut şi nefericirea de-a vedea răpită o parte din trupul 
larii, ahpita Imperiului habsburgic. Prin activitatea sa bogată, dar mai 
ales prin dîrzenia cu care s-a împotrivit multor măsuri de înnoire şi în¬ 
străinare pe care voia să le introducă noua stăpânire, episcopul Dosoftei 
apare cajiinul din ierarhii de vrednică pomenire din trecutul Moldovei. 

A Du pă moartea lui Dosoftei, s-au produs schimbări tot mai profunde 
m viaţa bisericească a Episcopiei Bucovinei, care, de-acum înainte nu 
mai avea legături cu Mitropolia din Iaşi. Din această pricină, istoria ei 
ulterioară o vom trata intr-un capitol aparte. 

Concluzii. Cercetînd istoria episcopiilor moldovene în a doua 
jumătate a secolului al XVIII-lea, constatăm că ele au iost păstorite 

de ierarhi vrednici, ca Ioanichie, Leon Gheucâ şi Veniamin Costachi 
la Roman, Inochentie şi îacob Stamati la Huşi, precum şi Dosoftei 
Herescu ia Rădăuţi. Istoria a înregistrat şi numele singurului episcop 
grec din Moldova, simoniacul îacob, în 1786, precum şi jafurile^ dom¬ 
nitorilor fanarioţi Alexandru I Mavrocordat Deli-bei, care şi-a însuşit 
întreaga agoniseală a lui Inochentie al Huşilor, şi Alexandru II Mavro¬ 
cordat Firaris, care a încasat mari sume de bani de la acel îacob gre¬ 
cul. Tot acum, Austria a izbutit să răpească Bucovina, fapt care a avut 
urmări nefaste asupra vieţii bisericeşti din eparhia Rădăuţilor. 

In afară de mitropoliile şi episcopiile pe care le cunoaştem în Ţara 
Românească şi Moldova (Mitropolia Ungrovlahiei, ou episcopiile sufra- 
9^ne de la Rîmnie şi Buzău şi Mitropolia Moldovei, cu episcopiile sufra- 
gane de la Roman, Rădăuţi şi Huşi), In cele două ţări româneşti extra- 
carpatiee au existat şi unele eparhii efemere, pentru perioade de timp 
mai scurte sau mai îndelungate. Aşa a fost Episcopia Strehaiei, creată 
de domnitorul Grigorie Ghica, pentru prietenul său Daniil, Între anii 
1672—1679. De o viaţă mai îndelungată s-a bucurat o altă eparhie care a 
existat pe pamînt românesc, şi pentru credincioşi români şi anume Mi¬ 
tropolia Proilaviei. Alături de aceasta — uneori în legătură cu ea — 
şi-a dus viaţa, pentru scurt timp, o Episcopie la Hotin. 

Mitropolia Proilaviei sau a Proilavului şi-a primit numele de la ora¬ 
şul Braila, unde îşi avea, de obicei, scaunul său de reşedinţă. Grecii nu¬ 
meau Brăila HpaUopov, din care s-a făcut HpotXaPov, formă sub care apare 
mai des, pînă în timpurile moderne, iar turcii Ibrail sau Ibraila. Prin 

urmare, este vorba de o «Mitropolie a Brăilei». Cum s-a ajuns la înfiin- 
ţarea acesteia ? 

La 1417 au ajuns sub stăpînire turcească cetăţile Giurgiu şi Turnu, 
fund transformate în raiale (turceşte : «gloată», «turmă», «popor de adu¬ 
nătură»), In Moldova, vechile cetăţi Chilia şi Cetatea Albă (numită de 
turci Akkerman) căzuseră sub dominaţie otomană încă din 1484, toate 
încercările lui Ştefan cel Mare de a le recuceri fiind sortite eşecului, 

După marea ofensivă turcească din 1538 împotriva lui Petru Rareş 
condusă de însuşi sultanul Soliman II Magnificul, a fost anexat întreg 
Bugeacul, împreună cu cetatea Tighina (numită de turci Bender), deci 
zona sudică a teritoriului dintre Nistru şi Prut. întreg teritoriul a fost 

transformat în raia, sub denumirea de raiaua Tighinei. Peste doua se¬ 
cole, a devenit raia şi cetatea Hotinului cu hinterlandul respectiv ( )• 

Prin anul 1539, Radu Paisie, domnul Ţării Româneşti (1535—1545) a 
trebuit să-şi părăsească scaunul şi să fugă peste Dunăre, din pricina 
unui pretendent, banul Şerban, înrudit cu boierii Craioveşti. Radu Paisie 
s-a reîntors cu ajutor turcesc, reluîndu-şi tronul domnesc. Dar in schim¬ 
bul acestui ajutor, turcii au obţinut Brăila şi ţinutul înconjurător prin 

1539 _ 1540 — care au fost transformate în raia (1542). Hotaru raia ei se 

întindea din dreptul Hîrşovei spre nord-vest, pînă în apropierea nu ui 
Buzău, continua spre nord-est, paralel cu Buzaul, apoi spre est, a i 
spre Dunăre, paralel cu Şiretul. 

In astfel de împrejurări, ţinuturile respective s-au rupt de Tara Ro¬ 
mânească şi de Moldova, trecînd sub administraţie otomana. In cetăţile 
respective au fost aşezate trupe turceşti de pază, care constituiau un 
permanent pericol pentru ţările noastre. Dar odată ou stapimrea poM ca 
turcească, aceste teritorii au fost scoase de sub jurisdicţia lerarhilo 
munteni sau moldoveni şi constituite într-o unitate bisericeasca aparte, 
condusă de ierarhi greci, sub jurisdicţia directă a Patriarhiei Ecumence, 
sub numele de Mitropolia Proilaviei. Aceasta apare m locul al 5 - , 

între mitropoliile supuse Patriarhiei, imediat după a Dnstrei (vechiu 
Durostorum, Dorostolon), care avea locul 54. _ „ 

Noua Mitropolie a Proilaviei este menţionată într-o listă P® 

la sfîrşitul secolului al XV-lea (dar nu figurează într-una alcătuită de 
patriarhul Nil, în secolul XIV), fapt pentru care istoricul Demostene 
Russo a susţinut că s-a înfiinţat «înainte de 1500». In acest ;°az, în¬ 
seamnă că 'la început, ea cuprindea teritoriile din jurul Chi iei şi t 
Albe, poate chiar din nordul Dobrogei, Nu ar fi exclus ca ea sa fi luat 

fiinţă ca o continuatoare a Mitropoliei Vicmei. 

Reşedinţa mitropolitană era în Brăila (în catedrala cu hramul Sfinţii 
Arhangheli Mihail şi Gavriil, existentă pînă pe la mijlocul secolului tre¬ 
cut). Uneori, din diferite împrejurări, mitropolitul stătea la Ismail, Rem, 
Galaţi sau în satul Căuşani lingă Tighina. Hotarele eparhiei nu au fost 
aceleaşi în decursul istoriei sale, ci au suferit schimbări, în funcţie de 
cuceririle ruseşti sau turceşti din timpul deselor războaie dintre aceste 
două puteri. în mod obişnuit, ea cuprindea raiaua Brăilei (cu teritoriul 
înconjurător, rupte de la eparhia Buzăului), teritoriile raialelor Giurgiu 
şi Turnu, luate de la Mitropolia Ungrovlahiei, precum şi regiunile din 
nordul Mării Negre, — cu Ismailul, Chilia şi Cetatea Albă —, iar în nor¬ 
dul acestora, aşa numitul Bugeac şi raiaua Tighina. Pe la mijlocul se- 

colului al XVII-lea au intrat în componenţa ei unele teritorii din nor¬ 
dul Dobrogei, luate de la Mitropolia Dristrei. 

Uneori se întindea şi peste Nistru, înspre Bug, în aşa numita «Ucraina 
Hanului» (stăpînită un timp de Gheorghe Duca Vodă al Moldovei, 1668— 
72 şi 1678 83), ou peste 40 de sate de creştini ortodocşi şi cîteva orăşele 
(Balta, Dubăsari, unde sta uneori şi hanul ş.a.). Dar nu numai hotarele 
au suferit modificări, ci însăşi existenţa Mitropoliei era în funcţie de 
stăpînirea politică a teritoriilor din care era alcătuită. 

Iată principalele ştiri pe care le avem despre Mitropolia Proilaviei 
şi întiistătătorii ei. în 1580, «smeritul mitropolit al Proilavului Gavriil», 
în calitate de membru al Sinodului Patriarhiei Ecumenice, semna un act, 
prin care fostul domn al Moldovei Petru Şchiopul (1574—79, 1582—91) 
dăruia Patriarhiei o casă. Dar un alt editor al actului respectiv îl dă pe 
Gavriil drept mitropolit al insulei Hios. Deci, păstoria lui la Brăila este 
îndoielnică. 

în actul sinodal din mai 1590, prin care Patriarhia Ecumenică aproba 
înfiinţarea Patriarhiei Puse, între cei peste o sută de semnatari, întîl- 
nim şi pe Nectarie «fost al Proilavului» şi pe Antim, mitropolitul în 
funcţiune. înseamnă că Nectarie a păstorit înaintea acestuia la Brăila, 
făcînd paretisis din motive pe care nu ie cunoaştem. 

După unii editori ai actelor sinodului Patriarhiei de Consfantinopol, 
între semnatarii actului de alegere ca patriarh al Iui Ciril Lucaris, în 
1621, s-ar fi numărat şi Grigorie al Proilavului. Alţi editori îl dau însă 
ca mitropolit al Preslavului, în Bulgaria. 

Ştiri sigure şi directe avem abia despre mitropolitul Meletie (con¬ 
fundat de unii istorici ou renumitul teolog grec Meletie Sirigul). Se cu¬ 
noaşte chiar actul său de alegere ca mitropolit, din mai 1639. în noiem¬ 
brie 1643, patriarhul ecumenic Partenie I zis cel Bătrîn (1639—1644), a 
declarat stavropighie patriarhală biserica Adormirea Maicii Domnului 
din Ismail, metoc al Sfîntului Mormînt, refăcută din temelie de marele 
paharnic Gheorghe, fratele lui Vasile Lupu. 

în gramata patriarhală respectivă, se preciza că nici mitropolitul de 
atunci al Proilaviei, Meletie, nici urmaşii lui, nu aveau dreptul să se 
amestece în chinuirea acelei biserici. Biserica era îndatorată să dea 
10 ocale de icre pe an Patriarhiei, «ca semn de supunere». în 1699, pa¬ 
triarhul Calinic II reînnoia calitatea de stavropighie a acestei biserici, 
care, arzînd, a fost refăcută de Constantin Brmcoveanu. 

în 1644 mitropolitul Meletie al Proilavului — însoţit de un arhiman¬ 
drit Ioanichie -— a făcut o călătorie ia Moscova, pentru a cere ajutor pe 

seama eparhiei sale, de la ţarul Rusiei Mihail Feodorovici (1613 1645). 

Avea asupra sa scrisori de recomandare din partea patriarhului Parte- 
nie I, a iui Matei Basarab şi a «fraţilor» din mînăstirea Sf. Nicolae din 
Brăila. In cea de a treia scrisoare — cu data de 15 noiembrie 1644 
preoţii şi credincioşii din Brăila şi ţinuturile înconjurătoare -se plîngeau 
de greutăţile pe care le îndurau sub stăpinire turcească, arătînd că bi¬ 
serica lor, cu hramul Sfîntul Nicolae, precum şi «mitropolia cea mică» 
au ars pînă la temelie şi nu au mijloace pentru refacerea lor. Ţarul a pri¬ 
mit pe mitropolitul Meletie la 28 martie 1645 şi i-a acordat un ajutor 


pentru refacerea bisericilor sale. 

Despre acelaşi Meletie mai ştim că în anul 1649, purta discuţii la 
Tîrgovişte cu Arsenie Suhanov, un călugăr rus din mînăstirea Sfînta 
Treime de lingă Moscova, aflat in trecere prin ţările române. Prin oc¬ 
tombrie 1655, mitropolitul Meletie a fost caterisit, fiindcă şi-a tăgăduit 


semnătura în faţa unui tribunal turcesc. 

In locul său a fost ales, în aceeaşi lună, Gherasim, ca mitropolit «al 
Proilavului şi Ismailului». După o păstorire de trei ani, a fost ales mi¬ 
tropolit al Tîrnovei, în Bulgaria (23 noiembrie 1658). Intr-o scrisoare a 
patriarhului Neetarie al Ierusalimului din 1664, se făcea amintire de un 
mitropolit «de curînd ales» al Proilavului, fără a i se da numele. Probabil 
că între Gherasim şi cel pomenit în 1664 a mai fost unul. 

Probabil în 1668, patriarhul ecumenic Metodie III (1668 1671) a ofe¬ 

rit Mitropolia Proilaviei, pentru întreţinere, fostului patriarh Partenie IV 
(a doua oară în 1664—1667 ; a păstorit de cinci ori, între 1657 şi 1685). 
Presupunem că a stat aici pînă în 1671, cînd l-a înlocuit pe Metodie III. 

Din noiembrie-deeembrie' 1671, apoi la 1 ianuarie 1672, se întîlneşte 
în actele Sinodului patriarhal din Constantinopol mitropolitul Lavrentie 
al Proilaviei. La 15 decembrie 1680, era amintit Neetarie , ales în locul 


unuia care a fugit în insula Creta. 

Intr-o Listă a scaunelor supuse Patriarhiei de Constantinopol aflăm 
numele lui Calinic, înainte de 1700, iar un mitropolit Grigorie al Proila- 
vului este întîlnit în această listă sau semnînd unele acte ale Patriar¬ 
hiei Ecumenice, din aprilie 1700 pînă la 9 iulie 1704. 

Un ierarh eu o păstorire foarte lungă la Brăila a fost mitropolitul 
îoanichie, Este întîlnit pentru prima oară ! la 29 septembrie 1715, cu pri¬ 
lejul unei neînţelegeri între el şi episcopul Iorest al Huşilor, cu privire 
la hotarele eparhiilor lor, mai cu seamă în privinţa păstoririi credincio¬ 
şilor din tîrgul Dubăsari şi din două sate aflate pe hotarul dintre Mol¬ 
dova şi stăpînirea turcească din Bugeac. îoanichie a venit la Iaşi şi s-a 

plîns primului -domn fanariot Nicoîae Mavrooordat (1711—15), caro a 
dat cazul în judecata divanului domnesc, prezidat de patriarhul Samuri 
al Alexandriei, aflat în Moldova. Divanul a hotărît ca bisericile şi cre¬ 


dincioşii din Dubăssri să rămînă sub cîrmuirea duhovnicească a mitro¬ 


politului brăilean, întrucît se află pe teritoriul stă.pînit de turci, iar cele 
două sate să rămînă în grija episcopului de Huşi. Cei doi vlădici şi-au 
dat în scris unul altuia că primesc hotărîrea divanului. 

înclinăm să credem că Ioanichie a rămas în scaun pînă în anul 1743, 
cînd un ierarh cu acest nume şi-a dat demisia, motivînd ca este bătrîn 
şi neputincios şi că a voit de mult să se retragă din scaun, dar a amînat 
mereu din pricina feluritelor evenimente. 


La 24 septembrie 1743 era hirotonit .ca mitropolit al Proilaviei 
Calinic. Despre acesta avem şi cîteva date biografice. Născut în 1713, 
în oraşul Zagora din Tesalia, a studiat la Constantinopol, fiind hiroto¬ 
nit preot şi mare protosinghel, în 1741. A eîrmuit Mitropolia Proilaviei 
din 1743 pînă în 1748, cînd şi-a prezentat demisia din scaun. La 16 ia¬ 
nuarie 1757, a fost ales patriarh ecumenic, sub numele de Calinic ÎV. 
După numai şase luni, a -fost scos din scaun şi exilat în insula Lemnos, 
apoi la Muntele Sinai. De acolo, i s-a îngăduit să se retragă la Zagora, 
unde a murit în 1791. A fost un bun cărturar, rămînînd de .la el cîteva 
scrieri, în manuscris. între altele, a luat parte activă la disputa care a 
tulburat Biserica din Constantinopol .pe la mijlocul secolului XVIII, .pri¬ 
vitoare la rebotezare. El susţinea că acei creştini (eretici sau schisma¬ 
tici) care vin la Ortodoxie, dacă au fost botezaţi, nu mai trebuie bote¬ 
zaţi a doua oară, ci numai unşi cu Sfîntul Mir (în schimb, trebuiau bote¬ 
zaţi cei care, înainte de a veni la Ortodoxie, aparţinuseră unei credinţe 
care nu admitea Sfînta Treime şi botezul). Din cele spuse, rezultă că mi¬ 
tropolitul Calinic a fost figura cea mai reprezentativă între vlădicii de 
la Brăila. 


I-a urmat mitropolitul FHotei, ales la 28 septembrie 1748. Istoricul 
D. Russo, bazat pe Cronica Ghiculeştilor, crede că acest Pilotei a fost 
«caterisit» în 1751. Iată cum s-au petrecut faptele. Mitropolitul Proila- 
vului (probabil Filotei) a obţinut un firman din partea sultanului, prin 
care raiaua Hotinului era anexată la eparhia sa. Boierii din divan şi vlă¬ 
dicii Moldovei au stăruit pe lingă domnitorul Constantin Racoviţă (1749_ 

1753) să ceară întocmirea unui nou firman, în sensul ca ţinutul Hotinului 
sa rămînă alipit la Mitropolia Moldovei, cum era din timpuri străvechi. La 
rezultatul pozitiv al acestei intervenţii, mitropolitul Filotei a aruncat 
anatemă asupra celor care i-au împiedicat planurile de anexare a Hoţi- 

nului. Acest lucru a dus da «caterisirea» sa. Noi credem că nu e vorba 
de o caterisire, ci numai de înlăturarea sa din scaun, din moment ce, 
între anii 1753—1767, îl întâlnim semnînd în numeroase acte ale Patriar¬ 


hiei, ca «fost al Proilavului». 

în anul -1751 a fost ales ca mitropolit al Proilaviei Daniil, fost de 
Sidis. De la acest Daniil cunoaştem mai multe cărţi de hirotonie, în care 
se intitula : «Daniil, din mila lui Dumnezeu, mitropolitul Proilavului, To- 
marovei (Reni, n.n.) t al Hotinului, al întregului ţărm al Dunării şi al Nis¬ 
trului şi al întregii Ucraine a hanului». Din aceste cărţi de hirotonie re¬ 
iese că îşi avea reşedinţa în Ismail. 


Se cunosc şase biserici zidite cu binecuvântarea mitropolitului Da¬ 
niil şi tîrnosite de el. El însuşi a ctitorit o biserică în tîrgul Căuşani, 
unde s-a pictat chipul sau şi ăl mamei sale. La 10 octombrie 1768, era 
închinată Mitropoliei Proilaviei şi lui Daniil «de la sfânta mînăstire Re¬ 
nii, ce iaste în ţara turcească», biserica Sfinţii 40 de mucenici din Iaşi 


(ctitorită de hatmanul Vasile Roset), «ca să fie metoh pentru odihna sa 
cînd o veni în Iaşi, să şază şi să se odihnească ; dar şi sfinţia sa să aibă 
a purta de grijă pentru toate trebile ce va avea această mănăstioară». 
Pe temeiul celor expuse mai sus, înclinăm să credem că Daniil era de 


neam român. 

Către sfârşitul păstoririi sale, apar evenimente neprevăzute. între 
anii 1768-—1774 are loc un'lung război între Rusia şi Turcia, iar între anii 
1769—1774 amândouă Principatele (inclusiv raialele turceşti de peste Prut 
şi Brăila) se aflau sub ocupaţie şi administraţie militară rusă. în aceste 
împrejurări, la'10 ianuarie 1771 mitropolitul Gavriil Gallimnchi al Mol¬ 
dovei hotărăşte trecerea teritoriilor aparţinătoare Mitropoliei Proila¬ 
viei la eparhiile ţării şi anume : Hotinul la Episcopia Rădăuţilor, iar teri¬ 
toriile din stingă Prutului (Ismail, Reni, Chilia, Cetatea Albă, Tighina) 
la Episcopia Huşilor. Acelaşi lucru l-a hotărî! şi mitropolitul Grigorie al 
Ungrovlahiei, rînduind ca parohiile din raiaua Brăila să fie trecute la 
Episcopia învecinată a Buzăului. Obţinând aprobarea autorităţilor ru¬ 
seşti, abia în aprilie 1773, mitropolitul Gavriil Callimachi a adresat o 
scrisoare pastorală către credincioşii din stingă Prutului, prin care-i în¬ 
ştiinţa ca au trecut sub oblăduirea duhovnicească a episcopului de Huşi. 

Toate strădaniile acestea s-au dovedit insă zadarnice, deoarece m 
urma păcii de la Kuciuc-Kainargi (10 aprilie 1774), ruşii au fost nevoiţi 
să părăsească ţările româneşti, iar. turcii au ocupat vechile raiale de la 

Dunărea de Jos. 

în astfel de împrejurări r şi-a continuat existenţa şi Mitropolia Proi- 
Iaviei. Murind Danii] în primele luni ale anului 1773, în septembrie era 
ales ca mitropolit Ioachim, oare a păstorit pînă către sfîrşitul anului 1780. 
Numele său e întîlnit în mai multe acte de hirotonie în ţinuturile de din¬ 
colo de Prut, inclusiv în părţile Hotinului (Intr-o carte de hirotonie din 
1775 se intitula «mitropolit al Proilavului, Tomarovului, Hotinului şi a 
toată Basarabia şi Ucrainei»), Se cunoaşte de la el şi un antimis. 


viei, 


în aprilie 1781, are loc alegerea lui Chirii, ca mitropolit al Proila- 
în locul răposatului Ioachim. Este întîlnit şi el în numeroase acte 


de hirotonie ale unor preoţi, iar în 1783 i s-a întărit închinarea bisericii 
cu hramul Sfinţii Patruzeci de Mucenici din Iaşi. In 1786 era invitat de 
patriarhul ecumenic, ca împreună eu ceilalţi ierarhi moldoveni sau află¬ 


tori în Iaşi, să procedeze la alegerea şi înscăunarea lui Leon Gheucă 
ca mitropolit .al Moldovei. A făcut mai multe vizite canonice dincolo 
de Nistru şi în Ucraina hanului, săvârşind slujbe şi hirotonii. 

■în 1787 a început un alt război ruso-turc, în cursul căruia ţările 
române au fost din nou teatrul operaţiunilor militare. între oct. 1787_ 


29 dec. 1791 (data păcii de la Iaşi), Moldova a ajuns din nou sub ocupa¬ 
ţie şi administraţie militară rusă, în timp ce Ţara Românească se afla 
sub ocupaţie austriacă (1789——-1791). Se înţelege că şi teritoriile de peste 
Prut, care constituiau raiaua Tighinei, au fost ocupate de ruşi. 

în această situaţie, se produc multe schimbări şi în viaţa biseri¬ 
cească. Murind mitropolitul Leon Gheucă, în 1788, este adus la cîrma 
Mitropoliei Moldovei, ca exarh, arhiepiscopul Ambrozie Serebrenicov 


al Ecaterinoslavului, avînd ca vicar şi preşedinte al Consistorului mitro¬ 


politan pe arhimandritul Gavriil Bănulescu-Bodoni. O parte din fos¬ 
tele teritorii stăpânite de turci în stînga Prutului au fost date episcopului 
de Huşi, iar în sud s-a format, în 1791, o eparhie nouă numita a Cetăţii 
Albe şi Nistrului, sub conducerea episcopului-vicar Gavriil Bănulescu- 
Bodoni. Dar la 29 decembrie 1791, prin pacea de la Iaşi, se revine la si¬ 
tuaţia anterioară. Ţările române ajung din nou sub suzeranitatea tur¬ 
cească. Graniţa dintre împărăţia rusească şi cea turcească se fixează 

de-acum înainte pe Nistru. Se înţelege că s-a revenit şi la vechile rân¬ 
duieli bisericeşti. 


Condica de hirotonii a Patriarhiei Ecumenice ne dă ştirea că în fe¬ 
bruarie 1793, rămîmnd eparhia Proilaviei fără păstorul ei, din cauză că 
mitropolitul Chirii «s-a făcut nevăzut», a fost ales în locul său Partenie, 
Presupunem că mitropolitul Chirii s-a aşezat în Dubăsari, unde mai făcea 

hirotonii între anii 1793—1801. Date fiind legăturile sale cu Moldova, 


înclinăm să credem ca era român de neam. 


Partenie e pomenit în foarte multe acte şi hotar îri ale Sinodului 
Patriarhiei Ecumenice, fie în probleme teologice, fie administrative, fie 
la alegerea unor patriarhi râsăriteni. Toate acestea arată că era un mem¬ 
bru marcant al Sinodului. Din această pricină, la 24 septembrie 1806 a 
fost ales, pentru scurt timp, locţiitor al patriarhului ecumenic, iar la 30 
noiembrie 1810 a fost promovat pe scaunul de mitropolit al Dramei, în 

nordul Greciei. 

In locul său, în decembrie 1810, a fost ales mitropolitul Calinic, iar 
în aprilie 1813 un nou mitropolit cu numele Calinic , care a păstorit pînă 
în martie 1821. între anii 1806—1812, a avut loc un nou război ruso-turc, 
cu ocuparea ţărilor noastre de trupele ţariste. La 27 martie 1808, prin- 
tr-un ucaz al ţarului adresat Sfîntului Sinod al Bisericii ruseşti, Gavriil 
Bănulescu a fost numit «exarh al Moldovei, Valahiei şi Basarabiei». Se 


pare că în vizita pe care Gavriil a făcut-o m Muntenia a fost însoţit de 


fostul mitropolit Chirii al Proilavului. 

Desfiinţîndu-se raialele Hotinului şi cele din părţile de sud, s-a re- 


strîns şi elrmuirea duhovnicească a 


Mitropoliei Proilaviei numai la ra¬ 


iaua Brăila, cu ţinutul ei şi la celelalte cetăţi şi oraşe ocupate de turci 
pe malul sting al Dunării : Călăraşi, Olteniţa, Giurgiu, Zimnicea, Turnu 
Măgurele, Bechet, cane serveau drept garnizoane pentru trupele oto¬ 
mane. în aprilie 1813, ea s-a contopit cu Mitropolia Dristrei (vechiul Du- 
rostorum). Calinic şi-a avut în continuare reşedinţa fie la Brăila, fie la 
Silistra. El n-a mai rămas mult timp aici, căci în martie 1821, a făcut un 


schimb cu mitropolitul Antim, trecînd în locul acestuia, în scaunul Di- 


dimotihului din Grecia. 

Antim a păstorit ca «mitropolit al Dîrstei şi Proilavului şi exarh al 
părţilor de lingă Dunăre» pînă în 1828. La 29 august 1822, a primit la bi¬ 
serica şi reşedinţa sa din Silistra pe primii noştri domni pămînteni ■ 
după 1821, loniţă Sandu Sturza al Moldovei şi Grigorie Ghica al Ţării 
Româneşti, care se întorceau de la Constantinopol. în 1828, a izbucnit al 
patrulea război ruso-turc. Trupele ţarului trec Prutul, ocupă Iaşii şi Bucu¬ 
reştii şi asediază Brăila, a cărei cetate a fost cucerită cu greu şi apoi 
distrusă în întregime. Pe locul ei şi al oraşului, se ridică un oraş nou. 
Mitropolitul Antim, compromis în faţa turcilor, s-a retras în Rusia şi a 


murit la Odesa. 

Cu aceasta, Mitropolia Proilaviei dispare pentru totdeauna din is¬ 
torie. Prin pacea de la Adrianopol, din 2/14 septembrie 1829, toate cetă- 

ţile din stingă Dunării, cu ţinuturile înconjurătoare, au fost restituite 
Ţării Româneşti, Bisericile din raialele Turnu şi Giurgiu au fost alipite la 
Mitropolia Ungrovlahiei, iar cele dn raiaua Brăila la eparhia Buzăului. 


Episcopia Hotinului. O urmare imediată a luptei de la Stănileşti, din¬ 
tre ruşi şi turci (1711), a fost ocuparea Hotinului — străveche cetate 
moldo venă — de către turci, în anul 1713. ;în anul următor, aceştia au 


ocupat ţinutul înconjurător, cu acelaşi nume, şi cîteva sate din ţinutu¬ 
rile S oro ca şi Iaşi, iar în 1715 o p orţiune dincolo de Prut, în ţinutul Cer¬ 


năuţilor, Din aceste teritorii s-a constituit, în anul 1715, o nouă raia, a 


Hotinului. 


Cu toate că administraţia moldoveana părăsise aceste ţinuturi, cre¬ 
dincioşii moldoveni rămaşi pe loc au continuat să fie cîrmuiţi duhovni- 
ceşte de episcopii din Rădăuţi. Abia către mijlocul secolului al XVIII- 
lea se produce o tulburare în vechile rînduieli bisericeşti. Am arătat 
şi mai sus ca mitropolitul Filotei ai Proilaviei (ales la 28 septembrie 
1748) a ridicat pretenţii de jurisdicţie asupra Hotinului. 

Putem presupune că acest conflict a stat la baza înfiinţării unei noi 
eparhii pentru ţinuturile disputate de ierarhul brailean şi cei moldoveni, 
şi anume Episcopia Hotinului , ca sufragană Mitropoliei Proilaviei. Se 
adăuga apoi şi prea marea depărtare a ţinutului Hotin de centrul con¬ 
ducerii duhovniceşti a mitropoliţilor Proilavului, care ajungeau la Hotin 
trecând prin regiuni aparţinătoare 'la două alte eparhii: Huşi şi Iaşi. în 
afară de aceasta, eparhia Proilaviei era şi prea întinsă, greu de cîrmult 
de un singur ierarh. Nu ştim cine a hotărît înfiinţarea noii eparhii. în 
orice caz, s-ar putea ca sugestia pentru înfiinţarea ei să fi pornit din 
Moldova, dar mai de grabă de la mitropolitul Daniil al Proilavului, 
pe care î-am socotit a fi de neam român. 

Nu cunoaştem nici timpul înfiinţării ei, dar presupunem că acest fapt 
s-a petrecut înainte de 4 august 1758, cînd se vorbea de «mitropolia» 
Hotinului. Lipsa unor episcopi de Hotin pînă în anul 1767, ne-o putem 
explica prin aceea că se găsea cu greu o persoană -dispusă să păstorească 
tocmai In ţinuturile Hotinului, sărace, îndepărtate şi «în calea tuturor 
răutăţilor». Că este aşa, ne-o dovedeşte următorul fapt. La 16 februarie 
1766, mitropolitul Daniil al Proilaviei trimitea o scrisoare ieromonahului 
Neofit, «efimeriu» la biserica Sfîntul Gheorghe Nou din Bucureşti, che- 
mîndu-1 la hirotonia întru arhiereu pentru scaunul Episcopiei Hotinului. 
Din cuprinsul scrisorii, aflăm că alegerea lui s-a făcut «cu voia prea înăl¬ 
ţatului domn a toată Moldova» (pe atunci Ggrigorie III Ghica), cu încu¬ 
viinţarea patriarhului ecumenic şi a sinodului său. 

Dar''ieromonahul' Neofit, grec din Mareea, deşi făgăduise să meargă 
la Hotin, n-a mai dat ascultare poftirii vlădicului brăilean, ci a preferat 
slujba de preot al «companiei greceşti» din Sibiu (a murit foarte bătrîn 
la începutul secolului XIX? se cunoaşte o parte din corespondenţa sa 
eu episcopul Iosif al Argeşului şi cu alţi clerici din Ţara Românească). 

Amfilohie Hotiniul. Renunţînd Neofit, scaunul de episcop al nou- 
înfiinţatei eparhii a Hotinului s-a încredinţat unui învăţat călugăr de 
neam român Amfilohie, hirotonit în anul 1767. Desigur alegerea lui s-a 
făcut cu încuviinţarea domnului Moldovei Grigorie Callimachi (1767— 
1769), poate şi ca să dea o satisfacţie boierilor români că s-a ales un ie¬ 
rarh din neamuh lor. Intr-o scrisoare a sa către arhimandritul Zosima, 
stareţul Lavrei Pecerska din Kiev, din 10 ianuarie 1768, găsim mai multe 
ştiri despre el şi despre eparhia pe care o păstorea. Arăta, de pildă, că 
fusese prin Rusia, inclusiv prin Kiev, unde s-a închinat la moaştele de 
acolo, iar acum s-a învrednicit de darul arhieriei, prin punerea mîinilor 
mitropoliţilor : Anania al Sevastei, Partenie al Dristrei şi Daniil al 
Proilaviei. Pe cel din urmă îl numea «stăpînul meu», ceea ce înseamnă 
că era sufraganul acestuia. Păcat că nu arată locul hirotoniei. în pri¬ 
vinţa eparhiei sale, .scria : «Mi-au încredinţat această puţină eparhie di 
păstorie, a roabei cetăţi a Hotinului, între care oaia petrece dimpreună 
cu lupu... fiind eparhie şi datoare cu cinci mii de lei din trecutele vremi, 
pentru birul stăpmitorilor». Relatîndu-i sărăcia în care se zbatea, îl ruga 
să-i trimită unele veşminte arhiereşti «din cele ce vei fi avînd mai 
vechi». într-un poşt-scriptum îl ruga pe stareţul kievean să se intereseze 
de un frate al său oare de cinci ani învăţa meşteşugul zugrăviei «la zu¬ 
gravul Vartholomei în şcoala mănăstirii». Se pare că-şi avea metania la 
Secu, pentru că într-un pomelnic al acestei mînăstiri e trecut şi «Amfi¬ 
lohie Secul», înaintea a trei ierarhi din prima jumătate a secolului XIX. 
Va fi învăţat mai întîi carte în această mînăstire. Poate să fi studiat şi 
la Academia duhovnicească din Kiev, de vreme ce ajunsese un om în¬ 
văţat, cunoscător al multor limbi străine : greacă veche şi nouă, latină, 
slava, rusă şi italiană. O notiţă în limba italiană, aflată intr-o scoarţă de 
carte care-i aparţinuse, arată că în anul 1772 făcuse o călătorie la Roma. 

De la Amfilohie se păstrează o gramată de hirotonie (singhelie), cu 
data de 5 decembrie 1772, în care arată că a hirotonit pe un Teodosie, 
«aici în şfînta noastră episcopie în Hotin, în biserica unde este hramul 
sfîntuîui şi marelui Grigorie Bogoslov», ceea ice ne arată că exista o bi¬ 
serică episcopală în Hotin. 

Păstoria sa a fost însă grea, căci în 1768 izbucneşte războiul ruso- 
tuxc. La 26 septembrie 1769, oştile ruseşti şi-au făcut intrarea în Iaşi, 
după ce, cu puţin înainte, cuceriseră Hotinul. în curînd, amândouă ţările 
româneşti au fost ocupate de trupele ruseşti. în împrejurările date, epis¬ 
copul Dositei al Rădăuţilor a început — din 1770 ■— să facă hirotonii de 
preoţi pentru fosta Episcopie a Hotinului. Am arătat şi mai sus că la 


10 ianuarie 1771, mitropolitul Gavriil Callimachi al Moldovei a adresat 
o scrisoare clerului şi credincioşilor din ţinuturile Bugeacului, prin care 
le aducea la cunoştinţă desfiinţarea Mitropoliei Proilaviei şi trecerea lor 
în grija duhovnicească a episcopului de Huşi. în aceeaşi scrisoare se 
spunea eă «eparhia Hotinului s-au dat sub o chinuirea frăţiei sale epis¬ 
copului de Rădăuţi chir Dositei». Cu aceasta, se încheie existenţa Epis¬ 
copiei de Hotin şi a singurului ei titular, vlădica Amfilohie. Teritoriul 
fostei eparhii a intrat sub jurisdicţia canonică a episcopului Dositei al 
Rădăuţilor pînă în .1775, la ocuparea Moldovei de nord (Bucovina) de 
austrieci. După această dată, ajunge sub jurisdicţia mitropoliţilor Proila- 
viei, care, cum am arătat, se intitulau, din 1775, şi «ai Hotinului», cu 
excepţia anilor 1788—1792, cînd Hotinul şi ţinutul din jur a fost cucerit 
de austrieci, iar conducerea duhovnicească s-a dat din nou episcopului 
din Cernăuţi (fostul scaun de Rădăuţi), pe atunci Daniil Vlahovici (1789— 
1822). în 1813 teritoriile respective au intrat în componenţa noii «Arhie¬ 
piscopii a Ohişinăului şi Hotinului», cîrmuită de Gavriil Bănulescu- 


Bodoni. 


Coborît în nudul numeroşilor arhierei fără eparhie, Amfilohie s-a 
retras la schitul Zagavia de lingă Hîrlău. De aici, mai apare uneori în 
viaţa bisericească a ţării sale. De pildă, în decembrie 1782, participa la 
ipopsifierea şi hirotonia Iui Iacob Stamati ca episcop de Huşi, împreună 


cu episcopul grec Matei al Mirelor şi cu Leon Gheucâ. al Romanului. De 
multe ori era chemat de episcopul Antonie al Romanului să facă slujbe, 
în locul său, în catedrala episcopală din Roman. Desigur săvîrşea slujbe 
şi în Iaşi. A murit în schitul Zagavia, în jurul anului 1800, fiind îngropat 
tot aici. 


Dacă în calitatea sa de episcop al Hotinului nu a izbutit să desfă¬ 
şoare o activitate rodnică, în schimb Amfilohie şi-a înscris cu cinste nu¬ 
mele în istoria culturii româneşti. Alesele sale cunoştinţe de carte le-a 
pus în slujba poporului sau, prin tălmăcirea şi tipărirea unui Catehism 
şi a două manuale şcolare. Desigur el sprijinise şi şcoala românească 
din Hotin, unde, în anul 1788, cînd raiaua a fost ocupată de austrieci, 

funcţiona <o şcoală cu 300 -de elevi, condusă de dascălul Ilie de la Putna. 
N-ar fi exclus ca însuşi Amfilohie să fi înfiinţat şcoala. 

Pentru preoţii din Moldova, Amfilohie a tradus şi prelucrat Cate¬ 
hismul lui Platon Levşin, mitropolitul Moscovei. L-a tipărit în 1795 la 
Iaşi, sub titlul Gramatica teoioghicească scoasă în limba moldovenească 
de pe Bogosiovia iui Platon, arhiepiscopul de Moscova. 

In acelaşi an a tipărit tot la Iaşi două manuale didactice ; De obşte 
geografie şi Elemente aritmetice, ambele prelucrate din limba italiană. 
Alte lucrări i-au rămas în manuscris. Din toate acestea, rezultă că Amfi¬ 
lohie a fost o figură reprezentativă în istoria culturii româneşti. Prin 
călătoriile şi studiile sale în Italia, a putut lua contact cu ideile Înain¬ 
tate ale iluminismului apusean, prelucrînd, în spiritul înnoitor al aces¬ 
tora, cărţile didactice ipe care le-am amintit. 

Concluzii. Deşi se aila sub jurisdicţia directă a Patriarhiei 
din Constantinopol, Mitropolia Proilaviei — ca şi sufragana ei de la 
Hotin — era o eparhie românească, fiind socotită, după cuvîntui pas¬ 
toralei iui Gavriil Calîimachi din 10 ianuarie 1771 : «dintru început 
a fi din hotarul pămîntuîui şi din păstoria Moldovei». Fiind socotite 
eparhii româneşti, Mitropolia Proilaviei şi Episcopia Hotinului, cu bi¬ 
sericile lor, au fost ajutate mereu de domnii români. De pildă, mi¬ 
tropolitul Meletie avea o scrisoare de recomandare către farul Rusiei 
din partea iui Matei Basarab, biserica Maicii Domnului din Ismaiî era 
refăcută de marele paharnic Gheorghe din Iaşi, apoi de Constantin 
Brîncoveanu, biserica din Chilia ctitorită de Vasile Lupu, biserica Sfin¬ 
ţii 40 de mucenici din Iaşi închinată Mitropoliei Proilaviei, cîrmui- 
torii ei erau întîlniţi în Tîrgovişte, Bucureşti, Iaşi ş.a. 

Preoţii şi credincioşii celor două eparhii erau în marea lor majo¬ 
ritate de neam român şi numai puţini din ei erau ucrainieni, greci sau 
bulgari. Acest lucru se poate constata din diferitele acte de hirotonie 
care au ajuns pînă la noi, în care sîni consemnate nume de preoţi ro¬ 
mâni şi de sate româneşti. Limba liturgică din aceste biserici a fost 
cea românească. Dovadă sînt multe cărţi păstrate în bisericile epar¬ 
hiei, cum este un Minei dăruit de un domn român şi o Evanghelie ti¬ 
părită la Buda în 1812, amîndouă la biserica mitropolitană din Brăila. 

Deşi cei mai mulţi ierarhi care au păstorit la Brăila — Ismaiî 
erau de neam grec, unii cu rosturi însemnate în cadrul Patriarhiei 
Ecumenice, totuşi, credem că unii din ei au putut fi de neam român. 
Aşa se pare că au fost Daniil, care sfinţea biserici româneşti , a ctitorit 

ei însuşi biserica din Căuşani şi sub care s-a închinat Proilaviei o 
biserică din Iaşi , apoi Chirii , care de asemenea avea legături cu Mi¬ 
tropolia din Iaşi şi care a rămas în părţile noastre după ce şi-a pier¬ 
dut scaunul vlădicesc . 

Singurul episcop de la Hotin a fost tot un român, cărturarul şi 
poliglotul Amîilohie, autorul cîtorva manuale didactice româneşti. 

Amîndouâ eparhiile au avut un rol însemnat nu numai în întări¬ 
rea sentimentelor religioase ale credincioşilor, ci şi în formarea şi în¬ 
tărirea conştiinţei de unitate naţională românească. 

LXIV 


VIAŢA BISERICEASCA 
A ROMÂNILOR DIN DOBROGEA. 
MITROPOLIA DRISTREI 


în urma expediţiei din 1417 împotriva lui Mir cea cel Batrîn, Dobro- 
gea a fost cu-cerită de turei, rămmînd sub stăpinire otomană pînă după 
războiul de independenţă din 1877—1878. După cucerirea otomană şi 
mai ales după cruciada din 1444, s-a făcut alei o colonizare masivă — 
mai ales în interior — eu turci şi tătari, populaţia românească fiind îm¬ 
pinsă spre Dunăre şi spre Marea Neagră. 

în cursul celor 460 de ani de stăpânire turcească, pe teritoriul Do- 
brogei .s-au creat cî'teva eparhii ortodoxe, sub jurisdicţia Patriarhiei 
Ecumenice. Deşi titularii acestora erau greci, marea masă a credincioşi¬ 
lor o constituiau românii autohtoni. Ia care se adăugau şi puţini credin¬ 


cioşi ortodocşi de alte neamuri. 

Se pare că încă de la începutul dominaţiei otomane, întreagă Do- 
brogea depindea, din punct de vedere bisericesc, de Mitropolia din 
Dristra (vechiul Dîrstor— Durostorum sau, cu numele turcesc, Silistra). 
Primul mitropolit cunoscut cu numele a fost Ccilist, care a participat la 
lucrările sinodului de unire de la Ferrara — Florenţa (1438—1439). Epar¬ 
hia Dristrei apare apoi da sfîrşitul secolului al XV-lea, într-o listă a epar¬ 
hiilor aflate sub jurisdicţia Patriarhiei Ecumenice, pe locul 54. Abia în 
1564 se cunoaşte un nou episcop, cu numele Partenie, care semna sen¬ 
tinţa de înlăturare din scaun a patriarhului ecumenic. Ioasaf. în 1581, 
era amintit la Silistra «un episcop de rit grec», fără ca să i se dea 
numele. 


In secolul al XVII-lea, ştirile despre Mitropolia Dristrei simt ceva 
mai bogate. Astfel, în prima jumătate a secolului, sînt cunoscuţi cu nu¬ 
mele mitropotiţii Ioachim (la 19 mai 1615 semna actul prin care mitro¬ 
politul Luca al Ungrovlahiei închina mînăstirea Staneşti ca motoc Pa- 

triarhiei de Alexandria) şi Antonie (1638 şi 1 iulie 1639, la alegerea pa¬ 
triarhului ecumenic Partenie). A urmat M acar ie, trimis în august 1653 să 
instaleze pe Ignat ie Sîrbul oa mitropolit al Ungrovlahiei. în timpul său, 
domnitorul Grigorie Ghica al Ţării Româneşti (1660—1664 şi 1672—1673) 
a ridicat o nouă catedrală mitropolitană în Dristra, cu hramul Tăierea 
Capului Sfîntului Io an Botezătorul. Noul mitropolit Melodie era de faţă, 
la 15 aprilie 1679, la adunarea convocată de Şerban Vodă Cantacuzino 
la Bucureşti, în care s-a hotărît reaşezarea mitropolitului Te o do sie în 
scaunul Ungrovlahiei. A fost urmat de Partenie (1680). In anii următori, 
mai mulţi mitropoliţi ai Dristrei semnează actele de alegere a unor ie¬ 
rarhi, — români sau greci — aflate în Condica simtă a Mitropoliei Un¬ 
grovlahiei. De pildă, mitropolitul Ghenadie, «fost al Dristrei», semna 
actul de alegere a mitropolitului Teofil al Transilvaniei (1692) şi a 
episcopului Ilarion al Rîmnicului (1693). 

în iulie 1706, apare în acte mitropolitul Athanasie, care, cu prilejul 
Crăciunului, Anului nou şi Bobotezei din 1706—1707, se găsea la curtea 
lui Constantin Brîncoveanu. în 1710 a tipărit la Tîrgovişte lucrarea lui 
Euthimie Zigabenul, Panoplia dogmatică, în greceşte. 


Urmaşul său a fost cunoscutul cărturar loan-lerotei Comnen. Năs¬ 


cut în HeraiCleea Traciei, prin 1657, a studiat la marea şcoală a Patriar¬ 


hiei din Constantinopol, apoi la Universitatea din Padova, dobîndind o 
aleasă pregătire enciclopedică, fiind considerat un «iatro-filozof», adică 
medic, gînditor şi scriitor. După terminarea studiilor, a venit în Ţara 
Românească, unde a fost medic la Curtea lui Constantin Brîncoveanu şi 
profesor la Academia domnească ide la Sfîntul Sava, fiind unul din prin¬ 


cipalii mesageri ai spiritului Renaşterii italiene în ţările noastre. A des¬ 
făşurat şi o intensă activitate literară. De pildă, au rămas de la el felu¬ 
rite imne închinate lui Constantin Brîncoveanu pe primele foi ale unor 


cărţi tipărite cu cheltuiala acestuia şi cîteva inscripţii pe mormintele 
unor străluciţi profesori ai Academiei din Bucureşti. în 1701 a tipărit la 
Snagov, în greceşte, Proschinitarul Sfîntului Mimfe al Athosului (meşter 
tipograf fiind Antim Ivireanul). Cîteva lucrări scrise de el au rămas în 
manuscris (Viaţa Împăratului loan Cantacuzino, scrisă pentru Constan¬ 


tin Cantacuzino Stolnicul, traducerea Tilcuirii Evangheliilor a lui Teo- 
filact al Ohridei, în greaca vulgară, pentru Constantin Brîncoveanu ş.a.). 
înainte de 27 octombrie 1711, a ajuns mitropolit al Dristrei, sub numele 
de leroîei. în această calitate, este întîlnit în mai multe rînduri la Bucu¬ 
reşti. Se cunoaşte o bogată corespondenţă pe care a purtat-o cu patriar¬ 
hul Ierusalimului Hrisant Notara şi cu primul domn fanariot Nicolae 

Mavrocordat. Intre altele, se plîngea de sărăcia eparhiei sale, de necazu¬ 
rile pe care i le făceau ienicerii, de greutăţile administraţiei eparhiale. 
Tot din această corespondenţă aflăm că eparhia sa primea de mult timp 
o danie anuală de sare, din partea domnilor Ţării Româneşti, precum 
şi alte ajutoare. Din cîteva acte ale Patriarhiei din Constantinopol, re¬ 
iese că vlădica Ierotei participa adeseori la lucrările Sinodului patriar¬ 
hal. A murit prin 1719, la Bucureşti, la curtea domnitorului Nicolae Ma¬ 
vrocordat. 

în secolul al XVIII-lea, sînt amintiţi în felurite izvoare (mai ales în 
Condica siintă) alţi mitropoliţi ai Dristrei, ca Serafim (1720/21—1724) 
Calinic (care era de faţă, în 1732, la alegerea lui Misail al Buzăului), 
V artoîomeu (era prezent la Bucureşti în 1748, eu prilejul demisiei iui 
Climent al Rîmnicului şi alegerii urmaşului său Grigorie Socoteanu, 
şi în 1757, la alegerea lui Rafa'il al Buzăului). în timpul păstoririi lui 
Vartolomeu, Grigorie II Ghic.a al Ţării Româneşti (1748—1752) a rezidit 
biserica mitropolitană din Dristra, construind şi un zid înconjurător, pre¬ 
cum şi clădirile anexe trebuitoare. Au urmat Chirii (1764) şi Partenie 
(amintit între 1768 şi 1779). La 21 martie 1777, Alexandru Ipsilanti al 
Ţării Româneşti reînnoia Mitropoliei Dristrei o danie mai veche de 500 
bulgări de sare pe an, care puteau fi vînduţi sau transportaţi oriunde, 
fără oprelişti şi fără obligaţia de a plăti vamă. La 16 iunie 1783, Ale¬ 
xandru Moruzi sporea dania la 650 de bulgări de sare anual. Se pare 
că dania era reîntărită 1a fiecare schimbare de domn. Un act din 8 iunie 
1793 amintea de vechiul drept al Mitropoliei de a-şi trimite oile la păs¬ 
cut în stînga Dunării, în judeţul Ilfov. Din acelaşi act aflăm că Mitro¬ 
polia avea dreptul să siringă anual cîte 50 de oameni din Ţara Româ¬ 
nească, neimpozabili, care să-i păzească oile din judeţul Ilfov şi să-i 
lucreze terenurile agricole pe care le avea în Dobrogea. 

în ultimele decenii ale secolului al XVIII-lea, au păstorit la Silistra 
mitropoliţii Chirii (prezent, în 1780, la alegerea lui Filaret al Mirelor ca 
episcop de Rîmnic) şi Calinic (amintit în 1784, apoi în 1787 ta alegerea 
lui Dositei Fititti, ca episcop de Buzău). Probabil către sfîrşitul secolului 
XVIII, eparhia Dristrei a rămas un timp vacantă. în 1812 se afla în Bucu¬ 
reşti «fostul» mitropolit de Dristra Chirii (credem că nu este identic cu 
cel din 1780), refugiat aici în timpul războiului ruso-turc din 1806—1812. 

In 1813 Mitropolia Silistrei s-a contopit cu a Proilaviei (Brăilei), 
noul mitropolit Calinic avîndu-şi reşedinţa la Brăila. în martie 1821, a 
făcut un schimb de eparhii cu Antim al Didimotihului, trecînd în locul 
acestuia. Antim a păstorit — ca mitropolit al Dristrei şi Proilavului, cu 

reşedinţa la Brăila, — pînă în 1828, cînd eparhia Proilaviei s-a desfiinţat, 
iar el s-a retras la Odesa, unde a şi murit. în noiembrie 1836 a fost ales 
ca mitropolit de Silistra Giigorie, urmat, în ianuarie 1840, de Jeronim. 
Urmaşul acestuia a fost un alt Grigorie, român transilvănean. 

Mitropolia de la Tulcea. După desfiinţarea Mitropoliei Proilaviei, 
s-a constituit o nouă Mitropolie (Arhiepiscopie), ou sediul la Tulcea, 
pentru teritoriile din nordul Dobrogei, aflată sub jurisdicţia Patriarhiei 
Ecumenice, condusă tot de ierarhi greci. Primul titular cunoscut a fost 
Panaret , fost episcop al Eumeniei (în Anatolia), care, în 1839, sfinţea 
biserica românească din Nalbant, la 20 km de Tulcea. Urmaşul său a 
fost Diortisie, ales la o dată pe care nu o cunoaştem, jîn jurul anilor 1877/ 
1878 acesta a încredinţat conducerea eparhiei fostului episcop din Creta 
Nichifor, iar el a plecat în Apusul Europei pentru a-şi îngriji sănătatea. 

După 1860, a început lupta pentru separarea Bisericii bulgare de 
Patriarhia din Constantinopol, acţiune care făcea parte integrantă din 
lupta poporului bulgar pentru independenţă naţională. La 11 martie 1870, 
printr-un firman al sultanului Abdul Aziz, s-a aprobat crearea unui 
«exarhat bulgar», scos de sub jurisdicţia Patriarhiei Ecumenice. Noul 
exarhat n-a fost recunoscut însă de Patriarhie, producîndu-se o 
«schismă» între cele două Biserici, care a durat pînă în 1945. 

La 17 octombrie 1874, Sinodul patriarhal din Constantinopol a apro¬ 
bat înfiinţarea unei episcopii româneşti cu reşedinţa la Macin. Românii 
dobrogeni s-au adresat mitropolitului primat Calinte Miclescu din Bucu¬ 
reşti, cerîndu-i sprijinul în vederea organizării noii eparhii. Tulburările 
care au început în Imperiul otoman în 1875, terminate cu războiul ruso- 
turc din 1877—1878, au împiedicat punerea în aplicare a acestei hotăriri. 
După Congresul de la Berlin, din 1878, România a primit cele două ju¬ 
deţe dintre Dunăre şi Mare, Tulcea şi Constanţa, îneetînd astfel domi¬ 
naţia otomană, care durase aproape o jumătate de mileniu. Din punct de 
vedere bisericesc, cele două judeţe au intrat în componenţa eparhiei Du¬ 
nării de Jos, înfiinţată în 1864, care-şi avea acum sediul la Galaţi. 

Alte aspecte ale vieţii bisericeşti din Dobrogea . Datorită colonizării 
teritoriului dintre Dunăre şi Mare cu turci şi tătari, a apărut aici o noua 
religie, cea mahomedană. Deşi cuceritorii otomani au recunoscut oficial 
religia creştină şi organizarea ei bisericească, autorităţile locale din di¬ 
ferite părţi ale Imperiului au întreprins acţiuni pentru trecerea forţată 
la islamism a autohtonilor. Aşa s-a întîmplat cu slavii din Bosnia, Herţe- 
govina şi regiunea Munţilor Rodopi, cu o bună parte din albanezi. 

Şi în Dobrogea s-au făcut presiuni, însoţite de silnicii, pentru tre¬ 
cerea românilor la mahomedanism. Vor fi fost, desigur, cazuri izolate, 
cînd anumiţi români, prin căsătorie, din interese materiale sau prin forţă, 
au fost nevoiţi să îmbrăţişeze această religie, care, practic; ducea ia 
ieşirea din frîndurile poporului român, la furnizarea lor. Marea masă a 
credincioşilor români nu s-au abătut însă de ia credinţa creştină. Din 
ultimele decenii de stapinire otomană cunoaştem chiar numeroase cazuri 
de români din Dobrogea care au fugit în nordul Dunării ca să nu fie 
siliţi să-şi schimbe credinţa. în felul acesta, Biserica Ortodoxă a fost un 
factor important în lupta pentru păstrarea fiinţei naţionale a românilor 
dobrogeni. 


Arătam mai sus că mitropoliţii greci de la Dristra-Silistra stăteau 
mai mult Ia Bucureşti, în preajma curţii domneşti. în tot cursul existen¬ 
ţei sale, Mitropolia s-a bucurat de numeroase danii din partea domnilor 


Ţării Româneşti, însăşi catedrala mitropolitană fiind zidită, apoi refă¬ 


cută, eu bani primiţi din partea domnilor munteni. Alte ajutoare au foist 
acordate bisericilor din Cernavodă (ridicată în 1669 de un Jipa Logofă¬ 
tul) şi din Babadag (1777, de Alexandru Ipsilanti). Cărţile de slujbă folo¬ 
site în bisericile româneşti erau tipărite la Bucureşti, Rîmnic, Iaşi, 
Neamţ, Sibiu, Blaj, Buda etc. Multe din ele au dispărut din cauza distru¬ 
gerilor şi jafurilor provocate de başibuzuci şi cerchezi. în secolul XVIII, 
dar mai ales XIX, numeroşi ciobani din părţile Sibiului şi Braşovului — 
cunoscuţi sub numele de «mocani» —au trecut cu turmele lor în Dobro¬ 
gea şi s-au stabilit definitiv acolo, punînd bazele unor noi aşezări româ¬ 
neşti, întărind astfel elementul românesc şi ortodox. Alţi români veni¬ 


seră din Ţara Românească, Moldova, Banat, din sudul Dunării. De aceea, 


pe bună dreptate spunea în 1850 cunoscutul agronom Ion Ionescu de la 
Brad (1818—1891) că «nu este sat în care să nu vezi în miniatură Dacia 
şi înfrăţirea tuturor românilor». Aceste permanente legături ale credin¬ 


cioşilor dobrogeni cu fraţii lor din stingă Dunării au contribuit T a păs¬ 
trarea fiinţei naţionale a populaţiei româneşti de aici. 


Mitropoliţii greci din Dristra şi apoi din Tulcea încasau de la fiecare 
credincios căsătorit o taxă anuală de 6,50 lei, numită jitia sau vlâdicia. 
Preoţii aveau o situaţie materială foarte grea, fiind nevoiţi sa mun¬ 
cească alături de păstoriţii lor. De regulă, la intrarea in preoţie, făceau 


un contract cu satul (parohia), fixînd taxele pentru diferitele slujbe. Fie¬ 


care familie da preotului o dare anuală în natură (2—3 baniţe de bucate), 
numită hac (cuvînt turcesc : sumă, plată). Preoţii nu aveau nici o pregă¬ 
tire teologică, ei numai cunoştinţe elementare de scris şi citit. Abia pe 

la mijlocul secolului al XVIII-lea, aflăm de existenţa unor şcoli româ¬ 
neşti în localităţile mai mari : Cernavodă, ou dascălul Io an, înainte de 
1766, Turtucaia, cu dascălii olteni Mihai (1775) şi Gheorghe (1790). La 
începutul secolului al XlX-lea, se cunosc alte şcoli, la Siliştea, ou das¬ 
călul Petrică Mihail apoi cu fiul său Costaehe Petresou, Hîrşova, Macin, 
Turtucaia, iar în a doua jumătate a secolului la Rasova, Mimau, Sei¬ 
meni ş,n. La Dăeni, un dascăl ou numele Coisma pregătea cântăreţi, dar 
şi viitori preoţi. înainte de 1878 au lucrat pentru propăşirea învăţămîn- 
tului românesc din Dobrogea călugărul cărturar Nifon Balăşescu, origi¬ 
nar din Haşag-Sibiu (1806—1880), fost profesor la seminariile din Bucu¬ 
reşti şi Huşi, care a înfiinţat peste 20 de şcoli, preotul Dimitrie Chireseu 
din Cernavodă (1842—1897), tatăl cunoscutului compozitor şi dirijor 
îoan D. Chireseu şi alţii. 

Bisericile se ridicau numai cu aprobarea specială din partea autori¬ 
tăţilor turceşti, credincioşii fiind siliţi să plătească o anumită taxă. Se 
impuneau însă unele restricţii : să nu fie cu turle, să nu aibă clopote 
(ca bisericile din Istria—Constanţa, Bala—Tulcea) etc. Aşa se face că 
pînă în 1878 s-au construit foarte puţine biserici din zid. Cele mai multe 
erau din chirpici. Dintre bisericile de zid amintim pe cele din Nalbant 
(1839, reclădită în 1880—1891), Topaiu (1840), Varoş-Hîrşova j(1857), 
Sulina (1866), Tulcea (1857—1883), Babadag, Rasova, Dăieni, Cerna¬ 
voda etc. 

La începutul secolului al XIX-lea s-au întemeiat şi două mînăstiri 
româneşti : Taiţa şi Cocoş. Desigur, înaintea acestora au fost şi alte aşe¬ 
zări monahale, mai modeste. Mînăstirea Taiţa situată la poalele Măcinului, 
între oraşele Măcin şi Isaocea, a fost întemeiată de călugări moldoveni, 
la oare s-au adăugat şi alţii, veniţi din toate ţinuturile româneşti. Pro¬ 
babil a dispărut în ultimii ani ai stăpânirii otomaine, prin 1876, cînd mai 
multe sate româneşti din nordul Dobrogei au fost prădate ide cerchezi 
(veniţi aici prin 1862—1863), iar bisericile profanate şi distruse. 

în 1833, trei călugări veniţi de la Athos, făgărăşanul Visarion (fost 
un timp tipograf la Neamţ), Gherontie şi Isaia, au pus bazele unei bise¬ 
ricuţe — fără turlă — pe dealul Cocoşului, în apropiere de Niculiţel (jud. 
Tulcea), care, eu reparaţiile efectuate în 1846, a dăinuit pînă în 1910. 
Mînăstirea s-a dezvoltat, atrăgînd numeroşi monahi din ifoate ţinuturile 
locuite de români. în 1841, autorităţile turceşti au dat mînăstiirii apro¬ 
bare de funcţionare legală. în 1853 s-a ridicat o altă biserică, din piatră 
şi cărămidă, prin strădania primului stareţ, arhimandritul Visarion şi 
din dania lui Nicolae Hagi Ghiţă, un cioban din Poiana Sibiului, care, 

călugărindu-se aici, a lăsat mănăstirii întreaga avere (15.000 de galbeni, 
500 de oi şi 15 ca'i). Urmaşul lui Viisacion, stareţul Duniil, tot un transil¬ 
vănean (1860—1884), a ridicat o clopotniţă, un rînd de clădiri şi a pri¬ 
mit numeroase danii în bani, terenuri, hanuri, animale şi alte bunuri, din 
partea credincioşilor. Actuala biserică a mînăstirii s-a ridicat între anii 
1911—1913. 


în prima jumătate a secolului al XlX-lea s-a întemeiat mînăstirea 
Cilic-Dere, situată la aproximativ 20 km de Cocoş. Actuala biserică — 
monumentală, etajată —= a fost începută în 1901 şi sfinţită abia în 1932. 
în 1846 a luat fiinţă schitul Saon, metoc al mînăstirii Cilic-Dere, apoi 
de sine stătător. Biserica mare s-a ridicat între anii 1909—1914. 


Concluzii .Rezultă că în decursul celor peste patru veacuri şi 
jumătate de stăpinire turcească in Dobrogea, românii, care reprezen¬ 
tau elementul autohton şi majoritar, şi-au păstrat neaiterate limba, 
credinţa şi obiceiurile strămoşeşti. La aceasta au contribuit desigur 
legăturile neîntrerupte pe care le-au avut cu fraţii lor din toate cele¬ 
lalte teritorii româneşti. Iar Biserica — în speţă Mitropolia din Silis- 
tra, vechiul Durostorum-Dîrstor —a supravieţuit datorită ajutoarelor 
materiale ale domnilor Ţării Româneşti. 

Titularii eparhiei erau întîlniţi mereu 1a. Bucureşti, care putea fi 
socotit ca a doua lor reşedinţă. Bisericile şi mînâstirile româneşti de 
aici — majoritatea de dimensiuni reduse, şi din material inferior — 
ca şi preoţii şi călugării lor au contribuit la păstrarea credinţei orto¬ 
doxe, a limbii şi a fiinţei noastre naţionale în acest străvechi pămînt 
românesc dintre Dunăre şi Mare. 

BISERICA ORTODOXĂ DIN TRANSILVANIA 
IN A DOUA JUMĂTATE 
A SECOLULUI AL XVIII-LEA 


Numeroasele memorii ale 'Clerului şi credincioşilor ortodocşi români 
din Transilvania către Curtea din Vreun şi către mitropolitul sîrb Pavel 
Nenadovici din Carloviţ (1749—1768) r în care cereau stăruitor numirea 
unui episcop, au determinat Curtea şi pe împărăteasa Mairia Tereza să 
dea o nouă orientare politicii religioase. Această schimbare era deter¬ 
minată şi de «războiul de şapte ani» (1756—1763), în care Austria lupta, 
alături de Rusia şi Franţa, împotriva Prusiei, Saxoniei şi altor state ger¬ 
mane, aliate cu Anglia. 

în 'această conjunctură politică defavorabilă, trebuiau menajate atît 
relaţiile cu Rusia pravoslavnică, cit şi ale românilor ortodocşi transilvă¬ 
neni, dintre -care mulţi luptau în armatele habsburgioe, pentru o cauză 


care le era cu totul străină. 

în şedinţele Consiliului de miniştri din 17 iulie şi 19 august 1758, 
cei mai influenţi şi mai luminaţi oameni de stat ai vremii, cancelarul 
W. A. von Kaunitz şi ministrul pentru problemele sîrbeşti, Iosif Barten- 


stein, au propus încetarea persecuţiilor religioase din Transilvania, acor¬ 
darea unei toleranţe tacite şi limitate şi numirea unui episcop pentru 
românii ortodocşi. Bartenstein propunea chiar înfiinţarea unei Mitropolii, 
coordonată cu cea sîrbă din Carloviţ, pentru a diviza pe ortodocşii din 


Imperiu şi a-i stăpîni mai uşor, dar Kaunitz a propus numirea unui epis¬ 
cop exempt, adică scos de sub jurisdicţia oricărui mitropolit şi supus 
direct guvernului, părere care a fost acceptată. 

Mitropolitul Pavel Nenadovici al Carloviţului intenţiona să trimită 
ca episcop în Transilvania pe Partenie Pavlovici, originar 'din Silistra — 
poate chiar de neam român — un om învăţat, fost paroh al comunităţii 
sîrbe din Viena, iar din 1751 arhiereu-vicar al Mitropoliei din Carloviţ 
(f 29 aprilie 1760). 

Episcopul Dionisie Novacovici. Dar Partenie nu întrunea simpatiile 
Curţii, care voia un episcop devotat, dispus să-i menajeze prozelitismul 
uniat şi să împiedice influenţa mitropolitului din Carloviţ, După părerea 
sfetnicilor împărătesei, cel mai indicat era episcopul sîrb al Budei, Dio- 
nisie Novacovici, dispus să facă orice concesii şi — în acelaşi timp — 
neagreat de Pavel Nenadovici. Acest Dionisie era originar din Dalmaţia, 
călugărit în mînăstirea Sfîntul Sava din Cattaro, studiase la gimnaziul şi 
Academia duhovnicească din Kiev (1726—-1737), apoi a fost profesor de 
teologie în Novisad, iar din 1748 predicator în eparhia sîrbească a Budei. 
Vacanfîndu-se scaunul vladicesc de aici, a fost cerut cu multe stăruinţe, 
de cler şi credincioşi, oa episcop. A fost hirotonit de Pavel Nenadovici 
la 24 iulie 1749, dar instalarea i-a făcut-o abia la 15 februarie 1761, ne¬ 
mulţumit că dobîndise scaunul vlădicesc cu sprijinul Curţii. 


‘ Cu toate încercările lui Nenadovici de ia împiedica 'numirea lui, to¬ 
tuşi 'conferinţa miniştrilor din 12 martie 1761 — care a luat măsuri privi¬ 
toare la misiunea generalului Bukow — a decis să trimită în Transilvania 
şi pe episcopul Dionisie Novacoviici. După ce a primit instrucţiuni la 
Viena, Dionisie s-a îndreptat spre Sibiu, unde a sosit cam la trei săptă- 
mîni după Bukow, in săptămîna Paştilor anului 1761. In ziua de Paşti, 
26 aprilie, o mulţime de români din toate părţile Ardealului s-a prezentat 
în Sibiu, pentru a primi răspunsul iui Bukow la memoriul pe care i-1 îna¬ 
intase la 7 aprilie o delegaţie de 40 de credincioşi ortodocşi, în frunte 
cu protopopul Ioan din Sălişte. în faţa acestei mulţimi imense, Bukow' 
n-a mai tratat ou ei. în schimb, Dionisie i-a îndemnat să se întoarcă 
acasă şi să aştepte în linişte lucrările comisiei instituite de Bukow pen¬ 
tru efectuarea acelei conscripţii a clerului şi credincioşilor, ortodocşi şi 
uniţi. 

în lunile următoare, Dionisie a însoţit pe Bukow în cîteva din călă¬ 
toriile sale : în iunie la Braşov, în iulie la Alba Iulia, unde a fost silit să 
îndemne pe credincioşi să lase cele două biserici uniţilor. Pastorul re¬ 
format Petru Bod relatează în Cronica sa că acum au slujit în Alba Iulia 
amîndoi episcopi : Petru Pavel Aron, într-una din bisericile luate de la 
ortodocşi, fără nici un credincios, iar Dionisie într-o grădină, în pre¬ 
zenţa unei mulţimi imense de români ortodocşi. 


Abia la 13 iulie 1761 a fost emis decretul imperial pentru instalarea 
Iui Dionisie ca episcop ortodox în Transilvania. Dar el avea aici numai 
o delegaţie, oricînd revocabilă, era un «administrator» al Episcopiei ar¬ 
delene, continuînd să-şi păstreze şi scaunul său de episcop «al Budei şi 
Cîmpiilor Mohaciului». 

Instalarea i-a făcut-o Bukow, cu onoruri militare, dar în prezenţa 
a prea puţini preoţi şi icredineioşi, in biserica Sfintul Nicolae 'din Şche'ii 
Braşovului ia 4 septembrie 1761. Generalul a citit decretul de numire în 
limba latină, iar episcopul a răspuns tot în latineşte. 

înainte de instalare, credincioşii braşoveni l-au obligat pe Dionisie 
să depună un jurămînt că va păzi «credinţa cea pravoslavnică a mărtu¬ 
risirii Răsăritului după legea grecească neunită cu a Romei». 

La 6 noiembrie 1762, împărăteasa a emis un nou decret (patentă), 
prin care se acorda românilor ortodocşi o toleranţă condiţionată, ca şi 
în anul 1759. Noului episcop i se impuneau 11 restricţii, toate grupate 
în jurul aceleia de a nu împiedica propagarea unirii. Se preciza că preo- 
ţimea ortodoxă, fiind numai tolerată, nu se putea bucura de drepturile 
pe care le avea clerul altor confesiuni din Transilvania. 


Fiind primit cu neîncredere de credincioşii din Şcheii Braşovului, 
vlădica Dionisie nu s-a stabilit aici, ci a venit în Sibiu, care era atunci 
capitala Transilvaniei {din 1717). Şi-a fixat aici reşedinţa, în mod provi¬ 
zoriu, închiriind. o casă, pe doi ani, dar avînd multe necazuri cu magis¬ 
tru poştal, care s-a introdus în ea, în absenţa lui. Nu ştim unde slujea 
în Sibiu, poate în case particulare, cădi abia către sfirşitul secolului 
XVIII .s-au zidit aici două biserici ortodoxe, existente şi azi ‘(una în 
strada Lungă, alta «în groapă» (cartierul Iosefin), iar «grecii» din Sibiu, 
care-şi aveau biserica pe locul actualei catedrale, au refuzat să-i recu¬ 
noască autorituteia. 


După expirarea contractului de închiriere 


a casei, Dionisie s-a mutat 


intr-o modestă casă ţărănească din Răşinari. La stăruinţele protopopilor 
săi, în 1764 a cerut guvernului ardelean îngăduinţa de a cumpăra un 
teren corespunzător pentru reşedinţă, la Vad, Sebeş sau Orăştie. Cere¬ 


rea a rămas fără răspuns. 

Episcopul Dionisie a făcut -mai multe vizite canonice în eparhia sa 


transilvană. A învăţat româneşte şi a iscrîls aleii chiar şi unele lucrări, 
în româneşte şi sîrbeşte, de combatere a uniaţiei: Despre deosebirile 


fundamentale dintre Biserica Răsăritului şi cea de Apus, Despre purga¬ 
toriu, Despre purcederea Sfîntului Duh. în 1766 a făcut o statistică a 
clerului şi credincioşilor săi. Tot atunci au făcut o conscripţie şi orga¬ 
nele de stat, cu unele diferenţe faţă de a episcopului. Potrivit acesteia 
din urmă, existau atunci 635.454 credincioşi ortodocşi, cu 124 de preoţi, 
împărţiţi în 44 de protopopiate. Din timpul lui Dionisie se păstrează şi un 
fragment dintr-o statistică a preoţilor eparhiei sale, cu indicarea anului 

hirotoniei şi a arhiereului hirotonisitor. Peste 200 au fost sfinţiţi de el 
însuşi, restul în Ţara Românească şi Moldova de vlădici sîrbi. 

Primit ou neîncredere de cler şi credincioşi, îngrădit de utîtea con¬ 
diţii umilitoare, eare-î puneau în imposibilitatea de a-şi apăra turma, 
episcopul Dionisie şi-a înaintat demisia încă din 18 decembrie 1762, fă- 
cînd apoi numeroase memorii ca să-i fiie acceptată. I s-a primit abia în 
februarie 1767, dar numai pe data de 1 octombrie acelaşi an, pînă cînd 
urma să i se numească succesorul. Dionisie însuşi a făcut — în mai multe 
rînduri — propuneri asupra succesorului său, cerînd ca acesta să fie 
instalat în prezenţa sa, pentru a nu se produce noi tulburări. Desigur, 
nu s-a ţinut seamă de recomandările sale. La 1 octombrie 1767, a părăsit 
Transilvania, stabilindu-se la Sîntandrel lingă Buda, unde a şi murit ila 
scurt timp (8 decembrie 1767). 

Nelăsînd nici o dispoziţie testamentară cu privire la averea sa, a 
fost luată de stat. Din dispoziţia Mairtei Tereza cea xn!a!i mare parte ia ei 
a fost dăruită orfelinatului romano-catolic diln Sibiu, numit Theresinnum, 
iar o altă parte seminarului unit ide la Blaj. Deci, din banii unui episdop 
ortodox, strînşi de la credincioşii săi, urmau să fie pregătiţi preoţi uniţi 
care 'să lucreze împotriva Bisericii Ortodoxie ! 

Urmaşii Iui Dionisie. Au urmat lungi discuţii şi propuneri, cu pri¬ 
vire la numirea unui succesor al lui Dionisie. De pildă, episcopul unit 
Atamasie Rednic propunea să nu file numit niidi episcop şi nici adminis¬ 
trator episcopeisc, ci să-i fie supuşi lui şi credincioşii ortodocşi. Propu¬ 
nea ca hirotoniile preoţilor ortodocşi să le facă episcopii sîrbi d'in Arad, 
Timişoara şi Buda, dar numai cu aprobarea sa. Propunea de asemenea 
numirea protopopului ioan Popovic! din Hondol (jud. Hunedoara), ca 
prim-protopop, care —- în calitate de preşedinte — să vegheze ca în 
consistorial din Sibiu să nu se ia nici o măsură împotriva uniaţiei. Cerea 
de asemenea să nu ise restituie nici o biserică ortodocşllloir, căci o sin¬ 
gură cedare ar atrage altele, ceea ce ar fi în paguba «sfintei uniri». în 
schimb, noul general comandant al Transilvaniei, O'Donell, propunea 
numirea unui nou administrator, în persoana episcopului Ioan Georgie- 
vici al Caransebeşului şi Vîrşefului, dare să Vină în Transilvania numai 
primăvara şi vara şi căruia să 1 se impună aceleaşi restricţii ca şi lui 
Dionisie. 

Abia la 7 octombrie 1768, împărăteasa a acceptat propunerea, nu¬ 
mind ca administrator pe episcopul Ioan Georgievici. Dar, peste o lună 
(19 noiembrie), a fost numit administrator al Mitropoliei din Carto viţ, 

iar în 27 august 1769 a fost ales mitropolit, în urma morţii lui Pavel 
Nenadovici, incit nici nu a venit în Transilvania. 

Sofronie Chirilovici. In această nouă demnitate, Gheorghievici s-a 
îngrijit de alegerea unui episcop pentru românii ortodocşi transilvăneni. 
Astfel, Congresul naţionall-bisericesc tsîrb, convocat în decembrie 1769, 
a ales noi episcop! ia Arad şi Buda, dar şi pentru Transi'lviania, anume 
pe Sofronie Chirilovici, fostul vicar al lui Dionisie la Buda. împărăteasa 
a anulat însă alegerea lui Sofronie, întrucît Congresul naţional-biseri- 
cesc sîrb nu avea dreptul de-a alege episcopi pentru români, ci numai 
pentru sîrbi. Dar prin aceeaşi rezoluţie (12 ianuarie 1770), împărăteasa 
numea ca 'episcop al Ardealului tot pe Sofronie, despre oare primise 
referinţe favorabile din partea consilierilor săi -(decretul de numire a 
fost semnat ia 1 martie). Noului episcop i-au fost impuse aceleaşi con¬ 
diţii ca şi lui Dionisie, la care se adăugau încă două : sa nu întreţină 
legături icu preoţii săi {vizite canonice, sobor .©te.) fără 'aprobarea gu¬ 
vernului şi să nu primească preoţi hirotoniţi în afara Transilvaniei, iar 
pe cei pe oare-i va găsi, să-i denunţe guvernului spre pedepsire. Numirea 
lui Sofronie a fost comunicată şi episcopului imit Atanasie Rednic, fiind 
îndrumat să aibă o purtare corectă faţă de el şi de credincioşii ortodocşi. 

Toit în 1770, .s-au luat două măsuri noi pentru întărirea uniaţiei în 
Transilvania. Astfel, s-a dispus înfiinţarea unei tipografii «illirice» în 
Viena, în care isă se imprime cărţi ide slujbă pentru credincioşii ortodocşi 
din Imperiul hubsburgic {sîrbi, ruşi, greci şi români). Tipograful vienez 
îoisif Luurenţiu Kurzbok a primit dreptul ide a tipări (protestul episcopu¬ 
lui unit Atanasie Rednic împotriva tipografiei, înaintat guvernului, n-a 
fost luat in considerare). Prin aceasta, se urmărea împiedicarea aducerii 
de cărţi de slujbă din Ţara Românească şi Moldova în Transilvania. 
Tot atunci, is-a reînnoit dispoziţia mai veche, potrivit căreia credincioşii 
ortodocşi români erau obligaţi să primească în bisericile lor şi pe epis¬ 
copul unit cînd făcea vizite canonice şi să-i asculte predicile. 

Sofronie a fost instalat 1a Sibiu, 'la începutul anului 1771. S-a căzut 
de acord asupra acestui oraş întrucît aici putea fi mai uşor suprave¬ 
gheat de guvern şi să-i împiedice eventuale încercări de apărare a Bi¬ 
sericii sale împotriva uniaţiei. Naavînd aici biserică {după icum n-aven 
nici locuinţă, căci sta în chirie), în toamna anului 1771, a izbutit, cu aju¬ 
torul guvernului, isă pună sub ascultarea sa şi pe «grecii» din Sibiu, care 
aveau o biserică, pe locul actualei catedrale mitropolitane. 

In cursul scurtei sale păstoriri, Sofronie a avut de îndurat multe 
neajunsuri din partea episcopilor uniţi Atanasie Rednic (1765—-1772) şi 

Grigorie Maior (1773—1782). Aşa de pildă, în 1772 a fost luiată cu forţa 
militară biserica ortodoxă din Roşia Montană de ia ortodocşi şi .dată 
uniţilor, iar preotul-paroh Petru Dib a fost arestat. Necazuri de acest fel, 
la care se adăugau unele mai mărunte (necunoaşterea limbii, lipsa unei 
reşedinţe), l-au făcut pe Sofronie să ceară, in 'septembrie 1773, isă fie 
numit la una din eparhiile ortodoxe sîrbe. El recomanda, ca in locul 
său, la Episcopia Ardealului, să fie numit braşoveanul Dimitr'ie Busitatie- 
vici, om (Ciulit, cu studii ia Kiev, oare funcţionaise ca secretar şi interpret 
al său -şi a'l lui Dioriisiie Novacovilci. 

Tot atunci eu înaintat un ■memoriu şi protopopii ortodocşi transil¬ 
vani, prin care cereau islcutirea lor, a preoţilor şi a sesiîlor parohiale de 
dijme şi de impozite, şi acordarea dreptului de a avea biserici isau caise 
de rugăciune în toate localităţile în care nu aveau pînă atunci. Memo¬ 
riul n-a primit nici un răspuns. 

Sofronie a izbutit să plece din Ardeal abia le 27, mai 1774, fiind 
numit de Curte titular al scaunului episcopal sîirb de la Buda, ceea oe a 
provocat nemulţumirea Congresului naţional bisericesc isîrb din Carto- 
viţ, care voia sa completeze scaunul prin alegere (în 1781 a foiSt ales la 
Timişoara). 

In urma numirii sale ca episcop ia Buda, conducerea (eparhiei Ar¬ 
dealului a fost încredinţată protopopului Ioan Popovici 'din Hondol, în 
calitate de vicar. Sofronie a primit totuşi dreptul de a hirotoni preoţi pe 
seama acestei eparhii, pînă la numirea unui episcop propriu. 

A urmat o lungă sedisvacanţă, în cursul căreia episcopul imit Gri¬ 
gorie Maior a putut lucra nesupărait de nimeni la trecerea unor parohii 
ortodoxe la uniaţie. Era favorizat nu numai de dispoziţiile anterioare, 
ci şi de cele din 1774, potrivit cărora mirenii care părăseau unirea urmau 
să fie aruncaţi lin închisoare şi catehizaţi acolo ide preoţi uniţi, iar preoţii 
uniţi nesincer trimişi ide el însuşi în temniţa sa din Blaj. De pildă, în 
1776, a cercetat, însoţit de doi comisari unguri, aproape 60 de sate din 
Sălaj, pe care le-a iscriis unite. Alteori poruncea să fie arestaţi protopopi 
şi preoţi ortodocşi, incit însuşi guvernul a fost nevoit să-i tempereze ze¬ 
lul unionist. 

O oarecare îmbunătăţire a situaţiei Bisericii Ortodoxe din Transil¬ 
vania s-a observat după urcarea pe tron a iui Ioisif II, fiull Măriei Tereza 
(1780—1790, între 1765—1780 coregent), adept al «absolutismului lumi¬ 
nat», în spiritul căruia a efectuat numeroase reforme : secularizarea unor 
averi mînăstireşti, desfiinţarea iobăgiei, iar la 29 octombrie 1781 a dat 
cunoscutul edict de toleranţă. 

Ghedeon Nichitici. încă din 1781, împăratul întreba Cancelaria au¬ 
lică transilvană dacă nu se simţea nevoia numirii unui episcop pe seama 
românilor ortodocşi din Transilvania. Cancelaria a cerut avizul epis¬ 
copului romano-catolic din Alba Iulia, Bathyani, care, după cum era de 
aşteptat, ta fost negativ. Tot atunci a înaintat Curţii un memoriu şi epis¬ 
copul unit Grigorie Maior, oare propunea desfiinţarea mănăstirilor or¬ 
todoxe care mai existau, lăsarea credincioşilor ortodocşi fără episcop şi 
fără biserici şi 'Combaterea — prin edict — a zvonului că împănatul ar 
admite revenirea la Ortodoxie. însuşi protopopul Ioan Popovitei din Hon- 
dol, obişnuit de aproape zece ani cu slujba de vicar, care îi aducea şi 
profituri, era de pair ere că nu este necesară numirea unui episcop. Ou 
toate acestea, împăratul Iosif II, la recomandarea mitropolitului M-oise 
Putnic al Carloviţului (1780—1790) a numit ca episcop ortodox al Ar¬ 
dealului pe arhimandritul Ghedeon Nichitîci (30 septembrie 1783). în 
acelaşi an, Episcopia ortodoxă românească a Transilvaniei a fost pusa 
sub ascultarea Mitropoliei islrbe din Oarloviţ, în probleme spiritual-dog¬ 
matice (aceeaşi dispoziţie s-a 'dat tot atunci şi pentru Episcopia româ¬ 
nească a Bucovinei). La 8 decembrie 1786, amîndouă aceste Episcopii 
româneşti au fost puise sub jurisdicţie Mitropoliei din Carloviţ şi în pro¬ 
blemele administraţi vie. Episcopia Transilvaniei a rămas în această si¬ 
tuaţie pînă în anul 1864. 

Noul episcop urma să primească un salar de 4000 fl. pe an, dintr-o 
taxă instituită atunci sub numele de sidoxîe, de două coroane şi jumă¬ 
tate pe an, pe care o plătea fiecare familie ortodoxă, pentru nevoile 
Bisericii. Din această sidoxie urmau să fie plătiţi şi vicarul Episcopiei, 
precum şi directorul şcolilor primare ortodoxe din Transilvania, cu eîfe 
400 florinii pe an (au fost numiţi ca directori ai şcolilor primare româ¬ 
neşti : Dimitrie Buisfaitievici pentru cele ortodoxe şi Gheorghe Şincai 


pentru cele unite). 

Ghedeon Nichitici cunoaşte realităţile din Transilvania, căci func¬ 
ţionase aici ca diacon, sub Dionisie Novacovci, apoi ca protopop în 
Abrud. Mai tîrziu, a fost numit egumen all mînăstiril sîrbeşti din Şilşato- 
vaţ, iar la începutul anului 1783 ta fost numit vicar al episcopului Do- 
soffei Herescu al Bucovinei. Instalarea lui la Sibiu s-a făcut abia în 


iulie 1784. A locuit, ca şi înaintaşii isăi, înJtr-o caisă cu chirie. La scurt 


'timp, guvernul l-a trimis în Munţii Apuseni, să lucreze pentru potolirea 
răscoalei lui Horea. Cu toate că a păstorit numai patru ani, şi era sîrb, 


Ghedeon Nichitici a fost unul din cei mai activi vlădici Idin trecutul Bi¬ 


sericii ortodoxe transilvane. La scurt timp după instalare, a făcut o 
conscripţie a eparhiei sale, găsind 120.552 familii ortodoxe. 

La începutul a mi lui 1786 a făcut a treia ar-ondare a eparhiei, î ru¬ 
pă rţind-e în 31 de protopopiate, cu 981 de parohii. împăratul a aprobai 
împărţirea făcută, cu dispoziţia de a nu se mai face hirotoniri pînă nu 
vor fi plasaţi tcei 76 de preoţi supranumerar i, în aşa fel incit să fie un 
preot la 130 «gazde» (case, familii), doi la 250 şi trei preoţi la mai multe. 

La Duminica Ternii 'din anul 1785, Ghedeon a convocat soborul mare 
al protopopilor la Sibiu, apoi a trimis parohiilor formulare tip de con- 
dici-matricole, inventar şi socoteli. 


Pentru a faice dudui al ă în viaţa bisericească şi a cunoaşte felul în 
care-şi îndeplineau preoţii slujba, episcopul Ghedeon şi-a cercetat epar¬ 
hia între 19 mai 1787 şl 20 iunie 1788. Se păstrează o parte din însem¬ 
nările făcute cu prilejul acestei vizite, de către secretarii săi Dimitrie 
Cernovici, urmat de Ioan Predetici. Nu era o vizită canonică în sensul 
obişnuit al cuvîntului, ci într-o zi aduna pe toţi preoţii la sediul proto¬ 
popiatului lor, spre a le cerceta singheliile şi protocoalele. în fiecare pro¬ 
topopiat, dădea preoţilor felurite îndrumări cu privire la misiunea lor 
pastorală şi cu privire la administraţia parohială. Preoţii supranumerari 
erau rînduiţi să se mufe în parohii vacante. în multe locuri, episcopul 
Ghedeon a constatat că unii preoţi nu ştiau să scrie bine, nu aveau nici 
un fel de registru (protocol) al bisericii, incit a fost silit să dea şi anumite 
pedepse. 


Episcopul Ghedeon Nichifici a fost preocupat şi de problema pre¬ 
gătirii viitorilor preoţi. încă din primul an de păstorire (7 sept. 1784), 
rînduia ca «diecii oare var vrea să se preoţească, unde va fi mare lipsă 
şi nu va fi alt preot ioane să slujească, întîi isă porunceşte Ia Idiac să în¬ 
veţe să ştie cetama, scrisoarea, cîntarea, rinduialla bisericii şi catehis- 
musu'l». Episcopul Ghedeon ia fost primul care a pus problema înfiinţării 
unui seminar 'ortodox în Transilvania. în acest scop, a cerut încuviinţarea 
guvernului pentru majorarea sidoxiei în vederea salarizării viitorilor 
profesori şi a cumpărării unei reşedinţe. Curtea din Vienu n-ia admis ce¬ 
rerea sa, mjotivînd că s-a hotărît prin decret imperial (1 aug. 1785) înfi¬ 
inţarea unui «seminar central» pentru pregătirea preoţilor ortodocşi, 
plan care nu s-a realizat. Ou toate acestea, în anul 1786, s-a deschis 11a 
Sibiu un curs pedagogic, pentru pregătirea viitorilor învăţători, sub Con¬ 
ducerea lud Dimitrie lEustatievici, primul director ui «şCoulMor naţionale 
neunite» din Transilvania. 


Dar EustatieViici pregătea aici şi pe viitorii preoţi, după cum rezultă 
din anumite «atestate de calificaţiune preoţească» şi din procesele ver¬ 
bale ale şedinţelor «Cousisforiului» sibian din primul deceniu al seco- 

lului al XlX-lea. După ei, 'direcţiunea şcolilor a fost încredinţată proto¬ 
popului braşovean Radu Tempea V, care conducea, în acelaşi 'timp, şi 
acest modesit curs te ol o giic-pedagogic din Sibiu (în timp ce pleca să in¬ 
specteze şcolile primare din eparhie, era suplinit la iac este cursuri de 
fratele său Niooliae Tempea). 

în 1786, Ghedeon Nichitici a participat la isinoidul ierarhilor orto- 
docşi din imperiul habsburgiic, oare, la dorinţa împăratului losif II, a re¬ 
dus numărul sărbătorilor (sint aproape aceleaşi ca şi în calendarul biise- 
rioeissc de -azi). S-a hotărît ca în aşa-numitele «sărbători băbeşti», să lu¬ 
creze şi preoţii, ou familie lor, la cîmp sau în alte locuri, pentru a da 
pildă de muncă credincioşilor. 

Ghedeon Nichitilci a păstorit pînă la moartea sa, înitîmiplată 1a 20 
noiembrie 1788, pe icîrnd -avea numai 52 de ani. A foist îngropat în bise¬ 
rica Cuvioasa Parasichiva din Răşinari. Toată agoniseala lui a lăsat-o 
pentru zidirea unei biserici în Sibiu ('cartierul Maieri) şi pentru înfiin¬ 
ţarea unui fbnd de ajutorare a preoţilor săraci. Se spune că însuşi împă¬ 
ratul losif II ;s-ar fi exprimat despre el că «a trăit puţin, (dar cu totul 
pentru binele obştesc». 

Gherasim Adamovici. Conducerea treburilor eparhiei a fost din no a 
încredinţată protopopului Io an Popovici din Hondol, în calitate de vicar, 
pînă ta 10 iunie 1789, cînd împăratul — la propunerea mitropolitului din 
CUrloviţ — a numit cia (episcop pe arhimandritul Gherasim Adamovici f 
egumenul mînăstirii Bezdin (jud. Arad), instalat la Sibiu, la 13 septem¬ 
brie 1789, de guvernatorul Gheorghe Banffi. 

Ca şi înaintaşul său, Gherasim Adamovici s-a identificat cu aspira¬ 
ţiile păstoriţilor săi, icăutîhd să cîştige anumite drepturi pe seama po¬ 
porului român. Altfel, în 1790 a luat pacte la Congresul naţional-biseri¬ 
cesc isîrb, ţinut la Timişoara, rugind ssa se intervină la Curte pentru -a 
se acorda şi românilor aceleaşi drepturi pe care le aveau sîrbii din im¬ 
periul habsburgiic. 

In 1791 s-a redactat şi trimis la Viiena cunoscutul Supplex Libelius 
Vaîachorum, cu colaborarea multor cărturari români, de ambele con¬ 
fesiuni : losif Meheşi, funcţionar la Cancelaria aulică, Igriatie Darabant, 
episcopul unit al Oradiei, protopopul unit Ioan Para, vicar la Năsăud, 
medicul oculist Ioan Piuariu Molna:r (fiul preotului Io au Piuariu, zis 
Tunsu din Sadu), SamUil Milcu, Gheorghe Şincai, Petru Maior etic. H 
relua vechile postulate, întocmite cu jumătate de veac în urmă de Ino- 
chentie Micu, între care, pe primul pian era recunoaşterea românilor ca 

a patra naţiune în Transilvania, egală în drepturi cu celelalte 'trei. Me¬ 
moriul a ajuns în discuţia 'dietei Transilvaniei la Cluj, în iunie-august 
1791, fiind respins în şedinţa din 9 august. S-a admis, prin articolul de 
lege 60, doar liberul exerciţiu al cultului ortodox. 

în septembrie 1791, întrunindu-se ia Sibiu sinodul protopopilor or¬ 
todocşi, pentru a depune jur anunţul de 'credinţă către împăratul Leopotd 
II (1790—1792) şi aflînd de soarta memoriului naţiunii române, a încre¬ 
dinţat pe episcopul G'herasim să prezinte împăratului prdtestul românilor 
ortodocşi împotriva celor hotărîte de dietă, moltivînd că Supplexuî «taste 
lucru a boit neamului rumănesc». 


Din împuternicirea clerului şi credincioşilor lor, episcopul Ghera- 
sim Adamovici, cu colegul său unit Ioan Bob de la Blaj, au plecat în 
decembrie 1791 ia Viena, pentru a prezenta doleanţele naţiunii române. 
Într-un memoriu către împărat, episcopul ortodox îşi exprima indigna¬ 
rea că naţiunea română, cu un milion de oameni, nu era recunoscută, 
spre deosebire de alte naţiuni, mult mai mici (săsească, armeană). Da 10 
februarie 1792, amândoi episcopii au înaintat împăratului un memoriu, 
prin care solicitau cîteva funcţii pentru români în Cancelaria aulică, 
Tabla regească şi guvern. 


Dar cell mai 'de seamă memoriu înaintat împăratului, cu acelaşi titlu 
de Supplex, purta data de 30 martie 1792, fiind semnat de «Ioannes Bobb 
Graeici Ritus Unitorum et Geraisimus Aidamiovics Graedi Rîkus nun Uni- 
torum in Transilvania Valaehorum Ep(iisco)pi in Negotiis Nafionis hiic 
exîs'tenteis». Noul memoriu cuprindea aceleaşi postulate ,ca şi iciel d'intîi, 
dar într-o formă mai coincisa, apoi combătea, în 17 puncte, opiniile dietei 
Transilvaniei şi calomniile la adresa poporului român. Pentru a-şi justi¬ 
fica memoriul, episcopii aminteau vechimea românilor, originea şi nu¬ 
mărul lor (2/3 din populaţia Transilvaniei), făceau apel la felurite iz¬ 
voare istorice (date în anexe), spre a demonstra că românii slut îndrep¬ 
tăţiţi să fie socotiţi ca a patra naţiune în sat. Pentru Biserica Ortodoxă 


se cerea ca preoţii ei să sie bucure de aceleaşi drepturi şi beneficii p.e 
care ie aveau preoţii celorlalte confesiuni. Memorii asemănătoare au 
prezentat şi cancelarului Kauniitz şi altor demnitari de stait. 

în urmfa discuţiilor şi propunerilor făcute împăratului asupra noului 
Supplex, cei doi episcopi au foislt certaţi pentru că îndrăzniseră să pre¬ 
zinte doleanţele întregii ilor naţiuni (de fapt 11 s-a admis să sie prezinte 
numai c*a «suplicanţi privaţi»), fiind îndrumaţi să ise întoarcă la reşe¬ 
dinţele lor. Intr-un nou memoriu, ei se dezvinovăţeau de acuzele aduse 

şi cereau ca măcar una 'dini doleanţele lor să fie admise, pentru ca să 
poată linişti poporul, care altfel, s-ar putea răzvrăti. Abia acum a răs¬ 
puns Curtea, cru promisiuni vagi de rezolvare a doleanţelor româneşti în 
viitor. Dar, odată cu moartea lui Leopold II (ţ 1 martie 1792), sub urma¬ 
şul isău Fraincisc I (1792—1830) s-a inaugurat o politică nouă, de repri¬ 
mare ia oricăror mişcări naţionale şi sociale. 


Guvernatorul Transilvaniei, Gh. Banffi, a propus chiar mutarea lui 
Adamoviici ila una din episcopiile sârbeşti din Ungaria, mai ales că în¬ 
treţinea legături prea stirîhse ou sârbii şi încercase să obţină şi pe seama 
românilor drepturile «naţiunii illirice» (sîrbe), între care şi convocarea 
unui congres naţional românesc, după chipul celui itiric (în Supplexul 
din 30 martie 1792). 

Dacă în anii următori, episcopul Gherasim n-a mai putut participa 
la lupta pentru obţinerea ide drepturi politice din motivele arătate mai 
sus, atenţia lui s-a îndreptat numai spre problemele bisericeşti. Astfel, 
obişnuia să trimită de sărbători pastorale credincioşilor săi, pe care 
preoţii le citeau în biserică. Din banii lăsaţi de Ghedeon Nichitici şi cu 
sprijinul său direct, s-a zidit în Sibiu o biserică în cartierul Muieri, în 
care a şi fost îngropat (t 13 aprilie 1796). 

Sub Ghedeon Nichiltici şi Gherasim Adaimovici, au apărut câteva 
cărţi de slujbă şi de învăţătură în tipografia «ilirică din Viena» (mutată 
în 1795 la Buda) şi în tipografia sasului Petru Barth din Sibiu : Aduna¬ 
rea Cazaniilor, Ceaslov, Psaltire, — toate la Viena, în 1793 ş.a., Preoţia 
sau îndreptarea preoţilor (1789), Ceaslov (1790 şi 1794), Dezvoltatele şi 
tîlcuitele Evanghelii (1790), Sinopsis adică cuprinderea în scurt a Bi¬ 
bliei (1791), Psaltirea (1791), Acatist (1792), Alegere din toată Psaltirea 
(1796), toate la Sibiu, unele cu binecuvîntarea celor doi episcop!. 

După trecerea din viaţă a episcopului Gherasim Adamovici, Curtea 
din Viena n-a mai întregit scaunul vaoanlt timp de 14 ani, pentru ca, în 
felul acesta, acţiunea prozellitisitn uniată să poiată fi reînviata, cu sorţi 
de izbîndă. La memoriile repetate ale clerului de ia se num'i un epîscipp 
nou, se pretexta că fondul sidoxiail prezintă restanţe mari, incit un nou 
episcop n-ar putea fi salarizat. 

în cursul acestei îndelungate sedisvacanţe, conducerea treburilor 
bisericeşti o avea «consistorial eparhiei», format dinjtr-un vllciar, şase 
asesori, recrutaţi dintre protopopii mai de frunte, de regulă din jurul 
Sibiului, şi un secretar. Primul vicar a fo!st bătonuil îoun Papovici din 



BISERICA ORTODOXĂ DIN TRANSILVANIA (SEC. Xvlii) 


5.11 


HondoQ, iar după moartea sa (f 1805), ia urmat protopopul Nioolae Hu- 
ţovici din Hunedoara. în lipsa lor (căci oi n-au renunţat nici 1 la groto- 
poipla.it) r conducerea consistor iu Ini o avea cîte un «inter im ai pirezeiş», ailes 
dinitre asesori (Iile P'opovici din Sibiu, sau Radu Tempea V din Braşov). 
Notarul (isecre tarul) caniş istoria lui era unitul Aron Rudai, fratele :lu ! i 
îoan Bndai-Deleanu. Candidaţii ia preoţie .erau îndrumaţi ta episcopali 
Pavel Avaicumovioi iall Aradului (1786—1815), în vederea hirotonirii. în 
tot .acest răstimp, autorităţile de sitat s-au amestecat ,sub felurite 'forme 
în afacerile noastre bisericeşti. Acţiunea prozelitistă unită, de asemenea, 
s-a putut desfăşura nestînjenită. Potrivit unei statistici întocmite în anul 


1805, în eparhia ortodoxă a Transilvaniei existau 1478 parohii, 1128 bi¬ 
serici, 1295 preoţi şi 128.279 de familii. 

In timpul sedisvacanţei, credincioasa Stana a lui Hagi Petru Luca a 
ctitorit o biserică în Sibiu, în anii 1788—1789, distrusă de un cutremur, 
apoi rezidită în 1802 de negustorul sibian Hagi Constantin Pop («biserica 
din groapă»). Tot Hagi Pop a deschis o «şcoală de normă» în cartierul 
«losefin» din Sibiu, la care a funcţionat dascălul făgărăşan Simion Jlna- 
riu (1807). Acesta a fost apoi încredinţat de preotul Gheorghe Haines din 
Braşov, noul director al şcolilor ortodoxe româneşti din Transilvania, 
şi cu conducerea cursului pedagogic die şase săptămâni >şi a celui teologic 
(în locul lui Radu Tempea V). Jinariu a funcţionat doar cîţiva ani, căci în 
1811, pregătirea candidaţilor la preoţie a fost încredinţată tînăruM căr¬ 
turar Gheorghe Laz ar, care studiase teologia ia Viena cu o bursă oferită 


de Consistoirul din Sibiu. 


Cărţile ide cult trebuit oare Bisericii Ortodoxe româneşti se tipăreau 
acum la Buda şi la Sibiu. Dintre cărţile de la Buda merită să ne reţină 
atenţia noua ediţie a M ineieîor (1804—1805), după cele de la RîmOie din 
1776—1780, sub îngrijirea doctorului îoan Piuariu Molnar (tot el tipă¬ 
rise acolo o Retorică în 1798). Cărţile tipărite de P. Bart la Sibiu (Psal¬ 
tirea, în anali multe ediţii, tCeaslovul şi Penticostarul în 1805, Liturghierul 
în 1807 şi 1809, Ceaslovul în 1807 şi 1809, ş.a.) erau, de regulă, cercetate, 
înainte de tipărire, (de Unul din asesorii Consistorului. 

în cursul 'îndelungatei sedisvacanţe, mitropolitul sîrb Ştefan Strati- 
mirovici (1790—1836), ca şi reprezentanţii clerului ortodox român, au 
făcut mai muilte demersuri la Curtea din Viena pentru completarea scau¬ 
nului vacant, dar fără rezultat. Se adăugau şi cererile personale afle unor 
candidaţi, care se recomandau Curţii pentru a fi numiţi în aciest post. 

Alegerea a avut loc abia la 19 septembrie 1810, la Turda, cînd proito 
popiii aru propus itrei icandidaţi, diutre care împăratul a 'numit pe preotul - 
ajutător Vaisile Moga dlln Sebeş, instalat la Cluj, la 29 iunie 1811, 

Concluzii. In a doua jumătate a secolului al XVlII-îea, odată 
cu încheierea, marilor lupte pentru apărarea Ortodoxiei, Biserica Or¬ 
todoxă Română din Transilvania a intrai într-o nouă fază, aceea a 
reorganizării, sub cei patru vlădici sîrbi care au păstorit la Sibiu. 
Pentru a împiedica deplina ei consolidare şi în aceiaşi timp, pentru a 
facilita propaganda unită, Curtea din Viena a numit administratori 
episcopeşti şi apoi episcopi de neam sîrb, cărora le-a impus o serie 
de restricţii, între care, la loc de frunte, figura şi aceea de a nu împie¬ 
dica răspîndirea uniaţiei, ori a lăsat scaunul episcopesc vacant ani în 
şir. în ciuda acestor dificultăţi, în ultimul deceniu al secolului al 
XVIII-lea, a început lupta comună a reprezentanţilor celor două Bise¬ 
rici româneşti ■— cler şi credincioşi — pentru dobîndirea de drepturi 
politice şi sociale pe seama poporului român, luptă care va continua, 
sub diferite forme, pînâ în 1918. Totodată, se remarcă şi străduinţele 
clerului ortodox de-a ieşi de sub ascultarea Bisericii sîrbeşti, cerînd 
alegerea unui episcop de neam român, ca în felul acesta să se pună 
bazele unei ierarhii naţionale-româneşti . 

BISERICA ORTODOXA DIN BANAT 
ÎN SECOLUL AL XVIII-LEA. 
EPISCOPIILE TIMIŞOAREI 
ŞI CARANSEBEŞULUI 


Războiul aUstro-turc din unii 1683—1699 — ou înjfrmgerile succesive 
ale 'turcilor isub zidurile Vienei, în 1683, la Mohâos, în 1687, la Zenta, în 
1697 — a dus la eliberarea treptată a teritoriilor Ungariei, Serbiei de 
nord, Grişanei, mai itîrziu şi a Banatului, de ,sub jugul turcesc. Aceste 
teritorii au intrat apoi în stăpinirea Imperiului babsburgic. Aşa, de pildă, 
dieta de la Pojon (Bratislava), întrunită între 18 octombrie 1687 şi 25 
iunie 1689, a recunoscut Ungaria ca regat ereditar al Habsburgilor. Ei 
au izbutit să-şi întindă stăpîuirea şi asupra Transilvaniei, care a primit 
o nouă organizare, prin Diploma leopoldină din 4 decembrie 1691. Prin 
tratatul de pace de la Cartoviţ, din 1699, Poarta recunoştea trecerea 
Ungariei, Transilvaniei, Croaţiei şi Sloveniei în stăpinirea Imperiului 
habisburgic. 


Deşi în anii 1688—1689, imperialii au ocupat teritorii întinse din 
Serbia şi Bulgaria cu o seamă de oraşe ‘(Belgrad, Niş, Vi din, Sofia etic.), 
Ia scurt timp, turcii au pornit o contraofensivă, oare a pricinuit pierderea 
acestor regiunii şi oraşe (inclusiv Banatul). Această schimbare nepre¬ 
văzută a silit pe împăratul Leopold I (1658—1705) să ceară sprijinul po¬ 
poarelor .slave ortodoxie din Balcani, aflate sub stăpînire otomană, prim- 
tr-un manifest cu data de 6 aprilie 1690. în faţa primejdiei tot mai ame¬ 
ninţătoare a turcilor, patriarhul sîrb Arsenie III Cernoevici din Ipek 

(1690_1707) a convocat o mare adunare naţională isîrbă la Belgrad (18 

iunie 1690), care a holtărît să trimită ia Viena pe episcopul Isada Diaco- 
vici al Ienopolei, ea să trateze cu împănatul problema emigrării sîrbilor 
din teritoriile ocupate de turci în Ungaria, stăpînită de Habsburgi. Rezul¬ 
tatul tratativelor s-a concretizat în Diploma semnată de împăratul Leo- 


poid la 21 august 1690, prin care se acordau sîrbilor emigraţi o seamă de 

■privilegii politice şi bisericeşti (aşa-numitele «privilegii ilirice»). Pa¬ 
triarhul sîrb devenea chinuitorul bisericesc al tuturor ortodocşilor din 
Imperiul habsburgilc, icu dreptul ide a hirotoni episcop! şi preoţi, de a 
sfinţi biserici, d ! e a stăpîni felurite bunuri, de a se folosi die calendarul 
vechi (prevederile diplomei au fost reînnoite la 11 decembrie 1690). 

Pe baza acestor prevederi, care acordau sîrbilor o (largă autonomie 
naţională-biisericească, în toamna anului 1690 sau în primăvara anului 
următor, grupuri însemnate de emigranţi (între 30—40.000 de familii), în 
frunte cu patriarhul Arsenie s-au aşezat în Srem (Sirmiu), în Slovenia 
şi diferite părţi din Ungaria, miai ales în ţinutul dintre Dunăre şi Tisa, 
unde s-au constituit intr-o oirgianizare militară grănicerească, din care 
făceau parte şi numeroşi (români băştinaşi (grupuri miai mari sau rnali 
mici de sîrbi s-au aşezat în aceste regiuni şi mai înainte, tot din pricina 
turcilor, cum (am arătat şi în altă parte). 

După 1716, au înaintat spre Arad, Timişoara şi spre sud, pînă la 
Vîrşeţ. Ultimul exod sîirb esc a avut doc în 1737, condus de patriarhul 
Arsenie IV Ioanovici Şacabent (1737—1748), cînd grupuri însemnate de 
sîrbi s-au aşezat în districtele bănăţene sudice : Panciova, Becicherec 
şi Biserica Albă. Trebuie să precizăm însă, de la bun început, că între 
emigranţi se aflau şi numeroşi macedoromâni {cunoscuţi la noi sub 'nu¬ 
mele de «greci»), care s-au stabilit mai ales în oraşe, ca negustori 
(însuşi Arsenie III semna, în 1706, ca «arhiepiscop şi patriarh al sîrbilor, 
rutenilor şi valahilor»). 

Aşezarea sîrbilor în aceste părţi a avut urmări însemnate asupra 
vieţii bisericeşti a românilor (din Banat, Arad, Crişana şi chiar din Tran¬ 
silvania, căci ei au ajuns, ou timpul, sub jurisdicţia Mitropoliei (ortodoxe 
sîrbe de 1a Oairloviţ, constituind — împreună -cu credincioşii sîrbi — o 
puternică 'unitate bisericească ortodoxă. Mitropoliţii sîrbi de la Garloviţ 
au încercat să extindă «privilegiile ilirice» şi asupra credincioşilor de 
neam român, lin (acelaşi timp, însă, Curte-a ditn Viena -a limitat treptat 
aceste privilegii, mai lUles ale miitropolitului, oare a început să fie (Con¬ 
siderat numai eîirmuitor bisericesc. 


Patriarhul Arsenie Oernoevici a foist preocupat, în tot cursul păsto¬ 
ririi sale, ide organizarea Bisericii Sîrbe din Ungaria, Croaţia şi Slovenia. 
Prin diploma imperială Idin 4 martie 1695, au fost confirmaţi în scaunele 
lor şapte episcopi, în oraşele : Timişoara-Ienopale, Kurlstadt, Seghedin, 
Buda, Mohaci, Vîrşeţ şi Oradea. Ulterior episcopia din Seghedin a de¬ 
venit ide Bacica, cea de Mohaci die PaCraţ, iar în locul celei de Oradea a 
fost recunoscută cea de Arad. 

în fruntea celor şapte episcopii ise afla patriarhul Arsenie, care s-n 
aşezat in minăstirea Qmşedoil (în Sirmiu) şi în Slut andrei ilîngă Buda. 
Urmaşii isăi — cu titlul de arhiepiscopi şi mitropoliti — s-au stabilit, 
din 1713, la Garloviţ, care a devenit cel mai însemnat centru cultural - 
bisericesc al sîrbilor din Imperiul babîsburgie. 


Episcopiile Timişoarei şi Caransebeşului în prima jumătate a seco¬ 
lului XVIII. Am arătat şi în altă parte că în secolul al XVil-lea sînt 
atestaţi documentar mai mulţi «mitropoliţi» ia Timişoara şi la lenopole- 
Lipova, Sediul celei din urmă a fost mutat în anul 1706 la Arad. în seco¬ 
lele XVI—XVII unii dintre ierarhii pomeniţi la Vîrşeţ îşi aveau reşedinţa 
în Caransebeş. Cele două eparhii bănăţene — Timişoara şi Caransebeş 
— au cunoscut o stare înfloritoare, mai ales după 1716, anul eliberării 
Banatului de sub dominaţia otomană. în ciuda faptului că majoritatea 
credincioşilor ortodocşi din Banat erau români, totuşi cîrmuitorii lor au 
fost — cu prea puţine excepţii — sîrbi. 

Din diploma împăratului Leopold I din 4 martie 1695, aflăm că Isaia 
Diacovici a fost numit «episcop al Timişoarei şi Ienopolei şi arhimandrit 
al mînăstirii Gruşebol». Datorită faptului că Timişoara era sub turci, iar 
el era unul din organizatorii exodului sîrbesc spre nord, nu s-a putut 
stabili în acest oraş, ci a stat în Ineu, poate chiar în Becicherec, cum 
socotesc unii istorici, şi desigur, în minăstirea -Cruşedol, pe lingă patri¬ 
arhul Arsien’ie III Gernoevici, Prin 1706, el a mutat vechiul scaun episco¬ 
pal din Ienopole la Arad, unde a rămas pînă azi. 

în aceeaşi diplomă a lui Leopold I era confirmat ca episcop de Vîr¬ 
şeţ Spiridon Ştibiţa, care, după nume, pare să fie un macedoromân sau 
un albanez refugiat în timpul marelui exod din 1690. El a fost hirotonit 
de patriarhul Arsenic III Cernoevici, poate în 1694. Cei mai mulţi isto¬ 
rici consideră că el şi-a stabilit reşedinţa în Caransebeş. Păstoria lui a 
fost foarte zbuciumată, căci în ultimul deceniu aii secolului al XVII-fea 
Caransebeşul a trecut cînd în mîna turcilor, cînd a imperialilor. După 
pacea de la Carioviţ din 1699, cînd turcii 'au devenit din nou stăpîni 
peste cea mai mare parte a Banatului, Spiridon Ştibiţa a fost nevoit 
să-şi părăsească oraşul de reşedinţă şi eparhia. Mai tîrziu, a ajuns epis¬ 
cop de.Vukovar, fiind încă în viaţă în 1708. 

După plecarea lui Arsenic III Cernoevici din Ipek, turcii au numit 
un alt patriarh, în locul său, pe Calinic. Acesta, prin 1692, a numit ca 
mitropolit la Timişoara — aflată tot sub stăpînire turcească — pe un 
Iosif, care a păstorit pînă prin 1703. Prin 1704, acelaşi patriarh Calinic 
de la Ipek a numit ca mitropolit la Timişoara pe Constantin, poate grec 

de neam, care ia păstorit pînă către anul 1712. Probabil ‘tot Calinic va fi 
numit un nou 'episcop de Caransebeş f pe Gherasim (Gherasie) r în pritoml 


deceniu al iseco)lului al XVIII-'liea. 

în legătură cu acest Gherasie s-au scris două studii, pe bază de 
documente îndoielnice, oare caută isă-1 prezinte :ca am hotar ît apărător al 
Ortodoxiei, împotriva uniaţiei din Transilvania. Se afirmă că atr fi con¬ 
vocat chiar două sobonre de protopopi şi preoţi în anul 1704, cînd laiu 
jurat sa lupte împotriva acestei primejdii. Nu vedem însă rostul acestor 
măsuri, de vreme ce în Banat nu exista nici o primejdie uniată, fiind 
sub stăpînirea turcilor şi nu a habsburgilor catolici. Nu putem şti eît a 
păstorit acest Gherasie. 

în decembrie 1713, patriarhul Moise Raiovici din Ipek a hirotonit doi 
episcopi pentru eparhiile bănăţene — aflate îndă isub turci —, şi anlume 
pe : Ioanichie Vîadislayîievici, la Timişoara şi pe Moise Stanoievici ,^ sta¬ 
reţul mînăstirii Gorniaca, la Caransebeş. înseamnă că după 1690, anul 
exodului sîrbestc, şi pînă în 1716, cînd a fost eliberat Banatul de sub turci, 
Biserica Ortodoxă din părţile de vest ale ţării noastre i(Banat, Arad şi 
Crişana) a stat sub jurisdicţia a două centre ierarhice sîrbeşti : Ipekul şi 
Carloviţul. 


Regiunile vestice, de-a lungul Tisei, ocupate de imperiali, stăteau 
sub jurisdicţia patriarhului Arsenie şi a urmaşilor săi, iar Banatul — in¬ 
clusiv cele doua scaune vlădiceşti de la Timişoara şi Caransebeş — 
aflate sub ocupaţie otomană, erau sub jurisdicţia patriarhilor de la Ipek. 

în 1716, cînd a început un nou război ausitro-iturc, trupele austriece, 
comandate de gene,ralul Eugeniu de Savoya, au ajuns pînă sub zidurile 
Timişoarei, cane a fost asediată două luni. Vlădica ioanichie, primarul 
Nicolae Muncea, probabil un macedoromân, şi ceilalţi locuitori ai ora¬ 
şului, au făcut sfat să predea cetatea trupelor imperiale. Episcopul, pri¬ 
marul şi alţi cîţiva locuitori s-au strecurat în tabăra lui Eugeniu de Sa¬ 
voya, descriind părţile vulnerabile ale cetăţii. Arestaţi de turci, au foist 
eliberaţi de austrieci, care au izbutit să cucerească cetatea. Prin tratatul 


de pace anstro-turic de la Passaroviţ, din 21 iulie T 718, Banatul, Oltenia, 
nordul Serbiei (cu Belgradul) şi nordul Bosniei au fost cedate de turci 
Austriei. Banatul a fost organizat ca domeniu al Coroanei, pus siub con¬ 
ducerea unei administraţii militare, în frunte cu un guvernator militar 
— cu sediul în Timişoara. întreg Banatul era împărţit în 11 districte, fie¬ 
care condus de un administrator. Comunele erau conduse de primari, 
numiţi «chenezi». în 1751, s-a constituit o administraţie civilă, în frunte 
cu un preşedinte — german — ajutat de 6 consilieri. 

După 1718 uu fost aduşi în Banat numeroşi 'colonişti (germani, ita¬ 
lieni, francezi, spanioli, bulgari), cărora li s-au acordat terenuri -dintre 
cele mai fertile. In 1726, s-a hotărît să nu fie colonizaţi decît catolici. 
Odată cu coloniştii aduşi în Banat, şi-au făcut apariţia şi călugării ie¬ 
zuiţi, franciscani elfc., in scopuri prozelitiste, S-au creat numeroase paro¬ 
hii romano-catolice în Banat (Caransebeş şi Vîrşeţ în 1723 etc.). în 1724 
Episcopia catolică de la Cenad a fost mutată la Timişoara. în 1735, epis¬ 


copul Failkenstein propunea împăratului Oarot VI înfiinţarea unei Epis¬ 
copii unite în Banat şi salarii de la stat pentru preoţii uniţi. La 10 mai 
1738, împăratul a semnat un decret cu privire la Înfiinţarea acestei Epis¬ 
copii, cu reşedinţa în comuna Moldova sau în Palanca Nouă şi cu juris¬ 
dicţie în Banat, Arad, Serbia şi Oltenia. Pacea de la Belgrad (1739) a 
împiedicat însă înfiinţarea Episcopiei. Dar în 1741, nouil episcop latin din 
Timişoara, Nîcodae Stan'isilaviicd (1739—1750), a reluat problema, propu- 
nînd înfiinţarea unei episcopii unite la Lugoj. Cu toate acestea, episcopia 
n-a luat fiinţă. Datorită strădaniilor episcopiilor ortodocşi din Timişoara 
şi Caransebeş, uniaţia n-ia putut pătrunde în Banat în secolul aii XVIII- 
■lea. Primul preot unit în Banat, Petronie, fost erîisrâc la biserica romano - 
catotică germană 'din Timişoara, a foist hirotonit ta Muncaci şi 'instalat la 
Timişoara în 1735. în tot cursul secolului al XVII Idea, n-au existat în 
Banat decît două parohii unite, ou un număr infim de credincioşi, la 
Timişoiara îşi Zăbrani (azi juld. Arad). 

în urma . acestor schimbări teritoriale, în Imperiul habs'burgic exis¬ 
tau două mitropolii sîrbeşti : cea din Carloviţ şi cea din Belgrad. Prima 
se întindea peste Ungaria, Croaţia şi ţinuturile de frontieră ungairo- 
crdate, iar a doua peste Serbia, Banatul timişan şi Oltenia (icu eparhiile 
Valievo, Timişoara, Caransebeş şi Rîmnic). în acest fel, mitropolitul 
Moise Petrovici, care păstorea atunci la Belgrad, şi-a întins jurisdicţia 
şi asupra Banatului. Ltn toamna anului 1719, organele administrative îi 
îngăduiau să cerceteze eparhiile «sîrbeşti» (adică ortodoxe) din Banat 
şi să-şi încaseze taxele vHudiceşti. Pentru a-şi putea desfăşura !n cit mai 
bune condiţii activitatea, dar mai ales pentru a lucra împotriva acţiunii 
prozelitiste catolice, care era firesc sa ©e desfăşoare în imperiul catolic 
al Habsburgilor, mitropolitul Moise Petrovici a cerut împăratului să-i 
îngăduie mutarea scaunului da Timişoara, pretextînd ică Belgradul era da 
extremitatea sudică a Mitropoliei şi prea aproape de turci. Primind în¬ 
cuviinţarea, a fost instalat cu mare solemnitate în Timişoara, : la 22 apri¬ 
lie 1721, de către organele administraţiei militare, în prezenţa celor doi 
episcopi (Ioanichie de la Timişoara şi Moise de la Caransebeş), însoţiţi 

de protopopii şi preoţii eparhiei, precum şi de «chenezii» staiteloir româ¬ 
neşti. Peste oiţe va zile, lla 26 aprilie, s-a ţinut, tot la Timişoara, un sinod 
(adunare) al clerului ortodox român, la care au participat mitropolitul 
Moise, cei doi episcopi, protopopii şi o parte din preoţii lor, în prezenţa 
a doi iezuiţi, primind ordinull guvernului — in 17 puncte — de a nu se 
pune piedici răspîndirii unirii şi de a se arăta bunăvoinţă faţă de roma¬ 
no-icatolidi care începeau să fie aduşi în Banat. 

La 7 februarie 1726, Moise Petrovici a fost ales mitropolit Ia Car- 
loviţ, continuînd să administreze şi Mitropolia din Belgrad. După moar¬ 
tea sa (1730), cele două Mitropolii s-au unit, avînd reşedinţa în Belgrad, 
prin alegerea unui singur mitropolit, în persoana episcopului Vichentie 
Ioauovici de la Arad (1731), dar în 1735, Congresul naţional-biserioesc 
sîrb a hotărît mutarea scaunului de la Belgrad la Car Iov iţ. După războiul 
austro-turc din 1736—1739, încheiat ou pacea de la Belgrad (18 sept. 


1.739), Austria a pierdut Oltenia, Serbia (inclusiv Belgradul) şi Bosnia de 
nord, păstrmd numai Banatul timişan. Unitatea Biseridii ortodoxe sâr¬ 
beşti se destrăma din nou, cădi mitropolitul tsîrb de Cairiloviţ mi mai 
putea să-şi întindă jurisdicţia peste sîrbii rămaşi sub turci. Patriarhia ide 
Ipek, condusă un timp de ierarhi greoi, a fost desfiinţată în 1766. Epis¬ 
copiile de Timişoara şi Caransebeş au rămas deci sub jurisdicţia Mitro¬ 
poliei din Carlovtţ. 

Să ne întoarcem însă la chinuitorii acestor două eparhii bănăţene. 
Episcopul Moise Stanoievici al Caransebeşului a pricinuit multe nemulţu¬ 
miri printre preoţii săi prin pedepsele şi amenzile pe care le da, precum 
Si prin taxele excesive cerute la hirotonie (cîte 50 de leonini), la hram, 
ca plocon anual, incit la moarte (10 apr. 1724), a lăsat o mare avere în 
urma sa. Mitropolitul Moise Petrovici a hirotonit, ca nou episcop, pe 
arhimandritul Nicolae Dimitrievici, venit din Herţegovina (4 decembrie 


1725). Dar in februarie 1726, sinodul episcopilor sîrbî a hotărît să fie 
mutat ia Timişoara, pe lingă bătrînul episcop Ioanichie Vladiislavlievici, 
care a şi murit, la 8 octombrie 1727. Nicolae Dimitrievici ha urinat în 
scaun, păstorind pînă Ta moartea sa (25 iunie 1744). Acesta se intitutla 
uneori «mitropolit aii Timişoarei şi Lipove'i». 


Acelaşi sinod a ales da episcop ide Caransebeş pe Maxim Nestoro- 
vici, care a păstorit pînă la moartea 'sa, în 1738. în locul său a fost ales 
Eîtimie Damianovîci, cu o păstorire foarte scurtă, din 1738, pînă către 


sfirşltul anului 1739 sau începutul celui următor (poate că a fost numai 
administrator). In 1738, oraşul de reşedinţă, Caransebeşul, a fost pus¬ 
tiit de turci, mulţi locuitori fiind siliţi să-şi caute adăpost în alte părţi. 

In acelaşi an a fostt amsa Timişoara, căzind pradă focului atît -catedrala 
cît şi reşedinţa episcopală. 

După moartea :3iu l i Eftimie, Curtea din Viena a numit pe episcopul 
Isaia Antonovici al Aradului oa administrator al eparhiei vacante a Ca¬ 
ransebeşului (24 ianuarie 1741). Această împreunare nefirească a două 
eparhii, atît de distanţate geografic, a durat plină la 27 august 1748, cînd 
Isaia Antonovici a fost ales mitropolit ide Garloviţ. Probabil că prin 
menţinerea vacanţei scaunului de Caransebeş, Curtea din Viena urmă¬ 
rea continuarea acţiunii prozelitiste uniate. 


Eparhiile bănăţene in a doua jumătate a secolului XVIII. La Timi¬ 
şoara, după molartea lud Nioofliae Dimitrievici, a fost numit da adminis¬ 
trator ieromonahul Sinesie Jivanovici, viitorul 'episcop de Arad (1744— 
1745). Congresull naţional bisericesc isîrb a ales ica episcop a ; l Timişoarei 
pe fostul mitropolit al Nişului Gheorghe Popovici, român de neam — 
poate vlah din Serbia — întărit de împărăteasa Maria Tereza la 24 fe¬ 
bruarie 1745. Acesta fusese tuns în monahism la Ipek, apoi a păstorit la 
Niş, între 1735—1737, apoi, din pricina războiului austro-turc, s-a refu¬ 
giat în Imperiul habişburgic, trăind ila Carloviţ, ca arhiereu fără eparhie. 
Ca înt îi Stătător ul scaunului de Timişoara, se intitula «mitropolit al Ti¬ 
mişoarei şi Lipovei». 

In cei 12 ani de păstorire, vlădica Gheorghe a izbutit să ridice — 
între 1745-1748 — o nouă catedrală şi o nouă reşedinţă, în locul celor 
distruse ide foc cu o îţi va ani în urmă (azi sîrbeşti). Primise chiar încu¬ 
viinţarea pentru deschiderea unui seminar pentru pregătirea viitorilor 
preoţi. Protosinghelul Arsenie Radioievici, care a administrat eparhia 
după moartea isa, a făcut cîteva vizite Canonice în eparhie, lăsînd chiar 


un ((protocol» iail lor. 

Urmaşul său, Vichentie Ioanovici Vidac , «pravoslavnic episcop al 
Temişvarului şi al Lipovii şi al altor districturi care să cuvin», a păsto¬ 
rit 15 ani (1759—1774). O conscripţie (statistică) a eparhiei, din 1767, 
arată că ea număra atunci 273 de parohii, păstorite ide cel puţin 380 die 
preoţi români, dintre care 51 originari din Transilvania, 45 din Ţara 
Românească şi aproximativ 280 din Banat, lin 'anul 1765, episcopul Vi¬ 
chentie a rugat pe mitropolitul Gavriil Gâlimachi ăl Moldovei să-ii im¬ 
prime, în tipografia Mitropoliei din Iaşi, cărticica intitulată îndreptarea 
păcătosului cu duhul biîndeţeîor, eu text slavonesc şi românesc. Este o 
carte care tratează despre pocăinţă şi duhovnicie. O notiţă finală arată 
că a fost «aşezată» de episcopul Vichentie (în 1768 a apărut, tot la Iaşi, 

în traducere românească, pentru Moldova, precizindu-ise ică s-a tradus 
din greceşte). Nn putem şti dacă traducătorul în sllavoueşte şi româneşte 
al ediţiei din 1765 a fast Viciien 1 11 e sau vreun teolog din preajma sa 
(n-ar fi exclus ca traducerea românească să fi foist făcută de învăţatul 
braşovean Dimiirie EuStatie vid). în orice caz, episcopul Viohentie sem¬ 
na o prefaţă, în care se plîngea de starea morală a păstoriţilor săi, pe 
care a constatat-o cu prilejul vizitelor sale canonice. 

La 5 iunie 1774, Vichentie a fost ales mitropolit de Carloviţ i(t 1780) 
— uxmîndu-i, la Timişoara, episcopul Moise Putnic (1774—1781), care 
i-a urmat apoi şi în scaunul mitropolitan de la Carloviţ (f 1790). Prin 
1779 funcţiona la Timişoara un curs teologic-pedagogic de şase luni, 
condus ide dascălul Mihaill Martinovici Roşu, cu o existenţă sporadică. 

La 3 iunie 1781, împăratul Ioisif II a mutat tu Timişoara pe episcopul 
Budei Sofronie Chiriîovici (1781 — f 28 februarie 1786). Acesta cîrmmise 
Episcopia Sibiului {1770—1774), iar după mutarea la Buidu şi Timişoara 
continua să hirotonească preoţi şi pentru Transilvania. 

UltimuJl episcop de Timişoara în secolul al XVIII-ilea a foist Petru. 
Petrovici (1786 — f 23 dec. Î800), fost egumen la mînăstirea Racovaţ, 
episcop la Karlstadt şi iapoi la Arad (în 1790 a foist, pentru cîteva luni, 
administrator al Mitropoliei din Carloviţ). Ca om de carte, Vlădica Pe¬ 
trovici s-a îngrijit de ridicarea nivelului de pregătire al preoţimii sale, 
prin organizarea de cursuri periodice ila centrul lepurhiul .şi de înfiinţarea 
de şcoli elementare ta sate. S-a ocupat de asemenea de înfrumuseţarea 
catedralei sale episcopale. 


După alegerea tui Isuiu Antonovici ca mitropolit de Carflovtţ, în 
scaunul vacant de la Caransebeş a fost ales episcopul loan Georgievici 
(1749—1769). La iscurt timp după înscăunare, episcopul loan a cumpărat 
două vii în hotarul Vîrşeţului, apoi o grădină şi o casa, în acelaşi oraş. în 
mai 1757, a pus piatra fundamentată a unei noi reşedinţe şi a unei capele 
în oraşul Vîrşeţ, care, peste doi ani au fost terminate, ridieîndu-se apoi 
şi ziduri Înconjurătoare, Potrivit tradiţiei, episcopul Georgievici a silit 


pe preoţii români să (lucreze cîte şase săptămîni vara — cu carul sau cu 
braţele — la zidirea noii reşedinţe, iar cei nesupuşi erau pedepsiţi. In 
1767 eparhia avea 389 ide preoţi, din care peste 70 erau originari din 
Ţara Românească. Ridicarea noii reşedinţe dovedeşte că episcopul era 


preocupat de ide ea mutării scaunului său la Vîrşeţ. El n-a mutut însă 
definitiv scaunul episcopal de la Caransebeş la Vîrşeţ, deşi va fi petre¬ 
cut mai mult acolo, în reşedinţa nouă şi între conaţionalii săi sîrbi (în 

1759 se intitula «episcopul Caransebeşului, Vîrşeţuiui, Lugojului, Palan- 
cei, Bisericii Albe, Qrşovei şi Mehadiei»). > 

In toamna anului 1768, i s-a încredinţat şi administrarea Episcopiei 
Ardealului (Sibiu), dar cu condiţia să facă vizite canonice primăvara şi 
vara şi cu restricţiile impuse lui Dionisie Novacovici, La scurt timp 
însă (19 nov. 1768), a fost numit administrator al Mitropoliei de Carloviţ, 
în urma morţii lui Pa vel Nenadovici, iar la 7 septembrie 1769 a fost ales 
mitropolit. 

După el, scaunuJl episcopal a rămas vacant timp ide 5 ani, pină în 
1774, cînd împărăteasa Maria Tereza a recunoscut alegerea arhimandri¬ 
tului Vichentie Popovici, egumenul mînăstirii Şişatovaţ. El a mutat defi¬ 
nitiv sCauniul episcopal de la Caransebeş ia Vîrşeţ, unde a zidit, intre 
anii 1783—1785, o impunătoare biserică, cu hramul Sfîntul Nicolae, lingă 
reşedinţa episcopală, sfinţită la 21 octombrie 1785. Desigur, el va fi 
stat şi în vechea reşedinţă din Caransebeş, mai ales în timpul vizitelor 
canonice făcute în satele din jur. 


Menţionăm şi faptul că în Congresul naţional-biserieesc sîrb din 
1776, s-a făcut o arondare a protopopiatelor şi parohiilor fiecărei eparhii, 
în eparhia Vîrşeţuiui-Caransebeşului numărul protopopiatelor a fost re¬ 
dus la şase : Caransebeş, Vîrşeţ, Mehadia, Lugoj, Vărădia şi Biserica 
Albă, cu 239 de parohii şi 29 filiale. Majoritatea erau locuite de credin¬ 
cioşi români. Tot atunci s-a redus şi numărul protopopiatelor din epar¬ 
hia Timişoarei la 10. Curtea din Viema a luat măsuri şi pentru reducerea 
numărului mînăstirii or, desfiinţând, în Banat, cele de la Paritoş, Săraca, 
Srediiştea Mică, Cusici şi Baziaş. 

în 1777, aceleaşi autorităţi ba'bsburgice au impus al doilea «Regu¬ 
lament iliric», prin care se reduceau în chip simţitor privilegiile şi drep¬ 
turile acordate «naţiunii lirice» prin diploma leopoldină din 1690 (redu¬ 
cerea sărbătorilor, tipărirea cărţilor de slujbă numai la Viena, reducerea 
numărului parohiilor şi al mmăstirilor etc.). Pentru că Regulamentul a 
fost acceptat de Congresul naţional-bisericesc şi de sinodul episcopilor 
sîrbi, s-au iscat mari nemulţumiri între credincioşii români şi sîrbi. S-a 
pornit chiar o răzmeriţă împotriva episcopului Vichentie, la Vîrşeţ, înă¬ 
buşită în sînge de husarii aflaţi acolo. 

După moartea sa (f 16 decembrie 1785), în scaunul de Vîrşeţ-Caran- 
sebeş a fost ales episcopul losiî Ioanovici Şacabent, fost episcop de Pa- 
oraţ, apoi de Bacica, nepotul ide frate al patriarhului de Carloviţ Arsenie 
IV Ioanovici Şacabent (1737—1748), armeni de origine. în noua sa dem- 

uitate, se intitula — ea şi unii înaintaşi — «episcop al Vîrşeţului, Caran¬ 
sebeşului, Lugojului, Orşova-Mehadiei şi al celorlalte părţi». 

Ga şi colegul sau de Sa Timişoara, Petru Petre viei a deschis, la reşe¬ 
dinţa sa din Vîrşeţ, cursuri de pregătire a viitorilor (preoţi, care n-au 
avut insă ccmtinuitaite. A înfiinţat şi un gimnaziu în Vîrşeţ, în care au 
studiat nu numai sîrbi, ci şi români. Între profesori s-a numărat şi cărtu¬ 
rarul român Paul Iorgovidi (1764—1808). Sub raport gospodăresc, men¬ 
ţionăm restaurarea fostei icaltedrale şi a reşedinţei din Caransebeş, pre¬ 
cum şi a mînăstirii Mesici. 


Cu vlădica Ioisif Ioanovici Şacabeut a început o etapă nouă în istoria 
eparhiei Caransebeşului şi Vîrşeţului, aceea a creşterii influenţei sîr- 
beşti. Deşi marea majoritate a credincioşilor din eparhiile Timişoarei, şi 
mai ales a Caransebeşului, erau români, totuşi ele au fost păstorite — 
cu puţine excepţii — de ierarhi de neam sîrb, aleşi — de regulă — în 
Congresele naţionale bisericeşti de la Carloviţ. După statisticile oficiale 
austriece, efectuate îndată după ocuparea Banatului, cam 80% din popu¬ 
laţie o constituiau românii. Iar în 1740 erau, în ambele eparhii, 183.000 
de români şi numai 23.000 de sîrbi.-Dacă vlădicii sîrbi au fost un reazim 
puternic pentru clerul şi credincioşii din Banat, ca isă-şi păstreze cre¬ 
dinţa ortodoxă, către sfîrşitul secolului au survenit şi adversităţi, mai 
ales în eparhia Caransebeşului, al cărui sediu a fost mutat mai înainte 
la Vîrşeţ, intr-o zonă populată mai mult de sîrbi. 


Trebuie să precizăm însă că preoţii şi credincioşii români de aici, 
deşi erau eîrmuiţi de vlădici sîrbi, n-au întrerupt legăturile ciu fraţii lor 
din Ţara Românească şi Moldova, de unde îşi procurau cărţi de slujbă 
şi de învăţătură în româneşte şi le veneau copişti de manuscrise, dascăli, 
zugravi etc. 


Concluzii. La începutul secolului al XVIII-lea, episcopiile 
Timişoarei şi Caransebeşului au ajuns sub cîrmuirea duhovniceasca a 
unor vlădici sîrbi, aflaţi sub jurisdicţia Patriarhiei de Ipek, iar după 
1716 sub a celei din Carloviţ. Despre unii din ei ştim că au fost ro¬ 
mâni (de pildă mitropolitul Gheorghe al Timişoarei). Credincioşii 
acestor două eparhii bănăţene erau — în marea lor majoritate (cam 
80%) — de neam român. Vlădicii sîrbi din Banat, la adăpostul «privi¬ 
legiilor iiirice», au putut să lucreze cu mult curaj pentru apărarea cre¬ 
dinţei ortodoxe, încît, în întreg Banatul, la sfîrşitul secolului de care 
ne-am ocupat , nu erau decît două parohii româneşti unite. Spre sfîr¬ 
şitul aceluiaşi secol, cîrmuitorii bisericeşti sîrbi om început să lucreze 

pentru înstrăinarea cu neam , adică pentru sîrbizarea credincioşilor lor 
români. Această stare nefirească a pricinuit adinei nemulţumiri în rîn- 
durile românilor, îneît, la începutul secolului următor, vor începe 
lupta pentru emanciparea lor bisericească-naţională de sub sîrbi. 

LXVII 

BISERICA ORTODOXĂ' DIN ARAD ŞI BIHOR 
ÎN SECOLUL AL XVIII-LEA 
ŞI ÎNCEPUTUL SECOLULUI AL XIX-LEA 


Marea emigraţie sârbească din 1690, condusă de patria',r hui Arsenie 
III Cernoevici >al Ipekului, a avut urmări nu numai pentru viaţa bise¬ 
ricească a românilor din Banat, în secolul al XVIII-lea, ci în m;od ase¬ 
mănător, şi pentru aceea a -românilor ortodocşi din Arad şi Bihor, ajunşi, 
curând după acest eveniment, -sub cârmuirea duhovnicească a unor epis- 
topi sârbi, Oare iau mutat străvechiul scaun vlădicese de la Ineu (Ieno- 
pole) la Arad. 


între cei şapte eplseopi confirmaţi de împăratul Leopold I la 4 mar¬ 
tie 1695, întîlnim şi ipe Isala Diacovici al Timişoarei şi Ienopolei şi pe 
Eirem Bartianin al Oradiei şi Agriei. 


Datorită faptului că Timişoara, pentru care fusese numit in 1695, 
era încă sub stăpînire turcească, Isaia Diacovici n-a putut avea o reşe¬ 
dinţă aici. Probabil a stat în mînăstirea Cruşedol, pe lîngă patriarhul 
Arsenie, sau poate, la Becicherec, unde împăratul îi dăruise o moară şi 
o pădure, dar mai ales în Ineul Aradului (îenopolea). 

Deşi unii istorici consideră că «îenopolea» menţionată în titulatura 


lui lisaia, din diploma leopoldioă, 


ar fi o provincie între Bosnia şi Herţe- 


govina, noi soiaotim, totuşi, că este vorba de îenopolea (Ineul) Aradului, 
unde ia mai fost pe vremuri un scaium episcopal. 


Presupunem, de asemenea, că Isaia şi-a avut înainte de 1690 reşe¬ 
dinţa aici, oa urmJaş al vechilor epiisicopi de Ineu, Maltei, Siava şi Longhin. 
în 1690, în faţa ameninţării turceşti, a dievenit unul din organizatorii 


marelui exod sîrbesic, alături 'de patriarhul Arsenie, 


în ţinuturile amin¬ 


tite. Poate ca o recunoaştere a acţiunii sale, împăratul l-a confirmat nu 


numai ca episcop de Ien'opole, ici şi de Timişoara. 

Se pare că datorită revoluţiei lui Francisc Râkoczy împotriva Hab- 
sburgilor (1703—171 l) r Isaia Diacovici şi-a mutat scaunul de la Ineu la 
Arad, undo se simţea mai sigur, sub protecţia trupelor imperiale ((sîrbii, 
fiind privilegiaţi de Habsburgi, erau alături de imperiali). El cumpărase 
în Arad o moşie, ou două vii şi patru prăvălii încă din 1704. Se pare că 
s-a mutat în Arad numai în 1706, când proprietăţile sale au fost întărite de 
împărat (15 aprilie 1706). S-a început tot atunci zidirea unei reşedinţe, 
pe terenul cumpărat. 

In acest fel, s-au pus bazele Episcopiei de Arad, dare trebuie 'Consi¬ 
derată ca o continuatoare a vechii Episcopii româneşti a Ineului (Ieno- 
polei), în 1702—1704 pe lingă biserica veche românească s-a mai ridicat 
una, cu hramul Sfinţii Apostoli Petru şi Pa vel, existentă şi azi ca bise¬ 
rică sîrbeusoă. Oraşul Arad a devenit un însemnat centru bisericesc or¬ 
todox şi — în mare parte — românesc, pentru că ţinutul înconjurător era 
locuit aproape numai de români. SIrbi erau foarte puţini, în Arad şi în 
comunele din jur. Episcopia însăşi era un însemnat centru de rezistenţă 
împotriva uniaţiei, care, în aceste părţi, nil s-a putut răspîndi (răscoala 
antifeudală şi ântihabsburgică, condusă de Per o Seghedinaţ, originar din 
Pecica, din anul 1735, ia care au participat sirbi şi români, era îndreptată 
şi împotriva încercărilor de atragere a sirbilor la uniaţie). Jurisdicţia 
Episcopiei se întindea peste judeţul Arad şi părţi din judeţele Cion- 
grad, Cenad şi Bichiş. 

Isaia Diacovici a păstorit prea puţin la Arad, căci murind patriarhul 
Arsenie (27 octombrie 1706), a fost ales mitropolit îin locul său (soborul 
n-a vrut să-l aleagă patriarh, căci mai exista un patriarh la Ipek, Cal- 
nlc, succesorul legitim tal lui Arsenie III). Confirmat de împăratul fosil 
I (1705—1711) la 24 mai 1708, n-a avut norocul să fie instalat, căci a mu¬ 
rit la Viena, la 20 iulie 1708, fiind înmormîntat Ia mănăstirea Cruşedol. 

Care era situaţia Bisericii în Bihor ? Am ‘arătat în altă parte că în 
1664 era amintit un episcop la Oradeia, -— trimis de patriarhul ecumenic 
— fără să-i ştim numele. După alungarea turcilor din Bihor şi-a stabilit 
reşedinţa în Oradea episcopul romano-catolic Augustin Benkovits, 
(1692), deşi avea credincioşi foarte puţini. Din diploma imperială de la 
4 martie 1695, rezultă că exista şi un episcop ortodox la Oradea, Efrem 
Banianiri, hirotonit de patriarhul Arsenie. El sta mai mult la Buda, unde 

_în 1698 — a fost atras la unire de iezuitul loan Gabeltici, fiind numit 

de cardinalul Kollonich vicar unit peste sîrbii uniţi aşezaţi în Ungaria. în 
urma acestui fapt, patriarhul sîrb şi credincioşii l-au alungat din casa 

sa din Pesta, 

La începutul secolului al XVI II-tea, avem o nouă ştire despre un 
episcop ortodox în Bihor cu numele Petru Hristofor (c. 1708—1712). El 
pare să -fie originar dinitr-o familie de macedoromâni («greci») aşezaţi în 
Oradea (în 1784 f familia de «greci» Cristof se număra printre ctitorii 
bisericii «cu Hună» din Oradea). N-ar fi exclus isă fi ajuns episcop în 
frămîntările revoluţiei lui Fr. Râkoczy. 

în 1727, un credincios din 'satul Chişlaz afirma că după revoluţia 
lui Râkoczy «a venit pe aici un episcop român şi a pedepsit şi bătut pe 
popii calv mizaţi». Iar în 1752, preotul Ioan Pop din Nermiş (jud. Arad) 
îl informa pe arhiereull-vicar unit Meletie Kovaos ca a fost hirotonit, în 
urmă cu 40 de ani, de episcopul Petru Hristofor din Oradea. Pe baza 
acestor mărturii, putem presupune că acest episcop a păstorit la Oradea 
în primul deceniu al secolului al XVIII-ilaa, pînă către 1712. 


După el, Bihorul nu va mai avea un episcop propriu pentru mai 
bine de doua veacuri, ci va (ajunge'sub cîrmuiirea duhovnicească a epis- 
copilor de la Arad, care aveau la Oradea — Velenţa un vicar (names- 
nic), fie arhimandrit, fie protopop. Episcopii sîrbi ide la Arad au avut un 
rol foarte însemnat în viaţa bisericească a Bihorului, căci, prin străda- 
daniile lor, iau fost împiedicate toaite încercările autorităţilor de stat şi 
bisericeşti — patronate îndeosebi de episcopul catolic din Oradea, care 
era şi prefect al judeţului, — de-a atrage la uniaţie pe credincioşii ro¬ 
mâni din aceste părţi. 


Urmaşii lui Isaia Diacovici. Abia în aprilie 1710, aflăm că «poporul 
sîrbesc» ruga pe împăratul Austriei să confirme pe nou-alesul episcop 
al Aradului Vasile Raid, Nu ştim motivele pentru care n-a fost numit 
el, ci Ioanichîe Martînovici, în noiembrie 1710. 

Vlădica Ioianichie (cunoscut în popor sub numele de Ionică sau Io- 
niţa) a făcut mai multe vizite canonice în Bihor, hirotonind preoţi, sfin- 
ţinînd biserici, împărţind antimise. Bine primit de cler şi credincioşi, a fă¬ 
cut chiar un legămmt cu peste 300 de preoţi bihoreni, care făgăduiau 
să-i fie -supuşi şi să-i plătească obişnuitul taler vlădioesc. anual. în 1714, 
în timpul unei astfel de vizite, a fost prins şi dus la comandantul militar 
din Oradea. Ou acest prilej, vicarul Episcopiei catolice din Oradea, Mi¬ 
liari Kebell, a făgăduit lui Ioauichie să-i strîngă el cei 400 de taleri de 
la preoţi şi să-i trimită în Arad, recunascîndu-i ,şi dreptul de a hirotoni 
preoţi şi de a împărţi antimise pentru bisericile din Bihor, cu condiţia 
de a renunţa la vizitele canonice în Bihor şi de-a face, în bisericuţa 
cetăţii, o mărturisire tainică de unire. 

Constrîns, vlădica ia fost nevoit să iscălească o mărturisire, în ro¬ 
mâneşte ! şi sirbeşte {21 iunie 1714), ipe oare Rebeli a t rimis-o arhiepisco¬ 
pului de Esztergoim. Acesta a cerut o mărturisire oficială de unire, in 
limba latină, pe care Ioanichie n-a mai dat-o. In schimbul mărturisirii 
de credinţă de ia Oradea, a primit din partea împăratului dreptul de 
jurisdicţie în judeţele Arad, Bichiş, Zarund şi Bihor (22 iunie 1715). Ga 
«mitropolit de Inău, Arad, Oradea, Hălmagiu şi altele», Ioanichie a păs¬ 
torit pînă la moartea sa (t 25 octombrie 1721). (înseamnă că mărturisirea 
sa de credinţă a fost pur formala, dată tocmai în scopul de a putea apăra 
el însuşi Bihorul şi celelalte judeţe aflate sub jurisdicţia sa, de acţiunea 
prozel'itistă catolica. 

A urmat în scaun episcopul Sofrortie Ravanicictnin (decembrie 1722 
t 1726, înmormîntat în biserica Episcopiei, alături de Ioanichie). în cei 
patru ani de păstorire, a purtat şi el grijă de credincioşii din Bihor, pen¬ 
tru a stăvili prozelitismul desfăşurat de vicarul latin din Oradea, Mihail 
Ke'bell, şi de canonicul Pavel Lâszlo din Beiuş. El avea în Oradea un 
vicar, pe egumenul Arsenie, iar episcopul hirotonea preoţi bihoreni în 
Arad, le împărţea n-năimise şi le trimitea scrisori de încurajare. De pildă, 
într-o scrisoare către «cinstitul protopop Gheorghe, de la vidioul Beiu- 
şuilui», din 1724, îi îndemna -«a să ţinea în credinţa icea pravoslavnică a 
Bisericii Răsăritului, a Ierusalimului şi în legea creştinească, precum aţi 
fost mlai înainte, şi moşii voştri şi strămoşii şi părinţii voştri, aşişderea 
şi voii». A înaintat -Curţii din Viena memorii ale credincioşi lor bihoreni 
împotriva uniaţiei. 

Aceeaşi luptă hotărîtă pentru apărarea Ortodoxiei a dus şi urmaşul 
său Vichentie Ioanovici (11 septembrie 1726 — martie 1731), «epis- 
corp pravoslavnic Ioanopoliei, Aradului, Hălmagiului, al Oradiei cei 
mari şi al varmegii Zarandukii şi a Bihăriei şi ailtora». Deşi a păstorit 
numai cinci ani, a desfăşurat o acţiune energică în Bihor, împotriva în¬ 
cercărilor prozelit iste ale episcopului prefect Emerik Gsâki din Oradea 
şi a vicarului său Mihail Rebeli. 

In 1726, Consiliul ide război din Viena i-a admis jurisdicţia biseri¬ 
cească şi în Bihor, făgăduindu-i sprijin militar în cursul Vizitelor cano¬ 
nice. în urma plîngerilor trimise de el şi de înaintaşul său la Viena, în 
iulie-august 1727 a fost trimisă o comisie de anchetă, pentru a stabili 
numărul credincioşilor ortodocşi şi uniţi. Comisia a constatat că toţi ro¬ 
mânii erau ortodocşi şi că doreau să aparţină 'de episcopul din Arad. La 
21 septembrie 1727, protopopii bihoreni îi jurau credinţă, înaintlnd tot 
atunci un memoriu comitatului, prin care cereau îngăduinţa de a avea 

legături ou 'episcopul de Arad, menţionînd că «în timpuri fericite am avut 
şi noi episcop! die 'legea noastră» şi eiă «de legea noastră şi de domnul 
episcop al nostru nu ne lăsăm cît trăim». încurajat de aceste succese, 
vlădica Vichentie a cercetat mai multe sate din Bihor în prima jumătate 
a anului 1728. Ajungînd pe domeniul Episcopiei catolice, în părţile de 
sud ale Bihorului, slujitorii domeniali i-nu înjunghiat caii, silindu-l să 
se întoarcă din drumul său, fără ca să cerceteze Beiuşul. 

Cu toate acestea, la 4 martie 1728, Vichentie a încheiat, în satul 
Sîmbotşag, un act — în româneşte — prin care credincioşii bihoreni îi 
recunoşteau jurisdicţia bisericească şi se obligau să-i plătească venitu¬ 
rile care i se cuveneau (se intitula aici: «episcop pravoslavnic Ioano- 
poliei, Aradului, Hălmagiului, a Orăziei cei mari şi a varmegii Aradului 
şi a Bihăriei şi a altora»), Plîngîndu-se împăratului de samavolniciile 
episcopului latin, a foist sfătuit să ajungă la o împăcare cu el. La 19 iulie 
1730, au încheiat o înţelegere, Vichentie dobîndind dreptul de a-şi ţine 
vicar în Oradea şi de-a vizita Bihorul, dar numai cu ştirea episcopului 
catodic. 

Ales mitropolit de Belgrad-Carloviţ în 1731 (păstorind pînă în 1737), 
n-a uitat pe credincioşii (săi din Arad-Bihor, ci a stăruit la Curtea din 
Viena pentru numirea unui nou episcop. Acesta a foist Isaia Antonovici, 
care a păstorit din 1731 pînă în 1748. Din 24 ianuarie 1741 pînă în 1748, 
Isaia a administrat şi eparhia Caransebeşului, ceea ce a fost în detri¬ 
mentul vieţii bisericeşti din aceste părţi, avînd de cîrmuit două eparhii 
atît de întinse. El a rezidat atît la Arad, cit şi la Caransebeş, avînd în 
amîndouă oraşele cîte o cancelarie consistorială unde ţinea şedinţe cu 
asesorii (consilierii) şi cu protopopii eparhiei. La Oradea-Velenţa avea 
un vicar. 

în cursul păstoririi Ini, a trecut prin eparhia sa călugărul Visarion 
Sarai, care, la începutul anului 1744, era în LipoVa, unde a ridicat o 
cruce, din faţa căreia predica. La această cruce s-au făcut apoi adevă¬ 
rate pelerinaje, incit autorităţile au foisit nevoite să ia măsuri pentru 
împiedicarea lor, cu ameninţări de pedepsie corporale şi în bani. 

In Bihor a întîmpinat multe neajunsuri din partea episcopilor ro- 
mano-catolici din Oradea, dar mai ales a vicarului lor Pavel Forgach. 
încă în preajma Paştilor anului 1732, Isaia trimitea, din Belgrad, o pasto¬ 
rală preoţilor şi [credincioşilor beiuşeni, ou felurite îndemnuri cu prilejul 
marelui praznic şi ou făgăduinţa că îi va cerceta. Dur gîndul său de a 
vizita Beiuşul n-a putut fi înfăptuit, din pricina episcopilor catolici din 
Oradea. Astfel, la 1 august 1733, episcopul latin de Oradea, Ştefan Lujin- 

ski(1733—1734), a arestat pe protopopul Beiuşului Gheorghe, împreună 
cu mai mulţi preoţi din jur, strînşi în satul Drăgeşti, unde aşteptau pe 
episcopul tor de la Arad. 

Aruncaţi în temniţa din Beiuş, protopopul şi preoţii au fost siliţi să 
semneze un act de «supunere către episcopul catolic. Cu toate acestea, 
vlădica lisai a a făcut vizita canonică, ajungînd pînă la Beiuş, unde a 
fost atacat de administratorul domeniului Episcopiei catolice, însoţit de 
dorobanţi înarmaţi şi silit să se reîntoarcă la Arad. în cursul se'disvn- 
canţei oare a urmat după moartea lui Lujinski (1734), vicarul Forgach a 
adresat un apel «către preoţii şi satele româneşti din domeniul Beiuşului, 
făgăduindu-!le că -adela care se vor supune Episcopiei catolice vor fi 
scutiţi «de toate taxele pe care le încasau de la ei episcopii ortodocşi ai 
Aradului. în anul următor, a fost lansat un alt apel, în numele noului 
episcop Io an Okoliosânyi (1734—1736). Dar satele nu ţineau seama de 
ele, ci de «ale episcopului Isaia. De pildă, la 25 iunie 1734, acesta le tri¬ 
mitea o frumoasă carte pastorală, în româneşte, întărimdu-i în dreapta 
credinţă. în urma plîngerilor «sale — ca şi «ale mitropolitului din Cartoviţ 
— Ountea din Viena a rînduit o nouă «comisie de cercetare sau «de an¬ 
chetă în Bihor, în vederea stabilirii confesiunii căreia voiau să-i apar¬ 
ţină românii de nici. Comisia a lucrat la Oradea-Velenţa din 21 februarie 
pînă în 12 martie 1737. Au fost audiaţi numai oameni din satele dome¬ 
niului Episcopiei, «care, fiind aleşi şi instruiţi de administratorii de moşii, 
declarau că «doresc sa asculte de episcopul latin. Astfel comisia a trecut 
ca unite toate satele domeniului episcop esc, în ciuda protestelor lui 
Isaia, «care a părăsit şedinţele. Comisia a raportat apoi guvernului că 
întreg Bihorul este unit, iar episcopul «de la Arad nu «are credincioşi de¬ 
cât în Oradea-Velenţa, propunînd să nu i se mai admită trecerea în 
Bihor, ceea ce s-a şi aprobat. 

Pentru menţinerea românilor în ascultare bisericească faţă de Epis¬ 
copia «catolică din Oradea, noul episcop Nicolae Csâky (1737—1748), ca 
şi vicarul Pavel Eorgach, au recurs la ademenirea preoţilor prin felurite 
avantaje de ordin material: oferirea de bani şi material pentru reve¬ 
renzi, dăruirea de cărţi, veşminte şi vase liturgice, material de construc¬ 
ţie, pe seama unor biserici, ba chiar şi salarii protopopilor (15—30 fi.) şi 
preoţilor (5—8 fi. pe «an). în Oradea s-a zidit o oapielă românească unită 
şi s-a deschis «o şcoală, cu banii Episcopiei. Este adevărat că preoţilor 
nu li se cerea nici o schimbare ide lege, ci numai ascultare de episcopul 
latin. Ou toate acestea, Isaia hirotonea preoţi brhoreni în Arad şi le îm¬ 
părţea antimise şi mir. Dar pentru a opri cu desăvârşire legăturile cu 

Aradul, în 1738 [preotul celib Vusile Hat aş din Făgăraş a foist uuanit «pro¬ 
topop suprem» al românilor din Bihor, cu reşedinţa în Oradea, unde 
Episcopia catolică i-a zidit şi o casă, în 1746, s-a cerut aprobarea pentru 
hirotonia sa întru arhiereu unit. Murind în acelaşi an, a izbutit să dobîn- 
dească această demnitate fostul paroh al coloniei «greceşti» din Diosig, 
Meletie Kovacs, el însuşi un macedoromân. A funcţionat, din 1748 pînă 
la moartea sa, în 1775, ca episcop-sufragan sau ca vicar unit al episcopi- 
lor romano-catolici din Oradea. El a pricinuit multe necazuri mai ales 
urmaşilor lui Isaia, care, în vara aceluiaşi an, a fost ales mitropolit la 
Carloviţ. Ca şi celălalt Isaia, Diacovici, n-a avut nici el norocul să fie în¬ 
scăunat, căci a murit la 22 ianuarie 1749, pe eînd se afla la Viena ca să 
depună obişnuitul jurămînt de credinţă. 

în scaunul vlădicesc de 1a Arad a fost numit (1748) episcopul Paveî 
Nenadovici, fost pînă atunci la Karistadt, care i-a urmat toi Isaia la Gar- 
loviţ, ca mitropolit (1749). în .această nouă calitate, a administrat epar¬ 
hia vacantă a Aradului, pînă în vara anului 1751. 


Episcopul Sinesie Jivanovici. Cu prilejul Congresului naţional-bise- 
riceisc sîrb care a ales mitropolit pe Pavel, comisarul (delegatul) impe¬ 
rial trimis să asiste la lucrări ia cerut — în numele guvernului — desfiin¬ 
ţarea Episcopiei Aradului, motiv înd că ea nu -are mijloace de întreţinere 
şi că nu era prevăzută î,n diploma imperială din 4 martie 1695. Adevă¬ 
ratul motiv trebuia căutat înisă în 'lucrarea ei ide apărare a Ortodoxiei 
din Arad şi Bihor. Datorită strădaniilor lui Pavel Nenadovicii, care a îna¬ 
intat un memoriu împărătesei Marin Tereza, scaunul vllădioesc de la 
Arad a fost menţinut, fiind numit ca episcop, în vara anului 1751, Sine¬ 
sie Jivanovici cu jurisdicţie în Arad, Bihor, Hălmagiu. Acest Sinesie a 
fost cel mai vrednic episcop de Arad din secolul al XVIII-lea, căci de 
numele sau se leagă biruinţa definitivă a Ortodoxiei în regiunile amin¬ 
tite, precum şi o seamă de realizări gospodăreşti şi cărturăreşti. 

După cum era şi firesc, episcopul Sinesie a ajuns chiar de la începu¬ 
tul păstoririi sale ila neînţelegeri icu arhiereul unit. Meletie Kovacs de la 
Oradea şi eiu noul episcop latin de acolo Pavel Forgaich (1748—1759), 
dar şi cu vicarul (apoi episcopul) unit Petru Pavel Aron de ia Blaj. în 
1733, o parte din districtul Hăimagîutoi a foist ataşată ia principatul 
Transilvaniei (comitatul Zarand), iar o altă parte la Ungaria. Episcopul 
Isaia Antonoviei a căutat să-şi păstreze jurisdicţia asupra teritoriilor 
hălmăgene anexate la Transilvania, încercind să facă acolo o vizită 
canonică, dar a fast împiedicat ide autorităţile locale. La numirea !u(i 

Sines-ie ca episcop, i s-a acordat jurisdicţie asupra Hălmagiului, dar 
fără dreptul de .a face vizite canonice, în aceste condiţii, Hălmagiul a 
fost cercetat de vicarul Petru Aron din Blaj (în 1749 şi a do-ua oară, în 
1752), însoţit de doi preoţi atraşi ta uniaţie, precum şi de reprezentanţii 
autorităţilor. Au icercefat mai multe biserici, silind pe credincioşi să ia 
parte la slujbe, iar trei preoţi au fost aruncaţi în închisoare. Tot pe 
atunci, administratorul domeniului statului din Hălmagiu a izbutit să 
obţină un act, semnat de 35 de români de pe acest domeniu, prin care 
declarau că vor să fie puşi isub ascultarea episcopului unit de la Blaj. 
Preoţii şi credincioşii de acolo au protestat împotriva acestor abuzuri, 
înamtînd memorii mitropolitului Pavel Nenadovici şi episcopului Sine- 
sie, cerînd să-i ia sub oblăduirea sa duhovnicească. 

Două comisii de anchetă au înaintat Curţii rapoarte tendenţioase, în 
care aproape toţi românii din Hălmagiu erau declaraţi uniţi. Cu prilejul 
acestor cercetări, s-au savîrşit numeroase arestări în rîndurile credincio¬ 
şilor. Memoriile mitropolitului Pavel Nenadovici la Curtea din Viena au 
dat rezultatul dorit, căci s-a instituit o nouă comisie, pentru conscrierea 
tuturor preoţilor şi credincioşilor, formată din doi reprezentanţi ai gu¬ 
vernului, doi preoţi — un unit şi un ortodox — şi un secretar (mitropo¬ 
litul a delegat pe arhimandritul Moise Putnic, viitor lepiscop de Timişoa¬ 
ra, apoi mitropolit de Carloviţ, iar vicarul Aron pe cunoscutul prigonitor 
al ortodocşilor, protopopul Avram Pop din Dala). în luna mai 1754, s-au 
prezentat în faţa comisiei preoţii şi credincioşii din Hălmagiu şi satele 
din jur. 

Rezultatul a fost uluitor. S-au declarat uniţi numai trei preoţi, iar 
dintre credincioşi abia patru iobagi. împărăteasa a luat act de voinţa 
clerului şi credincioşilor de aici, hotărînd ca biserica din Hălmagiu să 
fie dată celor trei preoţi uniţi, oare primeau leafă de la stat (doi cîte 
150 fl. pe an, unul cîte 50 fl.). Cel 35 de credincioşi care semnaseră actul 
de unire în 1751, deşi au cerut revenirea la Ortodoxie, au fost conside¬ 
raţi şi pe mai departe ca uniţi. Preotul Gheorghe Popovici din Hălmagiu, 
care se împotrivise «sfintei uniri», a fost aruncat în închisoarea din Si¬ 
biu, de unde apoi a fost eliberat, cu condiţia să se mute în alt ţinut. 

în schimb, episcopului Sinesie i se acorda dreptul de a vizita distric¬ 
tul Hălmagiului. în felul acesta, Ortodoxia a înregistrat o biruinţă deisă- 
vîrşită asupra celor care încercau să înstrăineze poporul român de Bi¬ 
serica sa. 

Daică în Hălmagiu lupta pentru Ortodoxie a fost purtată mai mult 
de mitropolitul Pavel, în Bihor ea s-a desfăşurat sub directa îndrumare 

a episcopului Sinesie. Cu îngăduinţa Curţii din Viena, în primăvara anu¬ 
lui 1753, a venit în Bihor, instalîndu-se în reşedinţa sa din Oradea-Ve- 
lenţa, apărat ide ostaşii isîrbi din cetate. Timp de două tuni, a strîns infor¬ 
maţii de la delegaţii satelor, privitoare la situaţia Bisericii Ortodoxe din 
Bihor. Pe baza acestora, a cerut Curţii sa-i recunoască dreptul de a vizita 
oricînd Bihorul, moitivînd că aproape toate satele erau ortodoxe. împă¬ 
răteasa a numit o comisie (a treia, după cele din 1727 şi 1737), formată 
din arhiepiscopul de Caioicea, ca preşedinte, şi doi generali, eu îndru¬ 
marea ca preoţii şi credincioşii să fie întrebaţi despre cele patru puncte 
florentine şi să declare cărei Biserici doresc să aparţină. Comisia şi-a 
început lucrările la 28 octombrie 1754, ascultarea satelor făcindu-se între 
9 decembrie 1754 şi 13 iulie 1756. Din toate satele Bihorului, doar trei 
(Poceiul, Leta Mare şi Sîntandreiul) au fost declarate unite, pe baza răs¬ 
punsurilor la întrebările teologice care le-au fost puse. Celelalte au fost 
declarate ortodoxe şi supuse episcopului din Arad. Episcopia catolică a 

făcut de îndată contestaţie împotriva hotărîrilor luate, incit Curtea _ 

nemulţumită şi ea de un astfel de rezultat — a numit o nouă comisie 
(fără generali), care să verifice actele celei dinţii. Noua comisie a lucrat 
în anii 1757—1759, silind la unire alte cîteva sate : opt pentru că aveau 
biserici ridicate de «domnii de pămînt», zece pentru că în faţa comisiei 
nu s-au declarat categoric pentru nici un rit. 

în iac est timp, vlădica Sinesie avea ea vicar la Oradea («episoopesc 
namestniic») pe ieromonahul Melodie. Prin mijlocirea acestuia, credin¬ 
cioşii bihoreni primeau pastorale din partea episcopului (multiplicate la 
Arad şi Oradea) şi chiar din partea mitropolitului Pavel Nenadovici. La 
începutul anului 1759, el era în Oradea-Velenţâ, aşteptînd să primească 
aprobarea pentru vizita canonică în Bihor. în sfîrşit, i-a fost dată, dar 
cu anumite restricţii (să fie însoţit de un reprezentant al autorităţilor, 
să nu caute reîntoarcerea uniţilor la Ortodoxie ete.). între 25 martie şi 
25 august 1759, episcopul Sinesie a cercetat 271 de sate. Peste tot a fost 
primit cu multă dragoste, dar mai ales ou multă dărnicie, primind felu¬ 
rite danii, în bani sau în natură. El însuşi, precum şi secretarul său, au 
întocmit un «protocol», în care notau felurite date asupra bisericilor, 
preoţilor şi satelor cercetate (păstrat azi la Carloviţ). Lucrările comisiei 
de anchetă din 1754—1756, ea şi vizita canonică a lui Sinesie din 1759, 
reprezintă o biruinţă a Ortodoxiei în Bihor, încheindu-se un capitol 
istoric bogat în fapte şi în strădanii pentru apărarea credinţei 
noastre strămoşeşti, 

Notăm că şi în Bihor şi Arad întâlnim cîţiva credincioşi care an 
suferii temniţa şi chiar moartea pentru credinţa lor, aşa cum se întâm¬ 
plase şi în Transilvania. De pildă, prin 1749, credinciosul Petru Găvruţa 
din Pocdla, lingă Beiuş, pentru că fusese la Carloviţ să ceară ocrotire, 
a fost ţinut în închisoare, în lanţuri, 13 săptămini, apoi a fost izgonit din 
sat, murind în urma suferinţelor îndurate. Un credincios din Comlăuş- 
Arad, Antonie Habata zis «Neamţu» (tatăl era neamţ, iar mama român¬ 
că), a robit aproape trei ani, pentru că nu voise să părăsească credinţa 
ortodoxă. în temniţele din Arad şi din Şiria erau pe atunci şi alţi credin¬ 
cioşi închişi pentru «apostasie». 

Alte fapte ale episcopului Sinesie. în mai multe rînduri a hirotonit 
preoţi pentru Maramureş, incit autorităţile de stat au fost silite să inter¬ 
vină şi să-l oprească. în judeţul Arad, a vegheat în permanenţă ca 
preoţii şi 'credincioşii săi să nu se îndepărteze de Ortodoxie. Era foarte 
aspru cu preoţii vinovaţi de felurite abateri. Mai notăm că în urma de¬ 
mersurilor sale, împărăteasa a poruncit ca administratorul domeniului 
ducelui de Modena — care avea multe sate în judeţul Arad — să nu 
mai încaseze dări de la preoţii români. 

Din banii strânşi în cursul vizitei sale în Bihor, vlădica Sinesie a 
izbutit să creeze eparhiei sale o bună stare materială. A purtat un proces 
îndelungat pentru recîştigarea bunurilor înstrăinate după moartea lui 
Ioanichie Martinovici. A zidit o nouă reşedinţă episcopală, precum şi o 
mînăstire în Arad-Gai, cu hramul Sfîntul Şimion Stîlpnicul (cu o moşie 
de 300 jugăre), care a devenit, apoi, gropniţa vlădicilor din Arad, a 
înzestrat Episcopia cu odoare, odăjdii şi cărţi. în urma demersurilor sale, 
s-a aprobat zidirea bisericii din Gradea-Velenţa. 

A avut legături şi cu vlădicii români de peste Carpaţi. Astfel, în 
1761, episcopul Grigorie Socoteanu a dat în tipar, la Rîmnic, cartea nu¬ 
mită Pravila de rugăciuni a sfinţilor sîrbi, cu binecuvîntarea lui Pavel 
Nenadovici şi cu cheltuiala lui Sinesie. 

A murit la 14 martie 1768, fiind îngropat în ctitoria sa din Arad- 
Gai. Prin testamentul său, întocmit cu două luni înainte de moarte, ruga 
pe mitropolitul Pavel Nenadovici (mort şi el în acelaşi an), «să fie cu 
ochii deschişi asupra eparhiei Aradului, dar mai ales peste ţinuturile 
Orăzii şi Hălmagiului şi să poarte 'de grijă ea creştinii pravoslavnici şi 
credincioşii acestei eparhii să nu se clatine». Astfel, prin toate străda¬ 
niile sale pentru apărarea Ortodoxiei, vlădica Sinesie se înscrie printre 
cei mai Străluciţi ierarhi care au păstorit ia Arad. 

Ultimii episcopi sîrbi de la Arad. După o sedisvacanţă de doi ani, 
la conducerea eparhiei a fost numit episcopul Pahomie Cnezevici (1770— 
1783), un ierarh învăţat, cu studii la Halle. în cursul celor 13 ani de păsto¬ 
rire, Pahomie a continuat lupta înaintaşului său pentru 'apărarea Orto¬ 
doxiei, nu numai îin Bihor, el şi în Arad. în 1776, un avocat, Ştefan Ma- 
gyar, a obţinut aprobarea împărătesei sa ridice un paraclis unit în Arad, 
dăruind ea însăşi 2600 fl. pentru zidire, precum şi salariu unui preot şi 
cîntăreţ unit, urmărindu-se, prin aceasta, începerea prozelitismului unit 
şi în Arad (a doua parohie unită în aceste părţi era icea din Maicău, azi 
în R. P. Ungaria). Conducerea comitatului (judeţului) Arad i-a făcut lui 
Pahomie multe neajunsuri (de pildă, silea pe ortodocşi să ţină sărbăto¬ 
rile catolice), încît a fost nevoit sa înainteze memorii Curţii din Viena 
şi sa se plîngă în Congresul naţional-bisericesc sîrb. Gu toate acestea, 
în 1785 erau în Arad numai 138 de credincioşi uniţi, iar în cele patru filii 
18 credincioşi. 

Aceleaşi necazuri le avea şi în Bihor, unde făcea vizite canonice, 
săptămâni de-a rîndul, în ciuda denunţurilor episcopului romano-catolic 
şi ale primului episcop unit de la Oradea, Moise Dragoş (din 1777). 

De un real ajutor aici i-a fost vicarul său, arhimandritul Ghenadie 
Totovici, care, în 1783, era îndepărtat din slujba sa de împăratul Iosif II, 
fiind considerat prea bun ortodox. între anii 1769—1779, credincioşii din 
Oradea-Valenţa şi-au ridicat o biserică, fiind invitat la sfinţire însuşi 
mitropolitul Cartovîiţului. După edictul de toleranţă din 1781, s-au refă¬ 
cut îşi s-au ridicat o serie de alte biserici, atît în Arad, icît şi în Bihor. 

După moartea lui Pahomie, scaunul vlădicesc de la Arad a fost ocu¬ 
pat de Petru Petrovici, care, după o păstorire de numai doi ani (1784— 
1786), a fost mutat la Timişoara. Sub Petrovici, a avut loc răscoala lui 
Horea, cu ramificaţii şi în Arad şi Bihor. A fost trimis, împreună cu 
Ghedeon Nichitici ide la Sibiu, să liniştească pe răsculaţi, lîn timpul său 
— în ciuda numeroaselor proteste ale episcopilor uniţi —■ a fost pusă 
piatra fundamentală a bisericii «cu lună» din Oradea (9 noiembrie 1784), 
terminată în toamna anului 1790, a bisericii din Beiuş şi a altora, la 
sate. 


Ultimul episcop sîrb la Arad a fost Paveî Avacumovici (1786— 
t 1815), fost egumen la Bezdin, apoi, pentru doi ani, episcop fa Pacraţ. Cel 
mai de seamă eveniment petrecut în timpul îndelungatei sale păstoriri a 
fost deschiderea unei şcoli pedagogice (preparandii) româneşti la Arad, 
în 1812, la care au fost numiţi ca profesori cunoscuţii cărturari Constan¬ 
tin Diacjonovicii-Loga, Dimitrie Ţiohindeail, Iosif Iorgovici şi alţii, iar 


536 


PERIOADA A TREIA (SECOLELE XIV-XVIH) 


peste 10 ani s-a deschis şi Institutul teologic, cu doi ani de studii (din 
1824, cu trei ani). 

în anul 1814, s-a zidit o nouă catedrală episcopală, cu hramul Sfîntul 
Ioan Botezătorul, în locul vechii biserici româneşti, existente încă îna¬ 
inte de mutarea scaunului episcopal la Arad, Vlădica Pavel a hirotonit 
mul^i candidaţi la preoţie din Transilvania în cursul îndelungatei vacan¬ 
ţe a scaunului vlădioesc de ia Sibiu, între anii 1796—1811. 


în ce priveşte Bihorul, menţionăm înfiinţarea unui Consistoriu per¬ 
manent (pe baza unei rezoluţii imperiale din 28 februarie 1792, reînnoită 
la 2 ianuarie 1793), format dintr-un preşedinte-vicar şi trei asesori, — 
de regulă protopopul din Oradea şi doi preoţi din jur — şi un notar (se¬ 
cretar). Consistorul avea, deci, aceeaşi organizare şi aceleaşi atribuţii 
ca oricare alt consistoriu (consiliu) eparhial, cu deosebirea că — în lipsa 
unui episcop propriu — era pus sub ascultarea episcopului de Arad, care 
avea dreptul să facă hirotonii de preoţi şi sfinţiri de biserici în Bihor. 

Primul preşedinte a fost protopopul Teodor Arsici din Oradea (care 
funcţiona ca vicar pentru Bihor din 1783), urmat de protopopul român 
Mihail Manuiiovici (1805—1829), care a ajuns episcop al Vîrşeţului, mai 
apoi al Timişoarei, sub numele de Maxim. Bihorul ia rămas în această 
situaţie pînă în anul 1920, cînd în locul Oonsistorului s-n creat o epis¬ 
copie, existentă şi iazi. 

Multele abuzuri -a'le episcopului Pavel Avaoumovici (distrugerea re¬ 
şedinţei episcopeşti de (la mănăstirea 'din Gai, abuzul cu taxele pentru 
hirotonie şi singhelie etc.) au atras nemulţumirea românilor nu numai 
împotriva sa, ci împotriva întregii ierarhii sîrbeşti. Dacă în secolul al 
XVIII-lea, vlădicii sîrbi de la Arad au fost un -sprijin pentru credincioşii 
români, către isfîrşitui secolului şi mai ales în primele decenii ale celui 
următor, 'oblăduirea lor s-a prefăcut într-o dureroasă apăsare, spre pagu¬ 
ba vieţii bisericeşti a românilor. Din această pricină, a început o largă 
mişcare a clerului şi credincioşilor români din părţile Aradului, pentru 
dobîndirea unui episcop din neamul lor, ceea ce au izbutit, după aproape 


două decenii de lupte, în 1829. 


Concluzii. Aşezarea sîrbîlor ortodocşi în părţile Aradului şi 
Banatului a avut urmări însemnate asupra vieţii bisericeşti a români¬ 
lor din aceste părţi. Datorită episcopilor de ia Arad, românii de aici 
mau fost supuşi persecuţiilor religioase pe care le îndurau, pe la mij¬ 
locul secolului al XVîîî-lea, fraţii lor din Transilvania propriu-zisă . 

De pildă, in 1790 — 1791, dieta Ungariei, întrunită la Pojon (Bratislava), 
a acordat tuturor credincioşilor ortodocşi din Ungaria şi părţile ane¬ 
xate ei depline drepturi cetăţeneşti, inclusiv recunoaşterea, legală a 
Bisericii lor. Tot datorită acţiunii misionare desfăşurate de vlădicii 
sirbi de la Arad — îndeosebi de Sinesie Jivanovici — încercările pro- 
zeîitiste unite, desfăşurate în Arad, Hălmagiu şi mai ales în Bihor, cu 
sprijinul autorităţilor, al episcopilor romano-catolici din Oradea şi 
ai vicarilor acestora, n-au înregistrat succese. Aşadar, episcopii sîrbi 
«ai Aradului, Ienopolei, Oradiei Mari şi Hălmagiului » s-au identificat 
întru totul cu năzuinţele preoţilor şi credincioşilor români pe care-i 
păstoreau, ajutîndu-i să-şi păstreze credinţa strămoşească. Episcopii 
sîrbi au învăţat limba românească, după cum dovedesc pastoralele şi 
scrisorile lor, unele singhelii şi antimise, scrise în româneşte. Se pare 
că ei slujeau în româneşte, căci pe foile unui Liturgkier arhieresc 
slavon (tipărit la Moscova în 1721) şi păstrat la Episcopia Aradului, 
au fost intercalate, pe file separate, ecfonisele şi binecuvîntârile de la 
liturghie, în româneşte. Dintre episcopii sîrbi de la Arad, se impune 
marele apărător al Ortodoxiei Sinesie Jivanovici, care, prin energia şi 
curajul său, a izbutit să înlăture orice încercări menite să-i risipească 
turma. 

LXVIII 


BISERICA UNITA DIN TRANSILVANIA, BIHOR ŞI MARAMUREŞ 
IN A DOUA JUMĂTATE A SECOLULUI AL XVIII-LEA 
ŞI ÎNCEPUTUL SECOLULUI AL XIX-LEA 


Urmaşii episcopului Inocbentie Micu au fost numiţi ide către împă¬ 
rat — în calitatea sa de «patron suprem» al Bisericii unite din Transil¬ 
vania —dintre trei candidaţi, propuşi de soborul protopopilor alegători 
(ţinut în prezenţa unui «comisar» al guvernului), potrivit prevederilor 
art. 12 din diploma doua ileopoildină. în 1777, s-a înfiinţat o nouă Epis¬ 
copie unită, cu sediul la Oradea, pentru credincioşii români din părţile 
«ungur ene». Toţi vlădicii uniţi au fost 'oameni cu carte, dobîndită ia şco¬ 
lile teologice din Trnavia, Viena şi Roma, unii din ei sprijinitori ai cul¬ 
turii româneşti şi ai aspiraţiilor naţionale ale credincioşilor pe care-i 
păstoreau. Trebuie să consemnăm însă şi un fapt durerois, şi anume, că 
unii episcop! uniţi au încercat să fie prea zeloşi propovăduitori ai «uni¬ 
rii» printre români, -silind, cu ajutorul autorităţilor -sau in alt chip, multe 
parohii ortodoxe să treacă la uniaţie. 


Petru Pavel Aron. La 4 noiembrie 1751, sinodul electoral a propus 
Curţii trei candidaţi: Petru Pavel Aron, Grigorie Maior şi Silvestru 
Caliani, toţi trei cu studii în Colegiul «De Propaganda Fide» din Roma 
(deşi împărăteasa dorea să-l numească pe episcopul rutean Manui'l 
Olszavski). Dintre aceştia a fost numit Pavel (din botez Petru) Aron, ori¬ 
ginar dintr-o familie preoţească din Bistra (Munţii Apusenii), fostul vicar 
al lui Inochentie Micu (din 1745), apoi vicar apostolic (din 1747). în 
această Calitate, a întocmit — în 1750 — a conscripţie '(statistică) a cle¬ 
rului şi credincioşilor Transilvaniei (de ambele rituri), cu exagerări evi¬ 
dente (533.657 de uniţi şi abia 4.065 de ortodocşi). îndată după numirea 
ca episcop, Aron a fost cbemait la Viena, unde i s~a cerut să accepte 
mai multe condiţii, neobişnuite pînă atunci, care ar fi dus la pierderea 

totală a independenţei Biis-ertcii sate. Cea mai grea şi mai umilitoare era 
aceea a ţinerii, în continuare, a teologului iezuit. I se cerea apoi, ca 
înainte de luarea oricărei măsuri în eparhie, să ceară încuviinţarea teo¬ 
logului iezuit, a episc opului r omano- catolic maghiar din Alba Iulia şi 
a comisiei catolice din guvernul transilvan. Refuz în d să semneze ase¬ 
menea condiţii, Curtea s-a văzut silită să renunţe la unele din ele, cu 
excepţia celei privitoare la teolog. împărăteasa însăşi a scris papei, 
cerînd să nu-1 recunoască decît cu condiţia acceptării teologului. Papa 
Benedict XIV, în bula sa ide recunoaştere, îi impunea teologul iezuit, 
numit de Curte sau ide arhiepiscopul de Esztergom, salarizat însă de 
stat, care, în calitate 'de «generalis auditor eauisarum», trebuia să «ajute» 
pe episcop în conducerea eparhiei. Plîngerile adresate de Aron papei iau 
rămas zadarnice. înmînîmdu-i-se bula papală ide recunoaştere de către 
cancelarul aulic transilvan, contele Gyulafi, în vara anului 1753, Aron a 
refuzat să semneze un act de primire a ei, întrucît cuprindea condiţii 
umilitoare pentru el «şi Biserica sa. A semnat acest act abia în primăvara 
anului următor, după lungi stăruinţe depuse pe lîngă el chiar de papa 
şi de alţi reprezentanţi ai Bisericii catolice şi ai Curţii, încît se punea 
chiar problema alegerii unui nou episcop. în acelaşi an, a Înaintat un 
memoriu împărătesei, apoi o «promemorie» în care ^susţinea drepturile 
Bisericii româneşti unite. în urma acestora, i s-a pus în vedere să pără¬ 
sească Viena şi să se întoarcă 1a reşedinţa sa. 


A fost hirotonit de episcopul rutean Manuil Olszavski şi apoi in¬ 
stalat la Blaj, la 12 noiembrie 1754. în zilele următoare a întrunit sinodul 
protopopilor, aşezînd ca vicar pe Gherontie Cotorea, trei asesori (Grigo- 
rie Maior, Silvestru Caliani şi Atanasie Rodnic), precum şi 12 protopopi, 
ca membri în consistor iu. în tot timpul păstoririi sale a fost în relaţii 
încordate cu teologul iezuit Mlhail Salbeck (1752—1758), apoi cu urma¬ 
şii săi: Emerik Pallovicz (1758—1760) şi Ştefan Mere (1761—1773). 

Sub episcopul Pavel Aron s-au deschis primele trei şcoli din Blaj, 
la 1 noiembrie 1754 : şcoala ide obşte sau elementară, condusă ide das¬ 


călul Constantin Dimitrieviei, venit din Ţara Românească (de la el a 
rămas o copie a Hronicului lui D. Cantemir), şcoala «latinească» sau a 
«limbilor şi ştiinţelor» (iniţial cu două, apoi cu trei clase), din care se 
va dezvolta liceul, condusă de Grigorie Maior, şi şcoala de preoţie sau 
-seminarul (ou două clase), în care se pregăteau viitorii preoţi, condusă 
de Silvestru Caliani şi Atanasie Rednie. Episcopul Aron a întocmit şi 
anumite norme sau regulamente pentru organizarea şi funcţionarea şco- 

Iilor respective. Numărul elevilor a crescut, în anii şcolari următori, la 
300, între oare şi ortodocşi. Episcopul Pnvel Aron a rrnduit să se dea 
elevilor pîine gratuită (iar în zile de sărbători şi mînjcare caldă). 

Pe lingă mînăstirea-catedrală ou hramul Sfinţia Treime, care, potrivit 
diplomei împărăteşti din 1738, urma să întreţină 11 călugări, 20 de elevi 
la seminar şi trei studenţi la colegiul «De Propaganda Fide», Aron a mai 
înfiinţat o mînăstire, cu hramul «Buna Vestire», în curtea reşedinţei sale 
(1760). în această mînăstire, pusă sub directa sa răspundere şi îndru¬ 
mare, a deschis un nou seminar, în anul 1760, ou 12, apoi ou 24 de elevi- 
călugări, care să trăiască după ritul «grecesc» (ortodox). Conducerea 
acestui seminar a încredinţat-o lui Atanasie Rodnic. Pentru întreţinerea 
seminarului său, Aron i-a hărăzit veniturile noii tipografii eparhiale, 
precum şi ale moşiei Cut, cumpărată de el ou 30.000 -fi, (8.000 strmşi de 
la cler, iar 22.000 oferiţi de el). între clericii acestui seminar s-a numărat 
şi marele cărturar de mai tîrziu Samuil Micu. Regimul aspru de viaţă 
din mînăstire, cu post .şi cu rugăciuni zilnice, a făcut ca el să nu dea 
rezultatele dorite, căci mulţi elevi s-au retras. în 1765, guvernul transil¬ 
van a interzis fiilor de iobagi să mai urmeze cursurile, celor două semă¬ 
na rii, Grija deosebită a lui Aron faţă de seminarul său se vede şi din 
faptul că la moarte i-a lăsat întreaga avere. Cîţiva tineri au fost trimişi 
la studii la alte şcoli din Transilvania sau la colegiul «De Propaganda 
Fide» din Roma. Tot Aron a înfiinţat o mînăstire în Alba lulia-Maieri. 

Pavel Aron s-a îngrijit şi de înfiinţarea unei tipografii în Blaj, tran¬ 
spun înd în faptă gîndul marelui său înaintaş Inocbentie Micu. înfiinţarea 
ei era cerută şi de considerentul că împărăteasa oprise, încă din 1746, 
aducerea de cărţi din Ţara Românească şi Moldova .Tipografia a luat 
fiinţa încă din 1747, pe cînd Aron era numai vicar, din vechile teascuri 
ale tipografiei mitropolitane din Alba Iuli'a, Primul tipograf care a lucrat 
la Blaj a fost Dimitrie Pandovici, care lucrase înainte la Rîmnic şi Ta 
Bucureşti, urmat de un Ioan Rîmniceanul, un Vlaicu (probabil venit tot 
din Ţara Românească) şi alţii. Prin 1755, s-a 'adus material tipografic 
nou de la Cluj. A tipărit mai ales cărţi de slujbă, dintre care amintim : 
Ceaslovul (1751), Strastnicul (1753), Liturghierul (1756), Evhologhionul 
(1757), Octoihul (1760), Catavasierul (1762), Acatistierul (1763), Psaltirea 
(1764) etc. Toate 'aceste cărţi liturgice aveau un conţinut curat ortodox. 
De pildă, Strastnicul din 1753 reproducea slujba din săptămîna Patimilor 
din Triodul de Rîmnic din 1731, iar Liturghierul pe cel tipărit de mitro¬ 
politul Antim Ivireanul la Tîrgovişte, în 1713 (s-au reprodus chiar şi 




542 


PERIOADA A TREIA (SECOLELE XÎV-XVÎÎt) 


greşelile de tipar ale acestuia). Pe lingă aceste cărţi de slujbă, Aron -a 
tipărit şi cărţi cu alt conţinut, fie în româneşte, fie în latineşte : învăţă¬ 
tura creştinească (ed. I, 1755, ed. II, 1756), Păstoriceasca datorie (1759), 
Păstoriceasca posianie sau. dogmatica învăţătură (1760), o Bucoavnă 
pentru deprinderea pruncilor la cetanie şi la temeiul învăţăturii creşti¬ 
neşti (1759), cărţi de proipovăduire a uniaţiei ş.a. în 1763 a tipărit părţi 
din opera Sfîntului Ioan Damaschinul în latineşte (Opera ph.ilosoph.ica 
et theoiogica) în două volume. 

De la Petru Pavel Aron a rămas o traducere a Bibliei ţse pare după 
Vulgata), în manuscris. El va fi fost ajutat de mai mulţi colaboratori, 
după cum arată grafia diferită întilnită în manuscris. 

Dacă pentru Biserica unită din Transilvania Pavel Aron s-a arătat 
ca un păstor vrednic, în schimb a fost un prigonitor al Bisericii şi al 
credincioşilor ortodocşi. în timpul păstoririi sale, au avut loc marile miş¬ 
cări populaire ţărăneşti pentru apărarea Ortodoxiei, care au culminat cu 
răscoala condusă 'de ieromonahul Sofronie de la Cioara, în anii 1759 
1761. Episcopul a dat tot sprijinul autorităţilor de stat pentru reprimarea 
acestor mişcări, cum am arătat într-o altă parte. A murit la Baia 
Mare (9 martie 1764), în cursul unei vizite canonice în nordul Transilva¬ 
niei, fiind îngropat la Blaj. 

Atanasie Rednic. Sinodul electoral, întrunit la 30 iunie 1764, şi-a 
dat voturile la mai mulţi candidaţi: Grigorie Maior 90 de voturi, Ino- 
chentie Micu 72, Silvestru Caliani 16 şi Atanasie Rednic 9. Curtea din 
Viena a înlăturat din lista candidaţilor pe fostul episcop Inochentie şi 
— neavînd încredere în primii doi— a numit tocmai pe Atanasie Rednic, 
care primise cele mai puţine voituri. Era originar din Giuleşti-Maramu- 
reş, făcuse studii de teologie la Viena, apoi a fost profesor la Blaj, asesor 
consistorial şi vicar al lui Pavel Aron. înscăunat abia în noiembrie 1765, 
după ce fusese hirotonit la Muncaci, Rednic a pornit de îndată la prigo¬ 
nirea foştilor săi contracandidaţi la scaunul episcopal, care protestaseră 
împotriva numirii sale. Aceştia au fost închişi de generalul comandant 
al Transilvaniei, Hadik, în mînăstirea iezuiţilor din Sibiu, iar de aici, 
Gheronte Cotorea a fost trimis în surghiun la mînăstirea Strîmba, Sil¬ 
vestru Caliani în mînăstirea Magma (ulterior a revenit la Blaj, ca portar 
la mînăstirea Sfînta Treime), iar Grigorie Maior în mînăstirea ruteană 
Sf intui Nicoiae din Muncaci, unde a rămas mai mulţi ani. 

Ca episcop, Rednic s-a arătat un zelos propovăduitor al uniaţiei, pri¬ 
cinuind mari neajunsuri ortodocşilor. De pildă, credincioşii din satele 
Cergăul Mărie, Ciufud, Veza, Spătac şi Mănărade, din domeniul Episco- 



BISERICA UNITA (SEC. XVÎII-XIX) 


343 


piei Blajului, s-au plina în mai multe rînduri împotriva sa la guvern, 
căci, fiind ortodocşi, le-a alungat preoţii, le-a răpit odoarele bisericeşti, 
a poruncit să fie bătuţi, încît mulţi au fost siliţi să fugă în alte sate. 
în urma acestor fapte, guvernatorul Transilvaniei şi apoi însăşi împără¬ 


teasa l-au mustrat, cerînldu-i să lucreze cu mijloace mai blînde. Petru 
Maior, în Istoria sa bisericească , îl prezintă pe Rednic cia «om închis, 
netoicmit spre a îmblînzi şi a trage norodul cătră sine ; pre neuniţi icu 
cătane (= soldaţi, n.n.) îi silea isă se adune a auzi prapovăduiren lui», 
în tot cursul păstoriei sale, a avut multe neînţelegeri cu călugării din 
cele două mînăstiri din Blaj, mai ales cu cei de la Sfînta Treime. A murit 
în 1772, lăsîndu-şi toate bunurile seminarului episcopal din mănăstirea 
Buna Vestire. 

Grigorie Maior. Urmaşul său, Grigorie Maior, era fiu de preot din 


Sărăuad (azi jud. Satu Mare) şi făcuse studii în colegiul «De Propaganda 


Fide», unde a obţinut idoctonatul în teologie, fiind hirotonit preot tot 
acolo. Reîntors la Blaj, a fost asesor consistorial, prepozit (egumen) al 


mănăstirii Sfînta Treime şi profesor la şcoala latinească. Din cauza pro¬ 
testului său împotriva alegerii lui Atanasie Rednic, în 1771 a fost numit 
cenzor al cărţilor româneşti şi slave care se tipăreau la Viena pentru 
credincioşii uniţi dări Imperiul habsburgic. A fost hirotonit arhiereu la 
Viena, în capela Curţii, de un episcop unit croat, în prezenţa Măriei Te- 
reza. îndată după hirotonie, a liuat parte la o conferinţă a episcopilor 
uniţi din imperiu (ai croaţilor, rutenilor şi românilor), ţinută la Viena, 
între 1 martie şi 23 aprilie 1773. S-a stabilit, între altele, cia Simbolul 


credinţei să fie rostit fără «filloque» şi să se păstreze fără schimbare tra¬ 
diţia Bisericii răsăritene. Conferinţa a întocmit o listă a cărţilor care 
urmau să fie tipărite la Viena pentru credincioşii uniţi, a vechilor ediţii 


care puteau fi folosite şi schimbările ce trebuiau introduse în cuprinsul 
lor. Este vrednic de reţinut faptul că între Liturghierele recomandate 
să servească drept model erau şi cele apărute la Bucureşti în Î747, Iaşi 
în 1759 şi Blaj în 1756, ceea ce constituie o dovadă evidentă că Biserica 


unită din Transilvania folosea, în continuare, cărţi de cult de cuprins 
ortodox. Un fapt îmbucurător, petrecut chiar la începutul păstoririi lui, 
a fost desfiinţarea ordinului iezuit, la 21 iulie 1773. în acest fel, episcopii 
de la Blaj au scăpat de controlul supărător al teologului iezuit impus 
de Curte (împotriva lui făcuse un memoriu către papa chiar şi Grigorie 
Maior, îndată după numire). 

Ca episcop, Grigorie Maior a fost preocupat de şcolile din Blaj şi 
de elevii lor. Astfel, a rînduit ca domeniul episcopal şi mînăstirea Sfînta 

Treime să contribuie cu o cantitate însemnată de grîu, din care să se dea 
pîine gratuită pentru 200 de elevi din Blaj (aşa numiţii «ţipai»), obicei 
urmat pînă aproape în zilele noastre. Sub el, «au fost «contopite cele două 
seminarii din Blaj (1781), rămînînd numai cel de pe lingă mînăstirea 
Sfînta Treime, pentru pregătirea viitorilor preoţi. 

înfiinţîndu-se la Viena un seminar pentru tinerii uniţi, ou numele 
Sfînta Barbara, Grigorie Maior a izbutit să obţină 9 locuri pentru tinerii 
din eparhia sa şi 6 locuri pentru cei din eparhia unită a Oradiei (ulterior 
seminarul a fost mutat la Agria, în Ungaria, apoi la Lvov, unde s-a des¬ 
fiinţat în 1792). în afară de bursierii de la Viena, Grigorie Maior a trimis 
alţi tineri la studii în Roma (între care şi Gheorghe Şincai, Petru Maior), 
în Trnavia etc. 

Ca şi Pavel Aron şi Atanasie Rednic, vlădica Grigorie s-a dovedit 
un zelos propovăduitor al uniaţiei printre români. Au devenit unite nu¬ 
meroase sate, mai ales în părţile Sălajului, unde făcea vizite canonice, 
însoţit de comisari maghiari. 

în 1781, în urma publicării edictului de toleranţă al împăratului losif 
II (1780—1790), numeroase isate din Ţara Haţegului şi Ţara Făgăraşului 
au revenit la Ortodoxie, incit Grigorie Maior a fost nevoit să ceară aju¬ 
tor militar pentru ireprimaTea mişcării. Din cauza strădaniilor sale de a 
atrage pe ortodocşi ta uniaţie, a ajuns în «conflict cu unii nobili maghiari 
protestanţi, «chiar cu guvernul Transilvaniei. Se pare că aceste neînţe¬ 
legeri — la «oare se adăugau cele cu călugării blăjeni — au determinat 
Curtea «din Viena să-i ceară «demisia din scaun (13 mantie 1782). S-a 
retras oficial ou ocazia «sinodului din 15 august 1782, aşezîndu-se la mî¬ 
năstirea «din Alba lulia-Maieri, unde «a mai trăit trei ani (februarie 1785). 
Prm testament a rînduit să se pună bazele unei fundaţii, din care să se 
acorde premii şi ajutoare elevilor săraci şi merituoşi de la şcolile din 

Blaj. 

Sub episcopii Atanasie Rednic şi Grigorie Maior a continuat cu 
spor şi activitatea tipografică. Menţionăm că aproape toate tipăriturile 
lor erau numai «cărţi de cult: Evanghelia (1765 şi 1776), Oroioghionui 
(1766), Apostolul (1767), Penticostaruî (1768), Caiavasieruî (1769 şi 1777), 
Octoihuî (1770), Triodul (1771), Psaltirea (1773 şi. 1780), Strastnicul 
(1773), Acatistierui (1774), Liturghierul (1775), Arhieraticonui (1777), 
Ceaslovul (1778), M inoioghionul (1781) etc. Menţionăm că toate aceste 
cărţi păstrau în întregime TÎnduielile liturgice ortodoxe (de pildă Arhi¬ 
eraticonui era «tălmăcit de pre limba elinească»). Cărţi cu alt conţinut 

s-au tipărit foarte puţine : Vieţile Sfinţilor Pahomie, Dorotei şi Teodor 
Studitul (1768, în latineşte), o Bucoavnă (1777), cîteva instrucţiuni date 
de autorităţile ide stat îşi de -episcop. 


Mai amintim şi faptul că meşterii tipografi care au lucrat în această 
perioadă sînt veniţi tot din Ţara Româneasca şi Moldova. Gel mai iscusit 
ostenitor a fosil meşterul tipograf Petru Papavici Rimniceanul, al cărui 
nume ca tipograf şi gravor — e întâlnit în -aproape toate tipăriturile 
înşirate aici. Apare de asemenea numele tipografului şi gravorului Sandu 
din Iaşi (care lucrase înainte la Rădăuţi şi Iaşi). Astfel şi aceşti smeriţi 
meşteri tipografi şi-au adus aportul lor la strîngerea legăturilor culturale- 
bîsericeşti dintre românii de pretutindeni, la întărirea ideii, de unitate 
naţională. 


Ioan Bob. După retragerea lui Grigorie Maior, sinodul electoral a 
propus trei candidaţi, -dintre oare împăratul foisif II a numit pe -cel cu 
voturi mai puţine (cum se intîmplase şi cu At. Rodnic), pe protopopul 
celib Ioan Bob din Tg. Mureş (1739—1830), numit în 1782 şi instalat în 
1784. Numirea lui se explică şi prin aversiunea pe care împăratul o avea 
faţă de monaihism. A avut o păstorire neobişnuit de lungă, pînă la moar¬ 
tea sa (2 octombrie 1830). Numele episcopului Ioan Bob este pomenit 
mai ales în legătură -cu neînţelegerile pe -care le-a -avut -cu cei trei corifei 
ai Şcolii ardelene, Samuil Micu, Gheorghe Şincai şi Petru Maior. Ei şi-au 
desfăşurat o parte -din activitatea lor la Blaj în timpul păstoririi lui Bob, 
(Şincai era şi directorul şcolilor unite -din întreagă Transilvania), dar 
apoi au fost nevoiţi să plece în -alte părţi, din cauza neînţelegerilor 
avute cu el. 


Cu toate acestea, în timpul lui Bob -au continuat să se imprime -alte 
cărţi de slujbă şi de învăţătură în tipografia de la Blaj, deşi multe cu un 
conţinut catolicizant între ele se numără aproape toate cărţile -de slujbă, 
unele în mai multe edilii. 


Ga şi colegul său de la Sibiu, Gherusim Adamovioi, n-a fost străin 
de cunoscutul Supplex Libellus Valachorum înaintat Curţii din Viena în 


martie 1791. Fiind trimis spre cercetarea dietei Transilvaniei, episcopul 
Ioan Bob, -care era singurul român în dietă (ca regalist), avea datoria 


să susţină doleanţele naţiunii -sale. A -avut însă 


o atitudine -condamna¬ 


bilă, declarînd că Suppiexul s-a făcut cu consimţămîntul său, cerînd ca 
românii să se bucure, potrivit -stării lor, de drepturile naţiunilor în 
mijlocul cărora trăiesc, dar fără să pretindă ca ei să constituie a patra 
naţiune. 


35 


Istoria B.O.R. 

în. toamna anului 1791, la presiunea făcută asupra 'iui de membrii 
sinodului său (întrunit atunci) şi de intelectualii români, a plecat la 
Viena, împreună cu Gherasim Adamovici, pentru a prezenta doleanţele 
naţiunii române. La începutul anului următor, au prezentat Curţii mai 
multe memorii, între care şi un nou Supplex Libellus, mai scurt decît 
primul, cu data de 30 martie 1792. 

Sub episcopul Ioan Boib ts-au introdus cele mai multe înnoiri cafo- 
licizante în Biserica unită din Ardeal. De pildă, n-a mai convocat sobo¬ 
rul cel mare -al protopopilor, ci c'onducea treburile eparhiei după bunul 
său plac, n-a mai îngăduit desfacerea căsătoriei (ca în Biserica apuseană), 
a încurajat celibatul preoţilor, a introdus obiceiul de a se face apei în 
cauze matrimoniale la Arhiepiscopia romano-catolica de Esztcrgom, a 
încercat sa limiteze, pe toate căile, drepturile protopopilor şi să concen¬ 
treze întreaga conducere a eparhiei în mina sa. El a introdus în Biserica 
unită aşa numiţii viceprotopopi, inspectori, administratori şi notari, 
«titule streine de legea grecească şi de datina Bisericii românilor» 
(P. Maior). în 1807, a organizat un capitlu (un fel ide consiliu eparhial în 
accepţiunea de azi), din şapte canonici, care să-l ajuite în conducerea 
eparhiei, aleşi numai dintre preoţii oelibi. Prin aceasta, a redus eu totul 
rolul mănăstirii Sfînta Treime, ai cărei călugări îndeplineau, în trecut, 
atribuţiile canonicilor. Petru Maior osîndeşte unele inovaţii liturgice, in¬ 
troduse fie sub Ioan Bob, fie mai înainte (învăţătura că prefacerea daru¬ 
rilor are loc la «Luaţi mîncaţi», obiceiul de a nu împărtăşi pruncul după 
botez, inovaţia de a împărtăşi pe credincioşi cu miride etc.). 

Dealtfel, întreg clerul unit era nemulţumit de păstoria lui Ioan Bob, 
împotriva căruia au înaintat mai multe plingeri la autorităţile de stat şi 
bisericeşti (1790, 1793, ş.a.), prin care i se aduceau acuzaţii deosebit de 
grave : neglijarea vizitelor canonice, indiferenţă faţă de nevoile clerului 
şi ioredincio'şiior, nepotism, preocupare exagerată faţă -de cele gospodă¬ 
reşti în daua propovăduirii etc., cerînd chiar «lepădarea» lui din 

viădicie. 

Toate «înnoirile» lui Bob au fost aspru condamnate de Samuil Micu 
(în voi. IV al lucrării sale Istoria, lucrurile şi întimplările românilor), de 
Gheorghe Şincai (în Hronica românilor), dar mai ales de Petru Maior, în 
lucrările sale istorico -canonice : Procanonul (1783) şi Protopapadichia 
(1795), amîndouă rămase în manuscris, apoi în Istoria Bisericii români¬ 
lor, tipărită la Buda, în 1813. Toţi trei (dar mai ales Micu şi Maior) au 
militat pentru păstrarea rinduielilor ortodoxe tradiţionale, respingînd 

orice schimbare şi orice adaos catolic. Aceşti învăţaţi şi-au dat însă 
seama că toate inovaţiile şi toate încercările de învrăjbire -şi dezbinare 
a românilor în două Biserici au rămais zadarnice. Petru Maior, de pildă, 
scria că românii din Transilvania ţineau «legea grecească întreagă în- 
treguţă... nici la aceea n-au fost niciodată siliţi ca să adauge la Simbolul 
credinţei: şi de la Fiul purcede, nici să pomenească pe papa la Litur¬ 
ghie, ci fieşte carele preot singur pe arhiereul eparhiei întru care este, 
îl pomeneşte». Date fiind acestea, continua Maior, preoţii ortodocşi şi 
uniţi «cu prietenie frăţească petrec laolaltă, ba şi la îngropăciunea 
m orţilor şi la maslu şi întru alte toemete duhovniceşti şi bisericeşti se 
adună laolaltă, cîntă, slujesc împreună, fără a se sfii unii de alţii... ce e 
mai mult, fără osebire se ispoveduesc uniţii mireni !la preoţii neuniţi şi 
neuniţii la preoţi uniţi; ba şi însuşi preoţii fac aceiaşi. Pre multe locuri 
nici nu mai -auzi acum vorbă de unire şi de neunire, numai cit pre unii 
îi chiamă uniţi şi pre alţii neuniţi, după feliul arhiereului căruia isînt 
supuşi...». Iată 'dar, care era rezultatul politicii de dezbinare a românilor 
transilvăneni dusă timp de 100 de ani: menţinerea neştirbită a legii stră¬ 
moşeşti şi a unităţii românilor ardeleni! Această convieţuire frăţească 
a făcut cu putinţă, în anul 1798, prima mare încercare de refacere a uni¬ 
tăţii bisericeşti a românilor transilvăneni. 

Trebuie să menţionăm şi faptul că în timpul lui Ioan Bob, — apoi 
sub urmaşul său — Biserica Ortodoxă a pierdut zeci de parohii, care, cu 
amăgiri şi cu ajutorul autorităţilor de stat, au ajuns unite. 


Ioan Lemeni. Alegerea noului episcop a avut loc abia la 15 mai 
1832. Dintre cei propuşi, împăratul a numit pe Ioan Lemeni, fost profe¬ 
sor la Blaj, protopop în Cluj, canonic şi apoi vicar lepiscopesc ta Blaj. 

încă din 1831, cursurile gimnaziului s-au ridicat de la cinci clase Ha 
şapte (clasele numite« de filozofie»), încât şcoala se numea acum «lyceutm», 
iar cursurile de teologie s-au ridicat de fa trei la patru ani de studii. în 
anul 1850, liceul s-a completat la 8 iclase, sub denumirea de «gimnaziu 
superior». Dintre profesorii care au activat în acest timp 1a gimnaziu 
s-au remarcat Siimion Bărnuţiu, Timotei Cipariu (director între anii 
1854—1875), Aron Pumnul ş,a., care au ridicat nivelul general al şcolii, 
frecventată atît de tineri uniţi, cît şi de ortodocşi. între anii 1835—1837, 
s-a refăcut şi s-a mărit catedrala episcopală, cu hramul Sf. Treime, din 
Blaj. 

Sub raport politic, episcopul Lemeni a întreprins icîteva acţiuni îm¬ 
preună cu colegul său Vasile Moga de la Sibiu, în vederea obţinerii de 

drepturi ipe seama naţiunii române. Astfel, în 1834 au înaintat împreună 
un, memoriu icătre Curtea din Viena, prin oare reînnoiau cererile naţiunii 
lor, formulate în anii 1791—1792 şi mai înainte, de Inochentie Micu, pen¬ 
tru recunoaşterea ei oa ia patra naţiune. In 1842, cei doi Vlădici români 


au semnat un nou memoriu comun, cu privire la acordarea de drepturi 
politice şi bisericeşti românilor de pe «pămîntul crăiesc» (fundus regius). 
Tot în 1842, episcopul Lerneni şi Consistoriali său au trimis un memoriu 
— protest la Curtea din Viena, împotriva proiectului de lege privitor la 


introducerea limbii maghiare ca 


limbă oficială în Transilvania. 


Ultimii ani ai păstoriei ilui Lerneni au fost tulburaţi de multele ne¬ 
înţelegeri avute cu profesorii seminarului şi gimnaziului din Blaj. Ele 
au fost provocate de profesori — îndeosebi de Simion Bărnuţiu, ne¬ 
mulţumiţi de abuzurile şi neregulile existente în Blaj, mai ales de purta¬ 
rea nevrednică a lui Vasile Raţiu, rectorul seminarului teologic (din pri¬ 
cina căruia au fost eliminaţi 39 de elevi). Profesorii au înaintat felurite 
plângeri împotriva episcopului şi a oamenilor săi de încredere la toate au¬ 
torităţile de stat, inclusiv la împăratul Ferdinand V (1830—1848). Dar 


aceste neînţelegeri aveau şi un alt substrat, căci Simion Bărnuţiu ca 
odinioară Petru Maior — se ridicase şi întru apărarea vechilor rînduieli 
ale Bisericii româneşti din Transilvania. De pildă, într-un articol publicat 
în Foaia pentru minte , inimă şi literatură de la Braşov, ceruse isă se re¬ 
vină la vechile sinunde, formate din protopopi, preoţi şi mireni, «spre 
a se sfătui asupra trebiilor bisericeşti». Se ridica de asemenea împotriva 


absolutismului ierarhic, pe care căuta să-l introducă episcopul, «care 
cu tocmeala Bisericii noastre nu se potriveşte». Se plîngea de drepturile 
pe -oare le-au avut altădată teologii iezuiţi în Biserica unită ţnumindu-i 
«dictatori») şi de schimbarea dreptului canonic «ce se zice pravila» cu 
cel catolic. Neînţelegerile, care au durat mai mulţi ani, s-au terminat 
abia în 1845, cînd s-a făcut o anchetă 'din dispoziţia guvernului. Mai 
mulţi profesori — în frunte cu Bărnuţiu — au foist înlăturaţi din învăţă- 
mint. Tot aşa, au fost eliminaţi mai mulţi elevi din ultima clasă «de filo¬ 
zofie» şi 12 seminarişti. 


In cursul revoluţiei din 1848, deşi Lerneni a prezidat — împreună cu 
Andrei Şaguna — lucrările marii adunări naţionale româneşti de pe Cîm- 
pia Libertăţii din 3/15 mai şi a fost delegat să prezinte hotărîrile ei gu¬ 
vernului şi dietei din Cluj, totuşi a avut o atitudine filomaghiară. La 
14 iunie 1848, adică exact la o lună -după marea adunare de la Blaj, a dat 


o circulară, prin care ataca hotărînle acesteia, poruncind preoţilor să 
îndemne poporul «a -sta în unirea credinţei, nici să se amăgească cum 

că doară prin 'adunarea din Blaj, s-ar fi hotarît ca de acum înainte în 
tieaba religiei tot una sa fim... că mai voioşi ascultăm de romanul 
(papa, n.n.), decît de ţărigrădeanuL..» (patriarhul (ecumenic, n.n.). Ioan 
Axente Sever (eliminat din seminar în 1845), devenit prefect de legiune 
pe Tîrnave, a împiedicat întoarcerea lui Lemeni de la Cluj la reşedinţa 
sa din Blaj. Împreună cu Bărnuţiu, au (solicitat organelor militare aus¬ 
triece să-i ceară demisia din scaunul vlădksesc. Suspendat în noiembrie 
1848, şi-a dat demisia în 1850, apoi (a plecat la Viena, unde a trăit într-o 
mînăstire dominicană, apoi într-una franciiscană, pînă la moarte 
(t 1861), în noiembrie 1848, au foist arestaţi şi închişi mai mulţi din oa¬ 
menii săi de încredere din timpul procesului. 

Rezultă că Biserica unită a trecut, în timpul lui Lemeni, prin grave 
frământări, pricinuite în primul rind de dorinţa sa de a concentra în¬ 
treaga putere în mîna sa şi din neînţelegerea năzuinţelor de libertate 
naţională şi dreptate socială ale credincioşilor săi. 


înfiinţarea Episcopiei unite a Oradiei. Uniaţia în Bihor a avut o is¬ 
torie diferită de cea din Transilvania propriu-zisa. Cîtă vreme în Tran¬ 
silvania în 1698—1701, au lucrat pentru unire iezuiţii şi statul catolic, 
iar în 1760—1761 Curtea din Viena şi armata, în Bihor acţiunea de tre¬ 


cere la uniaţie era patronată de Episcopia romano-catolică maghiară 
din Oradea. îndată după izgonirea turcilor din Bihor (1692), şi-a stabilit 
reşedinţa în Oradea episcopul romano-catolic Augustin Benkovits. Dar 


în cuprinsul eparhiei sale restaurate, el nu avea biserici, parohii, preoţi 
şi credincioşi, pentru că majoritatea îmbrăţişează calvinismul. Aşa se 
explică de -ce episcopii latini au încercat să-şi sporească numărul de 


credincioşi prin atragerea românilor la unirea cu Biserica Romei. Epis¬ 
copul latin de la Oradea era de regulă şi prefectul judeţului (fişpan), 
fiind, în acelaşi timp, cel mai mare latifundiar, cu un domeniu de peste 
300.000 ide jugăre, pe .care munceau iobagi ortodocşi români. în ciuda 
puterii şi a mijloacelor de care dispunea cp iscopul-p refeci, pe atît de 
slabe au fost rezultatele. 


Prin 1692, episcopul unit Iosif. Camiillis al Munoaciului a numit ca 
vicar pentru Bihor pe ieromonahul Isaia, venit din Muntele Athos. Din 
pricina propagandei sale uniate, a fost ucis în Bixad, în 1701. în 1695, 
Camillis a făcut o vizită canonică în Bihor, cerînd, în adunarea comita¬ 
tului, scutirea de iobăgie a preoţilor uniţi, pe temeiul diplomei date de 
împăratul Leopoid I în 1692, pentru preoţii ruteni uniţi. Adunarea a ho- 
tărît sa scutească de iobăgie pe preoţii români oare dovedeau că stau 
sub ascultarea episcopului de Muncaci. Acesta le-a poruncit apoi să 

asculte de vicarul 'catolic de 'la Oradea, Ştefan Farkas, iar candidaţii ia 
hirotonie isă meargă la Munca ci. 

La 17 ianuarie 1700, împăratul Leopold I a rinduit ca toţi românii 
bihoreni, fie uniţi, fie «'schismatici», sa treacă sub ascultarea episcopu¬ 
lui Augustin Benkovits, iar la 8 octombrie 1701, poruncea ca «schisma¬ 
ticii» să fie supuşi acestuia, dar să nu fie tulburaţi în credinţa lor. în de¬ 
cembrie 1702, împăratul a numit ca episcop de Oradea şi prefect al jude¬ 
ţului pe contele Emerik Csaki, dar răscoala lui Francisc Râkoczy l-a îm¬ 
piedicat o vreme să-şi ocupe cele două demnităţi. Se pare că în timpul răs¬ 
coalei acesteia, credincioşii ortodocşi din Bihor au avut ca episcop pe 
Petru Hristofor (c. 1708—1712). După el, în ciuda piedicilor puse de epis- 
copul-prefect de Oradea, episcopii sîrbi de la Arad şi-au întins juris¬ 
dicţia bisericească şi asupra credincioşilor ortodocşi români din Bihor. 
Emerik Gsaki, ajuns episcop de Agria, apoi de Calocea şi cardinal, a 
trimis ca vicar la Oradea pe Mihail Kebell, care încerca să-i supună pe 
credincioşii ortodocşi bihoreni. Pe credincioşii din Beiuş, de pildă, i-a 
pus în 1713, sub ascultarea parohului romano-catolic de acolo, Pavel 
Laszlo (un secui), în calitate de protopop suprem. A lucrat printre ro¬ 
mâni pînă la moarte (1729), dar fără rezultate. 

Sub urmaşii lui Em. Gsaki : Ştefan Lujiuski (1733—34), Ioan Oko- 
licsany (1734—36) şi Nicolae Csaki (1737—48), acţiunea unionistă a fost 
dirijată mai ales ide vicarul lor Pavel Forgach, care urmărea, prin 
aceasta, să fie promovat episcop. Dar rezistenţa preoţilor şi credincio¬ 
şilor ortodocşi a fost deosebit de puternică. De pildă, în 1733 Lujinski 
a arestat pe protopopul Gheorghe din Beiuş, cu mai mulţi preoţi, strânşi 
în satul Drăgăneşti, unde aşteptau pe episcopul ortodox Isaia Antonovici 
de la Arad. Acesta a fost împiedicat să facă vizitaţia canonică, dar nici 
preoţii n-au vrut să .cedeze în faţa presiunilor exercitate asupra lor. 

în 1738, episcopul Nicolae Csaki a numit ea protopop .suprem al ro¬ 
mânilor din întregul Bihor — cu sediul în Oradea — pe Vasale Hataş, 
preot eelib în Făgăraş, contraeundidatul lui Inochentie Micu la epis¬ 
copat, iar protopopii în funcţie iau fost retrogradaţi la treapta de viee- 
protopopi. Pentru a atrage pe preoţii bihoreni la unire, Csaki le da le¬ 
furi de cîte 6—8 florini pe lună şi îmbrăcăminte. în Oradea, a cumpărat o 
casă pentru Hataş, a făcut o capelă unită şi a deschis o şcoală româ¬ 
nească, iar la sate ajuta cu bani şcolile româneşti. Scopul urmărit era 
uşor de întrevăzut: .atragerea credincioşilor ortodocşi români la uniaţie. 
în 1746, a cerut de la papa aprobarea de hirotonie intru arhiereu pentru 
Vasile Hataş. El a murit însă în acelaşi an, iar postul său de protopop 

suprem l-a obţinut preotul celib Meletie Kovacs, un macedoromân, fost 
paroh al -coloniei ortodoxe «-greceşti» (macedoromâne) din Dioisig (jud. 
Bihor), atras : la uniaţie. lin 1748, Meletie a izbutit sa dobindească şi ar- 
hieria, ca titular al scaunului din Tegea, hirotonit de Manuil Olszavski 
din Muncaci, prin amăgirea protopopului Vasile din Beiuş, care il-a 
ajutat cu bani, refuzînd apoi să-i restituie. Cu acest prilej, făgăduise as¬ 
cultare lui Pavel Forgach, ajuns episcop (1748—1759), în urma lui Nicolae 
Csaki (ajuns arhiepiscop de Calocea, apoi ide Bsztergom). Era, deci, un 
episcop sufrugan sau, mai corect spus, un vicar al 'lui Forgach şi al ur¬ 
maşilor săi în scaunul episcopal latin de la Oradea pentru credincioşii 
români uniţi (însuşi Meletie se intitula : «în rituşul grecesc sufraga- 
neuş şi în cele sufleteşti vie ar iul general» iâl 'episcopului latin). în orice 
caz, între ei au apărut mereu disesiuni. Din pricina încercărilor sale de 
a răspîndi uniaţia în Bihor, -cu sprijinul Episcopiei roman o--c atolice şi al 
autorităţilor, a ajuns, cum era şi de prevăzut, ta neînţelegeri cu epis¬ 
copul ortodox sîrb Sinesie Jivanovici de la Arad (1751-—-1768) şi cu mitro¬ 
politul Pavel Nenadovici -de la Carloviţ, cu plîngeri de ambele părţi 
pînă la Curtea din Viena. Am arătat şi în altă parte că în 1754—-1755, a 
lucrat aici o comisie, instituită de împărăteasa Marfa Tereza, care a 
ascultat delegaţii (preoţi şi mireni) tuturor satelor biharene, consitatînd 
că toate voiau să rămână ortodoxe. Cu toate acestea, trei sate au fost 
declarate unite, în ciuda voinţei lor. Raportîndu-se împărătesei abuzu¬ 
rile săvîrşite de Forgach, a foist amendat şi mutat în scaunul epiiscopesc 
de Vncz. Episcopului Sinesie i is-a recunoscut tot atunci jurisdicţia peste 
parohiile ortodoxe din Bihor şi dreptul de a face vizite canonice. O nouă 
comisie, -cerută de Episcopia rom ano-catolică, -a trecut la uniaţie alte opt 
sate. Cu tot sprijinul Episcopiei latine şi al Curţii din Viena, unirea fă¬ 
cea slabe progrese. Intr-un raport al lui Meletie apar 33 de parohii, 36 
de preoţi şi 6381 de suflete, ceea ce ar putea fi exagerat (tot atunci 
episcopul latin Patachich dădea numai 21 parohii ou 4000 suflete). 


După moartea lui Meletie Kovacs (1775) a fost numit -ca vicar pentru 
credincioşii uniţi (pe lingă episcopul latin), protopopul Moise Dragoş 
din Oradea. în urma -demersurilor sale la Curtea -din Viena, el a izbutit 
să obţină aprobarea Măriei Tereza pentru înfiinţarea unei noi episcopii 
la Oradea, pentru credincioşii români uniţi, în ciuda protestelor epis¬ 
copului latin Adam Patachich (1759—1776), urmaşul lui Forgach, care 
pierdea astfel jurisdicţia asupra românilor uniţi din Bihor. . 

Noua Episcopie — cu un capitlu de cinci canonici — a fost înfiin¬ 
ţată prin hotărârea împărătesei Maria Tereza, obţinînd aprobarea papei 

la 16 iunie 1777 (prin bula numită «Indefessum personarum»). Spre deo¬ 
sebire de eparhia Blajului, al cărui sinod electoral avea dreptul sa pro¬ 
pună Curţii trei candidaţi, din care era numit unul, la Oradea s-a pre¬ 
văzut, pentru împărăteasa Maria Tereza şi urmaşii ei, în calitate de pa¬ 
troni, dreptul 'de a numi şi prezenta papei pe -titularii Episcopiei. încă 
de la înfiinţare, papa a subordonat-o Arhiepiscopiei romano-catolice ma¬ 
ghiare din Esztergom. în anul 1781, împăratul Iosif II a înzestrat noua 
Episcopie cu un domeniu de 136.000 jugăre (locuri arabile, vii, livezi şi 
mai ales păduri şi păşuni), luate ide la Episcopia romano -cat o li c ă din 
Oradea, care rămînea cu un domeniu de 180.000 jugăre. Acest domeniu 
era situat în jurul Beiuşutui, — ţinut curat românesc şi ortodox. în 
schimbuil acestui domeniu, împăratul şi papa au cerut episcopului să 
lucreze pentru trecerea la uniaţie a ortodocşilor din acele părţi. Toate 
încercările s-au dovedit zadarnice, pentru că întregul ţinut a rămas în 
credinţa ortodoxa, deşi iobagii români ortodocşi erau siliţi să muncească 
pe moşiile celor două Episcopii de la Oradea. în ciuda faptului că epis¬ 
copii uniţi erau consideraţi că fac parte din Biserica apuseană, ei atu 
fost mereu supravegheaţi şi urmăriţi de colegii lor romano-catolici din 
acelaşi oraş, chiar prin dispoziţii ale autorităţii de stat. 

Trebuie sa relevăm şi faptul că, spre deosebire de Blaj, care a 'deve¬ 
nit un însemnat centru de viaţă culturală românească, Episcopia unită 
a Oradiei — mai ales în secolul al XlX-lea — era în serviciul Gurţii 
din Viena, iar mai târziu al guvernului din Budapesta, sprijinind, deci, 
inconştient acţiunea de catolicizare şi maghiarizare a românilor. Cîţiva 
episcopi, numeroşi canonici, profesori, preoţi-parohi şi-au maghiarizat 
numele avînd, în acelaşi timp, şi sentimente filomaghiare. Limbile folo¬ 
site în discuţii şi în corespondenţa Episcopiei erau latina şi maghiara, 
mai puţin româna. Catolicizarea Bisericii unite, mult accentuată faţă 
de Blaj, era făcută şi prin preoţii crescuţi în mediul înstrăinat al şco¬ 
lilor catolice din Oradea, Pesta, Lvov, Agria şi Viena. Preoţii — în mare 
parte celibi — erau pregătiţi, de regulă, în seminarul romano-catolic din 
Oradea, căci Episcopia unită nu avea o şcoală teologică proprie. Pri¬ 
mind salarii de la stat, deci avînd o situaţie materială bună, ei s-au 
înstrăinat încetul cu încetul de credincioşii lor. S-au introdus multe ino¬ 
vaţii liturgice în cult. Acţiunea prozelitiistă uniată în parohiile ortodoxe 
— susţinută de Episcopia catolică ou bani sau de autorităţile de stat 
cu putere politică-— a fost foarte activă, mai ales în prima jumătate a se¬ 
colului al XIX-lea. 

Primii episcop!. Primul episcop unit al Oradiei a fost Moise Dragoş 
(1777—1787), pînă atunci preot, protopop şi vicar la Oradea. El a orga¬ 
nizat noua eparhie, a dobîndit ajutoare pe seama preoţilor şi învăţăto¬ 
rilor uniţi, precum şi pentru şcolile româneşti. 

După moartea lui, împăratul Iosif II a numit ca episcop pe ruteianul 
Mihaii Savniţki , rectorul Seminarului unit din Lvov (Lemberg). Dar ca- 
pitlul din Oradea, precum şi unii cărturari români, au înaintat mai multe 
memorii împăratului, prin care solicitau înlocuirea lui cu un român. în 
urma multor stăruinţe, împăratul a revenit aisupra deciziei sale, numind 
ca episcop pe Ignatie Darabant, vicarul general al Episcopiei din Blaj, 
propus de două ori ca episcop al acestei eparhii. 


Episcopul! Ignatie a fost un sincer sprijinitor al marilor cărturari 
Samuil Miau şi Gheorghe Şinc-ai (trimişi la studii prin stăruinţa sa, pe 
cînd era vicar la Blaj). Şincai a găsit chiar adăpost la reşedinţa sa, după 
ce a fost alungat de Ioan Bob din Blaj. în 1792, episcopul Ignatie a pri¬ 
mit fosta clădire a călugărilor iezuiţi din Oradea, în care a pus bazele 
unui internat pentru elevii români care învăţau în şcolile de aici, între¬ 
ţinuţi gratuit. 

în noiembrie 1790, reprezentanţii clerului şi ai credincioşilor ro¬ 
mâni din părţile de nord ale Transilvaniei (Sătmar, Maramureş), aflaţi 
sub jurisdicţia Episcopiei unite rutene (cu tendinţe de maghiarizare) de 
la Muncaci, au ţinut o consfătuire la Derşida (Sătmar, azi jud. Sălaj), 
întocmind un memoriu către împăratul Leopold II (1790—1792), prin care 
cereau înfiinţarea unei Episcopii româneşti unite la Baia Mare. Se ur¬ 
mărea deci (scoaterea bisericilor româneşti de aici ide sub jurisdicţia 
unor vlădici de neam străin. Cererea lor nu a fost însă rezolvată. în anul 


1791, Ignatie Darabant a fost unul din sprijinitorii Supplexului, contri¬ 
buind chiar şi la redactarea sa. 

La Oradea, a început zidirea catedralei sale episcopale, terminată 
numai sub urmaşul său. A lăsat, prin testament, 34.000 florini, pentru 
continuarea lucrărilor de construcţie. S-a îngrijit de soarta cierului său, 
cumpărînd cinci case pentru canonici şi obţinînd un salar de cîte 150 
florini pe an pentru preoţii de mir. 

Episcopul Samuil Vulcan. După moartea lui Ignatie Darabant (1805), 
în locul său a fost numit Samuil Vulcan, originar din Blaj, trimis la studii 
la Viena de către Moise Dragoş, fost prefect de studii la seminarul din 
Viena (mutat apoi, cu seminarul, la Agria şi Lvov), canonic în Oradea 
şi apoi vicarul lui Darabant. 

In timpul păstoririi sale, s-an terminat lucrările de 'Construcţie a ca¬ 
tedralei episcopale. în 1824 au fost alipite la eparhia sa 72 de parohii 
unite din părţile Sătmarului, luate de ia eparhia ruteană de la Muncaci. 
In felul acesta, s-au realizat — dar numai în parte — doleanţele formu¬ 
late în 1790 de reprezentanţii clerului şi credincioşilor români aflaţi sub 
ascultarea episcopiilor ruteni. Păstorirea noilor parohii a fost destul de 
grea, datorită faptului -că ele numărau mulţi oredincio'Şi ruteni maghia¬ 
rizaţi. Ou cheltuiala lui Samuil Vulcan s-a tipărit cunoscutul Dicţionar 
de la Buda din 1825 («Lexicon românesc-latinesc-unguresc-nemţesc»), la 
care au lucrat mai mulţi cărturari ai vremii (Samuil Micu, preotul Vasile 
Coloşi, canonicul Ioan Corneli, Petru Maior şi preotul Io an Teodoro- 
vici). Samuil! Vulcan mai are meritul că a pus bazele liceului român -din 
Beiuş în anul 1828, întîi ca gimnaziu inferior (numit «Pedagogicum seu 
Gymnasium Minus»), iar în 1836 ca gimnaziu complet. A creat, pe sea¬ 
ma acestuia, o fundaţie de 75.000 florini, precum şi -o dota ţie pentru 
pîine pe seama elevilor săraci, aşa cum se făcuse şi la Blaj. în 1851 a 
fost completat la 8 clase, cu limba de predare română. în acest liceu, 
care există pînă azi, au studiat mii de tineri români, atît ortodocşi cit 
şi uniţi, mai ales din părţile Bihorului şi Aradului. 

Dacă episcopul Samuil a fost un sprijinitor al învăţămmtului ro¬ 
mânesc, el a fos şi un propovăduitor neobosit al uniaţiei, ajutat de 
organele de stat, în dauna Bisericii Ortodoxe, în Bihor, Arad şi Banat 
(în 1806 în toată eparhia erau numai 63 parohii, cu 26.232 suflete). Ac¬ 
ţiunea lui prozelit istă s-a desfăşurat în comitatul Arad, în anii 1834— 
35, cînd scaunul viădices-c de aici era vacant. Deşi a izbutit să atragă 
— prin bani şi promisiuni — 19 parohii ortodoxe, cu timpul ele au re¬ 
venit la Ortodoxie (în Bihor a atras 15 sate, iar în Banat 9). Se pare că 
a început această acţiune numai pentru a se reabilita în faţa autorităţilor 
de stat, nemulţumite de el, mai ales pentru înfiinţarea liceului. 

Ultimul episcop de Oradea, -din perioada de care ne ocupăm, a fost 
Vasiie Erdelyi (1843—1862), cu studii la Pesta şi Oradea, fost canonic al 
Episcopiei. A stăruit pentru ridicarea Episcopiei de Blaj la treapta de 
Mitropolie. Sub el s-a înfiinţat o şcoală pedagogică în Oradea, dar cu 
limba de predare maghiară. De altfel, el însuşi manifesta sentimente 
filomaghiare (dovadă e însăşi grafia maghiarizată a numelui), neînţele- 
gînd năzuinţele de eliberare naţională şi dreptate socială ale credincio¬ 
şilor săi (mai ales în 1848). 

Uniaţia în Maramureş. Am arătat intr-un alt capitol încercările fă¬ 
cute -de episcopii uniţi de la Muncaci de a-şi întinde jurisdicţia şi asupra 



BISERICA UNITĂ (SEC. XVIII-XIX) 


555 


Maramureşului şi de a atrage pe credincioşii de aici la uniaţie. Dacă 
Vasile Tarasovici şi ucenicul său Petru Partenie, episcopi uniţi la 
Muncaci pe la mijlocul secolului al XVII-lea, nu au putut cîştiga adepţi 
dintre eredincio'şii români, acţiunea prozelitistă uniată a înregistrat 
succese după trecerea Transilvaniei în stăpînirea Imperiului habsburgic. 
Acţiunea de atragere a românilor maramureşeni la uniaţie era condusă 
acum de episcopul unit ide la Muncaci, grecul Iosif Camillis (1689— 
1706) şi -de fostul călugăr atonii Isaia, stabilii în minăstirea Bixad în 
Sătmar, ucis în 1701. Biserica Ortodoxă a găsit însă un apărător puter¬ 
nic, în persoana episcopului Iosif Stoica (c. 1690—1705). Abia după 
întemniţarea acestuia, apoi după înlăturarea lui Iov Ţirca (septembrie 
1709), Episcopia Muncaciului a putut să-şi reia acţiunea prozelitistă. 

In 1711, noul episcop Serafim — fostul protopop Ştefan din Petrova 
— făcînd un drum la Alba Iulia, la episcopul Atanasie Anghel, încercase 
să treacă ia uniaţie, probabil numai ca să-şi consolideze situaţia, fiind 
urmărit atît de calvini, cit şi de Episcopia ruteană unită de la Muncaci. 
Dar la 21 decembrie 1711, nobilii români din Maramureş au înaintat un 
protest solemn împotriva acestei încercări de a-i trece la uniaţie fără 
voia lor şi «de a introduce inovaţii împotriva legii şi a credinţei lor 
vechi». în faţa unui protest atît de categoric, Serafim a trebuit să renunţe 
la planurile sale. Dar la scurt timp, în primăvara anului 1714, a fost ares¬ 
tat şi întemniţat la Hust, din porunca episcopului unit Iosif HodermJarszki 
din Muncaci. 

După moartea acestuia, noul episcop rutean Ghenadie Bizanczi a 
numit ca vicar în Maramureş pe Procopie Hodeirmarszki, fratele lui Io- 
sif. Acesta a făcut apoi multe neajunsuri episcopului ortodox din Ma¬ 
ramureş Dosoftei Teodorovici, care hirotonea numeroşi preoţi, nu numai 
pentru eparhia sa, ci fsi pentru parohiile din Transilvania. La stăruinţele 
lui Ghenadie Bizanczi, la 22 august 1720, împăratul Carol VI (1711—1740) 
i-a interzis lui Dosoftei să-şi desfăşoare activitatea de episcop, punînd 
Maramureşul sub jurisdicţia Episcopiei rutene de la Muncaci. în 1721, 
a venit însuşi Bizanczi în Maramureş, izbutind- sa atragă la uniaţie 
cîţiva preoţi. Dar prin 1725, episcopul unit de la Făgăraş, Ioan Patachi, 
a izbutit, cu ajutorul autorităţilor judeţene, să pună Maramureşul suib 
jurisdicţia sa. în 1725, episcopul Erdody din Agria (Egger) — de care 
depindea acum Muncaciul — a permis să se facă o anchetă în Maramu¬ 
reş, pentru a stabili de care eparhie unită să depindă în viitor : de 
Muncaci sau de Făgăraş. Fiindcă guvernul transilvan sprijinea pe Pata¬ 
chi, a fost nevoită şi adunarea judeţeană să recunoască jurisdicţia 

acestuia. .Profitând de aceste certuri între uniţi, vlădica Do sofiei, bătrîn 
şi aproape orb, hirotonea mereu preoţi, incit autorităţile i-au pus în 
vedere, în mai multe rînduri, -să nu mai hirotonească pe nimeni, urmînd 
ca în caz de neascultare, să fie întemniţat. Episcopul Inochentie Micu 
a Încercat, de asemenea, sa înlăture pretenţiile Episcopiei de Muncaci 
asupra Maramureşului, (dar fără rezultat. în astfel de împrejurări, preoţii 
şi credincioşii din S ! atu Mare şi Maramureş au fost nevoiţi să se împace 
cu ocîrmuirea vlădicilor ruteni uniţi de la Muncaci, mai ales ca în 1732 
comitatele Maramureş, Ugocea, Sălaj, Sătmar şi Bihor au fost alipite la 
Ungaria. Aceştia îşi trimiteau în Maramureş vicari, stabiliţi de regulă în 
Sigfret (în 1740 era vicar protopopul Vasile din GiUleşti). Şirul episco- 
pilor ortodocşi din Maramureş se încheie, în anul 1739, cu Gavriiî din 
Bârsana. 


în ciuda numeroaselor legături culturale-bisericeşti ale românilor 
maramureşeni cu fraţii lor din Moldova şi chiar din Ţara Românească, 
uniaţia a făcut aici progrese însemnate, în tot cursul secolului al XVIII- 
lea şi în prima jumătate a celui de el XlX-lea. Mişcarea antiuniată con¬ 
dusă de Sofron'ie de la Cioara a avut urmări şi în ! Satu Mare şi Maramu¬ 
reş. S-au ţinut mai multe adunări (soboare) în satele din Sătmar şi 
Maramureş, prin care credincioşii declarau că se îleapădă de uniaţie 
(Dorolţ—Satu Mare, Dengheleg—Satu Mare, Budeşti—Maramureş şi 
altele). Corniţele Sătmarului a luat măsuri energice pentru oprirea 
mişcării ide revenire la Ortodoxie. între altele, a poruncit sa fie închisă 
graniţa dinspre Transilvania, aducând unităţi militare de-a lungul ei. 
Numeroşi credincioşi au fost arestaţi şi întemniţaţi, preoţii uniţi alungaţi 
din parohiile lor de 'credincioşi au fost rechemaţi, dîndu-li-se din nou 
bisericile. In mai 1761 a venit în Satu Mare episcopul unit Manuil Ol- 
szavski din Muncaci, pentru a face o vizită canonică şi a îndemna cre¬ 
dincioşii români să îmbrăţişeze din nou unirea. La 21 mai 1761, a con¬ 
vocat la Oarei pe toţi preoţii, primarii şi curatorii satelor româneşti din 
Sătmar şi Maramureş, apoi, însoţit de comite, a cercetat toate satele săt¬ 
mărene, silind pe credincioşi să semneze o declaraţie prin care făgăduiau 
că vor ţine unirea eu Biserica Romei. Cei din Baia Mare şi Oaş au sem¬ 


nat-o numai cu condiţia că îşi vor păstra ritul răsăritean. Au avut loc 
şi împotriviri la încercările autorităţilor de o-i trece pe români ou forţa 
la uniaţie. în fruntea celor nemulţumiţi se afla preotul nrnramureşan 


Ioan Marineţ. S-au făcut numeroase arestări şi întemniţări. Aceste 


acţiuni au făcut ca în 1769, aşa-numita Universitate nobilă din Maramu¬ 
reş să declare că aici nu mai existau ortodocşi, ci numai catolici şi calvini. 




Biserica unită (sec. xvin-Xix) 

Afirmaţia era exagerată, căci lupta pentru Ortodoxie a continuat 
încă mult timp, deşi fără sorţi de ozbîndă. Uniaţia s-a întărit apoi sub 
episcopul Andrei Bacinski (1772—1809), care a mutat sediul Episcopiei 
de la Muncaci la Ungvar (Ujgorod). 

In 1776, împărăteasa Maria Tereza a înfiinţat vicariatul greco-ca- 
tolic al Maramureşului, cu reşedinţa în Sighet, care a fost condus de 
vicari români şi ruteni. Episcopii şi vicarii ruteni au contribuit nu numai 
la întărirea uniaţiei în Maramureş, ci au încercat şi deznaţionalizarea 
românilor de aici, trimiţând adeseori preoţi ruteni în parohiile româneşti. 
Tinerii români erau trimişi la şcoli teologice maghiare sau rutene. Sub 
Bacinski, s-a început chiar o acţiune de maghiarizare a credincioşilor 
ruteni din eparhia Muncaciului (s-au tradus cărţile de slujbă în ungu¬ 
reşte etc.). Sătmarul a rămas sub ascultarea Episcopiei rutene de la 
Muncaci pîna în 1824, cînd au fost trecute la Episcopia unită a Oradiei 
72 de parohii româneşti din aceste părţi. Credincioşii din Maramureş şi 
Sălaj au rămas sub ascultarea Episcopiei rutene pînă în 1853, la înfi¬ 
inţarea Episcopiei române unite din Gherla. 

Concluzii. Rezultă că Biserica unită a trecut prin situaţii des¬ 
tul de critice in toată perioada de care ne-am ocupat. Dreptul de «pa¬ 
tronat» al împăratului a împiedicat de atîtea ori promovarea în cele 
două scaune vlădiceşti a unor oameni capabili, doriţi de cierul şi cre¬ 
dincioşii români. Spre deosebire de marii teologi blăjeni (Samuii Micu, 
Petru Maior), care cereau menţinerea doctrinei, cultului şi organizării 
bisericeşti tradiţionale, unii episcopi (îoan Bob, Ioan Lemeni) au în¬ 
cercat să introducă diferite înnoiri catolicizante, care au nemulţumit 
clerul şi pe credincioşii lor. La Oradea, situaţia era şi mai grea, dato¬ 
rită faptului că unii episcopi şi chiar canonici şi preoţi, odată cu 
catolicizarea înlesneau şi acţiunea de maghiarizare a credincioşilor 
români. Este de remarcat activitatea şcolară şi editorială desfăşurată 
la Blaj, în a doua jumătate a secolului XVIII, 

Caransebeş, 1913, 74 p. ; ŞTEFAN TĂŞIEDAN, Icoane din viaţa poporului român din 
Bihor (1726—1748), în «Cultura Creştină», Blaj, an. III, nr. 1, 1913, p. 13—18; nr. 2, 
p. 49—54; nr. 3, p. 81—86; nr, 4, p. 110—115; nr. 5, p. 142—147; ŞTEFAN TÂŞIEDAN, 
Unirea Bihorului în 1737 , în «Cultura Creştină», an. V, 1915, nr. 10, p. 291—300; nr. 11, 
p. 329—340 şi nr. 12, p. 369—380 ; ŞTEFAN LUPŞA, Istoria bisericească a românilor 
bihoreni, voi. I, Pînă la 1829, Oradea, 1935, 144 p. 

ŞTEFAN TÂŞIEDAN, Din viaţa şi activitatea primului episcop suiragan român 
din Oradea Mare Meletie Kovacs , în «Cultura Creştină, an. IV, nr. 9, 1914, p. 259—270 
şi nr, 10, p. 302—310; an. VI, 1916, nr. 9, p. 270—278; nr. 10, p. 291—300 şi nr. 11, 
p. 333—339 ; ŞTEFAN LUPŞA, Cum a ajuns Meletie Kovacs episcop , în «BOR», an. 
LV, nr. 3—4, 1937, p. 214—220. 

IACOB RADU, Samuil Vulcan episcopul român unit al Orăzii Mari (1806 — 1839) 
şi Biserica Ortodoxă Română, Oradea, 1925, 105 p.; GHEORGHE CIUHANDU, Episcopul 
unit Samuil Vulcan marele prigonitor al Ortodoxiei, în «RT», an. XXIV, nr. 9—10, 

Pentru Maramureş sa se vadă bibliografia capitolului: Viaţa bisericească 
a românilor din Maramureş în sec. XVII—XVIII , îndeosebi lucrările lui A. HODINKA, 
AL. CZIPLE şi S1MEON RELI. 


LXIX 

MÎNĂSTIRILE DIN ŢARA ROMÂNEASCĂ, 
MOLDOVA ŞI TRANSILVANIA IN SECOLUL AL XVIII-LEA 


în această perioadă s-au ridicat noi aşezăminte mănăstireşti în Ţara 
Românească şi în Moldova. 'Se înregistrează însă foarte puţine ctitorii 
domneşti. Lucrul este explicabil dacă ne gîndim că domnii fanarioţi erau 
puţin legaţi de ţările pe care le cîrmuiau, iar domniile înseşi erau nesi¬ 
gure şi de scurtă durată. Se fac noi închinări de mănăstiri, pe lîngă cele 
din secolele anterioare, în care au venit călugări greci. S-au ridicat nu¬ 
meroase schituri, multe din lemn, din osteneala şi daniile unor călugări 
şi credincioşi români, în care se ducea o viaţa duhovnicească superioară, 
potrivit pravilei călugăreşti şi în oare s-a desfăşurat şi o activitate cul¬ 
turală (copieri de manuscrise, traduceri din Sfinţii Părinţii ete.). 

Mînăstiriie din Ţara Românească. Dintre ctitoriile domnilor fana¬ 
rioţi pomenim mănăstirea Văcăreşti, azi în Bucureşti, ridicată de Nicolae 
Vodă Mavroicordat, între anii 1716—1722 (paraclisul a fost zidit de fiul 
său Constantin, in 1736). Biserica este monumentală, asemănătoare cu 
cea de la Hurezi. în această mînăstire s-a păstrat renumita bibliotecă 


a 'ctitorului. 


în Bucureşti, domnitorul Constantin Mavrocordat (a patra domnie 
1744—1748) o refăcut din temelie mînăstirea SL Spiridon (Vechi) — cu 
toate clădirile din jur — închinînd-o Patriarhiei de Antiohla, cu toate 
moşiile şi veniturile ei (1747). 

în apropiere de Bucureşti, Grigorie II Ghioa (1747—1752) a ridicat 
mînăstirea şi aşezământul spitalicesc Sfîntul Pantelimon. Alături de spi¬ 
talul de boli cronice, iniţial cu 12 paturi, s-a mai ridicat un altul pentru 


izolarea ciumaţilor, cu o bisericuţă proprie, avînd hramul Sfîntul Visa- 


rion. Acestui 


aşezământ 


i-au fost închinate 13 mănăstiri şi schituri, 


cu 

toate moşiile lor, pentru întreţinerea spitalului. Tot în Bucureşti putem 
^aminti mînăstirea {azi biserica) Stavropoîeos, ctitorită în 1724 de un 
arhimandrit grec Ioanichie, devenit apoi mitropolit titular de Stavropo- 
leos. A ajuns una din cele mai bogate mînăstiri ale ţării, stăpînin-d un 
han, case, prăvălii, intravilane în Bucureşti, moşii, vii etc. A fost închi¬ 
nată apoi unei mînăstiri din Epir, de unde era originar ctitorul. 

Mai multe mînăstiri, schituri' şi biserici de mir au fost ctitorite — 
ca şi în secolele anterioare — de marii dregători ai ţării. De pildă, ma¬ 
rele vornic Preda Bujoreanu — călugărit sub numele de Pahomie — a 
ctitorit schitul Comanca (jud. Vîlcea) şi bisericile din Coasta (Păuşeşti- 
Măglaşi-Vîlcea) şi Siîntul Dumitru din Rîmnieu-Vîlcea. Matei Morun- 
glavu a ctitorit mînăstirea Şerbâneşti — Morunglavu (jud. Vîlcea), în 
1746, paharnicul Constantin Obedeanu — mînăstirea ce-i poartă numele 
— Obedeanu — din Craiova (1748—1753), vornicul Badea Ştirbei — 
schitul Drâgăneşti-Olt (pe la mijlocul secolului XVIII), Dumitrachi Hagi 
Mar cu, fost mare paharnic — schitul Mârculeşti Flămînda din Cîmpulung 
(1756, acum demolat). 

Dar cele mai multe aşezări monahiceşti din perioada de care ne 
ocupăm au fost ctitorite de unii episcopi, egumeni, călugări şi călugă¬ 
riţe. Astfel, în prima jumătate a secolului al XVIII-Iea, episcopul Climent 
al Rîmnicului a refăcut din temelie catedrala episcopală din Rîmnic, la 
care a adăugat o bolniţâ nouă (1745), a ridicat schiturile Pietrarii de Jos, 
Pătrunsa , Colnic şi eîteva biserici de mir, toate în judeţul Vîlcea. 

Egumenul Ni codim de la Tismana a ridicat schiturile Cioclovina de 
Sus şi de Jos, lîngă Tismana ; un monah Pahomie ridică schitul Izvorul 
Frumos (jud. Vîlcea), un altul, Vasile, schitul Puţuri (jud. Dolj) ; călu¬ 
gării Ilarion şi Ştefan au ridicat schitul Frâsinet (jud. Vîlcea, biserica 
schitului zidită în 1762—1763 de doi credincioşi). în aceeaşi perioadă 
stareţul Vasile —' ajutat de Mavrocordaţi şi de unele familii boiereşti — 
a ridicat schitul Poiana Mărului (fostul jud. Rm. Sărat), care a devenit o 
însemnată aşezare sihăstrească. Mînăstirea Suzană (Prahova) a fost ridi¬ 
cată de maica Suzana Arşic, originară din Săcelele Braşovului, împreună 
cu alte călugăriţe din acele părţi. Ea a stat în fruntea mînăstirii ca stareţă 
30 de ani, fiind urmată de alte ardelence. Sub una din ele, Suzana Albu- 
leţ, s-n ridicat a doua biserică, din zid. Mînăstirea Berislâveşti — Argeş, 
începută de Sandu Bucşănescu, prin 1753—1754, a fost isprăvită în 1762 
de egumenul Nicodim, identificat cu protopopul Nioolae Pop din Balo- 
mir, cunoscutul luptător pentru apărarea Ortodoxiei în Transilvania. 

Unele mînăstiri şi schituri — de proporţii reduse şi mai puţin înzes¬ 
trate — au fost ridicate de mici dregători şi chiar de unii negustori. De 
pildă, biserica mică a mînăstirii Zamfira a fost ctitorită, în 1743, de Zam¬ 
fira, soţia starostelui negustorilor din Bucureşti, Mânuit Apostol, — de 
la care i-a rămas şi numele — şi de nora ei Smaranda Bălăceanu. Schitul! 
Buiiga din Piteşti a fost ridicat 'de Martin Baliga cupeţul, în 1745 (azi 


demolat). 

în a doua jumătate a secolului al XVIII-lea, s-au ridicat schitul 
Cheia sau Teleajen (jud. Prahova), din lemn (1770), reclădit mai tîrziu 
din zid (1839), schitul Pisculeşti (jud. Argeş), ridicat de călugăriţa Eu- 
pruxia (1773), schitul Predeal, făcut din nuiele, apoi din lemn de brad, 
de un ieromonah Ioanichie (1774 şi 1778), schitul Cheia (jud. Vîlcea), ridi¬ 
cat de preoţii Radu şi Preda (1777—1778), schitul Brătâşeşti — Argeş, 
ctitorit de un Ioun Vîlsănescu, a fost refăcut de egumenul Partenie, iar 
egumenul Sofronie de la Cozia a refăcut Cotmeana (1778—1779). în 
sfîrşit, amintim de refacerea mînăstirii Cernica / în 1781, de către stareţul 
Gheorghe, unul din marii «părinţi duhovniceşti» ai vremii. Fiind avariată 
de un cutremur în 1802, arhimandritul Timotei a ridicat — între 1809— 
1815 — actuala biserică Sfîntul Nicolae, pe locul celei vechi, a lui Cer- 
nica Ştirbei. Paraclisul Simţul Gheorghe a fost ctitorit de un Dan Braşo- 
veanu, în 1790, iar biserica Sfintui Gheorghe din Ostrov de stareţul Ca- 
linic cel Sfint, cu ajutorul arhiereului Ioanichie Stratonichias, în 1831— 
1832. în 1799, ieromonahul Nioodim Greceuim — originar dintr-o familie 
boierească — a refăcut mînăstirea Babeie-Vlaşca, ctitoria lui Vlad Vodă 
Călugărul, de la sfîrşitul secolului al XV-lea. 

La începutul secolului al XlX-lea, vistiernicul Constantin Samurcaş a 
ridicat mînăstirea Ciorogirla (numită şi Samurcăşeşti), î'n apropierea 
Bucureştilor (1808), iar marele ban Radu Goleseu, arhimandritul Dositei 
de la Căldăruşani şi logofătul Gheorghe Florescu ridică biserica mare 
de la mînăstirea Ţigăneşti (1812), tot în apropierea Capitalei (exista din 
secolul al XVIII-lea ca mînăstire de călugăriţe). 


în 1813, arhimandritul Timotei de la Ceraioa, pe care l-am pomenit 
mai sus, a ridicat mînăstirea Pasărea , în apropierea Bucureştilor, pentru 
călugăriţe. Fiind distrusă de un cutremur, a fost rezidită de arhiman¬ 
dritul Calinic cel Sfint de la Cernica (1846—1847). Un egumen Arsenie 
— ajutat de familia Rucăreanu — a ridicat mînăstirea Ghighiu, lingă 
Ploieşti, în 1814. O călugăriţă Calistrata — ajutată ide unii credincioşi — 
a ridicat biserica de zid a schitului Lainici, în trecătoacea cu acelaşi 
nume (exista încă din secolul XVIII). Tot în primele două decenii ale 

secolului a fost refăcută mînăstirea Stinişoara, prin strădaniile călugă¬ 
rilor Sava, sîrb de neam, şi Teodosie din Săliştea Sibiului (biserica mică 
a schitului a fost ctitorită de Gheorgbe, clucer de arie, în 1747). 

Primele mănăstiri mari din Dobrogea s-au ridicat tot acum. Cea dinţii 
biserică — din nuiele — şi primele chilii de ia mînăstirea Cocoş (jud. 
Tuleea) au fost ridicate prin 1833 de călugărul Visarion, originar din păr¬ 
ţile Făgăraşului, venit de la Muntele Athos. Peste două decenii s-a ri¬ 
dicat o biserică nouă, din zid, din banii lăsaţi de un bogat oier din Po¬ 
iana Sibiului, Nicolae Hagi Ghiţă, călugărit aici. Tot pe atunci s-a ridicat 
şi mînăstirea Taîţa între Macin şi Isaccea, de călugări moldoveni, la care 
s-au adăugat şi alţii, din toate «ţările» româneşti. 

Cîteva biserici de mir au fost ridicate de domnii ţării sau de marii 
dregători. De pildă, Seurlut Ghica (1758—1761 şi 1765—1766) a ctitorit 
monumentala biserică Sfintul Spiridon Nou din Bucureşti, în care a fost 
îngropat, terminată de fiul său Alexandru (1766—1768). Prin testamentul 
său, Scarlat Vodă i-a lăsat o mare avere, o parte din venituri fiind hără¬ 
zite pentru unele opere de asistenţă js octală (măritarea de fete sărace 
etc.). Marele logofăt Constantin Văcărescu începuse biserica Schitu 
Măgureanu, isprăvită de ginerele său, marele vistier Mihai Cantacuzino. 
Acesta din urmă a ctitorit şi biserica Sfinţii 40 de Mucenici de pe podul 
Mogoşoaiei, metoc al Episcopiei Rîmnicului (pe locul unde este acum 
Ateneul). 

In 1744 domniţa Bălaşa, fiica lui Constantin Brîncoveanu, şi soţul ei 
Manolache Lambrino au ridicat în Bucureşti o biserică cu hramul Bote¬ 
zul Domnului, iar în 1750—1751, Bălaşa singură a ridicat o nouă biserică 
cu hramul înălţarea Domnului, înzestrată cu şcoală, spital şi, se pare, cu 
un «xenodohion», adică azil pentru săraci şi străini (în 1835 s-a înfiinţat 
lîngă ea Spitalul brmcovenesc). 

în 1722 marele logofăt Iordache Creţulescu a ridicat o biserică în 
Bucureşti, cunoscută pînă azi sub numele de Creţulescu. 

Alte biserici de mir au fost ridicate de vlădicii ţării. De pildă, mitro¬ 
politul Daniil a ctitorit biserica Verguîui şi «Cu sfinţi», amîndouă în 
Bucureşti; episcopul Climent al Rîmnicului, pe care l-am mai amintit, a 
ctitorit biserica din Bodeşti-Vîlcea ; urmaşul său Grigorie Soeofeanu — 
biserica Toţi Sfinţii din Rîmnicu-Vîlcea etc. 


Diferiţi egumeni şi călugări se îngrijesc de ridicarea unor biserici 
de mir, în diferite oraşe şi sate. De pildă, egumenul Dionisie Bălăcescu 
de la Hurezi a ridicat o biserică în Teleşti-Gorj (1743—1747), alta 

în Baia de Fier-Gorj (1748—1749); ieromonahul Atanasie, eclesi- 
arhul de la Hurezi şi logofătul Matei Dobriceanu au ridicat biserica din 
Dobriceni (jud. Olt) ; în 1764 egumenul Antonie de la Bistriţa a făcut 
biserica din Costeşti-Vîlcea (1750); egumenul Partenie de Ia Bradet a 
ctitorit biserica din Costeşti-Argeş (1804) ; o stareţă Eupraxia a ridicat 
biserica din Dăeşti-Vîlcea (1808—1814). Exemplele se pol înmulţi. Multe 


din bisericile din satele mînăstireşti erau ridicate eu cheltuiala 


minas- 


tirii respective sau a egumenilor. 

Foarte multe biserici de mir au fost ridicate de mici boieri şi negus¬ 
tori, altele erau zidite de diferiţi meşteşugari, ajutaţi cîteodată de unii 
boieri. Aşa sânt: biserica din Bengeştii de Mijloc-Gorj, ridicată 
de Stoica Bengescu (1729); biserica Sfîntul Ştefan din Preajba-Dolj, de 
Hagi Stan Jianu paharnicul (1778—1779), cea mai frumoasă biserică- 
culă din Oltenia; biserica Mîntuleasa sau Adormirea din Craiova, ctito¬ 
rită de vornicul Barbu Ştirbei împreună -cu Ioan, vătaful de croitori şi 
tot «rufetul» croitorilor din oraş; biserica Sfîntul Ioan Botezătorul din 
Caracal ridicată de cojocarii din oraş (1767); Sf. Gheorghe Nou din 
Craiova, de starostele Milcu Stoenescu (1754—1755) ; biserica Gănesou 
din Craiova de stolnicul Barbu Zătreanu; bisericile Negustori (1726), 
Mîntuleasa (1734), Olari (1758), Batişte (1764), Sfîntul Elefterie (1774), 
a lui Bucur Ciobanul, toate în Bucureşti ,* biserica Gîrlaşi sau Toţi Sfinţii 
din Buzău de medelnicerul Mihail Mincu (1780), Calvini-Buzău de văta¬ 
ful de plai Tudor Săseanul (1775), Cărbuneşti-Gorj de polcovnicul Mihai 
Colţescu (1780), Urşani, Horezi-Tîrg, Bogdăneşti, Slătioara, toate în jud. 
Vîlcea, ridicate de vătaful de plai Ion Urşanu, Preajna-Mehedinţi, de slu- 
jerul Tudor Vladimirescu (1808), Toţi Sfinţii din Caracal,, de cîţiva ne¬ 
gustori şi altele. , 

Numeroase biserici de mir — şi chiar schituri — au fost ridicate cu 


cheltuiala unor preoţi de mir sau a credincioşilor pe care-i păstoreau. 
Aşa sînt bisericile Popa Nan (1719), Popa Soare (1744) — ca şi bisericile 
mai vechi: Popa Herea, Popa Ivaşcu ş.a. din Bucureşti, Sfîntul Nicolae, 
ctitorită de preotul Gheorghe, în 1708 şi Sfînta Vineri (de preoţii Oancea 
şi Ion, 1769), ambele în Cîmpulung, Sfîntul Nicolae din Slatina (de preo¬ 
tul Andrei, începutul secolului XVIII), Peştişani-Gorj (de preoţii Alexan¬ 
dru şi Roman, 1735), Mihăeşti-Vîlcea (de preotul Constantin, ieromo¬ 
nahul Oprea), Zorleşti-Gorj (de protopopul Barbu Zorilescu şi fratele 
său căpitanul Mihai, 1744—1775), Sfinţii Apostoli din Craiova (de popa 
Cristea şi enoriaşii, 1783—1784), Călineşti-Vîlcea (de preotul Ioan, 1775), 

Ostroveni-Dolj (de protopopul Oprea, preotul Manea, Dobre Măciucă, 
Florea Ciobanu şi alţii, 1796) etc. 

Mină ştirile din Moldova. Ca şi în Ţara Românească, în timpul dom¬ 
niilor fanariote is-au ridicat puţine mănăstiri mari. Majoritatea erau 
mînastiri mici — mai degrabă schituri — ridicate de modeşti slujitori 
ai altarului: episoopi, egumeni, călugări, preoţi de mir, dar şi de unii 
mici dregători sau chiar din daniile credincioşilor de rlnd. între mănăs¬ 
tirile mari se numără Precista din Focşani, ctitoria primului domn fana¬ 
riot Nicolae Mavrocordat. Alta este mînăstirea Frumoasa în marginea 
laşului, vechea ctitorie a hatmanului Melentie Balică, de la sfîrşitul se¬ 
colului al XVI-lea, refăcută de Grigorie II Ghica, In prima jumătate a 
secolului al XVIII-lea. Pe lîngă refacerea bisericii, inclusiv zugrăvirea 
ei, noul ctitor a ridicat ziduri înconjurătoare, un tum-clopotniţă, case 
domneşti şi chilii. în urma acestei restaurări, a primit numele de Fru¬ 
moasa (o nouă refacere aparţine arhimandritului Ioasaf Voinescu, în 
1836—1839). 

Grigorie II Ghica a ridicat un schit din lemn, «în codrul Iaşilor» 
lîngă Socola, în locul căruia fiul său Matei (1753—1756), cu jitnicerul 
Ştefan Bosie, au ridicat o biserică de piatră (refăcută la sfîrşitul secolului 
de un Gheorghe Tărîţă, de ia care i-a rămas numele). 

O mînăstire ieşeană cure a îndeplinit apoi un însemnat rol filantro¬ 
pic a fost Sfîntu1 Spiridon, ridicată de Ştefan Bosie între anii 1752—1763 
(refăcută în 1804—1805, întrucît vechile clădiri au fost distruse de un 
cutremur). La 1 ianuarie 1757, domnitorul Constantin Racoviţă a dat un 
hrisov pentru înfiinţarea unui spital. Tot el a ridicat o mînăstire cu hra¬ 
mul Profetul Samuîî la Focşani, declarată metoc la Sfîntul Spiridon din 
Iaşi. Avea în jurul ei un spital. 

O mînăstire cu rosturi însemnate în viaţa bisericească şi culturală 
a Moldovei a fost VăratecuL Potrivit tradiţiei, prima aşezare monahală 
de aici a luat fiinţă prin strădania maicii Olimpiada, venită de la schitul 
învecinat Topoliţa, care a ridicat o biserică în poiana numită Văratec. 
O altă maică, Nazaria, a ridicat a doua biserică, fot din lemn. 

în 1808 s-a ridicat biserica actuală, prin strădania stareţei Olimpiada 
şi a duhovnicului Iosif. Mînăstirea a primit numeroase danii din partea 
cîtorva boieroaice, unele călugărite aici (Elena Paladi, Elisabeta Balş, 
Safta Brmcoveanu), inert a ajuns să devină una din cele mai înzestrate 
dintre mănăstirile Moldovei, De-a lungul anilor, mai multe schituri şi 
mînăstiri învecinate au trecut sub ascultarea Văratecului. 

Dintre numeroasele schituri ridicate în seco'lul al XVIII-lea, amin¬ 
tim doar pe cele care au avut rosturi mai de seama m viaţa bisericeasca 
a Moldovei, Am amintit într-un alt capitol de schitul Pocrov, ridicat de 
fostul episcop Pahomie al Romanului, în apropierea mînăstirii Neamţ, 
unde a introdus rînduielile vieţii sihăstreşti ale Ştiutului Dimitrie, mitro¬ 
politul Rostovului. Schitul Agaîton- Botoşani a fost ridicat de un sihastru 
cu acest nume, înainte de 1729. Schitul Horecea, în Moldova de nord, 
datează din primele decenii ale secolului, iar biserica de zid a fost făcută 
de egumenul Artemon mal tîrziu. Amintim, de asemenea, mănăstirea 
Vorona-Botoşani, ctitorită de stolnicul Sandu lire, mînăstirea Gorovei- 
Dorohoi, ridicată prin anii 1740—1742, schiturile Sihăstriei de lîngă 
Secu, ridicat în 1734 de episcopul Ghedeon al Romanului, metoc la 
Neamţ {biserica actuală a fost ridicată de stareţul Dometian, în 1825), 
schitul Sihla , în apropiere (refăcut în 1813 de stareţul Benediet de la 
Secu), Vovidenia de lîngă mînăstirea Neamţ, ctitorit de episcopul Ioani- 
chie al Romanului {1749—1751), Gîrc/nct-Neamţ, Dărmăneşti-Lapoş- 
Neamţ, Horai/a-Neamţ, Dzirău-Neamţ, pe locul unuia mai vechi (înnoit 
în 1802 ; biserica actuală datează din 1835), AJmaş-Neamţ (schit de 
maici, ridicat de Ecaterina, soţia spătarului Iordache Cantacuzino), Cozia 
sau Draga, azi în Piatra Neamţ, ridicată de schimonahul Vasile şi mo¬ 
nahia Varvara, în 1769, schitul Doamna , tot în Piatra Neamţ, ridicat de 
un ieromonah Mitrofan, în ultimele decenii ale secolului, Valea Neagrâ- 
Vrancea, ridicat de un preot Matei (1755), Doîjeşti-Roman, ctitorit de 
Vasile Ruset hatmanul şi Ieromonahul Dionisie Hudici (1765—1774), 
G/urgeni-Roman, metoc al Episcopiei, Savu sau Cernu (Bacău), ridicat 
de preotul Dragomir, Poiana Pralii, în părţile de sud ale Moldovei, ctitorit 
de Vasile Tudoran, mazil din Hîrlău, Măgura Ocnei , lîngă Tg. Ocna, 
metoc al mînăstirii Sfîntul Spiridon din Iaşi, Tisa-Bacău, metoc la Dol- 
jeşti, Vărzeşti- Iaşi, construit de un Toderaş Măcărescu, Viadnic-Roman, 
de Constantin Costachi (1738), refăcut de unul din urmaşii săi, spă¬ 
tarul Matei, Sihastru- Tecuci, metoc al Episcopiei Romanului, Asău, lîngă 


Moine şti şi multe altele. 

Dincolo de Prut amintim mînăstirile Hîrbovâţ- Orhei, ctitoria lui 
Constantin Carpuz (1730), Hîrjauca- Orhei, ctitorită de Mihu Bulat (pe 
la mijlocul secolului), Hincu (reconstruită în 1772), Dobruşa- Soroca, cu 
mai multe biserici, cea mai mare, cu hramul Sfîntul Nicolae, fiind ctitoria 
banului Toma Cozma, Rughi- Orhei, ridicată de căpitanul Andronache 
Rudea şi negustorul Simion Doncea (1777), Răchita- Orhei, de preoţii An¬ 
drei şi Ion Roşea (1797), Vărzăreşti (refăcută 1796) ş.a. 

La începutul secolului al XÎX-lea amintim mînăstirea M ogoşeşti- 
Dorohoi, ctitoria monahului Sava, fostul clucer Ştefan Bolban (1818— 
1825), schitul Tarcău-Neamţ, ridicat d ! e ieroschimonahul Avramie 
(1828—1833) etc. 

în orice caz, numărul schiturilor şi al «sihăstriilor» din Moldova era 
foarte ridicat. în 1809 existau numai în eparhia Romanului 26 ide mînăs- 
tiri şi 74 de schituri. Mai multe vor fi fost în eparhia Iaşilor, iar ceva 
mai puţine la Rădăuţi şi Huşi. 

Din bisericile oraşelor ţării, unele erau ctitorite de boieri, altele 
de vlădici, altele de preoţi şi credincioşi. De pildă, biserica Adormirea 
din Cernăuţi a fost ridicaiă de domnitorul Nicolae Mavrocordat, biserica 
Bariu din Iaşi a fost zidită 'de Savin Zmucilă banul în 1705, apoi refăcută, 
în jurul anului 1800, de mitropolitul Iacob Stamati, biserica Sfinţii 40 de 
mucenici tot din Iaşi, de Vasile Ruset hatmanul, biserica Sîintui Nicolae 
din Cîmpulung de Ioan Teodor Callimachi (1758—1761), biserica Precista 
Mică din Roman de un preot Ioniţă, pe la mijlocul secolului, biserica 
Adormirea Maicii Domnului din Căuşani-Tighina de mitropolitul Daniil 
al Proilaviei (1765). în Chişinău au fost zidite bisericile Sfinţii împăraţi, 
ctitoria marelui spătar Constantin Răşcanu, Sfintui Ilie f refăcută în 1806 
de Toader Sabău, Naşterea Maicii Domnului, ridicată de serdarul Vasile 
Mazarachi i(1812) ş.a. Foarte multe biserici din oraşe erau ridicate de 
meseriaşi, servind ca lăcaş de închinare pentru breasla respectivă (bise¬ 
ricile Cureîari şi Sfîntuî Nicolae Şusă, ambele la Iaşi, ale ciubotarilor, 
Sfîntuî Pantelimon-laşi a pitarilor, Sfînta Paraschiva din Păcurari - 
Iaşi a 'croitorilor, Sfintul Ştefan din Ţicău-Iaşi a băcanilor, Sfintul Iîie 
din Bîrlad şi Sfîntuî Iîie din Botoşani ale blănarilor, Sfintul Gheorghe din 
Bîrlad a abagerilor, Sfîntuî Nicolae din Roman a negustorilor braşoveni 
şi lipscani). 

în ce priveşte bisericile de mir din parohiile rurale, unele erau 
ctitorii ale boieriilor, ridicate pe propriile lor moşii, dar cele mai multe 
erau ctitorite din obolul preoţilor şi al credincioşilor, biserici mici, din 
lemn, din nuiele, uneori din piatră şi cărămidă. 

Viaţa mînăstirească. După cum am putut constata, numărul aşeză¬ 
rilor monahale, îndeosebi schituri, ia fost în continuă creştere, cu toate 
că în perioada de care ne-am ocupat au fost zidite prea puţine mlnăstiri 
mari, de domnii celor două ţări sau de dregătorii lor. Se înţelege că şi 
numărul vieţuitorilor era destul de ridicat. Mulţi din ei, din dorinţa de 
a duce o viaţă duhovnicească mai înaltă, puneau bazele unor «sihăstrii», 
sub ascultarea mînăstirii din care au plecat. în mînăstirile închinate, 

numărul călugărilor greci, veniţi să le administreze, era redus. Nume¬ 
roasele închinări de mînăstiri — făcute în cursul secolului precedent, 
care au dus la înlăturarea călugărilor români din marile ctitorii voievo¬ 
dale româneşti — au favorizat înfiinţarea atîtor schituri noi, în care vie- 
ţuiau numai călugări de neam român. în secolul de care ne ocupăm s-au 
făcut alte închinări de mînăstiri, aşa cum vom arăta într-un alt capitol. 
De multe ori, noile schituri erau închinate celor două Mitropolii 
sau Episcopiilor de pe teritoriul cărora se găseau. 

Un fapt de mare însemnătate pe care trebuie să-l semnalăm în acest 
secol este prezenţa masivă în multe mînăstiri ale Ţării Româneşti şi ale, 
Moldovei a unor călugări transilvăneni. 

Explicaţia acestui fapt trebuie să o căutăm în numeroasele prigoane 
care s-au abătut asupra clerului şi credincioşilor transilvăneni în seco¬ 
lul al XVIII-Iea şi mai ales în distrugerea mănăstirilor ortodoxe din 
Transilvania din ordinul generalului Bukow. O parte din călugării tran¬ 
silvăneni luptători pentru Ortodoxie s-au aşezat în mînăstirile din Ţara 
Românească r Nicolae Pop-Nichifor, Nicodim, Sofronie de la Cioara etc. 
Apoi, episcopii Pahomie al Romanului şi Misail al Buzăului, mitro¬ 
politul Iacob Stamati, stareţul Gheorghe de la Cernica şi Căldaruşani, 
arhiereul Ioanichie Stratoniehias, arhimandritul Eustatie Popoviei de la 
Brăteşti-Paşcani, protosinghelul Naum Rîmniceanu, maica Suzana Arşic, 
care a ctitorit mănăstirea ce-i poartă numele, ieromonahii Ioanichie de 
la Predeal, Teodosie de la Stînişoara, Visarion de la Cocoş şi atîţia alţii 
erau originari din Transilvania. în 1815, s-a ivit chiar o neînţelegere la 
Căldăruşani, pricinuită de faptul că «ungurenii» adică transilvănenii de¬ 
ţineau «toată ocîrmuirea mînăstirii». Le Neamţ, în prima jumătate a -se¬ 
colului XIX, călugării ungureni întreceau cu numărul pe moldoveni. în 
acest fel, mînăstirile noastre au avut un însemnat rol în întărirea con¬ 
ştiinţei de unitate naţională. 

Ca şi în secolele precedente, şi în perioada de care ne ocupăm s-au 
abătut mai multe nenorociri asupra mănăstirilor româneşti. Multe din ele 
au fost distruse de turci în cursul deselor războaie care s-au purtat în 
ţările noastre între Rusia şi Turcia sau între Austria şi Turcia. De pildă, 
în 1737—1738 a fost arsă catedrala episcopală din Rîmnic cu reşedinţa 
şi chiliile din jur, în 1777 a fost distrus schitul Cheia de pe Teleajen, 
în 1788 schitul Stînişoara, în 1821 — în timpul Eteriei — mînăstirile 
Secu, Agapia, Slatina şi altele. A fost nevoie de cheltuieli enorme pentru 
refacerea lor. 

Viaţa monahală din Oltenia a suferit perturbări în cursul ocupaţiei 
acesteia de către austrieci (1718—1739). S-au luat totuşi unele măsuri 
pozitive, în sensul că s-au interzis închinările la Locurile Sfinte şi nu¬ 
mirea de egumeni străini. 

După ocuparea părţii de nord a Moldovei de Habsburgi (1775), a 
urmat desfiinţarea a peste 20 de mînăstiri şi schituri şi prefacerea lor 
în biserici de mir. Au rămas în fiinţă numai trei: Putna, Suceviţa şi 
Dragomirna, ultima avînd ea motoc şi mînăstirea Sfîmtul Gheorghe din 
Suceava, unde erau moaştele Sfîntului Ioan cel Nou, cu un număr de 
cel mult 25 de călugări fiecare. Din această pricină, sute de călugări au 
trecut în Moldova, aşezîndu-se în mînăstirile de aici. 


Mînăstirile mari şi-au păstrat întinsele proprietăţi — funciare sau 
altele — primind alte danii, din partea unor credincioşi cu stare. Schi¬ 
turile mici, înfiinţate acum, aveau pămînt mai puţin, în jurul lor, pentru 
hrana vieţuitorilor. 

Mînăstirile .se bucurau şi acum de numeroase scutiri din partea 
domnilor ţării. De pildă, la 7 februarie 1741, Constantin Vodă Mavro- 
cordat, pe atunci domn în Ţara Românească, a dat un nou hrisov prin 
care acorda scutire de dajdie mînăstirilor, clerului şi marilor boieri. Tot 
atunci a numit 10 «epitropi» aleşi dintre egumenii mînăstirilor mari, în 
faţa cărora toţi ceilalţi egumeni erau obligaţi să prezinte un raport anual 
asupra veniturilor şi cheltuielilor lăcaşului pe care-1 cîrmuiau, hotărînd 
ca din o parte a veniturilor să se întreţină mînăstirea, iar restul «să se 
dea la felurite faceri de bine, după glăsuirea testamentelor ctitoriceşti». 

în ce priveşte administrarea averilor mînăstireşti, se semnalează 
numeroase abuzuri. De multe ori, egumeniile unor mînăstiri — mai ales 
închinate — erau arendate unor călugări pe un anumit termen. De pildă, 
în 1830 egumenia schitului Hangu era arendată protosinghelului G'avriil, 
pe timp de 10 ani. în astfel de condiţii, era firesc să nu se înregistreze 
nici un progres în viaţa duhovnicească şi culturală a mînăstirii 
respective. 

Domnii celor două ţări au fost nevoiţi în mai multe rînduri să ia 
măsuri pentru o mai bună ehivernisire a averilor mînăstireşti. De pildă, 
în 1776, Alexandru Vodă Ipsiîantî, pe atunci în Ţara Românească (1774— 
1782), a rînduit ca mînăstirile să nu mai poată face împrumuturi decît 
cu încuviinţarea ierarhului locului, nici să nu mai cumpere moşii, ci «mai 
vîrtos a le îngriji pe cele ce au şi sa dreagă cele stricate ale mînăstirii». 
în 1798, Constantin Hangerli al Ţării Româneşti (1797—1799) a luat noi 
măsuri pentru o mai bună organizare a mînăstirilor : să se numească 

numai egumeni români, care să nu fie schimbaţi decît cu aprobarea mi¬ 
tropolitului, să nu se trimită Locurilor Sfinte mai mult decîit era stabilit, 
se interzicea egumenilor să facă împrumuturi fără ştirea mitropolitului, 
călugării greci nu puteau să se aşeze în mănăstirile ţării decît cu ştirea 
domnului, bunurile egumenilor morţi fără testament urmau să intre în 
posesia mină ştirilor respective ş.a. 

Dar în anul următor, Alexandru Moruzi {a doua domnie : 1799— 
1801), în urma (Stăruinţei călugărilor greci, a schimbat aceste hotărîri. 
Intre altele, s-a stabilit ca egumenii mănăstirilor închinate să fie trimişi 
de la Locurile Sfinte. Alte dispoziţii priveau administrarea averilor mă¬ 
năstirilor închinate. 

Cei mai mulţi domni fanarioţi jefuiau mănăstirile ţării, pentru a 
strînge o parte din banii necesari pentru plata cheltuielilor făcute la ob¬ 
ţinerea 'domniei. Astfel, ei încasau sume însemnate de bani la numirea 
egumenilor, la moarte le luau agoniseala, iar uneori erau alungaţi din 
mînăstire, pentru a ie putea lua banii. Datorită faptului că mulţi egumeni 
ajungeau în fruntea mănăstirii prin dare de bani, se înţelege că ei nu 
puteau fi la înălţimea chemării lor, ei dimpotrivă, erau de multe ori o 
piedică în calea propăşirii duhovniceşti şi culturale a mînăstirii 
respective. 

în ciuda condiţiilor vitrege prin care au trecut — distrugeri de către 
turci, abuzuri ale egumenilor greci şi ale domnilor fanarioţi etc., — mî- 
năstirile româneşti neînchinate au fost şi în acest secol însemnate centre 
de viaţă culturală şi de asistenţă socială. în toată perioada de care ne-am 
ocupat, întîlnim numeroşi călugări traducători de cărţi teologice din 
greceşte şi ruseşte, tipografi, copişti, zugravi de biserici. Din rîndul călu¬ 
gărilor s-au ridicat cărturari de seamă, cum au fost Vartolomeu Măză- 
reanu în Moldova, Grigorie Sidis, Naum Rîmniceanu în Ţara Româneas¬ 
că, fără să mai vorbim de cei ridicaţi pe scaunele vlădiceşti (Filaret şi 
Chesarie de la Rîmnic, Iacob Putneanul, Leon Gheucă, Amfilohie Hoti- 
niul, Veniamin Costachi în Moldova ş.a.). Marile mînăstiri posedau bi- 
biblioteci cu numeroase manuscrise şi tipărituri (Neamţ, Putna, Bistriţa, 
Cernica, Căldăruşani, Văcăreşti etc.). Pe lîngă mînăstirile Hurezi, Bistri¬ 
ţa, Tismana, Cozia, dar mai ales la Cernica şi Căldăruşani, erau adevă¬ 
rate «şcoli» de copişti, scriindu-se în româneşte. în Moldova, s-a desfă¬ 
şurat o rodnică activitate de copiere de manuscrise în mînăstirile Drago- 
mirna, Putna, Neamţ, Secu, Brăteşti etc. în unele mînăstiri s-au înfiinţat 
şcoli româneşti, unele pentru pregătirea preoţilor. între acestea, la loc 
de cinste trebuie să pomenim şcoala teologică superioară de la Putna, în- 

fiinţată de mitropolitul Iacob Putneanul şi arhimandritul Vartolomeu 
Măzăreanu, după modelul Academiei din Kiev, A funcţionat numai patru 
ani. In 1775 s-a înfiinţat o şcoală pregătitoare pentru preoţi la mînăstirea 
Obedeanu din Craiova, despre care nu ştim cît a funcţionat, iar în 1797 
s-a deschis o altă şcoală la mînăstirea Antim din Bucureşti, metocul Epis¬ 
copiei Argeşului, care a funcţionat mai multe decenii. 

In prima jumătate a secolului al XlX-lea la Cernica şi la Căldăru- 
şani, existau şcoli de zugravi bisericeşti (în cea din urmă s-a pregătit 
cunoscutul pictor de mai tîrziu Nicolae Teodorescu). în alte mînăstiri 
existau şcoli elementare pentru călugări şi călugăriţe, altele au deschis 
şcoli pentru copiii din satele mînăstirii (sau în oraşe), cum a fost şcoala 
înfiinţată de mînăstirea Neamţ în Tg. Neamţ. 

In acest secol, pe lingă bolniţele mînăstireşti întîlnite în secolele an¬ 
terioare, s-au înfiinţat primele spitale moderne în ţările româneşti, pe 
lingă unele mînăstiri din oraşe. în 1704, de pildă, spătarul Mihai Canta- 
cuzino a înfiinţat spitalul de pe lingă mînăstirea Colţea din Bucureşti, 
cu 24 de paturi — 12 pentru bărbaţi, 12 pentru femei, — precum şi o 
farmacie. Era destinat «bolnavilor săraci» şi «străinilor bolnavi». Grigorie 
II Ghica a ridicat, între 1735—1750, mînăstirea Pantelimon din Bucureşti, 
avînd în jurul ei un spital cu 12 paturi, «pentru cei ce ar pătimi de boale 
cronice», iar în 1750, Gr. Ghica a început construirea unor «osebite spi- 
taluri», pentru bolnavii de ciumă şi de «lingoare» {febră tifoidă). îngri¬ 
jirea medicală era gratuită. Spitalul se întreţinea din veniturile moşiilor 
mînăstirii, dăruite de domn sau de alţi binefăcători, ca şi din contribu¬ 
ţiile schiturilor — metocuri ale aşezământului Sfîntul Pantelimon. 

In Moldova s-a înfiinţat un nou spital pe lîngă mînăstirea Sfîntul 
Spiridon din Iaşi, prin hrisovul Iui Constantin Cehan din 1 ianuarie 1757. 
Printr-un alt hrisov, cu data de 22 decembrie 1759, se hotăra : «să se 
facă spital, adică bolniţă, pentru căutarea şi buna odihnă a celor mulţi 
bolnavi şi neputincioşi şi săraci ce se afla din pământeni şi streini...». în 
continuare se menţionau daniile hărăzite mînăstirii, «pentru trebuinţa 
bolniţii, ca să aibă cheltuială în destul pentru hrana acelor bolnavi, pen¬ 
tru aşternutul şi îmbrăcămintea lor, cum şi pentru plata doctorului, a 
spiţerului şi a girahului (= chirurgului) şi pentru alţi oameni ce vor mai 
fi trebuincioşi de grija şi slujba bolniţii...». Din această bolniţă (spital), 
s-a dezvoltat cu timpul actualul spital orăşenesc de adulţi din Iaşi. 

în 1789, egumenul Gherasim Putneanul a pus bazele unui spital pe 
iîngă mînăstirea Precista Mare din Roman, acţiune desăvîrşită de urma¬ 
şul său Vartolomeu Putneanul, în 1798 (Gherasim lăsase prin testament 

500 lei «bani gata» şi 4000 daţi cu zapise, din care să se construiască un 
local pentru spital). S-a construit un local adecvat, s-a organizat o far¬ 
macie şi a fost angajat un medic şi personal ajutător (posluşnici). Aju¬ 
toare băneşti substanţiale a oferit şi episcopul de atunci al Romanului, 
Veniamin Costachi. Din acest spital s-a dezvoltat apoi actualul spital 
orăşenesc din Roman. Un alt spital funcţiona pe lingă mînăstirea Sfîntul 
Prooroc Samuil din Focşani, metoc la Sfîntul Spiridon din Iaşi. In prima 
jumătate a secolului XIX, medicul Dionisie arhimandritul a tradus din 
greceşte Medicina practică , în două volume, tipărită în 1848. 

Stareţul Paisie de la mînăstirea Neamţ a organizat, pe lîngă bolniţa 
veche existentă mai de mult, o bolniţă aparte (ospiciu) pentru demenţi. 
Călugărul nemţeau Nioanor «bolnicerul» a scris o Carte duhovnicească, 
rămasă în manuscris. între anii 1847—1852, mînăstirea Neamţ, prin rîvna 
stareţului Neonil, a construit actualul spital din Tg, Neamţ, deschis ofi¬ 
cial la 16 octombrie 1852. 

în toate spitalele pe care le-am pomenit bolnavii primeau întreţinere 
şi asistenţă medicală gratuită, fiind primiţi mai ales oameni lipsiţi de 
mijloace materiale, care nu aveau posibilitatea de a fi îngrijiţi la domi¬ 
ciliu. Personalul medical şi de îngrijire era plătit din veniturile mînăsti- 
rilor respective. In acest fel, Biserica a îndrumat o însemnată acţiune 
filantropică. 

Mînăstirile româneşti din Transilvania. Am prezentat într-un alt 
capitol puţinele ştiri pe care le avem despre mînăstirile româneşti din 
Transilvania şi Banat în secolele XIV şi XV. Ele şi-au continuat existen¬ 
ţa şi în secolele XVI şi XVII, fără să avem însă date istorice sigure asu¬ 
pra lor. Unele din ele au devenit reşedinţe ale vlădicilor ortodocşi ro¬ 
mâni. Astfel, mînăstirea din Feleac a fost reşedinţa mitropolitului Danii! 
si a urmaşilor săi; la mînăstirea din Vad au rezidat mai mulţi episcopi, 
aproape un veac şi jumătate; la Prislop probabil a stat vlădica Ioan, fostul 
preot din Peşteana,- la Geoagiu— Hristofor,* în mînăstirea din Lancrâm — 
Sava, iar la mînăstirea din Alba Iulia mitropolitul Eftimie şi urmaşii lui. 
In mai multe rînduri, aceste mînăstiri româneşti s-au bucurat de sprijinul 
domnilor din Ţara Românească şi Moldova sau al dregătorilor acestora. 
De pildă, mînăstirea Prislop a fost refăcută în 1564 de către domniţa 
Zamfira, fiica lui Moise Vodă al Ţării Româneşti (1529—1530), căsătorită 
în Transilvania. Avea o situaţie materială bună, căci în 1749 stăpînea 
moşiile : Silvaşul de Sus, Boiţa, Vălîoara, Tuştea, Lunca Cernii şi Fărca- 
dinul, toate în Ţara Haţegului. 

Mînăstirea din Lancrăm f în care s-a stabilit mitropolitul Sava (c. 
1559 c. 1570), a fost ctitorită de cîţiva boieri munteni pribegiţi în Tran¬ 
silvania : Ioan Medereţ, Radu stolnicul, Sava vlădica, jupîneasa Stănilă, 
clucereasa Stanca şi Mihăilă vistierul. O mînăstire din lemn în Topliţa 
(jud. Harghita) a fost ridicată, după tradiţie, de soţia unui domn român. Se 
pare că e vorba de doamna Safta, a lui Gheorghe Ştefan al Moldovei (1653 

1658), care a trecut pe aici, în 1658, cînd şi-a pierdut scaunul domnesc. 

In secolul al XVIII-lea, cea mai însemnată mînăstire ortodoxă ro¬ 
mânească din Transilvania a fost Sîmbâta de Sus, ctitoria lui Constantin 
Brîncoveanu (bunicul său, vornicul Preda, ridicase o biserică de lemn 
în satul Sîmbăta de Sus, în 1657). Mînăstirea a fost zidită înainte de 1700, 
în stilul specific epocii brîncoveneşti, fiind înzestrată de ctitor cu toate 
cele trebuitoare (Brîncoveanu a mai ctitorit în Transilvania bisericile din 
Făgăraş şi Ocna Sibiului). 

Dar în afară de aceste puţine ctitorii, pe care am putea să le numim 
«voievodale», în Transilvania au existat peste 200 de mînăstiri şi schituri 
româneşti ridicate din evlavia şi dărnicia călugărilor, preoţilor şi credin¬ 
cioşilor de aici. Majoritatea erau aşezări modeste, în apropierea satelor, 
cu o bisericuţă şi o casă ţărănească în jur, toate din lemn, în care vie- 

ţuiau doi-trei călugări, cîteodată unul singur, uneori şi cîteva călugăriţe 
bătrîne. 

în unele sate existau cîte două sau chiar trei schituri (de pildă în 
hotarul satelor Drdgizş-Făgăraş, Şincct Veehe-Făgăraş, şi Chiueşti — 
lingă Dej erau pomenite cîte trei «mînăstiri»). De aceea, numele ce li s-a 
dat uneori, de «mînăstire», este impropriu, ele fiind doar schituri. De pil¬ 
dă, în 1726, era pomenită o «mînăstire» în Arpaşui de Jos (Făgăraş), în 
care trăiau o călugăriţă, cu fostul ei soţ, lipsit complet de vedere. Aceste 
schituri erau foarte sărace. Unele primeau felurite danii din partea cre¬ 
dincioşilor ţărani. Ctitorii lor erau de regulă călugări, preoţi de mir sau 
chiar credincioşi ţărani. De pildă, schitul din Chiherul de Jos, pe valea 
inferioara a ^Mureşului, era ctitorit de un ieromonah Partenie şi de nepo¬ 
tul său, dascălul Gligoraş ; schitul Singeorz (Bistriţa-Năsăud) de ieromo¬ 
nahul Climent, fost preot de mir în sat, sub numele Constantin; un Urs 
Broina — zugrav, se pare şi preot, — a ridicat un schit în Stobor (jud. 
Cluj), distrus de autorităţi în 1787. în hotarul satului Cioara (jud. Alba) 
exista o «mînăstire» numită Afteia «din plăişorul Cioara». Se pare că este 
ctitoria cunoscutului luptător pentru Ortodoxie, ieromanahul Sofronie, 
căci dintr-o plîngere a credincioşilor ortodocşi transilvani din 1757, re¬ 
iese că el şi-a făcut «o ţîr de schit în mijlocul codrului...», pe care i l-au 
distrus autorităţile. Doi negustori macedoromâni din Cluj, Pavel şi gine- 

rele său Cristofor Literatul, au zidit o mînăstire în satul Mânăştm, din 
apropierea Clujului. 

Alte schituri erau ctitorite de credincioşi transilvăneni: Ormenişul 
de Cîmpie de Andrei Călbaze, la 1673, Z agr a (jud. Bistriţa-Năsăud) de 
ţăranul Vasile Rai, în prima jumătate a secolului XVIII, Rîpa de Jos 
(jud. Mureş) de Petrică Pintea etc. 

Iată principalele schituri româneşti ortodoxe atestate documentar în 
primele şase decenii ale secolului al XVIII-lea (în afară de cele pomenite 
în secolele anterioare) : Abrud, Bulz, Cioara, Daia Română, Măgina, 
Lupşa în judeţul Alba ; Plosca, Râchitova, Vaidei, Vaca (Crişan) în jud. 
Hunedoara ; Săîişie, Sibiel, Porceşti, Racoviţa, Săcădate, Săsâuş, Săsciori, 
în jud. Sibiu; Arpaşul de Jos şi de Sus, Berivoiul Mare, Bucium, Comana 
de Jos şi de Sus, Cuciulata, Dejani, Drăguş, Lisa, Netot, Mărgineni, Oha¬ 
ba, Perşani, Porumbacul de Jos şi de Sus, Scorei, Şinca Veche, Teîechi Re¬ 
cea, Vaida Recea, Veneţia de Sus, Viştea de Jos, Viştea de Sus, toate în 
Ţara Făgăraşului; Milaşui Mare, Silvaşuî de Cîmpie, Ormenişul de Cîm¬ 
pie, Rîciu, în «Cîmpia» Transilvaniei; Chiherul de Sus şi de Jos, Deda 
(din sec. XVII) f Soîovâstru, Ruşi-Munţi, Hodac, Ibăneşti, Rîpa de Jos, 
Monor, pe Valea inferioară a Mureşului; Petriduî de Sus, lingă Turda, 
Căşeiui de Jos, Chiueşti, Gîrbou, Ciceu, Poieni, Strîmba Fizeşului, Ni- 
cuia (după unii din secolul XVI, după alţii din XVII), Mintiul Român, 
în părţile Dejului; Telciu, Rebra Mare, Rebra Mică, Feîdru, Zagra, în 
jud. Bistriţa-Năsăud; Feîeac, Someşeni, Mănâştur, Stobor, Moriaca, în 

Cluj ; Treznea, Popteiec, în Sălaj etc. 

în Maramureş, exista o mînăstire de lemn la Moisei, sfinţită încă din 
1672, de mitropolitul Sava Brancovici, în prezenţa a doi călugări de la 
Putna. Alte mînăstiri existau la Giuleşti (unde-1 întîlnim pe episcopul 
losif Stoica, în 1695), Petrova, Bîrsana , leud, Cuhea, Budeşti, Săcel şi 

altele. 

Cele mai multe dintre mînăstirile din Transilvania propriu-zisă au 
fost incendiate sau dărîmate din ordinul generalului Bukow în 1761— 
1762. Au căzut jertfă urgiei acestuia aproape toate schiturile pe care 
le-am amintit în Ţara Făgăraşului, care fiind din lemn, au fost arse. Tot 
atunci au fost distruse mînăstirile de la Sîmbăta de Sus, Rîmeţ, Geoagiu, 
Prislop, Plosca, cîteva din părţile de nord ale Transilvaniei (Chiueşti, 

Mintiul Român, Treznea ş.a.). 

O parte din ele s-au refăcut în anii următori, dar au fost din nou dis¬ 
truse. De pildă, mînăstirea Sîmbăta de Sus a fost refăcută de egumenul 
Visarion, ajutat de fraţii Manolache şi Nicolae Brîncoveanu, urmaşii cti¬ 
torului, dar a fost din nou distrusă în noiembrie 1785. A rămas în ruină 

pînă în prima jumătate a secolului nostru. Acelaşi lucru s-a petrecut şi 
cu mînăstirea Rîmeţ : a fost distrusă în 1762 r refăcută şi apoi distrusă 
pentru a doua oară, în 1785 decembrie (ulterior a fost refăcută). în urma 
acestor distrugeri, pămîntul schiturilor respective a fost luat de proprie¬ 
tarii locali («domnii de pămînt»), uneori de ţărani. Bunurile mobile ale 
unora au fost duse la Blaj. 

După întărirea uniaţiei de către generalul Bukow, cea mai mare par¬ 
te a mînăstirilor şi schiturilor ortodoxe.— mai ales din Transilvania de 
nord şi din Maramureş — au ajuns sub oblăduirea Bisericii unite, în scurt 
timp ele s-au desfiinţat, din lipsă de călugări. Unele din ele au fost de¬ 
molate şi duse în satele învecinate, pentru a servi ca biserici parohiale. 
Dintre cele rămase în fiinţă, ca mănăstiri unite, pomenim : Prislopul (în 
1810 a murit ultimul călugăr), Măgina (pînă pe la 1871), Strimba Fizeşu- 
lui (pînă în 1848), Nicuîa (a funcţionat neîntrerupt ca mînăstire, pînă azi), 
Bixad (în jud. Satu Mare, înfiinţată de călugărul grec Isaia de la Athos, 
trecut la uniaţie, în ultimul deceniu al secolului XVII). 

în afară de cele pomenite mai sus, s-a mai ridicat o mînăstire-ca- 
tedrală unită la Blaj, cu hramul Sfînta Treime, prin strădaniile episco- 
pilor Inochentie Micu şi Petru Pavel Aron. Ea avea un domeniu întins, 
cu 13 sate, care-i aducea un venit anual de 6000 fi., din care jumătate 
erau pentru episcop, iar restul pentru întreţinerea a 11 călugări «bazi- 
Jiani de rit grecesc», 20 de elevi în seminar şi trei ieromonahi în cole¬ 
giul «De Propaganda Fide» din Roma. Primii călugări ai mînăstirii au 
fost şi profesori ai celor trei şcoli înfiinţate în 1754. în afară de aceasta, 
episcopul Petru Pavel Aron a înfiinţat o nouă mînăstire, cu hramul Bu¬ 
navestire, chiar în curtea reşedinţei sale, avînd şi un seminar în care 
învăţau numai tineri călugări, supuşi la un regim de post aspru. în 1777 
călugării de aici au fost trecuţi în mînăstirea Sfînta Treime, iar în 1781 
s-au contopit şi cele două Seminarii. Tot Petru Pavel Aron a înfiinţat 
o nouă mînăstire pe lingă biserica din Alba Iulia — Maieri. , 

In ciuda condiţiilor grele de viaţă prin care au trecut, în schiturile 
româneşti din Transilvania s-a desfăşurat şi o oarecare activitate cultu- 
rală-şcolară, căci în multe din ele se copiau manuscrise, se alcătuiau 
lucrări originale ori învăţau oarte tineri din satele învecinate. De pildă, 
în anul 1716 s-au copiat aici — în româneşte — un Apostol şi o Evan¬ 
ghelie «prin osteneala întru ieromonahi nedestoinicul Eustatie Rus, în 
svînta mînăstire a Feleacului» ; un ieromonah Varlaam, venit din Mol¬ 
dova, copia un Triod slavo-român în mînăstirea de la Sibiel, în anul 1716. 
La mînăstirea Bucium din Ţara Făgăraşului, un ieromonah Ambrozie 
copia Vieţile sfinţilor , în 1737. O remarcabilă activitate a desfăşurat 

logofătul Matei Voileanu grămăticul (originar din Voila) stabilit la mî- 
năstirea Drăguş r unde a alcătuit felurite predici şi istorioare morale, a 
copiat viefi de sfinţi etc. Preotul Vasile din Sîmbăta de Sus, călugărit 
sub numele de Visarion şi ajuns egumen al mînăstirii lui Constantin 
Brîncoveanu, a întocmit lucrarea polemică întrebări şi răspunsuri pentru 
legea a treia ce s-au izvodit şi s-au numit adecă uniia în ţara Ardea¬ 
lului. Probabil un călugăr de la Prislop a alcătuit Piîngerea Sfintei mă¬ 
năstiri a Prislopului . 

în multe mînăstiri au funcţionat şcoli, în care se pregăteau tineri 
români din satele din jur ; Sîmbăta de Sus, Prislop, Rîmeţ, Cioara, Mă- 
gina, Feleac, Strîmba Fizeşului ş.a. Multe din mînăstirile pe care le-am 
amintit au avut un rol însemnat în lupta purtată de clerul şi credincio¬ 
şii ortodocşi din Transilvania pentru apărarea Ortodoxiei, împotriva în¬ 
cercărilor de atragere la uniaţie. Intre călugării luptători pentru Orto¬ 
doxie trebuie să-i pomenim pe Sofronie de la Cioara, Visarion de la 
Sîmbăta de Sus, Ioanichie din Veneţia de Sus, Teodosie de la Plosca, 
Efrem de la Prislop şi alţii. 

In tot cursul secolului al XVIII-lea, au existat permanente legături 
între călugării ortodocşi din Transilvania şi cei din Ţara Românească 
şi Moldova. Mulţi călugări transilvăneni erau tunşi în monahism în mî¬ 
năstirile de peste Carpaţi, apoi reveneau în schitul ile din satele lor. 
După distrugerea mînăstirilor transilvănene de către generalul Bukow, 
mulţi călugări au trecut munţii, aşezîndu-se în mînăstirile de peste Car¬ 
paţi. Mînăsiirea Moisei era închinată Putnei. în 1759 egumenul Calis- 
trat de la Putna înştiinţa clerul şi pe credincioşii din Maramureş despre 
numirea ieromonahului Teofan ca egumen la Moisei, făcută cu bine- 
cuvîntarea mitropolitului Iacob Putneanul al Moldovei. Mai mulţi că¬ 
lugări — mai ales moldoveni — sînt întîlniţi prin satele şi schiturile 
Transilvaniei, în calitate de copişti, zugravi de biserici, dascăli etc. 

Mînăstirile din Banat, O situaţie aparte prezintă mînăstirile bănă¬ 
ţene x Hodoş-Bodrog, Bezdin, Lipova, fosta reşedinţă vlădicească în se¬ 
colul anterior, restaurată în 1732, Sdraca (Şemliug), refăcută în 1730 de 
Ghiurişco Lazarevici şi fiii săi Nica şi Jivan, cu o stare materială bună, 
Partoş (biserica mare refăcută în 1750—1753 de Marcu Muţiu), Sîn- 
george, Voiloviţa , Cebza, ridicată pe la mijlocul secolului al XVIII-lea, 
Caransebeş, Baziaş, Ciciova, Lugoj, Ogradena Veche (Mrâcunea), Me* 
sici, Srediştea Mică, Vărădia, Zlatiţa, Cusici ş.a. In Arad-Gai episcopul 
Sinesie Jivanovici a ridicat mînăstirea Sfîntul Simeon Stilpnicul 
( 1760 ^- 1762 ), devenită apoi gropniţă a episcopilor arădeni. 

Acestea aveau un număr redus de călugări, fie români, fie sîrbi. 
Intre cei de neam român mulţi erau din Ţara Românească — îndeosebi 
din Oltenia — sau din Transilvania. In unele existau şcoli, cum a fost 
cea de la Partoş, înfiinţată de judele Gheorghe Laiu din Ciacova, în 
care au învăţat carte doi cărturari bănăţeni de mai tîrziu : protopopul 
Constantin Şubonă din Timişoara şi dascălul Mihail Roşu din Jadani (azi 
Corneşti). 

Şi asupra acestor mînăstiri s-a abătut urgia regimului habsburgic. 
In ultimul pătrar al veacului al XVIII-lea, cele mai multe dintre ele au 
fost desfiinţate din dispoziţia Măriei Tereza şi a lui Iosif II: Partoş, Să¬ 
raca, Baziaş, Cusici, Srediştea Mică, Mrăcunea etc. Multe au devenit 
biserici parohiale. 

Datorită faptului că scaunele vlădiceşti de la Arad, Timişoara şi Ca- 
ransebeş-Vîrşeţ erau ocupate de ierarhi de neam sîrb, vechile mînăstiri 
româneşti rămase în fiinţă au ajuns în stăpînirea Bisericii sxrbe. Astfel, 
în fruntea mănăstirilor Bodrog, Bezdin, Mesici şi Sîngeorge au ajuns egu¬ 
meni de neam sîrb, care au contribuit la înlăturarea limbii române din 
slujbe şi la întărirea elementului etnic sîrb din mînăstirile respective. 
După 1864—1865, cînd a avut loc reînfiinţarea Mitropoliei Ortodoxe Ro¬ 
mâne a Transilvaniei, a urmat un dureros proces între cele două Biserici 
— sîrbă şi română — aflate intre graniţele Imperiului habsburgic, ju¬ 
decat pînă la Tabla regească (tribunalul suprem) din Budapesta. Biserica 
românească n-a putut dobîndi decît mînăstirea Hodoş-Bodrog. 

Concluziile care se desprind din cele de mai sus sînt evi¬ 
dente. Domnii fanarioţi şi marii dregători din Ţara Românească şi 
Moldova au ridicat puţine mînăstiri. în schimb, unii ierarhi, egumeni, 
călugări, preoţi de mir şi credincioşi au ctitorit numeroase schituri 
şi sihăstrii, în care s-a născut o adevărată mişcare de înnoire a vieţii 
duhovniceşti şi culturale. 

în Transilvania, MLaramureş şi Banat de asemenea se cunosc nu¬ 
meroase aşezări monahale, ridicate prin jertfele materiale ale preo¬ 
ţilor şi credincioşilor de aici. Cele mai multe au fost dârîmate sau in¬ 
cendiate din ordinul generalului Bukow, altele desfiinţate şi transfor¬ 
mate în biserici de mir, aşa cum s-a întîmpiat şi cu mînăstirile din 
Bucovina. 

VIAŢA MONAHALĂ IN ŢARA ROMÂNEASCA 
ŞI MOLDOVA IN SECOLUL AL XVIII-LEÂ. 
STAREŢUL PAISIE ŞI UCENICII SĂI 


In veacurile trecute, mînăstirile româneşti erau adevărate focare de 
cultură şi artă, în care se scriau cronici, se caligrafiau manuscrise, se 
lucrau veşminte şi vase liturgice, se pregăteau tineri pentru slujba de 
dieci la curtea domnească, de copişti şi de preoţi, dar, în acelaşi timp, 
erau şi lăcaşuri de înaltă trăire duhovnicească. Cu timpul însă, această 
viaţă culturai-artistică şi duhovnicească a început să decadă, mai ales 
în mînăstirile pe care domnii români le închinaseră la Locurile Sfinte 
din Răsărit (Muntele Athos, Constantinopol, Alexandria, Ierusalim, Mun¬ 
tele Sinai etc). 

în secolul al XVIII-lea, deşi ţările noastre se aflau sub cîrmuire fa¬ 
nariotă — epocă de regres în multe laturi ale vieţii politice, economice, 
sociale, culturale şi bisericeşti — se observă totuşi o înviorare a vieţii 
duhovniceşti în anumite mînăstiri româneşti. Această schimbare s-a pe¬ 
trecut mai ales sub influenţa vieţii ascetice din anumite mînăstiri ruseşti, 
care trăiau după rînduielile marelui teolog, ascet şi reformator al vieţii 
monahiceşti, Sfîntul Dimitrie, mitropolitul Rostovului (1651—1709). Unul 
dintre «ucenicii» săi a fost episcopul Pahomie al Romanului , ctitorul 
schitului Pocrov de lîngă mînăstirea Neamţ, în care a trăit o vreme — 
după retragerea din scaunul episcopal —, potrivit rînduielilor ascetice 
ale dascălului său. 

Un alt mare ascet şi călugăr cu viaţă îmbunătăţită a fost stareţul 
Vasile de ia Poiana Mărului. Acesta a trăit un timp la mînăstirea Dăl- 
hăuţi (jud. Vrancea), pe care a cîrmuit-o vreo 20 de ani. De aci, găsind 
un alt loc potrivit pentru o aşezare pustnicească, s-a stabilit la Poiana 
Mărului (la 50 km. de Rîmnicu-Sărat), unde a ridicat o biserică şi chilii, 

pentru el şi o parte din părinţii de la Dălhăuţi. Aici a dus o viaţă duhov¬ 
nicească superioară, cu rugăciune, muncă şi studiu. 

Pe lingă aleasa sa viaţă duhovnicească-ascetică, stareţul Vasile era 
şi un bun cunoscător al scrierilor patristice, din care a făcut anumite 
traduceri. A scris şi cîteva lucrări teologice-ascetice, rămase — în cea 
mai mare parte — în manuscris : întrebătoare răspunsuri adunate din Sf. 
Scriptură pentru depărtarea de bucatele cele oprite făgăduinţei călugă¬ 
reşti cei de bună voie (tipărită mai tîrziu la Neamţ, în 1816), Cuvînt îna¬ 
inte ia cartea Sfîntuiui Nil Sorski (ascet, teolog şi filozof rus, stareţ la 
Sorska, 1433—1508), Cuvînt pentru rugăciune, Pentru luarea aminte a 
inimii şi a minţii şi pentru rugăciune, înainte cuvîntare spre capetele 
fericitului Filotei Sinaituî , Cuvînt înainte la cuvintele iui Grigorie Si- 
naitui ş.a. 

Stareţul Vasile a trecut la cele veşnice în prima jumătate a anului 
1767, după ce izbutise să ridice pe o treaptă înaltă viaţa sihăstrească 
de la Poiana Mărului şi de la cîteva schituri învecinate (Dălhăuţi, Tră- 

isteni, Clrnul). 

Stareţul Paisie. în aceeaşi vreme a trăit şi marele înnoitor al mona¬ 
hismului românesc — şi într-o măsură oarecare şi al celui rusesc — 
Paisie, supranumit V eiicicovschi. 

S-a născut în oraşul Poltava din Ucraina, la 21 decembrie 1722, ziua 
pomenirii marelui mitropolit Petru Movilă al Kievului, fapt pentru care 
a. primit la botez numele acestuia. Era al 11-lea din cei 12 copii ai preo¬ 
tului Ioan, slujitor la catedrala Uspenia (Adormirea) din Poltava şi al 
soţiei sale Irina, călugărită spre sfîrşitul vieţii în mînăstirea Pocrov 
din acelaşi oraş, sub numele de Iuliana. După cercetări mai noi, se 
susţine că se trăgea dintr-o familie de moldoveni stabiliţi de mai mult 
timp în ţinuturile Harkovului şi Poltavei, înrudiţi cu strămoşii după 
mamă ai lui Dimitrie Cantemir. 

Bunicul şi străbunicul său fuseseră tot preoţi în Poltava, iar alte 
rudenii intraseră în călugărie. Rămas orfan de tată la vîrsta de patru 
ani, a fost crescut de mama sa şi de fratele său mai mare, Ioan, preot la 
biserica la care slujise şi tatăl lor. A învăţat la şcoala parohială de aici, 
iar după moartea fratelui său a fost înscris la vestita Academie duhovni¬ 
cească din Kiev, înfiinţată de mitropolitul de neam român Petru Movilă. 
Cursurile Academiei erau împărţite pe atunci în trei cicluri: patru clase 
inferioare, în care se învăţau limbile latină, greacă, slavă şi polonă, cu 
gramatica şi sintaxa, două clase medii (poetica şi retorica), care se fă¬ 
ceau într-un singur an şi Academia propriu-zisă, cu două secţii: filozo- 

fia, cu doi ani de studii şi teologia, cu patru ani. A urmat aici numai 
primele patru clase, apoi a părăsit şcoala, spre a-şi închina viaţa trăirii 
duhovniceşti. în toamna anului 1740, a intrat în mînăstirea Liubeţchi, 
pe Nipru, iar după trei luni a trecut la mînăstirea Medvedovschi, situată 
în Ucraina din dreapta Niprului, aflată însă sub stăpînire polonă. Aici 
a fost tuns ca rasofor, la praznicul Schimbării la Faţă din anul 1741, 
primind numele de Platon. 

Viaţa bisericească a preoţilor, călugărilor şi credincioşilor ortodocşi 
din Ucraina ocupată de Polonia catolică era tot aşa de grea ca şi în 
urmă cu un secol, cum am arătat în altă parte. De multe ori mînăstirile 
ortodoxe erau închise sau prefăcute în uniate, călugării şi preoţii orto¬ 
docşi alungaţi, întemniţaţi, siliţi să treacă la uniaţie. 

Abătîndu-se prigoana şi asupra mînăstirii Medvedovschi, monahul 
Platon s-a reîntors în Kiev, intrînd în cunoscuta Lavră a Peşterilor, unde 
a fost pus să sculpteze icoane în aramă. 

Din dorinţa unei vieţi duhovniceşti cît mai înalte, în 1742 a trecut 
în ţările noastre, stabilindu-se pentru cîţiva ani la schiturile Dăîhâuii 
(jud. Vrancea), Trâisteni (Rm. Sărat) şi Cîrnul (jud. Buzău), cel din urmă 
ctitorit de Mircea Ciobanul şi refăcut de Matei Basarab. Aici a avut 
prilejul să cunoască pe schimonahul Vasile de la Poiana Mărului, pe 
schimonahul Onufrie de la Cîrnul şi alţi părinţi cu viaţă aleasă, deoarece 
în aceste trei schituri româneşti influenţa vieţii monahale de la Muntele 
Athos era deosebit de puternică. Toate acestea au determinat pe mo¬ 
nahul Platon să părăsească Ţara Românească, unde vieţuise patru ani 
şi să se îndrepte spre Muntele Athos. Şi astfel, în vara anului 1746 a 
plecat spre Athos, împreună cu un ieromonah Trifon, nădăjduind să-şi 
găsească un povăţuitor, care să-l îndrume pe căile unei vieţi duhovni¬ 
ceşti şi mai alese. 

în acest timp, Muntele Athos se găsea totuşi într-o stare tristă. 
Mînăstirile erau robite de turci şi silite să ise răscumpere cu sume în¬ 
semnate de bani, multe din ele erau într-o stare de ruină şi neorînduială, 
călugării — de neamuri felurite — se învrăjbeau între ei, viaţa duhov¬ 
nicească nu mai era în starea de altă dată. 

Călugărul Platon a cercetat mai mulţi pustnici, în nădejdea găsirii 
unui povăţuitor duhovnicesc. Negăsind nici unul, s-a aşezat într-o chilie 
în jurul mînăstirii Pantocrator. Pe la începutul anului 1750, a venit la 
Athos stareţul Vasile de la Poiana Mărului, care l-a îmbrăcat pe Platon 
în mantie, dîndu-i numele de Paisie. 

Ajungînd pe o înaltă treaptă a desăvîrşirii morale, monahul Paisie 
a ajuns să fie preţuit de fraţii săi de călugărie, încît, încetul cu încetul, 

au început să se strîngă ucenici în jurul sau. Primul dintre aceştia a 
fost moldoveanul Visarion, urmat de alţi doi fraţi, Partenie şi Chesarie. 
Peste cîţiva ani, cînd s-a înmulţit numărul ucenicilor şi s-a simţit ne¬ 
voia unui preot-duhovnic, fraţii au stăruit pe lînga povăţuitorul lor să 
primească a fi hirotonit întru preot. Şi astfel, după multe stăruinţe, 
Paisie a fost hirotonit preot (ieromonah)-duhovnic de către un episcop 
Grigorie, în anul 1758. Iar cînd numărul fraţilor a sporit şi mai mult, 
s-au mutat în chilia Sfîntul Prooroc Ilie, care atîrna tot de mănăstirea 
Pantocrator. Aici au zidit din temelie o biserică, chilii şi alte clădiri tre¬ 
buitoare oricărei gospodării. Ucenicii se ocupau cu lucrul cîmpului şi 
cu alte îndeletniciri potrivite tagmei călugăreşti, iar stareţul a început 
să revizuiască vechile traduceri slave din scrierile Sfinţilor Părinţi după 
originalul grecesc. 

Lipsa de chilii pentru cei 64 de fraţi, l-a determinat pe Paisie să 
părăsească Sfîntul Munte — în 1763 — şi să vină undeva în ţările româ¬ 
neşti, pline de mînăstiri mari, vechi ctitorii ale evlavioşilor noştri domni. 
S-au aşezat pentru început în schitul Vărzăreşti (Rm. Sărat). De aci, s-au 
îndreptat spre Iaşi, unde au fost primiţi de mitropolitul Gavriil Calli- 
machi, care le-a oferit mînăstirea Dragomirna, ctitoria mitropolitului 
Anastasie Crimca, cu toate moşiile ei. Şi astfel, din anul 1763, la Dra¬ 
gomirna, care era pînă atunci aproape pustie, a început o viaţă noua, 
de munca şi de rugăciune. De îndată s-au îndreptat spre Dragomirna 
noi vieţuitori, români, ruşi şi ucrainieni. 

Stareţul Paisie a întocmit un «îndreptar» sau un regulament în 28 
de puncte, cu felurite rînduieli privitoare la viaţa călugărească de aici. 
El a introdus pravila folosită în schitul Sfîntul Ilie ale cărei cerinţe de 
căpetenie erau : viaţa de obşte, ascultarea, smerenia, sărăcia, munca, 
slujbele după tipic, respectarea pravilei călugăreşti, mărturisirea gîndu- 
rilor în faţa duhovnicilor etc. în această mxnăstire, stareţul a continuat 
tîlcuirea scrierilor marilor trăitori şi asceţi din greceşte în slavoneşte 
şi româneşte (Antonie cel Mare, Isaia Pustnicul, Petru Damaschin, 
Marcu Ascetul, Teodor Studitul ş.a.). în acelaşi timp, au fost corectate 
vechile tălmăciri slave din lucrările cuvioşilor Macarie cel Mare, Dia- 
doh, Filotei Sinaitul, Grigorie Sinaitul, Simeon Noul Teolog, Casian 
Romanul şi alţii. Pe lingă aceste traduceri, stareţul Paisie a întocmit o 
lucrare despre Rugăciunea minţii, în şase capitole şi o combatere a în¬ 
văţăturii care se răspîndise pe atunci în mînăstirile din Ucraina de 
către un monah care tăgăduia această rugăciune. 

Stareţul ţinea fraţilor cuvîntări în fiecare zi, într-una româneşte, 
în alta slavoneşte. Slujba se făcea alternativ, slavoneşte şi româneşte, 
dat fiind numărul mare de călugări slavi. 

Dar în anul 1775, toată această frumoasă activitate cărturărească, 
împreunată cu o aleasă viaţă duhovnicească, a luat sfîrşit, căci în urma 
ocupării Moldovei de nord (Bucovina) de austrieci, stareţul cu întreaga 
obşte au fost nevoiţi să părăsească Dragomirna. Cu încuviinţarea mitro¬ 
politului Gavriil Ca-llimachi, stareţul, cu 200 din cei 350 de fraţi, s-au 
aşezat la mînăstirea Secu, unde au fost chemaţi de egumenul Eftimie, 
proegumenul Nifon şi ceilalţi fraţi. S-a continuat şi aici pravila de la 
Dragomirna timp de patru ani, cu rugăciune, cuvîntări zilnice şi tradu¬ 
ceri din Sfinţii Părinţi şi marii nevoitori răsăriteni. Au fost ridicate noi 
chilii, pentru ca să poată fi adăpostiţi toţi călugării de la Dragomirna. 

în anul 1779, la dorinţa domnitorului Constantin Moruzi (1777—1782), 
lui Paisie i s-a încredinţat şi egumenia mînăstirii Neamţ, cea mai veche 
şi mai luminoasă vatră a monahismului din Moldova. Duhovnicul Ilarion 
a fost încredinţat cu conducerea mînăstirii Secu, în numele lui Paisie, 
iar el, cu o parte din fraţi, s-au mutat la Neamţ (15 august 1779). Aici, 
a întărit rînduielile de la Athos, cu viaţă de obşte, slujbe după tipic, 
predici, grijă pentru bolnavi, bătrîni şi călători, mărturisirea gîndurilor 
către părinţii duhovniceşti, muncă la cîmp sau diferite meserii. S-au 
ridicat noi chilii, o casă de oaspeţi şi un spital. Numărul vieţuitorilor 
nemţeni a ajuns la 700, între care erau moldoveni, munteni, transil¬ 
văneni, ruşi, ucrainieni, bieloruşi, greci, bulgari, sîrbi şi chiar foşti ne¬ 
creştini trecuţi la Ortodoxie. S-au continuat şi aici traducerile din scrie¬ 
rile Sfinţilor Părinţi şi ale marilor asceţi, în limbile română şi slavă. 
Numărul manuscriselor păstrate din timpul lui Paisie se ridică la aproape 
300, dintre care aproximativ 40 au fost scrise de el însuşi. El a format o 
adevărată «şcoală» de traducători din limba greacă. Unii călugări tineri 
au fost trimişi la Academia de la Sfîntul Sava din Bucureşti, pentru în¬ 
văţarea acestei limbi. Mitropolitul Gavriil Petrov al Petersburgului şi 
Novgorodului a stăruit pe lingă Paisie să-i trimită traducerea Fiîocaliei 
în slavo-rusă, pe care a tipărit-o apoi la Petersburg, în anul 1793. Astfel, 
prin strădaniile stareţului Paisie, mînăstirea Neamţ a ajuns cel mai în¬ 
semnat centru de cultură teologică-ascetică din ţările noastre. 

în anul 1790, în timp ce Moldova era ocupată de trupe ţariste 
(1788—1791), arhiepiscopul Ambrozie Serebrenicov al Ecaterinoslavu- 
lui — numit locţiitor de mitropolit al Moldovei — a venit la Neamţ şi 
a ridicat pe stareţul Paisie la vrednicia de arhimandrit. 

Presimţindu-şi sfîrşitul, Paisie a început să-şi scrie autobiografia, 
dar a rămas neterminată, căci a trecut la cele veşnice la 15 noiembrie 
1794, în vîrstă de 72 de ani. A fost îngropat în biserica mare a mînăs- 
tirii Neamţ, unde i se vede şi azi mormîntul. La cîteva zile după aceasta, 
soborul mînăstirii a ales ca stareţ şi arhimandrit pe Sofronie, întîiul 
dintre duhovnicii soborului, de neam rus, care a stăreţit vreo zece ani. 

Rînduielile urmate de stareţul Paisie în schitul Sfîntul Ilie şi mai 
ales în cele trei mînăstiri moldovene pe care le-a cîrmuit, au avut o 
influenţă binefăcătoare asupra altor mînăstiri şi schituri, nu numai din 
ţările române, ci şi din Rusia. Ucenici de-ai săi — ruşi, bieloruşi şi 
ucrainieni — pregătiţi de el pentru îndrumarea vieţii duhovniceşti, s-au 
răspîndit în peste o sută de mînăstiri ruseşti, ducînd pretutindeni ace¬ 
laşi duh nou de viaţa călugărească. în părţile de nord ale Rusiei, tradi¬ 
ţiile paisiene s-au răspîndit în mînăstirile Valaam, Solovăţ, Alexandru 
Sfirski şi lavra Alexandru Nevski, din Petersburg; în centrul Rusiei, 
la sihăstria Optina, în mînăstirile Briansk, Pesnoşa, Simonov şi Novo- 
spask, ultimele două în Moscova ; iar în sud, la mînăstirile Ploşteansk, 
Lavra Pecerska din Kiev, Noul Athos din Caucaz şi multe altele (la 
acestea se adaugă numeroase mînăstiri de maici). Mişcarea spirituală a 
lui Paisie, trecută în Rusia, a influenţat şi pe unii din marii cărturari ruşi 
din secolul al XlX-lea (Dostoievski, A. Homiakov ş.a.). 

După cum era şi firesc, influenţa paisiană a fost deosebit de puter¬ 
nică în mînăstirile Moldovei. învăţăturile şi rînduielile paisiene s-au 
răspîndit mai ales prin ucenicii direcţi ai stareţului, dintre care amin¬ 
tim pe următorii : Visarion, primul său ucenic (t 1766), Ilarion, egume¬ 
nul de la Secu, Sofronie, urmaşul lui Paisie în stăreţia mînăstirii Neamţ, 
Gherontie şi Dorotei, trimişi de stareţ la studii la Bucureşti, tălmăcitori 
de cărţi din limba greacă, Onoriu, îngrijitorul spitalelor de la Drago- 
mirna şi Neamţ, Iachint de la Pocrov, mai tîrziu egumen la Vorona, 
PI aton, cel care a scris Viaţa Iui Paisie şi a alcătuit o culegere din scrie¬ 
rile sale ascetice, ierodiaconul Ştefan, care a tradus din slavo-rusă 
Vieţile sfinţilor în 12 volume, ierodiaconul Grigorie, mai tîrziu mitro¬ 
polit al Ungrovlahiei, care a tradus zeci de lucrări teologice din gre¬ 
ceşte, Neonil, ucenic al lui. Sofronie şi stareţ la Neamţ, păstrător cre¬ 
dincios al tradiţiilor paisiene şi mulţi alţii. în duhul lui Paisie a trăit şi 
marele mitropolit ai Moldovei Veniamin Costachi, deşi nu i-a fost uce¬ 
nic direct. 

Stareţul Gheorghe de la Cernica şi Căldăruşani. Cel mai de seamă 
ucenic al lui Paisie, care i-a făcut cunoscute învăţăturile în Ţara Roma- 

nească r a fost stareţul Gheorghe. Era un transilvănean, trecut de tînăr 
în Ţara Românească, unde a intrat în slujba unui arhiereu grec, cu care 
a plecat apoi la Muntele Athos. Acolo a ajuns «ucenic» al lui Paisie, la 
schitul Sfîntul Iile, urmîndu-1 apoi la mînăstirile Dragomirna, Secu şi 
Neamţ. în 1781, s-a îndreptat din nou spre Muntele Athos, dar în Bucu¬ 
reşti, prezentîndu-se la mitropolitul Grigorie II, acesta i-a încredinţat 
conducerea şi refacerea vieţii monahale din mînăstirea Cernica. Astfel, 
şi-a întrerupt drumul spre Athos şi a intrat în mînăstirea Cernica, îm¬ 
preună cu alţi doi călugări bătrîni. Pînă atunci, vreme de 30 de ani, 
mînăstirea fusese părăsită şi pustie, de aceea stareţul Gheorghe ne 
apare ca un reîntemeietor al ei. Cu ajutoare primite de Ia domnitorul 
Nicolae Mavrogheni (1786—1790) şi de alţi creştini, a început lucrarea 
de zidire şi de refacere a chiliilor. Stareţul Gheorghe a izbutit să refacă 
nu numai starea materială a mînăstirii, ci să o ridice la o viaţă duhov¬ 
nicească superioară, cu slujbe zilnice, citiri din Sfînta Scriptură şi din 
Sfinţii Părinţi, muncă, ascultare, sărăcie, mărturisirea gîndurilor. în 1794, 
i s-a încredinţat şi conducerea mînăstirii Căldăruşani, unde a dus o 
parte din călugării de la Cernica, punînd început vieţii de obşte şi aici. 
El a povăţuit pînă la moarte (3 decembrie 1806) călugării din amîndouă 
mînăstirile. La Căldăruşani a putut statornici mai temeinic rînduielile 
monahale, căci aceasta era o mănăstire mult mai înzestrată şi mai bine 
organizată cînd a ajuns în fruntea ei. 

încă din 1785, stareţul Gheorghe îşi întocmise o «diată», care repre¬ 
zenta o frumoasă icoană a vieţii duhovniceşti trăite de călugării români 
la sfîrşitul secolului al XVIII-lea. Cuprindea învăţături din Sfînta Scrip¬ 
tură, din Sfinţii Părinţi şi din cărţile de slujbă. Fiind mult preţuită, a cir¬ 
culat în numeroase copii în manuscris. 

Este vrednic de remarcat faptul că ucenicii stareţului Gheorghe, 
mai cu seamă cei în prima jumătate a secolului al XlX-lea, au fost con¬ 
duşi în munca lor de spiritul românesc, nu de cel grecesc, — deşi nu se 
încheiase epoca fanariotă — şi nici de cel slavon, promovat de uce¬ 
nicii ucrainieni şi ruşi ai lui Paisie, 

Intre cei mai de seamă colaboratori şi ucenici ai stareţului Gheorghe 
trebuie să-i pomenim pe ieromonahul Macarie, unul din marii căr¬ 
turari din secolul XVIII, oare a stat cu Paisie la schitul Sfîntul Ilie şi la 
Dragomirna, tălmăcitor al multor cărţi şi lucrări din greceşte în româ¬ 
neşte, rămase în manuscris {Omiliile Simţului Macarie Egipteanul tipă¬ 
rite în 1775 la Bucureşti, erau traduse de el), Dorotei, urmaşul lui 
Gheorghe în stăreţia mînăstirii Căldăruşani, care a alcătuit o Povâţuire 

către călugării de acolo, ieromonahul Protasie, care a alcătuit o Povfr 
ţuire în versuri către monahii de la Cernica, precum şi viaţa stareţului 

Gheorghe şi alţii. 

Dintre călugării cu viaţă îmbunătăţită care au trăit la Cernica şi 
Căldăruşani, în prima jumătate a secolului al XlX-lea, trebuie menţio¬ 
naţi: stareţul Caîinic de la Cernica (1818—1850), mai tîrziu episcop de 
Rîmnic (1850—1868), trecut, în 1950, în rîndul sfinţilor, arhimandritul 
cărturar Nicodim Greceanu de la Căldăruşani, care a tipărit cîteva cărţi 
şi .a transcris numeroase manuscrise şi alţii. Tot la Căldăruşani au trăit 
un timp ierodiaconul Grigorie, ucenicul direct al lui Paisie, care m 1823 
a fost ridicat în scaunul mitropolitan al Ungrovlahiei, ieromonahul 
M acarie, dascălul de cîntări şi alţii. 

Dintre copiştii de manuscrise de la Cernica şi Căldăruşani pome¬ 
nim pe ardeleanul Rafail, Acachie, Ciprian şi mulţi alţii. 

Unii dintre ucenicii stareţului Gheorghe au dus rînduielile sale în 
alte mînăstiri din Ţara Românească : Chiriac Rîmniceanul la Călui, în 
Oltenia, schimonahul Arsenie, care a întemeiat mînăstirea Ghighiu, 
lîngă Ploieşti, în anul 1814, cîţiva ucenici ai lui Gheorghe aşezaţi în 

schitul Robaia (Argeş) etc. 

Notăm că între ucenicii stareţului Gheorghe se număra şi un fost 
rabin, botezat şi călugărit de el sub numele Neofit, care a scris apoi 
două catehisme şi unele lucrări moralizatoare (în 1803, s-a tipărit la 
Iaşi cartea sa intitulată înfruntarea iudeilor). 

Subliniem şi faptul că mulţi dintre călugării cu viaţă aleasă din 
mînăstirile cîrmuite de Paisie şi de stareţul Gheorghe erau originari 
din Transilvania, ei depăşind uneori cu numărul pe moldoveni şi pe 
munteni. In felul acesta, mişcarea de înnoire monahală a contribuit şi 
la întărirea conştiinţei unităţii de neam în mînăstirile româneşti cu 

viaţa de obşte. 

Concluzii. Privind îa viaţa şi la faptele stareţului Paisie, pu¬ 
tem spune, pe bună dreptate, că el a fost un priceput îndrumător al 
vieţii călugăreşti în Biserica Ortodoxă Română. A fost un călugăr cu 
viaţă îmbunătăţită, bun organizator al vieţii de obşte, bun povăţuitor 
al numeroşilor săi ucenici, pe care i-a îndrumat la rugăciune, muncă, 
ascultare, traduceri din literatura patristică, creînd în jurul său o ade¬ 
vărată «şcoală» de ascetism ortodox. Mişcarea de înnoire a vieţii mo¬ 
nahale din mînăstirile româneşti, din secolul al XVIII-lea, în care s-a 
încadrat şi stareţul Paisie, reprezintă ultima şi cea mai însemnată în- 

cercare de reînviorare a vieţii călugăreşti de la noi. Numeroasele ne~ 
voinţe ale călugărilor trăitori în duhul isihasi de la Athos au dus la 
ridicarea prestigiului monahismului românesc şi la înviorarea vieţii 
moral-religioase a credincioşilor. Dar mai presus de toate , prin nume¬ 
roasele tălmăciri din scrierile Sfinţilor Părinţi , ale marilor dascăli şi 
asceţi ai Bisericii Ortodoxe, scrisul patristic a cunoscut o mare răspân¬ 
dire printre vieţuitorii din mînâstirile noastre, fâcînd început literaturii 
teologice din Biserica noastră. 

PREOŢIMEA ORTODOXĂ ROMÂNĂ 
IN SECOLUL AL XVIII-LEA 


In această lungă perioadă de timp r izvoarele istorice ne oferă ştiri 
interesante despre viaţa preoţimii de mir sub toate aspectele ei: pre¬ 
gătirea şcolară r starea materială, mijloacele de trai, moravurile, ataşa¬ 
mentul faţă de credinţa ortodoxă strămoşească, asupririle pe care le 
indura din partea celor puternici, participarea la răscoalele ţărăneşti 
etc. Vom urmări, pe rînd, cîteva aspecte esenţiale din viaţa preoţilor de 
mir de acum doua veacuri. 


Preoţimea din Ţara Românească şi Moldova. Numărul preoţilor a 
continuat să fie foarte ridicat şi în perioada de care ne ocupăm. 

De pildă, la începutul secolului XIX, la cele două biserici din 
Sămara-Argeş slujeau 5 preoţi şi 16 diaconi. Din catagrafia preoţilor 
din cuprinsul Mitropoliei, făcută în 1810, aflăm că în satul Stănislăveşti- 
Vlaşca, cu 11 case, existau 2 preoţi, 5 diaconi şi 3 ţîrcovnici, în 
Crînguri-Vlaşca, la 13 case erau 3 preoţi şi 5 diaconi. 

în 1815 erau în Ţara Românească 9416 preoţi şi diaconi, «afară de 
cei tăinuiţi de protopopi» (se aprecia că numărul real ar fi fost în jur 
de 11.000). împotriva abuzurilor care se făceau cu hirotoniile, domnii 
fanarioţi au luat măsuri în mai multe rînduri, fiind ei înşişi interesaţi 
să nu fie redus numărul contribuabililor. 

în Moldova, se pare că numărul lor nu era chiar atît de ridicat. 
O statistică oficială din anul 1803 da un număr de 4750 de preoţi şi dia¬ 
coni (desigur, în afară de Bucovina, care aparţinea acum Austriei). Nu¬ 
mărul lor real era însă ceva mai mare. 


Preoţimea alcătuia o tagmă închisă, moştenindu-se, de obicei, din 


tată în fiu. Fiii de preoţi aveau scutire de dările ţărăneşti pînă ia ma¬ 


jorat. In 1777 Alexandru îpsilanti, domnul Ţării Româneşti, a supus la 

un bir mai uşor decît pe ţărani pe acei fii de preoţi care se pregăteau 
pentru hirotonie. Numai în lipsa acestora, satul cerea hirotonia unor 
fii de ţărani, dar şi aceştia numai după o slujire mai îndelungată ca 
dascăli (cîntăreţi) sau ţîrcovnici (crîsnici). Desigur, erau preferaţi la 
hirotonie şi ginerii de preoţi. 

în general, preoţii duceau acelaşi trai ca şi credincioşii ţărani pe 
care-i păstoreau. Locuiau în case modeste, din lemn, se hrăneau cu 
mîncarea obişnuită a ţăranului român. Cei mai mulţi se îmbrăcau în 
haine obişnuite ţărăneşti, lucrate de preotesele lor. Episcopul Inochentie 
al Râmnicului a impus pe preoţii săi să poarte haine negre de postav 
şi cizme. Dar acum se introduce între preoţii de mir şi portul reverenzii 
(rasa), luată de la greci. în 1787 preoţii din Bucureşti au fost obligaţi 
să poarte potcap. Ei se bucurau de mult respect din partea credincio¬ 
şilor — şi chiar a boierilor — care li se adresau cu formula «taică pă¬ 
rinte» (respectiv «maică preoteasă») şi le sărutau mîna. Preoţii mai în 
vîrstă, care se bucurau de un prestigiu deosebit în faţa celorlalţi preoţi 
şi diaconi, precum şi a credincioşilor, erau hirotesiţi duhovnici, numai 
ei avînd dreptul să spovedească. Preoţii satului judecau — de regulă 
duminica, după terminarea slujbei — diferite neînţelegeri dintre cre¬ 
dincioşi. 

De obicei, bisericile erau întreţinute de proprietarii satelor (boieri), 
care adeseori dădeau preoţilor pămînt de cultivat, lemne de construcţii 
şi de foc etc. Preoţii trăiau din veniturile pe care ie aducea propria lor 
gospodărie ţărănească şi din ofrandele benevole ale credincioşilor (în 
bani sau în natură). Ca şi în secolele anterioare, făceau preotului cîte 
o zi sau două de clacă. Oarecari venituri aveau şi din scrierea unor 
acte juridice ale credincioşilor (acte de vînzare-cumpărare, cărţi de măr¬ 
turie, foi de zestre, testamente etc.). 

Din documentele timpului, aflăm că în afară de slujba la altar şi 
de munca în gospodăria lor, mulţi preoţi aveau şi alte îndeletniciri. 
Exista, de pildă, o categorie de preoţi şi diaconi «posluşnici», care se 
învoiau cu Mitropolia sau cu Episcopiile să le facă anumite servicii, 
urmînd să primească, în schimb, scutirile de dările tagmei preoţeşti, 
preoţi pogonaşi, care lucrau viile Mitropoliei, preoţi postăvari, care se 
obligau să lucreze anual, pentru Mitropolie sau Episcopii, o anumită 
cantitate de postav, preoţi lumînărari şi cerari, care lucrau luminări şi 
ceară, preoţi călăraşi, care serveau în calitate de curieri, transmiţînd 
ordinele Mitropoliei sau Episcopiilor, preoţi şi diaconi zapcii sau vă- 
tăşei, care strîngeau dările preoţeşti. 

Averea preoţilor şi a diaconilor, mai ales a celor care se trăgeau 
din familii de răzeşi sau moşneni, consta din pămînturi, vii, prisăci, vite 
şi case. Mulţi din ei, călugărindu-se la bătrîneţe, îşi lăsau averea mitro¬ 
poliilor, episcopiilor, unor mănăstiri şi chiar unor biserici de mir. Unii 
din ei erau ctitori de lăcaşuri sfinte. 

Nivelul de pregătire al preoţilor munteni şi moldoveni era tot aşa 
de scăzut ca şi în secolele anterioare, cu toate măsurile luate de unii 
domni şi mitropoliţi. In 1714, cînd Ştefan Cantacuzino a scutit preo- 
ţimea de dări, a cerut ca ierarhii să nu mai hirotonească «fiece om neîn¬ 
văţat». în acelaşi an, mitropolitul Antim îvireanul, în Capete de poruncă, 
înştiinţa că nu va mai hirotoni decît pe aceia care vor sta un an întreg 
la Mitropolie, ca să înveţe cele ale preoţiei. Dispoziţiile lor au rămas 
fără urmări. Ierarhii ţării au tipărit, în mai multe rînduri, felurite pasto¬ 
rale şi cărţi de învăţătură pentru preoţi, pentru a suplini, măcar în 
parte, lipsa unei pregătiri corespunzătoare. 

Pe lingă învăţătura primită în casa părintească — în cazul unor 
fii de preoţi — -aspiranţii la hirotonie (numiţi «ţîrcovnici, grămătici, 
dascăli, dieci sau candidaţi») se pregăteau în mînăstiri, în şcolile de la 
Mitropolie, de la episcopii, de pe lîngă unele biserici (Sfîntul Gheorghe- 
Vechi, Colţea, Văcăreşti, Domniţa Bălaşa, Schitu-Măgureanu din Bucu¬ 
reşti etc.). Dar în acest secol se fac şi primele încercări de înfiinţare a 
unor şcoli speciale pentru pregătirea viitorilor preoţi. De pildă, în 1764, 
Ştefan Racoviţă al Ţării Româneşti a înfiinţat o şcoală pe lîngă biserica 
Sfîntul Dumitru din Craiova în care să înveţe şi candidaţii la preoţie, 
iar în 1775 s-a înfiinţat o şcoală de acest gen la mînăstirea Obedeanu 
din Craiova. In 1776, Alexandru Ipsilanti a aşezat un dascăl pe lîngă 
Mitropolia din Bucureşti, care să instruiască pe cei ce voiau să ajungă 
preoţi. Nu ştim cît timp şi în ce chip au funcţionat aceste şcoli. Abia 
în martie 1797, la stăruinţele vrednicului episcop Iosif al Argeşului s-a 
deschis o şcoală «de grămătici», de «ţîrcovnici» sau «de candidaţi» 
la mînăstirea Antim din Bucureşti, devenită metoc al noii Episcopii a 
Argeşului. Şcoala a dăinuit pînă în 1847. 

In Moldova, domnitorul Constantin Mavrocordat a organizat în 
1741 cursuri de cîte 40 de zile la reşedinţele eparhiale, în care preoţii 
făceau_am zice azi — o completare a puţinelor lor cunoştinţe teolo¬ 

gice. Candidaţii la preoţie din Moldova aveau posibilitatea de a se in¬ 
strui pe lîngă şcolile de la centrele eparhiale, înfiinţate în 1747 sau la 
şcolile de pe lîngă unele biserici (Sfîntul Sava, Sfînta Paraschiva şi 
Sfîntul Nicolae Domnesc din Iaşi etc.). Acelaşi Constantin Mavrocordat 

a numit preoţi cu învăţătură care să facă inspecţii la sate, să constate 
gradul de pregătire al celorlalţi preoţi, iar pe cei din Iaşi îi aduna la 
Mitropolie, pentru învăţătură, încît — spune cronicarul Ion Canta — 
«se apucau la bătrîneţe să înveţe carte». Dintr-un hrisov dat de Grigorie 
III Ghica la 15 iulie 1764, reiese că «reformele» preconizate de Con¬ 
stantin Mavrocordat n-au avut nici un rezultat, căci acelaşi hrisov în¬ 
făţişa starea de pregătire a clerului în cele mai întunecate culori. 

O şcoală specială pentru pregătirea clerului — după modelul celei 
de la Kiev — s-a înfiinţat în 1774 la mînăstirea Putna, prin strădaniile 
fostului mitropolit Iacob Putneanul şi ale arhimandritului Vartolomeu 
Măzăreanu. Dintr-un certificat şcolar din anul 1778, eliberat tînărului 
Isaia Baloşescu (mai tîrziu episcop al Bucovinei), rezulta că aici se stu¬ 
diau : Ceaslovul, Psaltirea, Octoihul, Catehismul (româneşte şi ruseşte) 
Muzica psaltică, Gramatica, Geografia (după prelucrarea lui Amfilohie 
al Hotinului), Retorica, Istoria bisericească, «Scurtata teologie plato- 
nească» (deci Catehismul lui Platon al Moscovei) ş.a. Şcoala de la Putna 
a funcţionat puţin timp (la 19 septembrie 1782 era menţionat ca dascăl 
de latină şi greacă un călugăr Ilarion). în 1786 s-a înfiinţat o «şcoală cli- 
ricească» la mînăstirea Sfîntul Ilie de lîngă Suceava, mutată ulterior la 
Cernăuţi. 

Cunoaştem numeroşi preoţi cu preocupări culturale-artistice. Mulţi 
din ei erau tipografi, cum a fost preotul Stoica lacovici din Bucureşti, 
în prima jumătate a secolului, care a editat aproximativ 30 de cărţi, 
majoritatea în româneşte, unele cu prefeţe semnate de el şi care a pre¬ 
gătit pentru meşteşugul tipografiei pe proprii săi fii (Ioan Stoicovici, 
Iordache Stoicovici şi Ghinea diaconul Stoicovici au lucrat un timp la 
Buzău), diaconul transilvan Ioan Simeonovici la Iaşi, preotul Constantin 
Rîmniceanul la Bucureşti, preotul Constantin Atanasievici de la Rîmnic, 
care de asemenea şi-a pregătit pentru munca tipografică o parte din 
membrii familiei şi alţii. 

Se cunosc apoi numeroşi preoţi zugravi de biserici şi de icoane (de 
pildă Simeon din Piteşti, care a lucrat mai mult în Transilvania), sculp¬ 
tori în lemn, copişti de manuscrise etc. 

Preoţii merituoşi primeau anumite distincţii din partea chiriarhilor, 
luate după numele demnitarilor bisericeşti de la Patriarhia Ecumenică : 
bartofilax, sachelar, protonotar, referendar, exarh, protecdic, iconom. 
Unii din ei primeau vrednicia de protopopi — cîte unul de plasă (plai), 
fiind, în această calitate, cei mai apropiaţi colaboratori ai ierarhilor. 

Abaterile clerului erau judecate de ierarhi. La 16 martie 1710, Nico- 
lae Mavrocordat împuternicea pe Pahomie al Romanului să judece — 


592 


PERIOADA A TREIA (SECOLELE XIV—XVIII) 


personal sau prin protopopi — tot personalul clerical, precum şi proble- 
mele privitoare la căsătorii. Acest drept l-au reînnoit şi alţi domni fana¬ 
rioţi. în Ţara Românească, Mihail Racoviţă a dat un hrisov asemănător 
în 1742. în regulamentele judecătoreşti date de Constantin Mavrocordat, 
preoţii aveau o situaţie specială, judecata lor fiind încredinţată repre¬ 
zentanţilor Bisericii. De pildă, în cazul unei judecăţi între un preot de 
mir sau un călugăr cu un mirean, pedeapsa pentru cleric în caz că 
era vinovat — o dădea chiriarhul locului, iar pentru mirean ispravnicul 

ţinutului. 

Mitropolitul (sau episcopii) judecau «în sobor», avînd alături de ei 
fie arhierei titulari, fie călugări şi preoţi de mir, de regulă din servi¬ 
ciul catedralei eparhiei respective. 

Anumiţi domni fanarioţi (mai cu seamă Alexandru Moruzi, în Ţara. 
Românească) se amestecau uneori în aceste atribuţii care reveneau de 
drept chiriarhilor, judecind ei înşişi anumite abateri ale clerului. Al¬ 
teori, abaterile clerului din eparhiile sufragane erau judecate la Mi¬ 
tropolie. 

Pe la începutul secolului XIX forul de judecată de la centrele epar¬ 
hiale apare sub numele de «consistoriu», «dicasterie» sau «dicastarie 
duhovnicească». Aceste instanţe au fost reorganizate de exarhul Ga- 
vriil Bănulescu Bodoni, în 1808 în Moldova şi în 1810 în Ţara Româ¬ 
nească, devenind acum instanţe permanente, cu personal clerical anume 
instituit (arhimandriţi, protopopi, ieromonahi şi unul sau mai mulţi logo¬ 
feţi mireni), fiind însărcinate cu judecarea proceselor bisericeşti pro- 
priu-zise şi a celor matrimoniale. 

Abaterile clerului judecate de chiriarhi — singuri sau cu «dicaste- 
ria» — erau felurite. Pedepsele variau de la caz la caz. Abaterile mai 
grave (hirotonii necanonioe, recăsătorire) erau pedepsite cu caterisirea, 
altele cu închisoare («opreală»), pe diferite termene, fie la centrele 
eparhiale, fie la unele mînăstiri (în Mitropolia Ungrovlahiei, preoţii 
vinovaţi erau închişi, de regulă, la Snagov, uneori la Cernica şi Căldă- 
ruşani), cu «bătaie la falangă» (mai ales pentru beţie) etc. Cei caterisiţi 
erau trecuţi în rîndul ţăranilor şi puşi îndată la plata birului (uneori 
li se tundeau părul şi barba, în satul lor, «spre pildă şi altora»). 

Care era regimul fiscal al preoţilor munteni în secolul al XVIII-lea 
şi la începutul celui următor ? Am arătat într-un capitol anterior că la 
27 aprilie 1714, Ştefan Vodă Cantacuzino a scutit tagma preoţească de 
toate dările către vistierie. Deşi a fost reînnoită de Nicolae şi Ioan 
Mavrocordat, în 1716 şi 1718, scutirea n-a fost respectată de ceilalţi 

domni fanarioţi. Preoţii din .Oltenia, în timpul primilor ani ai ocupaţiei 
austriece (1718—1739), au fost impuşi la dări ca şi ceilalţi locuitori, dar 
în 1725, administraţia locală i-a scutit. S-a constatat însă că în acest fel 
se aduceau mari pagube vistieriei, fapt pentru care, în anul următor au 
fost impuşi la o dare de doi florini anual. în 1730 au fost din nou scutiţi, 
dar impuşi locuitorii să plătească în locul lor. 

«Prin «constituţia» dată Ţării Româneşti de Constantin Mavrocordat, 
în 1740, se stabilea, între altele, şi scutirea preoţilor de dări. Nici această 
scutire ca de altfel şi celelalte măsuri de organizare preconizate de 
n-au fost respectate de urmaşii săi în domnie. O nouă scutire de 
dări a acordat Alexandru Ipsilanti (1774—1782). Fiecărui preot i s-a 
impus însă o contribuţie anuală de trei taleri, din care jumătate erau 
pentru întreţinerea şcolilor, cealaltă jumătate pentru casa milelor. 

Această obligaţie a rămas în seama preoţilor de mir pînă la Regula- 
menul organic, deşi a crescut mereu (în 1815 era de 8 taleri, dar peste 
cîţiva ani a scăzut). în afară de această contribuţie obişnuită pentru în¬ 
treţinerea şcolilor, preoţii şi diaconii erau obligaţi să contribuie cu bani 
la repararea lor, precum şi la ajutorarea unor şcoli şi mînăstiri greceşti. 
De asemenea, erau impuşi la anumite dări excepţionale în timpul dese¬ 
lor războaie ruso-turce care au avut loc acum. De pildă, în 1810, au fost 
impuşi fiecare cu cîte 10 taleri, trebuind să plătească în total 150.000 de 
taleri; în vara anului 1812 toţi preoţii au fost impuşi cu 120.000 taleri, 
iar în octombrie la o nouă contribuţie de cîte 8 taleri etc. 

în ce priveşte dările impuse pe averea personală, se constată că se 
bucurau de un regim de favoare, fiind impuşi cu sume mai mici decît 
restul locuitorilor. în acest fel, preoţii aveau o situaţie mai bună, în 
comparaţie cu restul locuitorilor birnici, ale căror obligaţii fiscale ajun¬ 
geau, la începutul secolului XIX, la 78 de taleri şi 30 bani de familie. 

în Moldova, Nicolae Mavrocordat a acordat preoţilor o scutire 
generală de dări în 1715, măsură revocată la scurt timp de Grigorie îl 
Ghica în prima domnie (1726—1733), După pilda tatălui său, Constantin 
Mavrocordat, la 30 mai 1734 a scutit din nou pe preoţi de dări, soco¬ 
tind că «iaste lucru necuvios şi mai vîrtos nedrept ca cinul preoţesc să 
fie supus dăjdiilor şi supăraţi de mîna mirenilor». Scutirea lui a fost 
din nou revocată de Grigorie II Ghica, impunînd pe preoţi la «dăjdii 
grele» pentru întreţinerea şcolilor. Dar acelaşi Constantin Mavrocordat, 
revenit în domnia Moldovei pentru a doua oară (1741—1743), a scutit din 
nou pe preoţi de dări, urmînd a fi impuşi numai cei hirotoniţi necanonic, 
precum şi cei care nu ştiau carte. Aceasta a fost ultima scutire de dări 
acordată preoţilor din Moldova în secolul al XVIII-lea. 


38 

Din a treia domnie a lui Grigorie II Ghica (1747—1748), toţi preoţii şi 
diaconii au fost impuşi la o contribuţie de un galben anual pentru între¬ 
ţinerea şcolilor din Moldova {din ceea ce prisosea, urma să se dea 100 
de lei pentru şcolile greceşti de la Sfîntul Mormînt, iar restul «să fie 
de chiverniseală copiilor străini şi săraci, pentru îmbrăcămintea şi 
hrana lor»). 

Timp de cîteva decenii şcolile din Moldova au fost susţinute numai 
din această contribuţie a preoţilor. în afară de această dare obişnuită, 
pentru şcoli, preoţii moldoveni erau impuşi la felurite alte contribuţii, 
mai ales în timpul războaielor ruso-turce. Acest lucru reiese şi dintr-un 
act de la Constantin Moruzi din 1780. Mai tîrziu, în 1810, preoţii şi dia¬ 
conii din Moldova au fost siliţi să plătească 76.640 lei pentru întreţi¬ 
nerea trupelor ruseşti de ocupaţie. 

în ce priveşte dările pe averea personală, preoţii aveau o situaţie 
mai bună, în comparaţie cu restul contribuabililor, cum aveau, de altfel, 
şi în Ţara Românească. 

Dările către ierarhi. In afară de dările către vistieria domnească, 
preoţii de mir aveau o serie de alte obligaţii către mitropoliţi, episcopi 
şi-protopopi. Se plătea, de pildă, o taxă de hirotonie. în 1747, deci în 
timpul lui Neofit Cretanul, un candidat plătea la hirotonie 12 taleri, dar 
în anul următor taxa a fost urcată la 17 taleri. «Străinii ungureni», adică 
transilvănenii, plăteau numai 12 taleri. în a doua jumătate a secolului 
XVIII taxa de hirotonie era mult mai mare. în 1790, în eparhia Rîmni- 
cului se plăteau cel puţin 26 de taleri, deşi unii candidaţi erau nevoiţi 
să dea şi mai mult, chiar peste 50. Alexandru Vodă Moruzi (1793—1796) 
stabilea — la 16 februarie 1794 — să se plătească 40 de taleri de hiro¬ 
tonia întru diacon, iar cel care urma să fie ridicat tot atunci la treapta 
preoţiei să dea 50 de taleri pentru amîndouă hirotoniile (în cazul cînd 
hirotonia întru preot se făcea mai tîrziu, mai plătea o dată 40 de taleri). 

După intrarea în cler, preoţii şi diaconii erau impuşi la felurite alte 
taxe către chiriarh şi către protopop. Astfel, la înscăunarea unui nou 
mitropolit toţi preoţii şi diaconii plăteau .darea sau ploconul cîrjei». 
Gei din eparhiile Rîmnicului şi Buzăului mai plăteau o dare a cîrjei şi 
la înscăunarea propriului lor chiriarh. Nu era o dare fixă, ci varia de. 
la ierarh la ierarh. De pildă, Cosma Popescu a cerut cîte 14 lei la insta¬ 
larea ca episcop de Buzău (1763) şi cîte 10 lei la instalarea ca mitropolit 
(1787, impusă însă tuturor preoţilor din Muntenia). Dositei Filitti, la 
instalarea lui în scaunul mitropolitan (1793) a redus darea cîrjei de la 
7,50 taleri la 6,50 taleri, dar Nectarie, în 1813, a pretins cîte 13 taleri, 
plus cîte două costande pentru cei care-i încasau. 

In afară de aceasta, fiecare preot şi diacon plătea o dare anuală 
chiriarhului său (mitropolit sau episcop), numită «ploconul obişnuit» sau 
«ploconul canonicesc». La începutul secolului XVIII acest plocon era de 
o ughie (circa un galben). 

La hramul catedralei mitropolitane (Sfinţii împăraţi Constantin şi 
Elena) sau al celor două catedrale episcopale (Sfîntul Nicolae la Rîmnic 
şi Adormirea la Buzău), toţi preoţii şi diaconii plăteau «ploconul praz¬ 
nicului». Sub Dositei Filitti era de doi taleri şi jumătate, sub Nectarie 
trei şi jumătate. La darea propriu-zisă se adăugau două costande (40 
parale), din care una era a protopopului, alta a celor ce strîngeau darea. 

Preoţii şi diaconii de mir erau impuşi apoi la aşa-numita «dare a 
bastonului», plătită protopopului. In Ţara Românească era cîte un pro¬ 
topop de fiecare «plai» (plasă). Deşi această dare era în tot cursul seco¬ 
lului XVIII de un zlot (sau 45 creiţari austrieci) pe an, totuşi protopopii 
făceau multe abuzuri la încasarea ei. In 1815, unii luau cîte 12 taleri, 
încît mitropolitul Nectarie a fixat-o la 5 taleri, sumă foarte mare pe 
atunci. 

Ei mai încasau taxe pentru recomandarea la hirotonie (în secolul 
XVIII cîte 4—5 taleri, dar Ia începutul secolului XIX luau şi cîte 50—60), 
pentru «cercetarea» bisericilor, pentru sfinţiri de biserici etc. Aveau 
apoi o cotă din dările pe care le strîngeau de la preoţi şi diaconi pe 
seama ierarhului locului. Alte venituri ale protopopilor proveneau de 
la credincioşi, fie din taxele pentru obţinerea «peciului» sau răvaşului 
de cununie, fie din «gloabele» aplicate în caz de nerespectare a princi¬ 
piilor moralei creştine (căsătorii între rude, răpiri de fete, femei imorale, 
la pronunţarea divorţurilor etc). 

Dări asemănătoare plăteau şi preoţii din Moldova : o taxă la hiro¬ 
tonie, darea cîrjei (cîte 4 lei, pe la mijlocul secolului XVIII), ploconul 
vlădicesc (uneori chiriarhii scuteau pe anumiţi preoţi de acesta), apoi 
darea pentru şcoli, de care am pomenit mai sus. Nu avem ştiri că s-ar 
fi plătit o <(dare a praznicului», cum se obişnuia în Ţara Românească. 

Protopopii — cîte unul de «ţinut» — aveau aceleaşi drepturi ca şi cei 
din Ţara Românească : dădeau recomandări pentru hirotonie, făceau in¬ 
specţii în parohii, cercetau moralitatea în rîndul credincioşilor (căsă¬ 
torii în grade de rudenie, răpiri de fete, concubinaje etc.). încasarea 
dărilor către eparhii, precum şi a taxelor care le reveneau lor, o făceau 
prin zapcii preoţeşti. Atît protopopilor cît şi zapciilor le revenea o anu¬ 
mită cotă din aceste dări vlădiceşti. Tot ei dădeau «peciurile de căsă¬ 
torie», pe baza mărturiei preoţilor — fără de care aceştia nu puteau 

săvîrşi nici o cununie. Pentru acestea, primeau o sumă anumită (de re¬ 
gulă 2 lei, dar de multe ori cereau mai mult). Tot protopopii pronunţau 
şi sentinţele de divorţ, în numele chiriarliului lor. 

O situaţie bună aveau şi preoţii domneşti din amîndouă «ţările», 
deci aceia care slujeau la bisericile Curţii, la bisericile şi minastirile 
ctitorite de domnii ţării sau la bisericile din oraşele-reşedmţa ale jude¬ 
ţelor. în afară de faptul că nu plăteau nici o dare către vistierie (mei 
după averea personală) sau către chiriarh, mai primeau şi felurite aju¬ 
toare din partea domnilor (de pildă, dreptul de a încasa vinănciul di 
tr-o anumită regiune), precum şi o leafă sau simbrie din partea vistieriei 
domneşti (în 1797, preoţii de la biserica domnească din Bucureşti aveau 
cîte 250 de taleri anual), diferite daruri la Paşti şi la alte sărbători (po - 
tavuri, încălţăminte, bani etc). De aceleaşi favoruri se bucurau preoţii 
şi diaconii care slujeau la mînăstiri sau la catedralele episcopale şi mi¬ 
tropolitane, socotiţi tot «preoţi domneşti». în unele cazuri, chiar şi unu 
preoţi de ţară primeau scutiri de toate dările - către vistierie şi chiriarh 
— în urma intervenţiei vreunui mare boier, ctitor al bisericii din satul 


respectiv* 

Preoţimea din Transilvania. Spre deosebire de fraţii lor din Ţara 
Românească şi Moldova, preoţii români din Transilvania, Banat, Crişana 
şi Maramureş au avut de înfruntat, în cursul acestui secol, urgia sta- 
pînirii habsburgice şi a misionarilor iezuiţi care voiau sa-i înstrăineze 

de credinţa strămoşească. 

Din rîndul preoţilor transilvăneni s-au ridicat acum marii luptători 
pentru apărarea Ortodoxiei: Moise Măcinic din Sibiel şi Ioan (Ioaneş) 
din Galeş, morţi în închisoarea de la Kufstein, Cosma dm Deal, Nico ae 
Pop din Balomir, Ioan din Aciliu, Ioan Piuariu din Sadu, Ioan şi Mamu 
din Poiana, Ioan şi Oprea din Sălişte, Avram din Cut, Ioan din Răchită, 
Stan din Glîmboaca, protopopul Eustatie Gnd dm Braşov şi atiţia a ţn. 
Această simplă înşirare de nume ne arată de ce credinţă puternică erau 
însufleţiţi aceşti smeriţi slujitori ai altarelor strămoşeşti de acum mai 
bine de două veacuri şi ce pildă frumoasă de urmat puteau oferi pastori- 

ţilor lor. 

Numărul preoţilor era destul de ridicat. Conscripţia din anii 1761— 
1762, făcută din ordinul generalului Bukow, a găsit numai în Transilvania 
2250 de preoţi uniţi şi 1365 de ortodocşi. Numărul mare de preoţi uniţi 
(la credincioşi mai puţini: 25.223 familii, faţă de 128.635 familii orto¬ 
doxe) se explica prin favorurile de ordin material de care se bucurau 

cei ce îmbrăţişau uniaţia. 

Pregătirea preoţilor din Transilvania şi celelalte ţinuturi româneşti 
vestice era tot atît de rudimentară ca şi a celor din Muntenia şi Mol¬ 
dova. Ei se pregăteau pe lingă preoţii mai virstnici şi cu oarecare învă¬ 
ţătură în mînăstirile şi schiturile de aici, pînă la distrugerea lor de către 
generalul Bukow, cei din Braşov şi Ţara Bîrsei 1-a şcoala de pe lîngă 
biserica Sfîntul Nicolae din Şdhei, alţii la mînăstirile de peste munţi. De 
pildă preotul Ioan Piuariu din Sadu învăţase la Cozia, alţi tineri arde¬ 
leni învăţaseră la şcoala mînăstirii Colţea din Bucureşti, la şcolile de 
pe lîngă Episcopiile Rîmnicului, Argeşului etc. Se cunosc mulţi călugări 
din Moldova care copiau manuscrise liturgice în Transilvania şi păr¬ 
ţile învecinate, în tot cursul secolului al XVIÎI-lea. N-ar fi exclus ca 
unii dintre aceştia să fi pregătit pentru preoţie tineri din satele în care 
şedeau mai mult timp. Acest lucru l-a putut face mai ales cunoscutul 
copist Vasile Sturze Moldoveanul, care a copiat zeci de manuscrise în 
diferite sate din judeţele Hunedoara, Bihor, Arad şi Timiş, aproape trei 
decenii. 

O catagrafie a eparhiei Timişoarei din anul 1758 ne arată că unii 
preoţi de aici învăţaseră carte la mînăstirile din Oltenia (Tismana, Hu¬ 
rezi) şi la cele din Banat, alţii pe lîngă preoţi mai bătrîni sau chiar în 
familii de laici. 

în 1786, s-au înfiinţat la Sibiu cursuri de pregătire a viitorilor preoţi 
şi învăţători ortodocşi, conduse de directorul şcolilor din Transilvania, 
Dimitrie Eustatievici. In 1779, s-a înfiinţat un curs de «preparandie» 
(pedagogie,) iar în 1790 unul de teologie la Timişoara, condus de Mihail 
Martinovici Roşu. Către sfîrşitul secolului XVIII şi începutul celui urmă¬ 
tor, unii dintre viitorii preoţi din Banat şi părţile Aradului învăţau în 
seminarul sîrb de la Carloviţ (înfiinţat în 1794) şi la cursurile clericale 
de la Vîrşeţ, la care se preda şi în româneşte. 

în ciuda pregătirii lor insuficiente, mulţi preoţi din Transilvania şi 
părţile învecinate erau copişti de manuscrise, zugravi de biserici şi de 
icoane sau cu alte îndeletniciri cultural-artistice. Astfel, protopopul bra¬ 
şovean Radu Tempea II a scris cunoscuta Istorie a bisericii Sf. Nicolae 
din Şcheii Braşovului, între anii 1484—1742, care face trecerea de la 
cronica bisericească la istoria propriu-zisă, iar preotul Sava Popovici 
din Răşinari copia, pe la sfîrşitul secolului XVIII, numeroase lucrări 
teologice şi istorice, rostea predici cu conţinut bisericesc şi istoric. Preo¬ 
tul bănăţean Mihai Popovici din Sînnicolaul Mare (jud. Timiş) făcea o 
călătorie în Rusia, în 1770, lăsînd şi o descriere a călătoriei sale. «Ver¬ 
surile la morţi», atît de răspîndite şi azi în Transilvania, erau întocmite 

de preoţi modeşti de Io. ţâră şi chiar de cîntareţii bisericii, odmeni fără 
multă învăţătură. 

Notăm şi faptul că în cursul acestui secol se întîlnesc mulţi preoţi 
transilvani hirotoniţi în Muntenia şi Moldova sau plecaţi acolo să cum¬ 
pere cărţi de slujbă, veşminte sau icoane pe seama bisericilor lor. Exista 
astfel o strînsă legătură sufletească cu cei de peste munţi, care contri¬ 
buia la întărirea ideii de unitate naţională romanească. Preoţii ardeleni 
erau şi acum singurii îndrumători ai poporului, în lipsa unor cîrmuitori 
politici. Fiind, în cele mai multe cazuri, singurii ştiutori de carte, ei 
erau adeseori învăţătorii copiilor din satul lot. Neînţelegerile dintre 
credincioşi, ca şi abaterile de la rînduielile obşteşti, erau judecate de 
preoţii satului, cu cîţiva ţărani mai de frunte, de regulă duminica, după 
terminarea slujbei. La unele biserici transilvănene, mai ales în zona 
Sălaj-Cluj-Bistriţa, se păstrează pînă azi un scaun lung, lipit de biserică, 
pe care stăteau «la judecată» aceşti îndrumători ai satelor. 

Starea materială a preoţilor ortodocşi din Transilvania — ca sluji¬ 
tori ai unei Biserici tolerate — era foarte tristă. Ei plăteau aceleaşi con¬ 
tribuţii către stat ca şi restul locuitorilor, în timp ce preoţii uniţi erau 
scutiţi — cîte unul în satele mai mici, cîte doi în cele mai mari. Abia în 
timpul lui Dionisie Novacovici au fost scutiţi de «darea capului» (capi- 
taţie). Majoritatea erau iobagi, ca şi credincioşii. Existau însă şi preoţi 
liberi sau chiar trecuţi în rîndul nobilimii (nemeşi). Toţi preoţii ortodocşi 
erau obligaţi să plătească o dare episcopilor sîrbi de la Sibiu, numită 
«dajdie vlădicească». Plăteau apoi alte taxe la hirotonie (în Ţara Româ¬ 
nească, la Sibiu, sau la episcopii sîrbi de la Arad, Timişoara şi Buda), 
taxă pentru singhelie (cartea de preoţie). Erau obligaţi apoi să achite 
numeroase taxe protopopului: o piele de vulpe la instalarea în parohie, 
o «dajdie» anuală de 3 florini, apoi numeroase daruri în natură. 

îşi întreţineau familia din pamîntul proprietate personală, din pă- 
mîntul bisericii (sesia parohială) dacă era — şi din feluritele ofrande 
de la credincioşi, numite «stole» sau «venituri stolare». Uneori acestea 
au fost reglementate de autoritatea bisericească sau de stat, pentru a 
se împiedica orice abuzuri. De pildă, în 1783 autorităţile de stat au sta¬ 
bilit ca pe viitor să funcţioneze un preot ortodox la 130 de familii (mai 
tîrziu, unul la 125), doi la 250 şi trei la mai multe. Tot atunci s-au sta¬ 
bilit şi obligaţiile în natură ale credincioşilor faţă de preoţi. Reamintim 
că tot în 1783 s-a impus o taxă anuală de doi cruceri şi jumătate de 
fiecare familie ortodoxă, numită «sidoxie», pentru întreţinerea Episco¬ 
piei de la Sibiu şi a Consistoriului ei. 

La 23 septembrie Î784, sub episcopul Ghedeon Nichitici, s-a fixat 
aşa-numita «Normă, adică rînduiala veniturilor patrahirului» {tipărită 
în acelaşi an, la Sibiu), cu indicarea exactă a taxelor pentru orice slujbă. 
Cunoaştem anumite angajamente sau contracte făcute între preoţi şi 
credincioşii unui sat (numiţi, în Transilvania, «poporeni») la intrarea în 
parohie, cu indicarea veniturilor lor stolare. Desigur, aceste ofrande ale 
credincioşilor nu erau suficiente pentru întreţinerea preotului şi a fami¬ 
liei lui, dacă ne gîndim că satele ardeleneşti, în genere, erau mici (ma¬ 
joritatea sub 130 familii), că în unele existau mai mulţi preoţi, iar în 
altele, o parte din credincioşi trecuseră la uniaţie. 

Din aceste pricini, principalul mijloc de trai pentru preotul ortodox 
era tot gospodăria sa ţărănească, în care muncea el şi familia lui. Se mai 
păstrează pe alocuri case ţărăneşti, din nuiele împletite, acoperite cu 
paie, cu pămînt pe jos, care serveau odinioară drept case parohiale. îm¬ 
brăcămintea preoţilor de sate era aceeaşi ca şi a ţăranilor români, cu 
deosebirea că purtau barbă şi plete. Protopopii purtau reverenzi, după 
modelul sîrbesc de la Carloviţ. 

De o situaţie materială mai buna se bucurau preoţii de la biserica 
Sfîntul Nicolae din Şcheii Braşovului. Mulţi aveau turme mari de oi, 
pentru care primeau adeseori dreptul de păşunat şi scutire de oierft din 
partea domnilor Ţării Româneşti. Existau aici adevărate «dinastii» preo¬ 
ţeşti, cum au fost cei şase preoţi — din tată în fiu — Radu Tempea, 
aproape toţi cărturari de seamă. 

Spre deosebire de preoţii ortodocşi, cei uniţi aveau o situaţie ceva 
mai bună. Deşi prin diploma întîi leopoldină din 16 februarie 1699, apoi 
prin a doua, din 19 martie 1701, se acordau preoţilor uniţi din Transil¬ 
vania toate scutirile şi privilegiile de care se bucurau preoţii romano- 
catolici, aceste promisiuni au rămas fără urmări. Numeroasele memorii 
înaintate de episcopul Inochentie Micu fie Curţii din Viena, fie guver¬ 
nului şi dietei Transilvaniei pentru îmbunătăţirea stării materiale a preo¬ 
ţilor săi, de asemenea, au rămas fără rezultat. Abia la 9 septembrie 1743, 
împărăteasa Maria Tereza a dispus ca preoţii uniţi, să primească pămînt 
(porţiuni canonice) şi cereale din partea credincioşilor. 

După lungi amînări, guvernul Transilvaniei a trimis comisari prin 
parohiile unite, să dea pămînt preoţilor, dar prea puţini au fost cei care 
s-au învrednicit de această «milă» împărătească (de pildă, în districtul 
Făgăraş şi în scaunele săseşti n-au primit nimic). Unora din cei care au 
primit pămînt pînă acum, le-a fost luat cu forţa mai tîrziu, de către «domnii 
de pămînt». Pentru pămîntul proprietate personală — moştenit sau cum¬ 
părat — nu plăteau nici o dare către stat. 

în 1748, printr-o circulară a guvernului se prevedea ca acolo unde 
preoţii nu aveau «porţii canonice» să primească o plată în natură din 
partea credincioşilor. 

în 1754 s-a introdus un nou regim fiscal pentru preoţii uniţi. 
De-acum înainte erau scutite de dări numai «porţiunile canonice», pen¬ 
tru cel mult trei preoţi într-un sat, ceilalţi fiind obligaţi să plătească. De 
asemenea, erau impuse la dare proprietăţile personale (dacă depăşeau 
9 găleţi de grîu şi 4 care de fîn, cît era socotită o «porţie canonică»). în 
1757, s-a revenit asupra acestei măsuri, extinzîndu-se scutirea la mai 
mulţi preoţi dintr-un sat. Dat fiind însă numărul mare de preoţi uniţi, 
prea puţini s-au mai putut bucura de scutiri. Iată, deci, că uniaţia, des¬ 
pre care mulţi preoţi crezuseră că le va aduce o uşurare a stării mate¬ 
riale, n-a folosit la nimic (reamintim că în 1765, autorităţile habsburgice 
au interzis fiilor de iobagi să urmeze cursurile celor două seminarii din 
Blaj). 

Preoţii uniţi plăteau apoi felurite taxe către episcopii de la Blaj : 
la hirotonie, o dare anuală de un florin (numită dajdie, porţie vlădi- 
cească sau catedratic), o taxă pentru «notarul» (notăraşul) şi logofătul 
Episcopiei, Satele plăteau Episcopiei — pînă la Petru Pavel Aron —anu¬ 
mite daruri în natură, cunoscute sub numele de pominoace (două fer¬ 
dele de grîu şi patru de ovăz de fiecare sat). 

Ca şi preoţii ortodocşi, primeau felurite ofrande de la credincioşi 
(stole), pentru slujbele făcute, şi o plată anuală în natură. Le încasau 
însă cu mare greutate, din pricina atitudinii ostile pe care o aveau cre¬ 
dincioşii faţă de ei. Protopopii se bucurau de drepturi foarte mari şi de 
o situaţie materială mulţumitoare. «Puterile» şi «cădinţele» lor sînt cu¬ 
noscute din Istoria bisericească a lui Petru Maior. între altele, erau în¬ 
datoraţi să cerceteze pe preoţi şi pe credincioşii protopopiatului pe 
care-1 conduceau. Cu acest prilej, trebuiau să inspecteze bisericile, să 
constate dacă preoţii respectă învăţăturile dogmatice, liturgice şi cano¬ 
nice ale Bisericii. Cu aceste ocazii, trebuiau să împărtăşească credincio¬ 
şilor cunoştinţe religioase, să se intereseze de viaţa lor religios-morală, 
de felul cum îşi îndeplinesc îndatoririle către Biserică. O altă îndato¬ 
rire a protopopilor era aceea de «a cerca viaţa şi petrecerea preoţilor, 
adecă de nu sînt înjurători sau sfadnici sau bataci (= bătăuşi n.n.) sau 
beţivi» şi a «canoni» pe cei vinovaţi de asemenea abateri. Ei erau aceia 
care dădeau recomandare de hirotonie şi făceau instalarea preoţilor în 
parohie. 

Protopopii judecau şi «cauzele cele de căsătorie», adică dădeau 
«cărţi de cununie», fără de care nici un preot nu putea oficia taina nunţii, 
oprindu-se astfel căsătoriile în grade de rudenie sau prin răpiri de fete. 
Divorţurile («deschilinirile») le pronunţa tot protopopul, asistat de cîţiva 
«asesori» (care alcătuiau aşa-numitul «scaun protopopesc»). 

Pe lingă taxele şi daniile pe care le primeau de la preoţi şi pe lingă 
«venitele» din propria lor parohie, protopopii primeau şi danii în natură 
din partea parohiilor. 

Ca şi în celelalte două ţări româneşti, protopopii încasau «gloabe» 
pentru constatarea unor cazuri de imoralitate în rîndul credincioşilor 
(răpiri de fete, cununii în grade apropiate de rudenie), pentru acordarea 
de dispense de cununie şi pentru pronunţarea divorţurilor. 

în Banat, preoţii ortodocşi români aveau obligaţii către fisc şi către 
episcopii sîrbi de la Timişoara sau de la Caransebeş. în 1721 adminis¬ 
traţia Banatului i-a scutit de dări şi robote, dar peste doi ani Dieta 
Ungariei a restrîns scutirea numai la sesiile parohiale. Episcopilor le 
plăteau taxe pentru hirotonie, singhelie, o dare anuală şi un plocon la 
hram (satul plătea episcopului o dare anuală numită dimniţă, cîte 5 cru- 
ceri de casă). Prin aşa-numitul «Regulament iliric» din anul 1770, toţi 
preoţii din părţile «ungurene» (Banat, Arad, Bihor) erau supuşi proprie¬ 
tarilor de pămînt şi comitatelor. Dacă murea un preot fără urmaşi, bu¬ 
nurile cîştigate ca preot le lua episcopul, iar cele dinainte de hirotonie 
moşierul. Preoţii plăteau o dare anuală episcopului, cîte 30 cruceri de 
parohian. Veniturile episcopilor au fost reduse, putînd să încaseze o 
sumă anuală de ia fiecare sat, cu aprobarea Curţii din Viena, 9 galbeni 
pentru sfinţirea bisericii, 3 galbeni pentru antimis. Taxele de vizite ca¬ 
nonice şi pentru «peciurile» de cununie au fost desfiinţate. 

Preoţii din Arad au fost scutiţi de comitat de toate dările şi sarci¬ 
nile iobăgeşti, în 1746, cînd li s-au stabilit şi veniturile: bir anual în 
grîu sau porumb, zile de clacă pentru lucrarea sesiei parohiale, lemne 
de foc, la care se adăugau ofrandele obişnuite pentru fiecare slujbă. 

Starea preoţimii din Bihor, supusă multor nedreptăţi din partea 
moşierilor locului, este înfăţişată cu adîncă tristeţe într-o scrisoare a 
preotului Ioan din Husasăul de Criş, adresată episcopului Isaia Anto- 
novici, în 1734 : «în afară de dări, sîntem întocmai ca ţăranii, venituri 
şi stole din care să trăim avem foarte puţine, sesia bisericească numai 
arătură de două mierţe (ferdele) şi fînaţ de două care... şi încă de aci să 
dau şi dijme ,* dacă n-aş roboti, cum mi-aş hrăni soţia şi patru copii ? 
Nu ştiu încotro să alerg mai degrabă : la biserică să fac rugăciuni şi 


602 


PERIOADA A TREIA (SECOLELE XIV-XV1I1) 


slujbe poporului, la cîmp să-mi cîştig pîinea sau la robota domnilor să 
slujesc cu slăbănogul meu trup ?». 

In cursul secolului al XVIII-lea, preoţimea transilvană a luat parte, 
în mai multe rînduri, la luptele poporului pentru eliberare naţională şi 
dreptate socială. De pildă, la 4 august 1717,'preotul Lupu Şandru din 
Bor şa Maramureşului, în fruntea ţăranilor din satele învecinate, a nimi¬ 
cit —- în Strîmtura Borşii — o oaste de tătari care prădase Maramureşul, 
eliberînd cîteva mii de robi din mîinile lor. 

In răscoala ţăranilor din Banat din 1738—1739, au participat şi cîţiva 
preoţi, care au fost apoi ucişi şi sfîşiaţi în furci (preotul Damaschin 
Brenca din Comorîşte, preotul din Topolovăţ şi alţii). 

Răscoala lui Sofronie de ia Cioara n-a avut numai un caracter bise¬ 
ricesc, ci şi unul social, căci el cerea, între altele, «alungarea uniaţiei şi 
iobăgie! din ţară». 

O participare masivă a preoţilor se poate înregistra în răscoala 
condusă de Horea, Cloşca şi Crişan în toamna anului 1784. Este adevă¬ 
rat că episcopii Ghedeon Nichitici de la Sibiu şi Petru Petrovici de la 
Arad au lucrat — din dispoziţia autorităţilor — pentru stăvilirea avîn- 
tului revoluţionar al răsculaţilor, sfătuindu-i la supunere. Dar ei, fiind 
străini de neamul nostru, de aspiraţiile şi nevoile lui, instalaţi în scau¬ 
nele episcopale abia cu cîteva luni înainte de izbucnirea răscoalei, nu 
puteau cunoaşte adevăratele cauze care au dus la ridicarea ţărănimii. 
La fel au făcut şi unii protopopi şi preoţi, dar atitudinea lor a fost con¬ 
damnată energic chiar de ţăranii răsculaţi (preotul unit Avram Şuluţ 
din Cărpiniş-Alba, care sfătuia pe ţărani la supunere, a fost ucis, preo¬ 
tul unit *Toader din Galda de Jos, pus în slujba comitelui suprem al jud. 
Alba, alungat din sat). Acestea au fost însă cazuri izolate, pentru că 
marea majoritate a preoţilor, fiind ei înşişi de multe ori iobagi şi ducînd 
aceeaşi viaţă grea, ca şi păstoriţii lor, au fost alături de răsculaţi. Ast¬ 
fel, în a treia călătorie a lui Horea la Viena a fost însoţit de preotul 
Dumitru din Certege (jud. Alba). La adunarea ţinută în satul Mesteacăn- 
Hunedoara, sub conducerea lui Crişan, cînd ţăranii au hotărît să por¬ 
nească spre Alba Iulia pentru a se înscrie ca grăniceri («cătane»), preo¬ 
tul satului, Ianăş Cazan, a făcut rugăciuni pentru izbînda celor hotărîte 
acolo. După începerea răscoalei, între cei care au îndemnat pe ţăranii 
iobagi să se ridice împotriva nobililor asupritori, se numărau şi preoţii : 
Constantin Turciu zis Costcm din Crişcior, care a ridicat la luptă ţără¬ 
nimea din Zarand, Avram din Uibăreşti, care îndemna pe răsculaţi, din 
turnul bisericii, să atace pe nobilii din Ribiţa, Dănilă din Crişcior, în 

casa căruia nobilii trebuiau să aducă răspuns la un ultimatum al lui 
Horea, Gheorghe din Bucureşti, Z aharia din Bretea Mureşanâ, Mihai din 
Gelmar, Nicoiae din Orăştie, plecat în Ţara Românească să ceară aju¬ 
toare pentru răsculaţi (toate localităţile menţionate sînt în jud. Hune¬ 
doara), Gheorghiţâ Nicuia din Albac, unul din căpitanii lui Horea, Ioan 
Hagi Crişânuţ din Bistra, unul din oamenii săi de încredere, Ioan Cocan 
din Pîclişa, care a dus tratative cu colonelul austriac Ott, în numele 
răsculaţilor, cerînd înlăturarea iobăgiei şi distrugerea nobilimii, Gavriii 
Suiar din Mogoş, care mergea în fruntea răsculaţilor în drum spre Cricău 
(căruia Cloşca i-a lăsat prin testament o sumă de bani pentru a-i face 
pomenirea), Petru Iancu din Lupşa, Iiie din Gaîda, popa Petru zis Rotogol 
din Abrud, care a botezat vreo 500 de nobili şi oameni înstăriţi în «legea 
românească» (răsculaţii credeau că în acest fel se înlăturau deosebirile 
sociale şi naţionale), Costan din De cea (toate localităţile sînt în jud. 
Alba), Vasile din Pintic-Cîuj, care îndemna la răscoală pe ţăranii din 
părţile Clujului, Gheorghe din Bedeîeu-Cluj, Ioan din Leheceni-Bihor şi 
alţii. Preotul Nicoîae Raţiu din Alba Iulia-Maieri a scris testamentele 
lui Horea şi Cloşca, i-a spovedit şi împărtăşit înainte de fioroasa lor frîn- 
gere cu roata (sub îndrumarea acestuia s-a ridicat, în 1783, biserica cu 
hramul Bunavestire din Alba Iulia). 

Aproape toţi aceştia au fost închişi, anchetaţi sau alungaţi din pa¬ 
rohii după înăbuşirea răscoalei. Numeroşi alţi preoţi au fost întemniţaţi, 
anchetaţi, maltrataţi sau ucişi, chiar şi în regiunile care n-au fost cu¬ 
prinse de focul răscoalei. Intre cei ucişi se numără o parte din cei po¬ 
meniţi mai sus : Ianâş Cazan din Mesteacăn, Mihai din Gelmar, decapitat 
la Deva, Costan din Crişcior, Gheorghe din Bedeleu, apoi Lupii din Zam- 
Hunedoara, Antonie din Lupşa-Alba, lonuţ din Căcucel-Mureş şi alţii. 
Ioan Crişânuţ din Bistra a fost condamnat la moarte, dar împăratul 
îosif II i-a schimbat pedeapsa în trei ani de închisoare. Aşadar, preoţii 
români au fost alături de păstoriţii lor în lupta acestora pentru înlătu¬ 
rarea exploatării feudale şi pentru o viaţă mai bună. 

Concluzii. Rezultă, din cele spuse, că în cursul secolului al 
XVIII-lea, preoţimea românească de pretutindeni a dus o viaţă grea, 
plină de lipsuri şi cu multe asupriri din partea domnilor fanarioţi în 
Ţara Românească şi Moldova, precum şi din partea autorităţilor hab- 
sburgice şi a marii nobilimi, în Transilvania, Banat, Crişana şi Mara¬ 
mureş. Această viaţă grea, cu nimic deosebită de a păstoriţilor, a 
făcut pe preoţi să se identifice întru totul cu năzuinţele acestora şi să 
sprijine lupta lor de eliberare socială şi naţională, in chip deosebit 

trebuie subliniat faptul că în această perioadă s-au ridicat din rinduî 
preoţilor de mir transilvăneni, cîţiva mari apărători ai Ortodoxiei, 
care au primit cununa muceniciei. 

LXXII 


LITERATURA TEOLOGICA IN ŢĂRILE ROMANE 
IN SECOLUL AL XVIII-LEA 


După perioada de maximă activitate tipografică din timpul domniei 
lui Constantin Brîncoveanu, în cursul epocii fanariote merită să ne re¬ 
ţină atenţia doar tipografiile de ia Bucureşti şi Rimnic, care au funcţionat 
fără întrerupere şi au desfăşurat o activitate apreciabilă. Tipografiile de 
la Buzău, Iaşi, cele nou-înfiinţate la Rădăuţi şi cea particulară a lui Duca 
Sotiriovici, iar mai tîrziu a lui Mihai Strilbiţchi de la Iaşi, au funcţionat 
pentru perioade scurte de timp, tipărind un număr redus de cărţi. 

In Transilvania, Biserica Ortodoxă nu mai avea nici o tipografie. 
Cărţile de slujbă ortodoxă au apărut în tipografia lui Laurenţiu Kurzbok 
şi a iui Ştefan Novaoovici din Viena, în cea «crăiască» din Buda, în a lui 
Petru şi Ioan Barth din Sibiu. Biserica unită a izbutit să-şi înfiinţeze 
o tipografie la Blaj, pe la mijlocul secolului XVIII, care a funcţionat fără 
întrerupere aproape două veacuri. 

Numărul lucrărilor teologice — originale sau traduse — a fost destul 
de redus, accentul punîndu-se pe cărţile de slujbă bisericească In româ¬ 
neşte (sînt vrednice de reamintit, în această privinţă, strădaniile episco- 
pilor de Rîmnic, îndeosebi ale lui Cheserie şi Filaret). 

S-au tipărit cîteva traduceri din Sfinţii Părinţi şi scriitori postpa- 
tristici: întrebările bogosîoveşti ale Sf. Atanasie cel Mare (Bucureşti, 
1741), Mărgăritarele Sî. Ioan Gură de Aur (Buc. 1746, după trad. din 
1691 a lui Radu şi Şerban Grecenmi), Voroavâ de întrebări şi răspunsuri 
a Sfîntului Simion ai Tesalonicuiui (Buc. 1765), Omiliile Sî. Macarie Egip¬ 
teanul (Buc. 1775), traduse de ieromonahul Macarie, Cuvintele Cuvio¬ 
sului Dorotei (Rîmnic, 1784), Cuvintele Sf. Teodor Studitul (Rîmnic, 1784), 
amîndouă după traduceri mai vechi, «îndreptate» de episcopul Filaret 

al Rîmnieului ş.a. Din teologii greci moderni s-au tradus Cazaniile lui 
Ilie Mimat (Bucureşti, 1742), iar la începutul secolului XIX traduceri 
după Chiriacodromionul arhiepiscopului Nichifor Theotochi. De altfel, 
în prima jumătate a secolului XIX, traducerile din greceşte — din lite¬ 
ratura patristică, postpatrîstică şi modernă — au cunoscut un avînt deo¬ 
sebit, datorită strădaniilor mitropoliţilor Veniamin Costachi al Moldo¬ 
vei şi Grigorie Dascălul al Ţării Româneşti, Le vom înfăţişa în alt loc. 

Cîteva lucrări teologice s-.au tradus din ruseşte, în Moldova : învă¬ 
ţătura creştinească a lui Platon al Moscovei {Iaşi, 1790, româneşte şi 
ruseşte), Gramatica theologhiceascâ a mitropolitului Platon al Moscovei, 
prelucrată -de episcopul Amfilohie Hotiniul (Iaşi, 1795), sub formă de 
întrebări şi răspunsuri şi cu împărţirea obişnuită, după cele trei virtuţi 
teologice, Apologia (Iaşi, 1803) şi Vieţile Sfinţilor (12 voi. Neamţ 1807— 
1815), amîndouă traduse de un ierodiacon Ştefan după Sfîntul Dimitrie al 
Rostovului ş.a. 

în mai multe rînduri .s-a retipărit Cazania, avînd la bază ediţia 
mitropolitului Varlaam din 1643: Bucureşti, 1732 (sub titlul de Chiria- 
codromion), Rîmnic, 1748, Bucureşti, 1765 şi 1768, Rîmnic, 1781 şi 1792. 
S-a retipărit, de asemenea, Mărturisirea ortodoxă a lui Petru Movilă 
(Bucureşti, 1745) şi mai multe cărţi cu un conţinut moralizator (de Iacob 
Putneanul şi ailţii). 

în Transilvania şi Banat consemnăm următoarele cărţi: învăţături 
creştineşti a lui Mihail Roşu (Viena, 1775), Prea scurtă arătare pentru 
Dumnezeu.,, a lui Teofan Prooopoviei, probabil tradusă după o versiune 
sirbă (Viena, 1784), şi învăţături creştineşti (Viena, 1785), — tradusă 
din greceşte — amîndouă tipărite «cu osîrdia şi cheltuiala» preotului or¬ 
todox român Constantin Şubonă din Timişoara, Preoţia sau îndreptarea 
preoţilor, tălmăcită din «limba sloveneasca» (sîrbă ?) şi greacă de dască¬ 
lul Gheorghe Haines, mai tîrziu protopop (Sibiu, ed. II, 1789), Dezvolta¬ 
tele şi tîlcuitele Evanghelii a duminicilor, a sărbătorilor şi a oareşcărora 
zile, spre trebuinţa cateheţilor şi a dascălilor neuniţi (Sibiu, 1790) şi Si- 
nopsis adecă cuprindere în scurt a Bibliei (Sibiu, 1791), amîndouă de 
Dimitrie Euistatievici, directorul şcolilor ortodoxe româneşti din Transil¬ 
vania (fiul preotului Eustatie Grid din Braşov), Adunarea Cazaniilor (3 
volume, Viena, 1793), Aifavita sufletească (Sibiu, 1803) ş.a. 

Dintre cărturarii mireni care iau scris lucrări teologice pomenim pe 
medicul oculist Ioan Piuariu Molnar (1749—1815), fiul cunoscutului apă¬ 
rător al Ortodoxiei, protopopul Ioan Piuariu din Sadu, autorul primului 
manual de omiletică în româneşte, tipărit sub titlul: Retorică adecă în- 

vâţătura şi întocmirea frumoasei cuvîntări (Buda, 1798). Doctorul Piua- 
riu a ajutat pe episcopul tos’if al Argeşului să retipărească Mi ne ie le de 
la Rîmnic la Buda, în 1804—1805, în două serii, una pentru Ţara Româ¬ 
nească, -alta pentru Transilvania şi Banat. 

în a doua jumătate a secolului al XVIII-lea, în noua tiparniţă a 
Episcopiei unite de la Blaj au apărut cîteva lucrări teologice (pe lîngă 
numeroase cărţi de slujbă). între acestea, amintim : Pâstoriceasca datorie 
(1759), o lucrare pastorală, Păstorească poslanie sau dogmatica învăţă¬ 
tură a Besearicii Răsăritului câtrâ cuvîntătoarea turmă... (1760), teologia 
Dogmatică pentru învăţătura clerului celui tînăr... a profesorului Di- 
mitrie Caian «cel Tînăr» (3 voi., 1804—1811) etc., lucrări care nu se în¬ 
depărtau cu nimic de învăţătura Bisericii Ortodoxe. 

Alte lucrări au rămas în manuscris. De pildă de la ieromonahul 
Gherontie Cotorea ise păstrează mai multe lucrări, unele polemice (Des¬ 
pre şişmatica grecilor, Despre articuluşurile cele de price, învăţătura, 
creştinească sau mai vîrtos Catihism ş.a.). 

Numeroase lucrări teologice au fost scrise de «corifeii» Şcolii Ar¬ 
delene : Samuill Miou, Gheorghe Şincai şi Petru Maior. 

Gheorghe Şincai (1754—1816) a întocmit o singură lucrare teologică 
— cu caracter didactic — Catehismul cei mare cu întrebări şi răspunsuri 
(Blaj, 1783, apoi alte ediţii, pînă pe la mijlocul secolului trecut). în pre¬ 
faţă arăta că a iscris despre «toate dogmele şi încheituriie credinţii cei 
adevărate, toate dregătoriile creştineşti şi toate obiceiurile Bisericei 
Răsăritului». A scris apoi o serie de manuale didactice: ABC sau Bu - 
coavnă (1783), îndreptare către aritmetică (1785) ş.a. 

Ieromonahul Samuil Micii (1745—1806) a lăsat o moştenire literară- 
teologică mult mai bogată. în afară de Biblia de la Blaj, din 1795, a mai 
tipărit o Carie de rugăciuni, pentru evlavia omului creştin (Viena 1779, 
cu litere latine) şi două lucrări în latineşte : Disertatio canonica de ma- 
trimonio justa disciplinam Graecae Orientalis Ecclesiae (Dizertaţie ca¬ 
nonică despre căsătorie după obiceiul Bisericii Ortodoxe, Viena 1781) şi 
Disertatio de jejuniis Graecae Orientalis Ecclesiae (Dizertaţie despre 
posturile Bisericii Ortodoxe, Viena 1782 şi trad. rom., Buda, 1828). 

La Blaj a tipărit o carte de predici cu titlul: Propovedanie sau în¬ 
văţături la îngropăciunea oamenilor morţi (Blaj, 1784, ed. II, Sibiu, 1842), 
un Acatist şi rugăciuni (Sibiu, 1801), cîteva lucrări de teologie sistema¬ 
tică : Teologia moralicească sau Bogoslavia (2 voi. Blaj, 1796), Teologia 
dogmatică şi moralicească despre Taine peste tot (1801), apoi şapte Iu- 

crări despre cele şapte Taine, fiecare cu titlul Teologie dogmatică şi 
moralicească despre Taina... (Blaj, 1801—1802). 

Din perioada şederii sale la Blaj, au rămas şi cîteva manuscrise ou 
traduceri din Sfinţii Părinţi răsăriteni: Cuvin ţări ale Sf. Vasile cel Mare, 
Cuvintâri şi Cartea despre preoţie a Sf. Ioan Gură de Aur, Catehezele 
Sf. Chirii al Ierusalimului, Cartea despre fugă a Sf. Grigorie de Nazianz, 
Viaţa şi scrierile Părinţilor apostolici, apoi traduceri din Sfinţii Efrem 
Şirul, Atanasie Sinaitul, Andrei Criteanul, Ioan Scărarul, Ioan Damas- 
chinul, Teodor Studitul şi alţii. A tradus şi cartea Urmarea lui Hristos 
a lui Thomas a Kempiis, tipărită numai după moartea sa (Blaj 1812). 

Are apoi cîteva lucrări dogmatice şi canonice originale, tot în ma¬ 
nuscris : Carte despre descoperirea cea dumnezeiască, Carte despre că¬ 
sătorie, Canoanele sâhoareior a toată lumea şi a celor nameasnice şi ale 
Sfinţilor Părinţi, cele primite în Biserica Răsăritului, De datoriile cinu¬ 
rilor călugăreşti, Cuvlntări bisericeşti sau predice. Tot în manuscris au 
rămas şi cîteva lucrări de istorie bisericească: Cunoştinţă pe scurt a is¬ 
toriei bisericeşti, o altă redactare, în trei volume, sub titlul Istoria bise¬ 
ricească pe scurt, Istoria împârecherii între Biserica Răsăritului şi a 
Apusului carea s-a făcut pe vremea lui Mihaii Cerularie patriarhul Ţa- 
rigradului şi a sâborului de ia Fiorenţia. A tradus o parte din Istoria 
bisericească a abatelui catolic francez Claude Fleury (1640—1723) — 
unul din reprezentanţii de seamă ai galicanismului — tipărită în 20 de 
volume, care expunea faptele petrecute pînă în anul 1414. Samuil Mieu 
a tradus 12 cărţi, în cinci volume, cuprinzînd istoria Bisericii creştine 
pînă la mijlocul secolului IV. Volumul IV din lucrarea sa Istoria, lu¬ 
crurile şi întîmplările românilor era intitulat Istoria bisericească a Epis¬ 
copiei româneşti din Ardeal. Trebuie subliniat faptul ea în întreaga sa 
concepţie teologică, Samuil Mieu merge pe linia tradiţiei ortodoxe, ri- 
dicîndu-se împotriva încercărilor de catolicizare ale episcopului Ioan 
Bob de la Blaj. 

Cea mai însemnată operă tipărită acum este Biblia din 1795, la 
traducerea căreia a oistenit Samuil Mieu, pe atunci ieromonah în mînăs- 
tirea Sifînta Treime din Blaj (tipărirea a Început încă din 1 noiembrie 
1793). In prefaţa semnată de el, arăta că această nouă ediţie integrală 
a Sfintei Scripturi se datora faptului că cea de la Bucureşti din 1688 
era o traducere greoaie şi confuză, cu multe cuvinte greu de înţeles, cît 
şi pentru că a devenit o carte foarte rară. Este adevărat că episcopul 
Petru Pavel Aron a făcut o nouă tălmăcire, dar fără să-i dea o formă 
definitivă. După moarte, unele fragmente din traducerea lui s-au pierdut. 

Dar Samuil Mieii im a folosit traducerea lui, voind «ea stilul şi 
aşezarea graiului întru aceiaşi Biblie să nu fie osibit, puindu-se unele 
din acea tîlmăcire (a lui Aron, n.n.), altele dintru a altuia», ci a socotit 
«ca toată Biblia, de unul eu asemenea stil şi aşezare a graiului să se tăl¬ 
măcească». Drept aceea, el a «îndreptat graiul» Bibliei de la 1688, dar o 
bună parte din Vechiul Testament — «mai mult de nou, de pre cel eli- 
nese a celor şapte zeci de dascăli (Septuaginta n.n.), l-am tălmăcit». Noua 
ediţie cuprindea şi unele note explicative (glose), locurile paralele, scurte 
rezumate la fiecare capitol, precum şi consideraţii introductive (isago- 
gice) pentru fiecare carte. Ea a fost folosită de ediţiile de mai tîrziu ale 
Bibliei româneşti: Petersburg (1819), Buzău (1854—1856) şi Sibiu 
(1856—1858). 

O activitate teologică remarcabilă a desfăşurat şi Petru, . Maior 
(c, 1756—1821). In perioada cit a funcţionat ca profesor în Blaj a scris 
opera oanonieo-istgrică — rămasă în manuscris — intitulată Procanonuî, 
Combătea primatul papal, pretinsa infailibilitate a papei («nesmîntni- 
cia») şi dorinţa acestuia de stăpînire universală, susţinînd învăţătura or¬ 
todoxă despre puterea bisericească şi despre infailibilitatea Bisericii. în 
altă lucrare rămasă în manuscris, Protopapadichia adică puterea, dreptu¬ 
rile sau prlviîeghioanele protopopilor celor româneşti în Ardeal, Petru 
Maior cerea respectarea drepturilor protopopilor români în conducerea 
bisericească, pledînd pentru reintroducerea sinodalităţii în Biserica unită 
(soborul mare şi soborul mic), împotriva absolutismului ierarhic introdus 
de episcopul Ioan Bob. 

In cursul celor 24 de ani de păstorire ea protopop şi paroh în Re- 
ghin, Petru Maior a desfăşurat o însemnată activitate omiletică. Predi¬ 
cile sale au fost tipărite în trei volume : Propovedanii la îngropăciunea, 
oamenilor morţi (Buda, 1809, cu 40 de predici şi 11 «iertăciuni»), Dida- 
hii, adică învăţături pentru creşterea iiilor — la îngropăciunea pruncilor 
morţi (Buda, 1809, cu 15 cuvîntări) şi Prediche sau învăţături la toate 
duminicile şi sărbătorile anului (Buda, 1810, în trei părţi, cu 63 de pre¬ 
dici). Prin acestea s-a făcut, m Transilvania, trecerea de la cazanie la 
predica propriu-zisă, rostită liber. Deşi erau prelucrate după iezuitul 
italian Paul Segneri, predicile lui Maior erau adaptate la realităţile din 
Transilvania, fiind, în acelaşi timp, în conformitate cu învăţătura şi tra¬ 
diţiile Bisericii Ortodoxe, ca şi în celelalte lucrări (de pildă, nu cita nici 
un teolog apusean, ci numai pe Părinţii bisericeşti din primele veacuri 
creştine). Din această pricină, predicile sale au fost solicitate nu numai 
de preoţii uniţi, ci şi de cei ortodocşi. 


39 

Amintim şi faptul că Petru Maior est8 autorul primei istorii a Bise¬ 
ricii româneşti de pretutindeni care a văzut lumina tiparului {a lui Micu, 
scrisă înaintea Iui, a rămas în manuscris). A apărut sub titlul Istoria 
Besericei românilor, atit a cestor dincoace, cît şi a celor dincolo de 
Dunăre (Buda, 1813). în partea lntîia Maior se ocupa de creştinarea ro¬ 
mânilor, iar în partea a doua de episcopiile româneşti, mai ales cele din 
Transilvania. Deşi era unit, Petru Maior se arată ca un istoric obiectiv, 
înfaţişînd adevăratele sentimente ale clerului şi credincioşilor faţă de 
uniaţie şi înfierând încercările de 'catolicizare ale episcopilor Ioan Pa- 
tachi şi Ioan Bob, dar mai ales ale teologilor iezuiţi. Rezultă dar, că în 
lucrările lor teologice, corifeii Şcolii ardelene au mers pe linia învăţă¬ 
turilor şi tradiţiilor ortodoxe, deşi aparţineau Bisericii unite. 

Tot in Transilvania au activat alţi preoţi cărturari, ale căror lucrări 
au rămas în manuscris. De pildă, preotul Radu Tempea II din Braşov 
(1691-—1742), al doilea din cei şase preoţi cu acelaşi nume de Ia biserica 
Sfîntul Nicolae din Şchei, a alcătuit Istoria sfintei beserici a Şcheilor 
Braşovului, cu date din viaţa comunităţii româneşti de aici între anii 
1484—1742. Vorbeşte despre 44 de preoţi de Ia această biserică, de zi¬ 
direa şi refacerile ei, de numeroasele danii primite din partea domnilor 
de peste munţi, despre dezbinarea din 1701, despre luptele braşovenilor 
pentru apărarea dreptei credinţe. îşi întemeiază expunerea nu numai pe 
tr adiţia locală, ei şi pe documentele istorice păstrate în arhiva bisericii, 
în cît lucrarea sa face trecerea de ia cronică ia istoria propriu-zisă. 


Un călugăr de la mînăsiirea Prislop a alcătuit o cronică rimată sub 
titlul Plîngerea sfintei mănăstiri a Silvaşului (Prislopului), scrisă în urma 
distrugerii mînăstirii din ordinul generalului Bukow. Probabil a fost 
scrisă în Ţara Românească, unde se va fi refugiat autorul după distru¬ 
gerea mînăstirii (o copie s-a găsit la mănăstirea Căldăruşani). 

îh urma acţiunii de dezbinare sufletească a românilor, patronată de 
Habsburgi, s-au scris în Transilvania şi câteva lucrări de apărare a Orto¬ 
doxiei şi de combatere a uniaţiei. Astfel, în 1746, un preot Vasile din 
Ţara Făgăraşului, călugărit sub numele Visarion, ajuns apoi egumen 
al mînăstirii Sâmbăta de Sus, a scris lucrarea polemică întrebări şi răs¬ 
punsuri pentru legea a treia ce s-au izvodit şi s-au numit adecă uniia 
in Ţara Ardealului, în care, în aproximativ 25 de pagini, apăra credinţa 
ortodoxă. în 1750, a apărut la Blaj lucrarea Floarea adevărului pentru 
pacea şi dragostea de obşte, care apăra uniaţia şi mai ales cele patru 
puncte «florentine», cu citate din Sfânta Scriptură, din Sfinţii Părinţi şi 
din cărţile de slujbă. La scurt timp, în jurul anilor 1750—1755, a apărut 

un răspuns sau o combatere a acestei lucrări. Răspunsul a fost scris de 
vreun călugăr de la Episcopia Rîmnicului sau de la mînăstirile din jur, 
care a lucrat din îndemnul episcopului Grigorie Socoteanu, cunoscut 
apărător al preoţilor, călugărilor şi credincioşilor ortodocşi transilvă¬ 
neni în faţa prozelitismului uniat, 

Alte lu!Crări istorico-teologice, rămase inedite, au fost scrise în 
Moldova şi Ţara Românească. Astfel, arhimandritul Vartolomeu Măzâ- 
reanu de la Putna, bun cunoscător al limbii ruse {şi desigur al celei 
slave), a lăsat numeroase traduceri, dar şi lucrări originale, cu care a 
îmbogăţit literatura noastră teologică şi istorică. Dintre traducerile sale 
dm ruseşte amintim : Apoftegmata adecă cuvinte filosof eşti, Proloagele 
(vieţile sfinţilor), pe lunile septembrie-mai, Leaştviţa Simţului loan «Scă- 
naşul», învăţătura prea cuviosului părintelui nostru Dorotei, învăţătura 
dulce sau livada înflorită. Crinii ţarinei, Viaţa prea cuviosului M acar ie 
Egipteanul, Catehisis în scurt pentru învăţătura copiilor celor mici după 
mitropolitul Platou, slujbe şi vieţi de sfinţi, cuvîntări etc. * 

A tradus şi clteva lucrări profane, între care •: -Ithica ieropolitica, 
Fabulele lui Esop, un Letopiseţ de la zidirea lumii, un Calendar mare 
pe 112 ani etc. La acestea se adaugă lucrările originale de istorie şi 
anume: Istoria mănăstirii Putna, Domnia lui Ştefan Vodă cel Viteaz, 
ctitorul sfintei mănăstiri Voroneţuiui şi a altor multe mănăstiri şi'bise* 
nci, Arătare pentru Ştefan Tomşa. voievod, ctitorul sfintei mănăstiri 
Soleai, Letopiseţul Ţării Moldovei (compilaţie după Gr. Ureche, Miron 

şi Nicolae Costin, Ion Neculce), Condici de documente ale mînăstirilor 
Putna, Solea, Voroneţ, Humor ş.a. 

Arhimandritul Vartolomeu, ca şi mitropolitul Iacob Putneanul, au 
determinat un adevărat curent cultural în mînăstirea Putna, vădit prin 
mulţimea traducerilor făcute în acest timp. Intre traducătorii şi copiştii 
de acum se numără : Evioghie monahul «dascălul slovenesc» care a tra¬ 
dus Vieţile sfinţilor, ieroschimonahul Natan şi alţii. 

înseamnă că arhimandritul Vartolomeu Măzăreanu a fost o figură 
reprezentativă a monahismului românesc, care a adus un aport preţios 
la îmbogăţirea literaturii., noastre teologice şi istorice cu felurite tradu¬ 
ceri şi lucrări originale. 


La cîteva decenii după el, desfăşura o activitate asemănătoare în 
Oltenia, Dionisie Eclesimhul >(c. 1759—1820). In 1784, a copiat o Condică 
de documente a Episcopiei Rîmnicuiui, în trei volume, din însărcinarea 
episcopului Fila ret. Mai tlrziu a scris alte Condici de documente ale Mi¬ 
tropoliilor din Bucureşti şi Tîrgovişte şi ale mai multor mînăstiri, precum 

şi pomelnice ale unor mînăstiri, schituri şi biserici de mir. în 1815 a scris, 
la Craiova, un Cronograf al Ţârii Româneşti pentru perioada 1763—1815. 

O menţiune specială trebuie sa facem asupra protosinghelului Naum 
Rjmniceanu (1764—1838), de la care au rămas mai multe manuscrise 
în greceşte şi româneşte — cu lucrări teologice, istorice şi literare, fie 
originale, fie traduse sau prelucrate. între ele amintim : un Poemation 
în versuri greceşti despre originea românilor, un Cronograf grecesc în 
proză despre evenimentele petrecute în Ţara Românească între anii 
1810, Istoricul Zaverei InValahia , în greceşte şi Adunarea hronoiogiei 
domnilor ţârii noastre , cu un lung cuvînt înainte, în care vorbeşte des¬ 
pre originea noastră romană şi despre continuitatea noastră în Dacia. A 
tradus în româneşte Istoria bisericească a mitropolitului Meletie al Ate¬ 
nei. A copiat, de asemenea, cîteva manuscrise de lucrări teologice. 


Copişti de manuscrise teologice. în perioada de care ne ocupăm, au 
circulat mii de manuscrise româneşti cu felurite lucrări teologice, mai 
ales opere patristice. Copiştii acestora erau mai ales călugări — atît 
de la marile mînăstiri cit şi de la unele schituri — preoţi de mir şi 
dascăli mireni. S-au făcut traduceri din Sfîntul Vasile cel Mare, Ioan 
Gură de Aur, Efrem Şirul, Isauc Şirul, Ioan Scărarul, Maxim Mărturisi¬ 
torul, Teodor Studitul, Ioan Damaschinul, Simeon Noul Teolog, din Co¬ 
mentariile din Teofilact al Ohridei la cărţile Sfintei Scripturi, din în¬ 
văţăturile marilor asceţi, din Simeon al Tesalonicului şi Grigorie Palama, 
din teologii mai noi: Iile Miniat, Nichifor Theotochi, apoi din Nul de 
la Sorskar Sfîntul Dimitrie al Rostovului şi alţii. La acestea se adauga 
copii de cronici şi alte lucrări istorice, de cărţi populare etc. în Transil¬ 
vania — mai ales în ţinuturile din vestul României de azi au fost co¬ 
piate o seamă de cărţi liturgice, lucru explicabil dacă ne gîndim la greu¬ 
tatea procurării lor din Ţara Românească şi Moldova. Aşa se face că m 
Bihor au apărut acum adevărate «şcoli» de copiere a manuscriselor litur¬ 


gice în limba română. 

Din numărul sutelor de copişti din acest secol (numai în Biblioteca 
Academiei se păstrează manuscrise de la aproape 400 de copişti), re¬ 
ţinem doar numele unora care au avut o activitate mai bogată. în Ţara 
Românească, în prima jumătate a secolului, reţinem pe preotul Fior f 
«dascăl slovonesc» în Bucureşti, care a făcut o copie după Chipurile 
Vechiului şi Noului Testament a lui Antim Ivireanul, a copiat cîteva 
Psaltiri cu ţîlc şi alte lucrări teologice şi istorice, preotul Stanciu din 
Bucureşti (diferite cronici, apoi din comentariile lui Teofilact al Ohridei 
şa.), pro egumenul liarion de la Bistriţa (din Efrem Şirul, Teodor Studi- 

tul, Simeon al Tesalonicului etc.), arhimandritul-egumen Ghenadie de la 
Coz/a şi alţii. 

în a doua jumătate a secolului XVIII şi la începutul celui următor, 
amintim pe Grigorie Rîmniceanu, viitorul episcop de Argeş, monahul 
Roi aii de ia Hurezi, cunoscutul «diortositor» al cărţilor tipărite la Rîmnic 
(cu aproximativ 15 manuscrise), ieromonahii Chirii şi îachinî de la Cer- 
nica, Acachie de la Căldăruşani, monahii Teoiil (cu 27 manuscrise) şi 
Rafail, — fără să cunoaştem din ce mînăstire erau —ieromonahul Ioa~ 
chim Bărbâîescu de la Bistriţa (fost preotul Ioan din Bărbăteşti—Vîlcea) 
şi alţii. 

Intre copiştii moldoveni, o activitate rodnică au desfăşurat călugării 
Cosma de ia Neamţ (prima jumătate a secolului) şi Teofan de la Secu, 
iero'sehimonahul Ioan de la Rîşca, schimonahia Migdonia, schimonahia 
Singlitichia de la Agapîa, toţi către sfîrşitul secolului XVIII şi începutul 
celui următor. Tot în Moldova a activat arhimandritul ardelean Eustaiie 
Popovici din Abrud, aşezat în schiturile Brăteşti—Paşcani şi Măgura 
Ocnei, unde a copiat aproape zece manuscrise liturgice sau teologice 
(Leastviţa Sfintului Ioan Scărarul, Descoperirea Sfintei Liturghii ş.a.). 
în mînăstirile Dragomirna şi Neamţ au fost copiate o seamă de manu¬ 
scrise slave, de către călugării ruşi şi ucrainieni stabiliţi aici, la îndemnul 
stareţului Paisie (acelaşi lucru se făcea în schitul Poiana Mărului din 
Ţara Românească). 

în vestul Transilvaniei, cel mai de seamă copist al vremii a fost 
moldoveanul Vasile Sturze. Aproximativ 30 de ani — în ultimul deceniu 
al secolului al XVII-lea şi primele două ale celui următor — Vasile 
Sturze a zăbovit în mai multe sate din judeţele Hunedoara, Arad şi Ti¬ 
miş, dar mai mult în Bihor, copiind peste 30 manuscrise româneşti, înde¬ 
osebi cărţi de slujbă (Cele şapte Taine după cartea lui Varlaam, în mai 
multe exemplare, Liturghie re, Ceasloave, Octoihuri, Moiitvelnice, Minele 
etc.). O activitate tot aşa de intensă a desfăşurat şi popa Flore, care 
a copiat mai multe manuscrise liturgice pentru parohiile bihorene, la 
începutul secolului al XVIII-lea. 

Un alt dascăl cu activitate deosebită a fost Ştefan Moldoveanul, ori- 
ginar din Comăneşti, care copia manuscrise liturgice în Vinţui de Jos 
(jud. Alba), în părţile Turzii, în Braşov şi în Dragomireşti (jud. Mara¬ 
mureş). 

Pe la mijlocul secolului al XVIII-lea, consemnăm pe logofătul Matei 
Voileanu, aşezat în «schitul» de la Drăguş-Făgăraş (un volum cu Vieţi de 
sfinţi, fragmente din Pateric etc.), un ieromonah Ambrozie de la schitul 

Bucium (un manuscris cu Vieţi de sfinţi), dascălii Ioan Duma şi nepotul 
său Radu Duma din Braşov, în a doua jumătate a secolului, oare au co¬ 
piat felurite manuscrise cu lucrări teologice, istorice şi literare. Pe la 
sfîrşitul secolului al XVIII-lea şi începutul celui de al XlX-lea, preotul 
Sava Popovici din Răşinari a copiat mai multe lucrări teologice şi is¬ 
torice fMârgdritareie Sf. Ioan Gură de Aur etc.) r iar în 1792 a rostit o 
predică. în care vorbea despre originea poporului român şi continuitatea 
sa în Dacia. La aceştia se adaugă numeroşi alţi copişti proveniţi din 
rîndurile clerului rural. 

Şcolile Bisericii. în acest secol, întîlnim tot mai multe ştiri în legă¬ 
tură cu şcolile înfiinţate pe lingă centrele eparhiale şi pe lingă diferite 
mînăstiri şi biserici parohiale. In afară de şcolile întreţinute de centrele 
eparhiale la Bucureşti, Rîmnic, Buzău, Argeş, Iaşi, Roman, Rădăuţi, 
Huşi, au funcţionat o seamă de şcoli mai vechi, ori s-au înfiinţat altele, 
pe lingă mînăstiri şi biserici parohiale — mai ales în oraşe — întreţinute 
de mînăstirile şi parohiile respective. Aşa au fost: şcoala de la mînăsti- 
rea Colţea, înfiinţată prin 1703—1707, odată cu spitalul, şcoala slavo-ro- 
mână de la mînăstirea Sfîntul Gheorghe Vechi (mai veclre), şcoala de 
la Domniţa Bălaşa, toate în Bucureşti, şcoala de la Pătroaia, înfiinţată 
de mitropolitul Neofit Cretanul, de :1a biserica Sf. Dumitru din Craiova, 
de la biserica domnească şi schitul Buliga din Piteşti, de la bisericile 
Sfîntul Sava, Sfîntul Nicolae, Sfînta Vineri şi mînăstirea Barnovschi din 
Iaşi etc. Cunoaştem şi numele unor dascăli ai acestor şcoli care aparţi¬ 
neau clerului: «popa» Fior de la şcoala de la Sfîntul gheorghe Vechi 
din Bucureşti, Iosif ieromonahul şi Evloghie de la şcoala slavonească 

din Iaşi şi alţii. 

Am amintit în alt loc de 'cursurile de pregătire a preoţilor organizate 
de Constantin Mavrooordat pe lingă centrele eparhiale din Moldova, în 
1741, de «şcoala duhovnicească» de la Putna (1774), de «şcoala cliri- 
cească» de la Sf, Ilie din Suceava (1786), de şcolile de pe lingă biserica 
Sfîntul Dumitru din Craiova (1764), mînăstirea Obedeanu (1775) şi de 
la mînăstirea Antim din Bucureşti (1797). Pe seama acestor şcoli s-au ti¬ 
părit multe manuale didactice, cum au fost Bucoavnele lui Grigorie So- 
coteanu (Rîmnic, 1749) şi Iacob Putneanul (Iaşi, 1755) ş.a. în 1795 în¬ 
văţatul episcop Amfilohie Hotiniul a tipărit la Iaşi două manuale di¬ 
dactice. Primul se intitula De obşte Geografie pe limba moldovenească, 
scoasă de pe Geografia iui Butfier. Această carte — cu 230 pagini — 
este mai mult o prelucrare după geografia lui Claude (it. Claudio) Buf- 

fier (1661—1737, — călugăr iezuit francez, născut în Polonia, stabilit 
la Paris, scriitor, filozof şi teolog). Lucrarea s-a tradus după o versiune 
italiană. Amfilohie a adus însă şi cîteva lucruri noi şi anume o însem¬ 
nare despre domnii Moldovei, începînd de la Dragoş Vodă pînă în 1795, 
apoi un capitol «despre Moldova», prelucrat dintr-o geografie publicată 
ia Trnavia în 1704. Geografia episcopului Amfilohie continuă drumul 
deschis de D. Cantemir cu Descrierea Moldovei . Ea era folosită încă în 
manuscris, în şcoala duhovnicească de la Putna, după cum aflăm 
dimtr-un certificat de absolvire al cursurilor acesteia, din anul 1778. De 
ea s-au folosit şi alţi alcătuitori de manuale didactice (de pildă Nicola 
Nicolau, care a tipărit o Geografie la Buda (2 voi., 1814—15), 

In sfîrşit, în decembrie 1795, ieşea de sub tipar cartea intitulată 
Elemente aritmetice..., cu 168 pagini, în 18 capitole, sub formă de dialog 
între dascăl şi elev. Era o prelucrare după Aritmetica italianului P. Ales- 
sandro Conţi, tipărită în 1730. în cuprinsul cărţii sînt introduse şi cî¬ 
teva unităţi de măsură folosite numai de români, iar printre modalităţile 
de numărare aminteşte şi «răbuşul». 

In manuscris au rămas de la el două lucrări: «Gramatică de îa în¬ 
văţătura fizicii, scoasă de pe limba italienească pre limba moldove¬ 
nească, întru care să cuprinde tot ceia ce omul voeşte a şti şi a învăţa 
în ceriu şi pre pămînt din lucrurile cele mai cunoscute şi mai trebuin¬ 
cioase : anul 1796, aprilie 10». în predoslovia manuscrisului se pot citi 
şi aceste cuvinte : i«cel ce nu are iubire şi dragoste adîncă către patria 
sa, pentru ţara şi pămîntui şi limba în care s-a născut, păoatu este ea şi 
cel ce trece cinstea părinţilor săi». Manuscrisul are patru părţi: 1. «so- 
mologhie» (un fel de anatomie) ; 2. «cosmologhie, care cuprinde o vedere 
de obşte pentru toată lumea mai întîi, pentru soare, pentru lună, pentru 
planeţi, pentru corneti au steli cu coadă, pentru stelile statornice au 
întărite» ; 3. «neroîoghie şi mai întîi pentru atmosfera ori pentru aer, 
pentru vînturi, pentru meteore, pentru ivirile cereşti» ? 4. «gheologhie». 

Un alt manuscris atribuit lui Amfilohie era intitulat: «A toată 
lumea călătorie sau înştiinţare de lume cea vechi şi ce noî, adică istorie 
de toate pămînturile ce sunt pînă acum ştiute la 4 părţi ale lumii, date 
în limba franţuzească de abatele I. Beleport. S-au tălmăcit pe limba ru¬ 
sească în Sanct Petersburg la iei 1780, s-au scos pe româneasca limbă 
la let 1785... în Iaşi». 

Menţionăm că în manualele sale întîlnim o serie de termeni noi, 
ştiinţifici, din care unii au rămas pînă azi: arithmetică, cfadrat, cifră, 
ecfilater, filosof, glob, horografie, orizont, perpendicular, sferic, est, 
sud ş.a. 

în Transilvania, pe lingă vechea şcoală românească de la biserica 
Sfintui Nicolae din Şcheii Braşovului, care avea ca dascăli cărturari de 
seamă (cum au fost Io an şi Radu Duma), funcţionau o seamă de alte 
şcoli româneşti pe lingă mînăstiri (Prislop, Rîmeţ, Sîmbăta de Sus, Cioara, 
Şine a Veche, Hodoş-Bodrog, Moisei ete.), în care se preda scrisul, cititul, 
aritmetica, muzica bisericească. în secolul de care ne ocupam, s-a în¬ 
fiinţat o şcoală elementară («de obşte») pe lingă mînăstirea Sfînta Treime 
din Blaj, condusă de dascălul Constantin Dimitrie viei, originar din Ari¬ 
ceşti—Romanaţi (1754). în ultimele decenii ale secolului al XVIII-lea, 
s-au înfiinţat cîteva sute de şcoli confesionale în parohiile româneşti 
din Transilvania, Banat, Bihor şi Maramureş, puse sub îndrumarea epis¬ 
copiilor de la Sibiu, Blaj, Timişoara, Caransebeş, Vîrşeţ şi Arad, care 
numeau în fruntea lor un «director». 

Astfel, şcolile primare unite din Ardeal au avut timp de 12 ani ca 
director pe Gheorghe Şincai (1782—-1794), care a izbutit sa înfiinţeze 
aproape 300 de şcoli. Cele ortodoxe din Transilvania au fost conduse, 
succesiv, de Dimitrie Eustatievici (1783—1796), protopopul Radu Toro¬ 
pea V (1796—1808), preotul Gheorghe Haines (1808—1813) şi protopopul 
Moise Fulea (1813—1838), care au izbutit să înfiinţeze aproape 300 de 
şcoli primare ortodoxe (în 1843 numărul lor era de 298). în Banat, între 
directorii şcolilor ortodoxe româneşti s-a numărat Constantin Diacono- 
vici Loga (1831—1850) şi alţii. 

Aceşti directori, ea şi alţi cărturari români, au publicat felurite ma¬ 
nuale didactice pe seama elevilor sau chiar a învăţătorilor. De pildă, 
Gheorghe Şincai a scris : Abecedarul Catehismul mare , îndreptare 
către aritmetică, toate în mai multe ediţii, Radu Tempea V o Gramatică 
românească (Sibiu, 1797), C. Diaconovici-Loga a publicat Ortografia sau 
dreapta scrisoare (Buda, 1818) şi Gramatica românească (Buda, 1822), 
Dimitrie Eustatievici a scris prima Gramatică românească în 1757, dar 
â rămas în manuscris, fără să mai vorbim de numeroasele Abecedare, 
cunoscute atunci sub numele de Bucoavne sau Bucvare. Unii dintre das¬ 
călii acestor şcoli erau preoţi, dar cei mai mulţi erau «diecii», sau «can¬ 
torii» parohiilor respective (în mai multe sate din Transilvania cîntă- 
reţul este numit şi azi «diac»). 

în acest secol s-au înfiinţat primele cursuri de pregătire a viitorilor 
preoţi. în 1786 s-a deschis la Sibiu un curs pentru pregătirea viitorilor 
preoţi şi învăţători, condus de Dimitrie Eustatievici, mai tîrziu de pro¬ 
topopii Radu Tempea V şi Gheorghe Haines. 

în 1766, protopopul Petrovici al Hisiaşului (jud. Timiş) a înfiinţat 
cursuri de «preparandie» (pedagogie) pe lingă protopopiat. Clţiva ani 
mai tîrziu, în 1779, dascălul Mihail Martine viei Roşu din Judani (azi Cor- 
neşti—Timiş) a deschis un curs de «preparandie» (pedagogie), de cîteva 
luni, la Timişoara. în 1790, acelaşi Mihail Roşu a deschis un curs de 
teologie la Timişoara, care a funcţionat mai mulţi ani. 

Biserica unită a înfiinţat un seminar teologic sau «şcoală de preoţie» 
la Blaj, odată cu şcoala «de obşte» şi cea «a limbilor şi ştiinţelor» (gim¬ 
naziul), în 1754. Primii profesori ai seminarului au fost ieromonahii Sil¬ 
vestru Caliani, Atanasie Rednic, viitorul episcop, apoi Gherontie Cotorea. 

Concluzii. în ciuda condiţiilor grele prin care au trecut cele 
trei ţâri româneşti în secolul al XVIlI-lea, s-au tipărit totuşi cîteva 
cărţi teologice. De asemenea, au circulat sute de manuscrise cu tra¬ 
duceri din Sfinţii Părinţi şi scriitori postpatristici sau din teologii mo¬ 
derni greci şi ruşi . Unii din preoţii cărturari ai timpului aveau şi alte 
preocupări: istorice, lingvistice, literare. Tot în acest secol s-au des¬ 
chis o serie de şcoli româneşti, precum şi primele cursuri de pregătire 
a viitorilor preoţi. 

LXXIII 

ARTA BISERICEASCĂ ÎN ŢĂRILE ROMÂNE 
IN SECOLUL AL XVIII-LEA 


Epoca fanariotă reprezintă o perioadă de declin şi în istoria artei 
româneşti. Se înregistrează doar cîteva biserici monumentale în Ţara 
Românească şi mai multe picturi, care urmează tradiţiile picturale brîn- 
coveneşti, puţine realizări sculpturale, miniaturistice sau din celelalte 
ramuri ale artelor decorative. 


In toate ramurile artei se constată o influenţă a barocului, mult răs- 
pîndit atunci în toate ţările Europei, iar către sfîrşitul veacului şi începu¬ 
tul celui următor influenţe ale neoclasicului. în schimb, în toate ţările 
româneşti s-a dezvoltat o artă «populară» autentic românească, realizată 
de constructori, zugravi, iconari, ieşiţi din mediul ţărănimii şi al preo- 
ţimii de mir. 


Arhitectura. Dezvoltarea arhitecturii a fost în mare măsură condi¬ 
ţionată de instaurarea regimului turco-fanariot în Ţara Românească şi 
Moldova şi de guvernarea habsburgică în Transilvania. La începutul pe¬ 
rioadei, se mai realizează cîteva monumente de seamă ridicate de domni 
şi marea boierime, dar ele dispar treptat, încît locul marilor mînăstiri 
voievodale de odinioară a fost luat de schituri şi biserici modeste, cti¬ 
torite de boieri mici, de negustori, de meşteşugari organizaţi în bresle, 
de călugări şi preoţi de mir şi de eredineioşi-ţărani. 

Mînăstirea Văcăreşti reprezintă cel mai de seamă complex arhi¬ 
tectural din prima jumătate a secolului şi, în acelaşi timp, ultima dintre 
marile ctitorii domneşti din Ţara Românească. Biserica mare a mănăstirii 
— impunătoare prin dimensiunile ei şi prin bogăţia decoraţiei sculptate — 
reia planul mînăstirii Argeş. 

O altă realizare majoră a arhitecturii munteneşti din această peri¬ 
oadă este biserica Stavropoleos din Bucureşti (ridicată în 1724, refăcută 
în 1730, cînd i s-au adăugat abside laterale şi un pridvor), cu o decoraţie 

picturală şi sculpturală excepţionala, în interior şi exterior, impresionînd 
mai ales pridvorul cu coloane de piatră şi bogate sculpturi, inspirat după 
palatul br inc o vene se de la Mogoşoaia. 

Mai pot fi menţionate bisericile Creţulescu, Sf. Elefterie-Vechi din 
Bucureşti, schitul Balamuci-Ilfov, bisericile din Calvini-Buzău, Rîfov- 
Prahova, Pietroşiţa-Dîmboviţu, biserica de largi dimensiuni cu hramul 
Toţi Sfinţii din Rîmnicu-Vîlcea (1762—1765), ridicată de episcopul Gri- 
gorie Socoteanu, cu ajutorul unor credincioşi, toate cu frumoase prid¬ 
voare brîncoveneşti şi cu o decoraţie bogată. 

; Ctitoriile preoţilor, ale tir go veţi lor şi ale poporului de jos au con¬ 
tinuat tradiţiile stilului brîncovenesc, pe oare le-au adaptat, prelucrat 
şi dezvoltat, dind naştere unor noi creaţii în arta medievală românească. 
Se observă tendinţa spre simplificare a procedeelor, cu puţină decoraţie 
sculptată, cu spaţii rezervate pentru zugrăveală, ea urmare a posibilită¬ 
ţilor materiale reduse ale ctitorilor. 

Spre deosebire de Ţara Românească, în Moldova, în prima jumătate 
a secolului al XVIII-lea, nu întîlnim monumente de artă bisericească 
mai reprezentative. La unele biserici din această perioadă se observă o 
puternică influenţă venită din Ţara Românească (structură interioară, 
plan, plastică arhitecturală şi decorativă), cum sînt bisericile Precista şi 
Proorocul Samuil din Focşani, biserica fostei mînăsfiri Fistici-Vaslui. 
Pe: la mijlocul secolului, se constată o reîntoarcere la anumite forme 
proprii, pămîntene, cum e cazul bisericii schitului Tărîţă, de lingă Iaşi. 

Dar în ultimele patru decenii ale secolului, meşterii locali au început 
să caute anumite formule proprii, eombinînd cîteva elemente din arhi¬ 
tectura Ţarii Româneşti eu altele, de provenienţă locală şi cu elemente 
de decor baroc şi clasic, venite prin intermediul Rusiei şi al Poloniei. 
Este semnificativă biserica Sfinţii Teodori din Iaşi (1761), cu planul tri- 
conc, avînd la intrare un pridvor (exonartex) închis, pe care se înalţă 
un turn clopotniţă (o altă turlă e deasupra naosului), avînd în exterior 
pilaştri uşor proeminenţi, cu baze şi capiteluri de factură simplă, neodo- 
rică, cu mici frontoane etc. Este deci o faţadă barocă în genul Goliei. în; 
acelaşi gen sînt bisericile Curelari din Iaşi, Tălpălari-Iaşi, Bălăneşti- 
Neamţ, Răducanu din Tg. Ocna (1762), Berzunţi-Tg. Ocna (1774), Dol- 
jeşti-Roman (1774) etc. Alte biserici diferă de cele menţionate doar prin 
faptul că nu au turlă pe naos (Sfîntul Gheorghe sau Mitropolia veche 
din Iaşi, Sfîntul Nieolae din Tg. Ocna ş.a.). 

Au fost studiate aproximativ 200 de biserici de lemn din Muntenia; 
şi Oltenia cit şi peste 260 .din Moldova, marea majoritate din secolul 


622 


PERIOADA A TREIA (SECOLELE XIV-XVIII) 


de oare ne ocupăm. Cele mai multe biserici au un .pian dreptunghiular, 
cu absida altarului poligonală -— în mai multe variante, — altele aparţin 
planului trilobat, ou abside laterale, cu trei sau cinci laturi. Se remarcă 
şi pridvorul deschis, amplasat pe latura de sud sau de vest. Puţine dintre 


ele au turle, scunde. Cele mai multe se disting prin decoraţia ior sculp¬ 
tată (mai ales prin brîul median în formă de frînghie, decorarea nişei, 
a soclului, chenarele uşii de intrare — cu desene geometrice, motive 
florale, rozete etc.). Pictura este extrem de rară. Biserici mai reprezenta¬ 
tive sînt cele din Răpciuni (sat dispărut de pe Valea Bistriţei), azi în 
Muzeul Satului din Bucureşti, Soci-Bacau, Răchitoasa-Bacău,Starchiojd- 
Prahova (una din 1749, alta din 1784) ş.a. 

în Transilvania, arhitectura bisericească ia o dezvoltare îmbucu¬ 
rătoare. In locul numeroaselor biserici ajunse în stăpînirea uniţilor — 
mai ales în urma conscripţiei lui Bukow — ortodocşii au fost nevoiţi 
să-şi ridice alte biserici, fie din lemn, fie din zid, în funcţie de posibili¬ 
tăţile lor materiale. Numeroase biserici din acest secol sînt ctitorite de 


negustorii români, ca o expresie a năzuinţei lor de afirmare socială şi 
naţională. 


Meşterii locali îmbină elemente venite din Ţara Românească (prid¬ 
vor deschis, brîu, arcade oarbe etc.) cu cele de provenienţă autohtonă, 
dînd naştere unui stil artistic propriu. Predomină şi acum stilul arhitec¬ 
tonic autohton, adică planul dreptunghiular, ou absida decroşată, poli¬ 
gonala sau semicirculară, cu un turn clopotniţă la faţada apuseană. în¬ 
tre bisericile reprezentative de plan dreptunghiular pot fi amintite : Alba 
Iulia Maieri (1715), Calbor-Făgăraş (1730), Cuvioasa Paraschiva din Ră¬ 
şinari (1755, zugrăvită în interior şi exterior în 1785), Grui-Sălişte (1742), 
Avrig (1762), Sibiel (1768), Sadu, Tălmăcel (1776), Orlat, Topîrcea, toate 
în jurul Sibiului, Ighiel-Alba (1773), Geoagiul de Sus-Hunedoara, Şimon- 
Braşov (1778, ctitoria negustorului Hagi Şandru) ş.a. 

în a doua jumătate a secolului, în părţile Braşovului şi Sibiului îşi 
face apariţia pianul tricone de tradiţie bizantină, împrumutat din Ţara 
Românească. între bisericile aparţinătoare acestui stil se numără cele 
din Moeciul de Jos-Braşov (1760—1762, ctitorită de negustorul Mibai 
Alexandru Vilara), Prejmer-Braşov (1769, de negustorul Ioan Viad), To- 
hanul Nou (1779) şi Ghimbav (1780, amîndouă ctitorite de jupînul Ioan 
Boghici), bisericile Adormirea Maicii Domnului din Braşov (1783, de ne¬ 
gustorul Nieolae Ştefan), Sf. Treime din Braşov-Dîrste (1782—1783, de 
negustorii Mihai Vilara, Gheorghe Pop Radu, Răuţ Leca ş.a.), Sfîntul 
Nieolae din Covaisna (1797—1800), bisericile din Cernatu, Satulung, Tur- 

cheş, Zărneşti, toate în jurul Braşovului, apoi bisericile înălţarea Dom¬ 
nului din Salişte (1762—1786), din Tilişca-Sibiu, Corneşti-Siqhişoara 
(1788—1797) ş.a. 

Pridvorul deschis pe arcade, obişnuit în Ţara Românească, apare la 
bisericile din Măieruş-Braşov (1787, ctitoria fraţilor negustori Leca), Fel- 
dioara-Braşov ş.a. 


Odată cu stăpînirea Habsburgilor catolici în Transilvania, a pătruns 


aici şi 


stilul baroc, fie în 


arhitectura 'laică, fie în cea bisericească roma- 


no-eatolică. Prima construcţie românească de acest gen a fost catedrala 
unită din Blaj (1738—-1765), al cărei proiect a fost întocmit de italianul 
Giovanni Martinelli. Slabe influenţe ale stilului baroc se observă la 
biserica unită (1783) şi cele doua ortodoxe din Sibiu, una zidită de epis¬ 
copul Gherasim Adamovici (1787), alta de negustorul Hagi Constantin 
Pop, numită «din groapă,? (1802), la biserica ortodoxă Sf, Treime din 
Braşov, numită şi «grecească», ridicată de negustorii macedo-români Pa- 


naiot Hagi Nicu, Mihail Ţumbru, Anastasie Vulcu, Nioolae Ioanoviei ş.a. 
între anii 1786—1787, la biserica ortodoxă -sau «din deal» din Cluj 


(1790—1796) şi la cea unită zisă «a lui Bob» din acelaşi oraş (1803) ş.a. 

în arhitectura bisericească ortodoxă din părţile de vest ale ţării, in¬ 
fluenţa stiltilui baroc s-a manifestat mai ales în Banat (de pildă biserica 
«mare» sau Adormirea din Lugoj (1759—1766), inspirată după catedrala 
romano-catolică din Timişoara, cele din Mehadia şi Sînnicolaul Mare 


ş.a.). în stil baroc s-a construit şi biserica mînăstirii Sf. Simeon Stîlpnicul 


din Arad-Gai, în 1760—1762, sub episcopul Sinesie Jivanovici. în Bihor, 
deşi se menţine planul bisericii-sală cu un singur turn, se observă totuşi 
unele influenţe ale barocului (biserica din Oradea-Velenţa, biserica din 


Beiuş, ridicată între anii 1784—1790, biserica «cu lună? din Oradea, 
1784—1790). 


Alături de acestea, s-au ridicat numeroase biserici de lemn, specific 
româneşti, pe tot cuprinsul teritoriilor intracarpatice. De regulă sînt 
construite într-un plan simplu, 'dreptunghiular, alcătuit din încăperi sim¬ 
ple, dispuse în lungime : pronaos, naos şi altar (absida de est). Elemente 
variabile se observă doar la forma absidelor (dreptunghiulară, mai în¬ 
gustă decît naosul şi pronaosul, sau poligonală), la forma şi locul prid¬ 
vorului (latura vestică sau sudică). 

în ce priveşte bisericile din Maramureş şi Ţara Lăpuşului, se carac¬ 
terizează prin acoperiş înalt, cu streaşină largă, turn cu verticalitate ac¬ 
centuata deasupra pronaosului şi un coif-săgeată. Unele au şi patru tur¬ 
nuleţe, la baza coifului. De regulă, acoperişul, construit în patru ape, 

este unul singur pentru toată biserica, la altele apare unul mai jos pen¬ 
tru absidă, altul mai înalt pentru restul bisericii. Bisericile din Sălaj şi 
Cluj se remarcă prin prispele lor. 

între bisericile de lemn din Maramureş, pomenim pe cele din Ieud, 
Cuhea (azi Bogdan-Vodă), Dragomireşti (azi în Muzeul Satului din Bucu¬ 
reşti), Bîrsann, Onoeşti, Rozavlea, Şieu, Botiza, Poenile Izei, Sîrbi-Susani, 
Budeşti, Deseşti, Giuleşti, Năneşti, Călineşti, Moisei, Săliştea de Sus, 
Borşa ş.a. în Ţara Lăpuşului se remarcă bisericile din Şurdeşti, Plopiş, 
Vad, Văleni, Răzoare (toate din sec. al XVIII-lea, eu turnuri monumen¬ 
tale şi cu patru turnuleţe la baza coifului), Rogoz, Libotin, Lăpuş, Cup- 
şeni, Do bric, Stoiceni ş.a. Dintre cele peste 60 de biserici din Sălaj (toate 
din sec. XVII—XIX), nu putem trece cu vederea pe cele din Cizer (din 
1773, azi în Muzeul Etnografic din Cluj), la care a lucrat şi Horea, cunos¬ 
cutul luptător din 1784, Petrindu (azi în acelaşi muzeu), Chieşd, Zalnoc, 
Cehei, Gălpîia (azi la ducea), Poarta Sălajului, Sînpetrul Almaşului, 
Zimbor, Nadiş, Letca de Sus şi de Jos, Lozna, Doba, Dobrin, Fildu de 
Sus, cu un turn impresionant şi cu patru turnuleţe la baza coifului etc. 

în părţile Clujului, amintim bisericile din Finişel, Ceaba, Bica, Mă- 
năstireni ş.a., iar în părţile centrale ale Transilvaniei cele din Aţintiş şi 
Corneşti — fără turle —, Ernei, Silvaşu de Cîmpie, toate în jud. Mureş. 

Peste 50 de biserici de lemn se află în judeţul Hunedoara, între care 
Bretea Mureşană şi Tîrnăviţa, din sec. XVII, Brănişoa, Mintia, Bejan, 
Alun, Muncelul Mare ş.a. în Banat sînt mai puţine (la Poieni, Povîrgina, 
Cebza, divina de Sus, Zolt, Româneşti, Margina etc.), ca şi în jud. Arad. 
Sînt foarte impresionante, prin arhitectura şi pictura lor, cele din jud. 
Bihor (Rieni, Brădet, Stîneeşti, Brusturi, Cîmpani de Pomezău, Lazuri de 
Beiuş, Delureni, Tilecuş etc.). Bisericile din Topliţa-Harghita, Bilbor- 
Harghita, Reghin, Răstoliţa-Mureş, Călineşti-Maramureş ş.a. pre¬ 
zintă influenţe ale arhitecturii în lemn specifică bisericilor de pe Valea 
Bistriţei, în Moldova. 

Multe din bisericile de lemn sînt zugrăvite de către feluriţi meşteri 
populari. Atît prin arhitectura lor, cît şi prin pictura lor, bisericile româ¬ 
neşti din lemn constituie o mărturie grăitoare a geniului artistic creator 

al poporului nostru. 

Bisericile-bordeie . în Cîmpia Olteniei şi Munteniei (actualele judeţe 
Mehedinţi, Dolj, Olt — partea cuprinsă în fostul judeţ Romanaţi — şi 
Teleorman — partea dinspre Olt) existau şi aşa numitele «biseriei-bor- 
deie», necunoscute în altă parte a ţării, atestate documentar încă din 
prima jumătate a sec. XVIII. Deşi nu se mai păstrează astfel de biserici, 

au fost (totuşi identificate 45, la Salcia — Mehedinţi, Calafat, Maglavit, 
Fîrutîna Banului, Dobridor, Galicea Mare, Băileşti, Poiana Mare, Amărăş- 
tii de Jos (jud. Dolj), Vadastra, Cilieni, Hotaru, Celei (jud. Olt), Gîrla, 
Islaz, Segarcea din Deal, Segarcea din Vale (jud. Teleorman) ş.a, Ele 
eiau ctitorite de preoţii şi credincioşii satelor respective. 

Sub raport arhitectonic şi decorativ, aceste biserici nu erau altceva 
decît o adaptare la nevoile cultice a locuinţei tradiţionale din zona res¬ 
pectivă. Erau construite pe jumătate în pămînt, (1,50—2 m adâncime), pe 
jumătate afară. Pereţii lor erau îmbrăcaţi cu lemne de stejar (răzlopi), 
uneori cu nuiele împletite, lipite cu pămînt şi văruite, mai rar cărămidă. 
De regulă, erau de dimensiuni reduse (8—10 X 4—5 m), în formă de navă, 
cu cele trei încăperi tradiţionale, altar, naos şi pronaos, ca presto! ser¬ 
vind o buturugă mare de stejar. 

Acoperişul era format dintr-o împletitură de nuiele peste care se 
aşezau paie şi apoi pămînt. Multe biserici-bordeie aveau la intrare un 
gîrlici sau o tindă, adăpostind uneori şi clopotul. în loc de ferestre se 
foloseau piei de viţel, sau băşici de porc. 

Pictura bisericească. Secolul al XVIII-lea şi începutul celui de al 
XlX-lea reprezintă ultima fază a picturii medievale româneşti. In Ţara 
Românească, s-<au continuat mult timp tradiţiile şcolii brîncoveneşti de 
pictură bisericească (şcoala de la Hurezi şi alte centre), care au trecut 
şi In Transilvania. 


Pe lîngă acestea, în toate «ţările» româneşti s-a dezvoltat acum o 
artă cu caractere populare, care constituie unul din fenomenele cele 
mai originale ale creaţiei picturale româneşti de la sfîrşitul evului mediu. 
Meşteri zugravi ridicaţi din rîndul călugărilor şi preoţilor de mir, al târ¬ 
goveţilor şi al ţăranilor, au împodobit cu zugrăveli, — uneori naive, e 
adevărat —, mai ales biserici de mir. Unii din cei mai talentaţi au trecut 
şi în Transilvania, făcînd cunoscute şi acolo tradiţiile picturii brînoo- 
veneşti. Zugravii de biserici — ca şi iconarii de altfel — folosesc nume¬ 
roase elemente din viaţa contemporană. De pildă, sînt redate portrete de 
ctitori ţărani, de tîrgoveţi, de preoţi, instrumente muzicale, unelte de 
muncă. Pe faţadele unor pridvoare sînt redaţi ţigani ursari, scene de 
vînătoare, teme din fabulele lui Esop sau din legende. O temă des pic¬ 
tată în pridvoarele deschise ale bisericilor în stil brîncovenesc este Ju¬ 
decata de apoi, în care asupritorii ţărănimii apar între cei păcătoşi (turci, 
boieri, strîngători de biruri etc.). Unele persoane biblice sau sfinţi sînt 
înfăţişaşi în portul românesc specific regiunii respective. 

Zugravii de biserici — numiţi «de subţire», pentru a se deosebi de 
zugravii de case — lucrau singuri sau în grupuri, uneori eîte 7_9, aju- 

taţi de mai mulţi ucenici. Ucenicia dura de obicei cîte şase ani, pînă la 
deprinderea deplină ia meşteşugului. De cele mai multe ori, meşteşugul 
zugrăviei se moştenea din tată în fiu, încît, de multe ori întîlnim cîte va 
generaţii de zugravi din aceeaşi familie. în 1776, printr-un hrisov al lui 
Alexandru Ipsilanti al Ţării Româneşti (1774—1782), zugravii şi-au or¬ 
ganizat o breaslă a lor, cum obişnuiau şi ceilalţi meşteşugari. 


De ia sfîrşitul acestui secol datează primele manuale de pictură bi¬ 
sericească, numite erminii (îndrumare, în limba greacă), traduse din 
greceşte sau prelucrate de anumiţi zugravi cu experienţă. De obicei, o 
erminie avea două părţi. Prima cuprindea felurite îndrumări date zugra¬ 
vilor despre modul în care să pregătească culorile, pînza, peietele şi 
pensulele înainte de-a începe lucrul, despre tehnica zugrăvirii, a poleiţii, 
modul în care se zugrăvea trupul omenesc cu toate părţile iui. în partea 
a doua a erminiilor se (dădeau îndrumări despre modul în care trebuiau 
repartizate feluritele scene’ sau personaje din Vechiul şi Noul i esta- 
ment sau din istoria Bisericii. Unele erminii descriau amănunţit scenele 
sau chiar persoanele care trebuiau zugrăvite, reproduceau schiţe, mo¬ 
dele etc. Erminiile nu erau oficiale, nu cuprindeau reguli fixe impuse de 


Biserică, ci izvorau din necesităţile practice ale unor zugravi, care sinte¬ 
tizau rezultatele muncii şi experienţa înaintaşilor lor. Din această pri¬ 
cină, erminiile şi caietele de modele nu aveau acelaşi conţinut, căci 
multe cuprindeau numai desene, altele aveau şi texte explicative de cu¬ 
prins diferit. 


în Biblioteca Academiei se păstrează mai multe asemenea erminii şi 
caiete de modele, fie din secolul al XVIII-lea, fie din cel următor. Una 
din cele mai cunoscute erminii greceşti era a lui Dionisie de Furna, 
tradusă în româneşte de un arhimandrit Macarie de la Căldăruşani, în 


1805, apoi de alţii. 

O enumerare a tuturor zugravilor şi a bisericilor împodobite în 
această perioadă sau măcar o alegere a celor mai reuşite din punct de 
vedere artistic este icu neputinţă de făcut. De aceea, ne vom mulţumi 
doar cu enumerarea cîtorva nume de zugravi şi de biserici. 

în Ţara Românească , în prima jumătate a secolului al XVIII-lea, au 
lucrat meşteri formaţi în şcoala de zugravi de la Hurezi. Nu cunoaştem 
numele zugravilor care au lucrat frescele bisericilor «Cu Sfinţi», Sta- 
vropoleos, Creţulescu şi de la mînăstirea Văcăreşti, toate în Bucureşti. 
Un cunoscut zugrav din prima jumătate a secolului a fost Grigorie 
Hrănite, care a zugrăvit bisericile -din Vădeni—Gorj, Glogova—Gorj şi 

a refăcut zugrăveala bisericii mrnăistirii Tismana, în 1732. Probabil e-ste 
identic cu Grigore care a zugrăvit 'paraclisul Episcopiei din Rîninie şi 
biserica schitului Crasna—Gorj. De asemenea, n-ar fi exclus ca el să fi 
fost fiul zugravului Hrănite, activ in timpul domniei lui Constantin Brîn- 
coveanu (la Polovragi, Surpa iele, Păpuşa). Un preot Gheorghe a zu¬ 
grăvit botniţa Episcopiei din Rîmnic {cu diaconul Badea), precum şi bi¬ 
serica mănăstirii Şerbăneşti—•Morunglavu, în 1753 {împreună cu fratele 
său Andrei şi alţii). 

Echipe întregi, de cîte 3—7 meşteri, uneori şi mai mulţi, au împodo¬ 
bit cu zugrăveli numeroase mănăstiri, schituri şi biserici din Oltenia. 
De pildă, biserica Sf. Dumitru din Craiova a fost zugrăvită în 1724 de 
nouă meşteri între care şi unii care au lucrat la Hurezi. Schitul Dobruşa 
a fost zugiăvit, între 1/71—1/74, de preoţii Dragomir şi fratele său Nico- 
lae, ierodinconul Rafail, diaconul Dumitraşcu şi ucenicul lor Petru. 

Biserica din Racoviţa—Argeş {fost Muscel) a fost zugrăvită în 1790 
de Şerban diaconul cu fiii săi Radu diaconul şi Ion. După 1775 un zugrav 
Ieremia desigur călugăr — a împodobit cu fresce, în interior şi exte¬ 
rior, biserica din Calvini, jud. Buzău. 

în mai multe p cir ţi ale ţării se iiiiîlnesc şcoli sau centre de zugravi 
în care se formau numeroşi ucenici. O astfel de şcoală se presupune că 
a existat la schitul Bunea, în jud. Vîlcea. Se păstrează o culegere de 
200 de schiţe lucrate aici, un fel de antologie eu cele mai reprezentative 
icoane, operă a trei sau patru generaţii de zugravi: Mihai (f 1770), das¬ 
călul de zugravi Radu sin Mihai, elevul acestuia Ioniţă şi, în sfîrşit, un 
«Avramie ot Tîrgovişte», care a preluat şi dus mai departe seria dese¬ 
nelor, pînă în anul 1862, Radu lucrase alături de tatăl său la zugrăvirea 
bisericilor mănăstirilor Cornet şi Brădet, apoi singur la biserica din Gura 
Văii jud. Vîlcea, ctitoria lui Gheorghe Abagiu, pârcălab de Bogdă- 
neşti, pe a cărei faţadă de miazăzi şi-a lăsat autoportretul. Tot el a re- 
pictat parţial şi ansamblul de fresce de la biserica Sfîntul Nicolae Dom¬ 
nesc din Curtea de Argeş, din secolul al XlV-lea. 

La proscomidierul bisericii din Ţigănia — Sărindar, azi în Bucureşti, 
se păstrează şi această duioasă inscripţie: «Cucernice preot, isă pome¬ 
neşti şi pe robii lui Dumnezeu oare iau zugrăvit această sfîntă biserică, 
Gheorghe zugrav, sin erei Ioan, răposat zugrav, Radul zugrav 7272 
(1763), noiembrie 15». N-ar fi exclus să fie acelaşi Radu. 

In 1778, s-a deschis o şcoală de zugravi la Căldăruşani, sub egida Mi¬ 
tropoliei, pusă sub conducerea lui Ivan Rusul, venit cu armatele ruseşti şi 
lămas la noi. jîn 1785 a mat fiinţă o şcoală de acelaşi gen pe lingă Epis- 

copia Rîmnicului condusă de Ion Zugravul, sub îndrumarea episcopului 
Filaret (probabil Filaret iniţiase şi şcoala de la Căldăruşani, fiind un timp 
egumen acoio). Domnitorul Mihai Şuţu i-a acordat scutire de biruri, în 
1785 r drept reînnoit şi de Alexandru Moruzi, în 1793. De la acest Ion 
«dascăl de zugravi» ise păstrează eîteva icoane la Cozia, Bistriţa şi Tis- 
mana. Probabil el a refăcut şi întregit zugrăvelile bisericii domneşti din 
Tîrgoviştie. Dintre ucenicii săi, s-a afirmiat în mod deosebit Mincu zu¬ 
gravul, originar din Gărdeşti—Vîlcea. El a lucrat pentru noua Episcopie 
a Argeşului (tîmpla bisericii din Valea Danului), pentru cea din Buzău 
şi, în sfîrşit, s-a stabilit la Bucureşti, unde a deschis o şcoală de zugravi 
sub egida Mitropoliei. în 1800, Dositei Filitti cerea lui Alexandru Vodă 
Moruzi să scutească de dări pe Mincu, pentru că «a învăţat copiii meş¬ 
teşugul zugrăviei, slujind Sfintei Mitropolii şi Sfintelor Episcopii Argeş 
şi Buzău cu meşteşugul zugrăviei sale foarte eu bună plăcere». 

O activitate remarcabilă a desfăşurat zugravul de icoane Grigorie 
Frujinescu, fiul preotului zugrav Tudor din Frunzăneşti (Frunzineşti) de 
lîngă Bucureşti. A învăţat meşteşugul zugrăviei timp de şase ani, de la 
un «dascăl Ioan» sau îancu, lucrînd apoi împreună cu el la zugrăvirea 
mînăstirii Lepavina în Croaţia. întors în ţară după 1776, Grigorie a lu¬ 
crat mai multe icoane (foarte multe din ele sînt păstrate în diferite bise¬ 
rici şi muzee din Bucureşti, la mănăstirea Cernica etc.), precum şi un 
caiet cu schiţe şi desene, început încă de cînd era ucenic, cu însemnări 
româneşti, greceşti, sîrbeşti şi nemţeşti. Trebuie reţinut mai ales faptul 
că Grigorie Frujinescu â făcut trecerea de la zugrăveala în stil bizantin 
împământenită la noi de mai multe secole, la stilul realist, influenţat de 

Renaşterea italiană. 

în Moldova, ştirile pe care le avem asupra zugravilor din acest se¬ 
col sînt destul de sărace. Este adevărat că nici nu s-au realizat opere 
remarcabile, ca în secolele anterioare. Din felurite acte, ca şi din inscrip 
ţiile lăsate în unele biserici, cunoaştem eîteva nume de zugravi. De 
pildă, un Anastasie, care a zugrăvit eîteva biserici în părţile Sucevei, 
Dumitrache dascălul (biserica Sf. Voievozi din Botoşani), Anunia din 
Suceava (biserica din Vîrgoliei, una din Doroboi), un preot Vasile (bise¬ 
rica din Voirniiceni), ş/a. Nifon Udrescu şi-a desfăşurat activitatea în 
minus tirea Secu, pe care a cîrmuit-o ca stareţ, la schitul Pocrov şi la 
Neamţ, în a doua jumătate a secolului al XVIII- : lea. Prin el s-a creat o 


«şcoală» de zugravi în mînastirea Secu. 

Un alt zugrav moldovean a fost (Călugărul Veniamin, fiu al protopo¬ 
pului Velişco de la biserica Albă din Iaşi şi frate cu episcopul Amfilohie 

al Hotinului, care r în anul 1763, învaţă zugrăvia în Lavra Pecerska din 
Kiev, la 'Călugărul Vartofomeu, iar în 1769 pleca într-o călătorie de stu¬ 
dii în Italia, iair de acolo, probabil, la Muntele Atho.s. 

Către sfîrşitul secolului, la recomandarea generalului Potemkin, co¬ 
mandantul trupelor ruseşti de ocupaţie din Moldova (1788_1791), a fost 

trimis la studii de pictură la Viena tînărul Eustatie Altini, originar din 
sudul Dunării. El va introduce stilul apusean realist In pictura biseri¬ 
cească din Moldova, prin lucrările realizate la felurite biserici din Ro¬ 
man şi Iaşi, în jurul anului 1800. 

în Transilvania întîlnim numeroşi meşteri populari, care au zugră¬ 
vit biserici mai ales în părţile Braşovului, Sibiului şi Făgăraşului, unde 
existau parohii mai înstărite şi unde s-a desfăşurat şi cunoscuta acţiune 
de apărare a Ortodoxiei, împotriva «uniaţi ei. 

în primele decenii ale secolului şi-a desfăşurat activitatea unul din 
cei mai productivi meşteri, popa Ivan zugrav din Răşinari, reprezentant 

al 'curentului brîncovenesc în Transilvania : bisericile din Cărpiniş_ 

Hunedoara, Poiana Mărului—Braşov, Sfinţii Arhangheli din Ocna Sibiu¬ 
lui, Geoagiul de Sus (aici împreună cu Nistor din Răşinari) şja. 

Alţi zugravi răşinăreni cu o activitate apreciabilă, desfăşurată atît în 
Transilvania cit şi în Ţara Românească, au fost Iacob şi Stan, fiii preo¬ 
tului Radu, precum şi Iacov, fiul preotului Man, iniţiaţi în tainele zugră- 
viei de meşterul Grigorie Hrănite. Stan zugravul a lucrat probabil la 
biserica mînăstirii Şerbăneşti-Morunglavu (Vîicea) în 1753, cu alţii, apoi 
la biserica mînăstirii Argeş, în 1761 (aici împreună cu fratele său Iacob), 

la Sălişte şi Sibiel (in amindouă a pictat şi icoane), Gib—Alba, Turdaş_ 

Hunedoara, Meisentea—Alba ş,a. 

Se pare că la Răşinari exista o adevărată «şcoală» de zugravi, căci 
se cunosc aici şi. alţi meşteri, în afară de cei pomeniţi, în tot cursul 
secolului al XVIII-lea (Nistor Dascălul, Ioan Chiş, Gheorghe, probabil 
fiul lui Iacov ş.a.). 


Un zugrav Gheorghe Şandru i(sau Şandor) din Făgăraş a lucrat la 
mînăstirea Rîmeţ (cu Grigorie Hrănite) şi la Streisîngeorgiu-Hunedoara. 

_ Biserica din Avrig şi cea a mînăstirii Sîmbăta de Sus au fost zu¬ 
grăvite de meşterii Pană şi Ionaşcu, in 1762 şi respectiv 1766. Un Oprea 
din Poplaca şi Pantelimon au lăsat o amplă lucrare iconografică în bi¬ 
serica din Tălmăcel (Sibiu), prin 1780. 

Un zugrav Stan «ot Orăştie» .a lucrat eîteva icoane care se păstrau 
în schitul Afteia din plăişorul Cioarei (jud. Alba). Probabil die la el a 

învăţat zugrăvia şi călugărul Chirii din schitul Afteia, de la care se păs¬ 
trează icoane în schitul respectiv şi în biserica nouă din Orăştie. 

în satele aparţinătoare azi judeţului Mureş a lucrat Toader Zugravul, 
in a doua jumătate a secolului. 

în Munţii Apuseni a lucrat mult, pe la sfirşitul secolului al XVIII- 
lea şi începutul celui următor, Simion Silaghi 'din Abrud, care a zugrăvit 
bisericile din Abrud, Vidra de Jos, Bucium-Isbita, Gîrda de Sus, Lupşa, 
Brăzeşti ş.a. — unele împreună cu alţi meşteri — precum şi numeroase 
icoane. în aceeaşi perioadă au lucrat, în Munţii Apuseni, Teodor Ciun- 
gariu (Sartăş, Valea Largă, Brăzeşti, în colaborare cu alţii), Ioan Cuc 
şi Gheorghe Şpan (bisericile din Lupşa-sat, Hădărău) şi alţii. 

In părţile Clujului şi Sălajului a desfăşurat o activitate apreciabilă 
Nechita Zugravul, în a doua jumătate >a secolului, care a împodobit bi¬ 
sericile din Sînmibaiul Almaşului, Cutiş, Dragu, Tămaşa, toate In Sălaj, 
Sînpaul, Văleni, Arghiş, Feleac, Dîncu, Nadăşu, în jud. Cluj ş.a. Probabil 
a avut ca ucenic pe Nestor din Feleac, care a zugrăvit numeroase bise¬ 
rici şi icoane în satele din jurul Clujului (Feleac, Băişoara, Suceag, Co- 
păceni, Cojocna, Miărtineşti, Luna de Sus ş.a.). 

In Sălaj cel mai apreciat zugrav din secolul al XVIII-lea a fost ^ Ioan 
Pop din Românaşi, care a împodobit bisericile din Bîrsăul Mare, Sînmi- 
haiul Almaşului, Stînu, Hida, Păuşa, Răstolţul Deşert, Racîş şi altele.^ 

în Transilvania au lucrat şi mulţi zugravi din Ţara Românească şi 
Moldova, făcînd cunoscut şi aici stilul picturilor brîncoveneşti. De pildă, 
în 1737 Grigorie Hrănite din Craiova a zugrăvit paraclisul cu hramul 
Bunavestire de la biserica Sf. Nicolae din Şcheii Braşovului, iar în 1741 
a lucrat la împodobirea altarului bisericii mănăstirii Rîmeţ. Inochen- 
tie Micu a angajat pe zugravul Ştefan din Ocnele Mari să lucreze tîmpla 
capelei sau a bisericii sale episcopale, folosită pînă ia zidirea catedralei 
cu hramul Sf. Treime (se mai păstrează 14 icoane, în muzeul din Blaj). 
Peste vreo trei decenii, un alt craiovean, Simion Oprovici, zugrăvea 
unele biserici în părţile Sibiului (Poiana Sibiului în 1771^Apoldul de 
Jos, în 1772, probabil biserica din Orlat şi altele). Menţionăm apoi trei 
zugravi din Piteşti. Astfel, un zugrav eu numele David a lucrat la bise¬ 
ricile din Şebiş, Rieni, Brădeî, Tilecuş, Stînceşti etc., toate în jud. Bihor. 
Nicolae din Piteşti a reînnoit zugrăveala bisericii din Gurasada (Hune¬ 
doara), împreună cu ierodiaconul Ioan din Deva şi a zugrăvit biserica 
din Ghelari (Hunedoara). Al treilea piteştean, preotul Simeon, a desfă¬ 
şurat o remarcabilă activitate artistică în Ţara Haţegului şi Valea Jiului 
(bisericile din Subcetate, Barul Mic, Nucşoara — probabil Băieşti şi Ba- 

rul Mare — apoi tîmplele bisericilor din Densuş, Petroşani, mînăstirea 
Prislop, icoane la cele din Haţeg, Ciula Mare etc.). 

In Maramureş, anumiţi zugravi ridicaţi din mijlocul ţărănimii au 
înfrumuseţat numeroasele biserici de lemn de acolo (Deseşti, Hărni¬ 
ceşti, Sîrbi-Susani, Budeşti-Susani, Giuleşti, Călineşti-Josani, Onceşti, 
Bîrsana, Rozavlea, Cuhea, Văleni şi altele). Este adevărat că nefiind da¬ 
tate, zugrăvelile acestor biserici ar putea să aparţină altor secole. Ele 
sînt executate pe pînză, lucrată din cînepă de bună calitate, acoperită 
ou un strat subţire de var amestecat cu caseină. Pînza eiria aplicată di¬ 
rect pe grinzile de construcţie ale monumentului respectiv. în câteva 
cazuri, zugrăveala s-a făcut chiar pe grinzile de lemn. Culorile, puţine la 
număr şi neamestecate, erau preparate şi aplicate în «tempera».* Ca şi 
în bisericile din Transilvania, zugrăvite acum, scena principală înfăţi¬ 
şată în pronaos era Judecata din urmă, ilustrată cu vervă şi umor, între 
cei osîndiţi la Chinurile iadului apar: mincinoşii, beţivii, desfrânaţii, fu¬ 
mătorii, morarii, cîrciumarii, meşterii care lucrează rău etc. Este intere¬ 
sant şi faptul că atît în Transilvania propriu-zisă, dar cu osebire în Mara¬ 
mureş, zugravii bisericeşti au «localizat» ori au adaptat specificului tran¬ 
silvănean multe scene biblice (păgînii sînt înfăţişaţi sub chipul nobililor 
maghiari ori al turcilor şi tătarilor, iar unele personaje apar în costume 
ţărăneşti etc.). 

Dintre piesele mai semnificative din prima jumătate a secolului con¬ 
semnăm tâmpla bisericii din Cuhea (azi Bogdan-vodă), pictată probabil 
prin 1718. 

Din a doua jumătate a secolului al XVIII-ilea, amintim pe Alexan¬ 
dru Ponehailschi din Berbeşti, meşter care ia stat probabil în fruntea urnii 
grup de zugravi care ise deplasau dintr-un sat în altul zugrăvind biserici 
sau iconostase. Acestui meşter îi aparţin picturile bisericilor din Căîi- 
neşti — Josani (Căieni), Sîrbi — Susani (1760), Budeşiti — Susani (1760), 
Budeşti — Josani (1761, un nou iconostas), icoanele bisericii diii feud 
(«din Deal»), Săliştea de Sus, probabil cele de ia Giuleşti, ş.a. 

Radu Munteanu din Ungurenii Lăpuşului a zugrăvit bisericile din 
Deseşti — Maramureş, din Dobric, Rogoz şi Libotin în Tara Lăpuşului, 
icoane pentru bisericile din Glod — Maramureş, Chiueşti — Cluj ş.a. 

în aceeaşi perioadă au activat meşterii Nicolae Man (biserica din 
Rogoz Lăpuş), Zaharia zugravul (Borşa), Fiîip zugravul, Ştefan zu¬ 
gravul din Şişeşti (biserica din Şurdeşti), Gheorghe Vişovan (biserica din 
Sat Şugatag), Grigore zugravul şi alţii. 

In Banat , pictura bisericească a fost dominată timp de o jumătate de 
veac (1732—1779), de puternica personalitate a lui Nedelcu Popovici Zu¬ 
gravul. El a lucrat la bisericile din Lipova, între anii 1732—1735, Ostrovo- 
Jugoslavia, la amîndouă împreună cu zugravii Şerban şi Radu, biserica 
din Hodoş (Iugoslavia), la care se adaugă numeroase icoane, pentru bi¬ 
sericile din Jebel, Ciacova, Gad, Macedonia (jud. Timiş), mînăstirile 
Sîngeorge şi Partoş, biserica din Clinic şi altele. O parte din icoanele 
sale se păstrează la Vicariatul ortodox sîrb din Timişoara şi în Colecţia 
de iartă bisericească a Arhiepiscopiei Timişoarei. Neidelcu Popovici a 
lăsat o operă iconografică impresionantă, în tehnici diferite, predominînd 
însă stilul brîncovenesc cu elemente de baroc. 

Un zugrav muntean care a activat în Bianat a fost diaconul Vasile 
Alexieviici, care lucrase ta zugrăvirea mmăstiri'i Tismana. Plecat din 
părţile Gorjului, împreună cu vreo 50 de familii, s-a aşezat în Srediştea 
Mică, unde a pregătit o seamă de tineri bănăţeni în meşteşugul zugră- 
viei. Împreună cu fiul său Gheorghe şi alţi ucenici, a zugrăvit biserica 
din Clopodia (1762). Fiul său, Gheorghe Diaconovici-Loga, a zugrăvit bi¬ 
sericile din Rîtişor, Şemlacul Mare, Povîrgina, Bujor, Căvăran, Băteşti 
(cu zugravul Ştefan Popovici), Vasiova (cea din urmă, ou mai mulţi uce¬ 
nici, între care şi o femeie), la oare se adaugă numeroase^tîmple, icoane 
şi prapori (la zugrăvirea unor biserici a fost ajutat de 'tatăl său). 

In a doua jumătate a secolului al XVIII-lea, putem pomeni şi alţi 
zugravi, unii din ei formaţi în şcO'ala de la Srediştea Mica Ioan Popo¬ 
vici din Gravita (biserica din Ogradena Veche), Sfancu Raicu din Vir- 
şeţ (bisericile din Greoni, Gherman, icoane ş.a.), Ştefan Popovici dm 
Oraviţa (Icoane pentru bisericile din Ivunda, Borlovenii vechb Valea 
Bolvaşniţa, Goruia ; ia zugrăvit icu Gheorghe Diaeonovici biserica din 
Băteşti, singur pe cea din Prigor ş.a.), Ioan din Lugoj (icoane şi chivo¬ 
turi la Sinteşti, Temereşti etc.) şi alţii. La începutul sec. XIX Nicolae 
Bădău din Lupşa Mare (Munţii Apuseni) zugrăveşte opt biserici pe valea 
inferioară a Mureşului (Corbeşti, Juliţa, Troaş, Roşia Nouă ş.a.). 

Artele decorative. Faţă de secolele anterioare, au fost în vădit de¬ 
clin, încît piesele realizate acum nu mai pot fi puse alături de cele din 
trecut. In ce priveşte sculptura în lemn, s-au păstrat cîteva piese de o 
mare valoare artistică : tîmple, strane, scaune arhiereşti, tetrapoade, 
sfeşnice, uşi de biserici, lucrate în istilul şcolii brînooveneşti de sculptură. 

Piesele cele mai reprezentative se găsesc în biserica Stravopoleos 
din Bucureşti: tîmpla, scaunul domnesc (cu stemele unite ale Moldovei 

şi Ţării Româneşti) F scaunul arhieresc ş.a. Sculpturi valoroase în piatră 
în stilul specific epocii brmcoveneşti se păstrează la mînăsti- 
rile Văcăreşti şi Pantelimon, la bisericile Creţulescu şi Stavropoleos 
din Bucureşti, schitul Balamuc!—Ilfov, foişorul lui Dionisie de la Hurezi 
(unde a lucrat pietrarul Iosif), biserica din Baia de Fier. 

Pe lingă repertoriul de motive cunoscut, mai ales vegetale, apar 
de-acum înainte şi unele motive baroce (scoica sau cornul abundenţei 
ş.a.). Către sfîrşitul secolului apare o sculptură în lemn de factură popu¬ 
lară, cu motive geometrice străvechi şi unele florale, în culori deosebit 
de armonioase. Meşterii provin din popor, de puţine ori din rîndul preo¬ 
ţilor de mir şi al călugărilor. 

în Moldova nu avem piese de valoare deosebită. Remarcăm şi aici 
împletirea elementelor tradiţionale cu cele de artă barocă, mai ales în a 
doua jumătate a secolului. în Transilvania merită să ne reţină atenţia 
tîmpla fostei catedrale unite din Blaj, lucrată în stil baroc. 

Broderia este ide asemenea în declin. Se remarcă tendinţa de-a în¬ 
lătura tematica religioasă, luîndu-i locul ornamentul vegetal-floral, cu 
influenţe ale barocului şi ale iar tei orientale, în dauna oricărui element 
figurativ. Artiştii secolului al XVIII-Iea sînt in primul rînd decoratori, 
astfel că esteticul ia locui spiritualului. 

în Moldova se pot aminti doar două piese lucrate în tehnica şi cu 
iconografia tradiţională : un văl liturgic din 1734, la biserica Barnovschi- 
Iaşi şi un aer din 1738, din mănăstirea Putna. De pe la mijlocul secolului, 
figuraţia broderiilor începe să dispară, fiind evidenţiat elementul deco¬ 
rativ, de multe ori de factură orientală sau occidentală. De la sfîrşitul 
acestui secol şi in cel următor, se adoptă tehnica şi iconografia apusea¬ 
nă, iar figuraţia este pictată în ulei, fiind brodate doar inscripţia şi rare 
ornamente. Cu alte cuvinte, broderia devine acum un simplu meşteşug. 
Piese de broderie în aceasta manieră din secolele XVIII—XIX se păs¬ 
trează în muzeele mînăstirilor Neamţ, Secu, Agapia şi Văratec (epitaful 
dăruit de Iacob Stamati mînăstirii Neamţ, în 1798,. felonul lucrat de Safta 
Brîncoveanu, în secolul XIX, amîndouă la Văratec etc.). 

Argintăria în stil brîncovenesc s-a menţinut şi în secolul al XVIII- 
lea. Se cunosc mai mulţi meşteri locali (Gheorghe zlătarul fiul lui Rădu- 
can zlătarul Filip Nieoiuu argintarul ş.a.). Către sfîrşitul secolului al 
XVIII-lea, exista o breaslă a meşterilor argintari, la Bucureşti, în frunte 
cu un vătaf. Unele piese vor fi fost lucrate desigur de meşteri saşi din 
Transilvania. Obiectele de cult lucrate în acest timp nu-şi mai menţin 

însă trăsăturile unui sfii propriu. între piesele mai însemnate pomenim 
o candelă dăruită de Alexandru Ipsilanti mînastirii Sf. Ecaterina din 
Muntele Sinai, ferecaturile a trei icoane împărăteşti dăruite de Nicolae 
Mavrogheni mînăstirii din insula Patmos, anaforniţa dăruită de Constan¬ 
tin Ipsilanti bisericii vechii Curţii domneşti din Bucureşti (1806) şi altele. 

Epoca manuscriselor bogat împodobite, care slujeau drept cărţi de 
cult, era pe sfîrşite, căci manuscrisele, copiate acum (Neamţ, Cernica 
şi în alte părţi), aveau puţine frontispicii şi podoabe, fără o valoare 
artistică deosebită. Putem menţiona, în prima jumătate a secolului XVIII, 
doar pe popa Fior «dascăl .slovenese» la şcoala de la biserica Sfîntul 
Gheorghe vechi din Bucureşti, talentat copist şi miniaturist. A copiat mai 
multe manuscrise (Psaltiri cu tîlc, Cazanii etc.), precum şi cunoscuta 
operă iconografică a mitropolitului Antim Ivireanul, Chipurile V echiului 
şi Noului Testament . 

înfiinţîndu-se noi tipografii şi sporind numărul cărţilor tipărite, s-a 
dezvoltat meşteşugul xilogravurii ( ItXov = lemn, Ţpacpto = scriu ; proce¬ 
deu de gravură care consta în săparea unui desen pe o placă de lemn 
şi imprimarea Iui pe hîrtie). Renumiţi xilografi au activat la Rîmnic (Mi- 
hail Rîmniceanul), la Blaj (Petru Papa viei Rîmniceanu'lr ale cărui gravuri 
au apărut în tipăriturile blăjene aproape o jumătate de veac, Sandu din 
Iaşi ş.a.), la Iaşi -(Sandu, cel amintit mai sus). O activitate remarcabilă a 
desfăşurat în acest domeniu protopopul Mihail Strilbiţchi, care a împo¬ 
dobit cu xilogravuri cărţile tipărite de el la Iaşi, Dubăsari şi Movilău. 

Icoanele pe sticlă. Relevăm şi cîteva date asupra icoanelor zugră¬ 
vite pe sticlă, meşteşug popular practicat în Transilvania pînă în prima 
jumătate a secolului XX. începuturile acestui meşteşug în ţara noastră 
n-au putut fi determinate cu precizie. S-ar putea să fi apărut în a doua 
jumătate a secolului al XVII-iea, deşi cele mai vechi icoane de acest 
gen datează din a doua jumătate a secolului următor. Cel mai vechi 
centru de pictură — şi în acelaşi timp cel mai important — a fost Nicula, 
sat în apropiere de Gherla. De aici au pornit iconari în părţile de sud 
ale Transilvaniei. 

în a doua jumătate a secolului XVIII pictura pe sticlă era practi¬ 
cată şi în cîteva centre din sudul Transilvan ici : în Şcheii Braşovului 
(unde lucra Ioniţă zugravul, prin 1780), apoi în Lancrăm (se cunoaşte o 
icoană lucrată de Nicolae zugravul, în 1787), Laz (unde se lucrează ne¬ 
întrerupt din 1790 pînă azi), Alba lulia-Maieri, Răhău (unde a lucrat Si- 
mion Biscă-Ciortari, 1746—1826), toate în jud. Alba, Poiana Sibiului, 

Miercurea, Boiţa, Săcădate în jud. Sibiu. în secolul al XlX-lea pe lingă 
acestea, vor lua naştere alte centre. 


Cu toate eă -pictura pe sticlă a fost preluată — ea tehnică şi meşte¬ 
şug — de la alte .popoare, ea a cunoscut la români o dezvoltare artistică 
proprie, avînd un specific românesc. Astfel, sînt redate case ţărăneşti 
şl biserici din regiunea respectivă, personajele biblice apar de multe ori 
în costume româneşti etc. 


Arta zugrăvirii de icoane pe sticlă se învăţa pe lingă un meşter 
mai priceput. De regulă, ea ise transmitea din tată în fiu. Lucrate pentru 
credincioşii de la ţară (care le cumpărau fie pentru oasele lor, fie pentru 
biserica satului) icoanele pe sticlă erau vîndute adeseori 'de înşişi au¬ 
torii lor prin tîrguri sau prin satele din regiunea respectivă. De multe 
ori treceau cu ele în Ţara Românească şi Moldova. 


Tot în secolul al XVIII-lea au apărut în Transilvania numeroase 
xilogravuri , lucrate de meşteri ţărani. Originea acestora trebuie căutată 
in cărţile bisericeşti tipărite în Ţara Românească şi Moldova. Tipografii 
şi gravorii de aici lucrau clişee din lemn cu felurite personaje sau scene 
religioase, pe care se imprima apoi hlrtia. Unii din aceşti tipografi-gra- 
vori au lucrat şi în Transilvania, cum a fost cazul numeroşilor meşteri 


rîmniceni care au lucrat la Blaj, în a doua jumătate a secolului XVIII. 
Apoi, la mănăstirea Neamţ a existat o adevărată pleiadă de călugări 
gravori, care au lăsat o mulţime de icoane pe hîrtie, în afară de cele 
imprimate în cărţile de slujbă răspîndite apoi şi în Transilvania. Pe 


aceste căi, au izbutit să înveţe ţăranii din anumite salte din Transilvania 


meşteşugul de a face clişee-gravuri şi de a imprima pe ele stampe (icoa¬ 
ne) pe hîrtie. Cel mai însemnat centru de xilogravură a fost satul Hăş- 
date, de lingă Gherla, în apropiere de Nicula. Această artă va ajunge la 
apogeu în secolul al XlX-lea, centrul ei fiind tot la Hăşdate. 


Muzica bisericească. Odată cu introducerea limbii române în slujba 
bisericească, era firesc să se traducă şi eîntăriie bisericeşti. Se cunosc 
zeci de manuscrise psaltice greceşti la noi, din secolul al XVII-lea. Dar, 
după părerea muzicologilor, în acest secol s-au folosit şi manuscrise 
psaltice româneşti. 

în timpul lui Constantin Brîncoveanu, epocă ide mare înflorire cul¬ 
turală şi artistică, apare Ia Bucureşti o adevărată şcoală muzicală, cu o 


existenţă de aproape un secol. Dintr-o însemnare pe o Alexandrie în 
manuscris, din 1704, aflăm că un Bucur grămăticul din Sîmbăta de Sus, 
din Ţara Făgăraşului, învăţase cîntările bisericeşti la dascălul Coman, 

la care Învăţau şi alţi 50 de tineri. Mai tîrziu, la şcoala de ta Golţea, 
apare între dascăli şi un Dimu eîntăreţul. !n decembrie 1713, ieromo¬ 
nahul Filotei «sin (fiul) Agăi Jipăi», psalt la Mitropolia din Bucureşti, 
termina de scris o Psaîtichie rumâneascâ, primul manuscris muzical cu¬ 
noscut ou text în limba română. La majoritatea culturilor, Fi latei a păs¬ 
trat întocmai linia melodică cu care circula versiunea grecească a textu¬ 
lui, altele au fost uşor adaptate la prozodia şi topica limbii române, iar 
altele prescurtate. în sfârşit, a notat şi o veche creaţie autohtonă, 
Canonul Floriilor. 

Acţiunea de cultivare şi de românizare a muzicii psaltice a continuat 
în tot cursul secolului al XVIII-lea. Amintim, între alţii, pe un Ion, fiul 
lui Radu Duma din Braşov, de la care a rămas a doua Psaîtichie româ¬ 
nească cunoscută, scrisă la Bucureşti, în 1751, probabil cînd era acolo 
la învăţătură. în parte, era o copie a Psaltichiei lui Filotei, la care a 
adăugat alte bucăţi. Mai tîrziu, a ajuns dascăl la şcoala de pe lingă 
biserica Sfîntul Nioolae din Şcheii Braşovului. în 1788 cunoscutul călu¬ 
găr cronicar Naum Rîmniceanu copia o Psaîtichie sau meşteşugul cîntă- 
riior bisericeşti pe glasuri. în acelaşi secol sânt pomeniţi şi alţi psalţi 
renumiţi, cu dascălul Şerban, protopsaltul curţii domneşti, ieromonahul 
Arsenie Cozianul, Gali st protopsaltul Mitropoliei din Bucureşti, Miha- 
lache Moldoveanul, losif protopsaltul de la mănăstirea Neamţ şi alţii. 

în 1776, Alexandru Ipsilanti, în cadrul acţiunii sale de reorganizare a 
învăţămîntulud în Ţara Românească, -a înfiinţat cursuri speciale pentru 
pregătirea cîntăreţilor bisericeşti (şcoală de muziohie), Ia Bucureşti, dar 
n-au dat rezultatul aşteptat (a fost desfiinţată în 1795). La şcoala de la 
mănăstirea Antim, înfiinţată în 1797, desigur se făcea şi muzică psaltică. 
în Moldova, se învăţa ia şcoala duhovnicească de la Putina, înfiinţată de 
Vartolomeu Măzăreanu. losif protopsaltul a creat o adevărată şcoală 
muzicală la mînăstirea Neamţ, continuată de Visarion monahul, pînă la 
mijlocul secolului ai XlX-lea. La Braşov, pe lingă biserica Sfîntul Ni- 
coîae din Şchei se cunosc mai mulţi dascăli de psaîtichie din familia 
Duma. 


După aprecierea muzicologilor, pînă pe Ia începutul secolului al 
XVIII-lea s-a folosit şi în Transilvania şi Banat tot muzica psaltică. 
Această unitate muzicală-artistică este explicabilă, dacă ne gîndim la 


unitatea limbii şi a credinţei românilor, ca şi la legăturile atît de frecven¬ 
te care au existat între românii de pretutindeni în tot cursul istoriei. 


Trecerea Transilvaniei şi a Banatului în stăpânirea Habsburgilor — ca şi 


dezbinarea bisericească din 1698—1701 — cu împiedicarea circulaţiei 

cărţilor şi manuscris e 1 o r, inclusiv a celor muzicale, cu distrugerea mi¬ 
nă ştirilor în care se cultiva muzica tradiţională — au zdruncinat această 
unitate. S-a vorbit mereu de o influenţă a muzicii sîrbeşti asupra celei 
din Transilvania şi Banat, Cercetarea manuscriselor muzicale scrise la 
începutul 'secolului al XVIII-lea a dus la concluzia că atî't la români cît 
şi la sîrbi s-a practicat aceeaşi muzică bisericeasă de origine bizantină. 
Acest lucru a ‘dus la o altă constatare şi anume că asemănările dintre 


muzica bisericească sîrbă cu a românilor din Transilvania şi mai ales 
din Banat, Cri şa na, nu se explică -prin influenţa primei, ci prin păstrarea 
în teritoriile intracarpatice — a muzicii bizantine p ostm e di ev al e, cu 
unele modificări, inerente circulaţiei orale şi influenţei cîntecului popular. 


Concluzii. Arta românească in toate formele ei de manifes¬ 
tare — arhitectură, pictură, sculptură, broderie , argintărie, miniatură, 
xilogravură etc. — a intrat într-o fază de decadenţă, fiind ultima fază 
a ariei româneşti medievale. Aproape toate aceste genuri de artă se 
îndepărtează de modelele tradiţionale din secolele anterioare, c âutînd 
forme noi, prin adaptarea unor elemente venite din afară, mai cu 
seamă din stilul baroc. 

Pe lingă monumentele şi piesele mai semnificative aparţinătoare 
artei «culte», nu trebuie trecute cu vederea produsele artei populare 
româneşti : bisericile şi sculpturile în lemn, ştergarele româneşti, icoa¬ 
nele pe sticlă şi xilogravurile. 

phanariote», Thjessălonikii, 1974, p. 265—294; LIVIU ROTMAN şi LIANA B1LCIURBSCU 
Mînâstirea Văcăreşti. Note istorice. Cercetarea, restaurarea şi punerea în valoare a 

monumentului, în «Revista muzeelor şi monumentelor. Seria monumente istorice si de 
artă», nr. 2, 1974, p. 3—20. 9 

Pentru bisericile de lemn să se vadă : RADU CREŢEANU, Bisericile de lemn din 
Muntenia, Bucureşti, 1968, 48 p. + 40 ilustr. + 1 h.; IOANA CRISTACHE PANAIT 

Bisericile de lemn din Moldova, în «MMS», an. XLV, nr. 7—9, 1969 p. 479_498 • 

IOANA CRISTACHE PANAIT şi TITU ELIAN, Bisericile de lemn din Moldova în 
«BOI», an. XLI, nr. 2, 1972, p. 39—59; ATANASIE POPA, Biserici vechi din lemn ro¬ 
maneşti dm Ardeal în «ACMIT», III, 1930—1931, Cluj, 1932, p. 161—314; ATANASIE 

POPA, Biserici de lemn din Ardeal, în «ACMIT», IV, 1932—1938, Cluj, 1938, p. 55 lo4 ; 
CORIOLAN PETRANU, Bisericile de lemn din judeţul Arad, Sibiu, 1928, 25 p. tb o 
ilustr * CORIOLAN PETRANU, Monumentele istorice ale judeţului Bihor , Sibiu, îa-ji, 
68 -t’cXXIII p. ; VICTOR BRĂTULESCU, Biserici din Maramureş,. Bucureşti, 1941, 
165 p ■ I D ŞTEFĂNESCU, Arta veche a Maramureşului, Bucureşti, 1968, 160 p. + 
73 pl V IOANA CRISTACHE PANAIT, Bisericile de lemn din Sălaj, în «BCI», an XL, 
nr 1 1971, p. 31—40: IOANA CRISTACHE PANAIT, Bisericile de lemn ale Banatului, 
în «MB», an. XXI, nr. 10—12, 1971, p. 550—564 (şi extras, 20 p. + 20 .. fl 9-îî SABIÎ ^ 
SAINELIC, Arhitectura bisericilor de lemn din Ţara Chioarului, m «Marmaţia», 11, 
1971 p 279—317* DANA TARNAVSCHI-SCHUSTER, Biserici de lemn dm Ţara La- 
puşului, în «BMI», an. XLII, nr. 2, 1973, p. 41-57 ; IOAN GODEA, Monumente de arhi¬ 
tectură populară din nord-vestul României . VoL I. Biserici de lemn dm zona Barcau- 
Crasna, Oradea, 1972, 79 p. + 60 pl. + 1 h.; Voi. II. Biserici de 

lui Repede, Oradea, 1974, 132 p. + 69 pl. f ALEXANDRU AVRAM ŞI IOAN GODEA, 
Monumente istorice din Ţara Crişurilor, Bucureşti, 1975, 63 p. + ilustr. m text; IOAN 
GODEA IOANA CRISTACHE PANAIT ş.a., Monumente istorice bisericeşti dm e P a /™a 
Oradiei Oradea, 1978, 528 p. -k 3 h. + ilustr.; IOAN CRISTACHE PANAIT şi ION 
SCHELETTI, Monumentele de lemn din judeţul Bistriţa-Năsăud m lumina istoriei, m 
RMM, 44, nr. 1, 1975, p. 63—73. 

C. NICOLAESCU-PLOPŞOR, Biserici-bordeie în Oltenia, Craiova, 1940 ; IOAN 
SPIRU, Biserici-bordeie, 'în «GB», an. XXXVI, nr. 10 12, 1977, p. 937 955. 

Pictura. Vezi lucrările de sinteză de la capitolul «Arta în secolul al XV-l-ea». 

C. SĂNDULESCU-VERNA, Zugravul Grigore, începătorul curentului realist în pic¬ 
tura românească, în «BOR», an. LV, nr. 7—10, 1937, p. 487—491 ; I. POPOVICI, LJn 
zugrav român necunoscut în veacul al XVIII-lea, în «BCMI», an. XXXIII, îasc. lua, 

1940 id 39_18 • VICTOR BRĂTULESCU, Zugravi de biserici din secolul al XVIil-lea 

ş- ai fex iea în «GB», an. XVIII, nr. 3-4, 1959, P , 269-281 ; TEODORA VOINESCU, 
Şcoala de pictură de la Hurezi, în voi. Omagiu lui George Oprescu, Bucureşti, 1961, 

p 573 _ 537 . BARBU BREZIANU, Rudimente de Invăţămînt artistic la «zugravii de 

subţire » din Moldova şi Ţara Românească, în «SCIA», an. IX, nr. 1, 1962, p. 79—105; 
VICTOR BRĂTULESCU, Dascălii de zugravi toan şi Mincu de la Rîmmc şi Argeş, m 
«MO», an. XIX, nr. 11-12, 1963, p. 859-871 ; N. STOICESCU, Cum se zugrăveau 
bisericile în secolul al XVÎÎÎ-lea şi în prima jumătate a secolului al XlX-iea, m «MO», 
an. XIX, nr. 5 — 6 , 1976, p. 408—429; TEODORA VOINESCU, Intre «ţărănesc» şi 
« Dopular » In pictura românească de la siîrşitul evului mediu, în «SCIA», Seria Artă 
Plastică, tom. XX, nr. 1, 1973, p. 21-28; HORIA CONSTANTINESCU, Frescele de Ia 
Calvini, în «GB», an. XXXIII, nr. 11—12, 1974, p. 1105-1111 j ANA DOBJANSCHI, 
Icoanele lui Radu Diaconu Zugrav, în «RMM», 1, 1975, p. 52—56; ANA DOBJANSCHL 
Nume de zugravi bucureşteni din secolul al XVIII-lea identiiicaţi în colecţia de artă 
veche a Muzeului de artă al RSR, în «RMM», nr. 7, 1977, p. 57 63. 

Pentru erminii să se vadă : VASILE GRECU, Versiunile româneşti ale erminiilor 
de pictură bizantină, Cernăuţi, 1924 (extras din Codrul. Cozminului , I, 1924, p. 107—174); 
VASILE GRECU Cărţi de pictură bisericească bizantină. Introducere şi ediţie critica a 
versiunilor româneşti... Cernăuţi, 1936, 426 p. + 6 pl. (extras din Candela , an. XLIII- 

XLVI 1932_1935) • VASILE GRECU, Erminiile de pictură bizantina, Cernăuţi, 1942, 

27 p '(extras din Candela, an. XL—XLII, 1939—1941); TEODORA VOINESCU Mode/e 
tradiţionale şi observaţiile din realitate în pictura muntenească a veacului al XVIII-lea: 
Caietul de modele al lui Radu Zugr.avu, în «SCIA», Seria Artă Plastică, t. XIV, ,1967, 
p. 57—70 ; TEODORA VOINESCU, Un caiet de modele de pictură medievală româ¬ 
nească, în voi. Pagini de veche artă românească, III, Bucureşti, 1974, p. 149—276; 
TEODORA VOINESCU, Radu Zugravu, Bucureşti, 1978, 78 p. + 103 ilustr. 

Erminia picturii bizantine, ediţia încjni-jrtci ide C, Săndulescu-Verna, Timişoara, 
1979, 507 p.; DIONISIE DE FURNA, Carte de pictură, in rom. de Smaranda Bratu Stati şi 
Şerban Stati, Bucureşti, 1979, 280 p. 

Pictura iîn Transilvania. M3RCEA POPA, Un mare artist român din 
veacul al XVHI-lca, în «Tribuna», an. XIII, nr, 4, din 23 ianuarie 1969 Stan din 

Răşinari) ; VASILE DRĂGUŢ, Picturile bisericii din Gurasada, în «BMI», an. XLI, 
nr, 2, 1972, p. 63—66 ; MARIUS PORUMB, Contribuţii la cunoaşterea unui meşter 
zugrav din veacul al XVIII-lea r Nistor Zugrav din Feleac, în Studia Universitatis Babeş- 
Bolyai, 1, 1968, p. 21—30 + 6 fig.; IOANA CRISTACHE-PANAIT, Un zugrav din Ţara 
Românească în Transilvania în prima jumăiate 1 a secolului al XVIII-lea, în «SCIA», 
Seria Artă Plastică, t. XVI, iu. 2, 1969, p. 325—327 ; MARIUS PORUMB, Ştefan Zugra¬ 
vul, autorul tîmplei comandate de Inochentie Micu Clain, în voi. Sub semnul lui Clio, 
Omagiu Acad. Proi. Şteian Pascu, Cluj, 1974, p. 486—491 ; MARIUS PORUMB, Zugravi 
şi centre româneşti de pictură din Transilvania secolului ai XVIII-lea, în «ALIA» Cluj- 
Napoca, XIX, 1976, p. 103—125 + 38 fig. 

Pictura în Maramureş. AUREL SOCOLAN şi ADALBERT TOTH, Zugravi 
ai unor biserici de lemn din nord-vestul României, în «Marmaţia», I, 1969, p. 33 — 57; 
MARIUS PORUMB, Contribuţii la cunoaşterea uiior zugravi din Transilvania în veacul 
al XVIII-lea, în «Acta Musei Napocensis», Cluj, VIII, 1971 ; MARIUS PORUMB, Icoane 
din Maramureş , Cluj, 1975, 48 p. 50 pi. 

Pictura în Banat. AUREL COSMA, Pictura românească în Banat de la ori¬ 
gini pînă azi , Timişoara, 1940, 76 p. ; VICTOR BRĂTULESCU, Izvoarele picturii în 
Banat . Pictura mînăstirii Tismana, în «MB», an. XI, nr. 5—6, 1961, p. 22—43; CAIUS 
PASCU, Din începuturile picturii bănăţene, în «MB», an. XV, nr. 4 — 6, 1965, p. 351— 
361 : CAIUS PASCU, Stancu Raicu — Un zugrav bănăţean din secolul XVIII , în «MB», 
an. XVII, nr. 10—12, 1967, p. 733—736; VIOREL ŢIGU, Zugravul Nedelcu Popovici, Sn 
«BMI», an. XL, nr. 2, 1971, p. 67—72 (reprodus cu unele modificări în «MB» an. XXIII, 
nu 4 6, 1973, p. 266 — 274).; IOANA CRISTACHE-PANAIT, Contribuţii la cunoaşterea 
picturii bănăţene din bisericile de lemn de ia sîîrşîtul secolului al XVIII-lea şi începu¬ 
tul secolului al XlX-lea , în «SCIA», Seria Artă Plastică, an. XIX, nr. 1, 1972, p. 122— 
127 ; IOANA CRISTACHE-PANAIT, Prezenţa zugravului Nicolae de la Lupşa Mare în 
pictura bisericilor de lemn de pe valea Mureşului de jos, în «MB», an. XXVII, nr 4—3, 
1977, p. 157—160. 

Artele decorative. Sculptura. Vezi lucrările de sinteză de la capi¬ 
tolul Arta în secolul XVL FLORENTINA DUMITRESCU, Un exemplar reprezentativ 
de sculptură în lemn din Moldova în secolul al XVIII-lea, în «SCIA», an. VII, 
nr. 1, 1960, p. 247 — 253 ; FLORENTINA DUMITRESCU, Aspects de la decoration 
des iconostas de Valachie ă la iin du XVIIl-e siecle , în «RRHA», 5, 1965, p. 73—81 ; 
FLORENTINA DUMITRESCU, Etape din evoluţia artei vechi româneşti reflectate în 
ornamenticâ, în «SCIA», an. XII, nr. 1, 1965, p. 115—129. 

Miniatura. I. BARNEA, Un miniaturist român din secolul XVIII: Popa Fior, 
în «BOR», an. LXVI, nr. 11—12, 1948, p. 584—607; EMIL LAZĂRESCU, Cîteva date cu 

privire la ilustraţia manuscriselor româneşti în secolul ai XVIII-lea. Ruperea de tra¬ 
diţie, în «SCIA», III, nr. 3—4, 1956, p. 73—86. 

Xilogravura. EMILE PICOT, Notice bibliographique sur le protopope Mihail 
Strelbisky, graveur et imprimeur ă lassi, ă Mogilev de Podolie et ă Dubossar, Paris 
1905, 31 p. ; DIMITRIE DAN, Mihail Strelbiţchi, în «Candela», an. XXXI, 1912, p. 225—^ 
231 şi 281 288 (şi extras, 16 p.) ; ALEXANDRU LUPEANU-MELIN, Xilografii care au 
lucrat în tiparniţa veche de Ia Blaj, Blaj, 1929, 24 p. -f 24 pi. - CORNEL TATAI, Gra¬ 
vorii în lemn de la Blaj (1750—Î830), în Ăpulum, Alba tulia, XII, 1974, p. 629—641* 
XIII, 1975, p. 719—745; XV, 1977, p. 705—727. 

Icoanele pe sticlă şi alte creaţii populare. ION MUŞLEA, Pictura 
pe sticlă la românii din Şcheii Braşovului, în rev. Ţara Bîrsei, Braşov, an. I, 1929, 
p. 36—52; ION MUŞLEA, Xilogravurile ţăranilor români din Transilvania, în Arta şi 
tehnica grafică, nr. 8, Bucureşti, 1939, 24 p. -f- 45 fig. ; I. C. IOANIDU şi G. G. RĂDU- 
LESCU, Icoane pe sticlă, în «BCMI», an. XXV, fasc. 113—114, 1942, p. 151—166 -Ţ 16 
fig. ; GH, PAVELESCU, Pictura pe sticlă la români, în «Revista Fundaţiilor», Bucureşti, 
an. XII, nr. 3, 1945, p, 634 647 -fc- 16 fig.; VASILE V. NICULESCU, Contribuţii la cu¬ 
noaşterea icoanelor pe sticlă şi a xilogravurilor ţăranilor români din Transilvania, în 
«SCIA», an. IV, nr. 3 4, 1957, p. 297—315 ; ŞTEFAN METEŞ, Zugravii şi icoanele pe 

hîrtie (xilogravuri-stampe) şi sticlă din Transilvania, în «BOR», an. LXXXII, nr. 7 _ 8, 

1964, p. 730—774; ION MUŞLEA, Icoanele pe sticlă şi xilogravurile ţăranilor români 
din Transilvania, în «Steaua», nr. 11, 1968, p. 70—77 şi nr. 12, 1968, p. 70—89; C. IRI- 
MIE, Pictura populară. Icoanele pe sticlă, în voi. Arta populară românească , Bucureşti, 
1909 p 567—590 • I A. POPESCU, Arta icoanelor pe sticlă de la Nicula, Bucureşti, 
Ed. Tineretului, 1969; CORNEL IRIMIE şi MARCELA FOCŞA, Icoane pe sticlă, Bucu¬ 
reşti, 1971, 54 p. + 49 ilustr. (cu bibliografie bogată); ROMUL GRECU, Un centru de 
pictură pe sticlă din Transilvania rămas necunoscut : Râhău (jud. Alba), în «MA», an. 
XVII, nr. 1—2, 1972, p. 71—82; ROMUL GRECU, Fenomenul picturii pe sticlă în Ţara 
Sebeşului, în «MA», an. XX, nr. 1—2, 1975, p. 66—87. 

A se vedea şi volumul: Arta populară românească, Bucureşti, 1969, 669 p. (cu 
date şi despne arta bisericească, îndeosebi icoanele pe sticlă). 

Muzica bisericească. IOAN POPESCU, Invăţâmîntul muzical în Biserica 
Ortodoxă Română, în «BOR», an. LXXXVIÎ, nr. 9—10, 1969, p. 1027 1061; GHEORGHE 

CIOBANU, Muzica bisericească la români, în «BOR», an. XC, nr. 1—2, 1972, p. 162 
195 ; SEBASTIAN BARBU-BUCUR, Monumente muzicale. Filotei sin Agăi Jipăi — 
prima Psaltichie românească cunoscută pînâ acum, in «BOR», an. LXXXVLI, nr. 9 10, 

p, 1066—1075 (şi în Studii de Muzicologie, VI, Bucureşti, 1970, p. 99—134); SEBASTIAN 
BARBU-BUCUR, Elemente teoretice în arta lui Filotei. Gramatica muzicală f în «GB», 
an. XXXIV, nr. 5—6, 1975, p. 591—621 A- XX pl. (şi în Studii de Muzicologie, XI, 1976, 

p 175 229); SEBASTIAN BARBU-BUCUR, loan sin Radului Duma Braşoveanul, în 

«BOR», an. XCIII, nr. 3—4, 1975, p. 377—388 + XVI pl. (şi în Studii de Muzicologie, 
X, 1974, p. 101—221); SEBASTIAN BARBU-BUCUR, Manuscrise psaltice româneşti şr 
bilingve în notaţie cucuzeliană în marile biblioteci din România, în «BOR», an. XCIV, 

9 _i 2 ( 1976, p. 1005—4038 + 22 -anexe ; SEBASTIAN BARBU-BUCUR, învăţămîntul 

psaltic pînd la relorma lui Hrisant. Şcoli şi propedii, în «BOR», an. XCVIIî, nr. 3—4, 
1980, p. 481—509. 



LXXIV 

LEGATURILE BISERICII ORTODOXE ROMANE 
CU CELELALTE BISERICI ORTODOXE 
ÎN SECOLUL AL XVIII-LEA 


Legăturile interortodoxe, atît 'de complexe în secolul al XVII-lea, 
au fost mai puţin însemnate în cursul epocii fanariote. Numeroşi ierarhi, 
egumeni, preoţi şi dascăli greci se aşează l.a noi, fără să mai vorbim de 

şirulnesfîrşit al grecilor veniţi ca însoţitori ai domnilor fanarioţi, ridi- 
câţi în diferite dregătorii. 

Datorită numeroaselor proprietăţi pe care le aveau la noi cele patru 
Patriarhii răsăritene, de Constantinopol, Alexandria, Antiohia şi Ieru¬ 
salim, cîrmuâtorii lor nu mai sînt nevoiţi să vină decât rar în ţările 
noastre după ajutoare. In perioada de care ne ocupăm a sporit în chip 
neobişnuit numărul arhiereilor titulari hirotoniţi şi stabiliţi la noi pe 
lîngă mînăstirile închinate, care de multe ori pricinuiau neajunsuri ie¬ 
rarhilor locului, prin numeroasele hirotonii pe care le săvîrşeau pe bani. 
Ciţiva arhierei titulari sau egumeni au fost ridicaţi — cu ajutorul dom¬ 
nilor fanarioţi — pe scaunul mitropolitan al Ungrovlahiei sau pe cele 
episcopale de la Rîmnic şi Buzău. Mitropoliţii greci ai Ungrovlahiei : 

■ drofan de Nissa, originar din Tassos, Neofit Cretanul, Filaret Miha- 
i îs, din insula Zante, Dositei Filitti din Podgoriana Epirului, toţi în 
secolul al XVIII-lea, au desfăşurat o activitate apreciabilă, în folosul 
pas oriţilor lor români, care le face un loc de cinste între ceilalţi mitro- 
Po iţi’ de neam român. La Buzău, din 12 episcopi cîţi au păstorit în 
cursul perioadei fanariote, 5 au fost greci. 

Dacă în Ţara Românească scaunele vlădiceşti au fost mult timp 
ocupate de greci, în Moldova n-au putut păstori decît mitropolitul Ni- 
chifor, originar din Peloponez şi — oaz cu totul excepţional — lacob de 
la Roman, pentru icîte va luni. Păstorirea lui Nichifor, — deşi cu bune 
sentimente faţă de români —, a determinat pe mitropolitul Iacob 


41 ~ Istoria B.O.R, 

Putneanul şi pe boierii «pământeni» să ia atitudine hotărâtă împotriva 
pătrunderii ierarhilor de neam străin, prin cunoscutul «aşezămînt» din 
1752. In schimb, avem şi un ierarh originar din Moldova, Gavriil Calh- 
machi, care a păstorit 15 ani ca mitropolit la Salonic, fiind adus apoi de 
fratele său, domnitorul Ioan Teodor Callimachi, în scaunul mitropolitan 


de ia Iaşi, în 1760. 

în sfîrşit, menţionăm şi faptul că mitre poliţii greci ai Proilaviei 
(Brăila de azi) aveau sub eîrmuirea lor (duhovnicească şi pe credincioşii 
români din cuprinsul acestei eparhii. 


Legăturile cu Patriarhia de Constantinopl, în secolul al XVIII-lea, se 
vădesc în recunoaşterea alegerilor de mitropoliţi şi episcopi făcute în 
ţară — sau în recunoaşterea strămutării (^ahsaic) unor arhierei titu¬ 
lari în scaunele ide la noi (de pildă Mitrofan de Nissa, Neofit Creţ anul, 
Grigorie II, Filaret episcop de Rîmnic şi apoi mitropolit, toţi trei foşti 


mitropoliţi titulari ni Mirelor Tichiei ş.a.). 

Patriarhii de Constantinopol au făcut apel în repetate rînduri la vlă¬ 
dicii noştri şi domnii fanarioţi pentru a le acorda ajutoare materiale. 
Eparhiile româneşti plăteau o contribuţie anuală (Mitropolia Ungrovila- 
hiei 70 de groşi, Episcopia Buzăului 35 ; probabil cele din Moldova ia 
fel), la care se adăugau alte ajutoare băneşti în cazuri excepţionale. 
De pildă, prin 1739, ecumenicul Neofit VI făcea un apel la mitropolitul 
Neofit Creţ anul, cerînd ajutor pentru Patriarhie, care avea o datorie de 


850 de pungi. 

Se cunosc şi unele (scrisori schimbate între mitropoliţii noştri şi 
patriarhii ecumenici, chiar în unele probleme teologice. De pildă. Neofit 
Cretanul, iii 1741, cerea ecumenicului Paisie ÎI (a doua păstorire, 1740— 
1743), lămuriri cu privire ia botezul sau mirungerea luteranilor şi (Calvi¬ 
nilor trecuţi la Ortodoxie şi la recunoaşterea validităţii hirotoniilor 
r oman o - cat olic e. 

Recunoscînd rolul deosebit pe care-1 deţinea Mitropolia Ungrovlahiei 
în marea familie a Bisericilor Ortodoxe, patriarnul ecumenic Sofronie 
i j .(1774 _1780) —la cererea domnitorului Alexandru Ipsilanti —■ a acor¬ 

dat mitropolitului Grigorie II şi urmaşilor săi în scaunuJl Ungrovlahiei, 
titlul de locţiitor tal scaunului din Cezareea Capadocbiei, prin scrisoarea 

sa din 10 octombrie 1776. 


Legăturile cxi Patriarhia Alexandriei nu mai cunosc amploarea celor 
din secolul precedent. Primul patriarh alexandrin care a cercetat acum 
ţările noastre a fost Samuil Capasulis (1710—1723), care le mai cercetase 

şi înainte de unciarea în scaunul patriarhal. Călătoria Iui in ţările noastre 
a durat mai bine de trei ani e( 1715—1718). Cu acest prilej, au fost închi¬ 
nate Patriarhiei pe care o cîrmuia cîteva minăstiri şi biserici cu toate 
proprietăţile lor : Hangu-Buhalniţa în Moldova, ctitoria lui. Miron Vodă 
Barnovsehi, cu satele Băltăţeşti şi Mînjeşti, mînăstirea Sfîntul Arhan¬ 
ghel Mitrali (schitul «Arhanghel») din Rîmnicu-Vîlcea. Mînăstirea Cer- 
nica r deşi era închinată ide ctitor Mitropoliei, a fost declarată metoc al 
mînăstirii Zlătari din Bucureşti, închinată Alexandriei (în 1750 a fost 
redată Mitropoliei). Urmaşii săi imediaţi n-au mai călătorit prin ţările 
noastre, ci au purtat doar corespondenţă cu domnii fanarioţi, mai a'les 
în problema mînăstirilor închinate. 

în 1746, în urma stăruinţelor lui Constantin Mavrocordat, a fost 
ales ca patriarh al Alexandriei mitropolitul Libiei Matei Psaltul (1746-- 
1766), fostul său duhovnic şi egumen al mînăstirii Zlătari. Din, dispoziţia 
patriarhului ecumenic Paisle II, mitropolitul Neofit Cretanut a făcut, la 
Bucureşti, învestirea şi instalarea lui Matei ca patriarh de Alexandria. 
Era o dovadă a prestigiului deosebit de care ise bucura Mitropolia ,Un- 
grovlahiei în cadrul Bisericii Ortodoxe. în 1766, după ce :şi-a dat demisia 
din scaunul patriarhal, Matei Bsaltul a venit din nou în ţările noastre, 
unde a primit noi danii (în 1766 a fost închinată Patriarhiei Alexandriei 
biserica Sfîntul Ilie din Iaşi). El a fost ultimul patriarh de Alexandria 
care a călătorit în ţările române. Urmaşii săi au purtat însă corespon¬ 
denţă «cu domnii şi mitropoliţii din Ţara Românească şi Moldova în pri¬ 
vinţa administrării averilor .mînăstirilor închinate Alexandriei. 


O menţiune deosebită trebuie să facem asupra legăturilor cu Pa¬ 
triarhia Antiohiei. După moartea lui Atanasie 111 Dabbas în 1724, Nicolae 
Mavrocordat (a doua domnie în Ţara Românească, 1719—1730) a inter¬ 
venit pentru alegerea lui Silvestru Cipriotul, ucenic şi fost protosinghel 
al patriarhului răposat. El a avut de luptat nu numai/cu greutăţile mate¬ 
riale ale Patriarhiei, ci şi cu acţiunea prozelitistă catolică. (în 1724 papa 
a confirmat pe primul patriarh unit de Antiohia, Ciril). A făcut două 
călătorii în ţările noastre, în 1729—1730 şi 1744—1749. A întreţinut 
corespondenţă cu mulţi domni, vlădici şi boieri de la noi, din oare re¬ 
zultă că a primit mereu ajutoare din ţările noastre. In cea de a doua 
călătorie, a izbutit să întemeieze o noua tipografie arabă la mînăstirea 
Sfîntul S ava din Iaşi, mutată apoi la Bucureşti. Spre deosebire de Ata- 
nasie, care a tipărit mai mult cărţi de cult, Silvestru a fost nevoit să 
dea la lumină cărţi de apărare a Ortodoxiei, împotriva propagandei cato¬ 
lice, traduse din greceşte în limba arabă, fiind, în această privinţă, un 

continuator al patriarhului Dositei al Ierusalimului. Prima carte era Arbi¬ 
trul adevărului şi expunerea dreptăţii a patriarhului Nectarie al Ierusa¬ 
limului — tradusă de Silvestru însuşi — care avea ca anexă un Manual 
împotriva infailibilităţii papii , al lui Eustratie Argentis, tradus în arabă 
de preotul Masaad Naşu (Iaşi, 1746). Au urmat: Cina cea divina, pres¬ 
curtată după o lucrare despre Sfînta Euharistie a aceluiaşi Eustratie 
Argentis, făcută tot de patriarh (Iaşi, 1746—1747) şi Colecţia hotărîriior 
a două sinoade convocate ia Constantinopoi despre catolicismul în Siria 
(Iaşi, 1747). Se cunosc şi două cărţi de cult tipărite de el: Liturghierui 
greco-arab (o nouă ediţie a celui din 1701, Iaşi, 1745) şi Psaltirea arabă 

(Bucureşti, 1747). 

In 1747, a fost închinata Patriarhiei de Antiohia mînăstirea Sfîntul 
Spiridon Vechi din Bucureşti, refăcută atunci din temelie de Constantin 
Vodă Mavrocordat (inscripţia bisericii este în greceşte şi arăbeşte). în 
această biserică se păstrează o icoană a Sfîntului Spiridon pictată de 
însuşi patriarhul Silvestru, cu o lungă inscripţie în limba arabă, în care 
relata împrejurările venirii sale la noi şi ale închinării mînăstirii. De¬ 
sigur, la rugămintea lui Silvestru, a fost închinată Antiohiei mînăstirea 
Popăuţi din Botoşani, ctitoria lui Ştefan cel Mare, în anul 1751. 

Cu patriarhul Silvestru (t 1766), s-a încheiat şirul patriarhilor an- 
tiohieni care au călătorit în ţările noastre în trecut (de altfel, după 
moartea lui, Patriarhia de Constantinopoi a izbutit să impună pe scau¬ 
nul antiohian patriarhi de neam grec). De aci încolo, Patriarhia de An¬ 
tiohia a păstrat legături cu cele două mînăstiri închinate, care aveau 
mari proprietăţi la noi: terenuri agricole, vii, hanuri, prăvălii etc. Unii 
din egumeni erau greci, alţii arabi. Unii credincioşi din Siria —- mai ales 
negustori — se stabileau în ţările noastre. însuşi episcopul Chesarie al 
Rîmnicului (1773—1780) se trăgea din familia Halepliu, probabil origi¬ 
nară din Alep. în 1814 întîlnim un profesor de muzică bisericească la 
Mitropolia din Iaşi, Nichifor Cantuniari, arhidiaconul Patriarhiei din 
Antiohia. 

Dintre patriarhii Ierusalimului trebuie să ne reţină atenţia Hrisant 
Noiara (1707—1731), pe care l-am amintit şi în altă parte. El a făcut o 
ultimă vizită în ţările noastre în 1727—1728, cînd s-a ocupat de reor¬ 
ganizarea minăstirilor închinate Patriarhiei de Ierusalim. în 1723 se în¬ 
chinase Sfîntului Mormînt mînăstirea Văcăreşti, ctitoria Mavrocordaţi- 
lor __ care avea ca metoc schitul Barbu din jud. Buzău. Urmaşii lui nu 
s-au mai ridicat la înălţimea sa şi a unchiului său Dositei, încît impor¬ 
tanţa Patriarhiei va scădea treptat. Ei au venit foarte rar în ţările noastre, 

fie pentru ajutoare, fie pentru a se îngriji personal de starea mînăsti- 
rilor închinate. între cei care au călătorit prin tarile noastre pomenim 
pe Meietie (1731—1737), Partenie (1737—1766), Eîrem (1766—1771), 
Avramie (1775—1787) şi Antlm (1788—1808), ultimul patriarh ierusali- 
mitean care a trecut prin tarile noastre. Patriarhul Efrem s-a îngrijit de 
tipărirea mai multor cărţi în limba greacă, la Bucureşti, între anii 1767— 
1769, pe care le vom menţiona mai jos. Cel care a stat mai mult la noi 
a fost Avramie, — între anii 1780—1784 — cînd a izbutit să obţină în¬ 
chinarea mînăstirii cu hramul Naşterea Maicii Domnului (sau Asăni- 
chioaia) din Rîmnicu-Sărat şi a ridicat un han în Bucureşti. 

Pe lîngă veniturile mînăstirilor închinate, Patriarhia din Ierusalim 
a primit şi alte danii din partea românilor. De pildă, doamna Marica, 
văduva lui Constantin Brîncoveanu, lăsa prin testament 10 pungi de 
bani «pentru ca să se dreagă ce va fi stricat la Vitleem, ca să pome¬ 
nească sufletul răposatului dumnealui şi al meu». Numeroase obiecte 
de artă, manuscrise şi cărţi de provenienţă românească pot fi văzute şi 
azi la Ierusalim. 

Nimicii ni călugărilor şi al credincioşilor români care cercetau Ieru¬ 
salimul şi Ţara Sfîntă era în continuă creştere (după reîntoarcere pur¬ 
tau numele de «hagi» sau «hagiu»). De pildă, după 1718, a făcut un pele¬ 
rinaj Ia Locurile Sfinte cunoscutul zugrav Pârvu Mutu cu doi din fiii 
săi. Dintre călugării transilvăneni care au cercetat aceleaşi locuri, po¬ 
menim pe ieromonahul Nicodim, luptătorul pentru Ortodoxie, egumenul 
Visarion de la Sîmbăta de Sus, călugării Avram de la Şinca Veche- 
Făgăraş, Isaia Tempea de la Buciumi-Făgăraş şi alţii. Pe o Biblie de la 

1688, aflată în mănăstirea Sf. Sava, sînt trecute numele unor închinători 
originari din Braşov. 

Legăturile cu Muntele Athos. Cu toate că domnii care s-au perin¬ 
dat la cîrma Ţării Româneşti şi a Moldovei erau greci de neam, totuşi 
ajutoarele lor către mînăstirile din Sf. Munte Athos şi către celelalte 
aşezăminte bisericeşti din Răsăritul ortodox au fost mult reduse faţă 
de ale domnilor români din secolele anterioare. Pe lîngă închinările de 
pînă acum, s-au mai închinat cîteva mînăstiri, dar sărace şi fără însem¬ 
nătate în viaţa bisericească a celor două ţări. în Ţara Românească au 
fost închinate acum : biserica Adormirea din Slatina, ctitoria fraţilor 
Iane şi Nicolae Slătineanu din 1735, la Xiropotam, biserica Sfîntul Spi- 
ndon Nou din Bucureşti ia Grigoriu, prin 1776, biserica Slobozia din 
Bucureşti la Hilandar, închinare făcută de ctitorul ei, Alexe, care s-a 

şi retras aici, pe la începutul secolului XIX. In Moldova, biserica Pre- 
cista (Adormirea) din Focşani şi mînăstirea Răchitoasă-Bacău au fost 
închinate la Vatoped, mînăstirea Vizantea din Vrancea la Grigoriu, 
mînăstirea Răducanu din Tg. Ocna la Ivir, în 1768, schitul Berzunţi- 


Bacău la Marea Lavră, în 1773. 


In 1760, Ioan Teodor Callimachi al Moldovei (1758 1761) închina 

mînăstirii Sfîntul Pantelimon sau Rusicon biserica Bogdan-Serai din 
Constantinopol, cu casele şi dependinţele ei. Aceeaşi mînăstire a fost 
refăcută din temelie de Scarlat Callimachi al Moldovei, între anii 1812— 
1819. In 1805, egumenul Teodorit de la Esfigmen ceruse mitropolitu ui 
Veniamin Costachi un ajutor anual pe seama ei, urmînd ca ea sa devma 
«mănăstire moldovenească». Probabil greutăţile materiale care apasau 
asupra Mitropoliei au împiedicat pe Veniamin să dea urmare acestei 
solicitări, mchinînd în schimb Esfigmenului, în 1806, mînăstirea Floreşti, 
din părţile Bîrladului, care fusese refăcută de strămoşul său, marele vor¬ 
nic Gavriil, pe la sfîrşitul secolului al XVII-lea. 

Alte aşezăminte atonite s-au bucurat de felurite danii anuale din 
partea: domnilor, fanarioţi, mai ales mînăstirile Marea Lavră, Ivir, Hrian- 
dar, Xiropotam, Filotei, Xenofon, Grigoriu, Sfîntul Pantelimon sau Rusi¬ 
con ş.a. Se cunosc şi daniile unor credincioşi din popor (în afara de 
Alexe, ctitorul bisericii Slobozia, închinată la Hilandar). Astfel, doi 
negustori braşoveni, Radu şi Leca, au zidit un paraclis, cu hramul Sfm- 
tul Dumitru, la mînăstirea Xiropotam, iar Radu a plătit zugrăveala para¬ 
clisului cu hramul Sfînta Cruce, din aceeaşi mînăstire, ridicat cu bani 


strînşi de egumenul Partenie în Principatele Române. 

Egumenii greci trimişi să cîrmuiască mînăstirile închinate se îngri¬ 
jeau prea puţin de refacerea lor, trimiţînd toate veniturile la Athos sau 
folosindu-le ei înşişi. Numeroşi egumeni erau hirotoniţi ca arhierei «titu¬ 
lari» pe seama unor eparhii de mult dispărute. Unii dintre egumenii 
mînăstirilor închinate au fost ridicaţi pe scaunele vlădiceşti din Ţara 


Românească. 

Legături cu alte Biserici greceşti. Mînăstirea Sfînta Ecaterina din 
Muntele Sinai, mînăstirile de la Meteore şi cele din Ianina au continuat 
sa se bucure de veniturile pe care le aduceau mînăstirile româneşti în¬ 
chinate în secolele XVI şi XVII. în 1731, membrii familiilor Cantacuzino 
şi Filipescu au închinat Muntelui Sinai mînăstirea Mărgineni (azi în 
ruine) care, la rîndul ei, avea ca metoc mînăstirea Verbila, amîndouă pe 
valea Prahovei. Mînăstirile Bahu şi Adormirea din Buzău erau închinate 
la mînăstirea Dusicon de lîngă Tricala. 

O biserica cu hramul Sfîntul Haralambie a fost zidită în mînăstirea 
Sfintui Ştefan din Meteore, de către egumenul Arsenie, care cîrmuise 
un timp mînăstirea închinată Butoi, desigur cu bani şi cu daruri din.Ţara 
Românească. 


O mînăştire care s-a bucurat în acest secol de însemnate ajutoare 
româneşti a fost Mega Spileon din provincia Ahaia, în Peloponez. Pa¬ 
raclisul ei, cu hramul Sfîntul Luca, a fost refăcut în 1725, de egumenul 
Ionâ, cu ajutorul domnitorului Constantin Mavrocordat. Cîţiva ani mai 
tîrziu, Grigorie II Chica, pe atunci în Ţara Românească (1733—1735), 
acorda mînăstirii Mega Spileon contravaloarea a 180 de bolovani de 
sare, danie întărită şi de domnii următori, continuată şi de unii din 
Moldova. în 1769, Grigorie III Ghica, pe atunci în Ţara Românească 
(1768—1769), îi închina străvechea biserică românească de la Vlah-Serai 
din Constantinopol «cu casele şi cuprinsurile din jurul ei şi toate daniile 
ce au căpătat...». în 1784, Mihail Şuţu (1783—1786 şi 1791—1793) acorda 
bisericii din Vlah-Serai vinăriciul de la unele vii din judeţele Romanaţi 
şi Gorj, danie întărită şi de urmaşii săi în scaun. în 1798, patriarhul Gri¬ 
gorie V {1797—1798) a declarat mînăstirea Mega Spileon ca stavro- 
pighie, adică supusă direct Patriarhiei, obligată să-i dea anual 300 de 
groşi. Odată cu ea, a trecut sub ascultarea Patriarhiei biserica şi casa 
din Vlah-Serai, asupra căreia Patriarhia avusese un drept mai vechi de 
stăpînire. 


In biserica Faneromeni din Nicosia se păstrează o icoană a unui Iosif 
Moldovlahul, care ar fi zidit o biserică aici, acum ruinată. Grigorie II 
Ghica, domn în ambele Principate, în prima jumătate a secolului XVIII, 


a hărăzit un ajutor anual de 500 de groşi mînăstirii Chicu din insula 
Cipru. Mînăstirea Mahera, nu departe de Nicosia, a primit ajutoare 
Însemnate din amîndouă Princip aţele, strînse de călugării Ciprian (mai 
tîrziu arhiepiscop, spînzurat de turci) şi Haralambie, în ultimul deceniu 
al secolului al XVIÎI-lea. Domnitorul Mihail Şuţu (1792—1795) al Moldo¬ 
vei le-a dăruit o sută de groşi, iar pe Ciprian l-a pus isă studieze în 
Academia din Iaşi. Se păstrează pînă azi în mînăistire mai muilte obiecte 
de cult, şi mai ales manuscrise de muzică pisailtică, aduse din -călătoria 
lor, precum şi portretele lor, lucrate la Iaşi. 


Alexandru Vodă Ipsilanti, domn în Ţara Românească (1774—1782 şi 
1796—1797) şi în Moldova (1786—1788), a ridicat o mînăstire la Calo - 
petra, în insula Rodos. Iar în mînăstirea Ecatontapiiiani din insula Păros se 
păstrează cîteva obiecte de cult de provenienţă românească, majorita¬ 
tea de la Nicolae Mavrogheni, domnul Ţării Româneşti (1786—1790) : 

un Evangheliar, un sacos, o bederniţă, un ap itrah.il, cîteva icoane. Tot 
Mavrogheni a oferit banii necesari pentru construirea a trei cişmele în 
această insulă. Mînăstirea Siiivri, la 50 km vest de Constantinopol, pe 
coasta Mării de Marmara, a primit ajutoare din partea Mavrocordaţi- 
lor (200 bolovani de sare = 25.440 kg). Mînăstirea Sîiritai Ioan din insula 
Patmos a primit o danie anuală de 400 de aspri, aproape în tot cursul 
epocii fanariote. Felurite obiecte de cult, manuscrise şi cărţi aflate în 
mînăstirile şi bisericile greceşti ori în bibliotecile lor, fie la Athos, fie 
în ailte părţi, provin din Principatele Romane. Ele (stau mărturie asupra 
permanentului ajutor acordat acestor aşezăminte în cursul veacului al 
XVIII-lea. Cităm, de pildă, potirul de la Mihail Racoviţă, din prima 
jumătate a secolului, în biserica Arhanghelul Mihail din Arnautchioi- 
Constantinopol, zecile de hrisoave romaneşti, precum şi cărţile şi manu¬ 
scrisele de la noi, aflate în metecul Sfîntului Mormînt din Constantino¬ 
pol, omoforul de mătase albă de la Mihail Şuţu, din 1795, la Patriarhia 
ecumenică, o candelă de la Alexandru Ipsilanti şi soţia sa Ecaterina la 
mînăstirea Sfînta Ecaterina din Muntele Sinai, o icoană a Mîntuitorului de 
la mînăstirea Spiîia din Munţii Pindului, lucrată de zugravul Teodor din 
Bucureşti, în 1717, o cruce de la Dositei Filitti, la Ziţa, alte două de la 
Costandie Filitti al Buzăului. Obiecte de provenienţă românească se 
păstrează în Muzeul Etnografic, în Biblioteca Naţională şi în alte aşe- 

zaminte culturale din Atena. 

De ajutoarele româneşti au beneficiat şi şcolile greceşti din Pe¬ 
ninsula Balcanică şi Orientul Apropiat. Au fost ajutate peste 50 de 
şcoli, fie prin subvenţii anuale pentru plata corpului didactic şi ajutoare 
pentru elevii săraci, fie prin subvenţii pentru construirea sau reface¬ 
rea clădirilor şcolare. Se adaugă şi faptul că unele cărţi greceşti tipă¬ 
rite la noi au slujit ca manuale didactice în şcolile respective. 

în primul deceniu al secolului al XVIII-lea, unul din dregătorii ilui 
Constantin Brîneoveanu, Gheorghe Castriotul — originar din Castoria, 
din Munţii Pind — ac or da Patriarhiei din Ierusalim 2650 de ducaţi, din 
venitul cărora să fie plătiţi preoţii din şase localităţi din Palestina (Ie¬ 
rusalim, Gaza, Rama ş.a.), care să înveţe pe copiii creştini de acolo 
în greceşte şi arăbeşte. Acelaşi Gheorghe Oastriotul laşa prin testamen¬ 
tul său din 1708 suma de 43.124 ducaţi; depusă la Veneţia, urmînd ca 
din veniturile ei să fie plătiţi doi dascăli la şcoala pe care o întemeiase 

în Castoria. 

De o deosebită atenţie s-a bucurat şcoala cea mare a Patriarhiei din 
Constantinopol, care a primit subvenţii din partea multor domni fana- 

rioţi. De pildă, in 1782, sub Constantin Moruzi al Moldovei, subvenţia 
se ridica la 2400 lei anual, din care jumătate pentru burse tu 12 elevi 
săraci şi silitori. Restul de 1200 de lei reprezentau venitul moşiei Ho- 
tărniceni, cumpărată de mitropolitul Gavriil Callimachi şi . închinată 
marii şcoli din Constuntinopol. Subvenţiile Ţării Româneşti erau tot atît 
de însemnate. 

. Au mai fost ajutate alte trei şcoli din Constaniinopol: cea de la bi¬ 
serica Magul io tisa, cea din Muhîio, lingă Fanar şi «şcoala de musichie», 
apoi cîteva din localităţile învecinate, pe Bosfor : Terapia (îndeosebi de 
Alexandru Moruzi), Arnăutchioi, Kuru-Ceşme, Yeni-kioi (româneşte 
Satul Nou), Buyuk-Dere (româneşte Valea Mare), şcoala din mînăstirea 
Silivri, apoi gimnaziul din Smirna şi altele. 

In Bulgaria de azi, au fost ajutate şcolile din Arbănaşi (Ar vani- 
t oh ori), în apropiere de Tîrnovo, Drăgoi-chioi şi Pivatele. în Grecia, au 
fost 'ajutate şcolile de la Athos, din Seres, în apropiere de Te salonic, din 
Podgoria na şi Ziţa în Epir, din Vitina în Peloponez, iar în Albania de 
azi şcolile din Goriţa şi Selasfor. Numeroase ajutoare au primit şcolile 
din insulele greceşti : din Patmos, înfiinţată de Mavrocordaţi, în 1713 
şi susţinută de domnii următori, Andros, Hios, Păros, Naxos, Mikonos ş.a. 

Şcoala din oraşul Trapezunt — de unde au venit şi unii dascăli la 
Bucureşti, — ca şi şcoala mînăstirii. Sumela, în apropierea Trapezuntu- 
lui, de asemenea au fost ajutate de mai mulţi domni ai celor două ţări 
româneşti. La fel au fost ajutate cele trei şcoli ale Patriarhiei din Alexan¬ 
dria, pentru Ţineri ortodocşi greci şi arabi, lucru ce-1 aflăm din cores¬ 
pondenţa patriarhului Ciprian (1766—1783) cu egumenul Meletie de la 
Zlătari, 

Pe lingă aceste şcoli din afara hotarelor celor două Principate, 
domnii fanarioţi s-au îngrijit şi de Academiile domneşti din Bucureşti 
şi Iaşi, în care învăţămîntul se preda în limba greacă, icu dascăli greci. 
In aceste Academii studiau nu numai tineri români, ci şi tineri din alte 
ţări, mulţi beneficiind de burse. Toate aceste şcoli sprijinite de români 
au contribuit la cultivarea spiritului naţional grecesc şi au pregătit dru¬ 
mul spre marele război de eliberare naţională din 1821—1829, care ia 
dus la dobândirea independenţei poporului grec (1829). 

Numeroşi cărturari greci — unii membrii ai clerului — şi-au des¬ 
făşurat activitatea în ţările noastre: Nicoiae Chip ansa, Petru Depasta 
Petoponeziunul, medicul lui Constantin Mavrocordat, Atanasie Comnen 
Ipsilanti, tot medic, călugărul Constantin Chesarie Daponte, toţi cu lu¬ 
crări privitoare Ia români şi la evenimentele petrecute la noi în sec o- 

M XVIII ('de pildă Chesarie Daponte a 'scris lucrarea în versuri Aowixal 
....sau Cronicul războiului de 4 ani 1736 2739, un Catalog 

istoric al grecilor însemnaţi ş.a.). La începutul secolului ial XlX-lea, 


s-au ocupat de istoria şi geografia ţărilor noastre doi cărturari greci: 
Dimitrie Daniel Filipide ( Istoria şi Geografia României publicată la 
Lipsea, în 1816) şi Dionisie Fotino (Istoria vechii Dacii, acum a Tran¬ 
silvaniei, Valahiei şi Moldovei, în trei volume, tipărită la Viena, in 
1819), Zeci de cărţi în limba greacă au văzut lumina tiparului, în tot 
cursul secolului al XVIII-lea şi la începutul celui de al XîX-lea, ia 
Bucureşti şi la Iaşi. în orice caz, activitatea tipografiei în limba greacă 
în cursul acestui secol, deşi patronată de domni veniţi din Fanar sau 
de ierarhi greci, nu mai cunoaşte amploarea celei desfăşurate sub Con¬ 
stantin Birîncoveanu. Menţionăm cîteva cărţi greceşti mai însemnate 


apărute la Bucureşti: Manual despre purcederea Sfîntului Duh a iero¬ 
monahului Hristofor Emborocomitu din Ianina (1728), Manual despre 
superioritatea Ierusalimului şi a Sf. Mormînt, a patriarhului Hrisant 
(Bucureşti, 1728 ,* ediţia II tipărită de patriarhul Efrem, în 1768), Mreaja 
apostolică (cuvîntări în postul Paştilor şi Crăciunului a lui Nicolae Mau- 
roedies, Iaşi, 1756). între 1767—1769 s-au tipărit mai multe cărţi la Bucu¬ 
reşti, sub îndrumarea patriarhului Efrem al Ierusalimului. Conducătorul 
tipografiei — care a «îndreptat» şi textul multor cărţi — era Gheorghe 
Constântinu din Ianina. Acum s-au tipărit: Mărturisirea Ortodoxă (1767), 
învăţătură creştinească cu text grecesc şi turcesc (traducerea în turceşte 
făcută de ierom. Partenie Mataxopulos din Trebizonda, 1768), un Comen¬ 
tat ia Gramatică (1768) şi Alegere din toată Psaltirea (1769), amîndouă 
de ierodiaconul Neofit Peloponezianul, învăţătura ortodoxă a patriarhu¬ 
lui Meletie Pigas, îndreptată de protosinghelul Chesarie, viitorul episcop 


de Rîmnic (1769). 

în ultimele două decenii ale secolului al XVIII, continuind pînă 
la sfîrşitul epocii fanariote, s-au tipărit mai multe cărţi cu caracter 
laic, cele măi multe în «noua tipografie de la Izvorul tămăduirii de la 
Cişmea» : Mic manual de legi, al lui Alexandru Ipsilanti, în greceşte şi 
româneşte (1780), Abecedarul mare (1783), Descrierea Valahiei, tradusă 
după lucrarea în limba franceză a generalului Bauer (1789) etc. Meşterii 
care au îndreptat şi tipărit ultimele două cărţi erau Nicolae şi Ioan 
Lazăr din Ianina, desigur vlahi din Bpir. 

La începutul secolului XIX, s-au tipărit cîteva cărţi greceşti la Iaşi: 
Sinopsă mare a slujbei ( 1813), Chiriacodromionul lui Nichifor Theotochi 
(2 voi. 1816), Slujba Sfintei Paraschiva ( 1817) etc., la care se adaugă şi 

cîteva lucrări cu continui laic. Cîteva cărţi de slujbă în româneşte şi 
greceşte au apărut la Buda şi la Sibiu, pentru bisericile grecilor şi mace¬ 
doromânilor din Viena, Buda, Sibiu, Braşov şi din alte oraşe din Austria, 
Ungaria şi Transilvania : Catavasier greco-româri '(Sibiu, 1803, 1812 şi 
1817), Rînduiaîa sfinţirii apei , în româneşte, slavoneşte şi greceşte (Buda 
1816), Catavasier greco-român (Buda, 1818). 

Legăturile cu Biserica Ortodoxă Bulgară. Ajutoarele româneşti că¬ 
tre această Biserică In timpul regimului fanariot sînt neînsemnate, ele 
îndreptmdu-se mai mult spre bisericile de limbă greacă. Doar unii cre¬ 
dincioşi au acordat ajutoare sporadice bisericilor din Arbănaşi sau din 
alte localităţi învecinate cu Ţara Românească. Biserica Sf. Arhangheli 
din Arbănaşi a fost împodobită cu fresce de zugravii Mihail din Salonic 
şi Gheorghe din Bucureşti, în 1760. 

îh anul 1774, mitropolitul Grigorie II al Ungrovahiei a primit de la 
generalul rus Petru Saltîkov moaştele Sfântului Dimitrie zis cel nou, mo¬ 
nah cu aleasă viaţă duhovnicească, originar din satul Basarabov, pe apa 
Lomului în Bulgaria. Moaştele au fost aşezate în catedrala mitro¬ 
politană din Bucureşti. Prăznuirea Sfîntului Dimitrie se face în fiecare 
an la 27 octombrie. 


Legăturile cu Biserica Ortodoxă Sirbă au fost ceva mai bogate în 
timpul ocupaţiei Olteniei de austrieci. în 1719, Episcopia Rîmnicului a 
fost pusă sub jurisdicţia Mitropoliei sîrbeşti din Belgrad. «Ipopsifrul» 


Ştefan a fost înscăunat la Crai ova, în martie 1727, de către episcopul 
Nicolae Dimitrievici al Timişoarei, delegatul mitropolitului Moise Pe¬ 
tro viei. Episcopul Inochentie a fost hirotonit la Belgrad de Moise Pe- 


trovici, apoi instalat la Rîmnie tot ide Nicolae Dimitrieviici, iar episcopul 
Climent a fost hirotonit de mitropolitul Vichentie Ioanovici de la Carîo- 


viţ, dar instalarea i-a facut-o administraţia austriacă. 


Legăturile care s-au creat între mitropoliţii de Belgrad-Garloviţ şi 
episcopii de Rîmnie în perioada ocupaţiei Olteniei de austrieci, au con¬ 
tinuat şi după 1739, anul realipirii ei la Ţara Românească. în tiparniţa 
de la Rîmnie s-au imprimat acum cîteva lucrări pentru credincioşii sîrbi 
aparţinători Mitropoliei de Carloviţ. Astfel la rugămintea lui Moise 
Petrovici, în aniul 1726, s-a tipărit un scurt catehism -— care servea şi 
ca manual şcolar —intitulat Întîia învăţătură pentru tineri, în româ¬ 
neşte şi slavoneşte, Era o traducere după marele teolog rus, arhiepiscopul 

Te of an Procopovici .al Novgorodului (după ediţia de la Moscova, din 
1723). Traducerea şi diortosirea a făcut-o egumenul Ştefan de la Govora, 
ales episcop în acelaşi an. în 1727, s-a tipărit ediţia a doua, iar în 1734 
ediţia a treia, numai în slavoneşte (ultima cu binecuvîntarea noului mitro¬ 
polit sîrb Vichentie Io an ovici). 

In anul 1755, marele mitropolit Pavel Nenadovici al Carloviţului 
(1749_1768) a tipărit la Rîmnie o Gramatică slavonă , iar în 1761 s-a 
tipărit Pravila de rugăciuni a sfinţilor sirbeşti, întocmită de episcopul 
sîrb Sinesie Jivanovici de la Arad, care a şi finanţat imprimarea. Episcop 
la Rîmnie era acum Grigorie Socoteanu (1748—1764), care s-a îngrijit 
şi de expedierea exemplarelor din ultima carte la Arad. 

în 1765 s-a tipărit la Iaşi — în slavoneşte şi româneşte — lucrarea 
îndreptarea păcătosului cu duhul blîndeţelor, scrisă de episcopul sîrb 
Vichentie Ioanovici Vidac al Timişoarei (1759—1774). A apărut cu 
binecuvîntarea mitropoiliţilor Pavel Nenadovici al Carloviţului şi Gavriil 
Callimachi al Moldovei. Urmaşul acestuia, Leon Gheucă, a întreţinut 
strînse legături de prietenie cu marele cărturar sîrb Dositei (Dimitrie) 
Obradoviei, care Ta şi cercetat la Roman, pe cînd era episcop acolo. 


Legăturile Bisericii Ortodoxe româneşti din Transilvania cu cea 
sîrbă s-au accentuat în acest secol. în urma dezbinării din anul 1698 


1701, preoţii şi credincioşii ortodocşi transilvăneni au rămas fără un 
cîrmuitor duhovnicesc, timp de şase decenii. întrucît acum domnii fana¬ 
rioţi din Ţara Românească şi din Moldova nu mai acordau ajutoare Bi¬ 


sericii 


Ortodoxe din Transilvania, 


cum făcuseră domnii români 


din 


secolele anterioare (de altfel, autorităţile habsburgiee nici n-ar fi în¬ 
găduit acest lucru), privirile preoţilor şi credincioşilor ortodocşi din 
Transilvania se îndreptau mai stăruitor spre Mitropolia. Ortodoxă sîrbă 
de la Oarloviţ, aflată acum în acelaşi imperiu habsburgic. De la Carloviţ 
a venit lla Braşov episcopul Nicanor Meletievici, în 1735, pentru întări¬ 
rea şcheienilor în dreapta credinţă, trimis de mitropolittul Vichentie 
Ioanovici i(seoretarul acestuia era un român braşovean, Vlad Mălăiescu, 
aflat de mult timp în slujba Bisericii sîrbe). Tot de la Oarloviţ a venit 
călugărul Visarion Sar ai — desigur cu ştirea patriarhului Arsenie IV 
Şacabent — care a produs marea mişcare populară de revenire la Or¬ 
todoxie din primăvara anului 1744. Spre Mitropolia din Carloviţ s-au 
îndreptat numeroase memorii ale preoţilor şi credincioşilor români, pre¬ 
zentate — mai ales mitropolitului Pavel Nenadovici — prin reprezen¬ 
tanţii lor : protopopul Eustatie Vasilievici din Braşov, credinciosul Ion 
O ane. ea din Făgăraş, preoţii Ioan din Aciliu, Ioan din Poiana Sibiului, 

IO'an din Galeş, credinciosul Toma Maier din Răhău şi alţii. Mitropolitul 
Pavel a înfăţişat ;aipoi plîngeri'le lor Curţii din Viena, cerînd încetarea 
prigoanei religioase. Numeroşi tineri ardeleni au fost hirotoniţi la Car- 
loviţ, iar către sfîrşitul secolului şi începutul celui următor de episcopii 
sîrbi din Buda, Arad şi Timişoara. 


După 1761 a început un nou capitol al relaţiilor bisericeşti româno- 
sîrbe, prin cei patru episcop! de neam sîrb de la Sibiu, care nu stat în 
fruntea Bisericii Ortodoxe din Transilvania : Dionisie Novacovici (1761— 
1767), Sofronie Chirilovici (1770—1774), Ghedeon Nichitici (1784—1788) 
şi Gherasim Adamovici (1789—1796). în 1783, Episcopia -ortodoxă ro¬ 
mână din Transilvania a fost pusă sub jurisdicţia Mitropoliei din Car- 
loviţ în probleme spirituale-dogmatice, iar peste trei ani jurisdicţia s-a 
extins şi asupra problemelor administrative, situaţie care s-a menţinut 
pînă în 1864. Aceleaşi măsuri s-au aplicat şi pentru Episcopia: ortodoxă 
română din Bucovina cu sediul Ia Cernăuţi, rămasă sub jurisdicţia Car- 
loviţului pînă în anul 1873. Episcopia Bucovinei a fost cârmuită de un 


singur ierarh de neam sîrb, Danii.1 Vlah o viei (1789—1822). 

Nu mai stăruim asupra legăturilor preoţilor şi credincioşilor din 
Banat; Arad şi Bihor eu Biserica sîrbeaseă, pentru că în tot cursul seco¬ 
lului de care ne ocupăm ei au fost cîrmuiţi de Ierarhi sîrbi cu reşedinţa 
la Arad, Timişoara şi Caransebeş-Virşeţ. Aceşti vlădici — între care 
se reliefează chipul luminos al lui Sinesie Jiv ano viei de la Arad — au 
avut o contribuţie de seamă în menţinerea Ortodoxiei şi în cîrmuirea 
duhovnicească a credincioşilor de neam român din aceste părţi. Unii 
tineri români din aceste părţi au primit învăţătură în şcolile clericale 
sîrbeşti de la Carloviţ şi apoi de la Vîrşeţ. Preotul cărturar Dimitrie 


Ţichindeal (1775—1818) traduce unele din lucrările lui Dositei (Dimitrie) 
Ohradovici, el însuşi născut la Ciaeova, în Banat. 


Legăturile cu Biserica Ortodoxă Rusă. In ultimul deceniu al seco¬ 
lului al XVII-lea şi în primii ani ai secolului următor, întîlnim călugări 
români în Rusia, după ajutoare, mai ales moldoveni : ierodiaconul Foca 
de la Coşula (1690), egumenul Filotei şi «nestavnieul» Antonie' de la 
Putna (1692), primind o milostenie de la ţar pentru refacerea mînăstirii 
lor, pustiită de turci, arhimandritul Lavrentie de la Suceava (1694), egu¬ 
menul Varnava, se pare de la Suceviţa (1695), Paisie de la Coşula (1702), 
Isaia de la Humor (1703), o egumenă cu numele Eupraxia (1703), iero¬ 
monahul Paisie de la Cozia (1703), egumenii Ioil de la mînăstirea Vintilă 
Vodă, trimis-de episcopul Damaschin al Buzăului (1704), Pavel de la 

Rişca {1707), Pahomie de la Bisericani (1709), an Gavriil de Ta Coşula 
(1709) ş.a. Ei aveau ca însoţitori cîte doi-trei călugări şi cîţiva slujitori 
din mînăstire. Toţi au .primit daruri din partea ţarului Petru cel Mare 


pentru refacerea sau înzestrarea mînăstirii lor. 


Egumenul Pahomie de la Bisericani plecase în Rusia pentru a cere 
sprijinul ţarului în vederea readucerii moaştelor Sfîntului Io an cel Nou 
din Polonia la Suceava, După părerea unor cercetători, el ar fi ajuns 


mai tîrziu mitropolit al Voronejului. Acolo a fost cercetat, prin 1722, de 
egumenul Antim de la Bisericani. Dar, ila începutul aceluiaşi secol, în- 
tîlnim în ţările noastre cîţiva călugări ruşi, în drumul lor spre Locurile 
Sfinte. De pildă, stareţul Leontie prin anii 1701—1702, călugării Macarie 


şi Silvestru din Novgorod în 1704, care au trecut prin Moldova, ieromo¬ 
nahul Ipolit Vîşinschi din Cernigov, care a trecut prin Moldova şi Ţara 
Românească, în drum spre Ierusalim. în notele sade de călătorie, Vî- 


şinski relatează pe larg întîdnirea sa cu patriarhul Hrisant al Ierusa¬ 
limului, la Iaşi, primirea ia Roman, ide către episcopul Lavrentie, apoi 
la Bucureşti, unde a fost găzduit la mănăstirea Sfintui Sava şi a fost pri¬ 
mit de mitropolitul Teodosie, căruia i-a î n m inat o scrisoare din partea 
arhiepiscopului Ioan al Cernigovului. Descrie cîteva din slujbele la 
care a participat la Iaşi şi la Bucureşti. în iunie 1711 era la Iaşi însuşi 
ţarul Petru cel Mare, primit de Dimitrie Vodă Cantemir şi de mitropo¬ 
litul Ghedeon. Ion Neculce scria în Letopiseţul său că «au îmbiat prin 


toate mînăstirile împăratul de le-au vădzut şi din toate i-au mai plăcut 
mînăstirea Gd'lia, dzicmd că are trei feluri de meşteşuguri : leşesc, gre¬ 
cesc şi moschicesc». în acelaşi an, în urma luptei de la Stănilsşti* Di¬ 
mitrie Gantemir a fost nevoit să se refugieze în Rusia. între alte preo¬ 


cupări cărturăreşti, domnul moldovean a iscris în Rusia o lucrarea cu 
titlul Loco. obscura in Cathechisi,.., rămasă în manuscris, în care critica 
lucrarea religioasă-didactică a lui Teofan Procopovici, întîia învăţătură 
pentru tineri (apărută şi în traducerea românească la Rîmnic, în 1726). 
A ctitorit o biserică la Moscova, în mînăstirea Sf intui Nicolae, cu hra¬ 


mul Sfinţii Constantin şi Elena, în care a fost îngropat, împreună cu o 
parte din membrii familiei. A ajutat multe biserici şi schituri în părţile 


Harcovului şi Poltavei. 

Tot în prima jumătate a.secolului al XVIlI-lea trei ierarhi români 
şi-au părăsit scaunele dor, retrăgîndu-se pentru totdeauna în Rusia. Pri¬ 
mul, a fost episcopul Pahomie al Romanului (1707—1713). El mai fusese 
în Rusia, In primii ani ai secolului al XVIII-lea, în timp ce era egumen 

la Neamţ, atras de învăţăturile ascetice ale Sfintului Dimitrie al Ros- 
tovului. A adus din Rusia felurite cărţi (între care şi Rostul de aur a 
Sfîntuiui Dimitrie), icoane, veşminte, pe care le-a dăruit apoi mînăstirii 
Neamţ sau Episcopiei Romanului. După retragerea din scaunul episcopal, 
a făcut a doua călătorie în Rusia, prin 1717, aşezîndu-se la Lavra Pe- 
cerska din Kiev, unde a şi murit şi a fost îngropat în 1724. în toamna 
anului 1739 episcopul Misail al Buzăului (1732—1739) şi mitropolitul An¬ 
tonie al Moldovei (1729-—1739) au plecat cu oştile ruseşti, în urma răz¬ 
boiului ruso-austro-turc din 1736—1739. Misail a murit la Kiev in 1740, 
iar Antonie a ajuns mitropolit de Cernigov, apoi de Bielgorod unde a 
păstorit pînă la moarte (1748). 

S-au adîncit acum şi legăturile credincioşilor transilvăneni cu Rusia, 
în ultimul deceniu al secolului al XVII-leu, au călătorit la Moscova, 
după ajutoare, preotul Oprea, apoi protopopul Vasile Hoban, amîndoi 
slujitori la biserica Sfintui Nicolae din Şcheii Braşovului. Am arătat şi 
în altă parte, că la B noiembrie 1700, mitropolitul Teodosie al Ungrovla- 
hiei înştiinţa pe patriarhul Adrian al Moscovei de acţiunea prozelitistă 
desfăşurată de catolici în ţările ortodoxe, cu osebire în Transilvania. Iar 
în 1702, Constantin Brînooveunu a trimis o solie la Moscova, in frunte 
cu ceauşul David Corbea -— originar din Braşov — ca să încheie o alianţă 
antiotomană cu Rusia, cerîndu-se şi ajutorul ţarului pentru credincioşii 
transilvăneni ameninţaţi cu uniaţia. 

Primul cleric român transilvănean care a călătorit în Rusia în acest 
secol — în anii 1743-1744 — a fost tot un braşovean, protopopul Eustatie 
Vasilieviei. Ţarina Elisabeta Petrovna (1741—-1761) i-a îngăduit să strîngă 
ajutoare în marile oraşe ruseşti timp de trei luni, dăruiridu-i ea însăşi 
2500 de ruble, precum şi foarte multe cărţi de cult. Unele din ele se mai 
păstrează şi azi în biblioteca şi muzeul bisericii Sfîntul Nicolae din 
Şchei. Protopopul s-a întors acasă prin Moscova şi Kiev. Din banii strînşi 
în Rusia (13.000 florini) a renovat biserica, aşezînd şi un ceas în turn, 
cu o pisanie care amintea de ajutorul Elisubetei Petrovna. Fiul său 


— cărturarul Dimitrie Eustatievici — şi-a făcut'studiile la Academia 
movile ană din Kiev (un Leontie «dascălul şi ritorul» de la Tismana de 
asemenea «au învăţat în şcolile latineşti în vestita cetate a Kievului»). 

în anii următori şi-au îndreptat paşii spre Petersburg mai mulţi 
trimişi ai preoţilor şi credincioşilor ortodocşi din Transilvania, pentru 


a solicita intervenţia ţarinei Elisabeta pe 



Maria 


Tereza, în vederea încetării prigoanelor împotriva Bisericii Ortodoxe. 
Unul dintre aceştia a fost protopopul Nicolae Pop din Balomir, în 1749, 

care a înaintat un memoriu, .pe temeiul căruia ţarina a poruncit minis¬ 
trului său din Viena să ceară Curţii de acolo ca sa se acorde «deplină 
slobozie» credinţei ortodoxe în Transilvania. Conferinţa miniştrilor 
ţinută ia Viena, în toamna anului 1750, a dat un răspuns ţarinei, mo- 
tivind că întreg poporul român din Transilvania s-ar fi unit cu Roma, 
în 1698. 


întrucît mijlocirea ţarinei a rămas fără urmări, în vara anului 
1751, a plecat la Petersburg o nouă solie românească, formată din 
ieromonahul Nicodim şi tînărul Ioan, fiul preotului Avram din Aciliu 
(jud. Sibiu). Jn memoriul în cinci puncte înaintat ţarinei, ei înfăţişau 
toate suferinţele Bisericii Ortodoxe din Transilvania. După o şedere de 
cîţiva ani ia Episcopia Rîmnicului, ieromonahul Nicodim s-a reîntors 
în Rusia, în anul 1757, avînd asupra sa două scrisori de recomandare : 
de la mitropolitul Filaret Mihalitzis şi de la episcopul Grigorie Soco- 
teanu al Rîmnicului, precum şi un memoriu, semnat de patru călugări, 


şase preoţi şi patru credincioşi, toţi luptători cunoscuţi împotriva unia- 
ţiei în Transilvania, în care solicitau sprijinul ţarinei Elisabeta. Nico¬ 
dim a ajuns numai pînă la Moscova, unde i s-a dat îngăduinţa să siringă 


ajutoare pentru mănăstirea sa de lingă Alba Iulia, timp de trei luni. 
Pe ciad se afla în Rusia, a întîlnit pe fostul său tovarăş de drum din 
1751, Ioan din Aciliu, hirotonit între timp preot, la Carloviţ. El aducea 


un nou memoriu semnat de cîţiva fruntaşi ai românilor ortodocşi din 


Transilvania, prin care cereau ca episcop pe arhimandritul sîrb Ghena- 
die Vasilievici. Ieromonahul Nicodim a rămas în Rusia pînă în 1761, cînd 
s-a reîntors la Rîmnic, ajungînd apoi egumen la schitul Berislăveşti— 
Argeş. Numeroşi trimişi ai românilor ortodocşi transilvăneni la Viena au 
fost ajutaţi şi îndrumaţi de ministrul rus din Viena Mihail Petroviei 


Bestu j ev-Riumin. 

Aşa cum am arătat şi în altă parte, în anul 1769—1770 — deci în 
timpul războiului ruso-turc din 1768—1774 — s-au prezentat la Petersburg 
două delegaţii din Ţara Românească şi Moldova, pentru a prezenta ţa¬ 
rinei Ecaterina II (1762—1796) omagiul de credinţă şi doleanţele celor 
două ţări. Delegaţia munteană era condusă de mitropolitul Grigorie II 
şi din ea mai făceau parte arhimandriţii Chesarie şi Filaret şi cîţiva boieri, 
iar cea moldoveană era formată din episcopul Inochentie de la Huşi, ar¬ 
himandriţii Benedict de la Moldo viţa şi Vartolomeu Măzăreanu de la 
Solea. Cele două delegaţii au fost primite în audienţă de ţarină în Du¬ 
minica Floriilor din anul 1770, vorbind cei doi ierarhi şi cerînd sprijinul 
Rusiei în vederea eliberării ţărilor lor de sub dominaţia otomană. Var- 

tolomeu Măzăreanu mai fusese în Rusia, în 1757, pe cînd era egumen 
la Puma, împreună eu alţi doi ieromonahi, aducând de acolo cărţi, icoane, 
obiecte de cult, rase pentru călugări. Şi de data aceasta, Vartolomeu -— 
ca şi colegul său Benedict — au primit bogate daruri pe seama mînăsti- 
rilor 101 din partea ţarinei. Amândoi au lăsat însemnări asupra călătoriei 
lor în Rusia şi a monumentelor vizitate. Ei au cunoscut la Petershurg un 
alt preot român, bănăţeanul Miliai Popovici din Sînnicolaul Mare (jud. 
Timiş), plecat în Rusia pentru a se plînge ţarinei de asupririle la care 
erau expuşi credincioşii ortodocşi din Transilvania.. Acesta mai făcuse 
o călătorie la Muntele Athos şi la Locurile Sfinte, lasînd interesante în¬ 
semnări asupra tuturor celor trei călătorii. La plecarea din Rusia, arhi¬ 
mandritul Vartolomeu Măzăreanu a adus multe cărţi ruseşti, traducînd 
apoi o parte din ele în româneşte. Trebuie subliniat şi faptul că în octom¬ 
brie 1770, la hirotonia întru arhiereu a marelui teolog rus Platou Levşin, 
a slujit şi mitropolitul Grigorie al Ungrovlahiei, Tot pe atunci arhiman¬ 
dritul Chesarie a tradus în greceşte un panegiric rostit de Plafon Levşin 
lîngă mormântul lui Petru cel Mare, în biserica Sfinţii Petru şi Pavel din 
Petersburg. 

In timpul ocupaţiei Moldovei de trupele ruseşti din 1788—1791, con¬ 
ducerea Mitropoliei a fost încredinţată arhiepiscopului Ambrozie Sere- 
brenicov al Ecnterinoslavului şi Poltavei (sfîrşitul anului 1789 — începu¬ 
tul lui 1792). La 26 decembrie 1791, el a hirotonit pe arhimandritul Gavriil 
Bănutescu-Bodoui {fost o vreme profesor în Poltava) ca episcop-vicar de 
Cetatea Albă şi Tighina, pe care — în februarie 1792 — l-a lăsat la 
conducerea Mitropoliei, dar a păstorit mai puţin de două luni. Gavriil a 
fost numait mai. tîrziu mitropolit al Poltavei, apoi al Kievului. 

Legăturile bisericeşti româno-ruseşti s-au întărit şi prin stareţul 
Paisie şi prin unii monahi ruşi care au vieţuit în mînăstirile româneşti 
în a doua jumătate a secolului al XVIII-lea, In schimb, rânduielile pai- 
siene s-au introdus intr-o serie de mînăstiri din Rusia, contribuind la 
renaşterea vieţii monahale de acolo. 

între anii 1790—1792, a trăit în Moldova, la Iaşi, mitropolitul geor¬ 
gian Iona Ghedevanişvili de Ruissa sau Mroveli (1737—1821), căruia ge¬ 
neralul Grigorie Alexandrovici Potemkin i-a încredinţat egumenia mînăs- 
tirii Pîngăraţi, pentru ca să aibă cu ce trăi. El a lăsat cîteva însemnări în 
limba gruzină asupra celor văzute şi trăite în Moldova. Iov Potemkin, 
viitor arhiepiscop de Ecaterinoslav, a fost egumen la mînăstirile moldo¬ 
vene Horodiştea-Dorohoi şi Slatina. . 

Numărul cărţilor traduse din ruseşte a sporit în perioada de care ne 
ocupăm. Au apărut chiar cîteva ediţii bilingve româno-ruse. Alte tra¬ 
duceri din literatura teologică rusa au rămas în manuscris. Un harnic 
traducător, aşa cum s-a arătat mai înainte, a fost arhimandritul Varto- 
lomeu Măzăreanu. Numeroşii ucenici ai stareţului Paisie au făcut alte 
traduceri, din Nil Sorski, Dimitrie al Rostovului (îndeosebi cartea Rostul 
de aur) şi din alţi mari asceţi şi teologi ruşi. Un alt cărturar care a con¬ 
tribuit la strîngerea legăturilor cu Biserica rusă a fost protopopul de 
origine poloneză Mihail Strilbiţchi, cunoscutul tipograf şi giavor. ni a 
tipărit cîteva cărţi bisericeşti şi laice la Iaşi, multe în ruseşte şi româ¬ 
neşte : Dialoguri casnice ruseşti şi moldoveneşti , un manual de conver¬ 
saţie, în scurtă arătare a numelor.., întru folosul celor ce vor vrea a 
învăţa limba rusească şi moldovenească — care era un prim dicţionar 
ruso-român, cu aproape 1500 de cuvinte, un M olitvelnic slavon , toate în 
1789, învăţătura creştinească a lui Platon Levşin — ruseşte şi româneşte, 
îu 1790, diferite cărţi de slujbă în româneşte ete. Mai tîrziu şi-a mutat 
tiparniţa la Dubăsari şi la Mavilău. 

Concluzii. Acţiunea de sprijinire a Bisericilor Ortodoxe su¬ 
rori aflate sub stâpînire otomană, din partea ţârilor române, a conti¬ 
nuat în tot cursul «epocii fanariote». Ajutorul românesc venea mai ales 
din partea numeroaselor mînăstiri închinate Locurilor Sfinte, dar şi 
din partea unor domni, a unor ierarhi şi a multor credincioşi. Se ob¬ 
servă însă o sporire a legăturilor cu Biserica Ortodoxă Rusă. Biserica 
Ortodoxă din Transilvania, asuprită de Habsburgi şi lipsită de ierarhi 
timp de şase decenii, a fost sprijinită de Biserica Ortodoxă Sîrbă 
mai ales de mitropoîiţii de ia Carloviţ şi, într-o oarecare măsură, 

de Rusia. 


BIBLIOGRAFIE 

Izvoarele simt cele indica te pentru capitolele privitoare la secolul XVII. 

Cultura greacă La noi. CONSTANTIN ERBICEANU, Cronicarii greci t are 
au scris despre români In epoca fanariotă. Textul grecesc şi traducerea românească, Bucu¬ 
reşti 1888, LXXII + 361 p.; CONSTANTIN ERBICEANU, Bibliografia greacă sau cărţile 
greceşti imprimate in Principatele Române in epoca fanariotă şi dedicate domnitorilor 
şi boierilor români. Studii literare, Bucureşti, 1903, VIII + 210 p. ; CONSTANTIN ER¬ 
BICEANU, Bărbaţi culţi greci şi români şi profesori din Academiile de Iaşi şi Bucureşti 
din epoca zisă fanariotă (1650 — 1821), Bucureşti, 1905, 42 p. (An. Acad. Rom., Mem. 
Secţ. Ist., s. II, t. XXVII); N. BĂNESCU, Viaţa şi opera lui Daniel (Dimitrie) Philipide, 
Cartea sa despre pămîntul românesc : rearfpaîpi'x.ov x-rj? J Poofj.aoLa;, Leipzig, 1816, în AIIN, 
Cluj, II, 1923, p. 119—204; NICOLAE IORGA, Byzance apres Byzance . Continuation 
de Ttîistoire de la vie bymntine, Bucarest, 1935, 272 p. + 22 pl. (şi ediţia rom. : Bizanţ 
după Bizanţ , Bucureşti 1972, 300 p.); D. RUSSO, Studii istorice greco-române — Opere 
postume, tom. I— II, Bucureşti 1939, IX -4- 692 -j- 52 pl. ; ŞTEFAN BÎRSĂNESCU, Aca- 



Legăturile cu celelalte biserici ortodoxe <sec. xvîîî) 


659 


domnească din inşij 1714 — 1821, Bucureşti 1962, 206 p. 4- 26 p • GH CRONT 

^Tt m RFSFp S ^ ^ XVm ' e skc2e ‘ Letalii dTi'enf^ 

/ înc? ESE ooi V ' 111 ' 3 4 ' 1966 ' p ' 437 — 473 şi în Stu dii, revistă de istorie , XVIII 
Jwf/ lo65 ' p ‘ 833 ,' 848 ; ION ION AŞ CU, Academia domnească de la Simţul Sava din 
Bucureşti, factor de propagare a culturii in Peninsula Balcanică, în Analele Univ din 

rTCTR a m ' A er f S ° cmîe ’ Istorîe ' XVI > 196? , P* 39—54 f ARIADNA CAMARIANO- 

CiORAxC Academiile domneşti dm Bucureşti şi Iaşi, Bucureşti, 1971, 328 p. 

ă 1 ^ U T1 ? ă Se Vadă şi ION BIANU > NERVA HODOŞ şi DAN 
riîf romanească vechQ > tom - II- 1717—1808, Bucureşti, 1910, 571 p. ; 

vm + 780 P ' ; tom - IV ' Adă03iii şi 3ndrep - 

rprTrrfMwâ a /3rv ri C ,. u P T atriarh ia de Constant inopol. ALEXANDRU ELIAN, 
senbi niînH 11110 ^ 011 ? 1 ¥ n ^ rov . lahieî cu Patriarhia de Constantinopoi şi cu celelalte Bi- 

T!rî%Ar™ e r?V ere PM îa 1S00 ' în B -°- R - ,an * LXX VII, or. 7-10, 1959, 
^ 35 i AL . EXANDBU L CIUREA, Citeva aspecte esenţiale ale regimului turco- 

r> QQQ aii Q Bisenc u Ortodoxe din România, în B.O.R., LXXXIX, nor. 7—8, 1971, 
p. ooo—o4o. 

, .... L '! I ? ă J tUr r, i Patriarhia de Alexandria. DIMITRIE G. IONESCU, Re- 

PTuip J a DS°^T?o?A a ^ T Cl i Pa } narhîa de Alexandria , Bucureşti, 1935, 68 p.; IOAN 
L p E A RĂMUREÂNU, Legaturile Patriarhiei de Alexandria cu Ţările Române, în 
B.T., an. VIII, nr. 1—2, 1956, p. 50—80. 

<înirJ^ ega l U f r * C J\ P c atri arhi a ,d e Antiohia - VASILE RADU, Mănăstirea St 
Spiridon şi patriarhul Silvestru al Antiohiei, în R.I.R., III, 1933, p. TI—31 .(şi extras: 

Bucureşti, 1933, 23 p.) ; DAN SIMONESCU şi EMIL MURACADE, Tipar românesc pen- 

ru arabi in secolul ai XVIII-Iea, în Cercetări Literare. III, Bucureşti 1939 n 1_32 fsi 

; 1L1E CHBORGHITA, Tipografia 'arabă din mănăstirea St. Sava şi venirea lui 
Silvestru patriarhul Antiohiei la Iaşi, în M.M.S., an.. XXXIV nr. 5_6 1958 n 418 _ 

423; MIRCEA PACURARIU, Legăturile Ţărilor Române cu Patriarhia Antiohiei, în S.T., 
mii- ,?' l® 4 ;, P-, 5!) 3- 621 ; DAN SIMONESCU, Cărţi arabe tipărite de ro- 

M HAM 1 Sl a Â™Jrr1 ea , < mi ~ 1747 >■ to LXXXII, ». 5-6, 1964, p. 524- 

* ' SuK SIM ONŞSCU, Impression de hvres arabes et Karamanlis en Valachie 
Gt fo en XVIII-e siecie , în Studia et Acta Orientalia, V—VI, Buciarest, 1967, 

p. 49—75 {şi extras). 

Legături cu Patriarhia de Ierusalim. NICOLAE IORGA, Ceva din 
legaturile domniilor romaneşti cu Ierusalimul, în An. Acad. Rom., Mem. Sect. Ist., s. 

^ ucure9 7 t î' 1932 ~ 1933 ' p- 109—129 {şi extras); PAUL MIKAILOVICI, Re- 
Ho AR Ie . ac i e 4^ r m ?!â°J Qne l l n dm (irhlva de la Constantinopoi a Sîîntului Mor mint, în 
J- XXIV ' 1934 ' p - 361 416 (şi extras : Chişinău, 1934, 56 p.) ; I. POPESCU- 

ttp *' F a u- m \ hu L, Avi: . a1 ? lie al Ierusahm Biui şi legăturile lui cu Ţările Române 1775— 

tt tf' rpnpSu T °f en ^' ’ aI1 ’ XX î r ,nr * 119 —124, 1942 {şi extras: Craiova, 1942, 55p.f; 
ILIE GEORGESCU, Legaturile Ţarilor Române cu Ierusalimul. Patriarhii Ierusalimului in 
Ţările Romane (veac X Y]-I 'XVIII), în S.T., an. VIII, nr. 5-6, 1956, p. 349—362; 

1975 e p Va 668—698° AN IVAN ' Patnarhî ortodocşi în Moldova, în LI, nr. 9—12 

Legături cu Muntele Athos. N. IORGA, Muntele Athos în legătură cu 
ţările noastre, m An. Acad., Rom. Mem. Sect. Ist., ,s. II. XXXVI 1913_1914 p 447_ 

- 19 ! 4 /.? 1 p>)î G - CIORAN ' Legăturile Ţărilor Române cu 
Athosui şi îndeosebi cu mănăstirile Cutlumus, Lavra, Dohiariu şi Si. Pantelimon sau 

Rusicon, Atena, 1938 {în greceşte) f TEODOR BODOGAE, Ajutoarele româneşti la 
mănăstirile din Sîîntul Munte Athos, Sibiu, 1940, LII + 354 p. ; DAMIAN P. BOGDAN 
Despre daniile româneşti la Athos, în Arhiva Românească, an VI 1941 p 263 309 
(şi extras : Bucureşti, 1941, 47 p.), GHEORGHE I. MOISESCU, Contribuţia românească 
pentru susţinerea Muntelui Athos în decursul veacurilor, în «Ortodoxia» an V ut 2 
1953, p. 238—278; ALEXANDRU ELIAN, Biserica Moldovei şi Muntele'Athos'ia în- 
cepului veacului al XîX-lea, în S.T., an. XIX, nr. 7—8, 1967, p, 391 —402. 

Legături cu a 11 e ; B i s e r i c i de limba greacă. N. IORGA, Donaţiile 
romaneşti pentru Mega Spileon şi Vlah-Sarai, în «An. Acad. Rom. Mem. Sect. Ist.», s. 




666 


PERIOADA A TREIA (SECOLELE XlV-XVlit) 


III, it. XIÎI r Bucureşti, il932—1935, (p. 159—166 (şi extras); N. IORGA, Legături româ¬ 
neşti cu Muntele Sinai, în An. Acad. Rom., Mem. Sect. Ist. s. III, t, XIII, Bucureşti, 1932 
1933, p. 335—346 (şi extras); GHEORGHE I. MOISESCU, Legăturile Ţărilor Romane cu 
mînăstirile Mega Spileon şi Siînta Lavră din Pelopone z, în B.O.R., an. LII, nr. 1 2, 1934, 

p. 20—37; MARCU BEZA, Urme româneşti in Răsăritul Ortodox , ed. II, Bucureşti, 1937, 
211 p.; T. G. BULAT, Danii pentru Orientul creştin in epoca fanariotă tîrzie (1774— 
1821), din ţara noastră, în B.O.R., an. XCII, nr. 3—4, 1974, p. 412 424; MARIA 
NYSTAZOPOULOU-PBLEKIDIS, Acîes des princes phanariotes en iaveur du convent 
de ; Patmos, în voi. Symposium —- Tepoque phanariote, Thessaloniki, 1974, p. 419—437. 


.Alte probleme. GH. PĂRNUŢA, Documents concernant Ies aides accordees 
par Ies Pays Roumains aux ecoles greques de î’etranger, RESEE, VII, nr. 4, 1969, p. 
647—655; CONSTANTIN C. GIURESCU, Uaide acordee par Ies pays roumains ă Ven- 
seignement de la Peninsule Balkanique et du Proche Orient, an R.R.H., nr. 5, 4970, 
p. 823—836; CONSTANTIN C. GIURESCU, Ţările româneşti sprijinitoare ale învăţă-. 
mîntului din Peninsula Balcanică şi Orientul Apropiat, în voi. Contribuţii la istoria în-- 
vâţămîntiilui românesc. Culegere de studii, Bucureşti, 1970, p. 7—18; V. MOLIN, Cărţi 
şcolare tipărite în ţările româneşti pentru popoarele învecinate: sîrbi , bulgari şi greci, 
în voi. Contribuţii la istoria învăţământului..., p. 19—50 ; DAN SIMONESCU, Le livre 
grec imprime en Roumanie (1642 — 1830), în voi. Symposium 1 epoque phanariote, 
Thessaloniki, 1974, p. 127—134. 


Legături cu Biserica Sârbă. RADOSLAV GRUICI, Contribuţii privitoare 
la istoria legăturilor noastre cu românii în veacul XVIII, Carloviţ, 1906 (în sîrbeşte); 
SILVIU ANUICHI, Rolul Mitropoliei de Carloviţ în apărarea Ortodoxiei din Austro- 
Ungaria, în «Ortodoxia», an. XIII, nr. 3, 1961, ip. 419—432; RADU FLORA, Din re¬ 
laţiile sîrbo-române. Privire de ansamblu, Panciova, 1964, 235 p.; TOMA G. BULAT, 
O carte bisericească pentru Banat tipărită la laşi în anul 1765, în M.B., an. XX, rar. 1- 3, 
1970 p. 138—144; VIRGIL MOLIN, Cărţi bisericeşti tipărite la Rîmnic pentru Mitro¬ 
polia de la Carloviţ, în M.O., an. XX, nr. 7—8, 1968, p. 548 559 ; RADU FLORA, Comu¬ 

nitatea ierarhică sîrbo-română sub jurisdicţia Mitropoliei din Sremski Karloviţ, în M.B., 
an. XIX, nr. 10—12, 1969, p. 655—662; AUREL JIVI, Relaţiile Mitropoliei de Carlo¬ 
viţ cu Biserica Ortodoxă Română din Transilvania în secolul al XVIÎÎ-lea, în B.O.R., 
an. LXXXVIII, nr. 5—6, 1970, p. 587—596; Voi. Tipografia din Rîmnic şi reluarea tipă¬ 
ririi cărţilor sîrbeşti la 1726, Novi Sad, 1976, 118 p. (text sîrbo-român); SILVIU 
ANUICHI, Relaţii bisericeşti româno-sîrbe în secolele al XVII-lea şi al XVIII-lea , 
Bucureşti, 1980, 192 p. (extras din B.O.R., an. XCVII, nr. 7—8, 1979, p. 869—1057). 


Legături cu Biserica Rusă. NICOLAE IORGA, Călătoriile în Rusia ale 
preotului bănăţean Mihail Popovici (1770 — 1771), Arad, 1901, 48 p.; SILVIU DRA- 
GOMIR, Relaţiile bisericeşti ale românilor din Ardeal cu Rusia în veacul XVIII, babau 
1914 55 p. ; ŞTEFAN ' BERECHET, Informaţii noi despre activitatea arhiepiscopului Am¬ 
brozie Serebrenicov ca exarh şi a lui Gavriil Bânuîescu-Bodoni ca vicar al Principatelor 
Române după câldforiu mitropolitului Iona Gruzinul, din 1791, m B.O.R., an. XLI, nr. 13, 
1923 p/ 956—960 ; PAUL MIHAILOVICI, Legături culturale bisericeşti dintre români 
şi ruşi în secolele XV—XX, în RSIAB, t. XXII, 1932, p, 199 P76 ; (şi extras . Chişlnău, 

1932, 78 p.) ; G. BEZVICONI, Călători ruşi în Moldova şi Muntenia, Bucureşti, 1947, 
464 p. * T. DAMIAN (DAMIAN P. BOGDAN), Răspîndirea cărţii bisericeşti ruse în 
Oltenia, în M.O., an. VII, nr. 3—4, 1955, p. 145 *162 şi an. XII, nr. 3 4, 1960, p. 152 
170- MIRCEA PĂCURARIU, Traduceri româneşti din literatura teologică rusă 
pînă la sfîrşituî secolului XIX, în S.T., XI, nr. 3—4, 1959, p. 182—212; ALEXANDRU 
ELÎĂN Din legăturile mitropolitului Moscovei Platon cu clericii români, în Ortodoxia , 
XII nr 2 1960 p 179—196; G. BEZVICONI, Contribuţii la istoria relaţiilor româno- 
ruse, Bucureşti/ 19*82, 347 p. ; PAUL CERN O V ODE ANU, Cronograful mitropolitului Di- 
mitrîe al Rostovulul în Ţările Române, în M.O., an. XXII, nr. 7—-8, 1970, p. 692 704 ; 
P. I. DA VID, Dimitrie Cantemir în Rusia, exemplu de demnitate şi patriotism, iîn B.O.R., 
an. XCII, nr! 7—8, 1974, p. 928—955 (şi extras : Bucureşti, 1974, 30 p. -p 22 pi.); VALE- 
RIAN MACIARADZE, Călătorul gruzin Iona Ghedevanişvili din secolul aî XVIÎÎ-lea 
despre Moldova şi Ţara Românească, în RESEE, VIII, nr. 3, 1970, p. 435—459 ; PAUL 
MIHAIL, Mitropolitul gruzin Iona GhedevanişviH şi Biserica Moldovei între 1790—1792, 
în B.O.R., an. XCII, nr. 5—6, 1974, p. 711—720. 



J N 


y î ce 


DE. NUME 


A. 

Abagiu Gheorghe, ctitor, 627. 

Abaza, paşă de Rusciuc, 54, 164. 

Abdul Aziz , sultan, 495. 

Acachie, călugăr copist, 586, 613. 

Achim din Căbeşti, preot filocalvin, 186. 

Adamovici Gherasim, episcopul Transilva¬ 
niei, 508—510, 545, 546, 623, 653. 

Adrian, patriarh al Moscovei, 291, 655. 

Agafton , ctitor, 566 ; —episcop de Roman 
(sec. XVI), 112, 120. 

Albani Alexandru, cardinal, 379. 

Albuleţ Suzana , stareţă, 561 * 

Alexandrul, ţarul Rusiei, 417, 418 ; — das¬ 
căl de Rîmnic, 167 ; —- preot cititor, 
564; — Iliaş, domn al Moldovei, 94, 
122, 251, şi al Ţării Româneşti, 170, 248, 
272. 

Alexe, ctitorul bis. Slobozia, 645, 646. 

Aîexievîcî Vasile, zugrav, 632. 

Aii Paşa, din laninia, 420. 

Altinî Eustatie, pictor, 629. 

Alvinczi Paul din Vurpăr, 86. 

Ambrozie, copist Bucium, 575, 613. 

Amfiiohie, episcop de Hotin, 463, 488— 
491, 570, 591, 606, 614—616, 618, 628. 

Anania din Suceava, zugrav, 628. 

Anastasie, episcop de Rădăuţi şi Roman 
(sec. XVII), 39, 66, 114, 117, 118; — 

• zugrav, 628 ; — Sinaitul, 53. 

Anatolie , trad. MIneie de Rîmnic, 432, 433, 

Ancuţa, ctitoră, 330. 

Andrei^ pr. dtitor, Slatina, 564 ; — preot 
Cosău, 199 ; — tipograf Iaşi, 102, 124, 
174; — zugrav Hurezi, 238, 239; — 
— zugrav, 627. 

Andreescu Ştefan, cercetător, 228, 229. 

Anghelina, ctitoră Iţcan-i, 225. 

Antaîîfy loan, episcop catolic, 369. 

Antim (Ivireanul), mitropolitul Ungrovla- 
hiei, 74, 133, 135, 140, 141, 143—162, 

168, 174, 175, 202, 203, 222, 226, 239, 

248, 267, 270, 277, 283, 284, 312, 326, 

327, 328, 334, 336, 338, 339, 342, 383, 

407, 493, 541, 590, 612, 634. 

Antim, episcop de Buzău, 440, 441; — mi¬ 
tropolit al Dristrei, 494; — mitropolit 
al Proilaviei, 481, 486 ; — mitropolit al 
Sevâstiei, 488; ■— patriarh Ierusalim, 
645; — egumen Bisericani, 654. 


Antonie^ egumen Bistriţa, 564; — episcop 
la Rădăuţi, apoi mitropolit al Moldo-- 
vei, 327, 349, 350, 351, 365, 655 ; — 
episcop ia Roman, 460, 461, 471 ; — 
episcop la Vîrşeţ, 180; — mitropolit ial 
Dristrei, 493 ; — nâstavnic Putna, 653 ; 
— preot în Lupşa, 603 ; — schimoniah 
la Iezer, 167; — din Popeşti, domn 
muntean, 83, 128, 236, 274. 

Antonovici îsaia; episcop la Arad şi Ca¬ 

DaniiŢ episcop în Lipova; 182, 183; 
episcop la Romian, 364;. — episcop la 
Buzău, apoi mitropolit al Ungrovlahiei, 
329, 330, 344, 383, 563 ; — mitropolit ial 
Proilaviei, 484, 485, 487, 488, 490; — 
stareţ la Cocoş, 498 ; .— «Andrean din 
Ţara Panoniei», traducător, 51, 53, 57, 
71, 81, 275, 479, apoi episcop în Tran¬ 
silvania, 51, 81, 107, 108 şi episcop lia 
Sitrehaia, 168, 169, 176, 249. 

Danu lor est, călugăr, Huşi, 472. 

Daponte Constantin Chesarie, cărturar 
grec, 649, 650. 

Darabant Ignatie, episcop la Oradea, 400, 
508, 553. 

Darvari Constantin, medic, 444. 

Darvay Francisc, vicecomite în Maramu¬ 
reş, 197. 

Dascălul, vezi Grigorie. 

David din Piteşti, zugrav, 630; — Petre, 
diac. prof. 587, 660. 

Dănilă din Crişcior, preot, 602. 

Decapoîitul Grigorie, sfînt, 46. 

Decei Aurel, istoric, 381. 

Deduîescu Necula, ctitor, 219. 

Deleanu Drăguşin, ctitor schitul Deleni, 
165, 217. 

Densuşianu Nicolae , profesor, 301, 304, 

313 ; — Ovid, prof., 97. 

Depasta Petru Peloponezianul, cărturar 
grec, 649. 

Despineta, brodeusă, 244. 

Diaconovici Gh&orghe, zugrav, 632; 
Loga Constantin, prof., 535, 616. 

Diacovici Isaia, episcop la Arad, 184, 514, 
516, 525, 526, 527. 

Dib Petru, preot Roşia, 399, 505. 

Dietrich Fr. L., baron, 396. 

Dima, meşter zidar, 9 ; —- «românul», zu¬ 
grav, 236 ; — zugrav în Moldova, 240 ; 

Dimitrie logofătul, jurat al Mitropoliei 
Ardealului, 81 ; — episcop catolic în 
Oradea, 185; — Sf. mitropolit al Ros- 
t ovului-, 360, 361, 566, 579, 606, 612, 655, 
658. 

Dimitrievici Constantin, dascăl, 540, 616; 
— Nicolae, mitropolit la Timişoara, 
339, 519, 520, 651. 

Dindar, agentul lui C. Brâncoveanu, 307. 

Diodios Ioanichie, patriarh de Alexandria, 
266. 

Dionisie , episcop la Rădăuţi şi Roman, 113, 
117; — mitropolit al Ungrovlahiei, 
128, 129, 285, 291 ; — I, episcop ia Rîm- 
nic, 163 ; — II, episcop la Rtmnic, 163 ; 
— arhim. şi medic, 572 ; — mitrop. 
Tulcea, 495; — Eclesiarhul, cărturar, 
435, 611, 618 ; — de Fur na, autor Ermi- 
nie, 626. 

Diosy Gaspar, 89. 

Dobra Petru, director fiscal, 386, 387. 

Dobre, preot tipograf, 63, 64, 247. 

Dobrescu Nicolae, istoric, 75, 92, 161, 187, 
346, 381. 

Dobrîceanu Matei, ctitor, 564. 

Dometian, stareţ Neamţ, 566. 

Doncea Simion, ctitor, 566. 

Dorotei, călugăr cărturar, 584, 585; — că¬ 
lugăr Argeş, 454; — mitropolit al Mo- 
nembazieî, 102. 

Dositei, patriarh al Ierusalimului, 94, 96, 
107, 109, 120, 123, 135, 136, 137, 138, 

140, 143, 147, 167, 168, 172, 204, 236, 

249, 266, 267, 268—270, 275, 276, 298, 

311, 316, 644; — dascăl la Secu, 16. 

Dosoftei, episcop la Roman (sec. XVII), 
114; — episcop de Vad şi Mlaramureş, 
192; — (Dumitru Pop), episcop în Ma¬ 


ramureş, 193 ; — mitropolit al Transil¬ 
vaniei, 60, 61, 256; — mitropolit al 
Moldovei, 11, 27, 94—111, 114, 115, 120, 
122, 123, 125, 131, 137, 138, 139, 172, 
173, 196, 202, 203, 210, 286, 288, 290, 
431, 433, 477. 

Dostoievschi Feodor, 584. 

Dragomir, preot ctitor, 566; ^— preot zu¬ 
grav, 627 ; — vornic, ctitor, 218 ; ■ 
Zidarul, 232, 236; — Silviu, acad. prof., 
92, 109, 188, 294, 297, 301, 302, 303, 
313, 314, 324, 398, 401, 402, 513, 537, 
660. 

Dragoş Moise, episcop Ia Oradea, 535, 551, 
553. 

Drăghiceanu Virgil , istoric, 57, 229. 

Drăghici vornicul, ctitor, 218. 

Drăguţ Vasiie, istoric de artă, 245, 638. 

Duca Constantin, domnitor, 224, 269, 274, 
357 . — Gheorghe, domn al Ţării Ro¬ 
mâneşti şi Moldovei, 95, 101, 102, 103, 
108, 123, 127, 130, 132, 166, 224, 233, 
250, 265, 274, 276, 481 ; — Neofit, cărtu¬ 
rar, 415. 

Dudaş Florian, cercetător, 30. 

Duma Io an şi Radu, copişti, 392, 614, 616; 
— Ion, psalt, 636. 

Dumitrache, zugrav, 628. 

Dumitraşcu, zugrav, 627. 

Dumitrescu Florentina, istoric de artă, 245, 
246, 639. 

Dumitru, preot în Alba Iulîia, 319 ; — Va- 
sile din Mocod, 398. 

Duţu Alexandru, istoric, 346, 439, 466, 617. 

E. 

Ecaterina II, ţarină, 327, 404, 410, 430, 457, 
473, 656. 

Eclesiarhul, vezi Dionisie. 

Eîrem, episcop Ia Huşi şi Rădăuţi, 116, 117, 
121, 212, 234, 286 ; — episcop la Rîm- 
nic, 163 ; — patriarh al Ierusalimului, 
408, 645, 650; — episcop de Habra, 
191 j— zugrav, Hurezi, 239 ; — călu¬ 
găr Prislop, 576; — Şirul, sfînt, 208. 

Eîtimie, egumen Secu, 583 ; —■ mitropolit 
al Transilvaniei, 190, 572 ; episcop 
de Vad, 192, 193. 

Eleavuîkos Teofan-Toma, profesor grec, 
22 , 203. 

Eiian Alexandru, bizantinolog, 44, 110, 111, 
279, 426, 659, 660. 

Elina, soţia lui Matei Basarab, 22, 47, 184, 
209, 217, 218, 236, 241, 244, 272, 285. 

Eiisabeta Petrovna, ţarină, 389, 655, 656. 

Emborocomitu Hristofor, ierom., 650. 

Eminescu Mihail, 99. 

Enăcoctnii G/zonctdic, episcop Rîmnic, 44, 
92, 141, 161, 176, 334, 410, 412, 426, 

618. 

Enzenberg, guvernator, 477. 

Epifanie, copist la Moldoviţa, 117, 286. 

Erbiceanu Constantin, prof., 161, 280, 359, 
465, 618, 658. 

Erdelyi Vasile, episcop Oradea, 554. 

Erdody, episcop ia Egger, 555. 

Eugenicul Maieu, teolog grec, 276. 

Eugeniu de Savoia, general, 517. 

Eupraxia, ctitoră Pisculeşti, 562, egumenă, 
653. 

Eustatle, protopop în Braşov, 391. 

Eustatievici Dimitrie, cărturar braşovean, 
505, 506, 507, 521, 597, 606, 616, 617, 
655. 

Eustratie logofătul, cărturar moldovean, 
22, 23, 24, 26, 40. 

Evghenie monahul, zugrav, 236. 

Evioghie, episcop la Rădăuţi şi Roman, 
26, 39, 114, 116, 117, 118; — «dascăl 
slovenesc», 355, 611, 614. 

F. 

Falkenstein, episcop catolic, 518. 

Farinaccius Prosper, jurist, 24. 

Farkas Ştefan, vicar catolic, 550. 

Fălcoianu Dimitrie, clucer, 416. 

Fecioru Dumitru, pr. prof., 619. 

Felea Ilarion, pr. prof., 587. 

Fenelon Frangois, arhiepiscop, 470. 

Ferdinand V, împărat, 548. 

Ferentz, căpitan, 362. 

Filaret l, v. Mihalitzis; — II, episcop la 
Rîmnic, apoi mitropolit, 167, 336, 404, 
407, 410—412, 413, 427, 431, 432, 438, 
435—439, 448, 449, 450, 494, 570, 605, 
611, 628, 656; — (Nichitici), patriarhul 
Moscovei, 16, 289. 

f Fi lip, zugrav, 631. 

Fi li pe seu Pană, ctitor, 218. 

Filipide Dimitrie Daniel, cărturar grec, 650. 

Fllişanu Dumitru, ctitor, 218. 

Fiîitti Costandie, episcop la Buzău, 413; 
417, 443—446, 447, 448, 452, 648; — 
Dositei, episcop la Buzău, apoi mitro¬ 
polit al Ungrovlahiei, 411, 413—419, 

422, 425, 426, 442—443, 445, 447, 448, 
450, 453, 494, 594, 628, 641, 648; — 

Io an C., istoric, 57, 412, 426, 446, 578 ; 
—■ Silvestru, medic, 444. 

Filo tei, mitropolit al Proilaviei, 483—484, 
487 ; — episcop la Roman şi Rădăuţi, 

6 , 121 f — călugăr Putna, 653 ; — Sfe- 
tagoreţul, traducător, 146 ; — sin Aga 
Jipa, psialit, 636. 

Firu Nicolae, cercetător, 537, 559. 

Fitter Adam, iezuit, 323, 369. 

Fleury Claude, abate francez, 608. 

Floca loan, diac. prof., 58, 261. 

Fior, dascăl în Bucureşti, 153, 612, 614, 
634; — Dionisie, tipograf* 146. 


Flore, preot copist, 613. 

Fiorea, preot copist în Crislteiec, 212 , 254; 
— Lucian , episcop, 335, 401, 412. 

Florescu Gheorghe, ctitor, 562. 

Foca, călugăr Coşula, 653. 

Fogarasi Ştefan, predicator calvin, 68 , 180. 

Forgach Pavel, episcop catolic, 529, 530, 
531, 550, 551. 

Fotino Dionisie, cărturar grec, 650. 

Francisc I, împărat, 400, 445, 510. 

Frantz Wenceslav, secretarul lui Atamasie 
Anghel, 310, 318, 319, 320. 

Freyberger Andreas, iezuit, 253. 

Frujinescu Grigorie, zugrav, 628. 

Fuîea Moise, pr. prof., 616, 

Furtună Dumitru, pr. istoric, 587, 604. 

G. 

Gabeltici loan, iezuit, 526. 

Galaction, episcopul Rîmnicului, 413, 421, 
425, 438. 

Gaîeatovschi Ioanichie, arhim., 129, 131, 
203, 287, 475. 

Gavriil, călugăr la Coşula, 563 ; — egu¬ 
men Ia Hangu, 569 ; episcop în Mun- 
caci, 190; — hatman, 118, 224; — mi¬ 
tropolit al Proilaviei, 481; — din Bîr- 
sana, episcop în Maramureş, 200, 556 * 
— din Ţagul Mare, 303, 311, 316. 

Gavrilă, preot copist în Saca, 212, 254. 

Gavrilov Ivan, zugrav rus, 289. 

Găvruţa Petru din Pocola, 534. 

Geleji Ştefan Katona, superintendent, 63, 
64 r 65, 67, 69, 71. 

Georgescu Ilie, pr. istoric, 279, 659; — 
Vlad, istoric, 446. 

Georgievici loan, episcop Caransebeş, 503, 
521, 522. 

Ger ard, episcop în Morisena, 178. 

Ghebhard Cristoior, iezuit, 307. 

Ghedeon, episcop la Huşi, 28, 66 , 122, 
apoi mitropolit al Moldovei (sec. XVII), 
93, 94, 290; ■— episcop la Rădăuţi, 
apoi mitropolit (sec. XVII—XVIII), 109, 
120, 124, 348, 349, 361 ; — episcop la 
Huşi şi Roman (sec. XVIII), 364, 367, 
368, 468, 566, 654. 

Ghedevanişvili Iona, mitropolit de Ruissa, 
657. 

Ghenadie, copist şi egumen la Cozia, 451, 
613; — I, mitropolit ial Transilvaniei, 
181, 185; — II, mitropolit al Transil¬ 
vaniei, 49, 51, 61—64, 68 , 185, 260; — 
III, mitropolit al Transilvaniei, 80, 81, 
291. 

Gheorghe, arhitect în Constantinopol, 233 ; 
— ctitor Stînişoara, 563 ; —• dascăl la 
Turtucaia, 497; —■ episcop la Huşi 
(sec. XVII), 26, 39, 122; — episcop la 

Roman (sec. XVIII), 363, 364, apoi mi¬ 
tropolit al Moldovei, 137, ,349 ; — preot 
în Bedeleu, 603; — preot în Eucu- 
reşci, 603; — preot în Ciurila, 257; 
— preot ctitor, 564; — protopop A- 
brud, 394; — protopop Beiuş, 528, 
530; — protopop în Daia, 302; — sin¬ 
cerul, ctitor, 273, 285; — stareţ la 
Cernica, 562, 568, 584—587; — zlătar, 
633; — din Ianinja, zugrav, 240; — 
«grecul», zugrav, 236; — zugrav în 
Bucureşti, 651 ; —- Ştefan, domnul Mol¬ 
dovei, 28, 78, 93, 114/ 122, 195, 204, 
205, 224, 233, 253, 269, 271, 272, 283, 
290 573. 

Gheorghiadis llarion, episcop. Argeş, 425. 

Gheorghiţă pitarul, 427 ; — Ilie, pr. prof., 


659. 

Gherasie (Gherasim), episcop la Caran¬ 
sebeş, 517. 

Gherasim, ierod. tipograf, 464; — Putnea- 
nul, egumen Pirecista din Roman, 471, 
571 •, — mitropolit al Proilaviei, 482. 

Ghermano de Nissa, mitropolit, 136, 138, 
'276. 

f Gherontie., traducător, 416, 450, 451, 454, 
584 ; — călugăr Cocoş, 497. 

Gheucă Alexandru, student, 469, 475; — 

1 Leon, mitropolitul Moldovei, 459—461, 
465, 469—470, 473, 475, 478, 485, 489, 
570, 652. 

Ghibănescu Gheorghe, istoric, 30, 359. 

Ghica, Alexandru, domnitor, 563 ; — Gos- 
tache' şi Dimitrie, ctitori, 443; — 

Gheorghe, domnitor, 46, 218, 252, 364, 
367, 467, 494; — Grigorie Alexandru, 
domnitor, 464 ; — Grigorie I, domnitor, 
. 46, 107, 128, 129, 130, 136, 138, 169, 204, 
218, 219, 249, 251, 254, 268, 269, 274, 
285, 288, 479, 493 ; — Grigorie II, dom¬ 
nitor, 130, 332, 350, 352, 356, 364, 367, 
560, 565, 571, 593/ 594, 647; — Grigo¬ 
rie III, domnitor, 404, 457, 476, 487, 591, 
647 ; -— Grigorie IV, 425, 486 ; —-Matei, 
domnitor, 332, 472, 565; — Scarlat, 

domnitor, 357., 563. 

Ghica-Budeşti N., arhitect, 244, 637. 

Ghiţă Nicolae Hagi, ctitor Cocoş, 497, 
563. 

Giurescu Constantin C., istoric, 214, 228, 
293, 491, 498, 660; — Dinu C., istoric, 


246. 

Giurgiu, pr. copist Lunca Sprie, 212, 254. 
Glebkovici îvan, "tipograf, 42, 286. 
Gîigoraş dascălul, ctitor, 573. 

Gîigorie , zugrav moldovean, 239. 

Godea Ioan, cercetător, 538, 638. 

Golescu Radu, ctitor, 562. 

Go Ha Ioan, logofăt* 223. 

Gollner Caroî, istoric, 402. 


Gonţa Alexandru , istoric, 14. 

Gorbaţki Iosii, teolog kievean, 39, 287. 

Goroveî Ştefan, istoric, 14; — Artur, fol¬ 
clorist, 368. 

Grama Alexandru, prof., 75, 313, 557. 

Graţiani Gaspar, domnul Moldovei, 5, 7, 
9, 121. 

Grădişteanu Z aharia, ctitor, 219. 

Greceanu Radu, logofăt, 41, 131, 137, 139, 
143, 148, 161, 173, 203, 204, 431; — 

Şerban, 41, 131, 137, 139, 143, 173, 203, 
204 ; — Eugenia, cercetătoare, 245 ; —- 
Nicodim, arhim., 450, 562, 586. 

Grecescu Constantin , editor cronici, 161, 
176. 

Grecii Romul, pr. 640 ; — Vasiie, bizan¬ 
tinolog, 638. 

Grid Eustatie, prot., 596, 606. 

Grigoras Mitrofan, cărturar grec, 149, 159, 
161,277,278. 

Grigorie de Nazianz sf,, 208 ; — din Mă- 
haci, preot copist, 212, 254. 

Grigoraş Nicolae, istoric, 14, 110, 229, 245, 
261, 359. 

Grigorie, diortositor de cărţi la Rîmnic, 
429, 437 ; — episcop la Athos, 582 ; — 
episcop de Buzău (sec. XVII), 171, 172, 
176, 219, 249 ; — I, mitropolit al Un- 
grovlahiei, 127, 262, 289; — II, mi¬ 
tropolit al Ungrovlaihiei, 403—408, 409, 
410, 411, 412, 414, 430, 435, 442, 457, 
473, 484, 585, 642, 651, 656, 657 ; — 
IV (Dascălul), mitropolit al Ungrovla- 
hiei, 416, 424, 425, 450, 451, 454, 584, 
586, 606; — mitropoliţi ai Proilaviei, 
481, 482; — mitropolit de Sidis, 407, 
408, 409, 570; — mitropoliţi la Silis- 
tra, 495; — mitropolit Stavropoleos, 
647 ; — V, patriarh ecumenic, 647 ; — 
— proegumen la Cozia, 344 ; — zugrav, 
631 ; — Rîmniceanul, episcop la Ar¬ 
geş, 416, 435, 449, 613. Vezi şi Deca- 
politul şi Socotieanu. 

Grozea Haiducul Nicolae, 221. 

Gunesch Andrei, cronicar sas, 87, 

Gyidafi, conte, 540. 


H. 


Habata Antonie, zis Neamţu din Comlăuş, 
534. 

Habsburgi, 189, 190, 193, 196, 197, 210, 
258, 295, 312, 514, 569, 623, 636, 658. 
Hadik, general, 542. 

Hadimbu Iane, ctitor, 224. 

Hagi Stoian, ctitor, 219. 

Hcdnes Gheorghe, p roitopop, 511, 606, 616, 
617. 

Hdlepliu, familia episcop, Chesarie al Rim¬ 
ai,cului, 429, 430. . • • 

Haiici Mihai, versificator al Psialtirii, 97 
210. 

Haller loan, guvernator, 385, 386. 

Haner Georg, cronicar, 61. 

Haneş Petre V., cercetător, 29. 142, 161, 
214. 

Hangerli Constantin , domnitor, 415, 569. 
Hann Sebastian, argintar, 244. 

Haralambie, călugăr din Cipru, 647. 
Harvat logofătul, ctitor, 218. 

Haşdeu Bogdan Petriceicu, 214. 

Hataş Vasile , preot unit, 369, 531, 550. 
Haţegan Marcu, 315. 

Hegyes And re as, cronicar sas, 59. 

Heimont Johan Baptist van, 208. 

Henning Johannes, argintar, 244. 

Herea, pr. ctitor, 564. 

Herescu Dosoitei, episcop la Rădăuţi-Cer- 
năuţi, 475—478, 489, 506. 

Herce Ştefan, predicator calvin, 181. 
Hevenessy Gabriel, iezuit, 300, 304, 317. 
Hiemesch Peter, argintar, 244. 

Hierea (Pilotei), pr. ctitor, 329. 

Hipomenas Gheorghe, cărturar grec, 277. 
Hitchins Keith, istoric, 512. 

Hîncu Mihai, ctitor, 224. 

Hîrsu Gheorghe din Braşov, 344. 
Hmielniţki Bogdan, hatmanul Ucrainei, 
43, 227. 

Hoban Vasile, prot. în Braşov, 254, 655. 
Hodermarszki Ibsif, 'episcop' Muncaci, 199 , 
369, 555 ; — Pr-ocopie, vicar, 199, 555. 
Hodoş Nerva, bibliolog, 29, 57, 75, 109, 
141, 161, 177, 280, 334, 359, 412, 426, 
466, 558, 659. 

Holban Ştefan (Sava), ctitor Mogoşeşti, 
567. 

Homiakov Alexei, gînditor rus, 584. 

Horea, conducătorul răscoalei din 1784 
506, 535, 602, 603. 

Hrănite Grigorie, zugrav, 239, 626, 627, 
629, 630. 

Hrisant, — vezi Notara. 

Hrisogon Gheorghe Trapezundiul, prof 
grec, 277. 

Hristofor II, mitropolit al Ardealului fsec 
XVI), 190. 

Hudici Dionisie, ctitor, 566. 

Hurmuzaki Budoxiu, 187. 

Huţovici Nicolae, prot. vicar, 511. 


Iachint, călugăr Pocrov, 584: — copist la 
Cernica, 613. 

lacob, patriarh ecumenic, 108, 115, 266, 
267, 276 ; — (Putneanul), mitropolitul 
Moldovei, 353—359, 366, 367, 457, 458, 
570, 571, 576, 591, 611, 614; — epis¬ 
cop la Roman, 459, 460, 469, 470, 471, 


472, 475, 641 ;— fiul lui Man, zugrav, 
629 ,* — fiul lui Radu, zugrav, 629. 
Iacovlev Deico, zugrav rus, 240, 289. 
lacovici Stoica, pr. tipograf, 330, 333/ 408, 


lanache postelnic, ctitor, 233 ; 
236, 239. 


zugrav, 


lanăş, protopop în Hunedoara, 62, 89, 255, 
260. 


/ane, preot în Braşov, 203. 

■lancu Petru, preot, 603 . 

lasinskj Varlaam, mitropolit tal Kievului, 

105f 23Bi 

laţimirski, A. /., cercetător rus, 11. 

Ied loan, pr. prof. 279. 

Ienache postelnicul, ctitor, 217, 271. 

Ieremia III, patr. ecum., 160, 328 ; — zu¬ 
grav, 627 ; — Simion, tipograf, 349 • 
— candidat de mitropolit la Alba Iu- 
Ha, 90 ; — mitropolit grec în Maramu¬ 
reş, 192; — mitropolit Silistra, 495. 

Ierotei, episcop Huşi, 367, 368, 472: — 
mitropolit de lanina, 273. 

Ignat, preot zugrav, 239. 

Ignatie (Babalos), mitropolitul Ungrovla- 
hiei, 413, 418, 419—421, 422, 425, 426, 
453; — (Grecul), episcop de Rîmnic, 
165, 262 ; (Sîrbul), episcop de Rîm¬ 
nic, apoi mitropolit, 49, 51, 53, 54, 55, 
56, 164, 170, 175, 285, 493; — Teofo- 
nil, sfînt, 105. 

Ilar ie, egumen la Peri, 189. 

Ilarion,' copist Bistriţa, 612; — ctîtor Fră- 
sinei, 561 ; — dascăl la Putna, 591 ; — 
egumen la. Secu, 583, 584; — episcop 
la Muncacd, 190; — episcop Ia Rîmnic 
167—168, 493. 


^itTAu/iu/u, aomnui Moldovei, 5 15 
119, 124, 168. 

Ilie, dascăl Hotin, 490; — medelnicer, 476* 
— preot Galda, 603; — (Isaia) din Mur- 
gaşi, ctitor, 219 ; — Iorest, mitropolitul 
Transilvaniei, 27, 51, 63, 64, 65, 66, 68, 
82, 88, 118, 290 ; — Sandu, ctitor Voro- 
na, 566. 


Inocenţiu XIII,- papă, 321. 

Inochentie, episcop l a Huşi, 404, 457, 469 
474, 478, 656 ; — episcop la Rîm¬ 
nic, 339—341, 342, 343, 427, 589; — 
ierom. corector, 134. 

Ioachim, .mitropolit al Drd,strei, 492; — mi¬ 
tropolit al P.roilaviei, 485 ; —- patriarh 

?L M o°™ OVei ' 101 - 102 ' m ■ 105, 131, 
288, 290 i — tipograf, 408, 432; — zu- 

grav la Hurezi, 238, 239 
loan, copist la Rîşoa, 613 , — dascăl la 
Cernavoda, 497; — «dascăl de zu- 
gravi», 628 ; — egumen Ia Hurezi, 220, 
222, 238, 337 ; — episcop la Huşi, apoi 

la Rădăuţi, 116, 120, 121 ; — episcop 
la Huşi şi Roman, 115, 123, 224; —- 
episcop în Munoaci, 189 ; — preot în 
Aciliu, 389, 392, 395, 401, 596, 652, 656; 

— preot în Husasău, 601 ; — preot în 
Leheceni, 603 ; — preot în Poiana Si¬ 

Nicodim, egumen la Tismona, 561 ; - ie¬ 

romonah transilvănean, 389, 429, 568, 
645, 656 ; — călugăr la Vodiţa, 180. 

Nicola, preot miniaturist, 154; ■ vistier, 

273 ; —. Gheorghe din Lipova, 384. 

Nicolcte, ctitor Vovidenia, 468; — iconar 
în Lancram, 630 ; —■ prot. Morăreni, 
399; — preot Orăştie, 603; — tipograf 
în Iaşi, 101 , 124, 174; — zugrav Hurezi, 
239; — zugrav moldovean, 240; — zu¬ 
grav Dobruşa, 627; — zugrav în Pi¬ 
teşti, 630 ; — Vasilievici, episcop neca¬ 
nonic de Rădăuţi, 120. 

Nicolau Fi lip, argintar, 633. 

Nicole Pierre, cărturar francez, 206. 

Nicon, patriarhul Moscovei, 37, 266, 283. 

Nicu Panaiot Bagi, ctitor, 623. 

Nicula Gheorghiţă, preot, 603. 

Nilon, proegumen Secu, 583. 

Nikussios Panaiot, mare dragoman, 41. 

Nil, egumen la Bisericani, 60. 

Nilîes Nicoiaus, istoric iezuit, 313, 324, 
557. 

Nino Dima din Lipova, 384. 

Nistor, zugrav în Feleac, 630; ■■— zugrav 
în Răşinari, 629 ; — Ion I., istoric, 293, 
478. 

None a Constantin , preot, 29, 294. 

Notara Hrisant, patriarh al Ierusalimului, 
141, 143, 144, 149, 158, 220, 267, 270, 
276, 328, 348, 363, 364, 493, 644, 650, 
654. 

Novacovici Dionisie, episcopul Transilva¬ 
niei, 395, 429, 501—503, 504, 505, 506, 
522, 598, 653; — Ştefan , tipograf, 605. 

O. 

Ocmcea îoan din Făgăraş, luptător pentru 
Ortodoxie, 387, 391, 401, 652. 

Obedeanu Constantin, ctitor, 429, 561. 

Obilescu Constantin , căpitan, 442. 

Obradovici Dositei , cărturar sîrb, 460, 469, 
. 475, 652, 653. 

Obredi Badea, ctitor, 219. 

Ohtum (Ahtum), conducător în Banat, 178. 

Oiehi Vasiîe din Telciu, 398. 

Okolicsany Ioan, episcop catolic, 530, 550. 

Olimpiada, ctitoră Varatec, 565. 


Oiteanu Pândele, filolog, 19, 22, 30. 

Olszavski Manuil, episcop la Munoaci, 
379, 386, 394, 539, 540, 551, 556. 

Onoriu. de la Dragomirna, 584. 

Onufrie, călugăr la Cîmu, 581. 

Oprea, prot. în Braşov, 255, 6 55j — preot 
Ostroveni, 565; — preot Săîişte, 390, 
596; — din Poplaca, zugrav, 629; — 
Nicolae (Miclăus), luptător pentru 
Ortodoxie, 386, 387, 388, 389, 395, 401. 

Oprovici Simion, zugrav, 630. 

Orlof , demnitar rus,- 405, 410. 

Oros Ştefan, preot în Năneşti, 198. 

Olt, colonel, 603. 

Oxentiern Gabrieî Thurenson, scriitor sue¬ 
dez, 469. 

P. 

Pahomie, arhlm. călător în Rusia, 94; 
copist, 11; — ctitor Izvorul Frumos, 
56 i j — egumen Bisericani, 653, 654; 
— egumen Govora, 337; — egumen 
Peri, 198; — episcop la Roman, 116, 
124, 327, 360—363, 364, 367, 368, 461, 
468, 566, 568, 57S, 591, 654, 655. 

Paisie, egumen la Coşula, 633 ; — egumen 
la Cozia, 653 ; — egumen la Govora, 
167, 222 ; — patriarh al Alexandriei, 82, 
266, 291 ; — patriarh ecumenic, 642 ; — 
patriarh al Ierusalimului, 27, 41, 268; 
— V elicicovschi, stareţ, 438, 456, 459, 
460, 475, 579—587, 658. 

Paladas Gherasim, patriarh al Alexandriei, 
141, 143, 276. 

Palaăi Elena, călugăriţă, 565; — ioiuţa, 
mare logofăt, 404, 473. 

Pallovic z Emerik, iezuit, 378, 540. 

Panaitescu. Petre P.,. istoric, 45, 110, 213, 
214, 215, 279, 293, 618. 

Panaret, mitropolit la Tulcea, 495. 

Pană, zugrav, 629. 

Pândele Ion, bursier, 423. 

Pandovici Dumitru, tipograf, 333, 343, 541. 

Pann Anton, psalt, 100, 423. 

Pantelimon, zugrav, 629. 

Panu Arsenie şi Teodor , ctitori, 273. 

Papacostea Victor, cercetător, 58, 281. 

Papara Chir iac din Lvov, 95. 

Para Ioan, vicar, 400, 508. 

Parascbiva, cuv. moaşte, 25, 26, 114, 117, 
223, 264. 

Partenie, călugăr la Athos, 582; — cti¬ 
tor Babele, 168; — egumen Brădet, 
564; — egumen Brătăşeşti, 562 ; —- e- 
piscop la Rîmnic, 167, 427, 429, 441 ; 
— episcop Vîrşeţ, 180; — ierom. şi 
ctitor, 573 ; — mitropolit de Adriano- 
pole, 26, 28 ; — mltropoliţi ai Dristrei, 
(sec/ XV), 492, (sec. XVII), 493, (sec. 

{XVIII), 494; — mitropolit al Proila- 
viei, 485, 486 ; — mitropolit de Tlr- 
novo, 410; — I, patriarh ecumenic, 25, 
39, 41, 264, 481 ; — II, patriarh ecume¬ 
nic, 264; — IV, patriarh ecumenic, 
482; — patriarh al Ierusalimului, 351, 
645. 

Pascal Blaise, 206. 

Passerat Jean, ,po;et francez, 97. 

Pas van Oglu t paşă, 416, 445. 

Patachi Ioan, episcop la Făgăraş, 200, 318 
324, 369, 383, 555, 610; — Liviu, cer¬ 
cetător, 313, 324. 

Patachich Aclam, episcop catolic, 551. 

Patellaros Atanasie, patriarh ecumenic, 
265. 

Pater lanoş, epitrop Alba-Iulia, 303, 311. 

Pavei, episcop Roman şi Huşi (sec. XVII), 
113, 116, 121, 122; — egumen Rişca, 
653 ; prot. Haţeg, 319 ; — tipograf 
Iaşi, 102, 124, 174; — de Alep, diacon 

arab, 26, 28, 55, 56, 114, 227, 282, 283, 
292, 

Pavloyici Partenie, episcop sîrb, 500, 

Pâcăţian Teodor, cercetător, 402. 

Păcurariu Mircea, pr. prof., 76, 92, 125, 
162, 292, 346, 604, 617, 659, 660. 

Pădure Dumitru, tipograf, 276. 

Pătraşcu cel Bun, domnitor, 273. 

Patru, preot în Tinăud, 213, 254. 

Pâuşescu Radu clucerul, ctitor, 166. 

Peîoponezianul Neofit, cărturar grec, 450, 
650 ; — Maxim, ierom., 140, 145, 203, 
278. 

Peştişeî Moise, predicator calvin, 181, 

Petranu Coriolan, istoric de artă, 638. 

Peirescu Costache, dascăl Silisitra, 497; — 
C. zugrav, 153. 

Petronie, episcop în Muncaci, 191 ; — 
preot unit în Banat, 518. 

Petric Constantin din Jina, 387, 390, 401 ; 
— Oprea din Jina, 390. 

Petriţis Ignatie, cărturar grec, 51, 275. 

Petronie, episcop în Maramureş, 193. 

Petrov Gavriil, mitropolit la Petersburg, 
583 ; — Pavei, tipograf, 464. 

Petrovici Dimitrie, tipograf, 408, 416; — 
Maxim, episcop în Croaţia, 181 ; — 
Moise, mitropolit în Belgrad, 339, 518, 
519, 651 ; — Petru, episcop la Arad şi 
Timişoara, 521, 523, 535, 602. 

Petru, cneaz în Vintere, 185; — preot fi- 
localyîn în Ciuci, 186, 260; — proto¬ 
pop în Dala, 317, 377; — protopop în 
Seghişte, 185; — zugrav, 627; — cel 
Mare, ţarul Rusiei, 44, 94, 103, 104, 158, 
210, 233, 288, 291, 348, 430, 654, 657; 

— Hristoior, episcop la Oradea, 187, 


527, 550; —- Partenie, episcop în Mun¬ 
caci, v. Rotosinschi. 

Petz Laurenţiu, iezuit, 319. 

Picot Emile, cercetător, 44, 213, 466, 639. 

Pigas Meletie, patriarh al Alexandriei, 263, 
408, 430. 

Pintea Petrică, ctitor, 574; — Viteazul 
{Gligor), 315. 

Piuariu Ioan, preot Sadu, 392, 393, 401, 
449, 451, 596, 597, 606; — Ioan Moi- 
nar, medic, 393, 449, 450, 454, 508, 511, 
606, 607. 

Pîclişanu Zenovie, istoric, 324, 381, 557, 
^ 558, 578. 

Pîrlianu Danciu, ctitor, 218, 268. 

Piaton, călugăr de Neamţ, 584, 587. 

Plămădeală Antonie, episcop, 142. 

Pleteneţki Elisei, egumen Kiev, 33. 

Pociaţki Sofronie, teolog de la Kiev, 17, 
23, 26, 36, 39, 42, 286, 287. 

Pocitan Vasile Veniamin, arhiereu, 176, 
491. 

Poloni Nicoîae, zugrav, 241. 

Pomponne Arnauld, ambasador francez, 
205. 

Ponehalschi Alexandru, zugrav, 631. 

Pongracz Gheorghe, cancelar, 386. 

Pop Augustin Z, N., cercetător, 29, 97, 110; 
— Avram, prot. în Dala, 532; — Gheor¬ 
ghe, prot. Dobra, 379; — Bagi Con¬ 
stantin, negustor, mecenat, 420, 430, 431, 
449, 450, 452, 453, 511, 623; — Ioan, 
preot în Nermiş, 527; — Ioan, zugrav 
în Româneşti, 630 ; — Nicolae (Nichi- 
for), prot. Balomir, 379, 389, 441, 561, 
568, 596, 655; — Ştefan, pr. prof,, 313, 
524, 537, 538, 559 ; — Zenovie, om de 
afaceri, 420, 453. 

Popa Atanasie, cercetător, 20, 29, 30, 215, 
619, 637, 638. 

Popescu C osma, episcop la Buzău, apoi 
mitropolit al Ungrovlahiei, 408—412, 
414, 441—442, 446, 594; — Crîstea, cti¬ 
tor, 222 ; — Gabriel, pr., 162; — Ioan, 
diac. lector, 640; — Nicolae, pr. acad. 
istoric, 41, 44, 45, 76, 141, 261, 279, 
426, 587, 604 ; — Radu, cronicar, 158, 
159, 161, 217; Teodor, prof., 162; 
— Cilieni Ioan, pr. istoric, 578, 659 ; — 
Vîlcea G., cercetător, 13, 14, 58, 

Popovici Atanasie, pr. tipograf, 428; — 
Eustatie, arhim. copist, 568, 613; — 
Gheorghe, mitropolitul Timişoarei, 
520, 523; — Gheorghe, pr. istoric în 
Lugoj, 187, 297, 313, 524; — Gheor- 
ghe, preot Hălmagiu, 532; —- Ilie, ase¬ 
sor consist., 511 ; — Ioan, prot. vicar 
Sibiu, 400, 503, 505, 506, 508, 510, 511 ; 

— Ioan, nobil în Maramureş, 197; — 

Ioan, zugrav, 632; — Mihai, prot. 
Sînnicolaul Mare, 597, 657 ; Nedel- 
cu, zugrav, 632 ; — Sava, preot Răşi¬ 
nari, 614; — Ştefan, zugrav Oraviţa, 
632 . — Vichentie, episcop la Vîrşeţ, 


J J A 

Porcescu. Scarlat, pr. istoric, 20, 29, 30, liu. 
Porîirie, mitropolit al Niceii, 28, 39, 53. 
Porîiropol Marcu, prof. grec., 277. 

Porumb Marius, istoric de artă, 245, 638, 


639. QO 

Pospeev Sidor, zugrav rus, 240, 289. 

Poteca Euirosin, arhim. prof., 423. 

Potemkin Grigorie Alexandrovici, general, 
057 . — iov, arhiepiscop de Ecaterino- 

slav, 657. 

Potra George, istoric, 455. 

Prale Ion, versificator, 100. 

Preda, preot ctitor Cheia, 562; — zugrav 
la Hurezi, 238, 239, 241 ; — tipograf 
Govora, 50. 

Predescu Lucian, cercetător, 214. 

Predetici Ioan, secretar episcopesc, 507. 
Prenthaller Ioan, iezuit, 316. 

Procopie, patriarh ecumenic, 459. 

Procopiu Dimitrie din Moscopole, cronicar, 
137. 

Procopovici Teoîan, arhiepiscopul Novgo- 
rodului, 209, 451, 651, 654. 

Prodan David, istoric, 381, 604. 

Prohoros Partenie, patriarh de Alexan¬ 
dria, 266. 

Protasie, călugăr Cerniaa, 585. 

Psaltul Matei, patriarh al Alexandriei, 334, 


643. 

Puiu Mihail, epitrop, 308. 

Pumnul Aron, prof., 547. 

Puşcariu Ilar ion, arhiereu, 512, 604; 

Sextiî, filolog, 97. _ ■ . 

Putnic M oise, episcop la Timişoara, apoi 
mitropolit de Garloviţ, 506, 521, 532. 
Putneanul v. lacob. 

PYÎarino lacob, medic grec, 143. 


R. 

Rabutin, general austriac, 305, 307, 311. 

Racotă Tuliu, prof., 76, 381, 558. 

Racoveţchi Melodie, episcop de Muncaci, 
196. 

Racoviţă Constantin, domnitor, 355, 357, 
403, 468, 469, 483, 565; — Constantin 
Cehan, domnitor, 472, 571 ; — Mihail, 

. domnitor, 108, 345, 362, 363, 364, 366, 
592, 648 ; — Ştefan, domnitor, 590. 

Radivoievici Arsenie, arhim., 520. 

Radovici Gheorghe, tipograf, 145, 146, 149. 

Radu, ctitor în Braşov, 646; — diacon zu¬ 
grav, 627 ; — preot ctitor la Cheia, 562; 
—zugrav în Braşov, 241 ; — lacob, ca¬ 


nonic, 559 ; — Leon, domnitor, 46, 56, 
126 128, 218 ; — Mihnea, domnitor, 5, 

7, 8, 60, 121, 122, 191, 263, 267, 273; 
— Paisie, domnitor, 480; — Şerban , 
domnitor, 170, 184; — sin Mihail, das¬ 
căl de zugravi, 627 ; — V asile, pr. 
orientalist, 659. 

Radziwill Ianus z, nobil lituan, 43, 288. 

Raiail, călugăr cărturar Hurezi, 432, 433, 
437, 448, 613 ; — călugăr la Neamţ, 451; 
— copist, 613; — episcop la Buzău, 
409, 441, 495; — traducător Rîmnic, 
438 ; — ierod. zugrav, 627. 

Ragoza Mihail, mitropolit unit, 33. 

Rai Vasile, cititor, 574. 

Raici V asile, episcop, 527. 

Raiovici Moise, patriarh de Ipek, 517. 

Raicu Stanca, zugrav, 632. 

Râkocz y Francisc, principe, 197, 198, 296, 
315, 317, 526, 527, 550 ; — Gheorghe I, 
principe, 22, 47, 51, 61, 63, 64, 65, 67, 
68, 78, 186, 193, 194, 257, 260 ; — Gheor¬ 
ghe II, principe, 55, 68, 69, 70, 71, 74, 
78, 79, 80, 81, 118, 164, 180, 184, 194, 
195, 257; — Sigismund, principe, 183, 
186, 190. 

Rally Paleologul Dionisie, mitropolit, 6. 

Rareş Petru, domnul Moldovei, 7, 25, 31, 
95, 236, 479. 

Raţ Mihail, sluger, 234. 

Raţiu Şteian, epitrop 308, 318; — Nico- 

lae, preot, 603. ^ 

Ravanicianin Soîronie, episcop Arad, 02o. 

Răducan Zlătarul, 633. 

Rămureanu Ioan, pr. prof., 162, 279, 6o9. 

Răşcanu Constantin, ctitor, 567. 

Râtescu Gherasim, episcop la Buzău, 425, 
445—446. 


lăuţ Le ca, ctitor, 622, 623. 
lâuţescu Ioan, preot, 176, 335, 412. 

Iede y Francisc, principe, 79, 168. 
iednic Atanasie, episcop la Blaj, 399, 503, 
504, 540, 541, 542—543, 544, 545, 617. 
legai Gheorghe, iezuit, 320, 322, 324. 
legleanu Mihai, cercetător, 346, 426. 
leii Sim&on, pr. prof., 201, 293, 559, 604. 
lezuş Petru, pr. prof., 368, 619. 

R imniceanui Chiriac, călugăr, 435 ; — 
Constantin, preot tipograf, 408, 591 ; — 
Ioan, tipograf, 541 ; — (Naum), călugăr 
cronicar, 435, 568, 570, 612, 618, 636; 
— Petru Papavici, tipograf, 545, 634; 

v «v !_ 1 l _ . A A A wr m rij T* "I 


gorie. 

Romanov Mihail Feodorovici, ţarul Rusiei, 
16, 19, 64, 66 , 118, 240, 289, 482 
Roset Vasile, ctitor, 484. 

Rosetti Alexandru , acad., 76. 



INDICE DE NUME 


677 


Roşea Ion, pr. ctitor, 566 ; — Toma din 
Deal, 391. 

Roşu Mîhall Martinovici, dascăl de teo¬ 
logie, 521, 577, 597, 606, 617. 

Rotosinschi Petru Partenie, episcop în. 
Munoaci, 195, 555. 

Rotogol Petru, preot, 603. 

Rudea Andronache, ctitor, 566. 

Rufîlni Mano, cercetător, 45, 162. 

Rumianţev, general rus, 458, 460. 

Rus Eustatie, copist, 575. 

Ruset Antonie, domn în Moldova, 95, 224, 
269; — Manoie Giani, domnitor, 404, 
429 ; — V asile, ctitor, 566, 567. 

Russo D., bizantinolog, 29, 161, 280, 480 
483, 491. 

Rusul Iosif, tipograf Alba Iulia, 90. 

S. 

Sabău Toader, ctitor, 567. 

Sacerdoţeanu Aurelian, istoric, 57, 142 
162, 229, 261, 346, 439. 

Salbek Mihaîl, iezuit, 540. 

Saitîkov Petru, general rus, 404, 651. 

Sakovici Casian, teolog ucrainean, 37, 38. 

Samuil, v. Capasulis, 

Samurcaş Constantin, ctitor, 562. 

Sandu, tipograf, 354, 545, 634 f — Irimia, 
tipograf, 345, 354, 366. 

Sar ai Visarion, ierom., 378, 383—385, 401, 
529, 652i 

Saroşi Ioan, 311. 

Sava I, ctitor Stînişoare, 563; — episcop 
Ia Ineu-Lipova, 77, 183, 186, 525; — 
episcop la Rădăuţi şi Roman, 107, 108, 
109/115, 119, 226; -— episcop Ia Ră¬ 
dăuţi, Huşi şi Roman, apoi mitropolit, 
93, 114, 118, 122, 181 ; — episcop de 
Huşi şi Roman (sec. XVIII), 363, 366, 
367; — ierom. tipograf, 330; — din 
Veştem, mitropolit al Ardealului, 89 
90, 140, 196. 

Savin banul, ctitor, 288. 

Savu (Sava), episcop de Vad şi Mara¬ 
mureş, 194, 195. 

Savniţchi Mihail, teolog unit, 553. 

Sălăjeanul Simion, egumen la Peri, 189. 

Sărăţean Lupu, sculptor, 242. 

Scărarul Ioan, sfînt, 25. 

Scogardi, medic olandez, 40. 

Seghedinaţ Pero, cond. răscoală, 526. 

Segneri Paul, iezuit, 609. 

Seraîim, episcop de Huşi şi Rădăuţi, 107, 
119, 123; — episcop la Buzău şi Rîm- 
nic, 129, 165, 166, 171, 175, 176, 216, 
219; —■ episcop în Maramureş, 198, 
199, 555; — mitropolit al Dristrei, 494. 

Serebrenicov Ambrozie, mitropolit Ecate- 
rinoslav, 460, 461, 485, 583, 657; — 


Serghie, episcop de Muncaci, 190, 191, 288. 

Seroglanui Dionisie, patriarh ecumenic, 
131, 265, 266, 276, 291. 

Severu Gavriil, arhiepiscop în Fiiadelfia, 

22 . 

Sigismund III, regele Poloniei, 32. 

Siicu, preot Braşov, 255. 

Silaghi Simion, zugrav, 630. 

Silovon (Silvan ?), episcop în Maramureş, 
' 192, 289. 

Silvestru, ieromonah, cărturar (sec. XVII), 
37, 49, 57, 70, 194, 203, 211, 287; — 
episcop în Maramureş, 194; — călugăr 
din Novgorod, 654 ; — Cipriotul, pa¬ 
triarh Antiohiia, 334, 351, 643—644. 

Sima, zugrav, 239. 

Simedrea Tit, mitropolit al Bucovinei, 335, 
478. 

Simeon, prot zugrav în Piteşti, 591, 630; 
— arhiepiscopul Tesalonicului, 105, 
207, 276, 407, 612. 

Simeonovici Ioan, diacon tipograf, 354, 
591. 

Simion, episcop la Vîrşeţ, 180. 

Simion Dascălul, adnotator de cronici, 104. 

Simion Şteîan, mitropolitul Transilvaniei,' 
51, 66—76, 78, 80, 83, 88, 186, 194, 195, 
254, 260. 

Simonescu Dan, cercetător, 57, 58, 110 
141, 161, 162, 176, 177, 280, 281, 292, 
335, 359, 401, 426, 659, 660. 

Simota Ioan şi fraţii, ctitori, 273, 

Sinaiu Stoica (Teodorovici). din Braşov, 
344. 

Singlitichia monahia, copistă, 613. 

Sinopeus Panaiot, cărturar grec, 143, 277. 

Slătineanu Iane şi Nicolae, ctitori, 645. 

Sliuzka Mihai, tipograf, 42. 

Smith Thomas, pastor anglican, 207. 

Smotriţki Meletie, autorul unei gramatici, 

Soare , pr ctitor, 564. 

Sobieski Jan, regele Poloniei, 103, 124, 
172, 196, 227. 

Socoteanu Grigorie, episcop Rîmnîc, 389, 
404, 427—429, 440, 494, 534, 563, apoi 
mitropolit al .Ungroviahiei, 611 , 612 
614, 621, 656. 

Socolli Mohamed, mare vizir, 179. 

Soîronie, călugăr la Pocrov, 362; — e- 
gumen la Argeş, 345; — egumen la 
Avereşti, 474; — egumen Ia Cozia, 
562 ; — episcop la Huşi, 123 ; — iero¬ 
monah la Cioara, 388, 393—396, 401, 
542, 556, 568, 573, 576, 602; — mitro¬ 
polit în Lipova, 184, 290 ? — mitropo¬ 
lit de Vrata, 437 ; — II, patriarh ecu¬ 
menic, 405, 435, 642; — stareţ la 
Neamţ, 584. 

Sorescu Roman, arhim., 499, 578. 

Sorski Nil, ascet rus, 580, 658. 

Sotiriovici Duca, tipograf, 350, 354, 605. 

Spartaliotis Gherasim, patriarh de Alexan¬ 
dria, 266. 

Spiridon, episcop de Vad (sec. XVI), 190, 
191 192. 

Stadni'ţchi Arsenie , arhiepiscop de Nov- 
gorod, 491. 

Staicu, dascăl în Tîrgovişte, 212; preot 
în Braşov, 255. 

Stamati Costache, poet, 461 ; — Iacob, 
mitropolit al Moldovei, 460, 474, 475, 
478, 489, 567, 568, 633; — Toma, pa¬ 
harnic, 461, 462, 475. 

Stan, preot în Glîmboaoa, 392, 596; — 
zugrav la Hurezi, 238; — zugrav la 
Hunedoara, 241; — zugrav ^ din Oraş- 
tie, 629; — zugrav din Răşinari, 629; 
— 'lîvîu, pr. prof., 58, 313. 

Stana, ctitoră Sibiu, 511 ; ;— din Sălişte, 
388. 

Stanca Sebastian , pr. cercetător, 30, 314. 

Sianciu, preot copist, 612. 

Stanoievlci Moise, episcop la Caransebeş, 
517, 518, 519. 

Stanisîavici Nicolae, episcop catolic Ti¬ 
mişoara, 518. 

Sfaraşici Ignatie, teolog kievean, 39, 287. 

Stavniţki Vasiîe, tipograf Iaşi, 101. 

Stavrache lordache, dregător, 356. 

Sîdncuiescu F. loan, pr. 335. 

Stăniloae Dumitru, pr. prof., 279, 314, 381, 

Berlin , 204, 495. 

Berzunţi — Bacău, biserică, 621, 646. 

Bezdin — Arad, mînăstire, 508, 576, 577. 

Bica — Cluj, biserică, 624. 

Bichîş, judeţ, 528. 

Bielgorod, în Rusia, 350, 655. 

Bieîorusia, 43, 44. 

Biharea, 184. 

Bihor, judeţ (ţinut), 78, 182, 190, 196, 200, 
212, 213, 254, 258, 528, 597, 603, 624; — 
viaţa bis., 184—187, 526—538, 549 554, 
601, 

Biserica Albă — Iugoslavia, 515, biserică 
prot. 522. 

Bisericani, mînăstire, 123, 167, 172. 

Bistra — Alba, 397, 539. 

Bistriţa, mînăstire în Moldova, 7, 15, 66, 
113, 269; în Oltenia, 7, 48, 52, 167, 211, 
221, 228, 239, 244, 274, 341, 570, 628; 
oraş în Transilvania, 417, 461 ; ţinut, 
60, 67, 88 ; scaun, 397. 

Bixad — Satu Mare, mînăstire, 196, 291, 
549, 555, 575. 

Birîad, biserici: domnească, 233 ; Sf. Ilie, 
567 ; Sf. Gheorghe, 567. 

Bjrsa, ţară, 67, 158, 340, 383, 496. 

Birsana — Maramureş, biserică, 624, 631, 
mînăstire, 200, 574. 

Bnsâul Mare — Sălaj, biserică, 630. 

Blaj, oraş, 137, 295, 390, 394; — domeniu, 
374, 376, 399, 542; — Episcopia unita, 
370, 374, 377, 379, 385, 400, 505, 539— 
549, 552, 553, 554, 600, 616 ; — mînăs- 
tirea Bunavestire, 541, 543, 575 ; — nu¬ 
li ăstir ea Sf. Treime, 374, 380, 542, 543, 
544, 547, . 575, 623, 630, 633; — şcoli, 
540, 543, 544, 545, 547, 548, 609, 616; — 
tipografia şi tipăriturile, 496, 541, 542, 
544, 545, 557, 605, 607, 634, 635; 
adunarea din 1848, 548, 549. 

Blâjani — Buzău, 422. 

Bobocii — Buzău, schit, 442. 

Bobilna — Hunedoara, 298, 394. 

Bodeşti — Vîlcea, biserica, 342, 563. 

Bogdana, în Moldova, mînăstire, 107, 115, 
224, 233, 240. 

Bogdăneşti — Vîlcea, schit, 166; biserică, 
564. 

Bogoiavienski Troiţka Sergheeva, mînăs¬ 
tire, 289. 

Boholţ — Făgăraş, 397. 

Boiţa -— Hunedoara, 572 ; — Sibiu, icoane 
Fe sticlă, 635. 

Boîintin , mînăstire, 271. 

Bonţeşt! — Vnancea, schit, 174, 219. 

Bordeşti — Buzău, biserică, 237, 345. 

Boriovenii Vechi — Caraş Severin, biseri¬ 
că, 632. 

Bor şa — Maramureş, biserică, 631. 

Bosnia — Iugoslavia, 383, 495, 525. 

Boşorod — Hunedoara, 397. 

Botlza — Maramureş, biserică, 624. 

Botoşani, biserici: Sf. Voievozi, 628, Uspe- 
nia, 272 ; mînăstirea Popăuţi, 644. 

Bozieni — Roman, biserică, 223, 233. 

Bradu. — Buzău, mînăstire, 218. 

Braşov, oraş, 55, 140, 158, 244, 257, 315, 

329, 330, 340, 344, 383, 392, 416, 418, 

421, 425, 445, 501, 597, 613, 614, 629, 

630, 645, 652; — biserici: Sf. Nicolae din 
Şcbei, 59, 83, 118, 210, 211, 241, 254, 
255, 256, 292, 311, 340, 344, 382, 395, 

429, 502, 597, 599, 610, 616, 636, 655, 

Sf. Treime (grecească) 418, 623, Sf. Tre¬ 
ime (Dîrste), 622 ; —- icoane pe sticlă, 
634 ; — tipărituri, 185, 203, 651. 

Brazi, schit, 107, 224. 

Brădet — Argeş, schit, 236, 627; — Bihor 
biserica, 624, 630, 

Brădiceşti — Vaslui, schit, 124, 224, 366, 
367, 472. 

Brăila, 479, cetate, 457, raia, 480, 486, 487; 
—■ sediul Mitropoliei Proilaviei, 480, 
481, 482, 486, 494, 495, j — biserica Sf. 
Arhangheli, 480, 490; — mînăstirea Sf. 
Nicolae, 482. 

Brănişca — Hunedoara, biserică, 624. 

Brătâşeşti — Argeş, schit, 562. 

Brăteşti, schit în Moldova, 570, 613. 

Brăzeşti Alba, biserică, 630. 

Brebu — Prahova, mînăstire, 217, 231. 

Brest — Polonia, 32, 33, 190, 267, 274. 

Bretea Mureşană ~ Hunedoara, biserică, 
624. 

Brezoi — Vîlcea, biserică, 452. 

.Briansk, mînăstire rusească, 584. 

Bnncoveni — Olt, mînăstire, 133, 217, 220, 
228, 242, 339. 

Brusturi — Bihor, biserică, 624. 

Bucerdea Grînoasă — Alba, 397. 

Bucium — Făgăraş, 399, schit, 574, 575. 

Bucium-Isbita — Alba, biserică, 630. 

Bucovăţ — Dolj, mînăstire, 273. 


Bucovina, episcopie, 477, 506. 

Bucureşti , 108, 131, 140, 159, 160, 204, 255, 
265, 266, 268, 298, 404, 417, 418, 423, 

424, 429, 430, 435, 444, 445, 449, 458, 

486, 490, 493, 498, 589, 590, 628, 635; 

— pacea din 1812, 417, 420; — reşe¬ 

dinţa Mitropoliei, 56, 88, 89, 126, 311, 
326, 388, 392, 404, 415, 423, 429 ; — bi¬ 
serici : catedrala, 56, 91, 126, 154, 218, 
405, 425, 595, 651 • — Batişte, 564 j — 
Bucur, 564; — Creţulescu, 563, 621, 
626, 633; — cu sfinţi, 329, 563, 

626; — Doamnei, 219, 242; — Dom¬ 
niţa Bălaşa, 415, 563, 614; — Dom¬ 
nească, 596, 634 ; — Dintr-o Zi, 221 ; 
— Mavrogheni, 421 ; — Mihai Vodă, 
272 ; — Mîntuleasa, 564 ; — Negustori, 
237, 564; — Oborul Vechi, 408; — 
Olari, 564; — Popa Herea, 564; — 
Popa Ivaşcu, 564; — Popa Nan, 564; 
— Popa Soare, 564; — Sărindar, 217, 
244, 627 f — Schitu Măgureanu, 415, 
563, 590; — Slobozia, 645; — Sf. Apos¬ 
toli Petru şi Pavel, 217 ; — Sf. Dumi¬ 
tru, 443, 445; — Sf. Elefterie Nou, 5; 
— Sf. Elefterie Vechi, 564, 621 ; — Sf. 
Gheorghe Nou, 133, 168, 220, 231, 237, 
242, 270, 487; — Sf. Gheorghe Vechi, 
127, 153, 406, 415, 590, 614, 634; — Sf. 
Ioan Botezătorul, 328; — Sf. Nicolae 
Şelari, 330 ; — Sf, Nicolae Ţigănie, 408 ; 
— Sf. 40 de Mucenici, 431, 435, 563; 
— Sf. Spiridon Nou, 645 ; — Sf. Spiri- 
don Vechi, 560, 644; — Stavropoleos, 
242, 561, 620, 626, 632, 633 ; — Vergu, 
329, 563 ; — mînăstiri: Antim, 150, 154, 
156, 157, 328, 330, 415, 416, 454; — 
Colţea, 221, 227, 231, 237, 242, 243, 403, 
409, 571, 590, 597, 614, 636; — Cotro- 
ceni, 108, 169, 219, 231, 237, 242, 243, 
244, 271, 328 ; — Mărcuţa, 222 ■ — Plum¬ 
buita, 217, 231 ; — Radu Vodă, 126, 128, 
264, 271, 285 ; — Sf. Eaaterina, 272, 440 ; 

— Sf. Ioan Mare, 220, 414, 442, 443, 444 ; 

— Sf. Sava, 269, 654 ; — Stelea, 126 ; — 
Văcăreşti, 242, 560, 570, 620, 626, 633 ; 

— Zlătari, 267, 328, 334, 643, 649; — 
paraclisul Mitropoliei, 329 ; - spitale : 
Colţea, 221 ; — Filantropia, 419, 444 ; 

— Pantelimon, 560, 571 ; — şcoli : A- 
cademia de la Sf. Sava, 248, 262, 275, 
276, 277, 403, 405, 406, 410, 415, 421, 
423, 493, 583, 649 ; — şcoala de grămă¬ 
tici de la Antim, 416, 452, 570* 590, 614, 
636 ; — şcoala de muzică, 423, 636; — 

alte şcoli, 322,430, 435, 614 ; — tipogra¬ 
fii: a Mitropoliei, 124, 131, 133—140, 

144, 145, 146, 149, 150, 172, 202, 203, 

287, 330, 333, 403, 406, 407, 416, 421, 

424, 451, 452, 496, 605; — secţia gre¬ 
cească, 144, 147, 150, 262, 277, 278, 408, 
645, 650 ; — tipografia de la Antim, 150, 
226, 330 ; — tipografia de la Cişmea, 
421, 423, 424; — tipografia Văcăreşti - 
lor, 333. 

Buczacz, mănăstire în Polonia, 287. 

Bucla — Ungaria, 393 ; — episcopie sîrbă, 
501, 503, 504, 505, 515, 521, 598; — ti¬ 
pografie, 449, 451, 454, 496, 510, 511, 

605, 643, 644, 651. 

Budeşti — Maramureş, 196, 394, 556; — 
biserică, 241, 624, 631 ; — mînăstire, 574. 

Budişor (Buduş), — j. Bistriţa Năsăud, 113. 

Budişteni — Muscel, schit, 219. 

Buhahvţa, mînăstire, 222. 

Bugeac, 112, 479, 480, 482. 

Bujor (Traian Vuia) — Timiş, biserică; 632. 

Bulgaria, legături, 651. 

Buliga — Piteşti, schit, 331. 

Bulz — Alba, schit, 574. 

Burtea — Vîlcea, schit, 627. 

Bungard — Sibiu, biserică, 234, 243, 

Buninţî, sat în Moldova, 9. 

Bursuci — Vaslui, mînăstire, 224, 272. 

Butoi — Dîmboviţa, mînăstire, 273, 647. 

Buzău, episcopie, 169—175, 247, 249, 250, 
326, 329, 343—345, 409, 414, 440—446, 
484, 487, 594, 628, 642; — tipografie, 
41, 133, 140, 146, 173, 174, 202, 345, 
452 ; — biserici : catedrala, 217, 595 ; 
— Banu, 646 ; — Gîrlaşi, 564; — Ne¬ 
gustori, 219; — şcoli : 406, 409, 442, 
614 ; — spitalul Gîrlaşi, 444. 

Buyiik De re, şcoală, 649. 

C. 

Calafat, biserică, 625. 

Caiafindeşti — Suceava, 213. 

Calbor — Făgăraş, biserică, 622. 

Calopetra, mînăstire în insula Rodos, 647. 

Calvini — Buzău, biserică, 564, 621, 627. 

Caracal, biserici : Intrarea în biserică, 218; 
— Sf. Ioan Botezătorul, 564; — Toţi 
Sfinţii, 564. 

Caransebeş, oraş, 178, 179; — centru cal¬ 
vin, 65, 79, 181 ; — district, 179; — 
episcopie, 179, 187, 286, 516—523, 529, 
601, 653; — mînăstire, 179, 576; — 
şcoli, 254, 616. 


Caraş , judeţ, 182, 186. 

Cărei — Satu Mare, 196, 291, 556. 

Carloviţ, pacea de la, 296, 304, 514, 516 ; 
— Mitropolia sîrbă, 382, 383, 387, 388, 
389, 391, 392, 459, 467, 477, 500, 501, 

503, 505, 506, 515, 516, 517, 518, 519, 

520, 521, 522, 523, 529, 531, 534, 535, 

551, 599, 651, 652, 653, 656, 657 ; — 

protopopiat, 522; — şcoală teologică, 
597. 

Caşin — Tg. Ocna, mînăstire, 224, 233, 
269. 

Cattaro (Kotor) — în Dalmaţia, 501. 

Călata — Cluj, 304. 

Călăraşi — Ialomiţa, 486. 

Căîdărusani, mînăstire, 217, 228, 231, 330, 
410, 411, 425, 437, 446, 568, 570, 585, 
586, 592, 610; — şcoală de zugravi, 
571, 627, 628; — copişti, 586, 613. 

C âlimăneşti =—■ Vîlcea, 130. 

Călineşti — Maramureş, biserică, 624, 631, 
— Prahova, 231 ; — Vîlcea, biserică, 
564. 

Călugăreai -— Ilfov, 159. 

Căpriana — mînăstire, 271, 417. 

Cărbuneşti — Gorj, biserică, 564. 

Cărpiniş — Alba, 390 ; — Hunedoara, bi¬ 
serică, 629. 

Căşcioarele — Vlaşca, mînăstire, 272. 

Căşeiul de Jos — Cluj, schit, 574. 

Câuşani — Tighina, reşedinţa Mitropoliei 
Proilaviei, 480 ; — biserica Adormirea, 
484, 491, 567. 

Căvăran (azi Const. Daicovici), biserică, 
632. 

Ceaba — Cluj, biserică, 624. 

Ceala — Arad, biserică, 182. 

Cebza — Timiş, mînăstire, 576, 624. 

Cehei — Sălaj, biserică, 624. 

Celei — Olt, biserică, 625. 

Cenad — oraş, 183; — judeţ, 182; — 
episcopie catolică, 518. 

Cergăul Mare — Alba, 399, 542. 

Cernatu — Braşov, biserică, 622. 

Cernavoda — Constanţa, biserică, 496, 
497 ; — şcoală, 497. 

Cernăuţi, oraş, 116, 349, 477; — ţinut, 
487 ; — episcopie, 467, 477, 489, 653; 

— biserica Adormirea, 567; — bise¬ 
rica Sf. Treime, 476; — şcoală cleri¬ 
cală, 591. 

Cerneţi — Mehedinţi, mînăstire, 218. 

Cernica, mînăstire, 328, 562, 570, 585 
586, 592, 628, 643 ; — biserici şi para 
clise, 562 ; — şcoală de zugravi, 571 ; 

— copişti de manuscrise, 585, 586, 613. 

Cernigov , în Rusia, 292, 350, 655. 

Cerven, în Bulgaria, episcopie, 285. 
Cetatea Albă, oraş, 417, 479, 480, 484, 657; 
-— eparhie, 485 ; — de Baltă, dome¬ 
niu, 67. 

Cetatea Mica — Vaslui, schit, 240. 
Cezareea Capadociei, mitropolie, 405, 642. 
Cheia — Prahova, mînăstire, 562, 568; —■ 
Vîlcea, schit, 562. 

Chîcu, mînăstire în Cipru, 647. 

Chiejcl — Sălaj, biserică, 624, 

C hiheru de Sus şi de Jos, mînăstiri, 573, 
574. 

Chilia, cetate, 479, 480, 484; — biserică, 
490. 

Chilia Nouă, biserică, 223. 

Chiliile — Buzău, schit, 442. 

China, 136, 205. 

Chioar, district, 67. 

Chiprovăţ — Bulgaria, 244. 

Chişinău, 445 ; — arhiepiscopie, 417, 489 ; 

— biserici : Naşterea Maicii Domnului, 
567 ; — Sf. Ildie, 567 ; — Sf. împăraţi, 
567. 

Chiueşti — Cluj, biserică, 396, 631; — 
schituri, 573, 574. 

C iacova — Timiş, 653 ; — biserică, 632. 
Cib — Alba, biserică, 629. 

Ciceu — Cluj, schit, 574. 

Ciclova ~~ Banat, mînăstire, 179, 576. 
Cilic-Dere — Tuleeia, mînăstire, 498. 

Ciîieni — Olt, biserică, 625. 

C incul Mare — Făgăraş, scaun, 397. 
Cioara — Alba, schit, 393, 394, 573, 574, 
576, 616, 629, 630. 

Cioclovina de Jos si de Sus — Gorj, schi¬ 
turi, 561. 

Ciorogirla (Samurcăşeşti) — Ilfov, mînăs¬ 
tire, 562. 

Cipru, ins., 274, 284, 647. 

Cislău — Buzău, mînăstire, 345, 442. 

C luci — Bihor, protopopiat calvin, 186, 
260. 

Ciuîud — Alba, 399, 542. 

Ciula Mare — Hunedoara, biserică, 234, 
255, 631. 

Cizer — Sălaj, biserică, 624. 

Cîlnic — Oaraş-Severin, biserică, 632. 

Cîmpani de Pomezău — Bihor, biserică, 
624. 

Cîmpulung Moldovenesc, 417; — biserici, 

^ 456, 567. 

Cîmpulung (Muscel), oraş, — tipografie, 
33, 42, 47, 48, 50, 128, 202, 226, 286; 

— biserici: Negru Vodă, 217, 236; — 
Sf. Nicolae, 564; — Sf. Vineri, 564; 

— minăstirea Adormirea, 128, 171, 329. 


Cîrligătura, ţinut, 112. 

Cir nul — Buzău, mînăstire, 217, 580, 581, 

Clatia — Bucium-Iaşi, mînăstire, 224. 

Cîopodia — Timiş, biserică, 632. 

Cluj, oraş, 137, 318, 323, 369, 393; — e- 
piscopie, 400, 509, 541, 549; — judeţ, 
67, 624 ; — dietă, 548 ; —- arhiepisco¬ 
pie, catedrală, biserica lui Bob, 623; 

— biserica din Deal, 623, 

Coasta Păuşeşti — Vîlcea, biserică, 561. 

Cocoş — Tulcea, mînăstire, 497, 498, 563. 

Cohaim (Rupea) — Braşov, scaun, 397. 

Cojocna — Cluj, biserică, 630. 

Colnic — Vîlcea, schit, 342, 561. 

Golun — Sibiu, 391. 

Comana — Ilfov, mînăstire, 77, 184, 221. 

Comana de Jos şi de Sus — Făgăraş, 
schituri, 574. 

Comanca — Vîlcea, schit, 166, 561. 

Comlăuş — Arad, 534. 

Constantinopol, oraş, 87, 96, 126, 136, 144, 
159, 163, 187, 204, 242, 265, 267, 274, 
282, 325, 328, 417, 444, 461 ; — Pa¬ 
triarhia ecumenică, 19, 25, 40, 41, 144, 
184, 204, 223, 277, 311, 325, 348, 405, 
411, 448, 456, 461, 481, 482, 483, 485, 
486, 490, 492, 494, 495, 591, 647, 648; 

— biserica Vlah Serai, 646, 647; — 
biserica Sf. Gheorghe, 264; — bise¬ 
rica Sf. Nicolae—Galata, 221, 266 ; — 
mînăstirea Studion, 19; —- metocul Sf. 
Mormînt, 648 ; — şcoli, 207, 419, 649 ; 
—- ajutoare româneşti, 158, 263—266, 
279, 411, 642. 

Constanţa, judeţ, 495. 

Copăcel — Făgăraş, 399. 

Copăceni — Cluj, biserică, 630. 

Corbii de Piatră — Argeş, schit, 452. 

Coriţa, în Albania, şcoală, 649. 

Cornăţel — Ilfov, mînăstire, 217. 

Corneşti — Sighişoara, biserică, 623, 624. 

Cornet — Vîlcea, schit, 219, 231, 232, 627. 

Corni — Maramureş, 394. 

Cosâu — Maramureş, 197, 199. 

Coşula — Botoşani, mînăstire, 288. 

Costeşti — Argeş, biserică, 564 ; — Vîl¬ 
cea, biserică, 564. 

Cotiglet — Bihor, 212. 

Cotmeana — Argeş, mînăstire, 228, 562. 

Cotnari — Iaşi, 10. 

Covasna, biserică, 622. 

Covurîui, ţinut (judeţ), 112. 

Cozia, mînăstire, 55, 127, 128, 129, 130, 

132, 148, 163, 164, 221, 227, 228, 230, 

237, 239, 242, 344, 392, 393, 427, 428, 

448, 453, 570, 628. 

Cozieni — Buzău, schit, 345. 

Coz la (Draga) — Piatra Neamţ, schit, 566. 

Craîova, oraş, 341, 428, 429, 651 ; ^ bi¬ 
serici : Adormirea, 564; Gănescu, 
431, 435, 564; — Madona Dudu, Obe- 
deanu, 429, 561 Sf. Apostoli, 564; — 
Sf. Dumitru, 217, 239, 428, 448, 614, 
627; — Sf. Gheorghe Nou, 564; — 
şcoli, 406, 431, 435 ; — şcoala de Ia 
Obedeanu, 431, 571, 590, 614. 

Crasna — Gorj, schit, 56, 218, 236, 243, 
627; — în Transilvania, comitat, 67, 
186, 190, 258. 

Crăciunelul de Sus —- Alba, 397. 

Creta, insulă, 275, 331, 482, 495. 

Crivina de Sus — Timiş, 624. 

Crmguri — Vlaşc-a, 588. _ 

Croaţia, credincioşi români, 181, 383, 515, 
518. 

Crucea, schit, 107, 108. 

Cruşedol — Iugoslavia, mînăstire, 183, 285, 
516, 525. 

Cuciuîata — Făgăraş, schit, 574. 

Cugir — Hunedoara, 398. 

Cuhea (Bogdan Vodă) —■ Maramureş, mî- 
năstire, 574, biserică, 624, 631, 

Cuib — Buzău, schit, 345. 

Cupşeni •— Maramureş, biserică, 624. 

Cusici, mînăstire în Banat, 522, 576, 577. 

Cut — Alba, 541. 

Cutiş — Sălaj, biserică, 630. 

Cuzdrioara — Dej, 396, 397. 


D. 

Daia Română — Alba, schit, 390, 574. 
Damasc, reşedinţă patriarhală, 283. 
Dalmaţia, 501. 

Dăeni — Tulcea, şcoală, 497. 

Dăeşti — Vîlcea, biserică, 564. 

Dăîhâuţi — Vrancea, mînăstire, 579, 580, 

58!. . 

Ddrmăneşti — Lupoş-Neamţ, schit, 566. 

Deal — Alba, 390, 401. 

Dealu , mînăstire, 221, 228, 231, 274, 407, 
422, 425; — tipografie, 50, 170, 202, 
203 226, 287. 

Dealu Mare (Hadîmbu) — Iaşi, mînăstire, 
224, 269. 

Debreţin — Ungaria, 291, 393. 

Deda — Mureş, schit, 574. 

Dejani, -Făgăraş, 397, schit, 574. 

Deleni — Slatina, schit, 165, 171. 

Delureni — Bihor, biserică, 624. 

Dengheleg — Sa tu Mare, 556. 

Densuş -— Hunedoara, biserică, 631. 
Derşîda — Sălaj, 553. 

Deseşti — Maramureş, biserică, 624, 631. 
Desna — Arad, biserică, 182, 


Deva, oraş, 257, cetate, 385, 391. 

Dideşti — Teleorman, mînăstire, 222. 
Dintr-un lemn — Vîlcea, mînăstire, 218, 
221, 231, 237. 

Diosig — Bihor, 531, 

Dipaliţa în Epir, mînăstire, 273. 

Dîmboviţa , judeţ, 334, 414. 

Dineu — Cluj, biserică, 630. 

DoamnG — Piatra Neamţ, schit, 566, 

Doba — Sălaj, biserică, 624. 

Dobîca, comitat, 67. 

Dobra — Hunedoara, 384, 387, 391. 

Dobreni — Ilfov, biserică, 218, 236. 

Dobric — Lăpuş, biserică, 624, 631. 
Dobriceni — Olt, biserică, 564. 

Dobridor — Dolj, biserică, 625. 

Dobrin — Sălaj, biserică, 624. 

Dobrogea, viaţă bis., 480, 492 499. 
Dobrovăţ —■ Iaşi, mînăstire, 31, 271, 418. 
Dobruşa — Vîlcea, schit, 166, 167, 431, 

435, 627 ; — Sorooa, mînăstire, 566. 
Doiceşti — Dîmboviţa, biserică, 221, 230, 
242. 


Dolj, judeţ, 624. 

D oljeşti — Roman, mînăstire, 566, 621. 

Dorohoi, oraş, ţinut, 112, 477, biserici, 628. 

Dorolţ — Satu Mare, 394, 556. 

D ragomireşti — Maramureş, 613, biserică, 
624, Neamţ-sat — Suceava, sat, 6 . 

Dragomirna, mînăstire, Q, 7, 8 , 9, 10, 11, 
12, 13, 16, 18, 113, 117, 222, 227, 232, 
233, 234, 239, 242, 289, 408, 459, 569, 
570, 582, 583, 585. 

Dragoslavele — Argeş, biserică, 219. 

Dragu — Sălaj, biserică, 630. 

Drăgăneşti — Bihor, 550; - Olt, schit, 
501 . _ Prahova, biserică, 219 ; — Te¬ 
leorman, schit, 217. 

Drăgeşii -— Bihor, 530. 

Drâgoi-chfoi, şcoală, 649. 

Drăguş — Făgăraş, schit, 573, 574, 576, 

613. 

Drâguşani — Bacău, schit, 224. 

Dristra, Mitropolie, 480, 481, 486, 496 ; 
catedrală, 285, 493. 

Dubăsari pe Nistru, tipărituri, 463; — 
oraş, 481, 482, 483, 485, 634, 658. 

Dumbrâviţa — Focşani, mînăstire, 269. 

Dunărea de Jos, episcopie, 495. 

Dusicon, mînăstire lîngă Tricala, 646. 

%. f • . _-i_ ♦ < r/y/y 




E. 

Ecatontapiliani, mînăstire în ins. Păros, 
647. 

Epir, în Grecia, 19, 273, 274, 285, 418, 419, 
561. 

Ernei — Mureş, biserică, 624. 

Esztergom —■ Ungaria, arhiepiscopie cato¬ 
lică, 297, 309, 310, 312, 318, 320, 377, 
378, 528, 540, 546, 552. 

F. 

Făgăraş, oraş, 68 , 78, 79, 88 , 132, 257, 258, 
382, 391 ; — ţinut, ţară, 20, 60, 67, 68 , 
78, 79, 80, 81, 167, 258, 260, 311, 315, 
319, 370, 398, 400, 544, 629; — biserica 
Sf. Nicoiae, 221 , 230, 234, 239, 241, 322, 
573; — sediul Episcopiei unite, 321, 

. 322, 323, 324, 370, 374, 555; — şcoli, 
254. : ţ 

Făîciu, ţinut, 112, 121 . 

Fârcâdin — Hunedoara, 572. 

Fedeleşoiu — Vîlcea, 130, 219. 

Feldioara — Braşov, biserică, 623. 

Feldru — Bistriţa-Năsăud, 213, schit, 574 . 

Feleacu — Cluj, mînăstire, 572, 574, 575, 
576, biserică, 630. : 

Filau de Sus — Sălaj, biserică, 624. 

Filipeşti-Tirg — Prahova, biserică, 218, 
237. 

Fiii peştii de Pădure — Prahova, biserică, 
'221, 237, 243. 

Finişel —Cluj, biserică, 624. 

Finta, luptă, 54. 

Fintina Banului — Dolj, biserică, 625. 

Fistici — Vaslui, mînăstire, 621. 

Pîâmlnzeşti — Argeş, biserică, 442. 

Floreşti — Vaslui, mînăstire, 224, 240, 

646. 

Focşani, oraş, 104, 470 ; biserici : Precista, 
565, 621, 646; ■— Proorocul Samuil, 468, 
565, 572, 621 ; mănăstirea Sf. Ioan, 107, 
108, 169, 219, 273; şcoală, 275, 444. 

Franţa, 205. 

Frata — Cluj, 393. 

Frăsinei (Frăsinet) — Vîlcea, mînăstire, 
561. 

Frunzăneşti — Ilfov, 628. 

Fundeni — Bucureşti, biserică, 221, 237. 

G. 

Gad — Timiş, biserică, 632. 

Galaţi, oraş, 26; reşedinţă mitropolitană, 
480, 495 ; biserici: Mavromol, 224 ; Sf. 
Dumitru, 223 ; Precista, 233, 234, 271 ; 
■mănăstirea Sf. Nicoiae, 265. 

Galda de Jos — Alba, biserică, 234. 

Galeş — Argeş, biserică, 453. 

Galicea Mare — Dolj, biserică, 625. 

Galiţia, 47Q. 

Gălpîia — Sălaj, biserică, 624. 


Gărdeşii — Vîlcea, 628. 

Găvanele — Buzău, schit, 345, 443. 
Gâvâneşti — Buzău, biserică, 443. 

Geneva — Elveţia, 264. 

Geoagiu de . Sus — Alba, mînăstire, 572, 
574, biserică, 234, 622, 629. 

Ghelari — Hunedoara, biserică, 630. 
Gherdani — Satu Mare, 394. 

Gherghiţa — Prahova, biserică, 218, 230, 
231. 

Gherla, oraş, 321, 374. 

Gherman — Timiş, biserică, 632. 

Ghighiu — Ploieşti, mînăstire, 562, 586. 
Ghimbav — Braşov, biserică, 622. 

Giuleşti — Ilfov, schit, 409 ; — Maramu¬ 
reş, 542, mînăstire, 574, biserică, 624, 
631. ‘ 

Giurgeni — Roman, schit, 364, 566. 

Giurgiu, 486, raia 479, 480, 487. 

Girbou — Sălaj, schit, 574. 

Gircina — Neamţ, schit, 244, 566. 

Gitda de Sus ~ Alba, biserică, 630. 

Gîrla — Teleorman, biserică, 625. 

Glavacioc — Argeş, mînăstire, 129, 166, 
228, 403. 

Gîedin — Bistriţa-Năsăud, 360. 

Glimboaca — Sibiu, 392. 

Glod — Maramureş, biserici, 631. 

Glogova — Gorj, biserica, 626. 

Goleşti — Câmpulung, schit, 171, 172, 219, 
230. 

GGÎgota — Dîmboviţa, mînăstire, 273. 
Goranu — Vîlcea, biserică, 342. 

Gorj — judeţ, 647. 

Gorovei — Dorohoi, mînăstire, 566. 

Goruia —- Caraş-Severin, biserică, 632. 
Govojdia — Arad (lăzi N. Băîcescu), mî- 
năstire, 182. 

Govofu — Vîlcea, mînăstire, 148, 167, 222, 
228, 2-âft, 339, 428 ; — tipografie, 37, 42, 
48, 49, 50, 70, 71, 164, 170, 202, 226, 
286, 287. 

Graz — Austria, închisoare, 181, 391, 392. 
Grămeşti — Pietreni, j. Vîlcea, biserică, 
56, 219. 

Greci — Olt, biserică, 331. 

Greoni — Caraş-Severin, biserică, 632. 
Gruzia (Georgia), v. Iviria. 

Gura Motrului — Mehedinţi, mînăstire, 
218, 221, 228, 231, 339. 

Gurasada — Hunedoara, biserică, 630. 

Gura Văii Vîlcea, biserică, 627. 

H. 

Habra, mînăstire lîngă Baia Mare, 191. 
Halki, insulă, 268, mmăstire, 273. 

Ha/ie. — în Germania, 469, 535. 

Hangu — Neamţ, mînăstire, 569. 
Hangu-Buhainiţa — Neamţ, mănăstire, 108, 
224, 348, 363, 643. 

Haţeg, ţară, 398, 400, 544; oraş, 68 ; 

— biserică, 631 ; — şcoli, 254. 

Hădărău — Alba, biserică, 630. 

Hălmagîu — Arad, biserică, 182, 532 ; — 
viaţa bisericească, 531, 532. 

Hărniceşti — Maramureş, biserică, 631. 
Hăşdate — Cluj, xilogravuri, 635. 

Herâşti — Ilfov, biserică, 218. 

Herţegovina, 495, 519, 525. 

Hida — Sălaj, biserică, 630. 

Hios, insulă, 51, 417, 481, 649. 

Hi si aş — Timiş, protopopiat, 617. 

Hincu — Lăpuşna, mînăstire, 224, 566. 
Hîrjauca — Orliei, mînăstire, 566. 

Hiridu — Iaşi, ţinut, 112. 

Hlrşova —~ Constanţa, biserică, 497; 
şcoală, 497. 

Hlincea — Iaşi, mînăstire, 223, 227, 233, 
240, 268, 269. 

Hodac — Mureş, schit, 574. 

Hodoş — Iugoslavia, 632. 

Hodoş-Bodrog — Arad, mînăstire, 182, 
184, 290, 576, 577, 616. 

Hopovo, mînăstire sîrbească, 181, 285. 
Horaiţa — Neamţ, schit, 566. 

Horecea — Cernăuţi, schit, 349, 365, 566. 


Horezu-Tîrg, biserică, 564.^ 

Horodişte — Dorohoi, mînăstire, 657. 

Hotaru — Olt, biserică, 625. 

Hotin, ţinut, 112, 484, 485; — raia, 480, 
486, 488 ; — oraş, 28, 32, 489 ţ — epis¬ 
copie, 476, 479, 487—491 ; — biserici, 
488 ; — şcoală, 489. 

Humor — Suceava, mînăstire, 611. 

Hunedoara, 68 , 257, 315, 382 ; — biserica 
Sf. Nicolae, 241, 255; — şcoli, 254; 
judeţ (regiune), 311, 603, 613, 624. 

H ur ezi — Vîlcea, mînăstire, 133, 167, 220, 
221, 222, 227, 231, 232, 235, 237, 239, 
242, 243, 244, 341, 343, 560, 570, 597, 
633 ; — şcoală de zugravi, 626, 627. 

Hust, cetate şi mînăstire, 191, 197, 199, 


200, 555. 

Huşi, oraş, 60, 66 , 462; — biserica Sf. 
Arhangheli, 474 ; — catedrala, 120 ; — 
episcopia, 8 , 112, 113, 114, 120 125, 

366—368, 472—475, 484, 487, 625; —• 
şcoală, 614. 


I. 

Ialomiţa, judeţ, 414. 

Ianina, în Grecia, 272, 273, 414, 420, 646. 


Iaşi, ţinut, 112, 487; — oraş, 6, 7, 17, 23, 
28, 51, 94, 112, 204, 266, 267, 268, 356, 
362, 460, 461, 474, 482, 486, 490, 582, 
644, 654; — pacea din 1791, 485; — 
sinodul din 1642, 27, 39, 40, 41, 65, 114, 
118, 122, 204, 223, 262, 275, 286, 351 j 
— reşedinţa Mitropoliei Moldovei, 95, 
108, 190, 477, 491, 591 ; — biserici: Ba- 
nu, 462, 567 ; — Barnovschi, 222, 267, 
269, 459, 470, 633 ; — Bărboi, 222, 271 ; 
Bîrnova, 9, 10, 16, 222, 233, 269, 614; 
— Curelari, 225, 567, 621 ; — Dancu, 
470 ; — Sf. Arhangheli (Balica), 272; 
— Sf. Atanasie şi Chirii, 223 ; — Sf. 
Gheorghe (Mitropolia veche), 459, 460, 
462, 465, 621 ; — Sf. Ilie, 643 ; — Sf. 
Ioan Botezătorul, 222, 223, 233 ; : Sf. 

Nieoliae Domnesc, 95, 101, 224, 352, 
590, 614; — Sf. Nicolae de la Poartă, 
108; — Sf. Nicolae din Şusă, 567; — 
Sf. Pantelimon, 567; — Sf. Paraschiva, 
113, 272, 567, 590; — Sf. 40 de Mucenici, 
484, 485, 490, 567 ; — Sf, Sava, 59, 222, 
233, 268, 269, 349, 351, 614; — Sf. Spi- 
ridon, 472, 565, 566, 571, 572 ; — Sf. Şte¬ 
fan Ţicău, 567 ; — Sf. Teodori, 621 ; 

Sf. Vineri, 352, 614; — Sf. Voievozi-Roş- 
ca 225 ; — Şiretenia (Albă), 108, 224, 
462, 628; — Tălpălari, 108, I23 f 225, 
621 ; — Vovidenia, 225, 233 ; — mînăs- 
tiri: Cetăţuia, 103, 124, 172, 233, 240, 
242, 268; — Clatia-Bucium, 224, 265, 
272; — Frumoasa, 565; — Gialata, 27, 
121, 231, 232, 267, 269 ; — Golia, 9, 223, 
229, 233, 234, 240, 242, 266, 271, 621, 
654 ; — Nicoriţa, 222, 233 ; Sf. Trei 
Ierarhi, 9, 15, 25, 26, 27, 36, 39, 42, 43, 
222, 232, 234, 244, 264, 271, 287, 289; 

— schitul lui Tărîţă, 565, 621 ; — şcoli, 
352, 358, 467, 614; — Academia de la 
Trei Ierarhi, 26, 27, 39, 42, 204, 223, 
247, 262, 275, 276, 286, 458, 464, 647, 
649 ; — tipografii : a Mitropoliei, 18— 
25, 42, 100, 101, 172, 202, 203, 286, 354, 
458, 463, 464, 496, 520, 545, J305, 634; 

— secţia grecească de la Cetăţuia, 140, 
172, 226, 262, 269, 275, 276, 277, 650; 

— a lui Duca Sotiriovici, 350, 351, 354; 

— ia lui Mihail Strilbiţchi, 458, 605. 
Ibăneşti-Mureş, schit, 574. 

Iclodul Mare — Cluj, 241. 

Ienopole, v. Ineu. 

Iernut — Mureş, 55. 

Ierusalim, 10, 132, 237, 274, 282, 343, 383, 
654; — ajutoare româneşti, 109, 123, 
158, 267—270, 279, 459, 481, 594, 644— 
645, 648. 

Ieud — Maramureş, mînăstiire, 574, biseri¬ 
că, 624, 631. 

Iezerul — Vîlcea, schit, 167, 336. 

Ighiel — Alba, biserică, 622. 

Iiîov, judeţ, 334, 414, 494. 

Hia — Hunedoara, 68. 

Ilidia, mină ştire în Banat, 179. 

Ineu (lenopole) — Arad, sediu episcopal, 
77, 78, 79, 182, 183, 184, 186, 286, 290, 
516, 525, 526. 

Iordania, 284. 

Ipek, patriarhie, 179, 190, 514, 517, 519, 520, 
523. 

Ismail, judeţ, oraş, 480, 484, consistoriu, 
reşedinţă mitropolitană, 480; bis. A- 
dormirea, 267, 481, 490, biserica Sf. 
Gheorghe, 221, 267; — mînăstirea Sf. 
Nicolae, 272. 

Istria — Constanţa, biserică, 497. 

Iţcani — Suceava, mînăstire, 225. 

Ivanda — Timiş, biserică, 632. 

Iviria, 144, 146, 157, 269, 284. 

Izvorul Frumos — Vîlcea, schit, 561. 

Izvorani — Buzău, schit, 272. 

J. 

Jebel — Timiş, protopopiat, biserică, 632. 

Jina — Sibiu, 390, 398, 

Jitiami — Dolj, mînăstire, 219, 272, 

K. 

Karlstadt (Gorny Karlovak) — Iugoslavia, 
episcopie sîrbească, 515, 531 ; — oraş, 
16, 17, 18, 19, 32, 38, 40, 50, 103, 106, 
129, 153, 202, 286, 289, 292, 327, 344, 
417, 488, 581, 584, 657. 

Kejdani, lingă Vilno, 288. 

Kiev, 32, 33, 34, 35, 42, 43, 47, 361, 362, 
488, 629, 655; — mînăstirea Lavra Pe- 
cerska, Academia movileană, 34, 35, 36, 
39, 42, 43, 50, 70, 358, 488, 501, 571, 580, 
655 ; — mînăstirea Bratska, 34; —- mi¬ 
tropolie, 34, 105; — catedrala Sf. So¬ 
fia, 35, 38, 43; —■ uite biserici, 35; — 
tipografie, 36, 4l, 47; — tipărituri, 36, 
37. 

Kostaiaiia — Croaţia, 383. 

Krecovski, mînăstire In Polonia, 287. 

Kuciuc-Kainargi, pacea, 476, 484. 

Kufstein — Austria, închisoare, 385, 392, 
401. 

Kuru-Ceşme, şcoală, 459. 

£. 

Lainici — Gorj, mînăstire, 562. 

Lancrăm — Alba, 180, mînăstire 572, 573 , 
icoane pe sticlă, 634. 

Larissa în Grecia, 265. 

Laz — Alba, icoane pe sticlă, 634. 

Lazuri de Beiuş — Bihor, biserică, 624. 

Lădeşti — Dîmboviţa, biserică, 219. 


Lăpuş — Maramureş, 21, 624, biserică, 624 

Lăpuşna, ţinut, 112. 

Leipzig (Lipsea), 275. 

Leningrad, Biblioteca Saltîcov Scedrin, 
11, 64. 

Lepavina, mînăstire în Croaţia, 628. 

Lespezi — Prahova, schit, 219, 237. 

Lela Mare — Bihor, parohie unită, 53.3. 

Letca de Jos şi de Sus — Sălaj, biserici, 
624. 

Liban, 284. 

Libotin — Lăpuş, biserică, 624, 631. 

Lipova — Arad, 384, 529, sediu episcopal, 
77, 182, 183, 184, 187, 286, biserică, 632, 
mînăstire, 576; — Bacău, mînăstire, 
179. 

Lipovăţ — Vaslui, mînăstire, 223. 

Lipovina, mînăstire în Croaţia, 181, 286, 
biserică, 182, 

Lisa — Făgăraş-schit, 574. 

I.iubeţchi pe Nipru, mînăstire, 581. 

Locurile Siînte, 262, 263, 291, 327, 337, 
410, 569, 579, 654, 657, 658. 

Lozrm — Sălaj, biserică, 624. 

Lublin — Polonia, 32. 

Ludoş — Sibiu, 392. 

Lugoj, centru calvin, 65, 79, 181 ; — pro¬ 
topopiat, 522; — şcoli, 254, mînăstire, 
576, biserica Adormirea, 623, episcopie 
unită, 518. 

Luna de Sus — Cluj, 630. 

Lunca Cernii — Hunedoara, 572. 

Lunguieţi — Dîmboviţa, moşie, 419. 

Lupşa — Alba, schit, 574, biserică, 630. 

Luţk — Polonia, 32, 34, 36, 38. 

Lvov (fost Lemberg, azi Lwow, U.R.S.S.), 
18, 19, 32, 34, 36, 37, 38, 47, 94, 95, 131, 
362 ; — biserici româneşti, 35, 223, 287 ; 
— seminar unit, 544, 552, 553 ; — tipo¬ 
grafie, 287, 292. 

M. 

Macâu, în Ungaria, parohie unită, 535. 

Macedonia, 192; — j. Timiş, biserică, 632. 

Maglavit, biserică, 624. 

Mabera, mînăstire în Cipru, -647. 

Malaia — Vîlcea, biserică, 448, 453 . 

Mamul — Vîlciea, mînăstire, 133, 167, 220, 
237. 

Maramureş, episcopie, 28, 67, 1.89, 201 , 
253, 259, 289; ţară, 78, 185, 260, 394, 
556, 602 ; uniaţie, 553, 554—557. 

Margina — Timiş, biserică, 624. 

Matiţa — Buzău, biserică, 345. 

Macin, mitropolie, 495, şcoală, 497. 

Măgina — Alba, schit, 542, 574, 575, 576. 

Măgura Ocnei, schit în Moldova, 566, 
613. 

Măgureni — Prahova, biserică, 237, 243, 


44 - Istoria B.O.R. 


690 


INDICE DE LOCURI 


Mâhăci (Măhăceni) — Albia, 212. 

Mâieruş — Braşov, biserică, 623. 

Mână rade — Alba, 399, 542. . 

Mănăstireni — Cluj, biserică, 624. 
Mănâşiur — Cluj, mînăstire, 574. 

M ârcuîeşti-Flămlnda — Cîmpulung, schit, 
561.. 

Mărgineni — Făgăraş, schit, 574; — Pra- 
hova, mînăstire, 218, 237, 265, 272, 440, 
646. 

Mărtineşti — Cluj, biserică, 630.> 

Mâxineni — Rm. Sărat, mînăsţire, 217. 
Mediaş, biserică ortodoxă — scaun, 397. 
Medvedovschi, mînăstire în Ucraina, 581. 
Mehadia — Oaraş Severin, 164, protopo¬ 
piat, 522, biserică, 445, 623. 

Mehedinţi, 168, 169, 624. 

Mega Spileon, mînăstire în Ahaia, 647. 
Merişani — Argeş, moşie, 306, 307. 
Mesenfea — Alba, biserică, 629. 

Mesici, mînăstire în Banat, 179, 523, 576, 
577. ' ' ' 

Mesteacăn — Hunedoara, 602. , 

Mefeore, mînăstiri în Grecia, 273, 646, 647. 
Miercurea Sibiului, 387 ; — scaun, 397 * 
— icoane pe sticlă,.635. • ' 

Mihăeşti — Vîlcea, biserică, 564. - 
Mikulovr, pace, 193. „ 

Milaşul Mare — Bistriţa Năsăud, schit, 
574. : . - : ’ 

Mileşevo, mînăstire în; Serbia, 285. 

Mintia — Hunedoara, biserică, 624. 

Mintiul ţlomân — Cluj, schit, 574. 

Mi m Lichiei, 331; ' 

Mira — Vrancea, mînăştire, 107, 115, .119, 
•224, 271. 

Mischii —■ Gorj, biserică; 431. . 

Mitcău, pe Nistru, 288. 

Mizii, şcoală, 444. • 

Moeciul de Jos — Braşov.; biserică, 622. 
Mogoşeşti — Dorohoi, mînăstire, 567. 
Mogoşoaia — Ilfov, biserică, 133, 220, 237. 
Mohaci — Ungaria, 514, 515. 

Moisei Maramureş, 193, mînăstire, 83, 
195, 200, 225, 241, 574, 576, 616, 624. 
Moldova, mitropolia, 5—40, 15—17, 93— 
96, 107—109, 347—359, 456—466, 477, 
483, 485. ' ; 

Moldova Nouă ■ — Oaraş Severin, 518.' 
Moldovifa — Suceava, mînăstire, 66, 114, 
116, 117, 234. 

Moionîfa; Ştrie, mînăstire in Polonia, 120. 
Monor — Bistriţa Năsăud, schit, 574. 

M orisena, viaţă bis., 178. - ' 

Morlaca — Cluj, schit, ,574. 

Moscova, patriarhie 105; oraş, 16, 17, 66, 
' 70, 81, 82, 93, 94, 101, 106, 128, 129, 184, 
. 202, 204, 240, 283, 289, 290, 291, 292, 
481, 482, 655, 656 ; — Muzeul de Stat, 
*■'11,'Bibliotecă Benin, U i — mînăstirea 


Sf. Andrei, 36, mînăstirea Novospiask, 
584, mînăstirea Simonov, 584, mînăsti- 
rea Sf. Nicolae, 654. ■ 

Moşoaia — Piteşti, 129. 

Mov Hău pe Nistru, tipărituri, 463, 634, 658. 

Mrăcunea {Ogradena Veche), mînăstire în 
Banat, 179, 576, 577, 632. 

Mstislav — Polonia, 34, 38. 

Muncaci, episcopie, 28, 189—199, 288, 289, 
518, 549, 550, 553, 554, 555,; 556, 557; 
biserică, 218, 289, 318, 369; mînăstirea 
. Sf. Nicolae, 542. . 

M unceiui Mare'. —' Hunedoara, biserică, 
624. 

Muntele Someşului Cald — Cluj, 22: 

Murgaşî — Dolj, schiit, 219. 

Muscel, judeţ, 334, 414. 

Mytilene. in ins: Lesbos, 419, 421. 

. N. 

Nadăşu — Cluj, biserică, 624. 

Nadiş — Sălaj, biserică, 624. 

Nalbant — Tulcea, biserică, 495, 497. 

Naxos., insulă, ajutoare româneşti, 649. 

Nâdlâc —‘ Arad,' biserică,, 182. 

Năneştî , — Maramureş, biserică, 624. 

Năsăud, 259, regiment, 398, regiune, 399. 

Neamţ, mînăstire, 10, 37, 108, 113, 116, 

. 122, 349, 360, 361, 362, 365,, 367, 459* 

460, 461, 462, 468, 469, 475/ 568, 570, 

571, 572, 583, 584, 585,'628,'633, 635; 

cetate, 93, 123, mînăstirea din cetate, 
222, 240 ; tipărituri, 454, -454/496 ; şcoa¬ 
lă de muzică, 636 ; ţinut, 112. 

Negoeşti — Ilfov, mănăstire, 217. 

Netot — Făgăraş, schit, 574. 

Nicopole — Bulgaria, 54, 164, 285. . 

Nicosia, biserica Faneromeni, 647. 

Nicuia, Cluj, mînăstire, 241, 254, 5?4, 575, 
icoane pe sticlă, 634. 

Niş —. Iugoslavia, 520. 

N.oul Athgş, mînăstire în Caucaz, 584. 

Novîsad, eparhie sîrbească, 501. 

Nucet — Dîmboviţa, mînăsitire, 273. 

Nucşoara — Hunedoara, biserică, 630. 

.. ' : ' o. 

Oboiana, în Rusia, 180. 

Ocna Sibiului, biserica,-221, 235, 241, .396,, 
573, 629. 

Ocnele Mari — Vîlcea, biserică, 231. 

Odesa în Rusia, 486, 495. 

Ogradena Veche, v. Mrăcunea. 

Ohaba — Făgăraş, 399, schit, 574. 

Olanda, 146, 285. . 

Olt, judeţ, .414,. 447, 624. 

Olteniţa, 486. 

Onceşti — Maramureş, biserică, 241, 624, 
631. ■ ; • • J 




INDICE DE LOCURI 


Onuîrie (Mînăstioara) — Şiret, schit, 224, 
233. ; 

Optina, mînăsttire ruseasca, 584. 

Oradea, oraş, 79, 184, 185, 186, 393, 553; 
— biserica cu luna, 527, 623? — bise¬ 
rica din Velenţa/ 534, 535, 623 ; — 
consistoriu ortodox, 536; •—> episcopie 
> rom.-catolică, 185, : 526, 527, 528, 529, 
530, 531, 549, 551, 552 î -—■ episcopie 
unită, 551—554, 557 ; — parohie unită, 
530, 531, 550 f — şcoală pedagogică, 
554; — vicari ortodocşi în Velenta, 
527,529,530,533,534. 

Qrăştie, oraş, 21, 384, 387, 389, 392, -502: 
scaun, 397. 

Orhei, ţinut, 112; — oraş, biserici, 223. 

Orlat Sibiu, biserică, 622, 630, reqiment, 

• 398, 399. ' • 

Ormefiişui de Clmpie — Mureş, schit, 5, 

■ ■ 574, i ■, , ■ 

Osîek, închisoare, 385. ; 

Ostrog — Polonia, 38, 292. 1 

Ostroveni — Dolj, biserică, 565; 

° stroV o . — Iugoslavia, biserică, 632. • 


Pacraţ , episcopie sîrbdasca, 515. 

Padova, 207,' 263, (277, 493. 

Pakra, mînăstire sîrbeaseă, 383. 

Poftiţi* Iugoslavia, protopopiat rom., 


Panaghia-Sălcuţa —Dolj, schiţ, 219 
Panclova — Iugoslavia, 515.' ■' 
Pantelirmn , y, Bucureşti. 

Paris, 41, 205. 


Păros, ins., ajutoare rom., 647, 649. 

Partoş — Timiş, mînăstire, 179, 180, 522, 
576, 577, 632. 


Pasaroviţ, ipacea, 336, 383, 517. 

Pasărea — Ilfov, mînăstire, 562. 

Patmos, ins., 417; mînăstirea Sf. Ioan Bv. 

274, 634, 648 ; şcoală, 649. 

Păpuşa — Vîlcea, /schit, 239, 627., 

Pătr^uţi — Suceava, biserică, 365. 

^614^ ~ Dîmboviţa, şcoala, 332, 333, 


Pătrunsă — Vîlcea, schit, 342, 561. 

Păuşa — Săiaj, biserici, 630; — Vîlcea 
schit, 218. J 

Peloponez, mînăstirea Sf. Lavră, 223, 274. 
Peri, în Maramureş, mînăstire, 189, 190 
; 191, 192, 195, 200. 

Perşani —■ Făgăraş, schit, 574. 

Pesnoşa, mînăstire rusească, 584. 

Pesta, 303, 316, 526 ; şcoli, 552. 

Peştişani — Gorj, biserică, 564.. 

Petersburg, 209,. 417, 419, 420, 429, 583 ; 

reşedinţa ţarilor, 44, 382, 389, 404, 430, 

, 457 ir , 469, 655,■ .656,, 657 ;mînăstirea Al. 



Nevski, 584; mînăstirea. Al. Sfirskl, 
584. ■' ■ . : 

Petridul de Sus — Turda, schit, 103, 574. 
Pelrindu — Sălaj, biserică, 624. 

Petroşani, biserică, 630. • r - c ' - 

Petrova, minăstire, 574. . .. vc 

Pietrarii de Jos — Vîlcea, biserică, 341, 
342, 561., , . 

Pinul — Buzău, mînăstire, 217, 345. 
Pietroşiţa — Dîmboviţa, biserică, 621.v 
Pisa în Italia, .420, 421, 423. ■ o c-, 

Pisculeşti — Prahova, schit, 562.: 

Pişchiriţi — Hunedoara, 88. 

Piteşti, oraş, 129, 630; ^- biserica Sf 
Gheorghe, 218; — biserica domnească, 
614; — schitul. Buliga, 452, 562, 614; 
— schitul Trivale, 129, 130, 132; 219/ 
Pivatele — Bulgaria, şcoală/*649. 

Pîncotfr — Arad, 183, c ; . 

Pîngăraţi — Neamţ, mînăstire, 363, 366, 
657. 


Plătăreştî — Ilfov, mînăstire, 217, 231, 236. 
Plăviceni — Teleorman, mînăstire, 218. • 
Ploieşti, biserica Sf. Apostoli, 217. 

Plo piş — Lăpuş, biserică, 624. 

Plosca 4- Hunedoara, mmăstirb, 574. 
•Ploşteansk, mînăstire rusească, 584. 
Poarta Sălajului, biserică, 624. < 

Poceiu — Bihor, parohie unita, 533, 

Pocola — Bihor, 534. . . 

Pocrov — Neamţ, schit, 360, 362, 363, 463 
566,579,628. 

Podeni — Buzău, bisjerîcă/~345.; 

Pogăceaua — Mureş, 393/ 

Pogdoriana — Grecia, 413, 419, 641 • (aju¬ 
toare rom.,. 419, 649. . ' ' - • ■ .1 

Poiana — Prahova, biserică, 221, 237. 
Poiana Mare — Mehedinţi, biserică, 625; 
Poiană Mărului Braşov, biserică, -629 ; 

— Rm. Sărat; schit, 561, 579, 580/: 581, 
613. . . ‘ • 


ruiuna nani, scni't, 566. ■ ■ . 

Poiana Sibiului, 390, 391, 401, 497, biseri¬ 
că, 630, icoane pelticia, 634. ; ; . 

Poieni Cluj, schitj 574; — Timiş, bise¬ 
rica, 624. : , , . , • 

Poienile — pe* Trotu.ş — schit, 224, 
P °G24 îe IZQÎ ~~ Maramureş, biserică, 241, 

Pojorta —Făgăraş, 399. 

Polonia, 32, 103, 104, 105, .115; 120,: 121, 
123, 124, 172, 191; 196, 204, 267, 274, 
288, .290, 291, 362, 477, 621, 654. i 
Poloţk —‘ Polonia, 32. : ' / ' 

Polovragi — Gorj, mînăstire, 218, 222, 239 
268, 341, 627. ' 

Poitava — în Rusia, 417, 460, 580, 654, 

656. 


Popeşti — Ilfov, bisefică, 222, 236/ 
Popmzăieşti — Vîlcea, schit, 166. 

Poptelec — Sălaj, schit, 574. 

Porceşti (azi Turnu Roşu) Sibiu, schit, 
386, 574. 

Port Royal, mînăstire in Franţa, 205. 

Porumbacul de Jos şî de Sus Sibiu, 
schituri, 574. 

Potlogi , biserică, 133, 220. 

Povîrgina ■— Timiş, biserică, 624, 632. 

Prahova, judeţ, 414. 

Preajba — Dolj, biserică, 564.^ 

Preajna — Mehedinţi, biserică, 564. 

Predeal, schit, 562. 

Prejmer — Braşov, biserică, 622.^ 

Prigor — Caraş Sever in, biserică, 632. 

prisaca — Alba, 22, 63. 

PfîSfop — fîuiiedo^ari.â, mtnâ-stiro, 225, 290, 
39®, 572, 574, 575, 576, 610, 616, 631. 

Probota, mînăstire, 95, 96, 123, 269. 

Proilavia (Brăila) Mitropolie, 265, 476, 479 
—487, 490—491, 494, 642. 

Przemysl — Polonia, 34, 38. 

Put ivim in Rusia, 80, 184, 290, 291. 

Put na, mînăstire, 6, 18, 64, 65, 66, 108, 
109, 119, 195, 225, 227, 349, 353, 355, 
356, 357, 358, 364, 365, 366, 367, 368, 456, 
400, 471, 475, 476, 569, 570, 576, 611, 
633, 858; — şcoală duhovnicească, 358, 
570, 591, 614, 636; — ţinut (în sudul 
Moldovei), 112, 468. 

Puţuri — Dolj, schit, 561. 

R. 

Raab (Gyor), închisoare, 385, 393. 

Racîş — Sălaj, biserică, 630. 

Racovnţ, mînăstire sârbească, 286, 521. 

Racoviţa — Argeş, biserică, 627; — Sibiu, 
schit, 574. 

RapoU — Hunedoara, 392. 

Rasova — Constanţa, biserică, şcoală, 497. 

Rdefi/fa-Orhei, mînăstire, 566. 

Răchitoasa — Bacău, mînăstire, 224, 646, 
biserică, 622. 

RăciţiIova — Hunedoara, schit, 574. 

Rădăuţi, oraş, 353, 471 ; — biserica Sf. Ni- 
colae„ 476; —episcopia, 6, 8, 116—120, 
349, 459, 475—478, 484; — şcoli, 353, 
355, 358, 366, 614; — tipografia, 350, 
366, 545, 805. 

Rddeana — j. Bacău, biserică, 222. 

Râducanu — Tg. Ocna, biserică, 224. 

Răftău — Alba, icoane pe sticlă, 634. 

Rdpciuni — Neamţ, biserică, 622. 

Răstoîiţa - — Mureş, biserică, 624. 

Răstoîţul Deşert —■ Sălaj, biserică, 630. 

Răşinari, loc. 614, 629, reşedinţă episcopa¬ 
lă, 395, 429, 502, biserica mare, 396, 
biserica Cuv. Paraschiva, 508, 622. 

Rdzoare-Lapuş, biserică, 624. 

Rebra Mare-Micd — Bistriţa Măsăud, schi¬ 
turi, 574. 

Reghin', 609, biserică, 624. 

Reni, reşedinţă mitropolitană, 480, biseri¬ 
că mînăstire, 484. 

Rieni — Bihor, biserică, 185, 624; 630. 

Rtciu — Mureş, schit, 574, 

Riîov — Prahova, biserică, 621. 

Rîmeşti-VUee a, biserică, 52, 56, 219. 

Rîmeţ — Alba, mînăstire, 398, 574, 576, 
616,629,630. 

Rîmnicul Sărat, mînăstirea Adormirea, 
221, 237, 242 ; — mînăstiraa Asăni- 
chioaia, 645, 

Rîmnicul Vîlcea, oraş, 55, 127, 164, 255, 

427, 454, 458; — episcopia, 163—168, 
249, 250, 326, 329, 336—343, 383, 427 
—439, 594, 651, 656; — biserici : cate¬ 
drala, 217, 561, 595; — Bunavestire, 
428; — Sf. Dumitru, 561; — Sf. 
Gheorghe, 127, 219; — Toţi Sfinţii, 

428, 563, 621 ; — schitul Arhanghel, 

643 . __ schitul Cetăţuia, 127, 219 ; — 
bolniţa Episcopiei, 561 j — paraclisul 
Episcopiei, 154; — şcoala de zugravi, 
628; — alte şcoli, 444, 597, 614; — 
(tipografia şi tipăriturile, 133, 140, 146, 

147, 148, 150, 202, 262, 277, 338, 339, 

340, 342, 343, 428, 429, 430, 431, 436, 

437, 444, 452, 496, 541, 605, 611, 634, 

652. 

Rîpa de Jos — Mureş, schit, 574. 

Rîşca — Suceava, mînăstire, 116, 120. 

Rîtişor — Banat, biserică, 632. 

Robaia — Argeş, schit, 237; 586. 

Rodos, insulă, ajutoare rom., 647. 

Rogo z-Lăpuş, 92, biserică, 624, 631. 

Roma — oraş, 143, 378, 379, 380 ; — uni¬ 
rea cu Biserica Romei, 187, 190, 197, 
274, 296—312, 317, 318, 385, 549; — 
Congregaţia de Propaganda Fide, 321, 
374, 539, 541, 543, 544, 575, vezi şi 
Vatican. 

Roman, oraş, 60, 112, 113; — episcopie, 
7, 8, 112—116, 347, 348, 349, 360—365, 
467—471, 567, 654, 655; — ţinut, 26, 
112; — biserici : catedrala, 489 ; Albă, 
222; Precista Mare, 468, 471, 571 ; 
Precista Mică, 567; Sf. Nicolae, 567; 
spitalul Precista Mare, 471 ; — şcoli, 
614. 

Romanaţi, judeţ, 647. 

Româneşti — Timiş, biserică, 624. 

Roşia M ontanâ —■ Alba, biserică, 399, 505, 

Rozavlea —• Maramureş, biserică, 624, 631 

Rubiejovka — Polonia, 32, 288. 

Ruda-Blrseşti — Argeş, biserică, 236. 

Rughi —■ Orhei, mînăstire, 566. 

Runcu — Neamţ, imînăstire, 224. 

Rusia, ţara, 43, 129, 131, 158, 180, 183, 

184, 192, 196, 208, 209, 210, 240, 266, 

268, 269, 282, 283, 285, 289, 291, 292, 

327, 341, 348, 350, 360, 361, 389, 404, 
417, 425, 429, 473, 500, 584, 621, 653— 
658. 

Ruşi-Munţi — Mureş, schit, 574. 

S. 

Sadu — Sibiu, 369, 392, 393, 449 ; — bi¬ 
serică, 396, 622. 

Sac/ova — Dolj, mînăstire, 166, 217, 221, 
227, 228, 421. 

Salcia — Mehedinţi, biserică, 625. 

Salonic — v. Tesalonic. 

Salva — Bistriţa-Năsăud, 398. 

Samara — Argeş, 588. 

Santău — Satu Mare, 394. 

Saon (Saun) — Tulcea, mînăstire, 498. 

Sartâş — Alba, biserică, 630. 

Sat Şugatag — Maramureş, biserică, 631. 

Satu Mare, — judeţ, 190, 192, 193, 196, 
394, 556 ; — oraş, 315 ; — uniaţie, 553, 
554, 556, 557, 

Satulung — Braşov, biserică, 622. 

Savu (Cernu) — Bacău, schit, 566. 

Sâcădate — Sibiu, schit, 574; — icoane 
pe sticlă, 635. 

Sacel — Maramureş, mînăstire, 574. 

Săceie —■ Braşov, 561. 

Sâcuieni —- Dîmboviţa, biserică, 236. 

Sălaj, judeţ, 200, 399, 505, 544, 556, 557, 
624, 630. 

Sâlcuţa — Vîlcea, schit, 166, 

Sălişte — Argeş, biserică, 453; — Sibiu, 
loc. 384, 386, 390, 396; schit, 574; bi¬ 
serică dispărută, 241 ; biserica Grui, 
622; biserica înălţarea, 623, 629 ; — 
scaun, 388, 

Săliştea de Sus — Maramureş, biserică, 
624, 631. 

Săraca (Şemliug), mînăstire în Banat, 522, 
576, 577. 

Sărăcineşti — Vîlcea, schit, 166, 167, 219, 
239, 428. 

Sărăsău — Maramureş, 197. 

Săsăuş — Sibiu, schit, 574. 

Săsciori — Alba, schit, 574. 

Săseni — Buzău, schit, 345, 443. 

Sâtmar, 60. 

Schitul Mare (Maniava), schit în Polonia, 
288. 

Scăueni — Vîlcea, schit, 344. 

Scinteia — Iaşi, biserică, 223. 

Scorei — Sibiu, schit, 386, 574. 

Sebeş — Alba, 89, 387, 390, 502 ; — tipo¬ 
grafie, 90, 202 ; — scaun, 397. 

Secu, mînăstire, 10, 15, 17, 21, 28, 93, 94, 
109, 112, 113, 114, 115, 118, 119, 121, 
122, 124, 204, 223, 364, 367, 488, 568, 
570, 583, 585, 628, 633. 


Segarcea — Dolj, mînăstire, 264. 

Segarcea din Deal şi din Vale — Teleor¬ 
man, 625. 

Seghedin — Ungaria, 515. 

Seghişte — Bihor, 185. 

Seimeni — Constanţa, şcoală, 497. 
Seiasior în Albania, şcoală, 649. 

Serbia , ţară, 514, 515 ; — patriarhia, 515. 
Seres — Grecia, şcoală, 649. 

Sevastia, mitropolie, 422, 449. 

Severin, ţara, 78, 180, 185 , 

Sirntu Ilie — Suceava, şcoala cliricească, 
591, 614. 

Siberia, 136. 

Sibiel — Sibiu, 388 ; — biserica, 622, 629 ; 

— schit, 574, 575. 

Sibiu , oraş, 80, 81, 86, 198, 309, 311, 316, 
317, 320, 375, 379, 384, 388, 390, 391, 
392, 394, 395, 400, 425, 437, 438, 449, 
454, 461, 501, 509; — dietă, 376; — 
regiune, 386, 387, 496, 629; — scaun, 
397 ; — reşedinţă episcopală, 503, 504, 

506, 507, 509, 511, 598, 599, 616, 653; 

— episcopia 500—513 ; — biserica «gre¬ 
cească», 502, 504, 623 ; — biserica «din 
groapă», 502, 511, 623; — biserica «din 
Maieri», 502, 508, 510 ; — curs de pe¬ 
dagogie, 507, 511 ; — curs de teologie, 

507, 508, 597, 616, 617; — orfelinat, 
503; — tipărituri, 450, 496, 510, 511, 
605, 606, 651. 

Sidis , mitropolie, 350. 

Sighetu Marmaţiei, 196, 197, 200 ; — vi¬ 
cariat unit, 557. 

Sighişoara, 89; — dietă, 258, 304; — 

scaun, 397. 

Sihastru — Tecuci, schit, 566. 

Sihăstria — Neamţ, mînăstire, 364, 367, 
468, 566. 

Sihla — Neamţ, schit, 566. 

Silistra, 486, 492, 500 j ■— mitropolie bul¬ 
gară, 494, 495, vezi şi Dristra; — şcoa¬ 
lă, 497. 

Silişteni — Vaslui, mînăstire, 224. 

Silivri, mînăstire lingă Constantinopol, 
648, 649. 

Silvaşu de Cîmpie — Mureş, schit, 574 f 

— biserică, 624. 

Silvaşul de Sus — Hunedoara, 572. 

Sinai, mînăstirea Sf. Ecaterina, 113, 132, 
160, 221, 343, 403, 440, 441, 483; — 
ajutoare, 272, 273, 407, 634, 646, 648. 
Sinteşti — Timiş, biserică, 632. 

Siria , 284. 

Sîmbăta de Jos — Făgăraş, 397; — do¬ 
menii, 321, 323, 374; — de Sus, 635; 

— mînăstire, 221, 234, 241, 398, 573, 
574, 576, 610, 616, 629; — biserică, 
573. 

Sîmbotşag — Bihor, 529. 

Singeorge — Timiş, mînăstire, 179, 576, 
577, 632. 

Sîngeorz — Bistriţa Năsăud, schit, 573. 

Sîntandreî — lingă Buda, 503, 516; — 
Bihor, parohie unită, 533. 

Sîntămăria Orlea — Hunedoara, 210. ^ 

Sinmihaiui Almaşului — Sălaj, biserică, 
630. 

Sinnicolaul Mare — Timiş, biserică, 623, 
657. 

Sinpaul Cluj, biserică, 630. 

Sînpetru de Cîmpie — Mureş, 393. 

Sînpetruî Almaşului, biserică, 624. 

Sîrbi — Susani — Maramureş, biserică, 
624, 631. 

Sirbova — Timiş, biserică,. 180. 

Slatina — Suceava, mînăstire, 7, 62, 66, 
244, 475, 568, 657; — Olt, biserica 
Adormirea, 651 ; biserica Sf. Nicolae, 
564; schitul Clocociov, 272; vezi şi 
Strihareţ. 

Sîănic — Prahova, biserica, 221, 

Slâtioara — Vîlcea, biserică, 564. 

Slâtioarele — Ocnele Mari, mînăstire, 218. 

Slobozia — Ialomiţa, mînăstire, 217, 218. 

Smirna, şcoală, 417, 649. 

Smolensk în Rusia, 82. 

Snagov, tipografie, 41, 133, 140, 145, 146, 
147, 150, 202, 203, 262, 277, 278; — mî- 
năstire, 128, 168, 170, 221, 228, 592. 

Soci — Bacău, biserică, 622. 

Solea — Suceava, mînăstire, 9, 10, 114, 
116, 117, 222, 233, 364, 611. 

Solnocul de Mijloc, comitat, 67, 186, 190, 
258. 

Solovăstru — Mureş, schit, 574. 

Soiovdţ, mînăstire în Rusia, 584. 

Someşeni — Cluj, schit, 574. ^ 

Sopociani, mînăstire sîrbească, 286. 

Soroca, ţinut, 112, 487. 

Soveja — Vrancea, mînăstire, 168, 218. 

Sozopoie, mînăstire, 273, 

Speyer, pacea, 190. 

Spătac — Alba, 399, 542. 

Sredişte, mînăstire în Banat, 179, 522, 576, 
577, 632. 

Srem (Sirmium), 515. 

Starchiojd — Prahova, biserică, 622. 

Stănileşti, lupte, 487. 

Stăneşti — Vîlcea, biserică, 243, 264, 492. 

Stănislâveşti — Vlaşoa, 588. 

Stilpu — Buzău, biserică, 221. 

Stina — Sălaj, biserică, 630. 

Stlnceşti — Bihor, biserică, 624, 630. 

Sttnişoara — Vîlcea, mînăstire, 453, 563, 
568. 

Stobor — Cluj, schit, 573, 574. 

Stockholm, 204, 205. 

Sfoiceni — Lăpuş, biserică, 624. 


Strehaia — Mehedinţi, mînăstire, 217, 221, 
230, 231 ; — episcopie, 81, 168—169, 
250, 479. 

Streisîngeorgiu — Hunedoara, biserică, 
629. 

Strihareţ — Slatina, schit, 165, 171, 219. 

Strimba Fizeşului, mînăstire, 542, 574, 575, 
576. 

Strîmbul — Cluj, mînăstire, 318. 

Studeniţa, mînăstire sîrbească, 286. 

Sttetin, 204. 

Subcetate — Hunedoara, biserică, 630. 

Suceagu — Cluj, biserică, 630. 

Suceava — oraş, 6, 23, 66, 94, 191, 473, 
477, 654; — reşedinţa Mitropoliei, 6, 
7, 190, 289, 477 ; — mînăstirea Sf. 

loan, 477, 569 ; — biserici: Sf. îoan Bo¬ 
tezătorul, 223; Sf. Gheorghe, 10, 13; 

Şebiş — Bihor, biserică, 630. 

Şemlac, mînăstire în Banat, 179, 632.^ ^ 

522. 

piscopie şi mitropolie, 178, 179, 180, 
187, 286, 503, 515, 516—523, 525, 598, 
601, 616, 632, 653; — catedrală, 180; 

78, îo4, 217, 264, 415, 455; dom¬ 

nească, 237, 239, 243, 628; Sf. împă¬ 

neşti, 217; Sf. Vineri, 218, 422; Ste- 
lea, 223, 231, 271 ; Stolnicul, 221 ; Tîr- 
gului, 218; — şcoli, 50, 51, 247, 262; 
— tipografie, 42, 52, 146, 149, 150, 202, 
262, 277, 278, 286, 493. 

T- 

Ţagul Mare — Bistriţa Năsăud, 303, 311 
346. 

Ţeţina, 112. 

mînăstire, 562. 

Ţlnţăreni — Gorj, mînăstire, 222. 

Ucraina, 19, 31, 32—38, 282, 288, 291, 481, 
485, 580, 582. 

Uglea, mînăstire în Maramureş, 196, 197 
199, 200. 


uyuveu, juaeţ, îyu, 193, 200, 556. 

Ugorniţki, mînăstire în Polonia, 288. 
Ungaria, 190, 192, 518, 526, 531, 651. 
Ungrovlahia, Mitropolie, 46—58, 126—162 
249, 250, 327—335, 347, 403—426, 48o| 
487, 588, 590, 592, 594, 627, 642, 643. 
Unguraşi — Moldova, moşie, 6. 

Uniev, mînăstire în Polonia, 96, 114, 286. 
Urlaţi — Prahova, şcdala, 444. 

Ursoaia — Buzău, biserică, 409. 

Urşani — Vîlcea, biserică, 564. 

Ustia în Polonia, 288. 

Vaca (azi Crişian) — Hunedoara, schit, 574. 

Făgăraş, 399 ; — Lăpuş, biserică, 
624; — episcopie, 62, 113, 192, 194, 200, 

476. 

218, 285. 

275, 292, 295, 299, 303, 307, 308, 309, 

310, 311, 312, 316, 318, 319, 320, 321, 

323, 337, 340, 370, 372, 374, 375, 376, 

377, 378, 379, 382, 383, 385, 386, 388, 

389, 393, 420, 425, 477, 500, 507, 509, 

510, 511, 512, 514, 515, 520, 522, 528, 

529, 530, 531, 532, 533, 535, 539, 540, 

542, 543, 544, 545, 546, 548, 551, 552, 

, 599, 601, 602, 652, 656; — Biblioteca 

pilor uniţi, 543 ; — mînăstiri, 549 ; — 
tipărituri româneşti, 504, 510, 543, 605, 
606, 607, 650, 651. 

Vieroş — Argeş, schit, 396, 415. 

Viiorîta — Dîmboviţa, mînăstire, 221. 

Vilna t 32, 33, 36, 288. 

Viniţa — Polonia, 36. 

Vinţul de Jos —■ Alba, 85, 613. 


Vintere — Bihor, 185. 

Vini Hă Vodă — Buzău, mînăstire, 344, 345. 
Vişeul de Sus — Maramureş, 197. 

Viştea de Jos — de Sus — Făgăraş, schi¬ 
turi, 574. 

Vitina în Peloponez, şcoală, 649. 

Vizantea — Vrancea, schit, 646. 

Vîlcea, judeţ, 127, 334, 341. 

Vlrgolici — Botoşani, 628. 

Virşeţ — Iugoslavia, 515; — episcopie, 
179, 180, 187, 515, 516—523, 616, 653 ; 

gice, 523 ; — biserici, 521, 522. 

Vladnic — Bacău, schit, 566. 

Vlasiu în Epir, mînăstire, 273, 285. 

Vîaşca, judeţ, 334, 414. 

Vlâdeni — Braşov, biserică, 83. 

Vodiţa, mînăstire, 180, 290. 

Voiloviţa, mînăstire în Banat, 179, 576. 
Voivozi — Bihor, biserici, 185.^ 

V orniceni — Botoşani, biserică, 628. 
Vorona — mînăstire, 566, 

Voronej în Rusia, 654. 

Voroneţ, mînăstire, 611. 

V ovidenia — Neamţ, schit, 468, 566. 
Vrancea, ţinut, 15, 108. 

Vulpăşeşti — Roman, biserică, 468. 

Z. 

Z agavia — Hîrlău, schit, 222, 489. 

Z agora in Tesalia, 483. 

Z adovska, mînăstire în Polonia, 287. 

Z agra — Bistriţa-Năsăud, schit, 574. 

Z alnoc — Sălaj, biserică, 624. 

Zamfira — Prahova, mînăstire, 562. 

Zante, insulă, 403, 641. 

Z arand, judeţ, 77, 78, 182, 185, 186, 260, 
528, 531. 

Zâbrani — Arad, parohie unită, 518. 
Zăbrăuţi, schit, 107, 108, 119, 120, 224. 
Zărneşti — Braşov, biserică, 622. 

Zemplen, judeţ în Ungaria, 193. 

Zimbor — Sălaj, biserică, 624. 

Z iţa în Epir, 413, 419; — şcoală, 419, 443, 
444, 649 ; — mînăstirea Sf. Ilie, 414, 
443, 

Zlatiţa, mînăstire în Banat, 179, 576. 
Zlatna — Alba, 257, 394. 

Zolkiew în Polonia (azi Nesterov), 104, 
288, 473, 

Z olt — Timiş, biserică, 624. 

Z orleşti — Gorj, biserică, 564- 

Y. 

Yenikioi — Turcia, şcoală, 649. 

Ypres — Belgia, 205. 

— Rîmnic 1748, 341, 342, 1781, 436, 606, 
1792, 436, 437, 606. 

Cazaniile lui Ilie Miniat, Bucureşti 1742, 
333, 606. 

Cămara dreptei credinţe ia lui Teofil al 
Campaniei, ms, de la Grigorie Rîmni- 

283; 1703 (slavo-rom.), 146; 1731, 330; 
1747, 333; 1748, 333; 1759, 403; 1767, 

406; 1777, 406; 1778, 406; 1780, 406; 

1783, 406; 1801, 416; 1806, 416; — Bu¬ 
zău : 1743, 345 ; 1768, 441 ; — Dubăsari, 
1794, 463; — Govora 1638 {slav şi 
rom.), 48, 50, 164, 170; — Iaşi : 1750, 
351; 1763, 458; 1773, 458; 1777 , 458; 
1792, 461 ; 1797, 463 ; — Rădăuţi 1745, 
366 . __ Rîmnic: 1724, 338; 1731, 340; 
1742, 342; 1745, 338, 342; 1753, 428; 

1779, 431; 1784, 436; 1787, 436; 1792, 

437; 1814, 438; — Sibiu: 1790, 510; 
1794, 510; 1805, 1807 şi 1809, 511; — 
Tbilisd (georgian), 1710, 284; — Tîrgo- 
vişte 1714, 149; — Viena 1793, 510, 


Ceaslovăţ, Alba Iulia, 1685, 90. 

Cer nou, trad. din ruseşte, ms. 475. 

Cheia înţelesului, Bucureşti: 1678, 129, 
131, 203, 243, 287. 

Chipurile Vechiului şi Noului Testament 
de Antim Ivireanul, 153, 612, 634. 

Chiriacodromiontti — Alba Iulia 1699, 22, 
146, 158, 203, 305; — Bucureşti 1732, 
22 330 ; — Bucureşti 1768, 22 ; — Rîm¬ 
nic 1748, 1781, şi 1792, 22; — Sibiu 
1855, 22; — lui Nichifor Theotochi, 
Bucureşti 1801, 416; Rîmnic 1806, 437. 

Cina cea divină, arab, Iaşi 1746—47, 644. 

Colecţia hoiărîriior a două sinoade, arab, 
Iaşi 1747, 644. 

Comentar la gramatică, grec, Bucureşti, 


1768, 650. 

Comoara lui Damaschin Studitul, 19. 


Compilatae Constitutiones, 296, 385. 
Condica Stîntă a Mitropoliei Ungrovlahiei 
56, 126, 129, 147, 160, 165, 167, 169, 

448, 493. . 

Condici de documente de Dionisie Eclesi- 


Măzăreanu, ms. 611. 

Crinii ţarinei, trad. V. Mazăreanu, ms. 611. 
Critil şi Andronius, Iaşi, 1794, 463. 

Cronica Banatului de Nicolae Stoica de 


Haţeg, ms., 401. 

Cronica lui Gheorghe Brancoviei, 87, 210; 
— protopopului Vasile, 211, 254; — 
Ghiculeştilor 483; — lui E. Kogălnicea- 
nu 351, 357. 

Cronicul războiului de 4 ani de Cnesane 


Daponte, 650. . eio 

Cronograful de Naum Rîmniceanu, ms. 612 ; 

— lui Mihail Moxa, 48, 211. 
Cronograful Ţarii Româneşti de Dionisie 
Eclesiiarhul, ms. 612. 

Cuvinte şase pentru preoţie ale Sf. Ioan 
Gură de Aur, Bucureşti 1820, 424. 
Cuvintele Cuv. Dorotei, Rîmnic 1784, 436, 


Cuvintele Sf. Teodor Studitul, Rîmnic 1784, 

436, 605. . t , 

Cuvînt împotriva hotărîrii Sinodului de la 
Florenţa, grec, Iaşi 1694, 276. 

Cuvînt înainte la cartea Sf, Nil Sorski, de 
Vasile de la Poiana Mărului, ms. 580.. 
Cuvînt înainte la Cuvintele Sf. Grigorie 
Sinaitul, de, Vasile de la Poiana Măru¬ 
lui, ms. 580. 

Cuvînt pentru preoţie al Sf. Grigorie de 
Nazianz, Bucureşti 1821, 424. 

Cuvînt pentru rugăciune de Vasile de la 
Poiana Mărului, ms., 580. 

Cuvînfâri ale Sf. Părinţi, trad. de S, Mice, 
ms. 608. 



INDICE DE LUCRĂRI 


D. 

De imitatione Christi a lui Thomas a Kem- 
pis, Dealu 1647, 209, 210. 

De obşte gheografie de Amfilohie Hoti- 
niuî, Iaşi 1795, 464, 490, 614, 615. 

Descoperirea Sî. Liturghii , ms. de la Eus- 
tatie Popovici, 613. 

Descrierea Chinei a lui N. Milescu, 205. 

Descrierea Valahiei grec., Bucureşti, 1789, 
650. 

Descriptio Moldaviae a lui D. Cantemir 
209, 251, 252, 615. 

Despre articuluşuriîe cele de price de G. 
Cotoreia, ms. 607. 

Despre primatul papii, Iaşi, 1682, 124. 

Despre oficiile, clericii şi dregătoriile Sfin¬ 
tei Biserici, Tîrgovişte 1715, grec, 149. 

Despre raţiunea dominantă a lui Nicolae 
Milescu {în Biblia de la 1688), 205. 

Despre şişmatica grecilor de G. Cotorea, 
ms., 607. 

Dezvoltatele şi tîlcuitele Evanghelii, Sibiu, 
1790, 510, 606. 

Dialog împotriva ereziilor, Iaşi, 1683, 105, 
124, 276 ; altă ftrad. 207. 

Dialoguri casnice ruseşti şi moldoveneşti, 
Iaşi 1789, 658. 

Diata stareţului Gheorghe, ms., 585. 

Didahii adică învăţături pentru creşterea 
fiilor , Buda, 1809, 609. 

Didahiile lui Antim Ivireamil, 154-—156. 

Disertatio canonica de matrimonio de S. 
Micii, Viena 1781, 607. 

Disertatio de Jejuniis de S. Micu, Viena 
1782, 607. 

Divanul sau gîlceava înţeleptului cu lu¬ 
mea, Iaşi 1698, 207, 275, 284. 

Dogmatica — Sf. loan Damaschinul, trad. 
Dosoftei, ms. 106. 

Domnia lui Ştefan Vodă de Vartolomeu 
Măzăreanu, ms., 611. 

E. 

Elemente aritmetice de Amfilohie Hotiniul, 
Iaşi 1795, 464, 490, 615. 

Enchiridion sive Stelia Orientalis... a lui 
Nicolae Milescu, 206—207. 

Eoriologhionul lui Sevastos Kimenitîs, Sna- 
gov 1701, 145, 278. 

Eroîîli , dramă de Dosoftei, ms., 104, 105. 

Etiopica, itrad. rom., ms. 470. 

Evanghelie, — Alep 1706, 284; — Blaj: 
1765, 544; 1776, 544; — Bucureşti: 

1680, 90; 1682, 134, 135 ; 1693 (greco- 

rom.), 134, 139, 144; 1742, 333 ; 1750, 
333; 1760, 406; 1775, 406; — Buda, 
1812, 490 ; — Iaşi : 1741, 350 ; 1762, 

458; — Rîmnic : 1746, 338, 342; 1784, 
436 ; 179.4, 437 ; — Snagov 1697, 145: — 
Tbilisi 1709, 284. 

Evanghelia învăţătoare, Kiev, 1637, 37 ; —- 
Govora-Dealu 1642—1644, 37, 49, 50, 70, 
164, 170, 203, 287. 

Evanghelia cu învăţătură, — Alba Iulia, 
1640—-42, 63, 65, 203 ; — Braşov 1580 
—1581, 185, 203. 

Evangheliar georgian , 146. 

Evhologhion — Blaj 1757, 541 ; — Bucu¬ 
reşti: 1722, 330; 1808, 416; — Buzău: 
1699 şi 1701, 173, 174; 1743, 345; — 
Iaşi: 1741, 351; 1754, 354; — Kiev 
1646, 37; — Rîmnic 1706, 148, 151 ; — 
Tîrgovişte 1713, 150, 151. 

F. 

Fabulele lui Esop, trad. de V. Măzăreanu, 
ms. 611. 

Filocalia slavo-rusă, Petersburg 1793, 583. 

Floarea adevărului pentru pacea şi dragos¬ 
tea de obşte, Blaj 1750, 610. 

Floarea darurilor, Sniagov, 1701, 145. 

Foaie pentru minte, inimă şi literatură, 
Braşov, 1836—65, 548. 

G. 

Gramatica romînească a dascălului Staicu, 
ms. 212; — Iaşi 1770, 458 ; de D. Eus- 
tatievici 616; -— de Radu Tempea V, 
Sibiu 1797, 616; — de C. Diaconovici 
Loga, Buda 1822, 616. 

Gramatica theologhiceascâ de Amfilohie 
Hotiniul, Iiaşi 1795, 463, 490, 606. 

Gramatică de la învăţătura fizicii de Am- 
filohie Hotiniul, ms. 615. 

Gramatică slavonă, Rîmnic 1755, 428, 652; 
Snagov, 1697, 145. 

H. 

Hrismoioghionul lui N. Milescu, 207. 

Hronicul vechimii a • romano-moldo-vlahi- 
lor de D. Gan/temir 372, 540. 

I. 

Istoria bisericească, de CI. Fleury, trad. 
Samuil Micu ms. 608 ; — ia lui Meleitie 
al Atenei, trad. de Naum Rîmniceanu, 
ms, 612. 

Istoria bisericească pe scurt de S. Micu, 
ras. 608. 

Istoria Bisericii românilor de Petru Maior, 
Buda 1813, 393, 546, 600, 610. 

Istoria bisericii Si. Nicolae din $cheii Bra¬ 
şovului de R. Tempea II, ras., 256, 597, 
610. 

Istoria craiu/ui Sfeziei Carol XII, trad. 
rom., ms., 475. 

Istoria domniei lui Constantin Brlnco- 
veanu, de Radu Greceanu, 148. 

Istoria împârecherii intre Biserica Răsări¬ 
tului şi a Apusului, trad. S. Micu, ms. 
608. 

Istoria, lucrurile şi intimpiârile românilor, 
de S. Micu, ms., 546, 608. 

Istoria lui Alexandru cel Mare, Movilău 
1796, 463. 

Istoria siîntâ adică iudaică de Alex. Ma- 
vrocordat, Bucureşti 1716, 150. 

Istoria şi geograiia României de Dimitrie 
Daniel Filipide, Leipzig 1816, 650. 

Istoria Ţârii Româneşti ia lui Constantin 
Oantacuzino, 134. 

Istoria vechii Dacii de Dionisie Fotino, 
Viena 1819, 650. 

Istoria Zaverei In Valahia de Naum Rîm¬ 
nic eanu, ms. 612. 

Ithica ieropolitica de Vartolomeu Măză- 
reanu, ms. 611. 

t 

înainte cuvîntare spre capetele Fer. Pilo¬ 
tei Sinaitul, de Vasile de la Poiana 
Mărului, ms. 580. 

îndreptare către aritmetică, Blaj 1785, 607, 
616. 

îndreptarea Legii (Pravila cea Mare), Tîr- 
govişte 1652, 51, 53, 71, 81, 168, 275, 
434. 

îndreptarea păcătosului cu duhul blînde- 
ţelor, Iaşi 1765, 458, 520, 652. 

îndreptarea păcătoşilor, Iaşi 1768, 458. 

îndreptarul stareţului Paisie, ms., 582. 

înîruntarea iudeilor, Iaşi 1803, 586. 

întiia învăţătură pentru tineri, Rîmnic 
1726, 1727, 1734, 209, 339, 340, 651, 654. 

întîmpinare la principiile catolice, grec., 
Buc., 1690, 140, 172. 

întîmpinarea contra primatului papii , Iaşi, 
1682, 276. 

întrebări bogosloveşti, Bucureşti 1741, 333, 
605. 


întrebări pentru legea treia , de egumenul 
Visarion, ms., 610 ; — pentru şapte 
Taine, Rîmnic 1747, 342. 
întrebătoare răspunsuri adunate din Si. 
Scriptură, de stareţul Vasile, ms., 580 
şi Neamţ 1816, 580. 

învăţătură creştinească (grec. şi turc.), 
Bucureşti 1768, 408, 650. 
învăţătură dulce sau livada înflorită, trad. 

de Vartolomeu Mazăreanu, ms. 611. 
învăţătură bisericească a lui Antim Ivi- 
reanul, Tîrgovişte 1710, 150, 152; Buc. 
1741, 333; a Iui Platon Levşin (rus, 
rom.), Iaşi 1790, 658. 

învăţătură creştinească, Iaşi 1770, 458 ; — 
Blaj 1755—56, 542. 

învăţătura dogmatică ortodoxă, grec., Buc. 
1703, 140, 278. 

învăţătură ortodoxă a lui Meletie Pigas, 
grec, Bucureşti 1769, 408, 430, 650. 
învăţătura părintelui Dorotei, trad. Varto¬ 
lomeu Mazăreanu, ms. 611. 
învăţătură bisericească de cele şapte Tai¬ 
ne, Rîmnic 1724, 338 ; — Rîmnic 1746, 
342, 

învăţătură bisericească foarte folositoare 
obştii preoţilor şi a tot creştinescului 
norod, Bucureşti 1774, 406, 407. 
învăţătură creştinească a lui Platon al 
Moscovei, Iaşi 1790, 606; — a lui G. 
Cotorea, ms. 607. 

învăţătură dogmatică a lui Sevastos Ki- 
menitul, Buc. 1703, grec, 147. 
învăţătură de multe ştiinţe folositoare co¬ 
piilor, Sibiu 1811, 450. 
învăţătură pe scurt pentru taina pocăinţei, 
Rîmnic 1705, 148. 

învăţătură pentru ispovedanie, Rîmnic 
1813, 438. 

învăţătura preoţilor pe scurt, Buzău 1702, 
173, 174. 

învăţătură preste toate zilele, Cîmpulung, 
1642, 48, 50. 

învăţătură theoîoghiceascâ, Sibiu 1820. 
învăţături creştineşti, Viena 1775, 606 ; —■ 
Viena 1785, 606. 

învăţături preoţeşti despre şapte taine, 
Iaşi 1732, 349. 

învăţăturile lui Neagoe Basarab către fiul 
său Teodosie, 42, 275, 
învăţăturile lui Vasile Macedoneanul.., 
Bucureşti 1691, 144. 

J, 

Jurnalul siberian al lui N. Milescu, 205, 

L. 

Lafsaicon , Bucureşti 1760, 403. 

Leastviţa Sf. Ioan Scărarul, trad. lui Var- 
laam, 16, 25 f 204; ms. de la Eusta/tie 
Popovici 613; ms. de Ia Vartolomeu 
Măzăreanu 611. 

Letopiseţ de la zidirea lumii de Vartolo¬ 
meu Măzăreanu, ms. 611. 

Letopiseţul lui Gr. Ureche, 96; — lui Mi- 
ron Costin 10, 28, 93 ; — lui Ion Necul- 
ce 95, 103, 347, 654. 

Letopiseţul Ţârii .Moldovei de Vartolomeu 
Măzăreanu, ms. 611. 

Lexicon latino-român de T. Corbea, 210. 
Lexicon r omlnesc-latinesc-unguresc-nem- 
ţesc, Buda 1825, 554. 

Lexiconul slavo-român ial lui Mardarie Co¬ 
zi anul 212, 215, 226. 

Lexiconul slavo-român al dascălului Stai- 
cu, 212. 

Lithos, Kiev 1644, 37, 38, 42. 

Liturghierul grec, Veneţia 1714, 328. 

Liturghierul, ms. de la Anastasie Crimca, 
11, 12, 13; ms. de la Moldoviţa, 117; 
Blaj: 1756, 541, 543; 1775, 544; — 
Bucureşti : 1680, 90, 133, 134 ; 1728, 330; 
1729, 330; 1741, 333; 1746, 333; 1747, 

543; 1754, 403; 1759, 403; 1780, 406; 

1797, 416; — Buzău: 1702, 173, 174; 
1768, 441 ; — Iaşi : 1679, 100 ; 1683, 101; 
1715, 349; 1745 (greco-arab) 644; 1747, 
350 ; 1759, 354 ; 1794, 463; ■— Rădăuţi, 
1745, 353, 366; — Rîmnic : 1733, 338, 
340; 1747, 342; 1750, 428; 1759, 428; 

1767, 429; 1787, 436; 1813, 438; 1817, 

438, 444; — Sibiu, 1807 şi 1809, 511 ; 
— Snagov 1701 (greco-iarab), 145, 283; 
— Tbilisi 1710, 284; — Tîrgovişte 1713, 
150, 152; — Veneţia (grec), 1714, 328; 
— georgian, 146. 

Loca obscura in Catechisi, a Iui D. Cânte- 
mir, 208, 209, 654. 

M. 

Manual despre cîteva nedumeriri şi solu- 
ţiuni, grec,, Snagov 1697, 145, 277, 278. 

Manual despre purcederea Sf. Duh, grec., 
Bucureşti, 1728, 650. 

Manual despre superioritatea Ierusalimului 
de Hrisant Notara, grec. Bucureşti 1728 
şi 1768, 408, 650, 

Manual împotriva infailibilităţii papei , 
■arab, laşi, 1746, 644. 


Mărgăritarele Sf. Ioan Gură de Aur, ms. 
Sava Popovici, 614; — Alep 1708 
(arab), 284; — Bucureşti 1746, 333, 605, 
644; — Bucureşti, 1691, 137, 139, 172 
203, 204. 

Mărturisirea Ortodoxă a lui Petru Movilă, 
15, 27, 38—42, 44, 65, 204, 206, 207, 262, 
275, 287; ediţii: Buzău 1691, 137, 173, 
204; — Bucureşti 1745, 333, 606; — 
— Bucureşti 1767 (grec), 408, 650. 
Mărturisire ortodoxă, grec, Snagov 1698 
145, 278. 

Mineiele : Buzău 1698, 173, 431 ; — Rîm¬ 
nic, 1776—80, 338, 407, 411, 431—435, 
449, 450, 454, 511 j — Sibiu 1853—56, 
450 ; — Buda 1804—5, 433, 449, 450, 454, 
511, 607; — Neamţ, 1830—32, 450. 
Minei slavon, ms. de la Putna, 66. 
Minoioghionul, Blaj 1781, 544. 

Minunile Si. Fecioare Mar ia, Rîmnic 1820 
438. 

Mistirio sau Sacrament, Tîrgovişte 1654, 
52. 

Moiitvelnicul, Alba Iulia 1689, 90, 196 ; — 
Bucureşti: 1729, 330; 1741, 333; 1764, 
406; 1794, 416; — Buzău 1702, 175; — 
Cîmpulung 1635, 48, 50; — Iaşi: 1764, 
458; 1774, 458; 1785, 458; 1789 (slav), 
460, 658; 1793, 437; — Rîmnic: 1730, 
338, 340; 1747, 342; 1758, 428; 1768, 
429; 1782, 436; 1793, 437; — Tbilisi 
1710, 284. 

Moiitvelnicul bogat, Bucureşti 1819, 421. 
Moîitvelnic de-nţeles, Iaşi, 1681, 123, 172. 
Mreaja apostolică, grec, Iaşi 1756, 650. 

N. 

Nomocanonui, Kiev, 1629, 37. 

Noul Testament, Alba Iulia 1648, 20, 69— 
76, 134, 136, 138, 139, 146, 194, 203 ; 
— Bucureşti : 1703, 74, 139, 146, 203; — 
Neamţ 1818, 451. 

O. 

Observaţii sau băgări de seamă asupra re- 
gulelor şi orînduieliior gramaticii ro¬ 
mâneşti, de E. Văcărescu, Rîmnic şi 
Viena 1787, 436. 

Octoih mic, Iaşi 1786, 460. 

Octoihul, — Blaj: 1760, 541; 1770, 544; 
1770, 544; — Bucureşti: 1720, 330; 

1730, 330; 1731, 330; 1736, 330; 1746, 
333; 1752, 333; 1756, 403; 1774, 406, 

407, 410 ; 1792, 409 ; — Buda 1811, 450, 

451 ; —- Buzău 1700, 173, 174, 175 ; ■ 

Iaşi : 1726, 349 ; 1742, 350 ; 1749, 351 ; 

— Lvov 1630, 16 î — Rîmnic : 1705, 147; 
1742, 342 ; 1750, 428 ; 1763, 428 ; 1776, 
431 ; 1786, 436; 1811, 437; — Tîrgoviş¬ 
te 1712, 150, 151, 330. 

Omiliile Si. Macarie Egipteanul, Bucureşti 
1775, 406, 407, 410, 585. 

Opera philosophica et theologica ia lui 
Ioian Dama schi nul, Blaj 1763, 542. 
Orînduiala siinţirii bisericii, Bucureşti 
1809, 416. 

Orologhionul , Blaj 1766, 544. 

Ortografia sau dreapta scrisoare de C. 
Ditaconovici Loga, Buda 1818, 616. 

P. 

Palia de la Orăştie 1582, 138, 181. 

Panihidă, Rîmnic 1809, 437. 

Panoplia dogmatică, grec., Tîrgovişte 1710, 
149, 277, 493. 

Paraclisul Precistei, Govora 1639, 48. 
Parimiile preste an, Iaşi, 1683, 101, 102. 
Paralelele greceşti şi romane de Plutarch, 
grec,, Bucureştii 1704, 147. 

Pastorală, Rîmnic 1747 ; 343 ; — Iaşi 1786, 
460. 

Pastorală împotriva luxului, Iaşi 1781, 458. 
Pastorală pentru postii? mare, Bucureşti 
f.a., 330. 

Pavăza Ortodoxiei a lui Dositei al Ierusa¬ 
limului, 269. 

Păstoriceasca datorie, Blaj, 1759, 542, 607. 
Păstorească poslanie, Blaj 1760, 607, 
Penticostarul, ms. de la Anastasie Crimca, 
11 ; — Blaj 1768, 544; — Bucureşti: 
1743, 333 ; 1768, 406; 1782, 406; 1800, 
416; 1820, 424, 451; — Buzău 1701, 

173 174 ; — Iaşi 1753, 354 ; — Rîmnic : 
1743, 338, 342; 1767, 429; 1785, 436; 
1793, 437 ; — Sibiu 1805, 511. 

Pentru luarea aminte a inimii şi a minţii 
de Vasile de la Poiana Mărului, ms. 
580. 

Piatra scandelei, Alep, 1721, 284. 

Pilde îilosoieştt, Tîrgovişte 1713, 150 ; — 
Rîmnic, 1783, 436. 

Plinea pruncilor, Alba Iulia, 1702, 316, 
Plîngerea sfintei mănăstiri a Silvaşului 
(Prislop), cronică rimată, 610. 

Poem cronologic despre domnii Moldovei 
de Dosoîtei, 101, 104. 


Poemation, de Naum Rîmniceanu, ms. 612. 

Pogribania preoţilor mireni şi a diaconi¬ 
lor, Tîrgovişte, 1650, 52. 

Povăţuirea lui Dorotei de la Câldâruşani, 
585. 

Povăţuiri în versuri către monahi a lui 
Protasie, 586. 

Poveste la 40 de mucenici, Alba Iulia, 
1689, 91. 

Pravilă, ms, de la Bistriţa Moldovei, 7; 

_ lui Vasile Luipu, Iaşi, 1646, 18, 24, 

53 . —, de la Govora (1640—41), 48, 49, 
50, 211, 434 ; — mare de la Tîrgovişte, 
1652, v. îndreptarea legii. 

Pravila de rugăciuni a sfinţilor sîrbi, slav. 
Rîmnic, 1761, 428, 534, 652. 

pravoslavnica învăţătură, Bucureşti, 1794, 

416. 

Pravoslavnica Mărturisire, Bucureşti, 
1745, 333, 606. 

Prăvilioarâ, . Bucureşti, 1774 şi 1781, 407 
408 . _ ia Ş i ( 1784, 458 ; — Buzău, 1691, 
137, 173, 204; — Iaşi, 1802, 463. 

Predicile de P. Maior, Buda, 1810, 609. 

Preoţia sau îndreptarea preoţilor, Sibiu, 
1789, 510, 606. 

Procanonuî lui P. Maior, 546. 

Proloageîe, ms. de la Anastasie Crimca, 
11, trad. de Vartolomeu Măzăreanu, 
ms. 611. 

Propovedanii la îngropăciunea oamenilor 
morţi de P. Maior, Buda, 1809, 609. 

Propovedanii sau învăţături la îngropăciu¬ 
nea oamenilor morţi, Blaj, 1784, 607. 

Proschinitarul Muntelui Athos de îoan 
Comnen, Sniagov, 1701, 145, 278, 493. 

Protopapadichia de P. Maior, ms. 546. 

Provincialele lui Pascal, 206. 

Psaltichia lui Filiotei... ms., 636;. — lui 
Radu Duma, ms. 636; — lui Naum 
Rîmniceanu, ms. 636. 

Psaltirea, ms. de la Anastasie Crimca, 11, 
12; — ms. de la Moldoviţa, 117; — 
Voroneţeană, 75; — Alba Iulia 1651, 
74, 75, 203; — Alep, 1706, 284; — 
Blaj : 1764, 541 ; 1773, 544; 1780, 544; 
— Bucureşti : 1694, 139, 144 ; 1735, 330 ; 
1747 (arabă), 334, 664 ; 1748, 333 ; 1756, 
403, 409; 1775, 406, 407 ; 1780, 406; 
1796, 416; 1820, 424 ; — Buzău: 1701, 
173, 174 ; 1703, 175 ; 1767, 441 ; — Cîm- 
pulung 1650, 128; —.Govora 1637 şi 
1638, 48, 50, 57, 70, 164, 170, 286; — 

Iaşi: 1680, 123; 1731, 349; 1743 (cu 
tîlc), 350; 1748, 351; 1757, 354; 1766, 

458; 1782, 458; 1790, 460; 1794, 463; 

1802, 463 ; — Movilău, 1796, 463; — 
Rîmnic : 1725, 338; 1743, 342; 1746, 

342; 1751, 428; 1764, 428; 1779, 431; 

1784, 436; 1787, 436; 1793, 437; 1817, 

438, 444 ; 1819, 438 ; — Sibiu, 1791, 510; 
— Snagov, 1700 (grec) 277; — Tîrgo¬ 
vişte 1710, 150; — Vlena 1793, 510. 

Psaltirea de'nţeles, Iaşi, 1680, 94, 101, 138. 

Psaltirea în versuri a lui Dosoftei, 96, 100, 
105, 107, 114, 286; — a Iui Teodor 
Corbea, 210 ; — ia lui I. Prale, Braşov, 
1827, 100. 

R. 

Răspunsul la Catehismul calvinesc, 18, 22 
24, 51, 64, 68, 164, 171, 204, 207. 

Retorica Iui Ioan Piuariu Molnar, Buda, 
1798, 511, 606. 

Rînduiala diaconstvelor , Alba Iulia 1687 

90. 

Rînduiala osîeştaniei mici, Iaşi, 1749, 351. 

Rînduiala sfinţirii apei (rom. slav. gr.), 
Buda, 1816, 651. 

Rostul de aur al Sf. Dimitrie al Rostovu- 
lui, ms. 361, 658. 

Rugăciunea minţii de stareţul Paisie ms 
582. 

S. 

Sacrosanctae scientiae indepingibilis ima¬ 
go a Iui D. Cantemir, 208. 

Sbornic , ms. de Ia Anastasie Crimca, 11. 

Scara Sf. Ioan , ms. de la Varlaam, 16, 25. 

Scutul Catihizmuşului, Alba Iulia, 1656 
24. 

Siătuiri creştine politice , Buc., 1715 150 
153. 

Sfintele Taine , de S. Micu, Blaj, 1801—2 
608. 

Sicriul de aur, Sebeş, 1683, 90. 

Sinopsis, Iaşi, 1714, 348; — Iaşi, 1751, 
17, 353, 354; — Iaşi, 1757, 354, 355; 
— Rîmnic 1783, 436, 449; — Sibiu, 
1791, 510, 606. 

Sistema religiei mahomedane a lui Dimi¬ 
trie Cant emir, 209. 

Slujba Adormirii Născătoarei, Rîmnic 
1706, 147. 

Slujba Cuv. Dimitrie Basarabov, Bucureşti 
1779, 406, 407, 411 ; Bucureşti 1801, 416. 


Slujba osebită a Cuv. Nicodim Sfinţitul, 
Rîmnic, 1767, 436. 

Slujba Sf. Ecaterina şi Proschinitarul Mun¬ 
telui Sinai, Tîrgovişte, 1710, grec. 149, 
278. 

Slujba Sf. Paraschiva, grec, Buc., 1692, 
277 ; — Iaşi, 1817, 650. 

Slujba Sî. Andrei Criteanul , Bucureşti 
1726,330. 

Slujba Si. Botez, Bucureşti, 1725, 330. 

Slujba Sf. Nicodim, Rîmnic 1767, 429. 

Slujba Sî. Nifon, Sibiu, 1806, 450. 

Slujba Sf. Parascheva, Bucureşti, 1692, 144. 

Slujba Sf. Stelian , Rîmnic 1787, 436, 

Slujba sfinţirii bisericii, grec. Buc., 1703, 
277. 

Slujba St Serghie şi Vach, Iaşi, 1685, 124, 
276. 

Slujba şj viaţa Sf. Grigorie Decapoiitul 

Sus: O altă vinietă. 
Jos: Cruce ferecata şi 
sculptată de la mînăsti- 
rea Dragomirna (1624). 





















Foaia de titlu a Cazaniei lui 
Varlaam (Iaşi 1643). 


Mitropolitul Varlaam al Moldovei, 
frescă în biserica Sfinţii Trei Ierarhi din 
Iaşi (sfîrşitul sec. XIX). 

Chipul Iui „Petru Moghilă, 
arhiepiscop şi mitropolit al Kievului, 
Galiţiei şi a toată Rusia" gravură în 
lemn. 


Stemele mitropolitului Petru 
Movilă pe diferite tipărituri ale sale. 

O parte din tîrapla schitului Crasna—jud. Gorj ; ctitoria marelui sluger 
Dumitru Filişanu (1636); deasupra uşilor împărăteşti se văd chipurile lui 
Matei Basarab şi al mitropolitului Ştefan. 

Foaia de titlu a Noului Testa¬ 
ment de la Albă Iulia din 1648. 


Foaia de titlu a Pravilei de la 
Govora (1640). 


















































Mitropolitul Dosoftei al Moldovei 



Vlădică român din Transilvania. 
Acuarelă din secolul XVII (dintr-un 
album aflat în Biblioteca universitară 
din Graz, cu o copie în Biblioteca 
universitară din Cluj-Napoca). 


Casa Dosoftei din Iaşi 
(azi Muzeu al tiparului). în 
planul al doilea, turla bisericii 
Sf. Nicolae Domnesc. 

Foaia de titlu a Bibliei 
de la Bucureşti din 1688. 


Mitropolitul Teodosie al Ungrovîahiei (1668— 
1672 şi 1679—1708), frescă în biserica mînăstirii 
Polovragi (1703). 

Antimis de-la mitropolitul Varlaam al Ungrovlahiei 
(1672—1679), aflat într-o biserică din Transilvania. 
Azi în colecţia Bibliotecii Institutului teologic Sibiu. 


Stema lui Şerban Cantacuzino 
Biblia de la Bucureşti din 1688. 

Pagină din Evanghelia tipărită la 
Bucureşti în 1760, cu stemele ambelor 
ţări şi cu versuri închinate domnitoru¬ 
lui Scarlat Grigorie Ghica. 

Foaia de titlu a Ceaslovului tipărit de 
episcopul Climent la Rîranic în 1740. 








Ruinele mînăstirii Sîmbata de Sus, în Ţara Făgăraşului, ctitoria lui 
Constantin Brîncoveanu, distrusă de Habsburgi în a doua jumătate a sec. XVIII. 

Antimis de la mitropolitul Leon Gheucă al Moldovei (1786), găsit 
într-o biserică din Transilvania. Azi în colecţia Bibliotecii Institutului 
teologic universitar din Sibiu. 























Foaia de titlu a Mineiului pe ianuarie 
tipărit la Buda în 1805. 

Cruce de mormînt din Maramureş. Cruce sculptată în lemn (Alun-jud. 

Hunedoara). 

